
Prologas 


Džudit Rivedun, pakėlusi akis nuo didžiulės sąskaitų knygos pažvelgė į tėvą. 
Jos motina Elen kaip visuomet buvo šalia dukters. Džudit visiškai nesibijojo šio žmo- 
gaus, nors jis kiekviena proga stengėsi pasėti jos sieloje baimę. Jo akys buvo paraudu- 
sios, aplink jas juodavo ratilai. Mergina žinojo, kad tėvas skaudžiai išgyvena sūnų 
mirtį. Jie buvo tikra tėvo kopija — buki ir žiaurūs. 

Šaltai ir smalsiai Džudit tyrinėjo Robertą Riveduną, kurio niekada nedomino jo 
vienturtė. Roberto pirmoji žmona mirė, o antroji, įbauginta ir užguita, pagimdė jam 
dukterį. Nuo tada jis ėmė niekinti moteris. 

— Ko tu nori? — ramiai paklausė Džudit. 

Robertas pažvelgė į merginą taip, tarsi matytų ją pirmą kartą. Iš tikrųjų, jie ma- 
tydavosi retai — dukra tūnojo užrakinta. kartu su motina gyvos palaidotos tarp knygų 
ir dvaro ūkio sąskaitų. Patenkintas tėvas tarė sau, kad Džudit panaši į motiną jaunystė- 
je: dėl nuostabių auksaspalvių jos akių ne vienas vyriškis naktis prarymos. Bet Rober- 
tui Rivedunui įtikti ne taip lengva: jam jos pasirodė bespalvės. Kaštoniniai, rusvai 
gelsvo atspalvio plaukai, aukšta kakta, tiesi, daili nosytė, tauri burnos linija. Taip, pa- 
galvojo tėvas, ji graži, ir jis galės iš to turėti nemažai naudos. 

— Tik tu man telikai, — atsakė jis į dukros klausimą su aiškiai girdimu pasidy- 
gėjimu. — Tu ištekėsi ir pagimdysi man anūkų. 

Džudit neteko žado. Nuo vaikystės Elen ją ruošė vienuolės gyvenimui. Ne, jos 
nevertė giedoti psalmių ar kalbėti maldų. Priešingai, mokė būti praktiška, taupia — šių 
savybių prireiks vienintelei kilmingos moters vertai karjerai: ji galėjo tapti vienuoly- 
no vyresniąja dar nė trisdešimties nesulaukusi. 

Motiną, vienuolyno vyresniąją, nuo paprastos moters skiria tokia pat praraja kaip 
karalių nuo valstiečio. 

Ji valdo žemes, dvarus, kaimus. sudarinėja prekybinius sandėrius; ir vyrai, ir 
moterys traukia pas ją pasiklausti patarimo, pasišildyti jos išminties spinduliuose. Mo- 
tina, vienuolyno vyresnioji, turi neribotą valdžią, o pati ji niekam nepavaldi. 

Džudit išmoko tvarkyti didelio dvaro ūkio sąskaitas, žinojo, kiek, sakykim, rei- 
kia sėti kviečių, kad pakaktų dideliam būriui žmonių išmaitinti. Ji mokėjo skaityti ir 
rašyti, svariai argumentuoti savo nuomonę, rengti priėmimus karališkiesiems asme- 
nims, vadovauti ligoninei — ji buvo mokoma visko, ko galėtų prisireikti būsimajai 
vienuolyno vyresniajai. 

O dabar iš jos reikalaujama, kad viso to atsisakytų ir patarnautų bei pataikautų 
kažkokiam visiškai svetimam žmogui. 

— Aš netekėsiu, — šiuos Žodžius ji pasakė tyliai, bet taip tvirtai, kad nė rėkte 
rėkdama nebūtų pasiekusi didesnio efekto. 

Robertas Rivedunas akimirką sumišo. Nė viena moteriškos lyties būtybė lig šiol 
nedrįso jam prieštarauti ir žiūrėti į jį štai taip tvirtai ir įžūliai. Žvilgsnis tikrai vertas. 
vyriškio. Atsitokėjęs Rivedunas smogė Džudit taip, kad toji nusirito į vidurį kambario. 
Bet ir tada, kai gulėjo ant grindų, o iš prakirstos lūpos sunkėsi kraujas, jos akyse nebuvo 

jokios baimės, tik pasibjaurėjimas ir neapykanta. Robertui Rivedunui net kvapą užgniaužė. 
Dukra jam kažkodėl kėlė baimę. 

Pasilenkusi prie dukters, Elen čiupo prie jos diržo prikabintą peilį. 

Tai pamatęs, Rivedunas 1š karto nusiramino. Žmona jam buvo tarsi atversta kny- 
ga. Jos akyse žybtelėjo laukinio Žvėries įniršis, tačiau jų gelmėje jis įžiūrėjo paslėptą 
silpnumą ir bejėgiškumą. Griebė moterį už rankos, ir peilis nuskriejo per kambarį. O 
jis, šypsodamasis dukteriai, traškindamas laužė Elen pirštus. 

Toji nė nesuvaitojo, tik raitėsi iš sopulio prie jo kojų. Robertas vėl nukreipė 
žvilgsnį į dukterį, kuri taip ir nesuprato to niekuo nepaaiškinamo žiaurūmo prie- 
žasties. 

— O koks dabar bus tavo atsakymas, mergyte? Tai tu tekėsi, ar ne? 

Džudit linktelėjo ir puolė padėti sąmonę prarandančiai motinai. 


AKSOMINĖ PRIESAIKA 1 


Pirmas skyrius 


Nuo mėnulio nušviesto senojo bokšto nutįso ilgas šešėlis. Atrodė, kad šis akme- 
ninis statinys niūriu ir pavargusiu žvilgsniu žvelgia į jį juosiančią apgriuvusią sieną. 
Nuo jo pastatymo iki šios lietingos 1501 metų balandžio nakties praslinko du šimtai 
metų. Šalyje seniai viešpatavo taika ir ramybė, todėl statyti akmeninių tvirtovių jau 
nebereikėjo, ir tik tingiausieji bei nepaslankiausieji galėjo gyventi tokiame apleista- 
me, nepatogiame būste. Nikolas Veilansas, pilies savininkas, tomis retomis valandėlė- 
mis, kai būdavo blaivus ir įstengdavo suregzti mintis, girdavosi, kad šis bokštas, pro- 
senelio statytas tais laikais, kai buvo gyvybiškai svarbus, dar patarnaus ir jam, ir jo 
palikuonims. 

Šio masyvaus bokšto trečiajame aukšte miegojo vienišas sargybinis, apglėbęs pu- 
siau ištuštintą vynmaišį. Pirmajame aukšte ant nešvarių šiaudinių patiesalų knarkė su- 
virtę kariauninkai. Šalia jų įsitaisę šunys. Pasienyje riogsojo sumesti į krūvą ginklai. 

Toks tad buvo Veilanso būstas: nedaili, pusiau apgriuvusi ir senamadiška pilis, 
apie kurią jau skambėjo visuose Anglijos pašaliuos. Šaipūnai sakė, kad jeigu pilis būtų 
tokia pat stipri kaip vynas, tai Nikolas Veilansas galėtų atsilaikyti prieš visą šalį. Bet 
niekas jo nepuolė. O ir kam? Jau seniai daugumą jo žemių atėmė jauni, drąsūs ir netur- 
tingi riteriai, tik visai neseniai jais tapę. Iš buvusių valdų teliko senutėlis bokštas (ku- 
rį, kaip daugelis manė, seniai reikėjo nugriauti) ir keletas sodybų, tiekiančių Veilansų 
šeimai maisto produktus. 

Viename antrojo aukšto kambaryje degė žvakė. Netgi karščiausią vasarą ten bu- 
vo šalta ir drėgna. Sienų plyšiuose žėlė samanos, ant grindų nuolat rėpliojo kažkokie 
gyviai. Bet čia buvo visas pilies turtas. 

Elis Veilans palinkusi prie veidrodėlio dažėsi trumpas šviesias blakstienas. Da- 
žų ir kitokių kosmetikos priemonių jai atveždavo iš Prancūzijos. Atsilošusi į kėdės 
atkaltę, Elis kritiškai apžiūrėjo savo atvaizdą. Mergina visada labai objektyviai verti- 
no savo išvaizdą, gerai žinodama neabejotinus privalumus, taip pat ir tai, kaip juos 
kuo naudingiau sau išnaudoti. 

Iš veidrodžio į ją žvelgė ovalus smulkių bruožų veidelis. Mažos, panašios į rausvą 
pumpurą lūpos, tiesi nosis. O didžiausias jos turtas — skaisčiai mėlynos, migdolinės 
akys. Savo šviesius plaukus ji visada skalaudavo citrinų sultimis arba actu. Kambarinė 
Ila Elis ant kaktos užrišo geltoną juostelę, o ant galvos uždėjo sunkaus brokato aukštą 
kyką, papuoštą plačia oranžinio aksomo juosta. 

Elis prasižiojo ir dar kartą apžiūrėjo savo dantis. Jie buvo didžiausias jos trūku- 
mas — kreivi ir ilgi. Ilgainiui ji išmoko juos slėpti: šypsodavosi neatčiaupdama lūpų, 
kalbėdavo labai tyliai, pakreipusi galvą. Tokios manieros teikė jai ypatingo pikantiš- 
kumo ir intrigavo vyrus. Tie manė, kad ji nežino, jog yra graži, ir stengėsi pažadinti 
gyvenimui šį drovų žiedelį. 

Elis atsistojo ir pasitaisė suknelę. Ji buvo neįtikėtinai liesa. Plokščiame, be klu- 
bų tr talijos kūne vos ryškėjo mažutės krūtys. Merginai patiko jos kūnas, laikė jį dailiu 
ir gaiviu. | 

Tame nešvariame kambaryje ji atrodė pernelyg puošni. Po suknele Elis buvo 
apsivilkusi lininius marškinius, plonyčius it gazas. Suknelė tokio pat sunkaus brokato 
kaip ir kykas, su gilia iškirpte. Ji labai glaudžiai aptempė kaulėtą kūną, 0 nuo juos- 
mens krito dailiomis klostėmis iki pat grindų. Apačia ir laisvų rankovių kraštai apsiūti 
plačiais balto triušio kailio apvadais. Talija suveržta mėlynu odiniu diržiuku, nusags- 
tytu smaragdais ir rubinais. 

Elis toliau apžiūrinėjo save veidrodyje, o Ila tuo metu laidė triušio kailiu pa- 
muštą berankovį apsiaustą. 

— Mano ponia, jūs negalite joti pas jį. Tuo labiau dabar, kai... 

— ... aš turiu ištekėti už kito? — užbaigė Elis, sagstydamasi apsiaustą. Ji apžiū- 
rėjo save iš visų pusių ir liko patenkinta. Oranžinės ir mėlynos spalvos derinys tiesiog 
stulbinantis. — Bet kuo čia dėtos mano vedybos? 

— Jūs žinote, kad tai nuodėmė. Negalima susitikinėti su svetimu vyriškiu, jeigu 
jis nėra jūsų jaunikis. 

Elis nusijuokė. 

— O tu norėtum, kad bėgiočiau į pasimatymą su savo sužadėtiniu, brangiausiuo- 
ju Edmundu? — sarkastiškai paklausė ji kambarinės ir šiai nespėjus atsakyti tęsė: — 
Tu neik su manimi. Aš žinau kelią, be to, mums su Gavinu pagalbininkų nereikia. 

Ila per daug ilgai tarnavo pas Elis, kad ją šokiruotų tokie ponios žodžiai. Juk 
toji visada darė, ką norėjo. 

— Ne, eisiu. Tik todėl, kad būčiau tikra, jog jums nieko neatsitiko. 

Elis kaip visad nekreipė jokio dėmesio į tarnaitės žodžius. Iš sunkios metalinės 
žvakidės ji paėmė storą žvakę ir suskato eiti. 

— Tyliai! — grįžtelėjusi įsakė ir pravėrė sunkias. ąžuolines, geležimi apkausty- 
tas duris. Pasikėlusi suknelės padurką, persimetė per ranką. Ją seniai buvo užvaldžiusi 
vienintelė mintis, kad jau po trijų savaičių paliks šį aptriušusį būstą ir gyvens Čatvortų 
dvare, aukštų sienų supamoje pilyje, suręstoje iš rąstų ir akmenų. 

— Na, tyliau tu! — sušnypštė Ilai ir taip stumtelėjo tarnaitę, kad toji atsitrenkė 
į drėgną akmeninę sieną. 

Vienas sargybinis praėjo pro apatinę laiptų aikštelę. Nusišlapinęs jis timptelėjo 
kelnes ir grįžo ant savo šiaudinio patiesalo. Elis užpūtė žvakę, vildamasi, kad jis neišgir- 
do išgąstingo pragariškoje tamsoje atsidūrusios Ilos riktelėjimo. 

— Eime, — šnipštelėjo Elis, neturėdama nei laiko, nei noro klausytis Ilos aimanų. 

Nakties oras buvo vėsus ir gaivus. Kaip Elis ir tikėjosi, jų jau laukė du pabalnoti 
arkliai. Nusišypsojusi ji skriste užskriejo ant juodo eržilo. Vėliau būtinai apdovanos 
arklininką, kad jis taip gerai parūpino poniai arklius. 

— Mano ponia! — beviltiškai maldavo Ila. 

Bet Elis nė negrįžtelėjo. Ji žinojo, kad Ila per daug stora ir sunki, kad pati užsi- 
repečkentų ant arklio. O Elis neketino delsti nė minutės su šia įkyrėjusia sene — juk 
jos laukė Gavinas. 

Durelės sienoje paliktos atdaros. Ką tik nušniokštė lietus, ir žemė buvo įmirku- 
si. Oras dvelkė pavasariu. Jis jau artėjo, nešdamasis viltis ir aistras. 

Įsitikinusi, kad nujojo jau tolokai-ir pilyje niekas neišgirs kanopų bildesio, ji 
palinko pirmyn ir sušėrė eržilui rimbu. 

— Pirmyn, mano juodasis velnie! Nešk mane pas mylimąjį. 

Eržilas stojo piestu, tuo parodydamas, kad ją suprato. Jis žinojo kelią, ir jo grakš- 
čios, ilgos kojos šuoliais skraidino dailiąją jojikę. 

Elis papurtė galvą ir atstatė veidą vėjui, visiškai pasikliaudama stipriu, puikiu 
gyvuliu. Gavinas. Gavinas. Gavinas. Atrodė, jos šį vardą ji girdi kanopų bildesy. Žir- 
gas jai taip pat priminė Gaviną — jo stiprias rankas, gniaužiančias jos kūną, jo plieni- 
nius raumenis, prisilietimus, verčiančius ją liepsnote liepsnoti iš geismo. Prisiminė 
mėnulio nušviestą jo veidą, akis, kuriose degančios ugnies negalėjo priblėsinti pati 
tamsiausia naktis. 

— Atsargiau, mano gerasis, — linksmai tarė Elis, įtempdama pavadį. 

Dabar, artindamasi prie jų susitikimo vietos, ji staiga pagalvojo apie tai, ką taip 
stengėsi užmiršti. Juk Gavinas tikriausiai jau sužinojo apie jos būsimas vedybas ir da- 
bar labai pyksta ant jos. 

Elis vėl atlošė galvą, kad vėjas pūstų tiesiai į veidą. Pasimarksčiusi ji išspaudė 
kelias ašarėles. Ašaros jai padės. Gavinas negalėjo jų pakęsti, todėl pastaruosius dvejus 
metus Elis labai atsargiai vartojo šį ginklą — tik tada, kai norėdavo iš jo ką nors laimėti. 
Taigi jos ašaros po senovei turėjo jam didelę galią. 

Elis atsiduso. Na, kodėl ji negali buti su Gavinu nuoširdi? Kodėl vyrai reikalau- 
ja, kad juos popintum? Jis myli ją, vadinasi, jam turi patikti viskas, ką ji daro. Elis 
puikiai suprato, kad veltui šito viliasi. Jeigu pasakys Gavinui teisybę, jį praras. O kur 
tada surasi kitą meilužį? 

Vėl prisiminusi jo raumeningą kūną ir liepsningą aistrą, Elis smigtelėjo kulniu- 
kais į arklio šonus. O, taip, ji griebsis visko, ko tik galima, pasitelks ir ašaras, kad tik 
sulaikytų Gaviną Montgomerį, garsųjį riterį, karį, kuriam nėra lygių... ir kuris priklau- 
sO Jai, tiktai jai! 

Netikėtai ausyse suskambo kandus Ilos klausimas: jeigu Elis nori būti su Gavinu, 
kodėl ji sutiko ištekėti už Edmundo Čatvorto, kurio oda blyški it žuvies pilvas, už to storu- 
lio minkštomis rankomis ir bjauriu, apskritu kaip rutulys veidu? | 

O todėl, kad Edmundas — grafas! Jis turi Žemių visoje Anglijoje, dvarų Airijoje, 
Velse, Škotijoje, ir, jeigu tikėsime gandais, netgi Prancūzijoje. Iš tikrųjų Elis neturėjo su- 
pratimo, kokie jo turtai, bet greitai ji tai išsiaiškins. O, taip, ji viską sužinos, kai tik taps jo 
žmona. Edmundo silpnas ne tik kūnas, bet ir galvelė, ir greitai Žmona paims į savo rankas 
ir jį patį, ir jo nuosavybę. Leidusi jam nevaržomai linksmintis kelių kekšių draugijoje, ji 
pati imsis tų dvarų, ir niekas jai netrukdys savo reikalavimais ir nurodinėjimais. 

Elis jautė Gavinui nenumaldomą aistrą, bet tai jai netrukdė šaltakraujiškai jį ver- 
tinti iš šalies. Kas gi tas Gavinas Montgomeris? Smulkus dvarininkas, nei turtingas, nei 
vargšas. Puikus karys, stiprus ir gražus vyras, bet plikšis, palyginti su Edmundo turtais. 
Į Ką pavirstų gyvenimas su juo? Naktys būtų kupinos meilės ir aistros, bet Elis puikiai 
suprato, kad nė viena moteris neprivers šio vyriškio paklusti. Jeigu ji ištekės už Gavino, 
jis reikalaus, kad ji sėdėtų namte ir dirbtų moteriškus darbus. Ne, nė viena moteris ne- 
valdys Gavino Montgomerto. Jis bus toks pat reiklus vyras kaip ir meilužis. 

Elis vėl paragino arklį. Ji norėjo gauti viską: Edmundo turtą, padėtį, teikiamą jo 
titulo, ir Gavino aistrą. Šypsodamasi pasitaisė vieną auksinių segių ant peties, kuriomis 
buvo susegtas apsiaustas. Gavinas ją myli — Elis buvo tikra, kad yra būtent taip, — ir ji 
nepraras jo meilės. Argi gali būti kas nors panašaus? Kas Jar gali susilyginti su ja grožiu? 

Elis vėl tankiai sumirksėjo. Pora ašarėlių — ir jis supras, kad ją prievarta tekina 
už Edmundo, kad ji privalo paklusti tėvui. sudariusiam su tuo Žmogum sutartį. Taip, 
jeigu ji bus labai atsargi, tai jai pavyks gauti abu: Gavino aistrą — nakčiai, Edmundo 
turtus — dienai. 


Gavinas stovėjo ir laukė. Sidabrinė mėnulio šviesa nušvietė jo veidą. Jis buvo 
tarsi suakmenėjęs, tik skruostais slankiojo raumenų gumulėliai. Lūpos kietai sučiaup- 
tos, pilkos akys patamsėjo iš pykčio ir tapo tokios pat spalvos kaip ir plaukai, bango- 
mis krintantys ant vilnonės liemenės apykaklės. 

Tik milžiniškomis valios pastangomis jis tvardėsi, tuo tarpu kai viduje jam vis-- 
kas virte virė. Šįryt sužinojo, kad jo mylimoji išteka už kito. Pirmojo įspūdžio pagau- 
tas, norėjo tučtuojau joti pas Veilansus ir pareikalauti. kad ji paneigtų tuos gandus, bet 
išdidumas jį sulaikė. Dar prieš keletą savaičių buvo susitarę su Elis šįvakar susitikti, 

todėl prisivertė sulaukti vakaro, kai galės ją apkabinti ir išgirsti iš švelnių merginos 
lūpų tai, ko labiausiai troško: ji tekės tik už jo. Tuo jis neabejojo. 

Gavinas žiūrėjo į juodą naktį ir įtemptai klausėsi, ar neišgirs kanopų bildesio. Bet 
aplink viešpatavo tyla. Iš krūmokšnių išlindo valkataujantis šuo ir įsistebeilijo į tylų, 
nejudantį žmogų. O šiam naktis atplukdė prisiminimus apie pirmąjį jo ir Elis pasimaty- 
mą šioje nuo viso pasaulio atskirtoje vietoje. Dieną pakeleivis pravažiuoja pro šalį visai 
jos nepastebėdamas, o nakties šešėliai paverčia ją aksomine dėžute, tik pakankamai di- 
dele, kad joje tilptų tikra brangenybė. 

Su Elis Gavinas susipažino vienos jos seserų vestuvėse. Nors Montgomeriai su 
Veilansais buvo kaimynai, bet retai lankė vieni kitus. Elis tėvas buvo tikrų tikriausias 
girtuoklis. Veilansas nesuko sau galvos dėl dvaro reikalų; jis, 0 su juo ir žmona bei 
penkios dukterys, gyveno visiškame skurde, mažai kuo skirdamiesi nuo valstiečių. To- 
se vestuvėse Gavinas dalyvavo tik iš pareigos, kaip savo šeimos atstovas, nes visi trys 
jo broliai atsisakė ten eiti. 

Tarp tu vargetų Gavinas pamatė Elis — savo gražiąją, skaisčiąją Elis. Iš pradžių 
Jis net nepatikėjo, kad ji — viena iš Veilanso dukterų, tų storų ir nepatrauklių merginų. 
Jos drabužiai buvo pasiūti iš brangaus audinio, manieros rafinuotos, jos grožis... 

Kaip ir kiti jaunuoliai, jis nenuleido nuo jos akių. Ji buvo tobuliausia tobulybė: 
žydraakė blondinė žavia burnyte. Gavinas panūdo kaip nors priversti šias lūpytės nusi- 
šypsoti. Jau tada, dar neprataręs jai nė žodžio, jis suprato, kad įsimylėjo. Paskui teko 
brautis prie jos pro minią vyriškių. Jo atkaklumas merginą, matyt, apstulbino. Jos nu- 
leistos akys, švelnus tylus balselis jį pakerėjo. Ji buvo tokia drovi ir santūri, kad vos 
įstengė atsakyti į jo klausimus. Elis buvo jo svajonių mergina. Netgi daugiau. Rimta 
kaip skaisti mergelė ir tuo pačiu joje galėjai įžvelgti tikrą moterį. 

Tą patį vakarą jis jai pasipiršo. Mergina įsmeigė į jį apstulbusį žvilgsnį, o jos 
akys spindėjo it safyrai. Paskui nuleido galvą ir pralemeno kažką, jog reikia būtinai 
pasikalbėti su tėvu. Kitą dieną Gavinas nuėjo pas tą girtuoklį ir paprašė Elis rankos, 
bet Nikolas ėmė taukšti kažkokius niekus apie tai, kad motina negalinti gyventi be 
savo dukters. Jis taip mykė ir painiojosi, jog susidarė įspūdis, kad bando pažodžiui 
pakartoti iš anksto sugalvotą kalbą. Jokie Gavino argumentai senio nepalenkė. 

Iš Veilansų pilies Gavinas išvyko kupinas paniekos nusmurgusiam girtuokliui ir 
įniršęs ant savęs, kad nepavyko gauti taip aistringai geidžiamos moters. Jau tolokai 
nukeliavęs, staiga pamatė Elis. Ji jojo vienplaukė, besileidžiančios saulės spinduliai 
žaidė ant tamsiai mėlyno aksomo suknelės, paryškinančios jos akių spalvą. Mergina 
neramiai paklausė, ką atsakė tėvas. Vis dar kunkuliuodamas pykčiu, Gavinas ėmė pa- 
sakoti, bet staiga išvydo ašaras jos akyse. Elis bandė jas slėpti, bet jis vis viena juto, 
kad ji tuoj tuoj pravirks. Akies mirksnių nuskriejo nuo arklio ir sugriebęs nukėlė Elis 
nuo jos juodžio. Jis netgi neprisiminė, kaip viskas atsitiko. Rodos, dar ką tik ramino 
ją, guodė — ir štai jie savo slaptame prieglobstyje, nusiplėšę drabužius, o kūnai lieps- 
noja aistros ugnyje. Puikioji Elis — tai ne kokia mergšė, kurią galima nusitempti ant 
šieno prėslo; ji kilminga dama, vieną gražią dieną tapsianti jo žmona. Ir dar — ji buvo 
skaisti mergelė. Jis tai suprato, pamatęs kraujo lašus ant jos kūno. 

Dveji metai! Visa tai įvyko prieš dvejus metus. Jeigu jis didžiosios jų dalies 
nebūtų praleidęs Škotijoje, saugodamas sienas, tai seniai jau būtų įtikinęs Elis tėvą 
atiduoti jam dukters ranką. Neseniai čia sugrįžęs, jis kaip tik ir ketino tai padaryti. 
Jeigu reikėtų, kreiptųsi į patį karalių. Visi Veilanso atsikalbinėjimai buvo nepagrįsti. 
Elis papasakojo Gavinui, kaip ji įkalbinėjo ir meldė tėvą, bet visi jos bandymai buvo 
nesėkmingi. Kartą ji parodė mėlynę, gautą už tai, kad buvo užklupta glostant Gaviną. 

Jis vos nepamišo iš įniršio. Griebė špagą ir, jeigu ne Elis maldavimai bei ašaros, tikrai 
būtų lėkęs nudirti kailio girtuokliui jos tėvui. Jos ašaros jį nuginklavo, todėl įsikišo 
špagą į makštis ir davė žodį, kad luktelės. Elis jį įtikino, kad tėvas turi rimtų priežas- 
čių atsakyti jam. 

Taip jie ir susitikinėjo slapčia lyg nepaklusnūs paaugliai. Tokie santykiai Gavi- 
nui buvo atgrasūs. O Elis maldavo jį neiti pas tėvą, leisti jai pačiai jį perkalbėti. 

Gavinas vėl įsiklausė. Bet aplink buvo tylu. Šįryt jis sužinojo, kad Elis išteka už 
to šliužo Edmundo Čatvorto, mokėjusio karaliui milžinišką mokestį, kad jo neimtų į 
karą. Tai ne vyras, jis nevertas grafo titulo. Gavinas negalėjo susitaikyti su tuo, kad 
Elis taps tokio menkystos žmona. 

Ūmai jis visas įsitempė — išgirdo tolumoje kanopų žliugsėjimą į drėgną žemę. 
Greitai vaikinas jau laikė Elis savo glėbyje. 

— Gavinai, — šnibždėjo ji, — mano mielasis Gavinai. 

Elis prigludo prie jo, tarsi ieškodama priedangos nuo ją užgriuvusių negandų. Baimė 
dėl ateities, rodėsi, ją galutinai palaužė. Gavinas norėjo švelniai atstumti ją, kad galėtų 
žvilgtelėti į akis, bet ji taip tvirtai prisiglaudė, kad jis nedrįso to daryti. Pajuto ant kaklo 
karštas jos ašaras, ir visą dieną krūtinę draskęs įniršis dingo. Ėmė šnibždėti jai meilius 
žodžius, švelniai glostydamas galvutę. 

— Pasakyk man, kas tau yra? Kas tave taip nuliūdino? 

Elis pasitraukė nuo jo ir pakėlė veidą, būdama visiškai tikra, kad nakties tamsa — 
jos sąjungininkė, ir Gavinas tikrai nepamatys, jog akys toli gražu ne raudonos nuo 
ašarų. 

— Tai siaubinga, — virpančiu balsu tarė ji. — Aš šito nepakelsiu. 

Gavinas visas įsitempė: 

— Vadinasi, teisybė? 

Elis labai delikačiai sušniurkšėjo nosyte, pirštu palytėjo akies kamputį ir žvilg- 
telėjo į jį pro pusiau primerktus vokus. 

— Tėvo įtikinti neįmanoma. Atsisakiau netgi valgyti, kad priversčiau jį pakeisti 
savo sprendimą, bet jis liepė vienai tarnaitei... Ne, nepasakosiu, ką jos darė su manim. 
Jis sakė, kad... O, Gavinai, negaliu pakartoti jo žodžių. 

Ji pajuto, kad Gavinas įsitempė kaip styga. 

— Eisiu pas jį ir... 

— Ne! — puolė į paniką Elis ir griebė jį už rankos. — Nedaryk to! Noriu pasaky- 
ti... — Ji atitraukė ranką ir prisidengė ja akis. — Noriu pasakyti, kad tai jau nuspręsta. 
Vestuvių sutartis jau pasirašyta ir patvirtinta. Niekas nieko negali pakeisti. Net jeigu 
tėvas leistų man netekėti už Čatvorto, vis viena jam tektų sumokėti mano dalį. 

— Aš pats sumokėsiu, — ryžtingai tarė Gavinas. 

Elis apstulbusi pažvelgė į jį, ir jos akys vėl priplūdo ašarų. 

— Jo jau niekas nepakeis. Tėvas man neleis tapti tavo Žmona, tu juk žinai. O, 
Gavinai, ką: man daryti? Iš manęs reikalaujama, kad tekėčiau už nemylimo. — Kupinas 
nevilties Elis žvilgsnis privertė Gaviną dar tvirčiau prispausti ją prie savęs. — Kaip aš 
išgyvensiu tai, jog teks tave prarasti, mano mylimasis? — sukuždėjo ji. — Juk tu — | 
visas mano gyvenimas. Aš... aš mirsiu, tavęs netekusi. | 

— Nekalbėk taip! Kaip tu gali mane prarasti? Juk žinai, jog aš taip pat myliu tave. 

Tai išgirdusi Elis atkuto. 

— Vadinasi, tu mane myli? Iš tikrųjų? Ir jeigu tavo meilei teks patirti išbandy- 
mų, ar galiu ja pasikliauti? 

Gavinas apsiniaukė. 

—- Išbandymų? 

Elis nusišypsojo pro ašaras. 

— Net jeigu ištekėsiu už Edmundo, tu vis tiek mane mylėsi? 

— Ištekėsi! — suriaumojo jis ir atstūmė ją. — Tu 1š tikrųjų ketini tapti jo Žmona? 

— Negi galiu rinktis? 

Jie patylėjo. Gavinas įdėmiai žiūrėjo į Elis, kuri stovėjo nuleidusi akis. 

— Tada aš dingsiu tau iš akių. Pasislėpsiu. Nebereikės tau į mane žiūrėti. 

Ji jau buvo priėjusi prie savo arklio, kuris muistėsi, pririštas prie medžio, kai Ga- 
vinas ją pasivijo. Grubiai nutvėrė ją, apglėbė ir suradęs lūpas su įniršiu įsisturbė į jas. 
Žodžių nebereikėjo. Kūnai neklausė įžeisto proto balso ir puikiai suprato vienas kitą net 
tada, kai mylimieji nesutarė. Jauna, kukli ir santūri dama pasitraukė ir užleido vietą lieps- 
nojančiai iš aistros moteriai — tai Elis, kurią Gavinas taip puikiai pažino. Jos rankos 
nekantriai plėšė nuo jo drabužius. 

Ji dusliai nusijuokė, kai Gavinas atsistojo priešais ją nuogutėlis. Daugelį metų 
treniruotas raumeningas jo kūnas buvo tvirtas it uola. Jis visa galva buvo aukštesnis už 
Elis, nors ir toji gana aukšta. Platūs pečiai, apžėlusi krūtinė, dailūs it nutekinti klubai 
ir plokščias pilvas. Kadangi tekdavo dėvėti sunkius šarvus, jo kojos buvo stiprios ir 
atrodė tarsi išlietos iš plieno. 

Elis pasitraukė žingsnį atgal. Ji svilino jį savo žvilgsniu, paskui pripuolė, ir jos 
rankos tarsi replėmis sugniaužė jo pečius. 

Gavinas prisitraukė ją ir bučiavo mažas lūpytes, kurios mielai atsakė į bučinius. 
Jis vis stipriau spaudė Elis, jaudindamasis dėl to, kad jų kūnus skiria jos suknelės au- 
dinys. Bučiavo jai kaklą, pečius. Jiems prieš akis dar visa ši naktis, ir jis ketino mielai 
ją skirti meilei. 

— Ne! — nekantriai šūktelėjo Elis ir atsitraukė. Nusiplėšė ir sviedė šalin ap- 
siaustą, nekreipdama dėmesio, kad gali perplėšti brangų drabužį. Paskui atstūmė Gavi- 
no rankas nuo diržo sagties. — Tu per daug lėtai... — nedviprasmiškai pareiškė jam. 

Gavinas kiek apsiniaukė, bet Elis greitai plėšiant nuo savęs drabužius, susijau- 
dinimas užgožė visus kitus jausmus. Moteris geidė jo taip pat kaip ir jis jos. Ir kas gi 
čia tokio, kad ji nekantrauja, kada gi jų nuogi kūnai susilies. 

Gavinas norėjo dar kiek paglamonėt Elis, bet ši greitai parvertė jį ant savęs, 
priversdama įeiti į ją. Dabar vyriškiui nerūpėjo meilės žaidimai ir bučiniai. Po juo 
gulėjo leipdama iš aistros Elis. Dusliu balsu ji jam įsakinėjo, o rankos tvirtai laikė jį 
už klubų, kai verste vertė — stipriau, labiau... Gavinas išsigando, kad jai gali skaudėti, 
bet toji, atrodo, tik džiaugėsi, jausdama savyje stiprius jo stūmius. 

— Dabar! Dabar! — suriko ji ir pergalingai suaičiojo. 

Po to iš karto išslydo 1š po jo ir pasitraukė tolėliau. Tokį elgesį Elis ne sykį jau 
aiškino tuo, kad jos nuogąstavimai visiškai natūralūs netekėjusiai moteriai. Gavinas 
buvo linkęs ilgiau su ja mylėtis, lėčiau mėgautis meilės žaidimu, tačiau stengėsi ne- 
kreipti dėmesio į tai, jog jis per greitai baigiasi. 

— Aš turiu eiti, — tarė Elis ir atsisėdo. | 

Prasidėjo ilgas rengimasis. Gavinui patikdavo žiūrėti, kaip ji užsimauna kojines 
ant savo dailių kojų. Tai bent kiek kompensuodavo anksčiau minėtąjį nepasitenkinimo 
jausmą. Ir staiga jis prisiminė, kad greitai kitas vyras turės tiesę liesti ją. 

— Aš taip pat gavau pasiūlymą... — Elis sustingo. Jos ranka su kojine pakibo 
ore laukiant, ką jis sakys toliau. — Vesti Roberto Riveduno dukterį. 

— Jis neturi dukros, tik sūnus. ir jie abu vedę, — skubiai paprieštaravo Elis. 

Rivedunas buvo vienas 1š karališkųjų grafų, palyginti su jo valdomis, Edmundo 

dvaras tebuvo apgailėtinas dvarelis. Per tuos metus, kai Gavinas buvo Škotijoje, jai 
teko nemažai paprakaituoti, kol išstudijavo visų grafų — visų turtingiausių Anglijos 
žmonių — istoriją, ir tik tada ji nutarė, kad Edmundas — patikimiausia ir tinkamiausia 
partija. 

— Argi tu nežinojai, kad prieš porą mėnesių abu sūnūs mirė nuo kažkokios sun- 
kios ligos? 

Elis apstulbusi įbedė į jį akis. 

— Bet niekada negirdėjau, kad jis turi dukterį. 

— Tos merginos vardas Džudit, ji jaunesnė už brolius. Kiek Žinau, motina ją 
rengė tarnauti bažnyčiai. Ją laiko užrakintą tėvų namuose. 

— Ir tau pasiūlė vesti tą Džudit? Betgi ji tėvo turto paveldėtoja, labai turtinga. 
Negaliu suprasti, kodėl jis tau tai pasiūlė, — ji nutilo, susizgribusi, kad nereikėtų to 
jam sakyti. 

Gavinas atsisuko. Elis pastebėjo, kad jis kietai sukando dantis. Mėnulio švieso- 
je ant nuogos vyriškio krūtinės žvilgėjo smulkūs prakaito lašeliai. 

— Kodėl jis pasiūlė tokį pelningą sandėrį kažkokiam Montgomeriui? — lediniu 
balsu baigė jis jos mintį. 

Kažkada Montgomerių šeima buvo labai turtinga, ir tai sukėlė karaliaus Henriko 
IV pavydą. Jis apšaukė šią šeimą išdavikais ir pasistengė sužlugdyti galingąjį klaną. 
Taip pakirto jų šaknis, kad tik dabar, po šimto metų, Montgomeriui pasisekė atgauti 
mažą dalį to, kas prarasta. Bet nė vienas iš jų nemėgo, kad jiems primintų prarastąją 
galybę. 

— Todėl, kad laiko mus gerais kariais, — patylėjęs atsakė jis. — Šiaurinės Ri- 
veduno žemės ribojasi su mūsų, o jis bijosi škotų. Suprantama — jeigu mūsų šeimos 
susigiminiuos, ginsime ir jo žemes. Vienas rūmų poetas girdėjo, kaip jis pasakęs: “Nors 
Montgomeriai ir plikšiai, bet jiems gims sūnų". Taip išeina, kad turiu vesti jo dukterį 
ir paleisti į pasaulį sūnų. 

Jau beveik apsirengusi Elis atsistojo ir įdėmiai pažvelgė į Gaviną. 

— Per dukrą gausi titulą, taip? Tavo vyriausiasis sūnus bus grafas, o jos tėvui 
mirus, titulas atiteks tau. 

Gavinas staigiai atsisuko. Jis niekada nealvojo apie tai, jo visai nedomino tokie 
dalykai. Todėl jam pasirodė keista, kad būtent Elis, kuriai, jo akimis, taip mažai rūpėjo 
gyvenimiški reikalai, pirmoji prašneko apie tai. 

— Tai tu ją vesi? — Elis žiūrėjo, kaip jis paskubomis velkasi drabužius. 

— Dar neapsisprendžiau. Oficialiai tai buvo pasiūlyta prieš dvi dienas, ir aš pa- 
galvosiu... 

— Tu ją matei? — nutraukė jį Elis. 

— Mačiau? Ar tu apie paveldėtoją? 

Elis su įniršiu kietai sukando dantis. Vyrai kartais būna siaubingai buki. Šiaip 
taip susitvardžiusi ji tarė: 

— Neabejoju, kad ji graži, — jos balsas suvirpėjo. — Kai tik susituoksi su ja, iš 
karto mane užmirši. 

Gavinas greitai atsistojo. Nežinojo, ar supykti, ar ne. Ši moteris postringauja 
apie tai, kad jiems abiem teks susieti savo gyvenimą su kitais, taip, tarsi tai nė kiek 
nekeistų tolesnių jų santykių. 

— Aš jos nemačiau, — tyliai atsakė. 

Staiga jam pasirodė, kad nakties tamsa įsibrovė į jo sielą. Gavinas taip troško, 
kad Elis atsisakytų aptarinėti būsimas vedybas, o išėjo taip, kad ir pats prašneko apie 

savąsias. Norėjo bėgti kuo toliau nuo tos painiavos, kurią sukelia moterys, į logišką, 
pastovų vyrų pasaulį. 

— Nežinau, kaip susiklostys gyvenimas, — dar pridūrė. 

Elis apsiniaukė. Gavinas paėmė ją už rankos ir nuvedė prie arklio. 

— Aš tave myliu, — skubiai sutratėjo Elis. — Ir kas neatsitiktų, visada mylėsiu, 
visada tavęs geisiu. 

Jis įkėlė ją į balną. 

— Skubėk grįžti, kol dar niekas tavęs nepasigedo. Juk nenorime, kad kokie nors 
gandai pasiektų kilniojo, narsiojo Čatvorto ausis, ar ne? - 

— Gavinai, tu žiaurus, — tarė Elis, tačiau jis išgirdo jos balse tramdomą raudą. — 
Nejaugi mane reikia bausti už tai, kas nuo manęs nepriklauso, už tai, ko negaliu pa- 
keisti? 

Jis nieko neatsakė. 

— Elis pasilenkusi jį pabučiavo. Pajuto, kad Gavino mintys kažkur toli, ir tai ją 
išgąsdino. Staigiai timptelėjo pavadį ir nušuoliavo. 


Antras skyrius 


Buvo jau gana vėlyvas metas, kai Gavinas atvyko į Montgomerių pilį. Ji tik vie- 
na beliko iš didžiulių valdų, kitką atėmė karalius. Daugelis Montgomerių kartų čia 
gyveno jau daugiau kaip keturi šimtai metų — nuo tada, kai Vilhelmas, užkariavęs 
Angliją, su savimi atsivežė čia jau tada turtingą ir galingą normandų klaną. 

Per ilgus amžius pilis buvo ne sykį perstatyta ir tvirtinta, kol pagaliau trys akrai 
žemės prie jos buvo apjuosti akmenine keturiolikos pėdų storio siena. Visas šis plotas 
padalytas į išorinį ir vidaus kiemą. Išoriniame gyveno tarnai, tvirtovės įgulos riteriai ir 
dar šimtai Žmonių bei gyvulių. Jis turėjo ginti vidaus kiemą, kur stovėjo keturių brolių 
Montgomerių namas ir jų tarnų būstas. Pilis stūksojo ant kalvos viršūnės, jos užpaka- 
linis fasadas nukreiptas į upę. Nuo sienų per kokį pusmylį nepamatysi nė vieno mede- 
lio: priešui tektų Žygiuoti atvira vieta. 

Jau keturis amžius tvirtovė patikimai gynė Montgomerius nuo gobšuolio karaliaus 
1r karingų kaimynų. Gavinas su pasididžiavimu žiūrėjo į galingas namą supančias sienas. 
Jis pasuko arklį prie upės, o paskui — skubiai jį nuvedė prie vartelių sienoje. Be pagrindi- 
nių vartų, tai buvo vienintelis įėjimas į pilį. Pagrindiniai vartai apsaugoti lynais nuleidžia- 
momis grotomis su nusmailintais virbais. Dabar, naktį, sargybiniui tektų pažadinti dar ki- 
tus penkis, kad paleistų į darbą pakėlimo mechanizmą. Todėl Gavinas ir nutarė eiti pro 
antrąjį įėjimą, iki kurio kokį ketvirtį mylios teko žingsniuoti palei aštuonių pėdų aukščio 
sieną. Čia vaikštinėjo sargybiniai. Kiekvienas šūktelėdavo pro šalį praeinančiam Gavinui. 
Nė vienas riteris, jeigu jam brangi gyvybė, nesiryš miegoti budėjimo metu. 

Valdant dabartiniam karaliui Henrikui VII, daugelis pilių nunyko. Prieš šešioli- 
ka metų, 1485aisiais, atsisėdęs į sostą, karalius nutarė: susilpninti stambiųjų dvarinin- 
kų galybę. Jis uždraudė jiems turėti savo kariauną ir ėmė kontroliuoti parako gamybą. 
Nuo tada dvarininkai neteko galimybės kautis tarpusavy, plėšti vienas kitą, ir jų turtai 
ėmė tirpti. Išlaikyti pilims reikėjo didelių lėšų, tad jų savininkai vienas po kito ėmė 
keltis į sodybas. 

Liko tie, kurie sumanumu ir sunkiu darbu sugebėjo išsaugoti gyvybę senose tvir- 
tovėse. Tarp jų buvo ir Montgomeriai. Šią šeimą gerbė visa Anglija. 

Tarp pilies sienų Gavino tėvas pastatė patogų namą savo penkiems vaikams. 

Kieme Gavinas pamatė kažkokį sambrūzdį. 

— Kas atsitiko? — paklausė arklininko, numesdamas jam pavadžius. 

— Ponai ką tik grįžo gesinę kaime gaisrą. 

— Blogi reikalai? 

— Ne, sere, sudegė kelių prekeivių namai. Ponams visai nereikėjo ten eiti, — jau- 
nuolis patraukė pečiais, lyg norėdamas pasakyti, kad jam sunku suprasti šiuos turčius. 

Gavinas įėjo į namą, prigludusį prie seno akmeninio bokšto, kuris dabar atstojo 
sandėlį. Keli riteriai rengėsi gultis. Pasisveikinęs su jais, plačiais ąžuoliniais laiptais 
jis užlipo į savo kambarį trečiame aukšte. 

— O štai ir broliukas, — linksmai šūktelėjo Reinas. — Mailsai, ar tau neatrodo, 
kad jis pernelyg dažnai kažkur jodinėja naktimis, pametęs visus savo darbus? Jeigu 
visi darytume taip kaip jis, pusė kaimo pavirstų pelenais. 

Reinas — trečiasis iš brolių Montgomerių. Kresnas ir stuomeningas, jis buvo 
stipriausias iš jų visų. Iš pažiūros vyriškis atrodė grėsmingas — karo lauke jis tikrai 
buvo priešui labai pavojingas, — bet šiaip, pavyzdžiui, kad ir dabar, žydros vaikino 
akys šelmiškai blizgėjo, o skruostuose žaidė duobutės. 

Gavinas žvilgtelėjo į jaunesniuosius brolius, bet nutylėjo. 

Jaunėlis Mailsas, dar nepersirengęs, suodinais drabužiais, ištiesė Gavinui taurę 
vyno. 

— Turi blogų naujienų? — paklausė. Nieks neprasprūsdavo pro pastabias, pil- 
kas jo akis, 0 niūrus veidas retai nušvisdavo šypsena. 

— Ar kas atsitiko? — sužiuro ir Reinas. 

Gavinas paėmė ištiestą taurę ir pavargęs susmuko priešais židinį į raižytą riešut- 
medžio krėslą. Kambarys buvo didelis. Ąžuolinės grindys išklotos kilimais. Ant sienų 
kabėjo sunkūs vilnoniai gobelenai, vaizduojantys medžioklės scenas. Lubos — lanku 
išlenkti balkiai, kartu ir puošmena, ir pagrindinės perdangos. Masyvūs, raižyti baldai. 
Pietų pusėje — erkeris su raudonai užtiestomis kušetėmis. Langų stiklai atgabenti iš 
Prancūzijos. 

Broliai buvo apsirengę labai kukliai. Lininiai, atlapomis apykaklėmis marški- 
niai, vilnonės liemenės ir trumpi, sunkūs žaketai. Kojas glaudžiai aptempė kojinės, tik 
Gavinas buvo apsiavęs ilgaauliais batais. Prie diržų — špagos brangakmeniais papuoš- 
tose makštyse. 

Gavinas išgėrė vyną, tylėdamas žiūrėjo, kaip Mailsas vėl pripildo jo taurę, ir gal- 
vojo, kad su niekuo — net su broliais — negali pasidalyti tuo, kas jį slegia. 

O kadangi vyriausias brolis tylėjo, Reinas ir Mailsas neramiai susižvalgė. Jie 
žinojo, kur jis buvo, ir nujautė, ko toks niūrus. Kartą Reinas, Gavino paprašytas, susi- 
tiko su Elis, ir jam nepatiko jos šaltumas. Bet meilės apakintas Gavinas laiko ją tobu- 
lybe. Nors ir jausdamas tai merginai neprielankumą, Reinas gailėjo brolio. 

To negalėjai pasakyti apie Mailsą... Jo sielos niekada nebuvo aplankęs jausmas, 
bent 1š tolo panašus į meilę. Jo nuomone, visos moterys vienodos, ir jos visos skirtos 
tik vienam tikslui. 

Šiandien atvyko dar vienas Roberto Riveduno pa siuntinys, — nutraukė tylą Mail- 
sas. — Atrodo, tas senis sunerimęs, kad jo duktė gali mirti, nespėjusi pagimdyti sū- 
naus, ir tada nebus kam paveldėti jo turtų. 

— Argi ji serga? — paklausė Reinas. 

Jis juto Žmonėms šiek tiek daugiau meilės negu jo brolis. Vaikinas nesibodėjo 
rūpintis tarnų sveikata, 0 itin mylėjo arklius. 

— Aš nieko panašaus negirdėjau, — atsakė Mailsas. — Mirus sūnums, Rive- 

dunas pamišo 1š sielvarto ir nevilties, kad jam beliko tik nugeibusi dukra. Girdėjau 
kalbant, jog jis dažnai diria savo antrajai žmonai kailį už tai, kad toji nepagimdė jam 
sūnų. 

Reinas apsiniaukė. Jis niekad nemanė, kad mušimu galima moterį pakeisti. 

— Tai ar tu jam duosi atsakymą? — neatstojo Mailsas nuo Gavino. 

— Vesti ją galite ir kuris nors iš jūsų, — pagaliau pratarė šis. — Iškvieskite iš 
Škotijos Stiveną, arba tu, Reinai, tau reikia žmonos. 

Rivedunas nori ją ištekinti tik už vyriausio sūnaus, — nusijuokė Reinas. — Šiaip 
aš mielai ją vesčiau. . 

— Kas čia per derybos? — pyktelėjo Maisas. — Tau jau dvidešimt septyneri 
metai, laikas turėti savo šeimą. Džudit Rivedun turtinga, be to, atneš kraičio — titulą. 
Gal per šią moterį Montgomeriai vėl įgis tai, ką kažkada turėjo. 

Elis jis prarado, ir kuo greičiau susitaikys su ta mintimi, tuo greičiau užsitrauks 
jo žaizda, nutarė Gavinas. 

— Gerai. Sutinku ją vesti. 

Mailsas ir Reinas lengviau atsiduso. Mailsas pastatė savo taurę ant stalo. 

— Aš paprašiau pasiuntinį luktelėti, vildamasis perduoti per jį tavo atsakymą. 

Kai tik Mailsas išėjo iš kambario, Reinas paleido į darbą savo šmaikštų liežuvį. 

— Girdėjau, kad ji štai tokio ūgio, — jis brūkštelėjo sau per liemenį, — o jos 
dantys kaip arklio. Be to... 


Senajame bokšte traukė skersvėjis, pro plyšius švilpė vėjas. Aliejumi išteptas 
popierius, kuriuo buvo užtraukti langai, beveik negelbėjo nuo šalčio. 

Susirietusi dvilinka, nuoga Elis miegojo po pūkine antklode. 

— Mano ponia, — sušnibždėjo Ila. — Jis čia. 

Elis tingiai apsivertė ant kito šono. 

— Kaip drįsti mane žadinti! — piktai sušnypštė. — Kas čia? 

— Žmogus iš Rivedunų dvaro. Jis... 

— Rivedunų!.. — Elis išlakstė visi miegai, ji tuojau pat atsisėdo. — Paduok 
man drabužius ir vesk jį čia. 

— Čia? — aiktelėjo Ila. — Ne, mano ponia! Gali kas nors išgirsti. 

— Taip, — atsitokėjo Elis. — Per daug rizikinga. Duokš, apsirengsiu. Susitiksiu 
su juo po sena guoba sode, šalia virtuvės. 

— Naktį? Bet... 

— Eik tu šalin! Pasakyk jam, kad greitai ateisiu. | 

Elis apsivilko tamsiai raudono aksomo, voverių kailiukais apsiūta suknele, susi- 
juosė plačiu diržu, įsispyrė į odinius paauksuotus batukus. 

Nuo tos nakties, kai buvo susitikusi su Gavinu, praėjo jau koks mėnuo. Ir per 
visą šį laiką ji negavo iš jo nė žinelės. Tik visi sušneko, kad jis ruošiasi vesti Riveduno 
turtų paveldėtoją. Ir dabar visoje Anglijoje kalbama apie vestuvių garbei rengiamą tur- 
nyrą. Pakviesti visi bent kiek žymesni asmenys, o visiems riteriams, mokantiems nu- 
laikyti rankose ietį, pasiūlyta dalyvauti rungtynėse. Ir kuo daugiau tų gandų pasiekda- 
vo Elis, tuo labiau toji pavyduliavo. O, kaip ji troško, sėdėdama šalia tokio gražaus 
jaunikio kaip Gavinas, stebėti riterius, besirungiančius jos garbei. O jos vestuvėse ne- 
bus nieko panašaus. 

Taip, Elis daug girdėjo apie būsimas iškilmes, tačiau nė žodžio — apie Džudit 
Rivedun. Atrodė, kad tai kažkokia bekūnė, beveidė būtybė. Prieš porą savaičių Elis 
šovė į galvą mintis liepti Žmogui pašnipinėti, kas gi toji pamėklė Džudit. Elis turėjo 

žinoti, su kuo jai teks varžytis dėl Gavino. Ji paliepė Ilai bet kuriuo paros metu praneš- 
ti, kai šis Žmogus panorės su ja pasikalbėti. 

Dabar skubėjo pas jį takeliu, o širdis daužyte daužėsi. Toji Džudit — atstumian- 
ti. tikra bjaurybė, tvirtino ji sau. Ji turi tokia būti. 

— O, mano ponia, — tarė "šnipas", — jūsų grožis temdo mėnulį. — Jis prigludo 
lūpomis prie Elis rankos. 

Elis šlykštėjosi šiuo Žmogumi, bet tik jis vienas tegalėjo patekti į Rivedunų šei- 
mą, ir mokėti jam teko beprotiškai daug. Nuo pat pradžių ją erzino jo meilikavimas ir 
saldžialiežuviavimas, bet fizinis šio vyriškio artumas žadino visai kitokius jausmus. 
Įdomu, klausė ji savęs, nejaugi visų vyrų išvaizda taip neatitinka proto? 

— Kokios naujienos? — nekantriai paklausė, skubiai atitraukdama ranką. — Ar 
tu ją matei? 

— Tiktai... iš tolo... 

— Iš tolo? Tai matei ar ne? — mygo Elis, įdėmiai žiūrėdama jam į akis. 

— Taip, mačiau, — ryžtingai atsakė vyriškis. — Bet ji akylai saugoma. 

Vyriškis norėjo įtikti šiai dailutei blondinei, todėl buvo priverstas meluoti. Džu- 
dit Rivedun jis iš tikrųjų matė, bet tik iš toli, kai toji kažkur išvažiavo, kelių moterų 
lydima. Jis netgi gerai nesuprato, kuri iš jų — didžiulių turtų paveldėtoja. 

— Kodėl ji saugoma? Ar jos protelis suminkštėjęs, kad taip bijoma palikti ją 
vieną? 

Staiga vyras pabūgo šios taip karštai jį kamantinėjančios merginos, kurios mė- 
lynos akys blykčiojo it dalgio ašmenys. 

— Girdėjau, kad ji žmonėse pasirodo tik su motina arba auklėmis. Visą gyveni- 
mą toji mergina praleido moterų draugijoje, ją rengė tarnauti bažnyčiai. 

— Bažnyčiai? — Elis pajuto, kad širdis atlėgo. Mergina žinojo, kad silpnaprotes 
ar invalides mergaites atiduoda į vienuolyną, kur jas prižiūri vienuolės. Ir tai ją nura- 
mino. — Vadinasi, manai, kad ji kvaišelė ar išsigimėlė? 

— O kam gi tada, mano ponia, visą gyvenimą ją laikyti užrakintą? Robertas 
Rivedunas labai griežtas. Kažkada jis nustūmė nuo laiptų savo žmoną, ir toji lig šiol 
šlubčioja. Šis žmogus nenorėtų, kad visas pasaulis sužinotų, jog turįs ne dukterį, o 
tikrą baidyklę. 

— Betgi tu nesi tikras, kad būtent dėl to jis ją slepia? 

Jis nusišypsojo. | 

— O dėl ko gi? Jeigu mergina būtų normali, nejaugi jos nerodytų Žmonėms? 
Nejaugi nebūtų jos išleidęs už vyro anksčiau, o ne tiktai dabar, sūnų mirties prispirtas? 
Koks tėvas sutiktų atiduoti vienturtę dukterį į vienuolyną? Jis ryžtųsi tokiam žingsniui 
tik turėdamas jų keletą. 

Elis tylėdama žvelgė į tarną, ir vyrukas dar labiau įsidrąsino. Pritykinęs paėmė 
ją už rankos ir sušnibždėjo: 

— Jums; mano ponia, nėra ko bijoti. Nėra šioje žemėje žmogaus, galinčio lordą 
Gaviną priversti jus užmiršti. 

Tiktai trūkčiojantis Elis kvėpavimas rodė, kad ji jį išgirdo. Nejaugi visi žino 
apie jos ir Gavino meilę? Ji išspaudė labai nuoširdžią šypseną. 

— Gerai padirbėjai, ir tau bus... dosniai atlyginta. Užuomina, nuskambėjusi jos 
balse, nesukėlė jam nė menkiausios abejonės. Jis pasilenkė ir pabučiavo jai į kaklą. 
Elis atšoko. 

— Ne, ne šiandien, — daug žadančiai sušnibždėjo ji. — Rytoj. Reikia pasiruoš- 
ti, kad galėtume ilgiau pabūti drauge. — Jos ranka slystelėjo po jo liemene ir sustingo 

ant klubo. Vyriškiui užėmė kvapą, o Elis veide pasirodė gundanti šypsena. — Aš turiu 
eiti, — pratarė, aiškiai rodydama, kaip ji to nenori. 

Tačiau vos tik atsuko jam nugarą, šypsena akimirksniu dingo. Prieš grįžtant į 
kambarį, reikia sutvarkyti dar vieną reikalą. Jaunutis arklininkas tiktai džiaugsis, ga- 
lėdamas jai padėti. O Elis neleis kažkokiam prasčiokui malti liežuviu apie jos santy- 
kius su Gavinu. Ir jis brangiai sumokės už savo žodžius.. 


— Labas rytas, tėti, — Žvaliai tarė Elis nevalyvam, grubių veido SUS Žų seniui 
ir palietė lūpomis dygiais šeriais apžėlusį jo skruostą. 

Jie susitiko antrajame bokšto aukšte. Čia didelėje patalpoje valgė ir miegojo tar- 
nai, o dieną įvairiais reikalais susirinkdavo beveik visi pilies gyventojai. 

Elis žvilgtelėjo į tėvo taurę — ji buvo tuščia. 

— Ei, tu! — šūktelėjo vienam tarnui. — Atnešk mano tėvui dar likerio. 

Nikolas Veilansas abiem rankom suėmė dukters ranką ir dėkingai pažvelgė į ją. 

— Tu vienintelė mane myli, mano brangioji mergyte. Visi kiti — tavo motina ir 
seserys — stengiasi nuo manęs slėpti vyną. Betgi tu supranti, kaip jis mane ramina. 

Elis atšlijo, stengdamasi neparodyti, kokį pasibjaurėjimą jai sukėlė tėvo prisi- 
lietimas. 

— Žinoma, tėve. Todėl, kad tik aš tave myliu, — ji švelniai jam nusišypsojo. 

Nikolas Veilansas iki šiol negalėjo patikėti, kad jis ir jo baidyklė žmona galėjo 
paleisti į pasaulį tokią gražuolę. Elis grožis ir švytėjimas labai kontrastingai atrodė 
šalia jų visų. Be to, kiti slėpdavo nuo jo likerį ir bardavosi, o Elis patyliukais atitemp- 
davo jam butelį. Tai buvo tiesa — Elis iš tikrųjų jį mylėjo. Ir jįs ją. Argi jis neišleidavo 
visko, iki paskutinės monetos, jos tualetams? Elis puošėsi šilkais, 0 jos seserys dėvėjo 
šiurkščios drobės sukneles. Dėl jos jis ryžtųsi bet kam. Argi jis nepasakė tam Gavinui 
Montgomeriui, kad ji negali už jo tekėti, — pasakė, nes to reikalavo Elis. Ir kodėl gi ta 
mergiotė nepanoro ištekėti už tokio stipraus ir turtingo vyriškio. Bet Elis buvo teisi. 
Nikolas vienu mauku ištuštino ką tik pripiltą taurę. Dukra dabar teka už grafo. Žino- 
ma, Edmundas Čatvortas nė iš tolo neprilygsta nė vienam iš brolių Montgomerių, bet 
Elis pati žino, kaip jai geriau. 

— Tėveli, — nesiliovė ji šypsojusis. — Padaryk man vieną paslaugą. 

Jis išgėrė tik tris taures likerio. Elis prašymus patenkinti kartais būdavo ne taip 
jau paprasta. Todėl tėvas nukreipė kalbą. 

— Ar žinai, kad vakar vakare nuo sienos nukrito žmogus? Ir niekas jo nepažįsta, 
nežino, iš kur jis čia atsirado. 

Elis veidas persimainė. Dabar tas šnipelis niekam neprasitars nei apie Gaviną, 
nei apie tai, kad ji domisi Riveduno turtų paveldėtoja. Elis tučtuojau užmiršo tą žmo- 
gelį — kas jis toks, kad apie jį galvotų. 

— Noriu į Riveduno dukters ir Gavino vestuves. 

— Tu nori gauti kvietimą į grafo dukters vestuves? — netikėdamas savo ausi- 
mis, pakartojo tėvas. 

— Taip. 

— Bet aš negaliu! Ką tu sau manai? 

Šįkart Elis, mostelėjusi tarnui, kad eitų šalin, pati pripylė tėvo taurę. 

— Aš esu kai ką sumaniusi, — greitai tarė, apdovanodama jį pačia Žavingiausia 
šypsena. 

Trečias skyrius 


Įsisiautėjusi ugnis godžiai laižė medines antrojo aukšto sienas. Oras patamsėjo 
nuo suodžių. Storu sluoksniu jie nuklojo ir drabužius Žmonių, sustojusių eilute ir grei- 
tai perdavinėjančių vienas kitam kibirus su vandeniu. 

Nuogas iki juosmens Gavinas ilgakočiu kirviu ardė gretimo namo sienojus. Jis 
taip įnirtingai grūmėsi su ugnimi, kad pažiūrėjęs nepasakytum, jog šitaip darbuojasi 
jau antrą parą. 

Kaimas, kur siautėjo gaisras ir jau buvo pavirtę plėnimis trys pastatai, priklausė 
jo šeimai. Įsikūrusį kalvos atšlaitėje, netoli nuo Montgomertų pilies, jį supo dvylikos 
pėdų aukščio tvora. Už jo gyventojų mokamą duoklę buvo išlaikoma pilis, o šios rite- 
riai savo ruožtu gynė juos. 

— Gavinai! — sušuko prakaitu permirkęs Reinas, stengdamasis perrėkti liepsnų 
užesį. — Bėk iš ten! Ugnis jau arti! 

Gavinas nekreipė dėmesio į brolio įspėjimą. Nė nedirstelėjęs į liepsnojančias ir 
galinčias ji užgriūti sienas, jis dar sparčiau darbavosi kirviu, stengdamasisi įstumti 
rąstą tarp akmeninių pirmojo aukšto sienų, kur juos apipildavo vandeniu. 

Reinas žinojo, kad beprasmiška Gaviną dar sykį įspėti. Pavargusiu galvos mostu 
jis linktelėjo išsikankinusiems Žmonėms, kad ardytų medines sienas toliau. Jis taip pat 
buvo mirtinai pervargęs, bet vis dėlto nusnūdo keturias valandžiukes — keturiomis 
daugiau negi Gavinas. Žinojo iš savo patirties: jei nors truputėlis brolio nuosavybės 
pavojuje, jis nei miegos, nei valgys, kol neįsitikins, kad grėsmė praėjo. 

Sulaikęs kvėpavimą, Reinas žiūrėjo, kaip Gavinas triūsia ant degančios, kiekvieną 
akimirką galinčios griūti sienos, ir meldė Dievą, kad brolis pagaliau nuverstų tuos rąstus ir 
liptų žemėn. Jis taip baiminosi visą laiką, kol tas grūmėsi su ugnimi. Reinui labai knietėjo 
paimti Gaviną už sprando ir nulaipinti žemėn, bet žinojo, kad brolio nenurungs. 

Pagaliau paskutinis rąstas nusirito tarp akmeninių sienų, ir Gavinas ėmė kabaro- 
tis kopėčiomis. Vos jo kojos palytėjo žemę, Reinas staiga vienu šuoliu atsidūrė šalia ir 
nubloškęs brolį į šalį užgriuvo ant jo, gelbėdamas nuo ugnies. 

— Reinai, velniai tave griebtų! — suriaumojo Gavinas. — Tu vos nepriplojai 
manęs. Eik šalin! 

Reinas seniai įprato prie Gavino opumo. Vaikinas lėtai atsistojo. Visą kūną gėlė 
— juk plušo jau dvi dienos. 

— Tai šitaip atsidėkoji už tai, kad išgelbėjau tau gyvybę! Kurių velnių riogsojai 

Gavinas taip pat atsistojo ir atsuko paišiną veidą į namo, kur ką tik darbavosi, 
pusę. Dabar liepsna siautėjo tarp akmeninių sienų, todėl nebuvo ko bijoti, kad ji persi- 
mes į aplinkinius pastatus. Tai pamatęs Gavinas nusiramino ir tik tada atsisuko į brolį. 

— Kaipgi galėjau leisti, kad namas sudegtų? — paklausė trindamasis Reino už- 
gautą petį. — Jeigu ugnies nebūtume sulaikę, 1š kaimo beliktų pelenai. 

Reinas sužaibavo akimis. 

— Geriau prarasti šimtą namų negu tave. 

Gavinas nusišypsojo, suodiname veide akinamai blykstelėjo dantys. 

— Ačiū, — numykė. — O štai man atrodo, kad geriau netekti gabalo mėsos negu 
atiduoti ugniai dar vieną namą. 

Jis atsisuko ir nuskubėjo prie žmonių, liejančių vandenį ant namo, stovinčio ša- 
lia degančiojo. Patraukęs pečiais Reinas taip pat nuėjo sau. 

Montgomerių dvaro šeimininku Gavinas tapo teturėdamas šešiolika metų ir labai 
rimtai žiūrėjo į šias pareigas. Buvo pasirengęs galvą padėti, kad išsaugotų šeimos turtą. 

Namo Gavinas grįžo vėlai naktį. Jis nuėjo į svetainę, kuri buvo kartu ir valgo- 
masis. Grindys čia išklotos minkštais, storais kilimais. Kambarys buvo įrengtas dar 
neseniai, ir jo sienos iškaltos tuo metu moderniomis riešutmedžio plokštėmis, kurių 
piešinys priminė audinį. Tolimiausiame kampe sumūrytas didžiulis židinys. Ant akme- 
ninės sienelės puikavosi Montgomerių herbas — leopardai. 

Reinas, jau spėjęs nusiprausti ir persirengti, sėdėjo priešais nemažą padėklą, ap- 
krautą kepta kiauliena, šiltomis bandelėmis, džiovintais obuoliais ir persikais, aiškiai 
pasiruošęs vienas susidoroti su šiuo kalnu maisto. Kažką burbtelėjęs prikimšta burna, 
parodė broliui priešais Židinį pastatytą praustuvę, pilną karšto vandens. 

Tiktai dabar Gavinas pajuto, koks jis pavargęs. Nusitraukęs drabužius ir batus, 
greitai įlindo į praustuvę. Vanduo skaudžiai nutvilkė pilną nudegimo pūslių kūną. Iš 
tamsaus kampo išlindo jaunutė tarnaitė ir ėmė jam mazgoti nugarą. 

— Kur Mailsas? — pilna burna paklausė Reinas. 

— Pasiunčiau pas Rivedunus. Jis man priminė, kad šiandien turėjo būti mano 
sužadėtuvės. Mailsas pabus mano patikėtinis. 

Gavinas palinko į priekį, kad merginai būtų patogiau jį prausti. Į brolį jis nė 
galvos nepasuko. | 

Reinas vos nepaspringo kąsniu. 

— Tu ką? 

Gavinas nustebęs žvilgtelėjo į jį. 

— Pasiunčiau Mailsą kaip patikėtinį dalyvauti sužadėtuvių su Riveduno dukte- 
rimi ceremonijoje. 

— O Viešpatie, tu gi visiškai kvanktelėjai! Elgiesi taip tarsi kumelę pirktum. 
Nereikėjo tau šitaip. Juk ji moteris! 

Gavinas šaltai Žiūrėjo į jį. Liepsnos atšvaitų nušviestame jo veide slankiojo rau- 
menų gumulėliai. 

— Žinau, kad ji moteris, jeigu būtų kitaip, argi kas reikalautų, kad ją vesčiau. 

— Reikalautų!.. — netikėjo savo ausimis Reinas. 

Jis atsilošė į kėdės atkaltę. Iš tikrųjų, tuo metu, kai trys jaunesnieji Gavino 
broliai laisvai kaip paukštės skrajojo, lankydami pilis bei sodybas Prancūzijoje ir 
netgi Šventąją Žemę, pats jisai triūsė namuose ir tvarkė sąskaitas. Jam jau buvo dvi- 
dešimt septyneri, bet ištisus vienuolika metų nė kojos nekėlė. iš namų, išskyrus Ško- 
tijoje praleistą laiką. Gavinas nė nenumanė, kad broliai laiko jį nepatyrusiu, nemo- 
kančiu tinkamai elgtis su moterimis, aiškindami tai tuo, kad jis daugiausia tematęs 
tik mergšes. | 

— Gavinai. — kantriai pradėjo Reinas, — Džudit Rivedun — kilminga dama. 
grafo dukra. Ji mokyta iš vyriškio, taigi ir iš tavęs, tikėtis mandagumo ir pagarbos. Tu 
privalėjai pats važiuoti tenai ir pats jai pasipiršti. 

Gavinas ištiesė ranką, ir tarnaitė ėmė ją trinti muilinu skuduru. Šiurkšti vilnonė 
jos suknelė peršlapo ir prilipo prie kūno, glaudžiai aptempdama dideles krūtis. Pajutęs 
kylantį geismą, Gavinas pažvelgė jai į akis ir nusišypsojo. Paskui dėbtelėjo į Reiną. 

— Bet aš nenoriu jos vesti. Darau tai tik dėl jos žemių. 

— Neturi teisės jai to sakyti! Privalai mergintis jai ir... 

Gavinas atsistojo kiek ilgas, ir tarnaitė, pasilipusi ant kėdės, ėmė lieti ant jo 
šiltą vandenį. 

— Ji priklausys man, — abejingai tarė jis. — Ir darys tai, ką paliepsiu. Pakanka- 
mai esu matęs kilmingų damų ir gerai Žinau, kas jos per paukštytės: tupi savo kamba- 
riuose, siuva, liežuvauja, laižo medų ir tunka. Jos tingios ir kvailos. Tos damos turi 
visko, ko tik širdis geidžia. Žinau, kaip elgtis su tokiomis. Prieš savaitę užsakiau Lon- 
done keletą naujų Flandrijos gobelenų su vaikštinėjančiomis po medžiais nimfomis ar 
kokiais kitais niekais. Nenoriu, kad mano žmoną išgąsdintų karo scenos. Pakabinsiu 
juos soliariume, o kad būtų visiškai patenkinta gyvenimu, nupirksiu jai šilkinių siūlų 
1r sidabrinių adatų. 

Reinas tylėjo, prisimindamas kelionėse matytas moteris. Daugelis iš tikrųjų bu- 
vo tokios, kaip jas ką tik apibūdino Gavinas, bet pasitaikė ir protingų, energingų, tikrų 
savo vyrų bendražygių. 

— O jeigu ji panorės kištis į ūkio reikalus? 

Gavinas išlipo iš maudyklės ir paėmė iš tarnaitės rankšluostį. 

— Ji nekiš nosies į mano reikalus. Darys tik tai, ką aš paliepsiu, antraip labai 
pasigailės dėl savo nepaklusnumo. 


Ketvirtas skyrius 


Pro atdarą langą į kambarį įsilieję saulės spinduliai krito ant nendriniais kilimė- 
liais išklotų grindų, žaidė su dulkelėmis, švytinčiomis tarsi aukso smiltelės. Buvo šil- 
ta, pavasariška gegužės pradžios diena. Saulutė šildė žemę, oras dvelkė gaiviais bun- 
dančios žalumos kvapais. 

Kambarys užėmė visą ketvirtąjį namo aukštą. Jo langai buvo į pietus, todėl čia 
pakako šviesos ir šilumos. Apstatytas labai kukliai, nes Robertas Rivedunas nešvaistė 
pinigų tokiems, pasak jo, niekams, kaip kilimai ir gobelenai. 

Tačiau šiandien kambarys atrodė kiek kitaip. Jis švytėte švytėjo nuo ryškių, įvai- 
riaspalvių audinių. Visos kėdės buvo apkabinėtos suknelėmis — gražiomis, stulbinan- 
čiomis, pasiūtomis pagal paskutinę madą. Jos papildė Džudit Rivedun kraitį. Ko tik 
čia nebuvo: itališkų šilkų. rytietiško aksomo, Venecijos kašmyro 1r Tripolio medvil- 
nės. Kiekvieną tualetų detalę — nuo batukų iki diržų — puošė brangakmeniai: smarag- 
dai. perlai, rubinai. Ir visa ši spalvų ir papuošalų gausybė ilsėjosi ant sabalų, šermuo- 
nėlių, bebrų, voverių, karakulio, lūšių kailių. 

Džudit žiūrėjo į išdėliotus apdarus nė nekrustelėdama. Jos nė nepastebėtum, jei- 
„gu merginos grožis netemdytų visų tų puošmenų. Mažutės jos kojytės buvo apautos 
žaliais odiniais batukais, papuoštais šermuonėlio kailiuku. Suknelės liemuo glaudžiai 
aptempė figūrą, ilgos rankovės dailiomis klostėmis krito žemiau plonytės talijos. Di- 
delė stačiakampė iškirptė paryškino aukštą krūtinę. Platus sijonas bangavo aplink ko- 
jas. Suknelė buvo pasiūta iš aukso spalvos audinio, kuris švytėjo ir žaižaravo saulėje. 
Talija suveržta paauksuotu odiniu, smaragdais nusagstytu diržu. Galvą jai puošė auk- 
sinė diadema* su didžiuliu smaragdu. Merginos pečius dengė smaragdinės spalvos tach- 
tos berankovis apsiaustas, pamuštas šermuonėlių kailiais. | 

Visas šis smaragdo ir aukso spalvų derinys atrodytų iššaukiamai ant kitos mo- 
ters, bet jis blėso prieš tobulą Džudit grožį. Ji buvo neaukšta, o figūra galėjo bet ku- 
riam vyriškiui atimti protą. Lūpos kietai sučiauptos, bet netgi dabar, kai su pasibjaurė- 


* Diadema — karūnos pavidalo moterų galvos papuošalas. 

jimu galvojo apie tai, kas jos laukia, veido bruožai buvo švelnūs ir malonūs. O labiau- 
siai išsiskyrė akys — žydrai auksinės spalvos, tarsi sugėrusios saulės šviesą. 

Džudit pasuko galvą ir Žžvilgtelėjo į langą. Kaip mielai ji pasidžiaugtų puikiu 
oru, pajodinėtų po pievas. Bet dabar turėjo sėdėti čia, bijodama ir krustelėti, kad nesu- 
glamžytų suknelės. O gal ne suknelė kalta. Gal tik sunkios mintys prirakino merginą 
prie kėdės, ir ji sėdėjo nejudėdama, įbedusi akis į vieną tašką. Šiandien jos vestuvės. 
Kaip ji bijojo šios dienos, kuri atims iš jos laisvę ir laimę. 

Staiga durys atsivėrė, ir į kambarį įsmuko dvi tarnaitės nuo greito ėjimo įrau- 
dusiais skruostais: jos buvo nulėkusios į bažnyčią nors akies krašteliu žvilgtelėti į 
jaunikį. 

— O, mano ponia, — ėmė tarškėti Mod. — Koks jis gražus! Aukštas, tamsiap- 
laukis ir tamsių akių, o pečiai!.. — Ji išskėtė rankas į šalis ir atsiduso neva pasibaisė- 
jusi. — Neįsivaizduoju, kaip jam pavyko pro duris prasisprausti, tikriausiai šonu. — 
Merginos akys linksmai žibėjo. Ji visa širdimi linkėjo savo poniai laimės. 

— O žengia jis štai taip, — pridūrė Džoan ir ištiesinusi pečius taip, kad net 
mentės susiglaudė, oriai perplaukė per kambarį. 

— Taip, — pritarė Mod. — Jis labai išdidus kaip ir visi Montgomeriai. Jų iš- 
vaizda tokia, tarsi būtų viso pasaulio valdovai. 

— Gaila, kad taip nėra, — sukikeno Džoan ir pažvelgė į Mod, taip pat sunkiai 
tramdančią juoką. 

Tačiau šiai labiau rūpėjo ponia, kuri tebesėdėjo nejudėdama ir nekreipė jokio 
dėmesio į linksmą jų čiauškėjimą. Mod davė ženklą Džoan užsičiaupti. 

— Mano ponia, — tyliai tarė, — gal jums ko nors reikia? Dar yra laiko, į bažny- 
čią ankstoka. Gal... 

Džudit palingavo galvą. 

— Man jau niekas negali padėti. Ar mama gerai jaučiasi? 

— Taip, ji ilsisi. Iki bažnyčios toloka, o jos ranka... — pamačiusi skausmą po- 
nios akyse Mod užsikirto ir nutilo. Džudit laikė save kalta dėl motinos ligos, o Mod, 
kuri jau gailėjosi dėl netyčia išsprūdusio žodžio, vėl paaitrino jos žaizdą. 

— Ar jūs pasirengusi? — švelniai paklausė toji. 

— Kūnas — taip. Bet mano mintims dar reikia laiko apsiprasti. Ar jūs su Džoan 
neaplankytumėte motutės? 

— Bet mano ponia... 

— Ne, — nutraukė ją Džudit, — noriu pabūti viena. Gal tai paskutinės mano 
vienatvės akimirkos. Kas žino, ką atneš rytojus... — Ji vėl pasisuko į langą. 

Džoan žiojosi prieštarauti, bet Mod ją sustabdė. Džoan niekaip negalėjo suprasti 
Džudit. Ponia turtinga, šiandien išteka, beje, už tikro gražuolio. Kodėl ji nesidžiaugia? 
Džoan gūžtelėjo pečiais, ir Mod timptelėjo ją durų link. 

Vestuvėms Džudit ruošėsi kelias savaites. Ketino surengti prašmatnią puotą, ku- 
ri jos tėvui kainavo sumą, lygią metų pajamoms. Džudit vedė visų pirkinių apskaitą. 
Šimtai uolekčių drobės svečių kėdėms aptraukti, produktai patiekalams: tūkstantis par- 
šiukų, trys šimtai veršelių, šimtai vištų, keturi tūkstančiai elnių kepėnų paštetu įdarytų 
pyragų, trys šimtai statinaičių likerio. Sąrašui galo nematyti. 

Ir visa tai dėl įvykio, kuriam ji priešinosi visa savo siela. 

Daugelis merginų nuo vaikystės pradeda mąstyti apie tai, kaip jos suaugusios 
ištekės. Tik ne Džudit. Juk ji buvo visai kitaip auklėjama. Jos motiną iškankino dauge- 
lis metų, išgyventų šalia Žiauraus vyro, kuris, gimus dukrai, nepraleisdavo nė men- 
kiausios progos pakankinti savo žmoną. Elen širdis skirta Džudit nuo tos minutės, kai 

pamatė savo rusvaplaukę naujagimę. Ji visad bijojo vyrui prieštarauti bent vienu žode- 
liu, bet dėl mažylės buvo pasirengusi viskam. Motina vylėsi savo dukrelę apginti nuo 
Žiauraus tėvo ir visam gyvenimui apsaugoti nuo į jį panašių vyrų. 

Pirmąsyk per visą savo vedybinį gyvenimą Elen stojo prieš vyro valią, vyro, 
kurio visada mirtinai bijojo, reikalaudama atiduoti Džudit bažnyčiai. Roberto tada vi- 
siškai nedomino žmonos ir dukters likimas. Kas jam rūpi dukra. Pirmoji Žmona jam 
paliko sūnus, o antroji, ligota ir sopulinga, teįstengė pagimdyti du negyvus kūdikius ir 
visiškai jam nereikalingą mergiotę. Jis tik nusijuokė ir, žinoma, sutiko, kad jo dukra, 
sulaukusi pilnametystės, taptų vienuole. Bet kad žmonai, šitam nuolat inkščiančiam ir 
verkšlenančiam padarui, parodytų, kas čia šeimininkas ir kokia jo pažiūra į jos reikala- 
vimus, jis numetė ją nuo laiptų. Elen koja lūžo dviejose vietose, ir nuo tada ji šlubčio- 
ja, bet tai, ko galų gale pasiekė, verta tokios aukos. Ji ėmė gyventi su dukra labai 
užsidariusios ir kartais visai užmiršdavo savo vyrą. Moteris mėgo įsivaizduoti save 
našle, kuri gyvena tik su mylima dukrele. 

Tai buvo kupini laimės metai. Ji rengė savo Džudit didžiai karjerai. 

O dabar viskas žlugo. Džudit išteka. Jos mergaitė neturės jokios valdžios, ją 
valdys vyras, jos visagalis Viešpats ir valdovas. Džudit nemoka nieko, kas privalu žmo- 
nai. Blogai siuva ir visai nemoka megzti. Nemoka valandų valandas sėdėti nieko ne- 
veikdama aplink tupinėjant tarnams. O blogiausia, kad Džudit nežino, ką reiškia “pa- 
klusti". Žmona turi stovėti prieš savo vyrą nuleidusi akis ir visada klausti jo patarimo. 
O Džudit buvo ruošiama tam, kad vieną gražią dieną ji taps vienuolyno vyresniąja — 
juk tiktai ši moteris laikoma lygia vyrui. Džudit niekada nenuleisdavo akių prieš tėvą 
ar brolius, neatšokdavo tėvui užsimojus, ir tai kažkodėl Robertą linksmino. Ji jautė 
savo vertę, 0 ši savybė nebūdinga moterims, bent jau daugeliui jų. Dukra visada eida- 
vo išdidžiai pakelta galva ir tiesi. 

Joks vyriškis nepakęs, kai ji ims ramiai, lygiu balsu samprotauti apie karaliaus 
požiūrį į prancūzus arba dėstyti savo radikalias pažiūras apie baudžiavą. Manoma, kad 
moterys turi kalbėti tik apie papuošalus ir sukneles. Džudit dažnai palikdavo kambari- 
nei spręsti, kokia suknele jai vilktis, bet neapsakomai įniršdavo, jeigu svirne pasiges- 
davo poros bušelių lęšių. 

Slėpti dukterį nuo viso pasaulio Elen buvo tikra kančia. Ji bijojo, kad koks nors 
Jaunuolis pamatys ją ir panorės vesti, o Robertas sutiks. Tada ji praras savo mergaitę. 
Kai Džudit sukako dvylika, buvo galima ją atiduoti į konventą, bet Elen nerado savy 
Jėgų išsiskirti su dukteria. Su tikru motinos egoizmu ji daugybę metų laikė Džudit 
šalia savęs. O dabar viskas susiklostė taip, kad visos jos pastangos nuėjo niekais. 

Džudit reikėtų ištisų mėnesių, kad pasirengtų tapti visiškai jai nepažįstamo žmo- 
gaus Žmona. Ji nė karto nematė savo jaunikio, bet ir nepanorėjo jo matyti. Manė, kad dar 
bus laiko atsižiūrėti. Tėvas ir broliai buvo vieninteliai vyrai, kuriuos ji pažinojo, todėl 
baisėjosi vien ta mintim, kad teks gyventi su tamsiu žmogumi, kuris neapkenčia moterų, 
muša jas ir nieko daugiau nesugeba, tik vartoti jėgą. Visa siela ji troško išvengti tokio 
likimo, bet dabar suprato, kad nepavyks. Nejaugi po dešimties metų ir ji bus tokia kaip 
motina: drebantis, įbaugintas padaras, nuolat neramiai lakstančiomis akimis? 

Džudit atsistojo, sunkus sijonas kaip šleifas nusidriekė ant grindų. Niekada! Nė 
už ką neparodys vyrui, kad jo bijo. Kaip bebūtų, gyvens išdidžiai pakelta galva ir žvelgs 
jam tiesiai į akis. 

Akimirką ji susigūžė. Labai jau bijojo to nepažįstamo vyriškio, kuriam lemta 
būti jos Viešpačiu ir valdovu. Mergina dažnai girdėdavo, kaip linksmai kambarinės 
plepa apie savo mylimuosius. Nejaugi ir su bajoraičiu gyvenimas bus toks pat? Ar ap- 
skritai vyrai gali būti švelnūs? Ar jie sugeba mylėti? Greitai ji sužinos. Džudit išsitie- 

sė. Ji suteiks jam galimybę atskleisti šias savybes. Darys viską taip kaip jis. Jeigu 
vyras bus geras, atsakys glamonėmis, rūpinsis juo, bet jeigu bus toks kaip jos tėvas, 
jam nesibaigs geruoju. Dar nė vienas vyriškis jai nekomandavo, ir ji niekada to neleis. 
Džudit davė sau žodį. 

— Mano ponia! — susijaudinusi sušuko Džoan, įlėkdama į kambarį. — Atvažia- 
vo seras Reinas ir jo brolis seras Mailsas. Jie nori jus pamatyti. — Džoan dėbtelėjo į 
Džudit suirzusi: taip abejingai toji išklausė ją. — Tai jūsų vyro broliai. Seras Reinas 
nori su jumis susitikti prieš ceremoniją. 

Džudit linktelėjo ir atsisuko į duris. Matyt, žmogus, greitai tapsiantis jos vyru, 
merginos visiškai nedomino. Per sužieduotuves jis atsiuntė patikėtinį, o štai ir dabar 
pareikšti jai pagarbos atvyksta ne jis pats, o jo broliai. Giliai atsidususi ji vargais ne- 
galais sutramdė virpulį — pasirodo, jaudinasi kur kas labiau negu manė. 


Reinas ir Mailsas lipo plačiais, įvijais Rivedunų pilies laiptais. Jie čia atvyko 
vakar vakare. Susitikimą su nuotaka Gavinas atidėliojo, kiek tik įmanoma. Reinas bandė 
įkalbėti vyresnįjį brolį, kad aplankytų ją, bet šis griežtai atsisakė. “Metų metus ji pai- 
niosis man po kojų — tai kam gi skubinti šią nelaimę?" 

Mailsui grįžus iš sužieduotuvių, Reinas puolė jo klausinėti apie nuotaką. Maža- 
kalbis Mailsas ir šįsyk pašykštėjo Žodžių, bet Reinas nutuokė, kad jis kažką slepia. 
Dabar, pamatęs Džudit, suprato — ką. 

— Kodėl nepapasakojai apie ją Gavinui? — paklausė Reinas. — Juk žinai, kad 
jis kaip mirties bijo sutuoktuvių su “baidyklė turtų paveldėtoja". 

Mailsas nė nešyptelėjo, tačiau jo akys nušvito prisiminus pirmąjį susitikimą su 
nuotaka. 

— Jei bent vieną sykį brolelis pamatys esąs neteisus, tai bus jam gera pamoka. 

Reinas sulaikė šypseną. Gavinas su jaunesniuoju broliu elgdavosi taip, tarsi šis 
vis dar būtų berniūkštis, o ne dvidešimt vienerių metų jaunuolis. Mailso nutylėjimas 
apie jo nuotakos grožį — dar per švelni bausmė Gavinui už nepagarbų elgesį su broliu. 
Reinas nusijuokė. 

— Tik pamanyk, Gavinas siūlė ją man. o aš. kvailys, atsisakiau! Gaila, kad ne- 
pamačiau jos anksčiau, o tai iškviesčiau jį į dvikovą. O gal dar ne vėlu? 

Jeigu Mailsas ką ir atsakė, tai Reinas jo neišgirdo. Jis vėl išgyveno tą akimirką, 
kai susipažino su nuotaka. Pirmiausia pastebėjo. kad ji vos vos siekia jam iki peties. 
Bet priėjęs arčiau, išvydo jos veidą. Tereikėjo tik žvilgtelėti į tamsaus aukso spalvos 
akis — vaikinas daugiau nieko aplink neregėjo. Džudit Rivedun įbedė į jį ramų žvilgs- 
nį, rodantį neeilinį jos protą, ir jam susidarė įspūdis, tarsi jinai sprendžia, ko jis vertas. 
Reinas buvo apstulbintas. tų akių, jis negalėjo išlementi nė žodžio, jausdamas, kad jos 
traukia jį tarsi akivaras. Džudit nesimiaivė ir nekikeno kaip kitos merginos tokiu atve- 
ju, ji sutiko jį kaip sau lygų. Jis tarsi apsvaigo nuo šio atradimo. Mailsui teko bakste- 
lėti brolį alkūne, kad šis atsitokėtų ir išlementų pasisveikinimo žodžius. Reinas negir- 
dėjo nė vieno Džudit žodžio, tik stovėjo ir spoksojo į ją akis išpūtęs. Įsivaizdavo, kad 
išsiveža ją iš šių namų, toli nuo visų Žmonių, ir ši nuostabi moteris tiktai jam priklau- 
so. Suprato, kad turi nešdintis iš čia, kol mintys apie brolio žmoną nesusuko jam gal- 
vos visiškai. 

— Mailsai, — prašneko Reinas, ir jo skruostuose kaip visuomet, kai norėdavo 
sutramdyti juoką, atsirado duobutės, — atrodo, turėsime progą atkeršyti broliukui už 
tai, kad versdavo mus valandų valandas treniruotis. 

— Ką tu ketini daryti? — susidomėjo Mailsas. 

— Jeigu gerai prisimenu, mes ką tik matėme išsigimėlę nykštukę. apgailėtiną 
moters pavidalą išpuvu siais dantimis ir siaubingai storu sprandu. 

Mailsas nusikvatojo. Šiuose namuose jie iš tikrųjų matė tokią baidyklę. 

— Supratau, ką turi omeny. Neturime teisės meluoti, bet ir tiesą sakyti nebūtina. 

— Taigi. 


Buvo dar rytas, kai Džudit, kambarinių lydima, nulipo mediniais laiptais į menę 
antrajame aukšte. Grindys čia buvo išklotos naujais kilimais, iš skrynių ištraukti ir ant 
sienų pakabinti gobelenai. Per visą kambarį iš rožių ir lelijų žiedlapių nubarstytas ta- 
kelis, kuriuo turės eiti iš bažnyčios grįžusi Džudit, jau tapusi ištekėjusia dama. 

Mod iš paskos nešė auksaspalvės jos suknelės šleifą. Išėjusi į lauką, Džudit aki- 
mirką stabtelėjo, norėdama įkvėpti šviežio oro truputį nusiraminti. Akims apsipratus 
su ryškia saulės šviesa, ji pamatė didžiulę minią žmonių, atvykusių į grafo dukters 
vestuves. Išvydus nuotaką, pasigirdo linksmi sveikinimai, o šioji atrodė visiškai nepa- 
sirengusi tokiam sutikimui. 

Džudit nusišypsojo, linktelėjo svečiams, namiškiams ir pirkliams, taip pat pa- 
kviestiems į šventę. 

Iškilminga eisena į bažnyčią turėjo visiems parodyti, kokius turtus valdo ir ko- 
kią padėtį visuomenėje užima karališkasis grafas Robertas Rivedunas. Vėliau jis ilgai 
girsis. kad baronai ir grafai savo atvykimu pagerbė jo dukters vestuves. Eisenos prie- 
šakyje menestreliai iškilmingai skelbė, jog artinasi gražuolė nuotaka. Tėvas, su pasi- 
tenkinimu apžvelgęs Džudit tualetus ir papuošalus, užsodino ją ant balto žirgo. Šian- 
dien ji sutiko joti moteriškame balne — jis buvo nepatogus, neįprastas, bet Džudit to 
neparodė. Motina, Mailso ir Reino lydima, jojo iš paskos, už jų — kiti svečiai, susiri- 
kiavę pagal užimamą padėtį. 

Džudit, nors šimtus kartų buvo davusi sau žodį nesijaudinti, juto kylantį vis di- 
desnį nervinį virpulį, o kartu ir smalsumą. Ji sėdėjo balne tiesi kaip nendrė, o akys 
įbestos į bažnyčios duris, kur stovėjo kunigas ir nepažįstamas vyriškis — jos būsima- 
sis vyras. 

O Gavino smalsumas visiškai nekamavo. Reinas, anksčiau matęs nuotaką. taip 
ją apibūdino, kad vargšas jaunikis jautė nenusakomą šleikštulį. Toji mergiotė ne tik 
menko protelio, bet dar ir bjauri. Jis stengėsi nežiūrėti į artėjančią eiseną, bet menest- 
relių dainos ir džiaugsmingi tūkstančių baudžiauninkų bei pirklių šauksmai privertė jį 
užmiršti nelinksmas mintis. Žvilgsnis nejučia nukrypo į eiseną, jis nė nepastebėjo, kad 
ji visai čia pat. Netikėtai Gavinas išvydo rusvaplaukę merginą ant balto žirgo. Tik po 
kokios minutės jis susivokė, kad tai ir yra jo nuotaka. Kaip tikra dievaitė, nužengusi į 
šią ašarų pakalnę, ji maudėsi saulės spinduliuose. Netekęs žado, Gavinas spoksojo į ją. 
Paskui jo veide šmėstelėjo kažkas panašaus į šypseną. Reinas! Žinoma, Reinas mela- 
vo! Gavinas pajuto tokį palengvėjimą ir tokį džiaugsmo antplūdį. kad nulėkė žemyn 
laiptais. šokinėdamas per kelias pakopas. Pagal paprotį jaunikis turėjo laukti, kol jau- 
nosios tėvas perduos dukrą naujajam jos ponui. Bet Gavinas nekantravo kuo greičiau 
ją pamatyti. Neišgirdo netgi juoko ir šauksmų aplink, kai, atstūmęs petim būsimąjį . 
uošvį. griebė merginą per liemenį ir nukėlė nuo žirgo. 

Iš arti ji buvo dar gražesnė. Gavino žvilgsnį nejučia prikaustė merginos lūpos — 
švelnios, putlios, gundančios. Oda minkštesnė už patį brangiausią atlasą. o žvilgtelė- 
jus į akis užgniaužė kvapą. 

Labai patenkintas Gavinas žiūrėjo į savo nuotaką ir šypsojosi. Džudit taip pat 
atsakė jam šypsena, parodydama baltus, lygius dantukus. Išgirdęs triukšmaujančią mi- 

nią, Gavinas pagaliau atsitokėjo. Nenorom pastatė merginą ant žemės ir stipriai su- 
spaudė rankutę, tarsi bijodamas, kad toji nepurptelėtų kur. Dabar jau nė už ką nesutik- 
tų skirtis su savo naująja nuosavybe. 

Stebintys šią sceną svečiai sužavėti sutiko tokį ūmų Gavino poelgį ir garsiai 
reiškė savo pritarimą. Netgi Robertas, nepatenkintas, kad jį taip atsainiai nustūmė į 
šalį, nusiramino, pamatęs, kad visi patenkinti ir linksmai juokiasi. 

Sutuoktuvių ceremonija vyko prie bažnyčios, todėl visi galėjo ją stebėti. Kunigas 
paklausė Gaviną, ar jis sutinka imti į žmonas Džudit Rivedun. Šis žvilgtelėjo į šalia 
stovinčią merginą, į purius jos plaukus, banguojančius iki pat juosmens, ir tvirtai atsakė: 

— Taip. 

Paskui kunigas to paties paklausė Džudit, kuri atvirai, drąsiai apžiūrinėjo Gavi- 
ną. Jis buvo apsirengęs pilkai. Žaketas ir liemenė pasiūti iš brangaus itališko aksomo, 
o apykaklė ir atlapai apsiūti juodu audinės kailiuku. Vienintelis papuošalas — prie 
diržo prisegta špaga su didžiuliu briliantu ant rankenos. 

Kambarinės jau buvo išliaupsinusios Gavino grožį, bet Džudit, be to, pajuto nuo 
jo dvelkiančią didelę jėgą. Šalia stovėjo vyriškis tamsiais banguotais plaukais ir šyp- 
sojosi jai lūpomis ir akimis, nuo kurių žvilgsnio ji pajuto keistą virpulį. 

Miniai džiūgaujant, kunigas turėjo pakartoti savo klausimą. Pajutusi, kad rau- 
donis užlieja skruostus, Džudit pratarė: 

— Taip. į 

Juk iš tiesų ji mielai ištekės už Gavino Montgomerio. 

Jie prisiekė vienas kitą gerbti bei mylėti ir sumainė žiedus. Minia taip staugė, 
kad vos bažnyčios stogo nenukėlė. Svečiams ir žiopliams ėmė skaityti, ką Džudit gau- 
na kraičio, bet triukšmas buvo toks, kad niekas nieko negirdėjo. Džudit ir Gavinas, 
žavi mergina ir dailus jaunikaitis, sukėlė visų simpatijas. Nuotakai ir jaunikiui ištiesė 
krepšelius su sidabrinėmis monetomis, ir šie ėmė jas rieškučiomis barstyti miniai. Pas- 
kui su kunigu jie nuėjo į bažnyčią, kur viešpatavo iškilminga tyla. 

Gavinas ir Džudit atsisėdo garbingose vietose. Dabar jie buvo panašūs į vaikus, 
vogčiomis smalsiai dirsčiojančius vienas į kitą. 

Svečiai, sužavėti tokia gražia dviejų Žmonių sąjunga, kurios pradžioje jaunikis 
pasielgė tarsi pasakoje, maloniai stebėjo jaunąją porą. Menestreliai jau tarėsi, kurias 
dainas dainuos per puotą, baudžiauninkai ir vidutinieji miestelėnai, sustoję nuošaliau, 
aptarinėjo svečių tualetus ir jaunosios suknelę. 

Tik vienas žmogus buvo nelaimingas toje visuotinėje linksmybėje. Elis Veilans 
sėdėjo šalia savo jaunikio, storulio Edmundo Čatvorto, šiuo metu ramiai snūduriuo- 
jančio, ir degančiomis, kupinomis neapykantos akimis varstė nuotaką. Gavinas apsi- 
Juokė prieš visus! Netgi baudžiauninkai kvatojosi, kai jis tarsi berniūkštis prie pirmojo 
savo žirgo lėkė laiptais pasitikti šitos moters. 

Kaip jie gali rudaplaukę vadinti gražuole? Elis neabejojo, kad jos veidas nusėtas 
strazdanomis. 

Paskui jos žvilgsnis nukrypo į Gaviną, tikrąją savo pykčio priežastį. Elis jį paži- 
nojo geriau negu jisai pats save. Nors pamatęs dailų snukutį, ėmė darkytis tarsi klou- 
nas, bet jo jausmas jai, Elis, buvo gilus ir tvirtas. Jeigu jau pasakė, kad ją myli, vadina- 
si, taip ir yra. Ir ji būtinai jam tai primins pirma pasitaikiusia proga. Neleis, kad su šia 
rudaplauke ragana lovoje praleistos naktys ištrintų ją iš mylimo vyriškio atminties. 

Elis nuleido akis, pamatė savo rankas ir netikėtai nusišypsojo. Ant piršto žibėjo 
žiedas... Taip, žiedas. Galvoje jau gimė puikus sumanymas, ir dabar, vėl pažvelgusi į 
Jaunuosius, ji jau nesijautė tokia nelaiminga. 

Čia ji pastebėjo, kaip Gavinas, nekreipdamas dėmesio į Reino gestą, primenan- 
tį, kad jie bažnyčioje, pabučiavo Džudit ranką. Elis palingavo galvą. Toji kvaišelė ne- 
žino nė kaip jai elgtis. Reikėtų nuleisti akis ir nurausti. Gėdos raudonis labai tinka 
Elis. O Džudit Rivedun ramiai stebėjo, kaip jis kelia jos ranką prie veido, kaip glusteli 
prie jos lūpomis. Ji ne moteris — nutarė Elis. 

Tačiau Elis taip pat stebėjo vienos akys. Niūrus jos veidas sužadino Reino bud- 
rumą. Vaikinas buvo tikras, kad šiuo metu ji savęs nekontroliuoja, nes paprastai ši 
gudri moteris meistriškai slėpė savo jausmus. 

“Ledas ir liepsna, — pagalvojo jis. — Džudit grožis primena liepsną, palyginti 
su ledine Elis kauke." Nusišypsojo dar pagalvojęs, kad ugnis labai greitai ištirpdo le- 
dą, bet vėl apsiniaukė, tuojau pat prisiminęs, kad tai priklauso nuo ugnies skleidžia- 
mos šilumos ir ledo storio. Jo brolis — blaivaus ir šalto proto žmogus, racionalus visa- 
da ir su visais, išskyrus vienintelę — Elis Veilans. Gavinas ją dievina. Jis tiesiog pa- 
dūksta, jeigu kas bent žodeliu užsimena apie jos trūkumus. Jaunutė žmona jį, regis, 
sužavėjo, bet ar ilgam? Ar įstengs jinai taikstytis su tuo, jog jo širdies valdovė — Elis? 
Reinas tikėjosi, kad jai tai pavyks. Žiūrėdamas čia į vieną, čia į kitą moterį, jis nu- 
sprendė — Elis sutverta tam, kad ją garbintų, o Džudit — kad mylėtų. 


Penktas skyrius 


Pamaldoms pasibaigus, Gavinas paėmė Džudit už parankės ir nusivedė prie al- 
toriaus. Jaunieji atsiklaupė. Kunigas palaimino jų sąjungą, ir jie pasibučiavo su jau 
nuoju taikos bučiniu, kurį šis savo ruožtu tuojau pat perdavė jaunajai. Šie pasibučiavi- 
mai buvo bažnytinių apeigų dalis, tačiau Gavino lūpos gana negreitai atsiplėšė nuo 
Džudit lūpų, ir tai privertė ją pakelti į jį savo žavias akis, kuriose atsispindėjo ir nuo- 
staba, ir pasitenkinimas. 

Gavinas džiaugsmingai nusišypsojo, ir jie pakiliai nusiteikę išėjo iš bažnyčios. 
Ant jaunavedžių pasipylė grūdų lietus, toks gausus, kad vos jų nepriplojo prie žemės. 
Gavinas delnais suėmęs plonytį Džudit liemenį, užkėlė ją ant arklio. Mielai būtų pasi- 
sodinęs ant savojo, bet nesiryžo dar kartą laužyti papročių. Jau ketino paėmęs pava- 
džius vesti jos žirgą, bet Džudit juos atėmė, ir jaunikis patenkintas pamatė, kad jo 
jaunoji Žmona puikiai valdo baikštų gyvulį. 

Eisena su jaunaisiais priešaky pajudėjo į Rivedunų pilį. Einant į išblizgintą di- 
džiąją menę, Gavinas tvirtai laikė Džudit už rankos. Mergina žvilgtelėjo į žiedlapių 
takelį. Dar prieš kelias valandas jis bylojo jai tik apie tai, koks žiaurus likimas jos 
laukia. Dabar, žengiant šalia Gavino, švelniai žvelgiančio į ją savo pilkomis akimis, 
mintis apie šeimyninį gyvenimą su juo neatrodė tokia baisi kaip anksčiau. 

— Viską atiduočiau, kad sužinočiau, apie ką tu galvoji, — sušnibždėjo jis jai į ausį. 

— Galvoju, kad vedybos ne tokios jau baisios kaip atrodė iš pradžių. 

Gavinas nustėro, paskui atlošęs galvą garsiai nusikvatojo. 

Džudit nė neįtarė, kad tokiais žodžiais ji ir įžeidė, ir drauge patraukė vyrą. Ge- 
rai išauklėta jauna dama nė už ką neprisipažintų, kad jai nemalonu, jog reikia tekėti už 
vyriškio, ne pačios pasirinkto. 

— Taigi, žmonele, — tarė Gavinas, — aš patenkintas be galo. 

Pirmieji žodžiai buvo ištarti, bet pokalbį teko nutraukti. Jaunasis ir nuotaka turi 
stovėti prie durų ir sveikinti tuos šimtus svečių, ilga vora traukiančių pro šalį. 

Džudit ramiai stovėjo šalia vyro ir svetingai šypsojosi. Ji beveik nieko nepaži- 

nojo, nes visą laiką iki šiol sėdėjo su motina po devyniais užraktais. Robertas Rivedu- 
nas stovėjo priešais ir stebėjo dukterį, ar toji viską daro teisingai. 

Džudit nė kiek neabejojo, kad jos vestuvinė suknelė puošni, bet dabar, apžiūri- 
nėdama pro šalį einančias ir “dėkoju" jai tariančias damas, suprato, kad ji apsirengusi 
senamadiškai. Jų drabužiai buvo ryškūs, įvairiaspalviai, viename tualete pamatysi su- 
derintas raudoną, purpurinę ir žalią. Suknios siuvinėtos auksu, puoštos aplikacijomis, 
mezginiais, juostelėmis. Džudit suknelė išsiskyrė 1š kitų saikingumu. 

Staiga Reinas suėmė Džudit per liemenį, kilstelėjo ir garsiai pakštelėjo į abu 
skruostus. : 

— Sveika įžengusi į Montgomerių klaną, sesute, — švelniai tarė jis. 

Merginai patiko jo nuoširdumas ir familiarumas. Paskui atėjo ir Mailso eilė. Su 
juo Džudit jau buvo susitikusi sužadėtuvių ceremonijoje, kur šis buvo Gavino patikėti- 
nis. Tada jis ryte rijo ją akimis. 

Mailsas ir dabar žiūrėjo į ką įdėmiai ir tiriamai. Džudit skersomis dėbtelėjo į 
Gaviną, vainojantį Reiną už kažkokią apgaulę. Reinas buvo šiek tiek žemesnis už bro- 
lį. Pasipuošęs sidabru siuvinėtu juodo aksomo žaketu, su apvaliomis duobutėmis skruos- 
tuose ir besijuokiančiomis mėlynomis akimis jis atrodė tikras gražuolis. Iš brolių Mail- 
sas buvo pasipuošęs ryškiausiai: tamsiai žalia vilnone liemene ir ryškiai žaliu, tamsiu, 
sabalo kailiuku apsiūtu žaketu. Siauri klubai perjuosti plačiu odiniu diržu, nusagstytu 
smaragdais. į 

Visi trys broliai buvo stiprūs, patrauklūs vyriškiai. Bet Džudit tarė sau, kad Ga- 
vinas iš jų gražiausiais, bent jau jai taip atrodė. Pajutęs jos žvilgsnį, vyras atsisuko ir 
paėmęs rankutę pakėlė prie lūpų. Džudit širdis suplakė smarkiau, kai jis lyžtelėjo pirš- 
to pagalvėlę. 

ž — Palūkėk truputį, broliuk, nors tavo nekantrumas ir visiškai suprantamas, — 
nusijuokė Reinas. — Nagi papurkštauk dar sykį dėl storulės paveldėtojos. 

Gavinas nenoriai paleido žmonos ranką. 

— Galite juoktis iš manęs. kiek tik norite, bet ji priklauso man, ir paskutinis 
juoksiuosi aš. Beje, žodis "juoktis" čia vargu ar tinka. 

Reinas, kažkaip keistai cyptelėjęs, kumštelėjo alkūne Mailsą. 

— Eime, paieškosime dar vienos auksaakės dievaitės, gal 1r mums laimė nusi- 
šypsos. Pabučiuok savo naująją seserį ir marš su manim. 

Mailsas, vis taip pat įdėmiai žiūrėdamas į Džudit, palytėjo jos ranką. 

— Bučinį pataupysiu tam kartui, kai būsime intymesnėje aplinkoje. 

Gavinas apkabino Džudit pečius, tuo visiems parodydamas, kad tai jo nuosavybė. 

— Neleisk tu jiems savęs trikdyti. Jie paprasčiausiai tave erzina. 

— O man patinka.. 

Gavinas nusišypsojo ir ūmai atitraukė ranką nuo jos pečių. Lytėdamas ją, paju- 
to, Kaip jį nutvilkė geismas. Iki miegamojo dar toli, geriau dabar jos neliesti. 

Priiminėdama vienos storulės, blizgančio purpurinio atlaso suknele pasipuošu- 
sios grafienės sveikinimus, Džudit pajuto, kad Gavinas staiga tarsi sustingo ir paseku- 
si jo žvilgsnį pamatė dailią, grakščią šviesiaplaukę merginą, į kurią visi jauni vyrai 
Žiūrėjo susižavėję. Mergina priėjo arčiau, ir Džudit pribloškė kupinas neapykantos žydrų 
jos akių žvilgsnis. Ji vos nepersižegnojo. Kažkas sukikeno, ir apsidairiusi nuotaka pa- 
matė, kad svečiai aiškiai susidomėję stebi jos susitikimą su šia moterim. 

O blondinė skubiai prasmuko pro Gaviną, nesiryždama pakelti į jį akių, ir Džu- 
dit jo veide išvydo skausmo grimasą. Visa tai vertė ją susimąstyti. 

Pagaliau oficialioji dalis baigėsi. Svečiai iki valiai prisišnekėjo apie jaunuosius, 

Robertas Rivedunas visiems išdalijo dovanas, kurių vertė priklausė nuo jų užimamos 
padėties, ir trimitai paskelbė linksmybių pradžią. 

Tuo metu didžiojoje menėje stalus nukrovė keptais viščiukais, antimis, putpelė- 
mis, gervėmis, fazanais, kiaulienos ir jautienos patiekalais, akį viliojo pyragai su mė- 
sa, dvylikos rūšių žuvis, rytietiškos prieskoniais pagardintos daržovės. O kaip saldusis 
patiekalas svečių laukė pirmosios šį sezoną braškės ir reti, labai brangūs granatai. 

Kad šeimininkai — Žmonės turtingi, rodė ir auksiniai bei sidabriniai indai. Džudit 
ir Gavinas gėrė iš vienodų aukštų sidabrinių su auksine kojele taurių. 

Menės viduryje buvo palikta vieta. Čia dainavo ir grojo menestreliai, šoko Rytų 
šokėjos, savo numerius atliko akrobatai ir viena klajojanti trupė. Triukšmas buvo ne- 
apsakomas. 

— Tu labai mažai valgai, — bandė jį perrėkti Gavinas, bet ji vos ne vos išgirdo. 

— Taip, — Džudit pažvelgė į jį ir nusišypsojo, vis dar negalėdama patikėti, kad 
šis nepažįstamasis — jos vyras. Jai kažkodėl panūdo palytėti jo kaklo duobutę. 

— Eime, — tarė Gavinas, paimdamas ją už rankos. 

Beeinančius juos lydėjo švilpimas ir ne visai padorios replikos, bet Gavinas ne- 
atsisuko. Jie išėjo į kiemą. Gera įkvėpti gaivaus, tyro oro. Margas pavasarinių gėlių 
kilimas dengė pievą. jų galvutės plakėsi į sunkią Džudit suknelę. Dešinėje stovėjo pa- 
lapinės rytdienos turnyrui, ant kiekvienos — vėliava su herbu, o ant visų vėliavų — 
Montgomerių leopardai: trys žvėrys aukso kailiais smaragdinės spalvos lauke. 

— Ar jie visi tavo giminaičiai? — paklausė Džudit. 

— Pusbroliai ir dėdės. Sakydamas “mūsų klanas", Reinas turėjo omeny juos. 

— Ar tu laimingas, būdamas su jais? 

— Ar laimingas? — patraukė pečiais Gavinas. — Jie Montgomeriai, — jis ma- 
nė, kad tokio atsakymo visiškai pakanka. 

Užkopę į neaukštą kalvą, jie sustojo. Iš čia gerai matyti palapinės pievoje. Džu- 
dit atsisėdo ir pasitaisė sijoną, Gavinas išsitiesė šalia, susinėręs po galva rankas. Mer- 
gina matė tik jo raumeningas, kojinėmis aptemptas kojas. Džudit pagalvojo, kad jo 
šlaunis storesnė už jos liemenį. Netikėtai ji suvirpėjo. 

— Tau šalta? — paklausė Gavinas, pasikeldamas ant alkūnių. 

Ji palingavo galvą. 

— Tu manai, kad nemoku padoriai elgtis — iš pradžių prie bažnyčios, paskui 
prie stalo... Bet ten baisus triukšmas, o aš noriu pabūti su tavimi vienudu. 

— Ir aš, — atvirai atsakė ji atsisukdama. 

Jis vyniojo aplink pirštą jos plaukų sruogą. 
| — Kaip aš apstulbau tave pamatęs — mat man buvo sakę, kad tu tikra baidyklė, — 
kalbėjo jis, o akys keistai spindėjo. 

— Kur tu taip girdėjai? 

— Sklido gandai, kad Rivedunas būtent todėl slėpė savo dukterį. 

— Greičiau aš nuo jo slėpiausi, — ji daugiau nieko nepasakė, bet Gavinas su- 
prato ją be žodžių. Jis nemėgo žmonių, kurie muša silpnesnį ir drebina kinkas, susidū- 
rę su stipresniu. 

Gavinas nusijuokė. 

— Aš patenkintas tuo, kas man atiteko. Tu pranokai visus mano lūkesčiuš. 

Nelauktai Džudit prisiminė bučinį bažnyčioje. O koks jis bus lovoje?.. Ji taip 
mažai teišmano apie vyrų ir moterų santykius. | 

O Gavinui, pamačius, kad ji žiūri į jo lūpas, ėmė trūkti oro. Žvilgtelėjęs į saulę, 
vyras pagalvojo, kad dar negreitai ji bus jo visu kūnu ir siela. Jeigu dabar duos ran- 
koms valią, jam nepavyks savęs suvaldyti. 

— Mums laikas grįžti, — pareiškė. — O tai duosim jų liežuviams darbo metams. 

Vyras padėjo jai atsikelti. Džudit stovėjo taip arti... Gavinas nukreipė žvilgsnį į 
jos plaukus, įkvėpė švelnaus jų aromato. Žinojo, kad dabar jie įšildyti saulės, geidė 
prisiliesti prie jų lūpomis. Bet Džudit pakėlė veiduką ir nusišypsojo. Tą pačią akimir- 
ką jis abiem rankomis suspaudė ją glėbyje, o lūpos įsisiurbė į lūpas. 

Menkutės Džudit žinios apie vyrus buvo nugirstos iš kambarinių, kurios links- 
mai kvatodamos atvirai plepėjo apie savo draugužius, lygindamos jų sugebėjimus. To- 
dėl į Gavino bučinį ji atsakė visai ne taip, kaip derėtų kilmingai damai — įliejo į Ljį VISą 
jos esybę užvaldžiusį svaigulį. 

Džudit lūpos prasivėrė. Ji prigludo prie Gavino visu kūnu. Na, koks jis milži- 
nas! Tvirta kaip uola, raumeninga jo krūtinė prisispaudė prie standžių jos krūtų. Ir 
visas jo kūnas buvo it plieninis, stangrus ir tvirtas. Jai patiko jį liesti, jausti jo kvapą. 
O jis spaudė ją glėbyje vis stipriau ir stipriau. 

Staiga Gavinas atšlijo. 

— O tu, pasirodo, labai gerai moki bučiuotis, — piktai tarė. — Ir su kiek vyrų 
jau bučiavaisi? | 

Džudit dvasia ir kūnas dar vis buvo užvaldyti to svaigulio, niekada nepatirto 
jausmo, todėl ji nekreipė dėmesio į jo toną. 

— Niekad, nė su vienu. Mano kambarinės sakė, kad bučiuotis malonu, bet dabar 
matau, kad tai kur kas stipresnis jausmas. 

Įdėmiai pažvelgęs į ją jis suprato, kad žmona kalba visiškai nuoširdžiai. 

— Na, grįžkime. Melsime Dievą, kad saulė kuo greičiau nusileistų. 

Džudit nusuko išraudusį veidą ir paklusniai nusekė paskui jį. 

Jie lėtai ėjo į pilį. Gavinas dabar, atrodė, mąstė tik apie tai, kur pastatyti dar 
vieną palapinę. Ir jeigu nebūtų laikęs Džudit už rankos taip tvirtai, galėtum pamanyti, 
kad visai ją užmiršo. 

Gavinas visai nepastebėjo jų laukiančio Roberto Riveduno. Bet Džudit — pama- 
tė ir gerai supratusi, ką žada įniršiu degančios jo akys, susigūžė. 

— Ak, tu, mažoji kekšele! — sušnypštė Rivedunas. — Sekioji paskui jį kaip 
kalė. Neleisiu, kad visa Anglija juoktųsi iš manęs! — Užsimojęs atbula ranka, jis tren- 
kė Džudit skambų antausį. 

Gavinas sureagavo žaibiškai. Jis niekad nemanė, kad tėvas gali pakelti ranką 
prieš dukterį. Tad apakintas pykčio taip trenkė uošviui, kad šis dribo ant žemės kaip 
pelų maišas. 

Džudit atsisuko į vyrą. Jo akys patamsėjo, lūpos kietai susičiaupė. 

— Nedrįsk jos nė pirštu paliesti, — tyliai ir, rodos, labai ramiai įsakė jis Rive- 
dunui. — Ji mano, ir aš ja pasirūpinsiu. — Jis vėl žengė prie uošvio. 

— Prašau tave, nereikia, — maldaujamai šūktelėjo Džudit ir griebė jį už rankos. — 
Viskas gerai, jis jau gavo ko nusipelnė. 

Gavinas nė nekrustelėjo. Robertas Rivedunas pasižiūrėjo į Žentą ir puikiai viską 
supratęs lėtai atsistojo ir nusliūkino šalin. 

Džudit timptelėjo vyrą už rankovės. 

— Neleisk jam sugadinti šventę. Jis viską temoka spręsti kumščiais. 

Ji atrodė suglumusi. Visi jos pažįstami vyrai manė, kad tėvas turi teisę mušti 
dukterį. Gal Gavinas tiesiog žiūri į ją kaip į savo nuosavybę. Bet išgirdusi, kaip jis 
kalbėjo su tėvu, Džudit pasijuto saugi ir beveik mylima. 

— Leisk, žvilgtelėsiu į tave, — tarė Gavinas, o balsas išdavė, jog jaudinasi. 

Jis perbraukė pirštu jai per lūpas, pačiupinėjo skruostą, 0 ji tuo metu įsižiūrėjo į 

jo veidą, švariai nuskustą, lygiai pakirptais ūsiukais. Nuo jo prisilietimų jai ėmė linkti 
keliai. Džudit pakėlė ranką ir pagaliau palytėjo jo kaklo duobutę. Jis pažvelgė jai į 
akis. Ilgokai nei vienas, nei kitas nenukreipė žvilgsnio. 

— Turime grįžti tenai, — su nuoširdžiu liūdesiu tarė Gavinas ir paėmęs Džudit 
po ranka nusivedė ją į pilį. 

Pasirodo, jie užtruko gerokai ilgiau negu manė. Stalai jau buvo sustatyti pasie- 
niais. Muzikantai derino instrumentus, ruošdamiesi griežti šokiams. 

— Gavinai, — kažkas sušuko, — Džudit tau priklausys visą gyvenimą, taigi 
neslėpk jos dabar nuo mūsų. 

Džudit stipriai suspaudė vyro ranką, bet įsilinksminę svečiai įtraukė ją į ratą. 
Sukdamasi pašėlusiu šokio ritmu, ji stengėsi nepaleisti Gavino iš akių. 

Vyriškio juokas privertė ją atsisukti. 

— Sesute, — tarė Reinas, — tau reikėtų ir į mus atkreipti savo gražias akutes. 

Džudit jam nusišypsojo, bet čia jos partneris kilstelėjo nuotaką kaip plunksnelę 
ir nuskraidino į kitą menės pusę. Vėliau vėl atsidūrusi šalia Reino ji atsakė: 

— Kaipgi galiu nekreipti dėmesio į tokius gražuolius kaip mano dieveriai? 

— Pasakyta neblogai, bet akys išduoda: mano brolis vienintelis įžiebia jose auk- 
sinę ugnį. 

Džudit vėl įtraukė į šokio sūkurį. Staiga ji pamatė, kad Gavinas šypsosi žavingai 
nedidukei moteriai purpurinės ir žalios taftos suknele, o ji uždėjus: ranką ant jo žaketo 
atvarto. 

— Kur dingo tavo šypsena? — paklausė Reinas vėl atsiradęs šalia. Jis akimis 
susirado brolį. 

— Ar ji tau graži? — išlemeno Džudit. 

Reinas vos nenusikvatojo. 

— Tikra baidyklė! Ir Gavinui jos nereikia. “Todėl, kad jau suspėjo pasivolioti 
ne vieno lovoje“, — pridūrė pats sau. — Uch, — atsikvėpė, — nagi eime atsigerti 
sidro. — griebęs už rankos nusitempė ją toliau nuo Gavino. 

Stovėdama šalia Reino, Džudit matė, kaip jos vyras pakvietė šokti kažkokią tam- 
siaplaukę. Kiekvienąsyk, kai jis priglausdavo partnerę, Džudit krūtinę perverdavo ašt- 
rus skausmas. Reinas įsitraukė į pokalbį su kažkuo iš svečių. Pastačiusi taurę, Džudit 
menės pasieniu prasibrovė prie durų ir išėjo į kiemą. 

Už namo buvo nedidelis siena apjuostas sodelis. Džudit visada čia ateidavo, kai 
norėdavo pabūti viena. Akyse tebestovėjo Gavinas, apglėbęs tą moterį. Bet ko ji taip krem- 
tas1? Juk pažįsta jį tik keletą valandų. Nejaugi jai ne vis viena, kad jis liečia kitą moterį? 

Džudit atsisėdo ant suoliuko nuošaliame sodo kamputyje. Nejaugi ji pavydu- 
liauja? Niekada gyvenime nebuvo patyrusi tokio jausmo, bet dabar labai labai nenorė- 
jo, kad Gavinas žiūrėtų į kitas moteris arba jas liestų. 

— Taip ir maniau, kad tave čia rasiu. 

Džudit pažiūrėjo į motiną ir nuleido galvą. 

Elen atsisėdo šalia. 

— Ar kas atsitiko? Gal jis buvo grubus su tavimi? | 

— Ar Gavinas? — pasitikslino Džudit (ji norėjo tarti tą vardą ir mėgavosi jo 
skambesiu). — Ne. Atvirkščiai, per maža sakyti, kad jis buvo man geras. | 

Elen nepatiko dukters veido išraiška. Kažkada ir ji atrodė taip pat. Tad apglėbė 
savo mergaitę per pečius, nekreipdama dėmesio nė į aštrų kažkada suluošintos rankos 
skausmą. 

— Išklausyk mane! Mes taip seniai nesikalbėjome. Visas šias dienas vyliausi, 

kad kas nors įvyks — ir tavo vestuvės iširs, bet nieko neatsitiko. Pasakysiu tau tai, ką 
privalai Žinoti: niekada, niekada nepasitikėk vyru. 

Džudit panoro apginti savo vyrą. 

— Bet Gavinas — garbingas Žmogus, — paprieštaravo motinai. 

Elen ranka nusviro ant kelių. 

— O, taip, jie padoriai elgiasi su savo kariais netgi su arkliais. Bet moteris jiems 
reiškia kur kas mažiau negu arklys. Jis niekada nenusiris tiek. kad meluotų savo tar- 
nui, bet nė nemirktelėjęs suoks ilgas ir miglotas istorijas žmonai. Ką jis piaranoa“ Kas 
gi tokia, ta moteris? 

— Ne. — nesutiko Džudit. — Niekada nepatikėsiu, kad visi vyrai tokie. 

— Tada tavo gyvenimas kaip 1r mano bus erškėčiais klotas. Jeigu tada, kai bu- 
vau tokia jaunutė kaip dabar tu, būčiau Žžinojusi tą paprastą tiesą, mano gyvenimas 
būtų susiklostęs kitaip. Iš kur tu gali Žinoti, kaip sunku, kai atveri vyrui širdį, o jis 
pasijuokia iš tavęs. 

— Betgi vyrai taip pat myli moteris... — pradėjo Džudit. Ji tiesiog neįstengė 
patikėti motinos žodžiais. 

— Myli, bet tik tas, su kuriomis mylisi lovoje, o kai šios nusibosta, pamilsta 
kitas. Moteris turi vyrą savo rankose tik tol, kol šis jos dar nepažįsta ir jų fizinį suartė- 
jimą gaubia paslaptis. Tik tada jis tave "myli". Bet tai tęsiasi neilgai. 

Džudit atsistojo ir atgręžė motinai nugarą. 

— Negali būti, kad visi vyrai tokie. Gavinas... — ji nepajėgė užbaigti. 

Sunerimusi Elen priėjo prie jos. 

— Tik nesakyk, kad tu jį įsimylėjai. O, Džudit. mano brangioji Džudit, nejaugi 
septyniolika šiuose namuose praleistų metų tavęs nieko neišmokė? Kažkada lygiai toks 
buvo tavo tėvas. Gali netikėti, bet 1r aš buvau graži ir patikau jam. Nejaugi manai, kad 
man labai malonu apie tai kalbėti su savo vieninteliu vaiku? Ruošiau tave tarnauti 
bažnyčiai, norėjau apginti. Prašau, gerai paklausyk, ką tau sakau. Turi nuo pat pradžių 
atitinkamai elgtis su juo, tik tada jis tavęs paisys. Niekada neparodyk, kad jo bijai. 
Tavo baimė suteiks jam tvirtybės. Jeigu nuo pat pirmos akimirkos kelsi jam savo rei- 
kalavimus, jis išmoks tavęs klausyti, — bet tik truputėlį uždelsi, ir bus per vėlu. Atsi- 
ras kita moteris ir... 

— Ne! — sušuko Džudit. 

Elen liūdnai pažvelgė į ją. supratusi, kad neįstengs dukros apsaugoti nuo jos 
laukiančių kančių. 

— Turiu grįžti pas svečius. Ar eisi su manim? 

— Ne, — tyliai atsakė mergina. — Ne dabar. Man reikia pagalvoti. 

Elen patraukė pečiais ir nuėjo. Ji čia nieko negalėjo padaryti. 

Džudit vėl atsisėdo ant akmeninio suolelio, surietė kojas ir padėjo galvą ant ke- 
lių. Ji gynė savo vyrą, rado šimtus įrodymų. kad Gavinas nė per aguonos grūdą nepa- 
našus į jos tėvą, kartu suprasdama, kad tai tik įdirgintos vaizduotės balsas. 

Nuotakos mintis nutraukė veriamų vartelių girgžtelėjimas. Į sodą įėjo labai liesa 
mergina. Džudit iš Karto ją pažino. Apsirengusi ryškiai, kad patrauktų į save žmonių 
dėmesį: kairioji suknelės liemens pusė žalios taftos, dešinioji — raudonos, 0 sijono — 
atvirkščiai. Mergina čia atėjo aiškiai kažkokio tikslo vedina. Džudit ją stebėjo, pati 
slepiama tankių sausmedžių krūmų. Pirmąsyk pamačiusi Elis Veilans, pagalvojo, kad 
ji graži, bet dabar suprato, jog apsiriko. Jos smakras tarsi nurėžtas, lūpos pernelyg 
plonos, o akys blizgėjo kaip du ledokšniai. Už sienos pasigirdo sunkūs, vyriški žings- 
niai, ir Džudit pasiruošė sprukti pro slaptus vartelius, kur ką tik nutolo motina. Mergi- 

na nenorėjo trukdyti įsimylėjusių porelei, bet jau išgirdusi pirmuosius vyro žodžius, 
sustingo. Ji pažino šį balsą! 

— Kodėl kvietei mane susitikti? — įtemptai paklausė Gavinas. 

— O, Gavinai, — išsuokė Elis, tiesdama į jį rankas. — Tu šiandien toks šaltas ir 
abejingas man. Nejaugi jau užmiršai mane? Nejaugi tavo meilė jaunai Žmonai tokia stipri? 

Džudit matė, kaip Gavinas apsiniaukė. Jis nepalietė tos moters, bet ir nepasi- 
traukė nuo jos. 

— Manai, kad mes dar galime kalbėtis apie meilę? Aš maldavau tave, kad tap- 
tum mano žmona. Atsisakiau kraičio, siūliau sumokėti tavo tėvui tą sumą, kurią jam 
reikėtų duoti Čatvortui, bet tu nesutikai. 

— Ir tu mane dėl to kaltini? — susijaudino jinai. — Ar nerodžiau tų mėlynių, 
kuriomis mane apdovanojo tėvas, ar nepasakojau, kaip jis mane užrakindavo be duo- 
nos ir vandens? Ką man reikėjo daryti? Kai tik pavyko ištrūkti, atlėkiau pas tave. Ati- 
daviau tau viską, ką galima atiduoti vyrui, o dabar tu kaltini mane. Ir jau įsimylėjai 
kitą. Gavinai, prisipažink, ar tu kada nors mylėjai mane? 

— Kodėl sakai, kad įsimylėjau kitą? Nieko panašaus tau neminėjau, — kėlė bal- 


są jis. — Sutikau tuoktis tik todėl, kad sandėris buvo labai naudingas. Gausiu žemes ir 
titulą — tu pirmoji spėjai apie tai pareikšti. 
— Bet kai ją pamatei... — skubiai įsiterpė Elis. 


— Aš vyras, oji graži. Žinoma, buvau patenkintas. 

Džudit norėjo eiti, norėjo tai padaryti jau pirmąją akimirką, pamačiusi savo vyrą 
šalia tos blondinės, bet kūnas tarsi suakmenėjo, ir ji neįstengė nė krustelėti. Kiekvienas 
Gavino žodis it aštrus durklas smigo jai į širdį. Jis meldė šią moterį ištekėti už jo, o 
paskui vedė ją, Džudit, dėl turto. Atsarginis variantas! Kokia ji buvo kvailė! Manė, kad 
nedrąsios glamonės — tai bundančios meilės ženklas. O pasirodo, toli gražu ne taip! 

— Vadinasi, jos nemyli? — neatstojo Elis. 

— Kaipgi galiu ją mylėti? Pabuvome kartu vos keletą valandų. 

— Bet galėtum pamilti, — tyliai tarė Elis ir nusisuko, 0 kai atsisuko, jos akyse 
žibėjo ašaros — didelės, žavios... — Ar gali tvirtai pasakyti, kad niekad jos nepamil- 
s17 — Gavinas tylėjo. Elis tyliai atsiduso ir pro ašaras nusišypsojo jam. — Tikėjausi, 
kad mums pavyks čia pabūti dviese, todėl pasiėmiau truputį vyno. 

— Aš turiu grįžti. 

— Juk neilgai, — švelniai atkirto Elis ir timptelėjo jį už rankovės ant suoliuko. 

Džudit spoksojo į ją Iyg pakerėta. Priešais ją buvo tikra artistė. Kaip meistriškai 
toji moteris sugebėjo išspausti ašaras, drikstelėjusi nagu į akies kamputį. Džudit viską 
matė. O kiek tragizmo jos balse! Džudit žiūrėjo, kaip atsargiai ji įsitaiso ant suoliuko, 
stengdamasi nesuglamžyti savo taftinės suknelės, kaip pila vyno į dvi dideles taures. 
Grakščiu judesiu nusitraukusi nuo piršto žiedą su stambiu akmeniu, atidarė jį ir įbėrė į 
vyną kažkokių baltų miltelių. Jau nugėrė kelis gurkšnelius, kai Gavinas išmušė taurę 
jai iš rankų. 

— Ką tu darai? — suriaumojo jis. 

Elis bejėgiškai atsišliejo į sieną. 

— Noriu užbaigti sąskaitas su šiuo gyvenimu, mylimasis. Aš galiu iškęsti viso- 
kius išbandymus, galiu susitaikyti su tuo, kad išteku už kito, 0 tu taip pat vedi ją, bet 
tam turiu žinoti, kad mane myli. Jeigu ne — man gyventi nemiela, nelemta... — jos 
balsas lėtai tilo, o veidas tapo toks ramutėlis, tarsi jau būtų virtusi Dievo angelu. 

— Elis, — tarė Gavinas, apkabindamas ją, — nedaryk to. 

— Mano brangusis Gavinai, tu nesupranti, ką moteriai reiškia meilė. Be jos aš 
mirusi. Kam dar tęsti tą agoniją? 

— Kaip gali sakyti, kad nemyliu tavęs? 

— O tu tikrai myli, Gavinai? Mane, tiktai mane? 

— Žinoma, — jis pasilenkė ir pabučiavo ją į lūpas. 

Nuo besileidžiančios saulės atšvaitų Elis raudonis atrodė natūralus. Tamsios jos 
blakstienos metė ant vokų paslaptingus šešėlius. 

— Prisiek! — griežtai tarė ji. — Turi prisiekti, kad mylėsi tiktai mane ir daugiau 
nieko. 

— Prisiekiu, — ištarė Gavinas. 

Elis greitai pakilo. , 

— Turiu grįžti, kol manęs nepasigedo, — atrodo, visiškai atsitokėjo ir nurimo ji. — 
Ar tu manęs neužmirši? Netgi šiąnakt? — sušnibždėjo, artėdama prie jo lūpų ir kišdama 
rankas po vyriškio žaketu. Paskui nelaukdama atsakymo išslydo iš jo glėbio ir nubėgo. 

Kažkoks šlamesys privertė Gaviną atsisukti. Už jo nugaros stovėjo Džudit, jos 
suknelė ir akys degte degė saulės spinduliuose. 

— Puikus spektaklis, — tarė ji. — Seniai nemačiau tokių už širdies griebiančių 
scenų. Šiai moteriai reikėtų išbandyti savo jėgas Londono teatruose, girdėjau, kad jiems 
trūksta gerų komediantų. 

Pykčio iškreiptu veidu Gavinas staiga puolė prie jos. 

— Ach tu, gyvate! Kas tau leido mane šnipinėti! 

— Šnipinėti? — atkirto Džudit. — Aš išėjau pakvėpuoti tyru oru, — tarė, pa- 
brėždama kiekvieną žodį, — kai vyras mane paliko. Ir čia, sode, tapau liudininke sce- 
nos, kai tas pats vyras keliaklupsčiauja priešais kažkokią bedvasio veido moterį, kuri 
Jį paprasčiausiai vyntioja apie pirštą. 

Gavinas trenkė jai į veidą. O juk dar prieš valandą būtų galėjęs prisiekti, kad 
jokia jėga nepriverstų jo mušti silpnutę moterį. 

Džudit parkrito. Jos vilnijantys sijonai ir banguojantys plaukai atrodė kaip lieps- 
nojantis laužas. 

Gavinas tuojau pat atitoko ir pasibjaurėjo tuo, ką padaręs. Atsiklaupė, norėda- 
mas padėti Žmonai atsikelti. 

( Ji atšlijo, o akyse sužibo neapykanta. Džudit prašneko tokiu tyliu ir ramiu balsu, 
kad jis vos išgirdo: 

— Sakei, kad nenorėjai manęs vesti, tik mano turtais susigundei. Aš taip pat 
nenorėjau tekėti už tavęs ir atsisakinėjau tol, kol tėvas sulaužė mamai ranką. Aš jo 
nemyliu, bet tavęs — dar labiau. Jis bent jau garbingiau elgiasi — juk nestovėjo prie- 
šais kunigą ir girdint šimtams liudininkų neprisiekė mylėti iki mirties, kad po valan- 
dos tą patį žadėtų kitai. Tu ne vyras, Gavinai Montgomeri.. Tu blogesnis už rojaus 
sodo žaltį, ir prakeikiu tą dieną, kai sujungiau savo likimą su tavuoju. Ką tik prisiekei 
tai moteriai, o dabar prisiekiu aš. Dievas man liudininkas: šią dieną tu dar paminėsi. 
Gausi, ko norėjai, bet aš niekada savo noru tau savęs neatiduosiu. 

Gavinas pasitraukė nuo Džudit kaip nuo pabaisos. Moteris jis pažinojo mažai. 
Tos jo turėtos kekšės arba dvaro damos, panašiai kaip ir Elis, buvo labai švelnios ir 
kuklios. Kokią teisę turi šitoji Džudit reikšti jam pretenzijas, prakeikti jį, prisiekinėti 
prieš Dievą? Vyras — štai moters Viešpats, ir kuo greičiau ji tai supras, tuo geriau. 

Griebęs už plaukų, Gavinas prisitraukė žmoną. 

— Aš gausiu, ko panorėsiu ir kai panorėsiu, o jeigu kreipsiuosi tuo reikalu į 
tave, tu turėsi būti dėkinga, — paleidęs plaukus, stumtelėjo ją. — O dabar kelkis ir 
ruoškis tapti mano Žmona. 

— Aš tavęs nekenčiu, — vos girdimai tarė Džudit. 

— Kam tai rūpi. Aš taip pat nejaučiu tau jokios meilės. 
Jų žvilgsniai susikryžiavo — plienas su auksu. Nei vienas, nei kitas nenusuko 
akių tol, kol Džudit ieškoti atėjo moterys. Jai reikėjo ruoštis pirmajai vestuvinei nakčiai. 

Šeštas skyrius 


Jaunikiui ir nuotakai buvo paruoštas specialus kambarys — atitverta vieno so- 
liariumo dalis šalia židinio. Ten pastatė didelę lovą, paklotą pačiais ploniausiais skalbi 
niais, užtiestą rausvo šilko užtiesalu, pamuštu voveraičių kailiukais. Aplinkui žemė 
išbarstyta rožių žiedlapiais. 

Džudit kambarinės ir kai kurios į pokylį pakviestos moterys nurengė nuotaką. 
Paskui atidengė apklotus, ir nuogutėlė nuotaka šmurkštelėjo į lovą. Mergina beveik 
nematė, kas vyksta aplinkui, be paliovos bardama save už kvailumą. Taip per kelias 
valandas užmiršti viską, ko septyniolika metų ją mokė apie vyrus!.. Per keletą laimin- 
gų valandų ji jau beveik tvirtai įtikėjo, kad vyrai gali būti geri, rūpestingi, o jų jausmai 
— nuoširdūs, bet dabar pamatė, kad Gavinas toks kaip visi, o gal net blogesnis. 

Moterys linksmai kalbino Džudit, bet toji tylėjo lyg vandenš į burną prisisėmu- 
si. Tiktai Elen žinojo, kad dukra tokia tyli ne vien dėl to, kad susijaudinusi, ir šnibždė- 
jo maldos žodžius, prašydama Dievą, kad būtų gailestingas jos mergaitei. 

— Tu laiminga, — sukuždėjo Džudit į ausį pagyvenusi moteris. — Pirmą kartą 
aš ištekėjau už vyriškio, penkeriais metais vyresnio už mano tėvą. Mane iki šiol stebi- 
na, kaip jam pavyko be kieno nors pagalbos atlikti savo vyriškas pareigas. 

— Kertu lažybų, lordui Gavinui padėti nereikės, — sukikeno Mod. 

— Gal pagalbos reikės ledi Džudit, mielai pasiūlyčiau... savo... paslaugas, — 
pridūrė kažkuri. 

Džudit jų beveik negirdėjo. Ausyse tebeskambėjo vyro, prisiekinėjančio meilę 
kitai, žodžiai. Prisiminė, kaip jis apkabino ir bučiavo Elis. Moterys ją užklojo, sušuka- 
vo plaukus, kad auksiniu upeliu jie banguotų ant pečių. 

Už ąžuolinių durų pasigirdo vyrų, nešančių pusnuogį Gaviną, Žingsniai. Įgriu- 
vusi visa Šutvė siūlėsi padėti jaunikiui, aptarinėjo jo sugebėjimus. Jie pastatė Gaviną 
ant žemės, įsmeigę akis į lovoje laukiančią nuotaką. Sniego baltumo paklodės paryški- 
no auksinį jos odos atspalvį. Švelniame kakle pulsavo gyslelė. Veide atsispindėjo susi- 
kaupimas, ir todėl jos akys tapo dar paslaptingesnės, gilesnės. Kietai sučiauptos lūpos 
atrodė ištekintos iš šilto ryškiai raudono marmuro. 
| — Na, laikas baigti! — kažkas nutraukė nejaukią tylą. — Ką tu čia gundai, ar jį, 
ar mane? 

Gaviną greitai nurengė ir stumtelėjo prie lovos. Godžiais Žžvilgsniais vyrai rijo 
nuogas Džudit šlaunis — Mod nuklojo antklodę, kad visi galėtų jas apžiūrėti. 

— O dabar marš iš čia! — sukomandavo moterys. — Palikite juos vienus. 

Elen išeidama dar kartą žvilgtelėjo į dukterį, bet toji susikaupusi apžiūrinėjo 
savo rankas, nepakeldama akių. 

Sunkios durys užsitrenkė, ir kambary stojo tyla. Džudit skausmingai pervėrė min- 
tis, kad Gavinas šalia. Jis sėdėjo i1r Žiūrėjo į ją. Kambarį apšvietė tik židinio liepsnų 
atšvaitai, Žaisdami auksiniuose Džudit plaukuose, virpėdami šešėliais ant ilgo, grakš- 
taus jos kaklo. Tą akimirką jis visiškai užmiršo, jog ką tik buvo susivaidiję. Užmiršo ir 
apie meilę. Priešais gulėjo geidžiama moteris. Jis panoro palytėti jos petį ir įsitikinti, 
ar oda iš tikrųjų tokia švelni, kaip atrodo. Ištiesė ranką, bet Džudit akimirksniu atšlijo. 


3* 


36 Džudi Devero 


— Neliesk manęs! — iškošė pro dantis. 

Jis pažvelgė į moterį apstulbęs. Auksinės jos akys degė neapykanta, skruostus 
užliejo ryškus raudonis. Supykusi Džudit atrodė dar gražesnė. Niekada Gavinas nebu- 
vo patyręs tokio stipraus geismo. Jo ranka apsivijo jai apie kaklą, kita — suspaudė 
minkštą šiltą kūną. 

— Tu mano žmona, — dusliai tarė. — Tu mano! 

Džudit priešinosi iš visų jėgų, bet Gavinas, žinoma, buvo stipresnis ir priglaudė 
jos veidą prie pat savojo. 

— Aš niekada nepriklausysiu tau! — spėjo dar sykį patikinti ji prieš jam įsisiur- 
biant į lūpas. 

Gavinas ketino būti su ja švelnus, bet dabar įniršo. Džudit taip jį įsiutino, kad 
panoro kolioti ją bjauriausiais žodžiais, dar sykį suduoti. Bet užvis labiausiai troško 
turėti ją ir vėl grubiai užspaudė burną bučiniu. 

Džudit bandė ištrūkti, jai skaudėjo, nes šiame bučinyje nebuvo nė truputėlio to 
švelnumo, kurį jautė bučiuojama dieną, tai buvo greičiau bausmė norint ją pažeminti, 
sugniuždyti, palaužti. Dar pabandė suduoti jam, bet susipančiojusi paklodėse vos įstengė 
krustelėti. 

— Aš tau padėsiu, — tarė Gavinas ir vienu mostu perplėšė antklodę. 

Jis vis dar spaudė jos kaklą, tačiau apsinuoginus Džudit kūnui kiek atleido ran- 
ką ir ėmė žmoną apžiūrinėti. Tai, ką išvydo, privertė jį širdyje džiūgauti: stambios 
krūtys, plonytis liemuo, apvalios šlaunys. Vėl pažvelgė į jos veidą, į žaibus svaidan- 
čias akis, nuo jo bučinio kruvinai raudonas lūpas. Staiga Gavinas pajuto, kad jokia 
jėga dabar jo nuo šios moters neatplėštų. Jis buvo panašus į išbadėjusį Žmogų, kuris 
godžiai svajoja apie maistą ir dėl trokštamo kąsnio pasirengęs žmogžudystei. 

Jis vėl trūktelėjo Džudit į save, ir toji pamatė jo akis, nesuvokė jų išraiškos, bet 
širdį nusmelkė baimė. Suprato, kad dabar jos laukia kažkas daug baisiau negu antausis. 

— Ne! — sušvokštė ir pabandė ištrūkti. 

Gavinas buvo karys. Treniruotas jo kūnas tvirtas iš uola. Ir kaip uola tiek ir jis 
terodė jai švelnumo ir dėmesio. Ne mylėjosi su ja, o paprasčiausiai naudojosi jos kūnu. 
Tuo momentu neįstengė galvoti apie nieką kita, tik apie tai, ko taip aistringai geidė, ko 
jam beprotiškai reikėjo. Užgriuvęs moterį, koja praskyrė jos šlaunis. Ir pabučiavo, gru- 
biai, įnirtingai. 

Susidūręs su mažyte kliūtimi, trukdančia pasiekti trokštamą tikslą, akimirką su- 
mišo, bet paskui vis tiek įnirtingai veržėsi pirmyn, nors puikiai suprato, kad jai skau- 
da. O kai ji suriko, nesustodamas delnu užspaudė burną. 

Baigęs nuslinko nuo jos ir išsitiesė šalia, uždėjęs ranką moteriai ant krūtinės. Taip 
jisai atsipalaidavo, bet to, ką jautė Džudit, toli gražu negalėtum pavadinti malonumu. 

Po kelių minučių ji išgirdo ramų jo alsavimą ir supratusi, kad vyras užmigo, 
išsikepurnėjo iš po jo rankos ir išlipo iš patalo. Pakėlė ant grindų besivoliojantį užtie- 
salą ir susisupusi į jį ilgai sėdėjo ir Žiūrėjo į ugnį melsdama save neverkti. Ir kodėl gi 
ji turėtų verkti? Prieš savo valią ištekėjo už žmogaus, kuris vestuvių dieną prisiekė, 
kad niekada jos nepamils, kuris pasakė, kad ji jam — niekas. Ką gi beišverksi, jeigu 
vis tiek jos laukia toks pat “malonus" gyvenimas? Bet ir džiaugtis negali pagalvojusi, 
kad daugelį metų ji tik sėdės namie, gimdys ir augins jo vaikus, o jis tuo metu švaisty- 
sis po apylinkes su savo gražuole Elis. 

Na jau ne! Ji susikurs gyvenimą tokį, kokio norės, ir jeigu bus lemta, dar sutiks 
savo meilę. O vyras reiškia jai tiek pat mažai, kiek ir ji jam. 

Džudit lėtai atsistojo, stengdamasi sulaikyti ašaras, kurios veržėsi į akis, prisi- 
minus pirmąjį Gavino bučinį. 


AKSOMINĖ PRIESAIKA 37 


Gavinas sujudėjo ir atsimerkė. Ne iš karto susivokė, kur esąs. Kilstelėjo galvą 
— šalia nieko nėra. Ji išėjo! Jis visas įsitempė. Nenorėjo pats sau prisipažinti išsigan- 
dęs, bet kai pagaliau ją pamatė, lengviau atsikvėpė. Atrodo, Džudit mintys buvo toli, 
nes jam triukšmingai apsivertus ant nugaros ji nė nekrustelėjo. Pamatęs krauju aptaš- 
kytą paklodę, Gavinas paniuro. Prisiminė, kad jai skaudėjo, bet negalėjo suprasti — 
kodėl. Juk Elis irgi buvo skaisti mergelė, o po pirmojo suartėjimo jai neskaudėjo. 

Jis vėl nukreipė žvilgsnį į žmoną, tokią smulkutę, tokią vienišą. Kad jis jos nemy- 
li, tai tiesa, bet nereikėjo būti tokiam grubiam. Mergina to nenusipelnė. 

— Eik į lovą, — švelniai tarė jai, vos pastebimai šyptelėjęs. 

Dabar jau taip neskubės, šis meilės žaidimas bus savotiškas atsiprašymas. 

Džudit ištiesino sulinkusius pečius. 

— Ne, neisiu, — tvirtai atšovė. 

Nuo pat pirmos jų bendro gyvenimo minutės ji neleis jam įsakinėti. 

Gavinas apstulbo. Su šia moterimi neįmanoma — kiekvieną sakinį ji paverčia 
valios kova. Kietai sukandęs dantis, atsikėlė ir priėjo prie jos. 

Džudit pirmąsyk gavo progą apžiūrėti jį nuogą. Dėmesį patraukė tamsiais plau- 
kais apžėlusi galinga krūtinė. 

— Ar dar nesupratai, kad turi ateiti vienąsyk pa šaukta? 

Ji pakėlė galvą ir be jokios baimės pažvelgė jam į akis. 

— O tu ar nesuvokei, kad niekad nepriklausysiu tau savo noru? — atrėžė. 

Gavinas paėmė jos plaukų sruogą, nusidriekusią žemiau juosmens, ir tol vyniojo 
ant rankos, kol Džudit suvaitojo iš skausmo. Antklodė nukrito, ir jis prisitraukė žmo- 
ną, priglausdamas prie nuogo savo kūno. 

— Dabar manęs sieki žiaurumu, — sušvokštė ji, — bet šią kovą laimėsiu aš, nes 
tu pavargsi greičiau. 

— Ir ką gi tu laimėsi? — paklausė jis, prisikišęs prie pat jos veido. 

— Laisvę, nepriklausomybę nuo nekenčiamo žmogaus, nuo grubaus, negarbingo 
melagio... — ji nutilo. nes burną užspaudė bučinys, bet glamonės dabar buvo švelnesnės. 

Iš pradžių Džudit stengėsi jam neatsakyti, bet paskui uždėjo rankas ant stebėti- 
nai tvirtų jo pečių. Po šilta oda slankiojo raumenys, nuogu kūnu ji jautė plaukais apžė- 
lusią vyro krūtinę. 

Gavino bučiniai darėsi vis atkaklesni, o jis — reiklesnis. Stiprios rankos apglė- 
bė ją, prispausdamos veidu prie duobutės kakle. 

Džudit neįstengė galvoti. Visa ji — emocijų kamuolys, kiekvienas pojūtis buvo 
naujas, kerintis. Prisiglaudusi prie vyro, ėmė glostyti jam nugarą. Jis bučiavo jai ausis, 
kandžiodamas spenelius. Gavinas suaičiojo, kai Džudit keliai sulinko, ir ji atsilošė ant 
ją apkabinusios rankos. Pakėlęs nusinešė moterį į lovą, jo lūpos slydo Džudit kūnu, o 
ši atsidavė ją užvaldžiusio jausmo galybei. 

Greitai ji. jau visiškai apsvaigusi, tarsi praradusi protą, griebė Gaviną už plaukų 
ir prisitraukusi godžiai įsisiurbė jam į lūpas. 

Gavinui dar niekad nėra tekę glamonėti moters taip kaip šiandien, ir jis nė sapne 
nesapnavo, kad tai taip malonu. Kaip ir Džudit jį niokojo pražūtinga, tarsi paskutinius 
syvus čiulpianti aistra, bet nei vienas, nei kitas neskubėjo nutraukti šios saldžios kan- 
čios. Jis užgulė žmoną, o jos rankos glaudė jį. Šįkart Džudit nejautė skausmo, jį jau 
buvo pasirengusi meilės šėlsmui. Judėjo kartu su juo, iš pradžių lėtai, paskui vis grei- 
čiau ir greičiau, kol atėjo palaimingas atsipalaidavimas. 

Paskui pavargusi Džudit tuojau pat užsnūdo. Ji gulėjo, vieną koją uždėjusi ant 
Gavino, o plaukai išdriko ant abiejų. 

Bet Gavinas nemiegojo. Jis žinojo, kad moteris, kurią ką tik laikė glėby, šiąnakt 
pirmąsyk pajuto meilės svaigulį, bet stebėjosi, kad ir pats jautėsi taip, tarsi pirmą kartą 
gyvenime būtų praradęs realybės jausmą. Absurdas! Juk jis jau net neprisimena visų 
moterų, su kuriomis lovoje tenkino savo geidulius. Bet šiandien viskas buvo kitaip. 
Niekad jis dar nepatyrė tokios aistros. Kitos moterys sujaudinusios iš karto nustodavo 
glamonėti, o Džudit atsidavė jam su tokiu pat įkarščiu, kokį ir jis jautė. 

Gavinas paėmė jos plaukų sruogą, švelniai kutenančią skruostą, ir ilgai Žiūrėjo, 
kaip auksinėse gijose žaidžia liepsnos atšvaitai. Paskui įkvėpė nuo jų dvelkiančio aro- 
mato ir prispaudė prie lūpų. Džudit sujudėjo ir prisiglaudė stipriau, netgi miegodama 
troško būti arčiau jo. 

Gavino vokai apsunko. Kiek pamena, pirmąsyk jautė tokią ramybę ir palaimą. 
O, jau aušta. Jis užmigo su šypsena. 


Džoslinas Leingas įdėjo liutnią į odinį futliarą ir vos pastebimai linktelėjo iš 
kambario einančiai blondinukei. Šį vakarą jau kelios moterys siūlė jam savo meilę, o 
tiksliau — praleisti naktelę kartu. Džiugus jaudulys, apėmęs vestuvininkus ir itin 
sustiprėjęs pamačius nuogus jaunavedžius, daugelį jų paskatino ieškotis panašių ma- 
lonumų. 

Muzikantas buvo labai gražus: degančios tamsios akys, supamos tankių blaks- 
tienų, juodi banguoti plaukai, nuostabi oda, tvirtas, valingas smakras. 

— Šiandien tu turbūt užimtas? — pajuokavo bičiulis. 

Džoslinas nusišypsojo, bet nieko neatsakė. 

— Pavydžiu jam tokios nuotakos, — kitas muzikantas linktelėjo laiptų pusėn. 

— Taip, ji labai graži, — sutiko Džoslinas. — Bet yra ir kitų moterų. 

— Bet jos ne tokios gražuolės. — Vyrukas prislinko arčiau prie draugo. — Kai 
kurie paskyrėme pasimatymus jaunosios draugėms. Jei nori, eime kartu. 

— Ne, — atsakė Džoslinas. — Negaliu. 

Muzikantas šelmiškai žvilgtelėjo į jį, padėjo savo psalteriumą* ir išėjo. 

Kai menėje pagaliau įsiviešpatavo tyla ir ant grindų suklojo patiesalus tarnams 
ir mažiau garbingiems svečiams miegoti, Džoslinas nuslinko prie laiptų. klausdamas 
savęs, ar tai viliūgei tikrai pavyko gauti atskirą kambarį. Elis Veilans nebuvo turtuolė 
ir nors savo grožio dėka ištekės už grafo, bet toli gražu čia nepriskiriama prie kilmingų 
svečių. Šią naktį pilis buvo pilnutėlė žmonų, ir tik jaunieji 

galėjo miegoti atskirame kambary. Svečiai įsikūrė moterų pusėje, soliariume, 
arba šeimininko miegamajame milžiniškose — gal aštuonių pėdų pločio — lovose su 
rūpestingai nuleistomis užuolaidomis, patikimai slepiančiomis besiilsinčius. 

Džoslinas be jokių nuotykių pasiekė netekėjusioms damoms skirtus kambarius. 
Keli vyriškiai jau spėjo čia įsmukti. Džoslinas pamatė kilstelint sunkią vienos lovos 
užuolaidą — iš už jos kyštelėjo šviesi galvutė. Jis greitai prišoko prie Elis. Pusnuogė 
moteris iš karto sukėlė jam geismą. Ji godžiai ištiesė jam rankas, ir jos aistra panėšėjo 
į įniršį. Visi Džoslino bandymai kuo ilgiau tęsti meilės žaidimą susilaukė pasipriešini- 
mo. Ji buvo tarsi uraganas, nešantis žaibus ir griausmus. 

Kai tik baigė, ji davė Džoslinui suprasti, kad eitų šalin. Visad jautrus moterų 
užgaidoms, jis pakluso šiam nebyliam norui. Gerokai tačiau nustebintas ėmė skubiai 
rankioti aplink išmėtytus drabužius. 

— Po mėnesio aš jau būsiu ištekėjusi moteris, — tyliai tarė ji. — Tada tu ateisi 
į mano vyro pilį. 


* Psalteriumas — styginis muzikos instrumentas. 

Jis nieko neatsakė. Abudu ir taip tai žinojo, tik Džoslinui smilktelėjo mintis — 
keliems gi vyriškiams ji tai pasiūlė? 


Džudit pajuto pirmojo saulės spindulio šiltą glamonę. Pabandė nuo jo pasislėpti, 
bet kažkas trukdė pasisukti. Tingiai atmerkė akis, pamatė neįprastas lovos užuolaidas ir 
iš karto viską prisiminė. Gėdos raudonis užliejo skruostus, regis, visas kūnas išraudo. 

Pasukusi galvą, pamatė miegantį vyriškį. Trumpas, tankias blakstienas, per nak- 
tį spėjusį tamsiais šeriukais apželti smakrą. Miegant jo veido bruožai atrodė švelnesni. 
Netgi duobutė smakre tarsi suglebo. 

Gavinas gulėjo ant šono atsisukęs į ją, ir Džudit galėjo neblogai jį apžiūrėti. 
Raumeningos rankos ir krūtinė... jos žvilgsnis stabtelėjo prie plokščio jo pilvo, nusly- 
do žemiau... Tai, ką pamatė, neatrodė stiprus ir didelis, bet jai bežiūrint ėmė didėti. 

Džudit užgniaužė kvapą. Pakėlusi akis, susidūrė su Gavino žvilgsniu. Jis jau 
buvo pabudęs ir stebėjo ją, o akys tamsėjo. Iš atsipalaidavusio vaikėzo ar jaunuolio, 
kurį priminė miegodamas, jis virto geismingu vyriškiu. Džudit bandė trauktis toliau, 
bet Gavinas tebelaikė jos plaukų sruogą. Blogiausia, kad Džudit nenorėjo priešintis. 
Įkalbinėjo save, kad turi jo neapkęsti, ir tuo pat metu leipo prisiminusi, kaip buvo 
malonu jo glamonėjamai. 

— Džudit, — sušnibždėjo Gavinas, ir nuo šio šnabždesio visas kūnas pagaugais 
nuėjo. 

Jis pabučiavo ją į lūpų kamputį. Džudit silpnai delnais įsirėmė į jo pečius, bet 
net šis lengvutis prisilytėjimas prie vyro privertė užsimerkti ir atsiduoti jam. Gavinas 
bučiavo jai skruostus, ausies spenelį. Paskui jau dusdamas susirado lūpas. Jo liežuvis 
švelniai palytėjo jos liežuvį. Ji linktelėjo atgal apstulbinta. Jis supratingai nusišypso- 
jo. Šiąnakt Džudit nusprendė, kad sužinojo viską, ką reikėjo žinoti apie vyro ir moters 
santykius, o dabar suprato, kad nežino dar beveik ničnieko. 

Gavinas prisitraukė ją, liežuvio galiuku perbraukė per lūpas, stabtelėdamas ties 
jų kampučiais. Džudit prasižiojo, pasitikdama jo liežuvį, tarsi norėdama pajusti, koks 
jo skonis. Paskui bučiavo ir jį panašiai kaip jis ją, užmiršusi drovumą, apskritai toks 
dalykas išgaravo jai iš galvos. 

Gavinas švelniai lytėjo liežuviu jai kaklą, ir Džudit, apimta nenusakomo jaus- 
mo, atkragino galvą, o kai jo lūpos palytėjo krūtis, riktelėjo. Jai atrodė, kad nuo tos 
saldžios, nepakeliamos kančios tuojau nustos plazdėti gyvybė kūne. Pabandė prisit- 
raukti vyro veidą, priglusti prie jo lūpomis, bet jis susijuokė, tuo priversdamas ją su- 
virpėti. Galbūt ji iš tikrųjų jam priklauso... 

Kai Džudit rodėsi, kad tuoj tuoj išprotės, jis ją užgulė. Vyro ranka glamonėjo jai 
tarp kojų tol, kol ji suvirpėjo. Kai jis įėjo į ją, moteris riktelėjo, nes tai neatnešė pa- 
lengvėjimo. Apglėbusi jį kojomis, judėjo kartu su juo. Abu pasinėrė į beprotišką kūnų 
šėlsmą, kol pagaliau išsivadavo iš tos saldžios kančios. Gavinas spaudė taip, kad ji vos 
neužduso, bet tuo metu moters nedomino, ar kada dar galės normaliai kvėpuoti, ar ne. 

Po valandos įėjo kambarinės, turėjusios pažadinti jaunąją porą. Džudit pabudusi 
pamatė, kad ji kone apsivijusi Gavino kūną. Mod ir Džoan netgi pasakė keletą pastabų 
apie ponios aistringumą. Antklodės nublokštos ant žemės, o puošnusis voverių kailiu- 
kais pamuštas apklotas voliojosi kitame kambario kampe, prie židinio. 

Kambarinės padėjo Džudit nusiprausti. Pasivertęs ant šono, Gavinas tingiai šte-. 
bėjo praustuvė besilepinančią žmoną. 

O Džudit nežiūrėjo į jį, tiesiog negalėjo nė akių pakelti, nes buvo be galo sumi- 
šusi. Šis vyriškis jai toks nemalonus, nes įkūnijo negarbingumą, melą — savybes, ku- 
rių ji negalėjo pakęsti, tačiau vos tik jis ją palytėdavo, ji tučtuojau užmiršdavo išdidu- 

mą. Džudit prisiekė jam (ir Dievui), kad nieko geruoju iš jos negaus, bet jis gavo kur 
kas daugiau negu ji sutiktų atiduoti. 

Nepastebėjo, kaip tarnaitės apvilko ją plonyčiais lininiais marškiniais, paskui auksu 
siuvinėta tamsiai žalio atlaso suknele, pro kurios prakirpas tviskėjo žalio šilko sijonas. 

— Dabar viskas, mano ponia, — tarė Mod, paduodama Džudit plokščią dram- 
blio kaulo dėžutę. 

Toji nustebusi Žžvilgtelėjo į kambarinę ir pakėlė dangtelį. Ant juodo aksomo 
pagalvėlės — plonytis auksinis vėrinys, papuoštas lašo dydžio m 

— Jis... nuostabus, — sušnibždėjo Džudit. — Kaip mama.. 

— Tai jūsų vyro vestuvinė dovana, — paaiškino Mod. 

Džudit tiesiog nugara pajuto Gavino žvilgsnį. Staiga atsisuko, bet pamačiusi tam- 
sų, ant sniego baltumo paklodžių atrodantį juodą jo kūną, pasijuto silpstanti. Sukaupu- 
si visą valią, padarė grakštų reveransą ir tarė: 

— Dėkoju, milorde. 

Jos šaltumas įžeidė Gaviną. Jau geriau būtų nusviedusi jo dovaną. Kaip ji gali būti 
tokia aistringa lovoje ir tokia šalta, perdėtai mandagi vos iš jos išlipusi? 

O Džudit vėl atsisuko į kambarinę, ir Mod užsagstė suknelę. Džoan karštomis 
žnyplėmis suraitė jai plaukus ir perrišo auksinėmis juostelėmis. Bet Gavinas neleido 
joms baigti visos ruošos ir išprašė už durų. Džudit nežiūrėjo į vyrą, kol šis skutosi ir 
vilkosi savo tamsiai rudą žaketą bei oranžinę vilnonę liemenę, apsiūtą auksiniu lū- 
šies kailiu. 

Kai jis priėjo prie jos, jaunoji moteris vos sulaikė drebulį. O vyras pasiūlė jai 
ranką ir nusivedė žemyn, pas laukiančius svečius. 

Mišias išklausė kartu, bet šįsyk jis nebučiavo jai pirštų, ir jie nedirsčiojo vienas 
į kitą vogčiomis. Abu buvo nusiteikę iškilmingai ir liūdnai. 


Septintas skyrius 


Aplink visą pilį aidėjo neapsakomas triukšmas. Žmonės plyšote plyšojo. Prie 
dideliame lauke sustatytų palapinių plaikstėsi ryškios vėliavos, ginklai ir šarvai blyk- 
čiojo saulėje. Vaikai zujo šen ir ten. Pirkliai, ant kaklų pasikabinę prekydėžes, siūlė 
įvairiausias prekes: nuo vaisių iki šventųjų relikvijų. 

Imtynių aikštelė pabarstyta smėliu ir aptverta dviem medinėmis tvorelėmis: vi- 
dinė neaukšta, trijų pėdų, užtat išorinė — gal kokių aštuonių. Tarp jų — ginklanešių ir 
arklių vieta. O aplinkui būrėsi pirkliai ir baudžiauninkai. 

Damos ir turnyre nedalyvaujantys riteriai įsitaisė ant suolų, sustatytų kaip amfi- 
teatre, virš kurių plazdėjo vėliavos su kiekvienos šeimos herbais. Montgomerių Ieo0- 
pardai išsiskyrė iš viso šio margumyno. 

Prieš turnyrą riteriai su šarvais ir ginklais iškilmingai pražingsniavo pro žiūro- 
vus. Ginklų brangumas ir įspūdingumas visiškai priklausė nuo šeimininko kišenės. Čia 
galėjai pamatyti senamadiškus šarvinius marškinius ir modernesnius — iš metalinių 
ant odos pritvirtintų plokštelių. O turtingiausieji puikavosi nauja, iš Vokietijos atvežta 
ginkluote, pagaminta iš puikaus plieno. Ji dengė riterį nuo galvos iki kojų — nebuvo 
nė mažyčio neapsaugoto plyšelio, tačiau tr svėrė daugiau kaip šimtą svarų. 

Džudit ir Gavinas nuėjo į turnyrų aikštelę. Jaunutę moterį apkurtino triukšmas, į 
nosį trenkė neįprastas kvapas. Viskas čia jai buvo nauja, neįprasta, ir Džudit akys degė 
smalsumu. O Gavinas dūmojo visai kitokias dūmas. Ši naktis — jam tikras atradimas. 

Nė su viena moterimi lig šiol nebuvo patyręs tiek meilės saldybių kaip su Džudit. Su 
Elis susitikinėdavo slapčia ir visada turėdavo skubėti. Gavinas nemylėjo šitos moters, 
tapusios jo Žmona, — kiekvienas jos žodis sukeldavo jo įniršį, bet būtent su ja jis 
pajuto laisvą, nevaržomą aistrą. 

Džudit pamatė besiartinantį Reiną. Vaikinas buvo su kario apranga. Šarvus puo- 
šė lelijos, po pažastim jis laikė šalmą. Su šiais sunkiais šarvais jis vis dėlto žengė 
lengvai, tarsi šaunus jaunikaitis nė nejaustų jų svorio. Matyt, taip ir buvo. 

Jau iš tolo pamačiusi dieverį, Džudit nejučia paleido vyro ranką. Reinas priėjo 
švytėdamas šypsena, vedančia iš proto daugybę moterų. 

— Sveika, sesute, — tarė jis. — Širyt nutariau, kad tavo grožis man, matyt, 
prisisapnavo, bet dabar matau, kad esi dar gražesnė, negu man pasirodė. 

Vaikino komplimentas jai patiko. 

— O tau pasirodžius diena nušvito. Dalyvausi rungtynėse? — paklausė, linkte- 
lėjusi galva aikštelės pusėn. 

— Ir Mailsas, ir aš. 

Abudu, regis, užmiršo Gaviną, o šis niūriai žiūrėjo į juos. 

— Visi vyrai turi kažkokias juostas, — tarė Džudit. — Ką gi jos reiškia? 

— Dama gali išsirinkti kurį nors riterį ir kaip palankumo ženklą duoti jam talismaną. 

— Tada ir aš galiu tau duoti juostą? — šypsodamasi paklausė ji. 

Tą pačią akimirką Reinas kluptelėjo priešais ją ant kelio, o visa jo amunicija 
garsiai sužvangėjo. 

— Man būtų didelė garbė. 

Džudit kilstelėjo plaukus dengiantį perregimą vualį ir ištraukė vieną auksinę 
juostelę. Taip, jos kambarinės puikiai žinojo apie šią tradiciją. 

Reinas padėjo ranką sau ant šlaunies, ir Džudit apjuosė juostele jo petį. Tuo 
metu nežinia 1š kur šalia atsirado Mailsas ir taip pat priklaupė. 

— Tikiuosi, atkreips1 savo gražias akutes ir į kitą broliuką? 

O šiame jaunuolyje šįryt ji įžvelgė tai, ką pastebėjo daugelis moterų dar tada, 
kai jam nė barzda nežėlė. Vakar ji buvo nekalta mergelė 1r nesuprato, ką reiškia šis 
įdėmus žvilgsnis. Džudit nuraudo ir palenkė galvutę, kad ištrauktų dar vieną juostelę. 

Jos raudonis pralinksmino Reiną. 

— Ei, Mailsai, nėra čia ko tau spiginti į ją akimis, — nusijuokė, darydamas 
užuominą, kad Mailso smailumas prie moterų seniai tapo pajuokų objektu Montgome- 
rių pilyje. Stivenas kartą skundėsi, kad vos sulaukęs septyniolikos, Mailsas spėjo pusę 
tvirtovės merginų padaryti pilvotas, o stuktelėjus aštuoniolikai, jau sudorojo antrąją 
pusę. — Negi nematai, kaip į mus žiūri Gavinas? 

— Matau, kad abudu kvailiojate, — piktai atsiliepė tas. — Čia pilna merginų. 
Jeigu jau taip norite pasirodyti. kokie asilai esate, pasiieškokite kitos. 

Džudit nespėjo pritvirtinti juostelės prie Mailso peties, kaip staiga geležiniai 
Gavino pirštai sugniaužė jos ranką. 


— Man skauda! — suriko ji, bandydama ištrūkti ir baigti rišti mazgą. 
— Ir dar labiau skaudės, jeigu nesiliausi koketuoti su svetimais vyrais. 
— Koketuoti! — ji stipriai trūktelėjo ranką, bet Gavino pirštai spūstelėjo dar 


stipriau. Džudit apsižvalgė. Visi riteriai priklaupę prieš savo damas, šios dovanoja jiems 
juosteles, diržus, netgi brangenybes, o jos vyras kaltina ją koketavimu. 

— Tas, kuris pats elgiasi nedorai, ir kitus tokiais laiko... Matyt, nori apkaltinti 
mane savo nuodėmėmis, — pridūrė. 

Jo akys patamsėjo, kai įbedė žvilgsnį į žmoną. 

— Kaltinu tave tik tuo, ką žinau. Su vyrais tu smarki, bet aš neleisiu, kad su 
mano broliais elgtumeisi kaip kekšė. O dabar sėskis ir nedrįsk mūsų kiršinti. 

Staiga nusisukęs jis nuėjo, palikęs ją stovėti ant pakylos, papuoštos Montgome- 
rių herbu. 

Kelias sekundes ji buvo tarsi be žado — nieko nematė ir negirdėjo. Gavinas 
buvo neteisus, ir ji neteiktų reikšmės jo žodžiams, jeigu ne jo užuomina apie tai, ką jie 
veikė lovoje, — Šito atleisti ji negalėjo. Argi tai blogai, kad atsiliepė į jo glamones? O 
jeigu ir taip, — kaip rasti savyje jėgų sustoti? Ji mažai prisiminė nakties įvykius, jie 
tarsi nugrimzdo švelnioje aksominėje migloje. Vyro rankų prisilytėjimai sukėlė joje 
aistros uraganą — tik tiek jai pavyko prisiminti. O jo kandūs žodžiai tarsi teigė, kad ji 
elgėsi netinkamai. Kad nuvytų šalin apmaudo ašaras, Džudit tankiai sumirksėjo. Ji tei- 
s1, kad jo neapkenčia. 

Laipteliais ji užlipo prie krėslų. Vyras paliko ją vieną susipažinti su jo giminai- 
čiais. Džudit išdidžiai pakėlė galvą — nieks nematys jos ašarų. 

— Ledi Džudit! — pagaliau išgirdo ją šaukiantį malonų balsą ir atsisukusi pa- 
matė moterį vienuolės drabužiais. — Leiskite prisistatyti. Mes buvome vakar susitiku- 
sios, bet abejoju, ar mane prisimenate. Aš — Gavino sesuo Meri. | 

Meri lydėjo akimis tolstantį brolį. Kažkaip neįprasta matyti jį paliekantį moterį vie- 
ną. Visi jos broliai — Gavinas, Stivenas, Reinas ir Mailsas — visada buvo itin su jomis 
pagarbūs. Negana to, Gavinas nė sykio nenusišypsojo jaunai savo žmonelei. Turnyre jisai 
nedalyvauja, tai ko tada nužirgliojo prie palapinių. Meri negalėjo nieko suprasti. 


Gavinas prasibrovė pro minią prie kitoje aikštės pusėje stovinčių palapinių. Su- 
tikti pažįstami ir draugai bičiuliškai tapšnojo jam per nugarą ir suokalbininkiškai mer- 
kė akį. Kuo arčiau palapinės, tuo aiškiau girdėjosi metalo žvangesys. Gavinas tikėjosi, 
kad blaivi ir sveika atmosfera, visada tvyrojanti vyriškoje kompanijoje, jį nuramins. 

Jis ėjo iškėlęs galvą, žvelgdamas tiesiai prieš save. Nė pats nemanė, kad įniršis 
gali taip apakinti. Kekšė! Gudri, mikli kekšė! Jis dabar neapsakomai troško ją prilupti, 
o paskui mylėtis. Jis stovėjo ten ir Žiūrėjo, kaip švelniai žmona šypsosi jo broliams, o 
kai ji atsisuko į jį, akyse tebuvo kažkas panašaus į pasidygėjimą. 

lr dar jis niekaip negali užmiršti jos glamonių. Kaip godžiai ji bučiavo, kaip 
spaudė jį glėby. bet tik tada, kai privertė ją ateiti pas jį. Pirmą sykį laimėjo ją prievar- 
ta, o antrą tik skausmas — juk apsivyniojo jos plaukus sau apie ranką — privertė ją 
prisiartinti prie jo. Ir trečiąsyk teko palaužti jos vidinį protestą. O su jo broliais Džudit 
juokėsi ir apdovanojo juos auksinėmis kaip ir jos akys juostelėmis. Jeigu su juo, prieš 
tai atvirai prisipažinusi, kad neapkenčia, ji galėjo būti tokia aistringa, tai kokia gi ji 
bus su mylimu vyriškiu? Žiūrėdamas, kaip žmona linksmai čiauška su Mailsu ir Reinu, 
Jis įsivaizdavo, kaip jie liečia ją, bučiuoja, ir Gavinas pajuto, kad daugiau neįstengia 
tvardytis. Apėmė nesulaikomas noras suteikti jai skausmo, ir jam tai pavyko. Vis jau 
šiokia tokia paguoda. nors didelio džiaugsmo, žinoma, jis nejautė. O atvirai kalbant 
žmonos veidas staiga tapo toks, kad jis dar labiau įniršo. Toji velnio boba neturi teisės 
svaidyti į jį tokius ledinius žvilgsnius. 

Jis piktai pakėlė Mailso palapinės uždangą, tikėdamasis, kad čia bus tuščia, nes 
brolis jau aikštelėje, tačiau apsiriko. Ten stovėjo Elis, nuleidusi akutes, romiai sučiau- 
pusi plonas lūpytes. Gavinas, jau iki kaklo sotus žmonos, labai nudžiugo ją pamatęs. 
Elis įkūnijo visas moteriai privalomas savybes — ramumą, nusižeminimą. Gavinas nė 
nemirktelėjęs čiupo ją į glėbį ir ėmė bučiuoti. Jam patiko, kad Elis leipte leipsta jo 
rankose, nė kiek nesipriešindama. 

Elis dar nebuvo mačiusi Gavino tokio, kokį išvydo dabar, pakilus palapinės už- 
dangai, ir ji mintyse labai padėkojo tam, kas jį prie to privedė. Bet kad ir kaip alpėda- 
ma iš geismo, ji neleis, kad kas ją įstumtų į keblią padėtį. Čia per daug Žmonių, ypač 
Gavino giminaičių. 

— Gavinai, — sušnibždėjo ji, — dabar ne vieta ir ne laikas. 

Jis nenorom paleido ją, jausdamas, kad nepakęs dar vieno moteriškos lyties pa- 
daro pasipriešinimo. 

— Tai nešdinkis! — suriaumojo ir išlėkė iš palapinės. 

Paniurusi Elis ilgai žiūrėjo jam įkandin. Dabar jai buvo aišku, kad su jauna žmona 
praleista naktis, neatstūmė jo nuo jos, neatsitiko tai, ko ji labiausiai bijojo. Bet vis viena 
jis nepanašus į tą Gaviną, kurį Elis taip puikiai pažinojo. 


Volteris Demari negalėjo atplėšti akių nuo Džudit, sėdinčios Montgomerių pavil- 
jone ir besišnekučiuojančios su savo naujaisiais giminaičiais. Jis nesiliovė ją sekęs žvilgs- 
niu nuo tos minutės, kai Džudit išėjo iš pilies keliauti į bažnyčią. Matė, kaip ji nuslinko 
į sodelį už bokšto ir su kokia veido išraiška grįžo. Ir visą laiką jautėsi taip, tarsi būtų ją 
pažinęs, dar daugiau — įsimylėjęs. Jam patiko, kaip ji eina išdidžiai pakėlusi galvą ir 
atstačiusi smakrą, tarsi būtų pasirengusi pasipriešinti visam pasauliui, patiko jos akys, 
tarsi ištekinta nosytė. 

Naktį jis vienišas svajojo apie tą nuostabią moterį, įsivaizduodamas ją savo glėbyje. 

O dabar klausinėjo savęs, kodėl ji ne jam priklauso? 

Jo šeima nė kiek ne mažiau turtinga už Montgomerių. Kaip jos brolių draugas, 
jis dažnai užsukdavo pas Rivedunus. 

Robertas Rivedunas ką tik iš vieno prekeivio nusipirko pakelį vaflių ir dabar 
kirto juos, užgerdamas rūgščiomis sultimis. 

Volteris priėjo prie Riveduno ir daug nedelsdamas paklausė: 

— Kodėl jūs jos neatidavėte man? 

Robertas apstulbęs pakėlė į jį akis. 

— Kas yra, vaikine? Tau reikėtų būti aikštėje su kitais riteriais. 

Volteris atsisėdo šalia jo ir persibraukė delnu per plaukus. Nepavadintum jo ne- 
patraukliu, bet ir gražuolis jis nebuvo. Blankiai žydros akys, i1lgoka nosis, o plonose 
lūpose nuolat sustingusi pikta šypsenėlė. 

— Merginos, jūsų dukters, — pakartojo jis. — Kodėl nepasiūlėte jos man? Aš 
pažinojau jūsų sūnus. Nesu turtingas, bet už Gaviną Montgomerį turiu ne mažiau. 

Robertas patraukė pečiais, atsikando vaflio ir gurkštelėjo sulčių. 

— Tau atsiras ir kitų turtingų nuotakų, — atsakė išsisukinėdamas. 

— Bet ne tokių kaip ji! — mygo Volteris. Robertas vėl nustebęs pažvelgė į jį. — 
Argi nematote, kad ji graži? — tęsė jis. 

Robertas pažvelgė į paviljoną, kur sėdėjo jo dukra. 

— Taip, matau, kad ji graži, — atsakė su pasibjaurėjimu. — Bet kas iš to grožio. 
Ilgainiui jis išblėsta. Jos motina kažkada taip pat buvo graži, o į ką ji virto dabar? 

Volteris nė nežvilgtelėjo į nervingą, iškamuotą moterį, nedrąsiai prisėdusią ant 
kėdės kraštelio ir pasirengusią kiekvieną akimirką pašokti, jeigu vyras užsimotų ant 
jos. Riveduno žodžius jis praleido pro ausis. 

— Kodėl ją slėpėte? Kam reikėjo ją taip slėpti nuo visų? 

— Tai jos motinos kaprizas, — šypsodamasis atsakė Robertas. — Bet ji gavo už 
tai, ko nusipelnė. Be to, man anksčiau tai visai nerūpėjo. Ar nematai, kad rungtynės 
jau prasideda? 

Volteris čiupo Robertą už rankos. Puikiai žinojo, koks jis bailys. 

— Kodėl jos noriu? Nė vienos moters dar nesu taip geidęs. Ji turi būti mano! 
Mūsų žemės ribojasi. Aš tinkamas jaunikis, o jūs man jos nė karto net neparodėte. 

Robertas atitraukė ranką. 

— Tu? Tinkamas jaunikis? Žvilgtelėk į Montgomerius, šalia kurių sėdi mergio- 
tė. Štai Tomui jau beveik šešiasdešimt. Jis turi šešis sūnus, visi gyvi ir turi jau savo 
sūnų. Šalia — jo brolis Ralfas, jis turi jų penketą. O tenai Hju, kuris... 

— Ką bendra tai turi su jūsų dukra? — suirzęs nutraukė jį Volteris. 

— Sūnūs! — tiesiog į ausį jam suriko Robertas. — Montgomeriai paleido į šį 
pasaulį daugiau sūnų negu kitos Anglijos šeimos. Ir kokių! Pažiūrėk į juos. Jauniausias 
Mailsas gavo pentinus dar nė aštuoniolikos neturėdamas ir su dvaro mergiotėmis su- 
spėjo paleisti į šį pasaulį tris sūnus. Reinas treji metai keliauja po šalį, dalyvaudamas 
įvairiuose turnyruose. Stivenas su karalium dabar Škotijoje. Jam irgi dar tik dvidešimt 
penkeri, o jau kariams vadovauja. Pagaliau vyriausiasis — jam buvo šešiolika, kai ne- 
teko tėvų, ir jis pats valdė dvarą, rūpinosi broliais ir neturėjo jokių globėjų, pamokan- 
čių visko, ką turi žinoti vyras. Kuris kitas šešiolikmetis jaunuolis taip valiotų? Dauge- 
lis jų, patyrę didesnių sunkumų, tuojau pat ima inkšti it šunyčiai. — Jis nužvelgė Vol- 
terį. — Ir tu dar klausi, kodėl Džudit išleidau už tokio vyro? Jeigu jau man nebuvo 
lemta paleisti į šį pasaulį pakankamai stiprių, sveikų sūnų, kurie sulauktų žilo plauko 
ir gilios senatvės, tai gal ji man padovanos bent jau sveiką anūką. 

Volteris visai įniršo. Jis prarado Džudit tik todėl, kad senis kliedi dėl anūko. 

— Ji galėjo pagimdyti sūnų ir nuo manęs! — iškošė pro dantis. 

— Nuo tavęs! — nusikvatojo Rivedunas. — Kiek tu turi seserų? Penkias? Še- 
šias? Aš jau ir skaičių jų pamečiau. O tu pats ką nuveikei? Žemes valdo tavo tėvas. 
Vienintelis tavo užsiėmimas — lakstyti paskui dvaro mergiotes. O dabar eik sau ir 
nedrįsk rėkti ant manęs. Jeigu turiu veislinę kumelę, visada rasiu jai geriausią eržilą. 
Ir gana apie tai, — jis nusisuko į aikštę, tuojau pat užmiršęs Volterį. 

Bet Demari buvo ne pirštu penimas. Rivedunas sakė tiesą — jis nieko ypatinga 
nenuveikė per savo neilgą amžių, bet tik todėl, kad jo gyvenimas susiklostė kitaip ne- 
gu Montgomerių. Volteris nė kiek neabejojo, kad reikalui esant susidorotų su visais 
sunkumais nė kiek ne blogiau už Gaviną. 

Nuo pakylos Volteris nulipo jau visai kitas žmogus. Pasėta sėkla pradėjo duoti 
derlių. Atsitiktinai užmetęs akį į aikštę ir suolus, pamatė, kad visur saulėje tviska auk- 
siniai Montgomerių leopardai. Nuo tos minutės ši šeima tapo Volterio priešais. Jis be 
galo troško įrodyti Rivedunui ir Montgomeriui, o labiausiai pats sau, kad nė kiek ne 
blogesnis už juos. Kuo ilgiau žiūrėjo į žalias, auksu siuvinėtas vėliavas, tuo jo neapy- 
kanta didėjo. Kuo gi jau taip nusipelnė Montgomeriai, kad gauna derlingas Rivedunų 
žemes? Kodėl jie naudosis tuo, kas turi jam priklausyti? Tiek metų pakentė Džudit 
brolių Kompaniją ir nieko negauna už tai. Dabar, kai atsirado tai, ką jis nori ir privalo 
turėti, jį iškeičia į Montgomerius. 

Volteris pasuko Montgomerių paviljono link. Pyktis dėl neteisybės suteikė jam 
drąsos. Jis kalbins tą Džudit. bus kuo ilgiau su ja. Juk galų gale ji teisėtai priklausys 
jam, ar ne taip? 


Aštuntas skyrius 


Džudit taip trenkė miegamojo duris, kad, rodos, net akmeninės sienos sudrebė- 
jo. Baigiasi pirmoji jos vedybinio gyvenimo diena. o ją drąsiai galėtum vadinti bai- 

siausia iš visų, iki šiol pragyventų. O juk ji turėjo būti kupina meilės ir džiaugsmo. Tik 
ne su tokiu vyru, kuris nepraleidžia nė vienos progos ją pažeminti. 

Rytą apkaltino ją, kad elgiasi su jo broliais kaip šliundra. Jam nuėjus, ji kalbėjo su 
daugeliu. Štai Volteris Demari buvo itin geras ir paslaugus, atsisėdo šalia ir aiškino, kas 
vyksta aikštelėje. Ji netgi atsigavo po vyro akibrokšto. Volteris mokėjo įdomiai pasakoti, 
linksmai papokštauti, ir jai buvo labai malonu su juo. 

Staiga iš kažkur išdygo Gavinas ir paliepė eiti su juo. Džudit nenorėjo žmonėms 
girdint kelti jam scenų, bet kai jie įėjo į Reino palapinę, išklojo vyrui viską, ką apie jį 
galvoja. Jis pasiūlė Žmonai pačiai pasirūpinti savim, bet pamatęs, kad ją tai tik nudžiu- 
gino, tuojau pasistengė sugadinti jai nuotaiką. Vyras buvo panašus į berniūkštį, kuriam 
žaisliukas nepatinka, bet kitiems jo jis gaili. Gavinas piktai purkštelėjo, kai Džudit 
jam tai pasakė, bet toji patenkinta konstatavo sau, kad jis nebeturi kaip atsikirsti. 

Tik Reinas su Mailsu įėję į palapinę nutraukė šį ginčą. Ji ruošėsi su Mailsu grįžti 
į aikštę, bet būtent tuo metu Gavinas sudavė jai skaudžiausią smūgį — vos tik minioje 
šmėkštelėjo Elis Veilans, jis tuojau puolė paskui ją. Rodos, įmanytų, prarytų merginą, 
kartu žiūrėdamas į ją kaip į šventąją. Pergalingas varžovės žvilgsnis neliko Džudit nepa- 
stebėtas. Ji nusuko akis, ištiesino pečius ir įsikibo Mailsui į ranką. Tegu niekas nemato, 
kaip ją užgavo toks atviras įžeidimas. 

Vėliau, per pietus, Gavinas visai nekreipė į Džudit dėmesio net tada, kai toji 
sėdėjo šalia prie stalo, pastatyto ant pakylos. Džudit juokėsi kitiems linksmai juokau- 
jant, apsimetė labai patenkinta kai gražuolis menestrelis sukūrė ir padainavo baladę 
apie jos grožį. O iš tikrųjų beveik jo negirdėjo, ją jaudino Gavino artumas. 

Po pietų stalai buvo nustumti ir palaisvinta vieta šokiams. Po pirmojo tradicinio 
šokio Gavinas ją vėl paliko ir ėmė suktis su kitomis. Džudit turėjo didelį pasisekimą, 
bet greitai pasijuto nuvargusi ir nubėgo į savo miegamąjį. 

— Praustuvą! — paliepė Džoan, ištraukusi ją 1š po laiptų, kur toji leipo vaikino 
glėbyje. — Atnešk praustuvą ir karšto vandens, gal nuplausiu bent dalelę to, ką šian- 
dien teko patirti. 

Vargu ar Džudit patikėtų, sužinojusi, kad Gavinas nė sekundei jos nepaleido iš 
akių. Jis matė viską — kur ji, su kuo šoka ar šnekučiuojasi. Ir puikiai pastebėjo, kad 
per turnyrą ji net kelias valandas plepėjo su kažkokiu vaikinu, kvatojosi iš kiekvieno 
jo žodžio, šypsojosi, kol visiškai vargšą pakerėjo. 

Gavinas nutraukė tą flirtą tik jos pačios labui. Džudit nė neįtarė, kaip jos išvaiz- 
da veikia tą vyrą. Žmona tikras vaikas: viskas jai nauja. Žvelgė į tą vyruką nuoširdžiu, 
atviru Žvilgsniu ir iš visos širdies juokėsi iš jo pokštų. Gavinas nutuokė, kad tasai jos 
draugiškumą suvokia kiek kitaip. 

Gavinas jau.ketino Žmonai viską paaiškinti, bet kai toji jį užsipuolė, kaltindama 
būtomis ir nebūtomis nuodėmėmis, nutarė, kad geriau mirtų negu teisintųsi jai. Ir pa- 
bijojo, kad gali imti ir sugniaužti savo pūdiniais kumščiais laibą jos kakliuką. Tik pa- 
matęs Elis nusiramino. Ši moteris jam buvo tarsi stiklinė šalto vandens iš tikro pragaro 
ištrūkusiam nelaimingajam. 

Ir dabar, šokio įkaršty, laikydamas apglėbęs kažkokią nevikrią storulę, pamatė, 
kad Džudit lipa laiptais į viršų. Žmonos pašokdinti jis nesiryžo, bijodamas, kad ims 
atsiprašinėti: “Bet už ką?" — klausė savęs. Juk buvo jai geras iki to lemtingo nuotykio 
sode, kai Žmona elgėsi kaip kokia pamišėlė ir rėkė visu balsu kažkokias kvailas prie- 
saikas, neturėdama tam jokios teisės. Jis teisingai pasielgė, nuvesdamas ją šalin nuo to 
jaunuolio, jau, matyt, nusprendusio, kad jos šypsena žada kur kas daugiau negu buvo 
1š tikrųjų. 

Jis kiek luktelėjo, pašokdino dar vieną kitą, bet Džudit negrįžo. Ką ji ten veikia? 
Pagaliau neištvėręs užlėkė į viršų. Per tas kelias sekundes, kol lipo laiptais, širdį nu- 
smelkė ne vienas įtarimas. 

Atidaręs Džudit kambario duris, pamatė ją praustuvėje iki kaklo panirusią į van- 
denį. Plaukai susukti ant viršugalvio, akys užmerktos, galva padėta ant praustuvės kraš- 
to. Vanduo tikriausiai buvo labai karštas, nes ant veido blizgėjo prakaito lašeliai. Ga- 
vinas sustingo priblokštas to reginio. Ir pykdama Džudit buvo graži, o dabar atrodė 
nekaltybių nekaltybė. Staiga suprato, kad ir regi tai, ko jam taip reikėjo, taip stigo. 
Argi svarbu, kad Džudit niekina jį. Ji priklauso jam, tiktai jam. Kol darė paskui save 
duris, širdis, rodėsi, iššoks iš krūtinės. 

— Džoan? — tarė Džudit visiškai suglebusi. Neišgirdusi jokio atsakymo, ji atsi- 
merkė ir pamačiusi Gavino veidą įspėjo jo mintis. Prieš savo valią ėmė dažniau alsuo- 
ti. — Palik mane, — sunkiai ištarė. 

Nekreipdamas dėmesio į žmonos žodžius, Gavinas priėjo prie jos, pasilenkė ir 
paėmė už smakro. Džudit bandė ištrūkti, bet jis laikė tvirtai. Ėmė ją bučiuoti, iš pra- 
džių šiurkščiai, paskui vis švelniau ir švelniau. 

Džudit apsvaigo galva. Karštas vanduo, sušildęs kūną, jo ranka ant kaklo ir bu- 
činiai privertė ją pasiduoti. Gavinas kiek pasitraukė ir pažiūrėjo jai į akis, dabar žvel- 
gtančias šiltai ir glmonėjamai. Neapykantą, nepasitenkinimą lyg vėjas nupūtė. Liko tik 
dviejų kūnų trauka, glamonių troškimas. 

Gavinas priklaupė ir suėmęs ranka per nugarą ją kilstelėjo. Vėl pradėjo bučiuoti 
kaklą. Džudit buvo šlapia ir šilta, o nuo vandens kilo garas, virsdamas debesiu, panašiai 
kaip tr vis didėjanti jų aistra. Gavinas buvo pasirengęs ją turėti, bet norėjo taip mėgautis 
kuo ilgiau, kol patirs palaimą, sumišusią su kančia. 

Jis bučiavo jai ausų spenelius, kvepiančius rožių muilu ir švelnius kaip rožės 
žiedlapis. Staiga panoro pamatyti žmoną visą ir pakėlė ją ant rankų. Džudit krūptelėjo 
nuo VėsoS, O ir šiaipjau jai užkando žadą. Gavinas paėmė pašildytą rankšluostį ir susu- 
po Žmoną. Ji tylėjo, nors kažkur giliai kaupėsi žodžiai, galintys akimirka sugriauti šią 
kerinčią palaimą. Švelniai prisilietė prie jos — jokių įsakymų, jokios prievartos, — 
atsisėdo ant suoliuko priešais židinį ir pastatė ją kaip vaiką sau tarp kelių. 

Jeigu kas Džudit papasakotų šią sceną, ji nepatikėtų, kad gali taip būti, ir tvir- 
tintų savo, kad Gavinas — grubus galvijas. Bet dabar ji nesutriko, nors buvo nuoga, o 
Gavinas apsirengęs. O jis ją šluostė rankšluosčiu atsargiai, nevikriai, grubokai ir kartu 
labai švelniai. 

— Pasisuk, — įsakė, ir ji pakluso. 

Nušluostęs nugarą, vyras numetė rankšluostį. Džudit sulaikė kvapą, bet jis neta- 
rė nė žodžio, tik palietė pirštais jos nugarą, ir moteris suvirpėjo. 

— Tu nuostabi, — dabar kimiai sušnibždėjo jis ir uždėjo delnus ant jos klubų. — 
Puiki neapsakomai. 

Džudit pajuto jo lūpas ant savo kaklo. Jo ranka lėtai slydo jos pilvu, paskui pa- 
kilo prie krūtinės, kuri prašyte prašėsi glamonėjama. Giliai atsidususi, Džudit padėjo 
galvą jam ant peties. Jisai toliau švelniai glostė visą jos kūną. 

O kai jos geismas įsiliepsnojo, Gavinas nunešė žmoną į lovą ir akimirksniu nu- 
siplėšė nuo savęs drabužius. Ji prisitraukė jį, surado lūpas, bet jo pilkos akys liko rim- 
tos. Jose atsispindėjo vienintelis troškimas — kuo ilgiau tęsti šį malonumą. Jos rankos 
nuslydo žemyn. Kai rado tai, prie ko veržėsi, Gavino akys patamsėjo nuo aistros, ir jis 
ją paėmė. 

Po minutės kambario tylą perplėšė jų šūksmai, ir abu išsivadavo iš juos degi- 

nančios ugnies. Džudit pasijuto suglebusi, paklusni ir tuojau pat užmigo, o Gavinas 
tysojo šalia, kiekvienu raumenėliu vis dar tebejausdamas jos kūną. 


Rytą nubudusi Džudit pasirąžė kaip katė. Ranka slystelėjo per paklodę — lova 
buvo tuščia. Greitai atmerkė akis. Gavinas jau išėjęs. Metas, matyt, vėlokas, nes kam- 
barį užlieję saulės spinduliai. Džudit jau norėjo keltis, rengtis ir skubėt tvarkyti reika- 
lų, bet šilta, minkšta lova ir praėjusios nakties prisiminimai ją sulaikė. Apsivertusi ant 
kito šono, veidu įsikniaubė į Gavino pagalvę, dar dvelkiančią jo kvapu. Kaip greitai 
šis kvapas tapo jai artimas! 

Džudit svajingai nusišypsojo. Šiąnakt ji pajuto rojaus palaimą. Prisiminė Gavi- 
no lūpas, akis, nė akimirkai nesiliovė apie jį galvojusi. 

Kažkas atsargiai pabeldė į duris, ir jos širdis suplakė smarkiau, tačiau tuojau pat 
nurimo, išvydus Džoan. 

— Pabudote? — merginos veidą nušvietė supratinga šypsena. — Lordas Gavi- 
nas labai anksti atsikėlė ir ruošiasi rungtynėms. 

— Rungtynėms? — net atsisėdo Džudit. 

— Jis nori dalyvauti turnyre. Negaliu suprasti kodėl, juk jaunikiui tai nebūtina. 

Džudit vėl nugrimzdo į pagalvę. O ji suprato. Širdy tapo taip lengva, rodos, ga- 
lėtų pakilti ir nuskristi. Žinojo, kad Gavinas jaučia tą patį. Rungtynėse jis išlies per 
kraštus teliūskuojančią energiją. 

Džudit nubloškė antklodę ir stryktelėjo iš lovos. 

— Man laikas rengtis. Jau vėlu. Kaip manai, ar mes nepavėluosime į turnyrą? 

— Ne, — nusijuokė Džoan, — suspėsime. 

Džudit pasipuošė tamsiai mėlyna aksominė suknia ir blyškiai žydro šilko apatine 
suknele. Liemenį juosė siauras mėlynos odos, brangakmeniais nusagstytas diržiukas. 

Džoan jai plaukų neraitė, 0 tik paprastai sušukavo, 0 ant viršaus uždėjo perregi- 
mą vualį su perlų apvadu, kurį prilaikė perlais nusagstytas lankelis. 

— Aš pasiruošusi, — nekantriai tarė Džudit. 

Ji nuskubėjo į aikštelę ir užėmė savo vietą Montgomerių paviljone. Jaunosios gal- 
voje tikra sumaištis. Nejaugi ji prasimanė praėjusią naktį? Galbūt tai buvo sapnas? Ga- 
vinas ją mylėjo. To negalima vadinti jokiu kitu žodžiu. Žinoma, ji nepatyrusi, bet negi 
vyriškis gali šitaip glamonėti moterį, nieko jai nejausdamas? Džudit tarsi saulė skaisčiau 
nušvito danguje. Gal ir kvailai ji elgėsi, bet labai troško, kad jų šeimyninis gyvenimas 
nesusiklostytų taip kaip motinai. 

Ištempusi kaklą, Džudit stengėsi įžiūrėti savo vyrą kitame lauko gale, bet ten 
buvo daug arklių ir riterių. 
| Džudit nulipo nuo pakylos ir nuėjo prie palapinių. Čia sustojo prie išorinės tvo- 
relės, supama prekiautojų ir baudžiauninkų. Pagaliau jį pamatė. Ir taip stambus, su 
visa ginkluote Gavinas atrodė milžiniškas. Jis jojo ant didelio sarto kovinio žirgo, už- 
dengto žalia gūnia, ant kurios prisiūtas gabalas žalios odos su įspaustais auksiniais 
leopardais. Gavinas lengvai sukiojosi balne. tarsi nė nejausdamas sunkių šarvų. Džu- 
dit pamatė, kaip ginklanešys padavė jam šalmą, paskui skydą ir galiausiai — ietį. 

Džudit apmirė širdis. Šis žaidimas pavojingas. Sulaikiusi kvapą, ji stebėjo dvi- 
kovą. Gavinas paleido arklį šuoliais, palenkė galvą ir trenkė ietimi į skydą varžovui, 
bet ir šis taikliai padarė (4 patį. Ietys lūžo, ir raiteliai nušuoliavo į priešingas puses 
pasiimti naujų. Laimei, turnyruose buvo naudojamos silpnesnės ietys negu mūšiuose. 
Per dvikovą reikėjo sulaužyti tris ietis neiškrentant iš balno. Jeigu riteris nespėja smogti 
trijų tokių smūgių ir iškrenta iš balno, jis turi varžovui sumokėti sumą, lygią arklio ir 
pilnos ginkluotės vertei. Būtent taip Reinas ir pelnė sau nemažą turtą. 

Vis dėlto turnyruose neapsieinama ko nors nesužeidus. Tai žinodama, Džudit 
baugščiai stebėjo, kaip Gavinas joja antrą sykį. Ir vėl lygiosios. 

Šalia stovinti moteris nusijuokė, Džudit nebūtų į tai atkreipusi dėmesio, jeigu 
ne pašaipūs jos žodžiai: 

— Tik jos vyras neturi talismano — ji išdalijo auksines juosteles jo broliams. 
Ką tu pasakysi apie tokią koketę? 

Tai buvo ištarta tyčia garsiai, kad Džudit išgirstų. Ji apsidairė, bet visų akys 
buvo nukreiptos į aikštelę. Tada pažvelgė į riterius, zujančius šalia arklių. Visiems ant 
iečių ir šalmų plaikstėsi juostelės. Reinas ir Mailsas turėjo jų net keletą, o ant rankų 
dar švytėjo po auksinę juostelę. 

Džudit pabėgėjo palei aikštelę, tikėdamasi nutverti Gaviną prieš šiam išjojant 
trečią kartą. Niekada nebuvusi turnyruose, ji nežinojo, kaip tai pavojinga. Galingi, eiklūs 
koviniai žirgai ištreniruoti taip, kad padėtų savo riteriui kovoje. Riteriai kirsdavo kar- 
du, o jie smogdavo kanopomis. 

Džudit negirdėjo išgąstingų vyrų šauksmų, nematė, kaip jie traukiasi su savo 
žirgais atbuli jai bėgant pro šalį, nepastebėjo, kad dauguma žiūrovų, pašokę iš savo 
vietų, sulaikę kvėpavimą, stebi ją. 

Gavinas kilstelėjo galvą, kai ginklanešys tiesė jam ietį, ir nustebo, kad žmonės 
taip sujudę. Tą pat akimirką jis pamatė Džudit ir iš karto suvokė, kad per vėlu ko nors 
griebtis. Kol jis suskubs, ji pribėgs greičiau. Apmiręs tik lydėjo ją akimis. 

Džudit daugiau neturėjo juostelių, bet troško duoti savo vyrui kokį nors talisma- 
ną. Jis priklauso jai' Bėgdama ji nusitraukė šydą, ir dabar jos plaukus puošė tik perlais 
nusagstytas lankelis. 

Pribėgusi prie Gavino, ištiesė jam šydą. 

— Talismanas, — pratarė nedrąsiai šypsodamasi. 

Gavinas akimirką dar nejudėjo, paskui nuleido ietį ir Džudit pririšo vualį. Kai 
pakėlė į Gaviną besišypsantį veidą, jis palinko prie jos, kilstelėjo, apglėbęs per lieme- 
nį, ir pabučiavo. Džudit skruostu pajuto šalto metalinio šalmo prisilietimą. Kai Gavi- 
nas pastatė ją ant žemės, kurį laiką dar svaigo galvą. 

Gavinas pastebėjo, ko nematė Džudit, — apmirusi minia neatitraukė nuo jų akių. 
Jo jaunutė Žmona rizikuodama gyvybe atnešė jam talismaną, ir vyras pergalingai aukš- 
tai iškėlė ietį, 0 jo veidas nušvito laiminga šypsena. 

Staiga iš daugybės burnų prasiveržė pritariami šauksmai. Džudit atsisuko ir pa- 
mačiusi į ją nukreiptus visų žvilgsnius tirštai nuraudo ir užsidengė rankomis veidą. 
Pripuolę Mailsas ir Reinas nutempė ją nuo aikštelės šalin. 

— Ar begalima dar kuo nors labiau pamaloninti Gaviną, bet man tai reikėtų tave 
persimetus per kelį įkrėsti kaip reikiant, — tarė Reinas. 

Džiaugsmingais šūksniais žiūrovai sutiko Gavino pergalę — jis išmušė iš balno 
savo varžovą. Sumišusi, kad atkreipė į save visų dėmesį, Džudit pasikaišiusi sijonus 
pabėgo į pilį. Tikėjosi atgauti pusiausvyrą ir nusiraminti savo sodelyje. 


Elis griūte įgriuvo į grafo Edmundo Čatvorto palapinę. Ji buvo šilkinė, išklota 
bizantiškais kilimais ir garantavo šeimininkui tikrą komfortą. 

— Kas atsitiko? — išgirdo užpakaly žemą balsą. 

Atsisukusi Elis išvydo Rodžerį, jaunesnįjį Edmundo brolį. Pusnuogis jis sėdėjo 
ant žemo suoliuko ir kojomis judindamas galandimo akmenį galando kardą. Tai buvo 
gražus blondinas erelio nosimi ir ryškiai apibrėžtomis lūpomis, randas, nutįsęs nuo 
kairės akies, jo nė kiek nedarkė. 

Elis jau ne sykį spėjo pasigailėti, kad grafas buvo Edmundas, o ne Rodžeris. 
Buvo besižiojanti atsakyti į vaikino klausimą, bet apsigalvojo. Negali gi jam papasa- 
koti, kad ją apėmė baisus įsiūtis, pamačius, kokį spektaklį Džudit ištaisė stebint šim- 
tams žiūrovų. 

— Nesuprantu, ko klausi, — išdidžiai atšovė. 

— Gavinui nepatiks, kai sužinos, kad sumelavai jam. 

— Aš nemelavau. 

Rodžeris kilstelėjo vieną antakį. 

— O kaip tu jam paaiškinsi tai, jog išteki už grafo, mano brolio? — Elis sunkiai 
klestelėjo ant suoliuko priešais Rodžerį. — Tu juk nesitikėjai, kad Rivedunų turtų pa- 
veldėtoja tokia gražuolė, ar ne taip? 

Elis žiūrėjo į vaikiną, o jos akys svaidė žaibus. 

— Gražuolė?! Ji rudaplaukė, o visa oda nusėta strazdanomis, — ji prisivertė 
nusišypsoti. — Reikia sužinoti, kokį kremą "gražuolė" vartoja, kad jas paslėptų. Kai 
Gavinas pamatys... 

— Aš dalyvavau ceremonijoje, buvau jų miegamajame ir mačiau jos kūną. Nė 
vienos strazdanėlės. Nesvajok be reikalo. Nejaugi manai, kad jis bus tau ištikimas, 
likęs su ja vienudu? | 

Elis atsistojo ir nuėjo prie palapinės uždangos, kad Rodžeris nepastebėtų, kaip 
ją sukrėtė jo žodžiai. Ji privalo sulaikyti Gaviną, kad ir kas bebūtų. Jis myli ją visa 
siela, kaip niekas nemylėjo. Ir ši meilė jai reikalingesnė už Edmundo turtus bei titulą. 
Bet ji niekam nerodys savo jausmų, slėps skausmą giliai širdyje. Jau iš vaikystės ji 
išsiskyrė savo grožiu iš seserų. Motina visą meilę skyrė kitoms dukterims, nutarusi, 
kad Elis ir taip per daug liaupsinama auklių ir pažįstamų. Taip atstumta motinos, ji 
palinko prie tėvo, bet šį tedomino gėrimai. Ir Elis išmoko gauti tai, ko panorėdavo. Ji 
mikliai iškaulydavo iš tėvo pinigų drabužiams bei papuošalams. Kuo labiau gražėjo, 
tuo labiau seserys jai pavydėjo ir neapkentė. Niekas jos nemylėjo, tiktai senoji kamba- 
rinė Ila. Paskui atsirado Gavinas. Ilgus metus kovojusi dėl kiekvieno penso, Elis turtą 
ėmė vertinti nė kiek ne mažiau už meilę. Deja, Edmundas daug turtingesnis už Gaviną, 
0 jos mylimasis negalėjo jos aprūpinti taip, kaip ji norėtų. 

O dabar pusę jos gyvenimo, pusę to, ko jai žūtbūtinai stigo, atėmė ši rudaplaukė 
kekšė. Bet Elis ne iš tų, kurios sėdi rankas sudėjusios ir pasikliauja atsitiktinumu. Ji 
dar pakovos... 

— Kur Edmundas? — paklausė ji Rodžerio. 

Tasai linktelėjo į šilkinę pertvarą, atitvėrusią dalį palapinės. 

— Miega. Persirijo ir persigėrė, — atsakė su pasibjaurėjimu. — Eik pas jį, juk 
turi kas nors prilaikyti galvą, kai ims lupti ožius. 


— Atsargiau, broliuk! — įspėjo Mailsą Reinas. — Jo galva ir taip nukentėjo, 
betrūksta, kad dar ir tu kaukštelėtum kur į stulpą. | 

Jie tempė skydą, ant kurio gulėjo Gavinas, per kraštą nusvirusios jo kojos vilko- 
si purvu. Jam pasisekė išmušti iš balno ir antrąjį varžovą, bet prieš krisdamas tasai 
atkišo į priekį ietį, kuri pataikė Gavinui kažkur palei ausį taip stipriai, kad nulėkė 
šalmas. Gavinui aptemo akys, galvoje sugaudė šimtas varpų. Ilgų treniruočių dėka jis 
sugebėjo išsilaikyti balne, ir arklys nunešė raitelį į aikštės pakraštį. Gavinas pažvelgė 
į brolius ir ginklanešį, silpnai nusišypsojo ir lėtai nuslydo ant ištiestų jų rankų. 

Reinas su Mailsu paguldė brolį savo palapinėje ant kelioninės lovelės, pakišo po 
galva pagalvę. 

— Aš bėgu gydytojo, — tarė Reinas. — O tu paieškok jo žmonos. Moterys la- 
biau už viską pasaulyje myli bejėgius vyrus. 

Po kelių minučių Gavinas pradėjo atsitokėti. Ant galvos jam buvo uždėtas šaltas 
prievilgas, o kažkieno vėsūs delnai glostė skruostus. Atmerkė akis, bet sąmonė dar 
tebebuvo aptemusi, galvoje ūžė, ir jis ne iš karto susivokė, kas čia sėdi šalia. 

— Tai aš, Elis, — sušnibždėjo, 1r Gavinas nudžiugo, kad balsas skamba taip 
tyliai. — Atėjau tavęs paslaugyti. 

Vyriškio veide šmėstelėjo kažkas panašaus į šypseną, ir akys užsimerkė. Dar 
pabandė ką nors prisiminti, bet neįstengė. | 

Elis pastebėjo, kad dešinioji riterio ranka spaudžia Džudit šydą. Slysdamas nuo 
arklio jis dar suspėjo jį nukabinti nuo ieties. Tai jau ne šiaip sau... Tai ženklas to, ko 
taip bijojo Elis. 

— Ar jis labai sužeistas? — pasigirdo moteriškas balsas. 

Elis pasilenkė ir prigludo prie bedvasių Gavino lūpų, prieš tai užmetusi jo ranką 
sau ant liemens. 

Ryški šviesa, staiga užliejusi veidą, ir nemalonus jausmas, kad kažkas spaudžia lū- 
pas, privertė jį atsimerkti. Sąmonė staiga nušvito, ir Gavinas pamatė savo žmoną ir brolius 
už jos, Žžiūrinčius, kaip jis laiko apkabinęs Elis. Nustūmęs ją šalin, jis pabandė atsisėsti. 

— Džudit, — sušnibždėjo. 

Jos veidas mirtinai išbalo, akys patamsėjo, jose vėl atsispindėjo deginanti ne- 
apykanta, kurią staiga pakeitė ledinis abejingumas. 

Bandydamas atsisėsti, Gavinas neteko paskutinių jėgų, skausmas tapo nepaken- 
čiamas, bet greitai jis vėl nugrimzdo į tamsą ir bejėgis sunkiai dribo ant pagalvės. 

Džudit apsisuko ir išėjo iš palapinės, Mailsas — iš paskos, neatsilikdamas nė 
per žingsnį, lyg norėdamas apsaugoti svainę nuo kažkokio nematomo pavojaus. 

Reinas niūriai dėbtelėjo į brolį. 

— Galvijas... — burbtelėjo. bet nutilo, pamatęs, kad Gavinas vėl prarado sąmonę. 
Tada žvilgtelėjo į triumfuojančią Elis. Sugriebęs už peties, staiga ją kilstelėjo. — Tu taip 
padarei tyčia! — iškošė pro dantis vaikinas. — Viešpatie! Kodėl mano brolis toks kvai- 
las? Tu neverta vienos Džudit ašarėlės, o jau spėjai ją priversti marias jų išverkti. 

Silpna Elis šypsenėlė dar labiau jį įsiutino. Nesusivaldęs užsimojo ir smarkiai 
smogė. O kai toji pakėlė į jį akis, apstulbo: ji neįsižeidė, priešingai, žiūrėjo į jo lūpas, 
o akyse degė geismo ugnis. 

Reinui dar niekad nėra tekę jausti tokio pasibjaurėjimo. Tad sviedė ją išėjimo 
link taip, kad Elis net kvapą užgniaužė. 

— Nešdinkis iš čia! — tyliai sušnypštė. — Ir stenkis, kad mūsų keliai nesusi- 
kirstų, nes tau nesibaigs geruoju. | 

Jai išslinkus, Reinas atsisuko į pradedantį atsitokėti Gaviną. O palapinės kampe 
stovėjo drebėdamas iš baimės gydytojas. Montgomerio įniršis jį rimtai išgąsdino. 

— Apžiūrėk jį, — metė jam per petį Reinas. — Ir pasistenk, kad gydymas nebū- 
tų labai skausmingas. — Bloškęs į šalį uždangą, jis išėjo. 

Tik vėlyvą naktį Gavinas atsibudo iš gilaus miego. Gydytojas jam paruošė gėri- 
mą iš kažkokių žolelių. Palapinėje buvo tuščia. Gavinas atsargiai nuleido kojas ir atsi- 
sėdo. Galvą taip skėlė, tarsi ji skirtųsi perpus. Kurį laiką pasėdėjo užsimerkęs, steng- 
damasis įveikti baisų skausmą. 

Pagaliau prisivertė apsidairyti ir pirmiausia nustebo, kad jis paliktas visiškai 
vienas. Kažkas juk turėjo prižiūrėti ligonį — broliai ar ginklanešys. Jis pasirąžė, ir 
kūną užliejo nauja skausmo banga. Kelias valandas išbuvo su šarvais ir kiekviena jų 

iškyša įsispaudė į jo kūną. Kodėl ginklanešys jo nenurengė? Paprastai vaikinukas la- 
bai rūpestingai atlikdavo savo pareigas. 

Staiga jo dėmesį patraukė kažkoks ant grindų besivoliojantis daiktas. Pasilen- 
kęs pakėlė. Betgi tai Džudit šydas. Gavinas nusišypsojo, prisiminęs, kaip jinai bėgo 
prie jo — veidas švytėjo šypsena, 0 vėjas plaikstė auksinius plaukus. Nors ir išsigan- 
dęs dėl jos, pajuto nenusakomą pasididžiavimą, kai Žmona ištiesė jam talismaną. Ga- 
vinas perbraukė pirštu apvadą, priglaudė šydą prie skruosto. Jam pasirodė, kad jaučia 
jos plaukų aromatą, nors vargu ar tai įmanoma po to, kai prie ieties pririštas talismanas 
plaikstėsi aplink prakaituotą arklio šoną. Įsivaizdavo žmonos veidą, kai toji žiūrėjo į 
J. Šis veidukas vertas, kad už jį kautųsi. 

Staiga Gavinas prisiminė, kad paskui jos veidas persimainė. Jis nuleido galvą 
ant rankų ir susimąstė, bet skausmas kliudė susikaupti. Atsitiko kažkas ne taip... Ir 
staiga jis prisiminė Džudit visai kitokią, nesišypsančią, netgi nepykstančią — kaip pir- 
mąją jų naktį. Šitoji Džudit žiūrėjo į jį kaip į tuščią vietą. Gavinui nepavyko sudėlioti 
visko iš eilės, tik prisiminė, kad kažkas su juo kalbėjosi. 

Staiga galvoje tarsi nušvito. Džudit pamatė, kad jis apkabinęs Elis. Keista, juk 
Elis niekas neprašė juo rūpintis. 

Sukaupęs visas jėgas, Gavinas pabandė atsikelti. Reikia nusiimti šarvus, jis 
per daug silpnas, kad galėtų su jais paeiti. O juk turi rasti Džudit ir pasikalbėti. 

Po poros valandų Gavinas stovėjo didžiojoje menėje. Jis visur apieškojo, bet 
savo Žmonos taip ir nerado. Akys aptemo nuo mirtino nuovargio, stengiantis kaip nors 
įveikti su kiekvienu žingsniu stiprėjantį skausmą. 

Lyg pro miglą pamatė Elen, nešančią svečiams didelį padėklą su gėrimais. Kai 
moteris grįžo, Gavinas čiupo ją ir nutempė į tamsų menės kampą. 

— Kur ji? — kimiai sušnibždėjo. 

Elen akys blykstelėjo pykčiu. 

— Ir tu dar manęs to klausi? — iškošė ji pro dantis. — Tu toks pats kaip ir visi 
vyrai, tu ją įskaudinai. O, kaip stengiausi nuo to ją apsaugoti, sakiau, kad visi vyrai 
niekingi, pikti padarai ir jais pasitikėti negalima, bet ji nepanorėjo manęs klausyti. 
Priešingai, gynė tave — ir kas jai iš to? Mačiau jos veidą pirmąją vestuvių naktį. Prieš 
įsitempdamas į lovą, tu ją mMušei. O šįryt šimtai Žmonių matė, kaip tavo brolis išmetė tą 
tavo šliundrą Veilans iš palapinės. Mirsiu, bet nepasakysiu, kur mano dukra! Geriau 
būčiau ją nužudžiusi ir pati mirusi drauge, kad nereikėtų atiduoti tokiam kaip tu. 

Uošvė gal ir dar ką sakė, Bet Gavinas jau nieko negirdėjo — vėl puolė ieškoti 
Džudit. 

| Pagaliau rado ją sode, sėdinčią su Mailsu ant suoliuko. Gavinas praleido pro 
ausis kandžią brolio repliką. Dabar jis nenorėjo ginčytis, tetroško vienintelio — likti 
vienudu su žmona, spausti ją glėby kaip aną naktį. Gal tada aprims tas kūjis, dunksin- 
tis galvoje. 

— Eime į vidų, — paprašė su vargu tardamas kiekvieną žodį. 

Ji iš karto pakilo. 

— Klausau, milorde. 

Jis apsiblausė ir padavė jai ranką, bet ji apsimetė nepastebėjusi. Kiek paėjus, jis 
sulėtino žingsnį, manydamas, kad Džudit nespėja, bet ji atkakliai laikėsi tolėliau. Taip 
jie įėjo į pilį ir užlipo į savo kambarį. 

Po triukšmingos didžiosios menės miegamasis atrodė tikras rojaus kampelis. At- 
sisėdęs ant kušetės, Gavinas ėmė mautis batus. Pakėlęs akis, pamatė, kad Džudit neju- 
dėdama stovi šalia lovos. 

— Ko taip žiūri į mane? 
— Laukiu jūsų įsakymų, milorde. 


— Mano įsakymų? — pasitikslino jis. — Tai renkis ir gulk į lovą. 
Žmonos elgesys jį suglumino. Kodėl ji nesibara? Tada jam būtų kur kas paprasčiau. 
— Klausau, milorde,. — atsakė Džudit lygiu, monotonišku balsu. 


Nusirengęs Gavinas lėtai priėjo prie lovos. Džudit jau gulėjo užsitraukusi ant- 
klodę iki pat smakro, įbedusi akis į lovos užuolaidas. Gavinas atsigulė ir prisislinko 
prie jos. Palytėjęs ją pajuto kažkokį nusiraminimą. Paglostė jai ranką, bet Džudit nere- 
agavo į glamonę. Pasilenkęs pradėjo ją bučiuoti, bet žmonos akys neužsimerkė, o lū- 
pos liko kietai sučiauptos. 

— Kas tau neduoda ramybės? — paklausė Gavinas. 

— Neduoda ramybės, milorde? — tokiu pat balsu ištarė ji ir abejingai pažvelgė 
jam į akis. — Nesuprantu, apie ką jūs kalbate. Aš jums priklausau ir turiu vykdyti visus 
jūsų įsakymus, taip jau ne sykį man sakėte. Įsakykite, ko tik geidžiate, ir aš viską pada- 
rysiu. Norite praleisti naktį su manim? Aš paklusau. — Jos šlaunis prisiglaudė prie Ga- 
vino kojos. 

Jis ne iš karto susivokė, kad ji praskėtė kojas, ir pažvelgė į žmoną apstulbintas 
— toks cinizmas jai niekada nebuvo būdingas. 

— Džudit, — tarė jis. — Norėčiau tau viską paaiškinti. Aš... 

— Paaiškinti, milorde? Ką jūs turite man paaiškinti? Nutarėte pasiaiškinti dėl 
savo elgesio kažkokiai dvaro merginai? Juk aš, kaip ir jos, priklausau jums. Tiesiog 
pasakykite, ką turiu daryti, ir viską padarysiu. 

Gavinas pasitraukė nuo jos. Jam visai nepatiko Džudit žodžiai, o dar labiau — 
žvilgsnis. Jos akys degdavo aistra, meile, o kai supykdavo ant jo — neapykanta. Dabar 
jos buvo tarsi negyvos. Jis pakilo. Šį tą apsirengė, apsiavė batus, kitus drabužius per- 
simetė per ranką ir išėjo 1š šalto miegamojo. 


Devintas skyrius 


Montgomerių pilyje buvo tylu, kai Džudit išlipo iš didelės tuščios lovos ir užsi- 
metė smaragdinės spalvos aksomo chalatą, apsiūtą audinių kailiukais. Buvo anksti, 
tarnai dar neatsikėlę. Nuo tada, kai Gavinas ją čia atvežė, Džudit beveik nemiegojo nė 
vienos nakties. Lova atrodė per daug didelė, joje ji jautėsi pernelyg vieniša, kad čia 
rastų ramybę ir poilsį. | 

Kitą rytą po tos nakties. kai Džudit neatsiliepė į jo glamones, Gavinas pareiškė. 
kad jie per ilgai užsibuvo Rivedunų pilyje ir jau laikas grįžti namo. Džudit pakluso. O 
per dvi dienas trukusią kelionę kalbėjo su juo tik apie būti niausius dalykus. 

Pilis jai padarė neapsakomą įspūdį. Prie vartų dviejuose masyviuose bokštuose 
stovintys sargybiniai sušuko jiems, nors puikiai matė plazdančias vėliavas su leopar- 
dais. Pilį juosė platus ir gilus griovys. Jiems nuleido tiltą ir pakėlė grotas. Išoriniame 
kieme Džudit pamatė lygias kuklių, bet tvarkingų namų eiles, gyvulių gardus, ginkla- 
kalių dirbtuves, arklides ir sandėlius. Atvėrė antruosius vartus, ir jie pateko į vidinį 
kiemą, kur gyveno Gavinas su broliais. Keturaukščio namo viršutinysis aukštas buvo 
papuoštas vitražais. Priešais namą — nedidelis kiemelis, aptvertas plytų sienele, už 
kurios Džudit išvydo vaismedžių sodą su žydinčiais medžiais. 

Ji norėjo pasakyti Gavinui savo nuomonę apie jo šeimininkavimą, bet šis. davęs 
kai kuriuos nurodymus, paliko ją pačią susitvarkyti savo daiktus ir prisistatyti tarnams. 

Pereitą savaitę Džudit gerai susipažino su Montgomerių pilim ir pajuto, kad dar- 
bas čia jai teikia didelį pasitenkinimą. Tarnai jos klausė, nors nebuvo pratę, kad jiems 
vadovautų moteris. Visa galva pasinėrusi į namų reikalus, Džudit stengėsi negalvoti 
apie vyro ir Elis Veilans meilės ryšius. Tiktai naktimis vienatvė ją gerokai kamuodavo. 

Išgirdusi kažkokį triukšmą lauke, ji puolė prie lango. Tarnams bruzdėti dar anks- 
toka, be to, tik Montgomeriai turėjo teisę vaikščioti pro užpakalinius vartus. Dar neiš- 
aušo, todėl ji negalėjo suprasti, — kas ten, ir nubėgo laiptais žemyn į didžiąją menę. 

— Atsargiau, vaikine' — sugriaudėjo Reinas. — Ar manai, jog aš koks geleži- 
nis, kad atlaikyčiau tokį smūgį? 

Džudit sustingo ant apatinio laiptelio. Pro duris pirmiausia įlindo kojos, viena 
apvarstyta... į kambarį įnešė jos dieverį. 

— Reinai, kas tau? 

— Prakeiktas arklys! — iškošė pro dantis vyrukas. — Nė dieną nemato, kur eina. 

Vyrai jį pasodino į krėslą prie židinio, 1r Džudit atsistojo šalia. 

— Kiek suprantu, viskuo kaltas arklys? — nusišypsojo ji. 

Reinas nustojo raukytis, o jo skruostuose išryškėjo duobutės. 

Džudit atsiklaupusi ėmė vynioti tvarsčius. 

— Ką tu darai? — nustebo Reinas. — Gydytojas ją jau apžiūrėjo. 

— O aš juo nepasitikiu ir noriu viską pamatyti savo akimis. Jeigu kaulai blogai 
sustatyti, jie suaugs kreivai, ir tu šlubčiosi. 

Reinas kurį laiką žiūrėjo į palenktą svainės galvą, paskui pakvietė ginklanešį. 

— Atnešk vyno. Esu tikras, kad ji nenurims tol, kol nenukamuos manęs mirtinai. 
Ir atvesk brolį. Kodėl jis gali miegoti, kai aš čia budžiu? 

— Jo čia nėra, — ramiai tarė Džudit. 

— Ko nėra? 

— Tavo brolio. Mano vyro, — lygiu balsu patikslino svainė. 

— Kur jis išnyko? Kokiais reikalais? 

— Bijau, kad nežinau. Paliko mane ant namų laiptelių ir išjojo sau, neaptaręs su 
manimi net tų reikalų, kuriuos būtinai reikėtų. 

Reinas paėmė tarno atneštą taurę vyno ir stebėjo, kaip Džudit čiupinėja jo kojos 
kaulus. Tik skausmas sulaikė, kad nepradėtų lieti baisaus įniršio, apėmusio jį, sužino- 
jus apie brolio poelgį. Vaikinas neabejojo, kad Gavinas paliko savo žmoną dėl tos šliun- 
dros Elis. Tą akimirką Džudit palietė lūžio vietą, ir Reinas iš skausmo kaukštelėjo 
dantimis į taurės kraštą. 

— Truputėlį pasislinkę, — konstatavo Džudit. — Palaikykite jį už pečių, — 
paprašė vyrų, stovinčių už Reino krėslo. — Tuojau atitaisysiu kaulus. 


Sunkus palapinės audinys permirko. Ant lubų kaupėsi lašai ir vėjui sujudinus 
palapinę krito žemyn kaip lietus. 

“Lietui" vėl siūbtelėjus, Gavinas garsiai nusikeikė. Nuo tada. kai paliko Džudit, 
pilte pylė. Nebeliko jokios sausos vietelės. Bet ir už lietų blogiau — karių nuotaikos, 
už tamsų dangų niūresnės. Jau daugiau kaip savaitę jie bastėsi po grafystę, sustodami 
tik pernakvoti. Greitosiomis tarp dviejų liūčių pasigamintas valgis visada buvo pusža- 
lis. Kai Džonas Basetas, vyresnysis Gavino vasalas, pasiteiravo, ko jie taip be tikslo 
klaidžioja, šis pratrūko. Dabar jis vengė susitikti akimis su kupinu sarkazmo, ramiu 
Džono žvilgsniu. 

Gavinas pagalvojo, kad jo kariams sunku, betgi ir jam ne lengviau. Galų gale jis 
juk Žinojo šios iš pirmo žvilgsnio beprasmės kelionės priežastį. Argi ne? Tą naktį Džudit 

tėvų namuose, kai ji buvo su juo tokia šalta, vyras nutarė pamokyti žmonelę. Jai buvo 
ramu ten, kur praleido visą savo gyvenimą, kur ją supo šeima ir draugai. Bet ar drįs būti 
tokia nepaklusni atsidūrusi svetimoje vietoje? 

Taip pasielgti jam buvo labai paranku, mat broliai išvyko, nutarę kuriam laikui 
jaunavedžius palikti vienus. Nuo palapinės lubų kapsintis lietutis netrukdė Gavinui 
svajingai šypsotis, įsivaizdavus, kaip Džudit susidurs su daugybe problemų, katakliz- 
mų, na, sakykim, virėjai prisvils puodas su pupomis. Ji kraustysis iš proto, pasiųs ką 
nors vyro ieškoti ir maldaus jį grįžti namo, kad išvaduotų iš tų bėdų bėdelių. Bet pa- 
siuntinys neras savo pono nė viename dvare. O čia užgrius naujos nelaimės. Kai Gavi- 
nas pagaliau grįš, jį sutiks verkianti, atgailaujanti Džudit, puls jam į glėbį iš to džiaugs- 
mo, kad jis namie ir nuims tą sunkią naštą nuo jos pečių. 

— Ot taip, —- šypsodamasis tarė jis. 

Ir tai jam su kaupu atlygins už visus patirtus nepatogumus ir blogą orą. Iš pra- 
džių pasistengs būti jai kuo griežtesnis, o kai atgaila pakankamai paglostys jo širdį, 
pabučiuos ją, nušluostys ašaras ir nusineš į lovą. 

— Mano pone... 

— Ko reikia? — Gavinas pyktelėjo, kad jo svajones nutraukė kaip tik tuo mo- 
mentu, kai įsivaizdavo, ką Džudit darys miegamajame, kad pelnytų jo atleidimą. 

— Štai mes čia klausiame, sere, kada gi grįšime namo ir pasislėpsime nuo šito 
velniško lietaus? | 

Gavinas ėmė šaukti, kad tai ne jų reikalas, bet staiga nutilo, o lūpose nušvito 
šypsena. 

— Grįšime rytoj. 

Džudit išbuvo viena aštuonias dienas. Tiek pakaks, kad išmoktų dėkingumo... ir 
paklusnumo. 


— Džudit, prašau, — meldė Reinas, sugriebęs ją už rankos. — Per šias dvi die- 
nas, kai aš čia, tu neskyrei man nė minutės dėmesio. 

— Netiesa, — nusijuokė ji. — Vien tik vakar vakare praleidau su tavimi visą 
valandą prie šachmatų, ir tu man dar parodei kelis liutnios akordus. 

— Pamenu, — liūdnai atsakė vaikinas, bet jo skruostuose jau pradėjo ryškėti 
duobutės. — Tiesiog man labai nuobodu vienam. Negaliu judėti dėl šitos velnio kojos, 


ir nėra nieko, kas palaikytų man kompaniją. 

— Nieko! Taigi čia daugiau kaip trys šimtai žmonių. Tikriausiai bent vienas iš 
jų... — ji nutilo. Reino žvilgsnis buvo toks liūdnas, kad neištvėrusi svainė nusijuo- 
kė. — Na, gerai, bet tik vieną partiją. Aš turiu daug darbo. 

Reinas ją apdovanojo akinančia, šypsena, ir Džudit atsisėdo priešais. 

— Tu Žaidi geriausiai iš visų. Nė vienam dar nėra pavykę manęs aplošti. O tu 
vakar laimėjai. Be to, tau reikia pailsėti. Ką veikei per dieną? 

— Tvarkiau pilį, — paprastai atsakė Džudit. 

— O aš maniau, kad ji sutvarkyta, — pratarė Reinas ir stumtelėjo savo pėstinin- 
ką. — Tarnai... 

— Tarnai! — šūktelėjo Džudit, pastumdama rikį. — Jie niekada piliai neskirs 
tiek dėmesio kaip jos savininkas. Juos reikia nuolat stebėti, tikrinti sąskaitas, skaityti 
išlaidų knygas ir... 

— Skaityti? Džudit, tu moki skaityti? 

Klausimas ją taip apstulbino, kad sustingo, laikydama rankoje karalienę. 

— Iš tikrųjų. O argi tu nemoki? 

Reinas patraukė pečiais. 

— Aš niekada nesimokiau. Broliai mokėsi, o manęs tai nedomino. Nesu sutikęs 
mokančios skaityti moters. Tėvas sakydavo, kad moterys neįstengtų išmokti. 

Džudit baisiai pasipiktino. Tuo metu jos karalienė įstūmė Reino karalių į blogą 
padėtį. 

— Turi tau būti aišku, kad moteris labai dažnai gali būti viršesnė už vyrą, netgi 
karalių. Atrodo, aš laimėjau. Ji pakilo. 

Reinas spoksojo į lentą kaip apkvaišęs. 

— Negali būti, kad tu taip greitai išloštum! Nė nepajutau. Tu mane užšnekinai ir 
neleidai susikaupti. — Jis skersom dėbtelėjo į ją. — Be to, man taip skauda koją, kad 
sunku galvoti. 

Džudit susirūpino, bet paskui nusijuokė. 

— Ach, tu, gudruoli. Man reikia eiti. 

— Ne, Džudit, — spyrėsi jis ir ėmė bučiuoti jos ranką. — Džudit, nepalik ma- 
nęs, — meldė. — Galiu išprotėti iš nuobodulio. Pabūk, prašau, su manimi. Na, dar 
vieną partiją. 

Džudit linksmai nusijuokė, klausydama jo maldavimo. Vaikinas prisiekinėjo jai 
amžiną meilę ir dėkingumą, jeigu pabus su juo nors valandžiukę,.o ji švelniai glostė 
jam galvą. 

Taip juos ir užklupo Gavinas. Jis jau spėjo užmiršti, kokia graži jo žmona. Džu- 
dit buvo apsivilkusi visai ne taip kaip per vestuves — sabalų kailiais ir aksomais. Pa- 
prastutė, minkštos vilnos suknelė glaudžiai aptempė liekną figūrą. Plaukai surišti į 
ilgą "uodegą". Su tokiu drabužiu ir šukuosena ji buvo dar žavingesnė. Atrodė nekal- 
čiausia nekaltybė, bet iš kiekvieno judesio galėjai spręsti, jog tai aistringa moteris. 

Džudit pirmoji pamatė vyrą. Ji tarsi sustingo, ir šypsena tuojau pat dingo iš veido. 

Reinas pajuto, kaip įsitempė jos ranka, ir nustebęs pažvelgė į svainę. Pasekęs 
jos žvilgsnį, pamatė brolį. Ką Gavinas tuo metu galvojo, abiem buvo labai aišku. Džu- 
dit pabandė ištraukti ranką, bet Reinas stipriai laikė ją. Negali gi jis leisti, kad įniršu- 
siam broleliui susidarytų įspūdis, kad čia iš tikrųjų kažkas ne taip. 

— Bandžiau įkalbėti Džudit, kad pasėdėtų su manim, — linksmai pareiškė bro- 
liui. — Jau dvi dienas sėdžiu nosies neiškišdamas iš šio kambario ir neturiu ko nusi- 
tverti. Niekaip negaliu išprašyti nors truputėlio jos dėmesio. 

— Neabejoju, kad visais būdais stengeisi ją įtikinti, — iškošė pro dantis Gavi- 
nas, įrėmęs žvilgsnį į žmoną. 

Pagaliau Džudit išplėšė ranką. 


— Turiu eiti prie darbų, — sausai tarė ir išėjo. 
Reinas nutarė pulti pirmasis. 
— Kur tu buvai? — paklausė. — Praėjus vos trims dienoms po vestuvių pameti 


ją ant laiptelių kaip kelionmaišį. 

— Kaip matau, ji rado išeitį iš padėties, — užbaigė Gavinas, sunkiai dribdamas 
į kėdę. 

— Jeigu čia kokia užuomina... 

— Ne, ne užuomina, — nuoširdžiai atsakė Gavinas. Jis gerai pažinojo savo 
brolius ir buvo tikras, kad Reinas niekada nedarys su savo svaine nieko smerktina. 
Tiesiog tuo metu įžeistą vyrą šokiravo tai, kad jo viltys ir lūkesčiai neišsipildė. — 
Kas kojai? 

Sutrikęs Reinas papasakojo, kaip nukrito nuo arklio, bet didelei jo nuostabai 
Gavinas nesijuokė. Pavargęs jis atsistojo. 

— Reikia apžiūrėti pilį. Manęs ilgai nebuvo, todėl, bijau, kad čia visai tvarka 
pašlijusi. 

— Nepasakyčiau, — tarstelėjo Reinas, įbedęs žvilgsnį į šachmatų lentą ir min- 
tyse atkurdamas visus Džudit ėjimus. — Niekada nemačiau, kad moteris dirbtų tiek, 
kiek triūsia Džudit. 

— Cha! — paniekinamai nusivaipė Gavinas. — Ką galima pritriūsti per savaitę? 
Susiūti penkis gabalus audinio? 

Reinas stebėdamasis pažvelgė į brolį. 

— Aš nesakiau, kad ji dirba moteriškus darbus, sakiau, kad nesu matęs tiek triū- 
siančios moters. 

Gavinas nesuprato, ką jis turi omeny, bet neprašė paaiškinti. Per daug reikalų 
susikaupę. Kiekvienąsyk 1lgiau išvykus tekdavo pilį kone iš naujo atstatyti. 

Reinas žinojo, ką pagalvojo Gavinas, ir linksmai šūktelėjo įkandin. 

— Tikiuosi, rasi ir sau kokio darbelio. 

Gavinas vėl nesuprato Reino užuominos, bet nutarė nekreipti dėmesio ir išėjo. 
Buvo gerokai įniršęs, kad ilgai puoselėtos viltys taip negailestingai sutryptos. Bet dar 
vis tiek vylėsi, kad Džudit apsidžiaugs jo grįžimu, kai palengvins nepakeliamą naštą, 
užgulusią jos pečius jam nesant. 

Jodamas per išorinį ir vidinį kiemus, jis nepastebėjo jokių pasikeitimų. Dabar, 
atidžiau pasižiūrėjęs, pamatė kai kurių permainų. Išorinio kiemo pastatai atrodė šva- 
resni — VOS ne naujutėliai, tarsi nubaltinti. Ir grioveliai lietaus vandeniui nutekėti ša- 
lia jų, regis, ką tik išvalyti. 

Gavinas stabtelėjo prie arklidžių. Čia buvo laikomi ir sakalai — medžiokliniai, 
vanagai, sakalai keleiviai. Sakalininkas suko terkšlę aplink nedidelį vanagą, pririštą 
už kojos prie kuolo. 

— Nauja terkšlė*, Saimonai? — paklausė Gavinas. 

— Taip, milorde. Ji mažesnė, todėl ją lengva sukti. O tokie paukščiai greičiau 
skrenda ir teisingiau nusitaiko į auką. 

— Gerai sugalvojai, Saimonai, — pagyrė Gavinas. 

— Tai ne aš, tai ledi Džudit. 

— Ledi Džudit tau, vyriausiajam sakalininkui, davė patarimą? 

— Taip, milorde, — Saimonas nusišypsojo, prisidengęs bedantę burną. — Aš ne 
toks jau senas, kad nesuprasčiau, ar patarimas geras, ar ne. Miledi tokia pat sumani 
kaip ir graži. Atėjo čia jau pirmąjį rytą ir ilgai stebėjo mūsų darbą. Paskui labai švel- 
niai kai ką pasiūlė. Užeikite, milorde, į vidų ir apžiūrėkite naująsias laktas. Ledi Džu- 
dit sakė, kad nuo senųjų paukščiams skauda kojas, nes į jas prilenda mažyčių erkių, 
kurios kandžioja paukščius. — Saimonas pasisuko eiti į paukštidę, bet Gavinas nė ne- 
krustelėjo. — Nenorite pasižiūrėti? — nuliūdo sakalininkas. | 

Gavinas vis dar negalėjo atsitokėti — aikštingasis sakalininkas paklausė moters 
patarimo. Jisai pats ir jo tėvas ne sykį siūlė Saimonui pertvarkyti paukštidę, bet šis nė 
girdėti nenorėjo. 

— Ne, — atsakė sakalininkui. — Kitąsyk pažiūrėsiu, ką sumanė mano žmona. — 
Jis neįstengė nuslėpti sarkazmo. 

Kas leido tai mergiūkštei davinėti nurodymus jo arklidėse? Žinoma, medžioklė 
su sakalais moterims patinka ne mažiau negu vyrams, ir tikriausiai Džudit turės savo 
sakalą, bet rūpintis paukščiais — vyriškas darbas. 

— Mano pone! — pašaukė Gaviną tarnaitė ir susigūžė, sutikusi piktą šeiminin- 


* Terkšlė — dūdelė paukščiams ir žvėrims vilioti medžioklėje. 

ko žvilgsnį. Padariusi reveransą, ištiesė jam taurę. — Maniau, norėsite išgerti ko nors 
vėsinančio. 

Gavinas nusišypsojo. Pagaliau pamatė moterį, žinančią, kaip reikia elgtis. Pa- 
žvelgė merginai į akis ir paėmė taurę, bet tuojau pat susidomėjo gėrimu. Jo didenybė 
nesivargino su pagyrimais. 

— Kas gi čia? 

— Pirmosios braškės, obuolių sultys ir truputis cinamono. 

— Cinamono? 

— Taip, milorde. Ledi Džudit jo atsivežė. 

Gavinas staiga įbruko merginai taurę ir nusisuko. Jis jau pradėjo nerimauti. Iš 
proto jie visi išsikraustė, ar ką? Nuskubėjo į kitą kiemo kampą pas ginklakalį. Gal bent 
karštoje kalvėje bus apsaugotas nuo Žmonos savivaliavimo. 

Tačiau čia buvo sukrėstas iki sielos gelmių. Jo ginklakalys, galingas vyriškis 
plieniniais raumenimis, sėdėjo nuogas iki juosmens prie lango ir... siuvo. 

— Kas čia? — rūsčiai paklausė Gavinas, kuriam jau kilo pagrįstų įtarimų. 

Kalvis nusišypsojęs parodė du mažus odos gabalėlius. Tai buvo iškarpa kilpos, 
naudojamos riterių ginklams. 

— Žiūrėkite, kaip ji padaryta. Kilpa langvai pritaikoma visiems ginklams. Meist- 
riška, tiesa? 

Gavinas sukando dantis. 

— Ar pats sugalvojai? 

— Ne, ledi Džudit, — atsakė ginklakalys ir patraukė pečiais, pamatęs, kad Ga- 
vinas šuoliais išpuolė iš kalvės. 

“Kaip ji drįso! — galvojo šis. — Kas ji tokia, kad kišasi į jo reikalus, daro visur 
permainas, nepasiklaususi jo leidimo? Tai jo valdos! Jeigu ir reikės ką keisti, tai darys 
tiktai jis pats!“ | 

Džudit jis rado sandėly. Tai buvo didelė patalpa šalia virtuvės, pastatytos ato- 
kiau nuo namo, saugantis gaisrų. Pasilenkusi ties didele miltų skrynia, įlindusi į ją 
beveik iki pusės, Žmona jo nematė. Gavinas atsistojo šalia. 

— Ką tu padarei su mano namais? — suriaumojo. 

Iš netikėtumo Džudit pašoko it įgelta ir trenkė galva į dangtį. Tačiau nei Gavino, 
nei jo pikto priekaišto nenusigando. Juk gerų ir švelnių vyrų gyvenime jai neteko matyti. 

— Su tavo? — lygiu balsu pasitikslino ji. — O kas gi tada esu aš? Virėja? — 
paklausė ištraukdama iš miltų rankas. 

Aplinkui rinkosi tarnai, iš baimės glaustydamiesi prie sienų, bet nė už ką neno- 
rintys praleisti tokio reginio. 
| — Puikiai Žinai, kas tu esi, bet aš tau neleisiu kištis į mano reikalus. Per daug 
užsigriebei — nurodinėti sakalininkui, netgi ginklakaliui. Dirbk savo darbus ir nesi- 
kišk, kur tau nereikia! 

Džudit įdėmiai Žiūrėjo į jį. 

— Tada, dėl Dievo, sakyk, ką turėčiau daryti, jeigu draudi kalbėti su sakalininku 
arba kuo kitu, kuriam reikia patarti. 

Gavinas apstulbo. 

— Kaip — ką? Imkis moteriškų darbų. Siūk. Prižiūrėk virėjas, kambarines... ir 
darykis kremus veidui, — pastarieji žodžiai jam išsprūdo visai atsitiktinai. 

Džudit skruostai suliepsnojo, auksinės akys sužaibavo. 

— Kremas veidui! — įtūžo ji. — Tai esu tokia bjauri, kad man reikia kremų! O gal 
dar turiu ir blakstienas dažytis, išblyškusius skruostus rudonintis? 

Gavinas sumišo. 

— Aš nesakiau, kad tu bjauri. Tik norėjau pasakyti, kad neturėtum versti ginkla- 
kalio siūti. 

Džudit išdidžiai kilstelėjo smakrą. 

— Daugiau taip nedarysiu. Geriau tegu tavo ginklai žaloja tau rankas. Ko dar 
neturėčiau daryti, kad įtikčiau? 

Gavinas sutrikęs spoksojo į žmoną. Persvara aiškiai buvo jos pusėje. 

— Arklidės... — išlemeno. 

— Gerai, tegu tavo paukščiai dvesia iš skausmo. Kas dar? — Gavinas tylėjo, neži- 
nodamas ką sakyti. — Tikiuosi, milorde, kad vienas kitą supratome, — tęsė -Džudit, — 
man negalima rūpintis, kad jūsų rankos būtų apsaugotos, kad jūsų sakalai nedvėstų, tik 
per dienas turiu sėdėti prieš veidrodį, kad paslėpčiau savo bjaurumą. 

Gavinas čiupo ją už pečių ir kilstelėjo. 

— Velniai tave griebtų, Džudit, tu nesi bjauri, nesu matęs gražesnės moters, — 
vyras įsmeigė žvilgsnį į jos lūpas, esančias prie pat jo veido. 

Žmonos akys sušvelnėjo ir saldžiu balseliu ji paklausė: 

— Tai aš turiu teisę savo menku proteliu spręsti kai ką daugiau, ne vien tik savo 
išvaizda rūpintis? | | 

— Taip, — pasidavė jis. 

— Puiku. — tvirtai užbaigė Džudit. — Tada man reikia pasikalbėti su ginklaka- 
liu dėl naujų antgalių strėlėms. 

Prisimerkęs iš įniršio, Gavinas taip stuktelėjo žmoną į grindis, kad tai net dan- 
tys kaukštelėjo. 

— Tu ne... — ir užsičiaupė, susidūręs su iššaukiamu jos žvilgsniu. 

— Kaip, milorde? 

Jis išlėkė 1š sandėlio kaip viesulas. 


Reinas sėdėjo vienas pavėsyje, ištiesęs skaudamą koją, mažais gurkšneliais 
gurkšnojo naują, Džudit paruoštą gėrimą su cinamonu ir mėgavosi dar karštomis ban- 
delėmis. Jis stebėjo brolį, iš visų jėgų tramdydamas juoką. Kiekvienas Gavino judesys 
buvo kupinas įniršio. Smeigęs pentinais arklį taip tarsi vytųsi patį velnią jis smogė 
ietimi į Šiaudų prikimštą maišą, pririštą ant stulpo ir atstojantį priešininką. 

Apie jų ginčą sandėly jau sužinojo visa apylinkė, o po poros dienų gandai pa- 
sieks Londoną ir patį karalių. Reinui kartu buvo brolio gaila. Visiems matant, viršų 
gavo smulkutė mergiotė. 

— Gavinai, — pakvietė jis. — Leisk pailsėti arkliui ir pasėdėk truputį. 

Tik dabar pamatęs. kad arklio šonai prakaituoti, Gavinas nenorom numetė gin- 
klanešiui pavadį ir priėjęs prie brolio atsisėdo. 

— Išgerk, — pasiūlė Reinas. | 

Gavinas jau buvo betiesiąs ranką prie puoduko, bet sustingo. 

— Jos naujasis gėrimas? 

Brolio balsas buvo toks, kad Reinas tik galva linktelėjo. 

— Taip, jį paruošė Džudit. | 

Gavinas atsisuko į ginklanešį. 

— Atnešk man alaus iš rūsio, — įsakė jis. 

Reinas jau Žiojosi kažką sakyti, bet apsigalvojo, pamatęs, kad Gavino žvilgsnis 
įsmeigtas į kitą kiemo galą. Iš namo išėjo Džudit ir smėliu pabarstytu treniruočių take- 
liu pasuko prie kovinių arklių. Gavinas atidžiai ją stebėjo, o kai toji sustojo prie gyvu- 
lių, lėtai pasikėlė. 

Reinas čiupo jį už rankos ir truktelėjo atgal. 

— Palik tu ją ramybėje. Vėl susiginčysite, ir vėl tu pralaimėsi, — tuo metu gin- 
klanešys padavė Gavinui alų. Jam nuėjus, Reinas pridūrė: — Nejaugi neturi ko nusi- 
tverti užuot rėkavęs ant šitos moters. 

— Aš ne... — pradėjo Gavinas ir nutilo gurkštelėjęs alaus. 

— Pažiūrėk į ją ir pasakyk, kuo gi ji bloga? Savo grožiu saulę temdo, be persto- 
jo triūsia, tvarkydama tavo dvarą. Visi — ir moterys, ir vyrai, ir vaikai, netgi tavo 
Saimonas, — primanytų valgytų iš jos delnų. Turi jumoro jausmą, geriausiai visoje 
Anglijoje žaidžia šachmatais. Ko tau dar reikia? 

Gavinas neatitraukė žvilgsnio nuo žmonos. 


— Iš kur man žinoti apie jos jumoro jausmą? — vangiai atkirto. — Juk ji dar nė 
sykio netgi vardu į mane nesikreipė. 
— O kodėl turėtų tai daryti? — paklausė Reinas. — Gal užmiršai, kad ji pati iš 


tavęs gero žodžio negirdėjusi? Nesuprantu, toks smailus buvai prie dvaro mergiočių, 
nejaugi tokia gražuolė kaip Džudit nenusipelnė švelnesnio žodžio? 

Gavinas atsisuko. 

— Jūs tik pažiūrėkite, jaunėlis brolis moko mane, kaip bobai įtikti. Atrado mat 
žioplelį. Tu dar po stalu landžiojai, o aš jau gulėjau su moterimis. 

Reinas nieko neatsakė, bet jo akyse sužibo linksmi velniukar. Tiek jau to, nepri- 
minė broliukui, kad šis vyresnis tik ketveriais metais. 

O tas nuėjo į vidų ir paliepė paruošti praustuvę. Įlindęs į karštą vandenį, susi- 
mąstė, laiko juk turėjo pakankamai. Labai nenoromis teko pripažinti, kad Reinas tei- 
sus. Žinoma, Džudit buvo dėl ko elgtis su juo šaltai. Jų šeimyninis gyvenimas prasidė- 
jo nuo klaidos. Blogai pasielgė, trenkęs jai antausį vestuvinį vakarą, 0 ir į palapinę 
žmona įėjo taip nelaiku. 

Bet dabar šaukštai po pietų. Gavinas prisiminė Džudit žodžius, kad jis gausiąs iš 
jos tik tai, ką pasiims prievarta, ir nusišypsojęs ėmė muilintis. Dvi naktis praleido su 
ja tr suvokė, kokia aistra joje kunkuliuoja. Įdomu, ar ilgai tvers be jo? Reinas buvo 
neteisus, sakydamas, kad jis nemoka meilintis moterims. Prieš dvejus metus buvo su 
juo susilažinęs, kad laimės vieną grafienę. Visai nedaug pastangų reikėjo — ir jis jau 
grafienės lovoje. Argi kuri moteris gali jam atsispirti, jei tik jisai jos panorės? Kaip 
bus malonu priversti paklusti savo priešginą Žmonelę. Bus jai švelnus, tūpčios aplink, 
kol ji pati pasiprašys įleidžiama į jo lovą. 

Tada ji bus jo. Vos susilaikė nesusijuokęs garsiai. Jis paims viršų, ir niekada 
žmona nedrįs kištis į jo gyvenimą. Taigi jis turės viską, ko geidžia: Elis meilę ir Džu- 
dit — lovai sušildyti. 


Nusiprausęs ir persirengęs švariais baltiniais, Gavinas pasijuto kaip iš naujo gi- 
męs. Mintis sugundyti Žaviąją savo žmoną suteikė jam sparnus. Džudit jis rado garde, 
tramdančią kalvi6 kaustomą arklį. Gavinas jau buvo bepradedąs šaukti, kad moteris 
pasitrauktų nuo nirtaus gyvulio šalin, kol dar kauleliai sveiki, bet susilaikė. Džudit 
puikiai mokėjo apsieiti su arkliais. 

— Nelengva prijaukinti šitą žvėrį, — tyliai tarė atsistodamas šalia žmonos. — 
Tu moki su jais... 

Toji atsisuko ir įtariai pažvelgė į jį. 

Arklys, iš karto pajutęs Džudit įtampą, pasimuistė, ir kalvis vos spėjo išvengti 
sunkios kanopos spyrio. 

— Laikykite jį, mano ponia, — įsakė nė nežvilgtelėjęs į ją. — Turiu begales 
darbų, o jeigu jis čia šokinės, iki nakties nepakaustysiu. 

we 


matė, kad Džudit visai neįsižeidė. 


— Gerai, Viljamai, — tarė ir paėmusi už brizgilų paglostė gyvulį. — Ar tau 
nieko neatsitiko? 
— Ne, — atsakė kalvis. — Na, viskas! Baigiau. — Ir atsisuko į Gaviną. — Ar, 


pone, norėjote man ką sakyti? 

— Taip. Ar tu visada įsakinėji savo poniai? 

Viljamas paraudo. 

— Tik tada, kai tikrai to reikia, — atrėžė Džudit. — Viljamai, prašau, eik ir 
apžiūrėk kitus arklius. 

Kalvis mielai pakluso. Džudit iššaukiamai žvilgtelėjo į Gaviną, bet šis šypsojosi 
ir visai nepyko. 

— Ne. Džudit, — tarė jis. — Atėjau visai ne pyktis. 

— O nmrin pasirodė, kad mes tik tai ir darome. 

Gavinas susiraukė, paskui griebė Džudit už rankos ir prisitraukė prie savęs. 

— Atėjau paklausti, ar leisi įteikti tau dovaną. Matai tą eržilą? 

— Tamsaus plauko? Aš jį puikiai žinau. 

— Iš tėvų tu neatsivežei arklio. 

— Mano tėvas geriau sutiktų atiduoti visą savo auksą negu arklį, — atrėžė žmo- 
na, darydama užuominą, kokie kupini gėrybių vežimai ją čia atlydėjo. 

Gavinas užsikvempė ant tuščio gardo. 

— Nuo šito eržilo yra kelios puikios kumelės. Jas laikome tolimiausiame aptva- 
re. Manau, sutiksi rytoj važiuoti su manim ir išsirinkti vieną iš jų. 

Džudit nesuprato, iš kur tas nelauktas vyro gerumas, tokia permaina dargi pri- 
vertė ją suklusti. 

— Man visiškai tiktų tie jojamieji arkliai, kurie yra čia, — lygiu balsu atsakė. 

Kelias akimirkas Gavinas žiūrėjo į ją tylėdamas. 

— Tu manęs taip neapkenti ar paprasčiausiaibijai? 

— Aš tavęs nebijau, — atsakė Džudit, prisišliedama nugara prie stulpo. 

— Tada važiuosi su manim? 

Ji įdėmiai žvilgtelėjo į jį ir linktelėjo sutikdama. Gavinas švelniai nusišypsojo, 
ir Džudit staiga prisiminė tai, kas buvo, rodos, seniai seniai: jų vestuves ir tokią pat 
švelnią vyro šypseną. | 

— Nekantriai lauksiu rytdienos, — tarė Gavinas ir išėjo. 

Apsiblaususi Džudit lydėjo į žvilgsniu. Kojis iš jos nori? Kodėl staiga nuspren- 
dė ją apdovanoti? Bet neilgai suko sau galvą, nes jos laukė daugybė darbų. Dar taip ir 
neprtėjo iki tvenkinio, o jį būtinai reikia išvalyti. | 


Dešimtas skyrius 


Didžiojoje menėje liepsnojo židinys. Montgomerių vasalai čia susirinkę lošė kor- 
tomis, kauleliais ir šachmatais, valė ginklus arba šiaip sau mėgavosi atokvėpio valan- 
da. Džudit sėdėjo su Reinu kampe. 

— Reinai, pagrok man, labai prašau, — maldavo Džudit. — Juk žinai, kad visai 
neturiu gabumų muzikai, 0 šįryt pažadėjau tau už tai šachmatų partiją. 

— Tai aš grosiu tiek, kiek laiko trunka šachmatų partija. Štai, — jis išgavo kelis 
liutnios akordus, — pagrojau tiek, kiek tu loši, — erzino ją. 


AKSOMINĖ PRIESAIKA 61 


— Aš nekalta, kad taip greitai tave aplošiu. Tu rūpiniesi tik puolimu ir visai 
užmiršti gynybą. 

Reinas sustingo net prasižiojęs, paskui nusikvatojo. 

— Ką iš tavęs girdžiu — išmintingą patarimą ar mirtiną įžeidimą? 

— Reinai, — įkalbinėjo Džudit, — tu puikiai žinai, apie ką aš kalbu. Labai pra- 
šau tavęs pagroti. 

Reinas šypsodamasis pažvelgė į svainę. Liepsnų atšvaitai žaidė auksiniuose jos 
plaukuose, vilnonė suknelė gražiai aptempė liekną liemenį. Bet Reinui negrėsė išpro- 
tėti nuo to grožio. Gražių mergaičių daug. Ne, nuostabi buvo pati Džudit. Jis niekad 
nemanė, kad moteris gali būti tokia protinga, nuoširdi, sumani. Jeigu ji būtų vyras... 
Jis nusijuokė. Reinas žinojo, kad greit teks skirtis su savo svaine, nors koja dar ne 
visai sugijusi. 

Reinas pažvelgė viršum jos galvos ir pamatė Gaviną, kuris stovėjo prisišliejęs 
prie durų staktos ir tyrė liepsnos nušviestą Džudit profilį. 

— Ei, Gavinai, — pašaukė jis. — Ateik ir pagrok ką nors savo žmonai. Man kaži 
ko koją maudžia. Bandžiau Džudit pačią pamokyti, bet jai nieko neišeina. Jis akiplė- 
šiškai žvilgtelėjo į Džudit, bet toji atkakliai žiūrėjo į savo rankas, sudėtas ant kelių. 

Gavinas priėjo prie jų. 

— Džiugu išgirsti, kad bent jau to mano Žmona nemoka, — nusijuokė jis. — Ar 
žinai, kad šiandien ji išvalė tvenkinį. Girdėjau, kad dugne žmonės aptiko normanų pilį. 
— Jis nutilo, pamatęs, kad Džudit keliasi. 

— Prašau man atleisti, — tarė ji. — Pavargau labiau negu maniau, todėl norė- 
čiau pailsėti. 

Netarusi daugiau nė žodžio, ji išėjo. 

Šypsena akimirksniu dingo iš Gavino veido. Jis susmuko į kėdę. 

Reinas užjaučiamai Žžvilgtelėjo į brolį. 

— Rytoj turiu grįžti į savo dvarą. 

Nežinia, ar Gavinas jį išgirdo, ar ne. Reinas mostu pasišaukė tarną, kad jam 
padėtų nusigauti iki kambario. 


Džudit žiūrėjo į savo miegamąjį visai kitokiomis akimis. Dabar jis priklauso ne 
tik jai. Vyras grįžo ir turi teisę būti čia. Jų pareiga dalytis vienam su kitu kambariu, 
lova ir kūnu. Ji greitai nuširengė ir šmurkštelėjo po antklode. Tarnaites išsiuntė, nes 
norėjo pabūti viena. Nors šiandien tikrai pavargo, užmigti niekaip negalėjo. Po kiek 
laiko už durų pasigirdo žingsniai. Ji klausėsi, sulaikiusi kvapą. Kažkas pamindžiukavo 
prie durų, paskui žingsniai nutolo. Žinoma, ji tuo tik džiaugiasi, įtikinėjo save Džudit. 
Bet tokios mintys lovos nesušildė. O kodėl gi Gavinas turėtų geisti jos, paklausė sa- 
vęs, ir akys priplūdo ašarų. Juk jis, aną savaitę praleido pas tą Elis, tuo ji nė kiek 
neabejoja. Patenkino tėn savo aistras ir iš žmonos jam nieko nereikia. 

Pagaliau nuovargis įveikė sunkias mintis, ir Džudit užsnūdo. 

Kitą rytą ji pabudo labai anksti. Kambaryje buvo dar tamsu, pro langines skver- 
bėsi blankus šviesos ruoželis. Pilis dar miegojo, visur viešpatavo tyla, labai nudžiugi- 
nusi Džudit. Ji suprato, kad daugiau neužmigs, o ir nenorėjo, labiau už viską mėgo šias 
priešaušrio valandas. | 

Apsivilko savo tamsiai mėlyną vilnonę suknelę. Apsiavusi minkštos odos batu- 
kais tylutėliai nulipo mediniais laiptais žemyn ir praėjusi pro didžiojoje menėje mie- 
gančius vyrus išslinko į kiemą. Akys greitai apsiprato su tamsa. Šalia namo buvo siena 
apjuostas sodelis. Į jį pirmąjį atkreipė dėmesį pas Montgomerius atvykusi Džudit, ir 
tai buvo paskutinis objektas, kurio rengėsi imtis. Sode lygiomis eilėmis augo įvairiau- 

sių atspalvių rožės, bet nuostabių spalvų Žiedus stelbė nudžiūvusios šakelės. 

Nuo šaltoko ryto oras kiek pašiurpusi Džudit šypsodamasi pasilenkė prie krū- 
mų. Ji labai mėgo dirbti sode, čia pailsėdavo ir atsigaudavo. 

— Jas sodino mano motina, — staiga pasigirdęs balsas privertė Džudit riktelėti 
iš išgąsčio. Ji negirdėjo ateinančiojo žingsnių. — Kur ji bevažiuodavo, iš visur parsi- 
veždavo auglių, — tęsė Gavinas, priklaupęs šalia Džudit ir liesdamas gėles. 

Miglota prieblanda ir paslaptinga sodo ūksmė sustiprino įspūdį, kad viskas, kas 
čia vyksta, nerealu. Džudit vos neužmiršo savo neapykantos Gavinui. aLSIEĖE) galvą, 
ji vėl ėmė pjaustyti šakeles. 

— Ar tavo mama mirė, kai dar buvai vaikas? — tyliai paklausė. 

— Taip. Visai dar berniūkštis. Mailsas jos nė neprisimena. 

— O tėvas nevedė antrą kartą? 

— Jis labai jos liūdėjo. Ir pats neilgai teišgyveno, mirė po trejų metų. Man tada 
buvo šešiolika. 

Džudit niekad negirdėjo taip liūdnai kalbančio savo vyro. Tiesą sakant, lig šiol 
ji tegirdėjo tik piktą jo balsą. 

— Ir tu dar toks jaunutis turėjai valdyti tėvo dvarą? 

— Metais jaunesnis negu tu dabar, bet kaip matau, tu puikiai tvarkaisi, kur kas 
geriau negu aš tada, — jo balse skambėjo susižavėjimas, sumišęs su skausmu. 

— Bet mane mokė, kaip tvarkytis, — skubiai nuramino jį Džudit. — O tave 
rengė būti riteriu. Taigi tvarkytis dvare tau buvo kur kas sudėtingiau. 

— Man sakė, kad tave ketino atiduoti į vienuolyną, — tarė jis su nuostaba. 

— Taip, — patvirtino Džudit, pereidama prie kito krūmo. — Mama norėjo mane 
apsaugoti, kad išvengčiau jos likimo. Vaikystę ji praleido vienuolyne ir ten buvo labai 
laiminga. Tik ištekėjusi... — Džudit nutilo. 

— Nesuprantu, kam vienuolyne reikia to, ko tave išmokė. Maniau, jog kiauras 
dienas meldeisi. 

Džudit nusišypsojo Gavinui, kuris pritūpė ant žvyru pabarstyto takelio. Rytuose 
dangus jau rausvėjo, toli pasigirdo besikeliančių tarnų balsai. 

— Daugelis vyrų mano, kad moteriai baisiausia netekti vyrų draugijos. O, ne, 
patikėk, vienuolės gyvena labai turiningą gyvenimą. Štai, pavyzdžiui, Šv. Anos vie- 
nuolyne. Kas, tavo manymu, valdo jo žemes? 

— Aš niekada apie tai nepagalvojau. 

— Vienuolyno vyresnioji tvarko tokias milžiniškas valdas, su kuriomis palyginti, 
karaliaus Žemės atrodo apgailėtinas dvaras. Tavo ir mano žemės — tik mažytis gabalėlis 
vienuolyno valdų. Praėjusiais metais mama mane .vežė pas ją paviešėti. Išbuvau šalia jos 
visą savaitę. Motinėlė — labai įdomus žmogus. Ji vadovauja tūkstančiams darbininkų 
ir valdo tūkstančius akrų žemės. Ji neturi... — Džudit akys šelmiškai blykstelėjo, — ... 
laiko moteriškiems darbams. 

Gavinas kurį laiką nustebęs žiūrėjo į ją, paskui nusikvatojo. 

— Taiklus smūgis. Ką ten Reinas sakė apie tavo jumorą? Prisipažįstu klydęs. 

— Maniau, jog daugiau žinai apie gyvenimą vienuolyne, juk tavo sesuo vienuolė. 

Priminus seserį, Gavino veidas nušvito kažkokia vidine šviesa. Jis nusišypsojo. 

— Negaliu įsivaizduoti Meri valdančios dvarą. Netgi vaikystėje ji buvo švelni ir 
drovi tarsi ne šio pasaulio būtybė. 

— O kodėl nutarėte atiduoti seserį konventui? 

— Ji pati taip nutarė, ir man ėmus valdyti tėvo palikimą, išėjo iš mūsų. Norėjau, 
kad Meri gyventų čia, nesvarbu ištekėjusi ar ne, bet ji panoro būti šalia seserų vienuolių. 

Gavinas apžiūrinėjo savo žmoną ir mąstė apie tai, kad ji pati buvo netoli vienuo- 

lyno vartų. Į rusvus Džudit plaukus įspindo patekančios saulės spindulys, ir jie nušvito 
kaip ugnis. O nuo jos žvilgsnio, šįkart nei pikto, nei niekinančio, jam gniaužė kvapą. 


— Oi! — aiktelėjo Džudit, nutraukdama jo žavėjimąsi. Ji apžiūrinėjo pirštą — 
smarkokai įsidūrė į rožės dyglį. 
— Duokš, pasižiūrėsiu, — Gavinas paėmė smulkutę žmonos ranką ir nušluostęs 


ištryškusį kraujo lašelį priglaudė nukentėjusį pirštą prie lūpų, tuo pat metu įdėmiai 
žvelgdamas Džudit į akis. 

— Labas rytas! — jie pakėlė galvas į langą. — Gaila, kad turiu jums sutrukdyti, — 
linksmai šūktelėjo Reinas, — bet mano tarnai, atrodo, visai mane užmiršo, o dėl šios 
velnio kojos aš mažai kuo skiriuosi nuo kalinio. 

Džudit ištraukė ranką ir nusuko akis. Jos skruostus kažkodėl užliejo raudonis. 

— Einu, padėsiu jam, — tarė Gavinas. — Reinas sakė, kad šiandien išvažiuoja. 
Gal man pavyks jį truputį paskubinti. Tai ar važiuosi su manim arklio? 

Džudit linktelėjo, bet taip ir nepakėlė akių. 

— Matau, tavo reikalai gerėja, — tarė Reinas, kai Gavino padedamas šlubčiojo 
laiptais žemyn. 

— Būtų dar geresni, jei kai kas nešūkautų pro langus, — apmaudingai burbtelė- 
jo Gavinas. 

Reinas prunkštelėjo. Koją dar smarkiau skaudėjo, ir jis visai nenorėjo leistis į 
tolimą kelionę, todėl ir vaikino nuotaika buvo ne kokia. 

— Šią naktį praleidai be jos. 

— Ar tai tau svarbu? Nuo kada pradėjai domėtis, kur aš miegu? 

— Nuo tada, kai susipažinau su Džudit. 

— Reinai, jeigu tu... 

— Nedrįsk nieko man sakyti. Kaip manai, kodėl aš išvažiuoju, kai koja dar tik 
pradėjo gyti? 

Gavinas nusišypsojo. 

— Ji žavinga, taip? Per porą dienų aš ją prisijaukinsiu, ir tada pamatysi, kur miego- 
siu. Moteris panaši į vanagą. Reikia pamarinti ją badu, kad būtų lengviau dresiruojama. 

Reinas sustojo, atsirėmęs į brolio petį. 

— Koks tu kvailys, brolau. Abejoju, ar įmanoma rasti pasaulyje didesnį. Kaip tu 
nesupranti, kad vanago šeimininkas kartu yra jo tarnas. Ar mažai esi matęs vyrų, kurie 
mirtų, bet nesiskirtų su savo pamiltais vanagais. Net į bažnyčią su jais eina. 

— Niekus kalbi, — tarė Gavinas, — ir, beje, nemėgstu, kai kas nors mane vadina 
kvailiu. Jis netyčia užgavo Reinui koją, ir tas sukando dantis iš skausmo. 
| — Džudit verta dviejų tokių kaip tu, — iškošė vaikinas, — ir šimtų tokių ledinių 
šliundrų kaip toji, kurią manai mylįs. 

Gavinas sustojo ant apatinio laiptelio, pervėrė brolį kupinu neapykantos žvilgs- 
niu ir staigiai atsitraukė. Reinui teko griebtis už sienos, kad nepargriūtų. 

— Nėdrįsk daugiau kalbėti apie Elis! — vos suvaldęs įniršį, sušnypštė Gavinas. 

— Ne, kalbėsiu! Juk turi kas nors tau pasakyti. Ji griauna tavo gyvenimą ir Džu- 
dit laimę. Elis nė jos plaukelio neverta. 

Gavinas pakėlė kumšų, bet tuojau nuleido. 

— Gerai, kad šiandien išvažiuoji. Daugiau nenoriu klausytis tavo plepalų apie 
mano moteris. | 

Nusisukęs jis nuėjo sau. 

— Apie tavo moteris! — suriko Reinas jam įkandin. — Viena valdo tavo sielą, o 
kitą tu niekini. Kaipgi gali vadinti jas savosiomis! 

Vienuoliktas skyrius 


Aptvare buvo dešimt arklių, ir visi stiprūs, glotnūs, dailiomis, grakščiomis kojo- 
mis. Šie nuostabūs gyvuliai, rodos, tik ir buvo sutverti šuoliuoti žydinčiomis pievomis. 

— Tai turiu išsirinkti vieną iš jų, milorde? — paklausė Džudit, užsikvempusi: 
ant aptvaro. 

Ji įtariai pažvelgė į šalia stovintį Gaviną. Visą rytą vyras buvo neįprastai švel- 
nus. Pirmiausia sode, paskui čia. Jis užkėlė ją ant arklio, ištiesė ranką, kai ji ne blo- 
giau už berniūkštį persliuogė per aptvarą. Džudit puikiai suprato, kodėl jis pyko, nir- 
šo, bet iš kur toks netikėtas vyro švelnumas? 

— Kurį tik nori, — šypsodamasis atsakė Gavinas. — Jie jau prajodinėti ir pri- 
pratę prie balno. Kuris tau patinka? 

Džudit peržvelgė arklius. 

— Man visi patinka. Ne taip lengva kurį išsirinkti. Gal tas, juodis. 

Gavinas pagyrė jos pasirinkimą — kumelę, kuri gracingai risnojo, aukštai kil- 
nodama grakščias kojas. 

— Ji tavo, — tarė jis. 

Džudit nušoko nuo tvoros žemėn ir nubėgo prie arklio. Vos tik uždėjo balną, 
Džudit stryktelėjo į jį. 

Užsėdus ant tokio puikaus gyvulio, ją apėmė nesuvaldomas džiaugsmas. Deši- 
nėje — kelias į pilį, kairėje — į tankų mišką, Montgomerių medžioklės plotus. Ji pasu- 
ko į mišką. Labai jau ilgai teko tūnoti tarp akmeninių sienų ir dar šalia tokios daugy- 
bės žmonių. Miškas šaukė, viliojo, virš galvos susipynusios medžių šakos — tarsi jau- 
ki slėptuvė. Džudit nesidairydama lėkė pirmyn, į išsvajotą laisvę. 

Norėdama išbandyti kumelės eiklumą, ginė ją visu greičiu. Kaip Džudit ir ma- 
nė, raitelė ir arklys, taip pat besimėgaujantis pašėlusiu šuoliavimu, iš karto suprato 
vienas kitą. 

— O dabar lėčiau, mano gerute, — sušnibždėjo Džudit, kai įjojo į mišką. 

Kumelė iš karto pakluso ir atsargiai nurisnojo tarp medžių ir tankiai suaugusių 
krūmokšnių. Žemė nuklota nukritusiais lapais, aplink plačiai išsidriekę paparčiai. Šis 
minkštas kilimas slopino kanopų bildesį. Džudit visa krūtine kvėpė tyrą, vėsų orą, lei- 
dusi arkliui eiti, Kur jis pats nori. 

Staiga išgirdo vandens šniokštimą. Tarp medžių čiurleno upeliukas, vandenyje 
mirguliavo auksiniai saulės atšvaitai. Džudit pasuko arklį tenai. Kol gyvulys godžiai 
gėrė, ji prisirovė žolės ir nutrynė išprakaitavusius jo šonus. 

Vis dar džiugiai sujaudinta nuostabios dovanos, puikios saulėtos dienos, švel- 
naus vandens čiurlenimo, Džudit taip įsitraukė į šį labai malonų jai darbą, kad ne iš 
karto pamatė, jog arklys neramiai karpo ausimis ir suklusęs vis labiau muistosi. 

— Ramiau, mergyte, — tarė Džudit ir paglostė gyvuliui kaklą. 

Bet arklys dar labiau sunerimo ir atkraginęs galvą sužvengė. Džudit bandė pa- 
čiupti kadaruojantį pavadį, bet nespėjo. 

O sužeistas šernas jau buvo visai netoli. Garsiai traukdamas šnervėmis, jis uodė 
orą, mažos akutės buvo apsiblaususios iš skausmo. Džudit vėl siekė pavadžio, bet bu- 
vo per vėlu, šernas puolė, ir siaubo apimta kumelė nušuoliavo. Pasikaišiusi sijoną, 
Džudit ėmė bėgti, bet šernas buvo greitesnis. Pamačiusi virš savęs šaką, ji pašoko ir 
įsikibo. Šernas prilėkė prie medžio kaip tik tuo metu, kai Džudit susikėlė kojas ant 
apatinės šakos. Visada daug dirbusi, daug jodinėjusi, jaunutė moteris buvo stipri, ta- 
čiau tik su didžiausiu vargu išsilaikė ant šakos, nes šernas dabar “puolė" medžio ka- 
mieną ir daužomas įnirtusio žvėries šis smarkiai siūbavo. 

Pagaliau Džudit pavyko įsitaisyti patogiau. Žvilgtelėjusi žemyn, ji suprato, kad 
išsigelbėjo. Iš baimės sulaikiusi kvapą ir 1š visų jėgų, kad net pirštų sąnariai pabalo, 
įsikibusi į šaką, ji stebėjo sužeistą Žvėrį. 


Reikia išsiskirstyti, — tarė Gavinas Džonui Basetui. — Mūsų ne tiek daug, kad 
galėtume ieškoti poromis, be to, ji negalėjo toli nueiti. 

Gavinas stengėsi neparodyti savo susijaudinimo. Jis gerokai supyko ant žmo- 
nos, kad toji nušuoliavo į nepažįstamą mišką, pirmą kartą užsėdusi ant arklio, dar ne- 
pripratusio prie naujosios šeimininkės. Stovėdamas šalia aptvaro, žiūrėjo jai įkandin, 
tikėdamasis, kad prijojusi mišką apsigręš ir sugrįš. Vyras ne iš karto susivokė, kad 
Džudit lekia būtent į mišką. 

Ir štai dabar niekur jos nesuranda, tarsi būtų skradžiai žemę prasmegusi. 

— Džonai, tu eik į šiaurę, Odo, tu — į pietus, o aš — tiesiai. 

Miške buvo tylu. Gavinas atidžiai įsiklausė. Jis puikiai pažinojo šį mišką, daž- 
nai čia būdavo ir dabar nutuokė, kad kumelė greičiausiai pasuko prie upelio. Kelis 
kartus pašaukė Džudit, bet aplinkui buvo tylu. 

Staiga jo eržilas pastatė ausis. 

— Kas gi tau? — paklausė Gavinas, taip pat suklusęs. 

Išpūtęs šnerves, arklys ėmė trauktis atatupstas. Jis buvo išmokytas — ne į vieną 
medžioklę su juo jota, — ir Gavinas nusprendė, kad gyvulys pajuto laukinį Žvėrį. 

— Ne dabar, — tarė žirgui. — Kitą kartą. 

Bet arklys lyg jo nesupratęs toliau atkakliai tempė galva pavadį žemyn. Gavinas 
susiraukė, bet leido gyvuliui daryti, ką šis nori. Ir staiga išgirdo nemalonų ausiai garsą 
— taip kriokia šernas, knisdamas medžio šaknis. O paskui pamatė ir patį žvėrį. Jau 
norėjo sukti šalin, kai staiga pamatė tarp šakų šmėžuojantį kažką žydra. 

— Viešpatie maloningiausias! — sušnibždėjo, supratęs, kad tenai Džudit. — Džu- 
dit! — sušuko jai. — Tuojau, aš tuojau. 

Eržilas palenkė galvą, laukdamas atakos, o Gavinas išsitraukė ilgą durklą. Gerai 
ištreniruotas arklys prašuoliavo pro šerną per kelis colius, o Gavinas pasilenkęs smeigė 
durklą žvėriui į nugarą. Šis sužvigo ir dribo ant žemės negyvas. 

Gavinas nušoko ant žemės, ištraukė ir padėjo į vietą durklą. Paskui pakėlęs gal- 
vą pažvelgė į Džudit, ir jį sukrėtė jos akyse sustingęs siaubas. 

— Džudit, viskas gerai. Šernas negyvas. Jis jau nieko tau nepadarys. 

Gavinas nesuprato, ko ji taip persigandusi, juk užsikabarojo gana aukštai ir tu- 
rėjo jaustis saugi. 

Ji neatsakė ir lyg sustingusi tebežiūrėjo žemyn. 

— Džudit! — šiurkštokai pašaukė jis. — Ar tu sužeista? 

Ji tylėjo, net nekrustelėjo lyg neišgirdusi. 

— Šok žemėn, čia neaukštai, — tarė Gavinas ir ištiesė jai rankas. — Na, aš tave 
pagausiu. 

Ji vis tiek nejudėjo. Gavinas suglumęs pažiūrėjo į užmuštą šerną, paskui į žmo- 
ną. Atrodo, ji bijojo ne vien šerno. 

— Džudit, — vėl pašaukė ir atsistojo ten, kur buvo įbestas sustingęs jos Žvilgs- 
nis. — Ar tu bijai aukščio? 

Gavinui pasirodė, kad Džudit vos vos linktelėjo galva. Įsikibęs į šaką prie-jos 
kojų, jis lengvai liuoktelėjo į medį. Džudit stovėjo nejudėdama, nekrustelėjo net tada, 
kai Gavinas apglėbė ją per liemenį. 

— Pakausyk manęs, Džudit, — ėmė ją įkalbinėti. — Dabar aš atitrauksiu tavo 
rankas nuo šakos, o paskui nukelsiu tave ant žemės. Pasikliauk manim. Nebijok. 

Vos tiktai atitraukė Džudit rankas, toji tuojau pat įsikibo jam į petį. Persilenkęs 
per šaką jis nuleido ją ant žemės ir pats nušoko. 

Gavinas priglaudė žmoną prie savęs ir pajuto, kad ji visa virpa, vis dar nepaleis- 
dama jo peties. 

— Nusiramink, — kuždėjo, glostydamas jai galvą. — Tau jau negresia joks pavojus. 

Džudit keliai sulinko, ir Gavinas pačiupęs ją nunešė prie seno kelmo. Atsisėdęs 
sūpavo ir guodė kaip vaiką. Jis visai nemokėjo apsieiti su moterimis kitoje situacijoje, 
ne lovoje, o tuo labiau — su vaikais, tačiau susivokė, kad jos baimės priežastis kažko- 
kia neįprasta. | 

Švelniai priglaudė žmoną, nubraukė jai nuo veido plaukus ir pamatė, kad kakta 
nusėta prakaito lašeliais. Jeigu kada kas jam būtų pasakęs, kad žmogus gali patirti tokį 
mirtiną siaubą, būdamas vos kelių pėdų aukštyje nuo žemės, jis nusikvatotų, bet dabar 
ne juoktis rūpėjo. Džudit bijojo kuo nuoširdžiausiai, ir Gavinui suspaudė širdį matant 
jos kančias. Smulkus kūnelis virpėjo, ji alsavo trūkčiojamai ir sunkiai. Vyras suprato, 
kad turi kuo greičiau padėti jai pasijusti saugiai. Jis uždainavo, iš pradžių tyliai, nela- 
bai paisydamas žodžių. Balsas buvo žemas, malonus. Dainavo apie meilę, apie riterį, 
grįžtantį iš kryžiaus žygio ir sutinkantį savo mylimąją, ištikimai iki šiolei jo laukusią. 

Pamažu Džudit ėmė atsitokėti, jau ne taip tvirtai spaudė Gavino ranką. O jis 
tebedainavo įsikniaubęs į jos plaukus. Džudit ėmė lygiai kvėpuoti, ji pakėlė galvą ir 
tuojau pat pabandė atstumti vyrą, bet šis nepaleido. Nuojauta, kad jis jai reikalingas, 
sukėlė kažkokį nesuvokiamą pasitikėjimą savimi, tuo tarpu kai negalėdavo pakęsti, 
kad moteris už jį viršesnė. 

— Tau gali pasirodyti, kad aš tikra kvailė, — tarė ji vos girdimai. Gavinas nuty- 


lėjo. — Nemėgstu aukščio. — pridūrė ji. 
Jis nusišypsojo ir priglaudė žmoną prie savęs. 
— Supratau, — atsakė. — Drįstu pareikšti, kad nemėgstu — pasakyta per švel- 


niai. Kodėl tu bijai aukščio? — Jis labai džiaugėsi, kad Džudit atsigavo, ir nustebo, pa- 
jutęs, kaip jos kūnas vėl įsitempė. — Ką aš pasakiau ne taip? Nepyk. 

— Aš nepykstu, — liūdnai tarė ji, vėl atsipalaiduodama. Tiesiog nenoriu prisi- 
minti tėvo — štai ir viskas. 

Gavinas priglaudė jos galvą sau prie peties. 

— Papasakok man apie tai, — visai rimtai paprašė. 

Pagaliau ji ėmė tyliai pasakoti, taip tyliai. kad jis vos ne vos išgirdo. 

— Mažai teprisimenu — tik baimė išliko. Apie tai man vėliau papasakojo kambari- 
nės. Tada buvau trejų metukų. Kartą naktį nubudau, išėjau 15 miegamojo ir nulipau Žemyn 
į didžiąją menę. Čia buvo šviesu, grojo muzika. Mano tėvas linksminosi su savo bičiuliais. 
Visi buvo jau girti, — jos balsas buvo ledinis, tarsi pasakotų ne apie save, o apie kažką 
kitą. — Tėvas, mane pamatęs, sumanė pasidaryti sau ir svečiams linksmą pramogą. Liepė 
atnešti kopėčias, prirėmė jas prie aukštai, palubėje esančio lango, paskui, pasikišęs mane 
po pažasčia, užsirabždino iki pat viršaus ir pasodino mane ant palangės. Greitai jie visi 
sumigo. Rytą tarnai puolė manęs ieškoti ir ilgai vargo. kol pagaliau surado, nors tikriausiai 
girdėjau, kaip jie mane šaukė, bet apimta siaubo negalėjau kalbėti. 

Gavinas vėl ėmė ją glostyti ir sūpuoti, įniršęs ant to Žiauraus žmogaus, galinčio 
taip tyčiotis 1š trejų metų vaiko. Jis paėmė Džudit už pečių. 

— Bet dabar tau joks pavojus negresia. Žiūrėk, žemė visai čia pat. 

Ji droviai šyptelėjo. 

— Tu labai geras. Ačiū. 

Bet ši padėka Gavinui nebuvo maloni. Jis liūdnai pagalvojo, kad per savo neilgą 
gyvenimą patyrusi tiek žiaurumo Džudit vyro rūpestį priima kaip dovaną. 

— Tu taip ir neapžiūrėjai mano miško. Gal dar truputį čia pasėdėkime, kaip manai? 

— Bet darbas... 

— Tu labai daug dirbi. Nejaugi niekada nepasilinksmini? 

— Bijau, kad to tiesiog nemoku, — garbingai prisipažino ji. 

— Vadinasi, šiandien pasimokysi. Mes rinksime gėles ir žiūrėsime, kaip poruo- 
jasi paukšteliai, — jis reikšmingai kilstelėjo antakį, ir Džudit atsakydama nusijuokė. 
O Gavinas dar labiau ja susižavėjo, jo akys tapo šiltesnės. — Tai eime, — tarė, padė- 
damas jai atsikelti. — Čia, netoliese, yra kalva, tarsi užtiesta laukinių gėlių kilimu, o 
aplinkui skraido nuostabūs paukščiukai. 

Džudit kėlėsi, bet koja kryptelėjo, ir ji įsitvėrė jo rankos. 

— Tu užsigavai koją, — tarė jis ir atsiklaupęs ėmė čiupinėti kulkšnį. Džudit iš 
skausmo prikando lūpą. — Kišk koją į šaltą vandenį, kad nesutintų. — Vėl pakėlė ją 
ant rankų. 

— Galiu eiti pati, jeigu mane prilaikysi. 

— O nuo kada manęs jau nebelaiko riteriu? Kaip žinai, mus mokė, kaip apsieiti su 
dama. O ypač su nelaimės ištikta gražuole — tokią griežtai reikalaujama nešti ant rankų. 

— Vadinasi, taip elgiesi tik norėdamas įrodyti, kad esi riteris? — visai rimtai 
paklausė Džudit. 

— Žinoma, juk tu per daug sunki, kad be reikalo tampyčiausi, sveri turbūt ne 
mažiau už mano arklį. 

— Ne! — audringai nuginčijo Džudit ir čia pamatė, kaip jo akyse Žybtelėjo šel- 
miški Žiburiukai. — Tu mane erzini! 

— O argi neperspėjau, kad šiandien linksmybių diena? — Džudit nusišypsojo ir 
padėjo galvą jam ant peties. Buvo malonu jausti jį taip arti. 

Gavinas pasodino ją ant upelio kranto ir atsargiai nuavė batuką. 

— Reikia nusimauti kojinę, — valiūkiškai šyptelėjo ir su malonumu žiūrėjo, 
kaip Džudit pasikėlusi sijono kraštą atriša keliaraištų. — Jeigu tau reikia padėti... — 
geidulingai sekė žvilgsniu slystančią žemyn plonytę šilko kojinę. 

Džudit apstulbusi stebėjo, kaip švelniai Gavinas, panėręs rankas į vandenį, glosto 
jos koją. Kas gi šis Žmogus, toks švelnus su ja dabar? Nejaugi tas pats, kuris jai tada smo- 
gė, lakstė paskui savo mylimąją, tikrų tikriausiai išprievartavo ją pirmąją vestuvių naktį. 

— Atrodo, jau kiek atlėgo, — tarė Gavinas, Žvilgtelėjęs į žmoną. 

— Taip, tiesa, — tyliai atsakė ji. 

Ir kažkur atklydęs vėjo gūsis bloškė jai ant veido plaukų sruogą. Gavinas atsar- 
giai ją nuėmė. 

— Ką tu į tai, jeigu sukurčiau laužą, ir mes išsikeptume tą baisųjį šerną? 

— Būtų nuostabu, — atsakė Džudit su šypsena. 

Gavinas suėmė ją į glėbį ir lengvai pamėtėjo. Džudit išsigandusi apglėbė jo kaklą. 

— Man jau pradeda patikti tavo bailumas, — nusijuokė jis ir stipriai prispaudė 
ją prie savęs. 

Peršokęs per upelį, jis nuėjo prie kalvelės, kurią iš tikrųjų dengė lauko gėlių 
kilimas, ir sukūrė laužą. Paskui atsinešė gabalą šernienos ir užmovė ją ant iešmo. Džu- 
dit jis neleido nė krustelėti. Atsinešęs laužui dar malkų, vėl kažkur nuėjo ir grįžo neš- 
damas kažką po skvernu. | 

— Užsimerk, — paliepė ir apibėrė Džudit gėlėmis. — Prisiskinti negali, tai jos 
pačios pas tave atėjo. 

Džudit atmerkė akis. Ant jos kelių ir aplink, žolėje, daugybė ryškiaspalvių gė- 
lių. skleidžiančių švelnų aromatą. 

— Ačiū, milorde, — pratarė, džiugiai šypsodamasi. 

Atsisėdęs šalia, jis pasirėmė ant rankos ir prisišliejo prie Džudit. 

— Turiu tau dar vieną dovaną, — tarė, ištraukdamas tris trapias kankalijas. Blyš- 
kiai violetiniai ir balti jų žiedlapiai buvo švelnūs ir gražūs. Džudit siekė gėlių, bet 
Gavinas atitraukė ranką, nustebusi ji pakėlė į jį akis. 
| — Ne už dyką, brangioji, — erzino žmoną, bet iš šios veido išraiškos buvo aišku, 
jog liko nesuprastas. Gavinas pajuto sąžinės graužatį, kad taip baisiai su ja elgėsi. Ji 
teisi, kad žvelgia į jį taip. Staiga paklausė savęs — ar daug jis skiriasi nuo jos tėvo. 
Atsargiai perbraukė pirštu jai per skruostą. — Tau teks sumokėti visai nedaug, — švel- 
niai tarė. — Norėčiau išgirsti, kad vadini mane vardu. 

Jos žvilgsnis sušvelnėjo, akys suspindėjo. 

— Gavinai, — tyliai tarė, kai jis ištiesė jai gėles. — Ačiū, mano... Gavinai. 

Lengviau atsidusęs, jis išsitiesė ant žolės, susinėręs po galva rankas. 

— Gavinai... mano! — pakartojo ji. — Neblogai skamba. 

Jis kilstelėjo ranką ir ėmė sukti jos garbaną aplink pirštą, o ji sėdėjo nugara į jį 
1r darė iš gėlių puokštę. Visur jai turi būti tvarka, pagalvojo vyras. 

Ir staiga suvokė, kad jau daugybę metų nėra buvę tokios ramios dienos. Vis tek- 
davo kuo nors rūpintis, kažką tvarkyti, o dabar jo žmonai pavyko per kelias dieneles 
apsisukti taip, kad štai dabar jisai gali pagulėti ant žolės, apie nieką negalvodamas, 
klausytis bičių dūzgesio ir glostyti šilkinius gražuolės moters plaukus. 

— Ar tu tikrai supykai dėl to Saimono? — paklausė Džudit. 

Gavinas ne iš karto prisiminė, kas tas Saimonas. 

— Ne, — nusišypsojo, — tiesiog man nepatiko, kad moteriai pasisekė padaryti 
tai, kas man nepavyko. Nesu visai tikras, kad naujoji terkšlė geresnė už senąją. 

Ji greitai atsisuko. 

— Geresnė! Saimonas iš karto sutiko. Neabejoju, kad dabar vanagai medžios ge- 
riau ir... — užsikirto, pamačiusi jį juokiantis. — Tu didelis garbėtroška. 

— Aš? — pasitikslino Gavinas, pasikeldamas ant alkūnių. — Nesu matęs už 
save kuklesnio. 

— Juk ką tik sakei tada supykęs dėl to, kad moteris padarė, kas tau nepavyko, 
argi ne taip? 

— O, — Gavinas vėl atsigulė ant žolės ir užmerkė akis. — Tai ne tas pats. Vyrus 
visada stebina, kai moterys ne siuva ar vaikais rūpinasi, o daro ką kita. 

— Tu! — susijaudino Džudit ir išrovusi su šaknimis žolyną metė vyrui į veidą. 

Apstulbęs jis dėbtelėjo į ją ir ėmė purtyti, spjaudyti žemes, o akys susiaurėjo. 

— Tu dabar atsiimsi, — tarė, artindamasis prie jos. 

Džudit atšlijo išsigandusi — ji jau.Žžinojo, kokį skausmą gali iš jo patirti. Bandė 
stotis, bet jis griebęs už kulkšnies timptelėjo ją atgal. 

— Ne... — pralemeno ji. 

Ir čia jis užgulė ją... ėmė kutenti. Iš pradžių Džudit neapsakomai nustebo, paskui 
nusijuokė. Prispaudusi kelius prie krūtinės, bandė gintis, bet jis buvo negailestingas. 

— Atsiimi savo žodžius? 

— Ne, — dusdama vos iškentėjo ji. — Tu tūkstantį kartų didesnis už moterį 
garbėtroška. 

Jo pirštai maigė Žmonos šonkaulius tol, kol toji visai nusigalavo. 

— Liaukis, prašau, — maldavo. — Daugiau nebe galiu! 

Gavinas palinko prie jos veido. 

— Pasiduodi? 


AKSOMINĖ PRIESAIKA 69 


— Ne, — skubiai atsakė ji, — nors sutinku, kad tu ne toks garbėtroška kaip maniau. 

— Atsiprašymui mažoka. 

— Atsiprašymas išgautas kankinimais. 

Jis nusišypsojo. Dienos šviesoje auksu tviskantys jos plaukai išdriko aplink gal- 
vą tarsi aureolė. 

— Kas gi tu, žmona? — sušnibždėjo svilindamas ją akimis. — Čia tu mane ko- 
lioji. čia jau užburi savo kerais. Nepaklūsti man ir taip įsiutini, kad įmanyčiau — nu- 
galabyčiau, paskui man šypsaisi, ir mane akina tavo grožis. Pasaulyje nėra kitos to- 
kios. Dar nesu regėjęs, kaip tu veri siūlą į adatą, užtat mačiau, kaip klampoji po dum- 
blą, valydama tvenkinį. Jodinėji ne blogiau už vyrą, ir čia pat randu tave virpančią iš 
siaubo kaip vaiką. Kiek trunka tavo pastovumas? Ar galiu tikėtis, kad nepasikeisi po 
poros dienų? 

— Aš Džudit. Ir niekas daugiau, ir nemoku būti kitokia. 

Jis paglostė žmonai galvą, pasilenkė ir palietė lūpomis jos lūpas. Jos buvo švel- 
nios ir kvepėjo saule. Bet nespėjo pasimėgauti jomis, kai debesys aptraukė dangų ir 
Įspėjamai kurtinamai sugriaudėjus ant jų pasipylė smarki liūtis. 

Gavinas pro dantis iškošė tokį keiksmažodį, kokio Džudit kaip gyva nebuvo gir- 
dėjusi. | 

— Bėgam slėptis! — šūktelėjo, bet čia prisiminęs jos koją, čiupo žmoną ant rankų 
ir nubėgo prie laužo, kur kepė mėsa, o taukai tekėjo į šnypščiančią ir kibirkštis svaidan- 
čią ugnį. Lietus jokiu būdu nesugadino puikios Gavino nuotaikos. Nesugadino jos ir dar 
viena nesėkmė — vienas mėsos galas buvo apdegęs, net pajuodavęs, o kitas — pusžalis. 
Ir jis, 1r ji užmiršo, kad mėsą reikia vartyti. 

— Tu bloga virėja, — tarė jis, vis dar nepatenkintas, kad lietus užklupo taip 
ne laiku. 

Džudit sumišusi pakėlė į jį akis. 

— Aš siuvu geriau negu gaminu valgyti. 

Kurį laiką jis stebeilijo į ją, paskui nusikvatojo. 

— Puikiai pasakyta, — iškišo galvą iš slėptuvės. — Bėgu prie arklio, jam, varg- 
šeliui, nelabai malonu stovėti lietuje su balnu ant nugaros. 

Džudit, labai mylėjusi gyvulius. susijaudino. 

— Ir jis visą laiką taip ir stovėjo nenubalnotas? 

Jam nepatiko valdingos gaidelės jos balse. 

— O kur tavo kumelė? Nejaugi tavęs tai visai nedomina? 

— Aš... — pradėjo Džudit. — Ji buvo visai užmiršusi savo arklį. 

— Tai padaryk tvarką pirma savo kieme, o paskui man nurodinėk. 

— Aš nenurodinėjau. 

— O Viešpatie, tai ką gi tu darei? 

Džudit nusisuko. 

— Eik. Ant tavo arklio lyja. 

Gavinas ketino kažką sakyti, bet apsigalvojo ir nuėjo. Džudit sėdėjo, trynė skau- 
damą koją, nenustodama savęs barti. Nuolat išveda jį iš kantrybės! Pala... ji sustingo. 
Na. tr kas. kad išveda? Argi tai svarbu? Ji jo nekenčia, argi ne taip? Jis nemalonus, 
nedoras, negarbingas, ir viena diena švelnesnio elgesio neprivers jos pakeisti savo nuo- 
monę? O gal privers? 

— Mano pone! — iš toli atsklido balsai. — Milorde Gavinai! Ledi Džudit! — 
balsai artėjo. 

Vos girdimai nusikeikęs, Gavinas vėl įtempė ką tik atleistą paspręstę. Visai buvo 

užmiršęs savo žmones. Kaip šitai mažai raganiukei pavyko jį taip užkerėti, kad nė karto 
jų neprisiminė. O tie landžioja po brūzgynus peršlapę, sušalę, ir, be abejo, alkani. Kad ir 
kaip norėjo grįžti pas Džudit, galbūt praleisti su ja naktį, bet visų pirma — jo žmonės. 

Vesdamasis paskui save arklį, jis perbrido upelį ir užkopė į kalvą. Tikriausiai jie 
jau pastebėjo laužą. 

— Ar jums nieko neatsitiko, mano pone? — paklausė Džonas Basetas, jiems 
susitikus. Vyrai buvo šlaputėliai, veidais žliaugė vanduo. 

— Taip, — atsakė Gavinas, nežiūrėdamas į savo žmoną, kuri sėdėjo prie laužo. — 
Prasidėjo audra, o Džudit pasitempė koją, — tarė jis ir nutilo, Džonui žvilgtelėjus į 
dangų. Vargu ar pavasarišką lietų galima pavadinti audra. Be to, Gavinas su pačiute 
galėjo parjoti jo arkliu. 

Džonas gerokai vyresnis už Gaviną, tarnavęs riteriu dar pas jo tėvą, ir gerai 1š- 
mano jaunuolių reikalus. 

— Suprantama, mano pone. Mes atvedėme ponios arklį. 

— Velnias, velnias, velnias! — keikėsi širdy Gavinas. Dabar ji privertė jį sume- 
luoti savo Žmonėms. Priėjęs prie kumelės, šiurkščiai timptelėjo paspręstę. 

Nepaisydama skaudamos kojos, Džudit puolė prie jo. 

— Negalima būti tokiam grubiam su mano arkliu. 

Jis staiga atsisuko į ją. 

— Negalima būti tokiai grubiai su manimi, Džudit! 


Džudit sėdėjo prie pusiau praviro lango ir tylėdama žiūrėjo į naktį. Apsivilkusi 
tamsiai mėlynu plonyčio Damasko šilko chalatu, jis dailiai papuoštas šviesiai mėlynu 
šilku, o atvartai, iškirptė ir apačia apsiūti šermuonėlio kailiuku. Lietus liovėsi, oras 
buvo tyras ir gaivus. Nenoromis ji nusisuko nuo lango ir žvilgtelėjo į tuščią lovą. Ži- 
nojo, kas jai yra, tačiau pati sau nenorėjo prisipažinti. Kas ji per moteris, jeigu trokšta 
glamonių vyriškio, kurį niekina? Užsimerkusi tiesiog pajuto ant savo kūno jo lūpas ir 
rankas. Nejaugi ji neturi nė truputėlio išdidumo, jeigu leidžia savo kūnui save išduoti? 
Švystelėjo chalatą šalin ir smuko į tuščią, šaltą lovą. 

Širdis apmirė, kai išgirdo žingsnius, kurie nutilo prie jos durų. Laukė sulaikiusi 
kvapą. Akimirka tapo amžinybe. Bet žingsniai vėl suaidėjo, šį kartą toldami. Džudit 
trenkė kumšteliu į pagalvę tr dar ilgai neįstengė užmigti. 

O Gavinas nuėjo į savo kambarį. Kas man yra? — klausinėjo savęs. Iš kur ta 
nedrąsa? Ji pasiruošusi jį priimti — matė savo akimis. Šiandien pirmąsyk po daugelio 
savaičių ji jam nusišypsojo ir pirmą kartą per visą jų bendrą gyvenimą pavadino vardu. 
Argi jis galėjo rizikuoti prarasti tą sunkiai pelnytą truputį? Ar galėjo įsibrauti į jos 
kambarį ir vėl sukelti jos neapykantą? 

Kas iš to, kad dar sykį laimės ją jėga? Argi neužteko to malonumo pirmąją ves- 
tuvių naktį? Greitai nusirengęs vienišas sutuoktinis atsigulė į tuščią lovą. Nenorėjo 
prievartauti jos dar kartą. Ne, jis norėjo, kad jinai jam šypsotųsi, vadintų vardu ir ties- 
tų į jį rankas. Jis jau nenorėjo gauti viršų. Užmigo vis dar prisimindamas, kaip ji įsiki- 
bo į jį apimta baimės. | 


Dvyliktas skyrius 
Gavinas miegojo neramiai ir pakirdo labai anksti. Pilis dar tik budo ir nebuvo 


prisipildžiusi įprasto bruzdesio ir garsų. Pirmiausia pagalvojo apie Džudit. Baisiai pa- 
nūdo ją pamatyti. Nejaugi iš tikrųjų ji vakar jam šypsojosi? 

Apsivilko batisto marškinius, vilnonę liemenę, susisegė platų odinį diržą, apsi- 
movė drobines kojines ir pririšo jas prie plonyčių apatinių. Apsirengęs nuėjo į sodą ir 
nupjovė raudoną rožę, kurios kvapnūs žiedlapiai buvo nusėti mažyčiais rasos lašeliais. 

Džudit miegamojo durys uždarytos. Gavinas atsargiai jas pravėrė. Džudit miegojo. 
Vieną jos ranką dengė plaukai, išsidraikę ant pečių ir pagalvės. Gavinas padėjo rožę ant 
pagalvės ir rūpestingai nuėmė nepaklusnią sruogelę nuo skruosto. 

Džudit lėtai atmerkė akis ir pamanė, jog jį sapnuoja. Švelniai palytėjo jo veidą, 
perbraukė pirštu per šįryt dar neskustą smakrą. Gavinas dabar atrodė jaunesnis, nu- 
olatinės rūpesčių raukšlelės po akimis išsilyginusios. 

— Nemaniau, kad tu čia tikras, — sušnibždėjo žvilgtelėjusi jam į veidą. 

Jis truputį palingavo galvą ir atsargiai krimstelėjo jos piršto galiuką. 

— Dar ir koks tikras. Tai tu — svajonių moteris. 

Ji šelmiškai nusišypsojo. 

— Vadinasi, mes abudu patenkinti savo sapnais, ar ne? 

Vietoj atsakymo jis nusijuokė ir apkabinęs žmoną pasitrynė dygiu skruostu į 
dailų jos kaklą. O jos susirūpinimas, kad standūs šeriukai gali įdrėksti švelnią odą, 
sukėlė jam susižavėjimą. 

— Džudit, saldžioji Džudit, — vapėjo liežuviu braukdamas per jos ausytę. — Tu 
visada buvai man mįslė. Negaliu suprasti, ar ir tau taip malonu su manim, ar ne? 

— Na, ojeigu — ne, ar tai tau bus labai svarbu? 

Kiek atsitraukęs, jis suspaudė delnais jos galvą. 

— Taip, manau, bus. 

— Mano ponia! — į kambarį įsibrovė Džoan, ir Džudit atsisuko į ją. — Tūkstan- 
tį kartų atsiprašau, mano ponia, — sukikeno mergina. — Nežinojau, kad jūs tokia užsi- 
ėmusi, bet jau vėlus metas ir daug kas jūsų pasigenda. 

— Pasakyk jiems, kad palauktų, — sušuko Gavinas, stipriau spustelėdamas ban- 
dančią ištrūkti Džudit. 

— Ne! — protestavo ji. — Džoan, kas nori mane pamatyti? 

— Kunigas klausia, ar jūs norite pradėti dieną be mišių. Džonas Basetas sakė, 
kad atvarė arklius iš Česteršyro. Ir dar ten trys pirkliai kviečia apžiūrėti jų prekes. 

Gavinas nusiramino ir paleido žmoną. 

— Pasakyk kunigui, kad mes greitai ateisime. Arklius apžiūrėsime po mišių. O 
pirkliams sakyk... — nutilo nepatenkintas. “Šeimininkas aš savo namuose ar ne?" — 
tarė sau. 

Džudit palytėjo jo ranką. 

— Sakyk pirkliams, kad jie sudėtų savo prekes į sandėlį ir kartu su mumis iš- 
klausytų mišias. Pasižiūrėsiu jų vėliau. 

— Na? — pasisuko Gavinas į Džoan. — Gavai paliepimus, dabar eik. 

Džoan tik nugara prisilytėjo durų. 

— Aš turiu padėti poniai apsirengti. 

Gavinas šyptelėjo. 

— Aš jai padėsiu. Gal ši diena bus ne vien rūpesčių, bet ir malonumų. 

Džoan nusišypsojo Džudit ir išsmukusi pro duris rūpestingai jas uždarė. 

— Taigi, miledi, — atsisuko Gavinas į žmoną. — Esu pasirengęs klausyti jūsų 
nurodymų. | 

Džudit akys žybtelėjo. 

— Netgi dėl jūsų arklių? 

Jis nusikvatojo. 

— Tai buvo kvailas ginčas, tiesa? Supykau greičiau ant lietaus, o ne ant tavęs. 

— O kodėl staiga lietus tave supykdė? — erzino jį toliau Džudit. 

Jis pasilenkė prie jos. 

— Sutrukdė daryti tai, ką norėjau. 

Ji uždėjo ranką jam ant krūtinės ir pajuto po delnu plakant jo širdį. 

— Užmiršai, kad mūsų laukia kunigas? 

Jis pasitraukė. 

— Tada imkimės tavęs, ir pasižiūrėsime, kaip tu rengiesi. Jeigu jau man nelei- 
džiama pabandyti, gal bent galėsiu atsižiūrėti iki soties. 

Keletą akimirkų Džudit įdėmiai žiūrėjo į jį. Praėjo beveik dvi savaitės po to, kai 
paskutinį kartą mylėjosi. Iš karto po vestuvių jis ją paliko ir tikriausiai buvo pas savo 
meilužę. Bet Džudit suprato, kad šiuo metu Gavinas priklauso jai, ir nutarė išnaudoti 
pasitaikiusią galimybę ir išbandyti, kiek ji gali valdyti šią nuosavybę. Daug kas yra 
sakęs, kad ji graži, bet Džudit kiekvieną kartą numodavo ranka į visas pagyras, laiky- 
dama tai meilikavimu. Taip pat žinojo, kad jos figūra, apvali ir grakšti, visai nepanaši 
; Elis Veilans kaulėtą kūną. Betgi varžovės kūnas kažkada sužadino Gavinui aistrą. 
Džudit klausė savęs, ar galėtų ir ji padaryti taip, kad vyro akys patamsėtų nuo geismo. 

Ji lėtai atklojo antklodės kraštelį, apnuogino koją taip, kad buvo matyti šlaunis, 
ir pajudino pėdą. 

— Atrodo, kulkšnies nebeskauda... — nutaisiusi nekaltą veido išraišką, nusi- 
šypsojo jam, bet pamatė, kad vyras žiūri visai ne į veidą. 

Labai lėtai ji traukė antklodę nuo savęs. Iš pradžių apsinuogino apvali šlaunis, 
paskui plokščias pilvas. Neskubėdama Džudit išsirangė iš lovos ir atsistojo priešais 
Gaviną, užlieta ryto šviesos. 

Gavinas neatitraukė nuo jos akių. Senokai jau nematė žmonos nuogos. Kojos 
1!gos, grakščios, apvalios šlaunys, plonytis liemuo ir stambios krūtys su rausvais spe- 
neliais. 

— Velniop kunigą! — burbtelėjo Gavinas ir ištiesė ranką, norėdamas palytėti 
jos šlaunį. 

— Nepiktžodžiaukite, milorde, — visai rimtai tarė Džudit. 

Gavinas pažvelgė į ją apstulbęs. 

— Iki šiol negaliu suprasti, kaip tu galėjai ryžtis slėpt tokį grožį po vienuolės drabu- 
žiu, — dusliai paklausė toliau ją apžiūrinėdamas. Delnai svilo iš noro ją palytėti. — Būk 
gera mergytė ir atnešk savo drabužius, negaliu daugiau kęsti šitos saldžios kančios. Dar 
sekundė — ir išprievartausiu tave kunigo akyse. 

Slėpdama šypseną, Džudit nuėjo prie komodos. Kažin ar tai iš tikrųjų būtų prie- 
varta, klausė ji savęs. 

Neskubėjo rengtis, jai buvo malonu matyti, kaip jis apžiūrinėja ją, neištardamas 
nė žodžio, tarsi būtų netekęs žado. 

Džudit išsitraukė plonyčius medvilninius siuvinėtus marškinius. Jie buvo trum- 
pučiai, iki vidurio šlaunų. Paskui apsimovė tokias pat kelnaites. Atrėmusi koją į suole- 
lio. ant kurio sėdėjo akmeniu virtęs Gavinas, kraštą, ėmė mautis kojinę, kruopščiai 
išlygindama kiekvieną jos raukšlelę. 

Persilenkusi per Gaviną, Džudit pasiėmė rudą brangaus Venecijos kašmyro suk- 
nelę, išsiuvinėtą sidabriniais liūtukais. Drebančiomis rankomis Gavinas sagstė sagas 
jai ant nugaros. Liekną liemenį gražiai paryškino ažūrinis sidabrinis diržas, bet kažko- 
dėl Džudit niekaip negalėjo pati susidoroti su sagtim. 

— Viskas, — ilgokai triūsusi baigė. Gavinas iškvėpė. Atrodo, jis labai jau ilgai 

buvo sulaikęs kvapą. — Iš tavęs išeitų puiki kambarinė, — nusijuokė Džudit, pasisuk- 
dama taip staigiai, kad net sijonas suvilnijo. 

— Ne, — visiškai nuoširdžiai prisipažino Gavinas. — Neišgyvensiu nė savaitės. 
O dabar eime apačion, ir daugiau niekada manęs neerzink. 

— Klausau, milorde, — klusniai tarė ji, bet akyse žibėjo išdykėliški žiburiukai. 


Vidiniame kieme buvo didoka smėliu pabarstyta aikštelė. Čia treniruodavosi vi- 
si Montgomeriai ir jų vyresnieji vasalai. Iš prikabintų prie stulpų maišų, kurie buvo 
naudojami pratyboms su ietimi, styrojo šiaudai. Tarp dviejų stulpų įtvirtintas Žiedas 
treniruotis su ietimi ir kardu. Aikštelėje treniravosi riteris su ietimi. 

Gavinas sunkiai dribo ant suolelio aikštelės pakrašty. Nusiėmęs šalmą, persi- 
braukė delnu per šlapius nuo prakaito plaukus. Aplink akis — tamsūs ratilai, skruostai 
įkritę, pečius gelte gėlė iš nuovargio. Nuo to ryto, kai padėjo Džudit rengtis, praėjo 
keturios dienos. Per visą šį laiką jis beveik nemiegojo, dar mažiau — valgė, todėl da- 
bar jautėsi gerokai nusilpęs. 

Atrėmęs galvą į akmeninę sieną, jis ėmė galvoti, kad vargu ar gali atsitikti dar 
kas blogiau negu atsitiko. Sudegė keli baudžiauninkų namai, o kibirkštys dar pateko 
ant aliejaus spaudyklos. Dvi dienas jis ir jo žmonės grūmėsi su ugnimi, visai nusivary- 
dami nuo kojų. Dar viena naktis — besikumeliuojančios bėrosios garde. Džudit jam 
padėjo: laikė arklio galvą, padavinėjo švarius skudurus, tepalus, iš anksto numatyda- 
ma, ko jam reikės. Niekada jis nebuvo pajutęs tokios dvasinės vienovės su kitu žmogu- 
mi. Auštant abu su nugalėtojo džiaugsmu stovėjo greta ir žiūrėjo, kaip kumeliukas žengia 
savo pirmuosius žingsnius. 

Tačiau, nors jautė dvasinį artumą, jų kūnai tebebuvo toli vienas nuo kito. Gavi- 
nas juto, kad gali išprotėti nuo svilinančio jį geismo. Nusibraukęs nuo kaktos prakaitą 
ir Žvilgtelėjęs į kitą kiemo galą išvydo ateinančią Džudit. Ar gal jam pasivaideno? 
Atrodo, ji visą laiką jam akyse šmėžuoja. 

— Atnešiau atsigerti, — tarė, tiesdama taurę. 

Jis įdėmiai pasižiūrėjo į ją. 

Džudit pastatė taurę ant suolo šalia jo. 

— Gavinai, kaip jautiesi? — paklausė, uždėdama vėsią ranką jam ant kaktos. 

Jis apglėbė žmoną ir patraukė žemyn. Ištroškusios jo lūpos godžiai įsisiurbė į 
jos lūpas, priversdamas jas prasiverti. Negalvojo, kad ji gali jį atstumti — daugiau tai 
jam nerūpėjo. 

Džudit rankos apsivijo jam aplink kaklą, ir ji atsiliepė į jo jausmus su ne mažes- 
ne aistra. Pasaulis jiems nustojo egzistuoti. Gavino lūpos slydo prie duobutės kakle. 

— Milorde! — pasigirdo kažkieno nekantrus balsas. 

Džudit atsimerkė ir pamatė šalia stovintį berniuką su popieriaus ritinėliu ranko- 
je. Staiga atsitokėjo, prisiminusi, kas ji ir kur yra. 

— Gavinai, tau laiškas. 

Jis negalėjo atplėšti lūpų nuo jos kaklo, ir Džudit teko sukaupti visą valią, kad 
nepasiduotų visagalei aistrai. 

— Milorde. tai skubu, — tarė berniukas. 

Jis buvo dar beveik vaikas ir į karštus Gavino bučinius žiūrėjo kaip į tuščią lai- 
ko eikvojimą. 

— Duokš! — Gavinas ištraukė iš berniuko rankų ritinėlį. — O dabar dink ir 
netrukdyk man. 

Metęs laišką ant žemės, vėl atsisuko į žmoną, bet toji jau nebegalėjo užmiršti, 
kad aplinkui žmonės. 

— Gavinai, — įtikinėjo jį, stengdamasi išsilaisvinti. — Turi jį perskaityti. 

Jis pakėlė akis į priešais stovinčią Džudit, vis taip pat sunkiai, trūkčiojamai al- 
suodamas. 

— Pati skaityk, — atkirto ir gurkštelėjo iš taurės, tikėdamasis, kad gėrimas at- 
vėsins įkaitusį kraują. 

Džudit išskleidė laišką ir skaitant jos veidas vis labiau niaukėsi ir balo. Gavinas 
sunerimo. 

— Blogos naujienos? 

Išvydus jos akis, jam užgniaužė kvapą — ką tik spinduliavusios šiluma ir aistra, 
jos dabar buvo sklidinos ledinės neapykantos. 

— Kokia aš kvailė! — iškošė pro dantis Džudit ir sviedė ritinėlį jam į veidą. 
Staiga apsisukusi, ji nuėjo. 

Gavinas paėmė ant kelių nukritusį ritinėlį ir perskaitė: 


“Mano brangusis, siunčiu šį laišką per pasiuntinį, todėl galiu nevaržo- 
mai išsakyti savo meile. Rytoj tuokiuosi su Edmundu Čatvortu. Melskis už mane, 
galvok apie mane, kaip aš apie tave galvoju. Atmink, kad mano gyvenimas amži- 
nai tau priklauso. Be tavo meilės man pasaulis nebemielas. Skaičiuoju akimir- 
kas iki tos minutės, kai vėl tau priklausysiu. 

Mylinti Elis". 


— Gal kas bloga, milorde? — paklausė Džonas Basetas. 

Gavino ranka su laišku nusviro. 

— Blogiau nė būti negali. Džonai, sakyk, — tu juk vyresnis už mane, — gal 
geriau pažįsti moteris? 

Džonas nusijuokė. 

— Tai nelemta nė vienam vyrui, milorde. 

— Ar gali taip būti, kad vyras mylėtų vieną, 0 geistų kitos ir dar taip, jog kartais 
jaučiasi besikraustąs 1š proto. 

Džonas palingavo galvą, pastebėjęs, kokiu žvilgsniu jo šeimininkas lydi savo 
žmoną. 

— O ta moteris, kurią šis vyriškis myli, ar visada sukelia jam geismą? 

— Be abejo! — atsakė Gavinas. — Bet kaip man atrodo... kiek kitokį. 

— Aa, aišku. Šventoji meilė, kaip Mergelei Marijai. Žmogus aš paprastas. Bū- 
čiau jo vietoje, rinkčiausi tą, kuri sukelia man žemiškus jausmus. Manau, kad jeigu 
moteris teikia džiaugsmo lovoje, meilė ateis. 

Gavinas atsirėmė alkūnėmis į kelius ir nuleido galvą ant rankų. 

— Moterys — velnio išperos, sutvertos vyrams gundyti. 

Džonas nusišypsojo. 

— Jeigu man pavyktų susitikti su velniu, padėkočiau jam už tai, kad ne veltui triūsė. 


Pastarosios trys dienos Gavinui virto kankyne. Džudit nežiūrėjo nė į jo pusę, 
nekalbėjo su juo, visaip stengėsi laikytis kuo toliau. Ir kuo ji labiau pūtėsi, tuo labiau 
Gavinas niršo. 

— Sustok! — įsakė jai kartą vakare, kai toji ketino išsmukti iš kambario, vos tik 
jis ten įėjo. 

— Klausau. milorde, — atsakė ji, darydama reveransą: galvutė palenkta, akys 
nuleistos. 

Iš pradžių Gavinui atrodė, kad jos akys paraudusios, lyg būtų verkusi. Niekai, 
negali taip būti. Ko gi jai verkti? Tai jisai kenčia, o ne ji. Juk jau parodė, kad nori būti 
jai geras, oji vis tiek jį niekina. Bet vieną sykį jau beveik jam atleido, atleis ir dabar. 
Tačiau laikas bėgo, o nuo Džudit ir toliau dvelkė šalčiu. Jis girdėjo, kaip ji juokėsi, bet 
vos tik jam pasirodžius šypsena nuo veido dingdavo. Jam niežtėjo rankas — taip norė- 
j0si tvoti jai antausį, kad priverstų bent jau supykti, geriau jau pyktų negu žiūrėtų 
tokiu žvilgsniu. Bet Gavinas tiesiog negalėjo jos skaudinti. Norėjo paimti už rankos, 
netgi paprašyti atleidimo, bet už ką? Vakar jodinėjo, kol nusikamavo ir jis, ir žirgas, 
bet naktį vis tiek negalėjo užmigti. Pastebėjo nuolat ieškąs įvairių dingsčių pabūti ša- 
lia jos ir patikrinti, ar leis jam save bent palytėti. 

O Džudit jau kone visas akis išverkė, vos nesusirgo iš širdgėlos. Kaip ji galėjo 
taip greitai užmiršti, kad jis niekšas? Nors daug prisikentėjo dėl to laiško, ji iš visų 
jėgų tvardėsi, kad nepultų jam į glėbį. Džudit nekentė Gavino, bet jos kūnas degė aist- 
ra jam, ir toji kančia nesibaigė nei dienai, nei valandai. 

— Mano ponia, — tyliai tarė Džoan, — pastaruoju metu tarnai ėmė aplink savo 
šeimininkus vaikščioti ant pirštų galiukų. — Lordas Gavinas prašo jus ateiti į didžiąją 
menę. 

— Nė už ką! — nesvarstydama atšovė Džudit. 

— Jis sakė, kad kažkas skubaus, kažkas jūsų tėvams. 

— Ar kas atsitiko? — susirūpino Džudit. 

— Nežinau. Jis sakė, kad turi tuojau pat pasikalbėti su jumis. 

Pamačiusi vyrą, Džudit iš karto suprato, kad atsitiko nelaimė. Akys patamsėju- 
sios, lūpos kietai sučiauptos. Visą įniršį jis išliejo ant Žmonos. 

— Kodėl nesakei, kad dar prieš mane buvai kitam pažadėta? 

Ši naujiena ją apstulbino. 

— Aš tau sakiau. kad mane ruošė bažnyčiai. 

— Puikiai supranti, kad ne bažnyčią turiu galvoje. O kaipgi tas vaikinas, su ku- 
riuo kvatojaisi ir koketavai per turnyrą? Kaip aš nesusiprotėjau... 

Džudit pajuto, kad kraujas užvirė gyslose. 

— Ką tu turėjai susiprotėti? Kad bent kuris kitas vyriškis bus tinkamesnis vyras 
negu tu? 

Gavinas grėsmingai žengė link jos, bet Džudit nesitraukė. 

— Volteris Demari pareikalavo tavęs ir tavo žemių. O kad būtų svariau — nužudė 
tavo tėvą, o motiną pagrobė įkaite. 

Džudit pyktį kaip vėjas nupūtė. Netekusi jėgų, įsikibo į kėdės atkaltę, kad nenu- 
griūtų. 

— Užmušė? Pagrobė? — vargais negalais išspaudė ji. 

Kiek nusiraminęs Gavinas uždėjo delną ant jos rankos. 

— Nenorėjau taip tavęs priblokšti. Tiesiog mane įsiutino, kad tas žmogus reika- 
lauja to, kas priklauso man! 

— Tau? — Džudit apstulbusi pažvelgė į jį. — Mano tėvą nužudė, motiną laiko 
nelaisvėje, žemes užgrobė, — o tu drįsti kalbėti apie tai, ką tu praradai? 

Jis atitraukė ranką. 

— Apsvarstykime viską ramiai. Ar tave žadėjo Volteriui Demari į žmonas? 

— Ne. 

— Tikrai? — Užuot atsakiusi ji sviedė į jį triuškinantį žvilgsnį. — Jis sako, kad 
grąžins tavo motiną gyvą ir sveiką jeigu tu pas jį ateisi. 

Džudit staigiai atsisuko. 

— Tada eisiu. 

— Ne! — sušuko Gavinas, jėga pasodindamas ją į kėdę. — Tu negali! Tu pri- 
klausai man! 

Džudit, karštligiškai sumetusi, kaip susidoroti su nelauktai ją užgriuvusia bėda, 
pakėlė į Gaviną akis. 

— Jeigu priklausau tau ir mano žemės — taip pat, kaipgi tas žmogus ketina jas 
pasiimti? Netgi užkariauti negali tavo nuosavybės. 

— Tai neįeina į Demari planus. — Gavinas gręžte gręžė Džudit žvilgsniu. — Jis iš 
kažkur išgirdo, kad mes kartu nemiegame, ir reikalauja skyrybų — kad tu karaliui pasa- 
kytum, jog manęs nekenti, o myli jį. 

— Ir tada jis paleis mano motiną į laisvę? 

— Jis taip sako. 

— O jeigu nieko karaliui nesakysiu? Kas bus mamai? 

— Nežinau, — kiek patylėjęs atsakė Gavinas. — Sunku man tai numatyti. 

Džudit taip pat patylėjo. 

— Vadinasi, turiu rinktis — vyras ar motina? Apsispręst, ar patenkinti gobšius 
reikalavimus Žmogaus, kurio beveik nepažįstu? 

— Ne, tau nereikės rinktis. — Džudit dar nebuvo girdėjusi tokio šalto lyg už- 
grūdintas plienas Gavino balso ir staiga kilstelėjo galvą. — Galime dažnai ginčytis, 
bet tiktai mūsų dvare, netgi tik kambaryje, ir aš tau galiu nusileisti. Gali prasimanyti 
visokių naujovių. ir aš už tai nepyksiu ant tavęs, bet dabar tau kištis neleisiu. Manęs 
nedomina — ketinai tu už jo ištekėti ar ne, tegu netgi nuo vaikystės miegojai su juo 
vienoje lovoje. Tai karas, ir aš nesileisiu į ginčus su tavimi. 

— Bet mano mama... 

— Pasistengsiu ją išvaduoti, bet nežinau, ar man pavyks. 

— Tai leisk mane pas jį, pabandysiu jį perkalbėti. 

Bet Gavinas buvo nepermaldaujamas. 

— Negaliu to leisti. O dabar einu kviesti žmonių. Išvyksime rytoj rytą. 

Jis apsisuko ir išėjo. 


Džudit ilgai sėdėjo po miegamojo langu. Atėjusi kambarinė padėjo savo poniai nu- 
sirengti. paskui apsiautė jos žaliuoju aksominiu, audinių kailiukais apsiūtu chalatu. Džudit 
tarsi nieko nematė ir negirdėjo. Jos motinai, visą gyvenimą gynusiai ir saugojusiai savo 
dukterį. gresia pavojus iš žmogaus, kurio Džudit beveik nepažįsta! Ji labai miglotai prisi- 
minė Volterį Demari. Tąkart, turnyre, jis jai pasirodė malonus vaikinas, aiškino jai dviko- 
vų taisykles. Tačiau ji niekada neužmirš Gavino žodžių, esą ji gundžiusi Demari. 

Gavinas. Gavinas. Gavinas. Vėl jis. Viskas prasideda ir baigiasi vyru. Jis reika- 
lauja, nurodinėja, ką ji turi daryti. Ji neturi pasirinkimo. Ir dėl nesuvaldomo savinin- 
kiško Gavino instinkto jos motina taps auka. 

O ką ji darytų, jeigu galėtų rinktis? 

Staiga jos akys sužibo. Kokią teisę turi anas niekingas žmogpalaikis kištis į jos 
gyvenimą? Jis žaidžia su ugnimi, versdamas kitus rinktis iš to. kas jam nepriklauso. 
“Kovosiu!" — šaukė jai vidinis balsas. Motina sugebėjo jai įdiegti savo vertės pajauti- 
mą. Nejaugi Elen sutiktų, kad jos vienintelė dukra paklusniai stotų prieš karalių ir kaip 
papūga kartotų melą tik todėl, kad tas žmogus to panorėjo? 

Ne, ji taip nesielgs! Ir Elen nesutiktų. Džudit žengė prie durų. Ji dar nežinojo. 
kurlink pasuks, bet viena mintis, palaikoma deginančio ją įniršio, suteikė drąsos. 

— Stai kaip! Demari šnipai tvirtina, kad mes kartu nemiegame, vadinasi, mūsų 
santuoka gali būti panaikinta, — tarė sau. žengdama per tuščią menę. 

Pasitikėjimas, kad elgiasi teisingai, neapleido jos, kai vėrė Gavino kambario du- 
ris. Jis stovėjo prie lango giliai susimąstęs, atsirėmęs koja į suoliuką. Girtis savo kil- 
nuinu ir išdidumu — viena, bet visai kas kita — stoti priešais vyriškį, kiekvieną naktį 
randantį dingstį neateiti į vestuvinį guolį. Džudit prieš akis iškilo šaltas, bet gražus 
Elis Veilans veidas. Ji prikando liežuvį, taip stipriai, kad iš skausmo akyse pasirodė 
ašaros. Bet jau nuspręsta. Rytoj jos vyras išjoja į karą. Džudit buvo basa, todėl negir- 
dimai perėjusi per kambarį sustojo Gavinui už nugaros. 

Gavinas greičiau pajuto Žmonos buvimą negu ją pamatė. Lėtai pasisukęs, jis su- 
laikė kvapą. Liepsnos atšvaituose jos plaukai atrodė tamsesni ir žalio aksomo fone 
švytėjo auksiniu atspalviu. Rudas audinės kailiukas paryškino odos baltumą. Gavinas 
neteko žado. Žmonos artumas, tyla ir ramybė, viešpataujanti kambaryje, gelsva žvakių 
šviesa — viskas atrodė nerealu. Kurį laiką Džudit žiūrėjo į jį, paskui trūktelėjo chalato 
dirželį, ir drabužis nuslydo ant žemės. 

Gavino žvilgsnis klaidžiojo jos kūnu, tarsi jis neįstengtų suvokti jo grožio iki 
galo. Tiktai abiejų akims susitikus, suprato, kad ji sujaudrinta. Ar tai baimė, kad jis... 
ją išvarys? Nuo tos minties jis vos nenusikvatojo. 

— Gavinai, — sušnibždėjo Džudit. 

Nespėjusi dar nė ištarti vyro vardo, atsidūrė jo glėbyje. Pačiupęs ją ant rankų, 
nusinešė į lovą, o lūpos jau įsisiurbė į jos lūpas. 

Džudit bijojo savęs ne mažiau negu jo. Gavinas tai suprato ją bučiuodamas. La- 
bai ilgai laukė, kada ji ateis pas jį. Dienų dienas, naktų naktis buvo toli nuo jos ir vis 
tikėjosi, kad žmona išmoks juo pasitikėti. Bet dabar, jau laikydamas ją ant rankų, jis 
nepajuto saldaus pergalės džiaugsmo. 

— Kas yra, mylimoji? Ko tau neramu? 

Išgirdusi nerimą jo balse, Džudit norėjo pravirkti. Bet kaipgi ji gali papasakoti 
jam apie savo skausmą? 

Gavinas nešė ją; lovą, Židinio liepsnų atšvaitai žaidė ant švelnios jos odos, krū- 
tinė kilnojosi — ir jis užmiršo viską pasaulyje, išskyrus tai, kad ji šalia. Greitai nusi- 
plėšė nuo savęs drabužius ir atsargiai prigulė šalia jos. Norėjo visas atsiduoti tam ne- 
nusakomam žavestiui, kai jo kūnas colis po colio pamažu priglunda prie jos kūno. 

Bet jam neužteko jėgų ilgai kęsti šią saldžią kančią, ir aistringai ją prisitraukė. 

— Džudit, aš tavęs ilgėjausi. 

Ji atkišo veidą, laukdama bučinio. 

Abudu buvo per daug vienas kito pasiilgę, kad atsiduotų meilės žaidimui nesku- 
bėdami. Geismas turėjo būti tučtuojau patenkintas. Džudit pirštai-įsikibo į Gavino nu- 
garą. Jis dusliai nusijuokė, paskui viena ranka suėmė jos riešus ir atlenkė rankas už 
galvos. Ji pabandė ištrūkti, bet jis buvo stipresnis. Kai jis ją paėmė, ji sušuko ir pakėlė 
klubus, jį sutikdama. Jis paleido jos rankas, ir moteris jį apkabinusi stipriai prisispau- 
dė. Kupiną saldybių kelią į atsipalaidavimą, kurio jie taip siekė, įveikė labai skubėda- 
mi. Kai pagaliau Gavinas bejėgis atsigulė ant Džudit, jų kūnai liko susipynę. 

Tikriausiai jie buvo užsnūdę. Po kurio laiko Džudit pažadino ritmingi Gavino jude- 
siai. Dar ne visai atsibudusi, bet apimta susijaudinimo, ji atsakė jam. Pamažu sąmonė vi- 
siškai pasinėrė į pojūtį, kurį jautė jos kūnas. Nežinojo, ko norėjo, bet nepatiko jos poza. Ji 
nė nenutuokė, kaip Gavinas sumišo, kai jį atstūmė, kartu stipriai spausdamasi prie klubų. 
Kai tik jis pasivertė ant nugaros, ji užgulė jį. 

Gavinas negaišo laiko stebėjimuisi. Jo rankos nuo jos pilvo pakilo prie krūtinės. 
Džudit išsilenkė ir atlošė galvą, o kai Gavinas pamatė švelnų jos kaklą, prietemoje dar 
baltesnį, jį apėmė dar didesnis susijaudinimas. Jie baigė kartu, ir aistros protrūkis, 
kurį abu juto, buvo panašus į sidabrinių ir žydrų Žvaigždžių fejerverką. 

Džudit krito ant Gavino, ir jis stipriai prispaudė ją prie savęs. Jos plaukai lyg 
šilkinis apklotas pridengė įkaitusius jų kūnus. Nei vienas, nei kitas neužsiminė apie 
tai, kas buvo užvaldęs visas jų mintis: rytoj Gavinas vyksta į karą. 


Tryliktas skyrius 


Čatvorto pilis — dviaukštis plytų pastatas su akmeniniais frontonais virš langų 
bei prancūziškais stiklais. Jis buvo ilgas, siauras, abiejose pusėse — po stiklinį Žibin- 
tą. Už namo sienele juosiamas gėlių darželis. Nuo namo iki miško, kur grafas labai 
mėgdavo medžioti, driekėsi švelnia žole apaugusi pievutė. 

Iš miško išėjo trys Žmonės ir pasuko pievele prie namo. Vienas jų — Džoslinas 
Leingas. Persimetęs per petį liutnią, jis vedėsi apglėbęs dvi indų plovėjas — Gledis ir 
Blanš. Ryškios, ugningos Džoslino akys apsiblausė prisiminus, kaip keletą valandų jis 
mylėjosi su šiomis meilės malonumų godžiomis moteriškaitėmis. Bet pats Džoslinas ne- 
laikė jų labai aistringomis. Jo nuomone, visos moterys panašios į brangakmenius, kurių 
kiekvieno grožis nepakartojamas. Pavydo ir nuosavybės jausmai jam buvo svetimi. 

Deja, indų plovėjos buvo visai kitaip surėdytos. Dabar abi bijojo Džosliną palikti. 

— Tave čia atvežė dėl jos? — atkakliai kamantinėjo jį Gledis. 

Džoslinas atsisuko ir žiūrėjo į ją tol, kol ši susidrovėjusi nusuko akis, bet Blanš 
sugluminti ne taip lengva. 

— Keista, kad lordas Edmundas leido tau atvažiuoti. Jis laiko ledi Elis kaip ka- 
lėjime. Netgi pajodinėti leidžia tik kartu su juo. 

— O lordas Edmundas nemėgsta, kad po tokių išvykų skaudėtų minkštą jo užpa- 
kalį, — pridėjo Gledis. 

Džoslinas atrodė mįslingai. 

— Maniau, kad tos vedybos iš meilės — grafas vedė beturtę merginą. 

— Iš meilės! Cha! — nusijuokė Blanš. — Toji moteris myli tik save. Ji laiko 
lordą Edmundą prasčioku, kurį gali vynioti aplink pirštą, kaip tik panorėjusi. Bet pasi- 
rodė, kad jis ne toks jau kvailas. Jau mes tai žinom, ar ne, Gledis, — juk gyvenam čia 
daugelį metų! 

— O, taip, — patvirtino Gledis. — Ji manė, kad valdys pilį, Žinau aš tokias... 
Bet lordas Edmundas greičiau sudegins dvarą iki pamatų negu leis jai savivaliauti. 

Džoslinas apsiniaukė. 

— Tada kam gi jis ją vedė? Juk galėjo rinktis kurią tik nori. Ledi Elis netgi 
žemių neturi. 


— Ji graži, — gūžtelėjusi pečiais, atsakė Blanš. — O jis mėgsta gražias. 

Džoslinas nusišypsojo. 

— Šis žmogus pradeda man patikti. Sutinku su juo visa siela. — Jis reikšmingai 
nužvelgė abi moteris, priversdamas jas nurausti ir nuleisti akis. 

— Ne, Džoslinai, — tęsė Blanš. — jis ne toks kaip tu. 


— Iš ukrųjų, — pritarė jai Gledis ir perbraukė vaikinui per šlaunį. 

Blanš priekaištingai pažvelgė į ją. 

— Lordui Edmundui patinka tik jos grožis. O moteriškieji jos privalumai jo vi- 
sai nedomina. 

— Lygiai taip pat ir su vargše Konstancija, — pridūrė Gledis. 

— Su Konstancija? — paklausė Džoslinas. — Aš jos nepažįstu. 

Blanš nusijuokė. 

— Gledis, žvilgtelėk tu į jį. Dvi tokios puikios moterys šalia, o jis sielvartauja, 
kad nepažįsta trečios. 

— O gal Džoslinas rūpinasi dėl to, kad pasaulyje dar yra moteris, kurios jis 
nepažįsta? — paerzino Gledis. 

Džoslinas susigriebė už galvos, tuo parodydamas, kad labai nusiminęs. 

— Pražuvau! Man nuplėšė kaukę. 

— Teisingai, — nusijuokė Blanš ir ėmė bučiuoti jį į kaklą. — Sakyk man, sal- 
džiausiasis, ar kada buvai ištikimas moteriai? 

Džoslinas švelniai lyžtelėjo jai ausies spenelį. 

— Aš ištikimas visoms... kurį laiką. 

Taip kvatodamiesi tr plepėdami jie parėjo namo. 

— Kur tu buvai? — sušnypštė Elis, kai tik Džoslinas pasirodė didžiosios menės 
tarpdury. 

Blanš i1r Gledis spruko į užpakalinį kiemą prie savo darbų. 

— Nuobodžiavote, mano ponia? — įsitikinęs, kad aplink nieko nėra, Džoslinas 
šypsodamasis paėmė jos ranką ir pabučiavo. 

— Ne, nenuobodžiavau, — nuoširdžiai atsakė jam Elis. — Bent jau nepatyriau 
tokio nuobodulio, apie kurį galvoji. Vadinasi, kol aš sėdžiu čia viena, tu linksminiesi 
su tomis dviem kekšelėmis? 

Džoslino veidas iškart tapo susirūpinęs. 

— Jūs jautėtės vieniša? 

— Taip, vieniša! — atkirto Elis, susmukdama į krėslą. Ji buvo tokia pat daili, 
kaip ir tą dieną, kai jis pirmą kartą pamatė ją per Montgomerio vestuves. Tačiau dabar 
jos išvaizda įgijo rafinuotumo — gal todėl, kad veidas buvo kiek sulysęs. Akys nervin- 
gai lakstė nuo vieno daikto prie kito. 

— Taip, — tyliai pakartojo ji, — aš vieniša. Neturiu čia draugų. 

— Nejaugi tai įmanoma? Esu tikras, kad jūsų vyras negali nemylėti tokios gra- 
žuolės kaip jūs! 


— Mylėti! — nusijuokė ji. — Edmundas nieko nemyli. Laiko mane kaip paukštį 
narvelyje. Nieko nematau, neturiu su kuo pasikalbėti. — Elis nusisuko tr įsižiūrėjo į 
prietemos gaubiamą kambario kampą, 0 jos veidą iškreipė neapykantos grimasa. — Be 
jos!.. — iškošė pro dantis. 

Džoslinas, kuris nė neįtarė, kad kambary dar kas nors yra, pasekė jos žvilgsnį. 

— Išeik, mažoji niekšele! — užsiplieskė Elis. — Tegu jis tave pamato. Nesi- 


slėpk. šakalo vaike. Didžiuokis tuo, ką darai. 

Džoslinas įsižiūrėjęs pamatė merginą. Ji buvo smulkutė, laibutė, susikūprinusi, 
galva nuleista. 

— Žiūrėk čia, tu kekše! — įsakė Elis. 

Džoslinui užgniaužė kvapą, išvydus merginos akis. Nors ir ne tokia graži kaip 
Elis arba toj: nuotaka Džudit Rivedun, ji buvo vis dėlto žavinga. O akys... du tamsiai 
violetiniai ežerai, kuriuose skendo visi pasaulio vargai. Džoslinui dar neteko matyti 
tokios kančios ir nevilties. 

— Jis paliepė jai mane saugoti kaip sarginiam šuniui, — tarė Elis. — Negaliu be 
j0s nė žingsnio žengti. Kartą bandžiau ją užmušti. bet Edmundas atgaivino. Aš... — čia 
ji nutilo pamačiusi ateinantį vyrą. 

Tai buvo mažaūgis storulis galingais žandikauliais ir sunkiu visada užmiegotų 
akių žvilgsniu. Niekas nepamanytų, kad po tokia išore slypi gudrumas ir apsukrumas, 
bet Elis jau turėjo progą tai pajusti ant savo kailio. 

— Ateik pas mane, — spėjo šnibžtelėti ji Džoslinui, kuris trumpai linktelėjęs 
Edmundui, išėjo 1š salės. 

— Tavo skonis pasikeitė, — tarė Edmundas. — Šis visai nepanašus į Gaviną 
Montgomerį. 

Elis tylėdama žiūrėjo į jį. Žinojo, kad nėra jokios prasmės ginčytis. Dar tik mė- 
nuo, kaip ji ištekėjusi, ir kiekvieną kartą, matydama savo vyrą, prisimindavo pirmąjį 
vestuvių rytą. 

Pirmąją vestuvių naktį ji praleido viena, orytą Edmundas ją pasikvietė pas save. 
Tai buvo visai ne tas žmogus, kurį pažinojo iki šiol. 

Elis koketiškai nuleido blakstienas. 

— Man... aš buvau vieniša, milorde. 

— Dabar gali mesti šalin savo juokelius! — pareikalavo Edmundas, keldamasis 
nuo kėdės. — Taigi! Manai, kad šokdinsi mane pagal savo dūdelę ir valdysi mano tur- 
tą, taip? 

— Aš... aš nesuprantu, apie ką jūs kalbate, milorde, — Elis susipynė liežuvis, 
sutikus jo žvilgsnį. 

— Jūs — jūs visi, visa Anglija — laikote mane kvailiu. Tie raumeningi riteriai, su 
kuriais tu šlaisteisi, vadino mane bailiu, nes atsisakiau rizikuoti gyvybe karaliaus suma- 
nytose kautynėse. Bet kas man darbo kieno kautynės, man rūpi savi reikalai. — Sujau- 
dinta iki sielos gelmių, Elis nežinojo nė ką besakyti. — Na, mano brangioji, ko gi nesi- 
maivai kaip maivydavaisi su tais vyrais, malančiais visokius niekus apie tavo grožį? 

— Nesuprantu. 

Edmundas priėjo prie aukštos komodos ir įsipylė vyno. Jo miegamasis buvo vir- 
šutiniame gražios Čatvortų pilies aukšte. Apstatytas raižytais ąžuolo ir riešutmedžio 
baldais, krėslų ir kėdžių atkaltės užtiestos voverių ir vilkų kailiais. O taurė, kurią Ed- 
mundas laikė rankoje, krištolinė ir paauksuota. 

Jis pasižiūrėjo į taurę prieš šviesą — joje buvo išraižyti linkėjimai laimės ir 
gerovės. 

— Ar turi nors menką supratimą, kodėl tave vedžiau? — ir tęsė, neleisdamas jai 
atsakyti: — Esu tikras, kad tu didžiausia tuščiagarbė visoje Anglijoje. Tikriausiai ma- 
nei, kad aš toks pat aklas kaip tas džiūstantis iš meilės Montgomeris. Galiausiai Žinau, 
kad tu niekada neklausei, kodėl grafas staiga nutarė vesti plikšę šliundrą, kuri pasivo- 
liotų su kiekvienu, galinčiu ją nors kiek pasmaginti. 

Elis pakilo. 

— Aš nenoriu šito klausyti! 

Edmundas grubiai ją stumtelėjo atgal į kėdę. 

— Kas gi tu tokia, kad manaisi turinti teisę pareikšti man, ko nori, o ko ne? 
Noriu, kad suprastum vieną dalyką. Vedžiau tave visai ne todėl, kad mylėjau ar buvau 
pakerėtas tavo vadinamojo grožio. — Nusisukęs jis vėl prisipylė taurę. — Grožio! — 
niekinamai pakartojo. — Negaliu suprasti, ko tam Montgomeriui reikia iš tokios džiūs- 
nos kaip tu, kai jis turi Rivedun. Štai toji moteris gali užkaitinti vyrui kraują. 

Elis pirštai susilenkė į kablius, ir ji puolė Edmundą, bet tas nerūpestingu rankos 
mostu nusviedė ją šalin. 

— Aš pavargau nuo šitų Žaidimų. Tavo tėvas turi du šimtus akrų pačiame mano 
dvaro centre. Senas kvailys jau ketino Žemę parduoti grafui Vestonui, su kuriuo ir aš, 
ir mano tėvas vaidijasi nuo neatmenamų laikų. Ar supranti, kas būtų su mano dvaru, 
Jeigu Vestonas gautų tą žemę? Ten teka upelis. Jį atskyrus, netekčiau šimtų akrų der- 
lingos žemės, o mano baudžiauninkai mirtų iš troškulio. Tavo tėvas buvo per kvailas 
suprasti, kad aš tenorėjau gauti tą žemę. 

Elis pristigo žodžių. Kodėl jis nesakė jai, kad Vestonas norėjo pirkti tą žemę? 

— Bet, Edmundai... — pradėjo kiek galima švelniau. 

— Nedrįsk kalbėti su manim! Pastaruosius mėnesius aš tave stebėjau. Žinau visus, 
kuriuos buvai įsitempusi į savo lovą. Ir Montgomerį! Netgi per jo vestuves koreisi jam ant 
kaklo. Žinau, kad buvai su juo sode. Savižudybė! Tu? Cha! Ar žinojai, kad jo mažytė žmo- 
na stebi tavo spektaklį? Ne, nemanau. Aš nusigėriau iki sąmonės netekimo, kad negirdė- 
čiau, kaip 1š manęs Žmonės juokiasi. 

— Bet, Edmundai... 

— Sakiau tau, kad nekalbėtum su manimi! Pasipiršau tau, nes negalėjau pakęsti 
vien tos minties, kad žemė gali atitekti Vestonui. Tavo tėvas pažadėjo atiduoti tą skly- 
pelį man, kai tu pagimdysi jam anūką. 

Elis atsilošė į kėdės atkaltę. Anūką! Ji vos nenusišypsojo. Jai buvo keturiolika, 
kai pastojo. Tada nulėkė pas vieną senutę, gyvenančią kaime, kad toji padėtų atsikraty- 
ti kūdikio. Senė padarė, ką reikia, bet Elis vos nemirė nuo kraujoplūdžio. Tačiau vis 
tiek džiaugėsi atsikračiusi to išperos, galinčio sugadinti jai figūrą. Praėjo daug metų, 
ji su daug kuo mylėjosi, bet nė sykio nepastojo ir visad džiaugėsi, kad dėl to aborto 
negrėsė turėti vaikų. Dabar Elis suprato, kad jos gyvenimas virto pragaru. 


Po valandos Džoslinas, pagrojęs virtuvės tarnaitėms, nuėjo į didijį sodą. Čatvor- 
tų pilyje tvyrojo nepakenčiama įtampa. Tarnai buvo apsileidę ir nesąžiningi. Atrodo, 
kad ir šeimininkas, ir šeimininkė kėlė jiems siaubą, ir jie tučtuojau ėmė pasakoti Džos- 
linui apie savo nykų gyvenimą pilyje. Pirmąsias savaites po vestuvių Elis ir Edmundo 
ginčai virsdavo žiauriomis peštynėmis. Kolei, kaip juokdamasi pasakojo viena tarnai- 
tė, šeimininkas pamatė, kad ledi Elis patinka, kaip ją muša. Tada lordas Edmundas ją 
užrakino, atimdamas visas pramogas ir svarbiausia — malonumą naudotis jo turtais. 

Džoslinui paklausus, už ką tokia griežta bausmė, tarnai tiktai pečiais traukė. Tai 
kažkaip susiję su Rivedunų turtų paveldėtojos ir Gavino Montgomerio vestuvėmis. Tada 
viskas ir prasidėjo. Tarnai dažnai girdėdavo, kaip lordas Edmundas šūkauja, kad neleis 
daryti iš savęs kvailio. Jis jau spėjo užmušti tris vyrus, kuriuos įtarė esant Elis meilužiais. 

Visi nusikvatojo, pamatę, kaip Džoslinas išblyško. Dabar, po to, ką išgirdo vir- 
tuvėje, jis prisiekė sau, kad rytoj pat paliks Čatvortų pilį. Čia pernelyg pavojinga. 

Tamsiame sodo kamputyje kažkas įtartinai sukrebždėjo. Džoslinas krūptelėjo. 
Paskui, aptramdęs širdies plakimą, nusijuokė iš savęs. Nuojauta jam pakuždėjo, kad 
tamsoje slepiasi moteris ir kad ji verkia. Priėjo arčiau, bet ji šūstelėjo tolyn tarsi pa- 
baidytas Žžvėriukas. 

Tai buvo Konstancija, mergina, sukėlusi tokią baisią Elis neapykantą. 

— Nusiramink, — tyliai tarė Džoslinas, stengdamasis, kad jo žemas balsas skam- 
bėtų kuo švelniau. — Aš tau nieko nepadarysiu. 

Jis atsargiai ištiesė ranką ir paglostė jai plaukus. Ji pažvelgė į jį užguitu žvilgs- 
niu, ir jaunuolis pajuto. kad jo širdis palinko prie šitos mažos, įbaugintos būtybės. Kas 
galėjo taip baisiai elgtis su moterimi. kas ją taip mirtinai įbaugino? Mergina prispaudė 
ranką prie krūtinės tarsi sužeista. 

— Leisk pažiūrėti. — paprašė Džoslinas ir paėmė ją už riešo. 

Tik po kelių akimirkų ji ryžosi atgniaužti kumštelį. Laimei, kaulas sveikas, oda 
— nė neįbrėžta, bet netgi prietemoje buvo matyti, kad ji labai paraudusi, lyg kas būtų 
ranką sukęs. 

Panoro apkabinti merginą, priglausti, bet ji tiesi0g virpėjo iš baimės. Džoslinas 
suprato, kad geriausia būtų ją paleisti. Akimirksniu mergina dingo, o jis ilgai stovėjo 
ir žiūrėjo jai įkandin. 

Buvo jau vėlu, kai jis įsmuko į Elis miegamąjį. Ji jo laukė išskėstu aistringu 
glėbiu. Nors vaikinas turėjo nemaža patirties, bet jį apstulbino Elis šėlas. Ji įsikibo 
nagais jam į nugarą, įsisiurbusi godžiu bučiniu, be to, dar ir krimstelėdama lūpą. Pa- 
niuręs Džoslinas pasitraukė į šalį, ir Elis tai įsiutino. 

— Ar ketini mane palikti? — prisimerkusi primygtinai paklausė ji. — Buvo čia 
tokių. — Ji nusijuokė, pamačiusi jo veido išraišką. — Matai, žinau apie juos. Jeigu 
suteiksi man malonumą, tau neteks prie jų prisidėti. 

Džoslinui nepatiko jos grasinimai. Pirmiausia jis panoro išeiti iš čia. Bet čia 
šviesa prie lovos akimirką tvykstelėjo ryškiau, ir jis išvydo Elis grožį — šalto marmu- 
ro grožį. Vaikinas nusišypsojo, tamsios jo akys sublizgo. 

Elis atkraginusi galvą nusijuokė gomuriniu juoku, 0 jos nagai vėl įsikibo Džosli- 
nui į nugarą. Norėjo, kad paimtų ją kuo greičiau, ir jis stengėsi kiek tik galėjo. Džoslinas 
žinojo, kad jai skauda, ir juto, kad nuo to ji patiria malonumą. Tačiau jis pats jokio ma- 
lonumo nejautė — tai tebuvo mazochistinių Elis polinkių patenkinimas. Bet jis jau pa- 
kluso, nė minutei nepamiršdamas savo ketinimo rytoj palikti ir ją, ir šiuos namus. 

Pagaliau ji sudejavo tir atstūmė jį nuo savęs. 

— Dabar eik, — įsakė pasitraukdama. 

Džoslinui jos pagailo. Koks gi šios moters gyvenimas be meilės? Juk ji niekada 
nebuvo mylima, todėl, kad pati niekam meilės nedalijo. 

— Tu suteikei man daug malonumo, — tyliai tarė ji, kai Džoslinas buvo jau prie 
durų. Jis matė savo pirštų žymes ant jos kaklo ir jautė skausmą nugaroje ten, kur ji 
buvo suletidusi nagus. 

— Susitiksime rytoj, — dar sušnibždėjo Elis vaikinui įkandin. 

“Nė už ką, jeigu pavyks pabėgti", — tarė sau Džoslinas, slinkdamas tamsiu ko- 
ridoriumi. 

— O, čia tu, vyruti! — sušuko Edmundas Čatvortas, atlapodamas savo miega- 
mojo duris. Į koridorių siūbtelėjo šviesos pluoštas. — Ką čia veiki, kodėl slankioji 
naktį po pilį? 

Džoslinas apsimestinai nerūpestingai patraukė pečiais ir timptelėjo marškinius, 
duodamas suprasti, kad ėjo spiriamas reikalo. 

Edmundas kurį laiką įdėmiai spoksojo į vaikiną, paskui žvilgtelėjo Žmonos mie- 
gamojo link. Ketino kažką sakyti, bet apsigalvojo, matyt, nutaręs, kad neverta. 

— Ar tu, vaikine, moki laikyti liežuvį už dantų? 

— Taip, milorde, — atsargiai atsakė Džoslinas. 


— Aš ne apie niekniekius — kalbu apie rimtus dalykus. Tavęs laukia maišas 
aukso, jeigu tylėsi. — Jo-akys virto siaurais plyšeliais. — Ir mirtis, jei prasitarsi. Eikš 
čionai, — įsakė, pasitraukdamas nuo durų ir pildamasis vyno į taurę. — Kas galėjo 


pagalvoti, kad ji mirs nuo poros niuksų. 

Džoslinas puolė prie lovos. Tolimiausiame kamputyje gulėjo Konstancija. Vei- 
das toks sumuštas, kad vos galėjai beatpažinti, drabužių — tik skutai. Visas kūnas 
sudraskytas, subraižytas, mėlynas. | 

— Tokia jaunutė, — sušnibždėjo Džoslinas, sunkiai susmukdamas ant kelių. 

Merginos akys užmerktos, plaukai sulipę krauju. Trūktelėjęs ją prie savęs ir pa- 
ėmęs už rankos, Džoslinas pajuto, kokia šalta jos oda. Atsargiai nubraukė plaukus nuo 
bedvasio veido. 

— Šitoji velnio kekšė bandė man priešintis, — burbtelėjo Edmundas, atsistoda- 
mas šalia Džoslino ir žiūrėdamas į savo meilužę. — Sakė, kad geriau jau mirs negu vėl 
guls su manimi į lovą. — Jis nusijuokė. — Na aš jai daviau tai, ko norėjo. 

Vienu mauku Edmundas prarijo vyno likučius ir vėl prisipylė taurę. Džoslinas 
nesiryžo pakelti į jį akių. Rankos po merginos kūnu susigniaužė į kumščius. 

— Štai! — Edmundas švystelėjo Džoslinui odinį kapšelį. — Noriu, kad ją kur 
išdangintum iš čia. Parišk porą akmenų ir mesk ją į upę. Tik žiūrėk, kad niekas nesuži- 
notų, kas čia šiąnakt atsitiko. O tai gali tau blogai baigtis. Pasakysiu, kad ji grįžo į 
namus. — Jis gurkštelėjo iš taurės. — Prakeiktoji! Ji neverta tų pinigų, kuriuos išlei- 
dau jai aprengti.. Tik niuksais priverčiau ją šiek tiek pasikrutinti, o tai gulėjo po mani- 
mi kaip rąstas. 

— Tai kodėl ją laikėte pas save? — tyliai paklausė Džoslinas, nusivilkdamas 
apsiaustą, kad galėtų į jį įsupti merginos kūną. 

— Viskas dėl jos velniškų akių. Gyvenime nesu matęs gražesnių. Netgi sapna- 
vau jas sykį. Pristačiau ją sekti mano žmoną, kad pranešinėtų, kur toji vaikštinėja, bet 
mergiotei nieko neišėjo. Niekada man nieko nepapasakojo. — Jis sukikeno. — Manau, 
Elis ją mušdavo, kad būtų tikra, jog neišduos jos. Taigi, — baigė Edmundas, nusisuk- 
damas nuo Džoslino, — tau sumokėta. Išnešk ją. Gali daryti su kūnu, ką nori. 

— Kunigas... 

— Tas niekatauškis? — nusikvatojo Edmundas. — Nė pats archangelas Gabrie- 
lius nepažadintų senio, kai tas išlenkęs savo vakarinę taurę. Jei nori, sukalbėk prie jos 
maldą pats — bet daugiau ničnieko! Supratai? — Džoslinas linktelėjo. — O dabar neš- 
dinkis. Man įgriso Žiūrėti į jos bjaurią marmūzę. 

Džoslinas vis dar tylėdamas ir nė nedirstelėdamas į Edmundą patogiau paėmė 
Konstanciją. 

— Ei, vaikine, — nusistebėjęs šūktelėjo Edmundas, — užmiršai auksą. — Jis me- 
tė kapšelį ant lavono pilvo. 

Džoslinas vos susilaikė nepakėlęs akių. Jeigu grafas pamatytų, kokia neapykan- 
ta jose dega, Džoslinas nesulauktų ryto, nepavyktų jam iš čia pasprukti. Netaręs nė 
žodžio, jis išėjo iš kambario ir nulipo laiptais į kiemą, į šiltą žvaigždėtą naktį. 

Arklininko žmona, stora, bedantė senė, kurią Džoslinas gerbė 1r netgi mylėjo, 
leido jam pagyventi nedidelėje kamarėlėje tarp gardų, apsuptoje šieno prėslų. Ten bu- 
vo šilta, tylu ir nuošalu — mažai kas žinojo, kad yra toks kambariūkštis. Džoslinas 
nutarė nusinešti ten Konstancijos kūną, apiprausti ir paruošti šarvoti. O rytoj išneš ją 
iš pilies ir palaidos kaip krikščionę. Žinoma, nepavyks užkasti jos kūno į šventintą 
žemę, bet užtat ji gulės švarioje ir laisvoje žemėje, neužterštoje Čatvorto pilies dvoko. 

Nusigauti iki jo kambarėlio galima tik kopėčiomis, priremtomis prie arklidžių sie- 
nos. Atsargiai persimetęs Konstanciją per petį, Džoslinas pastatė koją ant pirmo laiptelio. 

Užsirabždinęs į viršų, padėjo merginos kūną ant šieno ir užsidegė žvakę. Ed- 
mundo kambaryje. jos išvaizda šokiravo vaikiną, o dabar jį apėmė siaubas. Sudrėkinęs 
kibire vandens skudurėlį, ėmė valyti nuo jos veido sukrešėjusį kraują. O kai palytėjo 
didelį gumbą, nė pats nepajuto, kaip akis užtvindė ašaros. Paėmęs peilį, nupjovė ir 
nuplėšė drabužių likučius ir ėmė valyti jos kūną. 

— Tokia jaunutė, — šnibždėjo jis, — ir tokia graži. 

Ji iš tikrųjų žavi, bent jau tokia buvo anksčiau, bet netgi dabar, mirusios, jos kūnas 
tebebuvo stangrus ir dailus, nors ir toks liesutis, kad šonkauliai styrojo. 

— Prašau, — tai buvo ištarta taip tyliai, kad Džoslinas vos vos išgirdo. Atsisu- 
kęs jis pamatė, kad merginos akys atmerktos, — tiksliau, viena akis, nes antroji baisiai 
užtinusi. — Vandens, — vėl sujudėjo sumuštos lūpos. 

Keletą akimirkų jis netikėdamas savo akimis ir ausimis spoksojo į merginą, pas- 
kui linksmai nusišypsojo. 

— Gyva, — tarė. — Gyva. — Skubiai pripylė vandeniu skiesto vyno, pakišo 
ranką Konstancijai po galva ir priglaudė taurę jai prie lūpų. — Lėtai, — įsakė šypsoda- 
masis. — Neskubėk. 

Siurbtelėjusi gurkšnelį ir susiraukusi iš skausmo, Konstancija atsišliejo į jo ranką, 
ir jis pamatė, kad jos kaklas nusėtas baisiomis mėlynėmis. Džoslinas paglostė jos petį ir 
atkreipė dėmesį, koks šaltas merginos kūnas. Koks jis buvo kvailys, patikėjęs Edmundu, 
kad ji mirusi! Ji tik sušalusi. Štai kodėl jam pasirodė, kad kūnas jau ima stingti. Kon- 
stancija gulėjo ant vienintelės Džoslino antklodės, ir jis, nežinodamas, kaip kitaip ją 
sušildyti, atsigulė šalia ir prisitraukęs merginą arčiau, apklojo save ir ją antklodės kraš- 
tu. Niekada dar jam neteko šalia merginos patirti to jausmo, kurį dabar patyrė. 

Buvo jau vėlu, kai Džoslinas pabudo. Mergina dar miegojo. Ji truputį pasisuko, 
ir veidą iškreipė skausmo grimasa. Džoslinas uždėjo drėgną rankšluostį jai ant karštos 
kaktos, aišku, kad prasideda karštinė. 

Išaušo diena, ir Džoslinui reikėjo rimtai pagalvoti, ką darys su mergina. Juk ne- 
gali niekam pasakyti, kad ji gyva. Edmundas pasveikusią ją vėl pasiims sau. Kažin ar 
vargšelė ištvertų dar vieną tokį košmarą. Jeigu jos neužmuš Edmundas, tai pribaigs 
Elis — Džoslinas tuo nė kiek neabejojo. Jis nužvelgė savo kambarėlį lyg pirmą kartą jį 
matytų. Gyvena čia vienui vienas, joks garsas iš kiemo neatsklinda ir užsikabaroti ko- 
pėčiomis ne taip jau lengva. Jeigu pasiseks, jeigu bus atsargus, galės palaikyti ją čia, 
kol pasveiks. “O kas bus toliau?" — neramiai pagalvojo. 

Džoslinas pakėlė jos galvą ir vėl davė vyno. Ji vargais negalais nugėrė mažytį 
gurkšnelį. 

— Džos! — apačioje pasigirdo moters balsas. 

— Velnias! — nusikeikė jis, pirmąsyk gyvenime nepatenkintas. kad moterys nė 
trumpam nepalieka jo ramybėje. 

— Džos. Žinome, kad tu ten. Jeigu nenulipsi, mes pačios pas tave užkopsime. 

Jis pralindo pro siaurą praėjimą tarp šieno prėslų ir senų rakandų, išlindo pro 
duris 1r šypsodamasis pažvelgė į Blanš ir Gledis. 

— Nuostabus rytas, ar ne? Ir ko gi jūs, dvi žavios damos, iš manęs norite? 

Gledis sukikeno. 

— Ar mums šaukti per visą kiemą, kad visi išgirstų? 

Džoslinas vėl nusišypsojo ir dirstelėjęs per petį atgal nulipo žemyn. Paskui ap- 
glėbė abi merginas per pečius. 

— Manau, galėtume paplepėti su virėja. Jaučiu, jog mirštu iš bado. 

Kitos keturios dienos Džoslinui tapo tikru pragaru. Jis niekada neturėdavo jokių 
paslapčių, o dabar buvo priverstas meluoti ir atsikalbinėti, ir tai jam labai įgriso. Jeigu 
ne arklininko Žmona, visos jo pastangos būtų veltui. 

— Nežinau, ką tu ten viršuje slepi, — kartą pasakė ji, — bet aš išgyvenau nema- 
žai ir atpratau kuo nors stebėtis. — Ji pažvelgė į Džosliną, ir senos moters žvilgsnyje 
aiškiai galėjai įskaityti Žavėjimąsi jaunuolio grožiu. — Manau, jog mano spėliojimai 
teisingi — tai moteris. — Vaikino veido išraiška privertė ją nusijuokti. — O, taip, 
tiesa. Bet kodėl ją reikia slėpti? — Džoslinas norėjo kažką sakyti, bet rankos mostu 
Jinai jį nutildė. — Ne. nieko neaiškink. Nėra pasaulyje žmogaus, mėgstančio paslaptis 
labiau už mane. Leisk man pačiai įminti šią mįslę, ir padėsiu tau kitas mergiotes nu- 
vaikyti nuo tavo kambario kuo toliau, nors tai bus nelengva — šitiek jų čia! Teks tave 
įkišti į stiklainį 1r užmarinuoti. Neabejoju, kad tave reikia saugoti. Ir trys vyrai ne- 
įstengtų tokiam pulkui merginų suteikti tiek malonumų kiek tu. 

Jos žodžiai sujaudino Džosliną, ir vaikinas nusisuko. Labai jaudinosi dėl Kon- 

stancijos, 1r visi aplinkui pastebėjo jaunuolio nerimą. Visi, išskyrus Elis. Toji reikalavo 
vis daugiau ir daugiau, nuolat kviesdavosi jį, versdama groti jai vakarais, o naktimis 
patenkinti jos geidulius. Visa tai Džosliną visiškai nukamavo. Negana to, vaikinas turėjo 
klausytis išpažinčių, kaip ji nekenčia Džudit Rivedun, kaip važiuos pas karalių Henriką 
VII ir kaip susigrąžins Gaviną Montgomerį. 

Apsižvalgęs ir įsitikinęs, kad niekas jo neseka, Džoslinas užlipo į savo kamba- 
rėlį. Pirmąsyk per keletą paskutinių dienų Konstancija nemiegojo. Ji sėdėjo susisupusi 
į antklodę. Beslaugydamas Džoslinas ištyrinėjo merginos kūną kaip savo. Jaunuoliui 
nė į galvą nešovė mintis, kad ji jam svetima. 

— Konstancija! — džiaugsmingai šūktelėjo, nepastebėjęs jos siaubo, ir priklau- 
pė šalia. — Kaip malonu matyti tavo akis. 

Jis suėmė delnais jos veidą ir apžiūrėjo mėlynes bei įbrėžimus, kurie greitai gijo 
— mergina juk buvo jaunutė, o ir Džoslinas labai ja rūpinosi. Jis Danangę nutraukti 
nuo jos antklodę ir žvilgtelėti į kitas žaizdas 

— Ne, — sušnibždėjo ji, įsikibdama į ją abiem rankom. Jis nustebęs pažvelgė į 
ją. — Kas tu? 

— O, brangioji, nebijok manęs. Aš Džoslinas Leingas. Tada tu mane matei ledi 
Elis miegamajame. Nejaugi neprisimeni? 

Priminus Elis vardą, merginos akys ėmė išgąstingai lakstyti po kambariūkštį. Džos- 
linas prisitraukė ją — juk ji to nė neįtardama praleido ant jo krūtinės tiek dienų ir naktų. 
Konstancija pabandė ištrūkti, bet ji buvo dar labai silpnutė. 

— Dabar viskas praeitis. Tu saugi. Tu čia, su manim, ir niekam neleisiu tavęs 
skaudinti, — ramino vaikinas. 

— Lordas Edmundas... — sušnibždėjo ji jam į petį. 

— Ne, jis nežino, kad tu čia. To niekas nežino, išskyrus mane. Niekam apie tave 
nepasakojau. Jis mano, kad tu mirusi. 

— Mirusi? Bet... 

— Tyliau. — Džoslinas paglostė jos galvą. — Mums dar bus laiko pasikalbėti. 
Pirmiausia tau reikia pasveikti. Atnešiau tau lęšienės su morkomis. Ar gali kramtyti? — 
Džoslinas krūtine pajuto, kaip ji linktelėjo. Įtampa, kausčiusi jos kūną, kiek atlėgo. Jis 
truputį atitraukė ją nuo savęs. — Ar gali sėdėti? 

Konstancija vėl linktelėjo, ir jis nusišypsojo, tarsi ji būtų ką tik atlikusi žygdarbį. 

Džoslinas jau įsimiklino slapčia nešioti indus su karštu maistu į savo kamarėlę. 
Niekam neatrodė keista, kad jo liutnia permesta per petį, o instrumento futliaras ran- 
kose. Kas naktį Džoslinas jame atnešdavo maisto tiek, kiek, jo nuomone, turėtų pakak- 
ti karščiuojančiai Konstancijai. 

Jis paėmė puoduką ir ėmė ją maitinti it vaiką. Ji norėjo paimti iš jo šaukštelį, bet 
buvo tokia nusilpusi, kad vos įstengė jį išlaikyti. Išvalgiusi visą lęšienę, Konstancija 
iš silpnumo prisidengė akis ir staiga ėmė svirti ant šono. Būtų parkritusi, jeigu Džosli- 
nas nebūtų nutvėręs. Nekreipdamas dėmesio į jos silpną protestą, jis pasisodino mergi- 
ną ant kelių, ir ji pasijutusi saugi užmigo. 

Pabudusi Konstancija pamatė, kad ji viena, ir ne iš karto susivokė, kur esanti. 
Nejaugi iš tikrųjų egzistuoja tas vaikinas tankiomis blakstienomis, švelniai kažką vis 
šnibždantis. Tai turbūt tik sapnas. Tikrovė — Edmundo Čatvorto pirštai, gniaužiantys. 
jai gerklę, Elis rankos, tampančios ją už plaukų — viskas, kas sukėlė tą nesiliaujantį 
skausmą. 

Po poros valandų grįžo Džoslinas. Jis vėl priglaudė Konstanciją prie savęs, ir jie 
abu jaukiai įsitaisė po apsiaustu. Jaunuolis nematė, kaip lekia laikas. Pirmą kartą gy- 

venime jį valdė ne noras turėti moterį. Konstancija tarsi vaikas visiškai priklausė nuo jo, 
ir jame budo niekad nepatirtas meilės jausmas — toji meilė, kurią jautė kitoms moterims, 
virsdavo visa naikinančia, deginančia aistra. 

Bet Džoslinas nebuvo laisvas žmogus. Jį nuolatos stebėjo budrios akys. 


Keturioliktas skyrius 


Ilgas odinis rimbas sušvilpė ore ir nutvilkė vyriškio nugarą, palikdamas ryškiai 
raudonus rumbus. Kiekvieną sykį vyriškis riktelėdavo ir imdavo įnirtingai mostaguoti 
rankomis, stengdamasis išsivaduoti iš diržų, kuriais buvo pririštas prie stulpo. 

Džonas Basetas žvilgtelėjo į Gaviną, ir tas trumpai linktelėjo. Jam buvo koktu žiū- 
rėti, kaip baudžiamas vyriškis, o dar nepakenčiamiau — klausytis gailaus jo dejavimo. 

Džonas Basetas nupjovė diržus, ir vyriškis dribo ant žemės. Niekas nė nekruste- 
lėjo jam padėti. 

— Taip jį čia ir palikti? — paklausė Džonas. 

Gavinas žvilgtelėjo į pilį, stūksančią už nedidelės laukymės. Dvi savaites jie 
sugaišo, kol surado Volterį Demari. Atrodo, šis niekšas labiau linkęs žaisti kates ir 
peles negu gauti tai, ko trokšta. Visą savaitę Gavinas. įsikūręs stovyklą prie pilies sie- 
nų, kūrė puolimo planą. Priėjęs prie sienos, jis šaukdavo vartų sargybai, bet į jo Žžo- 
džius niekas nekreipė dėmesio. Tačiau kol Gavinas gaišo su karteliu*, keturi jo riteriai 
tyliai rausė tunelį po siena. Pamatas, deja, buvo gilus ir platus. Matyt, reikės sugaišti 
marias laiko. Gavinas bijojo, kad Demari nusibos laukti, kol jo sąlygos bus įvykdytos, 
ir nužudys Elen. 

Negana to — lyg dar maža būtų rūpesčių — vienas iš jo Žmonių — štai šis sutvė- 
rimas, vaitojantis po kojomis, matyt, nutarė, kad jeigu jau jis Montgomerių riteris, tai 
prilygsta pačiam Viešpačiui Dievui. Naktį Hamris Bouganas nusigavo į artimiausią 
miestą, išprievartavo keturiolikmetę pirklio dukterį ir pergalingai grįžo į stovyklą. O 
lordo Gavino įniršis, kai šis iš vargšo tėvo viską sužinojo, jį nustebino. 

— Man neįdomu, ką tu su juo darysi. Tiesiog pasistenk, kad bent valandą jis 


man nepakliūtų į akis. — Gavinas ištraukė iš už diržo sunkias odines pirštines. — 
Atsiųsk man Odo. 
— Odo? — Džonas apsiniaukė. — Mano pone, negaliu patikėti, kad jūs vėl gal- 


vojate apie kelionę į Škotiją. 

— Privalau. Mes tai jau aptarėme. Man nepakanka žmonių įveikti pilį. Pažiūrėk 
į ją! Atrodo taip, tarsi nuo stipresnio vėjo gūsio virs griuvėsių krūva, bet galiu prisiek- 
ti, kad normandai mokėjo tvirtoves statyti. Manau, ji iškirsta iš uolos. Jeigu norime 
nelaukdami iki metų galo patekti į vidų, reikia Stiveno pagalbos. 

— Tai leiskite vykti pas jį. 

— Kada paskutinį kartą tu buvai Škotijoje? Aš maždaug žinau, kur dabar yra 
Stivenas, ir rytoj, pasiėmęs keturis riterius, jį susirasiu. 

— Žmonių reikėtų pasiimti daugiau. 

— Su mažiau galėsiu joti greičiau, — atsakė Gavinas. — Negalima skaidyti jė- 
gų. Pusė žmonių liko su Džudit. Jeigu pasiimsiu ir kitą pusę, liksi be apsaugos. Tikėki- 
mės, kad Demari nesuuos apie mano išvykimą. 

Džonas suprato, kad lordas Gavinas teisus, bet jam nepatiko, kad šeimininkas 


* Kartelis — oficialus iškvietimas į dvikovą. 

išsiruošė į kelionę be patikimos apsaugos. Tačiau ištikimasis vasalas suprato, kad nėra 
prasmės ginčytis su tokiu užsispyrėliu kaip jo šeimininkas. 
Vyras, tįsantis ant žemės, suvaitojo, tuo patraukdamas jų dėmesį. 
— Paimkite jį iš čia! — įsakė Gavinas ir pasuko tenai, kur jo Žmonės statė katapultą. 
Džonas stipria ranka apglėbė nuplaktojo pečius ir jį kilstelėjo. 


— Ir viskas dėl tos mažos kekšelės! — sušnibždėjo tas, išspjaudamas burnos 
kampučiuose susitvenkusias seiles. 
— Užsičiaupk! — pareikalavo Džonas. — Neturi teisės elgtis su mergina kaip 


su pagone. Seimininko vietoje aš tave pakarčiau. 

Jis nutempė vos besilaikantį ant kojų riterį už stovyklos ir iš visų jėgų paspyrė jį 
taip, kad tas išsitiesė žolėje. 

— O dabar nešdinkis iš čia ir negrįžk. 

Hamris Bouganas atsistojo ir išspjaudamas žemes iš burnos dėbtelėjo tolstan- 
čiam Džonui įkandin. 

— O, aš grįšiu. Ir tada rimbas bus mano rankoje. 


Ketvertas vyrų tyliai prislinko prie arklių. Tiktai Džonas Basetas žinojo, kad 
Gavinas joja pas Stiveną. Trys jį lydintys raiteliai kartu su juo dalyvavo mūšiuose Ško- 
tijoje ir buvo susipažinę su šia laukine, atšiauria šalimi. Nutarė neimti nė vėliavinin- 
ko, kuris su Montgomerių vėliava turėtų joti pirma visų. Visi keturi buvo apsirengę 
rudos ir žalios spalvos drabužiais, kad kuo mažiau atkreiptų į save dėmesį. 

Tylėdami jie sušoko į balnus ir pasuko arklius iš miegančios stovyklos. 

Raiteliai dar nenujojo nė dešimt mylių, kai juos staiga apsupo dvidešimt penki 
ginkluoti Demari kartai. 

Gavinas išsitraukė ietį ir tarė Odo. 

— Stosiu į ataką ir praskinsiu kelią. O tu pabandyk prasmukti ir rask Stiveną. 

— Bet mano pone! Jus užmuš! 

— Daryk, kas tau sakoma, — įsakė Gavinas. 

Raitelių žiedas lėtai susispaudė aplink Gavino žmones. O šis apsidairė, bandy- 
damas nustatyti, kur silpnoji užpuolikų vieta. Jie su panieka žiūrėjo į jį, iš anksto bū- 
dami tikri laimėsią. Ir čia Gavinas pamatė Hamrį Bouganą. Šlykštus niekšas džiaugs- 
mingai vaipėsi, matydamas, kad jo buvęs šeimininkas atsidūrė tokioje sunkioje padėty. 

Gavinas iš karto suprato savo klaidą. Aptariant su Džonu kelionę, šitas niekšas 
gulėjo ant Žemės prie jų kojų. Gavinas linktelėjo Odo, abiem rankom pakėlė savo pla- 
čią, ilgą ietį ir puolė į ataką. Demari žmones tai apstulbino. Jiems buvo įsakyta paimti 
lordą Gaviną į nelaisvę. Vyrai manė, kad esant tokioms nelygioms jėgoms, tasai greitai 
pasiduos. | 

Sekundė, per kurią Hamris Bouganas svyravo, kainavo jam gyvybę, o Odo galė- 
jo išsmukti iš apsupties. Gavinas puolė išdaviką, ir tasai krito negyvas anksčiau negu 
spėjo palytėti savo ietį. Kariauninkai vienas po kito krito nuo Gavino rankos, 0 jo 
ginklai blykčiojo tekančios saulės spinduliuose. Gerai išmiklintas Odo arklys peršoko 
per negyvus kūnus ir nušuoliavo į mišką, kur laukė išsigelbėjimas. Odo neturėjo laiko 
apsidairyti, ar kas jo neseka. Žemai nuleidęs galvą, jis beveik susiliejo su arkliu. 

Gavinas gerai pasirinko žmones. Du pasilikusieji kautis kartu su juo sustatė arklius 
vieną prie kito. Visi trys narsiai kovėsi, ir kai vienas iš jų parkrito, Gavinas pajuto netekęs 
dalelės savo širdies. Tai buvo jo Žmonės, artimi ir brangūs. | 

— Pakaks! — pasigirdo šauksmas, perrėkiantis plieno žvangesį. 

Riteriai skubiai atsitraukė ir kiek atsitokėję apžiūrėjo nuostolius. Bent penkioli- 
ka Demari būrio karių buvo užmušti arba sužeisti. 

Apsuptieji, sustatę šonas prie šono savo kovinius arklius, laikėsi savo pozicijo- 
se. Riterį, kuris kovėsi Gavino kairėje, sužeidė į petį. Pats Gavinas apsitaškęs krauju, 
bet tai buvo priešų kraujas. 

Demari riteriai su tylia pagarba žiūrėjo į karius, kurie kovėsi be šarvų. 

-— Čiupkit juos! — tarė vienas, matyt, būrio vadas. — Bet žiūrėkite, kad Mont- 
gomeris liktų sveikas. Mums jis reikalingas gyvas. 

Gavinas vėl pakėlė ietį, bet čia jį nutvilkė skausmas, ir riteris pajuto, kad nebe- 
gali pajudinti rankų. Palenkęs galvą, jis pamatė, kad plonas rimbas Aps aplink jo 
kūną prispausdamas rankas prie šonų. 

— Suriškite jį. 

Netgi išblokštas iš balno Gavinas įsigudrino smogti vienam riteriui koja į gerklę. 

— Ar jūs jo bijote, ar ką? — susijaudino vadas. — Juk vis viena mirsite, jeigu 
nepaklausysite mano paliepimo. Pririškite jį prie to medžio. Noriu, kad pažiūrėtų, kaip 
mes elgiamės su belaisviais. 


Penkioliktas skyrius 


Džudit klūpėjo sode tarp rožių krūmų. Ji prisiskynė pilną sterblę puikių gėlių. 
Praėjo visas mėnuo, kaip išjojo Gavinas, ir jau dešimt dienų iš jo jokios žinelės. Kas 
minutę ji žvilgčiojo į langą ar į duris, laukdama pasiuntinio. Džudit širdį draskė noras 
pamatyti Gaviną ir baimė — kas bus, kai jis grįš. Jis turėjo jai labai didelę galią ir tai 
įrodė, kai naktį prieš jam išvykstant atėjo į jo kambarį. Kartu Džudit puikiai suprato, 
kad jis nejaučia jai tokių pat gilių jausmų. Jam egzistuoja tik šviesiaplaukė Elis — o 
žmona tarsi žaisliukas, naudojamas prasiblaškyti. 

Staiga pasigirdo ginklų žvangesys, lydintis riterius, įvažiuojančius pro vartus į 
vidinį kiemą. Ji greitai pakilo, rožės pabiro ant žemės, ir pasitaisiusi sijoną nubėgo. Ta- 
čiau Gavino su jais nebuvo. Džudit atsiduso ir sulėtino žingsnį. 

Džonas Basetas, sėdintis ant savo kovinio arklio, atrodė pasenęs dešimčia metų. 
Anksčiau tik smilkiniuose žilstelėję plaukai dabar beveik visai pražilo, akys įkritu- 
sios, po jomis tamsūs ratilai. Šarvinių marškinių šonas sugadintas, ir metalas aprūdijęs 
nuo sukepusio kraujo. Kiti irgi atrodė ne ką geriau: išvargę, sudraskytais ir purvinais 
drabužiais. 

Džudit tylėdama stovėjo ir Žiūrėjo į skubiai besitvarkantį Džoną. 

— Paimk arklius, — pagaliau tarė ji arklininkui. — Žiūrėk, kad jais tinkamai 
pasirūpintų. 

Džonas akimirkai sulaikė žvilgsnį-prie Džudit, paskui priklaupė ant kelio, norė- 
damas pabučiuoti jai ranką. Visa savo išvaizda jis rodė, kad susitaikęs su likimu. 

— Ne! — skubiai tarė Džudit. 

Ji buvo per daug praktiška, kad leistų jam eikvoti paskutines jėgas, jos nuomo- 
ne, tuščiam etiketui. Ji apkabino Džoną per liemenį ir uždėjo jo rankas sau ant pečių. 

Apstulbintas tokio familiaraus savo mažosios ponios elgesio, Džonas tarsi suak- 
menėjo. Paskui nusišypsojo. 

— Eime, atsisėskime prie fontano, — pasiūlė Džudit ir nusivedė jį į sodą. — 
Džoan! — pašaukė tarnaitę. — Liepk atnešti valgyti ir vyno. 

— Klausau, mano ponia. 

Džudit atsisuko į Džoną. 

— Padėsiu tau nusiimti šarvus, — pareiškė, neleisdama jam protestuoti. 

Iš pilies išėjo tarnaitės, ir greitai visi keturi riteriai atsikratė šarvų bei ginklų, 
kuriuos tuojau pat nunešė ginklakaliui pataisyti. Kiekvienas gavo po dubenį karštos 
troškintos mėsos. 

— Neklausiate manęs naujienų, — tarė Džonas, pakėlęs alkūnę, kad Džudit ga- 
lėtų nuplauti ir perrišti žaizdą šone. 

— Pats papasakosi, — atsakė ji. — Jeigu naujienos būtų geros, mano vyras būtų 
grįžęs kartu su jumis. O blogų naujienų aš galiu laukti ilgai. — Džonas pastatė dubenį su 
valgiu ir pažvelgė į ją. — Ar jis užmuštas? — paklausė Džudit, vengdama jo žvilgsnio. 


— Nežinau, — skubiai prisipažino jis. — Mus išdavė. 
— Išdavė!' — sušuko Džudit ir atsiprašė, supratusi, kad užgavo Džono žaizdą. 
— Vienas riteris — naujokas, pavarde Bouganas, — naktį pabėgo ir papasakojo 


Demari, kad auštant lordas Gavinas jos pas brolį pagalbos. Lordas Gavinas netoli te- 
nujojo nuo stovyklos, kai juos užpuolė. 

— Bet jo neužmušė? — sušnibždėjo Džudit. 

— Nenoriu tuo patikėti. Neradome jo kūno, — dusliai tarė Džonas, vėl imdamas 
šaukštą. — Du iš tų, kurie išvyko su mano ponu, nužudyti... nužudyti taip baisiai, kad 
net man širdį sugniaužė. Mes susidūrėme ne su žmogumi, 0 su pačiu velniu! 

— Ar jums atsiuntė laišką apie išpirką, pranešė, kad paėmė jį į nelaisvę? 

— Ne. Mes, keturiese, ten atsidūrėme tik po kelių akimirkų kautynėms pasibai- 
gus. Demari žmonės buvo dar tenai. Mes su jais kovėmės. 

Džudit užrišo paskutinį mazgą ir pakėlė į Džoną akis. 

— O kur kiti? Negali būti, kad jūsų teliko tik ketvertas. 

— Jie stovi prie Demari pilies sienų. Mes važiuojame pasikviesti lordo Mailso 
ir jo Žmonių. Lordo Reino dar nesugijusi koja. 

— O tu manai, kad Mailsui pavyks išvaduoti Gaviną? — Džonas neatsakė, tarsi 
labai susidomėjęs valgiu. — Na, sakyk. Gali sakyti man teisybę. 

Jis pažvelgė į ją. 

— Pilis gerai įtvirtinta. Be pagalbos apgultimi neįstengsime jos paimti. 

— Bet tai truks mėnesius! 

— Taip, ponia. 

— O kas gi bus su Gavinu ir mano mama jų nelaisvėje? Ar nebus taip, kad atsar- 
goms pasibaigus juos pirmuosius vers badauti? 

Džonas įsmeigė akis į dubenį. 

Džudit pakilo. Kumšteliai taip tvirtai sugniaužti, kad nagai sminga į delną. 

— Yra dar vienas būdas, — lygiu balsu tarė ji. — Aš važiuosiu pas Volterį De- 
mari. 

Džonas net loštelėjo, iš nuostabos pakėlęs antakius. 

— Ką galite padaryti jūs, jeigu vyrams tai ne pagal jėgas? — sarkastiškai pa- 
klausė jis. 

— Viską, ko iš manęs pareikalaus, — tyliai atsakė Džudit. 

Džonas vos susilaikė nesviedęs dubenio, tačiau tik griebė ją už rankos ir skau- 
džiai suspaudė. 

— Ne! Nesuvokiate, ką kalbate. Nejaugi manote, kad susidūrėme su normaliu 
žmogumi? Nejaugi tikite, kad jis išleis lordą Gaviną ir jūsų motiną, jei gaus ko panorė- 
jęs? Jeigu būtumėte mačiusi tuos riterius — tiksliau, tai, kas iš jų likę, kurie lydėjo 
lordą Gaviną, nesiryžtumėte atsiduoti į Dėmari rankas, — pridūrė jis. — Juk nebuvo 
jokio reikalo juos taip kankinti. Susidarė įspūdis, kad jis taip darė sau pasmaginti. 
Jeigu jis būtų protingas, sutikčiau pasitarti dėl jūsų pasiūlymo, bet jis pamišėlis. 

Džudit tol purtė ranką, kol pagaliau pavyko ją išplėšti. 

— Ką dar galima padaryti? Apgultis tikriausiai juos pražudys, bet tu sakai, kad 
tai vienintelis būdas. Jeigu man pavyktų ten įsigauti, galbūt rasčiau Gaviną, mamą ir 
padėčiau jiems pabėgti. 

— Pabėgti!" — purkštelėjo Džonas. Jis visai užmiršo, kad priešais jį ledi Džudit, 
galinti jam įsakinėti, ir matė tik jaunutę, nepatyrusią merginą. — O kaipgi jūs pabėgsi- 
te? Ten yra tik du išėjimai, ir abu gerai saugomi. 

Džudit ištiesino pečius ir atstatė į priekį smakrą. 

— Argi galime rinktis? Jeigu Mailsas ims atakuoti pilį, Demari tikriausiai nužu- 
dys Gaviną, taip pat ir mamą. Nejaugi taip mažai myli Gaviną, kad tau nesvarbu, ar jis 
žus, ar ne? 

Staiga Džonas suprato, kad ji teisi, kad būtent jam lemta atiduoti ją į krauju 
aptaškytas Demari letenas. Prašnekusi apie meilę Gavinui, ji pataikė Džonui į pačią 
širdį. Kažin ar Džonas tą jaunuolį būtų mylėjęs stipriau, jeigu tas būtų jo sūnus. Ji 
teisi: galima išgelbėti lordą Gaviną, jeigu ji pasiduos Demari. Gal paskui lordas Gavi- 
nas jį pakars už tai, kad leido Džudit lįsti į pavojų, bet suprato, kad dabar paklus jai. 

— Jūs pasmerkiate save baisioms kančioms, — tyliai tarė jis. — O jeigu Demari 
nužudys ir jus? 

Džudit nusišypsojo, supratusi, kad laimėjo, ir uždėjo ranką Džonui ant peties. 

— Mane nužudęs, jis praras Rivedunų žemes. Gal mažai ko išmokau per visą savo 
gyvenimą, bet užtat supratau, kad dėl mano žemių vyrai pasirengę viskam, — jos akys 
blykstelėjo. — O dabar eime į vidų ir ramiai viską aptarsime. 

Džonas klusniai nusekė jai 1š paskos. Džudit laikėsi taip, tarsi sudarinėtų su juo 
pikniko meniu, 0 ne tartųsi dėl to, kaip ją it ėriuką paaukoti. 

Džudit ketino nedelsdama leistis į kelionę, bet Džonas įkalbėjo ją luktelėti, leis- 
ti kiek atsipūsti jam ir riteriams. Tiesą sakant, jis vylėsi, kad pavyks ponią atkalbėti 
nuo to beprotiško plano ir dar ką sugalvoti, bet ji buvo nepalenkiama. Visus Džono 
įtikinėjimus Džudit atremdavo, ir galiausiai, pristigęs argumentų, jis sutiko. Riteris ir 
pats nematė kitų būdų, kaip galėtų išgelbėti belaisvius... jeigu jie dar gyvi. 

Taip, bet lordo Gavino pykčio jis labai bijojo. Kai pasakė tai ledi Džudi!t, toji 
nusijuokė. 

— Jeigu jis dar pajėgs pykti, aš iš dėkingumo rankas jam išbučiuosiu. 

Apstulbęs Džonas palingavo galvą. Ši moteris labai protinga. O, jis nepavydi 
lordui Gavinui, nutarusiam ją "prijaukinti". 

Jie negalėjo pasiimti daug karių. Negalima palikti pilies be apsaugos, be to, daug 
Gavino Žmonių prie Demari pilies sienų. Todėl beliko guostis, kad kelionė neilga. 

Kol Džonas ilsėjosi, Džudit triūsė. Paliepė prikrauti keletą vežimų konservuotų 
produktų ir grūdų. Nugabens juos į stovyklą. Susidėjo į skrynias savo drabužius: gra- 
žiausias aksomo, šilko, brokato, kašmyro sukneles ir didoką, geležimi apkaltą skryne- 
lę su brangenybėmis. 

Džonas neištvėręs kažką burbtelėjo apie moterų norą pasirodyti ir tuojau pat 
gavo pylos: 

— Volteris Demari persekioja tas moteris, kurios jam gražios. Ar nori, kad sto- 
čiau prieš jį apsivilkusi namie austa suknele? Jis sakys, kad apsigalvojo, ir tuojau įmes 
mane į rūsio šulinį. Tikriausiai jis tuščiagarbis, nes argi reikalautų, kad beveik nepa- 
žįstama moteris paliktų vyrą ir pasakytų, kad myli jį. Tad man teks patenkinti jo tuš- 
čiagarbiškumą ir apsivilkti pačiais brangiausiai drabužiais. 

Džonas kurį laiką žiūrėjo į ją, paskui nusisuko. Nežinojo, ar žavėtis ja, ar pykti 
ant savęs už tai, kad pats nesusiprotėjo tokio paprasto dalyko. 

Džudit po apsimestine drąsa slėpė baimę, tačiau kad ir kaip stengėsi, nieko kita 
nesumanė. 

Visą naktį ji nesudėjo akių ir vis galvojo. Demari neatsiuntė jokio laiško. Gal jis 
jau nužudė Gaviną ir Elen, ir Džudit aukojimasis beprasmis. 

Ji perbraukė sau per pilvą, dar stangrų ir plokščią. Dabar jau neabejojo, kad nešio- 
ja po širdimi Gavino kūdikį. Gal daugiausia dėl šio mažylio ir ryžosi gelbėti vyrą? 

Saulei patekėjus, Džudit atsikėlė, neskubėdama apsirengė patogią vilnonę sukne- 
lę. Ji buvo stebėtinai rami, tarsi jau susitaikiusi su ta mintimi, kad kelio atgal nėra. Nu- 
lipo žemyn į koplytėlę pasimelsti Viešpatį už visus — vyrą, motiną, dar negimusį kūdikį. 


Volteris Demari sėdėjo savo tėvo pilies didžiojoje menėje prie ąžuolinio stalo. 
Kažkada jį puošė meniškai išraižyti pasakiški gyvūnai, bet dabar beveik visi jie buvo 
be galvų. Volteris piktai paspyrė vištą, kapnojančią jo trumpas, storas kojas. Susikau- 
pęs jisai skaitė pergamentą. Tėvas atsisakė palikti jam dar ką nors, išskyrus šį apgailė- 
tiną apleistą bokštą. Užgniaužęs nuoskaudą, Volteris suėmė save į rankas. Kai susi- 
tuoks su Rivedunų žemių paveldėtoja, tėvas jau negalės žiūrėti į jį kaip į tuščią vietą 

Už Volterio stovėjo Artūras Smaitonas, kurį jis laikė geriausiu savo draugu. Ar 
tūras pritarė Volteriui ir padėjo jam, visiškai sutikdamas, kad būtent Volteriui, o nu 
Gavinui Montgomeriui turi atitekti turtinga įpėdinė. Trokšdamas atsilyginti Artūrui už 
ištikimybę, Volteris paskyrė jį vyriausiuoju vasalu. Būtent Artūrui pavyko paimti į ne- 
laisvę lordą Gaviną ir jo riterius. 

— Artūrai, — skundėsi Demari, — nežinau, kaip parašyti laišką. O jeigu ji neat- 
važiuos? Ko jai rizikuoti, jeigu iš tikrųjų neapkenčia savo vyro? 

Artūras stengėsi neparodyti, kad ir jį kamuoja abejonės. 

— Argi užmiršote, kad turime dar ir senę? Juk ji mergiotės motina, ar ne? 

— Taip, — atsakė Demari, vėl palinkdamas prie pergamento. Ne taip jau papras- 
ta buvo iškloti jame savo norus — jis siūlė ledi Džudit tapti jo Žmona, o mainais už tai 
išleisiąs į laisvę jos vyrą ir motiną. 

Artūras dar kiek pastovėjo už Volterio kėdės, paskui nuėjo ir įsipylė vyno. Rei- 
kia gerokai pasistiprinti, kad galėtų išlaikytų Volterio stenėjimus. Apsiseilėjęs iš mei- 
lės jaunikis kėlė Artūrui pasidygėjimą. Iš Montgomerio ir Rivedun vestuvių Volteris 
grįžo toks pakerėtas jaunosios nuotakos, kad įmanytų be paliovos taukštų apie ją dieną 
ir naktį. Artūras su pasibjaurėjimu žvilgtelėjo į Volterį. Šis turėjo viską — žemes, tur- 
tus, šeimą, vilčių ateičiai. Visai ne taip, kaip Artūras, kuris tai jau tikrai išsikapstė iš 
purvo. Viską jis įsigijo savo protu, fizine jėga, o daugiausia, žinoma, meluodamas ir 
veidmainiaudamas. Kad pasiektų savo, jis galėjo ir išduoti, ir parduoti. Pamačius, kaip 
bevalis Volteris seilėjasi dėl Džudit, kurią pats laikė tik apgailėtinu moters pavidalu, 
Artūrui gimė puiki mintis. 

Gana greitai jisai sužinojo, kad jaunieji nuolat vaidijasi. Artūras. paprastas De- 
mari riteris, pamatė, kad šeimininkas noriai klausosi jo užuominų apie Montgomerio 
skyrybas ir Demari vedybas su Džudit. Mergiotė jo visiškai nedomino, bet Rivedunų 
žemės vertos, kad už jas pakovotum. Volteris nenorėjo pulti Roberto Riveduno, bet 
Artūras žinojo, kad senis nė už ką nesutiks su dukros skyrybomis, darys viską, kad toji 
liktų Montgomerio žmona. Nugalabyti senioką, kuris juos kaip senus pažįstamus įsi- 
leido į savo pilį. buvo visai nesunku. Jo žmona Elen paklusniai sekė paskui juos, ir 
Artūras nusikvatojo, pamatęs, kaip gerai ji išdresiruota. Už tai jis mintyse padėkojo 
Rivedunui. 

— Mano pone, — tarė sunerimęs tarnas, — pas jus atvyko svečių. 

— Svečių? — Volteris pakėlė apsiblaususias akis. 

— Taip, mano pone. Tai ledi Džudit Montgomeri su būriu riterių. 

Volteris pašoko, apversdamas stalą, ir puolė paskui tarną. 

Artūras spėjo šeimininką sučiupti už rankos. 

— Maldauju jus, mano pone, būkite atsargesnis, gal čia spąstai. 

Volterio akys degte degė. 

— Kokie dar spąstai? Jie nesikaus, nestums damos į pavojų. 

— Gal pati dama... 

Volteris net atšoko nuo jo. 

— Per daug sau leidi. Saugokis, o tai pats atsidursi rūsy su lordu Gavinu. 

Jis kaip viesulas išlėkė iš savo senojo bokšto, slydinėdamas šiaudiniais patiesa- 
lais. Artūro įspėjimas padarė savo — ir jis užbėgo siaurais laipteliais ant sienos vir- 
šaus, norėdamas įsitikinti savo akimis, kad apačioje 1š tikrųjų jo laukia ledi Džudit. 

Tai be abejonės buvo ji. Šių kaštoninių plaukų, švytinčių auksu ir banguojančių 
ant nugaros, nesumaišysi su niekuo kitu. 

— Ji, — iškilmingai sušnibždėjo ir riste nusiritęs laiptais akimirksniu atsidūrė 
priešais didžiuosius vartus. — Atidaryk! — suriaumojo vartininkui. — Ir paskubėk! — 
geležimi kaustyti vartai ėmė lėtai kilti į viršų. Volteris degė iš nekantrumo. 

— Mano pone, — šalia pasigirdo Artūro balsas, — neleiskite jai vestis į vidų 
riterių. Ten jų daugiau kaip šimtas. Jie gali mus atakuoti iš vidaus. 

Vartai tarsi supykę, kad juos sutrukdė, garsiai girgždėjo. Volteris nuleido akis. 
Suprato, kad Atrūro tiesa, ir vis dėlto nesumetė, ko griebtis. 

Artūras įdėmiai pažvelgė į išblukusias žydras šeimininko akis. 

— Aš juos sutiksiu. Jums negalima rizikuoti. Prijosiu prie jų ne arčiau kaip per 
arbaleto šūvį. Kai įsitikinsiu, kad tai ledi Džudit, mes įsileisime ją per vartus. 

— Vieną? — karštai paklausė Volteris. 

— Jeigu ji spyriosis, gali pasilikti tik savo apsaugą. Negalime leisti, kad visas 
pulkas sugarmėtų į vidų. 

Kai pakėlė vartus ir nuleido tiltą, Artūras šoko ant arklio ir lydimas kariauninkų 
1šj0jo UŽ pilies sienų. 

Džudit sėdėjo ant savo kumelės tiesi kaip žvakė ir Žiūrėjo, kaip lėtai kyla pakelia- 
mieji vartai. Jai prireikė nemažai pastangų, kad tuojau pat apsigręžusi nelėktų atgal. Gal 
senosios pilies sienos kai kur ir aptrupėjusios, bet iš arčiau pasižiūrėjus jos atrodė labai 
didingos. Džudit pasirodė, kad pilis Žiojasi ją praryti. 

— Dar ne vėlu grįžti, mano ponia, — pasilenkė prie jos Džonas Basetas. 

Prie jų pasuko šeši raiteliai, ir jai iš tikrųjų panūdo apgręžus arklį šuoliais sprukti. 
Pilvą skaudžiai sugniaužė spazmai, ir vargšelė turėjo ryti seiles, kad sulaikytų vėmulį. 
Kūdikis priminė apie save. Už šių sienų — jo tėvas ir senelė, o ji, motina, trokšta juos 
išvaduoti iš nelaisvės, jeigu, Žinoma, pasiseks. 

— Ne, — tarė sau tvirtai, — turiu tai padaryti. 

Kai sutinkančiųjų pulkelio vyresnysis prijojo arčiau, Džudit iš karto suvokė, kad 
būtent šis Žmogus ir sumanė tą sąmokslą. Volteris jai atrodė silpnas, bevalis žmogus, o 
tamsiose, pašaipiose šio nepažįstamojo akyse slypėjo jėga. Jo apranga švytėjo visų 
spalvų, formų ir dydžių brangenybėmis, plaukus dengė maža aksominė beretė, papuoš- 
ta mažiausiai šimtu akmenų ir panaši į karūną. 

— Miledi, — tarė jis neskubiai lenkdamasis, o lūpas iškreipė niekinama šypsena, 
kurią galėjai palaikyti įžeidžiama. Džudit ramiai žiūrėjo į jį, o jos širdis daužėsi. Ją iš- 
gąsdino šaltas tų akių Žvilgsnis. Jis ne 1š tų, pirštu penimų. — Aš seras Artūras Smaitonas, 
vyresnysis lordo Volterio Demari vasalas. Sveiki atvykę. 

“Sveiki atvykę!" — pagalvojo Džudit, vos susitvardžiusi, kad nespjautų jam į 
veidą ir nei minutei neužmiršdama, kad jos tėvas nužudytas, 0 vyras ir motina nelais- 
vėje. Ji palenkė galvą, atsakydama į pasveikinimą. 

— Jūs laikote mano motiną nelaisvėje. 

Jis žvilgtelėjo į atvykėlę, tarsi bandytų įvertinti, kas ji per paukštytė. Jai neat- 
siuntė laiško, tačiau ji žino, ko iš jos reikalaujama. 

— Taip, miledi. 


— Tai aš eisiu pas ją. — Džudit suragino arklį, bet Artūras griebė už pavadžio. 
Džudit supantys raiteliai visi kaip vienas atstatė ietis. Bet iš Artūro veido nedin- 
go šypsena. 


— Nesitikėkite patekti į pilį su tokiu dideliu pulku. 

— Ar verčiate mane joti vieną? — sunerimusi paklausė Džudit. To ji tikėjosi, 
bet dar vylėsi, jog pavyks įtikinti Smaitoną, kad leistų jai pasiimti kelis žmones. — 
Norite, kad palikčiau už vartų kambarinę? Ar savo sargybinius? 

Jis įdėmiai pažvelgė į ją. 

— Vieną vyrą. Vieną moterį. Viskas. 

Ji linktelėjo, supratusi, kad ginčytis beviltiška. Galų gale su ja bus Džonas Ba- 
setas. 

— Džoan, — pašaukė Džudit ir atsisukusi pamatė, kad mergina įtariai apžiūri- 
nėja Artūrą. — Paruošk vežimą su mano daiktais ir sek paskui mane. Džonai... — Šis 
jau komandavo riteriams. 

Džudit pervažiavo tiltą ir vartų arką. Ji klausinėjo savęs, ar kada nors išeis iš už 
šių sienų atgal. Volteris Demari jos laukė. Tąsyk, kai buvo susitikę, jis jai pasirodė ma- 
lonus jaunuolis, ne gražuolis, bet ir ne baidyklė — o dabar žydrose akyse ji išvydo silpną 
jo būdą, jo nosis buvo pernelyg didelė. o plonų lūpų išlinkis bylojo apie žiaurumą. 

Jis įsmeigė į ją akis. 

— Jūs dar gražesnė negu maniau. 

Tą rytą ji buvo rūpestingai apsirengusi. Plaukus dabino žemčiūgų siūlelis. Kūną 
standžiai aptempė apatinė rausvo šilko suknelė. apsiūta baltu kailiuku. Ant viršaus — 
kaštoninio aksomo suknia, išsiuvinėta auksiniais Žžaibukais, siauromis link pečių pla- 
tėjančiomis rankovėmis, pro gilią iškirptę matyti aukšta it nutekinta krūtinė. Džudit 
vos pajudėjus suknios prakirpos skleidėsi, o pro jas švytėjo rausvas šilkas. 

Jai pavyko vargais negalais išspausti šypseną ir apdovanoti ja niekšą. kartu išsi- 
lenkiant jo rankų, siekiančių apglėbti taliją. 

— Jūs man sakote komplimentą, milorde, — tarė ji, mesdama į jį žvilgsnį iš po 
blakstienų. 
| Volteris buvo susižavėjęs. 

— Tikriausiai pavargote, ir jums reikia atsigaivinti. Nelaukėme jūsų atvykstant, 
būtume paruošę pietus. 

Džudit nenorėjo, kad jis susimąstytų apie tai, kodėl ji atvyko savo noru. Pama- 
čiusi susižavėjusį Volterio žvilgsnį, suprato, kad reikia apsimesti rimtuole, drovia jau- 
na Žmona. 

— Prašau, — tarė, palenkusi galvą, — norėčiau pasimatyti su motute. 

Volteris nieko neatsakė, toliau rydamas ją žvilgsniu: tamsios, tankios jos blaks- 
tienos metė šešėlį ant švelnių skruostų, žemčiūgai plaukuose paryškino baltą odą.. 

Džonas Basetas piktai suspaudė žandikaulius ir išėjo į priekį. Jis buvo aukštas 
vyras, tokio ūgio kaip Gavinas, tik stambesnis. 

— Ponia nori pamatyti savo motiną, — kietai ištarė. Jo balsas buvo lygus, bet ir 
jame galėjai jausti jėgą. 

Volteris buvo taip susižavėjęs Džudit, kad beveik nepastebėjo Džono, tačiau Ar- 
tūras iš karto pajuto šiame žmoguje slypintį pavojų. Reikia kuo greičiau atsikratyti šio 
riterio. Jeigu jam bus leista laisvai slankioti po pilį, — bėdos neišvengsi. 

— Žinoma, miledi, — atsakė Volteris, paduodamas jai ranką. Iš šalies galėjo 
atrodyti, kad Džudit čia atvyko su mandagumo vizitu. 

Jie perėjo į antrąjį bokšto aukštą. Tarpusavio vaidų laikais medinės pakopos buvo 
nuimtos, kad įėjimas būtų per kelias pėdas nuo žemės. Džudit dairėsi į šalis, kol jie ėjo 
per didžiąją menę akmeninių laiptų link. Čia viešpatavo baisi netvarka, seni kilimai su- 
jaukti, visur mėtosi kaulai. Šunys tingiai naršė po šiukšlių krūvas. Langai be langinių. 
Akmeninės sienos aptrupėjusios, kai kur žiojėjo gilūs plyšiai. Džudit klausė savęs, ar 
gali toks nususęs būstas apibūdinti jo šeimininką. Būtent tai ji ketino išsiaiškinti. 

Elen sėdėjo ant kėdės mažame kambarėlyje, iškirstame akmeninėje sienoje tre- 
čiajame aukšte. Varinėje krosnelėje smilko medžio anglys — bokštas pastatytas dar 
tais laikais, kai Židinių nieks nebuvo nė regėjęs. 


— Mama! — sušnibždėjo Džudit ir puolusi prie jos įsikniaubė veidu į kelius. 
— Dukrele, — susijaudinusi Elen apkabino dukterį. Abidvi smaugė rauda. Paga- 
liau įstengė nusiraminti ir išspausti iš savęs bent žodį. — Kaipgi tu? 


Džudit linktelėjo ir per motinos petį žvilgtelėjo į kambaryje stovinčius vyrus. 

— Nejaugi mums neleis pasikalbėti vienoms? 

— Žinoma, — atsakė Volteris ir pasisuko eiti. — Tu taip pat išeisi, — tarė Džo- 
nui Basetui. 

— Ne. Aš nepalinksiu savo ponios vienos. 

Volteris apsiniaukė, bet nenorėjo liūdinti Džudit. 

— Tau reikėjo eiti su jais, — nepatenkinta tarė toji, Volteriui ir Artūrui dingus 
anapus durų. 

Džonas sunkiai dribo į kėdę šalia krosnelės. 

— Nepaliksiu jūsų vienos. 


— Bet aš noriu, kad pabūtume su mama vienos! — Nė nežvilgtelėjęs į ją, Džo- 
nas nutylėjo. — Jis baisiai užsispyręs, — piktokai tarė Džudit motinai. 

— Nejaugi tai užsispyrimas, jeigu neleidžiu jums kiekvienąsyk daryti kaip jūs 
norite? — paklausė jis. — Jūs jau ir taip pasirodėte kaip reta užsispyrusi. 


Džudit jau Žžiojosi, norėdama jam atsikirsti, bet ją nutraukė linksmas Elen juokas. 

— Ar iš tikrųjų viskas gerai, dukrele? — Ji atsisuko į Džoną. — Džudit kaip tik 
tokia, kokią svajojau matyti, ir netgi daugiau, — išdidžiai tarė ji, glostydama merginai 
galvą. — O dabar sakyk, kodėl tu čia. 

— Aš... O, mama! — pradėjo mergina, ir ašaros vėl užplūdo jos akis. 

— Kas yra? Viską man sakyk. 

— Ne, negaliu! — karčiai atsakė ji ir pažvelgė į Džoną, sėdintį per arti. 

Bet šis atsakė jai tokiu niūriu žvilgsniu, kad Džudit pasijuto nekaip. 

— Neabejokite mano sąžiningumu. Pasikalbėkite su motute. Nė vienas jūsų žo- 
dis neišeis už šių durų. 

Nutarusi, kad gali juo pasikliauti, Džudit atsisėdo ant suoliuko prie motinos ko- 
jų. Norėjo viską jai pasakyti, dukrai labai reikėjo išsipasakoti. 

— Aš sulaužiau Dievui duotą priesaiką, — staiga tyliai tarė ji. 

Elen ranka, kedenusi dukters plaukus, akimirką stabtelėjo. 

— Nieko nuo manęs neslėpk, — sušnibždėjo ji. 

Žodžiai veržte veržėsi. Džudit pasakojo, kaip ji kelis sykius bandė įlieti nors 
lašelį meilės į savo šeimyninį gyvenimą, bet visos jos pastangos buvo bevaisės. Nie- 
kas, ką ji darė, negalėjo nuslopinti Elis Čatvort įtakos Gavinui. 

— O tavo priesaika? — paklausė Elis. 

— Prisiekiau, kad nieko jam neduosiu savo noru, tačiau nuėjau pas jį naktį, prieš 
jam išvykstant čia. 

Ji paraudo, prisiminus: tą naktį ir tarsi vėl pajuto ant savo kūno Gavino rankas ir 
lūpas. 

— Džudit, ar tu jį myli? 

— Nežinau. Nekenčiu ir myliu, niekinu ir žaviuosi juo. Nežinau. Jis toks milži- 
niškas — jo tiek daug. Aš visad jį jaučiu. Kai jis įeina į kambarį, rodos, jį visą pripil- 
do. Netgi kai mane kankina didžiausia neapykanta jam, kai įsivaizduoju, kaip jis laiko 
glėby kitą arba skaito jos laišką, neįstengiu atsikratyti to jausmo. Ar tai meilė? — 
klausė ji, pakėlusi į motiną klausiamą žvilgsnį. — Tai meilė, ar aš esu velnio žabango- 
se? Jis nėra geras man. Esu tikra, jog manęs nemyli. Niekada man to nesakė. Vieninte- 
lė vieta, kur jis man švelnus... 

— Lovoje? — nusišypsojo Elen. 

— Taip, — atsakė šypsena Džudit ir nusisuko, skaisčiai išraudusi. 

Elen atsakė jai ne iš karto. 

— Klausi manęs apie meilę. Argi yra pasauly žmogus, žinantis apie ją mažiau už 
mane? Tavo tėvas man taip pat rodė didžiausią dėmesį. Ar žinai, kad kartą išgelbėjau 
jam gyvybę? Naktį jis mane sumušė, ir rytą išjojus pajodinėti mano akis užtino ir pa- 
juodo. Mes jojome vieni, gerokai atsilikę nuo visų, tr staiga Roberto arklys pasibaidė, 
tr jis iškrito iš balno į pelkę. Bandė išsikepurnėti, bet su kiekvienu krustelėjimu grimz- 
do vis giliau ir giliau. Man gelte gėlė jo sumuštą kūną, ir pirmiausia panūdau nušuo- 
lituoti tolyn, jį ten palikusi, tačiau negalėjau. O vėliau, išgelbėtas, žinai, ką jis man 
pasakė? Pasijuokė ir išvadino kvaile. — Ji patylėjo. — Pasakoju tau tai, kad parody- 
čiau, jog suprantu, kokią įtaką tau daro Gavinas — visiškai kaip mano vyras man. 
Suprantu, kaip jis tave valdo, nes mano vedybinis gyvenimas buvo lygiai toks pats. 
Negaliu tau pasakyti, ar tai meilė ir ar tu myli. 

Kurį laiką jie sėdėjo tylėdami ir Žiūrėjo į rausvus liepsnos liežuvius. 

— O dabar aš išgelbėsiu savo vyrą taip pat, kaip tu išgelbėjai savąjį, — tarė Džu- 
dit. — Tavo vyras net ir po to nenustojo tavęs mušti, 0 manasis grįš pas kitą moterį. 

— Taip, — lėtai tarė Elen. 

— O vaiko gimimas ar jam ką reiškė? 

Elen susimąstė. 

— Galbūt, jeigu pirmasis būtų išgyvenęs. Bet abu, beje, berniukai, mirė. Paskui 
gimei tu, kai jis sužinojo, kad gimė mergaitė... — ji nutilo. 

— Manai, kad jūsų gyvenimas būtų susiklostęs kitaip, jeigu būtų gyvenęs pir- 
masis berniukas? — atkakliai klausė Džudit. 

— Nežinau. Kažin ar jis mušė pirmąją žmoną, pagimdžiusią jam sūnų. Bet tada 
jis buvo jaunesnis. — Staiga ji paklausė: — Džudit! Tu nėščia? 

— Taip. Jau du mėnesiai. 

Džonas pašoko, garsiai žvangtelėdamas ginklais ir šarvais. 

— Ir jūs leidotės į tokį kelią, turėdama savo įsčiose vaiką! — susijaudino jis. 

Visą šį laiką Džonas sėdėjo taip tyliai, kad moterys jį ir užmiršo. Apimtas siau- 
bo, jis prispaudė ranką prie kaktos. 

— Kartuvės man bus per lengva bausmė. Tai sužinojęs lordas Gavinas lieps ma- 
ne kankinti — to aš ir nusipelniau. 

Džudit akimirksniu pašoko, o jos auksaspalvės akys svaidė žaibus. 

— O kas jam pasakys? Juk davei žodį viską laikyti paslapty! 

— Ir kaip jūs ketinate išlaikyti tai paslapty? — pašaipiai paklausė Džonas. 

— Kai ateis laikas apie tai pranešti, aš jau būsiu toli nuo čia. — Džudit žvilgsnis 
sušvelnėjo. — Džonai, juk tu niekam to nepasakysi, tiesa? 

Bet jo veido išraiška nepasikeitė. 

— Su manimi jūsų bobiški pokštai neišdegs. Pasilikite juos tam apgailėtinam 
vyro iškamšai Volteriui Demari. 

Juos nutraukė Elen juokas. Buvo malonu jį girdėti, pernelyg retai jis skambėda- 
vo per nelaimingo gyvenimo metus. 

— Kaip malonu matyti tave tokią, dukrele. Bijojau, kad vedybos tave palauš ir 
atims dvasios stiprybę. 

Bet Džudit nesiklausė. Džonas ir taip per daug sužinojo. Per daug savo slaptų 
minčių ji jam atvėrė, ir dabar jos skruostai ryškiai nuraudo. 


— Ne, — atsiduso Džonas. — Reikia būti antžmogiu, kad sutramdytum tokią 
kaip ji. Daugiau nemaldauk manęs, vaikeli. Nesakysiu nieko, ką girdėjau, kol tu manęs 
nepaprašysi. 


— Net Gavinui? 

Jis neramiai žvilgtelėjo į ją. 

— Aš jo dar nemačiau. Daug atiduočiau, kad sužinočiau, kur jis kalinamas ir ar 
viskas su juo gerai. 

— Džudit, — sušuko Elen, — dar nepapasakojai man, kodėl tu čia. Ar Volteris 
Demari pasiuntė tavęs paimti? 

— Džonas vėl susmuko ant kėdės. 

— Mes čia todėl, kad ledi Džudit pati panoro čia atvykti. Ji nenori nė girdėti 
protingų patarimų. | 

— Nėra jokio kito kelio, — atsakė Džudit, taip pat sėsdamasi į savo vietą. — Ką 
jie tau pasakė? — kreipėsi ji į motiną. 

— Nieko. Mane... čia atvežė mirus Robertui. Visą savaitę su niekuo nepersita- 
riau nė žodeliu. Netgi kambarinė tylėjo it nebylė. 

— Tai tu nežinai, kur laiko Gaviną? 

— Ne. Tiktai dabar iš tavęs sužinojau, kad ir jis čia. Ką lordas Demari tikisi 
gauti? 

— Mane, — paprastai atsakė Džudit ir nuleidusi akis skubiai papasakojo apie 
Volterio planus išskirti ją su Gavinu. 

— Betgi tai neįmanoma, jeigu tu nešioji Gavino kūdikį. 

— Taip, — patvirtino Džudit, žvilgtelėjusi į Džoną. — Štai viena iš priežasčių, . 
kodėl tai reikia laikyti paslapty. 

— Džudit, ką tu darysi? Kaipgi tu eiii išvaduoti save, Gaviną, Džoan ir vyro 
Žmones? Juk neįveiksi akmeninių sienų. 

Džonas krenkštelėjo, tuo parodydamas savo pritarimą. 

— Nežinau, — suirzusi atsakė Džudit. — Nematau kito kelio. Kraštutiniu atveju 
galiu ištempti iš čia tave. Bet pirmiausia turiu rasti Gaviną. Tiktai tada... 

— Ar atsivežei kartu Džoan? — nutraukė ją Elen. 

— Taip, — atsakė Džudit, supratusi, kad motinai kilo kažkokia mintis. 

— Paprašyk Džoan surasti Gaviną. Jeigu reikia rasti vyrą, ji tai padarys. Ta mer- 
gytė mažai skiriasi nuo rujojančios kalės, — Džudit linktelėjo. — Taip, o kaip tas Vol- 
teris Demari? — tęsė Elen. 

— Mačiau jį gal tik porą sykių. 

— Ar galima juo pasitikėti? 

— Ne! — įsikišo Džonas. — Pasitikėti negalima nei juo, nei jo "uodega". 

Džudit nieko neatsakė. 

— Demari laiko mane gražuole, ir aš ketinu tokia būti tol, kol rasiu Gaviną ir 
padėsiu jam iš čia ištrūkti. 

Elen žvilgtelėjo į dukterį, tokią žavią ryškiuose ugnies atšvaituose. 

— Tu labai mažai pažįsti vyrus, — tarė ji. — Jie visai nepanašūs į sąskaitų kny- 
gas, kuriose tu užrašai skaičius ir gauni tikslias sumas. Jie visai kitokie... 1r kur kas 
galingesni už tave ar mane. 

Netikėtai Džonas pakilo ir pažvelgė į duris. 

— Jie grįžta. 

— Džudit, klausyk manęs, — skubiai tarė Elen. — Paklausk Džoanos, kaip elg- 
tis su Volteriu. Ji gerai pažįsta vyrus. Duok žodį, kad klausysi jos patarimo ir nieko 
nedarysi neapgalvotai. 

— Aš... 

— Duok man žodį! — pareikalavo Elen, suspaudusi delnais dukters galvą. 

— Aš padarysiu viską, ką galėsiu. Tai tikrai galiu tau pažadėti. 

— To ir pakanka. 

Durys atsidarė, ir jie nutilo. Atėjo Džoan ir dar viena kambarinė palydėti Džudit 
i jos kambarį, kur ji galės persirengti ir pasiruošti vakarienei su jo šviesybe. Skubiai 
atsisveikinusi su motina ir lydima Džono, ji nusekė merginas. 

Ketvirtajame aukšte buvo didelis šviesus kambarys. Grindys išklotos naujais ki- 
limais, o akmeninės sienos neseniai išbaltintos — atrodė, lyg jis būtų ruoštas ilgai 
lauktam svečiui. Džudit liko su kambarine, o Džonas įsitaisė anapus durų. Volteris, 
matyt, taip ja pasitikėjo, kad nė šnipinėti nieko nepristatė. 

Nusipraususi rankas ir veidą, Džudit pažvelgė į savo kambarinę. 

— Ar žinai, kur laiko lordą Gaviną? 

— Ne, mano ponia, — kiek įtariai atsakė toji, neįpratusi, kad šeimininkė jos ko 
nors klausinėtų. 

— Ar galėtum sužinoti, kur jis? 

Džoan nusišypsojo. 

— Manau, kad galėčiau. Čia knibždėte knibžda visokių liežuvautojų ir plepių. 

— Ar tau reikės pinigų, kad ką išgautum? 

Džoan buvo apstulbinta. 

— Ne, mano ponia. Aš klausinėsiu vyrų. 

— Ir jie tau taip paprastai atsakys? 

Džoan vos nesprogo iš puikybės. Jos žavingoji šeimininkė beveik nieko neišma- 
no, tik savo sąskaitas ir dvaro ūkio reikalus. 

— Viskas priklauso nuo to, kaip vyro paklausi. 

Džudit pasipuošė sidabro spalvos suknia su plačiomis prakirpomis, pro kurias 
“žvilgčiojo" tamsiai žalio atlaso apatinė suknelė. Plačios rankovės, apsiūtos tokiu pat 
Žaliu atlasu, platėjo į apačią, 0 nuo riešų nukaro beveik iki sijono vidurio. Plaukus 
pridengė priderinto atspalvio standus kykas, siuvinėtas sidabrinėmis lelijomis. 

Džudit sėdėjo ant kėdės, o Džoan tvirtino jai kyką. 

— O ką, jeigu moteris panorės ką nors sužinoti iš lordo Volterio? | 

— Hm, — susijaudinusi numykė Džoan. — Aš juo nepasitikėčiau, nors tas seras 
Artūras, kuris neatsilieka nuo jo nė per žingsnį, anaiptol nėra nemalonus. 

Džudit staigiai nusisuko. 

— Ką čia tauški? Artūro toks sunkus žvilgsnis. Iš karto matyti, koks jis niekšas. 

— O argi lordas Volteris kitoks? — Džoan nesiceremonydama pasuko šeiminin- 
kė galvą, dabar ji jautė savo pranašumą: juk jos patirties, kaip elgtis su vyrais, nė iš 
tolo nepalyginsi su naivuolės ponios. — Jis toks pat godus, žiaurus, egoistas ir nesilai- 
ko žodžio. Visiškai toks pats, netgi blogesnis. 

— Tai kodėl?.. 

— O todėl kad seras Artūras visada toks pats. Moteris žino, ko iš jo galima tikė- 
tis ir kaip jam įtikti. Su juo galima susidoroti. 

— Vadinasi, lordas Volteris ne toks? 

— Ne, mano ponia. Lordas Volteris — ir vaikas, ir vyras. Jis permainingas kaip 
vėjo dvelksmas. Vos tik gaus norimą žaislą, jis jam tučtuojau nusibos ir taps neįdomus. 

— Tas pats ir su moterimis? 

Džoan staiga atsiklaupė priešais savo šeimininkę. 

— Išklausykite mane atidžiai, nes per savo gyvenimą aš nuodugniai pažinau vy- 
rus. Tuojau lordas Volteris užsiliepsnos meile jums. Jis kraustysis iš proto nuo geismo 
1r kol kurstysite jame tą ugnį — jūs saugi. 

— Saugi? Nesuprantu. 

— Jis nužudė jūsų tėvą, pagrobė motiną ir paėmė į nelaisvę vyrą taip pat stumia- 
mas aistros. Kas. jūsų manymu, bus su mumis, jeigu toji ugnis užges? 

Džudit vis dar jos nesuprato. Kai jie su Gavinu mylėjosi, jų aistros ugnis lieps- 
nojo kur kas ilgiau negu kelias trumputes akimirkas. Iš tikrųjų, kuo ilgiau ji gulėjo jo 
lovoje, tuo labiau jo geidė. 

— Ne visi vyrai panašūs į lordą Gaviną, — su įkarščiu tęsė Džoan, nutuokdama, 
apie ką galvoja Džudit. — Kai tik jūs atsiduosite lordu: Volteriui, iš karto neteksite 
savo galios jam. Tokiems kaip jis svarbiausia Žaidimas. 

Džudit ėmė ją po truputį suprasti. 

— Kaip galėsiu išlaikyti jį tolėliau? — ji jau susitaikė su ta mintim, kad atsiduo- 
tų šimtui vyriškių, jeigu tik tai išgelbėtų gyvybę tam, kurį myli. 

— Jis jūsų nevers. Lordas Volteris turi tikėti. kad šį asistavimą vainikuos perga- 
lė. Galite reikalauti iš jo, ko tiktai norite, ir jis mielai viską jums duos, tiktai būkite 
gudri. Jis pradės pavyduliauti. Žiūrėkite, neprasitarkite jam, kad mylite lordą Gaviną. 
Tegu mano, kad įžiebė jumyse geismą. Pamosuokite morka jam priešais nosį, bet ne- 
duokite atsikąsti. 

Džoan atsiklaupė ir kritišku žvilgsniu nužvelgė šeimininkės drabužius. 

— O ką tu pasakysi apie serą Artūrą? 

— Lordas Volteris jį valdo, bet kraštutiniu atveju jį galima papirkti. 

Džudit atsistojo ir pažvelgė į kambarinę. 

— Manai, kad aš kada nors išmoksiu taip kaip tu suprasti vyrų charakterį? 

— Tiktai kai aš išmoksiu skaityti, — atsakė Džoan ir nusijuokė — taip jai tai 
atrodė nerealu. — Kam jums to reikia, jeigu turite lordą Gaviną? Jis vertas visų vyrų, 
kartu paimtų. 

“Ar aš turiu Gaviną? Ar aš jo noriu?" — galvojo Džudit, kai jos išėjusios iš 
kambario lipo laiptais į didžiąją menę. | 


Šešioliktas skyrius 


— Miledi, — tarė Volteris ir pabučiavo Džudit ranką. Ji nepakėlė akių visa savo 
išvaizda duodama suprasti, kad sutrikusi. — Nuo mūsų paskutinio susitikimo praėjo 

tiek daug laiko, o jūs dar labiau išgražėjote. Prieikite prie stalo ir sėskitės šalia manęs. 
Mes paruošėme vakarienę jūsų atvykimo proga. 

Jis nuvedė ją prie ilgo stalo ant pakylos. Staltiesė sena, visa dėmėta, o alaviniai 
indai ir šakutės sulankstyti. Jiems susėdus, Volteris atsisuko į Džudit. 

— Ar jums patogu jūsų kambary? 

— Taip, — tyliai atsakė ji. 

Jis šyptelėjo, kiek išpūtęs krūtinę. 

— Pradėkite, miledi, jums nereikia manęs bijoti. 

Jo bijoti! — su įniršiu pagalvojo ji, pakėlusi į jį akis, bet tuojau susigriebė. 

— Aš nebijau, tik stebiuosi. Nesu pratusi prie vyrų draugijos, o tie, kuriuos pa- 
žinojau, niekada nebuvo geri man. 

Jis paėmė jos ranką. 

— Pabandysiu tai ištaisyti. Aš daug Žinau apie jus, nors jūs beveik nieko nežino- 
te apie mane. Sakykim, ar žinote, kad buvau jūsų brolių draugas? 

— Ne, — nusistebėjo Džudit. — Ar tada mano tėvas žadėjo mane atiduoti jums 
į žmonas? — paklausė ji, nutaisiusi nekaltą veidelį. 

— Taip... ne... — miksėjo Volteris. 

— Ą, aišku, milorde. Tai buvo iš karto po mano mylimų brolių mirties. 

— Taip! Būtent tada, — nusišypsojo Volteris. 

— Mano vargšai broliai turėjo tiek mažai draugų. Nuostabu, kad bent retkarčiais 
jie su jumis susitikdavo. O mano tėvas! Nenorėčiau apie jį sakyti nieko bloga, bet jis 
visada viską painiojo. Tikriausiai ir su ta mūsų vestuvių sutartimi ką nors pripainiojo. 

— Nebuvo jokios... — pradėjo Volteris ir tuojau pat gurkštelėjo vyno. Juk nega- 
lėjo Jai prisipažinti, kad nebuvo jokio dokumento. 

Džudit palytėjo jį drebančia ranka. 

— Ar aš ką ne taip pasakiau? Jūs mane mušite? 

Jis skubiai atsisuko ir pamatė jos akyse ašaras. 

— Mieloji Džudit, — tarė, aistringai bučiuodamas jos pirštelius, — kas čia per 
pasaulis šis, jeigu toks švelnus ir nekaltas tvarinys taip bijo vyrų? 

Ji neva nusibraukė ašaras. 

— Atleiskite. Aš tokia nepatyrusi ir... — Džudit nuleido akis. 

— Nagi padovanokite man šypseną. Prašykite manęs dovanos, prašykite ko tik- 
tai norite, — viską dėl jūsų padarysiu. 

Džudit staiga pakėlė akis. 

— Labai norėčiau, kad mano motutei duotų geresnį kambarį, — tvirtai tarė ji. — 
Gal tame aukšte, kur ir manasis? 

— Mano pone, — įsikišo seras Artūras, sėdėjęs Džudit dešinėje ir nepraleidęs 
nė vieno jų žodžio. — Ketvirtame aukšte jai bus per daug laisvės. 

Volteris apsiniaukė. Jis labai jau norėjo įtikti savo dailutei, drovuolei belaisvei 
ir pasirodyti jos akyse tikru geradariu, o vasalo žodžiai, pasakyti jai girdint, labai jį 
pažemino. 

Artūras iš karto suprato savo klaidą. 

— Mano pone, aš tik norėjau pasakyti — ta moteris jausis saugesnė, jei ją sau- 
gos patikimas žmogus, — jis žvilgtelėjo į Džudit. — Sakykite, miledi, jeigu jums pa- 
čiai tektų nuspręsti, kurį savo Žmogų pasirinktumėte? 

— Džoną Basetą, — nė nemirktelėjusi atsakė Džudit ir tuojau prikando liežuvį. 
Bet jau buvo per vėlu — neapgalvotai išsprūdusių žodžių nesugrąžinsi. 

Artūras patenkintas dirstelėjo į ją ir pažvelgė į Volterį. 

— Šit. Iš pačios ponios lūpų. Ji pati parinko ledi Elen sargą. 

“Ir likau be pagalbininko tuo atveju, jeigu panorėčiau bėgti", — pagalvojo Džu- 
dit. Seras Artūras žiūrėjo į ją taip, lyg skaitytų jos mintis. 

— Puiki mintis! — šūktelėjo Volteris. — Ar jums taip bus gerai, miledi? 

Ji nieko greitosiomis nesumetė, kad galėtų pasilikti Džoną šalia savęs (o galbūt 
be jo pati turės daugiau laisvės). 

— Man labai džiugu tai girdėti, milorde, — švelniai tarė ji. — Esu tikra, kad 
Džonas gerai rūpinsis mano motute. 

— O dabar grįžkime prie malonesnių dalykų. Ką pasakytumėte dėl mano pasiū- 
lymo joti rytoj į medžioklę? 

— Į medžioklę, milorde? Aš... 

— Na? Nereikia nieko nuo manęs slėpti. 

— Tai kvailas noras. 

— Na, na, sakykite gi jį, — kantriai šypsojosi Volteris. 

— Aš tik neseniai palikau tėvų namus, o ten man buvo leista važinėtis tik specia- 
liai tam skirtoje dvaro dalyje. Nesu mačiusi tokių senų pilių. Jūs juoksitės iš manęs! 

— Ne, nesijuoksiu! — nusišypsojo Volteris. 

— Aš norėčiau apžiūrėti visą pilį: užpakalinį kiemą, arklides, netgi aliejaus spau- 
dyklą. 

— Tai rytoj rytą surengsiu jums tikrų tikriausią iškylą, — nusijuokė Volteris. — 
Jūsų prašymą visai nesunku patenkinti, ir aš padarysiu viską, kad jums būtų malonu, 
miledi. 

Jis įsmeigė į ją degančias aistra akis, ir Džudit nuleido blakstienas, daugiausia, 
žinoma, dėl to, kad jis nepastebėtų neapykantos kupino jos žvilgsnio. 

— Milorde, — vos girdimai tarė, — bijau, kad esu labai pavargusi. Tikiuosi, 
man atleisite? 

— Žinoma. Jūsų noras — man įstatymas, — pašokęs jis ištiesė ranką, padėda- 
mas jai atsistoti. 

Susinėręs rankas ant krūtinės, Džonas stovėjo kiek atokiau nuo Džudit kėdės. 

— Norėčiau pasikalbėti su savo tarnu, — tarė ji ir nuėjo prie Džono, Volteriui 
dar nespėjus atsakyti. — Seras Artūras paskyrė tave saugoti mano mamą, — tarė Džu- 
dit be jokių įžangų. 

— Ne. Lordas Gavinas... 

— Ššš! — nutildė jinai Džoną, griebdama jį už rankos. — Nenoriu, kad mus kas 
išgirstų. Kokią priežastį tu gali sugalvoti atsisakydamas? Tas kvailys mano, kad aš jau jo. 

— Jis bando jums įtikti. 

— Ne, dar ne, bet būtinai tai padarys. Būk su mano motina. Netikiu, kad seras 
Artūras leistų ją perkelti į kitą vietą, jeigu tu atsisakysi. Ji ilgai netvers tame drėgname 
šuliny. 

— Jūs daug galvojate apie savo motiną ir labai mažai — apie save. 

— Klysti. Aš saugi, o jai gali prasidėti reumatas. Jeigu ir mane įkištų į tokią 
drėgną kamarėlę, aš paprašyčiau ir sau ko geresnio. 

— Meluojate, — ramiai tarė Džonas. — Jeigu nebūtumėte tokia užsispyrusi, 
sėdėtumėte dabar sau saugiai namie. 

— Tu skaitai man pamokslus, — pyktelėjo Džudit. 

— Tai būtų tuščias darbas. Eisiu pas ledi Elen tik tada, jeigu pažadėsite nedaryti 
jokių kvailysčių. 

— Galiu netgi prisiekti, jei taip nori. 

— Jūsų liežuvis labai šmaikštus, bet dabar ne laikas ginčytis. Jie eina. Lauksiu 
iš jūsų kuo daugiau žinių. Tikiuosi, tai padės man negalvoti apie kankinimus, kuriems 
mane skirs lordas Gavinas. 

Kai Džudit liko kambary tik su savo tarnaite, toji nusikvatojo. 

— Šiandien vakare jūs nušluostėte nosis visiems geriausiems aktoriams, — džiau- 
gėsi ji. — Jūs Londone toli nueitumėte. Kurgi išmokote tokį triuką — įdrėksti į akies 
kamputį, kad ištrykštų ašaros? 

Džudit sunkiai atsiduso. Džoan žodžiai priminė jai vestuvių dieną ir Elis Gavino 
glėby. 

— Išmokau to iš vienos moters, melagės ir veidmainės, — niūriai atsakė ji. 

— Kas ji bebūtų, šiandien ją pranokote. Netgi aš beveik patikėjau jūsų ašaro- 
mis. Tikiuosi, pasiekėte, ko norėjote. 

— Tu tikrai manai, kad aš kažko norėjau? 

— O kam gi dar rodyti vyrui savo ašaras? 

Džudit vėl pagalvojo apie Elis. 

— Kam dar... — burbtelėjo ji. 

— Tai jūs gavote to, ko siekėte? — neatstojo Džoan. 

— Didžiumą. Bet tas Artūras mane apmovė. Džoną pasiuntė saugoti mano moti- 
nos. Saugoti! Cha! Kaipgi du belaisviai, užrakinti už sunkių durų, gali saugoti vienas 
kitą? Mano sergėtojas tapo kambarine, lindės užrakintas, ir aš vėl viena. Be to, man 
teks gelbėti vienu žmogumi daugiau. 

Džoan atleido jos suknelės raištelius. 

— Esu tikra, kad jis Džoną pasiuntė toliau nuo jūsų ne šiaip sau. 

— Tu teisi, bet lordas Volteris kvailys. Pirmiau lepteli, paskui pagalvoja. Reikia 
būti atsargesnei ir kalbėtis su juo toliau nuo sero Artūro ausų. 

— O štai šitai, matyt, sudėtingiausia. — Džoan nuėmė antklodę. 

— Ką ketini daryti, Džoan? — paklausė Džudit, pamačiusi, kad kambarinė tai- 
sosi plaukus. 

— Ketinu imtis ieškoti lordo Gavino, — nusišypsojo ji. Dabar kambarinė ir ponia 
kalbėjo beveik kaip lygi su lygia. — Kai rytoj susitiksime, aš turėsiu jums naujienų. 

Džudit jau negirdėjo, kaip paskui merginą užsidarė durys. Nors manė, kad iš 
rūpesčių ir nerimo negalės užmigti, bet atsitiko kitaip — užsnūdo, vos padėjusi galvą 
ant pagalvės. 


Volteris ir Artūras stovėjo didžiojoje menėje. Stalai buvo išnešti, ir kariaunin- 
kai, pasitiesę ant grindų šiaudinius kilimėlius, jau ketino gultis miegoti. 

— Aš ja nepasitikiu, — vos girdimai sušnibždėjo seras Artūras. 

— Nepasitiki? — pratrūko Volteris. — Kaip gali taip kalbėti, ją pamatęs? Tai 
švelni gėlelė, Kuri virpa vos pamačiusi surauktus antakius. 

— Bet kai reikalavo geresnio kambario savo motinai, ji visai neatrodė išsigandusi. 

— Reikalavo! Ji niekada nieko nereikalavo. Tai jai nebūdinga. Ji uesiog jaudi- 
nosi dėl ledi Elen. Tai dar kartą rodo, kokia ji švelni. 

— Tai švelniai gėlelei pavyko per vieną vakarą gauti iš jūsų labai daug. Prisimin- 
kite, kaip ji privertė jus prisipažinti, kad nebuvo jokios raštiškos sutarties su jos tėvu. 

— Argi tai svarbu? — susijaudino Volteris. — Ji nenori toliau gyventi su Gavinu 
Montgomeriu. 

— Kodėl jūs tuo įsitikinęs? 

— Aš girdėjau... 

— Girdėjau! Ha! Tada ko gi ji atvažiavo čia? Ne tokia ji naivi, kad nesuprastų, 
jog jai gresia pavojus. 

— Nori pasakyti, kad aš galiu padaryti jai ką bloga? — piktai paklausė Volteris. 

Artūras pažvelgė į jį apstulbęs. 

— Ne, bet tik tol, ko! ji jums nauja. — Jis gerai pažinojo Volterį. — Turite susi- 
tuokti su ja iki tol, kol įsitempsite į lovą. Tik tada galėsite ją gauti. Jeigu pergulėsite su 
ja dabar, negavęs bažnyčios palaiminimo, ji gali neapkęsti jūsų, kaip kad atsitiko, sa- 
kėte, jos vyrui. 

— Nenoriu klausytis tavo patarimų apie tai, kaip man elgtis su moferimis! Aš 
čia šeimininkas. Negi neturi kitų darbų ir reikalų. 

— Turiu, pone, — nusišypsojo savimi patenkintas Artūras. — Rytoj privalau 
padėti savo šeimininkui aprodyti belaisvei mūsų pilies gynybą. 

Jis pasuko durų link, o Volteris paleido jam į galvą grafiną. 


Džudit pabudo labai anksti, kambary buvo dar tamsu. Ji iš karto prisiminė Džo- 
an žodžius, kad rytą toji pasakys naujienų apie Gaviną. Džudit staigiai nusimetė ant- 
klodę ir įkišo rankas į chalato rankoves. Ją labai puošė dailus drabužis iš šviesiai rudo 
bizantiško brokato, siuvinėtas šviesesnio atspalvio gėlėmis ir apdailintas kreminiu kaš- 
myru. Šiaudinis Džoan patiesalas buvo tuščias. Džudit iš pykčio sukando dantis, ta- 
čiau tuojau pat sunerimo. Nejaugi i: Džoan ją paliko? O gal Artūras suprato, kad ji 
šnipinėja? 

Durys beveik be garso atsivėrė, ir jose šmėstelėjo Džoan. 

— Kur tu buvai? — garsiai sušnibždėjo nepatenkinta Džudit. 

Mergina delnais užsispaudė burną, kad sulaikytų besiveržiantį išgąsčio riksmą. 

— Mano ponia! Kaip jūs mane išgąsdinote. Kodėl jūs ne lovoje? 

— Ir tu drįsti manęs to klausti? — sušnypštė Džudit, bet paskui susivaldė. — 
Eikš čia, pasakok. Ar sužinojai ką apie Gaviną? — Džudit paėmė merginą už rankos ir 
trūktelėjo prie lovos. Turkiškai surietusios kojas, jos įsitaisė ant minkštų patalų. 

Tačiau Džoan vengė susitikti su įdėmiu auksinių savo šeimininkės akių žvilgsniu. 

— Taip, mano ponia, aš jį radau. 

— Ar jis sveikas? — suvirpėjo Džudit. 

Įkvėpusi į krūtinę kuo daugiau oro, Džoan ėmė pasakoti. 

— Man buvo nelengva jį rasti. Jis labai rūpestingai saugomas, 0 ir pasiekti jį... 


sunku. Bet, — nusišypsojo ji, — man pasisekė: atrodo, aš labai patikau vienam sargy- 
biniui, ir mes gana daug laiko praleidome kartu. O, koks vyras! Visą naktį jis... 
— Džoan! — nutraukė ją Džudit. — Tu bandai kažką nuslėpti nuo manęs, tiesa? 


Kas yra mano vyrui? Kaipgi jis? 

Džoan pažvelgė į šeimininkę ir norėjo kažką sakyti, paskui įsikniaubė į delnus. 

— Tai kraupu, mano ponia. Sunku patikėti, kad jie galėjo taip su juo pasielgti. 
Juk jisai dvarininkas! Netgi su baudžiauninkais taip nesielgiama. 

— Pasakok, — negyvu balsu tarė Džudit. — Pasakok viską. 

Džoan, kuriai sunkiai pavyko sulaikyti besiveržiančias ašaras ir skrandį tąsantį 
vėmulio priepuolį, pakėlė galvą. 

— Kai kurie pilies gyventojai žino, kad jis čia. Jį atvežė vieną, naktį ir... įmetė 
žemyn. 

— Žemyn? 

— Taip, mano ponia. Po rūsiu yra didoka duobė. Ant "grindų" sunkiasi vanduo, 
ir ten gyvena... šliaužiojantys padarai... 

— Ir ten laiko Gaviną? 

— Taip, mano ponia, — tyliai atsakė Džoan. — Tos duobės “lubos" — rūsio 
grindys, ir jos labai aukštai. Ten nulipti galima tik kopėčiomis. 

— Ar matei tą vietą? 

— Taip, mano ponia, — ji vėl nuleido galvą. — Ir lordą Gaviną. 

Džudit griebė merginą už rankos. 

— Tu jį matei ir taip ilgai tyli, nieko man nesakai? 

— Negalėjau patikėti, kad tas... tas žmogus — lordas Gavinas, — jos veide atsi- 
spindėjo tikra kančia. — Jis visada buvo toks gražus, toks stiprus, o dabar iš jo beliku- 
si oda ir kaulai. Akys juodos ir, rodos, veria tave kiaurai. Sargybinis — tas, su kuriuo 
jau tamsoje. Lordas Gavinas — iš pradžių suabejojau, kad tai jis — paslėpė veidą netgi 
nuo tos silpnos švieselės. O grindys, mano ponia... jos judėjo! Ten nėra jokios sausos 
vietelės. Kaip jis miega? Ten nėra kur atsigulti. 

— Ar tikrai ten buvo lordas Gavinas? 

— Taip, sargybinis sušėrė jį rimbu, ir jis pakėlęs ranką su neapykanta pažiūrėjo 
į mus. 

— Ar jis tave pažino? 

— Abejoju. Iš pradžių to bijojau, bet dabar supratau, kad jis jautėsi taip, jog jau 
nieko nebegalėjo pažinti. 

Džudit susimąsčiusi nusuko akis. Džoan palytėjo jos ranką. 

— Mano ponia, jau per vėlu. Jam nedaug beliko gyventi šiame pasaulyje, jis ir 
keleto dienelių neištemps. Užmirškite jį. Dabar jis baisesnis už numirėlį. 

Džudit nudelbė ją sunkiu žvilgsniu. 

— Argi nesakei man ką tik, kad jis gyvas? 

— Pusgyvis. Jeigu jau šiandien jį iš tenai ištrauktų, saulės spindulys būtų jam 
mirtinas. 

Džudit atsistojo. 

— Man reikia rengtis. 

Džoan žvilgtelėjo į tiesią šeimininkės nugarą. Nutarusi, kad toji atsisakė min- 
ties gelbėti vyrą, mergina apsidžiaugė. Susiraukšlėjęs, sunykęs belaisvio veidas tebes- 
tovėjo jai prieš akis. Bet įtarimas dar nepaleido Džoan. Pernelyg ilgai ji gyveno su 
Džudit, kad nežinotų, jog jos mažytė ponia retai kada palieka darbą nebaigtą. Būdavo 
taip, kad Džoan virsdavo iš koto, aptarinėdama su Džudit įvairiausius dalykus ir įtiki- 
nėdama ponią, kad ši pakeistų savo nuomonę, bet toji niekada nepasiduodavo. Jeigu ji 
nuspręsdavo, sakykim, nuimti derlių nuo laukų iki tam tikro laiko, tai būtinai ir nuim- 
davo, net jeigu pačiai Džudit tekdavo padėti kulti rugius. 

— Džoan, man reikės paprastos, tamsios kaimietės suknelės ir 1lgaaulių batų, 
kad ir didokų — pavilksiu. Ir suolo. Ilgo, bet siauro, kad lįstų pro tą landą. Ir dar — 
geležinės dėžutės. Nedidelės. plokščios — tokios, kad galėčiau slėpti ją ant pilvo. 

— Ant pilvo? — vos įstengė ištarti Džoan. — Negali būti, kad jūs... Argi aš 
jums neaiškinau, kad jis jau beveik lavonas, kad jį išgelbėti neįmanoma? Argi galima 
ten nemačiomis nunešti suolą? Na, valgį dar dar, bet... — Džudit žvilgsnis privertė ją 
užsičiaupti. Jaunoji ponia buvo miniatiūrinė, bet kai jos auksinių akių žvilgsnis tapda- 
vo toks sunkus kaip dabar, neįmanoma jai nepaklusti. — Suolą, batus, suknelę ir... 
geležinę dėžutę, kurią galima slėpti ant pilvo, — sarkastiškai išvardijo Džoan. 

— Taip, ant mano pilvo, — visai rimtai patvirtino Džudit. — O dabar padėk man 
apsirengti. 

Iš savo dėžės, pastatytos prie lovos, ji išsitraukė geltono šilko apatinę suknelę. 
Nuo riešo iki viršaus rankoves puošė dvidešimt žemčiūginių sagučių. Ant viršaus ji 
apsivilko kaštoninę auksinio atspalvio suknią su plačiomis, žemyn krintančiomis ran- 
kovėmis. Nuo liemens iki drabužio apačios — iš rudų šilkinių raištelių nupintas dir- 
žas, į kurį įverti brangakmeniai. 

Džoan paėmė dramblio kaulo šukas ir ėmė šukuoti Džudit plaukus. 

— Neparodykite jam, kad bent truputėlį jaudinatės dėl lordo Gavino. 

— Nebūtina man to sakyti. O dabar eik ir surask, ką sakiau. Ir žiūrėk, kad tavęs 
niekas nepastebėtų. 

— Negaliu aš slapčia nunešti suolo. 

— Džoan! 

— Taip, mano ponia, padarysiu viską, ką liepėte. 

Po kelių valandų, visą rytą vaikštinėjęs su Džudit ir aprodęs jai arklides, sūrinę, 
net aliejaus spaudyklą, Volteris tarė: 

— Miledi, jūs gal pavargote. Manau, kad tai jūsų visai nedomina. 

— O, klystate! — nusišypsojo Džudit. — Sienos tokios storos, — apsimestinai 
nusistebėjo. 

Pilis buvo stulbinančiai paprasta ir primityvi. Keturaukštį akmeninį bokštą juo- 
sė dvylikos pėdų siena. Žvalgybinės sienos, kurių viršuje vaikščiojo sargybiniai, atro- 
dė apsnūdusios, ramios. 

— Gal ponia pageidautumėte apžiūrėti riterių ginklus ir patikrinti jų šarvus? 
Esu tikras, kad nesate šiems daikčiukams abejinga, — pasiūlė stebėdamas ją Artūras. 

Džudit vargais negalais išlaikė abejingą veido išraišką. 

— Nesuprantu, apie ką jūs kalbate, sere, — tarė ji. 

— Ir aš, Artūrai! — pridūrė Volteris. 

Artūras nieko neatsakė, toliau įdėmiai stebėdamas Džudit. Ji įsitikino, kad tai 
jos priešas. Vyriškis perprato jos domėjimąsi pilies gynybiniais įtvirtinimais. Ji atsisu- 
ko į Volterį. 

— Bijau, kad pavargau labiau negu man atrodė. Tai tikrai buvo ilgas pasivaikš- 
čiojimas. Manau, kad man reikėtų atsikvėpti. 

— Žinoma, miledi. 

Džudit norėjo atsikratyti jo ir jo rankų, taip dažnai graibstančių ją už liemens, 
už pirštų. Lengviau atsiduso, atsisvėikinusi su juo prie savo miegamojo durų, ir nenu- 
sirengusi dribo ant lovos. Visą rytą ji tegalvojo apie Džoan pasakojimą. Nesunku buvo 
įsivaizduoti, kaip Gavinas kamuojasi pusgyvis toje baisioje duobėje. 

Durys atsivėrė, bet ji nekreipė dėmesio. Kilmingai damai retai pavyksta būti 
vienai. Visada po kambarį šen ir ten 2ija kambarinės. Bet čia ji staiga riktelėjo, kaklą 
palytėjus vyro rankai. 

— Milordas Volteris! — sukliko, skubiai dairydamasi į šalis. 

— Nebijokite, — tyliai tarė jis, sėsdamasis šalia ant lovos. — Mes vieni, aš 
pasižiūrėjau. Tarnai Žino, kad bus griežtai nubausti. jeigu nepaklus. 

Džudit sunerimo. 

— Jūs manęs bijote? — paklausė jis. — Nereikia. Argi nežinote, kad myliu jus? 
Pamilau jau pirmąsyk jus išvydęs. Laukiau, kada priartėsite prie manęs, jodama su 
palyda į bažnyčią. Ar papasakoti jums, kokia man atrodėte? — Paėmęs jos garbaną, 


apsuko sau aplink ranką. — Jūs tada savo grožiu užtemdėte saulę. Auksinė suknelė, 
auksaspalvės jūsų akys... — Jis nuvyniojo plaukų sruogą ir uždėjęs ant delno ėmė drai- 
kyti ją pirštais. — Kaip tada troškau palytėti šiuos nuostabius plaukus. Ir tuo metu 


supratau, kad jūs — man skirtoji. O jūs ištekėjote už kito! — peikiamai baigė jis. 

Džudit išsigando, bet ne jo paties ar to, ką jis gali jai padaryti, o to, ką praras, 
Jeigu jis paims ją tiesiog dabar. Ji paslėpė veidą delnuose, apsimetusi, kad verkia. 

— Miledi! Mano mylimoji Džudit. Atleiskite man. Ką aš padariau bloga? — 
susirūpino jis. 

Ji pabandė susitvardyti. 

— Tai aš turiu prašytis atleidimo. Tiesiog tie vyrai... 

— Ką — vyrai? Galite viską man sakyti. Aš jūsų draugas. 

— Tikrai? — paklausė ji, pakeldama į jį maldaujantį žvilgsnį. 

— Taip, — sušnibždėjo Volteris, rydamas ją akimis. 

— Aš niekad nesu turėjusi vyro, kuris būtų kartu ir draugas. Iš pradžių tėvas, 
paskui broliai... Ne! Nekalbėsiu apie juos blogai. 

— Ir nereikia, — bandė ją nuraminti Volteris, pirštų galiukais palytėdamas ran- 
ką. — Gerai juos pažinojau. 

— Ir mano vyrą? — su įniršiu šūktelėjo Džudit. 

Volteris iš nuostabos tik sumirksėjo. 

— Tai ir jisai jums nemalonus, tiesa? 

Ji pakėlė į jį akis, ir jis išvydo jose tokią baisią neapykantą, jog net atšlijo. Vol- 
teriui pasirodė, kad šis žvilgsnis skiriamas jam, 0 ne jos vyrui. 


— Visi vyrai vienodi! — piktai tęsė ji. — Nori iš moters tik vieno, o jeigu jų 
norai nepatenkinami, pasiima ją jėga. Ar žinote, ką jaučia prievartaujama moteris? 
— Ne, aš... — sumišo Volteris. 


— Vyrai beveik nieko neišmano apie aukštesnius, subtilesnius dalykus — muzi- 
ką. meną. Kaip norėčiau patikėti, kad kažkur, žemėje, yra vyras, kuris nepuls manęs 
čiupinėti ir kažko reikalauti. 

Volteris dėbtelėjo į ją skvarbiu žvilgsniu. 

— O jeigu tokį rastumėte — kaip jį apdovanotumėte? 

Džudit kerinčiai nusišypsojo. 

— Aš mylėčiau jus visa širdimi, — paprastai atsakė ji. 

Jis pakėlė jos ranką prie lūpų tr švelniai pabučiavo. Džudit nuleido akis. 

— Aš priversiu jus tesėti žodį, — tarė jis. — Nes darau viską, kad laimėčiau 
jūsų širdį. 

— Ji dar niekam nepriklausė, —- sušnibždėjo Džudit. 

Volteris paleido jos ranką ir atsistojo. 

— Palieku jus, pailsėkite. Atminkite, aš jūsų draugas. 1r būsiu šalia, kai tik jums 
prireiks manęs. 

Vos tiktai paskui jį užsidarė durys, į kambarį įsmuko Džoan. 

— Ledi Džudit! Negali būti... 

— Ne, nieko neatsitiko, — atsakė ji, atsilošusi į atkaltę. — Atkalbėjau jį nuo to, 
kas labai jam magėjo. 

— Atkalbėjote? Gal jam pasakėte... Ne, nereikia. Man nereikia žinoti, kaip at- 
kalbėjote vyriškį, kad jis nenorėtų mylėtis. Ką jūs tenai bedarytumėte, tikslą pasiekė- 
te. Bet ar galite jį išlaikyti toliau nuo savęs? 

— Nežinau. Jis laiko mane bailia naivuole, ir nežinau, ar ilgai man pavyks tai. - 
Nekenčiu savęs, kai tenka taip meluoti! — staiga ji atsisuko į kambarinę. — Ar radai, 
ko tavęs prašiau? 

— Taip, nors ir nebuvo lengva. 

— Gerai tave apdovanosiu, kai iš čia ištrūksime, jeigu mums tai pavyks. O da- 
bar pakviesk dar vieną tarnaitę, ir paruoškite man prausyklę. Noriu nuplauti to žmo- 
gaus prisilietimus. 

I)žonas Basetas sunkiu žingsniu žingsniavo po kambarį. Minkštų jo batų nosis 
už kažko užkliuvo, ir riteris piktai paspyrė tą iš po kilimo išsikišusį daiktą. Apgraužtas 
tr pabalęs kaulas perskriejo per visą kambarį ir kaukštelėjo į sieną. 

— Na, štai, dabar tapau kambarine, — piktai iškošė jis pro dantis: užrakintas, 
negali eiti, kur panorėjęs, ir dar su moterimi, kuri manęs bijo kaip ugnies. 

Po teisybei, ji nekalta, kad jis čia. Atsisukęs jis pažiūrėjo į Elen, kuri sėdėjo 
susisupusi į antklodę priešais žarijų krosnelę. Jis žinojo, kad ilgi šios moters sijonai 
slėpė ištinusią kulkšnį, kurios ji nenorėjo parodyti dukteriai. o 

Staiga pyktis atlėgo. Nieko gera iš to nebus, jeigu leisis, kad pyktis vis labiau 
įsiliepsnotų. 

— Iš manęs prastas pašnekovas. — tarė, pristumdamas kėdę prie krosnelės. Elen 
žvilgtelėjo į jį užspeisto žvėriuko žvilgsniu. Džonas žinojo, koks buvo jos vyras, todėl 
susigėdo, kad ją taip išgąsdino. — Pykstu visai ne ant jūsų, o ant jūsų dukters. Kaip 
tokia protinga ir rami moteris kaip jūs išauklėjote tokią užsispyrėlę? Ji ketina išvaduo- 
ti du belaisvius, dabar — jau tris be jokio padėjėjo, vienut vienutėlė, tik su ta karšto 
kraujo kambarine. — Atsisukęs jis pamatė, kad Elen išdidžiai šypsosi. — Ar jūs di- 
džiuojatės tokia dukra? — nustebo. 

— Taip, didžiuojuosi. Ji nieko nebijo ir visada pirmiausia pagalvoja ne apie sa- 
ve, 0 apie kitus. 

— O reikėjo ir bijot ją pamokyti, — susijaudinęs užbaigė Džonas. — Truputis 
baimės kartais ne pro šalį. 

— Jeigu ji būtų jūsų dukra, kaip jūs ją auklėtumėte? 

— Aš... — pradėjo Džonas ir užsikirto. Apie tai, kad duotų jai pylos, matyt, 
geriau neminėti — jis neabejojo, kad Robertas Rivedunas suteikė šiai moteriai pakan- 
kamai skausmo. Tad nusišypsojo ir taip užbaigė: — Abejoju, kad įmanoma ją ko nors 
išmokyti. Bet jeigu ji būtų mano... — nusišypsojo dar plačiau, — didžiuočiausi tokia 
dukra. Nors vargu bau tokiam baidyklei kaip aš gali gimti tokia gražuolė. 

— O, betgi jūs visai ne baidyklė, — nukaitusi užprotestavo Elen. 

Džonas, iki šiol dar kaip reikiant nežvilgtelėjęs į Elen, įdėmiai ją nužvelgė. Pir- 
mą kartą, kai pamatė ją vestuvėse, ši moteris jam pasirodė užguita ir nepatraukli. Da- 
bar suprato, kad klydo. Mėnuo be Roberto Riveduno ją labai pakeitė: dabar jau ne- 
krūpčiojo nuo menkiausio šnaresio, skruostai suapvalėjo. Nors plaukus dengė našlės 
kykas, Džonas pastebėjo, kad jie kaštoniniai su auksiniu atspalviu, nors ir tamsesni 
negu dukters. Akyse taip pat įsižiebė auksinės kibirkštėlės. 

— Ko jūs taip žiūrite į mane, sere? 

— O jūs ne tokia jau sena, — su jam būdingu tiesumu atsakė Džonas. 

— Šiemet man sukaks trisdešimt treji, — tarė ji. — Moteriai tai garbingas amžius. 

— Cha! Prisimenu moterų, kurios ir keturiasdešimties sulaukusios... — jis nuti- 
lo ir nusišypsojo. — Tikriausiai neturėčiau damai sakyti tokių dalykų. Bet trisdešimt 
treji — tai toli gražu ne senatvė. — Staiga jam kilo puiki mintis. — Greitai prie jūsų 
durų stovės minios vyrų. 

— Ne, — nusijuokė ji, vėl nurausdama. — Jūs juokaujate. 

— Graži ir turtinga našlė, — toliau erzino jis ją. — Lordui Gavinui teks nemažai 
paplušėti, kad išrinktų jums vyrą. 

— Vyrą? — staiga Elen sukūkčiojo. 

— Pakaks! — įsakė Džonas. — Nežiūrėkite taip į mane. Tokių niekšų kaip jūsiš- 
kis nedaug pasitaiko. 

Elen nustebino tokie žodžiai, kurie jai regėjosi tikrų tikriausia įžūlybė, bet iš 
Džono lūpų jie nuskambėjo ramiai ir paprastai. 

— Lordas Gavinas ras jums gerą žmogų. 

Elen vis dar žiūrėjo į jį su nepasitikėjimu. 

— Džonai, ar jūs buvote kada vedęs? 

— Taip, kartą jaunystėje, — ne iš karto atsakė jisai. — Ji mirė nuo maro. 

— O vaikų.ar turite? 

— Ne, nė vieno. 

— Ar jūs... ją mylėjote? — nedrąsiai paklausė Elen. 

— Ne, — sąžiningai atsakė jis. — Ji buvo naivus kūdikis. Visą gyvenimą nega- 
lėjau pakęsti kvailių — kaip vyrų, taip ir arklių bei moterų. — Vyriškis nusijuokė iš 
kažkokios slaptos savo minties. — Kartą pasigyriau, kad padėsiu savo širdį po kojo- 
mis moteriai, mokančiai žaisti šachmatais. Žinote, aš netgi esu sužaidęs partiją su ka- 
raliene Elžbieta! 

— Ir ji laimėjo? 

— Ne, — kiek paniekinamai atkirto jis. — Ji niekaip neįstengė susikaupti. Ban- 
džiau išmokyti Gaviną ir jo brolius, bet jiems sekėsi dar blogiau SEB moterims. Tiktai 
jų tėvas ryžosi mesti man iššūkį. 

Elen pažvelgė į jį rimtu žvilgsniu. 

— Aš moku žaisti šachmatais, bent jau šiek tiek Žinau ėjimus. 

— Jūs? 

— Taip. Ir Džudit išmokiau, bet jai niekada nepavyko manęs aplošti, nes žaidė 
kaip toji karalienė — jos galva nuolat buvo kuo nors užimta, neįstengė skirti žaidimui 
pakankamai dėmesio. Jeigu jau esame priversti čia kalėti, galėtumėte mane kiek pamo- 
kyti, aš mielai sutikčiau. 

Džonas atsiduso. Mintis nebloga, bent jau laikas greičiau pralėks. 


Septynioliktas skyrius 


Visoje Demari pilyje buvo tylu, kai Džudit išsiruošė į Gavino kalinimo vietą. 

— Duok sargybiniui, — tarė tiesdama Džoan vynmaišį. — Ir jis kietai miegos 
visą naktelę nepabusdamas, nors prie pat ausies perkūnija trankytųsi. 

— Taip ir bus, kai lordas Gavinas pamatys jus, — burbtelėjo Džoan. 

| — O man pasirodė, kad laikai jį beveik numirėliu. Dabar užsičiaupk ir daryk 
viską, kaip pasakiau. Na, viskas paruošta? 

— Viskas. Ar jau geriau jaučiatės? — neramiai paklausė Džoan. 

Džudit linktelėjo ir prisiminusi nesentai praėjusį šleikštulį mėšlungiškai nurijo 
seilę. 

— Lipdama į duobę galite netyčia išmesti tai, ką slepiate po suknele. 

Džudit nekreipė dėmesio į jos žodžius. 

— Eik ir nugirdyk sargybinį. Aš truputį palauksiu ir taip pat ateisiu. 

Džoan tylutėliai išėjo 17: kambario — taip vaikščioti ji išmoko ilgai tarnaudama 
pas Rivedunus. Baisiai jaudindamasi, Džudit išlaukė beveik visą valandą. Paskui pri- 
sirišo prie liemens skardinę dėžutę, galvą apsigaubė šiurkščiu kapišonu ir išėjo. Jeigu 
kas tuo metu nemiegojo, galėjo pamatyti pro miegančius riterius sliūkinančią nėščią 
baudžiauninkę, kuri susiėmusi už strėnų padėjo pati sau vilkti sunkų pilvą. Vienintelė 
kliūtis Džudit kelyje — akmeniniai laiptai be turėklų, vedantys į rūsį. 

— Mano ponia? — pasigirdo garsus Džoan šnibždesys. 

— Taip. — Džudit pasuko žvakės ugnelės link. — Ar jis užmigo? 

— Užmigo, argi negirdite, kaip knarkia? 

— Mano širdis taip daužosi, kad nieko negirdžiu. Pastatyk žvakę ir padėk man 
atsirišti dėžutę. 

Džoan priklaupė, o Džudit aukštai pasikėlė sijoną. 

— Kam jums šita dėžutė? — paklausė mergina. 

— Sudėjau į ją maistą. Jį reikia slėpti... nuo žiurkių. 

Džoan, kurios pirštai mikliai narpliojo mazgus, krūptelėjo. 

— Ten yra kai kas blogiau už žiurkes. Mano ponia. prašau... apsigalvokite, dar 
ne vėlu. 

— Nori pasakyti, kad eisi vietoj manęs? — Užuot atsakiusi tarnaitė aiktelėjo iš 
siaubo. — Tai nusiramink. Pagalvok apie Gaviną, kuriam reikia ten gyventi. 

Moterys pakėlė dangtį. Į nosį tvoskė toks kvapas, kad abidvi atšlijo. 

— Gavinai! — pašaukė Džudit. — Ar tu tenai? — Neišgirdusi jokio atsakymo, 
paprašė Džoan: — Duok man žvakę. 

Džoan ištiesė jai ploną žvakelę ir nusuko akis. Jai labai nesinorėjo dar sykį Žvilg- 
telėti į šią duobę. 

Džudit apšvietė tamsią duobę. Ruošėsi pačiam blogiausiam, ir ne veltui. Džoan, 
tiesa, buvo neteisi, sakydama, kad tenai nėra sausos vietelės ant žemės, arba ne visai 
teisi. Visur telkšojo vanduo, kuris sunkėsi pro akmenines sienas, tik viename kampe 
liulėjo bjauri purvo marmalynė. Tame kampe Džudit ir išvydo susirietusią figūrą. Tik į 
ją įsmeigtos Žibančios akys rodė, kad tenai gyvas žmogus. 

— Džoan, duok kopėčias. O kai nulipsiu į apačią, nuleisk suolą, paskui maistą ir 
vyną. Supratai? 

— Nepatinka man ši vieta. 

— Ir man. 

Nelengva buvo Džudit lipti į tą pragarą. Ji nesiryžo dirstelėti žemyn. Nereikėjo 
nė Žiūrėti: ir taip jautė smarvę ir girdėjo šlykštų čiužėjimą. Nulipusi žemyn, pastatė 
žvakę ant sienoje išsikišusio akmens, bet neatsisuko į Gaviną iš brazdesio nutuokda- 
ma, kad jis iš visų jėgų stengiasi atsistoti. 

— Dabar suoliuką, — paliepė Džoan. 

Bet tai buvo nelengva, Džoan rankos net tirtėjo iš įtampos. Pagaliau Džudit pa- 
ėmusi suolelį pastatė jį ant sienoje išsikišusių akmenų šalia Gavino. Paskui Džoan per- 
davė jai dėžutę su maistu ir didelį vynmaišį. 

— Viskas, — tarė Džudit ir padėjusi vyną su maistu ant suolelio krašto žengė 
prie vyro. Dabar jai paaiškėjo, kodėl Džoan sakė, kad jis ant mirties slenksčio. Gavi- 
nas buvo baisiai nusikamavęs, o jo išsekusiame veide išsišovę aštrūs skruostikauliai. 

— Gavinai, — tarė Džudit ir ištiesė jam ranką delnu į viršų. 

Jis lėtai pakėlė sulysusią, purviną ranką ir atsargiai palytėjo delną, tarsi bijodamas, 
kad jis tuojau išnyks. Pajutęs Žmogaus kūno šilumą. perkėlė apstulbusį Žvilgsnį į ją. 

— Džudit, — kimiai sušvagždėjo. Ilgai nebuvo niekam taręs nė Žodžio, 0 ir ger- 
klė perdžiūvo. 

Ji paėmė jį už rankos ir patraukė ant suolelio. Paskui pakėlė vyną prie lūpų. Jis 
ne iš karto susivokė, kad reikia gerti. 

— Neskubėk, — perspėjo Džudit, kai jis siurbtelėjo didelį gurkšnį. 

Padėjusi vynmaišį, ėmė ji maitinti. Buvo prašiusi minkščiau ištroškinti mėsą ir 
daržoves, kad jam būtų lengviau kramtyti. 

Nurijęs kelis kąsnius, Gavinas atsilošė į sieną ir apimtas silpnumo prisidengė 
ranka akis. 

— Aš taip seniai nė kąsnelio burnoje neturėjau. Žmogus nevertina, to, ką turi, 
tol, kol nepraranda. — Pailsėjęs jis išsitiesė ir pažvelgė į žmoną. — Kodėl tu čia? 

— Atnešiau tau valgyti. 

— Ne, aš ne to klausiu. Kaip tu atsidūrei čia, Demari pilyje. 

— Gavinai, tau reikia ne kalbėti, o valgyti. Viską tau papasakosiu, jeigu dar 


kiek suvalgysi. — Ji ištiesė jam juodos duonos gabalėlį, pavilgytą padaže. 
Jis vėl valgė. 
— Ar mano Žmonės viršuje? — paklausė pilna burna. — Atrodo, aš atpratau 


vaikščioti, bet pavalgęs būsiu stipresnis. Nereikėjo jiems tavęs čia leisti. 

Džudit nebuvo numačiusi, kad ją pamatęs Gavinas pamanys, jog jis jau laisvas. 

— Ne, — atsakė, stengdamasi sulaikyti ašaras. — Negaliu tavęs iš čia išlaisvin- 
ti... kol kas. 

— Kol kas? — jis pažvelgė į ją. — Ką tu kalbi? 

— Gavinai, aš čia viena. Viršuje nėra tavo žmonių. Tu vis dar Volterio Demari 
nelaisvėje, kaip ir mano mama, o dabar ir Džonas. 

Jis nustojo kramtyti, o ranka sustingo ant dėžutės. Paskui vėl lyg niekur nieko 
pradėjo valgyti. 

— Papasakok man viską, — ramiai tarė. 

— Džonas Basetas man pasakė, kad Demari pagrobė tave ir mano motiną. Džo- 
nas nežinojo jokio kito būdo tave išvaduoti, tik apsupti pilį, — ji nutilo. 

— Ir tu atvykai čia, nutarusi mane išvaduoti? — jis žiūrėjo į ją giliai įkritusio- 
mis akimis. 

— Gavinai, aš... 

— Sakyk, dėl Dievo, ko tu tikėjaisi? Ką ketinai daryti? Ištraukti kardus, atstaty- 
ti juos ir pareikalauti, kad mane paleistų? — Džudit tylėjo, prikandusi lūpas. — Už tai 
Džonas palydės galvą. 

— Jis taip ir sakė, — burbtelėjo ji. 


— Ką? 
— Džonas žinojo, kad tu supyksi. 
— Supyksiu? — pakartojo Gavinas. — Mano pilis liko be apsaugos, mano žmo- 


nės — be vado, žmona — pamišėlio nelaisvėje, o tu sakai, kad aš pykstu. Ne, žmona, 
aš jaučiu kai ką daugiau negu paprastas pyktis. 

Džudit išsitiesė. į 

— Nebuvo kitos išeities, — iškošė ji pro dantis. — Apsiaustis būtų tave pražu- 
džiusi. 

— Apsiaustis — taip, — įniršęs sutiko jis, — bet yra kitų būdų paimti šią pilį. 

— Bet Džonas sakė... 

— Džonas! Jis riteris, o ne karvedys. Jo tėvas visada sekė paskui mano tėvą taip, 
kaip dabar jis seka paskui mane. Jis privalėjo keliauti pas Mailsą, netgi pas Reiną, nors 
jo koja sulaužyta. Aš Džoną nudėsiu, kai susitiksim! 

— Ne, Gavinai. Jis nekaltas. Aš pasakiau, kad eisiu viena, jeigu jis atsisakys 
mane lydėti. i 

Jos akyse atsispindėjo blausūs žvakės atšvaitai. Šiurkštus kapišonas nusmuko 
ant nugaros. 

— Užmiršau, kokia tu esi graži, — tyliai tarė Gavinas. — Nagi nesipykime dau- 
giau. Negalime pakeisti to, kas jau padaryta. Papasakok, kas ten viršuje dedasi. 

Ji papasakojo, kaip jai pavyko išprašyti patogesnį kambarėlį motinai ir kaip dėl 
jos kaltės Džoną taip pat užrakino tenai. 

— Bet tai tik į gera, — pridūrė ji. — Jis būtų neleidęs man nulipti pas tave. 

— Gaila, kad taip neatsitiko. Džudit, tu privalai nė iš tolo nesiartinti prie šios 
vietos. 

— Bet aš atnešiau tau valgyti, — protestavo ji. 

Kurį laiką jis Žiūrėjo į ją, paskui atsiduso ir nusišypsojo. 

— Užjaučiu Džoną, kad jam teko turėti reikalų su tavim. 

Džudit apstulbusi pažvelgė į jį. 

— Tą patį jis pasakė apie tave. Nejaugi aš visada viską darau Nišgai? 

— Taip, — garbingai prisipažino Gavinas. — Tu daug Žmonių įstūmei į pavojų, 
ir dabar bus sunku mus išvaduoti. — Ji nuleido galvą. — Nagi pakelk akis. Per daug 
ilgai nemačiau nieko švaraus ir tyro. — Jis ištiesė jai tuščią dubenėlį. 

— Aš atnešiau daugiau maisto. Jis skardinėje dėžutėje. 

— Ir suolelį, — pridūrė jis, palingavęs galvą. — Džudit, ar tu supranti, kad De- 
mari Žmonės nesunkiai supras, kas atnešė šiuos daiktus, kai tik juos pamatys. Turi 
viską išnešti. 

— Ne! Tau tai pravers. 

Susimąstęs vyras žvilgtelėjo į ją. Visą šį laiką jis tik reiškė jai savo nepasitenkinimą. 

— Džudit, — sušnibždėjo, — ačiū, — ir ištiesė ranką lyg norėdamas paliesti jos 
skruostą, bet susilaikė. 

— Tu pyksti ant manęs, — sutrikusi paklausė ji, matyt, taip išsiaiškinusi jo ne- 
ryžtingumą. 

— Nenoriu tavęs išmurzinti. Aš baisiai purvinas. Jaučiu, kaip manimi šliaužioja 
visokie gyviai, O tu taip arti sėdi. 

Ji paėmė jo ranką tr priglaudė sau prie skruosto. 

— Džoan sakė. kad tu vos gyvas, bet tavo žvilgsnis, kuriuo nudelbei sargybinį, 
buvo pilnas neapykantos. Jeigu vis dar įstengi neapkęsti, vadinasi, mirtis dar toli. 

Ji pasilenkė prie jo, ir jų lūpos susiliejo. Džudit teko tenkintis šia trumpute gla- 
mone, nes Gavinas nenorėjo jos sutepti. 

— Džudit, paklausyk manęs. Turi man paklusti. Nepakęsiu nepaklusnumo, su- 
pratai? Aš ne Džonas Basetas, kurį tu gali kraipyti. kaip tiktai į galvą šauna. Jeigu 
nepaklausysi, daugeliui tai kainuos gyvybę, tikėk manim. Ar supratai? 

— Taip, — atsakė Džudit. Jai labai stigo patarimų ir pagalbos. 

— Kol mane puolė — Odo pavyko prasmukti. Jis jau bus pasiekęs Škotiją ir 
radęs Stiveną. 

— Tavo brolį? 

— Taip, tu jo nepažįsti. Jam papasakos, ką prikrėtė Demari, ir jis greitai bus čia. 
Stivenas — patyręs karvedys, ir šios sienos neatsilaikys prieš jo sumanumą. Bet iš 
Škotijos jis čia keliaus keletą dienų, net jeigu Odo pavyko iš karto jį surasti. 

— Tai ką gi man daryti? 

— Tau reikėjo sėdėti namie ir su siuviniu rankoje laukti manęs, — piktokai atrė- 
žė jis. — Tada būtume turėję marias laiko. O dabar tu turi išlošti laiko. Ką besiūlytų 
Demari — nesutik. Kalbėk su juo apie visokius niekus, tik neaptarinėk skyrybų arba 
savo turto reikalų. 

— Jis mane laiko naivuole ir kvailute. 

— Sergėk Viešpatie visus vyrus nuo tokių naivuolių! O dabar eik greičiau. 

Ji atsistojo. 

— Rytoj tau atnešiu dar maisto. 

— Ne! Pasiųsk Džoan. Niekas nekreips dėmesio į katę, besitrainiojančią iš vie- 
nos lovos į kitą. 

— Bet aš persirengsiu. 

— Džudit, kas dar turi tokios spalvos plaukus kaip tavo? Tereikia išsprūsti sruo- 
gelei — ir visi tave pažins. O jeigu pastebės, kad vaikštai čia, turės pretekstą pribaigti 
mus visus. Demari turi manyti, kad sutinki su jo planu. Dabar tuojau pat — į viršų, — 
ji linktelėjo galva sutikdama ir pasuko prie laiptų. — Džudit, — sušnibždėjo jis, ar 
pabučiuosi mane dar sykį? 

Ji laiminga nusišypsojo ir nespėjus jam sulaikyti moters rankos apglėbė jį per 
liemenį ir stipriai suspaudė. Džudit pajuto, koks jis sulysęs. 

— Kaip aš bijau, Gavinai, — prisipažino ji. 

Jis paėmė ją už smakro. 

— Tu drąsesnė už dešimtį vyrų. — Jis godžiai ją pabučiavo. — O dabar eik ir 
negrįžk. 

Ji kone užskriejo kopėčiomis ir išbėgo iš rūsio. 


Aštuonioliktas skyrius 


Pilis jau miegojo, kai Artūras galėjo išlieti savo įniršį. Žinojo, kad turi tvardy- 
tis, bet šiandien jau visiškai nebeteko kantrybės. 

— Jūs kvailys! — tarė jis paniekinamai. — Nejaugi nematote, kad toji moteris 
žaidžia su jumis kaip katė su pele. 

— Tu peržengi visas ribas, — įspėjo jį Volteris. 

— Kažkas juk turi tai padaryti! Meilė tai moteriai jus taip apakino, kad ji gali 
smeigti jums peilį tarp šonkaulių, o jūs pasakysite "ačiū". 

Staiga Volteris nuleido akis tr įsistebeilijo į taurę su vynu. 

— Ji švelni ir maloni moteris, — pratarė jis. 

— Švelni! Cha! Ji tokia pat švelni kaip obuolių actas. Jau trys dienos kaip ji čia, 
o dėl skyrybų nė žingsnio nepažengėte pirmyn. Ką ji jums atsako, kai klausiate? — jis 
neleido Volteriui nė išsižioti. — Tai moteriai visada laiku kažkas atsitinka klausai. Kai 
ko nors klausiate, ji žiūri į jus kaip niekur nieko ir šypsosi lyg būtų nebylė. O jūs 
neprispiriate jos prie sienos, tik atsakote beprasme šypsena. 

— Ji graži, — pateikė svarų argumentą Volteris. 

— Taip, ji nuostabi, — sutiko Artūras ir nusišypsojo. Džudit Montgomeri ėmė 
kaitinti ir jo kraują, tik jo ketinimai nebuvo tokie tyri kaip Volterio. — Bet kas mums 
Iš to grožio? Jūs nė kiek nepriartėjote prie savo tikslo. 

Volteris taukštelėjo taurę ant stalo. 

— Ji moteris, velniai tave griebtų, o ne vyras, kurį galima kuo nors įtikinti! Ją 
reikia palenkti į savo pusę. Moteris reikia mylėti. Ir neužmiršk jos tėvo ir niekšo vyro. 
Jie ją įbaugino. 

— Įbaugino!' — purkštelėjo Artūras. — Nesu matęs drąsesnės moters. Baikšti mo- 
teris saugiai sėdėtų namie už savo piliės sienų. O šitoji atsiranda prie mūsų vartų ir... | 

— Ir ničnieko neprašo! — pergalingai užbaigė Volteris. — Ji nieko neprašo tik 
geresnio kambario motinai — bet čia nieko keista. Ji kiauras dienas būna su manim, ir 
man tai malonu. Džudit nė sykio neklausė apie savo vyrą. Tai rodo, kad jo likimas 
visai jos nejaudina. 

— O aš nesu tuo įsitikinęs, — susimąstęs burbtelėjo Artūras. — Man regis, tai 
ne jos būdui. 

— Sakau tau, kad ji jo neapkenčia! Nesuprantu, kodėl neliepi jo nudobti ir ne- 
baigi vienąsyk su tuo visiems laikams. Aš susituokčiau su ja tiesiog prie jo lavono, 
jeigu kunigas leistų. 

— Tada virš jūsų galvos pakibtų grėsmė iš karaliaus pusės! Ji turtinga. Anksčiau 
jos tėvas turėjo teisę atiduoti ją bet kuriam į žmonas, bet jis miręs. Dabar tą teisę turi 
tik karalius. Vyrui mirus, ji iš karto pereina į karaliaus globą, ir jis gauna dalį jos 
pajamų. Manote, kad karalius Henrikas atiduos turtingą našlę žmogui, kuris kankino, o 
paskui nužudė jos vyrą? O jeigu pasiimsite ją be jo leidimo, jis dar labiau supyks. 
Šimtus kartų kartoju jums: vienintelis kelias — ji turi viešai atsisakyti savo santuokos 
1r pareikšti, kad ji jūsų. Karalius Henrikas myli karalienę ir nėra abejingas tokioms 
romantiškoms istorijoms. 

— Tada aš elgiuosi teisingai, — pareiškė Volteris. — Darau taip, kad ji mane 
pamiltų. Matau tai iš jos akių, kai Žiūri į mane. 

— Kartoju dar sykį: jūs kvailys. Matote tai. ką norite matyti. Bet aš negalėčiau 
garantuoti, kad ji nerezga kokio plano, gal netgi ruošiasi pabėgti. 

— Pabėgti nuo manęs? Betgi aš nelaikau jos nelaisvėje. Gali eiti sau, kur pano- 
rėjusi. 

Artūras pažvelgė į Volterį visai kitomis akimis. Pasirodo, jis ne tik kvailys, o 
tikras bukagalvis. Jeigu jis, Artūras, nebus atsargus, toji auksaakė dievaitė sugriaus 
visus jo taip kruopščiai apgalvotus planus. 

— Jūs tvirtinate, kad ji nekenčia savo vyro? 

— Taip, gerai tai Žinau. 

— Ar turite dar kokių tikslesnių Žinių, ar sprendžiate tai tik iš tarnų plepalų? 

— Ji niekada nė neužsimena apie jį. 

— Gal meilė jam tokia stipri, kad dabar jai per sunku apie ją kalbėti, — svarstė 
Artūras. — Mes išbandysime, ar ji tikrai jo nekenčia. — Pamatęs, kad Volteris svarsto, 
pridūrė: — Dabar jau ne taip ja tikite? 

— Ne, tikiu! Ką tu nori daryti? 
sis: ims raudoti iš siaubo, pamačiusi, kaip jis atrodo, ar džiaugsis, kad jis kankinamas. 

— Ji džiaugsis, — tvirtai tarė Volteris. 

— Imsime ir įsitikinsime, ar jūs teisus, bet esu tikras, jog klystate. 


Naujasis kambarys, kurį Džudit pavyko gauti ledi Elen, buvo atokioje pilies vie- 
toje, ketvirtajame aukšte.-Erdvus, švarus, kampe sunkia vilnone užuolaida atitvertas 
“miegamasis". Durys iš juodojo ąžuolo ir gal keturių colių storio. 

Baldų jame nedaug. Visą kampą užėmė didelė lova, priešais, kitame kambario 
gale, ant grindų patiestas šiaudinis patiesalas. Šalia žarijų krosnelės virš šachmatų lentos 
palinkusios dvi, viena kitą beveik liečiančios galvos. 

— Vėl jūs laimėjote, — priblokštas šūktelėjo Džonas Basetas. 

Elen nusišypsojo jam. 

— Neatrodo, kad labai nusiminėte. 

— Taip, iš tikrųjų. Kaip bebūtų, šiomis dienomis nenuobodžiavau. 

Per tą laiką, praleistą su Elen, jis pastebėjo, kad ji nemaža pasikeitė: papilnėjo, 
skruostai švelniai raustelėjo. Netgi ir jam čia esant, moteris leido sau atsipalaiduoti. 
Jos Žvilgsnis tapo ramesnis ir, būkime atviri, beveik visada įbestas į Džoną. 

— Manote, kad mano dukrai neatsitiks nieko bloga? — paklausė Elen, dėstyda- 
ma ant lentos figūras. 

— Galiu tiktai spėlioti. Jeigu jai kas būtų atsitikę, lig šiolei jau žinotume. Ne- 
manau, kad Demari ilgai delstų nepadaręs mums to paties. 

Elen linktelėjo. Džono atvirumas ir tiesumas jai buvo lyg gaivinantis oro gurkš- 
nis po tiekos melo metų. Daugiau nė sykio jai nepavyko pamatyti Džudit, ir jei ne 
Džonas, iš kraupaus nerimo seniai jau būtų susirgusi. 

— Dar partiją? 

— Ne. Turiu pailsėti po jūsų atakų. 

— Jau vėlu. Galbūt... — pradėjo ji, neturėdama nė mažiausio noro eiti miegoti ir 
skirtis su Džonu. 

— Dar pasėdėsite su manimi truputį? — paprašė jis, keldamasis pažarstyti an- 
glių krosnelėje. 

— Taip, — nusišypsojo Elen. 

Vakaro ji laukdavo, nes su juo artėdavo ta akimirka, kai sunkios Džono rankos 
nunešdavo ją į lovą. Neabejojo, kad jos kulkšniukas jau sugijo, bet jis to neklausė, o ir 
ji jam neprimindavo. 

Jis žvilgtelėjo į jos galvą, prigludusią prie jo peties. 

— Kasdien jūs tampate vis panašesnė į savo dukterį, — tarė jis perkeldamas ją į 
krėslą arčiau ugnies. — Dabar aišku, iš ko ji paveldėjo savo grožį. 

Elen neatsakė, tik šyptelėjo, įsikniaubusi jam į petį, ir mėgaudamasi jautė jo jėgą. 

Vos Džonas spėjo pasodinti ją į krėslą, durys staiga su trenksmu atsivėrė. 

— Mama! — sušuko Džudit ir puolė į išskėstą Elen glėbį. 

— Aš taip jaudinausi dėl tavęs, — tarė ji. — Kur jie tave laiko? Ar tau nieko 
pikta nedarė? 

— Kokios naujienos? — sududeno Džonas. 

Džudit atsitraukė nuo motinos. 

— Ne, viskas gerai. Negalėjau ateiti, nes visai neturėjau laiko. Volteris Demari 
vis sugalvoja man kokių nors pramogų. Vos tik pusę žodžio užsimenu, kad noriu aplan- 
Kyti tave, jisai tuojau pat prisimena, kad dar ko nors jo pilyje nepamačiau. — Ji atsisė- 
do ant Džono paduotos kėdės. — O naujiena tokia, kad buvau susitikusi su Gavinu. — 
Nei Džonas, nei Elen nepratarė nė žodžio. — Jie laiko jį duobėje po rūsiu. Tai baisi 
vieta. jei nesuteiktume pagalbos, ilgai jis ten neišgyventų. Aš nuėjau pas jį ir... 

— Tu lipai į tą duobę? — apstulbo Elen. — Betgi tavo įsčiose kūdikis! Ne tik 
save, bet ir jį stumi į pavojų! 

— Tyliau! — pareikalavo Džonas. — Leiskite jai papasakoti apie lordą Gaviną. 

Džudit žvilgtelėjo į motiną. Anksčiau susigūždavusi nuo kiekvieno grubaus vy- 
ro žodžio, ji dabar pakluso tylomis, bet nė kiek neišsigandusi. 

— Jis labai pyko ant manęs, kad atvažiavau čia, ir sakė, kad jau viską padarė 
mums išgelbėti, kad pasiuntė žygūną pas savo brolį Suiveną. 

— Pas lordą Stiveną? — pasitikslino Džonas ir nusišypsojo. — Puiku. Jeigu 
įstengsime išsilaikyti iki jam atvykstant, mes išgelbėti. Jis puikus karys. 

— Ir Gavinas taip sakė. O aš turiu išlaikyti Demari tolėliau nuo savęs kiek gali- 
ma ilgiau, kad laimėtume laiko. 

— Ką dar sakė lordas Gavinas? 

— Beveik nieko. Daugiausia laiko sugaišo kalbėdamas apie mano klaidas, — 
susijaudinusi atsakė Džudit. 

— O ar tu įstengsi sulaikyti Demari? — paklausė svarbiausio dalyko Elen. 

Džudit atsiduso. 

— Tai nelengva. Jeigu jis palytėja mano riešą, tai paskui ranka slysteli link pe- 
ties. O jeigu ji atsiduria ant liemens, tai būtinai kilsteli link krūtinės. Nejaučiu jam nė 
lašelio pagarbos. Jeigu jisai sėstų šalia ir ramiai pakalbėtų su manimi, aš jam užrašy- 
čiau pusę Rivedunų Žemių už vieną tik pažadą mus išlaisvinti. O jisai tik dabina mane 
ramunių vainikais ir užverčia meilės poemomis. Kartais norisi kaukti iš įniršio. 

— O ką seras Artūras? — pasidomėjo Džonas. — Negaliu įsivaizduoti jo vaini- 
kus pinančio. 

— Ne, jis mane seka, akių nuo manęs neatitraukia. Jaučiu, kad yra kažką suma- 
nęs, bet negaliu suprasti — ką. 

— Neabejoju, kad kokią nors niekšybę, — tarė Džonas. — Kaip gaila, kad nega- 
liu jums padėti! 

— Ne, dabar man nereikia pagalbos. Galiu tiktai laukti, kada atvyks lordas Sti- 
venas ir pradės derybas arba ims šturmuoti pilį ir apskritai darys taip, kaip jam reikia. 
Tada mes su juo ir nuspręsime, ką toliau daryti. 

— Nuspręsite? —.Džonas nustebęs kilstelėjo antakius. — Stivenas nelabai lin- 
kęs aptarinėti savo kovų planus su moterimis. 

Į duris pasibeldė. 

— Turiu jau eiti. Manęs laukia Džoan. Nelabai norėčiau, kad Demari sužinotų, 
jog buvau pas jus. 

— Džudit, — Elen griebė dukrą už rankos, — neužmiršk, kad turi save saugoti. 

— Darysiu, ką galėsiu. Tiesiog aš pavargau — štai ir viskas, — ji pabučiavo 
motiną į skruostą. — Turiu eiti. 

Kai jie liko vieni, Džonas atsisuko į Elen. 

— Neverkite, nereikia, — rūsčiai tarė, — nuo to niekas nepasikeis. 

— Žinau, — sutiko Elen. — Bet ji tokia vieniša. Ir visada tokia buvo. 

— O jūs argi nebuvote visada vieniša? 

— Mano gyvenimas neturi jokios prasmės. Aš jau sena. 

Jis staiga griebė ją ant rankų ir stipriai prispaudė prie savęs. 

— Jūs nesena! — karštai paprieštaravo ir prigludo prie jos lūpų. 

Nė vienas vyriškis nėra bučiavęs Elen, tiktai jos vyras, O ir tasai tik pirmaisiais 
metais po vestuvių. Apstulbusi ji pajuto, kaip virpulys supurtė visą kūną, ir atsakė į jo 
bučinį, o rankos apsivijo apie jo kaklą. 

Džonas bučiavo jos skruostus, kaklą, o jo širdis pašėlusiai daužėsi. 

— Jau vėlu, — sušnibždėjo ir nunešė ją į lovą. 

Elen neturėjo kambarinės. ir Džonas kas vakarą padėdavo jai atsisagstyti ne- 
įmantrią suknelę. Elgdavosi su moterimi labai pagarbiai, visada nusisukdavo, kai toji 
guldavosi į lovą. Ir dabar, pastatęs ją prie lovos, apsisuko ei ti sau. 

— Džonai, — pašaukė ji, — ar nepadėtumėte atsisagstyti suknelę? 

Jis pakėlė į ją patamsėjusias nuo aistros akis. 

— Ne, šiandien ne. Nes jeigu padėsiu, lovoje būsite ne viena. 

Elen įdėmiai pažvelgė į jį, visame jos kūne sukunkuliavo kraujas. Iš vyrų ji bu- 
vo patyrusi tik grubumą tir žiaurumą. Tačiau pažiūrėjusi į Džoną suprato, kad šiandien 
viskas bus kitaip. Ji vos išgirdo savo balsą: 

— Ir vis dėlto man reikia pagalbos. 

Jis priėjo prie jos. 

— Ar tikrai? Jūs kilminga dama, o aš — vienas iš jūsų žento vasalų. 

— Jūs tapote man labai svarbus, Džonai Basetai, 1r dabar noriu turėti jus visą. 

Jis palytėjo jos kyką, paskui staiga jį nutraukė. 

— Na, ką gi, — nusišypsojo, — leiskite, atsegsiu šią sagtelę. 

Nors Elen ir drąsino save, vis dėlto Džono ji pribijojo. Per tas kelias dienas, kai 
buvo čia kartu, ji jį pamilo ir dabar norėjo jam ką nors padovanoti, atsidėkodama už šį 
jausmą. Bet ji nieko neturėjo, tiktai savo kūną. Pati sau atrodė kankinė, atiduodanti 
save kaip auką. Žinojo, kad vyrams mylėtis su moterimi malonu, o ji pati norėjo, kad 
tai kuo greičiau pasibaigtų. Nė neįtarė, kad galima jausti ką kita. 

Elen nustebo, kad Džonas taip ilgai ją nurenginėja. Kaip ji manė, jis turėtų iš 
karto užplėšti jai sijoną ant galvos ir paimti ją. Bet Džonui, matyt, patiko paprasčiau- 
siai ją liesti. Pirmiausia nuvilko viršutinę suknelę, paskui — apatinę. Paskui atsitrau- 
kęs žingsnį atgal apžiūrėjo ją, stovinčią tik vienomis kelnaitėmis ir plonyčiais medvil- 
niniais marškiniais, ir švelniai nusišypsojo, tarsi jos kūnas jam teiktų pasigėrėjimą. 
Lėtai nuvilko jai marškinius — ir jo rankos iš karto atsidūrė ant jos krūtinės, o Elen 
suvaitojo nuo to prisilietimo. Jų lūpos susiliejo. Ji neužsimerkė, apstulbusi tebežiūrėjo 
1 jį. Nuo švelnių Džono glamonių moteris jautė niekada nepatirtą virpulį. Elen krūtis 
nutvilkė geismas, kai jų speneliai pajuto šiurkštų jo liemenės audinį. Užsimerkusi ji 
prigludo prie jo. Niekada dar nebuvo patyrusi nieko panašaus. 

Džonas pasitraukė nuo jos ir ėmė rengtis. Elen širdis vos neiššoko iš krūtinės. 

— Leisk man, — išgirdo ji savo balsą ir apstulbo — iš kur ta drąsa. 

Džonas nusišypsojo, ir iš jo veido išraiškos ji suprato, kad vyriškis kaip ir ji 
jaučia kylantį geismą. 

Elen niekada dar nenurenginėjo vyro, išskyrus kai kuriuos svečius, kuriems, kaip 
namų šeimininkė, padėdavo ruoštis maudytis. Džono kūnas buvo raumeningas ir tvir- 
tas. Elen su malonumu lietė jo odą. Krūtys akimirką palytėjo jo ranką, ir ji pajuto savy 
tikrą anksčiau nepatirtų jausmų audrą. 

Nusirengęs Džonas atsargiai pakėlė Elen ant rankų ir paguldė ant lovos. Akimirką 
Ji pajuto gailestį, pagalvojusi, kad tuojau jos kūną ims draskyti skausmas, ir šis malonu- 
mas baigsis. Sulaikiusi kvapą, Elen Žiūrėjo, kaip atrišęs raištelį jis lėtai nusmaukia jos 
kojinę, kartu bučiuodamas pamažu apsinuoginančią koją. Kai jo lūpos palytėjo pėdas, ji 
pajuto, kad daugiau neįstengs atsilaikyti. Kūną užvaldė keistas alpulys, širdis daužėsi 
kažkur prie pat gerklės. Ištiesė rankas, kviesdama jį pas save, bet jisai nepajudėjo. 

Džonas užsidėjo sau ant kelio kitą jos koją. Elen pajuto, kad daugiau neištvers. 
Visas jos kūnas veržėsi prie Džono. Jis kimiai nusijuokė ir atitraukė jos rankas. Atro- 
dė, kad praėjo ištisa amžinybė, kol numovė antrą jos kojinę. 

Elen bejėgiškai atsilošė į pagalvę. Džonas palinko prie jos ir pabučiavo. Pasida- 
vusi jausmo protrūkiui, ji apkabino jį per pečius. Braukdamas ranka per jos kūną, jis 
nutraukė kelnaites. Elen prigludo prie jo ir pajuto, kad jis pasirengęs ją turėti. Bet 
Džonas vis dar neketino baigti šios saldžios kankynės. Padėjęs galvą jai ant krūtų, jis 
prigludo prie sustandėjusių spenelių. Elen suvaitojo ir ėmė blaškytis. 

Džonas lėtai uždėjo ant jos koją, paskui užgulė visu kūnu. Kaip buvo malonu 
jausti ant savęs jo sunkumą! Jis buvo stiprus ir galingas. Elen sukliko, kai jis įėjo į ją. 
Jautėsi kaip mergaitė — juk niekada tai neteikė jai malonumo. Vyras tik naudodavosi 
jos kūnu, o Džonas mylėjo ir lepino glamonėmis. 

Elen aistra buvo nė kiek ne silpnesnė, 1r abudu kartu jie pasiekė pasitenkinįmo 
viršūnę. Po to jis priglaudė ją prie savęs, tarsi bijodamas, kad nepabėgtų. O Elen jau- 
kiai įsitaisė prie jo šono. Rodos, sutirptų jame, jeigu tai būtų galima. Po meilės nakties 
moters kūnas, apimtas malonaus nuovargio, ėmė atsipalaiduoti. Ji užsnūdo, klausyda- 
masi lygaus Džono alsavimo. 

Džudit sėdėjo užstalėje tarp Volterio ir Artūro ir nenoromis knibinėjo šakute 
lėkštėje, neįstengdama nuryti nė kąsnio. Patiekalai buvo neskanūs. bet netgi ir rinkti- 
niai valgiai jos dabar neviliotų. Džudit buvo apsirengusi kremine šilkine suknele, o ant 
jos — ryškiai mėlyno aksomo suknia. Plačias rankoves puošė žydro mažyčiais auksi- 
niais pusmėnuliukais siuvinėto atlaso juostelės. Paskutiniai akcentai — auksinis filig- 
raninis diržiukas su safyru. 

Volterio rankos ją be paliovos lytėjo — čia riešą, čia plaštaką, čia kaklą. Atrodo, 
Jis užmiršo, kad jie ne vieni. Bet Džudit puikiai prisiminė, kad už stalo sėdi dvidešimt 
penki riteriai, nenuleidžiantys nuo jos įtarių akių. Smeigdama šakute gabalėlį mėsos, ji 
nuoširdžiai apgailėjo, kad tai ne Volterio širdis. Kaip sunku sutramdyti savo išdidumą! 

— Džudit, — dusliai sušnibždėjo Volteris, — man knieti jus praryti. — Jis prisi- 
lytėjo lūpomis prie jos kaklo, ir ją net nupurtė. — Ko mes laukiame? Argi nejaučiate, 
kaip jus myliu? Argi nežinote, kaip geidžiu jūsų? 

Sukaupusi visas jėgas, Džudit susitvardė ir nepasitraukė nuo jo. Jis krimstelėjo 
jai į kaklą, slystelėjo lūpomis per petį, o ji negalėjo parodyti, kaip jai tai šlykštu. 

— Milorde, — pagaliau pratarė, mėšlungiškai nurijusi seiles, — nejaugi užmir- 
šote savo žodžius? Sakėte, kad turime palaukti. 


— Negaliu, — protestavo jis. — Negaliu jūsų laukti. 
— Bet privalote! — Džudit šūktelėjo pikčiau negu ketino parodyti ir šiurkščiai 
ištraukė iš jo ranką. — Klausykite! Kaipgi bus, jeigu netramdysiu savo aistros ir gul- 


siu su jumis į lovą? Ar nepagalvojate, kad taip galime pradėti kūdikį? Ką pasakys ka- 
ralius, kai stosiu prieš jį su didžiuliu pilvu? Manote, kas nors patikės, kad vaikas ne 
mano vyro? Tada mūsų santuokos nepanaikins. O išskiria, kaip žinote, pats popiežius. 
Girdėjau, tam gali prisireikti metų. 

— Džudit, — pradėjo Volteris ir nutilo. 

Ji samprotavo blaiviai. Be to, jos žodžiai malšino jo tuščiagarbiškumą. Niekada 
jis neužmirš Roberto Riveduno žodžių, jog šis atiduosiąs dukterį tam Montgomeriui, 
kad turėtų anūkų! Jis, Volteris, žinojo, kad taip pat gali duoti gyvybę sūnui! Jos tiesa 
— taip gali atsitikti vienąsyk atsigulus abiem į lovą. Išdidumas jame sumišo su nepasi- 
tenkinimu. Tylėdamas gurkštelėjo vyno. 

— Kada važiuosime pas karalių, milorde? — tiesiai paklausė Džudit. (Gal jai 
pavyktų kelionės metu pabėgti.) 

Volteris beveik nekreipė dėmesio į svečius, sėdinčius prie vieno stalo su jais. 

— Jūs skubate pareikšti karaliui savo norą panaikinti santuoką? — įsiterpė į. 
pokalbį Artūras. Džudit nieko jam neatsakė. —- Na, kalbėkite, mano ponia, nesivaržy- 
kite. Visi mes jūsų draugai. Jūsų aistra-lordui Volteriui tokia didelė, kad neįstengiate 
sulaukti, kada visam pasauliui tai pranešite? 

— Man nepatinka, kokiu tonu tu kalbi, — tarė Volteris. — Jai nėra ką įrodinėti. 
Ji viešnia, o ne belaisvė. Nieks jos nevertė čia atvažiuoti. 

Artūras nusišypsojo, 0 jo akys virto dviem siaurais plyšeliais. 

— Taip, čia ji atvažiavo savo noru, — garsiai tarė jis. Paskui, persilenkęs per 
Džudit atsipjauti mėsos, tyliai pridūrė: — Bet ko gi miledi atvažiavo? Taip ir neišgir- 
dau jokio atsakymo. 

Džudit jau rodėsi, kad tie pietūs niekada nesibaigs. Ji baisiai nekantravo išeiti. 
Volteris, kalbėdamasis su kaimynu, nusisuko, ir ji nutarė pasinaudoti šia proga. 

Kai bėgo laiptais, širdis, atrodė, iššoks iš krūtinės. Kiek dar jai pavyks išlaikyti 
Volterį Demarį atokiau nuo savęs? Kiekvienąsyk jis buvo vis atkaklesnis. Džudit 

stabtelėjo ir bejėgiškai atsišliejo akmeninės sienos, kad atgautų kvapą. Kodėl ji visada 
mano, kad gali savarankiškai spręsti visas problemas? 

— Štai kur jūs? — Džudit pakėlė akis ir priešais save išvydo Artūrą. Jie buvo 
vieni tarp storų sienų. — Ieškote kelio pabėgti? — nusišypsojo jis. — Jo nėra. Mes čia 
vienut vienutėliai. — Stipri jo ranka apglėbė Džudit liemenį ir prisitraukė ją prie sa- 
vęs. — Kur jūsų aštrus liežuvėlis? Ar ketinate ir man akis apdumti, įtikinti, jog negali- 
ma jūsų nė pirštų paliesti? — Paglostė jai petį. — O jūs pakankamai graži, kad vestu- 
mėte vyrus iš proto. — Pažvelgė į veidą. — Nematau baimės šitose auksaspalvėse aku- 
tėse, bet ir aistros — nė kibirkštėlės. Kaip manote, ar įstengčiau ją įžiebti? — Jis pa- 
bučiavo ją, bet Džudit ničnieko nejuto, liko tokia pat šalta. — Tu šalta kalė, — suriau- 
mojo jis ir staigiai prisitraukęs priglaudė ją prie savęs. 

Džudit užgniaužė kvapą, ir ji sukliko. Pasinaudojęs tuo, kad jos lūpos prasivėrė, 
jis vėl įsisiurbė į jas, bandydamas įstumti liežuvį jai į burną. Džudit apėmė neapsako- 
mas pasišlykštėjimas. 

Artūras kiek atleido savo glėbį, bet jos nepaleido. Įniršęs jo Žvilgsnis tapo pašaipus. 

— Ne, tu nešalta. Moteris, turinti tokius plaukus ir akis, tiesiog negali tokia 
būti. Bet koks gi vyras ištirpdys tuos ledus? Volteris, glostinėdamas rankutę, ar gal 
tavo vyras? 


— Ne! — nepraverdama lūpų, atsakė Džudit. 
Artūras nusišypsojo. 
— Tu bloga artistė, nors Volteris mano kitaip. — Jo Žvilgsnis prislėgė ją. — 


Volteris — kvailys, o aš ne. Jis mano, kad čia atvykai tik iš meilės jam, O aš tuo neti- 
kiu. Jeigu būčiau moteris, pabandyčiau, pasitelkusi savo grožį ir kerus, išvaduoti man 
brangius Žmones. Ar tu sumanei save parduoti mainais už motinos ir vyro laisvę? 

— Paleiskite mane! — pareikalavo Džudit, verždamasi iš jo rankų. 

Jis priglaudė ją stipriau. 

— Nuo manęs nepaspruksi. Nė nebandyk. 

— O Volteris? — iššaukiamai paklausė ji. 

Artūras nusikvatojo. 

— Tu gerai atlieki savo vaidmenį, bet žinok, kad žaidi su ugnimi ir gali nusvilti. 
Manai, jog bijau to mėšlo gabalo Demari? Aš moku jį valdyti kaip man reikia. Kam, 
tavo manymu, atėjo į galvą mintis panaikinti tavo santuoką? — Džudit nustojo muisty- 
tis. — A! Dabar jau pelniau tavo dėmesį. Klausyk manęs. Pirmiausia tu būsi Volterio, 
o paskui, kai jam nusibosi ir jis puls prie kitų moterų, — mano. 

— Greičiau jau paskutinio niekšo, — sušnibždėjo Džudit, ir jo pirštai skaudžiai 
suspaudė jai ranką. 

— Netgi tam, kad išgelbėtum savo motiną, — grasinamai tarė jis. — Tu jau ir 
taip daug jai padėjai! Ką dar gali iškrėsti? 

— Jūs to nesužinosite. 

— Nesužinosiu? Manaisi esanti kilminga dama, įsivaizduoji, kad jau turi savo 
saujoje kvailį Demari, bet aš tau parodysiu, kas čia svarbiausias. 

— Ką... ką jūs norite tuo pasakyti? 

Artūras šyptelėjo. 

— Greitai sužinosi. 

Džudit pabandė atsikratyti nemalonių šio pokalbio nuosėdų. 

— Ką jūs ketinate daryti? Ar nenuskriausite mano motinos? 

— Ne, aš ne toks pasalūnas. Tik truputį pasismaginsiu. Man bus malonu pasižiū- 
rėti, kaip tu raitysiesi. Kai visa tai tau jau stos skersai gerklės, ateik naktį pas mane, ir 
pasikalbėsime. 

— Niekada! 

— Neskubėk. — Staiga Artūras ją paleido. — Turiu eiti. Pagalvok apie mano 
žodžius. 

Likusi viena, Džudit dar kurį laiką negalėjo nė pajudėti, stovėjo it įbesta, sun- 
kiai alsuodama, kad nusiramintų. O kai pasisuko, norėdama jau eiti į savo kambarį, 
staiga krūptelėjo — koridoriaus prietemoje stovėjo prie sienos prisispaudęs vyras. Per 
petį — liutnios diržas. Jis krapštė peiliu nagus. Džudit nesuprato, kas ją privertė žvilg- 
telėti į jį, — tikriausiai išsigando, kad jis girdėjo Artūro grasinimus. Tačiau negalėjo 
atitraukti nuo jo akių, o jis net galvos nepakėlė. Pagaliau pažvelgė į ją, ir tame žvilgs- 
nyje atsispindėjo tokia svilinanti neapykanta, kad Džudit nejučia riktelėjo ir ranka už- 
sispaudė burną. 

Bėgte nubėgo į savo miegamąjį ir krito ant lovos. Ašaros į akis plūdo lėtai, tarsi 
1š pačių sielos gelmių. 

— Mano ponia, — sušnibždėjo Džoan, paglosčiusi Džudit galvą. Pastarosios 
dienos jas taip suartino, kad abi beveik užmiršo, kad viena ponia, o kita — tarnaitė. — 
Ar jis jus įskaudino? 

— Ne, aš pati. Gavinas sakė, kad man reikėjo sėdėti namie ir siuvinėti. Bijau, 
kad jis buvo teisus. 

— Siuvinėti, — šypsodamasi pakartojo kambarinė. — Jūsų siūlai susipainiotų 
labiau negu visi šitie reikalai. 

Džudit nustebusi žvilgtelėjo į ją. 

— Tu man labai gera, — pagaliau pro ašaras pratarė ji. — Tiesiog akimirką man 
pagailo savęs. Ar vakar nunešei Gavinui maisto? 

— Taip. 

— Kaip jis atrodė? 

Džoan apsiniaukė. 

— Blogiau. 

— Kaip jam padėti? — paklausė savęs Džudit. — Gavinas sakė, kad turiu laukti 
jo brolio Stiveno, bet ar ilgai? Privalau ištraukti Gaviną iš tos duobės! 

— Taip, mano ponia, privalote. 

— Bet kaip? 

Džoan labai surimtėjo. 

— Tiktai Viešpats Dievas gali atsakyti į šį klausimą. 

Tačiau tą patį vakarą į Džudit klausimą atsakė Artūras. 

Jie vakarieniavo. Valgė troškintą mėsą ir sriubą. Volteris elgėsi visai ne taip kaip 
kitais kartais — buvo kažkoks aptilęs ir nelietė Džudit, tik stebėjo ją akies krašteliu, 
tarsi vertindamas. 

— Ledi Džudit, ar jums patinka mūsų patiekalai? — pasidomėjo Artūras. Ji link- 
telėjo. — Tikėkimės, kad ir pramogos patiks. 

Džudit norėjo paklausti, ką jis turi omeny, bet apsigalvojo. Ne jau, nesuteiks 
jam to malonumo. 

Artūras pažvelgė į Volterį. 

— Kaip jums atrodo, gal jau laikas? 

Volteris iš pradžių nesutiko, bet paskui nutilo. Matyt, Artūras užsiminė apie anks- 
čiau jų sutartą dalyką, susiprotėjo Džudit. Volteris mostelėjo ranka dviem kariams, 
lūkuriuojantiems prie durų, ir tie dingo. 

Džudit iš susijaudinimo gerklėje įstrigo mėsos kąsnelis, ir teko užgerti vynu. 
Suprato, kad Artūras sumanė kažkokią niekšybę ir norėjo būti viskam pasiruošusi. Su- 

nerimusi apžvelgė salę ir vėl pamatė dieną koridoriuje sutiktą Žmogų. Jis buvo aukš- 
tas, stotingas, tamsiai rusvų plaukų ir valingų veido bruožų. Tvirtą smakrą švelnino 
duobutė. Bet labiausiai žvilgsnį patraukė jo akys — žydros, degančios neapykanta ir 
įsmeigtos tiesiai į ją. Jis ją tarsi hipnotizavo. 

Staiga stojusi negera tyla, kurią tuojau nutraukė grandinių Žžvangesys, privertė 
Džudit atitraukti žvilgsnį nuo to vyriškio. Ji ne iš karto suprato, kad ryškiai apšviestas 
beformis gniutulas, tempiamas dviejų karių, — gyva būtybė. Tai greičiau buvo skudu- 
rų krūva, o ne žmogus. Šios kelios sekundės, kol Džudit suprato — kaip ir kas, ją ir 
išgelbėjo. Ji pamatė, kad Artūras ir Volteris atidžiai ją stebi, pažvelgė į juos suglumusi 
ir staiga suvokė, kad tai Gavinas. Ji nežvilgtelėjo į jį antrąsyk, sulaikiusi žvilgsnį ties 
Volteriu, ir tuo laimėjo laiko karštligiškai viską apmąstyti. Kodėl jie čia jį atvedė pus- 
gyvį? Negi nežino, kad ji trokšta pulti jam padėti? 

Ir čia Džudit susivokė, kad tokie ir yra Artūro kėslai. Jis nori Volteriui parodyti, 
kad ji ne taip jau neapkenčia savo vyro, kaip apsimeta. 

— Ar jūs jo nepažįstate? — paklausė Volteris. 

Džudit pažvelgė į Gaviną, apsimestinai nustebusi, paskui jos veidas iš lėto nu- 
švito šypsena. 

— Visada norėjau jį pamatyti tokį... 

Volteris pergalingai šūktelėjo. 

— Veskite jį čia! Tegu būna išpildytas mano puikiosios damos noras, lai pamato 
jį tokį, — garsiai paliepė. — Tegu pasimėgauja — ji to nusipelnė. 

Kariai atvedė Gaviną prie stalo. Kraujas tvinksėjo Džudit smilkiniuose, bet da- 
bar ji negali rizikuoti ar padaryti kokią neatitaisomą klaidą. Jeigu nors raumenėlio 
virptelėjimu išsiduotų, kaip jos širdis veržiasi prie vyro, po to sektų daug mirčių. Ji 
atsistojo, drebančia ranka paėmė taurę vyno ir šliūkštelėjo Gavinui į veidą. 

Šaltas vynas jį, rodos, pažadino iš sustingimo, ir vyras pažvelgė į ją. Iškankinta- 
me jo veide atsispindėjo nuostaba. Paskui nepasitikėjimas. Jis lėtai nužvelgė Artūrą ir 
Volterį, stovinčius šalia jo žmonos. 

Volteris šeimininkiškai apglėbė Džudit. 

— Žiūrėk, kam dabar ji priklauso. 

Tą pat akimirką Gavinas per stalą puolė Volterį, patraukdamas paskui save ka- 
rius, kurie laikė jį surakinusias grandines, ir tie griuvo kniūbsti, įbesdami nosis į val- 
gius. Volteris nespėjo išsisukti, ir purvini Gavino pirštai sugniaužė šio išsičiustijusio 
franto gerklę. 

— Čiupkite jį! — dusdamas sukriokė Volteris, veltui mėgindamas atplėšti juos. 

Ir Džudit, ir kariai apstulbinti suakmenėjo. Žmogus, kurio dienos jau atrodė suskai- 
čiuotos, rado savy jėgų parversti du augalotus vyrus ir kone pasmaugė savo kankintoją. 

Atsipeikėję kariai patraukė grandines, prikaustytas prie Gavino riešų. Tik kelis 
kartus smarkiai trūktelėję, įstengė atplėšti jį nuo Volterio. Paskui perjuosė Gaviną per 
krūtinę dar viena grandine, ir šis sudejavo. 

— Aš tave užmušiu už tai, — iškošė jis, gręždamas Volterį žvilgsniu. 

Tuo metu ant jo užmetė dar vieną grandinę. 

— Išveskite jį velniop! — įsakė Volteris, trindamasis peršinčią gerklę, drebėda- 
mas ir negalėdamas atplėšti nuo Gavino akių. 

Kai belaisvį išvedė, Volteris dribo į krėslą. 

Džudit suprato, kad dabar patogiausias momentas išpešti 1š jo šį tą. 

— Tai buvo nuostabu, — nusišypsojo ji virpančiam Volteriui. — Ne, aš ne apie 
tai, ką jis jums padarė. Man buvo malonu, kad jis pamatė mane su tuo, kurį galėčiau... 

pamilti. — Volteris pažvelgė į ją ir atsitiesė. — Bet man reikėtų ant jūsų supykti. — 
Džudit koketiškai nuleido akutes. 

— Kodėl? Ką aš padariau? 

— Neturėjote leisti, kad į menę esant damai atitemptų tokį nevalą. Jis atrodo 
labai išsikamavęs — mane netgi stebina, kaip jis iškart nepuolė čia ryti. Tik ar įstengia 
jis suvokti, kad man dabar gera ir kokia aš laiminga, kai jam terūpi maistas ir po jį 
besiraičiojantys gyviai. 

Volteris susimąstė. 

— Jūs teisi. — Jis atsisuko į riterį, stovintį prie durų. — Liepk kariams jį nu- 
prausti ir pašerti. 

Iš laimės jis nesitvėrė savame kailyje. Artūras tvirtino, kad Džudit raudos, pa- 
mačiusi savo vyrą tokį iškamuotą, o toji, atvirkščiai, šypsojosi. 

Tiktai Džoan žinojo, kiek jos šeimininkei kainavo ši šypsena. 

Džudit pasuko prie durų, be galo trokšdama kuo greičiau palikti šią menę, 0 
svarbiausia — Volterį. Išdidžiai iškėlusi galvą, ji praėjo pro tarnus ir vasalus. 

— Ši moteris nusipelnė to, ką gavo! — tarė vienas Džudit einant pro šalį. 

— Taigi. Jokia moteris neturi taip elgtis su vyru. 

Visi ją niekino. Ir ji pradėjo save niekinti. Lėtai kopė laiptais į ketvirtą aukštą, te- 
trokšdama tik pabūti viena. Staiga kažkieno ranka apglėbė ją per liemenį, ir Džudit pasiju- 
to prispausta prie tvirtos kaip uola vyriškio krūtinės, o prie gerklės jai pridėjo durklą, ku- 
rio aštrūs ašmenys jau vos ne drėskė švelnią odą. Ji bandė priešintis, bet veltui. 


Devynioliktas skyrius 


— Tik cyptelėk, ir galva nulėks nuo pečių, — tarė kažkieno duslus, visai nepa- 
žįstamas balsas. — Kur Džonas Basetas? 

Džudit beveik neteko amo, tačiau jai buvo aišku, kad užpuolikas ne iš tų, kurie 
kalba tuščiai. 

— Atsakyk! — įsakė jis, dar tvirčiau ją spūstelėdamas, o durklas dar arčiau pri- 
gludo prie gerklės. 

— Su mano motina, — sušnibždėjo ji. 

— Motina! — sušnypštė jai į ausį. — Tegu būna prakeikta moteris, davusi tokiai 
gyvybę. 

Džudit nematė jo veido, be to, jis spaudė taip, kad ji jau pradėjo dusti. 

— Kas tu? — sušvokštė ji. 

— Taip, tave tai turėtų dominti. Aš tavo priešas ir mielai nutraukčiau niekšingą 
tavo gyvenimą, jeigu man tavęs nereikėtų. Kaip Džonas saugomas? 

— Aš... negaliu kvėpuoti. 

Kiek pasvyravęs, jis atleido savo geležinį glėbį ir truputį atitraukė durklą. 


— Atsakyk! 
— Prie to kambario, kuriame jis užrakintas, durų budi du sargybiniai. 
— Kuriame aukšte? Nagi kalbėk, — pareikalavo vėl spūstelėdamas ją. — Nė 


nesitikėk, kad čia kas nors ateis ir tave išgelbės. 
Džudit, supratusi, kad antro didelio išgyvenimo per vieną dieną ji nebepakels, 
staiga nusijuokė, iš pradžių tyliai, paskui isteriškas juokas lydėjo kiekvieną jos žodį. 
— Išgelbės? Mane? Dieve — kas gi? Mano motina nelaisvėje. Mano vienintelis 
sargybinis sėdi užrakintas. Mano vyrą įmetė į šulinį po rūsiu. Žmogus, kuris man šlykš- 

tesnis už viską pasaulyje, turi teisę grabalioti mane savo letenomis vyro akyse, o tuo 
metu jo palaižūnas 1š kitos pusės šnypščia visokius grasinimus. O dar tamsiame kori- 
doriuje mane užpuola kažkoks nepažįstamasis. 

Staiga ji prispaudė ranką su durklu arčiau prie savo gerklės. 

— Maldauju jus, sere, kad ir kas jūs būtumėte, baikite tai, ką pradėjote. Pasiim- 
kite mano gyvybę. Kam ji man? Kad stovėčiau ir žiūrėčiau, kaip žudo mano draugus ir 
artimuosius? Nenoriu gyventi!. 

Įsitempusi nepažįstamojo ranka kiek atsileido. Paskui jis atstūmė Džudit ranką, 
įkišo durklą į makštis ir sugriebė ją už pečių. Džudit visai nenustebo, pažinusi tą patį 
menestrelį, kurį matė didžiojoje menėje. 

— Noriu sužinoti dar kai ką, — tarė jis jau ne taip rūsčiai. 

— Kodėl viso to klausinėji? — paklausė ji ir pažvelgė tiesiai į jo žydras akis. — 
Kas tave siuntė mane šnipinėti — Artūras ar Volteris? Aš jau ir taip per daug pasakiau. 

— Taip, tiesa, — aštriai tarė jis. — Jeigu būčiau šnipas, turėčiau kuo nudžiugin- 
ti šeimininką. 

— Štai ir sakykite! Eikite! 

— Aš ne šnipas. Aš Stivenas, Gavino brolis. 

Džudit apstulbusi išpūtė akis. Suprato, kad jis sako tiesą. Būtent todėl ją tarsi 
kas traukė prie jo. Stiveno manieros, 0 gal ir visa išvaizda kažkuo jai priminė Gaviną. 
Susijaudinusi ne iš karto pajuto skruostais riedančias ašaras. 

— Gavinas sakė, kad atvyksite. Sakė, kad suardžiau jūsų planus, bet jūs galite 
viską grąžinti į savo vietas. 

Stivenas prisimerkęs pažvelgė į ją. 

— Kada jūs jį matėte ir kada jis taip sakė? 

— Antrą naktį čia atvykusi. Aš nulipau pas jį į duobę. 

— Kur nulipote? 

Jis jau buvo girdėjęs, kaip žiauriai kalinamas Gavinas, — gal ne viską, bet šį tą 
žinojo, — tačiau niekaip negalėjo nusigauti pas brolį. 

— Sėskitės, — pasiūlė Džudit, vesdamas ją prie palangės. — Turime daug ką 
aptarti. Papasakokite man viską iš pradžių. 

Stivenas tylėdamas išklausė visą istoriją, kaip Volteris nužudė jos tėvą ir parei- 
kalavo Žemių, kaip Gavinas nutarė duoti jam atkirtį. 

— Ir jisai paėmė į nėlaisvę ir Gaviną, ir jūsų motiną? 

— Taip. 

— Tai kodėl jūs čia? Argi Demari nepareikalavo išpirkos? Reikėjo ją surinkti iš 
baudžiauninkų. 

— Aš nelaukiau, kol jis ko nors paprašys. Atvažiavau čia su Džonu Basetu, ir 
mus įleido į pilį. 

— Taip, matau, — pašaipiai tarė Stivenas. — Ir dabar Volteris Demari turi vi- 
sus: jus, Gaviną, jūsų motiną ir Džoną, dešiniąją Gavino ranką. 

— Nežinau, ką dar galima padaryti. 

— Galėjote siųsti pasiuntinius pas mus! — jaudinosi Stivenas. — Reinui ir su 
sulaužyta koja būtų pasisekę viską sutvarkyti geriau negu jums, moteriai. Džonui Ba- 
setui reikėjo susivokti... 

Džudit palietė Stiveno alkūnę. 

— Nereikia jo kaltinti. Aš pagrasinau, kad važiuosiu viena, jeigu jis atsisakys 
mane lydėti. 

Stivenas pasižiūrėjo į jos mažą rankelę, paskui pakėlė akis. 

— O ką gi aš mačiau tenai, apačioje? Visi pilyje kalba, kad neapkenčiate Gavino 
ir esate pasirengusi jo atsikratyti. Gal norite nutraukti savo santuoką? 

Džudit skubiai atitraukė ranką. Jis vis labiau ir labiau jai priminė Gaviną. Ją 
apėmė pyktis. 

— Mano ir Gavino reikalai liečia tik mus abu, ir pašaliniams nebūtina jų žinoti. 

Stiveno akys blykstelėjo. Jis nutvėrė ją už riešo, ir iš skausmo ji sukando dantis. 

— Vadinasi, tai tiesa. Jūs mylite Volterį Demari? 

— Ne, nemyliu! 

Jis spūstelėjo dar stipriau. 

— Nedrįskite meluoti! 

Vyrų žiaurumas visada ją įsiutindavo. 

— Jūs toks pats kaip Gavinas! — išliejo ji įniršį. — Matote tik tai, ką norite 
matyti. Ne, aš esu dora, ne tokia kaip jūsų brolis. Tai jisai keliaklupsčiauja prieš men- 
kystą. Aš niekada taip žemai nepulsiu. 

Jos žodžiai Stiveną suglumino, ir jis atleido pirštus. 

— Kokia dar menkysta? Kodėl prašnekote apie dorumą? 

Džudit ištraukė ranką ir pasitrynė riešą. 

— Atėjau išgelbėti savo vyrą, nes jis skirtas man Viešpaties Dievo ir todėl, kad 
nešioju jo kūdikį. Privalau kaip galiu jam padėti, bet visai ne iš meilės. Ne! — karčiai 
pridūrė ji. — Jis atidavė meilę tai blondinei! 

Ji nutilo ir pažvelgė į ranką. 

Stiveno juokas privertė ją pakelti akis. 


— Elis, — užbaigė jis. — Tai šit kokie reikaliukai. Tai ne karas už žemę, o 
nuoskaudos dėl mylimųjų, et, bobų rūpesčiai. 
— Bobų... 


— Tyliau! Mus išgirs. 

— Tai kur kas svarbiau negu bobų rūpesčiai, — sušnypštė Džudit. 

Šypsena iš Stiveno veido dingo. 

— Su Elis išsiaiškinsite vėliau, bet turiu jus perspėti dėl kitko: pas karalių jūs neva- 
Žiuosite ir neprašysite iš jo skyrybų. Mes negalime sau leisti prarasti Rivedunų žemes. 

Tai šit kodėl jį domino, ar ji myli Volterį, ar ne! Jam nei šilta, nei šalta, kad 
Gavinas apgaudinėja ją su kita, bet jeigu paaiškėtų, kad ji jaučia kitam vyriškiui tam 
tikrų jausmų, tik stebuklas galėtų ją išgelbėti. 

— Negaliu išsiskirti su juo, nes nešioju po širdimi jo kūdikį. 

— Kas dar tai žino? Tikiuosi, ne Demari? 

— Tiktai mano motina ir Džonas Basetas... ir mano kambarinė. 

— O Gavinas? 

— Nežino. Nebuvo kada jam pasakyti. 

— Puiku! Jam ir taip yra apie ką pamąstyti. Kas geriausiai pažįsta pilį? 

— Valdytojas. Jis čia tarnauja jau dvylika metų. 

— Jūs turite paruošusi atsakymą į visus klausimus, — įtariai tarė Stivenas. 

— Nors jūs su broliu manote kitaip, aš turiu smegenis — galvoti ir akis — matyti. 

Keletą sekundžių jis įdėmiai ją tyrė. 

— Čia atvykdama parodėte retą narsą, nors ir sugadinote viską. 

— Ar turiu tai suprasti kaip pagyrimą? 

— Kaip norite. 

Džudit prisimerkė. 

— Jūsų motina tikriausiai buvo laiminga, kad du jaunesnieji jos sūnūs nepana- 
šūs į du vyresniuosius. 

Stivenas nesusivokdamas pažvelgė į ją, paskui nusišypsojo. 

— Mano broliui teks dar nemažai pavargti su jumis. O dabar užteks kandžiotis, 
ir pagalvokime, kaip mums iškabinti tą košę, kurią čia užvirėte. 

— Aš!.. — pradėjo ji ir nutilo. Žinoma, jis teisus. 

Bet Stivenas jau nekreipė dėmesio į jos emocijas. 

— Jums pavyko juos pergudrauti — Gaviną nupraus ir duos valgyti, bet tai, kaip 
jūs elgiatės, kelia pasibjaurėjimą. 

— Tai gal man reikėjo pribėgti ir jį apkabinti? — sarkastiškai paklausė ji. 

— Ne, pasielgėte teisingai. Nemanau, kad dabar jis pajėgtų leistis į kelionę. La- 
bai nusilpęs, ir tai mums rimta kliūtis. Bet jis stiprus. Geriau maitinamas ir geresniame 
"urve" atsigaus per porą dienų, ir galėsime bėgti. Turiu palikti pilį ir atvesti paspirties. 

— Už sienų mūsų žmonės. 

— Žinau. Bet mano pulko čia nėra. Atvykau vienas, kai sužinojau, kad reikia 
Gavinui padėti. Mano žmonės jau pakeliui, bet čia atvyks tik po poros dienų. Turiu 
juos pasitikti. 

Džudit palietė jo ranką. 

— Aš vėl liksiu viena. 

Jis nusišypsojo jai ir perbraukė pirštu per smakrą. 

— Taip. Bet jūs susidorosite. Pasistenkite ką nors daryti, kad Gaviną prižiūrėtų 
tr jis sustiprėtų. Grįšiu ir ištrauksiu jus visus iš čia. 

Ji linktelėjo ir nuleido akis. 

Paėmęs Džudit už smakro, jis atgręžė jos veidelį ir pažvelgė į akis. 

— Nepykite ant manęs. Maniau, kad trokštate Gavino mirties, dabar matau, kad ne. 

Džudit nusišypsojo. 

— Nepykstu. Tik man labai jau įgriso ši šlykšti pilis, to niekšo prisilietimai, o jo... 

Stivenas pridėjo pirštą prie lūpų. 

— Jums teks dar truputį su juo pakoketuoti. Galėsite? 

— Pasistengsiu. Jau buvau beprarandanti paskutinę viltį. 

Pasilenkęs jis pabučiavo ją į kaktą. 

— Gavinui pasisekė, — sušnibždėjo, paskui pakilo ir nuėjo. 


Dvidešimtas skyrius 


| — Ar matei jį? — paklausė Džudit kitą rytą keldamasi iš lovos. Jai labai rūpėjo, 
ką Džoan iššniukštinėjo apie Gaviną. 

— Taip, — atsakė Džoan. — Jis vėl tapo gražus. Bijojau, kad jau niekada nebus 
toks koks buvo. 

— Tu per daug paisai išorės. 

— O jūs per mažai, — išpyškino Džoan. 

— Bet kaip jisai jaučiasi? Ar labai palaužta jo sveikata? 

— Esu tikra, jis liko gyvas tik todėl, kad laiku jam nunešėte maisto. 

Džudit tylėjo. Kokios mintys dabar sukasi jo galvoje?.. Įdomu, kaip vyras pa- 
žiūrėjo į tai, kad ji šliūkštelėjo jam į veidą vyno? 

— Atnešk man tą paprastą suknelę. Ar ją išskalbė? 

— Jūs tenai neisite, — tvirtai tarė Džoan. — Jeigu jus sučiups... 

— Atnešk suknelę ir nedrįsk daugiau man įsakinėti. 

Gavinas dabar kalėjo bokšto rūsyje, niūrioje, nykioje patalpoje, kur nė dienos 
šviesa neprasiskverbdavo. Rūsio durys tvirtos, ąžuolinės, geležimi apkaustytos. 

Atrodo, Džoan neblogai pažinojo ir šiuos du prie jų stovinčius sargybinius. De- 
mari pilyje pašlijusi drausmė, ir tarnaitė tai puikiai išnaudojo saviems kėslams. Ji žais- 
mingai mirktelėjo vienam vyriškiui. 

— Atidaryk! — užriko taip, kad būtų girdėti už durų. — Mus siuntė lordas Vol- 
teris, liepė atnešti maisto ir vaistų. 

Duris atidarė nešvari, susivėlusi senė. 

— Iš kur man žinoti, ar jus tikrai siuntė lordas Volteris? 

— Nes tau taip pasakyta, — atkirto Džoan, pastumdama duris. 

Džudit nepakėlė galvos. Šiurkštaus vilnonio audinio kapišonas slėpė jos plaukus. 

— Galite pasižiūrėti į jį, — piktai burbtelėjo senė. — Dabar jis miega — tik tą ir 

— Kurgi ne! — nusišaipė Džoan. — Patalynė drėgna! 

— Bet švaresnė negu ankstesnioji! 

Džudit nežymiai timptelėjo kambarinę už rankovės, kad toji liautųsi niautis su sene. 

— Palik mus vienas, mes pačios juo pasirūpinsime, — pareikalavo Džoan. 

Manė, kad senė nė už ką nesutiks. Bet apsiriko. Toji pastebėjo, kad žemesnė 
atvykėlė kaipmat nutildė įžūliąją rėksnę. 

— Na, ko gi delsi? — paklausė Džoan. 

Senei knietėjo pamatyti kapišono dengiamą veidą. 

— Man reikia pasiimti kai kuriuos vaistus, — atsakė ji. — Yra čia ir daugiau 
ligonių, kuriuos turiu paslaugyti. 

Pasiėmusi buteliuką ji praslinko pro tą moterį ir eidama pro žvakę išmetė jį iš 
rankų. Moteris krūptelėjo ir kilstelėjusi galvą greitai Žžvilgtelėjo į senę. Liepsnos at- 
švaituose blykstelėjo puikios auksaspalvės akys. Senei prireikė nemažai pastangų, kad 
nenusišypsotų. Tokias akis ji matė tik vienąsyk. 

— Tu ne tik kvaila, bet ir atgrubnagė, — sušnypštė Džoan. — Nešdinkis, kol 
neuždegiau tavo skarmalų. 

Senė piktai dėbtelėjo į ją ir garsiai pokštelėjo durimis. 

— Džoan! — susijaudino Džudit, kai jos pagaliau liko vienos. — Tai aš tave 
uždegsiu, jei sužinosiu, kad taip elgiesi su žmonėmis. 

Džoan apstulbo. 

— Ką jūs vadinate “žmonėmis"'? 

— Ji toks pat Dievo tvarinys kaip tu ir aš. 

Džudit norėjo dar kažką sakyti, bet suprato, kad iš to jokios naudos. Džoan ne- 
pataisoma — ji niekino visus, kuriuos laikė žemesniais už save. 

Nutarusi negaišti laiko, Džudit nuėjo prie vyro. 

— Gavinai, — tyliai pašaukė ir atsisėdo ant lovos kraštelio. 

Blausi žvakės šviesa nušvietė jo veidą. Džudit perbraukė ranka vyrui per skruostą. 
Kaip gerai, kad jis jau nelindi tame baisiame purve. 

Jis atmerkė akis. Prietemoje jos atrodė tamsesnės. 

— Džudit, — sušnibždėjo. 

— Taip, tai aš, — nusišypsojo ji ir nusmaukė kapišoną. — Nusiprausęs atrodai 
daug geriau. . 

Tačiau jo Žvilgsnis liko šaltas ir niūrus. 

— Neprivalau tau už tai dėkoti. O gal manai, kad purvą nuplovė tas vynas, kurį 
šliūkštelėjai man į veidą? 

— Gavinai! Be reikalo smerki mane. Jeigu būčiau puolusi tavęs pasitikti, Volte- 
ris tuojau tave užmuštų. 

— O argi tu to nenorėtum? 

Ji atšlijo. 

— Nesiginčysiu su tavim. Pasikalbėsime apie tai kada nors vėliau, kai būsime 
laisvi. Aš mačiau Stiveną. 

— Čia? — apstulbęs Gavinas atsisėdo. Antklodė nuslydo nuo jo nuogos krūti- 
nės. Ištisa amžinybė praėjo nuo tos nakties, kai Džudit glaudėsi prie jos, ir dabar jos 
akys lipte prilipo prie auksinio, įdegusio kūno. 

— Džudit! — pažadino ją iš susimąstymo Gavinas. — Ar Stivenas čia? 

— Jis čia buvo, — pakėlusi akis, ji pažvelgė jam į veidą. — Išvyko savo Žmonių. 

— O manieji? Ką mano žmonės veikia? Gal slankioja aplink pilies sienas, nieko 
nenusitverdami? 

— Nežinau, neklausiau. 

— Taip, žinoma, — įniršęs tarė jis. — Kada jis grįš? 

— Tikiuosi, rytoj. 

— Liko mažiau negu diena. Tai kodėl tu čia? Beliko palaukti dienelę. Jeigu da- 
bar tave čia kas pastebėtų... 

— Ar tu dar ką nors moki pasakyti, ar tik barti mane? — iškošė ji pro sukąstus 
dantis. — Atėjau į Šį pragarą todėl, kad tave paėmė į nelaisvę. Tiek rizikavau, eidama 
pažiūrėti, kaip tu čia laikaisi. O tu ieškai kliaučių, kad tik galėtum mane išbarti. Saky- 
kite, sere, kaip galėčiau jus pamaloninti? 

Jis įdėmiai pažvelgė į ją. 

— Tu čia laisva, taip? Atrodo, gali eiti, kur tik panori. Iš kur man žinoti — gal 
už durų tavęs laukia Demari17? — Gavinas griebė ją už rankos. — Tu mane apgaudinėji? 

— Aš sužavėta tavo pykčio, — ji pabandė ištrūkti. — Kaip gali mane kaltinti, 
jog meluoju? Tu pirmasis pradėjai meluoti. Galvok, ką nori. Nereikėjo tau padėti, gal 
tada būčiau turėjusi bent truputėlį ramybės. Dar daugiau — man reikėjo keliauti pas 
Demari iškart, kai tik pasiūlė tekėti už jo. Tai kur kas geriau negu gyventiu su tavimi. 


— Taip ir maniau, — piktai užbaigė Gavinas. 

— Taip! Tu taip manei!' — pakartojo Džudit, apakinta įniršio dėl neteisingų kal- 
tinimų. 

— Mano ponia! — įsikišo Džoan. — Mums reikia eiti, ir taip per ilgai čia užsi- 
buvome. 


— Taip, — sutiko Džudit. — aš turiu eiti. 

— Kas gi laukia už durų, kad palydėtų mano žmoną)? 

Džudit iš pykčio praradusi kalbos dovaną tik dėbtelėjo į jį. 

— Ledi Džudit, — neramiai pašaukė ją Džoan. Džudit nusisuko nuo vyro. — 
Nieko nereikia svarstyti Su pavydo graužiamu vyriškiu, — sušnibždėjo kambarinė jau 
prie durų. 

— Pavydas! — purkštelėjo Džudit. — Pavyduliaujama mylimo. O jis manęs ne- 
myli, tai aišku kaip dieną. — Ji užsimetė kapišoną ant galvos. 

Džoan ketino kažką atsakyti. Ji atsidarė duris, išėjo į koridorių... ir staiga mer- 
gina apmirė. Džudit, sekus: iš paskos, pakėlė akis ir taip pat sustingo. 

Priešais jas stovėjo Artūras. Kojos plačiai išžergtos, rankos sunertos ant krūti: 
nės, o lūpos iškreiptos piktos šypsenos. Džudit skubiai nuleido galvą, kad jis jos ne- 
pažintų. 

— Ledi Džudit, — tarė Artūras prieidamas, — norėčiau su jumis pasikalbėti. 

Džudit atrodė, kad kelias į viršų, kopiant laiptais į trečiąjį aukštą, ilgiausias, 
kokį tik kada teko nukeliauti. Iš baimės linko keliai, dar ir gerklę pradėjo gniaužti 
šleikštulys, dabar kas rytą ją kamuojantis. Tikriausiai jos impulsyvumas sugriovė Sti- 
veno planus ir... ir... Ji bijojo ir pagalvoti, kas bus, jeigu Stivenas nespės laiku. 

— Jūs kvaila, — pareiškė Artūras, įėjus į jo kambarį. 

— Tai man jau sakė, — suvapėjo Džudit, o jos širdis pašėlusiai daužėsi. 

— Ėjote pas jį dieną! Netgi nakties negalėjote palaukti. — Džudit nepakeldama 
galvos apžiūrinėjo savo rankas. — Nagi klokite, ką jūs sumanėte? — Ir staiga jis pats 
save nutraukė: — Koks aš buvau kvailys, kai tąsyk tikėjausi, kad kas nors paaiškės. Aš 
kvailesnis už žmogų, kurio tarnas esu. Paaiškinkite, kaip ketinote išsikapanoti iš šios 
painiavos? 

— Nieko aš jums nesakysiu, — kilstelėjo smakrą ji. 

Artūro akys susiaurėjo. 

— Jis bus kankinamas. O savo motiną ar pamiršote? Buvau teisus, jumis netikė- 
damas. Nutuokiau apie viską, tiesiog jums pavyko ir man akis apdumti. Dabar matau, 
kad atsidūriau ne geresnėje padėty už jus. Žinote, ką pirmąjį lordas Volteris apkaltins 
dėl žlugusių savo planų, kai supras, kad jam nepavyks gauti gražuolės Rivedunų turto 
paveldėtojos rankos? Ne jus, miledi. o mane. Jis vaikas, kuriam duota valdžia. 

— Ar man dabar dar reikės jus užjausti? Jūs sugriovėte mano gyvenimą, priver- 
tėte mane ir mano šeimą drebėti dėl'savo gyvybės. 

— Vadinasi, mes vienas kitą suprantame. Kiti mūsų nejaudina. Aš norėjau gauti 
jūsų žemes, o Volteris — jus, — jis nutilo ir niūriai pažvelgė į ją. — Nors jūs gerokai 
pridarėte man žalos per pastarąsias dienas. 

— O kaip ketinate susidoroti su jūsų susigalvota šeimininko nemalone? — pa- 
klausė Džudit, nutarusi nusukti kalbą ir smogti priešininkui jo ginklu. 

— Jums seniai reikėjo tuo pasidomėti. Aš turiu vienintelę išeitį — baigti šį rei- 
kalą iki galo, pasiekti, kad jūsų santuoka būtų panaikinta. Jūs nevažiuosite pas karalių, 
O paprasčiausiai pasirašysite dokumentą, kur sakoma, kad prašote ištuokos. Jis bus 
parašytas taip, kad karalius negalės atsisakyti. 

Džudit vėl pajuto šleikštulį ir turėjo bėgti į kambario kampą, kur stovėjo nakti- 
nis puodas. Atsigavusi ji pažvelgė į Artūrą. 

— Atleiskite. Tikriausiai vakar Žuvis buvo nešviežia. 

Artūras pripylė taurę vandeniu skiesto vyno. Džudit drebančia ranka ją paėmė. 

— Jūs nėščia, — lygiu balsu tarė jis. 

— Ne! Nieko panašaus! — melavo Džudit. 

Artūro veidas apsiniaukė. 

— Gal pakviesti pribuvėją, kad jus apžiūrėtų? — Džudit tik galvą palingavo. — 
Dabar jūs negalite prašyti skyrybų, — tęsė jis. — Nemaniau, kad spėjote taip greitai 
pastoti. Dabar aišku, kad įklimpote giliau negu maniau. 

— Jūs papasakosite Volteriui? 

— Tas idiotas laiko jus skaisčia mergele, — purkštelėjo Artūras. — Svaičioja 
apie meilę, šeimyninį gyvenimą su jumis ir nė nenutuokia, kad jūs už jį dešimt kartų 
gudresnė. 

— Jūs labai daug plepate, — tarė Džudit, pajutusi kylant naują vėmulio priepuo- 


lį. — Ko gi jūs norite? 
Artūras pažvelgė į ją neslėpdamas susižavėjimo. 
— Jūs ne tik graži, bet ir protinga. Och, būtų malonu jus... — jis šyptelėjo ir vėl 


surimtėjo. — Volteris, be abejo, sužinos, kokios tos jūsų “simpatijos" jam, ir apie kū- 

dikį. Anksčiau ar vėliau. Ar atiduosite man ketvirtadalį jūsų valdų, jeigu ištrauksiu jus 
Iš Čia? 

Džudit karštligiškai svarstė. Žemės jai reiškė mažai. Kas patikimiau — laukti 
Stiveno ar sutikti su Artūro pasiūlymu? Jeigu atsisakys, Artūras papasakos Volteriui, ir 
visų jų laukia mirtis po to, kai Volteris ją išniekins. 

— Taip, pažadu jums. Mūsų penketas. Jeigu visiems mums garantuojate saugu- 
mą, ketvirtadalis mano valdų — jūsų. 

— Negaliu garantuoti, kad visi... 

— Visi — arba mūsų sutartis negalioja. 

— Gerai, — sutiko jis. — Žinau, kad laikysitės savo. Man reikia laiko pasireng- 
ti. O jūs turite eiti prie stalo. Lordas Volteris supyks, jeigu jūsų nebus šalia. 

Kylant nuo kėdžių, Džudit neatsirėmė į jai pasiūlytą ranką. Jis suprato dar že- 
miau puolęs jos akyse, kad išdavė savo šeimininką, ir tai jį prajuokino. Mintis, kad 
galima būti ištikimam dar kam nors be savęs, labai jį pralinksmino. 

Kambarys, kurį jie ką tik paliko, buvo lyg ir tuščias, nes žmonėms išėjus jame 
tvyrojo tyla. Paskui palovy kažkas sukrebždėjo. Senė atsargiai išsirabždino iš savo 
slėptuvės ir pašaipiai dirstelėjo į delne sugniaužtą monetą. 

— Sidabras! — sušvapsėjo. Bet šeimininkas, kai jam papasakos, ką čia išgirdo, 
duos... aukso! Ji suprato toli gražu ne viską, tačiau girdėjo, kad seras Artūras lordą 
Volterį pavadino kvailiu ir nutuokė, kad jis ketina išduoti savo poną už kažkokias to 
Montgomerio žemes. Ir dar — ponia laukiasi kūdikio. Atrodo, tai labai svarbu. 


Džudit sėdėjo didžiojoje menėje prie lango. Apsivilkusi šviesiai pilka apatine 
suknele, ant jos — tamsiai rožine flamandiškos vilnos suknia. Rankovės papuoštos 
voveraičių kailiukų apvadu. Artėjo vakaras, 1r kas akimirką menė vis labiau grimzdo į 
tamsą. Džudit jau buvo truputį atsitokėjusi nuo baimės po rytinio pokalbio su Artūru. 
Ji dėkingai žvilgtelėjo į besileidžiančią saulę. Dar diena — ir jau grįš Stivenas, o tada 
viskas bus gerai. 

Volterio ji neregėjo nuo pat pietų. Jis kvietė ją pajodinėti, bet taip ir nepasirodė. 
Džudit nutarė, kad jį kas nors sutrukdė. 

Kai saulė jau visai pasislėpė už medžių tr tarnai pradėjo ruošti stalą vakarienei, 
Džudit ėmė nerimauti. Nei Artūras, nei Volteris nesirodė. Ji pasiuntė Džoan sužinoti, 
kas atsitiko, bet toji beveik nieko neišsiaiškino. 

— Lordo Volterio kambarys užrakintas ir saugomas. Sargybiniai tyli lyg van- 
dens į burnas prisisėmę, nors aš visokiais būdais bandžiau juos prakalbinti. 

Kažkas atsitiko! Džudit tai suprato, kai drauge su Džoan įėjusi į savo miegamą- 
ji, išgirdo taukštelint durų skląstį. Jų duris užšovė! Visą naktį jos beveik nesudėjo akių. 

Rytą Džudit apsirengė kuklia tamsiai rudos vilnos suknele ir paliko ramybėje 
papuošalus. Sėdėjo ir tyliai laukė. Skląstį atitraukė, ir į; kambarį įėjo karys su šar- 
viniais marškiniais. 

— Eikite su manimi, — įsakė. 

Džoan sekė paskui šeimininkę, bet ją šiurkščiai stumtelėjo atgal ir užtrenkė du- 
ris. Karys nuvedė Džudit į Volterio kambarį. 

Atsivėrus durims, ji pirmiausia pamatė prie sienos prikaustytą grandinėmis. Ar- 
tūrą, tiksliau, tai, kas iš jo likę. Džudit nusigręžė, ją ėmė pykinti. 

— Reginys nelabai malonus, tiesa, miledi? 

Ji pažvelgė į krėsle atsidrėbusį Volterį. Paraudusios akys ir visa išvaizda bylojo, 
kad jis girtas. Besipinančiu liežuviu suvogrojo: 

— Užtat paaiškėjo, kad jūs visai ne kilni dama, — jis pakilo, kiek pastoviniavo, 
stengdamasis įsižiūrėti jai į veidą, paskui priėjo prie stalo ir įsipylė vyno. — Kilnios 
damos visad garbingos ir nuoširdžios, o tu, miela gražuole, — šliundra... 

Džudit apmirė, pamačiusi, kad jis svirduliuoja prie jos. Bet kurgi dingsi! O jis, 
sugriebęs už plaukų, šiurkščiai timptelėjo. 

— Dabar aš Žinau viską, — pasuko Džudit galvą taip, kad ji matytų krauju apsi- 
pylusį Artūrą. — Pažvelk į jį. Prieš mirdamas jis daug ką man papasakojo. Žinau, kad 
laikai mane mulkiu, bet ne toks jau aš kvailys, susidoroti su moterimi man dar pakaks 
proto. — Atgręžė jos veidą į save. — Viską tu darei dėl savo vyro, tiesa? Atvažiavai 
čia jo ieškoti. Nagi sakyk, ką būtum dariusi, kad jį išgelbėtum? 

— Viską, ko tiktai prireiktų, — ramiai atsakė Džudit. 

Atstūmęs ją, jis kurį laiką įdėmiai Žiūrėjo į veidą, paskui nusišypsojo. 

— Taip labai jį myli? 

— Ne meilė svarbu. Jis mano vyras. 

— Bet aš tau siūliau tokią meilę, kokios tu niekada nesulauktum iš jo, — Volte- 
rio balsas suvirpėjo. — Visa Anglija žino, kad Gavinas Montgomeris šlaistosi su ta 
Elis Čatvort. 

Džudit tylėjo, ir plonas Volterio lūpas iškreipė pašaipa. 

— Nesistengsiu daugiau atvesti tavęs į protą. Su įkalbinėjimais baigta. — Jis 
atidarė duris. — Paimkite šitą mėšlą ir meskite kiaulėms. O paskui atveskite lordą 
Gaviną i1r — prie sienos vietoje Artūro. 

— Ne! — suriko Džudit tr puolusi prie Volterio įsikibo jam į ranką. — Prašau, 
nekankinkite jo daugiau. Padarysiu viską, ką įsakysite. 

Volteris užtrenkė duris. 

— Taip, tu darysi viską, ką įsakysiu, ir darysi tai matant savo vyrui, dėl kurio 
sutikai parsiduoti. 

— Ne! — pabalusiomis lūpomis sušnibždėjo Džudit. 

Volteris nusikvatojo jai į veidą. Paskui vėl atvėręs duris Žiūrėjo kariams, tem- 
piantiems Artūro kūną, įkandin. 

— Eikš čia! — paskui įsakė Džudit. — Pabučiuok mane taip, kaip bučiavai savo vyrą. 

Džudit palingavo galvą. 

— Vis tiek mus nužudysite. Kodėl dar turėčiau jums paklusti? Gal bent greičiau 
užbaigsite tą kankynę. 

— O tu iš tiesų gudri, — šyptelėjo Volteris. — Bet aš darysiu kitaip. Už kiekvie- 
ną tavo atsisakymą išrėšiu iš lordo Gavino kūno po diržą. — Ji pažvelgė į jį pasibaisė- 
jusi. — Taip, tu mane supratai teisingai. 

Džudit vos įstengė mąstyti. “Stivenai, — tylomis meldė, — neužtruk". Gal pa- 
vyks kaip nors uždelsti ir apsaugoti Gaviną iki tol, kol Stivenas pradės ataką. Durys 
vėl atsidarė. Įėjo keturi kariai, tempdami grandinėmis apkaustytą Gaviną: Volteris nu- 
tarė apsisaugoti nuo bet kokio belaisvio išpuolio. 

Gavinas žvilgtelėjo pirma į Volterį, paskui — į žmoną. 

— Ji mano, — tarė vos girdimai ir žengė žingsnį į priekį. Vienas sargybinis 
tvojo jam plokščiąja kardo puse, ir Gavinas susmuko netekęs sąmonės. 

— Nukryžiuokite jį! — įsakė Volteris. 

Džudit akys priplūdo susižavėjimo ašarų. Koks Gavinas drąsus, nė grandinės jo 
nesulaiko. Sumuštas, išsekęs nuo bado ir skausmo, vis tiek bando kovoti. Argi gali 
tada pasiduoti ji? Jai dabar tereikia viena — laimėti laiko, sulaukti Stiveno. Ji padarys 
viską, ko pareikalaus Volteris. 

O šis 1š jos akių matė, kad ji sutinka. 

— Protingai nutarta, — nusijuokė, įsitikinęs, kad Gavino rankos gerai prirakin- 
tos prie sienos. Liepęs kariams išeiti, jis šliūkštelėjo iš taurės vyno likučius Gavinui į 
veidą. — Nagi, bičiuli, negaliu leisti, kad prasnaustum tokį reginį. Ilgokai pratupėjai 
mano rūsy ir kiek žinau, negalėjai pasimėgauti su žmonele. Žvilgtelėk į ją — argi ne 
puiki? Kautis galėčiau dėl jos, bet dabar to neprireiks. — Jis ištiesė ranką. — Eikšeki- 
te, miledi, arčiau prie savo valdovo. 

Gavinas bandė spirti Volteriui sunkiu batu apauta koja, bet tas spėjo išsisukti. 

Ant stalo gulėjo rimbas su dar nenudžiūvusiu Artūro krauju. Čiupęs jį, Volteris 
šėrė Gavinui į veidą — ir šiam iš karto iššoko skaisčiai raudonas rumbas, bet vargšas 
to, rodos, nepastebėjo. Jis vėl pasiruošė smogti niekšui koja. 

Volterį įniršis visai apakino. Antrąsyk jam užsimojus, Džudit pribėgo prie Gavi- 
no ir užstojo jį savo kūnu. 

— Nešdinkis! Pasitrauk! — suriaumojo Gavinas. — Aš kausiuosi pats, nereikia 
man tavo pagalbos. 

Į šį absurdišką pažadą Džudit tik kažką padrikai sušnibždėjo. Abi jo rankos pri- 
kaustytos prie sienos geležimis, aplietomis dar šiltu kito žmogaus krauju, 0 jis svaičio- 
Ja apie grumtynes su tuo bepročiu. Ji pasitraukė į šalį. 


— Ko jūs norite? — ne savo balsu paklausė Volterio, jausdama, kaip nugarą 
svilina Gavino žvilgsnis. 
— Eikš čia, — lėtai atsakė tas aiškiai nesiryždamas prieiti arčiau prie Gavino. 


Džudit svyravo, puikiai suprasdama, jog turi paklusti. Ji paėmė Volterį už ran- 
kos, įveikdama pasibjaurėjimą — ji buvo šalta ir lipni. 

— Kokia nuostabi rankutė, — tarė Volteris ir pamojavo ja Gavinui prieš akis. — 
Ko tyli, ar neturi ką pridurti? 

Gavinas pažiūrėjo į Džudit, ir nuo jo žvilgsnio jos kūnu nubėgo šiurpuliukai. 

— Brangioji, esu tikras, jog mums abiem norisi, kad tu kuo daugiau apsinuogin- 
tum, — pareiškė Volteris, atsisukęs į Gaviną. — Dažnai mačiau šį puikų kūną ir mėga- 
vausi juo. Jis sutvertas vyrams, daugeliui vyrų, turiu patikslinti. — Jis Žvilgtelėjo į 
Džudit. — Aš sakau — leisk mums pasižiūrėti, ką slepia šie drabužiai! Ar tau taip 
mažai terūpi vyras, kad atsisakai leist jam paskutinį kartą į tave pasižiūrėti? 

Drebančiomis rankomis Džudit graibstė savo vilnonės suknelės diržiuko sagtį, 
stengdamasi laimėti kuo daugiau laiko. 

— Greičiau! — pareikalavo Volteris, numesdamas į šalį taurę ir išsitraukdamas 
kardą. 

Jis perrėžė suknelę ir sugriebęs nuplėšė apatinius marškinius, įdrėksdamas švel- 
nų jos kaklą. Paskutiniai drabužėliai susilaukė to paties likimo. Džudit norėjo pasilen- 
kusi sugriebti draiskalus ir prisidengti apnuogintą kūną, bet į pilvą įremtas durklas 
privertė ją stovėti ramiai. 

Perlų baltumo jos pečiai, putli krūtinė, nepaisant nėštumo išlaikiusi formą, dar 
nepastorėjęs liemuo, ilgos, grakščios kojos. 

Volteris nužvelgė ją susižavėjęs. Ji pranoko visus jo lūkesčius. 

— Tu tokia graži, kad dėl tavęs galima bet ką nužudyti, — suvapėjo. 

— Būtent taip aš tau ir padarysiu! — sukriokė Gavinas, įtempdamas grandines. 

— Tu! — nusikvatojo Volteris. — Ką tu gali padaryti? — Apglėbęs Džudit per 
liemenį, pasuko ją taip, kad stovėtų veidu į Gaviną, ir ėmė glamonėti krūtis. — Ar ketini 
grandines iš sienos išplėšti? Pažvelk į ją — tiek tau lemta pamatyti prieš mirtį. — Jo 
ranka slystelėjo Džudit pilvu. — O dabar žvilgtelėk čia. Dabar jis plokščias, bet netru- 
kus suapvalės, nes ten mano kūdikis. 

— Ne! — suriko Džudit. 

Volteris spustelėjo ją taip, kad vargšei moteriai užgniaužė kvapą. 

— Aš jau pasėjau savo sėklą, ir ji sudygo, ir auga... Galvok apie tai, pūdamas kape! 

— Aš negalvosiu apie moterį, kurią tu lietei, — atrėžė Gavinas, neatitraukdamas 
įdėmaus žvilgsnio nuo žmonos. — Greičiau sutiksiu permiegoti su gyvuliu. 

Volteris atstūmė Džudit. 

— Tu dar pasigailėsi to, ką pasakei. 

— Ne! Nereikia, — maldavo Džudit, kai Volteris su durklu rankoje pasuko prie 
Gavino. : 

Laimei, Volteris buvo per daug girtas. Gavinui pavyko išsilenkti smūgio. 

— Vienąsyk tu nustosi tampytis! — suriaumojo Volteris ir vėl nusitaikė, šįsyk Į 
galvą. Tačiau ir dabar ranka jam nepakluso ir pavyko Gaviną tik sužeisti. Platūs durklo 
ašmenys dešinėje veido pusėje paliko raudoną brėžį, ir belaisvio galva nusviro. 

— Užsnūdai? — sukriokė Volteris ir nusviedęs durklą įsikibo rankomis jam į 
gerklę. 

Džudit nedelsdama nė akimirkos puolė prie durklo. Nesusivokdama ką daranti. 
suspaudė jo rankeną ir iš visų jėgų smogė Volteriui tarp menčių. Kelias akimirkas šis 
nejudėjo, paskui lėtai atsisuko ir Žvilgtelėjęs į Džudit parkrito. Tiktai dabar ji susivokė 
užmušusi Žmogų ir pajuto, kad gerklę užgniaužė gumulas. 

Staiga sudrebėjo visas bokštas, iki pat pamatų. Laiko visai nebedaug. Raktai 
nuo geležinių pančių kabėjo ant sienos. Gavinas sujudėjo kaip tik tuo momentu, kai ji 
jį išlaisvino. Jis jau krito žemyn, bet paskutinę akimirką išsilaikė ant kojų. Atplėšęs 
akis, pamatė krauju aptaškytą nuogą žmonos kūną ir prie jos kojų gulintį Volterį, ku- 
riam tarp menčių kyšojo durklas. 

— Prisidenk! — piktai suniurzgė. 

Džudit buvo visai užmiršusi, kad ji nuoga. Iš suknelės belikę apgailėtini skar- 
malai. Atidariusi gale lovos stovinčią skrynią, pamatė Volterio drabužius. Kurį laiką 
svyravo, bjaurėdamasi juos paliesti. 

— Greičiau! — tarė Gavinas, sviesdamas jai vilnonius marškinius. — Jo skar- 
malai tau labai tiks, — ir pripuolė prie lango, nelaukdamas jos atsakymo. 

Bet ji ir nebūtų įstengusi nė žodžio pralementi. Vargšė moteris vis dar neatsito- 
kėjo nuo to, kad ji nužudė žmogų. 

— Stivenas jau čia, — pranešė Gavinas. — Žmonės pasirausė po siena, ir akme- 
nys griuvo, — prtėjęs prie Volterio, primygo jį koja ir ištraukė durklą. — Tu perkirtai 
jam šonkaulį, — šaltai tarė. — Dabar žinosiu, kad negalima į tave atsisukti nugara. Tu 
smogi meistriškai. 

— Gavinai!' — nuaidėjo už durų pažįstamas balsas. 

— Reinas! — sušnibždėjo Džudit, ir ašaros nutekėjo jai per skruostus. 

Prišokęs prie durų, Gavinas atstūmė skląsčius. 

— Ar tu gyvas? Ar sveikas? — Reinas apglėbė brolio pečius. 

— Taip. O kur Stivenas? 

— Apačioje, su visais. Kai sienos griuvo, pilį paėmėme visai nesunkiai. Kamba- 
rinė ir tavo uošvė apačioje. Su jomis Džonas Basetas. Bet niekur nerandame Džudit. 

— Tenai, — abejingai tarė Gavinas. — Pabūk su ja, kol susirasiu Stiveną. — 
Aplenkęs Reiną, jis išėjo iš kambario. 

Reinas žengė į kambarį ir ne iš karto pastebėjo Džudit. sėdinčią ant skrynios. Ji 
buvo apsivilkusi vyriškais marškiniais, iš kurių kyšojo nuogos kojos. Moteris pakėlė į 
Jį pilnas ašarų akis. Atrodė tokia nelaiminga, kad Reinui suspaudė širdį. Užmiršęs skaus- 
mą, vis dar sutvarstytą koją, jis puolė prie jos. 

— Džudit, — sušnibždėjo, švelniai apkabindamas. 

O toji nė kiek nesvarstydama įsikniaubė jam į petį ir prapliupo raudoti. 

— Aš jį nužudžiau, — išmikčiojo pro ašaras. 

— Ką? 

— Volterį. | 

Reinas švelniai ją priglaudė kilstelėdamas nuo grindų. 

— Jis to nusipelnė. 

Džudit vis dar nepakėlė galvos. 

— Aš neturėjau teisės! Viešpatie... 

— Ša! — sudraudė Reinas. — Padarei tą, ką reikėjo. Kieno čia kraujas ant sienos? 

— Artūro, Volterio vasalo. 

— Na, gerai, neverk. Viskas bus gerai. Eime į apačią. Kambarinė padės tau apsirengti. 

Jis nepanoro sužinoti, kodėl jos drabužiai, suplėšyti į skutus, mėtosi ant grindų. 

— Kaip mama? 

— Gerai, netgi labai. Ji žiūri į Džoną tokiomis akimis, tarsi jis būtų pats Mesi- 
jas, nužengęs iš dangaus. 

Džudit žengtelėjo atgal. 

— Tu piktžodžiauji! | 

— Ne aš, o tavo motina. Kitaip užgiedosi, kai pamatysi ją deginančią žvakeles 
prie jo kojų! 

Ji priekaištingai pažvelgė į Reiną, paskui nusišypsojo, 0 ašarų — kaip nebūta. 

— Kaip puiku vėl tave matyti, — džiugiai tarė, stipriai jį apkabindama. 

— Tu visada mano broliui malonesnė negu man, — staiga pasigirdo liūdnas balsas. 

Apsidairiusi Džudit išvydo Mailsą, svilinantį akimis nuogas jos kojas, bet nė 
nenuraudo — per daug jai teko išgyventi pastarosiomis dienomis. Reinas pastatė Džu- 
dit ant grindų, ir ji nubėgo apkabinti Mailso. 

— Ar labai riesta buvo? — paklausė, glausdamas ją. 

— Blogiau nebūna. 

— Na, aš turiu naujieną, kuri tave pradžiugins, — tarė Reinas. — Karalius kvie- 
čiasi tave į rūmus. Matyt, jam visas ausis išūžė apie tave ir tavo vestuves, ir jis panoro 
žvilgtelėti į mūsų auksaakę sesutę. 

— Į rūmus? — dar paklausė Džudit. 

— Na, eime žemyn, — apsimestinai sunerimęs tarė Reinas Mailsui. — Kaip bro- 
lis, per ilgai ją laikai glėby. 

— Tai jos drabužiai kalti. Manau, jie padarys pradžią naujai madai, — atsakė 
Mailsas, paleisdamas Džudit. 
| Ji pasižiūrėjo į brolius ir nusišypsojo. Bet greitai akis vėl užplūdo ašaros. 

— Kaip aš džiaugiuosi jus matydama. Einu, apsirengsiu, — tarė pasukdama durų link. 

Reinas nusivilko apsiaustą ir užgobė jai ant pečių. 

— Eik, o mes lauksime tavęs apačioje. Šiandien pat išvažiuojame. Nenoriu dau- 
giau nė akyse regėti šios vietos. 

— Ir aš, — sušnibždėjo Džudit, kuriai visam gyvenimui išliks atminty šis baisus 
kambarys. 


Dvidešimt pirmas skyrius 
— Ar tu žinai apie vaiką? — paklausė Stivenas Gavino abiem einant per Demari 

— Man jau pranešė, — šaltai atsakė tas. — Pasėdėkime šešėly, atpratau nuo 
saulės šviesos. 

— Jie tave laikė duobėje? 

— Taip, beveik savaitę. 

— Neatrodai labai išsekęs. Vadinasi, valgyti jie tau davė? 

— Ne, Džudit... mano žmona atsiųsdavo maisto per kambarinę. 

Stivenas žvilgtelėjo į sienos griuvėsius. 

— Važiuodama čia, ji daug kuo rizikavo. 

— Niekuo ji nerizikavo, norėjo Demari tiek pat kiek ir jis jos. 

— Kai kalbėjausi su ja, taip neatrodė. 

— Vadinasi. apsirikai! — kietai atkirto Gavinas. 

Stivenas patraukė pečiais. 

— Tau geriau žinoti. Reinas sakė, kad jus kviečia į karaliaus rūmus. Galėtume 
vykti drauge, man irgi reikia prisistatyti karaliui. 

Gavinas jautėsi toks nuvargęs, kad vienintelis jo noras dabar — išsimiegoti. 

— Ko karalius iš mūsų nori? 

— Nori pamatyti tavo žmoną ir papiršliauti man. 

— Tau reikės vesti? 

— Taip, vieną Škotijos turtuolę, neapkenčiančią anglų. 

— Žinau, ką tai reiškia, kai tavęs nekenčia žmona. 

Stivenas nusijuokė. 

— Bet tu dėl to jaudiniesi, o aš ne. Jeigu žmona bus man nepaklusni, užrakinsiu 
ją ir daugiau niekada nepamatysiu. Pasakysiu, kad ji nevaisinga, ir įsūnysiu kokį ber- 
niūkštį, kuris ir paveldės jos žemes. Kodėl ir tau taip nepasielgus, jeigu jos nemyli? 

— Nenoriu jos nė matyti! — užriko Gavinas, bet tuojau susitvardė, nes Stivenas 
prapliupo juoktis. 

— Ji audrina tau kraują? Gali neatsakyti. Aš ją mačiau. Ar žinai, kad grasinau 
jai durklu tą vakarą, kai ji šliūkštelėjo tau į veidą vyno? Ji įsikibo į durklą ir prašė, kad 
pribaigčiau. 

— Tave apmovė, — paniekinamai tarė Gavinas, — kaip Mailsą ir Reiną. Jie sėdi 
prie jos kojų ir nenuleidžia nuo jos bukų it karvės žvilgsnių. 

— Jeigu jau prašnekai apie karvės žvilgsnį, tai ką ketini daryti su Džonu Basetu? 

— Teks jį apvesdinti su ledi Elen. Jeigu ji panaši į savo dukterį, tai jo gyvenimas 
taps košmaru. Bet tai dar per švelni bausmė už jo kvailumą. 

Stivenas nusikvatojo. 

— O tu, brolau, pasikeitei. Džudit tave kankina. 

— Taip, kaip rakštis ant užpakalio. Na, eime, reikia paskubinti visus, važiuosi- 
me namo.. | 


Už Demari pilies sienų tebebuvo jų stovykla. Džonas Basetas nežinojo, kad dar 
prieš patekdamas į nelaisvę Gavinas pradėjo rausti po sienomis — mat šis niekam to 
nesakė. Gavinui sėdint nelaisvėje, o Džonui grįžus į Montgomerių pilį riteriai tęsė tą 
darbą ir triūsė vos trumpai tepailsėdami ir nusnūsdami. Išraustą tunelį sutvirtindavo 
rąstais. Pagaliau darbas buvo baigtas, ir riteriai tiesiog tunelyje sukūrė laužą. Sudegus 
medinėms atramoms, dalis sienos nugriuvo su baisiu trenksmu. 

Pasinaudojusi sambrūzdžiu, Džudit ėmė ieškoti vienatvės. Laukymę supančiame 
miške gurgėjo upeliukas. Tarp medžių Džudit greitai rado nuošalų kampelį, iš kur buvo 
matyti ir girdėti, kaip švelniai čiurlena vanduo, o bangelėse blykčioja saulės zuikučiai. 

Tik dabar ji pajuto, kokią įtampą patyrė per šias dienas. Nuolatinis Volterio mei- 
linimasis, jos pačios melas ir apgavystės siaubingai ją išsekino. Kaip buvo dabar ma- 
lonu vėl pajusti ramybę, pailsėti. Šią palaimos akimirką ji visai nenorėjo galvoti apie 
savo vyrą ir naujas negandas, susikaupusias virš jos galvos. 

— Tu taip pat nori pabūti viena, — staiga ji išgirdo ramų balsą. Džudit krūptelė- 
jo: juk negirdėjo artėjančių žingsnių. Pakėlusi galvą, pamatė besišypsantį Reiną. 

— Jei nori, aš eisiu sau. Nenoriu tau trukdyti, — tarė vaikinas. 

— Tu netrukdai. Pasėdėk su manim, norėjau tik pabūti tolėliau nuo žmonių, triukš- 
mo, bruzdesio. 

Jis atsisėdo šalia, ištiesdamas kojas ir atsiremdamas į akmenį. 

— Tikėjausi, kad kitąsyk man atvažiavus burkuosite su Gavinu kaip du balandė- 
liai, o pasirodo, toli gražu ne taip, — be jokių užuolankų pradėjo jis. — Kodėl tu nužu- 
dei Demari? 

— Nebuvo kitos išeities, — nuleidusi galvą, atsakė Džudit, o kai vėl pažvelgė į 
svainį, jos akys buvo pilnos ašarų. — Kaip baisu atimti kam nors gyvybę. 

Reinas patraukė pečiais. 

— Kartais tai neišvengiama. O Gavinas? Ar jis tau nieko nepaaiškino? Nejaugi 
nebandė tavęs nuraminti? i 

— Jis ir poros žodžių man nerado. — aštriai atrėžė Džudit. — Geriau pakalbėki- 
me apie ką kita. Kaip tavo koja? 

Reinui nespėjus atsakyti, paupy nuaidėjo skardus moters juokas, ir jie pasuko 
galvas į tą pusę. Elen ir Džonas Basetas vaikštinėjo palei pat vandenį. Džudit jau norė- 
jo pašaukti motiną, bet Reinas ją sudraudė. Nereikia trukdyti įsimylėjėliams. 

— Džonai, — tarė Elen, pakeldama į jį meilės sklidinas akis, — man atrodo, kad 
aš viso šito neištversiu. 

Džonas kuo švelniausiai nubraukė garbanėlę jai nuo skruosto. Elen buvo panaši 
į švytinčią iš laimės jaunutę merginą. 

— Privalome ištverti. Man irgi bus labai sunku, kai tave iš manęs atims ir ati- 
duos kitam. 

— Prašau, — sušnibždėjo ji, — man baisu ir pagalvoti apie tai. Nejaugi nėra 
kokios nors išeities?.. 

Džonas pridėjo pirštą jai prie lūpų. 

— Ne, nekalbėk daugiau apie tai. Dar kelios valandos mūsų — ir viskas. 

Elen apsivijo apie jį rankomis ir stipriai suspaudė, o Džonas spūstelėjo ją taip, 
kad net kauleliai sutraškėjo. 

— Dėl tavęs aš atsisakyčiau visko, — tyliai tarė ji. 

— O aš viską atiduočiau, kad tu būtum mano, — jis įsikniaubė veidu į jos plau- 
kus. — Einam, mus gali pama tyti. 

Ji linktelėjo pritardama, ir abu susikibę rankomis lėtai nukiūtino stovyklos link. 

— Aš' nežinojau, — pagaliau pralemeno Džudit. 

— Kartais taip būna, — nusišypsojo Reinas. — Jie susitaikys su savo lemtim. 
Gavinas ras tavo motinai naują vyrą, kad nesijaustų vieniša lovoje. 

Džudit staigiai atsisuko į jį. auksaspalvės jos akys sužaibavo. 

— Naują vyrą? — sušnypštė ji. — Su kuriuo nesijaus vieniša lovoje? Ar vyrai 
kada pagalvoja apie ką kita? 

Reinas žiūrėjo į ją susižavėjęs. Nė karto ji dar nebuvo ant jo įniršusi, ir jį pake- 
rėjo ne tiek moters grožis, kiek jos dvasios tvirtybė. Vaikinas pajuto naują švelnumo 
Džudit bangą ir nusišypsojo. 

— O apie ką gi kita galvosi, kai reikalai susiję su moterimis, — pusiau juokais, 
pusiau rimtai atkirto. 

Džudit jau buvo beprapliumpanti piktais žodžiais, kai staiga Reino akyse pama- 
tė linksmus žiburiukus, o skruostuose — duobutes. 

— Ar jiems nėra jokios išeities? 

— Ne, jokios. Džono tėvai nekilmingi. o tavo motina buvo ištekėjusi už grafo, — 
jis uždėjo delną jai ant peties. — Gavinas ras jai gerą žmogų, kuris bus jai geras ir ja 
rūpinsis. 

Džudit nutylėjo. 

— Man reikia eiti, — staiga tarė vaikinas, sunkiai keldamasis. — Prakeikta ko- 
ja! — šūktelėjo piktai. — Nė nuo įkirtimo kirviu tiek nesikankinau kaip nuo to lūžio. 

— Kaip bebūtų, kaulas suaugs gerai, — šelmiškai tarė Džudit, pakeldama į jį akis. 

Reinas net krūptelėjo prisiminęs, kokį skausmą teko iškęsti, kai Džudit atitaisi- 
nėjo jam kaulus. 

— Dabar žinosiu, kad prireikus gydytojo į tave nereikia kreiptis. Mano kinkos 
per silpnos dar sykį atlaikyti tavo gydymą. Ar eisi su manim į stovyklą? 

— Ne, dar truputį pabūsiu viena. 

Jis apsidairė. Atrodo, jos netykojo jokie pavojai, bet nebuvo tuo tikras. 

— Saulei nusileidus turi grįžti. Jeigu ne, pats ateisiu parsivesti. 

Džudit linktelėjo, ir Reinas nuėjo. Ji įbedė neregintį žvilgsnį į tyliai čiurlenantį 
vandenį. Reino rūpesčio dėka ji visada jausdavosi saugi. Prisiminė, kaip džiaugėsi, 
išvydusi jį pilyje. Jo glėby iš karto užmiršo visus pavojus. Bet kodėl jis jai nesužadina 
jokios aistros? Keista, žmogui, kuris jai toks švelnus ir geras, tejaučia tik giminystės 
prieraišumą, tuo tarpu savo vyrui... 

Ji negalvos apie Gaviną čia, šioje jaukioje slėptuvėje, nes šios mintys sukelia tiktai 
pyktį. Taip patikėti Volteriu, kad esą kūdikis jo! Ji priglaudė ranką prie pilvo, lyg bandytų 
apginti negimusį kūdikį. Savo kūdikį! Kad ir kas atsitiktų, mažylis visada bus jos. 


— Kaip ketini pasielgti su ja? — paklausė Reinas, įeidamas į Gavino palapinę ir 
išsidrėbdamas krėsle. 

Vienoje pusėje sėdėjo Stivenas ir galando peilį, kitoje — Gavinas. Jis valgė — 
nuo tada, kai paliko Demari pilį, be paliovos vis ką nors kramsnojo. 

— Tikriausiai klausi apie mano žmoną? — pasitikslino, smeigdamas keptos kiau- 
lienos gabalėlį. — Kažkodėl jūs skiriate jai labai daug dėmesio, — iššaukiamai tarė. 

— O tujos visai nepastebi, — atkirto Reinas. — Dėl tavęs Džudit nužudė žmo- 
gų. Moteriai tai ne juokai, 0 tu netgi nė sykio neužsiminei jai apie tai, nebandei nei 
paguosti, nei nuraminti. | | 

— Argi mano žodžiai gali dar ką nors reikšti po to, kai ją nuramino mano broliai? 

— Be mūsų, daugiau nėra kam jai padėti. 

— Matyt, teks prašyti ginklanešį atnešti ietis, — pašaipiai tarė Stivenas. — O 
gal ir šarvų jums prisireiks? 

Reinas tuojau sušvelnėjo. 

— Tu teisus, brolau. Tiesiog norėčiau, kad ir mano vyresnysis broliukas blai- 
viau mąstytų. 

Piktai dėbtelėjęs į Reiną, Gavinas vėl susidomėjo valgiu. Stivenas kurį laiką jį 
stebėjo. 

— Reinai, tu bandai kištis į Gavino ir jo žmonos reikalus, taip? 

Reinas patraukė pečiais ir patogiau pasidėjo skaudamą koją. 

— Jis blogai su ja elgiasi. 

Stivenas supratingai nusišypsojo. Reinas visada užstodavo silpnuosius, puldavo 
padėti, kai tik pajusdavo, kad kam nors reikia jo pagalbos. Palapinėje tvyrojanti tyla 
vis labiau visus slėgė, kol Reinas atsistojo ir išėjo. 

Gavinas palydėjo jį žvilgsniu ir pagaliau pasisotinęs atstūmė lėkštę. Paskui pa- 
kilo ir priėjo prie sudedamos lovos. 

— Ji nešioja įsčiose to niekšo kūdikį, — tarė. 

— Demari kūdikį? — paklausė Stivenas ir švilptelėjo Gavinui linktelėjus galva. — 
Ir ką gi tu su ja darysi? 

Gavinas susmuko į krėslą. 

— Nežinau, — tyliai atsakė. — Reinas priekaištauja, kad nenuraminau jos, bet 
kaip aš galiu?.. Ji nužudė savo meilužį. 

— O ar ją kas privertė? 

Gavinas panarino galvą. 

— Nemanau. Galėjo to ir nedaryti. Pilyje ji buvo visiškai laisva. Vienąsyk buvo 
atėjusi pas mane, kai lindėjau duobėje, paskui dar kartą, kai kalėjau bokšto rūsy. Kaip- 
gi ji galėtų taip laisvai vaikštinėti po pilį, jeigu būtų laikoma prievarta. 

— Tai tiesa, bet ar tau neatėjo į galvą mintis, kad tai rodo, jog ji paprasčiausiai 
norėjo tau padėti. 

Gavino akys blykstelėjo. 

— Nežinau, ko ji norėjo. Man atrodo, ji palaiko to pusę, kieno rankose yra. Pas 
mane atėjusi sakė, kad tai daro dėl manęs, kai stovėjo šalia Demari, visa savo išvaizda 
rodė, kad priklauso tik jam. Ji sukta moteris. 

Stivenas atsargiai perbraukė pirštu per ašmenis. 

— Reinas apie ją labai geros nuomonės, Mailsas taip pat. 

Gavinas purkštelėjo. 

— Mailsas per jaunas suprasti, kad moterys turi dar kai ką be kūno, o Reinas 
nuo pat pradžių ėmė ją ginti. 

— Gali paskelbti, kad vaikas kito, ir taip suvesti su ja sąskaitas. 

— Ne! — ūmai riktelėjo Gavinas ir nusuko akis. 

Stivenas nusijuokė. 

— Tu dar vis linksti prie jos? Ji graži, bet yra ir kitų moterų, neprastesnių. O 
kaip Elis, kurią tu, kaip tvirtinai, labai myli? 

Stivenui vieninteliam Gavinas pasipasakojo apie Elis. 

— Ji neseniai ištekėjo už Edmundo Čatvorto. 

— Už Edmundo! To mėšlo gabalo! O ar tu jai nesipiršai? — Gavinas nutylėjo. — 
Nereikia dėl moterų krimstis — jos to nevertos, — paguodė Stivenas, kišdamas peilį į 
makštis. — Čiupk savo žmoną, miegok su ja ir neleisk jai galvoti apie nieką kita. — 
Nusprendęs, kad viskas pasakyta, jis pakilo. — Noriu truputį nusnūsti. Diena buvo 
baisiai ilga. Iki rytojaus. 

Likęs vienas palapinėje, Gavinas mąstė, žiūrėdamas į tirštėjančią tamsą. Suvesti 
su ja sąskaitas? Jis turi teisę, jeigu ji nešioja įsčiose kito kūdikį. Ne, negali nė pagal- 
voti, kad jau niekada jos nepamatytų. 

— Gavinai, — nutraukė jo mintis Reinas, — ar Džudit grįžo? Sakiau jai, kad 
nepasiliktų miške saulei nusileidus. 

Gavinas pakilo, surakinęs žandikaulius. 

— Tu per daug galvoji apie mano žmoną. Kur ji buvo? Aš ją susirasiu. 

Reinas nusišypsojo broliui. 

— Ten, prie upelio... 

Džudit klūpėjo ant upeliuko kranto, įkišusi rankas į šaltą skaidrų vandenį. 

— Jau vėlu. Eik į stovyklą. 

Krūptelėjusi ji pakėlė galvą. Šalia stovėjo Gavinas. Sutemose jo pilkos akys at- 
rodė tamsios. Sunku buvo jose ką nors įžvelgti. 

— Aš nepažįstu šio miško, — tarė jis, — gal pavojinga čia būti. 

Džudit atsistojo ir ištiesino pečius. 

— Tau tai būtų kaip sykis, tiesa? Žuvusi žmona kur kas geriau EE bešlovė. — 
Pasitaisiusi sijoną, ji jau norėjo pro jį praeiti. 

— Mums reikia pasikalbėti, — sugriebęs ją už rankos, tarė Gavinas. — Rimtai, 
be pykčio. 

— Argi, be pykčio, mes dar galime jausti vienas kitam kokius kitus jausmus? 
Klok, kas tau širdį slegia... aš nekantriai laukiu. 

Gavino veidas sušvelnėjo. 

— Tu nėščia. Sunku? 

Džudit pridengė rankomis pilvą ir kilstelėjo smakrą. 

— Šis vaikas niekada man nebus našta. 

Gavinas nukreipė žvilgsnį į upę. Atrodo, jis buvo pasiryžęs išsiaiškinti tai, kas 
slegia širdį. 

— Apgalvojau viską, kas su mumis atsitiko, ir man taip rodosi, kad tu kilnių 
tikslų skatinama atsidavei į Demari nagus. Žinau, kad manęs nemyli, bet nelaisvėje 
buvo ir tavo motina. Tiktai dėl jos tu rizikavai, — Džudit rūškanai linktelėjo. — Neži- 
nau, kas atsitiko tau būnant pilyje. Gal Demari buvo tau švelnus, o tau labai šito stigo. 
gal jis pasisiūlė tavimi rūpintis jau per vestuves. — Čia Džudit apėmė toks įniršis. kad 
ji negalėjo nė žodžio ištarti. — Dėl vaiko — gali jį sau pasilikti, aš tavęs neišvarysiu, 
kaip, matyt, turėčiau. Jeigu žinočiau visą teisybę, tikriausiai nuspręsčiau, kad dėl to, 
kas atsitiko, esu kaltas ir aš. Rūpinsiuosi tuo vaiku kaip savo, ir jis gaus dalį tavo 
žemių. — Gavinas patylėjo ir žvilgtelėjo į žmoną. — O tu ar nieko nenori pasakyti? Aš 
pabandžiau būti sąžiningas. Negaliu patikėti, kad gali pareikalauti iš manęs daugiau. 

Po kurio laiko, šiaip taip susitvardžiusi, Džudit prabilo, košte iškošė pro dantis: 

— Sąžiningas! Garbingas! Tu nesuvoki šių žodžių prasmės! Paklausykite, ką jis 
sako. Pripažįsti, kad atvykau į tą pilį su dorais ketinimais, ir čia pat mirtinai mane 
įžeidinėji. 

— Įžeidinėju? — nusistebėjo Gavinas. 

— Taip! Įžeidinėji! Manai, jog galiu taip Žemai pulti, savo noru atsiduodama 
žmogui, kuris grasina mano motinai ir vyrui, — juk Viešpaties akyse tu mano vyras! 
Sakai, kad man stinga švelnumo! Taip, tiesa, nes niekada nesu to patyrusi iš tavęs. Bet 
nesu tokia besmegenė, kad sulaužyčiau Dievui duotą priesaiką dėl trupučio gerumo 
man. Vieną sykį jau sulaužiau, bet daugiau tai nepasikartos. — Prisiminus kažką, Džu- 
dit skruostai suliepsnojo, ir ji nusisuko. 

— Nesuprantu, ką turi galvoje, — pradėjo Gavinas karščiuodamasis. — Tu kalbi 
mįslėmis. 

— Ko čia nesuprasti? Tu darai užuominą, kad aš esą sulaužiusi ištikimybę savo 
vyrui. 

— Tu nešioji įsčiose kito kūdikį. Kaipgi kitaip man tai pavadinti? Pasisiūliau 
rūpintis vaiku, turėtum būti dėkinga, kad neišveėju tavęs. 

Džudit įdėmiai pažvelgė į jį. Jis net nepaklausė, ar tas vaikas jo. Nė nemirktelė- 
jęs patikėjo Volteriu. Dar vestuvėse motina sakė jai, kad vyras greičiau patikės savo 

baudžiauninku negu savo žmona. Gryna tiesa. O jeigu Džudit paneigtų šį kaltinimą, ar 
jis patikėtų ja? Juk ji niekuo negali pagrįsti savo žodžių. 

— O daugiau neturi ką pasakyti? — mygo Gavinas. Džudit toliau tylėdama žiū- 
rėjo į jį. — Vadinasi, sutinki su mano sąlygomis? 

Gerai, ji priims žaidimo taisykles. 

— Sakai, kad atiduosi vaikui mano žemes. Tu aukoji mažyliui. 

— Aš leidžiu tau pasilikti! O galėčiau išvyti tave! 

Džudit nusijuokė. 

— Niekas tau netrukdo bet kuriuo metu tai padaryti. Vyrai turi tokią teisę. Lai- 
Kysi mane tol, kol to norėsi. Ne tokia aš kvailė. Noriu savo vaikui kai ko daugiau už 
paveldėjimą. 

— Reikalauji sumokėti? 

— Taip, už tai, kad atėjau pas tave Demari pily, — ji su skausmu tarė tuos žo- 
džius. Džudit širdis plyšo perpus, bet ji iš visų jėgų slėpė savo jausmus. 

— Ko tu nori? 

— Kad mano motina ištekėtų už Džono Baseto. — Gavinas išpūtė akis. — Tu 
dabar artimiausias jos giminaitis, — pridūrė Džudit. — Ir turi tą teisę. 

— Džonas Basetas... 

— Nereikia. Ir taip aš viską Žinau. Bet argi nematai, kaip ji jį myli? 

— Kuo čia dėta meilė? Pirmiausia reikia žiūrėti turto, mūsų žemių, kurias reikia 
sujungti. 

Džudit palytėjo jo ranką ir pakėlė į jį maldaujantį žvilgsnį. 

— Nežinai, ką reiškia gyventi be meilės. Tavo širdis priklauso kitai, ir man nėra 
vilčių ją patirti. Bet mano motina niekada taip nemylėjo, kaip dabar myli Džoną. Tu gali 
jai duoti tai, ko jai taip reikia. Maldauju, iš pykčio man nepadaryk ir kitų nelaimingų. 

Gavinas neatitraukė nuo žmonos akių. Netgi jos grožis nesutrukdė jam pamaty- 
ti, kad ši moteris kenčia vienatvę. Nejaugi jis 1š tikrųjų buvo toks rūstus su ja, kad jai 
prisireikė Volterio Demari kad ir kelioms akimirkoms? Džudit sakė, kad jo širdis pa- 
vergta, tačiau tuo metu jis negalėjo net Elis veido prisiminti. 

Gavinas apkabino Džudit. Prisiminė, kokia ji buvo išsigandusi, kai šernas įvijo 
ją į medį: virpanti iš siaubo ir tuo pačiu kupina ryžto grumtis su pavojum, tarsi jai tam 
užtektų jėgų. 

— Netiesa, kad nekenčiu tavęs, — sušnibždėjo jis, priglausdamas ją prie savęs 
tr įsikniaubdamas į plaukus. Kartą Reinas paklausė, kas gi Džudit atsitiko, ir dabar 
Gavinas to paties klausė savęs. Ar nėra čia ir jo kaltės, kad ji nešioja įsčiose kito kūdi- 
kį, — juk jis ją atstūmė. Gavinas pagalvojo, kad per visą tą laiką, kol jie gyveno kartu, 
buvo švelnus su ja gal tik kartą, tądien miške. Jis pajuto sąžinės graužatį: tada buvo 
geras tik dėl to, kad susigrąžintų ją į savo lovą. Jis galvojo tik apie save. Pasilenkęs 
paėmė Džudit už rankų, paskui atsisėdo, prisišliedamas nugara prie medžio. — Papa- 
sakok, kas vyko pilyje. 

Bet Džudit negalėjo juo patikėti. Kiekvienąsyk, kai tikėjosi, kad visi ginčai už- 
mMiršti ir tarp jų įsiviešpatavo pasitikėjimas bei tarpusavio supratimas, nusivildavo. Bet 
jai taip malonu jausti jo kūną. “Tik tai mums ir beliko", — pagalvojo Džudit. Tik aistra 
juos jungia — ne meilė, tarpusavio supratimas ar bent jau pasitikėjimas. 

Džudit patraukė pečiais, nenorėdama išduoti savo minčių. Jo lūpos beveik lietė 
jos kaklą. 

— Dabar viskas baigta. Geriau to neprisiminti. 

Gavinas apsiniaukė. Norėjosi laikytis savo, bet jos artumas privertė jį viską 
užmiršti. 

— Džudit, — sušnibždėjo ir prigludo lūpomis prie jos lūpų. 

Apsivijusi rankomis Gavino kaklą, prisitraukė jį artyn. Kūną nutvilkė geismas, 
priversdamas užmiršti viską, kas slėgė širdį. 

— Aš tavęs ilgėjausi, — tarė jis. — Žinai, kai pirmąsyk pamačiau tave Demari 
pilyje, maniau, jog numiriau. — Džudit atlošė galvą, atstatydama pabučiavimui grakš- 
tų kakliuką. — Tu buvai panaši į angelą, nušvietusį savo grožiu... tą bjaurią vietą. Man 
buvo baisu tave paliesti, bijojau, kad kliedžiu, ne, bijojau, kad jeigu tai iš tikrųjų tu, 
mano palytėjimas gali tave sunaikinti. — Jis timptelėjo raištelius. 

— Aš tikra, netgi labai, — nusišypsojo Džudit. 

Tai dar labiau pakurstė Gaviną, ir jis, pasukęs ją veidu į save, prigludo aistringu 
bučiniu. 

— Tavo šypsena — kur kas didesnė retenybė ir brangenybė už briliantus. Ne- 
dažnai man tenka ją regėti. — Staiga kažką prisiminus, jo veidas apniuko. — Kai pama- 
čiau, kad Demari tave liečia, būčiau įmanęs užmušti jus abu. — Džudit pasibaisėjusi 
žvilgtelėjo į Gaviną, paskui pabandė jį atstumti. — Ne! — sušuko jis ir dar stipriau ją 
priglaudė. — Vadinasi, tu davei jam daugiau negu sutiktum duoti man, savo vyrui? 

Džudit pavyko ištraukti ranką, ir ji iš visų Jėgų trenkė jam į žandą. Gavino akys 
Žybtelėjo įniršiu, ir jis, sučiupęs jos ranką, spūstelėjo pirštus taip, kad vos nesutraiškė. 
Staiga pakėlė jos ranką prie lūpų ir pabučiavo. 

— Tavo teisybė. Aš kvailys. Viskas pasibaigė. Galvokime tik apie ateitį ir apie 
tai, kas mūsų laukia šiąnakt. 

Jis surado jos lūpas, ir Džudit pyktį it vėjas nupūtė. Ji jau nebesuvokė nieko, 
visiškai atsidavusi malonumui, teikiamam jo delnų, šmurkštelėjusių po drabužiais. 

Jie buvo ištroškę vienas kito. Skaudžios mintys, apnikusios Gaviną, kai jis sėdė- 
jo palapinėje, buvo niekai, palyginti su kančiomis, kai jis suvokė, jog negalės liesti 
savo Žmonos. 

Tamsiai mėlyna vilnonė suknelė buvo perplėšta akimirksniu, tas pats ištiko plo- 
nyčius baltinius. Audinio drykstelėjimo garsas dar labiau sujaudino Džudit, ji ėmė karšt- 
ligiškai sagstyti Gavino marškinius, bet jis buvo greitesnis. Sekundė — ir jo drabužiai 
nusviesti šalin. 

Paklusdama ją deginančiai aistrai, Džudit trūktelėjo Gaviną į save, 0 jis su ne 
mažesniu šėlu atsakė į jos kvietimą: Jie abu pasinėrė į beprotišką kūnų šėlsmą, kol 
pasiekė nežemiškos palaimos viršūnes. 


Dvidešimt antras skyrius 


— Jis laiko save aukštesniu už mus, — nepatenkinta tarė Blanš. 

Su Gledis jos sėdėjo Čatvortų pilies rūsyje ir pilstė į ąsočius vyną ponų stalui. 

— Taip, — sutiko Gledis, bet jos balse nebuvo girdėti ypatingo susijaudinimo. 
Ji gerokai 1lgėjosi Džoslino, bet skirtingai nuo Blanšos. ant jo nepyko. 

— Kaip manai, kuo jis taip užsiėmęs, kad mus užmiršo? — paklausė Blanš. — Ir su 
ja jis beveik nebūna, — ji linktelėjo galva į Elis kambario pusę, — ir menėje nesirodo. 

— Atrodo, kad visą laiką jis praleidžia vienišas kambarėlyje tarp šieno prėslų, — 
atsiduso Gledis. 

Netikėtai Blanš sustingo su ąsočiu rankoje. 

— Vienišas! Manai, kad jis ten vienas? Kaipgi aš nepagalvojau apie tai! Ar tik- 
tai neslepia jis tenai kokios gražuolės? 

Gledis nusijuokė. 

— Kam jam tenai ką nors slėpti, kai ir čia jam jų iki soties? Ir, beje, kas gi tai 
galėtų būti? Matai gi, niekas niekur nedingo, visos tarnaitės yra kaip buvusios. O jeigu 
ne baudžiauninkė, neįsivaizduoju, kas gi kitas ten galėtų būti. 

O kas gi dar galėtų sudominti tokį vyrą kaip Džoslinas? Ei tu! — pašaukė Blanš 


pro šalį einančią baudžiauninkę merginą. — Pripilk šiuos ąsočius. 

— Bet aš... — buvo bepradedanti mergina, tačiau Blanš piktai įžnybo jai į ran- 
ką. — Gerai, — nenorom sutiko toji. 

— Eime, Gledis, — sukomandavo Blanš. — Pabandysime įminti šią mįslę, kol 


Džoslino nėra. 

Išlindusios iš rūsio, merginos pasuko arklidžių link. 

— Žiūrėk, kiekvienąsyk išeidamas, jis nuima kopėčias, — tarė Blanš vogčiomis 
sėlindama į arklidę. — Prispaudusi pirštą prie lūpų, ji atsisuko į iš paskos sėlinančią 
Gledis ir parodė jai netoliese besikuičiančią storulę arklininko žmoną. — Ta sena ra- 
gana saugo Džosliną kaip savo tikrą sūnų, — sušnibždėjo ji. 

Merginos tylutėliai ištraukė paslėptas kopėčias ir prirėmė jas prie arklidės sie- 
nos po Džoslino kambariūkščio langu. Pasikaišiusi sijoną, Blanš kopė pirmoji. Kai abi 
užsikepurnėjo į viršų, pasigirdo moters balsas. 

— Džoslinai, ar čia tu? 

Blanš pergalingai nusišypsojo ir žvilgtelėjo į Gledis. Jos akys degė įniršiu. 

— Konstancija! — sušuko ji, įpuldama į kamarėlę. 

Švelniame merginos veidelyje dar tebebuvo smūgių žymės. 

Pamačiusi Blanš ir Gledis, Konstancija susigūžė. 

— Šit kaip! Dabar aišku, kodėl Džoslinas mūsų vengia. O aš maniau, kad tu 
išsinešdinai iš pilies, — užriko Gledis. 

Konstancija išsigandusi silpnai papurtė galvą. 

— Ne! Ji neišsinešdino, — piktai iškošė pro dantis Blanš. — Ji pamatė Džosliną 
ir nutarė, kad jis bus tiktai jos, jinai, matote, neketina su niekuo juo dalytis. 

— Visai ne taip, — drebančiomis lūpomis protestavo Konstancija. — Aš vos 
nenumiriau. Jis rūpinosi manimi. 

— Taip, o dabar — tu juo, ar ne? Kokiais apdavais jį užkerėjai? 

— Prašau... aš nenorėjau nieko įžeisti. 

Tačiau Blanš jos nesiklausė. Ji žinojo, kad Džoslinas niekad taip nesumuštų mer- 
ginos, šitaip "išgražinti" gali tik Edmundas Čatvortas. 

— Sakyk, ar lordas Edmundas žino, kur tu slapstaisi? — Pamačiusi, kaip Kon- 


stancijos akys išsiplėtė iš siaubo, Blanš nusijuokė. — Žiūrėk, Gledis, ji lordo Edmun- 
do meilužė — ir apgaudinėja jį su kitu. Kaip manai, ar nereikėtų mums ją grąžinti 
šeimininkui? 


Gledis užjaučiamai pažiūrėjo į merginą, vos gyvą iš baimės, bet Blanš griebė ją 
už rankos su tokia jėga, kad nagai kone susmigo į odą. 

— Ji mus išdavė, o tu dar abejoji, ar jai keršyti? Ši maža gudri kekšelė atėmė iš 
mūsų Džosliną. Maža jai vieno vyro, dar nori, kad jie visi voliotųsi jai po kojų. — Šių 
žodžių pakako, kad Gledis širdyje sukiltų neapykanta. — Jeigu tu neisi su mumis, pa- 
sakysime lordui Edmundui, kad Džoslinas tave čia slepia, — su klastinga šypsena tęsė 
Blanš, atsisukusi į Konstanciją. 

Mergina tylėdama žiūrėjo į jas. Negalvojo apie tai, kas jos laukia. Ją palaikė 
mintis, kad išgelbės Džosliną. Niekas niekada nebuvo jai toks geras ir švelnus. Jos 
pasaulėlis — tai Edmundas, Blanš arba Elis. Bet Džoslino švelnumas buvo jai tarsi 


140 Džudi Devero 


ištisos dvi savaitės rojaus... jis kalbėjo su ja, dainavo jai, apkabino ir glamonėjo. Jis 
šnibždėjo jai apie savo meilę, ir ji juo tikėjo. 

Dabar, sekdama paskui Blanš ir Gledis, Konstancija liūdnai galvojo, kad visiems 
laikams palieka svajų pasaulį. Skirtingai nuo Džoslino, ji niekada nekūrė ateities pla- 
nų, nesvajojo apie tai, kad kai ji pasveiks, jie su Džoslinu išeis iš Čatvorto pilies ir 
gyvens kartu. Jautė, kad likimas jiems skyrė tik tas dvi savaites, kurias abu praleido 
kambarėlyje virš arklidės, ir jam paklusdama ji netardama nė žodžio sekė paskui Blanš 
1r Gledis. Vargšei mergaitei nė į galvą neatėjo bėgti ar kaip nors kitaip pas RES, 
nors gerai žinojo, kur ją veda. 

Kai Konstancija įėjo į Edmundo kambarį, širdį jai tarsi geležiniais lankais su- 
gniaužė. 

— Stovėk čia, o aš eisiu pakviesti lordo Edmundo, — įsakė Blanš. 

— Ar jis ateis? — paklausė Gledis. 

— Dar ir kaip, kai viską jam papasakosiu. Saugok, kad ji nepabėgtų. 

Blanš grįžo po kelių minučių, paskui ją ėjo įtūžęs Edmundas. Įžūli tarnaitė, į51- 
veržusi pietaujant, jį supykdė, bet išgirdęs apie Konstanciją jis 1r valgį užmiršo. 

Įėjęs į kambarį, Edmundas užtrenkė duris ir įbedė akis į Konstanciją, iš karto 
užmiršęs Blanš ir Gledis, kurios neramiai susižvalgė. 

— Taigi, mano gražuole Konstancija, tu nemirei, — paėmęs merginą už smakro, 
jis kilstelėjo jos galvą. Jos akyse nebuvo nieko daugiau, tik paklusnumas ir susitaiky- 
mas. “Mėlynės gerokai sudarkė gražų veidelį, bet nieko, jos išnyks", — nusprendė 
Edmundas. — Tos akys, — sušnibždėjo jis. — Jos ilgai man sapnavosi... 

Netikėtai jis išgirdo kažkokį triukšmą ir atsisukęs pamatė, kad Blanš ir Gledis 
bando atidaryti duris. 

— Pala! — sušuko ir čiupo Gledis už rankos. — Kurgi jūs susiruošėte? 

— Grįšime prie darbo, — drebančiu balsu atsakė Blanš. — Mes jūsų ištikimos 
tarnaitės, neužmirštame savo pareigų. 

Edmundas taip spūstelėjo Gledis ranką, kad iš skausmo jos akys priplūdo ašarų. 
Tarnaitė pabandė ištrūkti. 

Edmundas stumtelėjo merginą, ir toji išsitiesė ant grindų. 

— Nejaugi manote, kad galite ją atvesti ir paprasčiausiai palikti? Kur ji slėpėsi? 

Blanš ir Gledis susižvalgė: štai šito jos nebuvo numačiusios. Merginos tetroško 
vieno: atimti Konstanciją iš Džoslino, kad vėl kaip ir anksčiau jis juokautų ir būtų tik 
su jomis. 

— Aš... aš nežinau, mano pone, — užsikirsdama atsakė Blanš. 

— Ar tu mane laikai kvailiu? — pašaipiai tarė Edmundas, grėsmingai artėdamas 


prie jos. — Ji buvo gerai paslėpta, nes antraip būčiau sužinojęs. Juk niekas pilyje nė 
neįtarė, kad ji čia. 
— Ne, mano pone, ji... — Blanš buvo ne tokia jau nuovoki, kad greitosiomis 


sumestų, ką atsakyti. 

Edmundas sustojo ir pažvelgė į gulinčią ant grindų Gledis. 

— Ar jūs norite nuo manęs ką nors nuslėpti? Ką jūs ginate? — jis skaudžiai 
pasuko Blanš ranką. 

— Mano pone! Man skauda! 

— Ir dar labiau skaudės, jei drįsi man meluoti. 

— Tai Beinsas, iš virtuvės, — šūktelėjo Gledis, norėdama padėti draugei. 

Edmundas paleido Blanš ir susimąstė. Jis žinojo, kad Beinsas — bjaurus tipas. 
piktas ir Žiaurus, ir dar žinojo, kad jis miega virtuvėje. Jis neturi savo kampo — kurgi 
slėptų mergiotę. 

— Meluoji, — ramiai tarė Edmundas, lėtai artindamasis prie Gledis. 

— Mano pone, — išsigandusi suvapėjo toji, šliauždama tolyn. 

— Bet meluoji paskutinį sykį, — pridūrė Edmundas ir sugriebęs ją už liemens 
pakėlė ir nunešė prie atdaro lango. Gledis spurdėjo iš visų jėgų. 

Blanš žiūrėjo į juos paklaikusiomis iš siaubo akimis. Gledis ištiestomis ranko- 
mis įsirėmė į lango rėmus, bet šeimininkas buvo stipresnis: jis stumtelėjo ją į nugarą, 
ir vargšė merginą nulėkė stačia galva iš ketvirto aukšto, mojuodama rankomis ore ir 
šiurpiai klykdama. 

Pasigirdo dunkstelėjimas, sudrebinęs, rodos, pilies sienas, ir klyksmas nutilo. 

Blanš stiklinėmis akimis spoksojo į langą. Ją ėmė pykinti, kojos pasidarė lyg iš 
vatos. 

— O dabar, — atsisuko į ją Edmundas, — norėčiau žinoti tiesą. Tai kas ją 
slėpė? — linktelėjo jis į Konstanciją, kuri stovėjo, atsišliejusi į sieną, ir tylėjo. Šeimi- 
ninko Žiaurus elgesys su Gledis jos visai nenustebino: to ji ir tikėjosi. 

— Džoslinas, — sušnibždėjo Blanš. 

Konstancija staigiai kilstelėjo galvą. 

— Ne! 

Vargšės merginos akyse išdavė Džosliną, ir ji visa siela troško tam sutrukdyti. 

Edmundas nusišypsojo. 

— Tas gražuolis menestrelis? — jis buvo visai užmiršęs, kad tai Džoslinas tą 
naktį išnešė Konstanciją iš jo kambario. — Kur gyvena tas Džoslinas, jeigu jam pavy- 
ko taip ilgai ją slėpti? 

— Kambarėlyje virš arklidės, — vargais negalais išspaudė Blanš, neatplėšdama 
akių nuo lango. Dar prieš minutę Gledis buvo gyva, o dabar sudarkytas jos kūnas gulė- 
jo ant Žemės. 

Edmundas linktelėjo, supratęs, kad šįsyk sužinojo teisybę, ir žengė prie Blan- 
šos. Toji šastelėjo prie durų. 

— Ne, mano pone, aš papasakojau jums viską, ką norėjote žinoti. — Edmundas 
vis tiek artinosi, o jo lūpas vos vos iškreipė šypsena. — Ir aš atvedžiau jums Konstan- 
ciją. Aš ištikimai jums tarnauju. 

Edmundui buvo malonu žiūrėti į siaubo apimtą merginą, tai rodė, koks jis visagalis. 

Sustojęs prie Blanšos, šeimininkas storomis rankomis perbraukė jai per kaklą. 
Šios besmegenės kvailės akys buvo pilnos siaubo ašarų. Edmundas užsimojo, su pasi- 
mėgavimu trenkė jai į veidą ir nusišypsojo. 

Blanš parkrito ant grindų ir užsidengė rankomis veidą. Nuo antausio jos skruos- 
tas buvo ryškiai raudonas. 

— Eik, — pasityčiodamas tarė Edmundas, atidarydamas duris. — Tu gavai gerą 
pamoką. 

Kaip kulka išlėkusi iš kambario, Blanš paknopstom nulėkė laiptais Žemyn ir iš- 
bėgo į kiemą. Nepaisydama tako, šuoliais išlėkė už vartų. Mergina nekreipė dėmesio į 
sargybinių, stovinčių ant sienos, šūksnius. Vienintelis jos troškimas — bėgti kuo to- 
liau nuo tos vietos, nuo tos baisios pilies. Tik aštrus skausmas šone privertė sulėtinti 
žingsnį. Blanš dabar ėjo skubiu žingsniu, ėjo nesidairydama. 


Džoslinas į liemenės kišenę slapčia įsikišo keturias slyvas: Konstancija labai 
mėgo vaisius. Per pastarąsias savaites jį tik ir tedomino. ką mėgsta ir ko nemėgsta 
Konstancija. Didžiausias malonumas būdavo stebėti, kaip mergina nusirenginėja: kaip 
švelni gėlelė ji nusimesdavo vieną žiedlapį po kito. Jos dėkingumas už menkiausią 

glamonę sušildydavo Džoslino sielą. Iš to, kaip mergina džiaugdavosi kad ir maža gė- 
lių puokštele, jis galėjo įsivaizduoti, kiek maža džiaugsmo ji teturėjo anksčiau, ir jam 
skaudžiai suspausdavo širdį. 

“O kokia ji meilės guoly!"' — nusišypsojo užsisvajojęs Džoslinas. Jis gi ne šven- 
tasis, kad užmirštų šiuos malonumus. Konstancija nordama atlyginti už gerumą kaip 
įmanydama stengėsi parodyti jam savo meilę. Iš pradžių ji buvo tarsi sukaustyta ir vis 
gūžėsi, tarsi tikėdamasi skausmo, bet Džoslino glamonės ir pamažu stiprėjantis įsitiki- 
nimas, kad jis nepadarys jai nieko bloga, privertė Konstanciją atsiskleisti jam visa 
savo aistra. Atrodė, kad ji siekia išlieti jam visą meilę, susikaupusią jos sieloje per 
visą neilgą gyvenimą. 

Pagalvojęs apie tai, kokia ateitis jo laukia, Džoslinas tyliai susijuokė. Po pasau- 
lį jis daugiau nebeklaidžios, apsigyvens su Konstancija kur nors nuošaliame kamputy- 
je ir pagimdys daug vaikučių violetinėmis akutėmis. Pirmą kartą per visą savo nerū- 
pestingą gyvenimą jis taip troško tapti laisvas, turėti patogią lovą ir mylimą moterį 
pašonėje. Pirmą kartą gyvenime Džoslinas pamilo. Konstancija jį visiškai pakeitė. Dar 
kelios dienos — Konstancijai reikia sustiprėti prieš ilgą kelionę — ir jie paliks pilį. 

Džoslinas švilpiniuodamas praėjo pro virtuvę, pasuko į arklides ir staiga apmi- 
rė, pamatęs prie sienos priremtas kopėčias. Paskutiniu metu jis būdavo itin atsargus ir 
visada jas paslėpdavo, o arklininko žmona, mylinti jį tikrai motiniška meile, budriai 
sergėjo, kad niekas kopėčių nepaimtų. Džoslinas apdovanodavo ją laiminga šypsena ir 
tvirtai apkabindavo. Jam dabar terūpėjo tik Konstancijos saugumas. 

Vienu šuoliu Džoslinas atsidūrė prie arklidžių ir skriste užskriejo kopėčiomis. 
Širdis padūkusiai daužėsi, kai blaškėsi po savo kambarėlį ir žarstė į visas puses šieną, 
tarsi tikėdamasis rasti jame Konstanciją. Neabejojo, kad mergina niekada nepaliktų jų 
slėptuvės savo valia. Ne, ji buvo baikšti ir nedrąsi it elniukas. 

Džoslino akys pasruvo ašaromis. Jis lėtai nulipo žemyn. Kur jos ieškoti? Gal 
kas sumanė pajuokauti ir Konstanciją paslėpė? Gal ji sėdi virtuvėje, kimšdama už abiejų 
žandų bandelę su razinomis? Džoslinas iš visų jėgų stengėsi save įtikinti, kad su Kon- 
stancija viskas gerai, tačiau žinojo, kad taip nėra. | 

Jis nenustebo, pamatęs prie kopėčių Čatvortą ir du ginkluotus karius. 

— Ką tu jai padarei? — įniršęs sušnypštė Džoslinas, nušokdamas nuo priešpas- 
kutinio kopėčių skersinio, o jo rankos tarsi pačios įsikibo Čatvortui į gerklę. 

Edmundas jau ėmė mėlynuoti, kol pagaliau kariams pavyko atplėšti nuo jo Džos- 
liną. Sugriebę vaikiną, užlaužė jam rankas už nugaros. 

Edmundas pasikėlė nuo Žemės ir su pasibjaurėjimu Žžvilgtelėjo į savo suteptus. 
drabužius. Šio aksomo dabar jau nebepavyks išvalyti. Jis pasitrynė kaklą. 

— Tu sumokėsi už tai savo gyvybe. 

—- Ką padarei su ja, tu šuns mėšlo gabale! 

Edmundui užgniaužė kvapą. Niekas niekada nedrįso kalbėti su juo tokiu tonu. Atsi- 
vėdėjęs jis smogė Džoslinui į veidą. Iš prakirstos vaikino lūpos nutekėjo srovelė kraujo. 

— Taip, tu būtinai būsi už tai nubaustas, — išsigandęs Džoslino įniršio ir sergėda- 
masis, kad tas nesmogtų jam koja, Edmundas pasitraukė toliau. Jam ir į galvą neatėjo, 
kad po gražia menestrelio išvaizda slypi toks tvirtas ir atkaklus būdas. — Ir su malonu- 
mu pasižiūrėsiu, kaip tu kankiniesi, — sušnibždėjo jis. — Šį vakarą patupėsi rūsyje, o 
rytojaus rytas tau išauš paskutinis. Visą dieną kankinsiesi, bet tai dar nieko, palyginti su 
tuo, kas tavęs laukia šįvakar. Kol voliosiesi duobėje, aš pasilinksminsiu su mergiote. 

— Ne! — suriko Džoslinas. — Ji niekuo nekalta. Paleisk ją. Aš tau atsilyginsiu 
už tai. 

— Taip, atsilyginsi. Bet tu neturi kuo mokėti. Abudu jūs mano rankose. Ji — 
sušildys lovą ir pasmagins mane vienaip, o tu — kitaip. Išveskite jį ir priverskite pa- 
mąstyti apie tai, ką reiškia mesti iššūkį grafui. 


Konstancija sėdėjo prie lango Edmundo kambary. Jai nusviro rankos. Daugiau 
niekad ji nepamatys Džoslino, daugiau jis nelaikys jos glėbyje ir nekalbės apie savo 
karštą meilę. Vienintelė jos viltis — galbūt jam pavyks pabėgti. Ji matė, koks buvo 
Blanš veidas, kai lėkė iš kambario. Konstancija meldė Dievą, kad Blanš susiprotėtų 
įspėti Džosliną. Žinojo, kad mergina jį myli, ne kartą girdėjo, kaip šaukdavo, stovėda- 
ma apačioje. Ne, tikriausiai ji įspėjo Džosliną, ir jie abu dabar saugūs. 

Konstancija nepavyduliavo, ji troško, kad Džoslinas būtų laimingas. Mielai su- 
tiktų numirti, jeigu jis ją to paprašytų. Kas jai iš to beprasmio egzistavimo? 

Staiga merginos dėmesį patraukė triukšmas apačioje. Ji pažvelgė žemyn, į kie- 
mą, ir pamatė, kad du kariai tempia besispyriojantį Džosliną. Staiga vienas iš jų smogė 
vaikinui į sprandą, ir jo galva nusviro, o pats tik vargais negalais išsilaikė ant kojų. 

Konstancija vos nešūktelėjo jam, bet laiku susigriebė, kad tuo tik pakenks. Tarsi 
pajutęs merginos žvilgsnį, Džoslinas užvertęs galvą pažiūrėjo į langą. Konstancija kils- 
telėjo ranką. Pro ašaras įžiūrėjo ant jo veido kraują. 

Kariai šiurkščiai trūktelėjo Džosliną. Staiga Konstancija suprato, kur veda jos 
mylimąjį. Merginos širdis apmirė. Kalėjimas po rūsiu klaiki vieta — tai ankšta uoloje 
iškirsta niša. Belaisvis ten nuleidžiamas specialiu mechanizmu ir negali nei sėdėti. nei 
stovėti, o priverstas tūnoti pusiau susirietęs. Ten trūko oro, o duonos ir vandens atneš- 
davo ne kasdien. Mažai kas čia ištverdavo daugiau kaip savaitę, tik tie, kurie buvo 
stiprūs ir kūnu, ir dvasia. 

Konstancija pamatė, kaip kariai nutempė Džosliną prie rūsio, paskui jį prarijo 
juoda siaura duobės gerklė. Keletą minučių mergina žiūrėjo į užsitrenkusį dangtį. Da- 
bar jai jau nebeliko jokių vilčių. Rytoj Džoslinas mirs, jeigu, Žinoma, įstengs ištverti 
šią naktį, juk Edmundas tikriausiai jį kankins. 

Ant stalo stovėjo didelis ąsotis ir trys stiklinės. Edmundas niekam neleido prie 
jų prisiliesti, kaip visada, pasilaikydamas visus gražius daiktus sau. Nesusimąstydama 
aple tai, ką daro, 1r suprasdama, kad jos gyvenimas tapo beprasmis ir belieka tik pa- 
greitinti tai. kas neišvengiama, Konstancija trinktelėjo stiklinę į stalo briauną ir paė- 
musi šukę priėjo prie lango. 

Diena buvo saulėta, pats vidurvasaris. Mergina beveik nejautė, kaip aštri šukė 
įsmigo jai į riešą. Lyg pakerėta su keistu palengvėjimu ji žiūrėjo, kaip kraujas srūva iš 
jos kūno. 

— Greitai, — sušnibždėjo ji, susmukdama ant suolo. — Greitai mes būsime drau- 
ge, mano mylimasis Džoslinai. 

Konstancija persipjovė kito riešo venas ir atsilošė į sieną. Viena jos ranka gulėjo 
ant kelių, o kita — ant palangės. Kraujas plona srovele tekėjo ant akmeninės plokštės. 

Šiltas vėjelis švelniai sušiureno jos plaukus, ir Konstancija nusišypsojo. Kartą 
vėlai vakare jie su Džoslinu nuėjo prie upės ir visą naktį praleidę minkštoje pa- 
krantės žolėje grįžo į pilį tik vos vos prieš pabundant tarnams. Tai buvo naktis, 
kupina aistros ir meilės. Konstancija prisiminė kiekvieną tada jai Džoslino pakuž- 
dėtą žodį. 

Pamažu merginos sąmonė aptemo. Konstancija jautėsi tarsi pirmojo alpaus snau- 
dulio liūliuojama. Ji užmerkė akis ir nusišypsojo. Saulė glostė jos veidą, įskriejęs vėjo 
gūsis pakedendavo plaukus, gyvybė lėtai traukėsi 1š jauno kūno. 

— Vaikine! Ar tu gyvas? — pasiekė Džoslino ausis duslus šnibždesys. Jis buvo 
pusiau praradęs sąmonę, todėl ne iš karto suvokė, kad čia kreipiamasi į jį. Visi pilyje 
požeminį kalėjimą vadino “velnio duobe", ir ji iš tikrųjų buvo verta tokio pavadinimo. 

— Vaikine! — vėl sušnibždėjo. — Atsakyk! 

— Taip, — vos ne vos sušvagždėjo Džoslinas sukepusiomis, ištinusiomis lūpomis. 

Viršuje pasigirdo palengvėjimo atodūsis. 

— Jis gyvas, — tarė kažkokia moteris. — Apsijuosk virve, ir aš tave ištrauksiu. 

Džoslinas blogai suvokė, kas su juo daroma. Moteriškos rankos padėjo jam persi- 
risti per duobės kraštą ir išropoti į vėsų nakties orą, kuris pripildė jo plaučius, kai pirmą 
kartą po daugelio valandų įkvėpė pilna krūtine. Jam tarsi prašviesėjo galvoje. Vos kojos 
palytėjo žemę, Džoslinas, įveikdamas sustingusio kūno skausmą, atrišo virvę. 

Priešais stovėjo arklininkas ir storulė jo žmona. 

— Saldžiausiasis tu mano, — tarė moteris, — tau reikia kuo greičiau sprukti iš 
čia. — Ir nuėjo arklidžių link. Nakties tamsa iškart pasiglemžė jos kūną. 

Kiekvienas žingsnis Džosliną grąžino į tikrovę. Be Konstancijos, jis daugiau 
nieko nemylėjo, todėl iki šiol nepažino ir neapykantos. Dabar, lėtai svirduliuodamas į 
arklides, neatitraukė akių nuo tamsaus Edmundo lango. Visa širdimi jis neapkentė Ed- 
mundo Čatvorto, šiuo metu gulinčio lovoje su jo Konstancija. 

— Turi kuo skubiau bėgti iš čia, — vėl prakalbo moteris, kai jie priėjo arklides. — 
Mano vyras tau padės persigauti per sieną. Šit truputis maisto, turėtų pakakti kelioms 
dienoms. 

Džoslinas apsiblausė. 

— Ne, aš negaliu bėgti. Negaliu su juo palikti Konstancijos. 

— Taip ir Žinojau, kad neišeisi, kol visko nesužinosi, — liūdnai tarė storulė. 

Ji davė Džoslinui ženklą sekti iš paskos ir užsidegusi ploną žvakelę nuo žvaki- 
dėje įstatytos žvakės, nuvedė vaikiną prie tuščio gardo, kur ant šieno glėbelio gulėjo 
kažkieno kūnas, uždengtas paklode. Moteris lėtai ją nutraukė. 

Iš pradžių Džoslinas nesuprato, kad ji mirusi, nes kai pamatė Konstanciją pirmą 
kartą, ir tada ji buvo tokia pat išblyškusi, be gyvybės Žymių. Vaikinas priklaupė ir 
apglėbė jau spėjusį sustingti kūną. 

— Jai šalta, — nė kiek neabejodamas tarė jis. — Atneškite man antklodę, reikia 
ją sušildyti. 

Arklininko Žmona papurtė jį už peties. 

— Jokios pasaulio antklodės jai nebepadės. Ji mirusi. 

— Ne, nieko panašaus, taip jau vieną kartą buvo ir... 

— Nesikankink. Iš jos Ištekėjo visas kraujas, nė lašelio nebeliko. 

— Kraujas? 

Storulė pakėlė Konstancijos ranką ir parodė Džoslinui riešą. 

Kurį laiką vaikinas tylėdamas žiūrėjo į perpjautas venas. 

— Kas? — pagaliau sušnibždėjo. 

— Ji pati atėmė sau gyvybę. Čia niekas kitas nekaltas. 

Džoslinas pažvelgė į Konstancijos veidą. Tik dabar jis pagaliau suvokė, kad my- 
limoji Mirusi. 

— Ji gavo ramybę. 

— Taip, — sutiko moteris, lengviau atsidususi. Ji bijojo, kad Džoslinas nepa- 
kels tokio smūgio. — O tau reikia bėgti. 

Staiga Džoslinas atsistojo ir ryžtingai žengė į pilį. Pirmajame aukšte menė buvo 

išklota kilimais, ant kurių miegojo kariai. Vaikinas atsargiai paėmė vieną ant sienos 
kabančių durklų, pirštų galiukais nutykino prie laiptų ir užsėlino į ketvirtąjį aukštą. 

Prie Edmundo kambario durų miegojo sargybinis. Džoslinas suprato, kad jeigu 
jis nubus, jo sumanymas — velniop: juk neatsilaikys prieš treniruotą karį. Todėl vaiki- 
nas nesvyruodamas smogė vargšui durklu. 

Džoslinui neteko atimti žmogui gyvybės, ir dabar, supratęs, kad įvykdė žmogžu- 
dystę, pajuto keistą sunkumą krūtinėje. 

Durys buvo neužrakintos: tarp savo kambario sienų Edmundas jautėsi saugus. 
Džoslinas atidarė duris. Nesimėgavo kerštu, uždraudė sau galvoti apie tai, ką daro. 

Vaikinas sugriebė Čatvortą už plaukų. Šiam akys iššoko ant kaktos, pamačius 
prieš save Džosliną. 

— Ne! 

Tai buvo paskutinis Žodis, išsprūdęs iš Edmundo lūpų. Džoslinas vienu mostu 
perrėžė jam gerklę. 

Netgi miręs grafas kėlė jam tik panieką. Su pasibjaurėjimu nusviedė durklą ir 
nuėjo sau. 


Elis nemiegojo. Štai jau kelios savaitės, kaip gražuolis menestrelis nustojo ją 
lankyti naktimis. Moterį kankino nemiga. Bandė grasinti jam, bet veltui — vaikinas 
tik žiūrėjo į ją iš po ilgų blakstienų ir tylėjo. Reikia pasakyti teisybę, vyriškis, ją 1gn0- 
ruojantis, sudomino Elis. 

Ji nusimetė apklotą ir apsivilko chalatą. Kilimais išklotos grindys slopino jos žings- 
nius. Išėjusi į koridorių, Elis iš karto pajuto, kad kažkas atsitiko. Edmundo kambario 
durys buvo atidarytos, jas saugantis sargybinis sėdėjo kažkokia nenatūralia poza. 

Genama smalsumo, ji pasuko Edmundo kambario link. Koridorių silpnai apšvie- 
tė keli fakelai, bet Elis akys jau spėjo apsiprasti su tamsa. 

Staiga ant kambario slenksčio pasirodė vyriškis. Žvelgdamas kažkur tiesiai prie- 
šais save, jis pasuko į Elis. Pirmiausia ji pamatė kraują ant jo liemenės ir tik tada 
pažvelgė į veidą. 

Elis vos sutramdžiusi besiveržiantį riksmą, prispaudė rankas prie krūtinės. Vy- 
riškis priartėjo, ir ji šiaip taip jį atpažino. Linksmai besišypsantis jaunuolis virto visiš- 
kai kitu žmogumi. Elis nugara nubėgo skruzdėlytės. 

— Džoslinas... — 

Tačiau jis praėjo pro šalį, tarsi jos nepastebėjęs. Elis kurį laiką žiūrėjo jam pavy- 
mui, paskui apsisukusi lėtai nuslinko Edmundo kambario link. Peržengė kario lavoną, 
tėjo į vidų, apsidairė, pamačiusi, kaip iš žaizdos vyro kakle kliokia kraujas, nusišypsojo. 

Elis priėjo prie lango ir padėjo ranką ant palangės. Taip jau išėjo, kad delnas 
prisilietė prie mažos raudonos dėmelės, likusios dar nuo vakar, kai nekaltas padarėlis 
atėmė sau gyvybę. 

— Našlė! — sušnibždėjo ji. 

Našlė! Dabar ji turi viską: turtą, grožį ir laisvę. 

Visą mėnesį ji siuntinėjo į Londoną laišką po laiško, kaulydama kvietimo į kara- 
liaus Henriko rūmus. O kai kvietimas buvo gautas, Edmundas tik pasijuokė iš jos, pa- 
reikšdamas, jog neketina mėtyti pinigų tokiems niekams. O juk iš tikrųjų tenai jisai 
nesijaustų toks jau nebaudžiamas už tai, kad leidžia sau mėtyti baudžiauninkes mergi- 
nas pro langą. Dabar, manė Elis, niekas jai nesukliudys daryti, ką sumaniusi. 

O ten ji susitiks Gaviną! Taip, ji ir tuo pasirūpino. Pernelyg ilgai jis užsibuvo 
šalia tos rudaplaukės šliundros. Gavinas priklauso jai, ir jinai jo neatiduos niekam. 

Jeigu pavyks atsikratyti jo Žmonos, niekas niekad jų neišskirs. Ir Gavinas rengs ją auk- 
sinėmis suknelėmis. Taip, Gavinas vykdys visas jos užgaidas! Juk ji visada gaudavo 
Ko panorėdavo, ar ne? O dabar nori susigrąžinti Gaviną Montgomerį ir susigrąžins. 

Elis dėmesį patraukė kažkoks Žmogus, einantis per kiemą. Tai Džoslinas suko 
kopėčių per sieną link. Per petį jis turėjo persimetęs odinį maišą. 

— Tu padarei man didelę paslaugą, — sušnibždėjo Elis, — ir aš už tai tau atsilyginsiu. 

Ji nekvietė sargybinių. Priešingai, toliau tebestovėjo prie lango, kurdama planus 
ir svajodama, kaip mėgausis laisve be Edmundo. Džoslinas labai daug dėl jos padarė: 
atvėrė kelią į didelius turtus, o svarbiausia — grąžino Gaviną. | 


Dvidešimt trečias skyrius 


Palapinėje buvo baisiai tvanku, ir Gavinas niekaip negalėjo užmigti. Jis stovėjo 
ir Žiūrėjo į taikiai miegančią Džudit. Antklodė nuslydo, apnuogindama apvalų petį. 

Su šypsena tebežiūrėdamas į žmoną, Gavinas ėmė rengtis. Beveik pusę nakties 
jie mylėjosi, paskui Džudit pavargusi užmigo. O jis nuovargio nejautė, buvo žvalus ir 
kupinas jėgų, tarsi suartėjimas su Džudit įkvėptų jam jų ir uždegtų sieloje neužgesina- 
mą ugnį. 

Gavinas atsargiai nuėmė antklodę ir susupęs Džudit į aksominį apsiaustą paėmė 
ant rankų. Taip ir nepabudusi ji prigludo prie jo krūtinės. Jis išėjo iš palapinės ir link- 
telėjęs sargybiniui pasuko į mišką. 

— Gavinai, — pratarė Džudit, kai jis ėmė bučiuoti ją į putlias lūpas. 

— Taip, tai Gavinas. 

Džudit nusišypsojo, bet neatsimerkė. 

— Kur tu mane neši? 

Jis nusijuokė ir stipriau prispaudė ją prie krūtinės. 

— O ar tai tave domina? 

— Ne, nė kiek. 

Gavinas vėl nusijuokė. Nuėjęs į paupį, pastatė ją ant žemės. Ji jau visai nubudo. 
Šaltas nakties oras, vandens čiurlenimas, gaivus žolės kvapas — viskas atrodė nerealu. 

Gavinas atsisėdo šalia žmonos. 

— Kartą sakei, kad sulaužei Dievui duotą priesaiką. Kokią? 

Įtemptai laukė atsakymo. Daugiau jie neužsiminė apie tai, kas buvo Demari pi- 
lyje, tačiau Gavinui knietėjo sužinoti, kaip jo. žmonelė tenai leido laiką. Jis troško 
išgirsti iš jos, kad viskas netiesa, nors puikiai suprato, jog jo širdies graužatis absur- 
diška: viskas ir taip aišku kaip ant delno. Bet jeigu ji mylėjo Demari, kodėl jį nužudė? 
Ir jeigu nutarė išeiti pas kitą, argi ne jis, Gavinas, dėl to kaltas? Dabar manė, kad 
Džudit sulaužė priesaiką, duotą bažnyčioje per vestuvių ceremoniją girdint kunigui ir 
daugybei liudininkų. 

Nakties tamsa slėpė išdavikiškai užsiliepsnojusius Džudit skruostus. Ji nė nenu- 
tuokė apie Gavino svaičiojimus. O sąžinė graužė tik dėl to, kad tąnakt prieš vyrui iš- 
vykstant į karą su Demari, ji savo noru atėjo pas jį. 

— Nejaugi aš tau toks nemalonus, kad nenori netgi man pasipasakoti? — tyliai 
tarė jis. — Atsakyk man tiktai į šį klausimą, ir daugiau nekamantinėsiu. 

Džudit buvo skaudu apie tai kalbėti, bet teko pripažinti, kad Gavinas iš tikrųjų 
nė karto nekibo prie jos su klausimais. 

Dangumi plaukė apskritas mėnulis, nušviesdamas Žemę vaiduokliška šviesa. 

— Mūsų vestuvių dieną aš daviau priesaiką... — tarė Džudit, vengdama Gavino 
žvilgsnio. — Ir ją sulaužiau. — Jis linktelėjo: būtent to ir bijojo. — Supratau, kad 
sulaužiau ją, kai atėjau pas tave tą naktį, — tęsė ji. — Betgi tas Žmogus neturėjo teisės 
tvirtinti, kad miegame atskirai. Kas vyko tarp mūsų, lietė tiktai tave ir mane. 

— Džudit, aš tavęs nesuprantu. 

Ji įbedė į jį nustebusį žvilgsnį. 

— Aš kalbu apie priesaiką. Argi ne to manęs klausi? — Džudit matė, kad Gavi- 
nas vis dar jos nesupranta. — Sode, kai pamačiau tave su... 

Ji nutilo ir nusisuko. Elis, prigludusios prie Gavino vaizdas vėl atgijo atminty, 0 
ir širdgėla nė kiek neatlėgo. 

Gavinas įdėmiai žiūrėjo į žmoną, stengdamasis prisiminti, o kai pagaliau suvo- 
kė. apie ką Džudit kalba, nusikvatojo. 

— Ar tu iš manęs juokiesi? — susijaudino Džudit, o jos akys ėmė svaidyti žaibus. 

— Taip, juokiuosi. Tokią priesaiką galima duoti tik iš neišmanymo! Ją duodama, 
tu buvai nepatyrusi mergaitė. Iš kurgi galėjai Žinoti, kad mano artumas bus tau malo- 
nus ir negalėsi susilaikyti neatėjusi pas mane? 

Džudit apstulbusi Žiūrėjo į jį, paskui atsistojo. 

— Tu tuščiagarbis ir savimyla kvailys! Aš tau atvėriau savo.širdį, o tu iš manęs 
pasijuokei! — Ji išdidžiai ištiesino pečius, susisupo į apsiaustą ir norėjo eiti sau. 

Vis tebesišaipydamas Gavinas sučiupo apsiausto kraštą ir sulaikė jį su Džudit. 
Aiktelėjusi ji pabandė ištraukti skverną iš kibių jo pirštų. 

— Ar tu ir dabar ketini eiti į stovyklą? — paklausė Gavinas, nutraukdamas ap- 
siaustą. Jis pasidėjo jį sau po galva ir užmerkė akis. 

Džudit pažvelgė į vyrą, tingiai išsitiesusį žolėje. Šit kaip! Vadinasi, jis nutarė, 
jog laimėjo? 

Gavinas gulėjo ir laukė, kada gi Džudit prieis prie jo ir pabandys atimti savo dra- 
bužį. Staiga išgirdo trakšint lūžtančias šakeles ir nusišypsojo. Ji per daug drovi, kad 
nuoga eitų į stovyklą. Kurį laiką buvo tylu, paskui pasigirdo lapų šiurenimas, tarsi... 

Akies mirksniu Gavinas pašoko ir puolė tenai. 

— Ach tu, mažoji gudragalve, — nusijuokė, išvydęs savo žmoną su apdaru iš 
lapų ir šakelių. Ji pergalingai nusišypsojo, o Gavinas įsirėmė rankomis į šonus. — Ar 
aš kada laimėsiu bent vieną ginčą su tavim? 

— Abejoju, — šyptelėjo Džudit. 

Gavinas nusijuokė ir staigiu judesiu nuplėšė nuo jos egzotišką apdarą. 

— Vadinasi, abejoji? — tarė ir griebęs Džudit už liemens aukštai ją iškėlė. Mė- 
nulio nušviesto dangaus fone buvo aiškiai matomos švelnios jos figūros linijos. Gavi- 
nas pamėtėjo ją ir linksmai nusijuokė, išgirdęs išgąstingą šūktelėjimą. 

— Ar žinai, kad gera žmona niekuomet nesiginčija su vyru? — jis pasodino ją 
ant medžio šakos, ir apvalūs jos keliukai atsidūrė kažkur ties jo akimis. — Man labai 
patinka žiūrėti į tave. tokią. — Kurį laiką paspoksojo į ją šypsodamasis ir staiga išvydo 
jos akyse siaubą. 

— Džudit, — sušnibždėjo, — užmiršau, kad tu bijai... atleisk man. — Džudit su 
tokia jėga įsikibo į šaką, kad net pirštų sąnariai pabalo. Kad iškeltų ją iš medžio, Gavi- 
nui teko atplėšti rankas. — Džudit, atleisk man, — sušnibždėjo Gavinas, kai ji prisis- 
paudė prie jo. 

Grįžęs į tą pačią vietą ant upelio kranto, Gavinas atsisėdo ant žemės ir pasisodi- 
no Džudit sau ant kelių, prieš tai įsupęs į apsiaustą, niršdamas ant savęs dėl savo kvai- 
lumo. Kaip jis galėjo užmiršti, kad ji bijo aukščio?! Paėmęs Džudit už smakro, kils- 
telėjo galvą ir švelniai prigludo prie lūpų. 

Nelauktai ji jam atsakė aistringu bučiniu. 

— Nepaleisk manęs, — su neviltim balse sušnibždėjo ji. — Niekada nepalik 
manęs. 

Gaviną nustebino jos nerimastis. 

— Ne, brangioji, niekada aš tavęs nepaliksiu. 

Džudit ir visada atsiduodavo savo aistrai, bet dabar ją apėmė kažkoks šėlas. Lie- 
žuviu ėmė glamonėti Gavino liežuvį, paskui jos lūpos slystelėjo jo kaklu. Pirmąsyk 
joje siautė tokia emocijų audra. 

— Džudit, — sukuždėjo Gavinas, — švelnioji, saldžioji Džudit. 

Apsiausto skvernai prasiskleidė, apnuogindami apvalią krūtinę. Džudit prisiglau- 
dė prie vyro, jos kūnas meldė ir kartu reikalavo glamonių. Gavinui ėmė suktis galva. 

— Ar tu nesiruoši nusirengti? — kimiai sušnibždėjo Džudit, užkišdama rankas 
jam už liemens. O Gaviną jau degino geismas, todėl tik milžiniškomis pastangomis jis 
prisivertė atsiplėšti nuo Džudit ir nusirengti. Greitai nusitraukė per galvą liemenę, nu- 
siplėšė marškinius. 

Džudit parvertė vyrą ant nugaros ir palinko ties juo. Gavinas gulėjo nejudėda- 
mas, netgi savo kvėpavimu bijodamas sutrukdyti jai. 

— Tu atrodai išsigandęs, o ne aš. — nusijuokė Džudit. 

— Aš 1š tikrųjų išsigandęs, — jo akys blykstelėjo. — Tu nori mane užvaldyti. 

Jos ranka slystelėjo jo kūnu, mėgaudamasi malonumu liesti jo lygią odą ir švel- 
nius plaukelius ant krūtinės, paskui ji leidosi vis žemiau ir žemiau. Gavinas suvaitojo, 
0 jo akys patamsėjo nuo aistros. 

— Daryk su manimi ką nori, — sušnibždėjo jis. — Tiktai neatitrauk rankos. 

Ji tyliai nusijuokė, jausdama, kaip visas kūnas prisipildo paslaptingos jėgos. Ji 
Jį valdo! Bet jau kitą akimirką, pajutusi įsitempiant jo kūną po savo ranka, suvokė, kad 
jo galia jai kur kas didesnė. 

Džudit užgulė Gaviną tr prigludo prie jo lūpų. 

Ji pajudino klubus, bet jis tebegulėjo ramiai, tik po kurio laiko nebeištvėręs su- 
ėmė delnais jos sėdmenis. Jo rankos kilstelėjo Džudit — greičiau, stipriau, — jo įkarš- 
tis perėjo jai. 

Ir atėjo palaiminga susiliejimo akimirka. 


— Pabusk, tu ištvirkėle, — pašaukė Gavinas ir garsiai plekštelėjo Džudit že- 
miau nugaros. — Stovykloje visi jau pabudo ir greitai mūsų pasiges. 

— Na, ir tegu, — burbtelėjo Džudit, užsitraukdama apsiaustą. Gavinas atsistojo. 
Praėjusi naktis buvo ypatinga. Tai kas gi vis dėlto jo žmona? Svetimautoja? Moteris, 
kurios ištikimybė ir atsidavimas priklauso nuo to, iš kurios pusės vėjas pučia? O gal ji 
gera ir švelni, kaip mano jo broliai? Bet kas bebūtų, ji virsta tikra burtininke kerėtoja, 
kai pereinama prie meilės reikalų. 

— Gal pakviesti kambarinę, kad padėtų tau apsirengti? Neabejoju, Džoan nenu- 
tylės, pamačiusi tave tokią. 

Įsivaizdavusi, ką pasakys Džoan. Džudit mieguistai nusišypsojo. Miegams visai 
išlaksčius, ji atsisėdo ir apsižvalgė, įkvėpdama pilna krūtine gavaus ryto oro. Apsiaus- 
tas nuslinko jai nuo pečių. 

— Motina Dievo! — sušuko Gavinas. — Prisidenk, o tai mes niekad nenusi- 
kapstysime iki Londono ir karaliaus. 

Džudit šelmiškai žvilgtelėjo į jį. 

— Gal to aš ir noriu. Juk rūmuose ne taip linksma ir įdomu kaip čia. 

— Taip, — sutiko Gavinas. Pasilenkęs prie Džudit, susupo ją į apsiaustą ir pakė- 
lė ant rankų. — Nagi grįžkime. Šiandien išvyksta Mailsas su Reinu, o aš dar norėčiau 
su jais pasikalbėti. 

Visą kelią į stovyklą jie nepratarė nė žodžio. Džudit jaukiai įsitaisė vyro glėby 
ir padėjo galvą jam ant peties. Nejaugi gali taip būti visada, klausė ji savęs. Kai nori, 
jis gali būti ir švelnus, ir rūpestingas. “Viešpatie, prašau tave, — meldė jaunutė mote- 
ris, — kad tai niekada nesibaigtų. Neleisk, kad mes vėl susiginčytume." 

Po valandos Džudit lydėjo Reiną ir Mailsą. Reginys buvo gana neįprastas: du 
augaloti, dailiai nuaugę vyrai, apsirengę kelionės kostiumais, 0 tarp jų — Džudit, vos 
siekianti jiems iki peties. 

— Aš jūsų pasiilgsiu, — tarė ji, paspausdama jiems rankas. — Mėgstu, kad šalia 
visa mano šeima, nors mama retai kada panori palikti Džoną Basetą. 

Reinas nusijuokė. 

— Nejaugi tu pavydi? 

— Iš tikrųjų, — įkišo savo trigrašį Mailsas. — Ar tau maža mūsų? 

— Na, atrodo, jai pakanka ir vieno Gavino, — paprieštaravo Reinas. 

Džudit skruostus užliejo raudonis, ir ji nusijuokė. O Reinas, per petį dirstelėjęs 
į Mailsą, dar paklausė: 

— Įdomu, kur mūsų jaunesnysis brolelis praleido praėjusią naktį? 

— Tikriausiai su Džoan, — nė nepagalvojusi atsakė Džudit. 

Reino akyse sužibo juoko žiburiukai, o iš Mailso žvilgsnio buvo sunku suvokti, 
ką jis galvoja. 

— Man... aš tai žinau, nes Džoan tiek prikalbėjo apie jį, — painiodamasi pasi- 
teisino Džudit. 

Duobutės Reino skruostuose dar labiau pagilėjo. 

— Neleisk Mailsui tavęs išprovokuoti. Jis visada norėjo sužinoti, ką apie jį kal- 
ba moterys. 

Džudit nusišypsojo. 

— Papasakosiu, kai kitą kartą susitiksime. Gal tai paskatins jus abu mus aplan- 
Kkyti anksčiau negu ketinote. 

— Neblogai patraukei mus per dantį! — nusikvatojo Reinas. — O dabar mums 
metas. Rūmuose mumis džiaugsis tiktai tada, kai pakeliui prasimanysime pinigų. Da- 
bar negalime sau leisti per daug išlaidų. 

— Jis baisiai turtingas, — įsikišo Mailsas. — Nesiduok, kad kvaršintų tau galvą. 
| — Nei tu, nei jis man galvos nekvaršinate. Ačiū abiem už rūpestį, pagalbą ir kad 
sutinkate išklausyti mano skundų. 

— Tuojau aš pravirksiu! Verksiu iš laimės, kad man leidžiama pabučiuoti tokią 
žavingą moterį. 

— Šįkart tu, broleli, teisus, — tarė Reinas ir kilstelėjęs Džudit pasigardžiuoda- 
mas pabučiavo į skruostą. 

— Tu nemoki su moterimis, — čiupęs Džudit į glėbį. tarė broliui Mailsas. Kils- 
telėjęs svainę nuo žemės, prispaudė ją prie savęs ir įsisiurbė į lūpas toli gražu ne gimi- 
naičio bučiniu. 

— Mailsai, užsimiršai, — pasigirdo visai šalia ramus balsas. 

Džudit atšlijo nuo dieverio ir išsigandusi dirstelėjo į Gaviną, svilinantį juos iš 
pykčio patamsėjusiomis akimis. 

Reinas su Mailsu susižvalgė. Pirmą kartą Gavinas pasirodė pavyduliaująs. 

— Leisk ją, kol nepuolė tavęs su durklu, — įgėlė Reinas. 

Bet Mailsas ne iš karto paklausė jo patarimo. 

— Ji to verta, — žvilgtelėjęs Džudit į akis, tarė ir atsargiai pastatė ant Žemės. 

— Iki greito susitikimo, — tarė Reinas Gavinui. — Kalėdas, tikiuosi, drauge 
sutiksime. Būtų įdomu susipažinti su ta škote, kurią turi vesti Stivenas. 

Gavinas savininkiškai apkabino Džudit pečius ir prispaudė prie savęs. 

— Susitiksime per Kalėdas, — atsisveikino jis. 

Sėdę ant arklių, Reinas ir Mailsas nušuoliavo. 

— Ar tu nepyksti? — sunerimusi paklausė Džudit. 

— Ne, — atsiduso Gavinas. — Bet man nepatinka, kai tave liečia kiti vyrai, nors 
tai būtų mano broliai. 

Džudit giliau įkvėpė. 

— Prieš Kalėdas turi gimti kūdikis ir jie, jeigu atvyks, galės jį pamatyti. 

“Mažylis", — pagalvojo Gavinas. Ne “mano mažylis" ir ne “mūsų mažylis“, o 
tiesiog — "mažylis". Jam buvo nemalonu galvoti apie tą vaiką. 

— Eime, laikas ruoštis į kelią. Mes ir taip ilgokai čia užsibuvome. 

Nubraukusi nuo blakstienų ašaras, Džudit nukiūtino paskui jį. Jie daugiau nemi- 
nėjo jos buvimo Demari pilyje ir to kūdikio. Ar ji privalo jam papasakoti, kad tai jo 
kūdikis? Ar privalo paprašyti ją išklausyti, patikėti ja? Lengvai galėjo jam įrodyti, 
suskaičiuodama mėnesius, kad buvo nėščia jau vykdama į Demari pilį, bet Gavinui 
kilo įtarimų, kad ji mylėjosi su Demari iki vestuvių. Taip nieko ir nenutarusi, Džudit 
įsmuko į savo palapinę paliepti kambarinėms krautis daiktus. 


Buvo jau tamsu, kai susiruošė nakvoti. Į Londoną jie keliavo neskubėdami, to- 
dėl kelionė buvo maloni. Gavinas visai kitoks buvo savo žmonai. Jis juto, kad pasta- 
ruoju metu jie tapo vienas kitam artimesni, daug kalbėjosi. Pats sau netikėtai Gavinas 
pajuto, kad patiki jai savo jaunystės paslaptis, papasakojo Žmonai apie tai, kaip baisu 
jam buvo, kai po tėvo mirties visi didelio ūkio rūpesčiai užgriuvo jo pečius. 

Gavinas sėdėjo už stalo, priešais gulėjo atversta sąskaitų knyga. Kiekvienas pen- 
sas turėjo būti čia įrašytas. Šis darbas buvo varginantis, bet Gavinui neliko kitos išei- 
ties: valdytojas sirgo, o daugiau nebuvo kuo pasikliauti. 

Gurkštelėdamas iš stiklinės sidro, jis žvilgtelėjo į žmoną. Ji sėdėjo ant kėdutės 
prie pakeltos palapinės uždangos. Ant kelių gulėjo melsvų siūlų kamuolys, o Džudit 
įnirtingai kovojo su virbalais. Gavinas matė, kad kuo toliau, tuo labiau ji sunarplioja 
siūlus. Mielas veidelis buvo be galo susikaupęs, net rožinio liežuvio galelis iškištas 
tarp lūpų. 

Gavinas vėl palinko prie sąskaitų. Jis suprato, kad Džudit stengiasi išmokt megzti 
vien tik trokšdama jam įsiteikti. Juk ne kartą jai parodė, kaip jį erzina, kai ji kišasi į 
dvaro reikalus. 

Džudit įniršusi timptelėjo siūlą ir kažką iškošė pro dantis. Gavinas vos nenusi- 
kvatojo. 

— Džudit, — pakvietė, — gal padėtum man? Ar gali trumpam atidėti mezginį? — 
nutaisęs rimtą veidą paklausė ir vos ne vos tramdė šypseną, kai toji tuojau pat nusvie- 
dė kamuolį ir virbalus šalin. — Labai jau daug pinigų išleidome šiai kelionei ir negaliu 
suprasti — kodėl. 

Džudit prisitraukė knygą. Pagaliau ji galės imtis pažįstamo ir įdomaus darbo. 
Įdėmiai peržvelgė skaičių stulpelius, ir staiga jos pirštelis sustingo prie vienos eilutės. 

— Penkios markės už duoną! Kas gi mokėjo tokią milžinišką sumą? 

— Nežinau, — garbingai prisipažino Gavinas. 

— Tu valgai ne duoną, o auksą! Tuojau pat imsiuosi šito. Kodėl anksčiau man 
nesakei? 

— Todėl, brangioji žmonelė, kad maniau, jog galiu savarankiškai tvarkyti savo 
gyvenimą. Gaila man to vyro, kuris galvoja taip kaip aš. 

Džudit įdėmiai pažvelgė į vyrą. 

— Rasiu aš tą kepėją' — grasinamai tarė, pasukdama išėjimo link. 

— O ar tu. nenorėtum dar truputį pamegzti? Bijau, kad neturėsi ką veikti. 

Atsisukusi per petį ir pamačiusi Gavino veidą, Džudit suprato, kad šis ją erzina, 
ir sviedė į jį siūlų kamuoliu. 

— Gal tau geriau tiktų šis darbas, — atkirto ir reikšmingai pažvelgusi į sąskaitų 
knygą išėjo. 

Gavinas dar kiek pasėdėjo už stalo, vartydamas rankose siūlus. Be Džudit pala- 
pinėje staiga tapo stebėtinai tuščia. Priėjo prie pakeltos uždangos ir atsirėmęs į stulpą 
ėmė stebėti žmoną. Ji niekad nerėkdavo ant tarnų, bet kažkokiu nesuprantamu būdu 
priversdavo juos dirbti kur kas nuoširdžiau negu anksčiau. Ji ėmė rūpintis maisto ga- 
minimu, skalbimu, stovyklos įkūrimu, viską, beje, darydavo lengvai, niekada neparo- 
dydama, kad pavargo. Vargu ar kam atėjo į galvą, kad Džudit įsigudrino dirbti šimtą 
darbų iš karto. 

Tuo metu Džudit baigė kalbėtis su kepėju, mažaugiu storuliu. Jis nuėjo šalin, temp- 
damas duonos prikrautą vežimėlį. Gavinas nusišypsojo: nesunku buvo nujausti, ką varg- 
šelis dabar jaučia. Juk ir pats ne sykį buvo atsidūręs jo vietoje ir nors visiškai įsitikinęs 
savo teisumu dažniausiai likdavo Žmonos nugalėtas. Džudit mokėjo įrodinėti savo tiesą 
tr taip iškvaršindavo galvą, kad pašnekovas užmiršdavo, nuo ko kalba prasidėjo. 

Gavinas lydėjo žvilgsniu Džudit, kuri dabar pasuko prie katilų. Paragavo verda- 
mos mėsos, paskui apie kažką įsišneko su Gavino ginklanešiu, sėdinčiu ant kėdės ir 
taisančiu ginklus. Berniokas linktelėjo ir nusišypsojo poniai, ir Gavinas suprato, kad 
Džudit pasiūlė eilinę naujovę tokiame svarbiame darbe. Bet jis neabejojo, kad visos 
jos naujovės išmintingos. Niekad dar nebuvo keliavęs taip patogiai, beje, neįdėdamas 
jokių pastangų. Prisiminė laikus, kai rytais išėjęs iš palapinės, ne kartą įmindavo į 
arklio mėšlo krūvelę. Dabar apie tai negalėjo būti nė kalbos: kur tau Džudit sutiks su 
nešvara stovykloje. Ir tikrai aplink viešpatavo ideali tvarka. 

Džudit pajuto Gavino žvilgsnį 1r minutei atsitraukusi nuo vištidės apžiūros, nu- 
sišypsojo vyrui. Gavinui suspaudė širdį. Kaip ji į jį žiūri! Argi jau taip svarbu, kad 
nešioja įsčiose kito kūdikį? Jis žinojo tik tiek, kad aistringai jos geidžia. 

Priėjęs prie Džudit, jis paėmė ją už rankos. 

— Eime. 

— Bet man reikia... 

— Gal nori tai daryti visiems matant? — kilstelėjęs vieną antakį, pasiteiravo jis. 

Ji džiaugsmingai nusijuokė. 

— Ne, toli gražu. 

Neskubėdami jie glamonėjo vienas kitą, kol aistros ugnis pasiglemžė jų kūnus. 
Gaviną jų santykiuose patraukdavo įvairovė. Kiekvienąsyk ji būdavo vis kitokia: tai 
rami ir jausminga, tai padūkusi ir reikli. Šiandien ji juokiasi ir jį erzina, o rytoj imasi 
ieškoti naujų mylėjimosi būdų. Bet kokia Džudit bebūtų, jos artumas buvo jam malo- 
nus. Vos tik įsivaizduodavo, kad liečia jos krūtis, per visą jo kūną persirisdavo susijau- 
dinimo banga. 

Gavinas stipriau prispaudė ją prie savęs ir įsikniaubė veidu į paukus, 0 ji prisig- 
laudė taip, tarsi norėtų išnykti jame. Jis pabučiavo ją į viršugalvį ir užmigo. 


152 Džudi Devero 


— Jūs jį įsimylėjote ir kiekvieną dieną jūsų meilė vis stipresnė, — tarė kitą rytą 
Džoan, šukuodama savo šeimininkę. 

Ryto saulės nušviestoje palapinėje tvyrojo perregima prieblanda. Džudit buvo 
apsivilkusi žalia švelnios vilnos suknele, liemenį susijuosusi odiniu diržiuku. Su šiuo 
neįmantriu kelionės apdaru, paryškinančiu baltą jos odą ir neįprastą akių spalvą, ji 
atrodė jauna ir Žavinga. 

— Kiek suprantu, tu apie mano vyrą. 

— O, ne, — juokais paprieštaravo Džoan. — Aš kalbu apie kepėją. 

— O kaip tu... supratai? — Džoan nutylėjo. — Ar tai normalu, kad moteris įsi- 
mylėjusi savo vyrą? 

— Tik tada, jei jis atsako jai tuo pačiu. Būkite atsargi, neleiskite šiam jausmui jus 
užvaldyti visiškai, nes jūsų širdis plyš iš skausmo, kai jis ims jus apgaudinėti su kita. 

— Betgi mes niekada nesiskirsime, — puolė ginti vyrą Džudit. 

— Taip, bet kai nuvyksite į rūmus? Jums nepavyks būti vienudu su lordu Gavinu. 
Aplinkui bus rinktinės Anglijos gražuolės. Tenai bet kuriam vyriškiui akys apraibtų. 

— Nutilk! — riktelėjo ant jos Džudit. — Geriau imkis šukuoti mano pankus: 

— Klausau, mano ponia, — pašaipiai tarė Džoan. 

Visą dieną Džudit nedavė ramybės kambarinės žodžiai. Nejaugi ji tikrai pamilo 
savo vyrą? Kartą matė, kaip jis apkabina kitą. Tada supyko, bet daugiausia dėl to, kad 
jis nerodo jai deramos pagarbos. Dabar pagalvojus, kad jis gali vėl taip pasielgti, jai 
sustingo širdis, tarsi į ją smigtų tūkstančiai ledinių adatėlių. 

— Džudit, ar su tavimi viskas gerai? — paklausė Gavinas, prijodamas prie jos 
ant savo eržilo. 

— Taip... ne 

— O kas yra? 

— Mane baugina karaliaus Henriko rūmai. Ten iš tikrųjų... tuek daug gražių moterų? 

Gavinas žvilgtelėjo į greta Džudit jojantį Stiveną. 

— O ką tu, brolau, pasakysi? Ar gražios rūmų damos? 

Stivenas be šypsenos žvilgtelėjo į svainę. 

— Manau, kad tu ir taip turi nuostabią gražuolę. — ramiai tarė jis ir apgręžęs 
arklį pasuko prie savo karių. 

Džudit atsisuko į Gaviną. 

— Nenorėjau jo įžeisti. 

— Ojis visai neįsižeidė. Stivenas niekam nesiskundžia, bet žinau, kad jį baugi- 
na būsimos vedybos. Ir aš jo nesmerkiu. Toji boba neapkenčia anglų I tr tikriausiai keti- 
na paversti jo gyvenimą tikru pragaru. 

Džudit linktelėjo ir nukreipė žvilgsnį į kelią. 

Kai jie sustojo papietauti, Džudit trumpam paliko stovyklą. Ji aptiko mėlynių 
guotelį ir ėmė rinkti uogas į sterblę. 

— Tau nereikėtų eiti taip toli. 

Džudit net riktelėjo iš netikėtumo. 

— Stivenai, tu mane išgąsdinai. 

— Jeigu čia būčiau ne aš, 0 tavo priešas, tavęs jau nebūtų gyvųjų tarpe arba 
atsidurtum nelaisvėje. 

Džudit pažvelgė į jį apstulbusi. 

— Ar tu visada toks paniurėlis, ar tau neramu dėl tos škotės. 

Stivenas atsiduso. 

— Nejaugi tai taip matyti? 

— Ne man, o Gavinui. Eime, pasėdėsime. Kaip manai, ant mūsų neužpyks, jeigu 
suvalgysime visas uogas? Tai ar buvai susitikęs su savo škote nuotaka? 

— Ne, — atsakė Stivenas, įsimesdamas į burną žiupsnį uogų. — Ir jokia ji ma- 
no. Ar žinai, kad prieš mirtį tėvas ją paskyrė valdyti Makaranų klaną? 

— Vadinasi, toji moteris tapo pirmoji paveldėtoja? — iš akių buvo matyti, kad 
Džudit susimąstė. 

— Taip, — nepatenkintas tarė Stivenas. 

— Ir tu net nežinai, kaip ji atrodo? — klausinėjo toliau Džudit. 

— O šitai kaip tik žinau. Esu tikras, kad ji panaši į pušies kankorėžį: tokia pat 
maža, susiraukšlėjusi, ir jos oda tokios spalvos. 

— Ar ji sena? 

— Na, sakykime, tai jaunas pušies kankorėžis. 

Tai buvo pasakyta su tokiu liūdesiu, kad Džudit neištvėrė nenusijuokusi. 

— Keturi broliai — ir visi skirtingi. Gavinas labai ūmus: ką tik buvo šaltas kaip 
ledas, o kitą akimirką — jau užsiplieskė. Reinas tarsi suaustas iš juoko ir pokštų, o 
Mailsas... 

— Nebandyk man apibūdinti jo būdą, — nusišypsojo Stivenas. — Man jau ima 
atrodyti, kad jis pasirengęs apgyvendinti savo vaikais visą Angliją. 

— O tu? Koks gi tu? Tu vidurinysis sūnus ir atrodo, jog tavo charakterį suprasti 
sunkiausia. 

Stivenas nusuko akis. 

— Mano vaikystė buvo ne tokia jau paprasta. Mailsas su Reinu visada buvo kar- 
tu, Gavinas — visa galva pasinėręs į dvaro reikalus, o aš... 

— Tu likai vienas? 

Stivenas nustebęs pažvelgė į svainę. 

— Tu mane užbūrei! Dviem žodžiais privertei papasakoti tau daugiau negu kam 
kitam! | 

— Jeigu toji paveldėtoja blogai elgsis su tavimi, tark man tik žodelį, ir aš iška- 
binsiu jai akis. 

— Pirmiausia reikia, kad ji jas abi turėtų. Tikėkimės, kad ji ne žvaira. 

Jie nusikvatojo. 

— Greičiau valgykime uogas, nes gali tekti jas dalytis. Jei neklystu, prie mūsų 
artėja Vyriausiasis Brolis. 

— Nejaugi tu visada būsi vyrų kompanijoje? — apsiniaukęs paklausė Gavinas. 

— Nejaugi tu visada priėjęs reikši man savo nepasitikėjimą? — atkirto Džudit. 

Stivenas negalėjo sulaikyti linksmo juoko. 

— Manau, jog man reikėtų sprukti į stovyklą, — pasilenkęs jis pabučiavo Džu- 
dit į kaktą. — Jeigu tau prireiks pagalbos, sesute, man tik žodelį, ir aš imsiuosi kai 
kieno akių. 

Gavinas čiupo brolį už rankos. 

— Ar ji ir tave pakerėjo? 

Stivenas pažiūrėjo į Džudit. Nuo uogų jos lūpos buvo ryškiai raudonos. 

— Taip. Jeigu jos tau nereikia... 

— Reinas jau prašė to paties, — piktai sušnypštė Gavinas. 

Stivenas nusišypsojo ir pasuko į stovyklą. 

— Kodėl tu išėjai? — paklausė Gavinas, sėsdamasis šalia žmonos ir pasiimda- 
mas Žiupsnį uogų. 

— Rytoj jau būsime Londone, taip? 

— Taip. Tikiuosi, tavęs nebaugina susitikimas su karalium ir karaliene? 

— Ne, mane baugina susitikimas ne su jais. 

— O su kuo? 

— Su rūmų... damomis. 

— Pavyduliauji? — nusijuokė Gavinas. 

— Nežinau. 

— Argi atrasiu nors minutę laiko kitoms moterims, kai tu šalia? Juk tu taip mane 
nukamuoji, kad aš vos nuo arklio nekrentu. 

Bet jo žodžiai neprivertė Džudit nusišypsoti. 

— Bijau tik vienos moters. Vieną kartą jai jau pavyko mus sukiršinti. Neleisk jai... 

— Nedrįsk apie ją kalbėti. Aš su tavimi gerai elgiuosi, rūpinuosi tavimi. Aš ne- 
kamantinėju tavęs. kas atsitiko pas Demari, o tu lendi man į sielą. 

— Vadinasi, toji moteris — tavo siela? — greitai paklausė Džudit. 

Gavinas pažvelgė į žmoną. Auksaspalvės jos akys šiltai spindėjo, oda buvo lygi 
ir atrodė perregima. Prisiminė, su kokia aistra ji atsakė į jo glamones. 

— Nereikia kalbėti apie tai, — sušnibždėjo. — Žinau tik tiek, kad mano siela 
man nepriklauso. 


Atvykus į Londoną, Džudit pirmiausia pajuto baisų dvoką. Ji manė, kad savo 
pilyje, kur gyvena daugybė žmonių, jau susipažino su visais kvapais, tvyrojančiais 
žmogaus būste, ypač vasaros metą, bet tai, ką patyrė Londone, pranoko visus lūkes- 
čius. Palei gatves, iš abiejų pusių juosiamas akmeninių tvorelių, buvo nutiesti atviri 
nutekamieji kanalai, iki viršaus pilnutėliai visokių, kokių tik gali būti, nešvarumų: nuo 
žuvų galvų ir supuvusių daržovių iki naktipuodžių turinio. 

Triaukščiai ir keturaukščiai mediniai namai, su mūriniu pirmuoju aukštu stovėjo 
taip arti vienas kito, kad saulė niekada nenušviesdavo siaurų skersgatvių tarp jų. 

Džudit veide tikriausiai atsispindėjo ją apėmęs pasidygėjimas, nes šalia jojantys 
Gavinas ir Stivenas nusikvatojo. 

— Sveika atvykusi į karalių miestą, — tarė Stivenas. 

Tarp Vinčesterio sienų kvapai buvo silpnesni, o triukšmas tylesnis. Prie jų pri- 
ėjo tarnas paimti arklių. 

Vos tik Gavino padedama palytėjo kojomis žemę, Džudit tuojau puolė prie veži- 
mų su baldais ir bagažu. 

— Ne, — sustabdė ją Gavinas. — Neabejoju, kad karalius jau Žino apie mūsų 
atvykimą ir bus nepatenkintas, jeigu jam reikės laukti. Taip pat vargu ar jam patiks, 
Jeigu tu imsi daryti tvarką jo rūmuose ir kieme.: 

— Ar mano suknelė nelabai suglamžyta? 

Tą.rytą Džudit rengėsi itin rūpestingai. Apsivilko rudą su kaštoniniu atspalviu 
apatinę suknelę, ant jos — ryškiai geltono aksomo suknią. Ilgos rankovės ir apačia 
buvo apsiūti švelnutėliu rusiškojo sabalo kailiuku. 

— Atrodai nuostabiai. O dabar eime. Leisk karaliui žvilgtelėti į tave. 

Pagalvojus, jog tuojau susitiks su karalium, Džudit širdis suplakė smarkiau. Mo- 
teris stengėsi žūtbūt atsikratyti ją užvaldžiusio jaudulio. 

Įėjusi į pilį, Džudit vos sutramdė nusistebėjimo šūksnį: jokiu būdu ji nesitikėjo 
čia pamatyti paprasčiausią menę, kokių yra kiekvienoje pilyje. Čia buvo pilna žmonių: 
vyrai ir moterys, tyliai šnekučiuodamiesi, žaidė šachmatais ar kitus žaidimus. Trys 
moterys sėdėjo ant suoliuko prie gražaus vyriškio, grojančio psalteriumu, kojų. Ir nieks 
1š jų nebuvo panašus į karalių. 

O labiausiai Džudit pritrenkė, kai Gavinas privedė ją prie neišvaizdaus viduti- 
nio amžiaus vyriškio su mažytėmis Žydromis akutėmis ir žilais plaukais, kuris atrodė 
labai pavargęs. 

Atsipeikėjusi nuo susijaudinimo, Džudit skubiai padarė reveransą. 

Karalius Henrikas paėmė ją už rankos. 

— Eikšekit, kur šviesiau, ir leiskite man pažvelgti į jus. Daug girdėjau apie jūsų 
grožį. — Gal kokių šešių pėdų aukščio jis stovėjo prie jos kaip bokštas. — O gandai 
teisingi: jūs iš tikrųjų graži. Eikš čia, Elžbieta, — pakvietė karalius Henrikas, — susi- 
pažink su ledi Džudit, Gavino žmona. 

Džudit pasisuko ir išvydo gana patrauklią moterį. Iš jos didingo stoto bei pasiti- 
kėjimo savimi, kuris dvelkė iš kiekvieno jos judesio, neklysdamas galėjai atpažinti, 
kad tai karalienė, tuo tarpu kai Henrikas visai nepanėšėjo į karalių. Palankiu žvilgsniu 
karalienė apžvelgė Džudit. 

— Jūsų didenybe, — pratarė ši, darydama reveransą. 

Elžbieta ištiesė jai ranką. 

— Grafiene, tarė ji, — džiaugiuosi, kad kiek paviešėsite mūsų rūmuose. Ar jus 
kuo nors nustebino mano žodžiai? 

— Džudit šiltai jai nusišypsojo. 

— Tiesiog manęs niekas niekada nėra vadinęs “grafiene". Juk mano tėvas mirė 
dar visai neseniai. 

— Taip, tai jus labai sukrėtė, tiesa? O kas su tuo žmogum, įvykdžiusiu tokį bai- 
sų nusikaltimą? 

— Jis mirė, — tvirtai atsakė Džudit, prisiminusi, ką juto, smeigdama durklą 
Volteriui į nugarą. 

— Tikriausiai jūs pavargusi po kelionės? 

— Ne, nieko panašaus. 

Elžbieta švelniai nusišypsojo. 

— Tada, tikiuosi, sutiksite nueiti su manim į mano kambarius ir išgerti vyno? 

— Mielai, jūsų didenybe. 

— Prašau man atleisti, Henri. 

Staiga Džudit susivokė, kad ji karaliui atsukusi nugarą. Susizgribusi staigiai at- 
sisuko į jį. 

— Nekreipkite į mane dėmesio, ponia, — išsiblaškęs tarė karalius Henrikas, — 
esu tikras, Elžbieta iš karto užvers jus darbais — mes ruošiamės vyriausiojo sūnaus 
Artūro vestuvėms. 
| Nusišypsojusi karaliui ir padariusi reveransą, Džudit nuėjo paskui karalienę pla- 
čių laiptų link. 


Dvidešimt ketvirtas skyrius 


Elis sėdėjo prieš veidrodį erdviame kambaryje, viršutiniame pilies aukšte. Ap- 
link išskleistos ryškiaspalvės, puošnios suknelės iš purpurinio ir žalio atlaso, raudo- 
nos taftos, oranžinio brokato. Drabužius ji rinkosi, turėdama vieną tikslą — atkreipti į 
save visų dėmesį. Gavino vestuvėse ji matė, kokiomis suknelėmis rengiasi Džudit Ri- 
vedun, suprato, kad varžovė mėgsta nerėksmingas spalvas, ir nutarė savo ryškiais švy- 
tėte švytinčiais drabužiais nustebinti Gavino žmoną. 

Šiandien ji pasipuošė rožine suknia, kurios rankovės buvo apsiūtos keliomis juodų 

juostelių eilėmis. Puošnaus sijono raukčiai ir apačia neaprėpiamo pločio. Ant pečių 
užmesta pelerina iš itališko brokato, išmarginta purpuriniais, žaliais, oranžiniais ir juo- 
dais delno dydžio žvėreliais. Ji buvo tikras Elis pasididžiavimas. Gražuolė neabejojo, 
kad šiandien ji atrodys puošniausiai. 

Elis būtina atkreipti į save visų dėmesį dar ir todėl, kad šiandien vėl susitiks su 
Gavinu. Ji nusišypsojo savo atvaizdui veidrodyje. Po to, ką teko patirti gyvenant su 
Edmundu, jai itin stigo Gavino meilės. Dabar, tapusi našle, prisiminė Edmundą be jo- 
kios neapykantos. Matyt, vargšelis tiesiog pavyduliavo. 


— Žvilgtelėk į šią diademą! — staiga kreipėsi ji į tarnaitę Ilą. — Kaip manai, ar 
ji tinka man prie akių? Ar akmenėliai ne per blyškūs? — Elis piktai nusiplėšė nuo 
galvos auksinę diademą. — Velniai griebtų tą juvelyrą! Jo ne rankos, o kabliai! Kaip 


galima padaryti tokią bjaurastį? 

Ila paėmė iš įpykusios ponios papuošalą. 

— Tam juvelyrui papuošalus užsako pats karalius, jis geriausias visoje Anglijo- 
je. O diadema — geriausias jo dirbinys, — nepatenkinta purkštelėjo kambarinė. — 
Žinoma, akmenys atrodo blyškūs: nieks negali prilygti jūsų akių spalvai. 

Elis vėl pažiūrėjo į veidrodį. 

— Tikrai taip manai? — kiek aprimusi paklausė. 

— Taip, — nuoširdžiai atsakė Ila. — Nė viena moteris negali varžytis grožiu su jumis. 

— Netgi toji šliundra Rivedun? — Elis nesivertė liežuvis pavadinti Džudit Ga- 
vino pavarde. 

— Žinoma. Mano ponia, ar tik jūs nesumanėte... ko papiktinančio Dievą? 

— Argi tai, Ką aš jai padarysiu, gali papiktinti Dievą? Kol ji nepasiglemžė Gavi- 
no, jis buvo mano. Ir vėl bus mano! 

Iš patirties Ila žinojo, kad būtų tuščias darbas atkalbinėti Elis, jei toji ką sumanė. 

— Ar neužmiršote, kad gedite savo vyro, 0 ji — tėvo? 

Elis nusijuokė. 

— Manau, kad tiems abiem vyrams mes jaučiame tokius pačius jausmus. Girdė- 
jau, kad jos tėvas dar didesnis niekšas už mano mylimąjį vyrelį. 

— Nekalbėkite taip apie mirusius. 

— O tu nedrįsk man priekaištauti, nes pavarysiu šalin, — Ila seniai nekreipė 
dėmesio į šį grasinimą. Elis visada manė, kad žmogui didžiausia bausmė, jeigu jis ne- 
teks jos draugijos. 

Elis atsistojo ir pasitaisė suknelę, kuri sušvytėjo, sumirguliavo, o ryškios spal- 
vos tarytum rungėsi viena su kita. 

— Kaip manai, ar jis mane pastebės? — sulaikiusi kvapą, paklausė. 

— Argi įmanoma jūsų nepastebėti? | 

— Tavo teisybė, — sutiko Elis..— Argi tai įmanoma?.. 


Apstulbinta tokios gausybės svečių, Džudit tylėdama stovėjo šalia vyro. O jis 
jautėsi visiškai laisvai tarp tų išdidžių. puošnių rūmų ponų ir damų. Jį gerbia, ir jo 
žodis svarus. Džudit patiko jį stebėti naujoje aplinkoje. Nepaisant visų jų ginčų ir ki- 
virčų, jis nuo pat pirmos jų atvykimo į karaliaus pilį akimirkos ėmė ją globoti, buvo 
labai atidus ir rūpestingas, nes žinojo, kad ji neįpratusi prie tokios daugybės žmonių. 
Tad nesitraukė nuo jos nė per žingsnį ir nereikalavo, kad žmona būtų su damomis, 
nutuokdamas, kad tenai ji jausis vieniša. Vyrai iš to juokėsi ir erzino Gaviną, bet šis tik 
geraširdiškai šypsojosi, nė kiek nesutrikęs. 

Buvo ruošiamasi vakarienei. Menėje statė stalus, muzikantai derino savo in- 
strumentus, akrobatai paskutinį kartą repetavo. 

— Na, kaip, ar tau įdomu? — nusišypsojęs paklausė Gavinas. 

— Taip. Nors čia labai daug triukšmo ir bruzdesio. 

Gavinas nusikvatojo. 

— Paskui bus dar blogiau. Kai įkyrės, pasakyk, ir eisime. 

— Ar neprieštarauji, kad nesitraukiu nuo tavęs? 

— Prieštaraučiau, jeigu būtų atvirkščiai. Nenorėčiau, kad jaustumeisi čia laisvai. 
Per daug jaunuolių — beje, ir vyresnio amžiaus vyrų — nenuleidžia nuo tavęs akių. 

— Tikrai? — visai nuoširdžiai nusistebėjo Džudit. — Nepastebėjau. 

— Džudit, niekada nekoketuok su šiais vyrais. Rūmuose visi elgiasi pernelyg 
laisvai, ir nenorėčiau, kad tu dėl nepatyrimo taptum intrigų auka. Ir niekur toliau viena 
neik. Jeigu tik, — prisiminus Volterį Demari, jo akys patamsėjo, — pati negeidi, kad 
tave kas mergintų. 


Džudit jau ketino jam atrėžti, ką galvojanti apie jo užuominas, bet tuo metu Ga- 
viną užkalbino kažkoks grafas — Džudit niekaip neįstengė prisiminti jo vardo. 

— Einu pas Stiveną, — pasakė vyrui tr nuėjo į kitą menės pusę, kur prie gobele- 
nu dengtos sienos stovėjo jos dieveris. 

Kaip ir Gavinas jis buvo pasipuošęs prašmatniu plonytės vilnos kostiumu, tik ne 
pilku, o juodu. Liemenės standžiai aptempė lieknus vyrų liemenis. Mintis, kad jie abu 
— artimiausi jai žmonės, Džudit buvo labai maloni. 

Ji atkreipė dėmesį į simpatišką riestanosę merginą, strazdanų nusėtu veideliu, 
kuri dirsčiojo iš už tėvo nugaros, o akys vis krypo į Stiveną. 

— Atrodo, tu jai patikai, — tarė Džudit. 

Bet Stivenas nė nežvilgtelėjo į mergiotę. 


— Taip. — abejingai sutiko. — Bet mano dienos suskaičiuotos, tiesa? Dar ke- 
lios savaitės — ir man užkars tamsiaodę bobą, kuri rūgos mane kiekviena proga. 
— Stivenai! — nusijuokė Džudit. — Nemanau, kad tokia ji baisi, kaip tu nupa- 


sakojai. Tiesiog moteris negali tokia būti. Pažvelk į mane. Juk Gavinas taip pat nė 
karto nesusitiko su manim prieš vestuves. Nejaugi ir jis taip bijojo, kad aš — baidyklė. 

— Kad tu žinotum, kaip aš pavydžiu savo broliui. Tu ne tik graži, tu protinga ir 
gera. Gavinui velniškai pasisekė. 

Džudit pasijuto raustanti. 

— Tu man meilikauji, bet vis tiek malonu tai girdėti. 

— Visai aš tau nemeilikauju, — tiesiai atsakė Stivenas. 

Staiga aplink juos kažkas pasikeitė. Žvilgtelėję į aplinkinių veidus. Stivenas ir 
Džudit iš karto suprato, kad būtent į juos nukreiptos visų akys. Visi žiūrėjo į Džudit: 
vieni sunerimę, kiti — su klastingomis šypsenėlėmis, treti — iš paprasčiausio smalsu- 
mo. Pati Džudit nieko nesuprato. 

— Džudit, — kreipėsi į ją Stivenas, — ar jau matei sodą? Karalienė Elžbieta turi 
puikių lelijų; o tokių rožių aš kaip gyvas neregėjau. 

Džudit nusekė jam iš paskos, supratusi, kad kažkodėl norima ją iš čia išvesti. Žmo- 
nės prasiskyrė, duodami jai kelią, ir staiga moteris pamatė, dėl ko kilo visa ši sumaištis. 
Tiesi, išdidžiai iškėlusi galvą ir ištempusi lūpas į sveikinimo šypseną menėn įplaukė Elis 
Čatvort, ir jos šypsena buvo skiriama vieninteliam žmogui — Gavinui. 

Džudit iš karto atkreipė dėmesį į Elis suknelę, kuri jai atrodė neskoninga ir rėks- 
minga. Neatrodė jai graži blyški šios moters oda ir ryškiai išdažytos tarsi nupieštos akys. 

Per svečių minią nuvilnijo šnabždesys: vieni kitiems pasakojo "paslaptį" apie 
Elis 1r Gavino santykius. Džudit perkėlė žvilgsnį nuo varžovės į vyrą. Gavinas žvelgė 

į Elis kaip pakerėtas, ir turbūt niekas pasauly negali išsklaidyti tų kerų. Negalėdamas 
atplėšti akių, vyriškis stebėjo, kaip ji lėtai artėja. 

O ši priėjusi ištiesė ranką. Gavinas ją paėmė ir prispaudė prie lūpų. 

Nelauktai salėje nuskambėjo garsus karaliaus Henriko juokas. 

— Atrodo, jūs pažįstami? 

— Taip, mes pažįstami, — pakartojo Gavinas, 0 jo veidas lėtai nušvito šypsena. 

— Būtent taip, — pridūrė ir Elis, apdovanodama Gaviną drovia šypsena pro su- 
čiauptas lūpas. 


— Žinai, aš iš tikrųjų panorau pamatyti sodą, — greitai tarė Džudit, pasiremda- 
ma į Stiveno pasiūlytą ranką. 

— Džudit, — pradėjo Stivenas, kai jie liko vieni. 

— Nekalbėk man apie ją. Niekas, ką besakytum, manęs nenuramins. Seniai vis- 
ką žinau, nuo pat vestuvių dienos, — jos žvilgsnis stabtelėjo prie rožių kero, kurio 
žiedai pripildė orą saldaus aromato. — Jis niekad man nemelavo, niekada neslėpė, kad 
ją myli, 1r neapsimetinėjo, kad myli mane. 

— Džudit, liaukis! Tu neturi taikstytis su tuo, kad toji moteris... 

Džudit atsisuko į Stiveną. 

— O kas man belieka? Atsakyk, prašau... Jis gerai “Žino", kad aš “nedorovin- 
ga". Aš einu jo gelbėti, o jis įsitikinęs, kad bėgu pas savo meilužį. Nešioju įsčiose jo 
kūdikį, 0 jis mano, kad kūdikis pradėtas kito. 

— O vaikas Gavino? 

— Kiek suprantu, jis jau spėjo tau pranešti, kad neva tai Demari vaikas. 

— Kodėl man nesakai? 

— Kad tuojau pat būčiau apkaltinta, jog meluoju? Ne jau, ačiū. Tas vaikas — 
mano, nesvarbu, kas jo tėvas. 

— Džudit, Gavinui labai svarbu žinoti, kad vaikas jo. 

— Tai ką, bėgsi jam pasakyti? — karčiai paklausė Džudit. — Ir atstumsi meilu- 
žę, kad prie jo prieitum? Tikriausiai ši naujiena jį nudžiugins. Kurgi ne. Jis turi Rive- 
dunų Žemes, turės įpėdinį ir toliau mylės šviesiaplaukę Elis. Atleisk, jeigu mano noras 
išsaugoti mažytę paslaptį tau atrodys egoistiškas. 

Stivenas atsisėdo ant akmeninio suolo ir įdėmiai žvilgtelėjo į svainę. Jį apėmė 
įniršis. Vaikinas vos susivaldė nepuolęs prie vyresniojo brolio ir neišklojęs visko, ką 
apie jį mano. Su tokia moterim, kaip Džudit, taip elgtis negalima. Gavinas neturi tei- 
sės ją žeminti. 

— Mano ponia, — pasigirdo moteriškas balsas. 

— Na, ką, Džoan, — atsiliepė Džudit. — Kas yra? 

— Stalai paruošti. Jums laikas eiti. 

— Ne, aš neisiu. Sakyk, kad nesveikuoju. Nėščiai moteriai tai visai natūralu. 

— Ir leisite tai šliundrai jį pasiglemžt! — užsipuolė ją Džoan. — Jūs turite eiti. 

— Aš irgi taip sakau, Džudit. 

Džoan tik dabar pamatė Stiveną ir skaisčiai nuraudo. Švelnus raudonis jai labai 
tiko. Merginai buvo sunku atsispirti patraukliems naujiesiems šeimininkės giminaičiams. 

— Ar ruošiesi pulti prie jo tiesiog čia? — griežtai paklausė Džudit. — Džoan, tu 
kartais peržengi leistinas ribas. 

— Tai vyrai kalti, jie mane taip paveikia, — burbtelėjo mergaitė. — Lordas Ga- 
vinas prašė jus ateiti. 

— Esu labai laiminga, kad jis mane prisiminė, — sarkastiškai pratarė Džudit. 

— Taip, aš tave prisiminiau, — patvirtino mindžiukuodamas prie vartelių Gavi- 
nas. — Eik, — paliepė kambarinei. — Aš noriu pasikalbėti su Žmona akis į akį. 

Stivenas atsistojo. 

— Aš taip pat einu, — tarė ir niūriai dėbtelėjęs į brolį nuėjo. 

— Aš nekaip jaučiuosi, — tarė Džudit. — Turiu grįžti į savo kambarį. 

Gavinas paėmė ją už rankos ir prisitraukė prie savęs. Ji pažvelgė į vyrą, ir šis 
apstulbo: jau seniai Džudit nežiūrėjo į jį tokiu lediniu žvilgsniu! 

— Džudit, nepradėk vėl manęs nekęsti. 

Ji pabandė ištrūkti. 

— Tu mane žemini ir dar prašai, kad ramiai tai pakęsčiau? Nemaniau, jog laikai 
mane šventąja. Gal man duoti prašymą dėl kanonizacijos. 

Kandi Džudit pastaba prajuokino Gaviną. 

— Betgi aš nieko nepadariau, tik pažvelgiau į ją ir pabučiavau ranką. Mes su ja 
seniai nesimatėme. 

— Pažvelgiau į ją! — iškošė pro dantis Džudit. — Betgi nuo tavo žvilgsnio vos 
kilimėliai neužsiliepsnojo! 

— Pavyduliauji? — tyliai paklausė jis, o balse aiškiai buvo girdėti nuostaba. 

— Tai blondinei, kuri laksto paskui mano vyrą? Ne! Jeigu sumanyčiau tau pavy- 
duliauti, rasčiau labiau to vertą moterį. 

Gavino akyse Žybtelėjo įniršis. Niekada niekam jis neleido blogai kalbėti apie Elis. 

— Pyktis verčia tave meluoti. 

— Pyktis! — sušuko Džudit ir iškart prisivertė nusiraminti. — Taip, pykstu, nes 
visi pastebėjo tavo aistrą. Tu įstūmei mane į nepatogią padėtį. Negi nepastebėjai, kaip 
visi šnibždėjosi ir varstė mus akimis? — Ji labai norėjo jį įskaudinti. — O dėl pavy- 
do... reikia mylėti, kad jaustum pavydą... 

— Tai tu manęs nemyli? — šaltai pasiteiravo jis. 

— Argi aš tau kada kalbėjau apie meilę? — Jo akys buvo neįžvelgiamos, ir Džu- 
dit klausė savęs, ar jai pavyko jį įskaudinti, ar ne. Bet net jeigu ir taip, Žiaurūs žodžiai 
neteikė jai malonumo. 

— Eime, — tarė Gavinas, imdamas ją už rankos. — Karalius laukia mūsų prie 
vakarienės stalo, ir tu negali jo įžeisti nedalyvaudama. Jeigu iš tikrųjų nori užgniaužti 
visas apkalbas, turėsi apsimesti mylinčia žmona. 

Džudit, nustebusi, kad pyktis staiga dingo, klusniai nusekė paskui jį. 

Gaviną ir Džudit, kaip gerbiamus svečius, pasodino šalia karaliaus ir karalienės: 
Džudit — Henriko dešinėje, Gaviną — Elžbietos kairėje tr... Elis dešinėje. 

| — Jūs atrodote liūdna, — kreipėsi karalius Henrikas į Džudit. 

Ji nusišypsojo. 

— Ne, gal tik kelionė kiek nuvargino ir... kūdikis, kurį nešioju po širdimi. 

— Kūdikis... taip greitai? Tikiuosi, kad lordas Gavinas labai džiaugiasi. 

Džudit vėl nusišypsojo, bet nutylėjo. 

— Gavinai, — tyliai, kad niekas neišgirstų, prakalbino jį Elis, — mes taip seniai 
nesimatėme. 

Ji juto, kad jų santykiuose įvyko permainų, todėl buvo itin atsargi. Visiškai aišku, 
kad jis neužmiršo savo meilės jai. Tikriausiai negalėjo dabar žiūrėti į ją visiems matant 
taip kaip anksčiau. Bet baisiausia, kad vos atsitraukęs nuo jos rankos jis ėmė apžiūrinėti 
salę, o pamatęs tolstančią savo Žmonos nugarą, paliko Elis ir nusekė paskui ją. 

— Priimk mano užuojautą, tavo vyras mirė... taip anksti, — lygiu balsu atsakė 
Gavinas. 

— Gal palaikysi mane beširde, bet visai neliūdžiu dėl to žmogaus, — burbtelėjo 
Elis. — Jis buvo... labai man žiaurus. 

Gavinas įdėmiai pažvelgė į ją. 

— Argi ne tu pati jį išsirinkai? 

— Kaip gali man taip sakyti! Mane privertė tekėti už jo. O, Gavinai, jeigu bū- 
tum nors truputį palaukęs, mes dabar būtume drauge, bet esu tikra, kad karalius leis 
mums susituokti, — ji uždėjo delnelį jam ant rankos. 

Gavinas žvilgtelėjo į jos rankutę, tokią liesą ir blyškią, paskui Žolė į akis. 

— Argi užmiršai, kad aš vedęs? Turiu žmoną? 

— Karalius labai jautrus žmogus. Jis sutiks mus išklausyti. Tavo santuoką gali- 
ma panaikinti. 

Gavinas vėl ėmė valgyti. 

— Nedrįsk kalbėti su manimi apie skyrybas. Pastaruoju metu aš ir taip pakanka- 
mai dažnai girdėjau šį žodį. Ji laukiasi kūdikio, todėl karalius niekada neleis skirtis. 

Gavinas nusisuko į karalienę ir ėmė jos klausinėti apie princo Artūro ir Kotry- 
nos Aragonietės vestuves. 

O Elis susimąstė. Ji nutarė išsiaiškinti, kodėl jį taip erzina žodis “skyrybos" ir 
kodėl užsimindamas apie vaiką, kurio laukiasi žmona, jis nepasakė žodžio “' mano". 

Po valandos stalus nukraustė ir sustumdė pasieniais, prasidėjo šokiai. 

— Ar pašoksi su manimi? — paklausė Gavinas Džudit. 

— Gal man paprašyti leidimo? — kandžiai paklausė toji, reikšmingai dirstelėju- 
si į būrelio jaunų gerbėjų apsuptą Elis. 

Gavino pirštai skaudžiai spūstelėjo Džudit ranką. 

— Tu neteisinga man. Ne aš susodinau svečius. Raminu tave kaip įmanydamas, 
bet ne viskas nuo manęs priklauso. 

“Gal aš perlenkiau lazdą", — pagalvojo Džudit. 

— Gerai, pašokime. 

— O gal eime į sodą, — nusišypsojo Gavinas. — Naktis labai šilta. — Džudit 
svyravo. — Eime. 

Vos tik peržengė slenkstį, Gavinas prisitraukė Džudit ir įsisiurbė jai į lūpas aist- 
ringu bučiniu. O ji visu kūnu prisispaudė prie jo. 

— Mano saldžioji Džudit, — sušnibždėjo vyras. — Man taip sunku, kai tu pyks- 
ti. Mane taip skaudina kupini neapykantos tavo žvilgsniai. 

Džudit širdis suminkštėjo. Pirmą kartą Gavinas prašneko jai apie savo jausmą, 
tai buvo beveik meilės prisipažinimas. Bet ar galima juo tikėti ir pasitikėti? 

— Eime į viršų, — tarė jis. — Gulsime į lovą ir daugiau nesiginčysime. 

— Tu taip su manimi kalbi todėl, kad nebūčiau šalta lovoje? — įtariai paklausė ji. 

— Aš tau nortu išlieti, ką jaučiu. Man nemalonu, kai įtarinėji, jog darau niekšybes. 

— Atleisk... man. Aš buvau neteisi. 

Jisai vėl ją pabučiavo. 

— Pagalvosiu, kaip tu turėtum atsiprašyti už savo nesuvaldomą charakterį. 

Džudit nusijuokė, ir Gavino veidas nušvito šypsena. 

— Na, eime, o tai imsiuosi tavęs tiesiog čia, karališkajame sode, — tarė jis, 
glostydamas jai galvą. Džudit apsižvalgė, tarsi vertindama, ar taip galėtų būti. — Ne, 
negundyk manęs. 

Gavinas paėmė ją už rankos ir nusivedė laiptų link. Jie užlipo į milžinišką kam- 
barį, ąžuolinėmis širmomis suskirstytą į mažutėlius miegamuosius. 

— Mano ponia, — mieguistai sumurmėjo Džoan. 

— Šiąnakt tavęs neprireiks, — pareiškė Gavinas. 

Kambarinė suapvalėjusiomis iš nuostabos akimis šmurkštelėjo už širmų ir dingo. 

— Ji labai domisi tavo broliu, — tarė Džudit. 

Gavinas reikšmingai kilstelėjo antakius. 

— O nuo kada tave jaudina tai, ką naktimis veikia Stivenas? 

Džudit nusišypsojo. 

— Mes gaištame laiką tuščioms kalboms. Padėk man atsisagstyti suknelę. 

Gavinas jau buvo šiek tiek įgudęs — Žmoną nurengti jau yra tekę. O kai ėmė 
nusirenginėti pats, Džudit sustabdė jį ir sušnibždėjo: 

— Leisk man. Šiandien pabūsiu tavo ginklanešys. 

Žmona atsagstė diržą ir nuvilko liemenę, paskui marškinius su ilgomis rankovė- 
mis. Jis beliko su apatiniais baltiniais ir kojinėmis. 

Paskui nuvedė jį prie stora žvake apšviestos lovos. Jos rankos jau gana ištyrinė- 
jusios vyro kūną, bet iki šiol jai dar nepavyko apžiūrėti raumeningo jo liemens. Pirštų 
galiukais perbraukė per plieninius rankų raumenis, plokščią pilvą. 

— Ar aš tau patinku? — paklausė jis. 

Džudit nusišypsojo. Kartais jis virsdavo tikru berniūkščiu, tik pamanykite, vy- 
rui įdomu, ar jis patinka, ar ne. Užuot atsakiusi ji atraišiojo jo Kojinių raištelius ir 
numovė jas. O jis gulėjo nejudėdamas, tarsi bijodamas nutraukti šią žavingą akimirką. 
Paglosčiusi vyro kojas, Džudit ėmėsi nurenginėti baltinius. 

— Taip, tu man patinki, — pagaliau tarė ji ir pabučiavo Gaviną. — O štai ar 
patinku aš tau? 

Bet šis jau nesusivaldydamas parvertė žmoną ant lovos ir užgulė. Abiejų aistros 
buvo tokios įkaitintos, kad jau neužteko kantrybės meilės žaidimams ir abu pašėlusiai 
skubėdami malšino savo geismą. 

Praėjus kiek laiko, kai Džudit užmigo, Gavinas prispaudė ją prie savęs. “Ir kada gi 
aš ją pamilau", — klausė jis pats savęs. Galbūt jau tada, kai įvedė ją į savo namus ir pame- 
tė ant laiptų? Su šypsena prisiminė, kaip pyko ant jos už tai, kad drįso jam prieštarauti. 

Jis pabučiavo žmoną į kaktą. “Ji prieštaraus man iki pat senatvės“, — pagalvo- 
JO, ir tai visai jo neišgąsdino, 0 netgi nudžiugino. 

O kaipgi Elis? Kada išgaravo meilė jai? Ir apskritai ar jis ją mylėjo? O gal tai 
tebuvo jaunuolio aistra gražiai moteriai? Ji graži, to nenunetgsi, ir šiandien pakerėjo 
ji, apakino savo švytėjimu. Elis gera ir švelni, tiek švelni, kiek Džudit kandi. Bet per 
pastaruosius keletą mėnesių jam pradėjo patikti truputis acto patiekaluose. 

Džudit sujudėjo, ir Gavinas stipriau priglaudė ją prie savęs. Nors kaltino ją ne- 
ištikimybe, tačiau niekada pats netikėjo savo žodžiais. Jeigu Džudit kūdikis kito vyriš- 
kio, vadinasi, jis pradėtas gelbstint savo vyrą. Gal ji suklydo, bet širdis buvo kupina 
gerumo. Nė kiek nesvarstydama, ji paaukotų gyvybę, kad išgelbėtų motiną ir netgi 
vyrą, nors šis buvo jai blogas. 

Taip stipriai spūstelėjo žmoną, kad toji nubudo ir mėšlungiškai gurkštelėjo oro. 

— Pasmaugsi mane, — vargais negalais ištarė. 

Gavinas pakštelėjo jai į nosį. 

— Ar esu tau kada nors sakęs, kad mėgstu actą? — Džudit pažvelgė į jį apstul- 
busi. — Kokia gi tu žmona? — atkakliai klausė vyras. — Negi nežinai, kad vyrui rėi- 
kia padėti užsnūsti. — Jis pasitrynė šlaunimi į ją, ir Džudit akys išsiplėtė. — Negaliu 
užmigti iš skausmo. Juk nenori, kad kęsčiau kančias, ar ne taip? 

— Ne, — sušnibždėjo Džudit, prisidengusi akis, — tau nebūtina kentėti. 

Šįkart Gavinas susijaudino pirmasis ir ėmė glamonėti Džudit, kuri nejudėdama 

mėgavosi jo rankų prisilietimais. Jautėsi taip, tarsi vyras glamonėtų ją pirmą sykį. ir 
buvo apstulbinta visą kūną užvaldžiusio malonaus jausmo. Patamsėjusiomis iš aistros 
akimis sekė jo rankas, vis atkaklesnes ir atkaklesnes. 

Noras atsiduoti jam užvaldė moterį, ir ji sudejavo. Bet Gavinas nusišypsojo žmo- 
nai ir nuėmė jos ranką sau nuo pečių. Kai per visą jos kūną persirito saldaus virpulio 
banga, jis į ją Įėjo, ir abu krito į saldžios kančios ir žavesio bedugnę. Taip 1r užmigo, 
prisispaudę vienas prie kito, tarsi susilieję į vieną būtybę. 


Kitą rytą pabudusi, Džudit pamatė, kad lova šalia tuščia. Džoan padėjo jai apsi- 
rengti tamsios bordo spalvos aksomo suknelę su gilia stačiakampe iškirpte. Rankovės 
apsiūtos lapės kailiu, o liemenį juosė auksinės juostelės, susieinančios ant peties po 
briliantine sage. Vakar per vakarienę buvo daug kalbama apie medžioklę su sakalais, ir 
Džudit labai norėjo vykti į ją. 

Gavinas pasitiko ją nulipančią laiptais. 

— Ak, tu, snaudale! — tarė, apžvelgdamas žmoną susižavėjęs. — Tikėjausi, kad 
tu dar lovoje, ir ketinau prisidėti prie tavęs. 

Džudit šelmiškai nusišypsojo. 

— Gal man grįžti? 

— Ne, ne dabar. Turiu naujienų. Pasikalbėjau su karalium, ir jis leido Džonui 
Basetui vesti tavo motiną. 

Henriko senelis buvo smulkus dvarininkas — todėl į tokias nelygias santuokas 
jis Žiūrėjo pro pirštus. 

Džudit apžvelgė vyrą apstulbusi. 

— Ar tu nesidžiaugi? 

— O, Gavinai! — sušuko ji, puldama jam ant kaklo. Taip stipriai spustelėjo, kad 
vyras net krenkštelėjo. — Ačiū. Tūkstantį kartų ačiū tau. 

Jis nusijuokė ir prisispaudė ją prie savęs. 

— Jeigu būčiau žinojęs, kad išgirdusi šią Žinią taip nudžiugsi, jau vakar būčiau 
paprašęs karalių. 

— Bet, matyt, vakar naktį būtum negalėjęs daugiau nieko iš savęs išspausti, — 
lygiu balsu pareiškė Džudit. 

Jis surakino žmoną glėby, pakėlė ir taip laikė tol, kol toji ėmė maldauti, kad 
paleistų. 

— Tikrai taip manai? — neva susijaudinęs paklau sė. — Oi, prisiprašysi: tuojau 
nusinešiu tave į viršų ir paleisiu tik tada, kai iš nuovargio savęs nebejausi. 

— Gavinai, — nuraudusi aiktelėjo Džudit ir apsidairė, ar niekas jų negirdėjo. 
Jis nusijuokė ir ją pabučiavo. — O mama ar jau žino? 

— Ne, pamaniau bus geriau, jei tu pati jai papasakosi. 

— Gėda prisipažinti, bet nežinau, kur jos kambarys. 

— Pasiunčiau Džoną apžiūrėti, kaip apgyvendino mano žmones. Manau, tavo 
motina kur nors artėliau jo. 

— Tavo tiesa, ji nesitraukia nuo jo nė per žingsnį. Gavinai, ačiū, daug padarei 
dėl manęs. 

— Būčiau laimingas, galėdamas išpildyti visus tavo norus, — švelniai tarė jis. Ji 
pakėlė į jį susižavėjusį žvilgsnį. — Eik, — nusišypsojo vyras, — pasakyk šią naujieną 
motinai, o paskui nulipk į kiemą. Vykstame į medžioklę. — Jis pastatė ją ant žemės. — 
Ar gerai jautiesi? — dar paklausė susirūpinęs. — Ar galėsi joti ant arklio? 

Pirmą kartą jis visai be pykčio prašneko apie kūdikį. 

— Taip, — nusijuokė Džudit. — Aš jaučiuosi puikiai. Karalienė Elžbieta sakė, 
kad kuo daugiau judėti ir triūsti man tik į naudą. 

— Tik nepersistenk, — įspėjo Gavinas. 

Vyro rūpinimasis jos sveikata pripildė Džudit sielą laimės, jai jau rodėsi, kad 
galėtų pakilti ir nuplasnoti iš džiaugsmo. 

Džudit nulipo Žemyn ir išėjo į kiemą, kur būriavosi pulkai žmonių. Triukšmas 
kurtino ausis: ponai šūkavo ant savo tarnų, o šie — vienas ant kito. Atrodė, kad aplin- 
kui viešpatauja visiška sumaištis, ir Džudit jau klausė savęs — nejaugi kas įstengtų 
įvesti Čia tvarką. 

Tolimiausiame kiemo kampe stovėjo ilgas pastatas, iš ten tarnai vedė arklius. 
Džudit suprato, kad tai arklidės. 

— O! Ką aš matau — mažoji ponia Rudaplaukė, — nuaidėjo neva švelnus balse- 


lis, privertęs Džudit staiga atsisukti. — Eini į pasimatymą su meilužiu, ar ne? 
Tai buvo Elis Catvort — jos varžovė ir priešė. 
— Neabejoju, kad neužmiršai manęs, — suokė toliau toji. — Mes buvome susi- 


tikusios per tavo vestuves. 

— Apgailestauju, kad negalėjau dalyvauti jūsų vestuvėse, bet mes su Gavinu pa- 
siuntėme jums sveikinimus ir savo draugiškumo įrodymus, — mandagiai atsakė Džudit. 

Elis visa įsitempė, 0 jos žydros akys piktai blykstelėjo. 

— Taip, gaila, kad viskas taip greitai pasibaigė. 

— Pasibaigė? 

Elis nusišypsojo. 

— Argi tu nieko negirdėjai? Mano vyrą, vargšelį, nužudė miegantį. Dabar aš 
našlė ir laisva, visiškai laisva. Maniau, kad Gavinas tau tai papasakojo. Jis labai do- 
mėjosi mano... ėė... nauja padėtim. 

Džudit nusisuko ir nuėjo sau. Ne, ji nežinojo, kad šios moters šeimyninis gyve- 
nimas pasibaigė. Dabar tarp Elis ir Gavino — tik ji. Edmundas Čatvortas jiems jau 
nebe kliūtis. 


Dvidešimt penktas skyrius 


Užvaldyta tos vienos minties, kad Elis Čatvort tapo našle, Džudit ėjo nesuvok- 
dama kur, ir kojos pačios ją atnešė prie arklidės. 
| — Džudit! — Ji pakėlė akis ir prisivertė nusišypsoti motinai. — Tu joji į me- 
džioklę? 

— Taip, — be jokio entuziazmo atsakė ji. 

— Kas atsitiko? 

Džudit vėl išspaudė šypseną. 

— Aš netekau mamos — štai ir viskas. Ar žinai, kad Gavinas gavo leidimą — tu 
galėsi susituokti su Džonu Basetu. 

Elen apstulbusi įbedė į dukrą akis. Ji tylėjo, kietai sukandusi dantis, skruostai 
ėmė lėtai balti. Staiga moteris pasviro ir tarsi pakirsta griuvo dukrai ant rankų. 

— Padėkite! — suriko Džudit. 

Netoliese stovintis jaunuolis puolė prie jų ir pakėlė Elen ant rankų. 

— Į arklidę, — tarė jam Džudit, — neškite ją kur nepasiekia saulė. 

Greitai Elen atsitokėjo. 

— Mama, kaipgi tu?.. 

Elen reikšmingai Žvilgtelėjo į vaikiną. 

Jis suprato jos žvilgsnį. 

— Aš jus palieku, — tarė ir nuėjo, Džudit nespėjus net padėkoti. 

— Aš... aš nežinojau, — burbtelėjo Elen. — Nežinojau, kad lordas Gavinas žino 
apie mano meilę Džonui. 

Džudit vos susilaikė nenusikvatojusi. 

— Aš pati jo to paprašiau, bet jis norėjo pasitarti su karalium. Šios vestuvės bus 
ypatingos. 

— Ir labai greitai, — pridūrė Elen. 

— Greitai?.. Mama! 

Elen nusišypsojo sumišusi lyg mergaitė, užklupta vagiliaujant saldainius. 

— Taip... aš nešioju po širdimi jo kūdikį. 

Džudit sestelėjo ant šieno. 

— Tai mes kartu gimdysime? — paklausė apstulbusi. 

— Beveik. 

Džudit nusijuokė. 

— Reikia greičiau ruoštis vestuvėms, kad Džonas duotų mažyliui savo vardą. 

— Džudit! — ji pakėlė akis ir pamatė besiartinantį Gaviną. — Man sakė, kad 
tavo motinai pasidarė bloga. 

Ji atsistojo 1r paėmė jį už rankos. 

— Eime, mums reikia pasikalbėti. 

Po kelių minučių Gavinas apstulbęs lingavo galvą. 

— Tik pamanyk!.. O aš Džoną Basetą laikiau blaivaus proto žmogumi. 

— Jis myli. Vyrai ir moterys įsimylėję vienas kitą gali pripaikioti. 

Gavinas pažvelgė jai į akis, kurios neįprastai švytėjo. 

— Šitai aš puikiai žinau. 

— Kodėl tu man nesakei, kad ji tapo našle? — tyliai paklausė Džudit. 

— Kas? — Gavinas nuoširdžiai nustebo. 

— Elis! Kas gi dar? 

Gavinas gūžtelėjo pečiais. 

— Aš to nė neprisiminiau, — jis nusišypsojo. — Kai tu šalia, mano galva užimta 
kitkuo. 

— Nori mane nuraminti? 

Jis sugriebė Džudit per liemenį ir kilstelėjo. 

— Velniai griebtų! Tai ne aš, o tu pakvaišusi dėl tos moters. Jeigu neįtikinsiu 
tavęs gražiuoju, teks apraminti kitaip. Gal nori, kad visiems matant išpurtyčiau iš ta- 
vęs visas kvailas mintis? | 

Ir nustebęs palingavo galvą, nes Džudit lūpose išvydo švelnią šypseną. 

— Aš mielai josiu į medžioklę. Tikiuosi, padėsi man užlipti ant arklio? 

Prieš pastatydamas žmoną ant žemės, Gavinas keletą akimirkų įdėmiai stebeili- 
jo į ją. Matyt, niekada jam nelemta suprasti moterų... 


Medžioklė su sakalais Džudit labai patiko. Jos sakalas, dabar išdidžiai tupintis 
prie balno pritvirtintoje tupeklėje, parmušė tris gerves, ir dabar ji išdidžiai šnairavo į 
savo laimikį. 

Gavinui sekėsi prasčiau. Tik spėjo įšokti į balną. pribėgusi tarnaitė pašnibždėjo, 
kad jį nori matyti Stivenas. Brolis jo lauksiąs atkampioje vietoje dvi mylios nuo pilies 
tr prašęs niekam, net Džudit, apie tai nesakyti. Stivenui nebūdinga taip elgtis. Gavinui 
tai buvo didžiausia mįslė. 

Susijaudinusi Džudit stebėjo savo sakalo skrydį, O Gavinas širdyje keikdamas 
brolį, kad per jį nematys tokio puikaus reginio, pasuko arklį į nurodytą vietą. 

Nutaręs būti atsargus, jis pririšo arklį prie medžio, o pats nuėjo į susitikimo 
vietą pėsčias. 

— Gavinai!' — šūktelėjo Elis, prispaudusi ranką prie krūtinės. — Tu mane mir- 
tinai išgąsdinai. 

— Kur Stivenas? — paklausė Gavinas, neramiai dairydamasis. 

— Gavinai, prašau tave, slėpk špagą. Tu mane išgąsdinai' — Elis šypsojosi, o 
jos akyse nebuvo nė ženklo baimės. 

— Vadinasi, tai tu panorai mane matyti, o ne Stivenas. 

— Taip, kaipgi kitaip tave prisiviliosi, — ji nuleido akis. — Žinojau, kad neno- 
rėsi su manim susitikti vienudu. 

Gavinas įkišo špagą į makštis. Aplinkui buvo tylu ir ramu, 0 ši vieta priminė jų 
žaviąją slėptuvę, kurioje tiek daug metų susitikinėdavo. 

— O, tu taip pat prisiminei mūsų susitikimus. Eikš, sėsk šalia manęs, turime 
daug apie ką pasikalbėti. 

Jis pažvelgė į Elis ir nejučia ėmė lyginti ją su Džudit. Elis graži, to nenuneigsi, 
bet šypsena smulkioje burnytėje kažkokia gaili, netgi, galima sakyti, šykšti. O žydros 
akys greičiau primena ledukus, o ne safyrus. Raudonos, oranžinės ir žalios spalvų suk- 
nelė Gavinui pasirodė rėksminga, o anksčiau jos drabužiai jam atrodydavo ryškūs ir 
švytintys. 

— Nejaugi viskas taip pasikeitė, — Gavinas nepastebėjo, kaip Elis veidu nu- 
slinko šešėlis. 

— Vis dar pyksti? Šimtus sykių tau sakiau, kad mane privertė tekėti už Edmun- 
do. Ir dabar, kai tapau našle, mes... 


— Elis, — nutraukė jis ją, — prašau, nepradėk... — Jis privalo pasakyti, nors 
baisu ją skaudinti. Ji tokia švelni ir pažeidžiama, tokia bejėgė prieš gyvenimo teikia- 
mas kančias. — Aš nepaliksiu Džudit, neketinu kreiptis į karalių ir nesutiksiu skirtis 


nei su kokiais kitais panašiais dalykais. 

— Aš... aš nesuprantu. Juk taip gerai viskas susiklostė. 

Jis uždengė delnu jos rankas, sudėtas ant kelių. 

— Ne, mums nelemta būti drauge. 

— Gavinai! Ką tu kalbi? 

— Aš ją pamilau. — paprastai atsakė jis. 

Elis akys blykstelėjo įniršiu, bet ji susitvardė. 

— Tu juk tvirtinai, kad jos nepamilsi. Savo vestuvių dieną prisiekei, kad to ne- 
bus niekada. 

Gavinas nusišypsojo. Tądien buvo duotos dvi priesaikos. Džudit prisiekė, kad 
jis gaus tik tai, ką pasiims jėga. Kaip nuostabiai ji sulaužė savo priesaiką! O savąją jis 
sulaužė taip pat. 

— Argi užmiršai, kad tada ketinai nusižudyti? Buvau pasirengęs viskam, kad tik 
tave nuraminčiau. 

— Ir dabar tavęs visai nejaudina, ar aš nepadarysiu to paties? 

— Ne, ką tu! Juk žinai, kad amžinai liksi mano širdyje. Tu mano pirmoji meilė,. 
ir neužmiršiu tavęs niekada. 

Elis pažvelgė į jį išplėstomis iš įniršio akimis. 

— Kalbi taip, lyg jau būčiau mirusi. Sakyk, ar ji užvaldė visą tavo širdį? Nejau- 
gi man neliko nė mažos kertelės joje? 

— Elis, aš tau sakiau, kad visad išliksi mano širdyje. Turiu susitaikyti su tuo, 
kas atsitiko. 

Elis nusišypsojo, o jos akys priplūdo ašarų. 

— Negi aš galiu vyriškai ištvermingai pakelti tokį smūgį? Bet Gavinai, aš tiktai 
moteris, silpna ir pažeidžiama. Tavo jausmai gal ir atvėso, bet mano siela suliepsnojo 
dar stipresne meile, kai vėl tave pamačiau. Ar bent žinai, koks buvo mano gyvenimas 
su Edmundu? Jis elgėsi su manimi kaip su tarnaite, laikė po devyniais užraktais. 

— Elis... 

— O ar nenutuoki — kodėl? Todėl, kad per tavo vestuves jis mus stebėjo. Taip, 
jis matė, kaip išėjome į sodą, žinojo, kad buvome vienudu tavo palapinėje. Prisime- 
ni, kaip bučiavai mane kitą rytą po vestuvių? — Gavinas linktelėjo. Jam buvo nema- 
lonu klausytis šios išpažinties. — Per tą laiką, kol buvome vedę, jis nepraleido nė 
vienos progos nepriminęs man apie mūsų susitikimus. Bet aš viską iškentėjau vos ne 
su džiaugsmu, nes žinojau, kad myli mane. Kiekvieną naktį svajojau apie tave ir tavo 
meilę. 


— Elis, gana... 
— Sakyk, — vos girdimai tarė ji, — o tu ar nors kartą mane prisiminei? 
— Taip, — nuoširdžiai atsakė jis. — Iš pradžių. Bet Džudit — nuostabi moteris, 


gera ir švelni. Nesitikėjau, jog ją kada nors pamilsiu, juk, kaip žinai, vedžiau ją dėl žemių. 

Elis atsiduso. 

— Ką gi man daryti? Mano širdis priklauso tau, taip buvo visada, taip ir bus. 

— Elis, nieko gera tai neduos. Viskas baigta. Aš vedęs ir myliu savo žmoną. 
Dabar mūsų keliai galutinai išsiskyrė. 

— Koks tu šaltas ir bejausmis su manimi, — Elis palytėjo jo ranką, paskui pa- 
glostė petį. — Kažkada buvai visai kitoks. 

Gavinas gerai prisiminė jų susitikimus. Jis buvo tarsi aklas kačiukas ir šventai 
tikėjo, kad meilė turi būti tik tokia. Dabar, kai patyrė aistringą Džudit meilę, jam buvo 
nemalonu net galvoti apie artumo su Elis valandėles. Jis neužmiršo, kaip ji bjaurėjosi 
jo prisilietimais. Ne, jų artumas su Elis tebuvo primityvus susijungimas, gyvuliški gei- 
duliai, daugiau niekas. 

Elis nesuprato Gavino veido išraiškos, nenujautė jo minčių. Tebeglostė jį, bet 
kai ranka slystelėjo vyriškio kaklu, šis staiga pakilo. Pamaniusi, kad jos prisilietimas 
sužadino jo geismą, ji taip pat atsistojo ir apkabino jį, prisiglausdama visu kūnu. 

— Matau, kad tu nieko neužmiršai, — sušnibždėjo, atkišdama jam veidą pabučiuoti. 

Gavinas atsargiai ją atstūmė. 

— Ne, Elis. | 

Ji piktai dėbtelėjo į jį, o rankos pačios susigniaužė į kumščius. 

— Nejaugi ji pavertė tave mazgote? Tu bijai jos, ar ką? 

— Ne, — atsakė Gavinas, nustebintas tokios keistos išvados ir to, kaip labai 
pasikeitė Elis. Keista jam buvo matyti savo mylimąją, visad tokią švelnią ir malonią, 
taip įnirtusią. 

Greitai susigriebė, jog padarė klaidą, atvirai parodydama savo įniršį, Elis ėmė 
mirksėti tol, kol ant blakstienų sužibo ašarėlės. 

— Tai atsisveikinimas, — sušnibždėjo ji. — Ar galiu tikėtis paskutinio bučinio? 
Nejaugi ir tai man atsakysi po to, kai šitiek daug vienas kitam reiškėme? 

Elis atrodė žavinga, kažkada jis taip ją mylėjo. Gavinas nušluostė skruostu nu- 
riedėjusios ašarėlės pėdsaką. 

— Ne, — tarė jis. — Nepagailėsiu tau paskutinio bučinio. — Atsargiai suėmė 
delnais jos veidą ir švelniai pabučiavo. 

Bet Elis laukė iš jo toli gražu ne švelnumo. Gavinas jau buvo beveik užmiršęs, 
kad ji gali taip įnirtingai rodyti savo jausmus. Įgrūdusi jam į burną liežuvį, ji prikando 
jam lūpą. Tačiau šį kartą Gavinas nepajuto jokio virpulio, priešingai — netgi kažką 
panašaus į pasibjaurėjimą, ir panoro greičiau jos atsikratyti. 

— Man reikia eiti, — tarė, stengdamasis neparodyti nepasitenkinimo. 

Bet Elis spėjo pajusti, kad Gavinas pasikeitė. Šiuo bučiniu ji norėjo susigrąžinti 
savo valdžią, bet jos bandymas buvo nesėkmingas. Daugiau — jis, atrodo, dar labiau 
nuo jos nutolo. Ji prikando liežuvį, kad sulaikytų benusprūstančius nuo jo užgaulius 
žodžius, ir nutaisė liūdną išraišką. Bet Gavinas jau pasuko prie arklio. 

— Tebūna prakeikta toji šliundra! — iškošė pro sukąstus dantis Elis. Toji ruda- 
plaukė ragana atėmė jos meilužį! 

O gal tik mano, kad atėmė. Elis lūpas perkreipė šypsena. Tegu toji Rivedun ma- 
no, kad Gavinas jos, kad jai piršteliu pamojus, jis atsidurs prie jos kojų. Ji klysta! Elis 
neleis, kad būtų atimta tai, kas visada buvo jos nuosavybė. Ne, ji dar pakovos, ir Gavi- 
nas sugrįš pas ją... vėl atgaus turėtąją jam galią. 

Taip nelengvai ji pateko čia, į rūmus, kad būtų šalia jo, netgi savo vyro žudikui 
leido pasprukti. Ji stebės tą šliundrą ir išsiaiškins jos silpnąsias vietas. Ir tada susigrą- 
Žins tai, kas jai priklauso. Net jeigu paliks Gaviną, tai taip nutars ji, Elis, o ne jis. 

Gavinas ginė arklį kaip pašėlęs, kad prisijungtų prie kitų medžioklių. Tikėjosi, 
jog niekas nepastebės, kad taip ilgai buvo kažkur dingęs, ir dėkojo Dievui, kad Džudit 
nematė, kaip jis pabučiavo Elis. Nepadėtų jokie pasiaiškinimai. Bet dabar viskas baig- 
ta. Nors ir sunku buvo, vis dėlto jis rado savyje jėgų nutraukti santykius su Elis ir 
visiems laikams išsilaisvino iš jos kerų. 

Gavinas išvydo savo Žmoną, terkšle viliojančią sakalą. Staiga jis pajuto aštrų 
geismą ir dar stipriau spūstelėjo arklį pentinais. Prišuoliavęs prie Džudit, pasilenkė ir 
ištraukė iš jos rankų pavadį. 

— Gavinai! — išsigandusi sukliko Džudit, įsikibdama į balnakilpę. Sakalas ne- 
rimastingai suplazdeno sparnais. 

Aplinkiniai nusijuokė. 

— Ar jie seniai vedę? 

— Neseniai, — pasigirdo kažkieno atsakymas. 

Pajojus į šalį, Gavinas sustabdė abu arklius. 

— Gavinai! Visai pakvaišai! — susijaudino Džudit. 

Nušokęs ant žemės, jis ištempė ją iš balno ir ėmė godžiai bučiuoti. 

— Galvojau apie tave, — sušnibždėjo. — Ir kuo ilgiau, tuo labiau many įsilieps- 
nojo... aistra. 

— Puikiai tai jaučiu. — Džudit apsidairė. — Jaukus kampelis, ar ne tiesa? 

— Galėtų būti dar jaukesnis. 

— Taip, — sutiko Žmona, ir jis vėl ją pabučiavo. 

Šiltas vasaros vėjelis ir mintis, kad elgiasi nuodėmingai ir, beje, neleistinoje 
vietoje, tik dar labiau juos įkaitino. Džudit nusijuokė, Gavinui linksmai pajuokavus 
apie tai, kad karalius Henrikas turi pulką vaikų, bet bučinys nutraukė jos juoką. 

Jie greitai nusiplėšė drabužius ir mylėjosi taip, tarsi nesimatę visą amžinybę. Po 
to abu gulėjo apsikabinę, mėgaudamiesi švelniais saulės spinduliais ir žolių bei gėlių 
aromatu. 

Dvidešimt šeštas skyrius 


Ištempusi kaklą per ją apspitusių gerbėjų galvas, Elis nužvelgė dailų blondiną, 
mindžiukuojantį prie sienos. Jo veide buvo sustingęs įsimylėjėliams būdingas susi- 
mąstymas. Elis koketiškai nusišypsojo šalia stovinčiam jaunuoliui, kuris jai kažką kal- 
bėjo, bet nesuvokė nė vieno žodžio. Visas jos mintis užvaldė susitikimas su Gavinu, o 
jo prisipažinimas, kad myli savo žmoną, skaudžiai įsmigo jai į širdį. 

Elis stebėjo Gaviną, o šis padavė Džudit ranką, ir abu prisidėjo prie šokančiųjų. 
Jai buvo nesvarbu, kad jau spėjo pakerėti keleto garbintojų širdis. Buvusio meilužio 
abejingumas paskatino dar labiau jo geisti. Jeigu jis nebūtų priesiekęs, kad amžinai ją 
mylės, galbūt ji būtų priėmusi vieną iš daugelio pasiūlytų širdžių ir rankų. Bet Gavinas 
ją paliko, ir Elis nutarė jį susigrąžinti, o kely į šį tikslą — vienintelė kliūtis, ir ji kaip 
įmanydama stengsis ją pašalinti. 

Gražuolis blondinas susižavėjęs žiūrėjo į Džudit. Elis jį pastebėjo dar prieš pie- 
tus, o pietų metu jis nemirksėdamas stebeilijo į tą rudaplaukę kekšę. Elis suprato, kad 
jos varžovė visiškai kvaila: nekreipdama dėmesio į susižavėjusį blondino žvilgsnį, ji 
neatitraukė akių nuo Gavino. 

— Atleiskite, — burbtelėjo Elis ir prasibrovusi pro savo gerbėjų minią pasuko 
prie pasieny stovinčio blondino. — Ji žavinga, ar ne? — paklausė, vos negrieždama 
dantimis iš pykčio. 

— Taip, — aistringai sušnibždėjo jis. 

— Liūdna, kad tokia moteris nelaiminga. 

Blondinas atsisukęs pažvelgė į Elis. 

— Bet ji visai neatrodo nelaiminga. 

— Taip, ji gerai slepia savo jausmus, bet iš tikrųjų yra taip. 

— Jūs ledi Elis Čatvort? 

— Taip, o jūs?.. 

— Alanas Ferfaksas, mano gražioji grafiene, — atsakė jis ir pasilenkęs pabučia- 
vo jai ranką. — Jūsų paslaugoms. 

Elis linksmai nusijuokė. 

— Jūsų paslaugų reikia ne man, 0 ledi Džudit. 

Alanas vėl nužvelgė šokančiuosius. 

— Kaip gyvas, nesu sutikęs gražesnės moters, — burbtelėjo jis. 

Elis akys blykstelėjo kaip žydri stikleliai. 

— O ar jūs jai kalbėjote apie savo meilę? 

— Ne! — sušuko jis apsiniaukęs. — Aš riteris ir esu davęs garbės priesaiką, O ji 
— ištekėjusi moteris. | | 

— Taip, nors ji labai nelaiminga. 

— Ji visai tokia neatrodo, — pakartojo jaunuolis, pastebėjęs, kokiu žvilgsniu jo 
aistros objektas pažvelgė į vyrą. 

— Mes su ja senos pažįstamos, ir Žinau apie ją daugiau. Tiktai vakar ji raudojo 
ant mano krūtinės, kartodama, kaip jai reikia, kad kas nors ją mylėtų, kaip stinga mei- 
lės ir švelnumo. 

— O argi jos vyras ne toks? — sunerimo Alanas. 

— Pasakysiu teisybę, tiktai jums, — Elis pritildė balsą, — jisai ją muša. 

Vaikinas apstulbęs įsmeigė į ją akis. 

— Netikiu. 

Elis patraukė pečiais. 

— Neketinu skleisti tuščių gandų. Ji mano draugė, todėl labai norėčiau jai padė- 
ti. Džudit neilgai bus rūmuose, ir aš tikėjausi, kad iki išvyks, ji spės patirti nors kelias 
laimės minutes. 

Ledi Džudit iš tikrųjų buvo graži. Perregimas vualis neslėpė jos nuostabių auksi- 
nių plaukų, sidabro spalvos suknelė paryškino grakščią figūrą, bet labiausiai Alaną suža- 
vėjo trykšte trykštantis jos gyvybingumas. Į visus, pradedant karaliumi ir baigiant bau- 
džiauninku, ji Žiūrėjo šiltai ir dėmesingai, o tai rodė jos meilę žmonėms. Ledi Džudit 
niekad nekikendavo, neflirtuodavo ir neapsimetinėjo rimtuole. Alaną ji tiesiog pakerėjo. 
Viską pasauly jis atiduotų, kad auksaspalvės jos akys nors kartą stabtelėtų ties juo. 

— Norėtumėte susitikti su ja vienudu? 

Alano akys sužibo. 

— Taip, labai. 

— Tada suruošiu jums susitikimą. Eikite į sodą, 0 aš atsiųsiu ją jums. Mes su ja 
artimos draugės, ir ji žino, kad galiu ja pasitikėti. — Elis paėmė Alaną už rankos. — 
Ledi Džudit nerimaus, kad vyras jūsų drauge nepamatytų. Pasakykite, kad jis su ma- 
nim, — ji nusiramins ir nieko nebijos. 

Alanas linktelėjo. Nieko neatsitiks, jeigu jis kokią dienelę praleis su ta gražuo- 
le. Vyras nė akimirkai nepaleidžia jos iš akių, taigi būtinai reikia pasinaudoti pasitai- 
kiusia proga. 

Džudit stovėjo šalia Gavino ir gurkšnojo atšaldytą sidrą. Jai buvo karšta, todėl 
su malonumu šliejosi prie šaltos akmeninės sienos, stebėdama į menę plūstančius sve- 
čius. Staiga prie Gavino priėjo kažkoks vyriškis ir tarė kelis žodžius į ausį. Gavinas 
apsiniaukė. 

— Blogos naujienos? — paklausė Džudit. 

— Nežinau. Kažkas kviečia mane pasikalbėti. 

— Ir nesako — kas? 

— Ne. Prašiau arklininką parduoti man kumelę — galbūt jis. — Gavinas paglos- 


tė žmonai skruostą. — Eik pas Stiveną ir būk su juo. Aš greitai grįšiu. 
— Jeigu man pavyks prie jo prasiskverbti pro pulką moterų! — nusijuokė Džudit. 
— Daryk taip, kaip sakau. 
— Klausau, mano pone, — pajuokavo ji. 


Gavinas palingavo galvą ir nuėjo. 


Džudit stovėjo šalia Stiveno, kuris skambinio liutnia ir dainavo kelioms žavioms 
merginoms, 0 šios susižavėjusios nenuleido nuo jo akių. Prieš kelias dienas jis sakė 
Džudit, kad ketina kaip reikiant pasimėgauti paskutinėmis laisvės dienomis. 

| — Ledi Džudit? 

— Taip, tai aš, — ji atsisuko ir pamatė nepažįstamą kambarinę. 

— Sode jūsų laukia vyriškis. 

— Vyriškis? Mano vyras? 

— Nežinau, mano ponia. 

Džudit nusišypsojo. Be abejo, Gavinas nutarė pasivaikščioti su ja mėnesienoje. 

— Ačiū, — padėkojo ji ir pasuko prie durų. 

Sode buvo tamsu ir vėsoka. Tamsūs šešėliai slėpė daugybę paslapčių — tai buvo 
aišku iš prislopintų garsų: šnibždėjosi ir čežėjo apsikabinusios ir susiglaudusios porelės. 

— Ledi Džudit? 

— Aš čia. 

Tamsoje sunku buvo įžvelgti vyro veidą, bet Džudit iš karto pamatė, kad jis aukš- 
tas ir lieknas, tačiau nosis jai pasirodė per ilga, o lūpos per daug putlios. 

— Leiskite prisistatyti. Aš Alanas Ferfaksas iš Linkolnširo. Ji nusišypsojo, kai 
jis pabučiavo jai ranką. — Ar ko nors ieškote? 

— Maniau, kad manęs čia laukia vyras. 

— Aš jo nemačiau. 

— Tai jūs jį pažįstate? 

Jo lūpose nušvito šypsena, apnuoginusi sniego baltumo dantis. 

— Aš jus mačiau, ir to pakanka, kad pažinčiau ir suprasčiau, koks tas žmogus 
šalia jūsų. 

Džudit pažvelgė į jį išpūtusi akis. 

— Labai jau įdomiai kalbate, sere. 

Alanas pasiūlė jai ranką. 

— Pasėdėkime čia truputį, kol sulauksite savo vyro. — Džudit svyravo. — Kaip 
matote, suolelis atviroje vietoje. Aš gi nieko jūsų neprašau tik atsisėsti ir pamaloninti 
savo dėmesiu vienišą riterį. 

Suolelis buvo po fakelu, įstatytu į sodo sienos kandeliabrą. Čia Džudit pagaliau 
galėjo apžiūrėti savo bendrakeleivį. Juslios lūpos, plona aristokratiška nosis. Tamsoje 
jo akys atrodė beveik juodos. Kodėl šis žmogus kelia jai nerimą? Pirmoji jos pažintis 
su svetimu vyriškiu — Volteriu Demari — baigėsi liūdnai. 

— Ar jūs jaučiatės nejaukiai, miledi? 

— Aš nepratusi prie rūmų papročių. Beveik nesu bendravusi su nepažįstamais 
vyriškiais, tiktai su savo giminaičiais. 

— O norėtumėte? — pabandė įtraukti ją į pokalbį Alanas. 

— Negalvoju apie tai. Turiu vyrą, jo brolius, ir man to pakanka. 

— Bet čia, kieme, dama kur kas laisvesnė. Visiškai normalu, kad ji turi daug 
draugų — ir vyrų, ir moterų. — Alanas paėmė Džudit už rankos. — Ir aš visa širdimi 
trokštu tapti jūsų draugu. 

Ji ištraukė ranką ir apsiniaukusi pakilo. 

— Turiu grįžti į menę ir susirasti vyrą. 

Alanas taip pat atsistojo. 

— Jums nereikia jo bijoti. Jums niekas negresia iš jo pusės. Jis su jūsų drauge 
Elis Čatvort. 

— Ne! Jūs mane įžeidinėjate! 

— O, ne, — prieštaravo Alanas, suglumintas tokio audringo damos elgesio. — 
Man tai nė į galvą neatėjo. Ką bloga aš pasakiau? 

Štai kaip! Gavinas su Elis. Gal jis tyčia surengė jai susitikimą su šiuo jaunuoliu, 
kad nors trumpam ja atsikratytų. Bet ji neturi nė mažiausio noro čia pasilikti. 

— Aš turiu eiti, — greitai tarė ir nubėgo sau. 


— Kur tu buvai? — griežtai paklausė Gavinas, susitikęs ją prie salės durų. 

— Su meilužiu, — ramiai atsakė Džudit. — O tu? 

Jo pirštai sugniaužė jos riešą. 

— Tyčiojiesi iš manęs? 

— Galbūt. 

— Džudit! 

Ji įdėmiai pažvelgė į jį. 

— Ar tau neatrodo, kad toji ledi Elis šiandien ypatingai graži? Aukso spalvos 
suknelė labai tinka jai prie veido ir plaukų, ar ne? 

Gavinas paleido jos ranką ir nusišypsojo. 

— Nepastebėjau. Ar tu manęs pavyduliauji? 

— O negi yra dėl ko? 

— Ne, Džudit, nėra. Aš jau tau sakiau, kad ji — praeitis. 

Džudit purkštelėjo. 

— Ir dar pasakysi, kad visa širdimi myli mane. 

— Net jeigu ir taip? — sukuždėjo Gavinas taip karštai, kad ji net išsigando. 

Džudit širdį kaustę ledai ištirpo. 

— Nesu tikra, kad tuo patikėsiu, — tyliai tarė ji. 

O gal ji tiesiog bijo, kad jam prisipažinus meilėje, nesusivaldys ir atvers savo 
sielą? Ar jis iš jos nesijuoks? O jeigu staiga jie su Elis, apsikabinę patale, ims aptari- 
nėti tai, kas Džudit buvo tolygu — gyvybė ar mirtis. 

— Eime į vidų. Jau vėlu. 

Kodėl ji, išgirdusi kažkokias gaideles Gavino balse, panoro jį nuraminti? 


— Tu rytoj išvažiuoji? — paklausė Gavinas, braukdamas nuo kaktos prakaitą. 
Nuo ankstyvos aušros jis treniravosi smėliu pabarstytoje aikštelėje, kuri buvo įrengta 
karališkosios pilies kieme. Čia susirinko daugybė riterių ir jų ginklanešių iš visų An- 
glijos kampelių. 

— Taip, — liūdnai atsakė Stivenas. — Jaučiuosi lyg eidamas į mūšį. 

Gavinas nusijuokė. 

— Viskas bus ne taip jau ir baisu. Štai, pavyzdžiui, mano vestuvės. Viskas išėjo 
daug geriau negu tikėjausi. 

— Taip, bet pasauly yra tik viena Džudit. 

Gavinas nusišypsojo ir nusiėmė sunkius šarvus. 

— Ir ji priklauso man. 

— Vadinasi, jūs susitaikėte? — pasidomėjo Stivenas. 

— Taip, mums viskas klostosi neblogai. Ji pavydi manęs Elis ir todėl kaltina 
visomis mirtinomis nuodėmėmis, bet greitai nusiramins. 

— O kaip Elis? 

— Manęs ji daugiau nedomina, ir vakar jai tai pasakiau. 

Stivenas švilptelėjo. 

— Savo dievinamajai Elis tu pasakei, kad ją iškeitei į kitą? Tavo vietoje nebū- 
čiau ramus dėl savo gyvybės. 

— Na, kokių piktų pokštų reikėtų greičiau laukti iš Džudit, o ne iš tokio švel- 
naus padarėlio kaip Elis. 
| — Elis Čatvort? Švelnus padarėlis? Bet, broleli, tu iš tikrųjų aklas. 

Gavinas supyko — kaip ir kiekvienąsyk kam nors tarus blogą žodį apie Elis. 

— Aš ją pažįstu geriau už tave. Elis buvo labai skaudu, kai pasakiau tuos žo- 
džius, bet ji tvirtai išlaikė smūgį. To aš iš jos ir tikėjausi. Džudit ne tiek jau pakerėjusi 
mane, kad nustočiau galvoti apie vedybas su Elis kaip apie visai įmanomas. 

Stivenas nutarė, kad bus geriau pradėti kitą šneką. 

— Šįvakar aš noriu nusilakti kaip kiaulė, ištuštinsiu visus pilies rūsius. Tada 
man bus lengviau susitikti su nuotaka ir apsiprasti su jos išvaizda. Ar prisidėsi prie 
manęs? Išlenksime už paskutines mano laisvės akimirkas. 

Gavinas plačiai nusišypsojo. 

— Taip, mes taip ir neatšventėme pergalės prieš Demari. Stivenai, aš tau dar 
nepadėkojau. 

Stivenas pliaukštelėjo broliui per nugarą. 

— Grąžinsi skolą, kai man reikės tavo pagalbos. 

— Gal rasi man žmogų vietoj Džono Baseto? — apsiniaukęs paklausė Gavinas. 

— Paprašyk Džudit, — šelmiškai žvilgtelėjęs į brolį, pasiūlė Stivenas. — Ji gali 
vadovauti tavo kariams ne blogiau už Džoną. 

— Nors neužsimink jai apie tai. Ji kasdien skundžiasi, kad neturi ką čia veikti. 

— O tai jau tavo kaltė, brolau. Kodėl nesurandi jai darbo? 

— Atsargiau! O tai melsiu Dievą, kad tavo škotė būtų iš tikrųjų tokia išsigimėlė, 
kokią tu ją įsivaizduoji. 


Džudit sėdėjo didžiojoje menėje. Visos moterys, neišskiriant ir karalienės, siu- 
vinėjo medžiagą, ištemptą ant didelių iš vario ir raudonmedžio pagamintų rėmelių. Jų 
pirštai vikriai nardė virš ištiestos drobės, 0 joje greitai ryškėjo gražiausios ryškių šil- 
kinių siūlų gėlės ir paukščiai. Džudit taip pat gavo rėmelius, bet taip ir nesuprato, kaip 
su jais apsieiti. Štai Gavinui pasisekė: ir būdamas toli nuo namų jis gali dirbti įprastą 
darbą, 0 jai griežtų griežčiausiai uždraudė net artintis prie karališkojo tvenkinio, kad 
nesusimanytų jo išvalyti... arba lįsti į arklides ar dar kur nors. 
| — Man atrodo, kad siuvinėjimas — tiktai tikroms moterims “įkandamas" me- 
nas, ar ne taip, jūsų didenybe, — negarsiai tarė Elis. 

Karalienė Elžbieta nė akių į ją nepakėlė. 

— Manau, kad tai priklauso nuo charakterio. Mačiau moterų, kurios puikiai val- 
dė lanką, bet buvo švelnios ir mielos. O daugelis tų, kurios dėjosi bejėgės ir puikavosi 
savo meistrišku siuvinėjimu ir kitais moteriškais darbeliais, iš tikrųjų pasirodė piktos 
ir Žiaurios. 

Džudit nustebusi dirstelėjo į savo kaimynę, kuri neištvėrusi sukikeno. 

— Jūs nesutinkate su manimi, ledi Izabela? — paklausė karalienė. 

— O, jūsų didenybe, aš visiškai sutinku su jumis. 

Ir abi moterys apsikeitė supratingais Žvilgsniais. 

O Elis, supykusi, kad taip gudriai buvo parodyta jos vieta, tęsė: 

— Bet nejaugi tikra moteris panorės šaudyti iš lanko? Man sunku net įsivaiz- 
duoti, kam jai to reikia. Juk moteris visada gina vyrai. 

— Argi Žmona gali atsisakyti padėti savo vyrui? Kartą aš lindau po strėle. skirta 
Džonui, — atsakė jai ledi Izabela. 

Kai kurios damos išgąstingai aiktelėjo. 

Elis su panieka dirstelėjo į žaliaakę ledi Izabelą. 

— Bet tikra moteris negali žiauriai pasielgti. Ar ne taip, ledi Džudit? Noriu pa- 
sakyti, kad moteris neįstengtų užmušti Žmogaus, tiesa? — Džudit žvilgtelėjo į ištemp- 


tą drobę, kurioje nebuvo nė vieno dygsnio. — Lėdi Džudit, ar jūs galėtumėte nužudyti 
žmogų, a? — net palinkusi į priekį, mygo Elis. 

— Ledi Elis! — nutraukė ją karalienė Elizabeta. — Man regis, leidžiate sau 
kištis į reikalus, kurie jūsų visiškai neliečia. 

— O! — nevanustebusi šūktelėjo Elis. — Aš nežinojau, kad ledi Džudit sugebė- 
jimas valdyti durklą — paslaptis. Daugiau nekalbėsiu apie tai. 

— Žinoma, nekalbėsite, — atšovė ledi Izabela, — kai jau visiems ištauzijote. 

— Mano ponia! — garsiai sušuko Džoan. — Lordas Gavinas liepia, kad tuojau 


pat ateitumėte pas jį. 

— Ar kas nors atsitiko? — pašoko susirūpinusi Džudit. 

— Nežinau, — atsakė Džoan, o jos veido išraiška buvo kažkokia keista. — Juk 
žinote, kad jis nemėgsta ilgai būti be jūsų. — Visiškai jau apstulbusi Džudit žiūrėjo į 
savo kambarinę. — Eime greičiau. Jis nepratęs ilgai laukti. 

Džudit vos susilaikė nedavusi pylos tarnaitei karalienės akivaizdoje. Ji atsisuko 
į damas ir atsiprašė, spėjusi pastebėti, kad Elis veidą iškreipė pikta grimasa. 

Kai jos buvo vienos, Džudit užsipuolė kambarinę. 

— Tu per daug sau leidi! 

— Nieko panašaus! Aš jums tik padėjau. Toji katė būtų sudraskiusi jus į skute- 
lius. Jūs su ja nesusirungsite. 

— Aš jos nebijau. 

— O reikėtų. Ji pikta moteris. 

— Taip, — sutiko Džudit. — Žinau. Ir esu dėkinga, kad ištraukei mane iš tenai. 
Aš daug mieliau leisčiau laiką Elis kaimynystėje negu siuvinėdama, o abu šie malonu- 
mai drauge — jau man nepakeliami! — Ji atsiduso. — Manau, kad Gavinas nesiuntė 
manęs pakviesti. 

— O kodėl jis turėtų dar siųsti jūsų pakviesti? Nejaugi nesuprantate, kad jam 
visada malonu jus matyti? — Džudit apsiniaukė. — Jūs kvaila moteris, — tęsė Džoan, 
labai rizikuodama užrūstinti šeimininkę. — Vyras geidžia jūsų, o jūs to nesuprantate. 

Išėjusi į saulės nutviekstą kiemą, Džudit 1š karto užmiršo Elis. Nuogas iki juos- 
mens Gavinas prausėsi, pasilenkęs ant didžiulės geldos. Atsargiai prisėlinusi artyn, 
Džudit apglėbė jį ir pakštelėjo į nugarą. Kitą akimirką ji vos neužduso iš išgąsčio, nes 
Gavinas pasisukęs čiupo ją ir pasodino į geldą. Abudu atrodė nemenkai apstulbę. 

— Džudit! Ar tau neskauda? — paklausė Gavinas, tiesdamas jai rankas. 

Bet Džudit jas atstūmė ir pasitrynė akis. Permirkusi avietinės spalvos aksomo 
suknelė glaudžiai aptempė jos kūną. 

— Ne, neskauda, tu keverziškas asile. Ar laikai mane savo koviniu arkliu, kad leidi 
sau elgtis su manimi kaip su darbiniu gyvuliu? O gal manai, kad aš tavo ginklanešys? 

Atsirėmusi į geldos kraštą. Džudit bandė atsistoti, bet koja slystelėjo, ir ji vėl 
pūkštelėjo į vandenį. Įpykusi pakėlė akis ir apstulbo: Gavinas stovėjo, susinėręs ant 
krūtinės rankas, ir jo lūpose Žaidė linksma šypsena. 

— Tu tyčiojiesi! — sušnypštė visai įdūkusi. — Kaip drįsti... 

Jis čiupo ją už pažastų ir ištraukė iš geldos. 

— Priimkite, gerbiamoji ponia, mano atsiprašymus. Po to įvykio pas Demari aš 
labai budrus. Per vėlai susivokiau, kad mane bučiuoji. Daugiau nesėlink vogčiomis, 
reikėjo mane kaip nors įspėti. 

— Daugiau taip nebus, — niūriai atsakė Džudit. 

— Tiktai tu, mano mažoji žmonele, gali erzinti mane, stovėdama šalia geldos. 
Dar nevėlu, galėčiau vėl tave įmurkdyti į vandenį. 

— Tu nedrįsi! 

Jis nusišaipė ir lėtai ėmė leisti ją žemyn, kol batukų nosis apsėmė vanduo. 

— Gavinai! — maldaujamai šūktelėjo ji. 

Jis priglaudė ją. Kai šaltu vandeniu permirkusi suknelė palytėjo jo nuogą kūną, 
vyrui užgniaužė kvapą. 

— Tai tau atpildas, — nusijuokė Džudit. — Greitai virsi ledokšniu. 

— Tiktai ne su tavim, — jis apsisuko aplink, nepaleisdamas jos iš glėbio. — 
Eime į kambarį persirengti. 

— Gavinai, ar tiktai nesugalvojai... , 

— Galvoti laikant tave glėby — tuščias laiko gaišinimas. Jeigu nenori, kad mus 
čia visi pamatytų, nusiramink. 

— O jeigu nenusiraminsiu? 

Jis pasitrynė skruostu į jos skruostą. 

— Tada šie žavingi skruosteliai skaisčiai nuraus. 
— Tai aš tavo belaisvė? m 
— Taip, — tvirtai atsakė jis ir nusinešė ją laiptais aukštyn. 


Karalienė Elžbieta ėjo šalia savo vyro. Išvydę, kaip Gavinas įmurkdė Džudit į 
geldą, jie sužiuro pro langą. Elžbieta jau ketino pulti jos ginti, bet Henrikas ją sulaikė. 

— Pažiūrėk, kaip jie išdykauja. Man patinka, kai du jauni Žmonės taip myli vie- 
nas kitą. Nedažnai vedybos iš išskaičiavimo atneša žmonėms laimę. 

Elžbieta atsiduso. ; 

— Džiaugiuosi, kad jie myli vienas kitą. O tai jau man buvo kilę kai kurių abe- 
jonių. Atrodo, ledi Elis mano, kad ledi Džudit netinka lordui Gavinui. 

— Ledi Elis? — pasitikslino Henrikas. — Ar toji blondinė? 

— Taip. Edmundo Čatvorto našlė. 

Henrikas linktelėjo. 

— Labai norėčiau kuo greičiau ją ištekinti. Aš stebėjau tą damą. Ji žaidžia su 
vyrais kaip katė su pele. Šiandien jai patinka vienas, rytoj — kitas. O vyrai pameta 
galvas dėl jos grožio. Negalima leist, kad jų rungtynės dėl jos pasibaigtų tragiškai. Bet 
ką bendra to moteris turi su lordu Gavinu ir jo žavia žmona? 

— Gal aš klystu, — atsakė Elžbieta, — bet sklinda gandai, kad Gavinas kažkada 
buvo įsimylėjęs ledi Elis. 

Henrikas parodė į Gaviną, Kuris tuo metu paėmė Džudit ant rankų. 

— Na, dabar jis tikrai jos neįsimylėjęs. Visiems tai aišku kaip dieną. 

— Gal ne visiems. Ledi Elis kamuoja ledi Džudit kandžiomis pastabomis. 

— Reikia padaryti tam galą, — nusprendė Henrikas. 

— Ne. — Elžbieta uždėjo ranką vyrui ant alkūnės. — Mes negalime jai įsakinė- 
ti. Bijau, kad ledi Elis tai dar labiau supykdytų. Be to, ji 1š tų moterų, kurios visada, 
draudžiamos ar ne, randa būdų išsakyti savo nuomonę. Manau, geriausia išeitis — iš- 
leisti ją už vyro. Tu teisingai nutarei. Ar rasi jai vyrą? 

Henrikas Žiūrėjo į Gaviną, kuris nešė Džudit į vidų, erzindamas ją ir juokauda- 
mas, O ji taip pat atsakė linksmu juoku. 

— Taip, aš rasiu ledi Elis vyrą, ir kuo greičiau. Nenoriu, kad šie abu jaunuoliai 
susipyktų. 

— Tu geras, — tarė Elizabeta, nusišypsodama jam. 

Henrikas nusijuokė. 

— Ne visi taip mano, brangioji. Paklausk prancūzų, ar aš jiems atrodau geras. 

Elizabeta mostelėjo ranka. 

— Tu per daug jiems švelnus, per daug geraširdis. 

Jis pasilenkė ir pabučiavo ją į kaktą. 

— Jeigu būčiau Prancūzijos karalius, tą patį pasakytum apie anglus. 

Ji pakėlė į vyrą kupiną meilės žvilgsnį. Henrikas nusijuokė ir paėmė ją po ranka. 

Tačiau sutuoktinių Montgomerių žaidimą smalsiai stebėjo dar vienos akys. Kai 
Gavinas įmurkdė Džudit į geldą, Alanas Ferfaksas, uždėjęs ranką ant durklo rankenos, 
jau buvo bepuoląs prie jų, bet tuojau pat sustojo ir kaltai apsidairė. Vyras gali elgtis su 
žmona, kaip tik jam į galvą šauna, ir Alanui nėra ko kištis. 

Toliau stebėdamas sutuoktinius, jis pamatė, kaip neramiai Gavinas pažvelgė į 
Džudit, kaip atsargiai padėjo jai išlipti iš geldos, kaip aistringai priglaudė ir pabučia- 
vo. Vyras, kuris muša savo žmoną, negali būti toks švelnus ir rūpestingas! Alanas apsi- 
niaukė: pagaliau vaikinas suprato, kad iš jo piktai pasityčiota, kad jam tiesiog apdūmė 
akis. Jis įėjo į vidų ir susirado menėje Elis Čatvort. 

— Noriu pasikalbėti su jumis, miledi, — tarė sugniauždamas jos ranką. 

Elis riktelėjo iš skausmo, paskui nusišypsojo. 

— Žinoma, sere Alanai. Klausau jūsų. 

Jis nusivedė ją į tamsų salės kampą. 

— Jūs naudojotės manimi kaip žaisliuku, ir man tai nepatinka. 

— Naudojausi? Viešpatie, bet kaipgi, sere? 

— Neapsimetinėkite drovia mergele. Žinau, kad vyrai dažnai lanko jūsų guolį. 
Esu tikras, kad esate pakankamai sukta moteris. Nežinau, kokių turėjote kėslų, bet jūs 
mikliai mane apšovėte. 

— Paleiskite, arba aš 1msiu šaukti! 

Bet jo pirštai spūstelėjo jos ranką dar stipriau. 

— O nejaugi jums tai nemalonu? Vienas mano bičiulis sakė, kad jūs toli gražu 
nesibodite skausmo. 

Elis piktai dėbtelėjo į jį. 

— Ką jūs norite man pasakyti? 

— Nemėgstu, kai man pučia miglą į akis. Dėl jūsų klastos ledi Džudit būtų paty- 
rusi daugybę nemalonumų, ir aš būčiau viso to priežastis. 

— Argi nesakėte, kad svajojate bent keletą minučių pabūti su ja dviese? Sutei- 
kiau jums galimybę — štai ir viskas. 

— Bet apgaule! Ji gera moteris ir laimingai ištekėjusi. O aš nesu niekšas prie- 
vartautojas. 

— Vadinasi, vis dar jos geidžiate? — nusišypsojo Elis. 

Jis skubiai ją paleido. 

— O argi atsirastų pasauly vyras, kuris jos negeistų? Ji graži. 

— Ne! — sušnypštė Elis. — Ji ne tokia graži kaip... — j1 vargais negalais prisi- 
vertė nutilti. 

Alanas nusijuokė. 

— Kaip jūs, ledi Elis? Ne, jūs klystate. Stebėjau ledi Džudit kelias dienas ir 
spėjau ją pažinti. Jos graži ne tik išorė, bet ir siela. Senatvėje, kai jos grožis nublanks, 
vis viena ji sugebės įžiebti Žmonių širdyse meilę. O šit jūs!.. Jūsų graži tik išorė. Kai 
išblės jūsų grožis, tebūsite bjauri, pikta, sena ragana. 


— Nekenčiu jūsų! — negyvu balsu tarė Elis. 
— Ateis diena, kai visa neapykanta, kurią jaučiate žmonėms, atsispindės jūsų vei- 
de, — ramiai tarė Alanas. — Ir negalvokite, kad jums dar sykį pavyks mane apgauti. 


Jis atsuko jai nugarą ir nuėjo sau. 

Elis žvelgė jam iš paskos, bet niršo visai ne ant Alano, o ant Džudit. Per šią moterį 
visi jos nemalonumai. Viskas pasikeitė nuo tada, kai Gavinas nusprendė vesti tą kekšę. 
O dabar dar šis jaunuolis ją įžeidė. Už ką? O todėl, kad rudaplaukei Rivedun pavyko ir jį 
pakerėti. Elis dar tvirčiau nusprendė išardyti tą, jos nuomone, klaidingą santuoką. 


— Džudit, brangioji, dar nesikelk, — sumurmėjo Gavinas, glausdamasis prie 
žmonos. — Tau reikia pailsėti. Kad tik nebūtum peršalusi šaltame vandenyje. 

Džudit nieko neatsakė. Po ką tik patirtų meilės malonumų ji vis dar skrajojo 
padebesiais, apimta palaimingo snaudulio. Akimirką dar glustelėjęs prie jos plaukų, 
jis išlindo 1š lovos ir pradėjo rengtis, neatitraukdamas žvilgsnio nuo žmonos. Paskui 
pabučiavo ją ir išėjo. 

Ant laiptų jis susitiko Stiveną. 

— Kiekviename žingsnyje išgirstu vis naujas apkalbas apie tave! 

— O kas gi šįkart? — įtariai paklausė Gavinas. 

— Tik tiek, kad muši savo žmoną ir svaidai ją į geldą su šaltu vandeniu, o paskui... 

— Tai tiesa, — nusišypsojo Gavinas. 

Stivenas irgi šyptelėjo. 

— Dabar vienas kitą suprantame. O tai visada maniau, kad tu nemoki su moteri- 
mis. Ar ji dar miega? 

— Taip. Paprašiau ją nesikelti iki rytdienos, — Gavinas reikšmingai kilstelėjo 


antakį. — Maniau, kad jau paruošei statinaitę vyno. 

— Taip, aš viską paruošiau, — nusijuokė Stivenas. — Tik nenoriu, kad jaustu- 
meisi nesmagiai, kai išgersiu dvigubai daugiau už tave. 

— Tu! — purkštelėjo Gavinas. — Mano jaunesnysis brolis? Argi nežinai, kad 
pirmą taurę išlenkiau, kai tavęs dar nebuvo šiame pasaulyje? | 

— Netikiu! 


— Bet tai tiesa. Papasakosiu, nors tai ilga kalba. 

Stivenas pliaukštelėjo broliui per nugarą. 

— Prieš mus visa naktis. Iki ryto spėsime išpasakoti vienas kitam visas savo 
nuodėmes. 

— Visiškai ne. Tai tik tu liesi ašaras dėl tos savo išsigimėlės škotės, o aš padėsiu 
galvą savo žaviai Žmonelei ant kelių ir mielai leisiu jai mane glamonėti. 

— Tu žiaurus, — suvaitojo Stivenas. 

Šią naktį broliai atlapojo vienas kitam savo širdis ir iš slapčiausių sielos kerte- 
lių išvilko visas paslaptis. Jie šventė pergalę prieš Demari, kėlė tostus už sėkmingas 
Gavino vedybas ir apgailėjo Stiveną, kuriam prieš akis — nežinia. Vynas buvo prastas, 
bet nė vienas to nepastebėjo. 

— Jeigu ji man nepaklus, grąžinsiu ją klanui, — pareiškė Stivenas. 

— Dvi nepaklusnios žmonos! — burbtelėjo Gavinas, pakeldamas taurę. — Jeigu 
Džudit staiga taptų paklusni, manyčiau, kad velnias atėmė jai protą. 

— Ir paliko tik kūną? — paerzino brolį Stivenas. 

— Už tai tu atsii1msi, — supykęs Gavinas staiga siekė durklo. 

— Aš jai nereikalingas, — atsakė Stivenas, vėl pripildamas taures. 

— Kodėl taip manai? Juk jai, rodos, labai patiko Demari. — Kaip visada nutinka 
apgirtusiems, gera Gavino nuotaika akimirksniu virto giliu liūdesiu. 

— Ne, ji jo neapkentė. 

— Bet ji pagimdys jo kūdikį! — Gavino balsas suvirpėjo kaip besirengiančio 
pravirkti vaiko. 

— Visai tau suminkštėjo smegenys, broliuk! Vaikas tavo, o ne Demari. 

— Netikiu. 

— Bet tai tiesa. Ji pati man sakė. 

Kurį laiką Gavinas sėdėjo nejudėdamas, paskui ėmė lėtai kilti iš užstalės, bet tai 
buvo ne taip jau lengva, nes jam smarkiai sukosi galva. 

— Tikrai? Kodėl ji nesakė man)? 

— Ji sakėsi norinti išsaugoti šią mažą paslaptį. 

Gavinas sunkiai susmuko ant kėdės. 

— Ji laiko, kad mano sūnus — mažytė paslaptis? 

— Ne. Tiesiog tu nesupranti moterų. 

— O tu supranti? — užsiplieskė Gavinas. 

Stivenas vėl pripylė broliui taurę. 

— Ne geriau už tave, gal net blogiau, jei tai apskritai įmanoma. Šit Reinas galė- 

tų išaiškinti jos žodžius. Džudit pasakė, kad tu jau turi Rivedunų ir Elis žemes, todėl ji 
nenorinti atiduoti tau dar ką nors. 

Gavino veidas patamsėjo, ir jis vėl pakilo, bet tuojau pat nusiramino ir dribtelė- 
jo atgal, o lūpose atsirado šypsena. 

— Ji burtininkė, tiesa? Tarška it papūga ir mane įsiutina, bet vos tik aš bent 
žodelį kitai moteriai, apiberia mane prakeiksmais. 

— Ne “kitai moteriai", o tai, kuriai atvirai prisipažinai mylįs. 

Gavinas numojo ranka. 

— Džudit turi raktelį nuo visų paslapčių ir gali išvaduoti mus abu iš įtampos, 
gadinančios mūsų santykius. 

— Nematau, kad labai tam priešintumeisi, — tarė Stivenas. 

Gavinas nusijuokė. 

— Ne, nė kiek. Nenorėčiau... jos versti. Maniau, kad Demari jai nėra visai tuš- 
čia vieta. 

— Tiktai kodėl ji taip stengėsi išgelbėti tavo kvailą puodynę? 

— Įpilk man vyno, — nusišypsojo Gavinas. — Turime dar vieną progą išgerti, 
ne tik dėl kažkokios škotų princesės. | 

Jis siekė ąsočio, bet Stivenas jį atėmė. 

— Tu, brolau, žiaurus. 

— To išmokau iš savo žmonos, — pareiškė Gavinas, keldamas savo taurę. 


Dvidešimt septintas skyrius 


— Negaliu šito leisti! — stovėdama priešais šeimininkę, šūktelėjo Ila. Jos buvo 
nedideliame Elis miegamajame. 
— Nuo kada ėmei drausti man daryti tai, ką aš noriu? — sušnypštė Elis. — Tai 


mano reikalai, 0 tu turi tik padėti man apsirengti. 

— Blogai, kad lakstote paskui tą vyriškį. Beveik kas dieną kas nors jums pasi- 
perša. Kodėl negalite pasirinkti vieno iš tų gerbėjų? 

Elis staiga atsisuko į kambarinę. 

— Ir palikti jį jai? Geriau jau mirsiu. 

— Nejaugi tikrai taip trokštate jį turėti? — mygo Ila. 

— Negi tai svarbu? — atkirto Elis, pasitaisiusi vualį ir užsidėdama diademą. — 
Jis mano ir visada liks manuoju. 

Ji išėjo iš kambarėlio į pustamsius laiptus. Iš karto tik čia atvykusi, Elis paste- 
bėjo, kad karaliaus Henriko rūmuose labai lengva sužinoti, kas tave domina: aplinkui 
knibžda pasirengusių už nedidelį atlyginimą atlikti bet kurį tavo prašymą. Paslaugi 
šnipinėtoja šnipštelėjo, kad Gavinas sėdi apačioje su broliu ir be žmonos. Elis žinojo, 
kaip vynas gali sudrumsti vyrui protą, ir nutarė pasinaudoti puikia proga. Vyriškiui 
neužteks jėgų pasipriešinti jai, kai jo galvelė svaigsta nuo vyno. 

Nulipusi žemyn ir neradusi ten nei Gavino, nei jo brolio, Elis piktai nusikeikė. 

— Kur lordas Gavinas? — paklausė pilna burna žiaumojančios tarnaitės. 

Ant menės grindų, išklotų šiaudiniais patiesalais, miegojo kariai. 

— Jis išėjo — tiek ir težinau. 

Elis įsikibo merginai į ranką. 

— Kur? 

— Nežinau. 

Elis ištraukė 1š kapšiuko auksinę monetą, merginos akys godžiai sužibo. 
— Ką gali man padaryt už šitą? 

Tarnaitė pažvalėjo. 

— Viską, ką reikia. 

— Puiku, — tarė Elis. — Tai klausyk manęs atidžiai... 


Džudit pažadino atsargus beldimas į duris. Ji pagrabaliojo lovą ir pamačiusi, 
kad Gavino šalia nėra, atmerkė akis. Atsisėdusi susimąstė ir tik paskui prisiminė, kad 
jis jai kalbėjo apie kažkokias Stiveno ruošiamas atsisveikinimo išgertuves.“ 

Į duris vėl pasibeldė. Džoan, visada esanti šalia šeimininkės, kai nėra Gavino, 
dabar kažkur išgaravusi. Džudit nenoromis išlindo iš po antklodės ir užsimetė žalią 
aksomo chalatą. 

— Kas yra? — paklausė ji, atidariusi duris ir išvydusi už jų tarnaitę. 

— Nežinau, miledi, — su kvaila išraiška veide atsakė mergina. — Manęs prašė 
pasakyti, kad jus kviečia, kad turite nedelsdama tenai eiti. 

— Kas prašė? Mano vyras? 

Mergina tik pečiais patraukė. 

Džudit apsiniaukė. Vėl nežinia kas kviečia ją ten, kur visai nenorėtų būti. Bet 
jeigu staiga jos prireikė motinai? Arba gal Gavinas nusigėręs neįstengia užsikabaroti 
laiptais ir prašo ją padėti. Džudit nusišypsojo, įsivaizduodama, kaip duos jam pylos. 

Ji nulipo paskui merginą vienu aukštu žemiau. Ten viešpatavo beveik visiška 
tamsa, nes daugelis fakelų buvo užgesinti. Per visą koridorių dvylikos pėdų sienoje 
buvo iškaltos nišos, skirtos prastesniems svečiams. Tarnaitė stabtelėjo prie vienos iš 
jų, esančios prie pat laiptų. 

Keistai žvilgtelėjusi į Džudit, mergina dingo tamsoje. Supykinta tarnaitės elge- 
sio, Džudit jau ketino iškloti viską, ką apie ją galvoja, bet staiga dėmesį patraukė mo- 
ters balsas. 

— Gavinai, — garsiai ir aistringai kažkas sukuždėjo. 

Džudit apmirė, sustingo it įbesta. Staiga sužibo žvakė, ir Džudit visai neteko 
žado: čia buvo Gavinas, o po juo gulėjo Elis, jos kaulėtas kūnas apnuogintas iki pusės. 
Žvakė apšvietė bronzinę, įdegusią Gavino odą. Ir jis nuogutėlis. Vyras gulėjo kniūps- 
čias, pusiau prigulęs Elis. 

— Ne! 

Džudit užspaudė besiveržiantį riksmą delnu, akis nutvilkė ašaros. Kaip ji norė- 
tų, Kad tai būtų tik košmaras. Bet ne, akys jos neapgauna. Gavinas vėl jai sumelavo, 
jau kelintą sykį. O ji jau vos nepatikėjo juo! 

Džudit traukėsi atbūla. Gavinas nejudėjo, o Elis su žvake rankoje žiūrėjo į Džu- 
dit ir šypsojosi. 

— Ne! — tiek ir tegalėjo išspausti vargšė moteris. 

Ji vis traukėsi atatupsta, užmiršusi, kad laiptai be turėklų. Koja žengė į tuštumą, 
ir Džudit staiga sukliko, graibydamasi už oro. Šauksmas virto širdį veriančiu klyksmu, 
kai jos kūnas krito kažkur tarsi į prarają ir žnektelėjo ant grindų. Šiaudinis vieno kario 
paliktas patiesalas sušvelnino smūgį. 

— Kas čia atsitiko? — užmiegotu balsu paklausė Gavinas, pakeldamas galvą. 

— Nieko, — burbtelėjo Elis, kurios širdis padūkusiai daužėsi iš džiaugsmo: gal 
toji kekšė pagaliau nusibaigė, ir dabar Gavinas vėl bus jos. 

Gavinas kilstelėjo ant alkūnės. 

— O Dieve! Elis! Ką tu čia veiki? 

Jo žvilgsnis slystelėjo nuogu jos kūnu, ir vyras nejučia pagalvojo, jog lig šiol nė 
neįtarė, kad ji tokia kaulėta. Šis kūnas, kurį kažkada mylėjo, visiškai nesužadino jam 
geismo. 

Elis pamatė nepatenkintą Gavino veidą, ir jos džiaugsmas akimirksniu išblėso. 

— Tu... neprisimeni? — užsikirsdama paklausė ji. 

Gavino elgesys ją apstulbino. Juk neabejojo, kad būtinai jį susigrąžins, kad jis 
vėl jai priklausys. 

Gavinas apsiniaukė. Jis buvo girtas, tai tiesa, bet ne tiek, kad užmirštų, kas atsi- 
tiko naktį. Buvo visiškai įsitikinęs, kad ne tik nemiegojo Elis lovoje, bet ir nekvietė 
jos į savąją. 

Kaltinimo žodžiai jau sprūdo jam nuo liežuvio, kai staiga apatiniame aukšte įsi- 
žiebė šviesa, koridoriuje pasigirdo sujaudinti balsai ir nuaidėjo piktas šūksmas: 

— Montgomeri! 

Gavinas akimirksniu šoko iš lovos ir apsirengė. Šuoliuodamas per dvi pakopas, 
nulėkė žemyn ir sustingo ant paskutinio laiptelio. Priešais jį ant patiesalo gulėjo Džu- 
dit, auksiniai jos plaukai draikėsi ant grindų, viena koja nenatūraliai pasukta. Gavinas 
pajuto, kaip sudunksėjo jo širdis. 

— Nelieskite jos! — suriaumojo ir puolęs prie patiesalo suklupo šalia žmonos. — 
Kaipgi tai atsitiko? — paklausė, palytėdamas jos ranką ir čiuopdamas pulsą kakle. 

— Atrodo, ji nukrito nuo laiptų, — atsakė Stivenas, lenkdamasis prie svainės. 

Gavinas pakėlė galvą ir pamatė viršuje stovinčią Elis. Ji jau spėjo apsirengti ir 
šypsojosi. Gavinas juto, kad tuoj tuoj įspės, kas ir kaip, bet dabar neturėjo kada galvoti. 

— Jau pasiuntė gydytojo, — tarė Stivenas, paėmęs Džudit, kuri gulėjo užmerku- 
si akis, ranką. 

Greitai atėjo gydytojas, puošnus ponas, apsirengęs prašmatniu chalatu su kailiu 
puošta apykakle. 

— Leiskite, praleiskite, — pareikalavo, skverbdamasis pro minią. — Pažiūrė- 
siu, ar nesulaužyti kaulai. 

Gavinas pasitraukęs į šalį stebėjo, kaip gydytojo rankos slysta Džudit kūnu. Ko- 
dėl? Kaip? Jam nedavė ramybės šie du klausimai. Ką ji veikė ant laiptų tokį vėlų metą? 
Žvilgsnis vėl nukrypo į Elis. Toji stovėjo nė nekrustelėdama, labai susidomėjusi. Niša, 
kur Gavinas atsibudęs išvydo šalia savęs Elis, buvo prie pat laiptų. 

Jis pažvelgė į žmoną.ir staiga mirtinai išbalo. Džudit rado jį su Elis! Apstulbinta 
to, ką pamačiusi, ji pasitraukė atbula ir nukrito. Bet kaipgi ji galėjo sužinoti, kad jis 
čia? Gal ją kas įspėjo, kur ieškoti. 

— Lūžių, atrodo, nėra, — tarė gydytojas. — Nuneškite ją į lovą ir leiskite pailsėti. 

Mintyse padėkojęs Viešpačiui, Gavinas pasilenkė ir pakėlė Džudit ant rankų. 
Staiga visi susijaudinę ėmė šnabždėtis: patiesalas ir jos suknelės apačia buvo kruvini. 

— Ji neteko kūdikio, — tarė karalienė Elžbieta, palytėjusi Gavino alkūnę. — 
Nuneškite ją į vidų, atsiųsiu savo akušerę. 

Gavinas jautė, kaip šiltas Džudit kraujas teka jam per ranką. Kažkas uždėjo ran- 
ką ant peties, ir jis suprato, kad tai Stivenas. 


— Mano ponia! — aiktelėjo Džoan, kai Gavinas su Džudit ant rankų įėjo į mie- 
gamąjį. — Kai grįžau, jos jau nebuvo. Jai atsitiko nelaimė! — suriko mergina, nuošir- 
džiai mylėjusi savo šeimininkę. — Ar ji pasveiks? 


— Nežinome, — atsakė Stivenas. 

Gavinas atsargiai paguldė Džudit ant lovos. 

— Džoan, — paliepė karalienė Elžbieta, — atnešk švarios drobulės ir šilto van- 
dens iš virtuvės. 

— Drobulės, jūsų didenybe? 

— Kraujui nutekėti. Jai persileidimas. Kartu paprašyk čia ateiti ledi Elen. Ji 
tikrai norės būti šalia dukters. 

— Vargšė mano ponia, — sušnibždėjo Džoan. Ji taip laukė šito kūdikio. — Tar- 
naitės balse pasigirdo ašaros. 

— O dabar išeikite, — tarė karalienė vyrams. — Palikite ją. Iš jūsų vis tiek 
jokios naudos. Mes ja pasirūpinsime. 

Stivenas apkabino brolį per pečius, bet Gavinas nusipurtė jo ranką. 

— Ne, jūsų didenybe, aš niekur neisiu. Jeigu naktį būčiau pasilikęs su ja, nieko 
nebūtų atsitikę. 

Stivenas norėjo kažką sakyti, bet karalienė jį sulaikė. Ji žinojo, kad jokie Žo- 
džiai nepadės. 

— Jūs galite pasilikti, o jūs... — ji linktelėjo Stivenui, ir tas išėjo. 

Gavinas paglostė Džudit galvą ir žvilgtelėjo į karalienę. 

— Sakykite, ką man reikia daryti. 

— Nuvilkite jai suknelę. 

Jis atsargiai atrišo raištelius, paskui, kilstelėjęs Džudit, ištraukė jos rankas iš 
rankovių. Jos kruvinos kojos sukėlė jam siaubą. Keletą minučių nekrustelėdamas žiū- 
rėjo į bejausmį žmonos kūną. | 

— Gimdymas — ne toks jau malonus reginys, — tarė jį stebėjusi karalienė. 

— Tai ne gimdymas, 0... — jis nerado jėgų užbaigti. 

— Toks stiprus kraujoplūdis rodo, kad ji jau senokai nėščia. Tai iš tikrųjų gim- 
dymas, tik rezultatai liūdni. 

Į kambarį griūte įgriuvo akušerė, stora, raudonveidė moteris. 

— Ar jūs norite ją sušaldyti? — susijaudino ji. — Vyrų mums čia nereikia, — 
tarė Gavinui. 

— Jis pasiliks, — tvirtai atsakė karalienė. 

Akušerė įdėmiai žvilgtelėjo į jį. 

— Tada eikite ir paimkite iš kambarinės kibirą su vandeniu. Jai sunku jį užtemp- 
ti laiptais. 

Gavinas skriste išskriejo pro duris. 

— Jos vyras, jūsų didenybe? — paklausė akušerė. 

— Taip, ir šis vaikas — pirmas. 

— Jam reikėjo labiau ja rūpintis, jūsų didenybe, — purkštelėjo akušerė, — ir 
neleist naktimis klaidžioti koridoriais. 

Kai tiktai Gavinas atnešė kibirą, tuojau pat gavo naują paliepimą: 

— Suraskite kokių nors drabužių. Jai reikia sušilti. 

Džoan, įėjusi paskui Gaviną, puolė prie skrynios ir surado šiltą vilnonę suknelę. 
Gavinas atsargiai ja aprengė žmoną, visą laiką neatitraukdamas akių nuo vis didėjan- 
čios kraujo dėmės ant paklodės. Jo kaktą nusėjo stambūs prakaito lašai. 

— Ar ji pasveiks? — sušnibždėjo jis. 

— Sunku man atsakyti. Viskas priklauso nuo to, ar mums pavyks sukelti gimdy- 
mą ir sustabdyti kraujoplūdį. 

Staiga Džudit suvaitojo ir pakėlė galvą. 

— Laikykite ją, — įsakė moteris, — nes mes nesusidorosime. 

— Džudit, — tyliai tarė Gavinas, — gulėk ramiai. 

Ji sumosikavo rankomis, ir vyras jas sugriebė. 

Džudit atsimerkė. 

— Gavinas? — sušnibždėjo ji. 

— Taip. Tau negalima kalbėti. Greitai pasveiksi. 

— Pasveiksiu? 

Vargšelė aiškiausiai nesuvokė, kas jai atsitiko, bet staiga visą moters kūną per- 
vėrė aštrus skausmas, ir ji, įsikibusi Gavinui į ranką, klausiamai pažvelgė į jį. 

— Kas atsitiko? — iškvėpė vargais negalais ir apsidairiusi išvydo prie jos pasi- 
lenkusios karalienės veidą ir kažkokią nepažįstamą moterį. Visų veiduose nerimas. O 
spazmai vėl pasikartojo. 

— Nagi, — paragino akušerė, — reikia pamasažuoti pilvą, taip jai bus lengviau. 

— Gavinai! — išsigandusi pašaukė Džudit, atsigavusi po naujo skausmo prie- 
puolio. 

— Mieloji, nusiramink. Greitai viskas bus gerai. Mums dar gims vaikų. 

Jos akys išsiplėtė iš siaubo. 

— Vaikas? Mano mažylis? Aš netekau kūdikio? — jos balse suskambo isteriškos 
gaidelės. 

— Džudit, prašau tave, — bandė nuraminti ją Gavinas. — Mums gims daugiau 
vaikų. 

Dar vienas sąrėmis surakino jos kūną. 

— Aš nukritau nuo laiptų, — pažvelgusi į vyrą, tarė Džudit, pamažu prisiminda- 
ma, kas atsitiko. — Pamačiau tave lovoje su ta šliundra ir nukritau nuo laiptų. 

— Džudit, dabar ne laikas. 

— Neliesk manęs! 

— Džudit, — maldavo Gavinas. 

— Tu nusivylei, kad aš nenumiriau kaip ir mano mažylis? — Jos akyse sublizgo 
ašaros. — Eik pas ją. Tu taip jos norėjai, 0 ji tave sutiks taip pat išskėstu glėbiu. 

— Džudit, — pradėjo Gavinas, bet Elžbieta paėmė jį už rankos. 

— Manau, kad geriau jums išeiti. 

— Taip, — sutiko jis, pamatęs, kad Džudit nenori jo nė matyti. 

Koridoriuje Gavino laukė Stivenas. Pamatęs brolį, jis klausiamai kilstelėjo 
antakius. 

— Kūdikio netekome, ir nežinau, ar pati Džudit gyvens. 

— Eime į apačią, — pasiūlė Stivenas. — Ar jie tau neleido pabūti su ja? 

— Džudit nenorėjo, — bejausmiu balsu atsakė Gavinas. 

Stivenas nutylėjo. Jie nuėjo į tolimiausią kiemo kampą ir atsisėdo ant suolelio. 
Saulė vos vos patekėjusi, dangus dar tebebuvo pilkas. Sąmyšis, kilęs atsitikus Džudit 
nelaimei, pažadino pilį anksčiau negu paprastai. 

— Ko ji naktį vaikščiojo koridoriais? — paklausė Stivenas. 

— Nežinau. Kai mes išsiskyrėme, aš griuvau į lovą artimiausioje nišoje, ji buvo 
prie pat laiptų. 

— Gal ji pabudo ir pamačiusi, kad tavęs šalia nėra, ėjo ieškoti? 

Gavinas tylėjo. 

— Tu kažką nutyli, brolau... 

— Taip. Kai Džudit mane rado, aš gulėjau šalia Elis. 

Niekad Stivenas nėra smerkęs savo brolio, bet dabar jo veidas persikreipė iš 
pykčio. 

— Tu galėjai pražudyti Džudit! Ir dėl ko? Dėl tos kekšės... — jis nebaigė, pama- 
tęs Gavino veidą. — Tu buvai per daug girtas, kad norėtum turėti moterį. O jeigu ir 
taip, tai viršuje tavęs laukė Džudit. 

Gavinas įsmeigė nematantį žvilgsnį į tolį. 

— Aš jos nekviečiau gultis šalia, — vos girdimai tarė jis. — Miegojau kaip už- 
muštas, kai mane pažadino triukšmas. Elis gulėjo su manim. Nebuvau jau toks girtas, 
kad miegočiau su ja ir neprisiminčiau to. 

— Ir kas 1š to? 

— Nežinau. 

— Užtat aš Žinau! — iškošė pro sukąstus dantis Stivenas. — Kai tik pasipainioja 
ta ragana, tu prarandi protą. — Pirmą kartą Gavinas nepuolė ginti Elis. — Tu tiesiog 
neįstengi pamatyti, kokia ji iš tikrųjų ir kokia dedasi, — tęsė Stivenas. — Negi neži- 
nai, kad ji gulėjo su visais į rūmus atvažiavusiais vyrais? — Gavinas įniršęs dėbtelėjo 
į brolį. — Gali dėbčioti kiek nori, bet iš jos juokiasi visi, kas netingi. Jai vis viena su 
kuo gultis į lovą — ar tai būtų grafas, ar arklininkas — kad tik sugebėtų ją patenkinti. 

— Jeigu jau ji tokia, tai, vadinasi, aš dėl to kaltas. Ji buvo nekalta mergaitė, kai 


tapo mano. 
— Mergaitė, kurgi ne! Grafas Lankaširas dievagojasi, kad gulėjo su ja, dar vos 
dvylika turinčia. — Gavino veide pasirodė nepasitikėjimo išraiška. — Pažvelk, ką ji 


su tavimi padarė: valdė kaip žaislelį, o tu jai tai leidai, netgi meldei jos to. Sakyk, kaip 
jai pavyko pačioje pradžioje priverst tave nusisukti nuo Džudit? 

Gavino atminty iškilo scena sode. 

— Ji prisiekė nusižudyti, jeigu pamilsiu savo žmoną. 

Apstulbintas jo Žodžių, Stivenas net į sieną atsišliejo. 

— Visagalis Dieve! Ir tu ja patikėjai? Betgi ši moteris nugalabins tūkstantį žmo- 
nių, kol leis, kad bent vienas plaukelis jai nuo galvos nukristų. 

— Bet aš prašiau ją tekėti už manęs, — nepasidavė Gavinas. — Dar nepažinojau 
Džudit, kai jai pasipiršau. 

— O ji pasirinko turtuolį grafą. 

— Tai jos tėvas... 

— Gavinai! Prasikrapštyk akis! Nejaugi manai, kad ji klausytų savo girtuoklio 
tėvo? Jo gi nė tarnai neklauso! Jeigu tėvo būtų tokia kieta ranka, kaip ji tvirtina, ar ji 
būtų galėjusi naktimis šlaistytis su tavimi po apylinkes? 

Gavinui sunku patikėti tokiais žodžiais apie Elis. Vis dar buvo įsitikinęs, kad ji 
— švelnus ir trapus padarėlis, baikšti, drovi ir lengvai pažeidžiama. Vos tik Elis pa- 
žvelgdavo į jį didelėmis, ašarų pilnomis akimis, jam apsaldavo širdis. Prisiminė, kokie 
jausmai jį užliejo, kai ji pasakė, jog nusižudys. Dėl jos buvo viskam pasirengęs. tačiau 
jau tada jį nenumaldomai traukė prie Džudit. 

— Taip ir neįtikinau tavęs, — baigė savo kalbą Stivenas. 

— Aš nesu įsitikinęs. Sunku išsiskirti su sena svajone. Ji labai graži. 

— Taip, ir tu įsimylėjai šį grožį, niekad nepaklausdamas savęs, kas po juo slypi. 
Tvirtini, kad neprašei jos gultis šalia. Tai kaipgi ji tenai atsirado? — Gavinui tylint, 
Stivenas tęsė: — Toji kekšė nusirengė nuoga ir palindo po tavimi. Paskui ką nors pa- 
siuntė pakviesti Džudit. 

Gavinas atsistojo. Jis nenorėjo daugiau nieko girdėti. 

— Einu, sužinosiu, kaip ten Džudit, — burbtelėjo ir pasuko durų link. 

Visą gyvenimą, nuo šešiolikos metų, Gavinas vilko visą atsakomybės už dvarą 
ir savo Žmones naštą. Jam niekada neužteko laiko kaip kitiems broliams flirtuoti su 
moterimis ir taip jas geriau pažinti. Taip, jis miegojo su daugeliu moterų, bet visos jį 
greitai palikdavo. Nė viena nepasilikdavo su juo ilgesniam laikui, nesijuokdavo iš jo 
pokštų, nepasišnekučiuodavo. Jis užaugo įsitikinęs, kad visos moterys panašios į jo 

motiną: gražią, švelnią, mielą... Jaunuoliui pasirodė, kad Elis turi visus šiuos bruožus, 
ir iš karto ją įsimylėjo. 

Džudit buvo pirmoji moteris, kurios būdą jis gerai pažino. Iš pradžių ji jį suža- 
vėjo, nes neturėjo moterims būdingo paklusnumo. Jai kur kas labiau patiko rūpintis 
ūkiu, tvarkyti išlaidų knygas negu siuvinėti įvairiaspalviais siūlais. Ji buvo nepapras- 
tai graži, bet turbūt pati to nesuvokė. Džudit negaišdavo valandų valandas rinkdamasi 
savo tualetus, visada patikėdama tai Džoan. Tad iš pirmo žvilgsnio Džudit galėjo pasi- 
rodyti nemoteriška. Tačiau Gavinas ją pamilo. Jo žmona buvo dora, narsi, ryžtinga — 
1r ji priversdavo jį juoktis. O Elis, atvirkščiai, visai neturėjo jumoro jausmo. 

Prie kambario, kur gulėjo Džudit, durų Gavinas stabtelėjo. Suprato, kad daugiau 
nebemyli Elis, bet nejaugi ji iš tikrųjų tokia ištvirkusi, kaip sakė Stivenas? Tiesa, Rei- 
nas su Mailsu irgi kalbėjo jam apie tai. Gal Stiveno tiesa: kaipgi ji galėjo atsirasti jo 
lovoje? 

Durys atsivėrė, ir į koridorių išėjo akušerė. Gavinas čiupo ją už rankos. 

— Kaip ji? 

— Miega. Vaikas gimė negyvas. 

Gavinas lengviau atsiduso. 

— Ar mano žmona pasveiks? 

— Nežinau. Ji neteko daug kraujo, ir sunku suprasti kodėl: ar dėl vaiko, ar kad 
krentant pažeisti viduriai. 

Gavinas pabalo. 

— Vadinasi, kraujoplūdžio priežastis galėjo būti ir kita, ne tiktai vaikas? — jis 
bijojo patikėti, kad Džudit gali būti 1r daugiau susižeidusi. 

— Ar jūs seniai vedę? 

— Beveik keturi mėnesiai, — pats nusistebėjęs atsakė jis. 

— Ir ji buvo skaisti mergelė? 

— Taip, — patvirtino Gavinas, prisiminęs, kiek skausmo jai suteikė pirmą ves- 
tuvių naktį. 

— Ji nėščia jau seniai. Vaikas visai susiformavęs. Galiu tvirtinti, kad ji pastojo 
pirmosiomis dienomis po vestuvių, ne vėliau. Todėl ir buvo toks didelis kraujoplūdis. 
Bet anksti dar ką spėlioti. 

Moteris jau ketino eiti, bet Gavinas vėl ją sulaikė. 

— O kaip jūs tai sužinosite? 

— Jeigu kraujoplūdis liausis, tr ji liks gyva. 

Jis atstūmė jos ranką. 

— O sakėte, kad ji miega. Ar galiu pažvelgti į ją? 

Akušerė nusijuokė. 

— Och, jau tie jaunuoliai, nieks jų neprapuls. Mylitės su viena, kol kita jūsų 
laukia. Reikia pasirinkti vieną. 

Gavinas nuleido negirdomis jos žodžius, tačiau atrodė toks nusiminęs, kad aku- 
šerė surimtėjo. 

— Taip, galite užeiti pas ją, — tyliai pratarė ir nusisukusi nuėjo sau. 


Lietus ne lijo, o pliaupte pliaupė. Vėjas lenkė medžius prie žemės. Staiga dangų 
perskrodė ryškus žaibas, ir tolumoje užsiliepsnojo perskeltas medis. Bet keturi žmonės, 
stovintys prie ką tik iškasto kapo, į kurį nuleido mažytį karstelį, nieko aplinkui nematė. 

Audra prasidėjo staiga, tuo metu, kai kunigas kalbėjo prie karstelio maldą. Lie- 
taus čiurkšlės čaižė jų veidus, drabužiai permirko. 

Elen, gležna ir bejėgė, stovėjo šalia Džono, ir, atrodė, kad tik šis stiprus, tvirtas 
žmogus suteikia jai jėgų. 

Stivenas žvilgtelėjo į Džoną ir šis, atsargiai paėmęs už parankės Elen, nuvedė ją 
prie kapo. Stivenas lydėjo Gaviną. 

Stivenas ir Džonas atrodė taip, tarsi vestų neregius. Palikę po priedanga Elen ir 
Gaviną, jie nuskubėjo prie arklių. 

Gavinas sunkiai sudribo ant geležinio suolelio. Jis ką tik palaidojo sūnų. “Pir- 
mąjį sūnų", — pagalvojo. Viskas, ką sakė Džudit dėl vaiko, visi kaltinimai, kad mažy- 
lis ne jo, — lyg varpai skambėjo jo galvoje. Ir dėl to, kad sūnus mirė, jis kaltas. Pri- 
slėgtas nuleido galvą ant rankų. 

— Gavinai, — tarė Elen, sėsdamasi šalia ir palytėdama petį. 

Nuo tada, kai Elen šaukė, kad greičiau sutiktų nužudyti savo dukterį negu leistų 
ištekėti už jo, jie beveik nebuvo susitikę, nė kalbėję. Bet per keturis mėnesius daug kas 
pasikeitė. Elen suprato, kokia laimė — mylėti, ir dabar matė, kad žento akys spindi 
būtent meile. Jis kentėjo dėl savo vaiko mirties ir labai bijojo netekti Džudit. 

Gavinas atsisuko į uošvę. Niekada nejautė jai pykčio ir dabar žiūrėjo į ją kaip į 
žmogų, kuriam brangu tai, ką taip myli. Gavinas ją apkabino. Bet iš judviejų būtent 
Elen guodė savo žentą, glostė jam galvą, jausdama karštas vyro ašaras. 

Pagaliau ir jai atlėgo tiek, kad įstengė pravirkti. 


Džoan sėdėjo šalia miegančios šeimininkės. Džudit buvo išblyškusi, plaukai šlapi 
nuo prakaito. 

— Ji greitai pasveiks, — atsakė Džoan į nebylų Gavino klausimą. 

— Kažin, — palietė žmonos skruostą jis. 

— Labai jau smarkiai ji susitrenkė, — tarė tarnaitė, įdėmiai žvelgdama į Gavi- 
ną. Tas tiktai linktelėjo: nebuvo nusiteikęs kalbėtis, labai jau buvo sunerimęs dėl 
žmonos. — Ką ketinate su ja daryti? 

— Su ja daryti? — pakartojo Gavinas. — Noriu tik matyti ją gyvą ir sveiką. 

Džoan mostelėjo ranka. 

— Aš kalbu apie ledi Elis. Kaip ją nubausite už tą klastą! — purkštelėjo kamba- 
rinė. — Už gudrias jos pinkles, kurios galėjo atsieiti mano poniai gyvybę. 

— Nedrįsk taip kalbėti, — įsiuto Gavinas. 

— Dar kartą klausiu: kaip ją nubausite? 

— Prikąsk liežuvį, moterie! Aš nieko nežinau apie pinkles. 

— Nieko? Tai aš jums papasakosiu. Tenai apačioje, virtuvėje, sėdi mergina ir 
verkia. Ji turi auksinę monetą, kurią, kaip tvirtina, ledi Elis jai davė už tai, kad atvestų 
mano ponią ten, kur jūs gulėjote su ta kekše. Mergina sako, kad dėl pinigų buvo pasi- 
rengusi viskam, bet tiktai ne žmogžudystei. Sako, kad kaltė dėl ledi Džudit vaiko, o 
gal ir dėl jos pačios mirties gula tik ant jos pečių ir kad dabar ji pateks į pragarą už 
padarytą žmogžudystę. 

Gavinas suprato, kad laikas Žiūrėti tiesai į akis. 

— Noriu pamatyti tą merginą ir pasikalbėti su ja, — tyliai tarė jis. 

Džoan atsistojo. 

— Jeigu rasiu, tuojau ją atvesiu. 

Gavinas pasiliko su Džudit. Atidžiai ištyrinėjęs jos veidą, nutarė, kad žmonos 
skruostai jau raustelėjo. 

Po kiek laiko į kambarį įgriuvo Džoan, tempdama paskui save besispyriojančią 
tarnaitę. 

— Štai toji mergšė! — sušuko ir iš visų jėgų stumtelėjo merginą. — Pažvelk, ką 
čia prikrėtei. Nužudei kūdikį, dėl tavęs ir mano ponios gyvybė pavojuje. O juk ji nie- 
kam niekada nepadarė bloga. Ji visada barė mane už tai, kad blogai elgiuosi su tokio- 
mis niekšėmis kaip tu! 


— Tyliau! — įsakė Gavinas, pamatęs, kad tarnaitė ir taip įsibauginusi. — Papa- 
sakok, ką žinai apie tą nelaimingą įvykį. 
— Nelaimingas įvykis, kurgi! — suspigo Džoan ir užsikirto, sutikusi griežtą 


Gavino žvilgsnį. 

Merginos akys neramiai šmižinėjo po kambarį. Trūksmingai, užsikirsdama ji nedrą- 
siai papasakojo apie tai, kas atsitiko tą naktį. Paskui suklupo priešais Gaviną ant kelių. 

— Maldauju jus, mano pone, gelbėkite mane. Ledi Elis mane užmuš. 

Bet Gavinas atrodė nepermaldaujamas. 

— Tu prašai mano pagalbos? O kaip tu “padėjai" mano žmonai? Mano vaikui? 
Gal nuvesti tave prie jo kapo? 

— Ne, — beviltiškai pravirko mergina, kakta beveik liesdama žemę. 

— Nagi, stokis! — pareikalavo Džoan. — O tai grindis išterliosi! 

— Vesk ją 1š čia, — paprašė Gavinas. — Nemalonu į ją žiūrėti. — Džoan čiupo 
merginą už plaukų ir nutempė prie durų. — Nuvesk ją pas Džoną Basetą ir pasakyk — 
tegu pasaugo, kad jai kas neatsitiktų. 

— Šitaip?.. — vėl suspigo Džoan, bet susidūrusi su sunkiu Gavino žvilgsniu 
visai kitokiu tonu baigė: — Klausau, mano pone. 

Užsukusi merginai ranką už nugaros, tarnaitė išgrūdo ją pro duris. 

— Ji žudo mano šeimininkės vaiką, o aš turiu rūpintis, kad jai nieko neatsitiktų. 

Ant laiptų Džoan jau kėsinosi į drebančią iš baimės merginą su kumščiais. 

— Tuojau pat liaukis! — sugriaudėjo Džonas Basetas, šiomis dienomis neatsi- 
traukdavęs nuo Džudit kambario. — Tai toji, kurią papirko ledi Elis? 

Pilyje visi iki vieno žinojo apie niekšišką Elis poelgį. 

— Sere, prašau... — maldavo nelaimingoji, suklupdama prieš jį ant kelių. — 
Neleiskite, kad ji mane užmuštų. Niekad daugiau taip nedarysiu. 

Džonas piktai dėbtelėjo į Džoan ir pakėlęs merginą nusivedė. O Džoan kurį lai- 
ką dar žiūrėjo jiems įkandin. 

— Gaila, kad jis ją atėmė. Tu būtum išvadavusi mane iš to darbo, — pasigirdo 
kažkieno balsas už nugaros. 

Džoan staiga atsisuko ir pamatė Elis Čatvort. 

— Su kokiu malonumu pasižiūrėčiau į tave po laiptais, susilaužiusią visus kau- 
lus, — sušnibždėjo tarnaitė. 

Žydros Elis-akys piktai blykstelėjo. 

— Už tai tu sumokėsi gyvybe! 

— Čia? Dabar? — klastingai paklausė Džoan. — Ne, tu elgiesi kitaip. Samdai 
žmones, kad-jie įvykdytų tavo sumanytus kėslus, o paskui apsimeti nekalta naivuole. 

Su Elis dar niekas niekada nekalbėjo tokiu tonu. 

— Nagi, — nė negalvojo liautis Džoan. — Ko delsi? Aš stoviu ant paties laipte- 
lio krašto. 

Elis taip ir niežtėjo nagai ją stumtelėti, bet mergina buvo stipresnė, o Elis nega- 
lėjo rizikuoti. 

— Patariu tau pasisaugoti dėl savo gyvybės, — sušnypštė ji. 

— Ne, aš pasisaugosiu smūgio į nugarą — juk tik taip elgiasi tokios kaip tu, — 
atkirto Džoan ir nusikvatojo Elis į veidą. 

Kvatojosi tol, kol įėjo į šeimininkės kambarį. 
Akušerė ir Gavinas triūsė prie Džudit. 
— Prasidėjo karštligė, — liūdnai tarė akušerė. — Dabar belieka tiktai melstis. 


Dvidešimt aštuntas skyrius 


Džudit kliedėjo. Kūnas degė lyg ugny, visą skaudžiai tvinksėjo, todėl tik di- 
džiausiomis pastangomis ji galėjo susikaupti. Kartais “matė" besišypsantį Gaviną, bet 
šypsena buvo nenuoširdi. Už jo stovėjo Elis Čatvort, o jos akys pergalingai švytėjo. 

— Aš laimėjau! — šnibždėjo ji. — Aš laimėjau! 

Džudit lėtai vadavosi iš košmarų. Jautėsi kaip sudaužyta. Pasukusi galvą, ji pa- 
matė Gaviną, miegantį ant kėdės prie lovos. Netgi miegančio veidas atrodė budrus, 
tarsi vyras būtų pasirengęs kiekvieną akimirką pašokti ant kojų. Smakras kelias dienas 
neskustas, po akimis tamsūs ratilai. 

Džudit akimirką susimąstė, nesuprasdama, kodėl Gavinas atrodo toks nuvargęs 
ir kodėl visą jos kūną plėšte plėšia baisūs skausmai. Pakišusi ranką po antklode, paly- 
tėjo pilvą. Buvęs apskritas ir kietas, dabar jis tapo minkštas ir plokščias. Ir tuščias! 

Ir ji prisiminė, kaip rado Gaviną lovoje su Elis. O juk tvirtino, kad jos jau nebe- 
myli, 17 Džudit beveik juo patikėjo, jau ėmė svajoti apie tai, kokie jie bus laimingi, kai 
gims mažylis. Kokia ji buvo kvailė! 


— Džudit! — keistu gergždžiančiu balsu sumurmėjo Gavinas ir, greitai atsisė- 
dęs šalia ant lovos, palytėjo jai kaktą. — Karštinė praėjo, — tarė su palengvėjimu. — 
Kaip jautiesi? 

— Neliesk manęs, — sušnibždėjo ji. — Nešdinkis! 


Gavinas, kietai suspaudęs lūpas, tik galva linktelėjo. 

Tuo metu atsivėrė durys, ir į kambarį įėjo Stivenas. Pamačius, kad Džudit atsi- 
peikėjo, susirūpinęs jo veidas nušvito džiaugsmo šypsena. Priėjęs prie lovos, atsisėdo 
kitoje pusėje negu Gavinas. 

— Sesute, — pratarė jis, — mes taip bijojome tavęs netekti. 

Paglostė jos kaklą. Kupinas meilės, nerimo ir susirūpinimo kiekvienas jo žvilgs- 
nis ir gestas rado atgarsį Džudit sieloje, ir ji pravirko. Stivenas apsiniaukęs pažvelgė į 
brolį, bet tas tik galvą palingavo. 

— Neverk, — sukuždėjo vaikinas. 

— Tai buvo berniukas? — Stivenas linktelėjo. — Aš netekau jo! — beviltiškai 
suklykė ji. — Jis netgi saulės neišvydo ir nė trūputėlio nepagyveno šiame pasaulyje. 
O, Stivenai, aš taip laukiau šio kūdikio. Jis būtų geras ir švelnus, ir toks gražus! 

— Taip. — sutiko Stivenas. — Aukštas ir tamsiaplaukis, kaip jo tėvas. 

Širdgėla ir bejėgiškumas draskė Džudit krūtinę. 

— Taip! Mano tėvas pasirinko teisingą būdą gauti anūką. Bet jis mirė! 

Stivenas pažvelgė į brolį. Jam buvo sunku nuspręsti, kas iš šių dviejų — Gavi- 
nas ar moteris, kurią jis nuskriaudė, daugiau kentėjo dėl to, kas atsitiko. 

Gavinas dar nebuvo matęs Džudit verkiančios. Ji galėjo būti supykusi, aistringa, 
linksma, bet niekada nepuldavo į tokią neviltį. Ir jam buvo baisiai liūdna, kad jie ken- 
čia kiekvienas skyrium. 

— Džudit, — tarė jai Stivenas, — tu labai sergi ir turi pailsėti. 

— Ar seniai? 

— Tris dienas. Karštinė vos nenuvarė tavęs į kapus. 

Ji sukūkčiojo. 

— Stivenai!' — nelauktai subruzdo. — Tu turėjai išvažiuoti. Vėluoji į savo vestuves. 

Jis liūdnai linktelėjo. 

— Šįryt turėjau su ja susituokti. 

— Vadinasi, privertei ją laukti prie altoriaus. 

— Tikiuosi, ji sužinojo, kad neatvažiuosiu, ir nėjo į bažnyčią. 

— Ar pasiuntei jai laišką? 

Jis palingavo galvą. 

— Prisipažįstu, tiesiog užmiršau. Mes taip nerimavome dėl tavęs. Nė neįsivaiz- 
duoji, kaip arti mirties buvai. O dabar turi dar pamiegoti. 

Džudit visame kūne jautė baisų silpnumą ir nuovargį. 

— O tu važiuosi pas savo nuotaką? — paklausė, kai Stivenas padėjo jai patogiau 
įsitaisyti ant pagalvių. 

— Dabar, kai karštinė nuslinko, galiu važiuoti. 

— Pažadėk man vieną dalyką, — pavargusiu balsu tarė Džudit. — Nenorėčiau, 
kad tavo vedybinis gyvenimas prasidėtų taip kaip mano. Tu vertas geresnio... Stenkis 
daryti viską, kad būtum laimingas. 

Stivenas skersomis dėbtelėjo į brolį. 

— Pažadu. Nepraeis nė valanda, ir jau būsiu kely. 

Džudit linktelėjo ir užsimerkė. 

— Ačiū, — sušnibždėjo ir paniro į snūdulį. 

— Aš taip pat užmiršau tavo vestuves, — pakildamas ir eidamas paskui Stiveną, 
tarė Gavinas. 


— Tavo galva buvo užimta kitkuo, — nuramino jį Stivenas. — Ar ji vis dar 
pyksta ant tavęs? 
— “Pyksta" — per švelniai pasakyta, — pašaipiai atsakė Gavinas. 


— Pakalbėk su ja. Pasakyk, ką jai jauti, ir teisybę apie Elis. Ji patikės tavim. 

Gavinas pažvelgė į miegančią žmoną. 

— Tau laikas. Toji škotė nuners nuo tavęs kailį. 

— Jeigu tai viskas, ko jai iš manęs reikia, mielai suteiksiu jai tą malonumą. 

Jie išėjo iš kambario ir uždarė duris. Gavinas apkabino brolį. 

— Iki Kalėdų, — nusišypsojo jis. — Atvežk mums parodyti savo žmoną. 

— Gerai. O ar pasikalbėsi su Džudit? 

Gavinas linktelėjo. 

— Kai jai pagerės ir kai aš nusiprausiu. 

Stivenas nusijuokė: visas tris dienas, kol žmoną kankino karštinė, Gavinas nesi- 
traukė nuo jos lovos. Nuoširdžiai paspaudęs broliui ranką, jis nuėjo į savo kambarį. 


Kai Džudit pabudo, miegamajame buvo tamsu. Sąmonė prašviesėjo, ji juto, kad 
jėgos grįžta, ir baisiai norėjo valgyti. 

— Džoan, — sušnibždėjo. 

Kambarinė akimirksniu pašoko ant kojų. 

— Mano ponia, — tarė, džiaugsmingai šypsodamasi. — Lordas Gavinas sakė. 
kad jums geriau, bet aš nepatikėjau. 

— Noriu gerti, — tarė Džudit suskirdusiomis lūpomis. 

— Tuojau, — sučiurleno džiaugsmingas Džoan juokas. — Ne taip greitai, — 
įspėjo godžiai prie puoduko pripuolusią savo ponią. 

Staiga durys atsidarė, ir abi moterys atsisukusios pamatė Gaviną su padėklų, 
nukrautu valgiais. 

— Nenoriu jo matyti, — tvirtai pareiškė Džudit. 

— Išeik!.. — įsakė Gavinas kambarinei. 

Mergina pastatė puoduką ir greitai išsmuko iš kambario. 

Gavinas pastatė padėklą ant staliuko greta lovos. 

— Tau labai pagerėjo. — Džudit tylėdama žiūrėjo į jį. — Aš tau atnešiau sulti- 
nio ir duonos. Gal nori valgyti? 

-— Nieko man nereikia, nei maisto, nei tavęs paties. 

— Džudit, — stengdamasis neprarasti kantrybės, pradėjo Gavinas, — tu elgiesi 
kaip vaikas. Pasikalbėsime apie tai, kai pasveiksi. 

— Nejaugi manai, kad praeis kiek laiko, ir aš apsigalvosiu? Argi laikas gali man 
grąžinti mažylį? Suteikti man laimę nešioti jį ant rankų, myluoti. 

— Tai buvo ir mano vaikas, aš taip pat jį praradau. 

— A, tai tu sužinojai! Ir turbūt privalau tave užjausti, kad netekai jo? Juk neti- 
kėjai, kad jis tavo. Ar tik melavai? 

— Nemelavau tau, Džudit. Jei tik sutiktum mane išklausyti, viską tau paaiškinčiau. 

— Išklausyti? — ramiai pakartojo ji. — O tu ar kada nusižeminai tiek, kad mane 
išklausytum? Nuo pirmos minutės mums susituokus stengiausi tau įtikti, bet ką beda- 
ryčiau, tu tik niršai. Nuolat jaučiau, kad mane su kažkuo lygini. 

— Džudit, — pratarė jis, paimdamas ją už rankos. 

— Neliesk manęs! Man nemalonūs tavo prisilietimai. 

Gavino akys patamsėjo. 

— Turiu tau kai ką pasakyti ir pasakysiu, kad ir kaip stengtumeisi sutrukdyti. 
Tavo žodžiuose daug tiesos. Aš iš tikrųjų mylėjau Elis, bent jau taip maniau. Įsimylė- 
jau ją dar tada, kai pirmą sykį įsišnekome. Aš turėjau susikūręs moters idealą, ir Elis, 
kaip man atrodė, yra beveik tokia. Mes mažai būdavome drauge, susitikdavome retsy- 
kiais. Niekada nežinojau, kokia ji iš tikrųjų, mačiau tik tai, ką norėjau matyti. — Džu- 
dit tylėjo. Gavinas negalėjo suprasti, apie ką ji galvoja. — Aš iš visų jėgų priešinausi 
meilei tau, — tęsė jis. — Buvau įsitikinęs, kad mano širdis priklauso Elis. Bet dabar 
žinau, kad klydau. Džudit, — sušnibždėjo jis, — aš jau seniai tave myliu. Atrodo, kad 
įsimylėjau pirmą kartą pamatęs. Aš tikrai esu įsitikinęs, kad myliu tave visa siela. — 
Jis nutilo ir pažvelgė į ją, bet Žmonos veido išraiška nepasikeitė. 

— Nori, kad pulčiau į tavo glėbį ir tikinčiau, jog ir aš tave myliu? Ar šito iš 
manęs lauki? 

Gavinas buvo apstulbintas. Galbūt jis ir iš tikrųjų laukė, kad ji prisipažintų jam 
mylinti. 

— Tu nužudei mano kūdikį! 

— Kuo čia dėtas aš! — karštai sušuko jis. — Man surezgė pinkles. Mes su Stive- 
nu labai daug išgėrėme. Būčiau nepabudęs, net jeigu į mano lovą įšoktų leopardas. 

— Na, ir kaip, — šaltai nusišypsojo Džudit, — ar tau patiko to leopardo nagai? 
Anksčiau mėgavaisi, kai juos tau suleisdavo. 

— Bandžiau tau paaiškinti, kas atsitiko, bet tu. manęs neklausai. Aš tau savo 
širdį atvėriau — ko gi dar reikia iš manęs? 

— Atrodo, tu ne viską supratai. Ar tu mane myli, ar ne, man vis viena. Tavo meilė 
nieko neverta, nes švaistai ją į kairę ir į dešinę visiems, kas tik pageidauja. Kažkada 
buvau pasirengusi viskam, kad tik išgirsčiau šiuos žodžius, bet dabar jie man nieko ne- 
reiškia. Vaiko mirtis privertė mane išmesti iš galvos pasakėles apie laimingą meilę. 

Gavinas atsisėdo ant lovos kraštelio. Nežinojo, ką dar pasakyti, kokiais žodžiais 
žmoną įtikinti. 

— Aš dėl visko kaltas. Tu teisi, kad pyksti ant manęs. 

— Ne, — nusišypsojo ji, — nepykstu. Ir nejaučiu tau neapykantos. Tiesiog man 
nepakeliama mintis, kad teks gyventi su tavimi. 

— Apie ką tu kalbi? 

— Paprašysiu karaliaus, kad kreiptųsi į popiežių leidimo mums išsituokti. Abe- 
joju, kad popiežius drįstų įkalbinėti mane gyventi su tavimi po to, kas atsitiko. Tau 
lieka pusė mano žemių... 

Ji nutilo, nes Gavinas atsistojo. 

— Atsiųsiu Džoan. Tau reikia pavalgyti, — pasakė jis ir išėjo. 

Džudit krito ant pagalvės. Jautėsi visiškai sugniuždyta. Kaip ji galėjo patikėti jo 
meile, jeigu prieš akis vis dar tebemato Elis, žvilgčiojančią 1š po pusnuogio Gavino? 


Džudit dar tris dienas išgulėjo lovoje. Daugiausia miegojo, o pabudusi valgė, 
nors ir tai jai tapo nuobodžia pareiga, taip buvo viskuo nusivylusi. Nenorėjo nieko 
matyti, 0 ypač — savo vyro. Džoan, nutarusi pasilaikyti sau savo nuomonę, beveik 
nesikalbėjo su šeimininke. 

Ketvirtos dienos rytą Džoan šiurkščiai nutraukė nuo Džudit antklodę. 

— Šiandien jums neteks visą dieną vartytis lovoje. Laikas imtis darbo. 

Ji paėmė nuo lovos galo naują chalatą, pasiūtą vietoj žaliojo aksominio, kuris 
buvo suteptas krauju. Šis buvo pilko aksomo su plačia audinės apykakle, kraštas ir 
apačia taip pat apsiūti audinės kailiuku, o pečiai išsiuvinėti auksiniais siūlais. 

— Aš nenoriu keltis, — pareiškė Džudit ir nusisuko. 

— Ne, jūs kelsitės. 

Džudit buvo dar labai silpna, kad galėtų pasipriešinti. Džoan be didelių pastan- 
gų ištempė šeimininkę iš lovos, padėjo jai apsivilkti chalatą ir pasodino į gilų krėslą 
prie lango. 

— Pabūsite čia, kol pakeisiu patalynę. 

Džudit su malonumu atstatė veidą šiltam vasaros vėjeliui. Pro langą jai atsivėrė 
nuostabus vaizdas į sodą. Užsikvempusi ant palangės, ėmė stebėti apačioje šen ir ten 
Zujančius Žmones. 


— Čia tu, Gavinai? — šalia pasigirdo tylus balsas. 

Gavinas sėdėjo sode — pastarosiomis dienomis jis iš čia beveik nesitraukdavo. 
Išgirdęs savo vardą, staiga atsisuko: priešais stovėjo Elis. Ryto šviesoje jos oda atrodė 
perregima. Visą šį laiką jis jos vengė, nes gerai nežinojo, kaip elgtis susitikus. 
| — Kaip drįsti rodytis man akyse? 

— Prašau tave, leisk man paaiškinti... 

— Ne, neleisiu. 

Elis pasisuko ir pakėlė ranką prie akių, o kai atsisuko į Gaviną, jai ant blakstie- 
nų buvo pakibusios didžiulės ašaros. 

Gavinas žvilgtelėjo į ją ir nustebęs savęs paklausė, kaip galėjo taip atsitikti, kad 
jos ašaros jį paveikdavo. Ir kaip jos kančia skyrėsi nuo Džudit kančios, nuoširdžios, 
draskančios širdį, ir verkdama ji negalvojo, kad ašaros gadina jos grožį. 

— Aš taip dariau tik dėl tavęs, — neatstojo Elis. — Aš taip tave myliu, kad... 

— Nedrįsk man kalbėti apie meilę! Abejoju, ar turi bent kokį supratimą, kas tai 
yra. Ar žinai, jog iškamantinėjau tarnaitę, kuriai tu sumokėjai, kad atvestų Džudit? Tu 
viską gerai apgalvojai, taip? 

— Gavinai, aš... 

Jis čiupo ją už pečių ir papurtė. 

— Tu nužudei mano kūdikį! Nejaugi tai tau vis viena? Vos nepražudei mano 
žmonos, moters, kurią myliu, — piktai atstūmė jos rankas. — Neįdaviau tavęs teismui 
tiktai todėl, kad dėl visko kaltinu ne mažiau ir save. Buvau tikras kvailys, kad iš pat 
pradžių nesupratau, koks tavo tikrasis veidas. 

Elis užsimojo ir tvojo jam antausį, bet Gavinas niekaip neatsakė į šį įžeidimą: 
jis gavo, ką nusipelnė. 

— Nešdinkis iš čia ir stenkis nepakliūti man į akis, nes galiu nesusivaldyti ir 
nusukti tau sprandą. 

Elis apsisuko ir išlėkė iš sodo. 

Prie vartelių ją pasitiko išnirusi iš šešėlio Ila. 

— Juk sakiau: neikite pas jį, sakiau, kad reikia luktelėti. Jis pyksta ant jūsų, ir 
jūs to nusipelnėte. 

Suglumusi ji pažvelgė į savo šeimininkę, kuri nekreipdama į ją dėmesio praėjo 
pro virtuvę ir dingo alėjoje. 

Elis prisiglaudė prie akmeninės sienos. Jos pečiai krūpčiojo. 

Nusekusi jai 1š paskos, Ila priglaudė auklėtinės galvą prie savo putlios krūtinės. 

Šį kartą Elis ašaros buvo nuoširdžios. 

— Jis mane mylėjo, — kūkčiojo ji. — Jis tikrai mylėjo mane, o dabar nemyli. 
Daugiau man nieko nebeliko. 

— Nusiramink, mano mergaite, — glostė ją Ila. 6Tau likau aš. Aš visada buvau 
kartu su tavimi. — Ji prisiminė, kaip kartą Elis, žavinga mergytė, verkė dėl to, kad 
motina ją mažiau mylėjo negu kitas seseris. — Lordas Gavinas viso labo tiktai vyras. 
Jis ne vienintelis pasaulyje. O tu tokia graži. Bus ir kitų vyrų, jie taip pat pamils tave. 

— Ne! — sušuko Elis, suvirpėjus: iš įniršio. — Aš noriu jo, aš noriu Gavino! 
Kito man nereikia. 

Ila kaip įmanydama stengėsi nuraminti šeimininkę. 

— Jis bus jūsų, — pagaliau tarė ji. 

Elis pakėlė galvą. Jos akys paraudo, nosis paburko. 

— Ar tu man pažadi? 

Ila linktelėjo. 

— Juk visada daviau jums tai, ko norėjote, tiesa? 

— Taip, — sutiko Elis. — Ir tu grąžinsi man Gaviną? 

— Prisiekiu. 

Elis lūpose pasirodė silpna šypsena. Džiaugsmo antplūdžio pagauta, ji švelniai 
pakštelėjo Ilai į skruostą. 

Senajai kambarinei-akyse sutavaravo. Trūks, plyš, ji viską padarys savo myli- 
mai mergytei, kurios visiškai nesupranta kiti žmonės. 

— Eime į viršų, — švelniai pasiūlė ji. — Apgalvosime naujos suknelės modelį. 

— Gerai, — nusišypsojo Elis, garsiai šniurkšėdama nosimi. — Šįryt pirklys at- 
vežė naujų vilnos pavyzdžių. 

— Ei1me, pažiūrėsime, ką jis ten turi. 


Sėdėdama prie lango, Džudit matė, kaip Gavinas kalba su Elis. 

— Džoan. — pašaukė ji, daugiau neįstengdama to matyti, — aš noriu eiti pas 
karalių. 

— Mano ponia, jūs negalite prašyti karaliaus Henriko ateiti Čia. 

— O aš ir nesirengiu. Padėk man apsirengti, ir aš nulipsiu pas jį. 

— Bet... 

— Nesiginčyk su manim. 

— Klausau, mano ponia, — niūriai atsakė kambarinė. 

Po valandos Džudit, remdamasi į Džoan ranką, įėjo į menę. Prie jos tuojau pri- 
bėgo jaunuolis. 

— Alanas Ferfaksas, miledi, — prisistatė jis, — jeigu prisimenate. 

— Žinoma,-prisimenu. — Džudit nusišypsojo iškamuota šypsena. — Dėkoju jums 
už pagalbą. 

— Man malonu ką nors padaryti dėl jūsų. Ar norėjote matyti karalių? 

Džudit linktelėjo. Ji atsirėmė į Alano ranką, ir jis ją palydėjo į karaliaus kamba- 
rį. Jis buvo milžiniškas. Sienos apdailintos paneliais, ąžuolinės grindys išklotos persi- 
škais kilimais. 

— Grafiene! — sušuko ją pamatęs karalius. — Nereikėjo jums taip greitai keltis 
iš lovos. 

Padėjęs į šalį knygą, jis ištiesė jai ranką. 

— Jūs abu labai geri, — padėkojo Džudit, kai Henrikas ir Alanas jai padėjo 
atsisėsti į kėdę. — Jūsų didenybe, norėčiau pakalbėti su jumis vienu labai delikačiu 
reikalu. 

Karalius davė Alanui ženklą, ir riteris akimirksniu dingo iš kambario. 

— Taigi, koks jūsų tas reikalas, jeigu dar kaip reikiant nepasveikusi atėjote čia? 

Džudit nuleido akis. 

— Norėčiau gauti skyrybas. 

— Skyrybos — gana liūdna procedūra, — ne iš karto atsakė jis. — Ar turite tam 
priežasčių? 

Buvo galimos dvejopos skyrybos, leidžiamos esant trims priežastims. Geriau- 
sia, ko galėjo tikėtis Džudit, — gyventi atskirai, kitaip tariant, iki gyvenimo pabaigos 
nesusitikti su Gavinu. 

— Svetimoteriavimas, — tyliai tarė ji. 

Henrikas kiek pamąstė. 

— Neužmirškite, kad tokiu atveju nė vienas iš jūsų negalėsite susituokti. 

— Aš ir nesiruošiu. Eisiu į vienuolyną — juk tam mane ir ruošė nuo vaikystės. 

— O Gavinas? Jūs atimate jam teisę turėti žmoną, kuri pagimdytų jam įpėdinių. 

— Ne, — sušnibždėjo Džudit, — aš neatimu jam tos teisės. 

Henrikas įdėmiai pažvelgė į ją. 

— Tada jums reikėtų peržiūrėti tą skyrybų variantą, kai jūsų santuoka panaiki- 
nama. Ar jūs nesate artimi giminaičiai? 

Džudit palingavo galvą. Karaliaus klausimas jai priminė Volterį Demari. 

— O Gavinas? Ar jis nebuvo susituokęs su kita? 

Džudit pakėlė galvą. 

— Jis tikrai yra piršęsis kitai moteriai. 

— O kas ji? 

— Ledi Elis Čatvort. 

— Ooch, — atsiduso Henrikas, atsišliedamas į krėslo atkaltę. — O dabar ji naš- 
lė, ir Gavinas nori ją vesti? 

— Taip. 

— Nemėgstu skyrybų, — apsiniaukė Henrikas. — Bet dar labiau man nepatinka, 
kai mano valdiniai nelaimingi. Skyrybos jums atsieis apvalią sumą. Tikriausiai popie- 
žius paprašys, kad pastatytumėte bažnyčią arba vienuolyną. 

— Aš tai padarysiu. 

— Ledi Džudit, duokite man laiko pagalvoti. Prieš ką nutardamas, turiu pasikal- 
bėti su tais, kuriuos šis reikalas tiesiogiai liečia. Alanai, — pašaukė jis, — palydėkite 
grafienę į jos kambarį ir žiūrėkite man, kad ji gultų pailsėti. 

Alanas plačiai nusišypsojo ir padėjo Džudit atsistoti. 

— Ledi Džudit atrodo labai liūdna, — tarė karalienė Elžbieta, įėjusi į kambarį iš 
karto, kai tik išėjo Džudit, ir sėsdamasi šalia vyro. — Galima įsivaizduoti, kaip ją 
paveikė vaiko mirtis. 

— Esmė ne tai, tiksliau, ne vien tai. Ji prašo skyrybų. 

— Ne! — sušuko karalienė, nuleisdama ant kelių mezginį. — Nesu dar mačiusi, 
kad vyras ir žmona taip mylėtų vienas kitą. Taip, jie ginčijasi ir vaidijasi. bet mes 
matėme, kaip lordas Gavinas nešė ją ant rankų ir bučiavo. 

— Atrodo, ledi Džudit ne vienintelė, kurtą jis bučiuoja. 

Elžbieta nieko neatsakė. Nedaugelis vyrų visą gyvenimą ištikimi. Ji žinojo, kad 
netgi jos vyras kartais... 

— Ar būtent dėl šios priežasties ledi Džudit prašo skyrybų? — pagaliau paklausė ji. 

— Taip. Atrodo, kai dar nebuvo vedęs Džudit, Gavinas prašė ledi Elis Čatvort 
rankos. Šis žodinis sutikimas gali būti rimtas pagrindas skyryboms, bet tiktai tada, 
jeigu ledi Elis sutiks priimti Gaviną. 

— O, ji sutiks! — piktai pareiškė Elžbieta. — Ji nesitvers savo kailyje iš laimės, 
kad susigrąžino Gaviną. Toji moteris ir taip iš kailio nėrėsi, kad jį gautų. 

— Apie ką tu kalbi? 

Elžbieta papasakojo vyrui po pilį sklandančius gandus, apie tai, kodėl ledi Džu- 
dit nukrito nuo laiptų ir prarado kūdikį. 

Henrikas apsiniaukė. 

— Man nepatinka, kad darosi tokie dalykai. Gavinui reikėtų būti atsargesniam. 

— Bet kažin ar tikrai jis įsitempė ledi Elis į lovą. Įtariu, kad ji pati tenai įlindo. 

— Vargšas Gavinas, — nusijuokė Henrikas. — Nenorėčiau atsidurti jo vietoje. 

— Ar tu su juo kalbėjai? Manau, kad jis nesutiks skirtis, — tarė Elžbieta. 

— Bet jeigu buvo susižiedavęs su ledi Elis dar prieš susituokdamas... 

— Tada kodėl gi ji tapo Edmundo Čatvorto žmona? 

— Aišku, — tarė Henrikas. — Reikia pažiūrėti, kas ir kaip. Nors vandens pavir- 
šius ramus, gelmėje, matyt, siaučia verpetai. Aš pasikalbėsiu ir su Gavinu, ir su ledi Elis. 

— Tikiuosi, kad tavo pokalbiai tęsis ilgai. 

— Nesuprantu. 

— Jeigu Džudit gaus leidimą gyventi atskirai, jų santuoka tuojau pat iširs. Bet 
Jeigu jie bus priversti dar kurį laiką pasilikti drauge, galiausiai, žinoma, supras, kad 
tikrai myli vienas kitą. | 

Henrikas su šypsena ir netgi kiek susižavėjęs pažvelgė į žmoną. O ji iš tikrųjų 
labai išmintinga. 

— Būtinai uždelsiu su galutiniu atsakymu, prieš siųsdamas prašymą popiežiui. 
Kur tu eini? — paklausė, Elžbietai pakilus. 

— Noriu pasikalbėti su Alanu Ferfaksu. Įdomu būtų sužinoti, ar jis sutiktų padė- 
ti damai, kuriai atsitiko nelaimė. 

Henrikas suglumęs pažvelgė į karalienę, paskui paėmė nuo stalo knygą. 

— Taip, brangioji. Tikiuosi, kad sutvarkysi šį reikalą be manęs. 

Po poros valandų į Džudit kamabarį vos ne su durimis įgriuvo Gavinas, patam- 
sėjusiu iš pykčio veidu. 

Džudit pakėlė akis nuo knygos. 

— Tu prašei karaliaus skyrybų! — suriaumojo jis. 

— Taip, — tvirtai atsakė ji. 

— Ar ketini apskelbti visam pasauliui apie mūsų kivirčus. 

— Taip, jeigu to prireiks, kad tavęs atsikratyčiau. 

— Tu užsispyrusi kaip asilas! — Jo akys svaidė žaibus. — Ar bent kartą esi 
paklausiusi proto.balso? 

— Mes skirtingai tai suprantame. Tu nori, kad aš tau kaskart atleisčiau neištiki- 
mybę. Ne vieną sykį taip ir buvo, o daugiau nebegaliu. Ketinu išsiskirti su tavim ir eiti 
į vienuolyną, kaip ir ruošiausi iki mūsų vestuvių. 

— Į vienuolyną! — netikėdamas šūktelėjo Gavinas ir nusišypsojo. 

Jis ryžtingai priėjo prie Džudit, pakišo vieną ranką jai po nugara, o kitą — po 
keliais, pakėlė ją iš lovos ir užspaudė burną bučiniu. Toks ūmus, netgi kažkoks žiau- 
rokas jo poelgis privertė Džudit suvirpėti iš geismo. Jos rankos pačios apsivijo jo kak- 
14, bet staiga Gavinas ją paleido, ir ji šastelėjo ant lovos, o plunksnų pūkai, išsprūdę iš 
pagalvės, išlėkė į orą ir uždengė ją nuo galvos iki kojų. 

— Žinok, kad tu niekada manęs neatsikratysi. Kai jau būsi pasirengusi pasakyti, 
kad aš tasai, kuris tau reikalingas, ateik pas mane. Gal ir sutiksiu priimti tave atgal, — 
neleidęs Džudit tarti nė žodžio, jis keliais šuoliais išlėkė iš kambario. 

Duryse išdygo Džoan, kurios veide buvo aiškiai matyti susižavėjimas. 

— Kaip tu drįsti... — pradėjo Džudit ir susičiaupė, pamačiusi kambarinės veido 
išraišką. — Kodėl taip į mane žiūri? — paklausė ji. 

— Todėl, kad jūs neteisi. Tas žmogus jus myli ir jums taip sakė, o jūs nenorėjote 
Jo girdėti. Visad palaikiau jūsų pusę, bet dabar gana. 

— Bet toji moteris... — kažkokiu keistu, vos ne maldaujamu balsu pratarė Džudit. 

— Nejaugi negalite jam atleisti? Kažkada jis manė, kad ją myli. Būtų niekšas, 
Jeigu ją užmirštų, vos tik išvydęs savo gražuolę nuotaką. Per daug iš jo reikalaujate. 

—- Bet mano kūdikis! — verksmingai tarė Džudit. 

— Aš jau pasakojau apie pinkles, suregztas Elis. Kodėl viskuo tik jį kaltinate? 

Džudit nieko neatsakė. Širdies žaizdos dėl mažylio mirties vis dar kraujavo. Matyt, 
jai tiesiog reikėjo kam nors suversti kaltę, ir Gavinas labai tam tiko. Žinojo, kad viskas, ką 
Džoan sakė apie Elis, — tiesa. Tą nakų viskas vyko žaibiškai, bet dabar, po daugelio die- 
nų, ji viską išanalizavo ir suprato, kad Gavinas gulėjo ant Elis nė nekrustelėdamas. 

— Jis tikina, kad jus myli, — ramiai tęsė Džoan. 

— Nejaugi nieko daugiau neveiki, tik klausaisi už durų? — atrėžė Džudit. 

Džoan nusišypsojo. 

— Noriu žinoti, kas vyksta tarp man brangių ir artimų Žmonių. Jis jus myli. O ką 
jūs jam jaučiate? 

— Aš... aš nežinau. 

Džoan iškošė pro dantis tokį stiprų žodelį, kad Džudit apstulbusi išpūtė į ją akis. 

— Jūsų motutei reikėjo jus išmokyti dar kai ko, be sąskaitų tvarkymo. Kaip gy- 
va, nesu mačiusi, kad moteris taip mylėtų vyrą, kaip jūs — lordą Gaviną. Nuo tos 
minutės, kai jis nukėlė jus nuo balto arklio, nenuleidžiate nuo jo įsimylėjusio žvilgs- 
nio. Ir vis dėlto prieštaraujate jam kiekviename žingsnyje... taip pat kaip ir jis, — pri- 
dūrė, Džudit dar nespėjus paprieštarauti. — Kodėl abu nesiliaujate niautis 1 nesutel- 

Džudit nusišypsojo pilnomis ašarų akimis. 

— Betgi jis manęs nemyli. O jei net ir taip, — labai pyksta. Nejaugi manai, jog 
turiu eiti pas jį ir pasakyti, kad nenoriu skirtis, kad aš... aš... 

Džoan nusikvatojo. 

— Jūs netgi neįstengiate ištarti šių žodžių. Jūs mylite jį, tiesa? 

— Taip, myliu, — visai rimtai atsakė Džudit. 

— Tada reikia ką nors sugalvoti. Negalite eiti pas jį, nes jis ilgus metus jums tai 
primins. Tuo labiau, kad jums iš to jokios naudos. Turite būti šalta ir protinga tuo 
metu, kai iš jūsų laukiama, kad raudosite ir dūsausite. 

— Raudoti ir!.. — įsižeidusi iškvėpė Džudit. 

— Ar supratote, ką turiu galvoje? Kažkada sakėte, kad per daug paisau žmogaus 
išorės, 0 aš atkirtau, kad jūs — per daug mažai. Dabar jums reikia kuo daugiau pasi- 
naudoti savo grožiu. 

— Bet kaip? Gavinas mane matė visokiausią, ir mano išorė jo niekaip nepaveiks. 


— Jūs taip manote? — nusijuokė Džoan. — Klausykite manęs, ir po keleto die- 
nų lordas Gavinas gulės prie jūsų kojų. 
— Toks vaizdas man suteiks didelį malonumą, — nusišypsojo Džudit. — Tai 


mane neblogai palinksmins. 

— Tada pasikliaukite manimi. Apačioje sėdi italų pirklys, jis atvežė audinių ir... 

— Kam man nauja suknelė? — šūktelėjo Džudit, žvilgtelėjusi į keturias dideles 
dėžes kambario kampe. 

Džoan lūpose pasirodė mįslinga šypsena. 

— Leiskite man tvarkytis su vyrais. O pati gulėkite ir ilsėkitės. Jums dar pri- 
reiks jėgų. 


Žinia, kad Džudit prašo skyrybų, aplėkė pilį žaibo greitumu. Skyrybos buvo ne 
toks jau retas įvykis, bet Džudit ir Gavinas susituokę vos keli mėnesiai. Rūmų gyven- 
tojai šią naujieną sutiko neįprastai. Moterys, didelių turtų paveldėtojos ir jaunos naš- 
lės, mūru stojo už Gaviną. Jos juto, kad ilgai užsitęsusi-meilė Elis Čatvort — jau pra- 
eitis, 0 Žavingai Žmonelei, matyt, taip ir nepavyks jo išturėti. Jos žiūrėjo į Gaviną kaip 
į vyriškį, kurio širdis laisva, ir suprato, kad greitai jam vėl reikės ieškotis žmonos ir 
galbūt pasirinks vieną iš jų. 

Na, 0 vyrai tiesiog negalėjo pamerginti Džudit. Karalienė neleido jos nuo savęs 
nė per žingsnį, rodydama ypatingą dėmesį, arba, kaip juokėsi vyrai, rūpindamasi kaip 
lokė lokiuku. 

Aptarinėjo ir tai, kad šį kartą karalius Henrikas sulaužė savo taisyklę, leisdamas 
pasilikti rūmuose susipykusiai porai. Ledi Džudit buvo labai graži ir turtinga, to nenu- 
neigsi, bet vos tik kuris kavalierius prisiartindavo prie auksaakės gražuolės, iš karto 
pajusdavo sunkų Gavino žvilgsnį. Ir daugelis iš jų garsiai išsakydavo nuomonę, kad: 
gera pyla tikriausiai išmuštų Džudit iš galvos norą išstatyti visų pajuokai savo nesuta- 
rimus su vyru. 

— Miledi? 

Džudit pakėlė galvą nuo knygos ir išvydo besišypsantį Alaną Ferfaksą. Šiandien 
ji buvo apsivilkusi nauja labai paprasto modelio suknele su stačiakampe iškirpte ir 
ilgomis aptemptomis rankovėmis. Sijonas krito ant grindų gražiomis klostėmis, todėl 
Džudit eidama turėjo suknelės apačią persimesti per ranką. Suknelė buvo dailiai išsiu- 
vinėta, o labiausiai neįprasta jos spalva: juodai žydra kaip žiemos dangus vidurnaktį. 
Džudit netgi liemens diržu nepersijuosė, o vienintelis papuošalas — vėrinys su dideliu 
rubinu. Niekuo nepridengti plaukai laisvai bangavo ant nugaros. 

Kai Džoan parodė jai šią suknelę, Džudit prieštaravo, sakydama, kad ji jai netin- 
ka, nė nenujausdama, kad juoda spalva suteiks jos odai perlų baltumo atspalvį. Auksinis 
vėrinys paryškino neįprastą jos akių spalvą. Rusvų plaukų švytėjimas temdė rubiną. 

Alaną taip pakerėjo jos išvaizda, kad iš nuostabos jam net žandikaulis atvėpo. 
Taip ir stovėjo prasižiojęs, neatplėšdamas nuo Džudit akių. Matyt, galvojo jaunuolis, 
ji nė neįsivaizduoja, kad dėl jos kraustosi iš proto visi rūmų vyrai, o tuo pačiu ir jos 
sutuoktinis. 

— Sėdite namie, kai toks puikus oras? — pagaliau išlemeno Alanas. 

— Oras, atrodo, iš tikrųjų nuostabus, — nusišypsojo ji. — Turiu prisipažinti, 
per keletą pastarųjų dienų beveik nebuvau išėjusi į tyrą orą. 

Alanas padavė jai ranką. 

— Tada gal teiktumėtės pasivaikščioti su manim? 

Džudit pakilo ir atsirėmė į jo ranką. 

— Mielai, sere. 

Ji džiaugėsi, kad gali pasikalbėti su vyru. Pastaruoju metu visi stengėsi būti to- 
liau nuo jos. Pagalvojusi apie tai, Džudit nusijuokė. 

— Kas jus taip pralinksmino? — paklausė Alanas. 

— Tiesiog tu labai drąsus. Praeitą savaitę jau pradėjau galvoti, ar tik nesergu aš 
raupais ar kuo dar baisesniu. Vos tik Žžvilgteliu į vyriškį, jis mirtinai išbąla ir dingsta. 

Dabar nusijuokė Alanas. 

— Kalta ne jūs, o jūsų vyras. Jis įbaugina visus jūsų gerbėjus. 

— Bet labai greitai... jis galbūt jau nebus mano vyras. 


— Galbūt? — pasitikslino Alanas iš apstulbimo pakėlęs antakius. — Kodėl sa- 
kote tai netvirtai? 

— Atrodo, mane mato kiaurai, — ne iš karto atsakė Džudit. 

Alanas uždėjo ranką ant jos delno. 

— Tiesiog jūs labai supykote. Toji ledi Elis... — jis nutilo, pajutęs, kad jos ran- 


ka įsitempė. — Buvo kvaila iš mano pusės priminti jums apie ją. Vadinasi, jūs atleido- 
te savo vyrui? 

— Argi galima mylėti neatleidžiant? — nusišypsojo ji. — O jeigu galima, vadi- 
nasi, tokia mano lemtis. 

— Kodėl neinate pas jį ir nebaigiate to ginčo? 

— Jūs nepažįstate Gavino! Jis papūs iš puikybės uodegą kaip povas ir 1ms man 
pamokslauti. 

Alanas nusijuokė. 

— Tada turite jį priversti ateiti pas jus. 

— Tą patį sako ir mano kambarinė, nors ji neketina manęs mokyti, kaip susigrą- 
Žinti vyrą. 

— Yra tik vienas būdas. Jis labai pavydus. Pabūkite ilgėliau su kitu, ir lordas 
Gavinas greitai pripažins savo klaidą. 


— Bet su kuo? — paklausė apstulbusi Džudit. prisiminusi, kad beveik nieko 
rūmuose nepažįsta. 
— Jūs “sužeisite" mano širdį, — nusijuokė Alanas, prispausdamas ranką prie 
) J 


krūtinės. 

— Jūsų? Kažin ar jums bus maloni mano draugija. 

— Tada man teks prisiversti kurį laiką pabūti su jumis. Tikriausiai tai bus labai 
nelengva. O rimtai kalbant, aš dar negrąžinau jums skolos. 

— Bet jūs man nieko neskolingas. 

— Ne, skolingas. Mane panaudojo, kad suregztų jums pinkles. 

— Pinkles? Nesuprantu, apie ką jūs kalbate. : 

— Tai mano paslaptis. Imkime ir pasikalbėkime apie linksmesnius dalykus. Sian- 
dien — linksmybių diena. 

— Taip, — sutiko ji. — Mes beveik nepažįstame vienas kito. Papasakokite apie 
save. 

Alanas šelmiškai nusišypsojo. 

— Mano gyvenimas ilgas ir labai įdomus. Dienos neužtektų apie jį papasakoti. 

— Tai pradėkite, — linksmai pasiūlė Džudit. 


Dvidešimt devintas skyrius 


Alanas ir Džudit išėjo iš triukšmo ir bruzdesio perpildytos karaliaus pilies ir 
pasuko į parką, dunksantį už jos sienų. Jie vaikštinėjo ilgai, ir abiem tai patiko. 

Džudit praleido šią dieną ne tuščiai. Ji suprato, kiek mažai vyrų sutiko per savo 
gyvenimą. Pasirodė, kad Alanas — įdomus pašnekovas, ir laikas lėkte pralėkė. O jis 
nustebo, kad Džudit tokia išsimokslinusi. Abu juokėsi iš to, kad kambarinės prigalvo- 
davo apie Džudit įvairių romantiškų istorijų, 0 ji paskui skaitydavo jas balsu. Alanas 
matė, kad Džudit nenutuokia, kokia neįprasta buvo jos vaikystė. 

Ir tiktai pasivaikščiojimui baigiantis, ji prašneko apie savo šeimyninį gyvenimą. 
Apie tai, kaip pertvarkė Gavino ūkį, probėgšmais užsimindama ir apie savo pokalbį su 
ginklakaliu. Dabar Alanas suprato Gavino įniršio protrūkių priežastį. Vyrui reikia ypa- 
tingos kantrybės, kad sutiktų pasitraukti į šešėlį ir leistų Žmonai rodyti savo pranašumą. 

Taip jie plepėjo ir juokėsi, kol saulė pasislėpė už horizonto. 

— Mums laikas grįžti, — tarė Alanas. — Bet man labai liūdna, kad ši diena 
baigiasi. 

— Ir man, — prisipažino Džudit. — Iš tikrųjų, šis pasivaikščiojimas buvo labai 
malonus, ir džiaugiuosi, kad nors trumpam palikau pilį. Ten viešpatauja apkalbos ir 
intrigos. 

— Ir vis dėlto tenai ne taip jau blogai, žinoma, kol netampi piktų pašaipų auka. 

— Vadinasi, būtent tuo aš ir tapau? — paklausė Džudit. 

— Taip. Seniai jau apie kas nors taip liežuvavo. 

— Sere Alanai, — nusišypsojo ji. — Jūs negailestingas. — Ji paėmė jį po ranka. 

— Aha! — pasigirdo kažkieno balsas. — Tai šit kur jūs slepiatės? 

Atsisukusi Džudit pamatė Elis. 

— Jis bus mano! — sušnypštė toji, žengdama prie Džudit. — Kai atsikratys ta- 
vęs, ateis pas mane. 

Džudit pasitraukė į šalį. Mėlynos Elis akys keistai degė. Lūpos persikreipė, ap- 
nuogindamos kreivus dantis, visuomet taip kruopščiai slepiamųs. 

Alanas atsistojo tarp jų. | 

— Nešdinkitės 1š čia! — negarsiai, bet grasinamai ištarė jis. 

— Vadinasi, tu slapstaisi už meilužio nugaros? — tęsė Elis, nekreipdama dėme- 
si0 į Alaną. — Nejaugi negali sulaukti skyrybų? 

Alanas čiupo Elis už peties. 

— Nešdinkitės iš čia ir nesirodykite. Jei nors kartą pamatysiu jus šalia ledi Džu- 
dit, teks kalbėtis su manim. 

Elis jau ketino kažką sakyti, bet Alano pirštai stipriai spūstelėjo jai petį. Išsprū- 
dusi ji nubėgo. 

Alanas atsisuko į Džudit ir pamatė, kad ji žiūri Elis pavymui. 

— Jūs atrodote išsigandusi. 

— Aš iš tikrųjų išsigandusi, — pratarė ji ir pasitrynė rankas. — Kai ji netoliese, 


AKSOMINĖ PRIESAIKA 197 


į Mane tarsi padvelkia šalčiu. Kažkada laikiau ją savo priešu, dabar man tiesiog jos 
gaila. 

— Jūsų gera širdis. Kiti jūsų vietoje neapkęstų jos už niekšybes. 

— Aš taip pat neapkenčiau. Gal ir dabar nekenčiu. Bet negaliu jos kaltinti dėl 


savo nelaimių. Daugelio jų priežastis buvau aš pati ir... — ji nutilo ir nuleido akis. 
— Ir jūsų vyras? 
— Taip, — sušnibždėjo ji. — Gavinas. 


Alanas stovėjo prie pat jos. Ant žemės jau nusileido sutemos, o parke buvo be- 
veik visai tamsu. Jis praleido su ja visą dieną. Sunku pasakyti, kas jaunuolį stumtelėjo 
šiam žingsniui: gal jos plaukų švytėjimas, gal auksaspalvės akys — bet jis suprato, 
kad negalės susilaikyti, nepabučiavęs Džudit. Paėmė ją už smakro, ir jų lūpos susitiko. 

— Švelnioji, puikioji Džudit, — sušnibždėjo Alanas. — Tu visada galvoji apie 
kitus ir niekad — apie save. 

Pasilenkęs vėl ją pabučiavo. 

Džudit apstulbo. Alano bučiniai jos neįžeidė, bet ir aistros ugnies neįžiebė. Akys 
liko atmerktos. ir ji pastebėjo, kad Alano blakstienos meta šešėlius jam ant skruostų. 
Jo lūpos buvo minkštos ir švelnios, bet nepažadino joje atsakomojo geismo. 

Kitą akimirką pasaulis staiga persiskyrė, tarsi iš požemių būtų išsiveržusi pra- 
garo ugnis. Džudit negailestingai atplėšė nuo Alano, ir ji smarkiai trenkėsi nugara į 
medį. Protas aptemo, sutavaravo akyse. Lyg pro miglą pamatė gulintį ant žemės Alaną, 
iš perkirstos jo lūpos tekėjo kraujas. Vaikinas trynė žandikaulį. O Gavinas užsimojo 
vėl smogti. 

— Gavinai! — sukliko Džudit ir puolė prie jo. 

Bet jis nusviedė ją šalin. 

— Kaip tu drįsti prisiliesti prie to, kas priklauso man? — įniršęs sušnypštė jis 
Alanui. — Gyvybe už tai atsakysi! 

Alanas akimirksniu pašoko ir išsitraukė špagą. Vyrai įrėmė kits į kitą akis, pik- 
tai išpūtė šnerves. 

Džudit atsistojo tarp jų veidu į Gaviną. 

— Ar nori kautis dėl manęs, kai jau manęs išsižadėjai? 

Gavinas ne iš karto pastebėjo Džudit ir suvokė, ką ji sako. Lėtai perkėlė žvilgsnį 
nuo Alano prie jos. 

— Ne aš tavęs išsižadėjau, — ramiai tarė jis, — 0 tu manęs. 

— Tu dave: tam dingstį! — susijaudino Džudit. — Būtent tu priešinaisi mano 
meilei visą laiką, kol gyvenome kartu. 

— Tu niekad nesiūlei man savo meilės, — tyliai prieštaravo jis. 

Džudit įdėmiai pažvelgė į jį, ir jos įniršį lyg vėjas nupūtė. 

— Gavinai, per visą mūsų šeimyninį gyvenimą tiek ir tedariau, kad siūliau tau 
savo meilę. Stengiausi būti tokia, kokią norėjai mane matyti, tu juk svajojai, kad bū- 
čiau panaši į... ją! Bet aš galiu būti tik pati savimi. 

Džudit palenkė galvą, norėdama paslėpti ašaras. 

Gavinas Žengė prie jos, bet tučtuojau sustojo, su neapykanta žvilgtelėjęs į Alaną. 

Pajutusi, kad grėsmė vėl atsinaujino, Džudit pakėlė akis. 

— Jeigu nuo jo galvos nukris bent plaukelis, tu to labai pasigailėsi, — įspėjo ji. 
šypsena. 

— Aš jau maniau, kad manoji Džudit dingo amžinai, — sušnibždėjo jis, — o 
pasirodo, ji tik slėpėsi po rimtuolės kauke. 

Alanas užsikosėjo, norėdamas sulaikyti besiveržiantį juoką. 

Išdidžiai išsitiesusi ir atstačiusi smakrą, Džudit nuėjo šalin nuo vyrų, iki širdies 
gelmių įsižeidusi, kad jie abu iš jos juokiasi. 

Draskomas dviejų norų — pulti Alaną Ferfaksą ir pasivyti savo žmoną, Gavinas 
kelias sekundes žvelgė jai įkandin. Ir Džudit laimėjo šią sunkią kovą: pribėgęs prie 
jos, Gavinas apglėbė per liemenį ir kilstelėjo. Alanas skubiai dingo krūmokšniuose, 
kad nekliudytų įsimylėjėliams. 

— Jeigu nesiliausi, įkelsiu tave į medį ir laikysiu ten, kol visas tavo kūnas pastirs. 

Toks baisus grasinimas privertė Džudit nusiraminti. taip jos ir nepaleidęs, Gavi- 
nas atsisėdo ant žemės. 

— Štai šitaip jau geriau, — užbaigė jis. — O dabar kalbėsiu su tavim, o tu klau- 
syk. Tu mane viešai įžeidei. Ne! — įspėjo žmoną, — tylėsi, kol baigsiu. Galiu pakęsti, 
kai stumi mane į kvailą padėtį mūsų pilies gyventojų akyse, bet jau ir čia, karaliaus 
pilyje, sumanei daryti tą patį. ir dabar iš manęs juokiasi visa Anglija. Aš to jau sotus 
iki kaklo. 

— Užtat aš patyriau bent šiokį tokį malonumą, — šyptelėjo ji. 

— Šit kaip, Džudit. Vadinasi, tau tai patinka? 

Ji sumirksėjo. 

— Ne, nepatinka. Bet ne aš kalta dėl to, kad viskas taip atsitiko. 

— Tu teisi. Tu beveik niekuo nekalta, bet aš pasakiau, kad tave myliu, ir papra- 
šiau atleidimo. 

— O aš atsakiau... 

Jis privertė ją nutilti, prispausdamas prie lūpų delną. 

— Aš pavargau su tavimi kovoti. Tu mano žmona ir mano nuosavybė, tai nuo 
šiol su tavimi atitinkamai ir elgsiuosi. Nebus jokių skyrybų, — jo akys patamsėjo. — 
Ir tu daugiau nevaikštinėsi po parką su jaunais riteriais. Rytoj mes paliksime šį intrigų 
lizdą ir grįšime namo. Tenai, jeigu reikės, uždarysiu tave bokšte. Daug dar laiko pra- 
eis, kol piktos apkalbos nutils, bet aš pajėgsiu užkišti gerkles tiems, kas iš manęs juo- 
kiasi. — Jis nutilo, bet tylėjo 17 Džudit. — Man gaila, kad Elis pavyko suregzti mums 
žabangas, ir kartu su tavimi aš kenčiu dėl mūsų sūnaus mirties. Bet skyrybos negali 
pakeisti praeities ir pasukti laiko atgal. Belieka tiktai tikėtis, kad greitai susilauksime 
kito kūdikio, kurio gimimas padės tau apmalšinti čia patirtą skausmą. Gal ir nesutinki 
su manimi — man tai vis viena, vis tiek darysiu, kaip man reikės. 

Gavinas kalbėjo apgalvodamas kiekvieną žodį, bet Džudit nieko jam neatsakė. 
Ji sėdėjo nuleidusi akis, susidėjusi rankas ant kelių. 

— Ar neturi man ką pasakyti? — pagaliau neištvėrė jis. 

— O ką sakyti? Atrodo, kad man draudžiama turėti savo nuomonę. 

Gavinas įsmeigė akis į tolį. 

— Nejaugi tai tau taip nemalonu? 

Džudit, neįstengdama daugiau susivaldyti, nusijuokė. Gavinas pažvelgė į ją ap- 
stulbęs. | 

— Tvirtini, kad mane myli, kad uždarysi į bokštą, kur praleidome tiek naktų, 
atsidavę meilei ir glamonėms, kad laikysi mane atskyręs nuo žmonių. Pripažįsti, kad 
moteris, kuriai prisiekei amžiną meilę, pasirodė niekšiška. Tu kalbi man visa tai ir čia 
pat klausi, ar man tai nemalonu. Bet juk davei man tai, apie ką svajojau nuo tos akimir- 
kos, kai pirmą kartą pamačiau tave prie bažnyčios. 

Gavinas nenuleido nuo jos akių. 

— Džudit... — netvirtai pradėjo jis. 


AKSOMINĖ PRIESAIKA 199 


— Aš myliu tave, Gavinai, — nusišypsojo ji. — Nejaugi taip sunku tai suprasti. 

— Bet prieš tris dienas... skyrybos... 

Šį kartą ji pridėjo pirštelius jam prie lūpų. 

— Prašai manęs atleidimo. Kodėl gi negali ir tu pats man atleisti? 

— Taip, — sušnibždėjo jis ir pasilenkęs ją pabučiavo, paskui staiga atšlijo. — O 
kaipgi tas jaunuolis, kuris tave bučiavo? Aš jį užmušiu! 

— Ne! Tai.buvo draugiškas bučinys. 


— Nepanašu!.. 
— Tu vėl pradedi pykti? — susijaudinusi paklausė Džudit, 0 jos akys piktai su- 
blizgo. — Kelias dienas aš stebėjau, kaip tave ryja akimis pulkai moterų. 


— Man reikėjo tuo džiaugtis, — nusijuokė Gavinas, — tačiau nejutau jokio ma- 
lonumo. Tu sugadinai mane visiems laikams. 

— Nesuprantu. 

— Tos moterys plepėjo tik apie tualetus, papuošalus ir... — Gavino akyse blyks- 
telėjo šelmiškos kibirkštėlės, — kremus veidui. Man vėl buvo šis tas neaišku su są- 
skaitomis, bet tarp tų damų neradau nė vienos, kuri galėtų man padėti. 

Džudit iš karto surimtėjo. 

— Tu vėl leidai kepėjui mus apvogti? — ji pabandė atsistoti. — Eime. Turiu kuo 
skubiausiai peržiūrėti sąskaitas. 

Bet Gavinas dar stipriau ją spūstelėjo. 

— Niekur tu neisi! Velniop knygas! Nejaugi savo žaviai burnytei negali rasti 
kito užsiėmimo, kaip tik be paliovos taukšti? 

Ji nutaisė nekaltą veido išraišką ir nusišypsojo. 

— Betgi sakei, kad aš — tavo nuosavybė, o šeimininkas čia tu. 

— Tai eime, verge, — nekreipdamas dėmesio į jos erzinimus, baigė Gavinas, — 
tr paieškokime nuošalesnės vietelės šitame miške. 

— Klausau, mano pone. Mielai. 

Susiėmę už rankų, jie pasuko į miško gilumą. 

Bet sutuoktiniai klydo, manydami esą vieni. Elis girdėjo kiekvieną jų Žodį, o jos 
mėlynų akių žvilgsnis, įremtas į jaunąją porą, buvo kupinas įniršio. 

— Ei1me, mergaite mano, — tarė Ila, timptelėjusi paskui save šeimininkę. 

Su neapykanta ji pažvelgė tolstančiai porai pavymui. Jie laikėsi susikibę už ran- 
kų, o jų kūnai lietėsi. “Tie velnio išperos tyčiojasi iš mano Elis!" — galvojo senė. 
Savo juokais ir pokštais vos neišvarė jos mergaitės iš proto. Bet jie dar atsiims už tai, 
prisiekė Ila. 


— Labas rytas, — sušnibždėjo Džudit ir prisiglaudė prie vyro. Jis pabučiavo ją 
į kaktą. — Ar tikrai mes šiandien išvažiuojame? 

— Jei nori. 

— Taip, labai. Man įkyrėjo tos apkalbos, pavargau nuo veidmainiškų žvilgsnių 
tir kvailų klausimų, su kuriais prie manęs kimba vyrai. 

— Kokie vyrai? — sužiuro Gavinas. 

— Neužsipulk manęs, — įspėjo ji ir staiga atsisėdo. Antklodė nuslinko nuo jos 
nuogo kūno. — Turiu pasikalbėti su karaliumi! Nedelsiant! Negaliu leisti, kad jis rū- 
pintųsi skyrybomis, kurių visai nenoriu. Gal pavyks sulaikyti pasiuntinį. 

Gavinas prisitraukė ją, parvertė ir švelniai krimstelėjo ausies spenelį. Visą va- 
kar vakarą jie praleido miške, mėgaudamiesi vienas kito glamonėmis ir švelnumu, be- 
veik visa naktis praėjo mylintis, bet jis taip ir nenumalšino savo aistros. 

— Tau nereikia niekur skubėti. Joks pasiuntinys nesiruošia į kelią, pas popiežių. 

— Nesiruošia? — nusistebėjo Džudit, pasitraukdma nuo jo. — Ką tu sakai? Juk 
tiek dienų praėjo nuo to laiko, kai kalbėjausi su karalium apie skyrybas. 

— Jis: nieko niekur nesiuntė. 

Džudit atsisėdo. 

— Gavinai! Reikalauju atsakymo. Tu kalbi mįslėmis. 

Jis taip pat atsisėdo. 

— Karalius Henrikas iš karto po pokalbio su tavim pasakė, kad nori skirtis, ir 
paklausė, ar aš sutinku. Atsakiau, kad kreipdamasi į jį su tokiu neapgalvotu prašymu tu 
pasikarščiavai, taip elgeisi todėl, kad buvai labai įpykusi. Pasakiau, kad labai nedaug 
laiko praeis, ir tu to gailėsiesi. 

Džudit akys išsiplėtė iš pykčio. 

— Kaip drįsai! — iškvėpė ji. — Aš turiu teisę!.. 

— Džudit, — nutraukė jis ją, — negalima duoti ištuokos kiekvienai ant savo 
vyro supykusiai žmonai. Greitai taip visos šeimos iširtų. 

— Bet tu neturėjai teisės... 

— Turėjau! Tu mano žmona, ir aš tave myliu. Kas gi dar, be manęs, turi teisių į 
tave? O dabar eikš pas mane, ir patylėkim. 

— Neliesk manęs! Kaip pažiūrėsiu karaliui į akis po to, ką tu jam prišnekėjai? 

— Tu žiūrėjai į jį visas šias dienas, ir nieko neatsitiko. 

Gavinas godžiomis akimis spigino į nuogą žmonos krūtinę. 

Džudit čiupo antklodę ir įsisupo į ją. 

— Tu pasijuokei iš manęs! 

— Džudit, — grasinamai tarė Gavinas, — dėl tavęs mane užgriuvo kalnai nema- 
lonumų. Iš manęs šaipėsi, tyčiojosi — ir vis dėl to, kad paikinau tave. Bet pakaks. 
Jeigu blogai elgsiesi, permesiu tave per kelį ir prilupsiu. O dabar eikš čia! 

Džudit ketino jam paprieštarauti, bet apsigalvojo. Nusišypsojusi jaukiai įsitaisė 
po vyro pažastimi. 

— Kodėl buvai taip labai įsitikinęs, kad nesiskirsiu su tavimi? 

— Supratau. jog mano meilė tau pakankamai didelė, kad sutrukdyčiau tai pada- 
ryti. Iš tikrųjų būčiau uždaręs tave bokšte, kad niekam neatitektum. 

— Ir vis dėlto kentėjai visas tas patyčias. 

— Nesirengiau skirtis su tavimi, — numykė jis, — bet nemaniau, kad leisi išsi- 
lieti savo nuoskaudai ir skausmui. Be to, užmiršau, kad pilis — apkalbų ir intrigų liz- 
das. Neįmanoma, kad kas liktų nepastebėta ir nebūtų plakama visų liežuviais. 

— O kaip gandai pasklinda? 

— Manau, kad juos išnešioja kambarinės. Kaipgi visi sužinojo apie Elis niekšybę? 

Džudit pakėlė galvą. | 

— Nedrįsk nė jos vardo minėti man girdint! 

Jis priglaudė galvą prie jos krūtinės. 

— Vadinasi, tavo širdis negali atleisti? Ta moteris mane myli. kažkada maniau, 
kad ir aš ją — taip pat. Dėl tos meilės ji ryžosi tokiam žingsniui. 

Džudit piktai atsiduso. 

— Tu vis dar netiki tuo, kas apie ją kalbama, taip? 

— O tu vis dar pavyduliauji? — nusišypsojęs paklausė jis. 

Ji rimtai pažvelgė į vyrą. 

— Kažkuria prasme — taip. Ji visada tau liks idealia moterimi. Šventai tiki, kad 
viską, ką ji iškrėtė, darė dėl meilės tau. Tau ji atrodo tyras, be dėmelės moters įsikū- 
nijimas ir visad liks tokia. Tuo metu, kai aš... 

— Ką — tu? — paerzino jis. 

— Aš žemiška. Moteris, kurią tu turi, kuri tau priklauso. O Elis įkūnija tau nepa- 
siekiamą, nežemišką meilę. 

— Tvirtini, kad aš neteisus, — apsiniaukė Gavinas, — bet tada paaiškink man, 
kas gi daugiau skatino ją taip pasielgti? 

Džudit liūdnai palingavo galvą. 

— Godumas. Ji mano, kad tu jai priklausai, 0 aš tave iš jos atėmiau. Tave ji myli 
ne daugiau už mane, tiktai tu gali teikti malonumą jos kūnui... nors ir trumpą. 

— Ar tu nori mane įžeisti, — kilstelėdamas ant alkūnės, paklausė Gavinas. 

— Ne, bet aš girdėjau visokių kalbų. Vyrai skundžiasi, kad ji patiria malonumą 
tiktai tada, kai su ja elgiamasi šiurkščiai. 

Gavinui užgniaužė kvapą. 

— Daugiau nekalbėkime apie tai, — pagaliau šaltai tarė jis. — Esi mano žmona, 
ir aš tave myliu, bet neapkęsiu kad šmeižtum vargšę moterį. Tu nugalėjai, o ji pralai- 
mėjo, ir to tau turėtų pakakti. 

Džudit tankiai sumirksėjo, norėdama nuvyti nekviestas ašaras. 

— Gavinai, aš tave myliu, labai myliu, bet bijau, kad tavo širdis nepriklausys 
man visa, kol joje — akla meilė Elis. 

— Tu nepagrįstai manęs pavyduliauji, — suspaudęs Džudit glėby, tvirtino Gavinas. 

Džudit suprato, kad kalba tuščiai. Visą gyvenimą jai teks tenkintis apgailėtinais 
Gavino meilės likučiais ir dalytis jo širdį su šalta kaip ledas šviesiaplauke Elis. Ir jo- 
kie Žodžiai to nepakeis. 


Paaiškėjo, kad Džudit ne taip lengva skirtis su tais rūmų žmonėmis, kuriuos spė- 
jo pamilti. Karalienė tapo artima jos drauge. O darydama reveransą karaliui, ji pajuto, 
kad skruostai suliepsnojo iš gėdos. Gailėjosi, kad prašydama skyrybų davė peno rūmų 
gyventojų apkalboms, bet antra vertus jeigu ji nebūtų laiku supratusi savo klaidos, 
dabar jie su Gavinu jau nebebūtų drauge. 

Pakėlusi į karalių akis, Džudit nusišypsojo. Jie su Gavinu suprato, kad myli vie- 
nas kitą, ir tai buvo verta visų nemalonumų, kuriuos teko patirti dėl kvailo jos poelgio. 

— Mes ilgėsimės tokios gražuolės, — tarė karalius Henrikas. — Tikiuosi, greit 
vėl mus aplankysite. 

Gavinas savininkiškai apkabino žmoną per pečius. 

— Vis dėlto kas gi jums patraukliau: jos grožis ar pramoga, kurią ji jums surengė? 

— Gavinai! — aiktelėjo iš siaubo Džudit. 

Karalius garsiai nusikvatojo, atlošęs galvą. 

— Jūsų teisybė, Gavinai, — tarė liovęsis juoktis. — Prisiekiu, taip dar nesi- 
linksminau, kol gyvas. Esu įsitikinęs, kad kitos sutuoktinių poros ne tokios įdomios. 

— Tada jums tektų žvilgtelėti į Suiveną, — nusišypsojo Gavinas. — Girdėjau, 
kad pirmąją vestuvių naktį škotė Žmona puolė jį su peiliu. 

— Ar jis sunkiai sužeistas? — susijaudino Henrikas.. 

— Ne. — atsakė Gavinas. — Įsivaizduoju, kaip jis įniršęs. Nors toji moteris 
turėjo už ką ant jo pykti. Stivenas trimis dienomis pavėlavo į savo vestuves. 

Karalius Henrikas nepatikliai palingavo galvą. 

— Taip... Nepavydėtina dalia jam teko, — jis vėl nusišypsojo. — Užtat beni 
vienam iš brolių Mantgomerių viskas gerai susiklostė. 

— Taip, — sutiko Gavinas ir paglostė Džudit petį. — Iš tikrųjų, viskas gerai. 

Atsisveikinę su kitais rūmų gyventojais, jie išėjo 1š menės. Daiktai jau supakuo- 

ti — visą dieną prie jų triūsta. Pagal etiketą, kelionę reikėtų atidėti rytojui, bet visi 
žmonės norėjo namo ne mažiau už Džudit ir Gaviną. Pernelyg ilgai namai tušti: iš 
pradžių ilgokai užsibūta Demari pilyje, paskui — rūmuose. 

Sėdę ant arklių ir pamojavę atsisveikindami lydintiesiems, jie pagaliau pajudė- 
jo. Ir tiktai vienas Žmogus neramiai žvelgė jiems pavymui. Alanas Ferfaksas labai sten- 
gėsi, bet jam taip ir nepavyko pritykinti prie Džudit vienos ir įspėti, kad šiandien anks- 
ti rytą Elis Čatvort, lydima tarnų, su visa manta iškeliavo 1š karališkosios pilies. Visi 
manė, kad ji susitaikė su savo pralaimėjimu, pamačiusi, kad Džudit ir Gavino santuoka 
neiširs, kad sutuoktiniai vėl gražiuoju. Visi, tiktai ne Alanas... Jis jau spėjo perprasti 
niekšišką Elis prigimtį ir suprato, kad ji niekada neatleis tokio pažeminimo. Jaunuolis 
neabejojo, kad toji moteris kaip įmanydama stengsis atkeršyti. 

Palydintiesiems išsiskirsčius ir kavalkadai su Džudit ir Gavinu Montgomeriais 
priešaky išnykus iš akių, Alanas sėdo ant žirgo ir nusekė paskui juos. Atsargumas ne- 
kenks, bent jau tol, kol ledi Džudit pasieks savo pilį ir tarp jos sienų bus saugi. Alanas 
nusišypsojo ir pasitrynė po Gavino smūgio vis dar tebemaudžiantį žandikaulį. Niekam 
nepasakojo, kad būgštauja dėl Elis kėslų, nes gerai žinojo, kad lordas Gavinas įtaria, 
jog Alanas vis tebežvilgčioja į jo žmoną. Gal taip ir yra, pagalvojo jaunuolis. Tiksliau, 
taip buvo iš pradžių, o dabar, susipažinęs su Džudit artimiau, elgėsi su ja kaip su jau- 
nesniąja seserimi. 

Alanas atsiduso ir vos nesusijuokė balsu. Gerai, kad gali bent jau pats sau tai 
prisipažinti. Kai moteris žiūri į vyrą tokiomis akimis, nebėra ko tikėtis. 


Trisdešimtas skyrius 


Džudit pasimėgaudama pliuškenosi šiltame vandenyje. Bet dar maloniau jaustis 
laisvai. Jų jau nestebėjo rūmų liežuvautojų akys, niekas neaptarinėjo, tinkamai ar ne- 
tinkamai elgiasi. O jie elgėsi iš tikrųjų ne taip, kaip derėtų grafui ir grafienei, didelių 
valdų savininkams. Trečią kelionės dieną jie aptiko šį nuostabų ežeriuką, kurio vieną 
krantą slėpė virš vandens linkstančios ievos, sukurdamos jaukią priedangą. Ir dabar 
Džudit su Gavinu šėlo vandenyje kaip vaikai. 

— O, Gavinai, — tyliai pratarė Džudit. 

Gavinas nusijuokė ir pačiupęs ją ant rankų metė į vandenį. Jau daugiau kaip 
valandą jie žaidė vandenyje, vaikydamiesi ir glamonėdami vienas kitą. Pakrantėje mė- 
tėsi paskubomis nusimesti drabužiai. 

— Džudit, — sušnibždėjo Gavinas, prispausdamas ją prie savęs, — tu verti ma- 
ne užmiršti savo pareigas. Mano žmonės taip nepratę. 

— Ir aš nepripratusi prie tokio dėmesio, — atkirto toji, kandžiodama jam petį. 

— Ne, nepradėk vėl. Turiu grįžti į stovyklą. 

Džudit atsiduso, suprasdama, kad jis teisus. Jie išlipo ant kranto. Greitai apsi- 
rengęs, Gavinas laukė Džudit. 

— Gavinai, — nusišypsojo ji, — kaip aš galiu rengtis, kai žiūri į mane tokiu 
žvilgsniu? Eik į stovyklą, greitai tave pasivysiu. 

— Nenoriu palikti tavęs vienos, — apsiniaukė jis. 

— Iki stovyklos tėra pora žingsnių. Nieko man neatsitiks. 

Jisai suspaudė ją glėby. 

— Atleisk, kad taip įkyriai tave sergėju. Po vaiko mirties aš jau vos nepraradau 
tavęs. 

— Galėjai mane prarasti visai ne dėl ligos, — tarė ji. 

Jis nusijuokė ir tekštelėjo delnu jai žemiau juosmens. 

— Renkis, viliūge, ir greičiau grįžk į stovyklą. 

— Klausau, mano pone, — atsakė ji. 

Jis nuėjo, ir Džudit ėmė lėtai rengtis. Ji mėgavosi vienatve, nors trumpam galė- 
dama pasinerti į malonius prisiminimus. Per paskutines tris dienas ji gyveno tikroje 
palaimoje. Pagaliau Gavinas priklauso jai. Jiems daugiau nereikia slėpti meilės vie- 
nam nuo kito. 

Apsirengusi Džudit dar nėjo į stovyklą, o įsitaisė po medžiu, norėdama dar tru- 
putį pasimėgauti tyla ir ramybe. 

Bet ji klydo, manydama esanti čia viena. Netoliese slapstėsi Žmogus, nė minutėlei 
neišleisdamas jos iš akių nuo tos akimirkos, kai išvyko iš karaliaus pilies. Tačiau ji apie 
tai nė neįtarė. Alanas Ferfaksas stengėsi nepakliūti jai į akis ir nesutrukdyti vienatvės. 

Šiandien jis pirmąsyk pajuto kažkokį palengvėjimą. Įtampa atslūgo. Kartais vai- 
kinas klausdavo savęs, kodėl seka paskui tą moterį. Juk ją lydi vyras, nesitraukiantis 
nuo jos nė per žingsnį. 

Koneveikdamas save už kvailumą, Alanas taip užsigalvojo, kad neišgirdo žings- 
nių užpakaly. Staigus stiprus smūgis į galvą plokščiąja kardo puse,-ir vaikinas krito be 
žado ant minkšto lapų ir samanų kilimo. 

Gal po minutės Džudit ant galvos kažkas užmovė maišą ir užsuko jai rankas už 
nugaros, padarydamas galą bandymams priešintis. Storas audinys užslopino riksmą. 
Paskui ją persimetė per petį, ir nuo staigaus krestelėjimo ji vos nenualpo. 

Vyriškis priėjo prie nejudančio Alano ir klausiamai žvilgtelėjo į moterį, sėdin- 
čią ant arklio. 

— Palikite jį. Jis pasakys Gavinui, kad Džudit dingo. Gavinas ateis pas mane, ir 
tada pažiūrėsime, ką jis pasirinks. 

Iš vyro veido buvo sunku suprasti, ką jis mano. Jis buvo papirktas ir darė ką 
įsakytas. Permetęs surištą Džudit per arklio strėnas, jis stryktelėjo į balną ir nušuolia- 
vo paskui Elis Čatvort į mišką. 

Alanas atsigavo negreitai. Galvoje baisiai ūžė, tavaravo akyse. Ramstydamasis į 
medį, vargais negalais pakilo. Kai prašviesėjo akyse, prisiminė, kad Džudit pagrobė, ir 
suprato, jog turi kuo greičiau surasti Gaviną, kad siųstų žmones jos ieškoti. Alanas 
nusvirduliavo į stovyklą. 

Pusiaukely susitiko Gaviną. 

— Ką jūs čia veikiate? — supyko tas. — Ar dar maža, kad sukinėjotės apie ma- 
no žmoną rūmuose? Nejaugi manote, kad šį kartą paliksiu jus gyvą? 

— Džudit pagrobė! — vos apsuko liežuvį Alanas, spausdamas delnais sprogs- 
tančią iš skausmo galvą. 

Gavinas čiupo jaunuolį už krūtinės ir kilstelėjo nuo Žemės. 

— Jeigu dėl tavo kaltės jai kas nors atsitiks, aš... 

Alanas riktelėjo ir užmiršęs skausmą bandė išsiveržtu. 

— Tai jūs kaltas, kad jai gresia nelaimė! Nepanorote tikėti, kad Elis Čatvort gali 
padaryti niekšybę, todėl ir palikote Džudit vieną. 

— Ką čia tauški? , 

— Jūs kvailas kaip bato aulas! Elis Čatvort pagrobė jūsų žmoną, o jūs čia stovite 
ir malate liežuviu. 

Gavinas apstulbęs įsistebeilijo į jį. 

— Elis... mano žmoną... Netikiu! 

Alanas nusisuko. 

— Tikite ar ne, neketinu gaišti su jumis laiko. Josiu vienas jos gelbėti. 

Netaręs daugiau nė žodžio, Gavinas puolė į stovyklą. Greitai nedidelis raitelių 
būrys pavijo Alaną. 

— Į Čatvortų pilį? 

— Taip, — niūriai atsakė Alanas. 

Visą kelią, kol prijojo pilį, jie daugiau nepratarė nė žodžio. 


— Sveika atvykusi į mano namus, — pasisveikino Elis, kai nuo Džudit galvos 
kažkas nutraukė maišą. Su labai savimi patenkinta šypsena ji stebėjo belaisvę, godžiai 
gaudančią burna orą. — Ar tau nepatiko pasijodinėjimas? Labai gaila. Esu tikra, kad tu 
pripratusi prie prabangos, prie visko, kas geriausia. 

— Ko tu nori iš manęs? — paklausė Džudit. Jos rankos tebebuvo suveržtos už 
nugaros ir gėlė net pečius. 

— Iš tavęs man nieko nereikia, — pareiškė Elis. — Bet tu turi, kas man priklau- 
so, ir noriu tai susigrąžinti. 

Džudit išdidžiai kilstelėjo smakrą. 

— Tu kalbi apie Gaviną? 

— Taip, — sušnypštė Elis, — turiu omeny Gaviną. Mano Gaviną. Jis visada 
buvo mano. 

— Tai kodėl netekėjai už jo, kai tau piršosi? — ramiai paklausė Džudit. 

Elis išsprogino akis, lūpos pašaipiai išsiviepė, apnuogindamos kreivus dantis, o 
pirštai, suriesti it Žvėries nagai, griebė Džudit už veido. 

Toji spėjo išsisukti. 

Ila čiupo šeimininkę už rankos. 

— Mano brangioji, nereikia jos žodžių taip imti į širdį. Ji to neverta, — Elis, 
atrodo, kiek atlėgo. — Kodėl jums nepailsėti? — tęsė kambarinė. — Aš pabūsiu čia su 
ja. Turite gerai atrodyti, kai atvyks lordas Gavinas. 

— Iš tikrųjų, — sutiko Elis. — Turiu gerai atrodyti. 

Ji išėjo iš kambario, nė nežvilgtelėjusi į Džudit. 

Ila įsitaisė krėsle ir pasiėmė mezginį. 

— Kieno šie namai? — paklausė Džudit. 

Ila net galvos nepakėlė. 

— Tai Čatvortų pilis, vienas iš dvarų, kuriuos valdo Elis, — išdidžiai atsakė ji. 

— Kodėl mane čia atvežė? 

Virbalai Ilos rankose akimirką sustingo, paskui vėl ėmė švytruoti. 

— Mano ponia nori matyti lordą Gaviną. 

— Ir tu tuo tiki, — įsiplieskė jau neįstengdama tvardytis Džudit. — Tiki, kad 
toji pamišėlė tenori tik mano vyrą pamatyti? 

Ila nuleido mezginį ant kelių. 

— Nedrįskite vadinti mano ponią pamišėle. Nepažįstate jos taip kaip aš. Jos 
gyvenimas buvo nelengvas. Yra priežasčių... — ji atsistojo ir priėjo prie lango. 

— Tu nutuokei apie tai, taip? — tyliai tarė Džudit. — Apie tai, kad ji ne visai 
sveiko proto. Gavinas ją atstūmė, ir ji dėl to kuoktelėjo. 

— Ne! — sušuko Ila, bet tuojau pat nutilo. — Lordas Gavinas niekada neatstū- 
mė mano Elis. O ir koks gi vyriškis šitaip darytų? Ji graži, ji visada buvo puiki. Netgi 
vaikystėje buvo žavi mažytė. 

— Taip seniai ją pažįsti? 

— Taip. Aš visada buvau šalia jos. Kai gimė Elis, buvau jau tokio amžiaus, kai 
vaikų nebesitikima. Ją atidavė man prižiūrėti, ir ji tapo man lyg dangaus siųstoji. 

— Ir dėl jos tu pasirengusi viskam? 

— Taip, — tvirtai atsakė Ila. — Padaryčiau dėl jos bet ką. 

— Netgi nužudytum, kad ji galėtų gauti mano vyrą? 

Ila sunerimus: pažvelgė į Džudit. 

— Jūsų nežudys. Tiesiog mano ledi Elis reikia kurį laiką pabūti su lordu Gavi- 
nu, ojūs jai neleidžiate. Jūs pasiglemžėte viską, kas jai priklauso, ir nė kiek nesigailite 
mano ponios, kuri baisiai kankinasi. 

Džudit pajuto kylantį pyktį. 

— Ji man melavo, spendė visokias žabangas, darė viską, kad tik atimtų iš manęs 
vyrą. Jos niekšiškumas kainavo mano vaikui gyvybę. 

— Vaikui? — sušvokštė Ila. — Mano brangioji ponia negali turėti vaikų. Nejau- 
gi nesuprantate, kaip ji svajoja apie mažylį? Apie vaiką nuo lordo Gavino! Nuo žmo- 
gaus, kurį iš jos pagrobėte. Jūs praradote tai, kas turėjo priklausyti mano ledi Elis, 
vadinasi, nugalėjo teisingumas. 

Džudit norėjo kažką sakyti, bet susilaikė. Atrodo, ši senė tokia pat pamišusi kaip 
1r jos Šeimininkė. Kad ir kas atsitiktų, Ila visada gins Elis. 

— Ką jūs su manim darysite? 

Pamačiusi, kad Džudit nusiramino, senoji kambarinė vėl paėmė mezginį. 

— Jūs būsite mūsų viešnia... keletą dienų. Kai atvyks lordas Gavinas. jam bus 
leista kurį laiką pabūti su ledi Elis. O kai jie bus drauge, jis iš karto supras, kaip karš- 
tai ji jį myli. Pakaks kelių dienų — gal tiktai valandų, — kad lordas Gavinas jus už- 
mirštų, nes jis seniai ją myli, pamilo dar gerokai prieš sutikdamas jus. Ir jie susituoks. 
Tai bus tikros sutuoktuvės — iš meilės, o ne dėl žemių, kaip su jumis. Dabar mano ledi 
Elis — turtinga našlė. Ir kraičio Montgomeris gaus didžiules valdas. 

Džudit tylėdama sėdėjo ant kėdės ir stebėjo Ilą. Senosios kambarinės veidas at- 
rodė labai patenkintas. Džudit norėjo gauti atsakymus į daugelį klausimų: pavyzdžiui, 
kaip Elis ketina išlaisvinti Gaviną 1š santuokos, kad galėtų už jo ištekėti... Bet ji susi- 
tvardė ir nekamantinėjo kambarinės. Vis viena iš to jokios naudos. 


Kelias į Čatvortų pilį buvo ilgas ir liūdnas. Gavinas niūriai tylėjo. Jis negalėjo 
patikėti, kad Elis laiko Džudit nelaisvėje. Taip, jis žinojo, kaip niekšiškai Elis elgėsi 
rūmuose ir kokios kalbos apie ją sklinda, bet pats nematė joje nė menkiausios ydos. 
Vis dar laikė ją švelnia, gera ir įtikinėjo save, kad viską darė iš meilės jam. 

Didieji pilies vartai buvo atkelti. Gavinas triumfuodamas žvilgtelėjo į Alaną: 
jeigu čia būtų belaisvių, pilį rūpestingai saugotų. 

— Gavinai, — sušuko Elis, puldama jo pasitikti, kai šis įėjo į vidinį kiemą. — 
Kaip tikėjausi, kad kada nors atvyksi pas mane! 

Ji buvo išbalusi labiau nei paprastai, 0 žydra suknelė paryškino akių mėlynę. 

Gavinas atrodė skubąs ir nusisuko nuo ištiestų jos rankų. 

— Ar mano žmona čia? — šaltai paklausė. 

Elis išpūtė 1š nuostabos akis. 

— Tavo žmona? — su nekalčiausia išraiška veide pakartojo ji. 

Alanas čiupo Elis už peties. 

— Kur ji, tu kekše? Neturiu laiko terliotis su tavim. 

Gavinas sviedė jaunuolį šalin taip, kad tas iš visų jėgų trenkėsi į arklio šoną. 

— Nedrįsk jos paliesti! — įspėjo ir tarė Elis: — Noriu išgirsti atsakymą į savo 
klausimą. 

— Eime į vidų, — buvo bepradedanti Elis 1r susičiaupė, išvydusi surūstėjusį 
Gavino veidą. — Ji nepagerbė manęs savo apsilankymu. 

— Tada josime. Mano žmoną pagrobė, ir turime ją surasti. — Jis ketino šokti į 
balną. 

— Ne! Gavinai, neišjok! — suriko Elis, puldama prie jo. — Prašau tave, neišjok. 

Gavinas plėšė nuo savęs jos rankas. 

— Jūsų Žmona čia, — pasigirdo kažkieno balsas. Pakėlęs galvą, jis pamatė du- 
ryse stovinčią Ilą. — Toji moteris čia. Dabar jai niekas negresia, bet Jeigu atstumsite 


mano ledi Elis, jai bus blogai. 

Gavinas vienu šuoliu įveikė atstumą, skiriantį jį nuo kambarinės. 

— Tu grasini man, sena ragana? — jisai vėl pasisuko į Elis. — Kur ji? — griež- 
tai paklausė. 

Elis, kurios akys jau paplūdo didelėmis, žavingomis ašaromis, tylėjo. 

— Jūs gaištate laiką! — įsikišo Alanas. — Reikia apieškoti visus pilies užkampius. 

Gavinas žengė prie durų. 

— Jūs jos nerasite! 

Šis gergždžiantis balsas, niekuo neprimenantis švelnaus Elis balselio, privertė 
Gaviną staiga atsisukti. Smulkią jo buvusios mylimosios burnytę iškreipė pikta grima- 
sa, ir pagaliau jis pamatė, kokie kreivi jos dantys. Kodėl gi nepastebėjo to anksčiau? 

— Ji ten, kur niekas jos neras! — tęsė Elis, pirmąsyk leidusi sau nusimesti švel- 
nios ir kuklios rimtuolės kaukę. — Negi manote, kad tai šliundrai atiduosiu savo geriau- 
sią kambarį? Ji nusipelniusi tik atmatų duobės. 

Apstulbintas, kad Elis taip pasikeitė, Gavinas žengė prie jos. Stovinti priešais jį 
moteris niekuo nepriminė ankstesnės trapios ir silpnutės jo mylimosios. 

— Ar tu nežinojai, kad ji pergulėjusi beveik su visais apylinkės vyrais? Ar žinai, 
kad vaikas, kurio neteko, ne tavo, o Demari? — Elis paėmė jį už rankos. — Aš pagim- 
dysiu tau sūnų, — tarė ji. 

Gavinas pažiūrėjo į Elis. Šis naujas, dar neregėtas veidas ir balsas — apgailėti- 
nas prisiminimas tos, kurią jis kažkada pažinojo... 

— Dabar suprantate, dėl ko atstūmėte Džudit? — tyliai paklausė Alanas. — Ti- 
kiuosi, pagaliau pamatėte, kas akivaizdu visiems? 

— Taip, — su pasidygėjimu tarė Gavinas, — dabar aš viską matau. 

Elis pasitraukė atbula nuo vyrų, jos akys blykčiojo kaip laukinės. Pasikaišiusi 
sijoną, ji puolė bėgti, o Ila — iš paskos. 

Alanas norėjo jas vytis, bet Gavinas jį sulaikė. 

— Palikite ją ramybėje. Labiau norėčiau rasti savo žmoną, 0 ne bausti Elis. 

Slapstydamasi Elis perbėgo iš vieno pastato į kitą, akys klaidžiojo it pamišėlės. 
Gavinas pažvelgė į ją taip, tarsi būtų „sukėlusi jam pasibjaurėjimą! Kažkuri sąmonės 
kertelė kuždėjo, kad Ila seka i1š paskos, bet Elis neįstengė tuo pat metu galvoti apie 
kelis dalykus. Dabar ją užvaldė viena mintis, kad kita moteris atėmė iš jos mylimąjį. 
Elis lėkė bokšto laipteliais, nuolat atsisukdama pažiūrėti, ar jos kas neseka. 

Džudit pakėlė akis į duryse išdygusią savo varžovę, įniršusią, susivėlusią. 

— Taigi! — pareiškė Elis, vartydama akis kaip laukinė. — Vis dar manai, kad 
gali jį susigrąžinti? 

Nukryžiuota ant sienos, Džudit susmuko, jos gerklė užtino nuo riksmo, bet pro 
storas sienas neprasprūdo nė garsas. 

Elis ryžtingai perėjo kambarį. nuo žarijų krosnelės paėmė dubenėlį su karštu 
aliejumi, kuriame plaukiojo dagtis, ir atsargiai jį nešdama ištiestose rankose, kad ne- 
apsidegintų, pasuko prie belaisvės. 

— Tu nebūsi jam graži, kai aliejus sudarkys snukutį. 

— Ne! — sušnibždėjo Džudit, slėpdama veidą. 

— Išsigandai1? Dabar aš tavo gyvėnimą paversiu pragaru, kaip kad tu juo paver- 
tei manąjį. Kol tavęs nepažinojau, buvau laiminga. Bet nuo tada, kai pirmą kartą 1šgir- 
dau tavo vardą, mano gyvenimas pasikeitė. Turėjau tėvą, kuris karštai mane mylėjo. 
Gavinas mane dievino. Turtingas grafas prašė tapti jo žmona. O tu viską iš manęs at- 
ėmei. Tėvas nenori manęs pažinti, Gavinas nekenčia, mano turtuolis vyras guli kape. 
Ir viskas per tave, — ji grįžo prie krosnelės ir pastatė dubenėlį ant anglių. — Aliejus 
turi būti karštas, labai karštas. Kaip manai, kas atsitiks, kai neteksi savo grožio? 

Džudit suprato, kad su šia moterimi ginčytis beprasmiška, bet pabandė dar sykį. 

— Ką bedarytum su manim, tavo vyro tai nesugrąžins, o tavo tėvo nesu nė akyse 
regėjusi. 

— Mano vyro! — iškošė pro dantis Elis. — Ar manai, kad noriu jį susigrąžinti? 
Jis buvo baisus niekšas ir vis dėlto mane mylėjo, bet pasikeitė, kai pabuvo tavo vestu- 
vėse, privertei jį patikėti, kad aš jo neverta. 

Džudit negalėjo ištarti nė žodžio. Jos akys buvo tarsi prikaustytos prie dubenė- 
lio su aliejumi. 


— Mano pone, — susirūpinusi tarė Ila. — Turite eiti su manimi. Aš bijau. 

— Kas yra, sena baidyklė? 

— Mano pone. Bijau dėl jos. 

Gavinas visada iš visų jėgų stengėsi neskaudinti moterų. Netgi išvydęs Elis to- 
kią, kokia ji yra iš tikrųjų, negalėjo pranokęs save priversti ją pasakyti, kur Džudit. 
Dabar jis tvirtai sugniaužė senosios kambarinės riešą. | 

— Ką čia plepi? Jau pavargau nuo tų slėpynių. Kur mano žmona? 

— Aš nelinkėjau niekam bloga, — sušvagždėjo Ila. — Tik norėjau sugrąžinti jus 
mano pontai. Ji taip apie tai svajojo. Visada stengiausi duoti jai viską, ko ji norėjo, bet 
dabar bijau. Negeidžiu ledi Džudit bloga. 

— Kur ji? — pakartojo Gavinas, dar skaudžiau spūstelėdamas jai ranką. 

— Ji užtrenkė duris ir... 

— Vesk mus! — įsakė Gavinas, stumtelėdamas senę. 

Jie skubiai perėjo kiemą ir pasuko į bokštą. “Prašau tave, Viešpatie, — meldė 
Gavinas, — padaryk, kad Džudit nieko neatsitiktų". 

Nuo smūgio į duris Elis pašoko. Žinojo, kad skląstis ilgai neišlaikys, todėl čiu- 
po ilgą, aštrų peilį tr atrišusi Džudit prikišo jai prie gerklės. 

— Eik! — sukomandavo, kita ranka paėmusi dubenėlį su karštu aliejumi. 

Ant kaklo Džudit juto šaltus ašmenis, nuo dubenėlio, šmėžuojančio prieš akis, 
kylantis karštis tvilkė skruostą. Suprato: menkiausias krustelėjimas — ir įsitempusi it 
styga Elis arba šliūkštels aliejų ant veido arba pertrauks peiliu per gerklę. 

— Čia! — įsakė Elis, stumtelėdama Džudit prie siaurų medinių laiptų. 

Jos užlipo ant bokšto stogo, ir Elis, nė akimirkai neatitraukdama peilio nuo Džudit 
kaklo, atsistojo nugara į kraštą. 

Išlaužę duris, Gavinas, Ila ir Alanas įsiveržė į kambarį ir pamatė, kad tenai nie- 
ko nėra. Ila puolė prie siaurų laiptelių, vyrai — jai iš paskos. Pamatę Elis, žvelgiančią 
pamišėlės akimis ir laikančią Džudit, jie apmirė. 

— Mano mieliausioji ledi Elis... — pradėjo Ila. 

— Nedrįsk kreiptis į mane! — riktelėjo Elis, dar arčiau priglausdama peilį be- 
laisvei prie gerklės. — Tvirtinai, kad grąžinsi jį man, bet jis manęs neapkenčia, gerai 
tai Žinau. 

— Ne! — paprieštaravo Ila, žengdama žingsnį jos link. — Lordas Gavinas ne 
jūsų neapkenčia, 0 gina savo žmoną, nes ji — jo nuosavybė. Tiktai todėl. O dabar 
eikšekit ir pasikalbėkime. Esu tikra, kad lordas Gavinas viską supras, kai paaiškinsite 
jam, kas atsitiko. 

— Ne! — sušnypštė Elis. — Pažiūrėk į jį. Jis mane niekina! Žiūri į mane kaip į 
gyvatę! Ir viskas atiteko šitai rudaplaukei bjaurybei:! 

— Tik pabandyk ją nuskausti — įspėjo Gavinas. 

Elis sukikeno. 

— Nuskausti! Aš padarysiu daug daugiau! Ar matai? — ji ištiesė ranką su dube- 
nėliu. — Aliejus karštas, labai karštas. Aš subjaurosiu jai veidą. Įdomu, ką pagiedosi, 
kai ji neteks savo grožio? — Gavinas žengė prie jos. — Ne! — sušvokštė Elis. — Eik 
tenai! — įsakė ji Džudit, trūktelėdama ją prie stogo krašto, šalia kamino. 

— Ne! — sušnibždėjo Džudit. 

Elis ją baugino, bet aukščio baimė dabar užgožė visus kitus jausmus. 

— Daryk, kaip ji sako, — tyliai tarė Gavinas, susivokęs, kad Elis, matyt, protas 
aptemęs. 

Džudit linktelėjo ir apsiglėbė rankomis kaminą. 

— Ji bijo! — pradėjo kvatotis Elis. — Ji gi vaikas! O tu iškeitei mane į šitą 
kekšę! Mane, tikrą moterį. 

Ila sučiupo Gaviną už rankos, kuris lyg 1r žengtelėjo Elis pusėn. Abiem mote- 
rims grėsė pavojus. Džudit akyse atsispindėjo baimė, pabalusiais pirštais ji iš visų Jė- 
gų kabinosi į kamino plytas. 

Elis įnirtingai sumosikavo rankomis, taip ir nepaleisdama nei peilio, nei dube- 
nėlio su aliejumi. 

— Taip, — patvirtino Ila, — jūs tikra moteris. Jeigu pasitrauksite, lordas Gavi- 
nas greitai tuo įsitikins. 

— Ar tu nori mane apgauti? — paklausė Elis. 

— Argi nors kartą jus apgavau? 

— Ne, — prisipažino Elis, nusišypsojusi senei. — Tu vienintelė buvai man gera. 

Elis dėmesys akimirką nukrypo kitur, ir ji suklupo. 

Pasimetusi Ila puolė padėti savo šeimininkei, jau gerokai persilenkusiai per sto- 
go kraštą. Elis įsikibo į senę paskutiniu momentu, ir toji vargais negalais nustūmė ją į 
nepavojingą vietą, 0 pati nulėkė žemyn, ir po kelių sekundžių jos kūnas sunkiai dunks- 
telėjo į žemę. Paaukodama savo gyvybę, senoji kambarinė išgelbėjo šeimininkę, kuri 
dabar gulėjo nejudėdama aukštielninka gana toli nuo krašto. Bet griūvant karštas alie- 
jus išsipylė, aptaškydamas Elis kaktą ir skruostus. Atsitokėjusi nuo šoko, ji pajuto bai- 
sų skausmą ir kraupiai suriko. 

Džudit vis dar kabinosi į kaminą. Puolęs prie žmonos, Gavinas ėmė plėšti jos 
rankas. Pagaliau įstengė prispausti ją prie savęs ir iš karto pajuto, kaip ji dreba, o 
širdis pašėlusiai daužosi. 

— Žiūrėk, ką padarei su manim! — įveikdama skausmą, suriko Elis. — O Ila — 
tu nužudei mano Ilą! Ji vienintelė mane mylėjo! 

— Ne, — prieštaravo jai Gavinas, su gailesčiu žiūrėdamas į sudarkytą jos vei- 
dą. — Nei aš, nei Džudit nepadarėme tau nieko bloga, tik tu pati sau. — Griebęs Džu- 
dit ant rankų, jis pasisuko į Alaną. — Pasirūpinkite ja, neleiskite numirti, gal randai 
ant veido pakankamai atlygins už jos melą ir klastą. 

Alanas su pasibjaurėjimu pažvelgė į besiraitančią iš skausmo Elis, paskui priėjo 
prie jos. 

Gavinas su Džudit ant rankų nulipo į kambarį. Ji ne iš karto atsitokėjo. 

— Viskas pasibaigė, mylimoji, — sušnibždėjo jis. — Tau negresia joks pavojus. 
Ji daugiau nepadarys tau nieko bloga. 

Ir tvirtai prispaudė ją prie krūtinės. 

Elis šūksmai, virtę kimiu vaitojimu, artėjo link jų. Atsisukę į laiptus, Gavinas ir 
Džudit žiūrėjo, kaip Alanas padeda jai leistis. Stabtelėjusi Elis įsmeigė į Džudit ne- 
apykanta degančias akis, bet pamačiusi varžovės akyse gailestį, nuleido galvą. Alanas 
nuvedė ją žemyn. 

— Kas dabar bus su ja? — tyliai paklausė Džudit. 

— Nežinau. Galėčiau patraukti ją į teismą, bet manau, kad jau gavo, ko nusipel- 
nė. Jos grožis daugiau nekaitins vyrų širdžių. 

Džudit įdėmiai pažvelgė į vyrą. 

— Žiūri į mane taip lyg matytum pirmą kartą, — tarė jis. 

— Gal ir taip. Tu išsivadavai iš jos. 

— Juk sakiau, kad daugiau jos nemyliu. 

— Taip, bet tavo sielos dalelė vis tiek buvo skirta jai, toji pati dalelė, kuri man 
buvo nepasiekiama. Dabar jos galia tau pasibaigė. Priklausai man dvasia ir kūnu. 

— Ir tuo tu džiaugiesi? 

— Taip, — sušnibždėjo Džudit. — Aš labai tuo džiaugiuosi. 


II KNYGA 

Majai 
(puikiajai iš Luisvilio) 
su meile 


Autorės žodis 


Visi, kurie skaitė dar nespausdintą šią knygą, klausinėjo manęs vis to paties: 
kodėl joje neužsimenu apie kiltą ir kokių spalvų Makaranų klano tartanas? 

Senovėje kalniečiai vilkėjo labai paprastus drabužius (pledus, gėliškai — “ant- 
klodes'), kuriuos klodavo ant žemės. guldavosi ant jų, užsimesdavo kraštus ir susi- 
juosdavo juostomis. Šitaip apačioje išeidavo sijonas, o viršutinę pledo, arba antklo- 
dės, dalį, užmestą ant pečių, susisegdavo. 

Esama keleto istorijų, kaip atsirado kiltas (trumpas languotas vyrų sijonas). Viena 
Iš jų pasakoja apie anglą, kuris sutrumpino savo metalurgų škotų drabužį, kad jiems 
būtų patogiau dirbti. Žinoma, škotai nelaiko šios istorijos teisinga. Kad ir kaip ten 
buvo, dabartinis kiltas pasirodė ne anksčiau kaip 1700 metais. 

O kai dėl tartano spalvų, tai klano nariai rinkdavosi tas spalvas, kurios labiau- 
siai patikdavo ir kurias išgaudavo iš vietos augalų. Klanai skirdavosi tik pagal spalvo- 
tas kokardas ant skrybėlių. 

Žinau ir keletą istorijų apie klanų tartanų kilmę. Viena jų pasakoja, kad prekijai 
pledus pavadindavo klanų. kurie juos ausdavo, vardais — šitaip būdavo paprasčiau 
identifikuoti. Kita aiškina, esą Britų Armija, kuri itin mėgsta standartus, reikalavo, jog 
kiekviena škotų kuopa nešiotų vienodos spalvos ir piešinio tartanus. Šiaip ar taip, iki 
1700 metų sijonų dar niekas nenešiojo. 


Džudi Devero, 1981m., 
Santa Fe. Naujoji Meksika 

Prologas 


Nepaisydamas, kad visą naktį praleido kelyje, Stivenas Montgomeris kaip ir anks- 
čiau tiesiai tebesėdėjo balne. Jis gana nemeiliai galvojo apie nuotaką, kuri stos prieš jį 
kelionės pabaigoje, — vargšelė laukė jau trejetą dienų. Brolienė Džudit rado porą švel- 
nių žodelių vyriškiui, kuris nesugebėjo ištekti laiko ir atvykti į savo vestuves, ir netgi 
neatsiuntė žygūno su atsiprašymu. 

Tačiau, numojęs ranka į Džudit žodžius ir nesigrauždamas, jog šitaip bjauriai 
žemina savo būsimąją žmoną, Stivenas labai nenoriai paliko karaliaus Henriko valdas. 
Dar sunkiau buvo palikti brolienę. Džudit, auksaakė gražuolė, brolio Gavino Žmona, 
nukrito nuo laiptų. Vargšė persileido ir nebesulauks labai trokštamo vaiko. Keturias 
dienas Džudit egzistavo tarp mirties ir gyvybės. Kai pagaliau atsigavo ir sužinojo, kad 
kūdikis žuvo, ėmė mąstyti — tai būdingas jos bruožas — jau ne apie save. Stivenas per 
tai išmetė iš galvos savo jungtuvių datą ir visiškai neprisiminė nuotakos. Džudit, nors 
ir baisiai nukentėjusi, priminė Stivenui jo priedermę ir škotę, kurią turėjo vesti. 

Nuo to laiko praėjo trys dienos. Stivenas persibraukė ranka savo tamsiai rusvus 
plaukus. Jis geidavo likti su broliu Gavinu. Džudit pyko ant Stiveno labiau negu ant savojo 
vyro, nors nukrito nuo laiptų ne atsitiktinai, — ne be Gavino meilužės Elis Čatvort kaltės. 

— Milorde! 

Stivenas prilaikė žirgą ir atsigręžė į ginklanešį. 

— Gurguolė atsiliko. Jie negali taip greitai važiuoti. 

Stivenas linktelėjo ir pasuko žirgą prie upelio, čiurlenančio palei proskyną. Nu- 
šokęs nuo eržilo, atsiklaupė ir apsiprausė šaltu vandeniu. 

Jaunuolis turėjo dar vieną priežastį neskubėti susitikti su nuotaka, kurios niekada 
gyvenime nematė. Karalius Henrikas norėjo apdovanoti Montgomerius už daugiametę 
ištikimą tarnybą, todėl viduriniajam broliui pasiūlė vesti turtingą škotę. Stivenas supra- 
to, kad turi būti karaliui dėkingas, tačiau jam labai nepatiko žinios apie būsimąją žmoną. 

Ji buvo savarankiška galingo škotų klano duktė. 

Stivenas įsispoksojo į plačią lanką už upelio. Velniai rautų tuos škotus su jų 
absurdišku tikėjimu, jog kokia nors moteris gali būti pakankamai protinga ir stipri, 
kad vadovautų vyrams! Jos tėvui, be abejo, vertėjo pasirinkti įpėdiniu ne ją, o kokį 
jauną vyriškį. 

Stivenas susiraukė įsivaizdavęs, kaip turi atrodyti moteris, gebanti įkvėpti savo 
tėvą paskirti ją vade. Moteriškė turbūt sulaukusi ne mažiau keturiasdešimties, jos plaukai 
— plieno spalvos, stambus, galingas kūnas... Vestuvių naktį jiems teks imituoti dviko-- 
vą, kad išsiaiškintų, kuris bus viršuje... tr jis tikriausiai pralaimės. 

— Pone, — tarė berniukas. — Jūs prastai atrodote. Gal susirgote šitaip ilgai 
keliavęs? 

— Čia kalta ne kelionė. Bjauriai jaučiuosi visai dėl kitos priežasties. — Stive- 
nas lėtai atsistojo. Jo judesiai buvo lengvi, galingi raumenys slankiojo po drabužiais. 
Vyriškis buvo aukštas ir tarsi bokštas kilo virš ginklanešio; kūnas lankstus ir stiprus 
nuo ilgamečių ir rimtų pratybų. Turėjo tankius garbanotus plaukus, kurie dabar sulipo 
nuo prakaito, stiprius žandikaulius, gražiai apibrėžtas lūpas. Bet po ryškiai mėlynomis 
akimis juodavo šešėliai. 

— Grįžkime prie arklių. Gurguolė mus vėliau pasivys. Nenoriu atidėti kankinimų. 

— Kankinimų, milorde? 

Stivenas neatsakė. Ramiai risnojo; dar daug valandų iki tos siaubingos akimir- 
kos, kai išvys savo nuotaką — galingąją Bronvin Makaran. 

Pirmas skyrius 


1501 metai 

Bronvin Makaran stovėjo prie pilies lango ir žvelgė į kiemą. Ornamentuotas lan- 
gas buvo atvertas šiltai vasaros saulei. Mergina truputį pasilenkė pirmyn, kad įkvėptų 
šviežio oro. Vienas iš kareivių apačioje reikšmingai jai nusišypsojo. 

Mergina skubiai atsitraukė, užtrenkė langą ir nepatenkinta nusigręžė. 

— Anglų kiaulės! — nusikeikė Bronvin. Jos balsas buvo švelnus, kupinas viržių 
šlamesio ir kalnuotosios Škotijos ūkanų. 

Už durų nuaidėjo sunkūs žingsniai, merginai užgniaužė kvapą, paskui lengviau 
atsikvėpė — Žmogus praėjo pro šalį. Bronvin buvo kalinė. Žmonės, kurių mergina vi- 
sada neapkentė, žmonės, kurie dabar šaipėsi ir mirkčiojo jai, tarsi žinojo jos slapčiau- 
sias mintis, todėl laikė nelaisvėje netoli šiaurinės Anglijos sienos. 

Ji priėjo prie mažo stalelio, stovinčio vidury ąžuolu išmušto kambario, ir nusi- 
tvėrė už jo krašto taip, kad net pabalo pirštai. Ji padarys visa, kas įmanoma, kad tik šie 
žmonės nesuprastų, kas darosi jos širdyje. Anglai buvo priešai. Bronvin akyse jie nu- 
žudė tėvą ir tris klano vadus. Mergina matė, kaip jos brolis vos neišsikraustė iš proto, 
bergždžiai mėgindamas atsilyginti tuo pačiu. Po to, kai anglai sunaikino jų pasėlius ir 
sudegino namus, Bronvin padėjo savo klanui maistu ir drabužiais. 

O prieš mėnesį anglai paėmė ją į nelaisvę. Bronvin nusišypsojo pagalvojusi apie 
žaizdas, kurias ji ir jos žmonės padarė anglų kareiviams. Ketvertas jų mirė. 

Ją paėmė į nelaisvę įsakius anglų karaliui Henrikui VII. Tasai Žmogus teigė, kad 
norįs taikos, todėl Makaranų klano vadu paskirsiąs anglą. Jis nutaręs to pasiekti išteki- 
nęs Bronvin už vieno iš savo riterių. 

Mergina nusišaipė iš anglų karaliaus tamsumo. Bronvin — Makaranų klano va- 
dė, ir joks vyriškis neatims iš jos valdžios. Kvailasis karalius manė, kad jos žmonės 
seks paskui svetimšalį noriau negu paskui saviškę tik todėl, kad ji moteris. Prastai 
pažįsta Henrikas škotus! 

Ji ūmai atsisuko, nes suurzgė Rebas. Tai buvo airių vilkšunis — raumeningas ir 
stiprus; jo plaukai priminė minkštą plieną, — pats didžiausias šuo pasaulyje. Jį padova- 
nojo tėvas, kai prieš ketvertą metų grįžo iš Airijos. Džeimajus manė išdresuosiąs šunį, 
kad gintų dukterį, bet nebuvo jokio reikalo: Rebas ir Bronvin bemat prisirišo vienas prie 
kito, ir Rebas ne sykį įrodė, jog pasiruošęs paaukoti gyvybę už mylimą šeimininkę. 

Bronvin nusiramino, kai Rebas nustojo urgzti, ir viltingai pakėlė akis. 

Įėjo Morag, Mažutė susikūprinusi moterėlė, panaši į tamsų medžio strampą. Jos 
mažos akys, žvilgančios ir akylos, gebėjo įžvelgti daugiau, nei tik kas gulėjo paviršiu- 
je. Ji naudingai nešiojo savo mažą kūnelį, nepastebimai slankiodama tarp Žmonių, įsi- 
žiūrėdama ir įsiklausydama. 

Morag tylėdama perėjo per kambarį ir atidarė langą. 

— Na kaip? — nekantriai paklausė Bronvin. 

— Mačiau, kaip tu uždarei langą. Jie šaipėsi ir sakė, jog vestuvių naktį pasiren- 
gę išblaškyti tavo liūdesį. 

Bronvin nusisuko nuo senutės. 

— Tu duodi jiems pernelyg daug pretekstų tokioms šnekoms. Privalai aukštai 
iškelti galvą ir 1gnoruoti juos. Jie viso labo tik anglai, o tu — Makaran! | 

Bronvin susiraukė: 

— Man nereikia tavo patarimų! — riktelėjo ji. Rebas, jausdamas šeimininkės 
nepasitenkinimą, priėjo prie jos arčiau. Mergina paglostė šunį. 

Morag šypsodamasi sekė, kaip mergina eina prie suolo, stovinčio palangėje. Ji pri- 
ėmė Bronvin tą pačią valandėlę, vos tik mažoji išvydo pasaulį. Morag laikė naujagimę, kai 
mirė jos motina. Kaip tik senoji Morag rado mergytei žindyvę, davė jos airės močiutės 
vardą ir rūpinosi iki tol, kol mergaitei nesukako šešeri ir tėvas nepasiėmė pas save. 

Dabar, kai jos auklėtinei suėjo bemaž dvidešimt, Morag su pasididžiavimu žvel- 
gė į merginą. Bronvin buvo augalota, aukštesnė už daugelį vyrų. liekna ir lanksti lyg 
nendrė. Ji nedengė savo plaukų kaip anglės, o leido jiems sklisti ant pečių sunkiomis 
sruogomis. Juodi lyg varno sparnas plaukai buvo tokie tankūs ir svarūs, jog kėlė nuo- 
stabą, kaip jos plonas kaklas atlaiko tokią naštą. Bronvin vilkėjo pagal-anglų madą 
siūtą atlaso suknelę, kurios spalva — tikra škotiška grietinėlė. Gili ir plati kvadratinė 
iškirptė dailiai pabrėžė stiprią ir jauną krūtinę. Suknelė glaudžiai glėbė jos ploną taliją 
ir leidosi sunkiomis klostėmis. Nėriniai, apkraštuoti plonais auksiniais siūlais, rėmino 
iškirptę, juostą ir sudėtingais raštais leidosi ant sijono. 

— Na ir kaip tau patinku? — piktai paklausė Bronvin, dar nenusiraminusi po 
ginčo dėl šios angliškos suknelės. Ji labiau vertino škotiškus drabužius, bet Morag 
įtikino, jog verta dėvėti anglų stiliumi. Nevalia duoti priešui dingsties šaipytis iš rūbo, 
kurį anglai vadino “barbariška suknele". 

Morag trumpai sukikeno: 

— Aš va vis galvoju: kokia gėda, kad šiąnakt niekas nenuvilks nuo tavęs šios 
suknelės. 

— Anglas! — sušnypštė Bronvin. — Nejaugi taip greitai jį pamiršai? Nejaugi 
raudonas mano tėvo kraujas pabalo tavo akyse? 

— Juk žinai, kad ne, — ramiai atlenkė Morag. 

Bronvin sunkiai atsisėdo ant kėdės prie lango, suribuliavo sunknelės aksomas. 
Ji perbraukė pirštu per nėrinius. Suknelė kainavo didžiulius pinigus, kuriuos galėjo 
išleisti klano reikalams. Bet mergina suprato, jog nevalia apsijuokti prieš anglus, todėl 
nusipirko rūbus, kurie nepadarytų gėdos ir karalienei. 

O šioji suknelė turėjo būti vestuvinė. 

Bronvin stiprokai trūktelėjo auksinį siūlą. 

— Liaukis! — pyktelėjo Morag. — Neverta plėšyti suknelės vien dėl to, jog kaž- 
koks anglas tave supykdė. Galbūt jis turi priežasčių vėluoti ir prasnausti savo vestuves. 

Mergina pašoko, o Rebas bemat prislinko prie jos. 

— O koks mano reikalas? Dėl manęs, tai tegu visai nepasirodo! Tikiuosi, jis 
nusisuko sprandą ir dabar pūva kokiam nors griovyje. 

Morag tik gūžtelėjo pečiais: 

— Jie ras tau kitą vyrą, taigi koks skirtumas, mirs šis ar ne? Kuo greičiau ištekė- 
si už savojo anglo, tuo anksčiau galėsime iškeliauti į kalnus. 

— Lengva tau kalbėti! — paniuro Bronvin. — Juk ne tu teki už jo... ir... ir... 

Morag žvilgsnis pasidarė gudrus: 

— Ir ne man miegoti su juo? Juk tai tave gąsdina? Su džiaugsmu pasikeisčiau su 
tavimi vietomis, jei tik galėčiau. Kaip manai, galbūt tasai Stivenas Montgomeris ir 
nepastebės, jeigu aš įsiropšiu į jo lovą? | 

— Argi aš ką nors Žinau apie Stiveną Montgomerį, nebent, kad jis niekina mane, 
versdamas čia sėdiniuoti pasipuošus vestuvine suknele? Tu sakai, tie žmonės šaiposi iš 
manęs. Vyriškis, turintis tapti mano vyru, stato mane jų pajuokai. — Pažvairavo į du- 
ris. — Jeigu jis dabar įeitų, su malonumu įsmeigčiau į jį peilį. 

Morag nusišypsojo. Džemis Makaranas galėtų didžiuotis savo dukterimi. Netgi 
nelaisvėje ji neprarado narsumo ir orumo. Žiū, tuoj jos smakras išdidžiai pakils aukš- 

tyn, žydros akys blykstelės lyg Iedukai! Bronvin buvo nuostabiai graži. Jos plaukai 
bangavo juodesni už bežvaigždę naktį Škotijos kalnuose, o žydros akys — gilesnės už 
saulės užlietą kalnų ežerą. Šis kontrastas stulbino. Neretai žmonės, ypač vyrai, netek- 
davo amo pirmąsyk ją pamatę. Bronvin galėjo didžiuotis tamsiomis ir tankiomis blaks- 
tienomis, švelnia ir minkšta oda. 

— Jie pagalvos, kad išsigandau, jeigu dar sėdėsiu šiame kambaryje. Nejaugi ško- 
tui apskritai rūpi anglų pašaipos? 

Bronvin išsitiesė ir apmetė žvilgsniu savo kreminę suknelę. Rytmetį vilkdamasi gal- 
vojo, Jog su ja eis prie altoriaus. Bet štai jau prabėgo keletas valandų po paskirtojo cere- 
monijos laiko, o jaunikis taip ir nepasirodė, netgi neatsiuntė pasiuntinio su atsiprašymu. 

— Padėk man persirengti, — tarė Bronvin. — Suknelę turiu išlaikyti iki vestu- 
vių dienos. Jeigu ne šiandien, tai kada nors vėliau. Ir galbūt su kitu vyriškiu. — Viena 
sau nusišypsojo. 

— Apie ką dabar galvoji? — paklausė Morag, varstydama suknelę. — Esi panaši 
į katę, smagiai lakančią grietinę. 

— Labai jau daug duodi klausimų. Atnešk žaliąją brokato suknią. Anglai gali 
sau galvoti, jos esu nuotaka, liūdinti ir apgauta, bet jiems teks netrukus suprasti, kad 
škotai kepti iš kitos tešlos. 

Nepaisant to, kad Bronvin buvo belaisvė ir štai jau daugiau kaip mėnesį gyveno 
pilyje, ji galėjo laisvai vaikščioti po sero Tomo Kričtono namus. O su palydovais — ir 
po apylinkes. Vietovė buvo rūpestingai saugoma, nuolatos sekama. Karalius Henrikas 
paskelbė Bronvin klanui, kad jeigu bus mėginama ją išlaisvinti, merginą nubaus mir- 
ties bausme. Bronvin nebus nuskriausta, bet jis numatąs padaryti klano, neseniai pa- 
laidojusio Džemį Makaraną ir tris kitus vyrus, vadu anglą. Škotai laikinai aprimo, ma- 
tydami, kad jų naujoji vadė nelaisvėje, ir mąstydami, ko čia griebtis, jeigu anglai iš- 
drįs jiems vadovauti. 

Bronvin lėtai nulipo laiptais į salę. Ji žinojo, jog jos žmonės kantriai lūkuriuoja už 
dvaro ribų. slapstydamiesi miškuose prie amžinai neramios Anglijos ir Škotijos sienos. 

Dėl savęs mergina nesirūpino, ji verčiau mirtų negu ištekėtų už anglų šuns, tačiau 
jos mirtis sukels klane tarpusavio vaidus. Džemis Makaranas paskyrė savo dukrą įpėdi- 
ne, ji turėjo ištekėti už vieno iš vadų, bet, deja, jie visi žuvo kartu su tėvu. O jei Bronvin 
mirtų, nepalikusi įpėdinio, be abejonės, prasidėtų kruvinos grumtynės dėl valdžios. 

— Visada žinojau, kad Montgomeriai — vikrūs vyrukai, — nusijuokė kažkoks 
vyriškis, stovintis viso labo per keletą žingsnių nuo Bronvin, pasislėpusios už sunkios 
portjeros. — Tik prisiminkite, kaip vyresnysis vedė Riveduno įpėdinę. Nespėjo išlipti 
iš vestuvinės lovos, kai Žuvo jos tėvas, — vyrukas paveldėjo grafystę. 

| — O dabar Stivenas patraukė brolio pėdomis. Juk Bronvin ne tiktai graži, bet ir 
turi šimtus akrų žėmės. 

— Sakyk, ką nori, — atsiliepė tretysis, — bet aš Stivenui nepavydžiu. Moteriš- 
kė, be abejo, daili, bet kiek laiko jis galės ja džiaugtis? Aš praradau ranką kaudamasis 
su tais jos velniais Škotijoje. Jie augdami mokosi tik plėšikauti ir muštis. Kaunasi kaip 
žvėrys — Žiaurūs ir laukiniai. | 

— O aš girdėjau, kad jų bobos bjauriai smirdi, — atsiliepė pirmasis. 

— Dėl tamsiaplaukės Bronvin išmokčiau susiimti nosį. 

Bronvin žengė žingsnį pirmyn pasirengusi pulti tuos vyrukus, bet ją sulaikė kaž- 
kieno geležinė ranka. Atsigręžusi mergina pamatė prieš save gana patrauklų jaunuolį 
tamsiomis akimis ir ryžtingu smakru. 

— Leiskite man, miledi, — ramiai tarė jis. Jaunuolio stiprios kojos buvo spmau- 
tos glaudžiomis kojinėmis, aksominis trumpas apsiaustas pabrėžė plačius pečius. 

— Jūs ką, neturite ko daugiau veikti, o tik pliaukšti kaip senutės?! Kalbate apie 
tai, ko visiškai neišmanote. — Jo balsas skambėjo valdingai. 

Kareiviai suglumo. 

— Kas yra, Rodžeri, ko čia pasišiaušei? — paklausė vienas iš jų, paskui pažvel- 
gė Rodžeriui per petį ir pamatė įniršusią Bronvin. 

— Manau, kad Stivenui verta greičiau atvykti ir saugoti savo nuosavybę, — nu- 
sišaipė kitas. 

— Lauk iš čia! — įsakė Rodžeris. — O gal man išsitraukti kardą, kad privers- 
čiau prikąsti liežuvius? . 

— Apsaugok man, Viešpatie, nuo jaunuolio karšto kraujo, — abejingai tarė vie- 
nas kareivis. — Eime, gatvėje vėsiau. Ir laisviau. 

Kai vyriškiai dingo, Rodžeris atsigręžė į Bronvin: 

— Ar galiu atsiprašyti už savo tėvynainius? Jie šitaip šiurkščiai elgiasi, nes yra 
tamsuoliai. Jie tikrai nenorėjo nieko bloga. 

Bronvin apmetė akimis jaunuolį: 

— Jie kaip tik ir norėjo mane įžeisti! O gal jūs manote, kad žudyti škotus — 
nedidelė nuodėmė? 

— Be reikalo mane kaltinate. Savo gyvenime nužudžiau ne taip jau daug žmo- 
nių, bet tarp jų nebuvo nė vieno škoto. — Patylėjo. — Leiskite prisistatyti: esu Rodže- 
ris Čatvortas. — Jis nusitraukė nuo galvos aksomo buretę ir žemai nusilenkė. 

— O aš — Bronvin Makaran, anglų belaisvė, be to, atstumta nuotaka. 

— Ledi Bronvin, ar nesutiktumėte pasivaikščioti su manimi po sodą? Galbūt 
saulės spinduliai išsklaidytų bent dalelę to apmaudo, kurį jums sukėlė Stivenas. 

Mergina sutiko. Jis bent gali apsaugoti nuo sargybinių šiurkštumo. Kai jie pra- 
ėjo pro vartus, Bronvin vėl prabilo: 

— Jūs tariate Montgomerto vardą taip, tarsi būtumėte su juo pažįstami. 

— O jūs niekada nebuvote jo susitikusi? 

Bronvin piktai atsisuko į jaunuolį: 

— Nuo kada anglų karalius nusižemina tiek, kad teiktųsi kalbėtis su manimi? 
Tėvas buvo gana geros nuomonės apie mane, kad paskirtų įpėdine, bet jūsų karalius 
mano, jog man nepakaks proto net pačiai išsirinkti vyrą. Ne, niekada nemačiau to Sti- 
veno Montgomerio ir net nieko apie jį nežinau. Vieną rytmetį paprasčiausiai man pra- 
nešė, kad privalau ištekėti už jo. Nuo to laiko Montgomeris nepajudino nė piršto, kad 
sužinotų ką nors apie mane. 

Rodžeris pakėlė gražiai išlenktus antakius. Žydros Bronvin akys svaidė žaibus. 

— Esu įsitikinęs, kad jis vėluoja dėl rimtų priežasčių. 

— Galimas daiktas, jis nutarė parodyti savo valdžią visiems škotams, todėl sten- 
giasi pabrėžti, kas čia šeimininkas. 

Rodžeris valandėlę tylėjo, tarsi apmąstydamas merginos žodžius. 

— Kai kas Montgomerius laiko išdidžiais. 

— Jūs sakote, kad pažįstate tą Stiveną Montgomerį. Koks jis? Net nežinau, ar 
aukštas jis, ar Žemas, senas ar jaunas? 

Rodžeris gūžtelėjo pečiais, kažką sau vienas galvodamas. 

— Paprasčiausias žmogus. — Atrodė, Rodžeris nenori nieko daugiau pridurti. — 
Ledi Bronvin, ar neatsisakysite rytoj kartu su manimi pajodinėti po parką? Per sero 
Tomo valdas teka upelis, ten prie jo galėtume ir papietauti. 

— O ar nebijote, jog galiu pasikėsinti į jūsų gyvybę? Jau ištisą mėnesį man ne- 
leidžiama išjoti už pilies sienų. 

Rodžeris nusišypsojo: 

— Norėčiau, kad žinotumėte: ir tarp anglų esama išauklėtų žmonių, kurie nepa- 
miršta nuotakos savo vestuvių dieną. 

Bronvin net sustingo, kai išgirdo pašnekovą primenant pažeminimą, kurį jai pa- 
darė Stivenas Montgomeris. 

— Su malonumu josiu su jumis. 

Rodžeris Čatvortas nusišypsojo ir linktelėjo vyriškiui, einančiam siauru sodo 
takeliu. Jo smegenys ėmė karštligiškai veikti. 

Po trijų valandų Rodžeris sugrįžo į savo apartamentus rytiniame sero Tomo Krič- 
tono pilies sparne. Jis atvyko čia prieš porą savaičių, kad pasitartų su seru Tomu apie 
rekrutų ėmimą jo valdose. Seras Tomas buvo pernelyg užsiėmęs škotų įpėdinės proble- 
momis, jog pageidautų apie ką nors kita kalbėti. Dabar Rodžeris pajuto, kad pati lem- 
tis atsiuntė čia jį. 

Jaunuolis spyriu pažadino užsnūdusį ginklanešį. 

— Turiu tau nurodymų, — tarė, nusivilkdamas aksomo apsiaustą ir sviesdamas 
jį ant lovos. — Kažkur čia yra senas škotas, kurios vardas — Angusas. Surask jį ir 
atvesk pas mane. Ieškok ten, kur smarkiausiai geriama. O paskui atnešk ir man stati- 
naitę elio. Viską supratai? 

— Taip, pone, — tarė berniukas, pėdindamas prie durų ir trindamas užmiegotas akis. 

Po kurio laiko tarpduryje išdygęs Angusas atrodė gerokai linksmas. Jis dirbo 
pas serą Tomą, tačiau iš tikrųjų temokėjo vienintelį amatą — girtauti. Krito į akis atei- 
vio pagal škotų paprotį ilgi ir nešvarūs plaukai. Žmogus buvo basas ir vilkėjo lininius 
marškinius, sujuostus diržu. 

Rodžeris pasibjaurėdamas apžvelgė purvinąjį žmogėną. 

— Jūs norėjote mane matyti, milorde? — paklausė šiek tiek grebluodamas An- 
gusas. Akimis nulydėjo elio statinaitę, kurią ginklanešys įnešė į kambarį. 

Čatvortas paleido berniuką, įsipylė sau elio 1r pakvietė Angusą sekti jo pavyz- 
džiu. Kai purvinasis žmogėnas atsisėdo, Rodžeris prabilo: 

— Norėčiau kai ką sužinoti apie škotus. 

Angusas pakėlė krūmuotus antakius. 

— Norite pasakyti — sužinoti apie auksą? Bet mūsų šalis neturtinga, milorde, 
todėl... 

— Nenoriu klausytis tavo pamokslų! Palik savo pasakas kitiems! Aš noriu žinoti 
tai, ką privalo žinoti žmogus, norintis vesti klano vadę. 

Akimirką Angusas atidžiai žvelgė į anglą, paskui užsivertė elio puodelį. 

— Ne taip jau paprasta susilaukti klano narių pritarimo. 

Rodžeris plačiais žingsniais perkirto kambarį ir išplėšė puodelį pašnekovui iš 
rankų. 

— Aš neklausiu tavo nuomonės. Ar atsakinėsi į mano klausimus, ar reikės nu- 
leisti tave nuo laiptų? 

Angusas godžiai spoksojo į puodelį. 

— Reikia tapti Makaranu. — Jis pažvelgė į Rodžerį. — Jeigu, žinoma, turite 
galvoje tą klaną. 

Rodžeris trumpai linktelėjo. | 

— Jūs privalote priimti klano įpėdinės vardą, arba niekas jūsų nepripažins. Tu- 
rite rengtis kaip škotas, arba jie užbadys jus pirštais. Kas be ko, turite mylėti jų šalį ir 
pačius škotus. 

Rodžeris prikišo puodelį arčiau: 

— O kaip dėl moters? Ką turiu daryti, kad gaučiau ją? 

— Bronvin domina tik jos tauta. Ji greičiau nusižudytų, negu tekėtų už anglo, 
bet supranta, kad tai sukeltų vidaus karą klane. Jeigu įtikintumėte ją, jog norite gero 
jos tautai, tuomet ją turėtumėte. 

Rodžeris atidavė vyrukui puodelį: 

— Noriu žinoti daugiau. Kas tai yra klanas? Kodėl moteris tapo jo vade? Kas 
yra svarbiausias Makaranų klano priešas? 

— Sunku kalbėti išdžiūvusia gerkle. 

— Gausi elio tiek, kiek pajėgsi išgerti, bet tik po to, kai papasakosi viską, kas 
mane domina. 


Bronvin susitiko su Rodžeriu kitą rytmetį. Nepaisydama gerų savo ketinimų, 
mergina buvo taip susinervinusi dėl būsimojo pasijodinėjimo, kad naktį beveik nesu- 
dėjo bluosto. Morag, be perstojo bambėdama, padėjo jai apsirengti minkšto rudo akso- 
mo suknelę. 

— Paprasčiausiai noriu pajodinėti, — atkakliai pakartojo Bronvin. 

— Ai, o ko tam Čatvortui reikia? Juk jis žino, kad turi ištekėti už kito. 

— Bet ar tai tiesa? — atkirto Bronvin. — Tai kur tada mano jaunikis? Nejaugi 
turėsiu dar visą dieną sėdėti su vestuvine suknele ir jo laukti? 

— Tai būtų kur kas geriau negu tykoti jauną karštakraujį grafą. 

— Grafą? Rodžeris Čatvortas — anglų grafas? 

Morag nieko neatsakė, tik kruopščiai apipašė suknelę, o tik po to leido merginai 
žengti iš kambario. 

Dabar, sėdėdama ant žirgo ir lydima šalia bėgančio Rebo, Bronvin vėl pirmą 
sykį po daugelio savaičių atsigavo ir atgijo. 

— Rožės grįžo į jūsų skruostus, — juokėsi Rodžeris. 

Mergina irgi nusišypsojo; besišypsant kažkaip meiliai suapvalėjo jos smakras, 
sužvilgo akys. Ji paspaudė pentinais žirgą. Rebas greitais šuoliais lėkė iš paskos. 

Rodžeris žvilgtelėjo sau per petį. Iš paskos jojo trys jo asmeniniai kareiviai, du 
ginklanešiai, risnojo nešulinis arklys, apkrautas produktais ir indais. Rodžeris vėl atsig- 
ręžė į Bronvin. Paniuro, kai ji, Žvilgtelėjusi į jį, spūstelėjo žirgą. Bronvin buvo puiki 
Jojikė, o miškuose, be abejo, lindėjo klano žmonės, karštai trokštantys, kad jis pabėgtų. 

Rodžeris mostelėjo ranka ir įsakė savo žmonėms paskubėti, o pats paleido žirgą 
šuoliuoti. 

Bronvin beveik skriejo. Vėjas plaikstė jos plaukus, laisvės jausmas spindėjo jos 
akyse. Upokšnį pasiekė šuoliais. Bronvin nežinojo, ar jos Žirgas buvo mokytas peršok- 
ti per kliūtis, bet, nepaisydama rizikos, privertė gyvulį parodyti šoklumą. Žirgas per- 
skriejo upelį kaip su sparnais. Kitame krante mergina sustabdė žirgą ir apsigręžė. 

Rodžeris ir jo kareiviai skubiai prijojo prie upokšnio. 

— Ledi Bronvin! — šūktelėjo Rodžeris. — Ar viskas gerai? 

— Žinoma! — Ji nusijuokė ir grįžo prie laukusio Rodžerio. Paskui pasilenkė ir 
paplekšnojo žirgui per kaklą. — Puikus gyvulys ir šauniai šoka. 

Rodžeris negaišo ir prisigretino prie merginos: 

— Jūs mane labai išgąsdinote. Juk galėjote susižeisti. 

Bronvin linksmai nusijuokė: 

— Raitas škotas beveik neįveikiamas. 

Rodžeris ištiesė ranką, norėdamas padėti jai nušokti nuo žirgo. Umai tarp juod- 
viejų šoktelėjo Rebas ir iššiepė aštrias iltis. Kurčiai ir grasinamai suurzgė. Rodžeris 
instinktyviai atšlijo. 

— Rebai! — Suo bemat pakluso merginai ir nusliūkino, vis dar akylai sekdamas 
Rodžerį. — Jis mane saugo, — paaiškino ji. — Jam nepatinka, kai kas nors paliečia mane. 
— Prisiminsiu ateičiai, — tarė Rodžeris, padėdamas merginai nulipti. — Ar ne- 


norite pailsėti po tokio jojimo? — pasiūlė ir spragtelėjo pirštais. Ginklanešiai tuoj pat 
atnešė dvi kėdes, aptrauktas raudonu aksomu. 

— Prašau, miledi, — pakvietė vyriškis. 

Miške pastatytos kėdės sukėlė Bronvin šypseną. Žolė po kojomis buvo panaši į 
aksomo kilimą. Upokšnis gurgėjo savo dainą, ir vos mergina apie tai pagalvojo, kai 
vienas iš Rodžerio žmonių ėmė derinti liutnią. Bronvin akimirką užsidengė akis. 

— Ilgitės namų, miledi?7 — paklausė Rodžeris. 

Mergina atsiduso: 

— Jūs to nesuprasite. Tas, kuris negimė kalnuose, negali suprasti, ką jie reiškia 
škotams. 

— Mano senelė buvo škotė, taigi aš, galimas daiktas, galėsiu šį bei tą suprasti iš 
jūsų papročių. 

— Jūsų senelė? O kaip ją vadino? 

— Makferson 1š Makalpinų. 

Bronvin nusišypsojo: malonu vėl išgirsti žinomus vardus. 

— Makalpinai. Tai šaunus klanas. 

— Taip, aš daug vakarų klausydavausi senelės istorijų. 

— O apie ką ji jums pasakodavo? — susidomėjo Bronvin. 

— Ji buvo ištekėjusi už anglo ir dažnai lygino dviejų šalių kultūras. Ji sakydavo, 
kad škotai svetingi, skirtingai negu anglai, jie neuždaro namuose moterų ir nemano, 
jog jos neprotingos būtybės. Škotai visada elgiasi su moterimis kaip su lygiomis. 

— Taip, — ramiai sutiko Bronvin. — Mano tėvas paskyrė mane vade. — Patylė- 
jo. — O kaip jūsų senelis anglas Žiūrėjo į senelę škotę? 

Rodžeris nusijuokė tarsi prisiminęs kažką juokinga. 

— Senelis kurį laiką gyveno Škotijoje ir žinojo, kad močiutė — protinga mote- 
ris. Jis labai ją vertino. Neprisimenu, kad būtų ką nors daręs be jos pritarimo. 

— Ir jūs kažkiek gyvenote kartu su seneliu ir senele? 

— Didesnę gyvenimo dalį . Mano tėvai mirė, kai dar buvau vaikas. 

— Ir kaip vertinate senelio netradicinį elgesį su žmona? Tikriausiai paugėjęs 
supratote, kad moterų dalia — tiktai lova, nėštumas ir vaikų gimdymas? 

Rodžeris dar garsiau nusijuokė: 

— Jeigu tokios mintys man būtų šovusios į galvą, tai mano senelės dvasia būtų 
nurovusi man ausis. Ne, — tęsė jis rimtai, — ji norėjo, kad vesčiau jos pusbrolio duk- 
terį, bet mergaitė mirė. Ir aš užaugau save vadindamas Makalpinu. 

— Ką? — nustebo Bronvin. 

Rodžeris suvaidino nesuprantantį: 

Santuokos sutartyje buvo nustatyta, kad aš privalau tapti Makalpinu, — kaip 
tik to reikalavo jos klanas. 

— Ir jūs būtumėte taip padaręs? Aš irgi sakiau serui Tomui, kad mano vyras turi 
tapti Makaranu, bet jis pareiškė, kad tai neįmanoma, kad nė vienas anglas nepakeis 
savo puikios ir senos pavardės į barbarišką škotų. | 

Rodžerio akys piktai blykstelėjo: 

— Nieko jis nesupranta! Prakeikti anglai! Jie galvoja, kad tik jų papročiai tei- 
singi. Bet juk net prancūzai... 

— Prancūzai — mūsų bičiuliai, — nutraukė Rodžerį Bronvin. — Jie svečiuojasi 
pas mus, mes pas juos. Jie nenaikina mūsų javų ir nevagia mūsų galvijų kaip anglai. 

— Galvijų?.. — Rodžeris nusišypsojo. — O, tai įdomi tema! Sakykite, ar ir da- 
bar Makgregorų tokios nušertos karvės? 

— Makgregorų klanas — mūsų priešai. 

— Viskas teisingai. — linksmai šypsojosi jaunuolis, — bet nejaugi dėl to jų 
karvių mėsa ne tokia skani? 

Mergina tik atidžiai įsmeigė akis į Rodžerį nepraverdama burnos. Makgregorai 
jau daug šimtmečių buvo Makaranų priešai. 

— Žinoma, daug kas galėjo pasikeisti nuo mano senelės mergystės dienų, — 
tęsė Rodžeris. — O tais laikais didžiausia jaunimo pramoga buvo naktiniai galvijų 
nuvarymai. 

Bronvin nusišypsojo: 

— Niekas nepasikeitė. 

Rodžeris nusigręžė ir spragtelėjo pirštais: 

— Ar nepageidautumėte užkąsti, miledi? Sero Tomo virėjas yra prancūzas, jis 
suruošė mums visą puotą. Sakykite, ar jums kada nors teko ragauti granatų? 

Užuot ką nors atsakiusi, mergina palingavo galvą su nuostaba žiūrėdama, kaip nuo 
arklio nuimamos pintinės ir Rodžerio ginklanešys dėlioja valgius į sidabro indus. Pirmą 
kartą gyvenime ji pagalvojo, kad anglas gali būti normalus žmogus, kad jis gali ir nori 
suprasti škotų papročius. Ji suvalgė truputį pašteto, iškepto rožės formos, paskui paėmė jo 
gabalėlį ir uždėjo ant paplotėlio. Šios-dienos įvykiai Bronvin buvo tikri atradimai. 

— Sakykite man, lorde Rodžeri, o ką jūs galvojate apie klanų sistemą? 

Rodžeris nusipurtė trupinius nuo savo auksu siuvinėto dubleto ir nusišypsojo. 
Jis buvo pasiruošęs visiems merginos klausimams. 


Bronvin stovėjo kambaryje, kur per pastarąjį mėnesį praleido labai daug laiko. 
Jos skruostai vis dar liepsnojo, o akys tebeblizgėjo nuo rytmečio jojimo. 

— Jis nepanašus į kitus, — tarė ji Morag. — Sakau tau, mudu praleidome kartu 
daug valandų ir be perstojo šnekučiavomės. Jis net moka keletą gėliškų žodžių. 

— Ne taip jau sunku jų išmokti, ypač čia. Netgi škotų lygumų gyventojai moka 
gėliškai. — Morag lūpose šie žodžiai skambėjo kaip pats didžiausias įžeidimas. Jai 
lygumų gyventojai buvo išdavikai, labiau anglai negu škotai. 

— Tuomet kaip suprasti jo žodžius? Rodžerio senelė buvo škotė. Tu tik paklau- 
syk! Jis sakė, kad kreipėsi su peticija į karalių Henriką prašydamas nutraukti anglų 
puolimus ir plėšikavimus, kad jis atneš didelę taiką, neleis grobti škotų moterų vien 
dėl to, kad prievarta ištekintų už anglų. 

Patamsėjęs nuo metų naštos, raukšlėtas Morag veidas susitraukė lyg supuvęs 
riešutas. | 

— Išjojai rytmetį neapkęsdama visų anglų, o sugrįžusi pasiruošei klauptis prieš 
juos. Girdėjai iš jo tik Žodžius. Veiksmų, aišku, nematei. Ką padarė tasai žmogus, kad 
priverstų visa tuo patikėti? 

Bronvin sunkiai atsisėdo ant kėdės prie lango: 

— Nejaugi nesupranti, kad trokštu tik gerovės savo tautai? Esu priversta tekėti 
už anglo, tai kodėl ne už to, kuris truputį škotas — mintimis ir krauju? 

— Tu neturi pasirinkimo! — piktai tarė Morag. — Nejaugi nesupranti, kad esi 
vertingas apdovanojimas? Jaunuoliai daug ką gali prišnekėti, kad palįstų po gražios 
moters sijonu. O jeigu tas sijonas dar ir išsiuvinėtas perlais, jie sprandus nusisuks, kad 
tik pasiektų savo. 

— Nori pasakyti, kad jis meluoja? 

— Iš kur galiu žinoti? Tik probėgšmiais jį mačiau. O Stiveno Montgomerio visai 

nemačiau. Nenustebčiau, jeigu jo motina pasirodytų esanti škotė. Galbūt jis čia pasiro- 
dys su tartanu per petį ir su durklu prie juostos. 

— To tikrai neverta tikėtis, — atsiduso Bronvin. — Iš tūkstančio anglų nė vienas 
nepajėgs suprasti mano klano taip, kaip Rodžeris Čatvortas. — Ji atsistojo. — Bet tu 
sakai tiesą. Būsiu kantri. Galbūt tasai Montgomeris — puikus Žmogus ir gerbia škotus. 

— Tikiuosi, neturi kvailų iliuzijų, — tarė Morag, — ir Čatvortas neįkvėpė tau 
pernelyg didžių vilčių. 


Antras skyrius 


Stivenas šuoliavo visą dieną ir geroką dalį nakties, norėdamas pasiekti sero To- 
mo pilį. Gurguolę ir apsaugą paliko toli užpakalyje. Tiktai jo asmeniniai kariai suge- 
bėjo išlaikyti tempą. Prieš keletą valandų pasiekę upelį pakliuvo į audrą. Buvo pri- 
versti bristi per purvo srautą, bet kurią akimirką galintį išeiti iš krantų. Ir štai dabar jie 
stovėjo vidury kiemo purvini ir išvargę. Stivenui buvo prakirstas antakis, ir sudžiūvęs 
kraujas tikrai nepuošė vyriškio. | 

Jis skubiai nušoko nuo žirgo ir pavadį padavė vos besilaikančiam ant kojų gin- 
klanešiui. Pilyje mirgėjo tūkstantis žvakių, ore aidėjo muzika. 

Stivenas akimirką stabtelėjo tarpduryje, kad akys priprastų prie šviesos. 

— Stivenai! — pašaukė jį seras Tomas, kai jaunuolis svyruodamas žengė į vidų. — 
Mes labai nerimavome dėl tavęs! Rytą jau rengiausi siųsti savo Žmones tavęs ieškoti. 

Dar vienas vyriškis pasirodė už podagros suriesto senio. 

— Tai jūs ir esate tas prapuolęs jaunikis? — šypsodamasis jis apžvelgė Stiveną 


nuo galvos iki kojų, atkreipdamas dėmesį į purvinus ir apdraskytus drabužius. — Bet 
ne visi nerimavo, sere Tomai. 
— A! — nusijuokė dar kažkas. — Jaunasis Catvortas, neatvykus jaunikiui, re- 


gis, puikiai praleido laiką. 

Seras Tomas padėjo ranką Stivenui ant peties ir išsivedė jį iš salės: 

— Eime, mano berniuk. Mudviem reikia pasišnekėti. 

Dideliame, ąžuolu muštame kambaryje prie vienos sienos virš stalo kabėjo kny- 
gų lentyna. Kuklų apstatymą papildė keturios kėdės prie didelio židinio, kuriame links- 
mai traškėjo ugnis. 

— Kas ten su Čatvortu? — nedelsdamas paklausė Stivenas. 

— Pirmiausia sėskis. Atrodai tikrai nusikamavęs. Ar nenori užkąsti? Išgerti? 

Stivenas numetė pagalvę nuo kėdės ir atsisėdo. Paskui paėmė iš sero Tomo taurę 
su vynu. 

— Man labai gaila, kad pavėlavau. Mano brolienė nukrito ir persileido. Ji, varg- 
šė, vos nenumirė. Aš visai išmečiau iš galvos nurodytą datą ir tik prieš tris dienas 
susigaudžiau. Skubėjau iš visų jėgų. 

Jaunuolis nubraukė sau nuo kaklo sudžiūvusio purvo gurvuolį ir sviedė į ugnį. 

Seras Tomas linktelėjo: 

— Matau. Jeigu man nebūtų pranešę, kad tolumoje matė vėliavą su Montgome- 
rių leopardais, tai nebūčiau tavęs pažinęs. Ar įbrėžimas virš akies tikrai pavojingas, 
kaip atrodo 1š pirmo žvilgsnio? 

Stivenas susimąstęs pačiupinėjo antakį: 

— Sudžiūvęs kraujas. Aš šuoliavau taip greitai, kad jis nespėjo net nubėgti per 
veidą, — pajuokavo svečias. 

Seras Tomas irgi nusijuokė ir atsisėdo. 

— Džiaugiuosi tave matydamas. Kaip laikosi broliai? 

— Gavinas vedė Roberto Riveduno dukrą. 

— Riveduno? Tai naudinga santuoka. 

Stivenas šyptelėjo ir pagalvojo, kad Gaviną mažiausiai domino žmonos pinigai. 

— Reinas kaip ir anksčiau vargsta su savo absurdiškomis idėjomis dėl padoraus 
elgesio su baudžiauninkais. 

— O Mailsas? 

Stivenas baigė gerti vyną: 

— Praėjusią savaitę Mailsas apdovanojo mus visus dar vienu nesantuokiniu vai- 
ku. Nebeprisimenu, jų berods trys ar keturi, pamečiau skaičių... Būtų jis eržilas, tikrai 
praturtėtume. 

Seras Tomas vėl nusijuokė ir pripylė taurę. 

Stivenas pažvelgė į senį. Seras Tomas buvo tėvo draugas. Namuose jam buvo skir- 
tas garbingas “dėdulės" titulas. Seras Tomas atveždavo berniukams dovanų iš savo dau- 
gybės kelionių į užsienį, dalyvavo ir Stiveno krikštynose prieš dvidešimt šešerius metus. 

— Dabar, kai pasakiau visas naujienas, — lėtai tarė Stivenas, — galbūt vis dėlto 
papasakosite man, ką taip nuoširdžiai mėginame nuslėpti. 

Seras Tomas nusijuokė maloniu juoku: 

— Pernelyg gerai mane pažįsti! Bet visa tai smulkmenos, taip, šiaip sau nemalonu- 
mai, nieko rimta. Rodžeris Čatvortas praleidžia daug laiko su tavo nuotaka, štai ir viskas. 

Lėtai atsistojęs Stivenas nuėjo prie židinio. Kol jis žengė, nuo jo byrėjo purvo 
gurvuoliukai. Seras Tomas nežinojo, ką Stivenui byloja Čatvorto pavardė. Elis Veilans 
daug metų buvo jo brolio meilužė. Keletą kartų Gavinas prašė ją tapti žmona. Ji atsisa- 
kė ir atidavė pirmenybę turtingajam Edmundui Čatvortui. Netrukus po jų vestuvių Ed- 
mundas žuvo, ir Elis vėl pasirodė Gavino akiratyje. Absoliučiai neturėdama jokių prin- 
cipų, ji kartą įsigrūdo į girto Gavino lovą ir patvarkė taip, kad Džudit pamatė juos 
kartu. Džudit puolė į neviltį tr traukdamasi nukrito nuo laiptų, dėl ko neteko kūdikio ir 
vos nenumirė pati. 

Rodžeris Čatvortas viso labo buvo tik Elis dieveris, bet vien tos pavardės pami- 
nėjimas privertė Stiveną sugriežti dantimis. 

— Čia kažkas vis dėlto yra, — pagaliau išspaudė Stivenas. 

— Vakar vakare Bronvin prasitarė, kad mieliau tekėtų už Rodžerio negu už to- 
kio... nemandagaus žmogaus kaip tu. 

Stivenas šyptelėjo ir grįžo prie savo kėdės. 

— O kaip į visa tai žiūri Rodžeris? 

— Jis atrodo sukalbamas. Kas rytą jodinėja kartu su ja, vakarais lydi vakarie- 
nės, vaikštinėja su ja po sodą. 

Stivenas baigė gerti vyną ir atsipalaidavo. 

— Visi žino, kad Čatvortai — godi giminė, bet aš netikėjau, kad šitaip atvirai ir 
įžūliai. Galimas daiktas, jis labai godus, jeigu nesibaido tokios moters draugijos. 

— Nesibaido? — nustebęs paklausė seras Tomas. 

— Nereikia manęs apgaudinėti. Girdėjau, ji kaunasi kaip vyras ir net tėvas laikė 
ją taip panašią į vyrą, kad paskyrė įpėdine. Man, taip sakant, bemaž gaila Rodžerio. 
Tai bus jam gera pamoka, jeigu užleisiu savo vietą ir tą bjaurią moteriškę. 

Seras Tomas stovėjo prasižiojęs, paskui lėtai sumirksėjo. 

— Sakai, bjaurią? — nusišaipė jis. 

— Tai kokia dar kitokia ji gali būti? Nepamirškite, aš buvojau šiek tiek Škotijo- 

je. Gyvenime nemačiau baisesnių žmonių. Bet ką galėjau atsakyti karaliui Henrikui? 
Jis manė, jog apdovanoja mane. Jeigu dabar atsitrauksiu ir atiduosiu ją Rodžeriui, jis 
visam gyvenimui liks man skolingas. Aš tuomet galėčiau vesti kokią nors mielą ir smagią 
damą, kuri neskubėtų atstumti mano vyriškų ginklų. Taip, — nusišypsojo jaunuolis, — 
manykim, kad taip ir padarysiu. 

— Sutinku, — ryžtingai tarė seras Tomas. — Bronvin tikrai baisi moteris. Esu 
tikras, kad Rodžerį domina tik jos žemės. Bet kad galėtum pasakyti karaliui, jog pasi- 
elgei garbingai, kodėl gi tau bent sykį nesusitikus su ja? Tikiu, tereikia jai žvilgtelėti į 
tave, tokį purviną ir apiplyšusį vyriškį, ir ji. bemat atsisakys tekėti už tavęs. 

— Taip, — nusišypsojo Stivenas, rodydamas baltus dantis, nuo ko jo veidas atro- 
dė dar purvinesnis. — Tuomet rytoj mes abu — ir moteris, ir aš — paskelbsime Rodže- 
riui savo nutarimą. Ir aš galėsiu grįžti namo. Taip, sere Tomai, tai tikrai puiki mintis. 

Sero Tomo akyse įsiplieskė padaužiška ugnelė: 

— Rodai išmintį, kurios nesitikėjau iš tokio jaunuolio. Palauk čia, o aš įsakysiu 
atvesti ją užpakaliniais laiptais. 

Stivenas net švilptelėjo: 

— Užpakaliniais laiptais? Ji turbūt dar baisesnė negu įsivaizdavau! 

— Pats pamatysi, mano berniuk, pats įsitikinsi, — tarė seras Tomas išeidamas iš 
kambario. | 


Bronvin iki pat smakro nugrimzdo į rėčką su karštu vandeniu. Prisimerkusi ji 
svajojo, kaip grįš namo. Rodžeris jos kartu su ja, juodu sykiu aplankys Makaranų kla- 
ną. Pastarosiomis dienomis ji vis dažniau įsivaizdavo, kaip tai įvyks. Rodžeris buvo 
vienintelis anglas, kurį Bronvin suprato. Kasdien jis, regėjos, sužinodavo apie škotus 
vis daugiau ir daugiau. 

Kai į kambarį įbėgo Morag, mergina atsimerkė. 

— Jis čia, — pareiškė senutė. 

— Kas jis? — paklausė užsispyrėlė Bronvin, nors puikiai suprato, apie ką šneka 
Morag. 

Senutė praleido jos klausimą pro ausis: 

— Jis kalbasi su seru Tomu, bet esu įsitikinusi, kad po keleto minučių atsiųs 
tavęs pakviesti, taigi greičiau lįsk iš rėčkos. Gali pasipuošti mėlynąja suknele. 

Bronvin atlošė galvą: 

— Aš dar nebaigiau praustis ir nesiruošiu skubėti tik todėl, kad jis pagaliau teikėsi 
atvykti. Jis privertė mane laukti keturias dienas, 0 aš jį priversiu prastypsoti penkias. 

— Elgiesi kaip pusmergė. Berniukas arklidėse sakė, kad arkliai nuvaryti beveik 
iki paskutiniosios. Tai rodo, kad Stivenas tikrai labai skubėjo. 

— Arba kad labai prastai elgiasi su žirgais. 

— Tu vis dar tebesi vėjavaikė, todėl nusipelnai rykštės! Nagi lįsk iš rėčkos, arba 
man reikės palepinti tave šaltu vandeniu! 

Bet anksčiau negu Morag ėmėsi vykdyti savo pažadą, staiga atsidarė durys ir 
įžengė du kareiviai. 

— Kaip jūs drįstate! — suriko Bronvin, vėl visa nugrimzdama į vandenį. 

Rebas pasiruošė pulti ir pašiaušė keterą šalia rėčkos. 

Vyriškiai vos spėjo mesti akis į Bronvin, kai juos išvertė iš kojų urzgiantis ir 
kaukšintis dantimis šuo. 

Morag griebė plonus lininius marškinius ir užmetė ant merginos. Bronvin atsi- 
stojo rėčkoje ir skubėdama užsitraukė juos ant šlapio kūno. Marškinių apačia nukrito į 
vandenį. Išeidama iš kambario, mergina paėmė iš Morag rankų vilnonį tartaną. 

— Ramiau, Rebai, — įsakė šuniui. Šuo bemat pakluso ir priėjo prie Bronvin. 

Kareiviai lėtai atsistojo, trindami juosmenis ir pečius, kur buvo lietusios Rebo 
letenos. Juodu nežinojo, kad šuo galėjo jiems perkąsti gerkles tik įsakius pačiai Bron- 
vin, — Šiaip jau Rebas paprasčiausiai tik gindavo šeimininkę, nepadarydamas dides- 
nės žalos. Tuodu vyriškiai matė, kaip į merginos kambarį buvo įnešta rėčka, kaip te- 
liuskavosi vanduo. Pasinaudodami sero Tomo įsakymu, panoro ją pamatyti nuogą. Bet 
dabar mergina nuo galvos iki kojų buvo apsivyniojusi škotišką pledą, kuris visai pa- 
slėpė jos kūną. 

— Ko jums reikia? — pašaipiai paklausė Bronvin, linksmai žvelgdamą į kareivius. 

— Jūs turite ateiti į sero Tomo kabinetą, — niūriai pareiškė vienas. — O jeigu 
tas šuo dar bent sykį... 

Mergina nutraukė jį: 

— Jeigu jūs dar bent sykį įeisite į mano kambarį be leidimo, aš nedrausiu Rebui 
paieškoti jūsų gerklių. O dabar veskite mane. 

Vyriškiai iš pradžių pažvelgė į Bronvin, paskui į vilkšunį ir apsigręžė eiti. Bron- 
vin aukštai pakelta galva žengė paskui juos laiptais žemyn. Ji nenorėjo niekam rodyti 
savo pykčio ir apmaudo dėl bjauraus Stiveno Montgomerio elgesio. Jaunuolis pavėla- 
vo keturias dienas, o vos teikėsi čia pasirodyti, kai ją puolė tempti prie jo tarsi nusikal- 
tusią tarnaitę. 

Įžengusi į kabinetą, Bronvin apžvelgė vyriškį, stovintį prie Židinio. Jis buvo aukš- 
tas, bet baisiai purvinas. Taip purvinas, kad mergina beveik nieko negalėjo pasakyti 
apie jo išvaizdą. Vyriškio veidas atrodė kažkoks išpurtęs, ir mergina net suabejojo, ar 
tai ne fizinis trūkumas. 

Ūmai vienas iš anų kareivių rado būdą, kaip atkeršyti už pašaipą. Čiupęs ant 
grindų pakloto ilgo tartano kraštą stipriai trūktelėjo. Bronvin pargriuvo, o jis prišokęs 
iš visų jėgų timptelėjo už pledo. 

— Ei! — suriaumojo seras Tomas. — Šalin man iš akių! Kaip drįsti šitaip elgtis 
su ledi! Jeigu rytoj rytą pamatysiu tave arčiau negu penkiasdešimt mylių nuo mano 
namų, būsi pakartas! 

Abu kareiviai skubiai išgaravo iš kambario. Seras Tomas pasilenkė ir pataisė 
viešnios drabužius. 

Tiktai akimirką sutrikusi Bronvin greitai atsistojo. Ploni marškiniai vis dar buvo 
prilipę prie šlapio kūno. Ji mėgino prisidengti rankomis ir žvilgtelėjo į Stiveną. Jis jau 
nebesistaipė prie židinio, abejinga išraiška dingo iš veido. Dabar jaunuolis išplėtė akis ir 
nepasitikėdamas žiūrėjo į merginą. Prasižiojo ir vos neiškišo liežuvio iš nuostabos. 

Bronvin paniekinamai perkreipė lūpas, tačiau Stivenas to nepamatė. Ji įsirėmė 
rankomis į šonus ir įžūlokai įsispitrėjo į jaunuolį. 

Kad ir kaip keista, bet seras Tomas ilgokai sugaišo, kol apdengė pledu Bronvin 
pečius. Pagaliau mergina glaudžiai apsivyniojo pledą apie save. 

— Stivenai, ar nesirengi pasveikinti savo nuotakos? 

Sumirksėjęs Stivenas atitoko ir lėtai žengė prie viešnios. 

Bronvin buvo gana aukšta, bet jai teko pakelti akis, kad pažvelgtų jaunuoliui į 
veidą. Blausioje šviesoje jis atrodė dar prasčiau, žvakių atšvaitai metė niūrius šešė- 
lius, pabrėždami vyriškio veide purvą ir kraują. 

— Ar neapsirikote, sere Tomai? — ramiai paklausė Stivenas, nenuleisdamas nuo 
Bronvin akių. — Čia iš tikrųjų yra Makaranų klano vadė? 

Bronvin pasitraukė per žingsnį: 

— Aš ir pati galiu atsakyti. Nedrįskite taip kalbėti tarsi manęs čia nebūtų. Aš 
esu Makaran, kažkada prisiekiau nekęsti visų anglų, o ypač tų, kurie įžeidinėja ir skriau- 

džia mano klaną ir mane, kas be ko, gerokai pavėlavę ir dar purvini. — Atsigręžė į serą 
Tomą: — Esu labai pavargusi. Nerūstaukite ir leiskite niekingai belaisvei išeiti. 

Seras Tomas paniuro: 

— Dabar Stivenas jūsų ponas. 

Mergina užsiplieskė, sviedė į jį piktą žvilgsnį ir išėjo neprašydama leidimo. 

Seras Tomas atsigręžė į Stiveną: 

— Bijau, kad jos manieros ne per puikiausios. Škotai galėtų savo moteris dau- 
giau prižiūrėti. Bet, nepaisant jos aštraus liežuvėlio, ar ji vis dar atrodo baisi? 

Stivenas vis tebespoksojo į duris, už kurių ką tik dingo Bronvin. Jos paveikslas 
dar tebestovėjo jo akyse: atrodė, tie juodi plaukai, žydros akys ir lieknas kūnas gali 
egzistuoti tik svajonėse. Ji taip aukštai pakėlė galvą, kad jaunuolis pajuto beprotišką 
norą ją pabučiuoti. Merginos krūtinė buvo kaip nulieta, moterišką grožį dar labiau pa- 
brėžė drėgnas audinys; lieknas liemuo, apvalūs ir pasiutusiai gundantys klubai. 

— Stivenai? 

Jaunuolis susmuko ant kėdės. 

— Jeigu būčiau žinojęs, — sušnibždėjo, — jeigu tik būčiau galėjęs tokią įsi- 
vaizduoti, čia jau būčiau atšuoliavęs prieš keletą savaičių, kai tik karalius Henrikas ją 
man pažadėjo! 

— Ar labai ji tau patiko? 

Stivenas persibraukė ranka per akis: 

— Man regis, kad sapnuoju. Tokia moteris tiesiog negali egzistuoti! Jūs man 
iškrėtėte bjaurų pokštą! Ar tik nesirengiate vestuvių dieną pakeisti jos tikrąja Bronvin 
Makaran? 

— Tikėk manimi, ji ir yra tikroji. Antraip kodėl taip ją saugočiau? Mano vyrukai 
tarsi eržilai pasirengę perkąsti vienas kitam gerkles dėl jos. Jie visą laiką pasakoja 
pasakas apie klastinguosius škotus, bet iš tikrųjų kiekvienas iš jų pasirengęs nesava- 
naudiškai užimti tavo vietą jos lovoje. 

Stivenas kreivai šyptelėjo: 

— Bet jūs atgrasinote juos. 

— Nebuvo taip jau paprasta. 

— Oką Čatvortas? Gal jis jau užėmė mano vietą? 

Seras Tomas nusišaipė: 

— Panašu, kad Čatvortas turi pernelyg daug priešų, kad galėtų sau leisti malo- 
numą joti be palydos. | 

Stivenas atsistojo: 

— Geriau būtų, jei jūs užrakintumėte ją kambaryje ir neleistumėte jodinėti su 
vyriškiu. 

— Aš dar nesu toks senas, kad pasipriešinčiau ledi Bronvin. Tereikia jai tik pa- 
prašyti ko nors, ir aš visada nusileidžiu. 

— Dabar aš už ją atsakysiu. Ar kaip ir anksčiau man skiriate pietrytinį kambarį? 
Ar galėtumėte atnešti vandens nusimaudyti ir užkandžio? Rytoj mano išvaizda jau nę- 
beįžeis jos žvilgsnio. | 

Seras Tonas tik nusišypsojo, išvydęs ramų Stiveno pasitikėjimą: 

— Rytoj bus įdomi diena. 


Rytmečio šviesa nutvieskė kambarį. Paniurusi ir nepatenkinta Bronvin stovėjo 
prie stalo. Rankoje laikė laiškelį. Mergina vilkėjo modestą* — suknelę iš mėlynai žaiža- 


* Modestas — viršutinė suknelė. 

ruojančio aksomo. Pro puošnių rankovių prakirptes, taip pat iš po dukslaus sijono, ky- 
šojo friponas*, pasiūtas iš žalsvo šilko. 

Bronvin atsigręžė į Morag: 

— Jis prašo pasimatyti sode. 

— Tu dabar tikrai gerai atrodai. 

Bronvin suglamžė raštelį. Ji vis dar širdo: kaip Stivenas drįso vakar vakare įsa- 
kyti ją atvesti? O šiandien rytą net nesiteikė atsiprašyti ir paaiškinti, kodėl pavėlavo. 
Paprasčiausiai reikalavo, kad ji darytų tai, ko jis nori ir kada nori. 

Mergina žvilgtelėjo į laukiančią atsakymo tarnaitę: 

— Pasakyk lordui Stivenui, kad neateisiu. 

— Kodėl, miledi? Ar sergate? 

— Kuo puikiausiai jaučiuosi. Perduok tai, ką pasakiau, paskui nueik pas Rodže- 
rį Čatvortą ir pasakyk, kad susitiksiu su juo sode po dešimties minučių. 

Nustebusi tarnaitė išėjo. 

— Geriau tau reikėtų susitaikyti su vyru, — tarė Morag. — Supykdžiusi jį nieko 
gera nepasieksi. 

— Vyras! Mano vyras! Tiek ir tegirdžiu! Dar jis man ne vyras! Ką, po to, kai jis 
šitiek dienų nekreipė nė menkiausio dėmesio į mane, aš turiu pulti prie jo išgirdusi 
pirmąjį šūksnį?! Iš manęs šaiposi visas dvaras, o dabar dar turiu pulti jam į kojas kaip 
nuolanki žmona, vos tik jis malonėjo pasirodyti?! Nenoriu, kad jis imtų laikyti mane 
bailia ir bevale moterimi. Noriu, kad žinotų: neapkenčiu jo ir tokių kaip jis. 

— O kaip dėl jaunojo Čatvorto? Juk jis irgi anglas. 

Bronvin nusišypsojo: 

— Jis bent jau truputį škotas. Galbūt pasiimsiu Rodžerį į kalnus, ir mes padary- 
sime iš jo tikrą škotą. Eime, Rebai, turime pasimatymą. 


— Labas rytas, Stivenai, — pasisveikino seras Tomas. Rytmetis buvo giedras, 
saulėtas; vakarykštį uraganą pakeitė lengvas vėjelis. Ore plaukiojo rožių aromatas. — 
Šiandien atrodai kur kas geriau. 

Stivenas vilkėjo trumpą tamsiai rudą šukuotų vilnų liemenę, pabrėžiančią jo pla- 
čius pečius ir galingą krūtinę. Kojas ir šlaunis glaudžiai aptempė kelnės, pro kurias 
ryškėjo stiprūs raumenys. Tamsiai rusvi plaukai gulė ant apykaklės, akys budriai žvil- 
gėjo. Stivenas buvo tikrai puikus vyriškis. 

— Ji atsisakė pasimatyti su manimi, — tarė jis atvirai. 

— Juk sakiau tau, kad ji nenuolaidi. 

Stivenas staiga atmetė galvą: prie jų artėjo Bronvin. Iš pradžių jaunuolis nepa- 
matė Rodžerio. Jo akys regėjo tik ją. Juodi tankūs plaukai skleidėsi jai ant nugaros — 
nesurišti ir nepridengti. Atrodė, saulė apliejo juos aukso smiltimis. Mėlyna merginos 
suknelė susišaukė su žydromis akimis. O smakras ir dienos šviesoje buvo toks pat at- 
kaklus kaip i1r vakar vakare. 

— Labas rytas, — labai ramiai pasakė sustodamas Rodžeris. 

Bronvin linktelėjo serui Tomui ir Žvilgtelėjo į Stiveną. Net nepažino jo. Tik pa- 
galvojo, kad niekada nematė vyriškio tokiomis akimis. Jis, regėjos, žvelgė kiaurai per 
ją. Mergina sunkiai nusuko akis ir žengė toliau. 

Kai Stivenas atitoko ir suvokė, kad Rodžeris Čatvortas lydi moterį, kuri turi 
tapti jo Žmona, piktai prunkštelėjo ir žengė žingsnį pirmyn. 

Seras Tomas paėmė jaunuolį už rankos: 


* Friponas — apatinė suknelė. 

— Nepulk paskui juos. Esu tikras, Rodžeris kaip tik ir laukia kivirčo. O ir Bron- 
vin taip pat. 

— Aš abiems suteiksiu tokią progą. 

— Stivenai! Paklausyk manęs! Tu įžeidei merginą. Pavėlavai, be to, net neat- 
siuntei žygūno. Ji išdidi, išdidesnė negu apskritai leistina moterims. Duok jai laiko. 
Pajodinėk kartu su Bronvin, pasikalbėk. Ji labai protinga. 

Stivenas apsiramino ir atitraukė ranką nuo kardo rankenos. 

— Pasikalbėti su ja? Kaip galima pasikalbėti su moterimi, turinčia tokią išvaiz- 
dą? Aš beveik nemiegojau visą naktį: jos paveikslas persekioja mane. Taip, aš pasijo- 
dinėsiu kartu su ja, bet jūs tikriausiai turite galvoje kitokį jojimą. 

— Tavo vestuvės paskirtos rytoj. Išsaugok iki tol nuotakos nekaltybę. 

Stivenas gūžtelėjo pečiais: 

— Ji mano. Galiu elgtis su ja kaip panorėsiu. 

Seras Tomas palingavo galvą ir nieko neatsakė į tokį išdidų jaunuolio pareiški- 
mą. Padelsęs pakreipė kalbą: 

— Eime, parodysiu tau savo vanagus. 

— Mano brolienė Džudit parodė Gavinui naują terkšlę, gal, sakau, jis jus sudomins. 

Juodu išėjo iš sodo ir nužingsniavo į arklides. 

Vaikščiodama su Rodžeriu, Bronvin žvalgėsi sode į vyriškį, su kuriuo susipaži- 
no vakar naktį. Antai jis nuėjo su seru Tomu. Visi kiti vyriškiai buvo tie patys, vis taip 
pat sprogino akis į ją ir paniekinamai krizeno, kai ji ėjo pro šalį. 

Bet nė vienas iš jų nepanėšėjo į tą išsigimusį ir purviną žmogų, pas kurį ją vakar 
atitempė. Dar sykį Bronvin atsigręžė. Ano žmogaus akys persekiojo ją. Jos kėlė neri- 
mą ir skatino vengti vyriškio, bet kartu ir kažkaip paslaptingai traukė. Bronvin pasi- 
stengė atsikratyti keistojo jausmo ir atsigręžė į Rodžerį. Jo akys šypsojosi, buvo geros 
ir nedrumstė sielos. 

— Sakykite, lorde Rodžeri, ką dar galite papasakoti apie Stiveną Montgomerį, 
išskyrus tai, kad jis išsigimėlis? 

Rodžeris be galo nustebo išgirdęs tokį klausimą. Jis negalėjo patikėti, kad mote- 
ris, pristatyta Stivenui, palaikė jį išsigimėliu. Čatvortas nusišypsojo: 

— Kažkada Montgomeriai buvo turtingi, bet jų didybė nepatiko karaliui, ir jis 
viską Iš jų atėmė. 

Bronvin paniuro: 

— Todėl jie ir turi vesti pinigus. 

— Taip, pačias turtingiausias moteris, kokias tikras, — pabrėžė pašnekovas. 

Bronvin prisiminė vyriškius, žuvusius kartu su jos tėvu. Ji turėjo išsirinkti vieną 
Iš Jų tr būtų ištekėjusi iš meilės už žmogaus, kurį domintų kaip tik ji, o ne jos žemės. 


Kol Morag tempė kibirą vandens nuo šulinio, nenuleido akių nuo ramaus jaunuo- 
lio, atsirėmusio į sodo tvorą. Per pastarąsias keletą dienų Morag visada sukiojosi kur 
nors netoli Bronvin, nors mergina, matyt, nė neįtarė, kad yra saugoma. Senutei nepatiko, 
kad Bronvin viešai vaikštinėja su tuo Rodžeriu Čatvortu. Nepatiko jai ir patsai Čatvortas 
— žmogus, kuris asistuoja moteriai, turinčiai po kelių dienų ištekėti už kito. | 

Morag klausėsi piktos ir nerišlios Bronvin kalbos tą naktį, kai buvo supažindin- 
ta su Stivenu Montgomeriu. Senė girdėjo, koks idiotas tasai Montgomeris. Mergina 
rėkavo, kad niekada netekės už tokio, kad jis niekingas ir pasibjaurėtinas. 

Morag pastatė kibirą ant žemės. Ji jau bemaž visą valandą spoksojo į mėlynakį 
jaunuolį, nenuleidžiantį akių nuo Bronvin, kol toji dainavo akomponuojant Rodžeriui. 
Nepažįstamasis, atrodo, net nė sykio nesumirksėjo. Tik stovėjo ir Žiūrėjo. 

— Tai už tavęs turi ištekėti Bronvin? — garsiai paklausė senė. 

Stivenas sunkiai atplėšė akis nuo merginos ir, pažvelgęs į sulinkusi1ą moteriškę, 
nusišypsojo: 

— Iš kur žinai? 

— Iš to, kaip tu Žiūri į ją, tarsi ji jau būtų tavo. 

Stivenas nusijuokė. 

— Ji sakė, kad tu esi pats bjauriausias žmogus pasaulyje. 

Stiveno akys sužėrėjo: 

— O tu kaip galvoji? 

Morag prisimerkė: 

— Tiksi. Ir nemėgink nieko daugiau ištraukti iš manęs. 

— Dabar sakyk, kas esi? Iš akcento man regis:. kad esi škotė kaip ir mano Bronvin. 

— Aš Morag iš Makaranų. 

— Bronvin tarnaitė? 

Morag išsitiesė: 

— Tau pravartu gerai įsikalti į galvą, kad mes, škotai, esame laisvi žmonės. Aš 
darau tai, ką moku, ir šitaip užsidirbu sau duoną. O kodėl pavėlavai į savo vestuves? 

Stivenas atsigręžė į tą pusę, kur buvo Bronvin. 

— Labai sirgo mano brolienė. Negalėjau jos palikti, kol neįsitikinau, kad ji gyvens. 

— O žygūno atsiųsti negalėjai? 

Jaunuolis kaltai pažvelgė į ją: 

— Pamiršau. Labai nerimavau dėl Džudit ir pamiršau. 

Morag sukikeno. Tasai aukštasis riteris jai patiko. 

— Esi geras žmogus, jeigu gali taip nerimauti dėl kitų, jog net pamiršti save. 

Stiveno akys vėl blykstelėjo: 

— Žinoma, aš net neįsivaizdavau, kaip atrodo tavo ponia. 

Senė vėl nusijuokė: 

— Esi geras ir garbingas vaikis... kaip anglas. Eime į namus ir išgerkime viskio. 
Jeigu tu, Žinoma, nesibaidai anksti rytą paragauti viskio? 

Jaunuolis padavė jai ranką: 

— Sakau, gal man pavyks nugirdyti tave ir išpešti žinių apie Bronvin? 

Morag garsiai sukikeno: 

— Buvo laikai, jaunuoli, kai vyrai norėdavo mane nugirdyti, turėdami kitą tikslą. 

Ir juodu nužingsniavo į namus. 

Bronvin paniuro išgirdusi jų juoką. Jauste jautė tą vyriškį, nenuleidžiantį nuo 
jos akių, ir toji keista būsena kėlė jai nerimą. Retsykiais nukreipdavo akis į jį, įžvelg- 
dama jėgą, valdingumą ir laisvą laikyseną. Pernelyg nuoširdi Morag šneka su jaunuo- 
liu sujaudino merginą. Senė retai šnekėdavosi su vyriškiais, ypač su anglais, todėl Bron- 
vin nesuprato, kuo jis pakerėjo ją. 

— O kas ten per vyras su Morag? 

Rodžeris susiraukė: 

— Maniau, kad judu jau pažįstami. Tai Stivenas. 

Bronvin pažiūrėjo įkandin nueinančio Stiveno, išvydo, kaip jis padavė ranką 
raukšlėtajai senei. Morag vos siekė Stivenui iki peties. 

Netikėtai Bronvin pasijuto dar labiau užgauta. Kas jis per Žmogus, jeigu gali 
ramiai stovėti, kol kitas asistuoja moteriai, kurią jis rengiasi vesti? Jaunuolis stovėjo 
tik už keleto žingsnių nuo jų ir net nesumojo prakalbinti. 

— Ledi Bronvin, jus kas nors neramina? — paklausė įsižiūrėdamas į ją Rodžeris. 

— Ne, — nusišypsojo mergina. — Visiškai niekas. Prašau dar pagrokite. 

Bronvin vėl susitiko su Morag jau vakare. Besileidžianti saulė prastai apšvietė 
kambarį. Rebas tupėjo šalia šeimininkės, kol ji šukavosi savo ilgus plaukus. 

— Žiūriu, šiandien buvai susilaukusi svečio, — tarė ji tarsi visai tuo nesidomėdama. 

Morag gūžtelėjo pečiais. 

— Ar kalbėjotės apie ką nors įdomaus? 

Ir vėl Morag patraukė pečiais. 

Bronvin padėjo šukas ir priėjo prie lango, kur sėdėjo senė. 

— Atsakyk pagaliau! 

— Esu pernelyg smalsi. Nuo kada aš privalau tau viską pasakoti? 

— Tu vėl gėrei! Jaučiu kvapą. 

Morag nusišypsojo: 

— To vyruko stipri galva. Kertu lažybų, kad škotas greičiau už jį nugrius po stalu. 

— Tu apie ką čia? — sukluso Bronvin. 

Senė gudriai pažvelgė į merginą: 

— Kaip tai apie ką? Apie tavo vyrą, kas be ko. Dėl ko daugiau šitaip pultum 
mane klausinėti? 

— Aš ne!.. — mergina nusiramino. — Jis ne vyras man. Net nesivargina pasikal- 
bėti su manimi; jis neatvyko į vestuves. 

— Tai štai dėl ko tu šitaip siautėji. Žinojau, kad matei mudu kartu. Todėl nutarei 
įžeisti jį ir tyčia rėmeisi į jaunojo Čatvorto ranką! — Bronvin tylėjo. — Taip ir ma- 
niau! Leisk man pasakyti, kad Stivenas Montgomeris neįpratęs susilaukti įžeidimų iš 
moters, ir jeigu jis vis dėlto sutinka tave vesti po to, kai tu čia sukinėjiesi su Čatvortu, 
gali manyti, kad tau pasisekė. 

— Pasisekė! — Bronvin vos neužduso. Dar vienas žodis, ir ji nusuks Morag 
kaulėtą sprandą. — Eime, Rebai, — įsakė ir išėjo iš kambario. 

Mergina skubiai nusileido į sodą. Jau ganėtinai sutemo, mėnulis aiškiai apšvietė 
medžius ir gyvatvores. Bronvin nuėjo takeliu, kad nusiramintų prieš atsisėsdama ant 
akmeninio suolelio prie žemos sodo tvoros. Kaip ji dabar troško grįžu namo! Bėgti 
nuo šių Žmonių, nuo svetimų drabužių, nuo svetimų vyriškių, kurie į ją Žiūrėjo tik kaip 
į karo grobį! 

Staiga Rebas pakilo ir žemu balsu suurzgė. 

— Kas čia? — paklausė mergina. 

Iš tamsos išniro vyriškis. 

— Stivenas Montgomeris, — ramiai atsakė jis. Mėnulio šviesoje jis atrodė aukš- 
tas ir stambus tarsi koks bokštas. — Ar galiu atsisėsti šalia jūsų? 

— Kodėl ne? Argi mano žodis ką nors reiškia, kai turiu reikalų su anglu? 

Stivenas atsisėdo šalia ir pastebėjo, jog Bronvin nuramino šunį vienu rankos 
mostu. Jaunuolis atsirėmė nugara į mūrinę tvorą ir ištiesė kojas. Bronvin pasitraukė 
nuo jo toliau, prie pat suolelio krašto. 

— Nuvirsite, jeigu trauksitės dar toliau. 

Bronvin sustingo: 

— Sakykite, ko norite, ir baikime visokias šnekas. 

— Neturiu ko pasakyti, — ramiai paaiškino Stivenas. 

— Bet kiek žinau, turėjote ką pasakyti Morag. 

Jaunuolis nusišypsojo, mėnulis apšvietė jo lygius baltus dantis. 

— Toji moteris mėgino mane nugirdyti. 

— Ir jai pasisekė? 

— Augti tarp trijų brolių ir neišmokti gerti — neįmanoma. 

— Ar tiktai gėrėte ir nieko nesišnekėjote? 

Stivenas valandėlę tylėjo: 

— Kodėl jūs taip priešiškai elgiatės su manimi? 

Bronvin skubiai atsistojo: 

— Nejaugi jūs tikėjotės, kad pasitiksiu išskėstomis rankomis? Laukdama jūsų, 
šešias valandas prastovėjau apsirengusi vestuvine suknele. Mačiau, kai jūsų žmonės 
išžudė visą mano šeimą, o paskui man pareiškė, kad privalau ištekėti už anglo. Su 
manimi niekas nesiskaito, tarsi išvis neegzistuočiau. Net ir jūs neatsiprašėte manęs ir 
dar klausinėjate, kodėl taip priešiškai nusiteikusi. 

Mergina nusigręžė ir pasuko į namus. 

Stivenas čiupo ją už rankos ir atgręžė taip, kad matytų merginos veidą. Bronvin 
nepriprato, kad vyriškiai būtų pranašesni. 

— Jeigu aš nuoširdžiai atsiprašysiu, ar atleisite man? — Stiveno balsas skambė- 
jo ramiai, giliai, tarsi sidabro upokšnis mėnulio šviesoje. Jis pirmą kartą palietė Bron- 
vin, pirmąsyk atsidūrė taip arti. Jaunuolis paėmė merginą už rankų, jausdamas jas per 
aksomą ir šilką. — Karalius Henrikas nori taikos, — tęsė. — Jis galvoja, kad, pastatęs 
anglą tarp škotų, įrodys, jog mes nesame tokie jau blogi. 

Bronvin žvilgtelėjo į jaunuolį. Jos širdis smarkiai plakė. Norėjo ištrūkti iš jo 
rankų, tačiau kūnas nebepakluso. 

— Jūsų pasipūtimas mane gąsdina. Jeigu spręsčiau iš jūsų manierų, sakyčiau, 
kad škotai gali dar sykį įsitikinti, jog anglai kur kas blogesni negu jie galvojo. 

Stivenas tyliai nusijuokė. Nebuvo jokių abejonių, kad mintimis jis skrajojo kaž- 
kur toli. Kairiąja ranka paglostė jos kaklą. 

Bronvin pamėgino išsivaduoti. 

— Paleiskite mane! Neturite teisės glostinėti manęs... ir juoktis iš manęs. 

Stivenas nė negalvojo jos paleisti: 

— Jūs nuostabi. Dabar galiu tik gailėtis, kad jeigu nebūčiau praleidęs mūsų ves- 
tuvių, negaišuodamas nusineščiau jus į savo kambarį. O gal valandėlę pamirškite, kad 
vestuvių dar nebuvo? 

Bronvin su siaubu atšlijo, Rebas grėsmingai suurzgė. Po akimirkos mergina iš- 
trūko iš jo rankų. Rebas atsistojo tarp šeimininkės ir žmogaus, išdrįsusio ją paliesti. 

— Kaip jūs drįstate? — prakošė ji pro dantis. — Sakykite ačiū, kad neužsiun- 
džiau prieš jus Rebo. 

Stivenas apstulbęs nusijuokė: 

— Šis šuo tikrai šio to vertas. 

Pamėgino žengti prie Bronvin arčiau, bet Rebas vėl suurzgė. 

— Nesiartink! — įspėjo mergina. 

Stivenas nesusigaudydamas spoksojo į ją. Sudėjo rankas lyg maldai: 

— Bronvin, aš nesirengiau jūsų skriausti. Aš... 

— Ledi Bronvin, ar galiu jums padėti? — paklausė Rodžeris Čatvortas išeida- 
mas iš šešėlio. 

— Ar seniai tu įpratai slėptis šešėlyje, Čatvortai? — pyktelėjo Stivenas. 

Rodžeris ramiai nusišypsojo: 

— Aš norėčiau save laikyti gelbėtoju damų, patekusių į bėdą. 

Jis atsisuko į Bronvin ir ištiesė ranką. 

— Čatvortai, aš tave įspėju! 

— Liaukitės! Abu! — sušuko Bronvin, nepatenkinta dėl šio vaikėziško kivirčo. — 


PRIEKALNIŲ AKSOMAS 233 


Rodžeri, dėkoju jums už paslaugumą, bet Rebas geriau mane apgins. — Mergina atsi- 
suko į Stiveną ir perliejo jį šaltu žvilgsniu: — O kai dėl jūsų, sere, tai džiaugčiausi, 
jeigu eitumėte savo keliu. 
Bronvin staiga nusisuko; Rebas išdidžiai sekė jos pėdomis, kol ji skubėjo namo. 
Rodžeris ir Stivenas ilgai žvelgė įkandin, paskui, nežiūrėdami vienas į kitą, nu- 
žingsniavo kas sau. 


Bronvin miegojo prastai. Stivenas Montgomeris stipriai ją sujaudino. Jo artu- 
mas sudrumstė įprastą ramybę, todėl šiandien ji negalėjo būti tokia protinga kaip visa- 
da. Nejaugi turės tą vyriškį pristatyti savo klanui kaip vadą? Regis, jis iš visko moka 
tik juoktis. 

Šiąnakt mergina sapnavo kruvinus sapnus. Ji regėjo savo klano žmones, žen- 
giančius po anglų vėliava ir vienas po kito klumpančius. Vėliavą laikė Stivenas Mont- 
gomeris ir nekreipė dėmesio į žūstančius škotus; jis tik taikėsi palįsti jai po sijonu. 

Rytą jos nuotaika nepasitaisė, nors Stivenas ir pakvietė pajodinėti. Mergina su- 
glamžė raštelį ir pasakė Morag, kad nejos. Bet senė mokėjo įkyriai kaulyti ir visada 
savo pasiekdavo. Ji privertė Bronvin pasakyti, kodėl taip pyksta ant Stiveno. 

Morag purkštavo: 

— Jis jaunas ir sveikas vyriškis, todėl ir pasiūlė tau kartu praleisti naktį. Prisi- 
menu, tau ir anksčiau šitaip yra siūlę, bet tuomet tu nemanei esanti įžeista. 

Bronvin nutylėjo galvodama, kad anglai padarė galą jos laisvoms ir laimingoms 
dienoms. 

Bet Morag nesutrikdė merginos tylėjimas — ji nenusileis, kol savo nepasieks. 

— Jaunuolis prašo kartu praleisti dieną. Pagaliau rytoj juk tavo vestuvės. 

— Iš kur viską šitaip žinai? Aš dar nieko negirdėjau apie naująją datą. 

— Stivenas man pasakė šiandien rytą, — nekantriai atkirto senė. 

— Štai kaip! Tu vėl su juo susitikai! Kuo jis tave taip domina? Čia esama ir kitų 
vyriškių, netgi anglų, kurie geresni už jį! 

Morag suprunkštė: 

— Tokių, deja, nesutikau. 

— Rodžeris Čatvortas — mielas, protingas žmogus, jo gyslose teka ir škotų kraujas. 

— Tai jis tau taip sakė? — atsisuko senė. — Gal, sakau, jam patinka škotų že- 
mės? Manau, tasai Rodžeris Čatvortas labiausiai džiaugtųsi gavęs tavo žemes. 

Bronvin akys piktai sužaibavo: 

— Ar ne to paties trokšta visi šie anglai? Net jeigu būčiau sena ir stora, jie vis 
viena manęs norėtų. 

Pasibjaurėjusi senė palingavo galvą: 

— Tai tu keiksnoji Stiveną už jo karštumą, tai skundiesi, kad vyriškiai vaikosi 
tavo turtą, o ne tave. Duok jam šansą išpirkti kaltę. Pasikalbėk su juo, praleisk dieną, 
paklausk, kodėl pavėlavo. 

Bronvin paniuro. Jei tai būtų įmanoma, niekada nebesimatytų su Stivenu. Mer- 
gina galėjo įsivaizduoti, kaip šalia joja Rodžeris, bet įsivaizduoti ir patikėti, kad 
Stivenas gerbs jos norus ir pamirš savuosius, — tai viršijo jos jėgas. Bronvin žvilg- 
telėjo į Morag: 

— Pamėginsiu su juo pasikalbėti... jeigu jis pasistengs nekaišioti rankų ir leis 
man bent šį tą pasakyti... 

Senė nusijuokė: 

— Tavo žodžiuose girdžiu viltį. 

Trečias skyrius 


Nors Bronvin ir nenorėjo praleisti dienos su Montgomeriu, vis dėlto daug laiko 
skyrė savo tualetui. Mergina apsivilko tamsaus vyno spalvos vilnonę suknelę. Gilią 
kvadratinę iškirptę kraštavo smulkūs perlai. Glaudžios rankovės gražiai pabrėžė dai- 
lias jos rankas. 

Aukštai iškėlusi galvą, mergina nusileido laiptais; Rebas sekė jos pėdomis. Ji 
vylėsi duoti Stivenui šansą įrodyti, kad linki sėkmės ir nori gera jai ir jos tautai. O gal 
ji pernelyg skubiai jį pasmerkė, nesužinojusi, kokie tikrieji jo ketinimai? Bronvin ga- 
lėtų atleisti už pavėlavimą į vestuves. Galų gale ką reiškia jos asmeniški nepatogumai? 
Juk svarbu tik, kaip Stivenas vertina jos klaną, kita vertus, ar škotai priims jį ar ne. 
Bronvin troško taikos tarp anglų ir škotų ne mažiau negu karalius Henrikas, — gal net 
labiau, nes jos artimieji buvo šito karo aukos. 

Bronvin sustojo laiptų apačioje ir pažvelgė į saulės užlietą sodą. Stivenas jau 
lūkuriavo, atsirėmęs į žemą sodo aptvarą. Mergina buvo priversta pripažinti, kad jau- 
nuolis gražus, kad ją labai stipriai traukia prie jo, tačiau negalima leisti savo asmeni- 
niams jausmams — nei meilei, nei neapykantai — nustelbti klano reikalus. 

— Labas rytas, — ramiai pasisveikino priėjus: mergina. Jaunuolis įrėmė į ją 
liepsnojantį žvilgsnį ir familiariai paėmė už alkūnės. 

— Čia kas, ar škotų paprotys — vaikščioti plika galva? — Apsuko jos žvilgan- 
čių plaukų sruogą sau apie pirštą. 

— Iki tol, kol moteris nepagimdo kūdikio, ji paprastai neužsidengia galvos. Ir 
dar, kai nešioja tartaną, — pridūrė laukdama, ar nepasakys jis kokios nors pastabos, 
neparodys susidomėjimo. 

— Kūdikis. — Stivenas nusišypsojo. — Pažiūrėsime, kaip mudviem jis pavyks. — 
Jis linktelėjo į tolimiausią sodo galą. — Ten mūsų laukia porą žirgų. Ar pasirengusi? 

Bronvin išdidžiai linktelėjo galvą, ir Stivenas paleido jos plaukus. 

— Škotė visada pasirengusi joti. 

Mergina šiek tiek pasikėlė savo sijonus ir nuėjo pirma, nekreipdama dėmesio į 
linksmą jaunuolio juoką. 

Puiki juoda kumelė laukė jos greta keršo Stiveno eržilo. Kumelaitė niekaip ne- 
nurimo vietoje, aukštai kilojo kojas, skubėdama leistis kelionėn. Anksčiau negu Stive- 
nas susiruošė ją pasodinti į balną, Bronvin jau užšoko ant žirgo. Sunkus platus sijonas 
trukdė, ir mergina šimtąjį kartą mintyse keikė kvailą anglų rūbų madą. Ačiū Dievui, 
nors Stivenas neparuošė jai vieno iš tų kvailų moteriškų balnų, kurių turėjo Rodžeris. 

Dar Montgomeriui neužšokus ant savo žirgo, mergina paragino kumelaitę. Tai 
buvo supratingas gyvulys ir taip pat kaip ir Bronvin mėgo greitį. Kumelaitė pasileido 
šuoliais takeliu, kurį merginai buvo parodęs Rodžeris. Bronvin palinko į priekį džiaug- 
damasi vėju, apglėbusiu kaklą ir veidą. 

Umai akies krašteliu pastebėjo, kad joja ne viena, ir atsigręžusi pamatė, jog Sti- 
venas bemaž pasivijo ją. Mergina garsiai nusijuokė. Nė vienas anglas negali pralenkti 
škotės jojikės. Ji šmaukštelėjo kumelaitei. Toji pasileido pirmyn tarsi skristų su spar- 
nais. Bronvin pajuto savo galią ir įsiaudrino. 

Žvilgtelėjusi per petį, vėl paniuro išvydusi prisiartinantį Stiveną. Priešaky take- 
lis ėmė siaurėti, ir du žirgai jau nebegalėjo bėgti greta. Jeigu jis nori ją aplenkti, tai 
turės mesti taką ir šuoliuoti mišku, rizikuodamas atsitrenkti į medį arba patekti į triu- 
šių urvą. Bronvin pakreipė savo kumelę tako viduriu; žinojo, ką darytų škotas, jeigu ji 
užstotų jam kelią, bet anglai pernelyg išpopinti, jiems nepakaks sumanumo. 

Kumelaitė lėkė kiek įkabindama. Stivenas dabar jojo visai greta, ir Bronvin per- 
galingai nusišypsojo išvydusi, kad jaunuolis pasimetė. Bet ūmai jos kumelė atsistojo 
piestu ir sužvengė, — Bronvin nori nenori teko įsitverti jos karčių. kad neišlėktų iš 
balno. Kovingas Stiveno eržilas įkando kumelaitei į kryžių. 

Bronvin vargais negalais suvaldė kumelaitę ir keikė anglus už tai, kad atėmė jos 
nuosavą žirgą. Mergina visai neišmanė šio gyvulio būdo, todėl taip nelengvai ją valdė. 

Kumelė vėl sužvengė — eržilas jai įkando antrą kartą; paskui, nepaisydama Bron- 
vin raginimo, šoktelėjo į šalį, praleisdama šuoliuojantį kiek įkabina eržilą. Žvilgsnis, 
kurį pasiuntė Stivenas, privertė merginą riktelėti baisiausią gėlų keiksmažodį. Ji trūk- 
telėjo pavadį ir grąžino žirgą į tako vidurį. 

Kol juodu šuoliavo, Bronvin neleido kumelaitei lėtinti žingsnio. Tik būdama pa- 
tyrusi ir sumani jojikė, ji sutramdė i1šsigandusį gyvulį, skuodusį į mišką kuo toliau nuo 
įsisiautėjusio eržilo. 

Kai mergina pasiekė upelį ir perskriejo per jį, Stivenas jau laukė. Jis nušoko nuo 
savojo žirgo ir stovėjo šalia, kol gyvulys gėrė vandenį. 

— Neblogai, — nusišypsojo Stivenas. — Tu iš dešinės įtempi brizgilą stipriau 
negu iš kairės, bet truputį pasitreniruosi ir būsi tikra jojikė. 

Bronvin akys svaidė žaibus. Treniruotė! Ji gi nuo ketverių metų jau turėjo savo 
ponių, nuo aštuonerių kartu su tėvu ganė galvijus. Ištisomis naktimis šuoliuodavo per 
viržių dykvietes, akmenuotais laukais, paleis jūros krantą... O jis dar sako, kad jai 
reikia treniruotis! 

Stivenas nusijuokė: 

— Nesinervink! Jeigu tau nuo to pasidarys lengviau, galiu pasakyti, kad iš visų 
mano matytų moterų esi geriausia jojikė! Dauguma anglų damų gali iš tavęs šio to 
pasimokyti. 

— Ką? — aiktelėjo Bronvin. — Tai visi anglų vyrai turi imti pavyzdį iš manęs! 

— Ką tik pralaimėjai vienam anglui. O dabar lipk tr nušluostyk žirgą. Negalima 
jam leisti ilgai šlapiam stovėti. 

Matai, dabar jis moko ją, kaip prižiūrėti žirgą! Nusišaipiusi Bronvin užsimojo ir 
ketino... smogti. Stivenas lengvai išsilenkė, greitai ir skaudžiai suktelėjo jos ranką, ir 
rimbas nukrito ant žemės. Iš netikėtumo Bronvin prarado pusiausvyrą. Sunki angliška 
suknia apsisuko jai apie kojas, ir mergina, praradusi atramą, pasviro pirmyn. 

Bronvin vis dėlto sugriebė balno lanką ir būtų išsilaikiusi. bet Stiveno rankos 
apglėbė jos liemenį. Kova tęsėsi viso labo akimirką; bet labiausiai Bronvin įsiutino 
tai, kad Stivenas. regis, jaučia pašėlusį malonumą ją žeminti. Vyriškis Žaidė su ja, leis- 
damas jai akimirką įsivaizduoti, jog... ji laimėjo, o paskui vėl parita apačioj. 

Jis nusikvatojo ir vienu stipriu mostu atplėšė merginą nuo balno ir aukštai pakė- 
lė sau virš galvos. 

— Ar pastebėjai, kad kai pyksti, duobutė tavo smakre dar labiau pagilėja? 

— Duobutė? — užduso ji ir atitraukė koją norėdama jam įspirti. 

Turint galvoje, kad merginos kojos buvo pakilusios per jardą nuo žemės ir kad 
vienintelė atrama buvo Stiveno rankos, laikiusios ją už liemens, protingiausia buvo 
nespurdėti. Jaunuolis vėl nusijuokė, pametėjo ją į orą, vėl sugavo ir apsikabino. Pri- 
spaudė prie savęs ir garsiai pabučiavo į ausį. 

— Ar su tavimi visada taip linksma? — nusijuokė jis. 

— O tu ar visada toks įžūlus? — atkirto Bronvin. — Ar turi kokių nors kitų 
minčių, išskyrus norą lamdyti moteris? 

Jis patrynė veidą į jos švelnią odą. 

— Tu skaniai kvepi. — Jaunuolis vėl žvilgtelėjo į Bronvin. — Prisipažinsiu, kad 
esi pirmoji moteris, kuri mane šitaip veikia. Bet esi ir pirmoji mano Žmona, moteris, 
kuri visiškai man priklausai. 

Bronvin apmirė: 

— Ir tai viskas, ką moteris tau reiškia? Tai, ką galima turėti? 

Stivenas nusišypsojo, palingavo galvą ir, pastatęs merginą ant Žemės, padėjo 
rankas jai ant pečių: 

— Žinoma. O kam daugiau tinka moterys? O dabar prisirauk žolės ir nušluostyk 
žirgą. į 

Bronvin, jausdama palengvėjimą, pasitraukė nuo Stiveno. Abu tylėdami išžabo- 
j0 žirgus, nubalnojo ir nušluostė prakaitą. Stivenas net nepasisiūlė padėti nuimti sunkų 
balną, ir tai nudžiugino Bronvin, nes vis tiek būtų jam neleidusi. Nors ji ir moteris, bet 
ne bejėgė, kaip jis, matyt, galvoja. 

Jojikai pririšo savo žirgus, ir tik po to mergina vėl pakėlė akis į Stiveną. 

— Matau, tu šį bei tą nusimanai apie žirgus, — pagyrė jis. Ir nusikvatojo pama- 
tęs, kaip pasikeitė merginos veidas. Jaunuolis palietė jos ranką, jo akys surimtėjo. 

— Prašau nepradėti vėl to paties, — atkirto Bronvin ir atšlijo. — Tu ką, iš tikrų- 
jų neturi kitokių minčių? 

Jo akys suliepsnojo: 

— Ne, jeigu tu šalia. Tu mane užbūrei. Aš dar turiu vieną pasiūlymą, bet anks- 
tesnis tave labai jau supykdė. 

Scenos sode priminimas privertė Bronvin apsidairyti. Rebas ramiai gulėjo prie 
upokšnio. Keista, kad neėmė urgzti prieš Stiveną, kai tas ją šitaip kilojo! Juk jeigu 
Rodžeris prisiartindavo, šuo tuoj imdavo urgzti. 

— O kur tavo kareiviai? 

— Manau, pilyje. 

— Tau ką, nereikia apsaugos? O kaip dėl mano škotų? Nejaugi nežinai, kad jie 
laukia miške pasirengę man padėti? 

Stivenas paėmė merginą už rankos ir nusitempė prie akmenų. Bronvin mėgino 
išsivaduoti, tačiau jaunuolis nepaleido. Stivenas pasodino ją, o pats atsigulė pasidėjęs 
galvą ant rankų. Jis aiškiai nepageidavo atsakyti į šį klausimą 1r ramiai žiūrėjo pro 
medžius į ryškiai mėlyną dangų. 

Bronvin akimirką žvelgė į jaunuolį, paskui nusišypsojo. Kaip tik šito ji ir norėjo 
— pasikalbėti su Stivenu apie svarbiausią dalyką pasaulyje — apie savo tautą. 

— Aš turėjau ištekėti už vieno iš trijų vyriškių, kurių bet kuris būtų tapęs puikus 
vadas. Bet visi jie gana tolimo giminystės laipsnio, o reikėjo, kad būtų bent jau devin- 
tojo. Mano tėvas paskyrė mane būsimąja Makaranų vade suprasdamas, kad ištekėsiu 
už vieno iš to trejeto. 

— Ir ką tie vyriškiai? 

Bronvin piktai sučiaupė lūpas: 

— Jie visi buvo nužudyti kartu su mano tėvu. Anglų nužudyti! 

Stivenas reagavo tik truputį kilstelėdamas antakius. 

— Vadinasi, tas, kuris ves tave, turi tapti vadu? 

— Aš esu Makaranų vadė, — ryžtingai pareiškė Bronvin ir pamėgino atsistoti. 

Jaunuolis pagavo ją už rankos ir vėl pasodino. 

— Noriu, kad tu nors valandėlę nustotum pykti ant manęs. Kaip galiu tave su- 
prasti, jeigu visą laiką bėgi nuo manęs? 

— Aš nebėgu nuo tavęs! — Bronvin ištraukė ranką, nes Stivenas ėmė bučiuoti 

jos pirštus. Mergina prisivertė nekreipti dėmesio į savo jausmus, kuriuos sukėlė jau- 
nuolio prisilietimas. 

Stivenas atsiduso ir vėl atsigulė: 

— Aš negaliu Žiūrėti į tave ir tuo pat metu kalbėti. — Patylėjo. — Juk negali 
būti, kad tavo tėvas neturėjo dar kokio giminaičio, galinčio tapti vadu? 

Bronvin nusiramino. Ji puikiausiai suprato, ką turi galvoje tasai bukagalvis an- 
glas. Jis aiškiai mano, kad bet koks vyriškis būtų geriau negu moteris. Bet nieko nepa- 
sakė apie savo brolį Deivį. 

— Škotai tiki, kad ir moterys turi pakankamai proto ir dvasinės galios. Jie ne- 
laukia, kad mes tik gimdytume vaikus. 

Stivenas šyptelėjo, ir Bronvin įsivaizdavo, kaip būtų puiku suskaldyti jo galvą 
dideliu akmeniu. Tarsi atspėjęs, ką ji galvoja, Rebas pakėlė galvą ir klausiamai įsi- 
spoksojo į šeimininkę. 

Stivenas, regėjos, nepastebėjo šito žvilgsnių pasiketimo. 

— O kokios vado priedermės? 

Mergina sučiaupė lūpas ir pamėgino būti kantri: 

— Aš esu Makaran, mano žmonės paklūsta tik man. Jie turi pripažinti tave anks- 
čiau negu pradės tavęs klausyti. | 

— Pripažinti mane? — paklausė Stivenas ir atsigręžė į merginą, bet jos krūtinė, 
šviečianti iš perlais siuvinėtos dekoltė, taip stipriai patraukė jo akis, kad turėjo nu- 


kreipti žvilgsnį į šalį, norėdamas susivaldyti. — Man regis, kur kas svarbiau, ar aš 
pripažinsiu juos. 
— Tu kalbi kaip tikras anglas! — purkštelėjo Bronvin. — Jūs visi manote, kad 


jūsų gimimo vieta iškelia jus virš visų. Galvojate, kad jūsų papročiai ir idėjos daro jus 
geresnius už nelaiminguosius škotus. Žinoma, laikote mus žiauriais ir laukiniais. Bet 
mes neimame į nelaisvę jūsų moterų ir neverčiame jų tekėti už škotų, nors jie geresni 
vyrai negu anglai. 

Stivenas neįsižeidė. Tik paprasčiausiai gūžtelėjo pečiais. 

— Manau, kiekvienas savo tėvynę laiko geriausia. Tiesą sakant, aš menkai pa- 
žįstu Škotiją ir škotus. Esu šiek tiek laiko buvojęs lygumose, bet nemanau, kad jos 
panašios į kalnus. 

— Lygumų gyventojai labiau anglai negu škotai! 

Valandėlę Stivenas gulėjo ramiai. 

— Atrodo, kad būti klano vadu, beje, prašau atleisti, — pasitaisė su pašaipa, — 
būti klano vadės vyru, vadinasi, būti šiek tiek atsakingam. Tai ką aš turėčiau daryti, 
kad mane pripažintų? 
| Bronvin šiek tiek atsipalaidavo. Kol jaunuolis žvelgė į šalį, ji galėjo ramiai jį 
apžiūrėti. Vyriškis buvo labai aukštas, kur kas aukštesnis už daugumą jos pažįstamų 
vyrų. Jo ilgas kūnas tysojo priešais, ir mergina puikiai juto jaunuolio artumą. Nepaisy- 
dama jo šnekų, Bronvin norėjo sėdėti šalia jo; jai patiko Žiūrėti į jį, į jo stiprias kojas, 
į galingą krūtinės ląstą, į tamsiai rusvas garbanas. Patiko jo kuklus Kostiumas, ne toks 
ryškus kaip daugumos anglų. Ji ėmė vaizduotis, kaip Stivenas atrodys apsirengęs ško- 
tų tartaną ir plikomis iki kelių kojomis. | 

— Tu turi vilkėti kaip škotas, — ramiai atsakė Bronvin. — Žmonės visada prisi- 
mins, kad esi priešas, jeigu nenešiosi: pledo. 

Stivenas paniuro: 

— Nori pasakyti, kad aš turėsiu lakstyti plikais keliais? Girdėjau, kad kalnuose šalta. 

— Žinoma, jeigu tau neužteks vyriškumo... — Jo piktas žvilgsnis privertė merginą 
nutilti. 

— Kas dar? 

— Tu privalai tapti Makaranu, būti Makaranu. Makgregorai bus tavo priešai, 
tavo vardas bus Makaranas. Tu... 

— Ką? — suriko Stivenas, pašokdamas nuo žemės ir palinkdamas prie Bronvin. — 
Pakeisti pavardę? Nori pasakyti, kad aš, vyras, turiu imti žmonos pavardę? — Nusisu- 
ko nuo jos. — Nieko kvailesnio nesu girdėjęs. Nejaugi nežinai, kas aš toks? Aš — 
Montgomeris! Montgomeriai pragyveno šimtus karų, daugybę karalių! Kitos šeimos 
iškildavo ir išnykdavo, bet Montgomeriai išsilaikė. Mano šeima jau keturis šimtus me- 
tų valdo tą pačią žemę. — Jaunuolis apsidairė ir persibraukė ranka.sau per plaukus. — 
Ir tu tikiesi, kad aš pakeisiu savo pavardę į tavo pavardę? — Jis nutilo, paskui šyptelė- 
jo. — Mano broliai užjuoktų mane, net jeigu apie tai tik pagalvočiau. 

Bronvin lėtai atsistojo ir palaukė, kol nutils Stivenas: 

— Tu turi brolių, kurie gali pratęsti giminės vardą. Nejaugi nesupranti, kas atsi- 
tiks, jeigu aš parsivešiu namo anglą, kuris net nemėgina suprasti mūsų papročių? Ma- 
no gentainiai pirmiausia užmuš tave, o man paskui vėl reikės ieškotis naujo vyro. Ar 
supranti, kokį konfliktą visa tai sukels? Yra keletas jaunuolių, kurie norėtų mane vesti. 
Jie ims kariauti tarp savęs. 

— Ak taip! Aš, pasirodo, turiu atsisakyti savo pavardės, kad tu galėtum valdyti 
savo žmones? O jeigu jie vis tiek nepripažins manęs? Gal man persidažyti plaukus 
arba nusikirsti sau ranką, kad suteikčiau jiems malonumą? Ne! Arba jie paklus man, 
arba pajus mano ranką! — Jis ūmai ištraukė 1š makštų kardą. 

Bronvin apstulbusi žvelgė į jaunuolį. Jis šneka, kad užmuš jos gentainius, jos 
draugus, jos giminaičius, žmones, kurių gyvybes ji laiko rankose! Ne, ji negali grįžti į 
Škotiją su šiuo pamišėliu. 

— Aš negaliu tekėti už tavęs, — ramiai tarė ji, žvelgdama į jį sunkiu ir rimtu 
žvilgsniu. 

— Nemanau, kad turėtum pasirinkimą, — atkirto Stivenas, kišdamas atgal į makš- 
tis ginklą. Jis nesirengė įsisiautėti, bet ši moteris iš pat pradžių turi Žinoti, kuris iš jų 
šeimininkas... kaip ir škotai, kuriuos ji vadina "savo" žmonėmis. — Aš esu anglas, — 
ramiai tęsė jaunuolis, — ir liksiu anglu, kad ir kur benuvykčiau. Privalai tai suprasti. 
Nemanau. kad sumanysi keisti savo škotiškus įpročius. 

Bronvin pasidarė šalta, nepaisant šiltos rudens dienos. 

— Tai ne tas pat. Tau reikės gyventi su mano žmonėmis — diena po dienos, 
metai po metų. Nejaugi nesupranti, kad jie nepriims tavęs, jeigu vaikščiosi vilkėdamas 
angliškus drabužius ir nepakeitęs savo angliškos pavardės? Kiekvienąsyk, kai jie pa- 
matys tave, prisimins savo vaikus, kuriuos nužudė anglai, jų akyse stovės mano tėvas, 
taip anksti kritęs kovoje. 

Jos-kalba sujaudino Stiveną: 

— Aš nešiosiu škotiškus drabužius, čia sutinku. 

Staiga šalčio jausmą pakeitė karštas pyktis: 

— Tai ar sutinki nešioti pledą ir kroko spalvos sijoną? Žinoma. tu su džiaugsmu 
rodysi mano moterims gražias ir stiprias savo kojas. 

Stivenui nukaro žandikaulis; jis nusišypsojo taip plačiai, kad veidas vos neper- 
plyšo pusiau. 

— O aš apie tai net nepagalvojau, bet malonu, kad tau šovė į galvą. — Jaunuolis 
pakėlė koją ir įtempė šlaunies raumenis. — Manai, kad tavo moterys tau pritars? — Jo 
akys blykstelėjo. — O tu pavyduliausi? 

Bronvin labai nustebusi žvelgė į Stiveną. Šis vyriškis nė valandėlę negalėjo rimtai 

elgtis. Erzino ir šaipėsi iš jos. Bet juk ji kalbėjo apie gyvybę ir mirtį! Mergina pasikėlė 
sijoną ir nuėjo prie upelio. 


— Bronvin!' — pašaukė Stivenas. — Palauk! Aš nesirengiu lengvabūdiškai žiūrėti 
į tai, ką tu kalbėjai. — Bemat suvokė savo klaidą. Priėjęs ir apglėbęs merginą per lieme- 
nį, atgręžė į save. — Prašau, — paprašė maldaujamu balsu. — Nenorėjau tavęs įžeisti. 


Tiesiog esi tokia puiki, kad negaliu galvoti apie rimtus dalykus. Žvelgiu į tavo plaukus ir 
be galo noriu juos paliesti. Noriu bučiuoti tavo akis. O tavo prakeiktoji suknelė su tokia 
gilia iškirpte, jog rodos, tu paprasčiausiai išsinersi iš jos kaip iš vandens, — ji varo mane 
iš proto. Taigi kaip gali galvoti, jog rimtai šnekėsiu apie škotų ir anglų ginčus? 


— Apie ginčus! — sušnypštė Bronvin. — Tai greičiau karas! 
— Karas, tai karas, — tarė Stivenas, žvelgdamas į jos rankas ir kartu nenuleis- 
damas akių nuo krūtinės. — Dieve mano! Negaliu taip arti stovėti prie tavęs ir kartu... 


taip toli. Labai ilgai kenčiau... kad žinotum, kai tai skaudu... 

Nejučiom ji nuleido akis ir bemat paraudo. Stivenas supratingai nusijuokė. 

Bronvin prikando lūpą ir vos nesuriko. Stivenas — Žmogus, nuolat galvojantis 
apie nešvankius dalykus ir aiškiai manantis, kad ir jai tai labai rūpi. Mergina pamėgino 
ištrūkti iš kibių jaunuolio rankų, bet jis stipriai ją laikė; tuomet Bronvin piktai pastū- 
mė. Stivenas net nesujudėjo, tačiau pati mergina, atsirėmusi į jo tvirtą krūtinę, prarado 
pusiausvyrą. Ji nė nemanė, kad upelis taip arti. 

Bronvin krito aukštielninka, karštligiškai mėgindama už ko nors nusitverti. Sti- 
venas ištiesė ranką, norėdamas ją sugriebti, bet vos tik palietė jos liemenį, kai mergina 
pliaukštelėjo jam per ranką. Jis tik gūžtelėjo pečiais ir atsitraukė atgal, nenorėdamas 
sušlapti nuo purslų, kuriuos sukels Bronvin. 

Vanduo upelyje tikriausiai buvo atitekėjęs iš kalnų, todėl plikyte nuplikė Bron- 
vin. Mergina piūkštelėjo į vandenį, ir sunki vilnonė suknia, lyg ir laukusi tokio atsitiki- 
mo, bemat sušlapo geliančiai šaltame vandenyje. 

Akimirką Bronvin sėdėjo netekusi žado, truputį suglumusi ir spoksojo į Stiveną. 
Jis šaipėsi 1š jos, iš šalto vandens lašų, lašančių jai nuo nosies. Rebas. stovėdamas 
greta Stiveno, ėmė loti ir vizginti uodega, sakytum, džiaugdamasis naujuoju žaidimu. 

— Aš galiu pasiūlyti tau savo pagalbą? — linksmai paklausė Stivenas. 

Bronvin atmetė nuo akių šlapias juodų plaukų sruogas. Bet kurią akimirką jos 
dantys galėjo pradėti kalenti iš šalčio, bet tai gryni niekai, svarbiausia pasiekti akme- 
nį, stūkstantį už kelių žingsnių. Bet juk negalėjo ji šliaužti jaunuolio akyse! 

— Pas mane, Rebai! — įsakė ji, ir stiprus šuo staiga šoko į vandenį prie šeimi- 
ninkės. 

Bronvin nubraukė nuo veido lašus, visaip vengdama pašaipaus Stiveno žvilgs- 
nio, Remdamasi į šuns nugarą, mergina ėmė keltis. Vilnonė suknia, jau ir šiaip ganėti- 
nai sunki, sušlapusi pasidarė nebepakeliama. O čia dar slidūs akmenys po kojomis. 

Bronvin beveik atsistojo, — sugaišo gal net keliasdešimt sekundžių. — bet tą 
akimirką jos kojos sulinko. Rebas atšoko į šalį, kai Bronvin vėl krito į vandenį, šį 
kartą kniūbsčia. Išnėrė, gaudydama burna orą. 

Pirmasis garsas, kurį ji išgirdo, buvo Stiveno kvatojimas, paskui išdavikiškas 
Rebo lojimas, įtartinai panašus į šunišką juoką. 

— Velniop jus abu! — sušnibždėjo mergina ir pasikėlė šaltą ir bjaurų sijoną, 
kuris taip pažemino jos orumą. 

Stivenas palingavo galvą ir žengė į vandenį. Anksčiau negu Bronvin spėjo ką 
nors pasakyti, pasilenkė ir paėmė ją ant rankų. Ji būtų daug davusi, jei būtų galėjusi 
priversti jį nugriūti į vandenį kartu su ja, bet jaunuolis pernelyg tvirtai laikėsi ant ko- 

jų; nes kai jis pasilenkė, sulenkė ne kojas, o tik nugarą, visaip vengdamas sušlapti 
vandenyje. 

— Aš pageidaučiau, kad tuoj pat paleistum mane! — tarė mergina kiek galėda- 
ma griežčiau. 

Stivenas tik patraukė pečius ir paleido rankas. Kad vėl neįkristų į ledinį vande- 
nį, ji aiktelėjo ir apsivijo rankomis jo kaklą. 

— Štai šitaip kur kas geriau! — nusijuokė Stivenas ir priglaudė Bronvin prie 
savęs, kad mergina nebegalėtų išskėsti savo rankų. 

Išnešė ją ant kranto ir sustojo vis dar laikydamas glėbyje. 

— Niekada anksčiau nemačiau tokio derinio: žydros akys ir juodi plaukai, — 
sušnibždėjo jis ryte rydamas merginą akimis. — Dabar aš daugiau negu apgailestauju, 
kad pavėlavau į vestuves. 

Bronvin puikiausiai suprato, kodėl jis apgailestauja, bet tai negalėjo pataisyti 
j0s nuotaikos. 

— Aš sušalau. Prašau paleisti mane, — liūdnai išspaudė mergina. 

— Galiu tave sušildyti, — atkirto jis, dantimis sukąsdamas jos ausies spenelį. 

Bronvin pajuto virpant savo ranką, — dėl priežasties, kaip ji pati suprato, netu- 
rėjusios nieko bendra su šlapia suknia. Šis pojūtis ją išgąsdino. 

— Prašau paleisti mane, — tyliai paprašė ji. 

Stivenas greitai pakėlė galvą ir nuoširdžiai pažvelgė į merginą: 

— Tu sušalai. Nusirenk suknią ir užsimesk mano dubletą. Ar užkurti laužą? 

— Aš labiausiai norėčiau, kad paleistum mane ir mudu grįžtume namo. 

Stivenas nenoriai pastatė ją ant žemės. 

— Tu visa drebi, — tarė, glostydamas jos rankas. — Susirgsi, jeigu nenusivilksi 
suknelės. 

Bronvin žengė žingsnį atgal. Šlapia suknia prilipo prie kojų, rankovės traukė žemyn. 

Stivenas pasibjaurėdamas pažvelgė į ją: 

— Tavo prakeiktoji suknia tokia sunki, kad visai negali eiti. Man galva neišne- 
ša, kodėl moterys nešioja tokius fasonus? Ji tokia sunki, jog nesu tikras, ar žirgas galės 
ją pakelti. 

Bronvin pakėlė pečius, nors suknelė kaip ir anksčiau traukė prie žemės. 

— Moterys! Tai jūs, anglai, verčiate savo moteris nešioti tokias sukneles! Tai 
jūs mMėginate atimti iš jų laisvę, nes nesate pakankamai vyriški, jog galėtumėte ban- 
drauti su laisvomis moterimis. Turėjau nori nenori užsisakyti šią suknelę, kad neuž- 
traukčiau gėdos savo klanui. Anglai pernelyg dažnai sprendžia apie žmones iš drabu- 
žių. — Bronvin parodė jam audinį: — Žinai, kiek ji kainavo? Už tuos pinigus galėčiau 
nusipirkti šimtą galvijų. O tu ją visiškai sugadinai. 

— Aš?! Tai tavo užsispyrimas ją sugadino. Štai ir dabar: drebi, nes geriau nori 
sušalti, negu paklausyti mano patarimo. 

Ji pašaipiai jam nusišypsojo: 

— Tu, šiaip ar taip, nesi visai beviltiškas. Kai ką supranti. 

Stivenas nusijuokė: 


— Suprantu kur kas daugiau, negu gali įsivaizduo ti. — Jis nusivilko dubletą ir 
padavė merginai. — Jeigu bijai manęs, eik į mišką ir persirenk. 
— Bijau! — Bronvin prunkštelėjo ir numojo ranka į dubletą. Piktai spardydama 


suknią, lėtai nužingsniavo prie gulinčio ant žemės balno. Iš pririšto prie jo krepšio ištraukė 
škotišką tartaną. Net neatsigręžusi į Stiveną, patraukė į mišką; Rebas sekė įkandin jos. 
Bronvin sunkiai susidorojo su kabutėmis nugaroje. Kai atsegė paskutinę kabutę, 

oda jau visai pamėlo. Nusitraukė nuo pečių suknelę, nebekreipdama dėmesio į nieką. 
Ploni marškiniai ir kažkada krakmolytas apatinis sijonas buvo pasiūti iš blyškiai raus- 
vos Burgundijos vilnos. Mergina jau norėjo nusivilkti ir juos, bet nerizikavo, nes Sti- 
venas buvo kažkur netoliese. Tik pagalvojusi apie jį, Bronvin apsidairė, norėdama įsi- 
tikinti, kad jaunuolis slapta nežiūri, paskui pasikėlė sijoną ir nusimovė šilkines koji- 
nes. Daugiau ką nors nusirengti nedrįso; susisuko į pledą ir grįžo prie upelio. 

Stiveno niekur nesimatė. 

— Tu manęs ieškai? — paklausė kažkur už nugaros. 

Mergina apsigręžė. Stivenas šypsojosi, laikydamas rankoje šlapią suknią. Nebu- 
vo abejonės, kad jis kažkur slėpėsi, kai ji persirenginėjo. 

Bronvin sviedė į jaunuolį ledinį žvilgsnį: 

— Manai, kad nugalėjai mane, ar ne? Esi įsitikinęs, kad aš greitai būsiu prie 
tavo kojų, todėl elgiesi su manimi kaip su žaisleliu! Aš nesu žaislelis, o juolab — tavo! 
Nepaisant viso jūsų angliško išpuikimo, esu škotė ir turiu šiokią tokią valdžią. — Jis 
pažvelgė ten, kur buvo pririšta juodoji jos kumelaitė; paskui: vėl į jaunuolį: — Ir visą 
tą valdžią panaudosiu! | 

Nekreipdama dėmesio į vyriškį, Bronvin pasikėlė tartaną iki kelių, čiupo kume- 
Ię už karčių ir, užšokusi jai ant nugaros, paleido pirmyn. Kai ji lėkė pro Stiveną, kume- 
lė jau šuoliavo. 

Užuot ją sustabdęs, Stivenas irgi stryktelėjo ant nepabalnoto eržilo ir nudūmė 
paskui merginą nutaręs, jog vėliau ką nors atsiųs paimti balnų. 

Atrodė, kelias atgal be galo ištįso. Stivenas kentė stiprų skausmą, vis atsitrenk- 
damas į žirgo nugarkaulį, ir suvokė jį kaip teisingą bausmę už savo elgesį. Bronvin — 
išdidi moteris, 0 jis negražiai su ja elgėsi. Jį, Stiveną, apsėdo kažkokia velniava. Kai 
tik pažiūri į ją, tai bemat praranda gebėjimą protingai elgtis. Mergina mėgino pasikal- 
bėti su juo, bet jis galvojo vien apie tai, kaip nusitempti ją į lovą. 

Vėliau, kai jie susituoks ir Stivenas turės galimybę pasotinti savo geismą, jau 
žvelgs į žmoną kur kas ramiau. 


Bronvin stovėjo savo kambaryje prieš veidrodį. Dabar, po karštos vonios, ji jau- 
tėsi kur kas geriau. Stivenas Montgomeris — ne tasai žmogus, kuris gali tapti jos vyru. 
Jeigu stos prieš jos tautą taip, kaip dabar stoja prieš ją, jį bemat užmuš, ir tuomet 
anglai užgrius ant jų vargšių galvų. Ji negali tekėti už žmogaus, kuris išprovokuos karą 
tr tarpusavio grumtynes. 

| Mergina naujaip susišukavo plaukus, nubraukė juos nuo kaktos ir laisvai palei- 
do ant nugaros. Tarnaitė atnešė ką tik nuskintų rudens saulučių, ir Bornvin nusipynė iš 
jų vainikėlį. | 

Bronvin dabar vilkėjo skaisčiai smaragdinės spalvos suknelę. Ilgos rankovės, 
papuoštos pilkais voverių kailiukais, labai derėjo su pilku šilku sijono skeltuke. 

— Noriu atrodyti kaip galima geriau, — tarė Bronvin veidrodyje išvydusi Morąag. 

Senė šyptelėjo: 

— Man būtų smagu manyti, kad puošiesi norėdama patikti serui Stivenui, bet 
abejoju, ar iš tikrųjų taip. 

— Aš niekada nesipuošiu dėl jo! 

— Kaip suprantu, jam to ir nereikia, jis tik trokšta, kad nusirengtum, — subur- 
bėjo Morag. 

Bronvin nepanoro atsikirsti. Ji uždraudė sau leistis į šnekas. Tai, ką rengėsi da- 
ryti, lietė šimtų Žmonių likimus, todėl negalėjo rizikuoti. 

Seras Tomas jos laukė bibliotekoje. Sutiko merginą geraširdiškai, bet santūriai 
šypsodamasis. Jis iš visos širdies troško kuo greičiau atsikratyti šios gražuolės, kad jo 
vyrukai liautųsi pešęsi dėl jos. 

Atsisėdusi ir atsisakiusi vyno, Bronvin ėmėsi svarbiausio reikalo. Ji aiškiai su- 
vokė tikrąją priežastį, dėl ko negali sutikti tekėti už Stiveno: jaunuolis atsisakė laiky- 
tis škotų papročių. Tačiau serui Tomui mergina viską paaiškino grynai anglų dvasia. 

— Bet, brangioji, — tarė jis labai nepatenkintas. — Tau Stiveną parinko kara- 
lius Henrikas. 

Bronvin nuolankiai nulenkė galvą: 

— Aš su džiaugsmu priimsiu vyrą, kurį man parinks anglų karalius, bet, kita 
vertus, aš esu Makaranų klano galva, o Stivenas Montgomeris — viso labo tik riteris. 
Man bus sunku tai paaiškinti savo žmonėms, jeigu ištekėsiu už jo. 

— Tai tu galvoji, kad jie priims lordą Rodžerį? 

— Po nesenos brolio mirties jis tapo grafu, — pagal rangą tai arčiau klano vado. 

Seras Tomas vėl nepatenkintas susiraukė. Jis pernelyg senas tokiems reikalams. 
Velniop visus škotus, leidžiančius moterims savarankiškai elgtis ir priimti nutarimus! 
Nieko panašaus neįvyktų, jeigu Džemis Makaranas nebūtų paskyręs dukters įpėdine. 

Jis priėjo prie durų ir paprašė, kad pakviestų Stiveną ir Rodžerį. 

Kai abu jaunuoliai atsisėdo abipus ledi Bronvin, seras Tomas išdėstė jiems mergi- 
nos planą. Jis atidžiai stebėjo vyriškių veidus. Rodžerio akys užsiplieskė. Seras Tomas 
nusisuko nuo jo. Stivenas sėdėjo ramiai. Bronvin irgi nesukrutėjo, žalioji suknelė dar 
labiau gilino jos akių žydrumą, o saulutės plaukuose pabrėžė švelnumą ir nekaltumą. 

Rodžeris prabilo pirmasis: 

— Ledi Bronvin sako tiesą. Reikia gerbti jos titulą. 

Stivenas nenusileido: 

— Žinoma, tu pritari, nes šiuo atveju nemažai išloši. — Jis atsigręžė į serą To- 
mą. — Karalius visus metus ieškojo man nuotakos. Jis norėjo apdovanoti mano giminę 
už paramą saugant sieną lygumoje. 

Bronvin atsisuko į jaunuolį: 

— Matyt, turi galvoje grobimus ir plėšikavimą! 

— Pasakiau tai, ką turėjau galvoje, — už apsaugą. Mes nieko nenužudėme. — 
Jis įsmeigė akis į Bronvin krūtinę ir pritildė balsą. — Ir nieko neapiplėšėme. 

Bronvin atsistojo. 

— Sere Tomai, jūs buvojote kalnuose. — Mergina nepastebėjo, kaip jis krūpte- 
lėjo nuo nemalonių prisiminimų. — Mano gentainiai bus labai įžeisti ir pažeminti, 
Jeigu aš atsivesiu su savimi kažkokį riterį ir siūlysiu jį vadovauti klanui. Karalius Hen- 
rikas nori taikos. Šis žmogus, — mergina mostelėjo į Stiveną, — tik pridarys naujų 
bėdų, jeigu pasirodys kalnuose. 

Stivenas nusijuokė, priėjo prie Bronvin, stipriai apkabino per liemenį ir priglau- 
dė prie savęs: 

— Čia svarbiausia ne diplomatija, o tai, kad mergina supyko. Aš pasiūliau dar iki 
vestuvių be jokių kvailų ceremonijų gulti į lovą, 0 ji nutarė, kad aš ją nuskriaudžiau. 

Seras Tomas lengviau atsiduso ir nusišypsojo. 

Rodžeris žengė pirmyn: 

— Protestuoju! Ledi Bronvin ne iš tų, kurias galima labai jau lengvai pastumti į 
šalį. Tai, ką ji sako, turi didelę prasmę. — Jis atsigręžė į Stiveną. — Ar nebijai susig- 
rumti dėl jos? 

Stivenas pakėlė antakius: 

— Nemanau, kad Montgomeriai kada nors būtų pabūgę. Ką nori pasakyti? 

— Ponai! Prašau jūsų! — riktelėjo seras Tomas. — Karalius Henrikas pakvietė 
ledi Bronvin atvykti čia ir ištekėti. Tai labai džiaugsmingas įvykis. 

Bronvin išsiveržė iš Stiveno glėbio. 

— Džiaugsmingas! Kaip jūs galite pavadinti džiaugsmingu įvykiu mano vestu- 
ves su šiuo godžiu, nepasotinamu, žemų polinkių žmogumi? Prisiekiu, aš užmušiu jį 
miegantį, kai tik pasitaikys derama proga! 

Stivenas vėl nusišypsojo merginai: 

— Jeigu tai bus po pirmosios nakties, ką gi, sutinku. 

Bronvin tik sučiaupė lūpas. 

— Ledi Bronvin!' — įsakė seras Tomas. — Palikite mus. 

Mergina giliai atsiduso. Pasakiusi tai, ką norėjo, ji nebetroško daugiau matyti 
Stiveno. Grakščiai kilstelėjo sijoną ir išplaukė iš kambario. 

— Stivenai, — pradėjo seras Tomas, — nenorėčiau tapti tavo mirties priežastimi. 

— Moters žodžiai manęs neišgąsdins. 

Seras Tomas paniuro: 

— Šitaip šneki iš nežinojimo. Niekada nebuvai kalnuose. Ten nėra vyriausybės 
kaip pas mus. Vadai valdo savo klanus, o vadų niekas netvarko. Reikia tik ledi Bronvin 
parodyti nepasitenkinimą, kai visi jos klano vyrai ir moterys bemat tave pribaigs. 

— Noriu pamėginti. 

Seras Tomas priėjo prie jaunuolio ir padėjo ranką ant peties: 

— Pažinojau tavo tėvą ir tikiu. kad jis nepanorėtų, jos pasiųsčiau jo sūnų į tikrą mirtį. 

Stivenas nupurtė nuo peties sero Tomo ranką. Jo veidas iškrypo iš pykčio: 

— Aš noriu tos moters! Jūs neturite teisės jos atimti iš manęs! — Atsigręžė į 
besišypsantį Rodžerį. — Susitiksiu su tavimi treniruočių aikštelėje, ir tuomet pažiūrė- 
sime, kuris iš mudviejų labiau vertas vado vardo. 

— Sutinku! — atšovė Rodžeris. — Rytoj rytą. Nugalėtojas ves Bronvin tą pačią 
dieną ir miegos su ja naktį. 

— Susitarėme! 

— Ne, — sušnibždėjo seras Tomas suprasdamas, kad pralošė. Šių vyrukų perne- 
lyg karštas kraujas. — Palikite mane abu. Renkitės dvikovai patys. Nenoriu su jumis 
turėti jokių reikalų! 


Ketvirtas skyrius 


Stivenas stovėjo prie savojo eržilo nuo galvos iki kojų apsikaustęs plienu; ant šalmo 
Žėrėjo saulė. Jo ginklai buvo tikrai sunkūs, bet jaunuolis jau seniai išmoko juos valdyti. 

— Milorde, — tarė jam ginklanešys, — labai akins saulė. 

Stivenas trumpai linktelėjo. Jis visa tai puikiausiai žinojo. 

— Tegu Čatvortas gauna visus pranašumus. Jie jam pravers. 

Berniukas, besididžiuojantis savo ponu, nusišypsojo. Juodu sugaišo daug laiko, 
kol įvilko Stiveną į vatos ir odos įklotą, ant kurio užmovė šarvus. 

Stivenas lengvai įšoko į balną ir paėmė iš berniuko skydą ir ietį. Neleido sau. 
pasižiūrėti į dešinę, kur, kaip jis žinojo, stovėjo Bronvin — išblyškusi lyg jos dramblio 
kaulo spalvos suknelė, išsiuvinėta auksu. Jaunuolis suprato, kad toji moteris džiūgaus, 
jeigu jis pralaimės arba net žus, ir tai nepridavė pasitikėjimo. 

Stivenas įstatė į kilpą ilgos medinės ieties galą. Juodu su Rodžeriu praėjusią 

naktį nesikalbėjo, o seras Tomas liko ištikimas savo žodžiams, — nekreipė dėmesio į 
dvikovą. Todėl taisyklės nebuvo nustatytos. Tai riterių dvikova, kurioje laimės tas, 
kuris ilgiau išsilaikys balne. 

Kovinis Stiveno žirgas — stambus juodas eržilas gauruotomis kojomis — ne- 
kantriai trypčiojo. Šie žirgai buvo auginami greičiau dėl savo jėgos ir ištvermės negu 
dėl greičio. 

Stiveno kareiviai, apsupę jį, išsiskirstė, kai tolimajame smėliu išbarstytame aikš- 
tės krašte pasirodė Rodžeris. 

Stivenas nuleido antveidį, palikęs tik siaurą plyšį akims; galva buvo visiškai 
apsaugota. Vienas kareivis mostelėjo vėliavėle, ir du riteriai su pakeltomis ietimis puolė 
vienas kitą. Čia buvo ne greičio. o jėgos išbandymas. Tiktai vyras pačiam žydėjime 
galėjo atlaikyti ieties smūgį į skydą. 

Stivenas stipriai suspaudė kojomis žirgo šonus, kai Rodžerio ietis, įsirėžusi į jo 
skydą, nulūžo taip pat, kaip ir jo paties. Pasuko žirgą atgal prie aikštės krašto. 

— Jis stiprus, milorde, — tarė vienas kareivis, paduodamas jaunuoliui naują 
ietį. — Žiūrėkite į jo ieties smaigalį. Manau, mėgins ja smogti po skydu. 

Stivenas trumpai linktelėjo 1r vėl nuleido antveidį. 

Vėliavėlė švystelėjo pradėdama antrąją ataką. Stivenas daug nenorėjo, o tik iš- 
mesti priešininką iš balno, — tuomet, pagal riterių dvikovų taisykles, jis nugalės. Kai 
Rodžeris vėl atakavo, Stivenas nuleido skydą žemiau ir sėkmingai atrėmė smūgį. Dėl 
atatrankos Rodžeris nepastebėjo, kaip Stiveno ietis trenkė jam į šoną. Jis susvyravo ir 
vos neiškrito iš balno, bet visgi išsilaikė. 

— Jis apsvaigintas, — pasakė kažkas šalia Stiveno. — Smokite dar kartą, ir jis 
nuvirs. 

Stivenas vėl linktelėjo. 

Rodžeris susikaupė atakai ir pamiršo gynybą. Kai jis nuleido ietį, Stivenas vėl 
smeigė, šį kartą kur kas stipriau. Rodžeris atsilenkė atgal, paskui į šoną ir pagaliau 
sunkiai nudribo į purvą prie Stiveno žirgo kanopų. 

Montgomeris trumpai žvilgtelėjo į gulintį priešininką, paskui į Bronvin. 

Tačiau Rodžeris buvo ne iš tų, kuriems galima atsukti nugarą. Jis čiupo kuoką, 
pritvirtintą prie balno, ir puolė pirmyn. 

— Stivenai! — šūktelėjo kažkas. 

Stivenas reagavo žaibiškai. bet buvo per vėlu. Rodžerio kuoka trenkė jam į kai- 
rijį klubą. Plieno šarvai sulinko ir įsmigo į kūną. Netikėtas smūgis ištrenkė Montgo- 
merį iš balno, ir jis nukrito, bergždžiai mėgindamas nusitverti už balno gugos. 

Jaunuolis pakėlė galvą ir pamatė, kad Rodžeris vėl pasirengęs pulti. Jis ėmė ris- 
tis atgal, net sudžerškėjo plieno šarnyrai. 

Ginklanešys numetė kuoką atsistojusiam Stivenui kaip tik tą akimirką, kai Ro- 
džeris taikėsi smogti į petį. Stivenas sudejavo ir trenkė Rodžeriui į šoną. Svyruodamas 
priešininkas atsitraukė. Stivenas žengė pirmyn. Jis troško laimėti šias grumtynes. 

Po antrojo smūgio — į dešinįjį petį — Rodžeris išsitiesė ant žemės. Šarvai ap- 
saugojo jo kūną nuo sužeidimų, bet galingi smūgiai apsvaigino. 

Rodžeris gulėjo nejudėdamas. Montgomeris išsitraukė kardą, atsisėdo jam ant 
krūtinės ir staiga pakėlė jo antveidį. Laikydamas kardą abiem rankom, Stivenas nu- 
kreipė geležtės smaigalį į priešininką. 

Rodžeris pažvelgė į savo nugalėtoją: 

— Užmušk mane! Aš tave nužudyčiau. 

Stivenas įsmeigė nustebusias akis į jį: 

— Aš laimėjau. Man to pakanka. — Jis atsistojo nuo nejudančio kūno, nusiėmė 
pirštinę ir ištiesė ranką išsikėtojusiam priešininkui. 

— Tu įžeidei mane! — sušnibždėjo Rodžeris, kilstelėjo galvą ir spjovė į ištiestą 
Stiveno ranką. — Aš to niekada nepamiršiu. 

Stivenas nusišluostė ranką į šarvus: 

— Aš trgi vargu ar pamiršiu. 

Jaunuolis įsikišo kardą į makštis ir nužingsniavo tiesiai prie Bronvin, stovinčios 
šalia Morag. Mergina apmirė. Stivenas sustojo priešais ją, lėtai nusiėmė šalmą ir mes- 
telėjo Morag, kuri skubiai jį pagavo. 

Bronvin žengė žingsnį atgal. 

— Dabar tu nebegalėsi nuo manęs pabėgti, — tarė Montgomeris ir, sugriebęs ją 
už rankos, prisitraukė prie savęs. Viena jo ranka buvo stipresnė už ją visą. 

Priglaudė merginą prie savo plieno šarvų. Šalti ir tvirti šarvai privertė ją sudrebėti. 

— Dabar tu mano, — sušnibždėjo Stivenas, ir jo lūpos palietė jos veidą. 

Bronvin bučiavosi ne pirmą sykį. Tai jau buvo patyrusi slapta ir niekam nema- 
tant, kai darydavo staigius išpuolius ir nusivarydavo galvijus per viržių dykvietes. 

Bet niekada anksčiau ji nejautė nieko panašaus. Šis bučinys buvo švelnus, sal- 
dus ir tuo pat metu reikalavo iš jos kai ko daugiau. Jo lūpos žaidė su jos lūpomis — 
liesdamos, glamonėdamos, gąsdindamos. Bronvin pasistiebė ant pirštų galų, kad pa- 
siektų jį, pasuko galvą ir prisiglaudė. Jis, regėjos, troško, kad ji pražiotų lūpas, ir Bron- 
vin pakluso. Šaltas ir deginantis jo liežuvio galiuko prisilietimas privertė ją suvirpėti. 
Jos kūnas visiškai suglebo, galva atsilošė, — jaunuolis laikė Bronvin kur kas patiki- 
mesnėj nelaisvėj negu bet kokios grandinės. 

Stivenas ūmai atšlijo ir, kai Bronvin atsimerkė, smagiai jai nusišypsojo. Mergina 
suprato, jog stovi tiesiai tik todėl, kad Stivėnas laiko apsikabinęs, kad jos kūnas, nugalė- 
tas jo bučinio svaigumo, suglebo. Mergina staiga įsitempė, vėl pajuto žemę po kojomis. 

Stivenas šyptelėjo: 

— Esi mano labiau negu galvoji. — Jis paleido Bronvin ir stumtelėjo prie Mo- 
rag. — Eik tr pasiruošk vestuvėms... jeigu galėsi taip 1lgai laukti. 

Bronvin skubiai nužingsniavo: nenorėjo, kad jis arba dar kas nors pamatytų jos 
išraudusį veidą ir ištryškusias ašaras. Tai, ko negalėjo padaryti nė vienas Stiveno įžei- 
dimas, padarė bučinys — ji pravirko. 

— Ką tu čia apraudi? — šiurkštokai paklausė Morag, kai tik liko dviese. — Juk 
išteki už gražaus jauno vyriškio. Užsispyrei, ir jam, vargšui, reikėjo kautis už tave. 
Bet jis įrodė savo jėgą ir narsą. Ko dar tau trūksta? 

— Jis elgiasi su manimi lyg su kokia kekše i1š smuklės! 

— Jis elgiasi su tavimi kaip su moterimi. Tasai kitas, gerasis Rodžeris, nematė 
tavęs per tavąsias žemes. Nesu tikra, ar jis apskritai laikė tave moterimi? 

— Tai netiesa! Jis visiškai... kaip Ajenas! 

Morag labai nuliūdo prisiminusi jaunuolį, Žuvusį prieš dvidešimt penkerius metus. 

— Ajenas tau buvo greičiau brolis. Tu augai kartu su juo. Ir jeigu būtų išgyvenęs 
iki jūsų vestuvių, tai tikriausiai jaustųsi kaltas, jeigu būtų miegojęs su tavimi, — tas 
pat kaip miegoti su seserimi. 

Bronvin padarė rūgščią grimasą. | 

— Ko jau ko, bet kaltės jausmo tasai Stivenas Montgomeris nejaučia. Regis, net 
nežino, kas tai per daiktas. 

— Kas tave šitaip neramina? — paklausė Morag taip garsiai, kad Rebas nera- 
miai kiauktelėjo, ir ūmai nutilo. Raukšlės jos veide išsilygino, balsas pasidarė rames- 

nis. — Šios dienos vakaras? — Bronvin žvilgtelėjo į senę tokiu niūriu žvilgsniu, jog ta 
net nusijuokė. — Juk tu nekalta! Iki šiol negalėjau suprasti, ar nepraradai nekaltybės, 
— juk vadas leisdavo tau nuolat būti jaunuolių draugijoje. 

— Mane visada saugojo. Juk puikiausiai Žinai. 

— Kitą kartą jaunuolis nėra geriausias moteriškos dorybės saugotojas. — Ji nu- 
sišypsojo. — Nagi liaukis jaudintis. Tau prieš akis daugybė malonumų, ir, jeigu tik 
neklystu, tasai Stivenas gana patyręs ir žino, kaip elgtis pirmąją naktį. 

Bronvin priėjo prie lango. 

— Tikriausiai žino. Jeigu spręstume iš jo pagyrų, jis, regis, bus atėmęs nekalty- 
bę pusei Anglijos moterų. 

Morag įrėmė akis merginai į nugarą: 

— Gal bijai, kad tavo nepatyrimas bus jam nemalonus? 

Bronvin staiga atsigręžė: 

— Nė vienas pasigailėtinas anglas negali prilygti škotei! 

— Štai tu ir vėl susinervinai. Dabar lįsk iš tos suknelės ir apsirenk vestuvinę. Iki 
jungtuvių liko tik keletas valandų. 

Bronvin vėl pablyško ir nuolankiai ėmė ruoštis vestuvių ceremonijai. 


Stivenas iki pat kaklo pasinėrė į rėčką su labai karštu vandeniu. Jam nuo Rodžerio 
smūgių skaudėjo kojas ir pečius. Jaunuolis sėdėjo užsimerkęs, kai garsiai virstelėjo durys. 

— Eik šalin! — riktelėjo jis. — Pašauksiu tave, kai man reikės! 

— O ką tu nori pašaukti? — pasigirdo pažįstamas linksmas balsas. 

Stivenas atsimerkė ir po akimirkos — nuogas ir šlapias — lėkė per kambarį. 

— Krisai! — nusijuokė apkabindamas draugą. 

Kristoferis Odlėjus apglėbė Stiveną, bet tuoj pat skubiai atstūmė: 

— Tu mane sušlapinsi, o aš nenoriu vėl persirengti tave vestuvėms. Juk nepavėlavau? 

Stivenas grįžo prie rėčkos. 

— Sėskis čia netoli, kad galėčiau tave matyti. Žiūriu, vėl suliesėjai. Aš labai tau 
nepatiko Prancūzija? 

— Netgi labai. Tai moterys nugalavo mane! — Pasistatė kėdę šalia rėčkos. Tai 
buvo neaukštas, lieknas, tamsiaplaukis vyriškis subtiliais veido bruožais ir trumpa, 
rūpestingai apkirpta barzdele. Jo akys panėšėjo į danieliaus — buvo didelės ir rudos. 
Viliodamas moteris, meistriškai mokėjo jomis naudotis. 

Krisas parodė akimis į Stiveno petį ir klubą: 

— Vėl nauja žaizda? Nemaniau, kad taip nesaugai savo kailio. 

Stivenas užliejo žaizdelę vandeniu: 

— Man teko susikauti su Rodžeriu Čatvortu dėl moters, kurią šiandien vedu. 

— Kautis? — nustebo Krisas..— Prieš išjodamas kalbėjausi su Gavinu, ir jis 
pasakė, jog tau tiesiog pasidarė bloga nuo tų vestuvių. — Tyliai šyptelėjo. — Mačiau 
Gavino žmoną. Ji tikra gražuolė, bet sprendžiant iš to, ką apie ją girdėjau, nieko sau 
ragana. Juk ji visą dvarą šokiravo savo išsišokimais. 

Stivenas numojo ranka: 

— Palyginti su Bronvin Džudit — tikras angelas. 

— Bronvin — toji pati įpėdinė, kurią tu privalai vesti? Gavinas sakė, kad ji sena 
ir stora. 

Stivenas nusikvatojo ir ėmė trintis kojas: 

— Nepatikėsi, kad taip gali būti, kai pamatysi Bronvin! Jos tokie juodi plaukai, 
kad gali pasižiūrėti kaip į veidrodį. Net saulė atšoka nuo jų. Žydraakė, smakras, kurį 
piktai atkiša į priekį, kai tik ją prakalbini, mane labai žavi. 

— O visa kita? 

Stivenas atsiduso: 

— Nuostabu! 

Krisas nusijuokė: 

— Negali juk būti, kad du broliai šitaip sėkmingai pasirinktų kaip judu su Gavi- 
nu! Bet kodėl tu koveisi dėl jos? Man atrodė, jog karalius Henrikas pats tau ją atidavė. 

Stivenas atsistojo ir pagavo Kriso mestą rankšluostį. 

— Aš keturias dienas pavėlavau, ir, bijau, Bronvin... nepamilo manęs. Ji įsikalė 
keletą idėjų, kad ją vedęs turiu tapti škotu, net pavardę pakeisti. Visko iki galo gerai 
nežinau, bet manau, kad Čatvortas jai davė suprasti padarysiąs viską, ko ji panorėsian- 
ti, jeigu tapsiąs jos vyru. 

Krisas prunkštelėjo: 

— Ir ji, žinoma, patikėjo. Rodžeris moka kerėti moteris, bet aš niekada juo ne- 
pasitikėjau. 

— Mudu išėjome kautis dėl jos, bet kai jį nuverčiau į purvą, vyrukas smogė 
kuoka man į nugarą. 

— Tikras niekšelis! Visada itin domėjausi, kiek jis panašus į savo brolį. Edmun- 
das buvo menkysta. Kaip spėju, tu nugalėjai. 

— Aš taip įsiutau, kai jis užpuolė mane iš užpakalio, jog vos neužmušiau. Beje, 
jis net pats prašė nepasigailėti. Laikė įžeidimu likti gyvas. 

Krisas valandėlę susimąstė: 

— Matau, įsi1gijai priešą. Negerai. 

Stivenas priėjo prie lovos, ant kurios gulėjo jo vestuviniai drabužiai. 

— Negaliu pasmerkti Žmogaus, kad jis mėgino pasiglemžti Bronvin. Ji bet kurį 
vyriškį privers kautis dėl jos. 

Krisas vėl šyptelėjo: 

— Niekada anksčiau nepastebėjau, kad taip jautriai kalbėtum apie moteris. 

— Nes niekada nemačiau moters, panašios į Bronvin. — Jaunuolis nutilo, pas- 
kui, išgirdęs beldžiant į duris, riktelėjo: — Įeikite! 

Tarpduryje pasirodė jaunutė tarnaitė, laikydama rankose žiburiuojančią sidabro 
spalvos suknelę. Mergina įsmeigė akis į iki pusės nuogą Stiveną. 

— Kas atsitiko? — paklausė jis. — Kodėl neatidavei suknelės ledi Bronvin? 

Tarnaitės lūpos suvirpėjo. 

Stivenas apsivilko marškinius ir paėmė iš jos suknelę. 

— Gali viską sakyti, — tarė ramiai, — žinau, kad ledi Bronvin turi aštrų liežuvį. 
Neprilupsiu tavęs, jeigu pakartosi jos žodžius. 

Mergina pakėlė akis: 

— Radau ją salėje; ten buvo ir kitų žmonių. Padaviau jai suknelę, ir suknelė, 
regis, ledi patiko. 

— Aha. Tęsk! 

— Bet kai pasakiau, jog tai nuo jūsų, ji sviedė suknelę ir sušuko, kad turinti 
vestuvinę suknelę ir kad nė už ką neapsivilksianti jūsų dovanotos. O milorde, tai buvo 
baisu! Ji kalbėjo labai garsiai, visi juokėsi, — vienu atsikvėpimu išpylė mergina. 

Stivenas paėmė iš jos suknelę ir davė varinį pensą. 

Kai tik tarnaitė išėjo, Krisas prapliupo juoktis: 

— Sakai, aštrus jos liežuvėlis? Panašesnis į durklą. 

Stivenas piktai įgrūdo rankas į dubletą: 

— Man jau gana! Laikas kada nors pamokyti tą mergą gerų manierų! 

Jis persimetė suknelę per petį ir išėjo iš kambario, dideliais žingsniais žengda- 
mas į Didžiąją salę. Jaunuolis nemažai vargo, kol gavo šį puošnų drabužį. Bronvin 
pasiskundė, kad jis sugadino jos suknelę, kai įkrito į upelį, todėl Stivenas pamėgino 
užglaistyti savo kaltę ir padaryti nuotakai malonumą. Jis nujojo į miestą ir rado sidab- 
ruojančią medžiagą, nepašykštėjo keturioms siuvėjoms už tai, kad per vieną naktį pa- 
siūtų suknelę. Sunki ir puošni ji blykčiojo ir žėrėjo net koridoriaus prietemoje. Tik- 
riausiai kainavo kur kas brangiau negu visos Bronvin suknelės, kartu sudėjus. 

Ir vis dėlto Bronvin atsisakė ją rengtis. 

Stivenas bemant ją išvydo, kai tik peržengė Didžiosios salės slenkstį. Ji sėdėjo 
pridėliotame pagalvių krėsle; vilkėjo dramblio kaulo spalvos šilkinę suknią. Šalia sė- 
dėjo jaunuolis ir grojo kanklėmis. 

Stivenas atsisėdo tarp jų. 

Bronvin probrėkšmiais Žžvilgtelėjo ir vėl nusigręžė. 

— Aš norėčiau, kad tu apsivilktum šią suknelę, — tarė jis ramiai. 

Kažkas netoliese sukikeno: 

— Ir vėl bėdos su moterimi, Stivenai? 

Stivenas valandėlę šustingo, paskui ūmai kilstelėjo Bronvin iš vietos. Ji neištarė 
nė žodžio, tačiau jos niūri veido išraiška aiškiai rodė, kad neišdrįs pasipriešinti. Jaunuo- 
lis kietai suspaudė Bronvin riešą ir nusitempė paskui save. Bronvin kojos painiojosi si- 
jonuose, sykį ji vos neparpuolė, bet spėjo laiku kilstelėti ranka sunkų audinį. Mergina 
suprato, kad Stivenas nesustos ir paprasčiausiai nusitemps paskui save, jeigu ji suklups. 

Stivenas piktai įstūmė Bronvin į tuščią kambarį ir, užtrenkęs duris, sviedė suk- 
nelę ant lovos. 

— Apsivilk ją! — įsakė. 

Bronvin užsispyrė: 

— Nei dabar, nei ateity nepaklusiu tavo įsakymams. 

Jaunuolio žvilgsnis buvo niūrus ir nepalenkiamas. 

— Aš padariau viską, ką tik galėjau, kad pasiteisinčiau už pavėlavimą. 

— Pavėlavimą! — įniršo mergina. — Nejaugi galvoji, kad neapkenčiu tavęs tik 
dėl to? Nejaugi tiek mažai išmanai apie mane, kad gali galvoti, jog esu tokia pasipūtusi 
ir galinti neapkęsti tavęs vien už tai, jog tavo manteros kaip netašyto berno? Norėjau, 
kad tu šiandien pralaimėtum, nes Rodžeris Čatvortas labiau tiktų mano klanui. Gentai- 
niai ims nekęsti tavęs kaip ir aš už tavo įžūlumą, už tai, jog manai, esą viskas pasaulyje 
priklauso tau. Tu net leidi sau galvoti galįs man diktuoti, su kokia suknele tekėti! 

Stivenas žengė žingsnį pirmyn, griebė ją už smakro taip, jog net pirštai įsmigo 
jai skruostus: 

— Man įkyrėjo klausytis šnekų apie tavo klaną, o dar labiau apie Rodžerį Čat- 
vortą! Aš užsakiau suknelę, kad galėčiau tau dovanoti, bet esi pernelyg užsispyrusi, 
pernelyg kietasprandė, jog ją priimtum. — Mergina mėgino išsivaduoti, bet nepajėgė. 
Stivenas dar labiau suspaudė pirštus, — jai net ištryško ašaros. — Tu esi mano Žmona, — 
tęsė jis. — Ir todėl privalai man paklusti. Aš nieko nežinau apie tavo gentainius ir 
galėsiu spręsti, tik kai pamatysiu. Tačiau žinau, kaip privalo elgtis žmona. Aš turėjau 
nemažai rūpesčių, kol buvo pasiūta suknelė, todėl ja nori nenori apsivilksi... 

— Ne! Aš nepaklusiu tau! Aš esu Makaran! 

— Po velnių! — suriko jaunuolis, sugriebęs Bronvin už pečių ir stipriai papurtęs. 
— Čia tau ne santykiai tarp Anglijos ir Škotijos, tarp vado ir klano nario! O tarp mudvie- 
jų, tarp vyro ir moters! Tu apsirengsi šią suknelę todėl, jog esu tavo vyras ir taip noriu!! 

Stivenas liovėsi ją purtyti ir pamatė, kad jo tirada nepadarė merginai jokio įspū- 
džio. Jis pasilenkė ir užsimetė Bronvin ant peties. 

— Paleisk mane! 

Stivenas nesivargino atsakyti ir sviedė ją kniūbsčią ant lovos. 

— Liaukis! Juk matai, kad man skauda! 

— Tu mane įskaudinai kur kas labiau, — atkirto jaunuolis, kol jo pirštai atsegi- 
nėjo suknelės sagas. — Šiąnakt parodysiu tau žaizdas, kurias man padarė Rodžeris. 
Nejudėk, arba aš paprasčiausiai suplėšysiu į skutus šitą prakeiktą suknelę! 

Bronvin tuoj pat aprimo. 

Stivenas priešiškai žvilgtelėjo jai į nugarą: 

— Atrodo, kad mintis apie pinigus tave labiausiai veikia. 

— Škotija — neturtinga šalis, ir mes negalime sau leisti tokių išlaidų kaip an- 
glai. — Mergina nejudėjo, kol Stivenas gaišo su sagomis. — Tu... gerai koveisi šian- 
dien rytą. 

Stivenas akimirką apmirė, paskui vėl ėmėsi tų sagų. 

— Tau turbūt nelengva šitaip sakyti, turint galvoje, kad vyleisi mano mirties. 

— Aš nenorėjau, kad kuris nors žūtų! Tiktai troškau... 

-— Daugiau nebesakyk! Aš ir taip žinau, ko troškai! Rodžerio Čatvorto! 

Tai buvo keista valandėlė. Bronvin jautė nesuprantamą artumą Stivenui, tarsi 
juodu pažinotų vienas kitą daugelį metų. Mergina suprato, jog nepajėgs jam paaiškinti, 
kodėl norėjo tekėti už Rodžerio. Jau ir taip daug sykių mėgino! O dabar netgi malonu 
išgirsti jo balse pavydo gaidelių. Tegu galvoja, esą ji kraustosi iš galvos dėl Rodžerio. 
Tai jam išeis tik į naudą. 

— Nagi stokis ir nusivilk suknelę! 

Bronvin net nesukrutėjo; jaunuolis, pasilenkęs virš jos, lūpomis palietė kaklą: 

— Nelauksime nakties. 

Jo žodžiai grąžino Bronvin į tikrovę. Ji skubiai nusirito nuo lovos ir susigriebė 
smunkančią suknelę. 

— Apsivilksiu tavo suknelę, bet pirmiau išeik. 

Stivenas atsirėmė ant alkūnės: 

— Nė negalvoju. 

Bronvin buvo bepradedanti ginčytis, bet greitai suprato, kad beprasmiška. Be to, 
jis jau du kartus matė ją su šlapiais marškiniais. Taigi šį sykį jos kūnas kur kas mažiau 
kris jam į akis. Mergina nusivilko suknelę ir rūpestingai padėjo ant medinės skrynios. 

Stiveno akys godžiai ją sekiojo, ir, kai Bronvin jau ruošėsi paimti sidabrinę suk- 
nelę, jaunuolis trūktelėjo ją prie savęs, kad priverstų merginą prieiti kuo arčiau. Spėjo 
pabučiuoti į petį. 

Sunki sidabrinė medžiaga buvo graži, ir Bronvin susižavėjusi perbraukė ranka per 
sijoną. Suknelė gulėjo kaip nulieta, glaudžiai aptempusi liekną liemenį, lengvai nesilei- 
džianti nuo klubų. Rengdamasi Bronvin su nuostaba žvelgė į Stiveną. Apykaklė buvo 
iškirpta ne giliu keturkampiu kaip reikalavo mada, o tik papuošta nerta apykaklaite. 

Stivenas patraukė pečiais, pamatęs jos nuostabą. 

— Pageidauju, kad mano nuosavybę galėtų mažiau matyti kiti vyriškiai. 

— Nuosavybę! — aiktelėjo mergina. — Ar tik nesirengi visiškai tvarkyti mano 
gyvenimo? Tau atrodo, jog jau nebeturiu teisės pasirinkti sau suknelę? 

Jaunuolis nepatenkintas atkirto: 

— Žinojau, kad nuolaidumo tau neilgam užteks. O dabar prieik prie manęs, kad 
galėčiau užsegti sagas. 

— Pati susitvarkysiu. 

Stivenas keletą minučių žiūrėjo į jos tuščias pastangas. 

— Įdomu, ar pajėgsi kada nors suprasti, kad aš tau ne priešas? 

— Tu esi priešas. Visi anglai — mano priešai ir mano klano priešai. 

Jaunuolis suspaudė tarp kojų Bronvin ir ėmė segti suknelę. Kai visos sagos buvo 
užsegtos, apgręžė merginą į save, kaip ir anksčiau stipriai laikydamas kojomis. 

— Tikiuosi, kad kada nors sugebėsiu įtikinti tave, kad esu tau daugiau negu an- 
glas. — Jo rankos paglostė jos rankas. — Labai laukiu šios nakties. — Bronvin pamė- 
gino išsisukti. Stivenas atsiduso ir paleido merginą. Atsistojęs paėmė jos ranką: — 
Pastorius ir svečiai jau laukia. 

Bronvin nenoriai atsirėmė į jaunuolio ranką. Jo delnas buvo šiltas, sausas ir kietas 
nuo daugiamečių treniruočių. Už durų laukė Stiveno ginklanešys, laikydamas paruoštą 
sunkų aksominį šeimininko apsiaustą. Bronvin žiūrėjo, kaip Stivenas dėkojo berniukui, 
su pasididžiavimu Žžvelgusiam į savo poną ir palinkėjusiam jam sėkmės ir laimės. 

Stivenas nusišypsojo ir pakėlė Bronvin ranką sau prie lūpų. 

— Laimės, — tarė. — Kaip tu manai, ar galime tikėtis laimės? 

Mergina nusigręžė ir nieko neatsakė. Už parankės juodu nulipo laiptais žemyn. 
Sidabrinė suknelė slėgė, kiekvienas žingsnis priminė būsimojo vyro valdžią. 

Apačioje susirinko svečiai, visi — sero Tomo draugai, vyriškiai, kurie kovėsi su 
kalniečiais. Jie visiškai nesistengė slėpti savo priešiškumo škotams ir su pašaipa kal- 
bėjo, kaip Stivenas šiąnakt “nugalės" priešą. Jie šaipėsi, kaip Bronvin grūmėsi su jais 
po tėvo žūties. Daugelis darė užuominas, kad jeigu Bronvin lovoje parodys bent pusę 
savo temperamento, tai Stiveno laukia nemenkas malonumas. 

Mergina aukštai pakėlė galvą ir sau kartojo, kad yra Makaran ir privalo elgtis 
taip, kad klanas galėtų ja didžiuotis. Anglai — Žiaurūs ir pagyrūnai, todėl ji nenusiže- 
mins iki jų, atsikirsdama į šlykščius juokelius. 

Stiveno ranka suspaudė jos delną dar stipriau, ir Bronvin nustebusi atsigręžė į 
jį. Jaunuolio veide buvo sustingusi iškilminga išraiška, lūpos kietai sučiauptos. Matė- 
si, kad kažko nepatenkintas. O ji tikėjosi, jog būsimajam vyrui jo tėvynainių komenta- 
rai labai prie širdies, juk laimėjo karo trofėjų. Stivenas atsigręžė ir atidžiai pažvelgė į 
nuotaką; jo akys švietė liūdnai ir tarsi pasikeitė. 

Jungtuvės ilgai neužtruko. Tiesą sakant, ceremonija menkai panėšėjo į vestuves. 
Bronvin stojo prieš pastorių ir per akimirką suvokė, kokia ji čia vieniša. Kai galvoda- 
vo apie savo vestuves, tai įsivaizduodavo kalnus, pavasarį, vėl atgijusią žemę. Ją sup- 
davo artimieji, visas klanas... 

Mergina pasuko galvą į Stiveną. Juodu klūpėjo šalia vienas kito mažoje sero 
Tomo pilies koplyčioje. Stiveno galva buvo nuolankiai nuleista. Koks tolimas ir sveti- 
nas šis žmogus! Kaip menkai jį pažinojo. Juodu išaugo dviejuose skirtinguose pasau- 
liuose, pripažino labai skirtingas tradicijas. Ją visą gyvenimą mokė, kad turi teises ir 
valdžią, kad tauta gali prašyti jos pagalbos. O šis anglas auklėtas visuomenėje, kur 
moterys mokamos tik siūti ir paklusti vyrams. 

Ir štai Bronvin priversta dalytis gyvenimu su šiuo svetimtaučiu. Jis jau leido 
merginai suprasti, jog laiko ją nuosavybe, tuo, kas neabejotinai priklauso jam ir ką 
gali prispausti. 

O šiąnakt... Bronvin net pasibaisėjo pagalvojusi, kas jos laukia. Šis vyriškis jai 
absoliučiai svetimas. Ji nieko apie jį nežino. Nežino, ką jis mėgsta valgyti, ar moka 
skaityti arba dainuoti, kokia jo šeima. Visiškai nieko! Ir vis dėlto jai reikės gultis į 
vieną lovą ir patirti su juo tai, kas priklauso pačioms intymiausioms gyvenimo pu- 
sėms, o visi berods galvoja, kad tai jai bus labai malonu! 

Stivenas irgi atsigręžė į merginą. Pajuto, kad ji apžiūrinėja jį, ir tai jam buvo 

malonu. Jos puikioji kakta rodė susirūpinimą. Jaunuolis truputį šyptelėjo norėdamas 
padrąsinti, bet būsimoji nusisuko, vėl užsimerkė ir sugniaužė rankas. 

Bronvin diena atrodė be galo ilga. Vyriškiai, dalyvavę vestuvėse, net nemėgino 
slėpti savo perdėto smalsumo dėl būsimos nakties. Jie sėdėjo prie didelių lentinių sta- 
lų, valgė ir gėrė. Ir juo daugiau gėrė, juo šiurkštesni žodžiai sklido iš burnų, juo vaiz- 
dingesni darėsi gestai. Su kiekviena fraze, su kiekvienu tostu Bronvin neapykanta an- 
glams stiprėjo. Jie absoliučiai nekreipė dėmesio, kad ji moteris; jiems ji buvo tik ma- 
lonus trofėjus. Kai Stivenas palietė jos ranką, mergina atsitraukė, ir šis judesys sukėlė 
naują kimaus juoko priepuolį. Bronvin nebežiūrėjo į vyrą, bet akies krašteliu pastebė- 
jo, kad jis išgėrė didelį puodelį stipraus raudonojo vyno. 

Artinosi vakaras. Du pasigėrę kareiviai pradėjo kivirčytis, paskui susipliekė. Bet nie- 
kas nemėgino jų sustabdyti, — mat mušeikos buvo pernelyg girti, kad sužalotų vienas kitą. 

Bronvin labai mažai valgė ir dar mažiau gėrė. Kuo labiau artėjo naktis, tuo stip- 
riau ją ėmė nerimas. Morag buvo teisi: būsimoji naktis labai ją neramino. Mergina 
mėgino save įtikinti, kad yra pakankamai narsi. Ji keletą kartų vadovavo nuvarant Mak- 
gregorų galvijus. Susisupusi į pledą, miegojo per sniego audrą. Netgi grūmėsi prieš 
anglus petys į petį su tėvu. Bet niekas negąsdino jos taip, kaip būsimoji naktis. Ji žino- 
jo apie fizinį sueities aktą, bet kas būna po to? Ar nepasikeis ji pati? Ar po to nepri- 
klausys Stivenui Montgomeriui, kaip jis ir pageidauja? Morag sakė, kad meilė malo- 
nus dalykas, bet Bronvin matė, kaip jaunuoliai virsdavo mėmėm tik todėl, kad įsimylė- 
davo. Ji regėjo, kaip laimingos, energingos moterys virsdavo nuolankiomis storulėmis 
po to, kai vyras joms užmaudavo ant piršto žiedą. Vestuvių guolyje įvyksta dar kažkas, 
ne tik fizinis susijungimas, ir ta nežinia baimino Bronvin. 

Kai priėjo Morag ir pasakė, kad laikas ruoštis nakčiai, Bronvin veidas išblyško, 
o rankos sugniaužė krėslo atramų pjaustinėtus liūtus. 

Stivenas valandėlę palaikė jos ranką savojoje: 

— Jie pavydi. Prašau tavęs, nekreipk į juos dėmesio. Netrukus mes užtrenksime 
duris jiems prieš nosis. 

— Aš labiau norėčiau likti čia, — piktai atlenkė Bronvin, bet įkandin Morag 
išėjo 1š Didžiosios salės. 

Morag tylėdama atsagstė sidabrinę suknelę. Bronvin kaip paklusni lėlė nuoga 
įlindo į lovą. Rebas atsigulė ant grindų prie pat lovos. 

— Pas mane, Rebai! — pašaukė senė. Šuo net nesukrutėjo. — Bronvin' Įsakyk 
Rebui išeiti. Jam nebus smagu matyti tai, kas čia vyks. 

Bronvin piktai blykstelėjo akimis: 

| — Tu, matau, baiminiesi dėl šuns, o ne dėl manęs! Nejaugi visi mane paliko? 
Rebai, neišeik! 

— Tu gailiesi tik savęs, tik pati sau rūpi! Kai viskas baigsis, būsi kur kas links- 
mesnė. — Morag nutilo, nes plačiai atsilapojo durys. 

Stivenas lėkte įlėkė į kambarį ir užtrenkė už savęs duris. 

— Štai kas, Morag! — šūktelėjo jis. — Greit išeik. Jie subjurs, kai pamatys, kad 
pabėgau. Bet, deja, daugiau nė valandėlės nebegaliu pakęsti. Padariau viską, kad Bron- 
vin nereikėtų kęsti jų šiurkštybių. Po velnių visus! 

Morag nusišaipė ir timptelėjo jį už rankos: 

— Esi šaunus vyrukas. — Senė prisilenkė prie jo. — Tik nepamiršk šuns. 

Išeidama paplekšnojo Stivenui per ranką. Jis atidarė jai duris ir vėl užkabino kabliu. 

Stivenas atsigręžė į Bronvin ir nusišypsojo. Moteris atsisėdo, ir jos juodieji plau- 
kai tarsi krioklys subangavo ant pagalvės. Jos veidas buvo blyškus, akys išsiplėtė iš 
baimės. Pabalo pirštų, prispaudusių antklodę prie veido, sąnariai. 

Stivenas sunkiai atsisėdo ant lovos krašto ir nusimovė batus, paskui nusivilko 
apsiaustą ir dubletą. 

— Labai apgailestauju, kad mūsų vestuvės buvo ne itin džiaugsmingos, — tarė 
sagstydamasis marškinius. — Dėl to, kad sero Tomo pilis stūkso labai arti sienos, mo- 
terys baiminasi čia atvykti. 

Vyras nutilo, nes išgirdo, kaip kažkas pasibeldė į duris. 

— Taip netinka, Stivenai! — riaumojo girti svečiai. — Mes irgi norime pamatyti 
nuotaką. Juk turėsi ją visą gyvenimą! 

Stivenas atsistojo ir, atsigręžęs į žmoną, nusisegė kardą ir durklą. 

— Jie greitai nueis. Vyrukai pernelyg prisiragavo, kad ką nors bloga padarytų. 

Nusirengęs jis atsigulė šalia Bronvin ir nusišypsojo pamatęs, jog ji pabrėžtinai 
žvelgia į šalį. Ištiesė ranką, norėdamas paliesti jos skruostą. 

— Aš ką, esu toks baisus, kad net negali į mane žiūrėti? 

Ir čia Bronvin atgijo: ūmai iššoko iš lovos ir susisupo į antklodę. Prisiglaudė 
nugara prie sienos, o nustebęs Rebas priėjo ir atsitūpė priešais. Mergina neatitraukda- 
ma akių žvelgė į gulintį Stiveną. Jos nuogas kūnas, jo raumeningos kojos, apžėlusios 
šviesiais plaukais, atrodė keistai bejėgiškai. Krūtinė pūpsojo dar galingesnė negu ma- 
tėsi pro drabužius. Bronvin tvirčiau prisispaudė prie sienos. 

— Neliesk manęs, — sušnibždėjo ji. 

Lėtai, rodydamas didžiausią kantrybę, Stivenas nuleido kojas. Bronvin, akylai 
sekusi kiekvieną jo judesį, suprato, jog vyras tokį jos elgesį palaikė apmaudžia kliūti- 
mi. Stivenas praėjo pro ją prie stalo, ant kurio stovėjo grafinas, taurės ir vaza su vai- 
siais, ir įpylė vyno. 

— Štai kas, išgerk ir nusiramink. 

Bronvin išmušė taurę iš jo rankos. Taurė nulėkė per visą kambarį ir sudužo. 


— Neleisiu tau prie savęs net prisiliesti! — pakartojo ji. 
— Bronvin, tu paprasčiausiai pernelyg nerviniesi. Bet kuri nuotaka bijo pirmojo karto. 
— Pirmojo karto! — riktelėjo mergina. — Nejaugi manai, kad tai man pirmasis 


kartas? Miegojau gal su puse mūsų klano vyriškių! Tiesiog nenoriu, kad kažkoks bjau- 
rus anglas liestų mane. 

Stivenas ir toliau kantriai šypsojosi: 

— Neblogiau už tave žinau, kad tai melas. Šitaip nebijotum. jeigu jau būtum 
pratusi su vyriškiais. O dabar prašau nusiraminti. Beje, o ką daugiau ir gali darvti? 

Bronvin neapkentė jo dėl tokio pasitikėjimo. dėl savo bejėgiškumo. Ji visko ja- 
me nekentė. Stivenas stovėjo sau prieš ją ramus ir pasitikintis. Net nuogas spinduliavo 
jėgą. Netikėtai Bronvin nusišypsojo, nes sugalvojo, Kaip nupūsti nuo jo veido tų pasi- 
tikėjimo išraišką. 

— Rebai' — sukomandavo mergina. — Imk jį! 

Didžiulis šuo dvejojo tik akimirką, paskui šoko stengdamasis pasiekti Stiveno galvą. 

Jaunuolis atšlijo, sureagavęs dar greičiau už šunį. Kai Rebas — riaumojanti ma- 
sė su ilgomis aštriomis iltimis — puolė jį, Stivenas sulenkė ranką ir smogė kumščiu iš 
šono į didžiulę kvadratinę šuns galvą. Rebo šuolis bemat pakeitė kryptį, ir gyvulys 
smarkiai trenkėsi į sieną, o paskui sukniubo ant grindų. 

— Rebai!' — suriko Bronvin ir. nusimetusi antklodę, puolė prie šuns. 

Šuo pamėgino atsistoti, bet susvyravo. 

— Tu sužeidei jį! — suriko Bronvin, žvilgtelėjusi į stovintį greta Stiveną. 

Stivenui pakako vieno žvilgsnio, kad įsitikintų, jog šuniui nieko bloga neatsiti- 
ko, paskui jo akys įsmigo į merginą. Prasižiojęs jis žiūrėjo į jos krūtis su rausvais 
speneliais, į apvalius klubus, į odą, panašią į dramblio kaulo spalvos atlasą. 

— Užmušiu tave už tai' — įšėlo Bronvin. 

Stiveną taip pakerėjo jos grožis, jog net nepamatė, kaip mergina griebė ant stalo 
gulėjusį peilį. Tai buvo atšipęs peilis, bet aštriu galu. Jaunuolis išvydo blykstelint aš- 
menis sekunde anksčiau, negu jie turėjo įsmigti jam į petį, ir atšlijo, todėl peilis tik 
negiliai gribštelėjo. 

— Velniai rautų! — riktelėjo jis, užspaudęs žaizdelę ranka. Staiga pasijuto baisiai 
pavargęs. Pro pirštus ėmė sunktis kraujas. Atsisėdo ant lovos ir atidžiai apžiūrėjo petį. 

— Atplėšk gabalą paklodės, kad galėčiau perrišti petį. 

Bronvin net nekrustelėjo laikydama peilį rankoje. 

Stivenas žvilgtelėjo į ją. Vėl akimis ryte rijo merginos kūną. 

— Daryk, ką sakiau! — pakartojo jaunuolis. Bronvin pasilenkė ir atplėšė ilgoką 
juostą nuo paklodės, o likusią dalį apsivyniojo aplink save. 

Stivenas neprašė padėti. Perrišęs žaizdą viena ranka ir dantimis, atsisuko į šunį. 

— Rebai, eikš čia, — tarė ramiai. Šuo tuoj pat pakluso. Stivenas atidžiai apžiū- 
rėjo šuns galvą ir, pamatęs, kad ji nenukentėjo, paglostė gyvulį, 1r Rebas patrynė galvą 
į vyriškio ranką. 

— Geras šunelis. O dabar eik miegoti. — Ir Rebas nupėdino ten, kur jam nurodė 
jaunuolis, ir atsigulė. 

— O dabar, Bronvin, — tarė ta pačia intonacija, — eik į lovą. 

— Aš ne Rebas, kad greitai keisčiau savo nuomonę. 

— Velniai tave rautų! — pyktelėjo Stivenas, paskui vienu šuoliu pasiekė mergi- 
ną ir apglėbė per liemenį. Nutraukė nuo jos paklodę ir sviedė ant grindų. — Tau teks 
išmokti man paklusti, net jeigu reikėtų šiek tiek pliaukštelėti. — Permetė ją sau per 
kelį ir ėmė skausmingai talžyti per jos stiprius apvalius sėdmenis taip, kad ant jų liko 
raudoni pėdsakai. 

Baigęs egzekuciją, Stivenas sviedė Bronvin į lovą. Jis nepastebėjo, kad mergi- 
nai iš skausmo ištryško ašaros iš akių, ir išsitiesė šalia. Paskui apglėbė viena ranka per 
liemenį ir prisispaudė. 

Akimirką Stivenas gulėjo nejudėdamas, jausdamas švelnią Bronvin odą. Pasiutusiai 
norėjo pasimylėti, bet netikėtai pasijuto labai labai pavargęs. Šiandien rytmetį kovėsi su 
Rodžeriu, o vakare su Bronvin. Pats nepajuto, kaip jį apėmė pasitenkinimo jausmas: jis 
turėjo ją, ji priklausys jam visą likusį gyvenimą. Stiveno raumenys pamažu suglebo. 

Bronvin nekrutėdama gulėjo prie Stiveno, kaupdama visą savo narsą ir laukda- 
ma, kas neišvengiamai bus. Užpakalis degė nuo pėrimo, mergina retsykiais kūkčiojo. 
Kai pajuto, kad Stivenas atsipalaidavo, kai išgirdo jo lygų alsavimą, be jokių abejonių 
rodantį, jog jis užmigo, atsiduso su palengvėjimu ir... jai pasidarė labai apmaudu. Pa- 
mėgino pasitraukti nuo vyriškio toliau, bet veltui. Supratusi, kad nieko daugiau nebe- 
padarys, ir Bronvin atleido raumenis. Pajuto, kad netgi malonu jausti jo kūną. Jaunuo- 
lio petys buvo sunkus ir stiprus, todėl tyliai padėjo ant jo savo galvą. Žvakės baigė 
degti, ir Bronvin svajingai nusišypsojo, kai Stivenas įsikniaubė į jos plaukus. 


Penktas skyrius 


Rytą Stivenas nubudo itin anksti. Pirmą akimirką tik juto skausmą ir tempimą 
sužeistame petyje. Kambaryje buvo tamsu ir tylu, tik silpna rausva švieselė skverbėsi 
pro aukštą langą. 

Ir ūmai Stivenas užuodė Bronvin kvapą. Jos tankūs plaukai buvo apsiviję apie jo 

ranką. Jos šlaunys 1lsėjosi tarp jo kojų. Ir tą pačią sekundę jaunuolis pamiršo visus 
nemalonius pojūčius. Lėtai tir giliai atsikvėpė ir pažvelgė į žmoną. Kai ji gulėjo štai 
šitaip miegodama ir atsipalaidavusi, kai akys nesvaidė neapykantos žaibų, jos nuleis- 
tas smakras buvo bejėgiškas, švelnus ir moteriškas. 

Stivenas atsargiai palietė ranka jos skruostą. Skruostas buvo švelnus kaip vaiko, 
apvalus ir rausvas nuo miego. Panėrė pirštus į žmonos plaukus ir žiūrėjo, kaip garba- 
nos apraito ranką tarsi vijoklinės rožės ūgliai. Atrodė, geidė Bronvin visą gyvenimą. Ji 
buvo jo svajonių moteris. Stivenas dabar visiškai nenorėjo išplėšti malonumą jėga. 
Taip ilgai laukė, jog dabar svajojo neskubėdamas gėrėtis ja. 

Stivenas jau šypsojosi, kai Bronvin atmerkė akis. Jis stengėsi nedaryti staigių 
judesių, nieko, kas galėtų ją išgąsdinti. Didelės žydros akys ir pusė veido panėšėjo į 
elnės akis. Tokia ganėsi Montgomerių valdose. Būdamas vaikas, Stivenas prislinkdavo 
arčiau, sėdėdavo ir žiūrėdavo; po kurio laiko ji nustojo berniuko bijoti. 

Jis palietė Bronvin petį, perbraukė per ranką. Lėtai pakėlė prie savo lūpų jos 
pirštus ir, įkišęs vieną sau į burną, pažvelgė žmonai į akis ir vėl nusišypsojo. Bronvin 
žvelgė į vyrą su nerimu, tarsi baimindamasi, kad jis atims iš jos kažką daugiau negu 
nekaltybę. Vyras norėjo nuraminti žmoną, bet suprato, kad žodžiais to nepadarysi, kad 
vienintelis būdas — pažadinti atsakomąjį geismą. 

Stivenas kilstelėjo ir išlaisvino abi savo rankas; pajuto, jog Bronvin įsitempė. Viena 
ranka laikė jos pirštus, liesdamas jų pagalvėles liežuviu ir dantimis, o kita perbraukė per 
liemenį ir ėmė glamonėti šlaunis. Merginos kūnas buvo stiprus, nuo pratybų raumenys 
pasidarė kieti ir gumburiavo po švelnia oda. Jaunuolis pajuto, kaip Bronvin giliai įkvė- 
pė, kai palietė jos krūtis. Švelniai liesdamas didžiuoju pirštu spenelį, Stivenas juto, kaip 
įsitempė Žmonos kūnas nuo lytėjimo, kad ji neatsipalaidavo. Vyras truputį paniuro su- 
pratęs, kad negali nieko pasiekti. Visos jo glamonės kėlė žmonai tik didelį nerimą. 

Jo ranka nuslydo nuo krūtinės prie šlaunų. Palenkė galvą ir pabučiavo Bronvin į 
kaklą, paskui perbėgo lūpomis petį ir žemyn prie krūtų, tuo pat metu glamonėdamas 
apvalius kelius. Staiga pajuto. jog žmona krūptelėjo iš malonumo, ir nusišypsojęs ėmė 
bučiuoti kairiąją krūtį ir stipriai glėbti per liemenį. Bet Bronvin budriai sekė visus jo 
judesius. 

Nusiminęs atšlijo. Gulėjusi ant nugaros Bronvin nustebusi pažvelgė į jį. Jaunuolis 
perbraukė pirštais per jos smilkinį. Plaukai pasileido kaip skystų juodų perlų krioklys. 

“Ji ne tokia, — pagalvojo, — ne tokia kaip kitos. Ypatinga, nuostabi." 

Stivenas nusišypsojo jai ir staiga nusviedė antklodę, dengusią žmonos kojas. 

— Ne, — sušnibždėjo Bronvin, — prašau tavęs, nereikia. 

Merginos kojos buvo puikios — ilgos ir grakščios. Ji visą gyvenimą jodinėjo ir 
bėgiojo po lygumas ir kalvas. Iš to, kaip ji suvirpėjo, kai Stivenas vėl palietė kelius — 
o ne krūtis, kaip buvo manęs anksčiau, — suprato, kad šlaunys jai yra didžiausio malo- 
numo šaltinis. 

Jaunuolis pasislinko prie kojūgalio ir išplėtęs akis gėrėjosi žmonos grožiu. Pas- 
kui pasilenkė pirmyn ir suėmė rankomis jos kulkšnis; po kurio laiko lėtai perbraukė 
pirštais per kelius ir šlaunis. Bronvin šoktelėjo kaip nudilginta. 

Stivenas kimiai nusijuokė ir vėl paglostė jos kojas. Suėmęs pėdas, ėmė bučiuoti 
kulkšnis. Godžiai bučiavo kelius, liežuviu liesdamas švelnius įlinkimus. 

Bronvin neramiai sujudo po vyru. Lengvas malonumo virpulys persmelkė jos 
kūną, nubėgo rankomis ir pečiais. Ji dar niekada nebuvo nieko panašaus jautusi. Visas 
kūnas virpėjo, ėmė tankiai alsuoti. 

Stivenas staiga apvertė ją ant pilvo ir pabučiavo pakinklius. Bronvin stipriai 

išsirietė, bet Stivenas ranka prispaudė ją prie lovos. Mergina įkniaubė veidą į pagalvę 
ir sudejavo tarsi iš skausmo. Stivenas vis stipriau glamonėjo. Jo rankos ir lūpos tyrinė- 
jo kiekvieną jos jautrių kojų colį. 

Jaunuolis taip stipriai jos geidė, kad nebegalėjo susilaikyti. Vėl ją apvertė ant 
nugaros, jų lūpos susiliejo bučinyje. Bet Stivenas nesitikėjo tokio jos aistros protrū- 
kio. Bronvin įsikibo į jį ir nebepaleido. Jos lūpos, regėjos, troško iščiulpti jį visą. Sti- 
venas žinojo, ko ji geidžia, ir suprato, jog pati to dar nesuvokia. 

Bronvin traukė jį prie savęs, nesulaikomai spausdama rankomis jo nugarą ir pe- 
čius. Stivenas trumpam išsivadavo, paskui nusileido, ir jos kojos pačios prasiskėtė. 
Bronvin jau buvo pasirengusi jį priimti. Jos akys plačiai atsivėrė, ji sudejavo, kai jis 
įėjo į ją, paskui užsimerkė, atlošė galvą ir nusišypsojo. 

— Taip, — sušnibždėjo ji, — taip, taip. 

Stivenui pasirodė, kad tuoj sustos širdis. Jos vaizdas, jos kimiai ištarti žodžiai 
gundė labiau už bet kokius meilės eilėraščius. 

Čia tai bent moteris! Moteris, nebijanti vyro, gebanti jam prilygti aistros galia. 

Stivenas ėmė ritmingai judėti, ir Bronvin nesyyruodama atsidavė jo valdžiai. 
Moters rankos glamonėjo jo kūną, glostė jo šlaunis, ir Stivenui atrodė, kad jis gali 
mirti nuo didėjančio geismo. Žmona sutiko jį taip pat aistringai, kaip ir jis ją. Kai 
juodu susiliejo finaliniame protrūkyje, Stiveną sukrėtė stipriausias drebulys, atrodo, 
galintis suplėšyti į gabalus. 

Jis susmuko ant Bronvin visas šlapias nuo prakaito ir apglėbė ją taip, jog vos 
nepasmaugė. 

Bronvin nesipriešino ir nesupyko, kad nebegali kvėpuoti. Akimirką net galvojo, 
kad tuoj mirs. Neįmanoma tai patirti ir likti gyva. Ji virpėjo visu kūnu ir jautė, jog 
nepajėgia net piršto pajudinti; ir nepajėgtų, nors ir grasintų mirtimi. Apglėbusi Stiveną 
rankomis ir kojomis, ji paniro į snaudulį. 

Nubudusi Bronvin pažvelgė į vyro mėlynas ir patenkintas akis. Saulės šviesa 
liejosi kambaryje, ir Bronvin akimirksniu prisiminė visa, kas tarp jų įvyko. Pajuto, kad 
rausta. Keista, bet dabar ji net nebegalėjo įsivaizduoti, kokie jausmai privertė šitaip 
atsipalaiduoti. 

Stivenas paglostė Žmonos skruostą; jo akys juokėsi. 

— Žinojau, kad dėl tavęs verta kautis, — tarė jis. Bronvin atsitraukė tolėliau. 
Jautėsi gerai, galima sakyti, kur kas geriau negu pastarosiomis dienomis, — mat liko 
tokia, kokia buvo. Praleido naktį su vyru ir nepasikeitė. Kaip ir anksčiau nekentė Sti- 
veno, jis vis dar tebebuvo jos priešas. Neįsivaizduojamai įžūlus pagyrūnas. 

— Ir tai viskas, ką aš tau reiškiu, ar netiesa? Tau esu tik mergšė, sušildžiusi guolį? 

Stivenas tingiai nusišypsojo: 

— Tu beveik uždegei jį. — Palietė ranka žmoną. 

— Paleisk! — piktai riktelėjo ji ir, iššokusi iš lovos, griebė aksominį chalatą. 

Į duris pasibeldė ir, nešdama ąsotį karšto vandens, įžengė Morag. 

— Visą naktį girdėjau jūsų kivirčus, — gudriai pamirksėjo ji. 

— Turėjai girdėti ir kitokius garsus, — atsiliepė Stivenas, atmesdamas už gal- 
vos rankas. 

Morag pasisuko į vyrą ir šyptelėjo. Jos sename veide išryškėjo tokia daugybė 
raukšlių, kad per jas nebesimatė akių. 

— Tu atrodai labai patenkintas savimi. — Ji apmetė Stiveną pritariamu žvilgs- 
niu — jo įdegusi oda ryškiai skyrėsi nuo paklodės, net atsipalaidavę, sunkūs muskulai 
tr iškili krūtinė atrodė kur kas galingesni. 

— Turiu pasakyti, daugiau negu patenkintas. Ne nuostabu, kad kalniečiai nieka- 
da neatvąžiuoja į pietus. — Jo akys slankiojo Bronvin kūnu; žmona žvelgė į jį su ne- 
apykanta. 

Tarpduryje pasirodė Krisas Odlėjus. 

— Mudviem ką, negalima net vieniems likti? — atkirto Bronvin ir nusisuko į 
langą. Rebas tupėjo šalia. Ji nepaglostė šuns manydama, kad jis išdavė ją ir vakar va- 
kare, ir šįryt, kai leido Stivenui... leido... Jos veidas vėl užkaito. 

Stivenas nusišypsojo Krisui: 

— Ji norėtų likti viena su manimi. 

— O kas tavo rankai? — paklausė Krisas, linktelėjęs į tvarstį su sudžiūvusiu krauju. 

Stivenas gūžtelėjo pečiais: 

— Nesėkmė. Dabar, kai judu abu įsitikinote, jog mes neperkandome vienas kitam 
gerklės, galbūt paliksite mus vienus su žmona, kad ji galėtų sutvarkyti mano žaizdą? 

Morag ir Krisas šyptelėjo ir, sviedę žvilgsnius į sustingusią Bronvin, išėjo. 

Bronvin atsigręžė į Stiveną: 

— Viliuosi, tu nukraujuosi ir mirsi, — sviedė jam. 

— Ateik čia, — tarė jis kantriai 1r švelniai, paskui ištiesė jai ranką. Bronvin 
pakluso. Stivenas paėmė ją už rankos ir pasisodino šalia savęs. Pasislinko arčiau prie 
jos, antklodė nuslydo, apnuogindama vyro liemenį ir šlaunis. Bronvin nusigręžė, po 
akimirkos atsisukusi žvilgtelėjo jam į akis. Ji turėjo susivaldyti ir nuslopinti stiprų 
norą jį paliesti. 

Stivenas, laikydamas abi jos rankas savojoje, kita ranka paglostė jos skruostą. 

— Galbūt aš pernelyg dažnai erzinu tave. Tu suteikei man šįryt didžiulį malonu- 
mą. — Jis matė, kaip lėtai rausta jos skruostai. — O dabar sakyk, ką galiu padaryti, 
kad suteikčiau tau malonumą, išskyrus, žinoma, šokimą pro langą? 

— Noriu grįžti namo, — atsakė žmona ramiai, jos balse nuskambėjo visas susi- 
kaupęs liūdesys. — Noriu grįžti namo, į kalnus, į savo klaną. 

Vyras pasilenkė ir pabučiavo ją į lūpas — švelniai, kaip tik mokėjo. 

— Tuomet galime joti kad ir šiandien. 

Bronvin nusišypsojo jam ir atsistojo norėdama eiti. Bet Stivenas stipriai laikė 
už rankų. Vieną akimirką jos veidas vėl pasidarė šaltas. 

— Tu manimi, be abejo, nepasitiki? — Jis žvilgtelėjo į kraujuotą tvarstį ant savo 
peties. — Reikia perplauti žaizdą ir gerai perrišti. 

Bronvin išsisuko iš jo rankų. 

— Tai padarys Morag; esu tikra, jai bus itin malonu, nes ji labai tavęs nori. 

Stivenas nusimetė antklodę ir atsistojęs apkabino žmoną: 

— Kaip norėčiau, Kad tavo balse pasigirstų bent lašelis pavydo. Morag čia nie- 
kuo dėta. Tu mane sužeidei, tu ir gydyk. 

Bronvin negalėjo net pajudėti, tiesiog nebepajėgė galvoti, kai vyras priglaudė 
prie savęs. Prisiminė savo pojūčius, kai jo lūpos bučiavo kojas. Netikėtai atstūmė jį: 

— Gerai, aš perrišiu. Manau, verčiau sutikti, negu ginčytis su tavimi. Tuomet 
galėsime keliauti namo. 

Stivenas atsisėdo ant kėdės prie lango, atsilošė atgal, sakytum, pamiršęs, jog ne- 
apsirengęs. Ištiesė Žmonai rankas ir nusišypsojo išvydęs, jog ji stengiasi nežiūrėti į jį. 

Bronvin erzino jo pasitenkinimas savimi, jo ramus žinojimas, įsitikinimas, jog 
jo artumas veikia ją; moteris niršo, kad gražus vyro kūnas taip traukia jos žvilgsnį. 
Ėmusi atrišti tvarstį, ji negerai šyptelėjo ir stipriai trūktelėjo. Gabalėlis nuplėštos odos 
ir jau užsidėjęs šašas atplyšo nuo žaizdos. 

— Velniai tave rautų! — riktelėjo Stivenas pašokdamas iš vietos. Griebė ją už 
sprando ir prisitraukė prie savęs: — Tu dar pasigailės1! Kada nors suprasi, kad vienas 
mano kraujo lašas brangesnis už visą tavo neapykantą, kurią taip popini! 

— Tai tavo švenčiausias noras? Galiu tave užtikrinti, kad to niekada nesulauksi! 
Ištekėjau už tavęs tik todėl, kad vedybos išgelbėjo mano klaną nuo tarpusavio pjauty- 
nių. Ir neužmušiau tavęs vien dėl to, jog priešingu atveju tavo karalius pridarytų daug 
žalos mano tautai. 

Stivenas taip stipriai stumtelėjo žmoną nuo savęs, kad ji nulėkė ant lovos. 

— Tu manęs neužmušei! — pašaipiai pakartojo Stivenas. Kraujas bėgo jo ranka 
iš vėl atsivėrusios žaizdos. Jis atsistojo, susirinko savo drabužius nuo grindų. — Per- 
nelyg gerai apie save galvoji, — tarė maudamasis kelnes. Dubletą ir marškinius persi- 
metė per ranką. — Po valandos būk pasirengusi, — abejingai metė triukšmingai užda- 
rydamas duris. 

Po vyro išėjimo kambaryje stojo nenatūrali tyla, ji atrodė pernelyg tuščia ir skau- 
di. Bronvin, žinoma, džiaugėsi, kad Stivenas išėjo. Trumpam susimąstė, kas gi jam 
perriš ranką, paskui gūžtelėjo pečiais. Koks jai skirtumas? Priėjo prie durų ir pašaukė 
Morag. Per likusią valandą reikėjo daug ką padaryti. 


Nesustodami juodu šuoliavo visą dieną ir visą vakarą. Bronvin jautė, kad kuo la- 
biau tolsta į šiaurę, tuo širdyje ir galvoje jai lengvėja ir šviesėja. Ji nemėgo triukšmo ir 
didelės gurguolės, sekusios iš paskos. Būdama škotiškai taupi, Bronvin laikė, kad tokių 
atsargų išvis nereikia. Škotas būtų pasiėmęs tik tai, ką gali užsimesti ant nugaros, tik 
tiek maisto. kiek telpa kelionės krepšyje. Vidurdienį anglai padarė pastovį, kad paruoštų 
pietus. Bronvin pernelyg skubinosi toliau joti, todėl nenorėjo gaišti laiko valgymui. 

— Sėsk! — įsakė Stivenas. — Čia šokinėdama tik nervini mano žmones. 

— Tavo žmones! O kaip dėl mano žmonių? Jie laukia manęs! 

— Vienu metu galiu rūpintis tik viena žmonių grupe. 

— Tu gali... — buvo bepradedanti Bronvin, bet nutilo. Keletas Stiveno karių 
susidomėję žvelgė į juos. Kristoferis Odlėjus jai nusišypsojo ir mirktelėjo. Bronvin 
suprato, kad jis malonus jaunuolis, bet dabar niekas jai nepatiko. Ji troško kuo grei- 
čiau ištrūkti iš šių prakeiktų lygumų. 

Naktį jie perkirto Grempajensą — žemus kalnus, išraižytus plačių slėnių. Terei- 
kėjo tik ten įjoti, ir oras pasidarė vėsesnis, kraštovaizdis erdvesnis; Bronvin ėmė lais- 
viau alsuoti. Jos pečiai išsitiesė, — moteris leido sau atsipalaiduoti. 

— Bronvin! — kreipėsi šalia jojęs Stivenas. — Turime sustoti nakčiai. 

— Sustoti?! Bet... — Ji suprato, kad nėra prasmės prieštarauti. Tiktai Morag 
pritarė jos jausmams, visi kiti norėjo pailsėti, o tik paskui keliauti. Moteris giliai atsi- 
duso ir pagalvojo, kad artėjantys namai padės jai šiąnakt užmigti. Ji nušoko nuo žirgo 
ir atrišo krepšius nuo balno. Pagaliau ji gali nusivilkti tą nepatogią suknelę. 

— O čia kas? — paklausė Stivenas, bakstelėjęs pirštu į pledą, permestą per žmo- 
nos ranką. — Tai šitą buvai apsirengusi pirmąjį vakarą, kai mudu susitikome? — susi- 
domėjo jis, ir akys suliepsnojo nuo prisiminimų. 

Bronvin trūktelėjo pledą ir nuėjo į tamsą po medžiais. Buvo nelengva atsisagstyti 
anglišką suknelę, bet ji ryžosi pagaliau atsikratyti nemėgstamų drabužių. Nusivilko ir 
kruopščiai ištiesė juos ant akmenų; dabar stovėjo tamsoje bemaž nuoga. Škotų rūbai 
buvo paprasti ir nekaustė judesių. Ji užsitempė minkštus medvilnės marškinius, ant jų 
dar vienus — šafrano spalvos, su ilgomis rankovėmis. Rankovės buvo rauktos ant pečių 
ir prie rankogalių. Greit šmurkštelėjo į sijoną — išsyk, ant klubų, siaurą, apačioje pla- 

tėjantį taip, kad leistų bėgioti ir jodinėti. Sijonas buvo iš minkšto mėlynų viržių spalvos 
pledo. Platus juosmuo su didele sidabrine sagtimi glėbė liekną jos liemenį. Antrąjį pledą 
— šešių jardų ilgio apsiaustą — ji sumaniai užsimetė ant pečių ir susegė didele sidabro 
sage su pakabučiais, kurią karta po kartos motinos perduodavo dukroms. 

— Leisk man pasižiūrėti, — pasigirdo balsas užpakalyje. 

Bronvin atsigręžė ir susidūrė akimis su Stivenu. 

— Tu vėl slapta žvilgčioji į mane? — šaltai paklausė. 

— Aš linkęs manyti, kad saugau tave. Dievas žino, kas gali atsitikti miške su 
vieniša gražia ledi. 

Bronvin žengė žingsnį šalin. 

— Man regis, blogiausi dalykai jau atsitiko. — Ji nenorėjo, kad vyras stovėtų 
šalia, nepageidavo, kad grįžtų toji jo valdžia, kurią parodė jai praėjusią naktį. Apsisu- 
Kkusi nulėkė atgal į stovyklą. 

— Ar nieko nepamiršai? — riktelėjo Stivenas, paimdamas nuo žemės batus. Gar- 
siai nusijuokė, 0 Žmona net neatsigręžė. 

Šlubčiodama Bronvin įžengė į palapinę, kuri, kaip jai sakė, priklausė Stivenui. 
Jo žmonės mokėjo įrengti stovyklą, panašią į mažą miestelį. Bronvin krūptelėjo, kai 
jos kojos palietė kilimo, patiesto ant gerosios škotų žemės, kraštą. Moteris pamiršo, 
kad jau daug mėnesių nelakstė basa po žemę. Kojos pasidarė per daug jautrios; nors ir 
trumpai bėgiojo, bet gerokai susibraižė. 

Bronvin atsisėdo ant plačios lovos krašto ir pasilenkė norėdama pasižiūrėti, kur 
susiraižė kojas. Palapinės kraštai pasikėlė, ir įėjo Stivenas. Moteris pašoko, bet su- 
žeistos kojos išspaudė ašaras. 

Stivenas sviedė į kampą pamirštus batus ir atsisėdo ant lovos. 

— Duokš, pažiūrėsiu. 

— Nesuprantu, apie ką tu, — tarė ji išdidžiai ir pasitraukė toliau. 

— Bronvin, ar verta šitaip spyriotis? Tu susižeidei kojas, Žinojau, kad taip bus, 
todėl ateik pas mane ir leisk pažiūrėti, kas ten yra. 

Moteris suprato, kad anksčiau ar vėliau reikės kojas sutvarstyti, todėl nenoriai 
prisėdo šalia vyro. 

Sunkiai atsidusęs, jis pasilenkė ir paėmė jos pėdas. Bronvin atsirėmė į jį. Stive- 
nas susiraukė apžiūrinėdamas įpjovas, kurių viena buvo ganėtinai gili. Šūktelėjo gin- 
klanešiui ir liepė atnešti dubenį su karštu vandeniu ir švarių tvarsčių. 

— O dabar kišk kojas čia, — tarė pastatęs dubenį ant kilimo. 

Bronvin žiūrėjo, kaip jis švelniai plauna ir šluosto jos kojas, apžiūri ir perriša. 

— Kodėl šitaip darai, kodėl taip stengiesi? — niūriai paklausė žmona. — Juk 
esu tavo priešė. 

— Ne, tu man ne priešė. Tai tu puoli mane, o ne aš. Aš labai noriu taikiai su 
tavimi sugyventi. 

— Kaip mudu galime taikiai sugyventt, jeigu mus skiria mano tėvo kraujas? 

— Bronvin... — pradėjo Stivenas, bet nutilo. Nėra prasmės ginčytis. Tiktai jo 
darbai galės ją įtikinti, jog trokšta gėrio jai ir jos klanui. Sutvarstė žmonos koją. 

— Kurį laiką bus gerai. 

Bronvin pamėgino pasitraukti, bet vyras nepaleido jos iš rankų. Jo žvilgsnis pa- 
tamsėjo; lėtai paglostė jos blauzdas. 

— Tavo gražios kojos, — sušnibždėjo. 

Bronvin norėjo atstumti jį, nes atpažino tą žvilgsnį, bet vyras tarsi užhipnotiza- 
vo ir neleido net sukrutėti, nors lietė labai švelniai. Abi jo rankos jau palindo po sijo- 
nu, moteris atsilošė ant pagalvės, leisdama glamonėti šlaunis ir sėdmenis. 

Stivenas prigulė šalia, apkabino ir ėmė bučiuoti veidą, ausis, lūpas. Jo rankos 
nepastebimai atsegė sijono sagtį. Sijonas nuslydo anksčiau negu ji susivokė, kas atsi- 
tiko. Stivenas gal tik sekundę pasitraukė nuo žmonos, kad skubiai pats nusirengtų. Jis 
nusijuokė dusliu gerkliniu balsu, kai Bronvin rankos išsitiesė į jį 1r stipriai pritraukė 
prie savo krūtų. 

Stivenas užspaudė lūpomis žmonos burną, jausdamas jos švelnų liežuvį. 

— Tai kas esu? — sušnibždėjo jis, kandžiodamas mylimosios kaklą. 

Bronvin neatsakė, tik stipriau priglaudė prie jo savo šlaunis. Jos širdis pašėlu- 
siai plakė; nepaisant šaltokos nakties, suprakaitavo. 

Stivenas ėmė rankomis jos sunkius plaukus: 

— Tai kas aš esu? Noriu, kad ištartum mano vardą. 

— Stivenai, — sušnibždėjo žmona. — O aš esu Makaran. 

Vyras nusijuokė; jo akys spinduliavo. Netgi pagauta aistros ji nepamiršo savo 
išdidumo. 

— O aš — Makaran nugalėtojas, — šaipėsi jis toliau. 

— Niekada! — iškošė Bronvin pro dantis su apmaudu, čiupo jį už plaukų ir 
stipriai pakėlė aukštyn. Stiveno galva atsikragino, ir ji įkando jam į kaklą. 

— O kas dabar nugalėtoja?.. 

Stivenas užsivertė ją ant savęs, jo rankos pasitikėdamos ėmė glamonėti visą žmo- 
nos kūną. 

— Anglai sugeba pralaimėti visus karus, kuriuose jiems tenka susidurti su prie- 
šininkais, panašiais į tave. 

Netikėtai jis kilstelėjo Bronvin ir atsargiai pasodino ant savęs. 

Bronvin nustebusi aiktelėjo, paskui sudejavo iš malonumo, pasilenkė prie jo ir 
pradėjo lėtai judėti. Stivenas gulėjo nejudėdamas, leisdamas pačiai Žmonai vedžioti jį 
po malonumų labirintus. Kai Stivenas pajuto, jog įsiaistrinimas pasiekė ribą, apvertė 
ją ant nugaros, o Bronvin stipriai suspaudė jį kojomis. Akinantis proveržis vos neuž- 
dusino abiejų. 

Nuilsę juodu užmigo, stipriai prigludę vienas prie kito. 

Bronvin pažadino pelėdos riksmas. Ji atsimerkė ir įsiklausė. Stivenas išsitiesė, 
stipriai prisiglaudė prie jos. Moteris paniuro prisiminusi neseną aistrą. Dabar buvo 
ramu, galva vėl valdė nepaklusnų kūną. 

Pelėdos riksmas buvo labai pažįstamas. Ji visą gyvenimą girdėjo šį signalą. 

— Temai!' — sušnibždėjo moteris. Lėtai ir kur kas švelniau negu norėtų atstūmė 
miegantį Stiveną. 

Bronvin greitai ir beveik be garso apsirengė. Paskui susirado batus ten, kur juos 
numetė Stivenas, ir išslinko iš palapinės. Keletą akimirkų stovėjo nejudėdama ir klau- 
sėsi. Rebas tupėjo šalia. Stivenas buvo pastatęs sargybinius, ir jie ramiai vaikščiojo 
aplink stovyklą. Bronvin priešiškai žvilgtelėjo į juos, išslinko iš stovyklos ir įlindo į 
mišką. Viržių spalvos pledas ir juodi plaukai darė ją beveik nematomą. 

Ji greitai ir pasitikėdama žengė per mišką. Netikėtai pašiurpo, pajutusi kažką 
esant šalia. 

— Džemis neprastai tave išmokė, — pasigirdo žemas balsas už nugaros: 

Bronvin atsigręžė linksmai šypsodamasi. 

— Temai! — Ji sunkiai atgavo kvapą ir puolė jam ant kaklo. 

Vyriškis apglėbė ją, moters kojos pakilo virš žemės, ir ji visu savo svoriu pakibo ant jo. 

— Ar jie gerai su tavimi elgėsi? Nenukentėjai? 

Bronvin atsitraukė per žingsnį: 

— Leisk man pažiūrėti į tave. 

Mėnulio šviesoje Temo plaukai atrodė dar baltesni negu buvo iš tikrųjų. Priešais 
stovėjo vidutinio ūgio vyriškis, ne aukštesnis už Bronvin, bet galingo sudėjimo, — 
turėjo krūtinę ir rankas, kurių jėgos galėtų pavydėti net ąžuolas. Temas buvo jos tėvo 
pusbrolis ir viso gyvenimo draugas. Vienas iš Temo sūnų galėjo tapti jos vyru. 

Temas nusijuokė: 

— Tavo jaunos akys akylesnės už mano. Negaliu įžiūrėti, ar gerai jautiesi. Mes 
norėjome ateiti tau pagalbon, bet pabijojau dėl tavo gyvybės. 

— Geriau atsisėskime. 

— Ar turi laiko? Girdėjau, tu dabar ištekėjusi. 

Bronvin pajuto apgailestavimą vyriškio žodžiuose, pastebėjo ir tai, jog jo veide 
įsirėžė dar daugiau raukšlių. 

— Taip, aš turiu vyrą, — tarė ji, kai juodu atsisėdo vienas šalia kito ant akmens. — 
Jis anglas. 

— Koks jis? Ar rengiasi su tavimi gyventi Škotijoje, o gal grįš į savo Angliją? 

— Iš kur man žinoti? Jis pasipūtęs Žmogus. Mėginau su juo kalbėti apie mūsų 
klaną, bet jis net nesiklauso. Jis mano, kad nesama kitokių papročių, išskyrus anglų. 

Temas palietė moters skruostą. Daug metų šią merginą laikė savo dukterimi. 

— Ar jis tave skriaudė? — ramiai paklausė. 

Bronvin džiaugėsi, kad tamsa nuslėpė jos raudonį. Stivenas palaužė jos išdidu- 
mą, privertęs raitytis po juo ir ant jo. Ji gali protingai elgtis tada, kai jis jos neliečia. 
Bet viso šito nepapasakosi žmogui, kuris yra lyg antrasis tėvas. 

— Ne. Sakyk, kaip mano klanas? Ar turėjote bėdų su Makgregorais? 

— Ne. Nuo to laiko, kai tu išjojai, viskas nusiramino. Bet mes visi labai jaudino- 
mės. Anglų karalius pasakė, kad tau nepadarys nieko bloga. — Jis ištiesė ranką ir pa- 
glostė Rebą, kai šuo prislinko arčiau. — Tu nuo manęs kažką slepi. Tai liečia tavo vyrą? 

Bronvin atsistojo: 

— Aš jo neapkenčiu! Jis gali pridaryti daugiau bėdų negu reikia. Jis šaipėsi iš 
manęs, kai pasakiau, jog privalo labai pasistengti, kad būtų klano priimtas. Jis keliauja 
su ištisa armija ir gurguole. 

— Mes sužinojome apie jūsų kelionę prieš keletą dienų. 

— Bijau, kad jo pasipūtimas ir bukumas įžeis mano žmones. Be abejo, jis mė- 
gins juos priversti laikytis jo papročių. Kas nors maktelės durklą jam tarp šonkaulių, ir 
anglų karalius pasiųs savo kareivius ant mūsų galvų. 

Temas irgi atsistojo ir padėjo rankas Bronvin ant pečių. Pernelyg silpni pečiai 
tokiai atsakomybei. | 

— Galbūt ir ne. Gal pakaks nulupti vyrukui keletą gabalėlių odos, kad padėtume 
pažinti mūsų papročius. 

Bronvin šypsodamasi atsigręžė į dėdę. 

— Esi labai man geras. Anglai sako, kad mes — laukinė ir žiauri gentis. Ir jie 
tuo dar labiau patikėtų išgirdę, ką dabar pasakei. 

— Tai mes laukiniai? — erzindamas moterį paklausė Temas. 

— O dar jie sako, kad moterys niekuo ne geresnės už vyrus. 

— Hm! — numykė Temas. — Nagi pažiūrėsime, ką tu prisimeni iš to, ko tave mokiau. 

Per akimirką jis išsitraukė durklą ir prikišo jai prie gerklės. Temas daug metų 
mokė ją gintis nuo stiprių vyrų. Ji greitai ir lengvai žengė atgal, bet nesuspėjo išsisuk- 
ti. Peilis palietė jos gerklę. 

Ūmai iš už medžių išniro žmogus ir, tiesiog nesiekdamas kojomis žemės, nu- 

skriejo prie Temo. Bronvin šoktelėjo į šalį, o Temas pamėgino išsilaikyti ant kojų. Jis 
buvo galingas ir stiprus vyras, garsėjo kaip gebantis visada tvirtai stovėti ant kojų. 
Bronvin ne sykį matė, kaip ketvertas stiprių subrendusių vyriškių puldavo jį, o Temas 
net nepajudėdavo iš vietos. 

Temas pasipurtė galingais pečiais, ir Žmogus nukrito nuo jo. Temas smalsiai žvilg- 
telėjo į užpuoliką. 

Bronvin šyptelėjo pamačiusi, kad nukritęs guli Stivenas. Jai buvo malonu regėti 
Jį nugalėtą. Stivenas įveikė Rodžerį Čatvortą, bet Rodžeris buvo anglas, išauklėtas ri- 
terių varžybų dvasia. O Temas — tikras kovotojas. 

Stivenas negaišo laiko tyrinėti priešininkui. Jis tik žinojo, kad šis vyriškis pakišo 
peilį jo Žmonai po kaklu. Taigi teks grumtis ir nugalėti. Stivenas griebė nuo žemės dido- 
ką akmenį ir, kol Temas nesuprasdamas spoksojo į Bronvin, smogė stipruoliui į kelius. 

Temas sukriokė ir krito kniūbsčias. Stivenas atsiklupęs dar kartą trenkė Temui į 
veidą ir pajuto, kad sutraškėjo jo nosis. 

Temas Žinojo, kad Stivenas ne priešas, kitaip Rebas būtų įspėjęs, bet kai pagal- 
vojo, jog sulaužė jam nosį, nebesidomėjo, kas čia užpuolė. Sugriebė savo stipriomis 
rankomis Stivenui už gerklės. Jaunuolis bemat suvokė, kad neturi jokių šansų pasi- 
priešinti tam vyriškiui, bet jaunystė ir vikrumas galėjo dar padėti. Jis išsisuko iš Temo 
rankų, o paskui abiem kumščiais smogė į kietą lyg akmuo priešininko pilvą. Atrodė, 
priešininkas net nepastebėjo to kepštelėjimo, — griebė Stiveną už pečių, pakėlė nuo 
žemės ir trenkė į medį — kartą, kitą. Smūgiai apsvaigino Stiveną; bet jaunuolis vis 
dėlto sulenkė kojas ir iš visų jėgų spyrė Temui į krūtinę. Stiveno kojų spyrio pakako, 
kad Temas nustotų jį talžyti. 

Stivenas pakišo rankas po Temo pažastimis, todėl toks netikėtas veiksmas pri- 
vertė Bronvin dėdę paleisti jaunuolį. Bet po akimirkos jis vėl puolė priešininką, steng- 
damasis savo milžiniškomis letenomis pasiekti jo gerklę. Stivenas turėjo tik keletą se- 
kundžių išsisukti. Jis pašoko ir apsivertė kūlversčia atgal. 

Temas apmirė. Ką tik priešas buvo čia ir ūmai išnyko. Bet po akimirkos pajuto 
šaltą plieną prie savo gerklės. 

— Nejudėk, — dusdamas tarė Stivenas, — arba perrėšiu gerklę. 

— Liaukitės! — sušuko Bronvin. — Stivenai! Paleisk jį tuoj pat! 

— Paleisti? — perklausė jaunuolis. — Juk jis mėgino tave nužudyti! 

Nugalėtojas paniuro išgirdęs Temo juoką. 

— Nužudyti mane! — prapliupo šaukti Bronvin. — Gyvenime neteko matyti dides- 
nio kvailio! Rebas būtų mane apgynęs. Ir atitrauk savo peilį, kol dar nieko nesužeidei! 

Stivenas lėtai įsikišo peilį į makštis. 

— Tas prakeiktas šuo gulėjo taip tyliai, jog galėjai pagalvoti, kad nustipo. — 
Stivenas persibraukė ranka per kaklą. Nugara skaudėjo, tarsi būtų perpus perlaužtas. 

— Jis sako teisybę, Bronvin, — sutiko Temas. — Jis darė tai, ką ir turėjo daryti. 
Mane vadina Temu Makaranu, — pridūrė tiesdamas ranką Stivenui. — Kur išmokai 
taip grumtis? 

Jaunuolis akimirką dvejojo prieš paspausdamas ištiestą ranką, — labai norėjo 
išperti žmoną už tai, kad pavadino kvailiu, kai mėgino ją apginti. 

— Stivenas Montgomeris, — atsakė paspausdamas Temo ranką. — Mano brolis 
tokio pat sudėjimo kaip ir tu. Aš patyriau, kad jį galiu įveikti tik savo vikrumu. Vienas 
akrobatas išmokė kai kurių veiksmų; jie man kartais praverčia. 

— Ką ir sakyti! — Temas trynė nosį. — Atrodo, kad tu ją sulaužei. 

— O Temai! — šūktelėjo Bronvin, su neapykanta žiūrėdama į savo vyrą. — Ei- 
me į stovyklą ir leisk man pažiūrėti. 

Temas tebestovėjo vietoje: 

— Manau, turi paklausti, ar leidžia tavo vyras. Kaip supratau, jis ir yra tavo vyras? 

Stivenas pajuto, kad nusiteikė kur kas palankiau to žmogaus atžvilgiu. 

— Ir aš galiu tai patvirtinti savo guzais. — Jaunuolis šyptelėjo. — Eime pažiū- 
rėti, ar neatsiras pas mus alaus. Be to, norėčiau pasikalbėti su savo kareiviais. Nesu- 
prantu, kodėl jie neišgirdo, kaip išėjo Bronvin. Gerai ginkluotas vyras ir tai būtų sukė- 
les mažiau triukšmo. 

— Mažiau triukšmo! — pyktelėjo Bronvin. — Jūs, anglai... 

Temas ramindamas padėjo ranką jai ant peties: 

— Net jeigu kiti ir nepastebėjo, tai išgirdo vyras. O dabar eik į stovyklą ir pašil- 
dyk man vandens nusiprausti. Man regis, esu išsiterliojęs apdžiūvusiu krauju. — Gera- 
širdiškai žvilgtelėjo į Stiveną. — Tavo tikrai stiprūs kumščiai. 

Stivenas šyptelėjo: 

— Dar vienas smūgis į šį medį, ir mano nugara būtų sulaužyta. 

— Taip, — pritarė Temas, — esi kol kas pernelyg plonas ir liesas. 

— Cha! — nesutiko Stivenas. — Jeigu būčiau toks pat sunkus kaip tu, tai nega- 
lėčiau net pakrutėti. 

Vyriškiai nusišypsojo vienas kitam ir žengė paskui Bronvin ir Rebą į stovyklą. 

— Stivenai! — šūktelėjo Krisas, kai jie sugrįžo į stovyklą. — Mes girdėjome 
triukšmą, bet ne iš karto pamatėme, kad nėra tavęs. Dieve mano! Kas tau? Ir ką čia 
atsivedi? 

Buvo uždegti deglai, ėmė busti pažadinti triukšmo kareiviai. 

— Eik miegoti, Krisai, — tarė Stivenas. — Tik atsiųsk ką nors su karštu vande- 
niu ir atidaryk statinaitę alaus, gerai? Eime, Temai. 

Palapinėje Temas apsidairė. Sienos buvo iš blukiai melsvo šilko, grindys išklo- 
tos rytietiškais kilimais. Atsisėdo į raižytą ąžuolinį krėslą. 

— Tikrai gražiai čia viskas įrengta, — pagyrė jis. 

— Veltui išmesti pinigai! — purkštelėjo Bronvin. — Kai kiti badauja... 

— Aš užmokėjau už šią palapinę, todėl tikiuosi, kad už tuos pinigus Žmonės 
nusipirko sau maisto, — paprieštaravo Stivenas. 

Tenas stebėjo juos abu. Jis matė, kad Bronvin buvo pikta ir priešiška, o Stivenas — 
kantrus ir net prieraišus. Be to, jaunuolis puolė jį, kai išvydo, jog Bronvin gresia pavojus. 

Atnešė karšto vandens, abu vyriškiai nusirengė iki pusės ir pradėjo praustis. Bron- 
vin apčiupinėjo Temo nosį ir pasakė, kad ji nesulaužyta. Stiveno nugara visa buvo 
aptekusi kraujosrūvomis, nes medžio žievė apdraskė odą. 

— Atrodo, kad tavo vyro nugarą reikės rimčiau gydyti, — ramiai tarė Temas. 

Bronvin paniekinamai pažiūrėjo į Stiveną ir išėjo iš palapinės. Rebas nusekė 
įkandin jos. 

Temas paėmė gabalą medžiagos. 

— Prisėsk, sūneli, pažiūrėsiu, kas ten tau su nugara. 

— Manau, kad turiu atsiprašyti dėl savo žmonos manierų, — tarė Stivenas, kai 
Temas rūpestingai apiplovė nugarą. 

— Nereikia. Galbūt labiau aš turėčiau atsiprašyti, kadangi buvau vienas iš tų, 
kurie ją tokią išauklėjo. 

Stivenas nusijuokė: 

— Taigi aš turėjau daugiau priežasčių grumtis su tavimi negu galvojau! Sakyk, 
ar ji kada nors liausis pykusi ant manęs? 

Temas nugręžė sukruvintą rankšluostį. 

— Sunku pasakyti. Juodu su Deiviu turi nemažai priežasčių nekęsti anglų. 

— Deivis? 

— Tai vyresnysis Bronvin brolis. 

— Brolis?! Tai Bronvin turi brolį? Ir vis dėlto tėvas įpėdine paskyrė Bronvin? 

Temas šyptelėjo ir vėl ėmė tvarkyti Stiveno nugarą: 

— Škotų papročiai tau gali pasirodyti keisti. 

Stivenas prunkštelėjo: 

— Keisti, tai keisti, nieko nepasakysi. O koks buvo Bronvin tėvas? 

— Geriau klausk apie žmonos brolį. Deivis yra padykęs jaunuolis, su juo nuo 
gimimo turėta nemažai vargo. Jis gražus ir patrauklus, sugeba priversti žmones daryti 
tai, ko nori. Bėda tik ta, kad jis niekada nedavė naudos klanui. 

— O Bronvin? Juk ji tik ir kliedi apie savo klaną... ir apie tą prakeiktą šunį. 

Temas nusišypsojo Stivenui į pakaušį: 

— Jos tėvas Džemis niekada neturėjo iliuzijų dėl dukters. Jos labai karštas bū- 
das, o retsykiais ji pernelyg kerštinga. — Vyriškis nereagavo į Stiveno žvilgsnį. — Bet 
kaip turbūt pastebėjai, ji myli savo klaną. Ji klano interesus kelia aukščiau visko. 

— Todėl tėvas apeidamas brolį ir paskyrė ją įpėdine? 

— Taip, bet ne viskas taip paprasta. Juodu su tėvu susitarė, jog ji ištekės už vyro, 
kurį pasirinks pati. Tėvas leido jai pasirinkti iš trijų jaunuolių; visi jie — stiprūs ir pati- 
kimi Žmonės, galintys atlaikyti karštą Bronvin būdą. — Temas vėl išgręžė rankšluostį. 

— Ir kas tai per vyriškiai? — paklausė Stivenas vilkdamasis marškinius. 

— Jie visi trys žuvo kartu su Džemiu. 

Stivenas akimirką tylėjo. Žinojo, kad tai anglai nužudė visą ketvertą. 

— Ar Bronvin mylėjo kurį nors iš jų? Ar jau buvo pasirinkusi? — Stivenas žvilg- 
telėjo į Temą, kuris ilgam susimąstė prieš ką nors atsakydamas. Atrodė, jis paseno per 
keliolika pašnekesi0o minučių. 

Žmonos dėdė pakėlė galvą ir pamėgino nusišypsoti: 

— Man malonu būtų galvoti, jeigu ji pasirinko, kad tas žmogus jai patiko labiau 
už kitus. — Sunkiai atsiduso ir įsistebeilijo Stivenui tiesiai į akis. — Vienas iš nužu- 
dytųjų buvo mano vyresnysis sūnus. 

Stivenas pažvelgė į Temą. Juodu susipažino tik prieš porą valandų, kūnas vis 
dar skaudėjo nuo jo smūgių, bet jaunuolis jautė, tarsi vienas kitą pažįsta daugelį metų. 
Stiprūs žandikauliai, plati nosis, tamsios akys ir ilgi žili plaukai regėjos labai pažįsta- 
mi. Stivenas užjautė Temą, praradusį sūnų. 

— O kaip Deivis? — paklausė jis. — Jis ką, galantiškai užleido seseriai kelią? 

Temas šyptelėjo, jo žvilgsnis nusigiedrijo: 

— Bet kurio škoto veiksmus valdo aistra. Deivis grasino išsklaidyti klaną ir eiti 
prieš tėvą, kai Džemis pirmą kartą paskelbė įpėdine Bronvin. 

— Ak štai kaip! O ką atsakė Bronvin? 

Temas pakėlė ranką ir nusijuokė: 


— Ji sako, kad esi kvailys. Kažkodėl man taip neatrodo. — Stivenas abejingai 
gūžtelėjo pečiais. — Deivis sukurstė keletą vyrų, — tęsė Temas, — bet jie nenorėjo 
grumtis su savo klanu ir išėjo į kalnus, kur dabar ištremti ir gyvena. 

— O Bronvin? 


— Vargšelė. Ji dievino Deivį. Jau sakiau tau, kad jis mokėjo patikti. Ji pasakė 
tėvui, kad atsisako priimti tai, kas pagal teisę priklauso broliui. Tačiau Džemis tik 
nusijuokė iš jos žodžių ir paklausė, ar nenorinti atsistoti nuošalyje ir stebėti, kaip ver- 
da karas klano viduje. 

Stivenas atsistojo: 

— Ir, be abejo, Bronvin padarė taip, kaip geriau klanui, — tarė šiek tiek sarkastiškai. 

— Žinoma. Ji net užmuštų save, jeigu jos mirtis duotų naudos klanui. 

— Arba gyvens ir kentės kančias, baisesnes už mirtį. 

Temas skvarbiai įsmeigė akis į pašnekovą: 

— Taip, ji ir tai padarys. 

Stivenas nusišypsojo: 

— Ar josi su mumis į Bronvin namus? 

Temas stovėjo susimąstęs; paskui linktelėjo: 

— Laikysiu garbe. 

— Tuomet gal galiu pasiūlyti vietą savo palapinėje? 

Temas pakėlė antakius: 

— Ji pernelyg man prašmatni. Jau per vėlu mane lepinti. Turiu pledą, bet, kita 
vertus, esu labai dėkingas. 

Pirmą sykį Stivenas atkreipė akis į Temo drabužius. Vyriškis vilkėjo marškinius 
plačiomis su rauktukais rankovėmis ir ilgą susagstytą dubletą iki vidurio šlaunų. Apsi- 
avęs buvo nedailiais ir storapadžiais batais, vilnonėmis kojinėmis, siekiančiomis tik 
iki kelių. Jo raumeningi keliai styrojo pliki. Ant pečių gulėjo ilgas ir platus tartano 
gabalas. Plati juosta juosė dubletą, prie šono kabojo durklas. 

Temas ramiai stovėjo, kol Stivenas apžiūrinėjo jį, ir laukė įprastų angliškų ko- 
mentarų. 

— O tu nesušali? — paklausė Stivenas. 

Temas tik šyptelėjo: 

— Mes, škotai, neišlepinti. Pasimatysime rytmetį. 

Vyriškis išėjo iš palapinės. 

Stivenas valandėlę stovėjo nejudėdamas, paskui priėjo prie lovos užuolaidos. 
Tyliai ir ramiai švilptelėjo, ir po akimirkos atbėgo Rebas. 

— Bronvin, — ramiai sukomandavo jis. 

Šuo greit lyžtelėjo Stiveno ranką ir nuvedė jį į mišką. 

Bronvin miegojo, kietai ir jaukiai susisupusi į savo pledą. Stivenas nusišypsojo, 
gėrėdamasis žmonos gebėjimu miegoti ant šaltos, kietos ir drėgnos žemės, paskui pa- 
silenkė ir paėmė ją ant rankų. Moters akys pusiau prasimerkė, bet Stivenas pabučiavo 
jos lūpų kamputį, ir tai, regis, nuramino ją. Bronvin prisiglaudė prie vyro ir leido save 
nešti atgal į jo palapinę, jo lovą. 


Šeštas skyrius 


Kitos dienos vakarop jie pasiekė Leirenstono pilį. Bronvin, nepajėgdama dau- 
giau delsti, nekantriai paspaudė žirgą. 

— Jok kartu su ja, — primygtinai patarė Temas Stivenui. — Kertu lažybų, tu 
niekada nieko tokio nematei. 

Skatinamas smalsumo, Stivenas paragino savo žirgą kopti tirštai žole apžėlusia 
įkalne link pilies, kuri turėjo tapti jo namais. 

Temas sakė teisybę: niekas iš anksto negalėjo Stivenui nupiešti realaus Leirens- 
tono vaizdo. Kalva staiga virto plačiu ir giliu slėniu, kur pešiojo žolę gauruoti galvijai 
ir stūksojo išsimėtę fermerių nameliai. Siauras kelias, perbėgęs slėnį, vėl kopė aukštyn 
tolesne atšlaite. Slėnio gale kilo aukštas ir plokščias raudono akmens pusiasalis, išsi- 

kišęs į jūrą tarsi milžiniškas kumštis. Pusiasalį su pagrindine žeme jungė tokio pločio 
akmeninė sąsmauka, kad vos išsiteko siauras kelias. Kelkraščiai stačiai leidosi į jūrą. 
Du keturaukščiai bokštai saugojo įvažiavimą į pusiasalį. 

Pilį sudarė keletas akmeninių pastatų ir didelė aikštė viduryje. Įtvirtintų sienų 
nebuvo. Pakako keleto lankininkų, kurie laisvai galėjo apginti šias kylančias stačiai iš 
jūros vertiklias uolas. 

Bronvin atsigręžė į Stiveną; jos akys žėrėjo: 

— Dar niekas nesugebėjo paimti pilies, — pasakė prieš jiems nusileidžiant į slėnį. 

Stivenas nesuprato, iš kur klano Žmonės sužinojo apie Bronvin grįžimą, bet ne- 
tikėtai visos durys atsidarė, 1š visur prie jos puolė žmonės, nekantraudami kuo grei- 
čiau pasveikinti. 

Stivenas irgi pasileido šuoliuoti, kad neatsiliktų nuo žmonos, paskui sustojo, kai 
Bronvin skubiai nušoko nuo žirgo ir pradėjo glėbesčiuotis su žmonėmis — vyriškiais, 
moterimis, vaikais, net su kažkieno stora žąsimi. Ši scena jį sujaudino. Anksčiau Sti- 
venas matė tik perdėtai rimtą jauną merginą. Bronvin ne kartą sakė, kad klanas — tai 
jos gyvenimas, tačiau jis negalėjo įsivaizduoti to klano narių. O ji, pasirodo, pažinojo 
juos visus iš veidų, sakė jų vardus, klausinėjo apie vaikus, ligas, bėdas. 

Stivenas pasistojo balnakilpėse ir apsidairė. Žemė buvo prasta. Jo žirgas galėjo 
sugraibyti tik truputį durpinių samanų. Laukuose augę miežiai styrojo nuskurdę, ta- 
čiau kėlė aukštyn varpas. Nameliai stūksojo maži ir atrodė itin vargani. 

Stivenui šovė į galvą, kad šie žmonės labai panašūs į jo brolio valdų baudžiau- 
ninkus. Bronvin valdė žemę, o jie ją apdirbo. Visiškai kaip vergai. 

Vyriškis vėl apsidairė. Bronvin maloniai ėmė sūrio gabalą iš vienos moters. Šie 
žmonės buvo jos baudžiauninkai, bet, kita vertus, ji elgėsi su jais kaip su savo šeimos 
nariais. Stivenas negalėjo įsivaizduoti, kad kuri nors iš jo pažįstamų damų paliestų 
Žmogų iš prastuomenės, jau nekalbant, kad apkabintų. Jie vadino ją Bronvin, o ne ledi 
Bronvin — kaip turėtų pagal padėtį. 

— Otuko paniurai, vyruti? — paklausė Stiveno Temas. — Kas mūsų papročiuo- 
se tau nepatinka? 

Stivenas nusiėmė skrybėlę ir persibraukė ranka per tankius plaukus. 

— Atrodo, man reikės kai ko išmokti. Ne visiškai suprantu, kas tai yra klanas. 
Maniau, kad žmonos klano nariai — tai kažkas panašaus į mano kareivius. Man tar- 
nauja žmonės iš kilmingų šeimų. 

Temas akimirką žvelgė į pašnekovą: 

— Klanas — tai gėlų žodis, reiškiantis vaikus. — Jis sumirksėjo. — O kai dėl 
kilmingumo, tai bet kuris škotas gali atsekti savo giminę, prasidedančią nuo pirmojo 
škotų karaliaus. 

— Bet šis skurdas... — buvo bepradedąs sakyti Stivenas ir bemat nutilo, bijoda- 
mas įžeisti Temą. 

Temas įsitempė: 

— Tai anglai ir žemė, kurią Dievas davė mums, padarė mus skurdžiais. Bet tu 
turi įsidėti galvon, kad Škotijoje žmogaus vertę rodo tai, kas yra jo sieloje, o ne auksas 
jo kišenėje. 

— Dėkoju už patarimus. Nepamiršiu jų. 

Prijojo prie Bronvin. Žmona tik žvilgtelėjo į jį ir vėl nusigręžė į seną moterį, 
klausydamasi jos pasakojimo apie kažkokius naujus drabužių dažus. | 

Vienas po kito Žmonės sužiuro į Stiveną. Jo drabužiai labai skyrėsi nuo jų. Dau- 
guma škotų stovėjo basi. Tik kai kurie vilkėjo trumpas kelnes, panašias į tas, kurias 
mūvėjo Temas. 

Stiveno akys nukrypo į moteris. Jų veidai nebuvo blyškūs kaip anglų damų, o 
gražiai rudai įdegę, nes jos daug laiko praleisdavo lauke ir saulėje. Jų akys žvilgėjo, o 
puikūs plaukai laisvai sklaidėsi ir bangavo iki plonų, sujuostų juostomis talijų. 

Stivenas nušoko nuo žirgo, kairiąja ranka stipriai suspaudė žmonos rankas, o 
dešinę ištiesė pirmyn: 

— Leiskite prisistatyti! Esu Stivenas Montgomeris. 


— Anglas! — ištarė žmogus greta, ir jo balse nuskambėjo neapykanta. 

— Taip, anglas! — akcentuodamas pakartojo Stivenas, drąsiai sutikdamas škotų 
žvilgsnius. " 

— Štai kas! — šūktelėjo Temas. — Klausykite! Jis užpuolė mane, kai pamanė, 


kad noriu nuskriausti Bronvin. 

Dauguma nusišypsojo dėl tokio absurdiško manymo. Niekas nesuabejojo, kas 
nugalėjo, nes Temas svėrė gal šešiasdešimt svarų daugiau už lieknąjį Stiveną. 

— Nugalėjo jis, — lėtai tęsė Temas. — Jis vos nesulaužė man nosies ir prikišo 
peilį man prie gerklės. 

Akimirką visi tylėjo netikėdami Temu. 

— Sveiki atvykę, Stivenai, — tarė gražutė jauna moteris, spausdama jo ištiestą ranką. 

Stivenas truputį pyktelėjo, kad jį pavadino tiesiog vardu, paskui nusišypsojo ir 
ėmė spausti rankas kitiems. 

— Su mano vyriškiais nebus taip paprasta, — tarė Bronvin, kai juodu jojo greta 
keliu, jungiančiu pusiasalį su žemynu. Kelias ėjo toks siauras, kad šalia vienas kito galė- 
jo joti tik dviese. Stivenas nervingai žvilgčiojo į statmeną uolą kairėje. Bronvin, regėjos, 
net negalvojo apie pavojų, nes visą gyvenimą jodinėjo šiuo keliu. — Mano vyriškius bus 
sunkiau palenkti negu moteris, — pakartojo ji išdidžiai. Žvilgtelėjusi į vyrą, pamatė, kad 
jis neatitraukia akių nuo jūros. Nusišypsojo ir pasuko žirgą jam skersai kelią. 

Stiveno žirgas atšoko nuo Bronvin žirgo ir, bemat pajutęs, jog viena koja pakibo 
virš tuštumos, išsigando ir stojo piestu. Stivenas beviltiškai mėgino suvaldyti žirgą ir 
neleisti jam nuslysti į jūrą. 

— Velniai tave rautų! — suriko, kai pagaliau šiaip taip suvaldė žirgą. 

Bronvin nusijuokė, Žžvilgtelėjusi atgal per petį: 

— Ką, mūsų škotiški papročiai pernelyg tau žiau rūs? — gudriai paklausė. 

Stivenas įsmeigė pentinus žirgui į šonus. Bronvin pamatė, kad jis joja tiesiai į 
ją, bet nespėjo kaip reikiant reaguoti. Stivenas sugriebė ją per liemenį ir pasisodino 
prieš save ant balno. 

— Paleisk mane! — pareikalavo žmona. — Mano žmonės žiūri! 

— Puiku! Jie matė, kaip tu mėginai išstatyti mane pajuokai. O gal tikėjaisi, jog 
nusirisiu į jūrą? | 

— Kad karalius Henrikas tuoj atsiųstų kariuomenę? Ne, nenoriu, kad mirtum 
škotų žemėje. 

Stivenas suglumo dėl žmonos atvirumo. 

— Galbūt aš pats įsiprašiau. — Jis pridėjo pirštą prie žmonos lūpų, kai ji mėgi- 
no kažką įterpti. — Bet nesisiūliau, kad iš manęs darytum kvailį, todėl už tai sumokė- 
si. Ar daug Žmonių įjojo į Leirenstoną su Makaranu, permestu per balną? 

— Mes atgabendavome čia nemažai žmonių, kuriuos paprastai nužudydavo... 

Stivenas ją nutraukė bučiniu. 

Prieš savo valią Bronvin prigludo prie vyro, apglėbė jo kaklą, lūpos godžiai pri- 
sispaudė prie jo lūpų. Stivenas glostydamas nugarą priglaudė ją dar arčiau. Jautė per 
marškinius jos šiltą odą. Vienas sau nutarė, kad škotų mada jam patinka. Sunkūs anglų 
audiniai neleidžia jausti moters odos. 

Stivenas atsitokėjo pirmasis. Jis pajuto, kad į juodu spokso, atsimerkė ir pakėlė 
galvą, vis dar bučiuodamas žmoną. Jis ir nepastebėjo, kaip žirgas nesustodamas atėjo 
iki pat vartų. Juodu pasitiko keletas Žmonių — pasitempę stovėjo rimti vyrai, kurių 
iškilmingi veidai nerodė jokių jausmų. 

— Bronvin, meile mano, — ramiai tarė Stivenas. 

Bronvin atsigavo. Atšlijo nuo vyro ir pažvelgė į savo žmones. 

— Duglasai, — sušnibždėjo ji ir nušliaužė tiesiai į išskėstas rankas. 

Vieną po kito ji pasveikino vyriškius. 

Stivenas lėtai nulipo nuo žirgo ir nuvedė jį paskui žmoną į pilį. Aštrių virbų 
grotos buvo pakeltos. Vyriškiai neužkabino jo, tačiau Stivenas pastebėjo, jog jie apsu- 
po juodu — iškilmingi ir įtarūs. Bronvin ėjo priekyje juokdamasi, klausinėdama ir 
atidžiai klausydamas: atsakymų. 

Stivenas pasijuto esąs čia svetimas ir pašalinis. Šalia ėję žmonės buvo įsitempę, 
jis juto jų priešiškumą ir abejingumą. Šie vyriškiai vilkėjo ne taip, kaip lygumų gyven- 
tojai. Kai kurie dėvėjo trumpas kelnes ir batus kaip ir Temas, kiti — aulinius batus iki 
kelių. Tačiau jų visų šlaunys buvo nuogos. 

Praėję pro vartus, jie atsidūrė atviroje ir neapsaugotoje žemėje; pražingsniavo pro 
keletą menkų trobesių ir pasuko į pilį. Tarp pilies pastatų Stivenas atpažino sūrinę, kalvę 
ir arklides. Matėsi net mažas daržas. Tokie įtvirtinimai galėjo atlaikyti ir ilgą apsiaustį. 

Didžiojo pastato vidus buvo paprastas ir neištaigus. Drėgnos akmens sienos ne- 
buvo nei papuoštos, nei apmuštos paneliais. Pro nedidelius langelius šykščiai skverbė- 
si šviesa. Pilyje buvo šalta, šalčiau negu lauke, tačiau niekur nedegė joks židinys. 

Bronvin atsisėdo ant kietos kėdės: 

— O dabar, Duglasai, papasakok, kaip reikalai. 

Stivenas stovėjo nuošaly ir stebėjo. Niekas nesidomėjo, ar jai patogu, niekas 
nesiūlė pailsėti. 

— Makgregorai vėl pavogė mūsų galvijus. Jie nusivarė šešias karves. Prieš dvi naktis. 

Bronvin paniuro. Vėliau ji susitvarkys su Makgregorais. 

— O kaip reikalai pačiame klane? 

Žmogus, kurį Bronvin vadino Duglasu, susimąstęs pasikasė pakaušį: 

— Vėl prasidėjo ginčai dėl žemės prie ežero. Robertas sako, kad lašišos jo, o 
Desmondas reikalauja mokėti už žuvis. 

— Ar jau griebėsi kardų? — paklausė Bronvin. 

— Ne, bet jau nebetoli to. Ar nepasiųsti Žmonių, kad sutvarkytų tą reikalą? Jei- 
gu pralietume truputį kraujo, jie liautųsi kivirčytis. 

Stivenas žengė žingsnį pirmyn: mat buvo įpratęs veikti. Temo ranka jį sustabdė. 

— Nejaugi tu negali daugiau apie nieką galvoti, o tik apie ištrauktą kardą, Dug- 
lasai? — piktai paklausė Bronvin. — Nejaugi tau nešovė į galvą, kad tuodu žmonės 
turi priežasčių ginčytis? Robertas augina septynis vaikus, kuriuos reikia maitinti, o 
Desmondo žmona ligota, todėl ir bevaikė. Be abejonės, yra būdas, kaip išspręsti šį 
ginčą. — Vyriškiai spoksojo į ją nieko nesuprasdami. Moteris atsiduso. — Pasakyk 
Robertui, tegu pasiunčia pas Desmondą auklėti savo vyresnįjį ir jaunesnįjį vaikus. Ro- 
bertas nebereikalaus žuvų, kuriomis maitinsis jo vaikai, o Desmondo žmona nustos 
gailestauti neturinti savų vaikų. Taip. Kas dar? 

Stivenas nusišypsojo iš žmonos buklumo: ji mylėjo ir pažinojo savo klaną. Nuo- 
stabu Žiūrėti į Bronvin namų aplinkoje. Kas akimirką ji vis labiau gyvėjo. Jos smakras 
jau nė sykio nebeatsikišo pirmyn. Pečiai kaip ir anksčiau buvo pakelti, bet neįtempti. 
Matėsi, kad ji vis labiau atsipalaiduoja, nebesirengia nei atremti smūgių, net atsikirsti 
piktais žodžiais. 

Stivenas tyrinėjo kambaryje susirinkusių Žmonių veidus. Jie gerbė Bronvin, klau- 
sėsi jos; kiekvienas jos nutarimas buvo protingas ir, be abejo, tarnavo klano interesams. 

— Džemis gerai ją išmokė, — ramiai pridūrė Temas. 

Stivenas linktelėjo. Dabar matė visiškai kitą Žmonos prigimties pusę, anksčiau 
net neįsivaidavo, kad joje glūdi tokia galia. Pažinojo Žmoną kaip piktą, karštakrauję, 
kupiną neapykantos moterį, vos ne kiekvienąsyk besigriebiančią peilio ir keliančią ne- 
įvykdomus reikalavimus. 

Netikėtai Stivenas pajuto, kaip jį apėmė pavydas. Niekada anksčiau nematė, kad 
moteris šitaip ramiai sėdėtų prieš vyriškius ir priimtų nutarimus, liečiančius'jų gyveni- 
mą. Jie žinojo tas jos būdo savybes, apie kurias jis net nenumanė. 

Bronvin atsistojo ir nuėjo prie laiptų kitame salės gale. Stivenas nužingsniavo iš 
paskos. Ir.ūmai vienas sau pagalvojo, jog nė vienas iš tų vyriškių nieko nežino apie jos 
nuostabius keliukus. Nusišypsojo ir pasijuto tvirtai. 


— Tik pažiūrėk į jį, — pasibjaurėdama sumurmėjo Bronvin. Buvo ankstyvas 
rytmetis, šalveno. Ji žvelgė į Stiveną pro jų miegamojo ketvirtame aukšte langą. Stive- 
nas buvo apačioje, kieme, apsiginklavęs iki dantų. Škotai stovėjo aplink jį ir Krisą ir 
niūriai tylėjo. 

Po vestuvių jau buvo praėjusios dvi savaitės, ir visą tą laiką Stivenas pagreitin- 
tai mėgino išmokyti škotus angliškai kautis mūšyje. Ji stovėdavo šalia, kai jis aiškin- 
davo jos vyrams, jog reikia mokėti gintis. Stivenas siūlėsi nupirksiąs ginkluotę ir šar- 
vus tiems, kurie geriausiai treniruosis. Tačiau škotai beveik nieko jam neatsakydavo 
ir, matyt, absoliučiai nesidomėjo brangiomis dovanomis — šarvais ir ginklais. Jie la- 
biau vertino savo laukinius drabužius, aklinai neuždengiančius kūnų. Vienintelė nuo- 
laida, kurią padarė Stivenui, — sutiko po pledu pasivilkti grandininius marškinius. 

Bronvin nusisuko nuo lango viena sau šypsodamasi. 

— Nėra ko čia džiaugtis, — piktai tarė Morag. — Tavo žmonės labai mažai dir- 
ba. Daug laiko sėdi be darbo. Stivenas verčia juos pakrutėti. 

Bronvin vis dar šypsojosi: 

— Jis užsispyręs. Vakar išdrįso paprotinti mano žmones, sakė, kad Škotija — 
neramus kraštas, todėl mėgina juos išmokyti gintis. Tarsi mes patys nežinome! Juk 
mes dėl anglų... 

Morag pakėlė ranką: 

— Gali kvaršinti jam galvą savo pamokymais, bet ne man. Kas tave taip nerami- 
na? Ar kad priverčia tave naktimis šūkauti? Gėdijiesi savo aistros priešui? 

— Aš ne... — pradėjo Bronvin, bet nutilo, išgirdusi atsargų beldimąsi į duris. 
Atsigręžė į langą ir pažvelgė į Stiveną. Kaskart jai teko pripažinti, kad jos kūnas vis 
labiau atsiliepia į jo glamones. Dažnai ėmė pastebėti, jog pradeda virpėti vos tik nusė- 
da saulė. Bronvin stengėsi, kad Stivenas nematytų, ką ji jaučia. Ji niekada pirmoji ne- 
rodė aistros ir nė sykio neištarė jam švelnaus žodžio; galų gale — jis visgi priešas, 
priklauso tautai, kuri nužudė jos tėvą. Bet dieną tai prisiminti buvo lengviau. Jis ren- 
gėsi kaip anglas, galvojo kaip anglas. Stiveno svetimumas krito į akis ir jai, ir jos 
žmonėms. Bet naktį, kai tik jis paliesdavo, Bronvin pamiršdavo viską pasaulyje. 


— Stivenai! — tarė Krisas, kai juodu, perėję smėlėtą lauką, sustojo prie pat 
pusiasalio krašto. — Laikas liautis. Nejaugi nematai, kad jiems visiškai neįdomu, ką 
tu stengiesi įkalti į jų tingias galvas? 

Stivenas nusiėmė šalmą. Šaltas vėjas ėmė sklaidyti šlapius nuo prakaito plau- 

kus. Kasdien Stivenas vis labiau nusivildavo Bronvin žmonėmis. Anglai treniravosi 
kasdien, prakaitavo su sunkiais ginklais. O škotai stovėjo nuošaliau ir žvelgė į anglus 
kaip į žvėris karaliaus Žvėryne. 


— Juk turi būti koks nors būdas ir juos sudominti! — tarė jis beveik pašnibždom. 
Netikėtai išgirdo, kad kažkas bėga prie jų. 
— Milorde, — pranešė vienas iš Stiveno kareivių. — Iš šiaurės kažkas užpuolė 


Makaranų galvijus. Žmonės jau balnoja žirgus. 

Stivenas linktelėjo. Dabar jis turi galimybę parodyti šiems škotams, kaip moka 
kariauti jo anglai riteriai. Jie įpratę ginti žemes nuo grobikų ir vagių. 

Sunki plieninė ginkluotė neleido greitai joti. Stiveno ginklanešys laukė jau pa- 
sirengęs su žirgu; žirgas irgi stovėjo šarvuotas. Tai buvo galingas gyvulys, iš tų, ku- 
riuos šimtmečiais veisė, kad pajėgtų panešti Žmogų su šarvais ir ginklais. Tokie arkliai 
niekada nebuvo mokomi greitai bėgti, jų paskirtis — ramiai stovėti mūšio metu ir klau- 
syti šeimininko judesių. 

Tuo laiku, kai Stivenas ir jo kareiviai tik užsėdo ant žirgų, škotai jau nušuolia- 
vo. Stivenas paniuro ir pagalvojo, kad reikės sustiprinti būrio drausmę. 

Tik po daugelio metų Stivenas be gėdos ir sutrikimo galės galvoti apie tos nak- 
ties įvykius škotiškų viržių dykvietėje. 

Jis ir jo kareiviai tik sutemus pasiekė tą vietą, kur Makgregorai užpuolė galvi- 
jus. Triukšmas, kurį jie kėlė pakeliui, aidėjo visoje apylinkėje. Šarvai džerškėjo, sun- 
kiųjų Žirgų kanopos garsiai bildėjo. 

Stivenas veltui tikėjosi, kad Makgregorai sutiks jį kaip anglai ir stos vyras prieš 
vyrą. Jis ir jo kareiviai, sėdėdami ant savo žirgų, nustėrę spoksojo į tas kautynes. Jos 
nebuvo panašios nė į vienas anksčiau anglų matytas. 

Škotai nušoko nuo žirgų ir puolė bėgti į mišką. Nusimetė pledus nuo pečių ir 
dabar pasiutusiai lengvai dūmė su savo lengvais sijonais. Iš už medžių girdėjosi garsūs 

riksmai, paskui — kleimorų* skambesys į plieną. 

Stivenas įsakė savo vyrams šokti nuo žirgų, ir visi nuskubėjo paskui škotus. Bet 
tie kažkur jau buvo dingę. Sukūs šarvai neleido anglams greitai judėti, todėl jie atrodė 
gremėzdiški ir nepavojingi. 

Stivenas sumišęs sprogino akis ir laukė, kada iš miško išlįs bent vienas Bronvin 
kareivis. 

— Mes juos visiškai sumušėme, — pagaliau pasirodęs škotas pranešė naujieną. 

— Kiek sužeistų? 

— Trys, užmuštų nėra, — atsakė vyrukas niūriai, bet tuoj pat šyptelėjo. — Ma- 
karanai kur kas greitesnis už Makgregorus. — Kareivis vis dar visas švytėjo iš susijau- 
dinimo. — Ar nepašaukti žmonių, kad pasodintų tave ant žirgo? — paklausė jis, atvirai 
šypsodamasis ir žiūrėdamas į Stiveno šarvus. 


— Kaip tu... — buvo bepradedąs Krisas. — Aš tau parodysiu! 

— Na pamėgink, angliškas šunie! — kandžiai atsikirto škotas. — Tiktai aš pa- 
sieksiu tavo gerklę greičiau negu tu spėsi apsisukti tame plieno karste. | 

— Liaukitės' — sukomandavo Stivenas. — Krisai, padėk kardą. O tu, Duglasai, 


geriau pasirūpink sužeistaisiais, — tvirtai pridūrė. 

— Negalima leisti jiems taip suįžūlėti, — nepatenkintas sumurmėjo Krisas. — 
Kaipgi priversi juos tave gerbti? 

— Priversi! — prunkštelėjo Stivenas. — Neįmanoma išmokyti žmogaus pagar- 
bos. Pagarbą reikia nusipelnyti. Jokime atgal į Leirenstoną. Turiu šį bei tą apmąstyti. 


* Kleimoras — škotų kalniečių dviašmenis kardas. 

Bronvin blaškėsi po lovą ir kumščiais daužė pagalvę. Ji įtikinėjo save, kad jai 
visai nerūpi, jog Stivenas gali praleisti naktį kur nors kitur. Kad jai visai nerūpi, jeigu 
rado su kuo permiegoti. Mintimis perbėgo savo klano žmones. Margaret turi gražią 
dukterį; Bronvin girdėjo, kad vyrai šaipėsi sakydami, kaip malonu su ja praleisti laiką. 
Rytą reikės pasikalbėti su Margaret! Negerai, kai šalia tokia merga. 

— Velniai rautų! — garsiai nusikeikė; suurzgė Rebas. Atsisėdo lovoje, antklodė 
nuslydo nuo jos gražių krūtų. Vienai lovoje buvo šalta. Morag papasakojo apie galvijų 
užpuolimą. Bronvin tarė keletą švelnių žodelių Magregorų adresu. Morag supyko, kai 
Bronvin pridėjo, jog tikisi, kad Stivenas nežus, nes tai prišauktų ant jų galvų anglų 
kariuomenę. 

Dabar ji nuolat dairėsi į duris ir raukėsi. 

Kai durys palengva atsidarė, Bronvin sulaikė kvapą. Galbūt čia Morag atneša nau- 
jienų? Bet išvydo Stiveną su šlapiais po prausimosi šaltinyje plaukais ir marškiniais. 

Vyras tik mestelėjo į ją akį. Jo mėlynos akys patamsėjusios, tarp antakių įsirėžu- 
si raukšlė. Stivenas sunkiai atsisėdo ant lovos krašto ir pradėjo rengtis. Atrodė, jis 
menkai susigaudė, ką daro, ilgam nejudėdamas sustingdavo. 

Bronvin svarstė, ką čia pasakyti. 

— Ar ne alkanas? — Vyras neatsiliepė. — Aš klausiau, ar nepraalkai? — pakar- 
tojo ji garsiai. 

— A? — sumurmėjo Stivenas audamasis batus. — Nežinau. Negalvojau. 

Žmona labai norėjo paklausti, kas atsitiko, bet, žinia, ji nieko ir niekada jo ne- 
klaus. Jai nekvaršina galvos anglo rūpesčiai. 

— Ar kas nors iš mano žmonių nukentėjo antpuolio metu? — Stivenas vėl neat- 
sakė, ir ji maktelėjo vyrui į pe tį. — Tu ką, apkurtai? Aš tavęs klausiu. 

Stivenas atsigręžė, tarsi tik dabar pastebėjęs, jog ji šalia. Vyro akys nuslydo jos 
nuogu kūnu, bet jis neparodė jokio susidomėjimo, atsistojo ir ėmė segtis diržą. 

— Rimtai niekas nesužeistas. Tiktai vienam reikėjo sutvarstyti sulaužytą ranką, 
ir viskas. 

— Kas? Kam sulaužyta ranka? 

Stivenas mostelėjo ranka ir nuogas atsigulė į lovą, užsimetė rankas už galvos ir 
įsispoksojo į lubas. Net nemėgino jos paliesti. 

— Man regis, Frensis, — pagaliau išdrožė. 

Bronvin vis dar niršo žiūrėdama į vyrą. Kas jam atsitiko? 

— Ar mūsų, škotų, papročiai išgąsdino jus, anglus? Ar mano žmonės buvo per- 
nelyg stiprūs ar pernelyg apsukrūs? 

Jos nuostabai, Stivenas neprarijo masalo. 

— Pernelyg apsukrūs, — atsakė jis visiškai rimtai, vis dar įrėmęs akis į lubas. — 
Jie joja laisvai ir greitai. Žinoma, tai neduotų naudos Anglijoje — keletas ginkluotų 
riterių bemat sudorotų pusšimtį škotų. Bet čia... 

— Pusšimtį?! — iškvėpė Bronvin. O po akimirkos jau daužė abiem kumščiais jo 
plačią ir nuogą krūtinę. — Nesulauksi, kad vienas anglas nugalėtų pusšimtį škotų! — 
beveik klykė ji. 


— Ei! Liaukis! — supyko Stivenas ir griebė ją už rankų. — Aš ir be tavęs nesto- 
koju mėlynių. 

— Aš tau ne tik mėlynes padarysiu! — sušuko žmona, mėgindama išsiveržti iš 
j0 rankų. 


Stiveno akys suliepsnojo. Prisitraukė žmoną prie savęs: 

— Aš noriu ne tik mėlynių, — kimiai tarė, pagaliau pajutęs jos artumą. Viena 
ranka paglostė žmonos plaukus. — Ar visada grąžinsi mane į tikrovę? — paklausė, 
liesdamas jos smilkinį. — Manau, netgi jei 1mčiau mąstyti apie didingiausias Visatos 
problemas, vis tiek įsigudrintum mano mintis nukreipti į savo kūną, savo akis, — šnibž- 
dėjo glamonėdamas ją, — savo lūpas... 

Bronvin pajuto, kaip ėmė daužytis širdis. Jo alsavimas buvo toks švelnus ir šil- 
tas. Jo plaukai dar neišdžiūvo, ir viena sruoga styrojo prilipusi už ausies. Moteris itin 
norėjo paliesti tą sruogą, tačiau tramdėsi kaip visada, kad tik neparodytų savo norų. 

— O tave neramina kažkokios didingos problemos? — tarsi tarp kitko paklausė ji. 

Jo pirštai nurimo; pažvelgė Žmonai į akis: 

— Nejaugi girdžiu susidomėjimą tavo balse? — ramiai paklausė. 

— Nė uužką! — atkirto Bronvin ir atsitraukė. Ji tikėjosi išgirsti linksmą juoką, bet 
vyras vėl nutilo; Bronvin panoro atsigręžti ir žvilgtelėti į jį, bet net nesukrutėjo. Stive- 
nas irgi ramiai gulėjo, ir netrukus Žmona išgirdo lygų jo alsavimą, rodantį, jog užmigo. 
Bronvin gulėjo tylutėliai, bet po valandėlės pajuto, kad akyse pasirodė ašaros. Retsy- 
kiais ji jausdavosi labai vieniša, jog nežinodavo, ką daryti. Jos manymu, santuoka — kai 
du Žmonės dalijasi savo gyvenimu ir savo meile. Bet ji, deja, ištekėjo už anglo! 

Stivenas ūmai atsisuko ir padėjo ant jos sunkią ranką, paskui prisitraukė moterį 
prie savęs. Bronvin mėgino nesukrutėti, mėgino nereaguoti, bet prieš savo valią pri- 
siglaudė, stipriai prisispaudė. 

— Tai ne pats geriausias būdas padėti vyrui užmigti, — sušnibždėjo Stivenas, 
pakeldamas galvą ir bučiuodamas ją į smilkinį. — Kas čia? — paklausė. — Ašaros? 

— Žinoma, ne. Kažkas pakliuvo į akį, štai ir viskas. 

Atgręžė į save jos veidą. 

— Meluoji, — tarė vyras ryžtingai. Apžiūrėjo jos veidą, paglostė smakrą. — 
Mudu esame svetimi, — sušnibždėjo. — Kada tapsime draugais? Kada išmoksi viskuo 
dalytis su manimi? Kada papasakosi, dėl ko verki? 

— Kai tu tapsi škotu! — tarė Bronvin, stengdamasi byloti griežtai. Bet dėl Sti- 
veno artumo jos žodžiai nuskambėjo kažkaip keistai, labiau panėšėjo į prašymą negu į 
neįvykdomą reikalavimą. 

— Gerai! — tarė vyras taip tvirtai, tarsi ir iš tikrųjų galėtų tapti škotu. 

Bronvin norėjo pasišaipyti iš vyro, pasakyti, kad jis niekada nepajėgs tapti ško- 
tu, vadinasi, ir jos draugu. Bet Stivenas tik stipriau priglaudė žmoną prie savęs ir ėmė 
bučiuoti. Bučiavo taip, tarsi prieš akis būtų visa amžinybė — lėtai ir tingiai. Bronvin 
jautė, kaip gyslose pulsuoja kraujas. Troško priglausti Stiveną prie savęs, bet jis stum- 
telėjo ją, norėdamas glamonėti krūtis, paliesti pilvą. 

Bronvin išsilenkė, vyro ranka slydo žemyn jos šlaunimis; nusišypsojo išgirdęs, 
kaip ji garsiai atsiduso. 

— Mano puikioji, puikioji žmonele, — šnibždėjo jis, glostydamas pirštų galiu- 
kais jos kelius. — Jeigu tik žinočiau, kaip tave patenkinti ne tik lovoje! 

Bronvin vėl prisiglaudė prie vyro, ieškodama jo lūpų, paskui pabučiavo į kaklą. 
Jo oda buvo maloniai vėsi, truputį sūroka nuo prakaito, standi ir tuo pat metu švelni. 
Palietė liežuviu Stiveno ausį ir, pajutusi, kaip jo kūnu nubėgo virpulys, tyliai nusijuokė. 

Stivenas suspaudė žmonos pečius. 

— Eikš čia, Makaranų įpėdine. — Paguldė ir pats pasilenkė virš jos. 

Bronvin išsilenkė jį pasitikdama ir aukštai pakėlė klubus. Ji buvo škotė, todėl 
juodu prilygo vienas kitam. Bronvin nelaukė, kol vyras paims ją, ir pirmoji puolė į 
siaučiančią aistrų jūrą. 


272 Džudi Devero 


Paskui juodu gulėjo greta, taip arti, tarsi būtų neišskiriami. Bronvin mieguistai 
prisimerkė ir vėl pamatė plaukų sruogą už Stiveno ausies. Tą pačią, kurią anksčiau 
norėjo paliesti. Pasuko galvą ir tyliai pabučiavo tą sruogą, pajutusi lūpomis plaukų 
švelnumą. Kai atsitraukė, jos veidas liepsnojo. Kažkodėl jai šis bučinys atrodė kur kas 
intymesnis negu visa, kas jau buvo tarp jų. 

Stivenas neatsimerkdamas, pusiau snūduriuodamas vos vos nusišypsojo ir apka- 
binęs priglaudė ją prie savęs. Bronvin beveik nebegalėjo alsuoti, tačiau nesipiktino. 
Ne, apie alsavimą ji dabar visiškai nebegalvojo. 


Stivenas stovėjo mažame fermerio namelyje ir šildėsi prie židinio rankas. Lauke 
pūtė stiprus vėjas, todėl ugnis labai pravertė. Temas svečiavosi pas seserį, keletui die- 
nų palikęs Bronvin pilį. Stiprusis senis sėdėjo priešingame kambario kampe prie ak- 
meninės sienos, pasidėjęs ant kelių Žvejų tinklą. Jis rišo mazgus, verždamas savo stip- 
riomis rankomis nedailias virvelės. 

— Tai nori, kad tau padėčiau neatrodyti taip kvailai? — rimtai paklausė Temas. 

Stivenas atsigręžė. Jis niekaip negalėjo priprasti prie to, kaip škotai, paisydami 
tik savo norų, stovėjo arba sėdėjo jo akivaizdoje. Stivenas, matyt, pernelyg įprasto, 
kad į jį kreiptųsi “milordu". 

— Aš taip nesakyčiau, — atsakė jis. Bet prisiminęs galvijų antpuolį palingavo 
galvą: — Aš atrodžiau kvailai ir savo kareivių, ir škotų akyse. Jaučiausi taip, tarsi, 
kaip sakė Duglasas, stovėčiau plieno karste. 

Temas valandėlę tylėjo rišdamas mazgus. 

— Duglasas visada manė, kad turėtų būti tarp tų vyriškių, kuriuos Džemis išrin- 
ko į Bronvin vyrus. — Jis šyptelėjo pamatęs Stiveno veido išraišką. — Nesijaudink, 
vyruti, Džemis žinojo, ką darė. Duglasas — vykdytojas, o ne vadas. Jis pernelyg nuo- 
lankauja prieš Bronvin, kad taptų jos ponu. 

Stivenas nusijuokė: 

— Nė vienas vyriškis negali būti tiek stiprus, kad taptų Bronvin ponu. 

Temas nieko nepasakė dėl šių pašnekovo žodžių, bet pats sau šyptelėjo. Morag 
atidžiai sekė jaunąjį poną ir viską pranešdavo Temui. Temas norėjo būti tikras, kad 
Bronvin negresia joks pavojus. Bet, sprendžiant iš to, ką pasakojo Morag, greičiau 
pavojus gresia Stivenui. 

Temas pakėlė akis: 

— Pirmiausia, ką tu turi padaryti, tai atsisakyti angliškų drabužių. — Stivenas 
linktelėjo: to tikėjosi. — O paskui turi išmokti ir toli, ir greitai bėgti. 

— Bėgti? Bet juk kareivis turi stovėti ir kautis? 

Temas prunkštelėjo: | 

— Mūsų skirtingos taisyklės. Maniau, jau supratai. Bet jeigu nenori mokytis, aš 
tau nepadėsiu. 

Stivenas nenoromis sutiko. 

Po valandos jaunuolis nebesidžiaugė, kad sutiko. Juodu su Temu stovėjo šalta- 
me rudens vėjuje, o Stivenas niekada nesijautė taip apsinuoginęs. Vietoj sunkių, pa- 
muštų vata, šiltų anglų drabužių jis dabar vilkėjo tik marškinius ir perjuostą diržu ple- 
dą. Apsimovė dar vilnones kojines ir aukštus batus, bet vis tiek jautė, tarsi nuo pat 
liemens ir žemiau buvo plikas. 

Temas paplojo jam per petį: 

— Pirmyn, vyruti, greitai priprasi. Užsiaugink truputį ilgesnius plaukus ir būsi 
beveik tikras škotas. 

— Čia velniškai šalta, kad galėčiau lakstyti pliku užpakaliu, — sumurmėjo Sti- 
venas, pakeldamas marškinius ir pledą ir rodydamas plikus sėdmenis. 

Temas nusijuokė: 

— Dabar žinai, ką škotai turi po pledu. — Jis vėl surimtėjo. — Šitaip rengtis 
turime savų priežasčių. Apsisupusio pledu žmogaus neįžiūrėsi tarp viržių. Šį drabužį 
lengva nusivilkti, apsirengti irgi nesunku. Škotijoje drėgna, todėl žmonės negali sau 
leisti nešioti drėgnus drabužius, kurie tuoj prilimpa prie kūno, — šitaip nesunku susig- 
riebti ir plaučių uždegimą. Su pledu vėsu vasarą, o nuolatinė trintis į kelius sušildo 
žiemą. — Jis mirktelėjo. — Dėvint mūsų drabužius, oras laisvai prieina prie pačių 
svarbiausių gyvenime kūno vietų. 

— Gryna teisybė, — pritarė Stivenas. 

— Ė! Štai dabar jau esi panašus į vyriškį! — prašneko už nugaros Morag. Nesi- 
drovėdama ji apžiūrinėjo jaunuolio kojas. — Tai, kad tau teko tampyti visą tą ginkluo- 
te, išmankštino raumenis. 

Stivenas nusišypsojo senei: 

— Jei nebūčiau vedęs, pagalvočiau, ar neverta tau pasipiršti. 

— O aš pagalvočiau, ar neverta sutikti. Tiesa, nenorėčiau dėl tavęs peštis su 
Bronvin. | 

Stivenas niūriai dėbtelėjo į ją: 

— Ji mielu noru mane atiduotų, jei tik galėtų. 

— Jei tik atidavusi tave galėtų pasilikti tave guolyje ar ne? — sukikeno Morag 
tr nusigręžė. 

Stivenas tik sumirksėjo. Šeimų santykiai klano viduje nenustojo jo stebinti. At- 
rodė, visi apie viską žino. 

— Veltui gaištame laiką, — tarė Temas. — Pamėgink nubėgti štai iki ano stulpo, — 
paliepė jis. 

Stivenas pamanė, kad bėgti nebus sunku. Juk visi vaikai laksto, 0 ir jis gana 
gerai jaučiasi. Tačiau po pirmosios greitai nubėgtos atkarpos jaunuolis pajuto, kad jo 
plaučiai tiesiog plyšta. Turėjo keletą minučių pastovėti, kol nurimo širdis ir pradėjo 
normaliai kvėpuoti. Širdis plakė taip, jog vos nesprogo ausų būgneliai. 

— Išgerk vandens, — patarė Temas, duodamas ąsotį. — Dabar, kai vėl gali nor- 
maliai kvėpuoti, nubėk dar kartelį. 

Stivenas nepatikliai pakėlė antakius. 

— Pirmyn, vyruti, — tarė Temas. — Aš irgi bėgsiu su tavimi. Juk neleisi seniui 
tave aplenkti? 

Stivenas įtraukė oro į krūtinę. 

— Nepavadinčiau tavęs seniu. — Numetė ąsotį. — Ką gi, bėkime. 


Septintas skyrius 


Bronvin stovėjo prie laiptų. vedančių į senojo bokšto viršų. Akys perštėjo nuo 
neišverktų ašarų. Rankoje laikė sunkią sidabrinę diržo sagtį. Sagtyje buvo išgraviruo- 
ta: "Enisui nuo Džemio Makarano'". 

Prieš valandą vienas valstietis atnešė jai šią sagtį. Bronvin prisiminė tą dieną, 
kai tėvas davė tokias pat sagtis trims jaunuoliams, kuriuos pasirinko savo įpėdiniais. 
Tai buvo ypatinga ceremonija. Ant stalų stovėjo vynas ir valgiai, visi šoko ir daug 
daug juokėsi. Vyrai erzino Bronvin klausinėdami, ką pasirinksianti sau vyru. Bronvin 
flirtavo, kvatojosi ir vaizdavo, jog visi jie neverti nė mažiausio tėvo pirštelio. 

Ten buvo Ajenas, Temo sūnus, jos ūgio, bet toks pat galingas kaip ir tėvas. Reimsis 
turėjo šviesius plaukus, buvo plačiapetis, bet jo burna kai kada nervino Bronvin. Eni- 
sas išsiskyrė strazdanomis ir žaliomis akimis; jis dainavo taip, kad klausytojams skruos- 
tais ritos1 ašaros. 

Bronvin taip gniaužė sagtį, jog ta įsirėžė į delną. O dabar visi trys buvo mirę. 
Stiprusis Ajenas, gražusis Reimsis, švelnusis Enisas — visi Žuvo ir palaidoti. Anglų 
nužudyti! 

Ji apsigręžė ir skubiai ėmė kopti į viršutinį aukštą. Raktų ryšulėlyje, kabėjusiame 
prie šono, surado reikalingąjį ir atrakino ąžuolo duris, kurios girgždėdamos atsivėrė. 

Bronvin manė turinti tikrai stiprius nervus, kad galėtų įžengti į šį kambarį, bet 
apsiriko. Ji beveik vylėsi, kad štai tėvas žvilgtelės į ją 1r nusišypsos. Moteris čia nebu- 
vo nuo jo mirties dienos ir baiminosi vėl pamatyti kambarį. 

Įėjo ir apsidairė. Ant kėdės gulėjo numestas pledas su nutrintu kraštu. Ant ak- 
meninių sienų kabėjo ginklai — kirviai, kleimorai, lankai. Bronvin atsargiai palietė 
nutrintą dėl dažno naudojimo tėvo lanką. Lėtai priėjo prie kėdės po langu. Oda vis dar 
saugojo tėvo šilumos likučius. 

Atsisėdo ant kėdės; aplinkui pakilo dulkės. Jos tėvas dažnai čia užsidarydavo 
vienas ir, matyt, galvodavo. Niekam neleisdavo čia įžengti, išskyrus savo vaikus. Senų 
seniausiai Bronvin varvindavo seilę dėl jo strėlių. 

Bronvin apžiūrinėjo vieną po kito pažįstamus ir brangius daiktus, juto, kaip pra- 
deda įsiskaudėti galvą. Viskas praėjo. Tėvas žuvo, brolis pasitraukė su neapykanta šir- 
dyje, o gražūs jaunuoliai, iš kurių ji turėjo išsirinkti vyrą, pūva kapuose. 

Dabar Leirenstone neaidėjo juokas, nebuvo ir meilės. Anglų karalius išleido ją 
už vieno iš žudikų, todėl laimė nesugrįžo. 

“Anglai! — mąstė Bronvin. — Jie mano, kad valdo pasaulį!" Moteris nepakentė, 
kad jai pasirodžius Stiveno kareiviai atsistoja, kad lankstosi jam brūkšėdami kojomis ir 
vadina jį “milordu". Anglai — beširdžiai žmonės. Ji tūkstantį kartų mėgino Stivenui 
papasakoti apie škotų papročius, bet dėl savo pasipūtimo jis nenorėjo nė klausytis. 

Dar gerai, kad bent žmonės prisimena, kas jų vadė. Jie šaiposi Stivenui už nuga- 
ros. Bronvin visą rytmetį klausėsi jų pokalbio apie vakarykštį antpuolį. Matyt, Stive- 
nas buvo pasigailėtinas ir juokingas su savo kvailais šarvais! 

Bronvin dėmesį patraukė triukšmas kieme. Priėjo prie lango pažiūrėti, kas ten 
atsitiko. 

Iš pradžių neatpažinusi Stiveno, pamanė, kad tasai vyriškis puikiai sudėtas ir 
stebėtinai pasitikinčios laikysenos. Pledas ritmingai siūbavo į jo veržlių žingsnių tak- 
tą. Bronvin nepatenkinta atsiduso, kai suprato, kad tai jos vyras; tai jis išdrįso apsi- 
rengti škotiškus drabužius, neturėdamas jokios teisės. 

Kai kurie jos žmonės stovėjo kieme, ir Bronvin apsidžiaugė pamačiusi, kad jie 
net nesirengia jo sveikinti. Žinoma, jie kiaurai permatė tą apsišaukėlį. 

Bet šypsena dingo iš jos veido, kai iš pradžių vienas, paskui kitas priėjo prie 
Stiveno. Moteris išvydo, kad jis šypsosi ir kažką sako, staigiu judesiu užsimesdamas 
pledo kraštą. Pasigirdo juokas. 

Duglasas — jos Duglasas! — išėjo į priekį ir ištiesė Stivenui ranką. Pastarasis 
griebė ją, ir juodu stovėdami ėmė galinėtis. Po valandėlės Duglasas jau voliojosi purve. 

Bronvin pasibjaurėdama žiūrėjo, kaip Stivenas vieną po kito kviečia jos žmones 
pasigrumti. O kai Margaret dukra žengė į priekį, iššaukiamai kraipydama klubus, mo- 
teriai net užgniaužė kvapą. Toji mergina pasikėlė sijoną demonstruodama gražius ke- 
lius ir ėmė rodyti Stivenui, kaip šokami kalniečių šokiai. 

Bronvin nusigręžė nuo lango ir išėjo iš kambario trenkusi durimis. Pyktis valdė 
kiekvieną jos judesį. 

Apačioje stovėjo Stivenas. Po nelengvos mankštos gryname ore jo skruostai rau- 
donavo, susivėlė plaukai. Akys žėrėjo. UŽ jo nugaros stovėjo ir jo kareiviai, ir jos 
žmonės, o su jais — keletas gražučių moteriškaičių. 

Vyras stovėjo atstatęs pirmyn koją. Jis buvo panašus į berniūkštį, norintį pasi- 
puikuoti prieš aplinkinius. 

— Na kaip? — erzindamas paklausė Stivenas ir žvilgtelėjo į žmoną. 

Bronvin akimirką įrėmė į jį akis, nekreipdama dėmesio į raumeningą koją. 

— Tu gali apgaudinėti juos, bet man tu esi anglas ir anglu liksi. Dėl to, kad 
persirengei, širdyje juk nepasikeitei. — Nusisuko ir nuėjo. 

Stivenas valandėlę stovėjo nejudėdamas ir niaukėsi. Galbūt jis troško, kad žmo- 
nės pamirštų jį esant anglą. Galbūt... 

Temas paplojo per petį: 

— Nenusimink. — Stivenas atsigręžė ir pamatė, kad škotai už jo nugaros šypso- 
si. — Ji nors ir gera vadė, bet vis dėlto moteris, — pridūrė Temas. — Be abejo, susi- 
nervino dėl to, kad tu šokai su kitomis moterimis. 

Stivenas pamėgino nusišypsoti: 

— Norėčiau tikėti. 

— Kodėl gi tau nenuėjus ir nenuraminus Bronvin? 

Stivenas norėjo atsisakyti, bet nutylėjo. Nėra reikalo aiškinti, kad Bronvin neap- 
sidžiaugs. Ir vis dėlto nusekė įkandin jos. Bronvin stovėjo prie audėjų spręsdama, kaip 
išdėstyti naujo pledo ataudus. 

— Stivenai, — tarė viena mergina, — tu puikiai atrodai. 

Gražutė mergina godžiai žvelgė į jo kojas, kyšančias iš po trumpo sijono. 

Stivenas atsigręžė norėdamas jai nusišypsoti, bet pagavo Bronvin žvilgsnį; žmona 
vos neraudojo išeidama iš kambario. Pasivijo ją laiptų viršuje: 

— Kas tau? Maniau, tau patiks mano drabužiai. Juk kalbėjai, kad privalau tapti škotu. 

— Rengtis škotiškai tai dar nereiškia būti škotu. — Nusisuko nuo jo. 

Stivenas paėmė jos ranką: 

— Kas yra? Tu dėl kažko, man regis, pyksti? 

— O dėl ko turėčiau pykti? — paklausė pasityčiodama. — Ištekėjau už priešo. Aš... 

Stivenas prispaudė pirštą prie jos lūpų. 

— Tau kažkas kelia nerimą, — tarė jis ramiai, įsmeigdamas akis jai į veidą. Bet 
Bronvin nuleido galvą, kad Stivenas negalėtų pamatyti akyse atsispindinčio skausmo. 
Vyras suėmė ją už pečių ir braukdamas nuleido rankas žemyn, kol nepasiekė jos karštų 
delnų. Kairėje rankoje žmona kažką turėjo. 

— Kas čia? — meiliai paklausė. 

Bronvin pamėgino išsilaisvinti, bet Stivenas atgniaužė jos ranką. Įsispoksojo į 
sagtį, perskaitė įrašą. 


— Kažkas ją tau perdavė? — Ji tylėdama linktelėjo. — Sagtis priklausė tavo 
tėvui? — Nepakeldama akių, Žmona vėl tik linktelėjo. — Bronvin, — tarė jis žemu. 
balsu. — Pažvelk į mane. — Svelniai paėmė ją už smakro ir kilstelėjo veidą. — Man 


labai gaila, man iš tikrųjų labai skaudu. 

— Iš kur tau žinoti? — atkirto žmona. Širdyje ji barė save už tai, kad vos nepa- 
tikėjo juo, leidosi jo balso ir jo artumo palenkiama. 

— Žinau, ką tai reiškia prarasti tėvą ir motiną, — tarė Stivenas liūdnai. — Man 
irgi buvo taip pat skaudu, kaip ir tau. 

— Bet aš neužmušiau tavo tėvo! 

— Kaip ir aš nenužudžiau tavojo! — atlenkė jis. — Prašau nors sykį išklausyti 
žmogų, 0 ne politinio žaidimo eilinį karį. Mudu vedėme, ir to jau niekaip nebepakeisi. 
Galėtume būti laimingi, žinau, jeigu tik panorėtum duoti man šansą. 

Jos veidas susvetimėjo, Žvilgsnis pasidarė šaltas. 

— Ir tuomet galėsi pasigirti prieš savo kareivius, kad škotė valgo iš tavo rankų? O 
gal mėginsi palenkti savo pusėn mano vyriškius, kaip suviliojai šiandien mano moteris? 

— Suviliojau? — perklausė Stivenas. — Velniai tave rautų! Visą dieną pralei- 
dau bėgiodamas po šaltį plikomis kojomis ir pliku užpakaliu, jeigu jau sakysime tie- 
siai, tik todėl, kad padaryčiau malonumą tau ir tiems žmonėms, kuriais tu taip rūpinie- 
si. — Stivenas atstūmė žmoną. — Dink iš čia ir mėgaukis savo neapykanta. Ji tau 
šiąnakt palaikys smagią kompaniją. 

Apsisuko ir nudrožė. 

Akimirką Bronvin stovėjo nejudėdama, paskui ėmė lėtai kopti laiptais. Ji labai 
norėjo juo patikėti. Jai reikia vyro, kuriuo galėtų pasikliauti. Bet argi tai įmanoma? 
Kas bus, jeigu jos Žemes užpuls anglai? Ar galima tikėtis, kad Stivenas kausis prieš 
savus? 

Bronvin žinojo, kokia stipri vyro valdžia jai. Nesunku pamiršti visus nesutari- 
mus ir pasiduoti švelnaus lietimo ir malonaus balso kerams. Bet pavojaus momentą jos 
jausmai bus nuslopę. Ji negali to sau leisti; negali rizikuoti savo žmonių gyvybėmis tik 
todėl, kad smagu miegoti su vyriškiu, kuris gali būti išdavikas. 

Bronvin sėdėjo nedideliame sodelyje už aukštos akmeninės sienos. Ji neturėjo 
teisės pasitikėti Stivenu. Iš to, ką žinojo apie vyrą, galėjo manyti, kad visi jo įkalbinė- 
jimai — tiesiog būdas pasinaudoti ja. Stivenas turi brolių. Galimas daiktas, pasikvies 
juos, jeigu pramuš Bronvin gynybą. Ar nepradės girtis broliams, kad žmona darys vis- 
ką, ko tik jis panorės? Ar nepasakys, kad pakanka jam priglausti lūpas prie jos keliukų 
ir Žmona viskam pasirengusi? 

Bronvin atsistojo ir greitai nužingsniavo pusiasalio pakrante. Jūra tyliai plakėsi į 
uolas. Būti klano vade — didelė atsakomybė. Daug žmonių tikisi jos užtarimo ir pagar- 
bos, o jei reikėtų — ir net maisto. Ji padėjo daug pastangų, kad gerai pažintų ir suprastų 
savo tautą. Net akimirkai ji negalėjo susilpninti gynybos. Net kai Stivenas ją glamonėja, 
spaudžia glėbyje, ji visuomet privalo prisiminti, kitaip jausmai ims valdyti protą. Jeigu 
žinotų, Kad juo galima pasikliauti, tai susimąstytų ir dėl to, kas darosi jos širdyje. 

— Bronvin! 

Moteris atsigręžė. 

— Kas atsitiko, Duglasai? — ji pažvelgė į akis jaunuoliui ir išvydo jose nepa- 
teiktą klausimą, — kas be ko, tas klausimas glūdėjo visų jos žmonių akyse. Jie nežino- 
jo, ar verta pasitikėti Stivenu, ar ne, ir laukė, kada ji pasakys savo nuomonę. Jeigu ji 
padarys klaidą, jie daugiau nebepasitikės ir ja. 

— Sužinojau, kad Makgregorai ruošiasi šiąnakt daryti išpuolį ir pagrobti mūsų 
galvijus. 

Bronvin linktelėjo. Ji žinojo, kad Duglasas turi savų informatorių. 

— Ar kam nors apie tai sakei? 

Duglasas patylėjo supratęs, kad ji turi galvoje Stiveną. 

— Niekam. 

Bronvin vėl žvilgtelėjo į jūrą. 

— Šiąnakt aš pati vesiu savo žmones, ir mes parodysime Makgregorams, kas 
tokie yra Makaranai. Nenoriu, kad iš manęs juoktųsi. 

Duglasas šyptelėjo: 

— Bus malonu vėl su tavimi pajodinėti. 

Bronvin įsmeigė akis: 

— Niekam nė žodžio apie mūsų planus! Niekam! Supratai? 
— Žinoma. — Vyrukas dingo iš akių. 


Ilgas pietų stalas lūžo nuo patiekalų. Iš pradžių Stivenas, įžengęs į salę, įtariai 
apžvelgė visą tą gausybę, nes Bronvin škotai buvo taupūs ir kukliai maitinosi. Netikė- 
tai jis pamatė, kad žmona jam šypsosi. Tai jį nustebino, nes Stivenas manė, kad Bron- 
vin pyksta po to, kas įvyko dieną. Bet galbūt ji apmąstė jo žodžius, gal nutarė duoti 
jam šansą? 

Stivenas atsisėdo savo vietoje ir paglostė jos šlaunį. Pajutęs, kaip įsitempė žmo- 
na, nusišypsojo. 

Bronvin atsigręžė į vyrą, įsmeigė šiltą ir švelnų žvilgsnį, jos lūpos šiek tiek pra- 
sivėrė. Stiveną perliejo karšta banga, ir jis pasilenkė prie žmonos. 

— Čia ne vieta ir ne laikas, — tarė ji apgailestaujamu balsu. 

— Tuomet eime į viršų. 

Bronvin viliojamai nusišypsojo: 

— Po valandėlės. Iš pradžių galbūt paragauk naują gėrimą, kurį aš pati paruo- 
šiau iš vyno, vaisių sulčių ir prieskonių. — Paėmė ir padavė sidabro taurę. 

Stivenas vos pastebėjo, ką geria. Bronvin niekada šitaip nežvelgė į jį kaip dabar, 
todėl jo kraujas virė. Sunkios blakstienos merkė akis, kurios iš geismo pasidarė tarsi 
mėlyni perlai. Bronvin rausvo liežuvėlio galiukas palietė viršutinę lūpą, ir Stivenas 
pajuto, kaip virpulys supurtė visą jo kūną. Tai štai kaip ji atrodo, kai ją apima aistra! 

Stivenas paėmė ją už rankos; jam teko susivaldyti, kad nespaustų pernelyg stip- 
riai ir nesutraiškytų pirštų. 

— Eime, — kimiai sušnibždėjo jis. Bet dar neužlipęs laiptais pajuto, jog ima 
snausti. Kai juodu įėjo į miegamąjį, vyruko akys jau galutinai sulipo. — Kažkas man 
čia pasidarė, — sumurmėjo vos judindamas lūpas. 

— Tu paprasčiausiai pavargai, — rūpestingai burkavo Bronvin. — Pernelyg daug 
treniruojiesi su Temu, 0 jis geba bet ką nuilsinti. Leisk aš tau padėsiu. 

Ji apglėbė vyrą per liemenį ir paguldė į lovą. 

Stivenas kniubo į minkštą patalą. Kūnas jau nebeklausė. 

— Man labai gaila, aš... 

— Nusiramink, — meiliai tarė žmona, — tau reikia pailsėti. Rytą pasijusi kur 
kas geriau. 

Stivenu: nebeliko nieko kita kaip paklusti; netrukus jis kietai užmigo. 

Keletą sekundžių Bronvin susiraukusi žiūrėjo į vyrą klausdama savęs, ar nepa- 
venas nepradės šiandien kištis į jos reikalus. Ji turi parodyti Makgregorams, kad jie 
negali toli nueiti su pavogtais galvijais. 

Moteris jau buvo beeinanti iš kambario, bet sustojo. Atsidususi numovė Stive- 
nui batus. Jis net nesukrutėjo, gulėjo kaip negyvas — nespigindamas akimis, nieko 
neklausinėdamas. Bronvin pasilenkė ir paglostė vyro plaukus, paskui, paklusdama įno- 
riui, švelniai pabučiavo į kaktą. Paraudusi ėmė sau išmetinėti esanti visai kvaila. Jai. 
visai nerūpi kažkoks anglas. 

Klano vyrai jau buvo užšokę ant žirgų ir jos laukė. Bronvin pasikėlė ilgą sijoną 
ir įšoko į balną. Žmonėms nereikėjo jokių komandų: be nereikalingų žodžių jie pasekė 
įkandin vadės siauru keliu iš pusiasalio. 

Duglaso informatorius, pranešdamas apie galvijų užpuolimą, sakė teisybę. Bron- 
vin ir jos Žmonės jojo dvi valandas, paskui paliko arklius ir slapstydamiesi sulindo į 
tamsų mišką. 

Bronvin pirmoji išgirdo žingsnius. Pakėlė ranką, sustabdė savo vyrus, paskui 
davė ženklą išsisklaidyti, o Duglasui likti šalia. Makaranų klano nariai tylėdami slinko 
tarp medžių supdami vagis. 

Kai Bronvin įsitikino, jog jos Žmonės spėjo užsiimti savo vietas, veriančiai su- 
šuko; jos riksmo išsigandę galvijai puolė bėgti. Makgregorai paleido virves ir griebėsi 
kardų. Bet jau buvo per vėlu — Makaranai atakavo. Jie nusimetė pledus, kad, mūvėda- 
mi tik plačius sijonus, laisviau galėtų kautis. Laukiniai kovos šūksniai aidėjo visoje 
apylinkėje. Bronvin nusimetė sijoną ir liko tik su marškiniais ir pledu, vos siekiančiu 
kelius. Ji laikėsi užpakalyje, komanduodama savo vyrams ir stengdamasi jiems ne- 
trukdyti. Tą valandėlę ji prakeikė savo bejėgystę ir nepakankamą jėgą. 

— Džarlai! — šūktelėjo ji kaip tik laiku, ir vienas jos žmonių išsilenkė kleimo- 
ro, nutaikyto į galvą. Bronvin spėjo pulti priešininkui po kojomis, kad sutrukdytų Mak- 
gregorui nukauti dar vieną jos klano narį. 

Mėnulio šviesa blykstelėjo ant durklo, pakelto virš Duglaso galvos; jaunuolis, 
kaip pamatė Bronvin, buvo praradęs ginklą. 

— Duglasai! — suriko ji ir sviedė jam durklą. Makgregoras atsisuko į jos balsą, 
ir tą pačią akimirką Duglasas įsmeigė ašmenis jam po šonkauliais. Vyriškis nuvirto. 

Grumtynės ūmai nutrūko. Bronvin, pastebėjusi permainą, žvilgtelėjo į žmogų, 
gulintį prie savo kojų. 

— Makgregoras, — sušnibždėjo ji. — Jis mirė? 

— Ne, — atsakė Duglasas, — tiktai sužeistas. Po valandėlės atsigaus. 

Bronvin apsidairė. Kiti Makgregorai dingo už medžių, vos tik jų vadas krito. 
Moteris priklaupė šalia sužeistojo. 

— Duok man durklą, — paprašė ji. 

Duglasas neabejodamas pakluso. 

— Noriu, kad Makgregoras įsimintų mane. Kaip tu galvoji, ar jam patiks, jeigu 
įrėšiu jam savo inicialus? 

— Gal, sakau, ant skruosto? — gūdžiai patarė Duglasas. 

Bronvin šaltai pažvelgė į jį blizgančiomis mėnulio šviesoje akimis. 

— Nenoriu, kad jis pradėtų prieš mus karą, o tik rengiuosi palikti atminimo žen- 
klą. Be to, girdėjau, kad Makgregoras — gražus vyriškis. — Ji atsagstė jo marškinius. 

— Pastaruoju metu tu kažkodėl susidomėjai gražiais vyrais, — karčiai tarė Duglasas. 

— Pernelyg rūpiniesi mano vyriškiais. Kas tave kamuoja — pavydas ar godu- 
lys? Pažiūrėk, kaip ten mano žmonės, ir baik vaikėziškai vaipytis. 

Duglasas nusliūkino tolyn. 

Bronvin buvo daug girdėjusi apie Makgregorą ir žinojo, kaip jis įvertins randą, 
kurį paliks nugalėjusi jį moteris. Durklo galu įrėžė vyriškio petyje mažą raidę "B". 
Bronvin galėjo būti tikra, kad kitą kartą, rengdamasis grobti galvijus, jis prisimins ją. 

Baigusi Bronvin nubėgo atgal prie savo žmonių, ir visi kartu puolė gaudyti žir- 
gus. Tai buvo svaiginanti naktis — pirmoji pergalė jai vadovaujant. 

— Pas Temą! — riktelėjo ji įšokusi į balną. — Pakelsime jį iš lovos. Jis panorės 
pasiklausyti, kaip Makaran pažymėjo Makgregorą. — Bronvin nusikvatojo įsivaizda- 
vusi, kaip tasai vyriškis pašėls išvydęs jos dovanėlę. 

Bet lemtis nežadėjo jiems lengvo kelio namo. Netikėtai atsivėrė debesys, ir juos 
užgriuvo šalto vandens srautai. Visi apsivyniojo galvas pledais, ir Bronvin su liūdesiu 

pagalvojo apie numestą 1!gąjį sijoną. Blykstelėjo žaibas, žirgai net pritūpė, išsigandę 
ryškaus blyksnio ir griausmo. 

Jie jojo į Leirenstoną jūros krantu palei pat pakriūtę. Tai buvo ne pats saugiau- 
sias, bet trumpiausias kelias namo; jie žinojo, kad Makgregorai nepradės persekioti 
nepažįstamais ir pavojingais takais. 

Umai akinantis žaibas perskėlė dangų ir trenkėsi į žemę tiesiai prieš Aleksandrą. 
Jo žirgas atsistojo piestu ir ėmė spardytis. Kitą akimirką pasigirdo toksai graustinio 
dundesys, jog rodėsi, kad ant galvų pasipils akmenys. Aleksandro žirgas šoko į šoną, 
jo kojos ėmė slysti atkalne.Trumpą mirksnį žirgas su raiteliu balansavo tarp kietos 
žemės ir prarajos. Paskui Aleksas išlėkė iš balno ir kartu su žirgu nusirito žemyn. 

Bronvin pirmoji nušoko nuo žirgo. Šaltas lietus liejosi jai per veidą. Kojos pa- 
mėlo 1š šalčio. 

— Jis žuvo! — riktelėjo Duglasas. — Įkrito į jūrą. 

Bronvin stengėsi per lietų ir tamsą įžvelgti, kas darosi ten, žemai. Žaibo blyks- 
nis apšvietė žirgo kūną, nukritusį ant akmenų. Bet Alekso niekur nesimatė. 

— Jokime! — riktelėjo Duglasas. — Me jam jau niekuo nebepadėsime. 

Bronvin nejudėjo iš vietos. Ji buvo Duglaso ūgio, taigi prilygo vyriškiui. 

— Tu drįsti man įsakinėti? — paklausė ji ir vėl atsigręžė į jūrą. — Palaikyk 
mane už kelių, kad galėčiau viską gerai apžiūrėti. 

Bronvin atsigulė ant pilvo, o Duglasas suėmė jai už kojų. Netrukus priėjo dar du 
vyriškiai ir padėjo laikyti. 

Colis po colio Bronvin prišliaužė prie krašto ir iš ten galėjo žvilgtelėti žemyn nuo 
stačios uolos. Šitaip kyboti virš prarajos buvo baisu, jos gyvybė priklausė nuo vyriškių, 
laikančių už kojų. Pirmasis jos troškimas buvo tuoj pat pasakyti, kad nieko nemato, bet 
negalima palikti Alekso, kol yra bent menkiausia viltis, jog jis gyvas. Moteriai teko kan- 
triai laukti, kol vėl blykstelės žaibas, kad apžvelgtų beveik statmeną pakriūtę. Ji lėtai 
nukreipė akis į kitą uolos pusę. Ėmė svaigti galva, iš baimės pajuto pykinimą. 

Tik po kelių sekundžių moteris išvydo kažkokią tamsią dėmę. Atrodė, praėjo 
amžinybė, kol vėl nušvito žaibas ir apšvietė uolą. Ten, kairėje, vidury pakriūtės, matė- 
si ryškiai raudonas Alekso pledas. 

Bronvin mostelėjo ranka, ir vyriškiai ištraukė ją. 


— Aleksas! Jis ten! — sušvokštė Bronvin; jos gerklė buvo pilna lietaus van- 
dens. Ji nekantriai nusibraukė vandenį nuo akių. — Jis ten, ant siauros terasos. Apriš- 
kite mane virve. Pasistengsiu iki jo nusigauti. 

— Geriau aš nusileisiu, — tarė Frensis. 


— Tu pernelyg sunkus. Ten nepakaks vietos. Duokite man virvę, apsirišiu ja per 
pečius. Ar supratote? — Ji palydėjo žodžius energingais mostais. 

Vyriškiai tylėjo, o po akimirkos Bronvin jau buvo apsivyniojusi virve. Kitą galą 
padavė Duglasui. 

— Kai du kartus trūktelėsiu, ištraukite jį. 

Kitą virvę ji apsivyniojo apie liemenį: 

— Kai Aleksas bus viršuje, ištraukite ir mane. 

Bronvin priėjo prie pakrlūtės ir baimingai pažvelgė į tuštumą prieš save; akimir- 
ką apmirė. | 

— Temas bus mano įpėdinis, — tarė ji nepridurdama, kad taip atsitiks tik po jos 
mirties. 

Šiurkšti virvė įsirėžė jai į kūną, ir, nors vyriškiai stengėsi leisti ją kaip galima 
lėčiau ir atsargiau, Bronvin keletą kartų trenkėsi į uolą. Keliai ir pečiai pasiutusiai 
skaudėjo, ji juto, kaip, laikydamasi už virvės, maukia nuo delnų odą. 

“Galvok tik apie Aleksą, — kalbėjo ji sau, — galvok apie Aleksą!" 

Praėjo nemažai laiko, kol Bronvin pasiekė siaurąją terasą. Ten vos pakako vietos pa- 
statyti kojai šalia stambaus Alekso kūno. Pagaliau jai pavyko apvynioti vyriškį kita virve. 

— Aleksai! — riktelėjo ji, stengdamasi perrėkti ūžiančio lietaus triukšmą. 

Jaunuolis lėtai atsimerkė, pažvelgė į Bronvin, tarsi ji būtų angelas, nusileidęs 
ant Žemės. 

+— Vadė, — sušnibždėjo jis vėl užsimerkdamas; jo negarsus šnibždesys pasken- 
do šniokščiančiame lietuje. 

— Velniai rautų, Aleksai, atsigauk! — nenusileido Bronvin. Aleksas vėl pramer- 
kė akis. — Ar sužeistas? Ar gali man padėti sutvarkyti virves? 

Aleksas ūmai pradėjo suvokti, kas darosi aplinkui. 

— Man sulaužyta koja, bet manau, dar galėsiu eiti. Kaip tu čia atsidūrei? 

— Neplepėk! Užmegzk mazgą! 

Bronvin padėtis buvo itin pavojinga, ji negalėjo daryti nė vieno staigesnio jude- 
sio. Stovėjo pasilenkusi virš gulinčio vyruko, kol gerai apvyniojo virvę apie jo kūną. 
Po to iš kitos virvės padarė primityvų lopšį jo kojai. 

— Ar pasiruošęs? — riktelėjo per lietų. 

— Pirmiau tu. Aš palauksiu. 

— Nesiginčyk su manimi, Aleksai. Aš įsakau. — Ji du sykius stipriai trūktelėjo 
virvę ir pajuto, kaip toji įsitempė, kai vyriškiai ėmė traukti aukštyn. Bronvin paniuro 
pamačiusi, kad Aleksas daužosi į uolą, dar labiau žalodamas koją. 

Bronvin įsikibo į uolą. Lietaus srautai plaute plovė veidą; statmena siena buvo 
šiurkšti ir nesaugi. Netikėtai Bronvin pasijuto visiškai vieniša ir labai išsigandusi. Ne- 
„rimas dėl Alekso suteikė jai drąsos tik tam trumpam laikui, bet dabar viskas praėjo. 
Aleksas jau buvo saugus, 0 ji stovėjo čia vieniša ir barškino dantis. Pervėrė mintis, kad 
dabar labiausiai trokšta būti su Stivenu prie ugnies, ir tegu jis apkabina ją... 

UŪmai virvė ėmė veržti liemenį, — nebebuvo laiko galvoti. Bet net sugniaužusi 
rankomis virvę, moteris vis tiek regėjo prieš save Stiveną. 

Ir kažkodėl visiškai nenustebo pamačiusi, kad ją iš prarajos kelia ne kas kitas, o 
Temas su Stivenu. Stivenas ištiesė rankas ir iškėlė ją ant uolos. Apglėbė taip, kad vos 
nepasmaugė, bet Bronvin patiko jo poelgis, džiaugėsi, kad jau nebe vieniša. Stivenas 
atitraukė nuo savęs žmoną ir, laikydamas rankomis jos veidą, ėmė atidžiai žiūrėti. Vy- 
ro akys buvo tamsios, po jomis juodavo šešėliai. Bronvin norėjo pasakyti, kad labai 
džiaugiasi, kad malonu jaustis saugia, bet Stiveno veido išraiška sulaikė ją. 

Montgomeris ėmė apžiūrinėti jos kūną. Apsuko ir perbraukė ranka iki kojų; kai 
išvydo kruvinas mėlynes ant kelių, galutinai paniuro. Bet ir Bronvin savo ruožtu suir- 
zo: kaip jis drįsta jos Žmonių akyse šitaip familrariai apžiūrinėti ją! 

— Paleisk mane! — pareikalavo. 

Stivenas nekreipė dėmesio į jos žodžius ir žvilgtelėjo į Temą: 

— Keletas įbrėžimų ir mėlynių, bet, atrodo, nieko baisaus. 

Temas atsitiesė ir linktelėjo. Jis, regis, nusimetė bent dešimtį metų. 

— Jeigu tu jau baigei apžiūrą, norėčiau grįžti namo, — pareiškė ji pasipūtusi. 

Stivenas atsigręžė, ir Bronvin suprato, kad vyras buvo labai piktas ir įsiutęs. 
Lietus palengva silpnėjo; ankstyva aušra rausvino dangų. Bronvin atsisėdo ir pamėgi- 
no nusiraminti. 

— Noriu pamatyti Aleksą. 

— Juo jau pasirūpinta, — iškošė pro dantis Stivenas. Jis stipriai suėmė žmoną 
už pažastų ir stodamasis privertė ir ją pakilti. Paskui nužingsniavo prie savo žirgo, 
tempdamas ir Bronvin. 

— Reikalauju, kad pagaliau mane paleistum, — prabilo kiek pajėgdama ramiau. 

Stivenas atsigręžė ir prisitraukė žmoną prie savęs: 

— Jeigu dar pasakysi bent Žodį, tai pakelsiu sijoną ir taip išpersiu, kad visas 
užpakalis pamėlynuos. Aleksas jau sutvarstytas ir ramiai keliauja namo, taigi daugiau 
nebeerzink manęs! Aišku? 

Ji atkišo smakrą, bet nedavė jam preteksto įvykdyti savo grasinimo. 

Stivenas nusisuko ir nutempė Bronvin prie jų laukiančių Žirgų. Neleido pačiai 
sėstis ant žirgo, o pakėlė ir taip piktai pasodino į balną, kad jai net subarškėjo dantys. 
Po akimirkos jis irgi apžergė savo eržilą. 

— Ar josi paskui mane, ar man vesti tavo žirgą? — paklausė, įtempdamas savo 
pavadį. 

Bronvin negalėjo leisti, kad vestų jos žirgą, todėl atkirto: 

— Aš josiu iš paskos. — Ant žirgo sėdėjo tiesi ir įsitempusi. 

Jie nujojo siauru kalnų taku; Bronvin net nesidairė. Ji buvo neįsivaizduojamai 
pažeminta. Jos Žmonės ją gerbė, klausė jos, o štai Stivenas ramiausiai nužemino iki 
nepaklusnaus vaiko. Rebas bėgo paskui žirgus, kaip paprastai sekdamas šeimininkę. 

Jojo namo tris valandas; Bronvin žinojo, kad jau pasiekė savo šiaurines valdas. 
Tai buvo laukinė kalnuota vietovė su daugybe upokšnių. Stivenas jojo neskubėdamas, 
nesidairydamas, bet jausdamas, kada reikia sulėtinti žingsnį ir palaukti žmonos. 

Bronvin labai pavargo. Ji nieko neturėjo burnoje nuo vakar vakaro, o nuo to 
laiko, regėjos, prabėgo amžinybė. Moteriai atrodė, kad skrandis virškina pats save. 
Lietus virto šalta dulksna, ji sustiro iki kaulų. Visą laiką drebėjo ir keletą kartų nusi- 
čiaudėjo. Kojos buvo nubertos guzų ir mėlynių; kad ir kaip taikėsi patogiau sėdėti 
balne, maudė visą kūną. 

Bet greičiau mirs, negu paprašys Stiveną sustoti ir leisti pailsėti. 

Vidurdienį jie pagaliau sustojo, ir Bronvin lengviau atsiduso. Nespėjo ji nušokti 
nuo žirgo, kai Stivenas atsirado šalia ir nukėlė. Moteris pernelyg buvo pavargusi, per- 
nelyg sušalusi, pernelyg norėjo valgyti, kad prisimintų praėjusios nakties įvykius. 

Stivenas pastatė ją ant žemės ir kažkur nuėjo. Nebuvo jokių abejonių, kad jis vis 
dar tebepyko. 

— Kodėl? — paklausė jis, 1r šie žodžiai parodė, kiek jam reikėjo savitvardos, 
kad neaprėktų Žmonos. — Kodėl tu mane apgirdei? 

Bronvin mėgino ištiesinti pečius: 

— Makgregorai rengėsi vėl užpulti mūsų galvijus, ir aš turėjau ginti savo žmo- 
nių nuosavybę. 

Jo žvilgsnis liko šaltas ir nepalenkiamas: 

— Nejaugi tau niekada niekas nesakė, kad kariauti — tai vyrų reikalas? 

Bronvin gūžtelėjo pečiais: 

— Taip jus moko Anglijoje. Škotijoje viskas kitaip. Nuo septynerių metų mane 
auklėjo kartu su broliu. Mokė joti žirgu ir, jeigu būtų reikalas, griebtis kardo. 

— Ir tu nutarei, kad aš nesugebu vesti kareivių, todėl nusimetei visus drabužius, — 
nusišaipė iš Žmonos trumpo sijono, — ir pati puolei juos vesti! Nejaugi manai, jog esi 
vyriškesnė už mane? 

— Būti vyriškiu! — pasibjaurėdama išspaudė. — Tave tas tik ir domina. Į antpuo- 
lį išjojai su visa ginkluote ir šarvais. Ar Žinai, kad Makgregorai šaipėsi iš manęs? Jie. 
sakė, kad Makaranų vadė moteris, o kareivių vadovas — plieno stulpas. Tai štai šiąnakt 
aš priverčiau juos prikąsti liežuvį. Aš įrėžiau raidę "B" Makgregorui ant peties. 

— Ką?! — apstulbęs sumurmėjo Stivenas. 

— Juk girdėjai, ką pasakiau, — išdidžiai pareiškė Bronvin. 

— O Viešpatie! — sušuko Montgomeris, persibraukdamas ranka šlapius plau- 
kus. — Tu ką, nieko nenutuoki apie vyrų garbę? Visą gyvenimą jam reikės nešioti 
moters padarytą žymę. Jis amžinai nekęs tavęs ir tavo klano. 

— Tu klysti! Be visa kita, Makaranai ir Makgregorai ir taip neapkenčia vieni kitų. 

— Ne taip jau stipriai, kaip galėjau įsitikinti. Jūs paprasčiausiai erzinate vieni 
kitus. Tai greičiau žaidimas negu karas. 

— Tu čia nieko nesupranti. Esi anglas, — baigė šneką Bronvin. Grįžo prie žirgo 
1r jį nubalnojo. 

Stivenas pakėlė ranką ir dūrė pirštu: 

— Noriu, kad pažadėtum, jog niekada daugiau manęs neapgirdysi. 

Bronvin žengtelėjo žingsnį atgal: 

— Būna akimirkų, kai... 

Vyras griebė žmoną už pečių ir atsuko į save: 

— Nebūna tokių momentų, kad galėtum tvarkyti mano gyvenimą ir mano protą. 
O kas, jeigu būtų ištikusi nelaimė ir prisireiktų mano pagalbos? Be to, negaliu gyventi 
su moterimi, kuria nepasitikiu. Noriu, kad duotum tokį pažadą! 

Bronvin nusišypsojo: 

— Negaliu jo duoti. 

Stivenas atstūmė žmoną: 

— Nenoriu užtraukti pavojaus savo kareiviams dėl kvailos moters kaprizų, — 
tarė ramiai. 

— Moters! — užsiplieskė ji. — Aš esu Makaran. Turiu šimtus vyrų ir moterų, 
kurie klauso manęs ir gerbia mane! 

— Tu pernelyg dažnai leidi sau savaip elgtis. Esi protinga moteris, tavo sampro- 
tavimai teisingi. Tačiau stokoji patirties vesti vyrus į mūšį. Šitai darysiu aš! 

— Mano žmonės neis su tavimi. 

— Elis, jeigu tik aš sugebėsiu atsibusti, kad galėčiau juos vesti. — Stivenas žvel- 
gė į Žmoną, bet toji tylėjo. — Aš gražiuoju prašiau pasižadėti, bet dabar išlupsiu paža- 
dą per jėgą. Jeigu dar bent kartą apgirdysi mane, neteksi savo šuns. 

Bronvin nustebusi net išsižiojo: 

— Rebas visada grįš pas mane. 

— Negrįš, jeigu gulės kelios pėdos po žeme. 

Ne 1š karto suvokė jo žodžių prasmę: 

— Tu jį užmuši? Užmuši šunį, kad gautum tai, ko nori? 

— Užmušiu šimtus šunų arba žirgų, kad išgelbėčiau vieną Žmogų, tavo ar savo, 
nesvarbu! Jų gyvybėms gresia pavojus, jeigu aš nepajėgsiu jų apginti. Be to, negaliu 
gyventi visą gyvenimą nerimaudamas, ar nenutars mano žmona vieną puikią naktį už- 
migdyti manęs. Ar aiškiai pasakiau? 

— Absoliučiai. Tu, be abejo, su džiaugsmu nudobtum mano šunį. Galų gale be- 
veik viską iš manęs atėmei. 

Susierzinęs Stivenas vėl įrėmė akis; 

— Aišku, tu pastebi tai, ką nori matyti. Taigi paprasčiausiai įsidėk galvon: jeigu 
brangini savo šunį, turėsi dukart pagalvoti prieš įberdama ką nors man į maistą. 

UŪmai Bronvin pajuto, kad nebeturi daugiau jėgų. Ilga lietinga naktis, baimė, kai 
ją nuleido nuo uolos, o dabar dar mintis, jog gali prarasti Rebą, — visa tai priveikė 
moterį. Ji suklupo tiesiog ant šlapios žemės. Rebas pribėgo prie šeimininkės. Bronvin 
apkabino šunį ir įsikniaubė į jo šlapią ir šiurkštų kailį. 

— Taip, aš myliu jį, — sušnibždėjo moteris. — Jūs, anglai, paėmėte iš manęs 

viską, taigi jums nesunku atimti ir Rebą. Jūs nužudėte mano tėvą ir tris geriausius 
mūsų karius. Jūs sudaužėte visas mano viltis laimingai gyventi su vyru, kurį galėčiau 
nuoširdžiai mylėti. — Ji pakėlė galvą, akyse blizgėjo ašaros. — Taigi kodėl nepaimti 
1r Rebo? Ir Temo? O sykiu ir sudeginti mano pilies? 

Stivenas palingavo galvą ir pasiūlė žmonai ranką: 

— Tu pavargai, išalkai ir pati nežinai, ką čia šneki. 

Bronvin apsimetė nematanti ištiestos vyro rankos ir pati atsistojo. 

Stivenas netikėtai griebė ją ir suspaudė glėbyje. Atrodo, net nepastebėjo jos mė- 
ginimo išsivaduoti. 

— Nejaugi tu niekada nepagalvojai, jog gali pamilti mane? Jeigu taip įvyktų, 
mudu išvengtume šių baisių kivirčų. 

— Kaip galiu pamilti žmogų, kuriuo nepasitikiu? — ramiai paklausė moteris. 

Stivenas neatsakė, tik dar stipriau priglaudė ją prie savęs, panėrė veidą į jos 
plaukus. 

— Jokime, — tarė Stivenas po kurio laiko, — netrukus vėl pradės lyti. O iki 
artimiausių namų dar keletas mylių. 

Stivenas nežiūrėjo į žmoną, ir Bronvin šmėkštelėjo mintis, kad jis labai nusimi- 
nęs ir nusivylęs. Tačiau bemat nuginė tą mintį ir šoko į balną. 


Aštuntas skyrius 


Gerokai po vidurdienio Stivenas sustojo prie mažo seno akmeninio namelio 
slenksčio. Pastatas buvo prisiglaudęs prie uolos, stogas nuvelėnuotas ir apaugęs tankia 
žole. Bronvin drabužiai vos išdžiūvo, o lietus tr vėl pratrūko. 

Bronvin sustabdė žirgą, bet nenulipo. Ji nebeturėjo jėgų net piršto pakrutinti. 

Stivenas apglėbė ją per liemenį ir ant rankų įnešė į namelį. Prie sienos stūksojo 
didelis suolas. Ant jo ir pasodino žmoną. 

— Pasėdėk, kol pastatysiu žirgus. 

Ji taip pavargo, kad net nepastebėjo, kada grįžo vyras. 

— O aš maniau, kad škotai — stiprūs Žmonės, — pajuokavo Stivenas ir šyptelė- 
jo iš Žmonos pastangų sėdėti tiesiai. — Pažiūrėk, ką čia turiu. — Ir ėmė kažką traukti 
iš skrynelės. Ten pasirodo, būta puodo su dar šilta, dieviškai kvepiančia mėsa. Paskui 
ant stalo padėjo kepalą juodos duonos, žuvų, sriubą, daržovių ir vaisių. 
| Viskas vyko tarsi sapne. Bronvin lėtai pasislinko arčiau prie Stiveno. Jos akys 
godžiai lakstė nuo vieno valgio prie kito. 

Kai Bronvin palinko arčiau prie keptos veršienos, Stivenas ištiesė ranką ir pri- 
sitraukė dubenėlį prie savęs. 

— Bet už visa tai reikia mokėti. 

Žmonos akys pasidarė šaltos ir svetimos. Ji atsistojo. 

— Ar tu neturi humoro jausmo? — Jis papurtė ją už pečių. 

— Turiu, bet ne tada, kai bendrauju su anglais, — įtemptai žvelgdama į vyrą, 
atsakė Bronvin. 

Netikėtai jis prisitraukė ją prie savęs. 

— Šiaip ar taip, matau, esi nuosekli. — Stivenas pasislinko nuo žmonos, žvilgte- 
lėjo į ją iš šalies ir švelniai paglostė skruostą. — Kaip tu galvoji, kokią kainą nustatysiu? 

— Kad aš ir mano Žmonės duotume ištikimybės priesaiką ir nuo šiol kovotume 
už tave, net jeigu mums reikėtų kariauti su savo tautą. 

— Dieve mano! — beveik suriko Stivenas. — Kokiu gi pabaisa tu mane laikai! — 
Akimirką jis apsiniaukė, o paskui nusijuokė: — Ne, norėjau prašyti kur kas didesnės 
kainos. Noriu, kad tu mane pabučiuotum. Viso labo vieną kartą, bet savanoriškai. No- 
riu bučinio, kurio man nereikėtų iškovoti. 

Vos išgirdusi vyro prašymą, Bronvin jau norėjo atrėžti, ką būtent padarytų su jo 
valgiu ir bučiniais, — gėlų kalbos tarmę jis būtų supratęs, — bet paskui apsigalvojo. 
Kad ir kaip ten būtų, škotai pirmiausia yra labai praktiški: juk negali leisti prapult 
puikiam maistui. 

— Gerai, — sušnibždėjo ji. — Pabučiuosiu tave. — Atsiklaupė ir palinko prie 
vyro. Stivenas norėjo jau apkabinti, bet Bronvin atstūmė jo rankas. — Aš pati! 

Stivenas nusišypsojo ir pasirėmė alkūnėmis taip, kad Žmona galėtų laisvai pasiekti. 
Jos bučinys buvo švelnus; atsargiai, tarsi tyrinėdama vyro lūpas, ji ėmė žaisti su jomis. 

Moteris atsitraukė ir Žvilgtelėjo į vyrą. Už lango šniokštė lietus; tas šniokštesys 
didino jų vienatvę. Minkšta auksinė ugnies šviesa Žaidė puikiame Stiveno veide. Jis 
vis dar buvo užsimerkęs, Bronvin širdis pradėjo tankiau plakti. Ar tai jos vaizduotės 
vaisius, ar Stivenas — tobulybės įsikūnijimas? 

Stivenas tylėdamas laukė. Jame nesimatė įsiaudrinimo nė žymės. “Neturi humo- 
ro jausmo! Pažiūrėsime, ar ir tu turėsi pakankamai to humoro, angle!" — pagalvojo 
Bronvin ir nusišypsojo. 

Stivenas atsimerkė kaip tik tą akimirką, kai jos lūpos vėl priartėjo prie jo. Šį kartą 
jos įsisiurbė į jį: Žmona nebuvo nei švelni, nei atsargi, — o atvirai alkana. Stivenas pra- 
rado pusiausvyrą, ir juodu nuvirto ant grindų. Jis apglėbė žmonos liemenį, bet ji nusijuo- 
kė gomuriniu juoku ir vėl atstūmė. Ir vėl Stivenas paklusniai atleido rankas. Neatitrauk- 
dama lūpų, ji viena ranka įsikibo jam į plaukus, kita lėtai braukė aukštyn nuo kelių. 
Bronvin aiškiai pajuto virpant jo kūną. Stivenas vilkėjo škotiškus drabužius, todėl buvo 
nuogas po sijonu ir pledu. Tą akimirką, kai ji palietė jautriausią vyro kūno dalį, jo akys 
plačiai atsivėrė, ir jis vienu mostu sviedė ją aukštielninką ir prispaudė prie grindų. 

— Ne! — ryžtingai atstūmė Bronvin. — Tu prašei tik vieno bučinio. — Bet alsa- 
vo taip sunkiai, tarsi ką tik nubėgusi visą mylią. 

Stivenas atitoko ne iš karto. Žvelgė į ją apsiblaususiomis akimis. 

Žmonos rankos įsirėmė vyrui į krūtinę: 

— Tu žadėjai, kad leis: man valgyti, jeigu pabučiuosiu tave. Man regis, įvyk- 
džiau pažadą. — Bronvin Žvelgė į jį visiškai rimtai. 

— Bronvin, — iškvėpė Stivenas tarsi paskutinę gyvenimo valandėlę. 

Bet ji tik linksmai nusišypsojo, stipriai atstūmė ir išsiropštė iš po vyro; paskui 
ramiai pridėjo: 

— Niekada nedrįsk sakyti, kad škotai nesilaiko žodžio. 

Stivenas sudejavo ir užsimerkė: 

— Tikriausiai pasenau dėl tavęs gal dvidešimtį metų. Aną rytą mane apgirdei; 
paskui kybojai ant uolos; ir dabar mėgini: pribaigti mane. Ko dar man tikėtis? Įkaitin- 
tos geležies ir kankinimų vandeniu? 

Bronvin nusijuokė ir padavė jam gražų gabalą keptos mėsos, 0 paskui ir pati 
palinko prie valgio. Jos lūpos paraudo nuo bučinio ir blizgėjo nuo riebalų. Baigusi 
doroti mėsą, Bronvin prisitraukė arčiau pyragą. 

— Kaip tu radai šią vietą? Kas atgabeno valgius? Kaip sužinojai apie uolą? 

Atėjo eilė juoktis Stivenui, tačiau jis tylėjo, nes vis dar niekaip neatsigavo po 
žmonos glamonių. Taip, Temas buvo absoliučiai teisus, kalbėdamas apie škotų drabu- 
žių paprastumą ir patogumą. 

— Duglasas viską papasakojo Temui, — pagaliau atsakė jis ir paniuro kažko 
nepatenkintas. — Reiks pasikalbėti su tavo žmonėmis, kad jie 1š karto ateitų pas mane. 
Viską sužinojau vos ne paskutinis. 

Bronvin burna ir rankos dorojo valgius, tačiau vis dėlto ji įsigudrino jam paaiškinti: 

— Tiesiog Duglasas yra paklusnus sūnus. 

— Sūnus? Ką čia sakai? 

Bronvin mirktelėjo: 

— Duglas — Temo sūnus. 

— Bet aš maniau, kad Temo sūnus žuvęs. 

Žmona paniekinamai pažvelgė į Stiveną: 

— Vyrai paprastai retai turi tik vieną sūnų. Mano tėvas, sakydavo, kad Temas 
nori surinkti savo klaną. Šiaip ar taip. jis turėjo ne mažiau kaip tuziną sūnų iki to 
laiko, kai jūs, anglai, nužudėte vieną iš jų. 

Stivenas pasiduodamas pakėlė rankas: 

— O kas jie? 

— Duglasas, Aleksas, Džarlas, Frensis — vyresnieji. Paskui eina berniukai, ku- 
riems dar anksti kariauti; be to, ir jaunoji žmona nepaliks jo be įpėdinio. — Stivenas 
šyptelėjo: pasirodo, reikia stebėti pačius paprasčiausius dalykus. — Tu neatsakei į ma- 
no klausimus, — tęsė Bronvin, nė akimirką nesiliaudama kramtyti. — Kodėl čia mane 
atgabenai? 

— Tikėjausi, kad 1!ga kelionė atšaldys mano aistrą, be to, nenorėjau, kad įsikiš- 
tų tavo kareiviai. — Žvilgtelėjo į žmoną tiriamu žvilgsniu, bet ji nekreipė nė menkiau- 
sio dėmesio. — Temas mėgino pažadinti mane ir nepajėgė. Morag pagirdė kažkokiom 
žolėm, kurios vos nepribaigė manęs. Dar gerai neatsigavęs, aš šokau į balną. ir mes 
nujojome prie uolų. Atsiradome kaip tik tuo metu, kai Aleksas buvo iškeltas aukštyn. — 
Stivenas padėjo savo duonos riekę ir atidžiai pažiūrėjo į žmoną. — Kodėl tu ten lin- 
dai? Kodėl tavo Žmonės leido tau šitaip? 

— Ar pagaliau negali sau įsikalt į galvą, kad aš esu Makaran? Tai aš čia viską 
leidžiu arba draudžiu. Mano žmonės tik vykdė mano įsakymą. 

Stivenas atsistojo ir nuėjęs įmetė keletą durpių briketų į ugnį. Angliškasis lavi- 
nimas neleido jam visa to suprasti. 

— Bet juk tu ne tokia stipri kaip vyriškiai. O ką, jeigu Aleksas būtų be sąmonės 
ir nebūtų tau padėjęs apvynioti save virve? Juk nepakeltum suaugusio vyriškio kūno. 

Bronvin, matydama, kad jis nori suprasti. ėmė aiškinti: 

— Na, gerai. Aš nusileidau pati, nes esu lengva. Terasa buvo siaurutė, ir aš su- 
pratau, jog ten galėsiu kur kas laisviau judėti negu vyriškis. Kai dėl Alekso, tai aš, be 
abejo, nebūčiau pakėlusi jo, bet galėjau aprišti jį virve, kad mano Žmonės ištemptų 
aukštyn. Jei būčiau turėjusi kitokį šansą, būčiau jo griebusis. Aš visuomet darau taip, 
kaip geriau mano klano žmonėms. 

— Velniai rautų! — šūktelėjo Stivenas ir vienu gaistu pastatė žmoną ant kojų. — 
Aš nesirengiu klausytis moters pamokslavimų! 

Bronvin nusijuokė iš tokio nuoširdaus reagavimo. 

— Ar tau neteko susitikti valdovų, kurie vietoj raumenų pasitelkia galvas ir, kas 
be ko. gana sėkmingai? 

Stivenas atkakliai spoksojo į žmoną. paskui priglaudė prie savęs ir įsikniaubė 
veidu į jos plaukus. 

— Aš buvau labai įniršęs, — sušnibždėjo jis. — Nedrįsau patikėti, kad tu ten, ir 
laisviau neatsikvėpiau, kol neįsitikinau, kad jau išgelbėta. 


286 Džudi Devero 


Bronvin tiriamai pažiūrėjo į vyrą: 

— Jeigu būčiau mirusi, Temas būtų tau atidavęs kai kurias mano žemes. 

— Po velnių tas žemes! — suriaumojo jis ir stipriai prispaudė prie savęs jos galvą. 
— Kai kada tu vis dėlto būni kvaila. Štai nubausiu tave už tai, kad mane įžeidei! — 
Bronvin stengėsi ištrūkti, bet vyras neleido. — Tikiuosi, mes truputį atidėsime puotą. — 
Jis pakėlė žmonos veidą ir godžiai pabučiavo į riebias po valgio lūpas. — Tu esi žemiška. 

Daugiau neištarė nė žodžio, o žmona apsivijo rankomis jo kaklą. Reikėjo tik 
akimirkos, kad Stiveną vėl apimtų geismas. Laikė žmonos veidą suspaudęs rankomis ir 
bučiavo kaip apkvaitęs. Jo geisme susiliejo viskas: neviltis, pyktis, visi tos-dienos įvy- 
kiai, baimė dėl jos, patirta ten, kalnuose. 

Stivenas paėmė Žmoną ant rankų ir nusinešė prie židinio. Nurengė lėtai, mėgau- 
damasis, atrišo juostą, bučiavo pilvą. Drabužis nuslydo nuo Bronvin klubų, ir Stivenas 
puolė bučiuoti jos šlaunis ir ilgas įdegusias kojas. 

— Eikš pas mane, — sušnibždėjo žmona. 

Bet dabar atėjo jo eilė pakamuoti Bronvin. Stivenas atstūmė ištiestas ir maldau- 
Jančias rankas ir ėmė sagstyti jos suknelės liemenį. Bučiavo kiekvieną apsinuoginantį 
odos lopinėlį ir su šypsena stebėjo, kaip lanksčiai ji glaustosi prie jo. Bronvin valdin- 
gai nubraukė vyro plaukus, tačiau jis tik nusijuokė. Paskui godžiai sučiaupė lūpomis 
jos krūtį. ir žmonos rankos atsileido. Stivenas dabar galėjo pasigėrėti ja ugnies at- 
švaistėse. Ji buvo nuostabi. 

Bronvin nesusigaudydama atsimerkė ir stengėsi suprasti, ką jis dabar galvoja. Ji 
matė, kaip vyras nusimetė savo drabužius ir atsigulė šalia, palietęs nuogu kūnu. Ji 
trūksmingai įkvėpė oro: 

— Stivenai... 

— Taip, — švelniai atsiliepė vyras, ir jų kūnai susiliejo. 

Nepaisydami, kad abiejų kūnai liepsnote liepsnojo, glamonėjosi juodu lėtai ir 
švelniai. Mėgavosi vienas kitu. Abipusis geismas didėjo kas sekundę. 

Netekę jėgų, susilieję švelniame bučinyje, jie bemat užmigo. 


Praėjus porai savaičių po to, kai Stivenas įspėjo, jog Makgregorai mėgins už- 
pulti Bronvin, prasidėjo nauji įvykiai. 

Tos dvi savaitės Stivenui neprapuolė veltui: jis daug ko išmoko iš Bronvin žmo- 
nių. Anas nesėkmingas žygis spyrė mokytis škotiškai kariauti. Dabar Stivenas jau ga- 
lėjo greitai bėgti, vartoti sunkų dviašmenį kardą. Kojos įdegė ir užsigrūdino, o kai 
pasirodė pirmasis šaltukas, jis jau nebešiurpo. 

Kai dėl Bronvin, tai ji kaip ir anksčiau akylai stebėjo savo vyrą, pasidarydama 
bejėge tiktai naktį. Stivenas per šį laiką taip pasikeitė, jog atrodė, kad praslinko visa 
amžinybė nuo tada, kai Bronvin priglaudė priešą prie savo širdies. Pirmasis ženklas, 
rodantis Lechlano Makgregoro sumanymą kariauti, buvo sudeginti trys piemenų na- 
meliai šiaurinėse valdose. 

— Ar kas nors nukentėjo? — paklausė Bronvin išgirdusi naujieną. 

Temas mostelėjo ranka į jaunuolį, stovintį tarp griuvėsių. Jis atsigręžė, ir ant jo 
skruosto visi išvydo kruviną “L" raidės formos žaizdelę. 

Bronvin su siaubu prispaudė rankas sau prie lūpų. 

— Makgregoras liepė perduoti, — tęsė Temas, — kad išpjaus visą mūsų klaną 
anksčiau negu pats nueis į kapą. Jis vos nenumirė nuo žaizdos, kurią tu jam padarei. 

Bronvin nusigręžė ir nužingsniavo šalin. Stivenas pasivijo ją: 

— Neverta jaudintis, kad tave mokau, bet tai tau buvo pamoka. Dabar mano 
priedermė — visa tai sutvarkyti. 

— Ką rengiesi daryti? 
— Susitikti su Makgregoru ir baigti tą kivirčą visiems laikams. 


— Susitikti su juo! — iškvėpė Bronvin. — Jis užmuš tave! Jis neapkenčia anglų 
labiau negu aš. 
— Manau, kad tai neįmanoma, — sarkastiškai tarė Stivenas, užšokdamas ant 


žirgo ir pasileisdamas šuoliais. 

Po valandos Krisas mintyse ėmė pritarti Bronvin. Tie du vyriškiai, kažkada |a- 
bai panašūs vienas į kitą, pasidarė visiškai skirtingi nuo tada, kai pateko į Škotiją. 
Krisas vaikščiojo apsirengęs angliškai: sunki aksomo liemenė, apsiūta kailiu, atlaso 
kelnės iki kelių, gražios vilnonės kojinės. Stivenas pasikeitė nuo kojų iki galvos, net 
jo oda patamsėjo. Ataugę plaukai raitėsi gražiomis garbanomis. Nuo kasdieninio bė- 
giojimo su škotais sustiprėjo kojų raumenys. 

— Ji savo gryną teisybę, — tarė Krisas. — Ar tik negalvoji pasibelsti į duris ir 
išsikviesti Makgregorą pašnekėti? Sprendžiant iš gandų apie jo piktadarybes, tau dar 
pasiseks, jeigu tave nudobs čia vietoje. 

— O tu siūlai sėdėti ir Žiūrėti, kaip pjauna ir degina mano žmones? 

Krisas pakėlė antakius: 

— Tavo žmones? Argi tu škotas? 

Stivenas šyptelėjo ir persibraukė ranka per plaukus: 

— Jie yra šaunūs Žmonės, ir aš džiaugčiausi susigiminiavęs su jais. Visas tas 
nesusipratimas įvyko dėl Bronvin karštumo. Manau, kad viskas susitvarkys. 

— Argi tu nežinai, kad tas priešiškumas tęsiasi ne vieną amžių? Vieni klanai 
grumiasi su kitais. Čia barbarų šalis! 

Stivenas nusišypsojo. Dar prieš keletą mėnesių ir jis taip šnekėjo. 

— Eime, ko nors išgersime. Vakar gavau laišką iš Gavino; jis nori, kad Kalė- 
doms parsivežčiau Bronvin. 

— O ji ar vyks? 

— Ji vyks, norės to ar ne, — nusijuokė Stivenas. — Na, o kaip tu? Ar josi su mumis? 

— Labai norėčiau. Man įkyrėjo ši šalta šalis. Nesuprantu, kaip tu gali vaikščioti 
būdamas iki pusės nuogas? 

— Patarčiau ir tau pamėginti, Krisai. Tokie drabužiai duoda daug laisvės. 

Krisas prunkštelėjo: 

— Laisvę nušalti brangiausią daiktą? Nemanau, kad pasinaudosiu tavo patari- 
mu. Geriau sakyk, kur galima pamedžioti. Pasii1msiu keletą mūsų vyrų ir dumsime me- 
džioti elnių. 

— Tiktai tuomet, jeigu žadi paimti žmonių ir iš klano. 

Krisas paniekinamai nusišaipė: ar tik tie škotai nėra pažeminimo ženklas? Rūs- 
tus Stiveno žvilgsnis sutramdė Krisą. 

— Gerai, padarysiu, kaip tu nori. Jeigu mes pakliūsime į pasalą, be abejo, bus 
geriau, kad šitie plikakojai eis su mumis. — Jaunuolis nusišypsojo ir paplekšnojo Sti- 
venui per petį. — Pasimatysime rytoj prie elnienos kepsnio. 


Daugiau niekada Stivenas nebematė gyvo Kriso. 

Žiemos saulė jau leidosi už horizonto, kai pro vartus įjojo ketvertas Bronvin 
žmonių su suplėšytais ir kruvinais drabužiais. Vienam iš jų per skruostą dryko plėšta 
baisi žaizda. 

Stivenas tuo metu klausėsi Temo instruktavimo apie dviašmenio kirvuko varto- 
jimą. Bronvin stovėjo netoli ir klausėsi dėdės žodžių. 

Temas pirmasis pastebėjo atjojančiuosius. Metęs kirvį, jis puolė prie vyriškių. 
Stivenas ir Bronvin nubėgo iš paskos. 

— Kas atsitiko, Frensi? — paklausė Temas, tempdamas jaunuolį iš balno. 

— Makgregoras. Atakavo mus. 

Stivenas jau sėdėjo ant žirgo. Jaunuolis pažvelgė į jį: 

— Dvi mylios už ežero, prie Rytų kelio. 

Stivenas linktelėjo. Bronvin ir Temas irgi nušuoliavo įkandin. 

Krisas gulėjo ant šaltos škotų žemės besileidžiančios saulės spinduliuose, žai- 
džiančiuose jo šarvuose. Stivenas nušoko nuo žirgo ir atsiklaupė prie bičiulio kūno. 
Atsargiai atvožė šalmo antveidį. Ir net nepakėlė galvos, kai už pečių išgirdo vieno iš 
Kriso karių balsą: 

— Ponas norėjo parodyti škotams, kaip kariauja anglai. Jis užsidėjo šarvus ir 
rengėsi susiremti su Makgregoru akis į akį. — Stivenas sielvartingai žvelgė į nejudantį 
Kriso kūną. Jis žinojo, kad kaip tik sunkūs šarvai ir pražudė Krisą, padarė jį nejudrų 
lyg stulpą. Makgregoro vyrai lengvi ir greiti, o šarvai neapsaugo visų kūno vietų. Net- 
gi plieniniai šarvai turėjo plyšių ir ištrupų. — Jie mėgino jį išgelbėti... 

Tiktai dabar Stivenas išvydo netoliese gulinčius tris škotus. Jų liekni jauni kū- 
nai buvo subadyti ir kruvini. 

Pyktis užvirė Stiveno širdyje. Jo bičiulis! Jo draugas nužudytas! Atsistojo, grie- 
bė Bronvin už pečių ir atsuko ją į užmuštųjų pusę: 

— Pažiūrėk, ką pridarei dėl savo kvailumo! Atidžiai pasižiūrėk! Ar pažįsti šiuos 
vyriškius? 

— Taip, — vos girdimai sušnibždėjo ji ir nuleido akis. 

Stivenas griebė žmoną už plaukų ir atlošė galvą. 

— Ar nesivaidena tau jų balsai? Jų juokas? Ar turi jie artimųjų? — Pasuko jos 
galvą į Krisą. — Krisas augo kartu su manimi. Mudu buvome kaip broliai. 

— Palik mane! — pagauta nevilties, riktelėjo ji. 

Stivenas paleido: 

— Tu apgirdei mane, pasiuntei savo Žmones į nesėkmingą antpuolį, sukėlei Mak- 
gregoro priešiškumą. Visa tai kvaila ir vaikiška! Ir dabar visi mes mokame už tavo 
kvailumą! Argi ne? 

Bronvin vis dar stengėsi išdidžiai laikyti galvą. Nenorėjo dar tikėti vyro tiesa. 

Duglasas, pasiruošęs mūšiui, prijojo prie jų iš užpakalio. 

— Mes privalome atkeršyti, — garsiai tarė jis. — Jokime tuoj pat kautis su Mak- 
gregoru. 

— Taip! — suriko tr Bronvin. — Mes turime atkeršyti! 

Stivenas žengė žingsnį, jo kumštis smogė Duglasui į veidą. Jaunuolis nuvirto 
nuo žirgo, o Stivenas griebė jo durklą: 

— Klausykitės manęs ir klausykitės atidžiai, — tyliai ir įtaigiai prabilo Montgome- 
ris, kreipdamasis į visus dalyvaujančius. — Šiam karui reikia padaryti galą, bet ne dar 
kartą praliejant kraują. Tai beprasmis priešiškumas, ir jūs, praliedami kraują, negrąžinsite 
prarastųjų vyriškių. Dar keletas mirčių neduos jokios ramybės, neužgydys žaizdų! 2 

— Tu bailys, — tarė Duglasas trindamasis žandą. 

Anksčiau negu Stivenas ką nors atsakė, Temas su peiliu rankoje atsistojo už sūnaus: 

— Gali nesutikti su juo, bet nevadink šito vyro bailiu, — tarė jis dusliu ir žemu 
balsu. Duglasas susidūrė su juo Žžvilgsniais, linktelėjo ir atsigręžė į Stiveną: 

— Mes eisime paskui tave. 

— Eisite paskui jį? — suriko Bronvin. — Tai aš Makaran! Jūs pamiršote, kad jis 
anglas! 

Temas atsakė už visus: 


— Mes nepamiršime to, ką neseniai regėjome, — ramiai tarė. 
Bronvin tylėjo. Ji žvelgė į Žmonių veidus ir matė, kad jos vyriškiai pasikeitė. Jie 
kaltina ją už Žuvusiuosius? Bronvin nuėjo į šalį jausdamasi pralaimėjusi. “Ne", — tik 


tiek ir galėjo ištarti; nuleidusi galvą nuskubėjo prie žirgo. 

Moteris nežinojo, kiek mylių nušuoliavo ir kur lėkė. Ašaros sustingo jos akyse. 
Prisiminė, kad pro šalį prašmėžavo daug kalvų ir ežerų. Net nepastebėjo, kad paliko 
savo valdas. 

— Bronvin! — pašaukė kažkas 1š užpakalio. 

Bet moteris tik paragino pentinais žirgą, bėgdama nuo pažįstamo balso. Tik kai 
žmogus ėmė šuoliuoti greta, Bronvin suprato, kad joja brolis. 

— Deivis, — sušnibždėjo moteris ir ūmai sustabdė žirgą. 

Deivis nusišypsojo. Jis buvo aukštas kaip ir ji, juodais kaip tėvo plaukais, bet 
akys blizgėjo rudos — kaip motinos. Jaunuolis buvo liesas, akyse žiburiavo slapta ug- 
nelė, kurios Bronvin neprisiminė. 

— Tu verkei?7 — paklausė Deivis. — Dėl Žmonių, kuriuos nukovė Makgregoras? 

— Tu viską žinai? — paklausė Bronvin šluostydamasi ašaras. 

— Nepaisant tėvo žodžių, Makaranai buvo ir yra mano klanas, — atsakė jis. 
Akimirką jaunuolio akys pasidarė šaltos ir rūsčios, bet paskui sušvelnėjo. — Mudu 
nesimatėme visą amžinybę. Leisk pailsėti žirgui, o mes pasikalbėkime. — Bronvin 
staiga pagalvojo apie brolį kaip apie seną bičiulį ir išstūmė iš atminties tą naktį, kai 
tėvas ją paskyrė klano vade. 

Taip, tuomet niekas to nesitikėjo, o Deiviui tėvo nutarimas buvo itin skaudus. 
Juk susirinko visas klanas, visi tikėjosi, kad Džemis Makaranas paskirs sūnų klano 
vyresniuoju, taigi — vadu. Džemis Makaranas garsėjo kaip garbingas Žmogus, mylėjo 
savo vaikus. Jis ir papasakojo garbingai visam klanui apie savo palikuonis. Pasakė, 
kad Deivis pernelyg mėgsta kariauti, todėl daugiausia rūpinasi, su kuo susikibti, o ne 
savo žmonėmis. Taip pat pasakė, kad Bronvin labai jau karšta, todėl pirmiausia pada- 
ro, 0 po to tik pagalvoja. Abu — sūnus ir duktė — pasijuto skaudžiai užgauti atvirų 
tėvo žodžių. Džemis vis dar kalbėjo; pasakė, kad Bronvin būtų galima kontroliuoti, 
jeigu ji ištekėtų už santūraus vyro, tokio kaip Ajenas, Reimsas arba Enisas. Tačiau net 
ir po šių žodžių niekas nesusigaudė, ko gi nori Džemis. O kai vadas paskelbė savo 
įpėdine dukterį, pataręs jai ištekėti už kurio nors iš išvardintų jaunuolių, salė nutilo. 
Paskui vienas po kito žmonės pašoko ir ėmė sveikinti Bronvin. Deivis tylėjo tik keletą 
minučių. Kai galutinai suvokė, kad tai — jo svajonių galas, pakilo, pavadino tėvą išda- 
viku ir pareiškė, kad daugiau jam ne sūnus. Pakvietė su savimi keliauti vienminčius ir 
visam laikui palikti klaną. Tą naktį dvidešimt jaunų vyrukų paliko Makaranų klaną. 

Nuo to laiko Bronvin nebematė brolio. Atsitiko daugybė įvykių: buvo nukauta 
daug žmonių, žuvo ir tėvas, ji ištekėjo už anglo. Ir visa tai, kas tuomet įžeidė Deivį, 
dabar atrodė neverta net nago juodymo. 

Bronvin nušoko nuo žirgo ir puolė broliui ant kaklo. 

— O, Deivi, viskas vėl atsisuko prieš mane, — pravirko ji. 

— Dėl to kaltas tasai anglas? 

Ji linktelėjo: 

— Jis nuteikė visus prieš mane. Mano žmonės žiūri į mane kaip į svetimą. Ma- 
čiau iš jų akių: jie tiki juo, 0 ne manimi. 

— Jis nuteikė žmones prie vadę?! — Deivis įsiuto. — Bet kaip jie gali būti tokie 
akli?! Teisingai, jis puikus aktorius, jeigu po mūsų tėvo mirties sugebėjo nuslėpti savo 

baimę nuo škotų! Kaip galėjo Žmonės pamiršti, kad tėvą nužudė anglai? O Temas? Ar 
1r jis pamiršo, kaip mirė jo sūnus Ajenas? 

— Nežinau, — prašneko Bronvin, sėsdama ant nuvirtusio medžio. — Man regis, 
jie pasitiki tik juo. Jis rengiasi kaip škotas. Treniruojasi su mano žmonėmis. Net poil- 
siauja su paprastais valstiečiais. Daug sykių mačiau, kaip jis ramiai su jais šnekučiuo- 
jasi, krečia juokus. Žmonės jį myli. 

— Sakyk, o ką jis padarė, kad nusipelnė tokio pasitikėjimo? Turiu galvoje ne 
pabučiuotus jų vaikus, juk supranti. 

Moteris suspaudė delnais sau smilkinius. Bet prieš akis jai vis stovėjo Žuvusiųjų 
veidai. Nejaugi ji iš tikrųjų buvo jų Žūties priežastis? 

— Paprasčiausiai jis niekada nesukėlė jų nepasitikėjimo, — pagaliau atsakė Bronvin. 

Deivis šyptelėjo: 

— Tai juk jo tikslas. Jis turi būti atsargus, įsitrinti į klaną, o jau kitą dieną čia 
priplūs anglų. 

— Anglų? Dieve mano, ką tu sakai? 


— Argi tu nesusiprotėjai? — Deivis kalbėjo ramiai ir kantriai. — Sakyk, ar jis 
rengiasi grįžti į Angliją? 
— Taip, — nustebusi tarė Bronvin. — Manau, mes josime į Angliją po kelių 


savaičių. 

— Kaip tik tada jis ir atves anglus čia, į mūsų žemes. Išmokys juos kovoti ško- 
tiškai kaip dabar pats mokosi, ir tuomet mes nebeturėsime kur galvos priglausti. 

— Ne! — atsistodama ji šūktelėjo. — Neturi teisės šitaip apie jį kalbėti, Deivi! 
Jis ne toks! Jis yra geras ir rūpinasi mūsų žmonėmis. 

Brolis sviedė į ją paniekinamą žvilgsnį: 

— Girdėjau, kaip tu dejuoji su juo lovoje. Tu paprasčiausiai bijai jį prarasti. Esi 
pasirengusi dėl anglo meilės paaukoti klaną. 

— Netiesa! Man klano interesai aukščiau visko! — įniršo Bronvin. — Aš pamir- 
šau, kad mudu esame susikivirčiję. Man laikas joti. 

— Palauk, — ramiai tarė Deivis, padėdamas ranką jai ant peties. — Atleisk, kad 
nuvyliau tave. Pasėdėk dar su manimi. Ilgiuosi tavęs. Papasakok man, kaip laikosi 
Leirenstonas? Tą plyšį stoge jau užtaisė? Kiek dabar sūnų susilaukė Temas? 

Bronvin nusišypsojo ir atsisėdo šalia brolio. Juodu kalbėjosi tik keletą minučių, 
nes pradėjo temti. Kalbėjosi apie kasdieniškiausius dalykus. Bronvin sužinojo, kad 
Deivis gyvena kažkur kalnuose, tačiau jokių smulkmenų nedėstė, 0 ji pernelyg gerbė 
svetimas paslaptis, kad pultų klausinėti. 

— Ar tau patinka būti vade? — paklausė Deivis bičiuliškai. — Ar vyriškiai klauso 
tavęs? 

Moteris nusišypsojo:. 

— Žinoma. Visi elgiasi su manimi labai pagarbiai. 

— Bet kaip tyčia jie šiandien pareiškė gerbiantys tavo vyrą. 

— Geriau nepradėkime iš pradžių. 

— Gėda, kad žemes, kurias anksčiau valdė Makaranai, dabar savo rankose laiko 
kažkoks anglas. Tu galėtum turėti autoritetą, bet ne dabar, kai žengi įkandin savojo vyro. 

— Nesuprantu tavęs... 

— Paprasčiausiai vienas sau svarstau. O ką, jeigu Stivenas — šnipas, pasiųstas 
karaliaus Henriko? Kol tavo žmonės juo tiki, jis gali padaryti Škotijai kolosalią žalą. 
Žinoma, kai įsitikinsi, kad kalbu teisybę, tai pasistengsi vėl paimti valdžią į savo rankas, 
bet tuo metu tavo žmonės bus taip atpratę nuo tavo žodžio ir veiksmų, kad jau nebesu- 

sidorosi su jais. — Bronvin neturėjo ką atsakyti. Ji stengėsi prisiminti visus atvejus, kai 
klanas pakluso tik Stivenui, bet, kita vertus, jiems grįžus iš Anglijos žmonės visiškai 
klausė jos, Bronvin. — Blogai, kad tu neradai laiko pabūti viena su savo žmonėmis, — 
tęsė Deivis. — Jeigu greta nesmaksotų tas anglas, jie juk savo akimis pamatytų, kad tau 
pakanka proto vadovauti. Montgomerio išdavystės atveju galėtum išgelbėti klaną. 

Bronvin nenorėjo nieko svarstyti; galvoje sukosi vienintelė mintis: ji kalta dėl 
žmonių žūties. Dėl jos pasipūtimo , dėl jos kvailumo žuvo ketvertas vyriškių, ir ją 
apkaltindamas Stivenas buvo teisus. Vadinasi, ir jos žmonės neklysta, kad jo klauso. O 
ką, jeigu Stivenas yra šnipas? Ką, jeigu jis žmonių pasitikėjimą naudoja savo tiks- 
lams? Per šimtmečius nesutarė ir kovojo škotai ir anglai. Tik riausiai būta priežasčių, 
kodėl škotai anglų nekenčia. Bet ir Stiveno gyvenime, kiek ji, Bronvin, žino, įvyko ne 
viena tragedija, kuri turėtų jį versti neapkęsti škotų. Galimas daiktas, Deivis sako tei- 
sybę, ir Stivenas nori visus pražudyti. 

Bronvin, pagauta nevilties, vėl suspaudė rankomis smilkinius. 

— Negaliu nieko nuspręsti. Nežinau, kas jis ir ar galiu juo tikėti. 

— Bronvin, — tarė Deivis, imdamas seserį už rankos, — gali manimi netikėti, bet 
aš noriu savo klanui tik gera. Aš turėjau laiko viską apgalvoti. Supratau: tu, tiktai tu turi 
būti vadė, o ne aš. — Moteris norėjo kažką sakyti, bet jaunuolis pridėjo pirštą jai prie 
lūpų. — Leisk man viską pasakyti. Noriu tau padėti. Noriu įsitikinti, kad jis ne šnipas. 

— Kaip tu tai padarysi? 

— Aš sugausiu jį. Bet nenužudysiu. O kol jo nebus, tu galėsi atgauti savo auto- 
ritetą klane. 

— Padaryk! — Bronvin atsistojo. Net tamsoje matėsi, kaip dega jos akys. 

— Prisiekiu, kad jam nenukris nė plaukas. Žinoma, padarytume didžiausią kvai- 
lystę: karalius Henrikas pradėtų karą prieš Makaranų klaną. Visa, ko aš noriu, — kad 
tu gautum laiko įrodyti klanui, jos esi vadė. 

UŪmai Bronvin susimąstė ir atsitraukė nuo brolio: 

— O tu ką tuomet laimėtum? 

— Noriu sugrįžti, — sunkiai ištarė Deivis. — Jeigu padarysiu gerą darbą klanui, 
tai galėsiu grįžti su pagarba. Mes badaujame, Bronvin. Mes — ne valstiečiai, todėl ir 
neturime kuo maitintis. 

— Privalai Žinoti, kad jus visuomet priims klanas, — tarė ji. 

Deivis suirzęs pašoko:. 

— Kad vis: sakytų, jog grįžau su paspausta uodega? Na ne! — Vėl atsisėdo ir 
stengėsi susivaldyti. — Mes turime grįžti triumfuodami. Mes atjosime į Leirenstoną su 
tavuoju anglu, ir visi, pradedant karaliumi Henriku, bus mums dėkingi. 

— Ne... pagalvojau... tai neįmanoma. Stivenas... 

— Gerai pagalvok. Tai grąžins tau valdžią, tu vėl valdysi savo žmones. O aš 
gausiu galimybę grįžti su pagarba. O gal... tu rūpiniesi daugiau anglu negu savo bro- 
liu? — šyptelėjo jaunuolis. 

— Žinoma, ne! Bet jeigu jam kas nors atsitiks... 

— Tu įžeidinėji mane! Manai, neturiu galvos? Jeigu jam kas nors atsitiks, pagal- 
vok, ką padarys su mumis karalius Henrikas! Prašau, Bronvin, pamąstyk dėl mano pla- 
no! Tai geriausia išeitis klanui. Neapvilk savo žmonių. Nesulauk tos akimirkos, kai 
tavo klanas bus priverstas mūšio lauke rinktis arba Angliją, arba Škotiją. Neleisk jiems 
pamiršti, kad jie škotai. Nesuskaldyk jų. 

— Deivi, man laikas joti. 

— Taip, tau laikas. Pagalvok. Po trijų dienų susitikime prie uolos, kur nukrito 
Aleksas. 

Bronvin pažvelgė į brolį nustebusi, kad jis viską žino. 

— Aš beveik viską žinau apie savo klaną, — tarė jaunuolis šokdamas į balną. 

Bronvin žvelgė įkandin jo, kol neišnyko tamsoje. Ji bijojo grįžti į Leirenstoną, 
bijojo pažvelgti į žuvusiųjų veidus, gąsčiojosi Stiveno pykčio. Bet Makaran negali bū- 
ti bailė. Moteris ištiesė pečius ir pasuko žirgą namo. 


Devintas skyrius 


Bronvin lėtai vaikščiojo po kiemą. Turėjo tris dienas apsispręsti. Po tų keturių 
vyriškių mirties juto, kad Žmonės pamažu nusigręžia nuo jos. Valdžią ima Stivenas. 
Deivio žodžiai ją persekiojo ir nedavė ramybės. Tai natūralu, galvojo ji, kad jie pasi- 
rinko vyriškį. Po vyresniojo Makarano mirties praėjo tik keletas mėnesių. Bet Bronvin 
apskritai nepasitikėjo anglais. Ji tai žinojo, kokie ciniški, melagingi, godūs jie yra. 
Argi jai pačiai neteko tuo įsitikinti, kai buvo belaisve sero Tomo Kričtono pilyje? 

Kai dėl Stiveno, tai jis itin pasikeitė. Bičiulio mirtis labai paveikė jį. Stivenas 
beveik visą laiką tylėdavo, ir Bronvin dažnai sugaudavo jo žvilgsnį, įsmeigtą į tolį. Tuoj 
po Kriso mirties Stivenas įsakė pradėti rengtis kelionei į Angliją. Norėjo giminėms nu- 
vežti draugo kūną. Naktimis Stivenas ir Bronvin gulėjo šalia, neliesdami vienas kito, 
nesikalbėdami. Bronvin galvojo apie savo žuvusius pavaldinius. Prisimindavo, kaip to- 
kiais atvejais elgdavosi jos tėvas, kai jo klaida kainuodavo Žmonėms gyvybes. Skausmo 
gumulas gniaužė gerklę. Bet vadas neturi verkti. Vadas neturi bijoti vienatvės. 

Be kaltės jausmo, moterį dar kamavo ir brolio prašymas. Ji žinojo, koks jis išdi- 
dus, kaip jam sunku ko nors prašyti. Bet kaip ji gali atiduoti jam Stiveną? 

Pagauta nevilties, Bronvin užsikimšo ausis. Ji troško visiems būti gera, su visais 
teisingai elgtis, tačiau buvo vieniša ir tokia bejėgė. Kaip žinoti, kas bus teisus? 

Tylėdama pasibalnojo žirgą ir išjojo pro vartus susitikti su Deiviu. Jis jau laukė, 
karštu ir atkakliu žvilgsniu tyrinėjo seserį. Kai Bronvin nuleido akis, stengdamasi ras- 
ti tinkamų žodžių išreikšti savo mintims, jaunuolis suvokė jos sprendimą. 

— Taigi tu savo meilužį labiau vertini negu klaną. 

— Juk žinai, kad kalbi neteisybę. — Jos akys smigo į brolį tiesiai ir atvirai. 

Deivis šyptelėjo: 

— Vadinasi, netiki manimi. Aš vyliausi, kad duosi man šansą visiems įrodyti, 
kad išaugau iš to baisaus vaikėzo, kuris stojo prieš savo tėvą. 

— Su didžiausiu džiaugsmu, Deivi, — tyliai prašneko moteris. — Tačiau noriu 
elgtis teisingai. 

— Nė velnio tu nenori! — pasiuto Deivis. — Rūpiniesi tik savo gerove. Tu bijai, 
kad grįšiu į klaną. Bijai, kad tavo žmonės eis paskui mane, nes aš — tikrasis Makara- 
nas. — Jaunuolis nuėjo prie savojo žirgo. 

— Deivi, prašau nepykti, nenoriu, kad išsiskirtume susipykę. Grįžk namo nors 
trumpam. 

— Kad galėčiau nuolankiai žiūrėti, kaip mano sesuo užima mano teisėtą vado 
vietą? — iškošė jis. — Žemai lenkiuosi. Geriau būsiu karaliumi savo vargingoje kara- 
lystėje negu tarnas svetimoje. — Jis šoko į balną ir nudūmė. 

Bronvin nežinojo, kiek laiko stovėjo visiškai nusiminusi ir žiūrėdama į žemę, 
jausdamasi visiškai bejėgė, kol neišgirdo Stiveno balso: 

— Kas jis? 

Bronvin nenustebo išvydusi čia vyrą. Pastaruoju metu Stivenas taip dažnai su- 
kiodavosi: netoli jos, jog ji priprato prie jo buvimo. 

— Mano brolis. 

— Deivis? — Stivenas susidomėjęs pažiūrėjo įkandin tolstančios figūros. Žmo- 
na nieko neatsakė. — Ar pasakei jam, kad Leirenstono vartai jam visada atviri? 

— Man nereikia patarimų, ką sakyti savo broliui. — Bronvin nusisuko slėpdama 
ištryškusias ašaras. 

Stivenas paėmė Žmoną už rankos: 

— Atleisk: Nepagalvojau, kad mano žodžiai nuskambės kaip nurodymas. — Ji 
ištraukė ranką, bet Stivenas priglaudė moterį prie savęs. — Negerai elgiausi su tavimi, 
kai žuvo Krisas. Bet mane pagavo neviltis. Atleisk. 

Žmona prisiglaudė prie jo krūtinės. 

— Ne! Tu elgeisi teisingai! Pražudžiau savo Žmones ir tavo bičiulį. — Moteris 
norėjo be galo ilgai šitaip stovėti; pastarosiomis dienomis labai jo pasiilgo. 

Stivenas priglaudė žmoną prie krūtinės ir pajuto jos kūną. Jos pečiai buvo siauri 
ir gležni. 

— Pernelyg didelę atsakomybę užsikrovei sau ant pečių. — Pakėlė jos veidą. — 
Pažvelk man į akis. Tiki manimi ar ne, bet mudu nuo dabar einame kartu, ir aš dalijuosi 
atsakomybę už tas mirtis. 

— Bet kalta esu tik aš, — nusiminusi sumurmėjo Žmona. 

Stivenas privertė ją nutilti: 

— Esi labai jauna, dar neturi nė dvidešimties, o imiesi atsakyti už šimtus Žmonių; 
netgi rengiesi juos ginti nuo manęs, šnipo. — Jis nusijuokė iš jos veido išraiškos. — Jau 
pradedu tave suprasti. Net dabar galvoji, jog visa tai tyčia sakau. Tu sau spėlioji, jog 
aš rengiu kažkokią išdavystę ir slopinu tavo budrumą meiliais žodeliais. 

Moteris pasitraukė nuo jo: 

— Leisk man eiti! — Vyro žodžiai buvo tokie tikslūs, jog ji net persigando. 

— Ką, labai panašu į teisybę? — nusijuokė Stivenas. — Tu, žinoma, norėtum, 
kad aš likčiau svetimšaliu. Svetimšaliu, kurį galima mylėti, bet galima ir neapkęsti! 
Tačiau nesirengiu ilgam tavęs palikti: taip 11gam, kad spėtum pamiršti, jog pirmiausia 
esu vyras, 0 jau paskui — anglas. 

— Šneki kažkokius niekus... Turiu grįžti į Leirenstoną. 

Stivenas neatkreipė dėmesio į pastaruosius žmonos žodžius ir tiktai prisitraukė 
ją prie savęs: 

— Rytoj išvykstu į Angliją. Galbūt sutiktum ir tu joti su manimi? Gal norėtum 
susipažinti su mano šeima? 

Bronvin atidžiai pažvelgė į vyrą. 


— Aš dar nenusprendžiau. — Bet tuoj pat prisiminė savo viešnagę sero Tomo 
Kričtono pilyje, ir jos akys plykstelėjo: — Nemėgstu anglų. 
— Bet tu tiesiog nepažįsti jų! — atkirto Stivenas. — Mater tik bjaurius tipus. 


Man buvo gėda dėl savo tautos, kai sužinojau, kaip su tavimi elgtas1 pas serą Tomą. 
Kai susipažinsi su mano broliene Džudit, galimas daiktas, atleisi anglams. 

— Kaip... ji atrodo? — smalsiai paklausė Bronvin. 

— Ji puiki. Be to, gera ir protinga. Ji mintinai žino visas Gavino valdas. Kara-. 
lius Henrikas buvo labai ja susižavėjęs ir ne sykį tarėsi įvairiais reikalais. 

Bronvin sunkiai atsiduso: 

— Smagu. Aš irgi norėčiau, kad mano tėvas turėtų dukterį, vertesnę vadės vardo. 

Stivenas nusijuokė: 

— Kaip moteris tu visiškai puiki savo tėvo įpėdinė. 

— Kaip moteris? Turi galvoje, kad moteris nesugeba vadovauti klanui? 

Vyras gūžtelėjo pečiais: 

— Šiaip ar taip, bent tokia jauna ir graži, be to, tokia nepatyrusi! 

— Nepatyrusi?! Bet juk mokiausi visą savo gyvenimą! Skaitau ir skaičiuoju ge- 
riau už tave! 

Stivenas ėmė kvatotis: 


— Matyt, valdyti žmones sunkiau negu dauginti ir dalyti. — Meiliai pažiūrėjo į 
ją. — Esi tokia graži. — Ir pasilenkė norėdamas pabučiuoti. 
— Palik ramybėje! Esi nepakenčiamas, siauraprotis, nevykėlis... — Moteris nu- 


tilo užburta jo glamonių. 

— ... Atidžiai tavęs klausausi, — sušnibždėjo jis, švelniai ją bučiuodamas. —... 
Nevykėlis ir... 

— ... Man vis tiek, — užbaigė ji tarsi nesava. Pamėgino atsitraukti, bet Stivenas 
jau palietė lūpomis jos kaklą. 

Nepaisant vietovės tolumo ir nuošalumo kalnuose, juodu buvo ne vieni. Ant uo- 
los viršuje stovėjo Deividas Makaranas ir žiūrėjo į juos. “Paleistuvė!" — įsiutęs su- 
šnibždėjo. Ji priešpriešino aistrą tikrojo brolio poreikiams ir planams, be to, tėvas ją 
laikė vertesne būti vade! 

Deivis pakratė kumštį neapkenčiamos poros link. Jis dar parodys jiems! Įrodys visai 
Škotijai, kas yra garbingiausias ir galingiausias vadas, būsimasis Makaranų klano vadas! 

Atrišo žirgą ir greitai nušuoliavo į savo slaptąją buveinę kalnuose. 


Saulė vos pakilo, o Stiveno gurguolė jau leidosi įkalne į lygumą; ją lydėjo įdegę 
anglų kareiviai. dabar sunkokai atskiriami nuo Bronvin škotų. Vežimuose gabenosi an- 
gliškus drabužius, kurių prireiks grįžus į Angliją. Škotai gerokai abejojo, ar sugebės 
patogiai jaustis su neįprastais rūbais. Visi susimąstę tylėjo. 

Bronvin buvo paskendusi savo mintyse. Prieš išvykdama ji papasakojo Morag 
apie Deivido planus, o senė ilgai ją mokė: “Netikėk juo! — badė ji Bronvin kaulėtu 
pirštu. — Jis įsigeis atgauti Leirenstoną ir nesustos nė prieš nieką". Bronvin tada gynė 
brolį, bet dabar vėl prisiminė aną pokalbį. Daugybę kartų ji šįryt dairėsi aplinkui. 

— Tu nerviniesi?7 — paklausė vyras. — Nusiramink. Manau, pamilsi mano arti- 
muosius. 

Moteris ne iš karto suprato, ką jis sako. Pakėlė galvą ir paragino pirmyn žirgą. 

Prieš pakylant saulei pro kairiąją Bronvin ausį prazvimbė strėlė. Tuo metu ji jau 
buvo ką tik nusiraminusi ir palikusi sunkias mintis, todėl ne iš sykio suvokė, kas vyksta. 

— Ginkitės' — suriko Stivenas; po akimirkos jo kareiviai susispietė į ratą ir 
paruošė ginklus. Bronvin žmonės išsisklaidė už medžių. 

Bronvin sustingo balne, žiūrėdama, kaip vienas po kito krenta jos kariai. 

-— Bronvin! — suriko Stivenas. — Nedelsdama jok! 

Ji instinktyviai pakluso. Strėlės zvimbė aplinkui. Viena pataikė į šlaunį, netru- 
kus sužvengė sužeistas žirgas. Bronvin pagaliau suprato, kas ją nustebino: visos strė- 
lės skirtos jai, Bronvin. Ji išvydo medyje vieną 1š šaulių: tai buvo kartu su Deividu 
palikęs klaną jaunuolis. Brolis mėgina ją nužudyti! 

Bronvin prigulė balne ir paragino žirgą. Užpakalyje aiškiai girdėjo kanopų dun- 
desį. Stivenas šuoliavo priekyje ir vedė ją iš mirtino apšaudymo lauko. Dabar nebebu- 
vo ko abejoti — pasitikėti Stivenu ar ne. 

Moteris riktelėjo, kai bemaž nulėkė nuo klumpančio žirgo. Prieš griūvant nelai- 
mingajam gyvuliui Stivenas apsuko pusratį, griebė ją už liemens ir persitempė ant sa- 
vojo žirgo. Ji vargais negalais atsisėdo ir kuo žemiau prisilenkė. 

Juodu šuoliavo dviese nepažįstama ir rūsčia vietove. Bronvin jautė, kaip pradė- 
jo ilsti Stiveno eržilas. Netikėtai vyras susverdėjo ir beveik užgulė ją. Bronvin neturė- 
jo laiko galvoti; ji pasuko žirgą į mišką, kad nusodintų ten vyrą. Sustabdė žirgą ir 
anksčiau negu spėjo nušokti išvydo, kaip bejausmis Stiveno kūnas krenta žemyn. Mo- 
teris nušoko ant žemės ir suriko: Stiveno visa nugara kraujavo. Laiko nebebuvo: iš 
paskos garsėjo persekiotojų žirgų trypimas. Visa žemė buvo nuklota lapų, ir tuomet jai 
į galvą šovė beviltiška idėja. 

Bronvin pavedė žirgą į šalį, išsitraukė smeigtuką ir įsmeigė jam į nugarą. Žirgas 
ilgais šuoliais nudundėjo tolyn. Moteris greitai grįžo prie Stiveno, suklupo ant kelių ir 
ėmė apkasti jį lapais. Apkasusi vyrą, atsigulė šalia ir pati apsikrovė lapais. 

Po valandėlės juos apsupo įsiutusių ir pavargusių Žmonių minia. Bronvin stip- 
riai suspaudė pirštais Stiveno gerklę, kad jis neišleistų nė garso. 

— Prakeikimas! 

Moteris užgniaužė kvapą: tai buvo Deivio balsas. Pažintų jį visur... 

— Ji visada turėjo daug gyvastingumo! Norėčiau galų gale ją sudoroti. Ir dar tas 
anglas! Įrodysiu karaliui Henrikui, kad Škotiją turi valdyti škotai. 

— Čia matau kanopų pėdsakus! — kažkas riktelėjo. 

— Jojame! — įsakė Deivis. — Ji toli nenujos. | 

Praėjo gana daug laiko, kol Bronvin išdrįso sujudėti. Buvo itin sukrėsta to. ką 
išvydo. Kai jau galėjo blaiviai protauti, pasidarė atsargi. Reikia įsitikinti, ar kur nors 
netoli nėrą brolio žmonių. Moteris vis dar vylėsi, kad jos kareiviai ieško jos, bet kai 
prabėjo valanda ir niekas nepasirodė, toji viltis dingo. 

Tik kai sutemo, Stivenas sudejavo ir sukrutėjo. 

— Tyliau! — sušnibždėjo jam žmona. Jai nutirpo ranka — vyro kūnas ją slėgė 
ilgiau negu valandą. 

Įtemptai klausydamasi garsų, Bronvin išsklaidė lapus. Jos akys puikiai matė tam- 
soje, o tylus čiurlenimas aiškiai rodė esant šaltinį. Moteris nuslinko prie šaltinio, atsi- 
plėšė nuo apatinio sijono didelį gabalą medžiagos ir sušlapino. Pasilenkusi prie Stive- 
no, sudrėkino jo lūpas ir apiplovė žaizdą pakaušyje. Žaizda nebuvo gili, bet pavojinga. 
Galbūt kliudytos smegenys. 

Vyras atsimerkė ir pažvelgė į ją. Mėnulio šviesa spindėjo jo akyse. 

— Kas aš? — paklausė ji tyliai ir rūpestingai. 

Stiveno veidas buvo rimtas, sakytum, jis galvojo, ką atsakyti. 

— Žydraakis angelas, kuris mano gyvenimą vienu metu paverčia ir rojumi, ir 
pragaru. / 

Ji smerkiamai palingavo galvą ir parodė jam kruviną audinį. 

— Gaila, kad ir tu man toks pat. 

Stivenas pamėgino atsisėsti. Bronvin palaikė jį, todėl vyras klausiamai pakėlė 
antakius: 

— Nejaugi mano reikalai tokie prasti? 

— Ką turi galvoje? 

— Nejaugi nebegaliu pats atsistoti? Vadinasi, prasti reikalai. 

— Matau, nereikėjo man tavęs slėpti, tegu būtų radę, — piktelėjo žmona. 

— Galva pyšte plyšta, nenoriu dabar ginčytis. O ką, sakyk, padarei su mano 
nugara? Sukalei į ją keletą plieno vinių? 

— Nukritai nuo žirgo, — paaiškino šiek tiek piktdžiugiškai. — Matau, reikia tau 
viską papasakoti iš pradžių, — padarė išvadą, regėdama jį nesusigaudant. 

— Taip, būčiau tau labai dėkingas, jeigu pradėtum iš pradžių, — tarė Stivenas, 
viena ranka trindamasis nugarą, kita laikydamasis už galvos. 

Bronvin papasakojo jam, kaip Deivis planavo jį pagrobti. 

— Ir tu, žinoma, sutikai, — tiesiai drožė Stivenas. 

— Žinoma, ne! 

— Bet kodėl? Atsikračiusi manęs, būtum sutvarkiusi kai kuriuos savo reikalus. 
Kodėl nesutikai su broliu? 

— Nežinau, — tyliai atsakė ji. 

— Tavo broliui netrūksta logikos, planas tikrai puikus. 

— Nežinau! — pakartojo Bronvin. — Netikiu juo. Šioje pačioje vietoje, kai mu- 
du gulėjome po lapais, girdėjau, kaip jis pasakė, jog nori... nužudyti mudu abudu. 

— Aš to ir tikėjausi. 

— O kaip? 

Paglostė Žmonos juodus plaukus: 

— Bent jau iš paleistų į tave strėlių skaičiaus. Ir dar — kaip jie atkirto mus abu 
nuo mūsų žmonių. Tu esi sukrėsta, tiesa? 

Bronvin pakėlė galvą: 

— O kaip tu jaustumeisi, jeigu tau pasakytų, kad vienas tavo brolis ką tik mėgi- 
no tave nužudyti? 

Net tamsoje matėsi, kaip pablyško Stiveno veidas. 

— Tai neįmanoma, — sumurmėjo jis. — Geriau nekalbėkime apie tai. Kur mes? 

— Neturiu supratimo. 

— O kur mūsų žmonės? Kur jie dingo? 

— Esu viso labo moteris, argi neprisimeni? Ką galiu išmanyti apie karo strategiją? 


— Bronvin! 
— Iš tikrųjų nežinau, kur mes. Jeigu mūsų Žmonės mudviejų neras, sugrįš į Lei- 
renstoną; vadinasi, ir mums reikia ten kapstytis. — Cia ji pasuko galvą ir įsiklausė. — 


Tyliau! Kažkas eina! Turime pasislėpti! 

Pirmasis Stiveno noras buvo atvirai sutikti priešą, bet apsigraibęs suprato esąs 
beginklis, neskaitant durklo; be to, neaišku kiek žmonių artinasi prie jų. 

Bronvin patempė jį už rankos. Juodu sugulė akmeninėje įduboje, pilnoje minkš- 
tų lapų, ir įsmeigė akis į besiartinančius žmones. Žingsniavę du vyriškiai greičiausiai 
buvo paprasti medžiotojai — laukinių paukščių, o ne moters ir vyro. 

Stivenas pamojo jiems ranka, rodydamas, kad nori šio to paklaust, bet Bronvin 
sulaikė jį. Vyras nustebo, bet nutylėjo. 

— Čia gi ne Deivido žmonės, — pareiškė Stivenas, kai anuodu nutolo per nebe- 
pavojingą atstumą. 

— Blogiau, — prabilo Bronvin. — Tai Makgregoro žmonės. 

— Kaip tu pažinai? Ar tik nenori pasakyti, kad kiekvieną pažįsti iš veido? 

Bronvin palingavo galvą, smerkdama vyro nenuovokumą. 

— Antjų skrybėlių kokardos su Makgregorų spalvomis ir inicialais. — Stivenas 
susižavėjęs pagalvojo apie žmonos puikų regėjimą. — Dabar jau žinau, kur mudu, — 
pareiškė moteris. 

Stivenas atsigręžė į ją ir atsiduso. 

— Nesakyk, — tarė jis. — Leisk atspėti. Esame Makgregoro žemėse. Neturime 
nei žirgų. nei ginklų, nei pinigų, nei maisto. Mus medžioja tavo brolis, o ir Makgrego- 
ras labai džiaugtųsi išvydęs abi mūsų galvas, atneštas jam ant padėklo. 

Bronvin atsisuko į vyrą ir netikėtai sukikeno. Stivenas nustebęs pažvelgė į žmo- 
ną ir taip pat nusišypsojo. 

— Situacija tikrai beviltiška, ar kitaip manai? — Žmona linktelėjo; jos akys 
spinduliavo džiaugsmu. — Deja, nematau jokios priežasties juoktis. 

— Visiškai jokios. 

— Ir vis dėlto kažkodėl tave ima juokas. 

Netikėtai abu nusikvatojo kartu. 

— Rytoj, galimas daiktas, jau neberodysime dantų. 

— Taigi ką tu galvoji daryti šią paskutinę mūsų naktį šioje žemėje? 

— Mus gali rasti bet kurią akimirką, — visiškai rimtai priminė moteris. 

— Tai surenkime jiems vaidinimą? 

— O kokį? 

— Suteikime jiems galimybę išvysti besilinksminančių miško dievaičių porelę, 
kas be ko, visiškai nuogų. 

— O ar tau neatrodo, kad siaubingai šalta? — pamaiviškai paklausė žmona, sup- 
damasi į savo pledą. 


— Einu lažybų, kad tuoj pat mums pasidarys karšta, — atkirto Stivenas. — Ži- 
nau nuostabų būdą sušilti. 
— Jeigu jau taip... — Bronvin atsistojo ir, nebaigusi frazės, puolė jam į glėbį. 


Stivenas nustebęs šūktelėjo, paskui nusijuokė: 

— Gaila, kad nesusipratau anksčiau tavęs atsigabenti į Makgregoro valdas. 

— Tylėk, angle! — įsakė žmona, be perstojo bučiuodama. . 

Nė vienas jų ir neprisiminė, jog glėbesčiuojasi ant stataus šlaito krašto. Bevil- 
tiška jų padėtis tarsi atbukino pavojaus jausmą, todėl juodu nieko nebegalvojo, nejuto 
kad ir menkesnės, bet realesnės bėdos. 

Bronvin maudamasi sijoną pirmoji neteko pusiausvyros. Kitą akimirką ji jau ri- 
tosi šlaitu. Stivenas pamėgino sugriebti ją, tačiau nespėjo ir persilenkęs taipogi ėmė 
riedėti paskui žmoną. 

Nusirito jie kartu — du nuogi kūnai ir lapų sūkurys. 

— Ar viskas gerai? — paklausė Stivenas. 

— Bus gerai, jeigu tu nulipsi nuo manęs. Labai jau prispaudei. 

Užuot įvykdęs Žmonos prašymą, Stivenas dar labiau prispaudė ją prie žemės: 

— Kažkodėl anksčiau nesiskųsdavai mano svoriu. 

Bronvin nusišypsojo ir užsimerkė: 

— Retkarčiais tu apskritai esi kaip plunksna. 

Vos tik vyras pradėjo “vaidinimą, kai kažkas didžiulis ir sunkus trinktelėjo Stivenui 
per nugarą. Jis apmirė ant Bronvin, paskui, savimi užstodamas žmoną, sunkiai atsigręžė: 

— Kas per velniava? 

— Rebai! — džiaugsmingai šūktelėjo moteris. l;sdama 1š po Stiveno. — Mielas, 
geras mano Rebai! — Ji įsikniaubė į tankų šuns kailį. 

— Rebas pridėjo, ko dar trūko mano vargšei nugarai, — sarkastiškai sumurmėjo 
Stivenas. 0 

Rebas atsigręžė į vyro balsą, pasirengęs pulti jam ant krūtinės. Nepaisant sar- 
kazmo. Stivenas irgi džiaugėsi šunimi; Rebas ėmė laižyti jo veidą ir visaip rodyti savo 
prieraišumą. 

— Pažiūrėk, kaip jis myli tave ir kaip džiaugiasi! — tarė Žmona. 

— Užteks, Rebai! Uždusinsi mane! Ziūrėk čia: ieškok! — Stivenas sviedė įsi- ' 
vaizduojamą lazdą, ir šuo skubiai šovė paskui ją. 

— Nair iškrėtei bjaurų pokštą! Dabar jis keletą valandų ieškos to, ko nėra: Juk 
Žinai, kad Rebas labai paslaugus. 

Stivenas apkabino žmoną: 

— Tikiuosi, jis ieškos visą likusią naktį. Ar žinai, kaip pukiai atrodai mėnulio 
šviesoje? 

— Tu irgi neprastai atrodai, — atlenkė Bronvin susižavėjusi vyro galinga krūti- 
ne ir plačiais pečiais. 

— Galbūt man neverta tavęs grąžinti į Leirenstoną. Taigi ką čia mudu veikėme? 

— Tau sužeista nugara ir... 

— Užteks plepėti apie nugarą, kvaila moteriške, — sušnibždėjo jis, versdamas 
žmoną ant lapų krūvos. 

Buvo šalta, tačiau juodu to nepastebėjo. Lapai pridengė ir sušildė juos. Bronvin 
vis stipriau glaudėsi prie Stiveno. 

Apsikabinę juodu voliojosi po akmenuotą žemę, juokdamiesi ir nė akies krašte- 
liu nepastebėdami nelygaus guolio. Stivenas ėmė kutenti Bronvin, ir jos juokas — vi- 
siškai nepažįstamas — sukėlė geismą. 

Jų meilėje dabar atsirado kažkas nauja ir neįprasta. Tarsi juodu šiąnakt pirmą kartą 
pasijuto iš tikrųjų laisvi. Džiaugsmas, nepaisant pavojingos situacijos, užliejo jų širdis. 

— O aš ir nežinojau, kad bijai kutenimo, — mieguistai sušnibždėjo Stivenas 
apsikabindamas žmoną. 

Rebas, įsitaisęs prie kito šeimininkės šono, atsiduso. 

— Aš irgi nežinojau, — sumurmeno ji snausdama. — Gal, sakau, susiraskime 
savo drabužius? 

— Tuoj pat, — atsiliepė Stivenas, — tuoj... 


Paryčiais juos pažadino įspėjantis Rebo urzgimas. Stivenas reagavo akimirks- 
niu. Jis pašoko ir užstojo savimi Bronvin. Apstulbęs žvelgė į vyriškį, sustojusį gal už 
penkių metrų. Tai buvo nedidelio ūgio, gyslotas, rudaakis, juodaplaukis vyrukas su 
Makgregoro spalvų kokarda. 

— Labas rytas, — geraširdiškai prakalbo nepažįstamasis. — Nenorėjau jums 
trukdyti. Ėjau vandens, bet jūsų šuo neleidžia man praeiti. 

Stivenas išgirdo už nugaros žmonos šiugždenimą ir davė jai nepastebimą žen- 
klą, kad tylėtų. Ji buvo beveik visai uždengta lapų, matėsi tik galva ir pečiai. 

— Labas rytas, — taip pat nuoširdžiai pasisveikino Stivenas, stengdamasis kal- 
bėti su škotišku akcentu. — Rebai, leisk praeiti džentelmenui. 

— Dėkoju jums, sere, — pasakė žmogus leisdamasis prie šaltinio. 

— Rebai, atnešk mūsų drabužius, — įsakė Stivenas, žvelgdamas į nepažįstamą- 
jį, kuris savo ruožtu akies krašteliu smalsiai apžiūrinėjo nuogą porelę. 

— Kažkas panašaus į girių Adomą ir Ievą, ar netiesa? — juokdamasis kreipėsi 
Stivenas į vyriškį. 

Tas irgi nusijuokė: 

— Kaip tik taip ir pagalvojau. Nemačiau nei žirgų, nei vežimų, todėl man nė į 
galvą neatėjo, kad čia kas nors yra, — pridūrė. 

Stivenas apsivilko marškinius, greitai apsimovė sijoną, užsimetė pledą, susisagstė 
platų diržą. Abu vyriškiai mandagiai nusisuko, leisdami ir Bronvin apsirengti. Ji buvo 
nustebinta škotiško Stiveno akcento. 

— Jeigu pasakyčiau tiesą, — tęsė Stivenas, — tai čia visas mūsų turtas. Bronvin 
matė, kaip Stivenas paslėpė savo kepurę, paskui iš jos išrovė kokardą su Makaranų 


spalvomis. 

— Mus užpuolė vagys, — paaiškino Stivenas. 

— Vagys? — nustebo vyriškis. — Makgregorų žemėje vagys? Geruoju jiems 
nesibaigs! 


— Kas be ko, — pritarė Stivenas. — Juolab tikriausiai kas nors iš vagišių Maka- 

ranų. O, atleisk, brangioji, aš užkliudžiau tavo plaukus, — pridūrė jis, išgirdęs už nu- 
garos neaiškų garsą. 

— Ak, tie Makaranai, — pritarė vyriškis. — Škotų žemėje dar nebuvo išdavikiš- 
kesnių, negarbingesnių ir bailesnių Žmonių. Ar žinote, kad ne per seniausiai jie vos 
nenužudė Makgregoro ir vien todėl, kad jis jojo per jų vadės žemę? Toji ragana įsmei- 
gė į jį peilį ir bemaž subjaurojo jo veidą. Girdėjau, ji norėjo atimti iš Makgregoro jo 
vyriškąjį dalyką..Tikriausiai iš pavydo. 

Stivenas skubiai pasuko Bronvin taip, kad žmogėnas nepamatytų jos veido: 

— Leisk, brangioji, aš tau užsegsiu sagę, — meiliai pasisiūlė. 

— Aš tuoj jam išdraskysiu akis, — vos girdimai iškošė Bronvin. 

— Ką? — neišgirdo vyriškis. 

— Žmona skundžiasi, kad įdrėskiau jai segdamas sagę, — nusišypsojo Stivenas. 

Žmogėnas pagaliau ryžosi prisistatyti: 

— Aš esu Donaldas Farkuaras iš Makgregorų klano. 

Stivenas akinančiai nusišypsojo: 


— Mane vadina Stivenu Grehemu, 0 čia mano žmona Bronvin. — Jis vos nenu- 
sikvatojo pamatęs Žmonos išraišką. 
— Bronvin! — nustebo vyriškis. — Kvailas vardas. Ar žinote, kad tą raganą 


Makaran irgi vadina Bronvin? 

Stivenas apsikabino Bronvin per pečius: 

— Žmogus negali pasirinkti sau vardo, gauna jį gimdamas. 

— Taip, jūs sakote gryną teisybę. — Donaldas pažvelgė į ilgus ir tankius Bronvin 
plaukus, prie kurių prilipo lapų. — Žinoma, kiekvienas supras, kad jūsų Bronvin — tai 
ne toji ragana. 

Bronvin pasilenkė prie Stiveno delno tarsi bučiuodama ir suleido į jį savo ašt- 
rius dantukus. Jis atitraukė ranką, o Bronvin tuo metu meiliai šypsodamasi kreipėsi į 
Donaldą: 

— Tikriausiai jūs pats matėte daug kartų tą raganą Makaran? 

— Ne, ne arti, o tik iš tolo. 

— Ji turbūt išsigimėlė? 

— O, baisi! Pečiai kaip vyro, aukštesnė negu visi jos kareiviai, o veidas toks 
bjaurus, kad priversta prisidengti jį. 

Stiveno pirštai įsmigo žmonai į petį. Ji linktelėjo: 

— Taip ir Žinojau, — rimtai pritarė. — Dabar jūs tik patvirtinote — juk matėte 
savo akimis. 

Stivenas palinko prie Bronvin: 

— Būk protinga, kitaip neišnešime sveikų kailių. 

Donaldas nusišypsojo, atvirai spoksodamas į juodu: 

— Jūs tikriausiai jaunavedžiai? Pastebėjau, jog negalite susivaldyti nepalietę 
vienas kito. 

— Matau, jūs viską pastebite, Donaldai, — pritarė Stivenas. 

— Laikau save pastabiu žmogumi. Mano namelis ten, viršuje. Gal, sakau, pa- 
pusryčiautumėte su mumis ir susipažintumėte su mano žmona Kersti? 

— Ne... — buvo besakanti Bronvin, tačiau Stivenas nutraukė: 

— Su maiSn Oi Mes nieko neturėjome burnoje nuo vakar vidurdienio. Galbūt 
patarsite, kur mums žingsniuoti. Man regis, mudu paklydome. 

— Bet veltui neleidote laiko, — nusijuokė Donaldas, reikšmingai rodydamas į 
sumaigytus lapus. 

— Žinoma, nėra ko snausti! — džiugiai nusijuokė Stivenas, stipriai laikydamas 
žmoną už pečių. 

— Taigi linkiu geros sveikatos; Makgregoras visada sveikina Makgregorą. 

— Neįstumk mūsų abiejų į pavojų! — sušnibždėjo Stivenas, lipdamas paskui 
Donaldą miško takeliu. 

— Makgregoras! — įniršusi bambėjo Bronvin. 

— Ir anglas priedo! — tuo pačiu tonu atsakė Stivenas. 

— Nežinau, kas blogiau. 

Stivenas nusijuokė: 

— Geriau neapkęsk manęs negu jo. Jis turi ko užkąsti. 

Jie sustojo skardžio viršuje ir pamatė moterį, pasilenkusią prie laužo. Moterytė 
buvo mažo ūgio, ne aukštesnė už paauglę, dailių veido bruožų; atsikišęs į priekį styro- 
j0 didžiulis pilvas. Matyt, paskutinės nėštumo dienos. Pilvas buvo toks didelis, jog vos 
nesivilko žeme. 

Moteris lengvai atsigręžė ir pažvelgė pirmiausia į Donaldą. Susižavėjimo šyps- 
nys nušvietė jos veidą. Nukreipė žvilgsnį į Bronvin; jos akyse iš pradžių atsispindėjo 
nuostaba, paskui baimė ir nepasitikėjimas. Pagaliau ji nuoširdžiai nusišypsojo ir pa- 
sveikino svečius. 

Stivenas ir Bronvin stovėjo užgniaužę kvapą, bijodami demaskavimo. 

— Kersti! — šūktelėjo Donaldas. — Kaip jautiesi? 

Kersti padėjo ranką ant pilvo ir droviai Žžvilgtelėjo į juos. 

— Atleiskite, kad kaip reikiant nepasveikinau jūsų, bet kūdikis labai stipriai spardosi. 

Donaldas išdidžiai nusišypsojo: 

— Bus stiprus vyrukas, — pasigyrė. — Prašom užeiti. 

Stivenas pirmasis atmetė abejones ir priėjo prie ugnies. Bronvin lėtai pasekė iš 
paskos. Jai vis dar rodėsi, kad Kersti pažino ją. Galimas daiktas, ji laiku susivokė ir 
apsimetė, o paskui pasakys Donaldui. Reikės saugotis naktinio antpuolio. 

Donaldas pristatė svečius žmonai, bet išgirdusi Bronvin vardą ji liko rami. Bronvin 
— ne škotiškas, o velsiškas vardas, todėl būtinai turėjo susilaukti kokių nors komentarų. 

— Ar turime ko nors užkąsti? — paklausė jos Donaldas. 

Kersti nusišypsojo. Moteriškaitė turėjo rusvus plaukus ir rudas naivias akis. Bu- 
vo sunku kai nesimpatizuoti, dar sunkiau — kuo nors įtarti. 

— Mes visada turime kuo pavaišinti svečius, — atsiliepė ji. 

Kersti pusryčiams patiekė avižinių paplotėlių 1r puikų triušio troškinį. Oras bu- 
vo šaltokas, pūtė žvarbus vėjas. Donaldo vežimas stovėjo šalia kelio. Virš vežimo styp- 
sojo iškelta stoginė. 

Po pusryčių Stivenas pasiūlė Dorialdui eiti pamedžioti. Bronvin irgi atsistojo ir 
pareiškė norinti eiti su jais. 

— Pasilik su Kersti, — reikšmingai tarė Stivenas. — Moters vieta — prie židinio. 

Kraujas plūstelėjo Bronvin į veidą. Ji nieko neišmanė apie valgių virimą. Geriau 
padėtų medžioklėje. Bet išvydusi, kad labai tam pritarė Donaldas, suprato, kodėl šitaip 
pasakė Stivenas. Donaldui būtų sukėlusi įtarimą moteris, kuri eina medžioti, bet ne- 
moka gaminti valgio. Vargšė tik atsiduso. 

— Gerai, Rebas tegu lieka su mumis. 


— Ne, jis pravers mums medžiojant, — paprieštaravo Stivenas. 
— Rebai! — sukomandavo ji. — Pasilik su manimi. 
— Eime, Rebai, — tyliai ir kantriai tarė Stivenas. — Eime medžioti. 


Rebas nepasitraukė nuo šeimininkės kojų. 

Donaldas nustebo: 

— Matai, koks paklusnus šuo. 

— Jį man padovanojo tėvas, — išdidžiai tarė Bronvin. 

— Jūsų tėvas? — sukluso Donaldas, bet Stivenas jį nutraukė: 

— Manau, kad turime paskubėti, — ir iš padilbų reikšmingai pažiūrėjo į žmoną. 
Bronvin tylėdama atsisėdo prie lango, šalia savo amžinos priešininkės Kersti. 


Dešimtas skyrius 


Bronvin susimąstė. Suprato, kaip lengvai gali išsiduoti. Ji be galo mažai žinojo apie 
moterų priedermes ir kaip privalo elgtis Žmonos. Visą gyvenimą ją supo vyriškiai. Mokė- 
dama kone tobulai valdyti žirgą 1r šaudyti iš lanko, manė, kad gaminti valgį — didelė 
paslaptis. Bronvin taip pat nežinojo, kokiomis temomis paprastai kalbasi moterys. 

— Jūs seniai ištekėjote? — paklausė jos Kersti. 

— Ne. O judu su Donaldu? 

— Apie devynis mėnesius, — nusišypsojo Kersti ir pasiglostė pilvą. 

Bronvin netikėtai šovė į galvą mintis, kad ir ji kada nors turės tokį pilvą. Nieka- 
da nemanė, kad gali pastoti. 

— Ar labai skauda? — tyliai paklausė šeimininkės. 

— O, tik retsykiais. — Ir dabar skausmo spazmai iškreipė Kersti veidą. — Kaž- 
kodėl šiandien labiau negu anksčiau, — pridūrė ji sulaikydama kvapą. 

— Ar galiu kuo nors padėti? Paduoti pagalvę? Arba vandens? Arba?.. 

Greitai sumirksėjusi Kersti pažvelgė į Bronvin: 

— Ne... tik pasikalbėk su manimi. Jau seniai nesikalbėjau su moterimi. Sakyk, 
koks tavo vyras? 

— Stivenas? 

— Nekreipk dėmesio į mane, — nusijuokė šeimininkė. — Man tiesiog smalsu. 
Kol nepradedi gyventi su vyru, beveik nieko apie jį nežinai. 

Bronvin pasidarė atsargi: 

— Argi tu nusivylei Donaldu? 

— One! Anksčiau iki vedybų jis buvo labai drovus, o dabar toks geras ir rūpes- 
tingas. Tavasis Stivenas man atrodo irgi geras Žmogus! 

Bronvin ūmai suprato, kad niekada anksčiau negalvojo apie Stiveną tiesiog kaip 
apie žmogų. 

— Jis... jis priverčia mane juoktis, — pasakė pagalvojusi. — Ji priverčia mane 
juoktis pačią iš savęs, kai pasidarau per daug rimta. 

Kersti nusišypsojo ir ūmai, prispaudusi ranką prie pilvo, stipriai pasilenkė pirmyn.. 

— Kas tau? — šūktelėjo Bronvin prišokdama prie moters. 

Kersti sunkiai alsuodama lėtai atsitiesė. 

— Leisk, padėsiu, — pasisiūlė Bronvin imdama jos ranką. 

Kersti žvilgtelėjo viešniai tiesiai į akis: 

— Tu tikriausiai esi labai gera? 

— Visiškai nesu gera, — nusijuokė Bronvin. — Aš... — Moteris norėjo prisipa- 
žinti, jog ji — Makaran, bet kas ji tokia toli nuo savo klano, pati savaime? 

— Man regis, tu kažką slepi, — tarė Kersti, padėjusi savo ranką ant Bronvin 
delno. — Pasakyk man. Tai numalšins man skausmą. 

— Mano galva, reikėtų ką nors pakviesti. Tu pradedi gimdyti. 

— Ne, nereikia, — paprašė Kersti, — nereikia gąsdinti Donaldo. Dar ne laikas. 
Mudu su Donaldu rengėmės važiuoti pas mano tėvus. Mano motina žino, kaip elgtis to- 
kiais atvejais. Atrodo, suvalgiau kažką netinkama. Šitaip ir anksčiau man pasitaikydavo. 

Paniurusi Bronvin atsisėdo ant žemės šalia šeimininkės. 

— Papasakok man apie save, — dar sykį paprašė Kersti. — Kaip tu jautiesi ište- 
kėjusi už... — Ji nebaigė sakinio ir vėl susilenkė iš skausmo. Kitą akimirką Bronvin 
jau beveik laikė ant rankų moterį, 0 toji šniždėjo: — Vis dėlto pradedu gimdyti. Dabar 
tik tu gali man padėti. 

Pasibaisėjusi Bronvin žvelgė į moterį: iš kur čia gali rastis pribuvėja? Jie gyve- 
na gūdžiame miške. Apkabino Kersti, kurią vėl sulenkė nauja skausmo banga. 

— Rebai, — įsakė Bronvin. — Bėk pas Stiveną. Bėk ir atvesk jį nedelsdamas. — 
Šuo pašoko ir dingo anksčiau negu spėjo baigti Bronvin. — Eime į namus, Kersti, — 
švelniai pridūrė ji. Bronvin buvo stipri ir nesunkiai užnešė laiptais mažąją šeimininkę. 
Vos Kersti prigulė, kai skausmas vėl surietė vargšę. 

Bronvin neramiai žvalgėsi pro langą. Vyrai vis negrįžo. Priėjo prie Kersti, pada- 
vė vandens. Jai kažkodėl atrodė, kad Stivenas žino, ką reikėtų daryti. Ji vis dar sąmo- 
ningai nesuvokė, kad labai ėmė pasikliauti vyru. 

Kai Bronvin pasiekė piktas Stiveno balsas, moteris lengviau atsiduso. 

— Kokio velnio tu užsiundei ant manęs šitą šėtoną? — išgirdo Bronvin 1špuolu- 
si iš namelio. — Jis išgąsdino elnią, kurį mudu buvome susekę. Ir vos neperplėšė man 
kojos tempdamas čia. 

Bronvin tik nusišypsojo: 

— Kersti pradėjo gimdyti. 

— O Dieve! — sušuko Donaldas ir nubėgo pas žmoną. 

— Ir kuomet visa tai įvyks? — paklausė Stivenas. 

— Manau, dabar. 

— Manai! — piktai pamėgdžiojo Stivenas. — Argi nežinai? 

— Iš kur galiu žinoti? 

Stivenas nusispjovė: 

— Bet moterys turi Žinoti tokius dalykus. 

— Galbūt jos tai sužino per skaitymo ir fektavimo pamokas? — sarkastiškai 
paklausė ji. 

— Velniai rautų tokį tavo lavinimą, jeigu moteris klausinėja vyriškio apie gimdy- 
mą. Tikriausiai jūsų šeimoje pasitaikydavo valandų, kai ne tik dalyvaudavote bėgimuose? 

— Eik tu po velnių! — buvo bepradedanti Bronvin, bet nutilo, nes į priebutį 
išėjo Donaldas. | 

Iš visko buvo matyti, kad žmogėnas baisiai išsigandęs. Jo veide įsirėžė susirūpi- 
nimo raukšlelės. 

— Ji kviečia jus, — tarė Donaldas ir norėjo ištraukti iš laužo rusenantį pagalį, 
bet jo rankos taip drebėjo, kad niekaip nesugebėjo to padaryti. 

— Mane?.. — nusigandusi paklausė Bronvin, bet Stivenas stumtelėjo ją name- 
lio link. 

— Daugiau nėra kam. 

Jos veidas išblyško: 

— Stivenai, aš nieko neišmanau apie gimdymą. 

Stivenas paglostė jai skruostą: 

— Tu bijai? 

Ji bejėgiškai spitrėjosi į vyrą. 

— Juk taip pat, kaip atsiveda karvė arba kumelė, — labai jau protingai priminė jis. 

— Karvė?! — Jos akys suliepsnojo pykčiu, bet tuoj pat užgeso. — Eik su mani- 
mi. Padėsi man, — pareiškė ji. 

Stivenas norėjo pasipiktinti, bet atsileido pamatęs, kaip bejėgiškai ir graudžiai 
atrodo žmona. 

— Bet kaip aš galiu? Vyriškis neturi būti gimdymo metu. Jeigu dar būčiau jos 
giminaitis... 

— Pažiūrėk į jį! — linktelėjo Bronvin į Donaldo pusę. — Jį jaudina tik tai, kad 
viskas baigtųsi sėkmingai. 

— Bronvin!' — pasigirdo Kersti riksmas. 

Bronvin padėjo ranką Stivenui ant peties ir pažvelgė į akis: 

— Prašau... aš niekada nieko iš tavęs neprašiau... 

— Išskyrus, kad pakeisčiau pavardę, drabužius, tautybę... — Ji atsigręžė, bet 
Stivenas pagriebė jos ranką. — Eime kartu. Visada būkime kartu. 


Gimdymas buvo nelengvas: motina Kersti — maža ir smulki, o kūdikis — dik- 
tas. Bronvin ir Stivenas neturėjo žalio supratimo apie gimdymą, todėl bemat sušilo vos 
ne labiau negu pati Kersti. Kai pasirodė kūdikio galvutė, juodu pasididžiuodami žvilg- 
telėjo vienas į kitą. Stivenas prilaikė gimdyvę, kad pamatytų savo kūdikį, kai Bronvin 
atsargiai išlaisvino jo petelius. Po to kūdikis išslydo greitai, ir po valandėlės Bronvin 
laikė naujagimį rankose. 

— Mes padarėme! — džiaugsmingai sušnibždėjo Bronvin. 

Stivenas nusišypsojo ir pabučiavo Kersti. 

— Ačiū jums, — pasakė pavargusi ir be galo laiminga Kersti. 

Prireikė kelių minučių, kol apiplovė Kersti ir numaudė naujagimį. Stivenas ir Bron- 
vin žvelgė į laimingus motiną ir kūdikį; mažylis jau pradėjo ieškoti motinos krūties. 

— Reikia pasakyti Donaldui, kad jam gimė sūnus, — sušnibždėjo Bronvin. 

Donaldas blaškėsi lauke; jo įtemptas veidas buvo kupinas baimės ir lūkesčio. 

— Džiaukis! — šūktelėjo jam išeidamas Stivenas. — Ir eik pasižiūrėti sūnaus. 

— Sūnaus! — drebančiu balsu pakartojo Donaldas, kabarodamasis priebučio laiptais. 

Tuo metu sutemo. Šalta giedra diena virto dar šaltesne naktimi. 

Bronvin atsitiesė ir visa krūtine įkvėpė gaivaus oro. Ji pasijuto keistai lengva ir 
laisva. Užvertė galvą, ištiesė rankas ir apsisuko. Eidamas iš paskos, Stivenas nusijuo- 
kė ir pakėlė ją ant rankų. 

— Tu esi tiesiog šaunuolė. Elgeisi ramiai ir pasitikėdama. 

Bronvin nusišypsojo, apsivijo rankomis vyro kaklą ir įsikniaubė jam į petį: 

— Ačiū. Bet visa tai padariau tavo palaikoma. Jeigu ne tu, būčiau tik stovėjusi ir 
spoksojusi nežinodama, ko griebtis. 

Stivenas nusistebėjo žmonos žodžiais, bet jam buvo smagu klausytis, kaip ji pri- 
pažino jo patyrimą ir sumanumą. 

— Pavargai? — paklausė glostydamas jos plaukus. 

— Labai, — atsakė Bronvin jausdamasi jaukiai ir laisvai. 

— Susiraskime vietelę atsikvėpti. 

Stivenas nusisegė pledą, ant jo paguldė Bronvin, pats atsigulė šalia. Iš kitos pu- 
sės prie moters prisiglaudė Rebas. 

— Stivenai? — tyliai pašaukė jį žmona. — Ką toliau darysime? Mudu negalime 
keliauti į Angliją, mus lengvai pažins kelyje. 

Stivenas susimąstė. Niekada dar Bronvin nėra klaususi jo nuomonės, niekada 

dar šitaip pasitikėdama nesiglaudė prie jo. Vyriškis nusišypsojo, pabučiavo žmoną ir 
priglaudė prie savęs. 

— Dar negalvojau, bet jeigu galėtume, būtų neblogai pasilikti čia pas Kersti ir 
Donaldą. Kaip tu galvoji? — Jis pats nusistebėjo savo žodžiais. Dar prieš keletą mėne- 
sių būtų paprasčiausiai įsakęs, o ne klausinėjęs žmonos nuomonės. Kaip pasikeitė per 
šį laiką! 

Bronvin linktelėjo: 

— Jie važiuos į pietus, pas Kersti tėvus. Jeigu keliautume su jais, galbūt ten 
pavyktų nusipirkti žirgų. 

— Nusipirkti? Už gražias akis? Neturime nė penso. Netgi negalime sumokėti 
Donaldui už jo svetingumą. 

— Škotai už svečiavimąsi neima pinigų. 

— Net Makgregorai? — kandžiai pasidomėjo Stivenas. 

Ji nusijuokė: 

— Šiaip ar taip, kol kas jie galvoja, jog mudu — ne Makaranai! Kai dėl maisto, 
tai tu esi geras medžiotojas, tikriausiai geresnis negu Donaldas. Reikėtų tik gauti pini- 
gų žirgams pirkti! — Ji atsiduso. — Gaila, Deivis užpuolė mus ne prie pat sienos. 

— Kodėl? 

— Tuomet jau galėčiau apsirengti angliškais drabužiais. Angliškos suknelės vi- 
sada išpuoštos daugybe brangenybių.-Galėtume jas parduoti. 

— Jeigu tu būtum apsirengusi angliškai, mes, galimas daiktas, jau nebevaikš- 
čiotume žeme, be to, neturėtum šilto pledo ir negalėtum susisupti į jį. 

— O aš manau, kad nekenti škotiškų drabužių. Juk sakei, kad škotai perpus pliki. 

— Nešnekėk kvailysčių, — pasipriešino Stivenas. — Atsegti pledui reikia tiek 
pat laiko, kiek anglas sugaišta apmąstydamas, ką čia pirmiausia nusivilkti. 

— Ar tik man atrodo, ar iš tikrųjų girdžiu tavo žodžiuose pasididžiavimą? — 
nusišypsojo moteris. — Ir kur įgijai tokį akcentą? 

— Nesuprantu, ką čia šneki, — nusišaipė vyras. — O jeigu sakyčiau teisybę, jį 
įgijau kartu su pledu. 

— Na ką gi, man patinka, — nusišypsojo Bronvin, lėtai pakišdama savo kelį po 
vyro sijonu. — Ar nepageidauji pasimylėti su pribuvėja? O gal norėtum vadės? 

— Imu tave tokią, kokia esi. Tu — Bronvin, miela, žavinga moteris, kuri vieno- 
dai sumaniai šuoliuoja ant žirgo, gelbsti vyrą ir priima kūdikį — ir visa tai per kelioli- 
ka valandų. 

— Na, čia man kai kas ir padėjo, — sušnibždėjo ji, atkišdama skruostą jo bučiniui. 

Bronvin buvo pasimetusi — ji daugiau nebesijaudino dėl klano. Tačiau kliovėsi 
Temo išmintimi; be to, samprotavo moteris, galbūt jos žmonėms bus tik geriau, jeigu 
nebereikės rinktis tarp Stiveno ir jos. Dabar Bronvin visiškai pasitikėjo Stivenu. Visi 
įtarinėjimai nejučia išgaravo. Ji jautėsi esanti moteris, ko anksčiau niekada nejusdavo. 
Nebereikėjo nieko spręsti ir nurodinėti, nebeliko pykčio, dingo nerimas, jog Stivenas 
— priešas. 

— Tavo mintys, matau, toli klajoja, — nutraukė jos susimąstymą vyras. — Gal- 
būt ir man kai ką pasakysi? 

— Galvojau, kokia dabar esu laiminga. Labai neramiai gyvenau nuo to laiko, 
kai Žuvo tėvas. 

Stivenas su palengvėjimu nusišypsojo: pirmą sykį neapkaltino jo dėl tėvo mirties. 

— Eikš pas mane, pamėginsiu tau suteikti dar daugiau laimės. 

Stivenas nurengė žmoną, ir juodu apsikabinę po šiltu pledu juokėsi ir grūmėsi; 
mėgavosi vienas kitu ir savo laisve. 

Bronvin stebėjo mėnulio šviesos žaismą ant vyro krūtinės. Stivenas bučiavo jos 
pečius, paskui — nuogas krūtis. 

— Stivenai, — sušnibždėjo Žmona. Vyro jėga kerėjo ją; jautėsi tarsi maža mer- 
gytė jo glėbyje. 

— Tu tiesiog nuostabi, — tarė jis. 

Bronvin jautė, kad yra nuostabi, tik šildoma jo meilės. 

Stivenas perbraukė pirštais per jos kūną, ir ji suvirpėjo. Tai dar labiau uždegė 
vyrą; ji atsidavė laisvai ir aistringai. Apkabino jį taip stipriai, tarsi geidė jo viso ir ilgam. 

Juodu užmigo vienas kito glėbyje. 

Bronvin nubudo pirmoji. Stivenas vis dar stipriai ją glaudė prie savęs, todėl ji 
vos galėjo kvėpuoti. Pažvelgė į miegantį vyrą. Pastaruoju metu jis labai pasikeitė. Var- 
gu ar kas dabar būtų pažinęs, jog tai anglas. Išnyko angliškas blyškumas, ataugo plau- 
kai. Ji pasilenkė, norėdama pabučiuoti į smilkinį. Neseniai jai tokie dalykai nė į galvą 
nebūtų šovę. O dabar, šviesų rytmetį, tai atrodė visiškai natūralu. 

Stivenas nusišypsojo prieš atsimerkdamas. 

— Labas rytas, — sušnibždėjo žmona. 

— Bijau atmerkti akis, — mieguistai prašneko vyras. — Gal, sakau, manoji Bron- 
vin virto miškų dvasia? 

Ji krimstelėjo jam į ausį. 

— O, dabar matau, kad tu visai ne dvasia! — tarė vyras vėl apglėbdamas Bronvin. 

— Ne, ne! — ji atstūmė Stiveną. — Noriu pamatyti mūsų kūdikį. 

— Mūsų kūdikį? — perklausė jis. — Geriau dar pagulėkime ir pasidarykime savo. 

Bronvin pasitraukė: 

— Tikrai nežinau, ar esu pasirengusi iškentėti tas kančias, kurias jautė vakar 
Kersti. Bėgu pas juos, pasivyk! 

Stivenas skubiai apsirengė ir atsigręžė į besišypsančią žmoną. Ji laikė rankose 
jo batus. Stivenas šūktelėjo Rebui, kad paimtų 1š Bronvin batus, o pats šoko basas 
bėgti skardžiu aukštyn. Pribėgęs prie namelio, palaukė, kol atkops Žmona, ir manierin- 
gai pasisveikino su ja tarsi juodu nebūtų šįryt matęsi: 

— Labas rytas, kaip miegojote? 

Žmona nusikvatojo ir įėjo į namelį. 

Per visą likusią dieną juodu nebeturėjo laiko žaismui ir juokams. Vyriškiai kaip 
ir vakar išėjo medžioti, o Bronvin liko rūpintis Kersti 1r kūdikiu. Ją suglumino kuklios 
maisto atsargos, kurias rado namelyje. Avižinių miltų buvo viso labo dvi nedidelės 
pintinės ir daugiau nieko. Bronvin nenorėjo įžeisti Kersti ir nebeklausinėjo, ar dar ko 
nors turinti; vylėsi, kad vis dėlto čia ne visos atsargos. 

Vyriškiai grįžo leidžiantis saulei su dviem nedide liais triušiais. “Jų vos pakaks 
vakarienei", — pagalvojo Bronvin. 

— Stivenai, — tarė ji pasivedėjusi jį į šalį. — Mudu negalime valgyti jų maisto. 
Jie patys mažai turi. 

— Žinau, — atsakė vyras, — tačiau ir palikti dabar jų negalime. Donaldas vos 
moka naudotis lanku. Laukinių gyvūnų čia kur kas mažiau negu medžiotojų. Negalime 
čia ilgam apsistoti, bet ir palikti juos nevalia. 

— Labai norėčiau jiems padėti, — tarė Bronvin. — Išgerk šito. — Ir padavė jam 
puodelį. 

— Kas čia? 

— Kersti išmokė mane padaryti gėrimą iš kerpių ir alaus. Ji sako, toks gėrimas 
išgydo visas žaizdas. Visą dieną Kersti nerimavo dėl jūsų. 

Stivenas išgėrė karštą skystimą. 

— O tu irgi nerimavai dėl mūsų? 

Bronvin nusišypsojo: 

— Nebent tik dėl Donaldo, o tu gana ištvermingas. 

Gėrimas bemat suveikė. 

— Gėrimas ir iš tikrųjų stebuklingas, — nustojo skaudėti galvą. 

Bronvin paniuro: 

— Tau skauda žaizdą? 

— Nuo to laiko, kai tavo brolio strėlė pataikė į taikinį. Tačiau turiu idėją. Ar 
sunku rasti šitų kerpių? 

— Visiškai ne. 

— Šiandien Donaldas sakė, kad rengiasi vežti savo pirmagimį į miestą krikštyti. 
Štai jeigu prisirinktume šių kerpių, galėtume iš jų išvirti gėrimą ir parduoti jį. 

— Koks tu šaunuolis! — sušuko žmona. ) 

Visą vakarą juodu rinko kerpes. Tuo metu Donaldas paėmė visus pinigus, kiek 
tik turėjo, ir mieste nupirko alaus. 

Vėlai naktį jie pagaliau susisupo į pledus prie gęstančio laužo ir užmigo. Arti- 
mumo pojūtis raminamai veikė Bronvin, buvo jai netikėtas ir naujas. 

Anksti rytmetį jie pakinkė arklius į vežimą ir išvažiavo į miestą, dunksantį lygu- 
moje, apsuptoje kalnų. Miestelyje buvo daug parduotuvių ir mažų namelių, pasislėpu- 
sių už akmeninių tvorų, tačiau čia oras tvyrojo sunkus ir sukėlė Bronvin liūdesį — ji 
prisiminė gimtąsias lygumas ir kalnus. Retai lankydavosi miestuose. 

Donaldas sustojo nuošaliau nuo pagrindinės siauros gatvės ir iškinkė arklius. 
Kartu su Stivenu pasistatė prieš save ąsočius su stebuklinguoju gėrimu ir ėmė vilioti 
pirkėjus. Kersti ir Bronvin sėdėjo vežime ir laukė. Stiprus Stiveno balsas stelbė visus 
miestelio garsus. Jis drąsiai aiškino, kaip stebuklingai veikia gėrimas, dievažijosi, kad 
tik gerdamas jį išsigydė raupsus. 

Tačiau pirkėjų neatsirado. Žmonės klausėsi, prieidavo, bet nė vienas nepageida- 
vo įsigyti. 

Stivenas mėgino suvilioti vieną jaunuolį pažadu, kad gėrimas pagerins jo meilės 
reikalus. Jaunuolio atsakymas, kad, galimas daiktas, Stivenui ir pravartu pagerinti tuos 
reikalus, bet jis asmeniškai esąs savimi patenkintas, prajuokino minią. Žmonės, šne- 
kučiuodamitesi ir svaidydami sąmojus, ėmė skirstytis. 

— Manau, pats laikas jam padėti, — tarė Bronvin ir ėmė sagstytis palaidinę. 

— Bronvin!' — sušuko Kersti. — Nejaugi nori supykdyti Stiveną? 

— Galimas daiktas, — šypsodamasi atkirto moteris. — Pažvelk: ar taip bus pa- 
kankamai apnuoginta? | 

Kersti žvilgtelėjo į gundančią Bronvin krūtinę: 

— Daugiau negu gana. Donaldas užtampytų mane už plaukų, jeigu aš šitaip pa- 
sirodyčiau tarp žmonių. 

— Tu net neįsivaizduoji, kokias gilias iškirptes nešioja anglės, — atsakė Bronvin. 

— Bet tu juk ne anglė! 

Bronvin tylėdama nusišypsojo ir išlipo iš dengto vežimo. 

— Šis gėrimas gydo visas ligas — nuo nudegimų iki prakaitavimo! — ėmė šū- 
kauti Bronvin, ir žmonės vėl pradėjo aplinkui būriuotis. 

Stivenas nustebęs žvilčiojo į nuošaliau stovinčią žmoną. 

— Ar jūsų žmona nepatenkinta jumis? Galbūt mūsų gėrimas jums padės. Kaip 
meilės gėrimas jis absoliučiai nepakeičiamas! — girdėjo jos balsą. 

— O ar padės jis pavergti širdį tokios gražuolės kaip tu? — paklausė kažkas 
įžūliu balsu. 

— Tik jeigu tu išgertum visą statinę, — nesusimąstydama atkirto Bronvin. 

Žmonės pritariamai nusijuokė. 

— Tuomet pamėginsiu ir aš, — tarė kitas vyras. 

— Nupirksiu ir savo vyreliui, — pareiškė viduramžė moteris. 

Stivenas vos spėjo pilti į indus gėrimą ir skaičiuoti duodamas monetas. Jis di- 
džiavosi Bronvin sėkme. Jam buvo sunku įsivaizduoti, kad anglė dama sutiktų tapti 
viliotoja ir sugebėtų šitaip patraukti žmones. 

Bet netrukus jis ėmė pastebėti, kad vyriškiai svaido į žmoną godžius žvilgsnius; 
Jį supykdė ir nepadorūs jų pokštai. 

Vienas vyrukas, laikydamas puodelį, tarė kaimynui: 

— Ji pažadėjo susitikti su manimi už miesto sienos. 

— O ar ji nepažadėjo tau, kad ten būsiu ir aš? — grasinamu balsu paklausė Stivenas. 
Vyriškis pažvelgė į įžūlų Stiveno veidą, į jo stiprius pečius ir pasišalino murmėdamas: 

— Tai ji pati davė šią idėją. 

— Prakeikimas! — sušnypštė Stivenas ir sviedė samtį. — Ką čia tokio ji sau 
susimanė? 

Jis užsuko už dengto vežimo, kur viliodama publiką stovėjo Bronvin. Išvydęs ją 
visu gražumu, jis apstulbo. Jos palaidinė buvo prasegta ir rodė gražią aukštą krūtinę; 
sijonas ryškino grakščias šlaunis. Ji vaikštinėjo palei minią, bet kaip vaikštinėjo! Ran- 
kos įremtos į šonus, klubai gundančiai banguoja. 

Iš pradžių Stivenas negalėjo net sukrutėti iš nuostabos, paskui dviem šuoliais 
pasiekė Žmoną, čiupo už rankos ir nusitempė už vežimo. 

— Kokio velnio šitaip elgiesi? — piktai paklausė. 

— Padedu jums su Donaldu parduoti gėrimą, — ramiai atsakė ji. 

— Žinoma, esi labai savimi patenkinta! — įsiutęs sušnypštė jis, sagstydamas jos 
palaidinukę. — Elgiesi lyg kekšė! 

Bronvin gudriai žvilgtelėjo į jį ir džiugiai nusišypsojo: 

— O tu pavyduliauji? 

— Dar ko! — riktelėjo jis ir sustojo. — Sakai teisybę — pavyduliauju. Šitie 
purvini Žmogėnai neturi teisės spoksoti į tai, kas priklauso man. 

— Ak, Stivenai, aš... aš nežinau kodėl, bet labai džiaugiuosi, kad pavyduliauji 
manęs. 

— Džiaugiesi? — nustebęs perklausė vyras. — Ti kiuosi, kitą kartą neduosi pre- 
teksto pavyduliauti. — Čiupo ją ir piktai, valdingai pabučiavo. 

Bronvin pakluso jo valiai ir davėsi bučiuojama. 

Netikėtai minios šurmulį pervėrė žemas valdingas balsas: 

— Kur ta mergšė, pardavinėjanti gėrimą? 

Bronvin atšlijo ir suglumusi žvelgė į Suuveną. 

— Kur ji? — vėl nugriaudėjo balsas. 

— Tai pats Makgregoras, — sušnibždėjo Bronvin. — Kažkada esu girdėjusi jo 
balsą. 

Ji Žengė pirmyn, bet Stivenas sulaikė už rankos: 

— Tau negalima su juo susitikti. 

— Kodėl? Jis niekada manes nematė ir nežino, kas aš esu. Be to, turi teisę — čia 
jo valdos. 

Stivenas buvo priverstas sutikti. Slėptis — vadinasi, sukelti įtarimą. 

— Štai aš, — pareiškė Bronvin išeidama iš už vežimo. Stivenas bemat atsistojo 
greta. Makgregoras sėdėjo ant žirgo ir smalsiai sužiuro į Bronvin. Tai buvo tuklus, 
aukštas vyriškis pasidabruotais smilkiniais, stiprių žandikaulių ir gyvų žalių akių. — 
Kas mane šaukė? — tyčia pridūrė. 

Makgregoras nusikvatojo griausmingu juoku; jo akys bemat patamsėjo. 

— Tai nepažįsti savojo vado? 

— O.jūs, vade, nepažįstate savo klano Žmonių? 

— Esi įžūli mergiotė, — vis dar šypsojosi vyriškis. — Kaip tave vadina? 

— Bronvin, — išdidžiai, tarsi mesdama iššūkį tarė ji. — Taip pat, kaip ir Maka- 
ranų klano vadę. 

Stiveno ranka spūstelėjo jos petį. 

Makgregoro akys susiaurėjo: 

— Prie manęs neminėk tos moters. 

Bronvin įsirėmė rankomis į šonus: 

— Vadinasi, jos Žymė vis dar nepamiršta? 

Stojo mirtina tyla. Minia lūkuriuodama rimo. 

— Bronvin, — tarė Stivenas išblyškęs iš baimės. 

Makgregoras pakėlė ranką: 

— Tu ne tik įžūli, bet ir drąsi. Niekas dar neišdrįso man priminti tos nakties. 

— Tai pasakykite, kodėl jus taip supykdė toji menkutė žymė? 

Makgregoras stengėsi gerai apmąstyti atsakymą: 

— Matau, kad tu daug žinai. — Nusišypsojęs pridūrė: — Svarbiausia — toji 
moteris. Jeigu ji būtų tokia pat daili kaip ir tu, tai tą žymę išdidžiai nešiočiau. Tačiau 
būti sužeistam išsigimėlės — nedera Makgregorui. 

Bronvin buvo dar kažką besakanti, bet Stivenas apglėbė ją per liemenį ir taip 
suspaudė, kad Bronvin net užkando žadą. 


— Atleiskite mano žmonai už įžūlumą, — tarė jis. — Ji nevisai... 

— Greičiausiai taip ir bus, — sutiko Makgregoras. — Tikiuosi, sugebėsite su ja 
susitvarkyti. 

— Kiek tik turėsiu jėgų, — nusijuokė Stivenas. 

— Man patinka moterys su charakteriu, — pareiškė Makgregoras. — Be to, to- 


kios simpatiškos. | 

— Prie viso to gerai būtų pridėti ir santūrumą, — pridūrė Stivenas. 

— Nedaug moterų sugeba laikyti liežuvį už dantų. Sėkmės jums abiems, — atsi- 
sveikino Makgregoras ir nujojo savo keliu. 

— Velniai tave rautų! — įsiuto Bronvin atsisukusi į Stiveną. 

Bet anksčiau negu ji spėjo dar ką nors ištarti, vyras stiprokai papurtė: 

— Dar kiek, ir mudu būtume prapuolę' — Bet tuoj susivokė, kad žmonės tylėda- 
mi spokso į juos. Čiupo žmoną už rankos ir vėl nusitempė už dengtojo vežimo. — 
Bronvin, — tęsė tenai, — nejaugi nesupranti, ką darai? Dar truputį, ir tikriausiai jam 
būtum pareiškusi esanti Makaran. 

— Nair kas? — spyrėsi ji. — Juk girdėjai, jis pasakė... 

— Tarp to. ką plepa vyriškis dailutės moteries akivaizdoje, ir to, ką jis privalo 
daryti matomas viso savo klano, — didelis skirtumas. O ar pagalvojai apie Donaldą ir 
Kersti? Tai juodu mus priglaudė! 

Stiveno nuostabai, žmona bemat nusileido ir ištiesė į jį rankas: 

— Tu ir vėl sakai teisybę. Kada gi gyvenimas išmokys mane? — Jis paglostė 
žmonos plaukus. Stivenui patiko, kad ji remiasi į jį — ir fiziškai, 1r moraliai. — Ar 
kada nors būsiu verta Makaran vardo? 

— Būsi, meile mano, — sušnibždėjo jis. — Jeigu tiktai nori, tai būsi verta savo 
vardo. 

Priėjo Donaldas: 

— Atėjo pastorius. Mudu su Kersti norėtume pakrikštyti kūdikį ir grįžti 1š mies- 
to dar su šviesa. 

— Be abejo, mes pasirengę, — nusišypsojo Stivenas. Jis pastebėjo, jog Donal- 
das sunerimęs ir elgiasi su Bronvin ne taip, kaip anksčiau. Galbūt jis pasiklausė jų 
pašnekesio ir suprato, kad ji Makaran. Ko jis gali tokiu atveju griebtis? 


Bažnyčia buvo didžiausias ir gražiausias miesto pastatas. Viduje tvyrojo ramybė 
ir tyla, berniukas miegojo ant motinos rankų. 

— Ar galiu jūsų paprašyti pabūti mano sūnaus krikštatėviais? — paklausė Kersti 
Bronvin ir Stiveno. 

Bronvin atidžiai pažvelgė į moterį: 

— Jūs beveik mūsų nepažįstate. 

— Žinau, kas svarbiausia: būsite geri krikštatėviai mano vaikui. 

— Sutinkame būti krikštatėviais ir padarysime viską, ko tik paprašysite, — at- 
sakė už abu Stivenas. — Berniukas tikrai nieko nestokos, kol būsime gyvi, — pridūrė. 

Kersti nusišypsojo ir nuėjo prie pastoriaus. Berniukui davė Rorio Stiveno vardą. 
Stivenas buvo maloniai paglostytas ir plačiai šypsojosi. 

Pakeliui iš bažnyčios Stivenas pats nešė savo krikštasūnį. 

— Kodėl ir mums nesusilaukus tokio berniuko? — žvilgtelėjęs į žmoną, paklau- 
sė. — Aš norėčiau mažo berniuko juodais plaukais ir žydromis akutėmis... 1r duobute 
smakre. 

— Nori pasakyti, kad mano išvaizda labiau tinka vyriškiui? — kandžiai pasido- 
mėjo Bronvin. 

— Džiaugiuosi, kad dabar nuolatos neprikiši bent to, kad esu anglas. 

Bronvin nužvelgė vyrą nuo galvos iki kojų: jo 1lgi plaukai gražiai gulėjo ant 
škotiškų drabužių. 

— Įdomu, ką dabar pasakytų tavo broliai pamatę, kad tu perpus tapai škotu? 

— Jie priims mane tokį, koks esu, o jeigu jie turės bent lašelį proto, tai daug ko 
išmoks iš mūsų, škotų. -— 

— Iš mūsų? — Bronvin net stabtelėjo. 

— Eik pirma ir nespoksok taip į mane. 

Bronvin ūmai suvokė, kad jis ir kalbėti pradėjo škotų tarme, netgi tada, kai juo- 
du lieka dviese. Stivenas elgėsi taip, tarsi būtų gimęs škotu. Ji paspartino žingsnį. Juo- 
du žengė apsikabinę ir absoliučiai laimingi. Ant vienos rankos vyriškis lengvai nešė 
kūdikį — savo krikštasūnį. 


Vienuoliktas skyrius 


Dvi dienas jie keliavo lėtai važiuodami į pietus. Bronvin įkalbėjo Kersti likti 
dengtame vežime, bet moteris juokėsi ir ėmė rūpintis šeimininkavimu. Stivenas pasi- 
šaipė, jog Kersti griebiasi darbo, kad būtų išvengta nelaimingų atsitikimų, jei valgį ir 
toliau gamintų Bronvin. 

— Šis troškintas triušis prasčiausias iš visų, kokius tik gyvenime esu valgęs, — 
kartą vakare pareiškė Stivenas. 

— Triušis? — perklausė išsiblaškiusi Bronvin. Ant rankų ji laikė berniuką, kuris 
tarsi užburtas spigino akutes į jos spindinčią sagę. — ... Ak, triušis! Ne, visi triušiai 
tebekaba pastogėje. Aš... — Jos veidas ėmė palengva rausti. 

Stivenas nutraukė ją kvatodamas: 

— Kas atsitiko mano protingajai žmonai? 

— Baik čia šaipytis, — paprašė Kersti. — Bronvin, tu tokia graži, kad tau ap- 
skritai neverta virti valgį. Be to, esi drąsi, bebaimė, protinga ir... 

Bronvin šypsodamasi pažvelgė į vyrą: 

— Štai matai, kai kas vis dėlto mane vertina. 

— Ne, ne, Stivenas labai myli ir vertina tave, — nusišypsojo Kersti. — Tiesą 
sakant, gyvenime nemačiau tokios meilios porelės kaip judu. 

Bronvin ir vėl žvilgtelėjo į vyrą. 

— Ji tiesiog žavi būtybė, tiesa, Kersti? — paklausė jis rimtai. — Bet būtų kur 
kas Žavesnė, jeigu mokėtų gaminti valgį. 

Bronvin padarė grimasą ir sviedė į vyrą velėnos kuokštą. 

— Duokš šen mano krikštasūnį, — nusijuokė Stivenas. — Jis per daug laiko 
leidžia su moterimis. 

Kitos dienos vėlyvą vakarą jie pasiekė Kersti tėvų namelį. Tai buvo tipiškas škoto 
valstiečio namelis, pastatytas iš baltojo akmens, uždengtas nendrių stogu. Už namelio 
kilo stačios akmenuotos kalnų terasos. Netoliese matėsi miežių laukas. Šalia namelio 
ganėsi avys ir keletas karvių. 

Kersti ir jos draugus sutiko labai nuoširdžiai. Tėvas Harbenas buvo nedidelis 
gyslotas vyriškis. Dešinioji marškinių rankovė kabojo tuščia. Pusę veido dengė i1šsi- 
draikę žili plaukai ir didžiulė barzda. Tai, kas liko iš veido, atrodė gana rūsčiai. Nesta, 
Kersti motina, buvo trumputė moterėlė su kietai surištais pakaušyje žilais plaukais. Ji 
atrodė tiek pat geraširdė, kiek jos vyras rūstus. Pagauta džiaugsmo, ji apkabino dukte- 
rį, kūdikį ir Bronvin — visus iš karto, karštai dėkodama Stivenui ir Bronvin už pagal- 
bą gimdymo metu. Roris buvo jos vienintelis ir ilgai lauktas anūkas. Ji taip pat džiu- 
giai išbučiavo ir Donaldą, ir Stiveną. 

Stivenas paprašė leisti jiems pasilikti ir pernakvoti, o jau rytą leistis į kelionę. 
Harbenas dėbtelėjo į jį taip rūsčiai, sakytum, pasijuto įžeistas. 

— Tik vieną naktį? — nustebo jis. — Kas jūs per žmogus? Jūsų žmona labai jau 
liesa, o vaikų, kaip matau, neturite. — Jis nelaukė, ką atsakys Stivenas. — Mano alus 
padės jūsų Žmonai padovanoti jums vaikutį. 

Stivenas pritardamas linkčiojo galvą: 

— Kaip tik padedant alui aš ir mėginsiu į jos liesas įsčias patalpinti vaikiūkštį. 

Harbenas nusišaipė, tai reiškė, kad įvertino sąmojį. 

— Įeikite, mes džiaugiamės svečiais. 

Po neįmantrios vakarienės — pieno, sviesto, sūrio ir avižinių paplotėlių — visi 
įsitaisė prie židinio vieninteliame kambaryje. Stivenas atsisėdo ant taburetės ir ėmė 
drožti žaisliuką Roriui. Bronvin prisėdo šalia vyro ant grindų. Kersti ir jos motina 
įsitaisė iš kitos Židinio pusės, o Donaldas ir Harbenas — centre. 

Donaldas, kuris pasirodė esąs smagus pasakorius, linksmai vaizdavo Bronvin, par- 
duodančią gėrimą mieste, ir stengėsi imituoti jos gundančius judesius. Istoriją baigė pa- 
pasakodamas apie Bronvin ir Makgregoro pokalbį. Bronvin juokėsi kartu su visais. 

Visiems linksmai besijuokiant, Harbenas ūmai pašoko nuo stipraus skausmo, iš- 
kreipusio jo veidą. 

— Tėve, — sunerimusi paklausė Kersti, — tavo ranka vis dar skauda? 

— Ji nenustoja skaudėti nuo to laiko, kai Makaranai sužalojo mane. 

Stivenas padėjo ranką Bronvin ant peties. 

— Dabar ne laikas apie tai šnekėti... — mėgino paprašyti Nesta, bet Harbenas 
įšėlęs suriko: 

— Ne laikas?! Ne laikas neapkęsti Makaranų? — Parodė savo tuščią rankovę. — 
Ar matote? Kaip gyventi žmogui be dešinės rankos? Pats Makaranas nukirto man ją. 
Prieš šešetą metų jis nusivarė mano bandą ir dar pasigrobė ir mano ranką! 

— Prieš šešetą metų, — sušnibždėjo Bronvin. — Bet nejaugi Makgregoras neat- 
silygino jam už tai, nejaugi nenužudė keturių nekaltų vyriškių? 

Harbenas pakratė rankovę: 

— Gavo tai, ko nusipelnė. 

— Argi Makaranas nekeršijo už savo žmones? O gal jis turėjo viską atleisti? 

— Bronvin... — įspėjo Stivenas. 

— Leisk jai šnekėti, — tarė Harbenas. — Ką žinote apie Makaranų klaną? 

Į pokalbį įsikišo Kersti: 

— Bronvin gyvena šalia Makaranų valdų. 

— Tuomet jūs žinote, kiek nelaimių jie atneša, — užjaučiamai ištarė šeimininkas. 

— Tiesą sakant, man tai jokių, — nusišypsojo Bronvin. 

Kersti atsistojo: 

— Laikas miegoti. Anksti rytą turėsime keltis ir pamelžti karves. 

— Na ką gi, vadinasi, laikas, — užbaigė kalbą Harbenas. 

Įsitaisę po šiltais pledais ant šiaudų guolio, Stivenas ir jo žmona tyliai šnekučiavosi. 

— Tik nesakyk man pamokslų, — pirmoji prabilo Bronvin. 

— Net ir nesiruošiu, — atkirto Stivenas, prisitraukdamas ją prie savęs. — Bu- 
vau patenkintas, kad juodu su Harbenu susirėmėte. Pagaliau susitikai akis į akį su savo 
priešininku. Niekas iš jūsų — besikivirčijančių klanų — nenori pripažinti kitos pusės 
teisybės. 

Nesulaukdamas pasiteisinimų, jis pabučiavo žmoną, ir abudu užmigo. 

Kitą rytą atšuoliavo Žygūnas ir atnešė žinią, kuri privertė Stiveną pakeisti savo 
nutarimą toliau joti. Pasklido žinia, kad dingo Bronvin Makaran ir jos vyras. Makgre- 
goras už jų sugavimą paskyrė gana padorią sumą. 

Kai Harbenas pasakė, kad su džiaugsmu išduotų Makgregorui tą raganą Maka- 
ran, Stivenas tik nusišaipė. Bet šypsenėlė dingo iš jo veido, kai Harbenas jos vyrą 
anglą pavadino nevykėliu ponu, kuris nevertas Žemės, kurioje jį reikėtų užkasti. Bron- 
vin tuoj pat karštai pritarė Harbenui, ypač jo nuomonei apie anglus. Ji erzino Stiveną, 
kol Kersti neatitraukė tėvo nuo piktų šnekų. 

— Na, aš tau sumokėsiu, — sušnibždėjo Stivenas žingsniuodamas kartu su Bron- 
vin prie gardo, kur stovėjo karvės. 

— Nieko tu čia nepadarysi, klastingasis angle, — įgėlė žmona ir nuskubėjo pir- 
myn, gundančiai linguodama klubais. Stivenas staiga pasijuto esąs itin klastingas, ty- 
lomis nusišypsojo ir nusekė įkandin jos. 

Bronvin nuo pat gimimo buvojo škotų valstiečių aplinkoje, dažnai matė žmonių 
darbus. Stivenas, deja, gerai išmanė tik apie ginklus ir mūšius. Labai nustebęs žiūrėjo, 
kaip melžiamos karvės. | 

— Žiūrėk, — Kersti parodė jam, kaip melžiamos karvės. Stivenas bemat išliejo 
daugiau pieno ant savęs negu į kibirą ir ėmė keiktis, bet Kersti net nemirktelėjo. 

Kersti ir Bronvin įpylė į jo kibirą pieno, kad po melžimo visi turėtų vienodai 
pieno. Nesta truputį nustebo, kaip taip negausiai karvės atleido pieno šį rytą, tačiau 
nieko nesakė, o tik nuoširdžiausiai nusišypsojo visiems ir išsiuntė į laukus. 

Reikėjo sutaisyti tvorą ir surinkti vaisius. Stiveno veidą, pamačius įspūdingą ak- 
meninę tvorą, nušvietė šypsena. Jis buvo patenkintas kaip vaikas, kad pagaliau rado dar- 
bo ir savo stiprioms rankoms, ir pritempė tiek akmenų, kad visi kiti nespėjo jų kloti. 
Kersti maktelėjo alkūne Bronvin, rodydama, kaip susižavėjęs Harbenas žiūri į Stiveną. 

— Manau, tavo namuose esama visko, ko tik tu pageidauji, — sušnibždėjo ji, ir 
Bronvin vėl pasivaideno, kad ji žino kur kas daugiau, negu juodu su Stivenu mano. 

Vėlai vakare labai pavargę jie grįžo į gerai prikūrentą namelį. Sėdėdami prie 
židinio, prisiminė dienos įvykius ir šaipėsi vienas iš kito. Patenkintas Harbenas rūkė 
pypkę, žiūrėjo į jaunimą ir pirmą sykį per visą dieną neprisiminė prarastošios rankos. 


Po dienos Kersti su Bronvin išėjo rinkti kerpių toli į kalnus, kurie kilo tuoj už 
namelio. Roris, suvyniotas į šiltą pledą, taikiai miegojo didelėje pintinėje, paliktoje 
prie upelio. Naktį iškrito sniegas. Moterys rinko kerpes ir plepėjo apie savo vyrus. 
Bronvin niekada nebuvo patyrusi tokios laisvės ir smagumo. Visos bėdos, visa atsako- 
mybės našta kažkur dingo. 

Bet ūmai instinktyviai Bronvin pajuto pavojų. Apmirė vietoje. Pavojus kabojo 
pačiame ore, — visa jos gyvenimo patirtis neleido apsirikti. 

— Kersti, — tyliai, bet valdingai tarė Bronvin. Moteriškaitė išsigandusi pakėlė 
galvą. — Nejudėk. Supratai? — Iš kvatoklės Bronvin akimirksniu virto Makaranų kla- 
no vade. 

— Roris, — tik tiek ir galėjo sušnibždėti Kersti iš siaubo išplėstomis akimis. 

— Klausyk ir paklusk man, — aiškiai ir tiksliai tarė Bronvin. — Tuoj pat lįsk į 
tuos krūmus ir ten pasislėpk. 

— Roris, — pašnibždomis pakartojo Kersti. 

— Patikėk manimi, — valdingai atkirto Bronvin. 

Jų akys susidūrė. 

— Gerai, — suvebleno Kersti. Kažkas ją vertė paklusti šitai moteriai, kuri taip 
greitai tapo jos bičiule. 

Kersti tyliai nuslinko į krūmokšnius ir prigludo ten, nenuleisdama akių nuo pin- 
tinės su sūnumi. Ji suprato, kad stipri ir vikri Bronvin greičiau išgelbės jos vaiką negu 
ji pati. 

Bronvin tuo metu stovėjo laukdama nežinia kokio pavojaus. Upelio čiurlenimą 
užgožė keturių raitelių Žirgų kanopų klapsėjimas; jie netikėtai pasirodė viršuje. Tai 
buvo anglai su savo sunkiais, pašiltintais drabužiais — su odinėmis striukėmis ir kel- 
nėmis, plėšriomis akimis. 

Jie iš karto pamatė Bronvin — tai buvo aišku iš jų džiugių žvilgsnių. Netikėtai 
pravirko Roris; Bronvin nuskubėjo prie jo, čiupo vaikutį iš pintinės ir priglaudė prie 
krūtinės. 

— Kas per reginys? — prašneko šviesiaplaukis raitelis, artindamasis prie mo- 
ters su vaiku. 

— Laukinis grožis laukiniuose Škotijos laukuose, — nusijuokė antrasis, prijo- 
damas 1š kitos pusės. 

— Kokie nuostabūs plaukai! — pridūrė pirmasis. 

— Škotijos moterys visos yra nimfos ir paleistuvės, — įsiterpė trečiasis. Jie ap- 
supo Bronvin. 

Pirmasis prijojo taip arti, kad moteris buvo priversta atsitraukti. 

— Žiūrėkite, jinai ne per daugiausia mūsų bijosi, — nustebo jis. — Moterys 
neturi turėti tokių atkaklių smakrų, joms nelabai tinka. 

— Juodi plaukai ir žydros akys, — prašneko antrasis. — Kažkur aš ją jau esu 
matęs. 

— Aš būčiau nepamiršęs, jei anksčiau būčiau matęs, — pridėjo trečiasis. Jis 
išsitraukė 1š makštų špagą ir jos smaigalį prikišo prie Bronvin veido. 

Moteris žvelgė į jį šaltai ir tvirtai, vertindama situaciją. 


— Dieve mano! — sušuko antrasis. — Prisiminiau! 

— Koks skirtumas, kas ji, — sumurmėjo nulipdamas nuo žirgo pirmasis. — Kad 
1r kas ji būtų, aš geidžiu jos paragauti. 

— Stokite! — įspėjo antrasis. — Ji — Makaran. Aš mačiau ją sero Tomo Kričto- 


no pilyje. Ją vedė vienas iš Montgomerių. 

— Tai tiesa? — paklausė pirmasis, šį sykį jo balse jau skambėjo pagarba. 

Bronvin tylėdama žvelgė į jį ir stengėsi nuraminti kūdikį. 

Vienas iš raitelių nusijuokė: 

— Pažvelkite į jos išdidžią pozą! Žinoma, ji yra Makaran. Girdėjau, Montgome- 
ris buvo priverstas ją užkariauti net po to, kai karalius Henrikas supiršo juos. 

— Bet Mongomeris buvo teisus ištraukdamas dėl jos savo kardą. Ji to verta. 

— Ledi Bronvin, — paklausė pirmasis, — kurgi lordas Stivenas? — Bronvin 
vardą žinojo Anglijos aukštuomenė. 

Bronvin tylėdama metė greitą žvilgsnį į kalnus, kurie juos sksiė nuo Kersti na- 
melio. Kūdikis vėl pravirko, ir Bronvin stipriau prispaudė jo galvutę sau prie krūtinės. 

— Tai ką gi mes su ja darysime? — pusbalsiu suglumęs paklausė ketvirtasis 
raitelis, iki šiol vis tylėjęs. 

— Reikia ją grąžinti Montgomeriui, — tarė pirmasis. — Manau, Stivenas jos jau 
ieško. 

— Be jokios abejonės, dosniai mums sumokės, — nusijuokė kitas. 

Ketvirtasis raitelis paragino žirgą arčiau, vėl priversdamas Bronvin atsitraukti. 

— Kiek Žinau, jos klanas yra karo stovyje su Makgregoru, o čia juk jo žemė, — 
priminė jis. 

— Čarlzai, — lėtai tarė pirmasis, — man regis, tau į galvą šovė gera mintis. Iš 
visko matyti, kad ji slapstosi. — Jis linktelėjo į Bronvin pusę. — Kieno tas kūdikis? 

— Greičiausiai ne Montgomerio, dar gana anksti. O gal, sakau, ji pabėgo nuo 
Montgomerio, kad pagimdytų pavainikį? 

— Tokiu atveju, — nusijuokė antrasis, — jis dosniai mums sumokės, kad galėtų 
surengti parodomąją bausmę už santuokinę neištikimybę. 

— O ką, jeigu paimtume išpirką iš visų trijų: iš jos klano, iš Makgregoro ir iš 
Montgomerio? 

— Ir pasimėgauti ja, kol lauksime išpirkos, — pritarė trečiasis. 

Kersti, iki kraujo kramtydama lūpas, žvelgė į visą tą sceną iš krūmų. Jos akyse 
žibėjo ašaros. Ji žinojo, kad Bronvin turi rasti išeitį iš tos baisios padėties. Kalno šlai- 
tai buvo pernelyg statūs raiteliams, o Bronvin vikri ir greita. Bet ji turi naštą — kūdi- 
Kį, su juo nepabėgsi. Kad galėtum kabarotis šiomis terasomis, privalai turėti laisvas 
rankas. 


— Man patinka idėja, — pareiškė trečiasis. — Duokite šen vaiką, mes jums ne- 
padarysime nieko bloga. — Jis prijojo prie pat Bronvin, bet moteris vėl žengė žingsnį 
atgal; raitelis susiraukė. — Mes žinom, kad šis vaikas yra ne Montgomerio, tai ar ne 


geriau jo visai atsikratyti? 

Bronvin atidžiai pasižiūrėjo į jį: 

— Jeigu jūs paliesite mano vaiką arba mane, tai visas mano klanas, taip pat ir 
Montgomeris, visur jus persekios. 

Žmogėnas kurį laiką suglumo, bet greit atitoko: 

— Stengiatės mus išgąsdinti? — Jis nušoko nuo žirgo ir žengė prie moters. — 
Duokite man kūdikį! 

— Nesiartinkite, — grasinamai tarė Bronvin. 

— Būkite atsargesnis, ji tikrai pavojinga, — perspėjo jį kažkuris raitelis. 

— Ar nereikia tau pagalbos? — Antrasis raitelis nušoko ant žemės. 

Bronvin nepuolė į paniką. Ji negalėjo paleisti iš rankų vaiko, vadinasi, negalėjo 
pasiekti ir peilio. Vienintelis išsigelbėjimas — pabėgti nuo anglų, kurie priprato prie 
balnų ir nesugeba gerai bėgti. Ji lengvai pečiu pastūmė pirmąjį, stipriau prisispaudė 
Rorį ir leidosi bėgti. 

Tačiau net škotė moteris nepajėgia bėgti greičiau už žirgą. Vienas iš raitelių at- 
kirto jai kelią aukštyn. Skambant jo triumfuojančiam juokui, Roris vėl pradėjo verkti. 
Bronvin bijojo ne dėl savęs, o dėl vaiko. Ją vėl apsupo. Vienas vyriškis griebė ją už 
peties ir pastūmė prie kito. 

Netikėtai nežinia iš kur suzvimbė strėlė ir įsmigo į krūtinę pirmajam tą akimir- 
ką, kai jis palietė Bronvin. Likusieji trys buvo taip pritrenkti, jog nejudėdami spoksojo 
į savo bičiulį, be gyvybės gulintį prie jų kojų. 

Bronvin nepradėjo dairytis, iš kur atskriejo strėlė. Jai pakako keleto sekundžių 
užsiropšti ant terasos. | 

Anksčiau negu trys anglai sugebėjo išvysti priešą, vieniša figūra škotiškais dra- 
bužiais, pasirodžiusi iš už uolos, paleido dar vieną strėlę. Trečiasis raitelis, kuris irgi 
buvo nulipęs nuo žirgo, griuvo ant žemės. 

Abu raiteliai apsigręžė ir nušuoliavo. 

Stivenas pasirodė, kai jį pakvietė Rebas. Šuo surado ir atvedė pačiu laiku. 

Stivenas puolė bėgti paskui raitelius, pakeliui įsidėdamas strėlę. Ir dar vienas 
anglas išvirto iš balno; jo koja įstrigo balnakilpėje. Žirgas toliau šuoliavo vilkdamas 
mirusį kūną. 

Kersti lėtai išėjo iš savo slėptuvės. Jis buvo nežmoniškai išsigandusi. Bronvin pri- 
ėjo prie jos ir atidavė berniuką. Jaunoji mama priglaudė kūdikį prie savęs. Prie jų jau 
skubėjo Donaldas. Kersti perdavė vaikutį Donaldui ir apsikabino Bronvin. Ji visa drebėjo. 

— Tu išgelbėjai Rorį, — virpančiu balsu kartojo motina. — Tu rizikavai savimi, 
bet išgelbėjai mano sūnų. 

Bet Bronvin vargu ar ją girdėjo. Ji žvelgė į bėgantį Stiveną. 

— Jis šovė į anglą! — kartojo ji apstulbusi ir nudžiugusi. Stivenas užmušė savo 
tėvynainius, kad apgintų ją ir škotų vaiką. 

Donaldas padėjo ranką Bronvin ant peties: 

— Jums su Stivenu reikia pasitraukti. 

— Donaldai, prašau... — pradėjo Kersti. 

— Ne, tai būtina. Tie žmonės... — jis nutilo pamatęs ateinantį Stiveną. 

Bronvin priėjo prie vyro, vis dar netikėdama savo akimis. Atidžiai apžiūrėjo jį: 
Stivenas buvo sveikas ir gyvas. Veidą buvo išmušęs prakaitas, Bronvin rūpestingai jį 
nušluostė. 

— Ar jie nesužeidė tavęs? — tyliai paklausė. 

Stivenas įrėmė į žmoną akis, ilgai žvelgė, pagaliau apkabino. 

— Tu drąsi moteris. Tai tu išgelbėjai vaikutį. 

— Stivenai! Ketvirtasis pabėgo? — paklausė Donaldas. 

— Pabėgo! — asakė Stivenas vis dar apglėbęs žmoną, tarsi norėdamas įsitikinti, 
kad ji gyva. 

Kersti ir Donaldas pasikeitė Žžvilgsniais. 

— Jis nujojo pas Makgregorą, aš taip manau, — tarė Donaldas. 

Bronvin išsilaisvino iš Stiveno glėbio. 

— Ar seniai sužinojote, jog aš Makaran? 

— Kai tik pamačiau tave, — atsakė Kersti. — Pirmą kartą tave mačiau kartu 
jojančią su tavo tėvu. Mudvi su motina tuo metu rinkome uogas. Tai buvo prieš metus. 

— Vadinasi, tavo mama irgi žino, — nusistebėjo Bronvin. — O tėvas? 

Kersti apsiniaukė: 

— Nenorėjau sakyti, jis pernelyg įpykęs ir nepamiršęs savo nelaimės. Norėjau 
palaukti, kol jis geriau judu pažins, o paskui ir pasakyti. Mudu abu taip nutarėme. 


— Bet laikas neleidžia mums laikytis žodžio, — pidūrė Donaldas. — Tasai an- 
glas visiems atskleis jūsų paslaptį. 
— Stivenai, — prabilo Bronvin, — mes privalome juos palikti. Negalime už- 


traukti grėsmės Kersti šeimai. 

Stivenas linktelėjo: 

— Donaldai, Kersti... 

— Ne, ne, — skubiai nutraukė Kersti. — Jūs — mano sūnaus krikštatėviai... 

— Jį galima auginti ir auklėti su mano jaunesniaisiais broliais, — šypsodamasis 
pasakė Stivenas. 

— Su anglais! — įsiuto Bronvin. — Ne, Kersti, jis privalo augti tarp Makaranų. 

— Liaukitės ginčytis, — šyptelėjo Donaldas. — Mes specialiai jums dar pagimdysi- 
me berniukų. Sėskitės geriau ant anglų žirgų ir jokite namo. Turite suspėti Kalėdoms. 

— Kersti! — prabilo Bronvin ir tuoj nutilo. Kersti iš visų jėgų spaudė ją glėby- 
je. — Ką pasakys mano Žmonės, kai prisipažinsiu, jog mano geriausia draugė — iš 
Makgregorų klano? — nusijuokė. 

Kersti labai rimtai pažiūrėjo į ją: 

— Tu turi pasikalbėti su Makgregoru. Jis yra geras žmogus ir labai vertina gra- 
žias moteris. Reikia baigti kivirčytis. Nenoriu, kad mūsų sūnūs kariautų vienas su kitu. 

— Aš irgi nenorėčiau, — sutiko Bronvin. — Duodu tau žodį, kad mėginsiu susi- 
taikyti, kai tik grįšiu namo. 

Stivenas apkabino žmoną: 

— Aš dar noriu gerai paragauti naminio Harbeno alaus. 

— O aš, Bronvin, — nusijuokė Donaldas, — turiu atsilyginti tau už tavo sąmo- 
jus, paleistus mano adresu. Kai pagalvoju, kokias kvailystes kalbėjau apie Makaranų 
vadę, tai imu degti iš gėdos! 

| — Bet vis dėlto tai tiesa! — irgi šypsodamasis pritarė Stivenas. — Bronvin — 
labiausiai užsispyrusi, barninga... 

— ... ir nuostabi moteris, — baigė Donaldas apkabindamas Bronvin. — Aš nieka- 
da nepajėgsiu atsidėkoti jums už išgelbėtą mano sūnų. Ačiū. — Jis apglėbė Stiveną. — O 
dabar jokite. Kai Kersti man pasakė, kad tu esi anglas, negalėjau patikėti. Ir iki šiol 
netikiu, — pridūrė. 

Stivenas nusikvatojo: 

— Reikia manyti, kad tai komplimentas. Kersti, džiaugiuosi, kad susitikome. 
Norėčiau pasisvečiuoti pas jus, kad tavo švelnumas ir moteriškumas paveiktų mano 
žmoną. 

Bronvin jau norėjo įsižeisti, tačiau sutrukdė Donaldas: 

— Tai tik išorė, mano drauge. Kersti taip pat tvirta kaip ir Bronvin, visas skirtu- 
mas — kaip pažiūrėsi. 

— Pirma galvok, o paskui kalbėk, — prisimerkusi Bronvin atsigręžė į Stiveną. 

Stivenas valandėlei paėmė į savo ranką Rorio rankutę jausdamas, kaip smulku- 
čiai piršteliai sugriebė jo pirštą, paskui apsikabino Bronvin ir nusivedė prie žirgų. 

Juodu nesiryžo atsigręžti. Buvo labai skaudu palikti tą mielą šeimyną, dovano- 
jusią jiems taiką ir ramybę. 


Jie jojo žingine keletą valandų, tyčia neleisdami žirgams pagreitinti žingsnio, 
kad nepatrauktų niekieno dėmesio. Vieną kartą buvo sustoję; Bronvin prišnekino su- 
tiktą moterį duoti tamsių dažų, kad uždažytų baltas žirgų žymes. 

Stivenas gerokai išalko ir rengėsi nusipirkti maisto už tas keletą monetų, kurias 
rado kelionės krepšyje. Bronvin nusijuokė ir jam priminė, kad juodu kol kas Škotijoje. 
Kad ir kur atjotų, visur bus priimti su dideliu džiaugsmu. Kartais vargana škotų šeima, 
besimaitinanti duona su vandeniu, mielai dalijasi su kitu škotu arba šiaip su žmogumi, 
bet tik ne su anglu. Bronvin patenkinta konstatavo, kad dabar Stivenas dažnai pritaria 
jos nuomonei apie anglus. Škotų valstiečiai rodė jiems laukus, sutryptus ir sunaikintus 
anglų. Vienas škotas net pasakė, kad jo dukterį — dar visai paauglę — išžagino anglas. 
Stivenas visur kalbėjo savo dabar jau įprastu škotišku akcentu. 

Naktis jie skyrė meilei. Kartkartėmis susižvalgę šokdavo iš balnų ir tiesdavosi 
ant žemės savo pledus. Stivenui pakakdavo mesti žvilgsnį, kad Bronvin irgi pajustų 
geismą. Jo akių ugnis bemat įkaitindavo ir ją. 

— Negaliu pasisotinti tavimi, — šnibždėdavo Stivenas. 

— Bet tu labai stengiesi, — atsakydavo žmona ir atkišdavo veidą bučiniui. 

Kartą pačiame meilės žaismo įkarštyje ji pastebėjo, jog keletas Žmonių žvelgia į 
juodu nuo kelio. 

— Stivenai! — sušnibždėjo Bronvin rodydama į žmones. 

— Labas rytas, — mandagiai pasisveikino Stivenas vėl bučiuodamas žmoną. 

Bronvin išsiveržė iš vyro glėbio. 

— Koksai begėdis! — jau norėjo barti, bet nutilo išvydusi jo akyse meilės ugne- 
lę. — Ten, viršuje, keletas medžių... — sušnibždėjo ji. 

Kol juodu slėpėsi nuo smalsių žvilgsnių po medžiais, Rebas tupėjo ir juos sau- 
gojo. Juo labiau Bronvin pažino Stiveną, juo labiau jis ją traukė. Bronvin patiko, kaip 
lengvai, viena ranka, jis varto jos kūną. Jo grožis ir jėga irgi žavėjo žmoną. Toli nuo 
savojo klano, pamiršusi vadės priedermes, Bronvin jautėsi laiminga ir laisva. Jų meilė 
žydėte žydėjo. Dabar ji geidė Stiveno taip pat aistringai, kaip ir jis jos. 

Kartą, kai juodu gulėjo susilieję į vienumą, nejausdami nei kiaurai košiančio 
žiemos vėjo, nei įšalusios Žemės, Bronvin paklausė: 

— Kokia tavo šeima? , 

Stivenas nusišypsojo ir meiliai apžvelgė jos nuogą kūną. Jam malonu buvo re- 
gėti ją silpną, visiškai paklusnią ir atsidavusią. Bet pašiurpo nuo vėjo gūsio ir pasiūlė: 

— Apsirenkime ir užkąskime. 

Nuėjo prie Žirgų, paėmė plačią lėkštę su avižiniais paplotėliais. Bronvin užkūrė 
ugnį. Metalinę lėkštę — jų vienintelį pirkinį per visą kelionės laiką — uždėjo ant ug- 
nies ir joje pakepino paplotėlius. 

— Tu man nieko neatsakei, — priminė Bronvin. 

Stivenas nenorėjo parodyti, kaip jį maloniai paglostė žmonos smalsumas. Neti- 
kėtai jis pajuto visiškai nenorįs, kad baigtųsi ši ilga kelionė, nenorįs nė su kuo dalytis 
žmoną. Troško būti tik su ja, su Bronvin. Ilgai žiūrėjo, kaip žmonos plaukuose žaidė 
ugnies atspindžiai. 

— Tu taip keistai Žiūri į mane, Stivenai. 

— Susimąsčiau, — nusišypsojo jis. — Norėjai kai ką sužinoti apie mano šeimą. 
Vyriausias — Gavinas, paskui aš, paskui Reinas ir Mailsas. 

— Ar jie panašūs į tave? 

— Sunku pasakyti. Gavinas — aukštas ir pasiutusiai užsispyręs. Jį persekioja 
keistoka mintis, jog reikia plėsti Montgomerių valdas, ir tik tuo tesirūpina. 

— Iš visų jūsų tik jis vienas vedęs? 

— Pamiršti mane, — šyptelėjo Stivenas. — Gavinas ir Džudit vedė prieš metus. 

— Kaip ji atrodo? 

— O, ji puiki! Gera, miela, dailaus elgesio. Juodu suvedė pats likimas. Gavinas 
visada mažai domėjosi moterimis, todėl turėjo su jomis problemų. 

— Kaip malonu, kad jūsų šeimoje yra bent vienas, kuris ne itin domisi moterimis. 

Stivenas praleido pro ausis šią kandžią pašaipą. Jis atsidavė prisiminimams: 

— ... Reinas. Labai panašus į tėvą. Arba, pavyzdžiui, į Temą, toks pat drimba. 
Reinas... nežinau, kaip tau paaiškinti... bet jis labai geras. Geros širdies ir labai teisin- 
gas. Tiesiog nepakelia neteisybės. Jis neleis nei sau, nei kam nors kitam įžeisti net 
baudžiauninką. 

— O Mailsas? | 

— Mailsas, — nusišypsojo Stivenas. — Mailsas — tylus ir uždaras. Jis ilgai 
tyli, o paskui ūmai pratrūksta. Prisimenu, sykį, kai dar buvome vaikai, jis supyko ant 
vieno iš tėvo ginklanešių; kad galėtų jį atplėšti nuo to vyruko, turėjo įsikišti trys suau- 
gę vyriškiai. 

— O ką padarė tas ginklanešys? — smalsaudama paklausė žmona. 

— Erzino mažą mergaitę. Mailsas visada buvo dėmesingas moterims. 

— Visoms moterims? 

— Visoms. Ir jos vis sukasi apie jį, tarsi Mailsas turėtų laimės raktą. Dar nesuti- 
kau moters, kuriai nepatiktų Mailsas. 

— Įdomu, — ištarė Bronvin apsilaižydama pirštus. 

— Jeigu tu susigalvosi!.. — buvo bepradedąs Stivenas, bet nutilo pamatęs, kaip 
pašaipiai žmona laukia tęsinio. — ... Ir dar Meri. 

— Meri? 

— Taip. Mūsų sesuo. — Kažkas ypatinga suskambo Stiveno balse, kai prašneko 
apie Meri. | 

— Tu niekada apie ją neužsiminei. Ar ji bus su mumis per Kalėdas? 

— Meri, galima sakyti, bemaž kaip Madona, — nuoširdžiai tarė Stivenas. — 
Net kai buvome vaikai, jautėme ją turint kažką ypatinga. Ji vyriausia ir visada globojo 
jaunesniuosius brolius. Kartais pasitaikydavo, jog Reinas ir Gavinas įkibdavo vienas 
kitam į gerklę. Gavinas visada jautėsi esąs įpėdinis, žemės savininkas ir labai įsiusda- 
vo, kai, būdavo, Reinas paleisdavo prasižengusį kokį nors baudžiauninką, padariusį 
žalos dvarui, nors visi žinodavo, kad ne dėl savo kaltės. Tuomet įsikišdavo Meri ir 
tyliu balsu baigdavo kivirčą. 

— Kaipjai pavykdavo? — rimtai paklausė Bronvin, prisiminusi savo kaip klano 
vadės priedermes. 

— Niekada negalėjau suprasti, kaip ji padarydavo. Pavyzdžiui, kaip tą sykį, kai 
Mailsas mėgino užmušti ginklanešį, — tiktai Meri sugebėjo jį sutramdyti. 

— O kaip dabar? Ar gerą vyrą gavo? 

— Ji neištekėjo. Paprašė tėvo, kad niekada jos neišleistų už vyro. Visi mes žino- 
jome, kad Meri verto vyriškio nesurasime, todėl jai buvo leista elgtis kaip išmano. 
Dabar gyvena vienuolyne netoli nuo mūsų pilies. 

— Gerai, kad jos noras buvo įvykdytas. Girdėjau, kad anglės neturi laisvės rink- 
tis vyrų. 

Stivenas nepuolė ginčytis ir sutiko. 

— Galbūt jos galės įgyti laisvės, pasižiūrėjusios į škotes. — Stivenas nusijuo- 
kė. — Gali sau įsivaizduoti: dabar jaučiuosi esąs škotas iš prigimties. — Jis atsistojo ir 
išmetė į priekį įdegusią nuogą koją. — Kaip tu manai, ar mano broliai pažins mane? 

— Broliai tikriausiai, — atsakė Bronvin. — Bet kas nors kitas, pažinojęs tave 
anksčiau, nė už ką. — Jos balse girdėjosi išdidumas. 

— Pažiūrėsime, ar tiesą sakai. 

— Ką nors jau sugalvojai? — paklausė. Stivenas panėšėjo į išdykusį vaikėzą. — 
Mielasis, mus medžioja Makgregoras, Deivis ir jo žmonės, beje, galimas daiktas, ir 
anglai po to, kai keletą jų nužudei. Norėčiau tavo brolio pilį pasiekti sveika ir gyva. 

Bronvin atsiduso, atsistojo ir nusipurtė sijoną. Nuėjo prie žirgų vis galvodama, 
kad kai kurie maži berniukai taip niekada ir nesuauga. 


Dvyliktas skyrius 


Vos tik jie perkirto Škotijos sieną. tuoj pat pajuto permainas. Žmonės čia nebu- 
vo pripratę prie kalniečių. Kai kurie sprogino akis, kai kurie įkandin siuntė prakeiki- 
mus, nes jų Žemes dažnai puldinėdavo škotai. Bronvin jojo išdidžiai pakėlusi galvą ir 
tiesiai sėdėdama balne lyg prarijusi kuolą. Tiktai sykį teikėsi parodyti jausmus. Stive- 
nas nušoko nuo žirgo, kad pasisemtų vandens iš kažkokio fermerio šulinio. Fermeris 
pribėgo prie jų su šakėmis, visa gerkle burnodamas škotus. Kraujas trenkė Stivenui į 
galvą. Jis jau norėjo pulti prie rėkaujančio fermerio, kai Bronvin ryžtingai čiupo jį už 
rankos ir nusitempė prie žirgų. Dar ilgai Stivenas pyko ir keikė anglų kvailumą ir pasi- 
pūtimą; tarp jo ištartų žodžių nebuvo nė vieno, kurio nebūtų žinojusi Bronvin. Tylėda- 
ma šypsojosi. 

Prieš dvi dienas Stivenas papasakojo Bronvin, ką sugalvojęs, norėdamas pasi- 
juokti iš jaunystės draugo. 

— Nesuprantu, kam tau to reikia! — šimtąjį sykį kartojo žmona. 

— Tai kerštas, — kantriai aiškino Stivenas. — Tu turbūt geriausiai supranti keršto 
saldumą. 

— Kerštas visai suprantamas ir pateisinamas, kai žmones skiria daugelio metų 
priešiškumas ir nesusipratimai, sakysime, kaip Makaranus ir Makgregorus. Jie nužudė 
mano Žmones, pagrobė mano galvijus. Bet kai kurios mano moterys yra įsimylėjusios 
tuos niekšus Makgregorus. — Ji valandėlę susimąstė, paskui maldaujamu tonu pridū- 
rė: — Prašau, Stivenai, nepradėk vaikiškų žaidimų. Ką tu laimėsi, jeigu jis nepažins 
šitaip apsirengusio tavęs? Tik užsitrauksi nemalonumų ir bėdų. 

Tačiau žmoniškai paaiškinti Stivenas nepajėgė. Net negalėjo ramiai galvoti apie 
tą laiką, kai juodu draugavo su Hjugu. | 

Tuo metu jis ir Hjugas saugojo karalystės sienas Škotijos lygumose. Kai atėjo 
žinia, jog karalius Henrikas parinko Stiveną Makaranų klano vadės vyru, Hjugas kva- 
tojo kaip pamišėlis. Šimtus kartų jis garsiai dėstė ironiškas mintis apie Stiveno nuota- 
ką. Ir netrukus jo pastangomis visa artimiausia Montgomerių aplinka ėmė šaipytis iš 
mistinės bjaurios būtybės, kurią turi vesti Stivenas. Visa tai labai nemaloniai veikė 
jaunuolį, juolab kad tada jis buvo įsimylėjęs. Merginą vadino Margaret, o sutrumpintai 
— Meg. Putlutė, baltutė, raudonskruostė mergina buvo pirklio iš lygumų duktė. Meg 


PRIEKALNIŲ AKSOMAS 319 


turėjo didžiules mėlynas akis ir mažytę burnelę, visada pravertą tarsi bučiniui. Buvo 
tyli, drovi 1r dievino Stiveną — arba bent taip jam atrodė. Stivenas jau vaizdavosi, 
kaip naktį spaus glėbyje jos minkštą baltą kūną, todėl labai apmaudaudavo prisiminęs 
bjauriąją Makaran. Po kelių bemiegių naktų jis nutarė atsisakyti karaliaus pasiūlymo 
ir rimtai mąstė, kad pats laikas vesti pirklio dukterį. Galų gale Stivenas ir pas gaudavo 
lėšų iš savo nedidelio dvaro; be to, ir merginos tėvas, negarsėdamas dideliais turtais, 
irgi pasiturinčiai. gyveno. Bėgant laikui, kai karaliaus pyktis, kurį sukėlė jaunesniojo 
Mongomerio atsisakymas, beveik atlėgo, Stivenas vis labiau linko vesti Meg. 

Tačiau Stiveno svajonėms Hjugas smogė baisų smūgį. Jis pats papasakojo Meg 
apie artėjančias draugo vestuves, ir vargšė mergina, beveik pamišusi iš sielvarto, puo- 
lė gundytojui į glėbį. Hjugui nereikėjo ilgai ją šnekinti, o apie kokius nors moralės 
principus jis apskritai neturėjo supratimo. Stivenas buvo labai sukrėstas, kai pamatė 
juodu kartu ir sužinojo apie jų ryšius; kad ir kaip keista, jaunuolis nepajuto nei pykčio, 
nei pavydo kančių. Tai jį įtikino, kad iš tikrųjų niekada nemylėjo Margaret. Matyt, 
nemylėjo ir ji, jeigu šitaip lengvai jį išmainė į kitą. 

Dabar Stivenas rengėsi atsimokėti Hjugui, kas be ko, jo paties metodais. Hjugas 
vis dar jį, Stiveną, tebelaikė draugu. Stivenas žinojo, kad jo bičiulis niekada neišjoja iš 
pilies be solidžios apsaugos, — mat vyrukas bijodavo pagalvoti apie priešus ir netikė- 
tumus, kurie gali pasitaikyti. Hjugas buvo ne galo atsargus. Jeigu Stivenui pavyks slapta 
prasibrauti į Hjugo Lasko pilį ir, pavyzdžiui, palikti demaskuojantį raštą, — tai ir bus 
kerštas. Apie tai mąstydamas, negalėjo sulaikyti triumfuojančios šypsenos. 

Juodu prijojo prie Lasko pilies prieš pat saulėlydį. Bronvin išvydo aukštą akme- 
ninę tvirtovę su tankiai grotuotais langais. Kieme budėjo gausybė sargybinių, niekur 
nesimatė nerūpestingų ir tuščiai plepančių tarnų. Kai tik Stivenas su žmona priartėjo, 
buvo pastebėti ir paklausti, kas tokie. Stivenas savo škotiška tarme paprašė leisti pa- 
dainuoti šeimininkui, nes nori užsidirbti vakarienei. Kol sargybinis nuėjo paklausti 
sero Hjugo, juodu sėdėjo ant žirgų. 

Stivenas žinojo, kad Hjugas save laiko dideliu grojimo su liutnia žinovu ir neiš- 
kęs nepareiškęs nuomonės apie išklausytą muziką. Sargybiniai liepė Stivenui ir Bron- 
vin pastatyti žirgus arklidėse, o patiems eiti į virtuvę. 

Gerokai vėliau, sėdėdama prie gausios vakarienės, sukrautos ant ąžuolinio virtu- 
vės stalo, Bronvin sužinojo šiek tiek daugiau apie Stiveno planus. Anksčiau manė, kad 
jos vyras griebsis kokios nors vaikėziškos išdaigos ir mėgins apšauti buvusį bičiulį. 

— Koks jis, tasai seras Hjugas? — paklausė ji, smagiai kramtydama šviežiai 
keptą duoną. 

Stivenas pašaipiai šyptelėjo: 

— Jis gana patrauklus vyriškis, jeigu tai turi galvoje. Tamsus, storas, nedidelio 
ūgio. Labai lėtai vaikšto. Kai mudu kartu tarnavome kariuomenėje, visuomet baimin- 
davausi, kad Hjugą užmuš anksčiau negu jis spės išsitraukti kardą. 

— Jis vedęs? 

Stivenas staiga žvilgtelėjo į žmoną ir susimąstė. Pats jis niekuomet nesuprato, 
kodėl visos moterys Hjugą laiko žaviu vyriškių, — mat jam pačiam kėlė pasibjaurėji- 
mą superatsargus draugo elgesys. Bet moterys... 

— Įsakau visą laiką žiūrėti į grindis, — rimtai pareiškė Stivenas. — Noriu, „kad 
tu bent kartą gyvenime suvaidintum paklusnią ir nuolankią žmoną. 

— Nejaugi aš kada nors buvau kitokia? — Bronvin pakėlė antakius. 

— Įspėju, Bronvin! Nenoriu tavęs įtraukti į šį lošimą — tai vis mudviejų asme- 
ninės sąskaitos. 

— Kalbi taip, tarsi labai jo bijotum, — pašaipiai atkirto žmona. — O gal jis turi 
kažką tokio, kas verčia moteris kristi jam po kojomis? 

Šią frazę Bronvin ištarė su šiokia tokia klasta, tačiau žvilgtelėjusi į Stiveno vei- 
dą suprato, kad pasakė didesnę teisybę negu manė. Netikėtai ji panoro įtikinti Stiveną, 
kad niekada nepuls jokiam kitam vyriškiui į glėbį. Nusišypsojo prisiminusi tas akimir- 
kas, kai norėdavo būti prie Stiveno kojų. 

— Nematau nieko linksma! — suirzęs tarė jis. — Jeigu tik nepaklusi, aš... — 
Įėjo sargybiniai ir pranešė, kad seras Hjugas laukia muzikos ir linksmybių. 

Didelėje salėje jau buvo padengti stalai; vakarienė prasidėjo. Stivenas parodė 
Bronvin žemą taburetę prie tolimiausios sienos. Ji gudriai nusišaipė iš vyro rimtų ma- 
nierų ir netgi leido sau sukikenti, kai Stivenas sviedė jai grasinamą žvilgsnį. Bronvin 
ėmė trokšti, kad Stivenas pasigailėtų savo vaikėziško poelgio. 

Stivenui padavė liutnią; jis atsisėdo netoli nuo svarbiausio stalo ir pradėjo dai- 
nuoti. Jo balsas skambėjo gražiai ir giliai, teisingai vedė melodiją. 

Bronvin neskubėdama apžvelgė salę. Tamsiaplaukis vyriškis, sėdėjęs prie svar- 
biausio stalo, nepakėlė į dainių akių. Bronvin be susidomėjimo apžiūrėjo serą Hjugą: 
lygiai toks, kokį jai nupiešė Stivenas; lėtas, kiekvienas judesys užtikrintas ir apgalvotas. 

Nusivylusi Hjugu Lasku, Bronvin užsimerkė, priglaudė galvą prie akmeninės 
sienos ir pradėjo klausytis muzikos. Jai atrodė, kad Stivenas groja tik jai; kai Bronvin 
atsimerkė, pamatė, kad Stivenas slapta ją seka. Jo žvilgsnis nutvilkė kaip prisilieti- 
mas. Kūnu perbėgo skruzdėlės. Ji tik nusišypsojo ir vėl užsimerkė. Stivenas dainavo 
gėlų dainą; Bronvin buvo maloniai nustebusi, kad vyras moka dainos žodžius: tikriau- 
siai jį išmokė Temas. Puiki melodija ir meilės žodžiai privertė ją pamiršti, kad atsidūrė 
Anglijoje tarp anglų, kad yra anglo žmona. Tarsi grįžo namo į Leirenstoną ir su žmo- 
gumi, kurį mylėjo. 

Bronvin nusišypsojo savo svajonėms, bet tuoj pat išgirdo, kaip pasikeitė Stive- 
no balsas. Atsimerkusi pastebėjo, kad vyras žvelgia ne į ją, 0 į stalo pusę. Dar nepasu- 
kusi galvos ji jau suprato, kad vyro dėmesį vėl patraukė Hjugas. todėl tarsi netyčia 
metė žvilgsnį į šeimininką. 

Taip, jis buvo netgi gražus, bet sunkaus, žemiško grožio. Plaukai ir akys — juo- 
dų juodžiausi. Lūpos — sodrios ir jausmingos, jų vaizdas nejučia privertė Bronvin 
pagalvoti: nejaugi jis toks pat nejudrus ir lėtas lovoje? 

Ji nusijuokė iš savo minčių. Tas tingumas, matyt, ir buvo patraukliausias. Žino- 
ma, tai suprasti galėjo tik moteris. Bronvin įsivaizdavo, kaip Stivenui paaiškins savo 
atradimą. Ji atsigręžė į vyrą ir nustebusi išvydo surauktus jo antakius ir mėlynas akis, 
kurios iš įniršio pasidarė žydros. Kai suprato vyro pykčio priežastį, tai vos nenusijuo- 
kė: Stivenas pavyduliauja! Tai nustebino Bronvin, bet sykiu ir įaudrino labiau negu 
visi karšti Hjugo žvilgsniai. 

Bronvin žvilgtelėjo į savo sijoną ir be aiškaus reikalo pasitaisė jį. Jai buvo pašė- 
lusiai smagu, kad Stivenas toks pavydus. Ji net nesugebės vyrui paaiškinti, kad Hjugas 
ją jaudina ne daugiau kaip... jo sodininkas. 

Hjugas kažką pasakė savo dviems sargybiniams, ir juodu žengė prie Stiveno, 
kuris greitai jiems padavė liutnią. Perėjęs skersai salę, Montgomeris griebė Bronvin 
už rankos ir beveik vilkte išvilko į lauką. Kieme, apšviestame mėnulio šviesos, jis 
stipriai papurtė žmoną. 

— Tu, be abejo, linksminaisi! — Jo dantys buvo sukąsti, akys piktai žiburiavo. 

— Tu mane kankini, — tyliai ištarė Bronvin, išsilaisvindama iš vyro geležinių 
gniaužtų. 

— Privalau pamokyti tave! 

Ji nustebusi Žvilgtelėjo į Stiveną: manding, jau pernelyg perlenkė! 

— Tai grynai vyriška logika! Pats reikalavai, kad mudu čia atjotume, aš net at- 
kalbinėjau tave; užsispyrei kaip vaikėzas. O dabar, norėdamas nuslėpti savo kvailumą, 
rengiesi bausti mane! 

Bet Stivenas tik dar stipriau sugniaužė žmonos rankas. 

— Liepiau tau sėdėti tyliai ir kukliai, bet tu visą laiką įžūliai šypsojaisi Hjugui, 
kad parodytum, jog gali iš tavęs visko laukti, ko tik įsigeis! 

— Tai didžiausia kvailystė, kokią tik iš tavęs esu girdėjusi, — iš nuostabos ne iš 
sykio atitoko Bronvin. 

— Meluoji! Aš viską mačiau! 

— Sitvenai, kas tau pasidarė? Žiūrėjau į jį kaip į kiekvieną nepažįstamą vyriškį. 
Juk pats sakei, kad jis lėtas, ir aš tą patį pastebėjau. Kodėl taip kvailai galvoji, kad jis 
gali suvilioti bet kurią moterį? 

— O tu, matyt, pasirengusi save pasiūlyti? 

— Esi šiurkštus ir neteisingas, — atkirto žmona. — Ir laužai man rankas. 

— Galbūt dabar pasigailėjai, kad karalius pasiūlė tau į vyrus ne jį! Beje, kaip ir 
Rodžerį Čatvortą! Bet jeigu susidorojau su vienu, tai pamokysiu ir antrąjį! 

Visa tai Bronvin atrodė taip vaikiška, kad ji nusijuokė: 

— Nelogiška. Aš paprasčiausiai pasižiūrėjau į nepažįstamą vyriškį. O šypsojau- 
s1 savo mintims. Prisimink: nenorėjau čia joti. 

Ūmai pavydo priepuolis praėjo, ir Stivenas griebė žmoną į glėbį taip, kad jai net 
kvapo pritrūko. 


— Niekada man to nepadaryk. — Bronvin norėjo atsakyti, kad nepadarė abso- 
liučiai nieko smerktino, bet nutylėjo. — Norėčiau, kad nebūtum tokia graži, — su- 
šnibždėjo. — Eime pažiūrėti, ar neliko ko nors virtuvėje — aš vėl praalkau. 


Tarnas ėmė murmėti, kai juodu vėl pasirodė virtuvėje, bet Stivenas mirktelėjo 
virėjai, tr storulė ištirpo, veikiama jo mėlynų akių. Dabar atėjo eilė Bronvin — pavy- 
das valandėlei suspaudė jai širdį. Moteris labai norėjo, kad visi vyro žvilgsniai pri- 
klausytų tik jai. 

Valgė pyragaičius su keptais obuoliais. 

— Labai jau išradingi valgiai, — tarė Bronvin. 

Stivenas jau šokosi įrodinėti anglų virtuvės pranašumą, bet po valandėlės buvo 
priverstas pritarti žmonai. Jis gana ilgai gyveno Škotijoje, matė Kersti tėvų skurdą. 
Netgi Leirenstone žmonės stengėsi taupyti žinodami, kad jei ne šiandien, tai rytoj maisto 
atsargos gali baigtis. 

— Teisybė, — pagaliau pripažino ir jis. — Pasiimkime tai, kas liko. 

Bronvin pritariamai pažiūrėjo į vyrą. Paskui ranka paglostė jam ant sprando su- 
sisukusius plaukus: Stivenui labai tiko įdegimas ir ilgi plaukai. Ir čia pat sugavo vilio- 
kišką virėjos padėjėjos, jaunos merginos, žvilgsnį, — žvilgsnį, nukreiptą į įdegusias ir 
nuogas Stiveno šlaunis. Bronvin ryžtingai čiupo vyrą už rankos: 

— Man čia nusibodo. Geriau jokime toliau. 

Stivenas linktelėjo sutikdamas ir žengė pro duris, taip ir nepastebėjęs žvitrio- 
sios merginos. 2 

Bet jiems nebuvo lemta išjoti tą vakarą. Netikėtai įsiautėjo audra. Lietus pylė 
kaip iš kibiro, sakytum, prasidėjo visuotinis tvanas. 

Nors Bronvin maldavo Stiveną čia nenakvoti ir sakė, kad lietus — ne kliūtis 
škotei moteriai, tačiau jis nenorėjo rizikuoti žmonos sveikata ir liko nakvoti pilyje. 

Didžiojoje salėje ant grindų buvo primesta daug šiaudinių čiužinių visiems ke- 
leiviams, užklystantiems į dvarą. Stivenas mėgino susirasti ramų kampelį, bet audros 
užkluptųjų tą naktį buvo gana daug. Atsigulęs šalia žmonos, Stivenas padėjo ranką ant 
jos kelio, bet Bronvin leido jam suprasti, kad nesirengia vaidinti spektaklio tokioje 
vietoje, kur net apsisukti nėra kur. Vyras atsiduso ir norom nenorom sutiko. Ji prisig- 
laudė prie jo ir bemat užmigo. 

Stiveno neėmė miegas. Įprato miegoti lauke, o salėje jam rodėsi, jog slegia sie- 
nos. Vartėsi ant čiužinio, kuris buvo neįprastai minkštas. Rebas, sunerimęs dėl Stiveno 
vartymosi, suurzgė. Stivenas pasikišo po galva ranką ir ėmė spoksoti į lubas. Jis su 
visomis smilkmenomis prisiminė, kaip Hjugas stebeilijosi į Bronvin. Velniai rautų! 
Vyrukas įsivaizduoja, kad gali įsitempti į lovą bet kurią moterį! Nėra abejonių, pergalė 
prieš Meg suteikė jam dar daugiau pasitikėjimo. 

Kuo daugiau Stivenas prisiminė, tuo niūresnis ir piktesnis darėsi. Panoro, jog 
Hjugas sužinotų jį buvus pilyje. 

Stivenas tyliai atsikėlė, davė komandą Rebui saugoti Bronvin ir nusėlino prie 
durų. Kartą, kai vaikystėje jis atvyko į Laskų dvarą, juodu su Hjugu turėjo laimės rasti 
slaptą angą į viršų. Jie šokinėjo iš džiaugsmo ir kartu baimės, krapštydamiesi apie 
mažas slaptas dureles pačiame laiptų viršuje. Atidarę dureles, jie labai nustebo, kad 
jos negirgždėjo, — itin gerai buvo ištepti vyriai. Abu užlindo už sunkios portjeros, 
kabėjusios tuoj už durelių, ir negalėjo suvokti, kur atsidūrė, kol neišgirdo neaiškių 
garsų, sklidusių nuo lovos. Bet sprukti buvo per vėlu. Hjugo senelis ir jauna tarnaitė, 
gulėjusieji lovoje, matyt, buvo labai vienas kitu patenkinti. Bet kaip juodu išsigando, 
ūmai pamatę du septynmečius berniukus, sustojusius prie slenksčio išplėstomis aki- 
mis! Stivenas ir dabar krūptelėjo prisiminęs tą pylą, kurią jiems suruošė senelis, ir 
kaip jie prisiekė niekam niekada neatskleisti tų durelių paslapties, kitaip jų laukė kur 
kas baisesnė bausmė. O po ketverių metų Stivenas jau apraudojo Hjugo senelio mirtį. 
Nuo to laiko jo didžiausia svajonė pasidarė, kad senatvėje ir jį pamylėtų jaunos mergi- 
nos. Gerai, kad Bronvin nieko nežino apie tą vietelę, pagalvojo su šypsena. 

Stivenas nuslinko prie vienerių didžiosios salės durų, susirado kušetę su kalnu 
pagalvių, už jų peiliu išlupo keletą lentelių ir pasidarė nemažą angą. Jis tik vienas 
žinojo šią angą, kurią netyčia rado prieš daugelį metų po atkaklaus mūšio pagalvėmis. 
Sunkiai orientuodamasis tamsoje, užčiuopė laiptų turėklus, paskui atsargiai ant angos 
užleido užuolaidą. 

Laiptinėje buvo velnioniškai tamsu; Stiveno veidą aplipo voratinkliai. Kol gy- 
veno senelis, šis įėjimas buvo švarus ir tvarkingas. Dabar, kai Hjugas karaliavo vie-. 
nas, nebuvo reikalo nuo ko nors slėptis. 

Durelės viršuje atsidarė negarsiai girgždėdamos. Stiveno akys jau priprato prie 
tamsos, todėl šviesa, sklindanti nuo storos naktinės žvakės, jam pasirodė itin ryški. 
Vyriškis nusišypsojo dėl sėkmingo savo žygio: lovoje ramių ramiausiai miegojo Hju- 
gas. Stivenas išsitraukė iš makštų durklą. 

Net vaikystėje Hjugas visada ko nors baimindavosi ir niekur nekišo nosies be 
sargybos. Kai jam suėjo penkeri metai, kažkas mėgino jį pagrobti. Hjugas nemėgo to 
įvykio atsiminti, užtat pasidarė be galo atsargus. Jeigu Hjugas rytmetį nubus ir prie 
galvos ras durklą, tai susilauks kuo puikiausio keršto už paveržtą merginą. 

Stivenas apvyniojo rankeną škotiška medžiaga ir prie jos prisegė Makaranų ko- 
kardą. Be garso priėjo prie lovos ir įsmeigė durklą į pagalvę. Smagiai šypsodamasis, 
jis jau apsigręžė eiti, kai išgirdo Hjugo balsą: 

— Čiupkit jį! 

Tuoj keturi sargybiniai iššoko iš tamsių kambario kampų ir puolė Stiveną. Jis 
atstūmė pirmąjį ir trenkė kumščiu antrajam. Du kiti vyrukai sutriko, o Stiveno reakcija 
buvo staigi: jis jau pasiekė duris, bet Hjugo špaga palietė jo kaklą. 

— Puiku! — džiaugsmingai tarė Hjugas. — Matau, škotiška patirtis tau išėjo į 
naudą. — Nuleido špagą. Stivenas atsigręžė. 

Hjugas buvo apsirengęs. Jis vis dar stovėjo per špagos ilgį nuo Stiveno. Linkte- 
lėjęs sargybiniams, kad apsuptų svečią, paėmė durklą: 

— Makaranas, ar ne tiesa? Džiaugiuosi tave vėl matydamas, Stivenai. 

Stivenas plačiai nusišypsojo: 

— Velniai tave rautų! Kaip pažinai mane? 

— Prieš dvi dienas buvo atjojęs Gavinas ir sakė, kad laukia tavęs. Jis girdėjo, 
kad tu pakliuvai į keblią padėtį ten, Škotijoje, ir nerimavo dėl tavęs. Pasakė, kad tik- 
riausiai pakeliui pasisvečiuosi pas mane. 

Stivenas palingavo galvą: 

— Mane išdavė nuosavas brolis. Bet net jeigu Žinojai apie mano atvykimą, tai 
kaip tu... 

Hjugas sukrizeno: 

— Tu dainavai dainą, kurią mudu girdėjome, kai tarnavome lygumose. Pamir- 
šai? Neprisimeni, kiek laiko sugaišai, kol ją išmokai? 

— Žinoma, prisimenu! — Stivenas suprato, kad prakišo ir nieko nelaimėjo. — 
Bronvin įspėjo mane, kad man nepavyks apšauti tavęs. 

— Galiu pagirti tave už puikiai nukopijuotą škotišką akcentą, bet dabar gali ne- 
bevaidinti. 

— Akcentą? — nustebęs paklausė Stivenas. — Aš jo atsisakiau, kai tik palikome 
Makgregoro valdas. 

— Stivenai, matyt, pasidarei tikras škotas, — nusijuokė Hjugas. — Papasakok 
man apie Škotiją. Nejaugi vedei išsigimėlę Makaran? Berods ji klano vadė? Ir kas ta 
nuostabi būtybė, kuri taip dievinamai spoksojo į tave, kai dainavai dainą? 

— Tai Bronvin, — paniurdamas atsakė Stivenas. 

— Bronvin? Vardas, atrodo, velsiškas? Tu susigavai ją Škotijoje? O kaip pavyko 
pasprukti nuo Žmonos? 

— Bronvin — Makaranų klano vadė ir mano žmona. 

Hjugas išpūtė iš nustebimo akis: 

— Tu nori pasakyti, kad tasai žydraakis angelas — klano vadė ir tau pavyko ją vesti? 

Stivenas tylėdamas spitrėjosi į draugą. Kodėl jį vis dar supa sargybiniai? Kodėl 
nekviečia sėstis? 

— Kas čia vyksta? — ramiai paklausė jis. 

Hjugas patenkintas nusišypsojo; jo tamsios akys švietė: 

— Nieko baisaus. Tiesiog nedidelis pokštas, panašus į tavo, kurį norėjai man 
iškrėsti. — Patrynė pirštais durklą. — Vadinasi, Bronvin? O ar prisimeni, kaip mudu 
sužinojome apie karaliaus Henriko nutarimą? Tu vis apmaudavai ir kartojai, kad nė už 
ką jos nevesi. Juk norėjai vesti tą... kaip ten ją? Elizabet? 

— Margaret! — pasiuto Stivenas. — Hjugai, nesuprantu, kas tavo galvoje, bet... 

— Man galvoje tas pat, kas ir anksčiau. 

Stivenas įsmeigė į jį akis, prisimindamas nemalonias Meg suviliojimo sinulkmie“ 
nas. Mintis, kad Hjugas palies Bronvin... 

— Jeigu tu paliesi ją, bemat tave užmušiu, — rimtai tarė Stivenas. 

Hjugas nustebęs pakėlė akis: 

— Tu rimtai? 

— Labai rimtai. 

— Bet mudu juk bičiuliai, — nusišypsojo Hjugas. — Prisimenu, kartais dalyda- 
vomės moterimis. 

— Bronvin — mano žmona! — atkirto Stivenas ir puolė Hjugą. 

Tuoj svečią užgriuvo ketvertas sargybinių, bet ir jie nepajėgė jo suvaldyti. Hju- 
gas spruko šalin, tačiau Stivenas pasirodė esąs greitesnis. Netikėtai atsidarė durys, ir 
dar įbėgo trejetas sargybinių. Dabar jau visi vargais negalais surišo Stiveną. 

Hjugas žvelgė į jį susižavėjęs: tik septyni nugalėjo draugą. 

— Uždarykite jį į bokštą, — įsakė Hjugas. 

— Nekrėsk kvailysčių! — įspėjo Stivenas, kurį vos laikė sargybiniai. 

— Aš jos neimsiu jėga, jeigu tai turi galvoje, — nusijuokė Hjugas. — Man rei- 
kia vienos dienos, ir, jeigu jai pasibaigus Bronvin nebus mano, turėsi įvertinti savo 
žmonos ištikimybę. 

— Būk tu prakeiktas! — suriko Stivenas, kurį jau vilko 1š kambario. 


Bronvin stovėjo priešais aukštą veidrodį ir kritiškai apžiūrinėjo save. Persireng- 
ti angliškais drabužiais prireikė bemaž valandos. Sijonas ir rankovės buvo iš blizgan- 
čio oranžinio brokato. Yečiai apkraštuoti šermuonėlio kailiu. Sijonas skyrėsi, atideng- 
damas apatinį sijoną iš aksomo. Ant krūtinės — labai gili iškirptė. 

Plaukai buvo susukti į dideles sruogas užpakalyje; trumpesni smulkiom sruoge- 
lėm rangėsi apie ausis. 

— Esate puiki, miledi, — prašneko jauna drovi tarnaitė, žvelgusi į Bronvin iš 
užpakalio. — Sero Hjugo namuose dar nebuvo tokios puikios damos. 

Bronvin staiga atsisuko, žvilgtelėjo į tarnaitę ir buvo beklausianti, bet prisimi- 
nė, kad klausinėti Lasko namuose nėra prasmės. Rytą, kai Hjugas priėjo prie jos čiuži- 
nio didžiojoje salėje, jai teko laikyti pasiutusį Rebą: kažkodėl šuo iš karto pajuto ne- 
apykantą tam vyriškiui. 

Hjugas labai ilgai aiškino, kodėl nėra Stiveno, ir tik po to Bronvin galėjo duoti 
bent vieną klausimą. Baigęs regzti savo istoriją, neva Stivenas išjojęs apžiūrėti vieną 
tolimą Hjugo dvarą, tuo parodydamas jam, senam bičiuliui, didžiulį pasitikėjimą, — jis 
išdidžiai pažvelgė į Bronvin, tačiau ji vis nesiliovė klausinėjusi. Kodėl gi Stivenas nieko 
jai nesakė. neįspėjo? Kodėl Hjugas savo reikalus patiki draugams? Kodėl kaip tik Stive- 
nas ten išjojo? Jeigu Hjugui reikėjo pagalbos, kodėl nepaprašė Stiveno brolių? 

Bronvin pastebėjo, kad Hjugas ėmė painiotis ir kitaip jau dėstė kai kurias smul- 
kmenas. Vengė susidurti su ja žvilgsniu. Paskui nusišypsojo, tarsi kažką prisiminęs. 
Ėmė kalbėti, kad Stivenas norėjęs padaryti siurprizą Žmonai ir paprašęs palinksminti 
ją bent vieną dieną. 

Bronvin nebedavė daugiau klausimų. Ji pagalvojo, kad bus geriau suvaidinti, 
jog patikėjo akivaizdžiausiu melu. Meiliai nusišypsojo Hjugui, kuris buvo keletu colių 
už ją žemesnis. 

— Siurprizas! — prašneko ji balseliu, kurį pasistengė padaryti naivų ir vaikiš- 
ką. — Kaip manote, kas tai galėtų būti? 

Hjugas maloniai nusišypsojo: 

— Geriau palaukime. O tam laikui maloniai praleisti šį bei tą sumaniau. Sode 
pastatyti paviljonai ir uždegtos šventinės ugnys. 

— Kaip įdomu! — džiaugsmingai suplojo delnais Bronvin. tuo pačiu įsakydama 
Rebui daugiau neliesti šio žmogaus. 

Hjugas nuvedė ją aukštyn į švarų ir šiltą kambarį, kur buvo padėta suknelė. Bron- 
vin pagalvojo, kad kažkas šiąnakt ją siuvo. Hjugas, išeidamas iš kambario, pasiuntė 
moteriai kerinčią šypseną, Bronvin teko per jėgą išspausti ir savąją. 

Likusi viena, ji pribėgo prie lango. Apačioje staliai nenuleisdami rankų darba- 
vosi kaldami platformą. Jau liepsnojo šeši laužai, didžiulė gorė rūko po stogeliu. 

Ji ūmai susimąstė: kodėl tasai anglas staiga susimanė gruodžio mėnesį atvirame 
ore rengti kažkokį pasilinksminimą? Praėjusią naktį lietų pakeitė sniegas, pašalo, žemė 
pabalo. Iš patirties ji žinojo, kad anglai nemėgsta šalčio ir žiemą mieliau sėdi namuose. 

Atėjusi tarnaitė padėjo apsirengti suknelę, tačiau, kad ir kaip stengėsi Bronvin, 
nieko gero iš jos neišpešė. Tik tiek pasakė, kad visą naktį seras Hjugas davinėjo įsaky- 
mus, kaip surengti šventę. 

Bronvin vėl susimąstė: ar ne per daug ji pasidarė įtari? Galbūt Stivenas staiga 
išlėkė pas savuosius, o Hjugas tiesiog nuoširdžiai stengiasi suteikti malonumą jo žmo- 
nai? Bet juk Stivenas niekada jos nepaliktų vienos šiuose namuose! Jos vyras blaiviai 
elgėsi ir viską darė dar blaiviau. 

Atėjęs Hjugas nutraukė Bronvin apmąstymus. Pritariamai apžvelgė ją. 

— Jūs atrodote tiesiog nuostabiai, — sušnibždėjo vyriškis. — Stivenas turbūt 
laimingas su jumis? 

Bronvin padėkojo ir, atsirėmusi į pasiūlytą ranką, nusileido laiptais žemyn. 

— Papasakokite man apie savo klaną, — tarė jis, geismingai žvelgdamas į jos 
lūpas. — Įsivaizduoju, kaip buvote patenkinta, ištekėdama už anglo. Galbūt kada nors 
turėsite galimybę padėkoti karaliui Henrikui. 

Bronvin įsiuto. Ji manė, kad Stiveno pasipūtimas — tai jau viršūnė, bet Hjugo 
didžiavimasis peržengė bet kokias įmanomas kvailumo ribas. 

— O, žinoma, — atsakė moteris saldžiu balseliu. — Stivenas labai mielas su 
manimi, ir mano žmonės daug ko iš jo išmoko. — Viena sau pagalvojo, kad per tą laiką 
pasikeitė tik Stivenas, 0 jos žmonės — nė per nago juodymą. 

— Nėra abejonių, anglai — puikiausi kariai, ir jūs, škotai, galite daug ko pasi- 
mokyti iš jų. — Valandėlę nutilo. — O, turiu atsiprašyti! Juk jūs... kaip ten? Klano 
vadė? 

Hjugas ištarė tuos žodžius — tarsi numetė skatikus elgetai. Bronvin nebesiryžo 
tęsti pašnekesio, nes dar viena kvaila frazė ir ji užsiundys ant jo Rebą. Kvailas povas! 

— Pažiūrėkite! — sušuko Bronvin, norėdama susivaldyti. — Kaip nuostabu, ar 
ne tiesa? — Šie jos žodžiai buvo skirti linksmoms paviljono spalvoms. 

Hjugas ūmai greitai dirstelėjo kažkur aukštyn, į pilies sieną, ir pabučiavo Bron- 
vin ranką. 

— Nė vienas iš šių stebuklų negali lygintis su jumis. 

Bronvin susidomėjusi sekė jo žaidimą. Iš pradžių ji rimtai manė, kad šeimininko 
puikios manieros, jo neįprastai apibrėžtos lūpos gali būti patrauklios, bet dabar supra- 
to, kad jis tiesiog nuobodus vyriškis. Iš kur Hjugas ištraukė, kad jai patinka, kai jis 
bučiuoja rankas? Turėjo sukaupti visas jėgas, kad neatitrauktų jų. Nejaugi visi vyrai 
mano esą tokie neatremiami? Bronvin pagalvojo, kad ji pernelyg nepatyrusi. Klano 
vyriškiai niekada nedrįsdavo prisiliesti prie jos, galbūt iš baimės prieš tėvą. Būdama 
Anglijoje, ji leido laiką šnekučiuodamasi su Rodžeriu Čatvortu, kuris turėjo paikų pla- 
nų jos klano atžvilgiu. Stivenas buvo vienintelis, kuris užvaldė jos širdį ir kūną, ir 
vienintelis, kuris buvo jai malonus. Ji niekada apie tai negalvojo, bet, pajutusi nenuga- 
limą bjaurėjimąsi Hjugu Lasku, suprato, kad tai tiesa. 

Hjugas buvo patenkintas Bronvin tylėjimu, manydamas, kad ji šitaip nori patikti, 

ir nuvedė prie paauksuotos kėdės, stovinčios priešais paviljoną. Šeimininkas suplojo del- 
nais, ir bemat ant pakylos pasirodė trys akrobatai. Bronvin jam nusišypsojo ir suvaidino, 
jog žiūri į reginį. O iš tikrųjų ji akylai tyrinėjo padėtį. Kas valandėlę jos įtarumas vis 
didėjo. Dabar ji vis labiau stebėjosi, kodėl akrobatų pasirodymą žiūri lauke. 

Pasirodė keletas šokėjų, ir Bronvin pastebėjo, kad jų pečiai pamėlę nuo šalčio. 
Papūtė kiaurai košiantis vėjas. Vienas iš tarnų pasiūlė Hjugui pasukti paviljoną taip, 
kad užstotų vėją. Laskas tuoj pasiuto ir liepė nutilti. 

— Atleiskite man, sere Hjugai, turiu jus palikti, — po kurio laiko nekaltu balsu 
tarė Bronvin. Ji nekantriai troško įspėti nesuprantamą mįslę. Jau bemaž neabejojo, kad 
Stivenas niekur neišjojo. 

— O, neišeikite. Įsakysiu kaitriau įdegti ugnį. Įkurti ir kitą gorę. 

— Aš nesušalau, — aiškiai atsakė, stengdamasi nenusišypsoti iš pamėlusios Hjugo 
nosies. — Man reikia... — Ji droviai nuleido akis. | 

— Na, žinoma!.. — sumišęs susigriebė jis. — Pasiųsiu su jumis sargybinį. 

— Ne, ne! Turiu Rebą; be to, pati rasiu kelią. 

— Jūsų noras — man įstatymas, — vėl nusišypsojo vyriškis ir pabučiavo ranką. 

Bronvin pasistengė nespartinti žingsnio, kai traukė į pilį. Labai nenorėjo sukelti 
Hjugo įtarimo. Įeidama į vidų, ji greitai sukomandavo: 

— Rebai, ieškok Stiveno. 

Rebas bemat puolė ieškoti. Visą rytą jį tramdė ir neleido daryti, ką nori, todėl 
dabar pasijutęs laisvas jis vienu šuoliu atsidūrė prie durų, kurias Bronvin manė vedant 
į Šeimininko apartamentus. Šuo nekantriai laukė, kol Bronvin, pasikėlusi sunkų sijoną, 
beveik bėgčia pasieks laiptų aikštelę, kur juodavo sunkios ąžuolo durys su mažu lan- 
geliu, apkaltu geležies grotomis. 

— Rebai! — pasigirdo Stiveno balsas. 

— Rebai, sėdėk! — sukomandavo Bronvin. — Stivenai, kas tau atsitiko? Tave 
laiko nelaisvėje? — ji įkišo pro grotas pirštus. 

Stivenas paėmė žmonos ranką ir atidžiai pažvelgė jai į akis: 

— Čia ta pati ranka, kurią taip dažnai bučiuoja Hjugas? 

— Dabar ne laikas pavyduliauti. Kodėl tave čia uždarė? Ir kas čia per kvailos 
pramogos? 

— Pramogos? — Stivenas atstūmė žmonos ranką. — Atrodo, tu neliūdi be ma- 
nęs? Laikai Hjugą patraukliu vyriškiu? Tikriausiai kaip ir visos kitos moterys. 

Bronvin nustebusi pasižiūrėjo į vyrą ir paglostė Rebui galvą, kuris urzgė ir blaš- 
kėsi matydamas užrakintą šeimininką. Daugybė minčių praskriejo moters galvoje. 

— Sakyk, juk visa tai nerimta? Kažkoks žaidimas, kurį judu abu sugalvojote? 

— Man tai visai ne žaidimas, juolab jeigu čia įmaišyta mano žmonos garbė! 

— Velniai tave rautų, Stivenai Montgomeri! — iškošė moteris. — Juk prašiau 
tavęs čia nejoti! Ne, tu laikeisi savo, nes vertini tik savo norus. Dabar noriu žinoti, kas 
čia vyksta ir kaip tave išlaisvinti, nors ir nesi to vertas? 

Stivenas prisimerkė: 

— Jeigu tu pasiduosi Hjugo įkalbinėjimams, aš nusuksiu tau sprandą. 

Bronvin pradėjo suprasti: 

— Atrodo, esu įtraukta į kažkokias lažybas! O ką būtent išlošia nugalėtojas? — 
Stivenas tylėjo, todėl atsakė pati Bronvin: — Nujaučiu. Hjugas kirto lažybų, kad galės 
sugundyti mane ir įsitempti į lovą, 0 tu patikėjai juo. O ar nešovė į kvailą, išpuikusią, 
medinę tavo galvą, kad ir aš kai ką sugebu? O gal tu galvoji, jog esu tiek kvaila,,kad 
kiekvienas vyriškis, bučiuojantis man ranką ir saldžiai besišypsantis, gali be didelių 

pastangų pasiguldyti mane į savo guolį? Mano peilis visada su manimi. O Rebas urz- 
gia ant jo kas kartą, kai jis tik paliečia mane. 

— Kaip matau, tai atsitinka labai dažnai. 

Bronvin patalpoje pamatė langelį aukštai prie pat lubų. Tai štai kodėl Hjugas 
atsisakė pasukti paviljoną! Jis nori, kad Stivenas nuolatos matytų juodu kartu. Moteris 
žvilgtelėjo į šaltą ir piktą vyro veidą, ir ją apėmė pyktis. Tie abu pusgalviai panaudojo 
ją kaip žaislą savo bjauriame ir niekingame žaidime! Hjugas taip pasitiki savimi, jog 
prisiekė sugundyti mane, o Stivenas taip abejoja mano dorumu ir ištikimybe, jog abso- 
liučiai tuo tiki. O Hjugas! Jis įžeidė ją! Jis kalbasi su ja tarsi su visiška besmegene! Be 
to, tiki savo kerais. 


— Būkite abudu prakeikti! — įsiutusi sušnibždėjo moteris ir nusigręžusi ėmė 
leistis laiptais Žemyn. 
— Bronvin! Grįžk! — sušuko Stivenas. — Pasakyk Hjugui, kad viską žinai, ir 


pareikalauk rakto! 

Ji atsisuko ir apdovanojo savo vyrą mieliausia šypsena: 

— Kaip? Netekti tokios nuostabios pramogos, kurią man surengė seras Hju- 
gas? — Nekreipdama dėmesio į sklindančius prakeiksmus, vėl ėmė leistis laiptais. “Bū- 
kite prakeikti jūs abu!" — pakartojo sau moteris. 


Tryliktas skyrius 


Bronvin vis dar virė iš pykčio, baigdama lipti laiptais. Seras Hjugas jau laukė 
jos, visa savo išvaizda rodydamas nekantraująs ją išbarti už tokį ilgą nebuvimą. Pirmą 
akimirką moteris norėjo atsakyti panieka, bet toji mintis dingo taip pat greitai, kaip ir 
atėjo. “Vienu žodžiu — anglai!" — pagalvojo ji. Kai Bronvin pirmą kartą išvydo Sti- 
veną, vyrukas pripažino tik vienintelį gyvenimo būdą — angliškąjį. Atsakydamas į jos 
prašymą dėvėti škotišką sijoną vietoj sunkių angliškų šarvų, jis tik nusijuokė. Dabar ji 
abejojo, ar pavyktų priversti jį apsivilkti bent vieną iš Hjugo liemenių? Stivenas ilgai 
priešinosi, kol pagaliau persigalvojo ir panoro pakeisti savo įpročius. 

Žinoma, galima būtų pradėti karą su tais dviem anglais, ir tuomet juodu sužino- 
tų, ką suvokia kiekvienas škotas: moterys irgi gali turėti savo nuomonę. 

— Aš jau pradėjau nerimauti, — tarė seras Hjugas, tiesdamas jai ranką. 

Bronvin akys nekaltai išsiplėtė: 

— Tikiuosi, jūs labai nesupyksite — apžiūrėjau jūsų pilį. Ji nuostabi! Sakykite, 
ir visa tai jūsų? 

Seras Hjugas paėmė moters ranką. Jis buvo aiškiai susijaudinęs. 

— Viso ploto čia yra septyni šimtai akrų. Savaime aišku, aš turiu dar vieną pilį 
pietuose. 

Bronvin sunkiai atsiduso: 

— Stivenas, — droviai prabilo ji, — Stivenas niekada neturėjo tokių turtų, ar ne tiesa? 

— Kodėl gi? Man regis, jis kažkur turi žemių su senu bokštu. Pilies neturi, tai 
teisybė, tačiau jūsų nuosavi dvarai... 

Bronvin vėl atsiduso: 

— Bet juk jie Škotijoje. 

— Taip, be abejo, suprantu. Ten šalta, drėgna šalis, juk taip? Nenuostabu, kad 
norite čia gyventi. Galimas daiktas, Stivenas... — Čia jis užsikirto. 

Bronvin nusišypsojo sau. Viskas vyko kaip tik taip, kaip ji ir spėjo. Iš tikrųjų 

Hjugas nesidomėjo ja arba, šiaip ar taip, nekėlė sau tikslo pažeminti draugą. Jis atvirai 
nuobodžiavo ir norėjo gerokai įkąsti Stivenui. Hjugas jo vardą minėjo pernelyg daž- 
nai, kad būtų tikras priešas. Stivenas manė, kad bet kuris patrauklus vyras gali suvilio- 
ti Bronvin, todėl Hjugas aiškiai demonstravo ir smagiai erzino bičiulį. Ir nei vienas, 
nei kitas neėmė galvon jos norų ir minčių. 

Bronvin plačiau nusišypsojo pagalvojusi, kas atsitiks, jei ji truputį sugadins jų 
planus. Įdomu, ką pasakytų Hjugas, jeigu ji prisipažintų esanti nepatenkinta Stivenu ir 
norinti gyventi Anglijoje su tokiu dailiu ir patraukliu vyriškiu kaip jis. 

Juodu artėjo prie pilies, ir Bronvin pažvelgė į dangų: 

— Manau, netrukus išlįs saulė, todėl galėtume išnešti kėdes iš po si GEiNS 

Seras Hjugas nusišypsojo dėl jos pasiūlymo ir davė nurodymus. 

Bronvin spyrėsi, kad juodu atsisėstų arčiau vienas kito, ir nusišaipė pamačiusi pa- 
niurstantį šeimininką. Negaišo veltui laiko po to, kai abu atsisėdo. Muzikantai grojo malo- 
nią dainelę apie meilę, bet Bronvin nė sykio neatkreipė į juos akių; žvelgė tiktai į Hjugą. 

— Ar jūs vedęs, milorde? — tyliai paklausė. 

— Ne... kol kas ne. Nesu toks dalingas kaip mano draugas Stivenas. 

— Ar jis iš tikrųjų jūsų draugas? Ar galėtų taip būti, kad taptumėte ir mano 
bičiuliu? 

Hjugo žvilgtelėjo moteriai į akis, bijodamas paskęsti jų gelmėse. Stivenui iš tik- 
rųjų labai pasisekė. 

— Žinoma, ir mudu esame bičiuliai, — atsakė globėjiškai. 

Bronvin atsiduso, apsilaižė lūpas ir sušnibždėjo: 

— Galiu pasakyti, kad esate protingas ir subtilus vyriškis. Norėčiau turėti kaip 
tik tokį vyrą. — Ji mintyse susijuokė pamačiusi, kaip atvėpo šeimininko lūpa. — Jūs 
turite Žinoti apie mano santuoką. Neturėjau jokio pasirinkimo. Stengiausi surasti dar 
ką nors kitą, bet... lordas Stivenas... 

Hjugas įsitempė: 

— Girdėjau, kad Stivenui teko kautis dėl jūsų ir jis nugalėjo. Jo varžovu buvo 
berods Čatvortas. 

— O taip, Stivenas tikras karys, bet jis... kaip čia pasakius... Jis netinka man. 

Hjugo akys iš nuostabos suapvalėjo: 

— Ar tik nenorite pasakyti, kad Stivenui Montgomeriui kai ko trūksta? Leiskite 
priminti, kad mudu draugaujame visą gyvenimą. O kai dėl moterų... — Vyriškis vis 
labiau niršo. — Kai mudu kartu buvome Škotijoje, Stivenas žavėjosi mažute kekšele:ir 
apakintas nepastebėjo, jog ji miegojo su puse kareivių. Aš užmokėjau jai, kad atsigultų 
į lovą su manimi; buvau įsitikinęs, kad Stivenas pamatys mus kartu. 

— Todėl jis taip ir pyksta ant jūsų? — paklausė ji, akimirką pamiršusi savo bal- 
sui suteikti meilikaujamų intonacijų. | 

— Jis niekada nebūtų manimi patikėjęs, jei būčiau mėginęs atverti jam akis. 
Stivenas nieko nematė, išskyrus duobutes jos skruostuose. 

Bronvin atsilošė atgal ir apgalvojo tai, ką išgirdo. Ak taip! Stivenas panaudojo 
ją, kad atkeršytų vyriškiui, kuris kažkada paviliojo iš jo moterį. Moterį, su kuria turėjo 
tik mažą intrigėlę! Bronvin pajuto aštrų skausmą krūtinėje, akyse pasirodė ašaros. Jis 
atsisakinėjo ją vesti, nes buvo susižavėjęs kekše su duobutėmis skruostuose! 

— Ledi Bronvin, jums nešalta? 

Ji pakėlė ranką sau prie akių, tarsi būtų įkritęs krislas. 

— Tikriausiai kažkas pateko į akis. 

— Nagi leiskite pažiūrėti. — Hjugas suėmė jos veidą savo didelėmis ir stiprio- 
mis rankomis, ir Bronvin pažvelgė į jį iš apačios aukštyn. 

Moteris žinojo, kad Stivenas į juodu žiūri; šmėkštelėjo mintis — ar galvoja jis 
apie aną moterį? 

— Nieko nematau, — pasakė seras Hjugas, neatitraukdamas savo rankų. — Jūs 
esate neįtikėtinai graži moteris, — sušnibždėjo. — Stivenas... 

Ji vikriai išsilaisvino: 

— Nenoriu daugiau girdėti to vardo, — piktai nutraukė ji. — Dabar esu laisva ir 
noriu likti laisva, Gal, sakau, muzikantai pasistengtų, ir mudu galėtume pašokti? No- 
rėčiau jums parodyti keletą škotiškų šokių. 

Seras Hjugas metė nervingą žvilgsnį aukštyn į pilies pusę, paskui leido sau susi- 
domėti medine pakyla. Jis negalėjo prisiminti, kada dar jį taip stengtasi pralinksminti. 
Hjugas nebuvo įpratęs regėti moterį su laisvai krintančiais ant pečių plaukais ir tokio 
lankstaus kūno. Bronvin akys spinduliavo, jose kibirkščiavo linksmumas, kai vyrukas 
nevikriai mėgino pakartoti įmantrius šokio žingsnius. Šalta diena, atrodė, pasidarė šil- 
tesnė, 1r Hjugas pamiršo, kad Bronvin vyras žiūri iš tenai, iš aukštai. 

— Bronvin, — jis nusijuokė, atmetęs tą formalųjį "ledi", kurį sakė dar prieš 
valandą, — aš turiu sustoti! Bijau, kad man pradės durti šone! 

Moteris tik nusišypsojo iš jo: 

— Iš jūsų, deja, neišeis tikras škotas, jeigu turite jėgų tik keliems šokiams. 

Šeimininkas paėmė Bronvin už rankos: 

— Jau nesu šitaip daug darbavęsis kojomis nuo to laiko, kai dar treniruodavausi 
su broliais Montgomeriais. 

— Taip, — atsakė ji, kai juodu vėl atsisėdo. — Stivenas treniruojasi nuolatos. 

Moters veidas pasidarė rimtas. 

— Jis geras Žmogus, — pareiškė Hjugas ir paėmė sūrio gabalėlį nuo padėklo, 
kurį priešais laikė tarnas. 

— Galbūt. — Ji nurijo didelį gurkšnį šilto vyno. 

— Pavydžiu jam. 

— Jūs? — Bronvin ieškojo vyriškio žvilgsnio. — Galbūt jums pavyks pakeisti 
jį... tam tikra prasme... 

Bronvin susidomėjusi stebėjo, kaip Hjugas ėmė suvokti pasakytų žodžių pras- 
mę. “Pasipūtęs povas", — pagalvojo. Jam, beje, kaip ir bet kuriam vyrui, nešovė gal- 
von, kad toli gražu nėra Dievo dovana moteriai. 

— Ledi Bronvin, — perspėjo jis oficialiai, — turiu rimtai su jumis pasikalbėti. 
Apie Stiveną. 

— Koks jis buvo vaikystėje? — nutraukė jį Bronvin. 

Hjugas buvo aiškiai nustebęs: 

— Rimtas kaip Gavinas. Visi broliai augo vyriškoje draugijoje. Galbūt Stivenas 
nesugeba būti patrauklus, nes labai menkai pažįsta moteris. 

— Skirtingai negu jūs, — suburkavo ji. 

Hjugas nuoširdžiai nusišypsojo: 

— Turiu šiokį tokį patyrimą ir esu įsitikinęs, kad būtent tai... jus traukia prie 
manęs. Judu su Stivenu juk labai neseniai vedėte. Manau, kad bėgant metams tapsite 
vienas kitam artimi. 

— Tai viskas, ko jūs laukiate iš gyvenimo? Prieraišumo? 

— Aš ne toks kaip Stivenas, — atsakė savimi patenkintas Hjugas. 

Šypsena perbėgo Bronvin lūpomis, o galvoje ėmė klostytis planas. 

— Ne taip seniai mudu su Stivenu dar buvome Škotijoje ir apsistojome viename 
fermerių ūkyje. Ten mudu pavaišino nuostabiu gėrimu iš kerpių. Kai įjojome į jūsų 

valdas, pastebėjau, kad kažkas panašaus į kerpes auga ant uolų, ir pagalvojau, jog ga- 
lėtume nueiti ten ir prisirinkti. Norėčiau iš jų išvirti jums to puikaus gėrimo. 

Akimirką Hjugo veidas buvo susirūpinęs, paskui vyriškis sutikdamas linktelėjo. 
Įvykiai suko nepageidaujama kryptimi. Buvo panašu, kad Stiveno žmona geidauja su- 
laužyti ištikimybę. Hjugas jau norėjo pranešti Stivenui, kad joks kitas vyriškis negali 
pavergti Bronvin, bet ji, regis, atidavė pirmenybę jam, Hjugui. 

Pasivaikščiojimo metu jis vėl pradėjo šneką apie Stiveną, pabrėždamas, koks jis 
padorus, kaip tinka tokiai moteriai kaip ledi Bronvin, kaip šauniai atrodo su tais nevy- 
kusiais škotų rūbais. - 

Bronvin daug nešnekėjo, tik rinko kerpes ir sudžiūvusias gėles į mažą pintinėlę, 
kurią jai davė Hjugas. Ji įdėmiai klausėsi ir tylėjo. 

Kai grįžo į pilį, vėl prasidėjo lietus. Seras Hjugas, lydėdamas Bronvin į kambarį 
viršutiniame aukšte, elgėsi labai jau ceremoningai. Tarnas atnešė karšto vyno ir puo- 
delius, kad moteris galėtų pagaminti tąjį gėrimą. Kruopščiai rinkdama komponentus ir 
maišydama gėrimą, ji stebėjo Hjugą. Vyrukas atstatė savo įspūdingą krūtinę, lūpose 
klajojo patenkinta šypsena: jis pasielgė protingai atmesdamas užuominas, kurias darė 
Stiveno žmona. 

— Milorde, — tarė Bronvin, tyliai paduodama jam šiltą puodelį ir akimirką švel- 
niai liesdama jo ranką. 

Bronvin nusišypsojo, kai vyriškis pareiškė, kad gėrimas puikus ir, išgėręs puo- 
delį, paprašė dar. 

— Būtinai turiu pasikalbėti su jumis, — tarė jis rimtai, gurkšnodamas gėrimą iš 
antrojo puodelio. — Aš negaliu jums leisti išeiti iš čia su tokiomis mintimis, kurios 
dabar sukasi jūsų galvelėje. 

— Ir kas tai per mintys? — paklausė ji meiliai. 

— Stivenas yra mano draugas ir visada buvo. Tikiuosi, kad ir toliau liks mano 
bičiuliu. 

— O kodėl gi ne? 

— Manau, kad tai priklauso nuo jūsų. Jūs niekada neturite garsiai kalbėti apie 
savo... savo prieraišumą man. 

— Mano prieraišumą jums? — nekaltai pasiteiravo Bronvin, sėsdamasi ant kė- 
dės 1r pasisukdama į jį šonu. — Ką turite galvoje? 

— Na žinote, miledi. Mudu abu puikiai suprantame, kas šiandien įvyko tarp mū- 
sų. Visos moterys be vargo supranta širdies reikalus. 

Bronvin pakėlė antakius: 

— Visos moterys? Maldauju, pasakykite, kur dar visos moterys puikiai gaudosi? 

— Liaukitės vaidinti nekaltybę! — pyktelėjo Hju gas. — Bendraudamas su mo- 
terimis, nesu jau toks naivuolis kaip Stivenas Montgomeris. Galbūt sugebėsite jį įti- 
kinti, jog nesidomite kitais vyriškiais. Kadangi jis yra mano bičiulis, pritarsiu jūsų 
šnekoms. Bet nemėginkite žaisti su manimi! 

— Jūs mane sugavote, — sumurmėjo šypsodamasi Bronvin. — Jūs taip daug 
žinote apie moteris, puikiai pažįstate savo draugą, kad man išties nebėra kur dėtis. 

Hjugas jau norėjo kažką sakyti, tačiau netikėtas skausmas pilve užgniaužė kva- 
pą ir privertė nutilti. 

— Klausykite, leiskite man pripilti jūsų puodelį. Jūs kažko išblyškote. 

Hjugas griebė puodelį ir bemat išgėrė. Vos tik šiek tiek atsigavo, kai ir vėl už- 
gniaužė gerklę. 

— Matyt, nešviežia buvo žuvis, — ištarė vargšelis, o paskui pakeitė pokalbio 
temą. — Apie ką čia aš kalbėjau? 

— Jūs sakėte man, kad dėl jūsų esu pasirengusi mesti savo vyrą. 

— Neperdėkite! — sušuko Hjugas. — Aš... 

Bronvin užsimojusi trenkė tuščią puodelį į stalą taip, kad suskilinėjo glazūra. 

— Ne! Leiskite man kalbėti! — Bronvin pasilenkė prie šeimininko ir įsirėmė ran- 
komis į šonus. — Jūs sakote, jog esate Stiveno bičiulis, bet čia pat griebiatės vaikėziškos 
gudrybės ir užrakinate jį ten, iš kur jis gali matyti, kaip vaidinate kvailį prieš jo žmoną! 

— Kvailį? Tačiau iki šiol manęs nelaikėte kvailiu! 

— Jūs manote, kad galite skaityti mano mintis? Nejaugi esate toks pasipūtęs, jog 
tikite, kad aš, praleidusi keletą mėnesių lovoje su Stivenu, galiu būti juo nepatenkinta? 

— Jūs sakėte... 

— Be abejo, jūs buvote pasirengęs tikėti viskuo, ką tik besakyčiau. Elgiatės taip, 
tarsi sumokėjęs tai kekšelei, padarėte kilnų darbą! Galvojate, kad padėjote Stivenui 
atsitokėti, bet ar tai nebuvo paprasčiausias pavydas? Visi stovykloje turėjo jai mokėti, 
visi, išskyrus manąjį Stiveną. 

— Jūsų Stiveną! — prabilo Hjugas, mėgindamas atsistoti, tačiau naujas skaus- 
mo priepuolis vėl prispaudė prie kėdės. Išsigandęs ėmė bėgioti akimis. — Jūs apnuo- 
dijote mane! 

Bronvin nusišypsojo: 

— Ne, aš neapnuodijau jūsų tikrąja žodžio prasme, tačiau keletą dienų jausitės 
sergąs. Noriu, kad ilgam prisimintumėte šią dieną. 

— Kodėl? — sušnibždėjo griebdamasis už pilvo. — Ką aš jums padariau? 

— Nieko, — atsakė rimtai. — Absoliučiai nieko. Aš labai ilgai pratinausi prie 
anglų, todėl jus gerai pažįstu. Lošdamas su Stivenu, jūs panaudojote mane vietoj kau- 
liuko. Jums neatėjo į galvą, kad aš galiu turėti savų minčių, savo nuomonę. Turėjau 
progą tuo įsitikinti vakar vakare, kai Stivenas grojo liutnia. Jūs buvote labai jau įsiti- 
kinęs, jog esate visų moterų geidžiamas! 

Hjugas net susirietė iš skausmo. 

— Kalė! — iškvėpė vyriškis. — Stivenas sudaro tavęs vertą porą. 

— Aš pasidariau kalė todėl, kad nepanorau būti pėstininke jūsų kvailuose žaidi- 
muose! Prisiminkite, sere Hjugai, kad ant šachmatų lentos stovi viena moteriška figū- 
ra, kad ji turi didžiausią valdžią ir laisviausius ėjimus. 

Bronvin pasilenkė ir, „nespėjus susigaudyti Hjugui, ištraukė raktą iš jo liemenės 
kišenės. 

— Stivenas matė jus. Jis niekada nepatikės, kad aš jums nesusukau galvos. 

Moteris įsitempė kaip styga: 

— Jūs apsirinkate dėl Stiveno Montgomerio! Tai pats protingiausias ir nuovo- 
kiausias Žmogus iš visų, kuriuos tik pažįstu. — Akimirką ji sustojo tarpduryje. — Ak 
taip, sere Hjugai, kitą kartą, kai jums atsiras keblumų bendraujant su moterimis, pata- 
riu prašyti Stiveno pagalbos. Kiek galiu spręsti, jis apie jas Žino bemaž viską. 

Tarusi šiuos žodžius, Bronvin išėjo iš kambario. 

Rebas jau lūkuriavo už durų; abu kartu nuskubėjo prie patalpos, kur sėdėjo už- 
rakintas Stivenas. Bronvin žvilgtelėjo į ją pro grotuotą langelį ir sutiko liepsnojantį 
vyro žvilgsnį. Jo akyse susikaupė tiek pykčio ir neapykantos, kad moteriai net skruz- 
dėlės ėmė bėgioti per nugarą. Įkišo raktą į spyną ir atrakino duris. 

— Dabar esi laisvas, — tarė Bronvin ramiai. — Dar šviesu, todėl spėsime nu- 
šuoliuoti iki tavo brolio dvaro. — Stivenas sėdėjo tylėdamas, jo antakiai styrojo su- 
raukti. Bronvin priėjo prie vyro, ištiesė ranką ir palietė plaukų sruogą, gulinčią ant 
apykaklės. — Bus geriau, jeigu išsirėksi. Kas tave supykdė? 

Stivenas atstūmė jos ranką. 

— Kaip drįsti ateiti pas mane tuoj pat po jo! Nešioji suknelę, kurią jis tau dova- 
nojo! Pasipuošusi tik ir staipeisi prieš jį. Ar jam patiko? Hjugas mėgavosi tavo pusiau 
nuogu kūnu? 

Bronvin atsiduso ir atsisėdo ant suolo po langu. 

— Hjugas sakė, kad tu nepatikėsi mano dorumu po to, ką matei. 

— Hjugas, kurgi ne! — Stivenas suriaumojo, jo sugniaužti kumščiai priartėjo 
prie žmonos, bet tuojau pat bejėgiškai nusileido. — Tu man su kaupu atsimokėjai už 
tai, kad tave vedžiau. Tu ilgai laukei progos man atkeršy ti. — Vyriškis sunkiai susmu- 
ko ant taburetės, nekreipdamas dėmesio į Rebą, kuris vizgino šalia uodegą. — Mūsų 
pirmąją vestuvių naktį tavo peilis turėjo rasti mano širdį. 

Bronvin taip ūmai šoktelėjo pirmyn, kad net Rebas nepamatė jos judesio; taip 
stipriai trenkė Stivenui antausį, kad jo galva smarkiai palinko į šoną. 

— Velniai rautų, Stivenai Montgomeri! — suriko moteris dusliu balsu. — Pa- 
vargau nuo tavo užgauliojimų. Iš pradžių tavo vadinamasis draugužis elgiasi su mani- 
mi kaip su nuosavybe, į kurią pareiškia savo teises, o kai aš atstumiu jį ir nubaudžiu už 
išpuikimą, jis ima mane vadinti kale. O dabar turiu stovėti ir klausytis, kaip tu mane 
kaltini paleistuvyste! Bet aš ne ta moteris iš stovyklos su duobutėmis skruostuose! 

Stivenas tylėjo trindamas raudoną žandą. 

— Apie ką čia kalbi? Kokia moteris? 

— Ne apie ją dabar kalbame, — atsakė piktai žmona. — Kas vertė tave tikėti, 
jog esu kekšė? Kada pasielgiau negarbingai arba sulaužiau savo priesaiką? 

— Kas per nesąmonė?! Kokią priesaiką? 

Bronvin apmaudžiai atsiduso: 

— Mudviejų priesaiką prieš vestuves, kvaileli! Aš ją daviau ir jos nesulaužysiu! 

— Kiek menu, prisiekei paklusti man, — niūriai papriekaištavo. 

Bronvin nusigręžė nuo vyro: 

— Eime, Rebai. Eime namo. 

Stivenas pašoko ir čiupo žmoną už rankos: 

— Kur susiruošei keliauti? Atgal pas Hjugą? 

Bronvin pamėgino spirti jam, bet Stivenas ūmai griebė Žmoną ir prisitraukė prie 
savęs; dabar ji stovėjo prisiglaudusi nugara prie jo krūtinės. 

— Aš vos iš proto neišsikrausčiau, — sušnibždėjo Stivenas. — Kaip tu galėjai 
taip elgtis su manimi? Juk žinojai, kad viską matau. 

Jo žodžiai tiesiog uždegė Bronvin. Jau visą amžinybę vyras nebuvo jos apglė- 
bęs. Priglaudė skruostą prie jo rankos. | | 

— Tu supykdei mane. Judu abu mėtėte mane kaip skudurą, tarsi aš pati neturė- 
čiau jokių teisių. 

Stivenas atgręžė jos veidą į save: 

— Mudu pamiršome, kad tu iš Makaranų genties ar ne? Bronvin, aš... 

— Apkabink mane, — sušnibždėjo ji, — tiesiog stipriai apkabink. 

Stivenas vos neuždusino žmonos glėbyje. 

— Aš negaliu net pagalvoti, kad jis lietė tave. Kas sykį, kai jis pasilenkdavo prie 
tavo rankos... O kai delnais laikė tavo veidą! 

— Liaukis! — įsakė Bronvin. — Liaukis tuoj pat! — Pasitraukė nuo vyro. — 
Tarp manęs ir Hjugo Lasko nieko nebuvo. Jis manė, kad gali nugalėti bet kurią moterį 
pasaulyje, o aš panorau jam įrodyti, kad labai klysta. 

Stiveno pyktis užvirė su nauja jėga: 

— Tu nuostabiai suvaidinai savo vaidmenį! Iš čia atrodė, kad judu jau daug me- 
tų mMeilužiai. 

— Iš tikrųjų taip galvoji? Matyt, manai, jog leisiu vyriškiui glostyti save be 
svarbios priežasties? 

Stiveno akys patamsėjo ir pasidarė bemaž juodos. 

— Priežastis buvo! Žinau, kokia tu lovoje. Galbūt norėjai sužinoti, ar gali kitas 
vyriškis priversti. tave šaukti iš aistros! Sakyk, ar jis iš karto rado tą vietą po keliais? 

Bronvin sviedė į vyrą nirtulingą žvilgsnį: 

— Ar tu iš tikrųjų galvoji, kad po pietų aš sugulsiu su juo į lovą? 


— Ne, — atsakė Stivenas prisipažindamas pralaimėjęs. — Nepakako laiko, be 
to, Hjugas... 
— Leisk man baigti už tave, — ryžtingai nutraukė jį žmona. — Hjugas — juk 


tavo draugas. Tu puikiai žinai, kad jis padorus Žmogus ir, be abejonės, taip negarbin- 
gai nepasielgs. Kita vertus, aš viso labo tik moteris, vadinasi, garbės jausmo neturiu. 
Aš lyg ta muilinė guboja: kur papūs vėjas, ten ir nusirisiu, ar ne taip? 

— Tu iškreipi mano žodžių prasmę! 

— Nemanau. Šiandien rytą, kai atėjau čia pas tave, tu rimtai galvojai, kad Hju- 
gas, jei panorės, gali mane turėti. Ir daug nesistengs: arba tiesiog paprašys manęs, arba 
užmegs meilų pašnekesį. Jeigu tu nors kiek pažinotum mane, tai ramiausiai būtum sė- 
dėjęs šiame kambaryje ir laukęs. Ir tuomet mudu abu kartu pasijuoktume iš pokšto, 
kurį iškrėtei su savo seru Hjugu. 

— Kokį pokštą? — piktai paklausė vyras. 

Bronvin pajuto, kad nebeturi daugiau jėgų. Per pastaruosius keletą mėnesių ji 
taip daug sužinojo apie vyrą, jog ėmė juo pasitikėti, kliautis juo. Jai netgi atrodė, jog 
pamilo jį. O jis, Stivenas, visai nieko nesužinojo apie ją! Galvojo, jog ji lengvabūdė, 
bevalė lėlė. 

Bronvin balsas nuskambėjo abejingai: 

— Aš jį pagirdžiau gėrimu 1š žolių, kuriuos, kaip sakė Kersti, sukelia stiprius 
žarnyno skausmus. Hjugas sirgs keletą dienų. 

Stivenas valandėlę atidžiai spoksojo į žmoną. Kaip norėjo ja tikėti! Atrodė, pusė 
gyvenimo praėjo, kol žiūrėjo, kaip palinkusi pirmyn Žmona šnekučiavosi su Hjugu! Jis 
buvo pasirengęs išplėšti lango grotas, kai juodu šoko. Bronvin sijonas neslėpė kulkš- 
nių; saulės atspindžiai blykčiojo ant suknelės. Kaip ji galėjo skatinti Hjugą elgtis pro- 
tingai, kai pati vos nepavertė jo žvėrimi! Jeigu jis, Stivenas, būtų sugebėjęs ištrūkti į 
laisvę, tai būtų užmušęs Hjugą, plikomis rankomis suplėšęs į gabalus! 

Persibraukė ranka sau per akis. Kaip ji galėjo prašyti Hjugą protingai sampro- 
tauti, kai žmogelis aiškiai nepajėgė galvoti! Stivenas nustebęs spoksojo į moterį: ką ji 
padarė su juo? Jo, Stiveno, galvoje nebeliko nė vienos protingos minties nuo to laiko, 
kai pirmą sykį pamatė ją, išsikėtojusią ant grindų, šlapiais marškiniais. Jis grūmėsi už 
ją, vos nežuvo, kai ji rizikuodama gyvybe stovėjo ant terasos krašto, gelbėdama vieną 
1š savųjų Žmonių; jis vos neužmušė žmonos, kai jos vaikiškas aplaidumas kainavo Kri- 
sui gyvybę. Kaip Bronvin galėjo kalbėti Hjugui apie blaivų protą? Būti greta jos — 
vadinasi, netekti net galimybės protingai mąstyti. 

— Mes turime joti, — šaltai tarė Bronvin ir nusisuko. 

Stivenas permetė akimis savo žmoną ir sekantį paskui ją Rebą. Norėjo prieiti, pasa- 
kyti, kad ja tiki, žino jos padorumą, bet nepajėgė. Hjugo jau sykį įrodė, kad gali pavilioti iš 
Stiveno moterį. Meilutė Meg mylėjo Stiveną, bet vis dėlto atsidavė Hjugui. Bronvin neslė- 
pė, jog Stiveną laikė savo priešu. Jos nuomone, vienas anglas vertas kito. Gal Hjugas pa- 
žadėjo ką nors gera padaryti jos klanui? Jeigu tik kalba pasisuko apie klaną... 

Stivenas pakėlė akis, kai Rebas pradėjo prieš jį loti. Grįžęs į tikrovę, vyriškis 
puolė laiptais žemyn į Hjugo kambarį. 
Seimininkas susirietęs gulėjo lovoje, apsuptas keturių tarnų ir trijų sargybinių. 


— Nešdinkis! — iškvėpė jis tarp skausmo priepuolių. — Nenoriu daugiau maty- 
ti nei tavęs, nei tos kalės, kurią vedei! — Stivenas atsitraukė, jo veide išdygo šypsena. 
Bronvin sakė teisybę! 

— Juk sakiau, nešdinkis! — vėl įsakė Hjugas. Griebėsi vargšas už pilvo ir vėl 
nusirito ant lovos. 

— Nugalėtas moters! — nusijuokė Stivenas, išeidamas iš kambario. Nuskubėjo 


žemyn į didžiąją salę. Bronvin jau lūkuriavo, apsirengusi languotą sijoną ir baltą pa- 
laidinę. Ji vėl virto jo škote, jo mergaite. Priėjo prie žmonos, palietė jos ranką ir nusi- 
šypsojo. Bronvin šaltai nusigręžė. 

— Bronvin... — pradėjo Stivenas. 

— Jeigu esi pasiruošęs, manau, mums laikas joti. Žinoma, tu šeimininkas, ir 
mes pasiliksime, jei įsakysi. 

Stivenas valandėlę stebeilijosi į ledinį jos Žydrų akių blyksnį. 

— Ne, nenoriu pasilikti, — truputį lūktelėjęs, sumurmėjo ir nuleidęs galvą žen- 
gė prie durų. 

Bronvin nusekė įkandin vyro. Visa ši istorija prasidėjo žaidimu, vaikišku lenk- 
tyniavimu, bet ji, ši istorija, padėjo Bronvin sužinoti apie savo vyrą stebėtinų dalykų. 
Kažkodėl jai atrodė, kad turi mokytis juo pasitikėti. Pastaraisiais mėnesiais ji atidžiai 
sekė vyrą, blaiviai vertindama jo keitimąsi. Matė, kaip pasipūtęs anglas tapo bemaž 
tikru škotu. Bronvin juto vyro priešiškumą tiems, kurie nusisuko nuo jo; jo svitos an- 
glai pasikeitė beveik taip pat, kaip ir jų šeimininkas. Vienas po kito jie ėmė dėvėti 
pledus ir perstojo ištisomis dienomis iki blizgesio šveisti savo ginklus. O viso labo tik 
prieš keletą dienų Stivenas nukovė tris anglus, stengdamasis gelbėti savo žmoną ir 
Kersti kūdikį. Šis poelgis galutinai įtikino Bronvin ir privertė visiškai juo pasitikėti. 

O ką Stivenas sužinojo apie ją, Bronvin? Jis nepalankiai žvelgė į visa, ką ji darė. 
Barė ją, kai stojo savo karių priešakyje. Rūstavo, kad ji rizikavo gyvybe gelbėdama 
vyruką. Ką turėjo daryti, kad jam įtiktų? Galbūt reikėtų kai ką savyje pakeisti? Gal jis 
labiau ją mylėtų, jeigu būtų panaši... panaši į jo gražuolę brolienę? Bronvin aiškiai 
įsivaizdavo, kokia Džudit: švelni, niekada nepakelia balso, visada meiliai šypsosi vy- 
rui, niekuomet su juo nesiginčija, su viskuo sutinka. 

“Štai ko iš tikrųjų trokšta vyriškiai!* — sušnibždėjo Bronvin. Stivenas tikėjosi, 
jog ji bus rami ir tyli, nesipriešins jam. “Kaip anglės! Velniai jį rautų!" — nusikeikė. 
mintyse. Skirtingai negu anglių, jos gyslose tekėjo kraujas, o ne vanduo! Ji gimė Ma- 
karan, ir kuo greičiau Stivenas Montgomeris tai supras, tuo geriau bus abiems. 

Aukštai pakėlusi smakrą, moteris nužingsniavo į arklides. 


Nė vienas neištarę garsiai žodžio, juodu nepasiliko nakvoti ir išjojo ramia žingi- 
ne, ir toliau nepraverdami burnų: abu buvo paskendę savo mintyse apie pastarųjų die- 
nų įvykius. Stiveno vaizduotėje, užgoždamas visas kitas mintis, kilo Hjugo paveiks- 
las, jo rankos, liečiančios Bronvin. Stivenas suprato, jog Bronvin pamokė Hjugą, ta- 
čiau negalėjo atsikratyti minties, kad geriau jau ji būtų veikusi ne taip subtiliai, o pa- 
sinaudojusi durklu. 

Kai dėl Bronvin, tai ji beveik pamiršo Hjugą. Ją jaudino, kad Stivenas nepasiti- 
kėjo ir apkaltino meluojant. 

Auštant prieš jų akis iškilo Montgomerių senosios pilies sienos. Bronvin tikėjo- 

si išvysti ne niūrią ir didelę tvirtovę, o namą, panašų į Hjugo Lasko dvaro rūmus. Žvilg- 
telėjo į vyrą ir pamatė, kad jo veidas nusigiedrijo. Taip atsitikdavo ir jai kas kartą, kai 
grįždavo į Leirenstoną. 

— Mudu įjosime pro vartus nuo upės, — pasiūlė Stivenas ir paragino žirgą. 

Prieš aukštas tvirtovės sienas dunksojo sumūryti du didžiuliai bokštai, saugan- 
tys uždarytus vartus. Bronvin nušuoliavo paskui vyrą prie žemų sienų, kurios sudarė 
savotišką angą be stogo; tolėliau matėsi mažesni vartai, stūksantys to savotiško tune- 
lio gale. 

Stivenas prilaikė savo žirgą ir atsargiai įjojo į siaurą angą tarp sienų. Tuoj pat 
ore suzvimbė strėlė ir nukrito prie Stiveno žirgo kojų. 

— Kas eina? — paklausė neaiškus balsas kažkur iš viršaus nuo sienos. 

— Stivenas Montgomeris! — garsiai atsiliepė jis. 

Bronvin nusišypsojo išgirdusi, kaip tipiškai škotiškai taria Stivenas. 

— Jūs ne lordas Stivenas, aš jus gerai pažįstu! O dabar apgręžkite savo kuiną ir 
tuojau pat nešdinkitės! Niekas nepraeis pro šiuos vartus, išskyrus draugus. Po valan- 
dos grįžkite prie pagrindinių vartų ir maldaukite sargybinį, kad jus įleistų. 

— Metju Grinai! — šūktelėjo Stivenas. — Pamiršai savo šeimininką? 

Per sieną persilenkė vyriškis ir įsižiūrėjo į keleivius. 

— Tai jūs! — po valandėlės sumurmėjo jis. — Atidarykite vartus! — riktelėjo 
džiaugsmingai. — Lorde Stivenai, sveikutis! Sveiki parvykę namo, milorde! 

Stivenas pamojavo sargybiniui ir paragino žirgą. Nuo pilies sienos jį ėmė svei- 
kinti sargybiniai. Tunelio gale atsidarė vartai, ir juodu įjojo į vidinį kiemą; prieš akis 
kilo rūmai. 

— Milorde, džiaugiuosi jus matydamas, — tarė kažkoks senis, imdamas iš Sti- 
veno rankų pavadį. — Būčiau jūsų nepažinęs, jei man nebūtų pasakę, kad tai jūs. 

— Gera būti namuose, Džeimsai. Ar mano broliai čia? 

— Lordas Gavinas grįžo tik prieš valandą. 

— Grįžo? 

— Taip, milorde, visi jūsų broliai ieškojo jūsų. Mes girdėjome, kad jus užmušė 
jūsų Žmona pagonė. 

— Prikąsk liežuvį, Džeimsai! — įsakė Stivenas. Išsiblaškęs žengė prie Bronvin 
ir paėmė ją už rankos. — Štai mano žmona ledi Bronvin. 

— O miledi! — Seniui užgniaužė kvapą. — Atleiskite man. Maniau, kad jūs 
viena iš... Noriu pasakyti, kad lordas Stivenas dažnokai parsigabendavo namo... 

— Jau beveik viską pasakei. Eime, Bronvin, — kreipėsi į žmoną. 

Jis neleido Bronvin pasirengti. Deja, šitaip apgailėtinai atrodydama stos prieš 
Stiveno šeimą. Netgi tarnas ją palaikė paprasta tarnaite. Bronvin žinojo, kad anglai 
daug reikšmės skiria drabužiams, ir liūdnai prisiminė puikiąsias sukneles, kurias vil- 
kėjo sero Tomo Kričtono namuose. Geriausia, ką dabar galėjo daryti, tai aukštai pakel- 
ti galvą ir atlaikyti šių anglų snobų žvilgsnius. Visus, išskyrus nepriekaištingąją Džu- 
dit. Be abejonės, ji bus gera ir atidi, toji saldžiakalbė svainė. 

— Tu atrodai išgąsdinta iki mirties, — bemat padarė išvadą Stivenas, atidžiai pa- 
Žvelgęs į žmoną. — Užtikrinu tave, Gavinas retai pakelia ranką prieš moteris, o Džudit... 
Bronvin protestuodama mostelėjo: | 

— Atleisk, aš jau ganėtinai prisiklausiau apie Džudit. — Ji išsitiesė. — Škotai 
greičiau išsiskirs su savo pledais, negu Makaran išsigąs kažkokių anglų. 

Stivenas atsakė Žmonai šypsena ir atidarė duris į kambarį, užlietą rytmečio sau- 
lės spindulių. Bronvin spėjo tik mestelti akį į puikius panelius, kuriais buvo išmuštas 
kambarys, kai jos dėmesį patraukė du Žmonės, stovintys patalpos viduryje. 

— Velniai tave rautų, Džudit! — rėkavo aukštas vyriškis. Jis turėjo tamsius plau- 
kus, pilkas akis ir aštrius skruostikaulius; buvo neįprastai dailus, bet dabar jo veidą iš- 
kreipė pyktis. — Juk palikau tikslius nurodymus, kaip perstatyti karvių fermą! Netgi 
daviau brėžinius. Tarsi neturėčiau jokių rūpesčių dėl prapuolusio Stiveno ir jo žmonos! 
O kai sugrįžtu, tai matau, kad pamatai jau sudėti, bet nieko panašaus į mano planus! 

Džudit žvelgė į savo vyrą absoliučiai ramiai. Jos tankūs kaštoniniai plaukai tik 
per pusę buvo sukišti po kalote. Akys metė auksinį atspindį. 

— Visa bėda ta, kad tavo planai niekam tikę. Ar kada nors spaudei sūrius ar 
mušei sviestą? Arba bent melžei karvę? 

Gavinas grėsmingai žengė prie žmonos, tačiau maža moteriškaitė nepajudėjo iš 
vietos. 

— Na ir kas, kad nemelžiau tos prakeiktos karvės? — Jis buvo taip įsiutęs, jog 
oda ant skruostų, atrodė, tuoj tuoj plyš. — Visa bėda ta, kad tu pakeitei mano nurody- 
mus! Kaip dabar pažiūrėsiu į akis savo darbuotojams? 

Džudit prisimerkė: 

— Jie tik nuoširdžiai padėkos. Jiems nereikės dirbti triušių narveliuose, kuriuos 
malonėjai nubraižyti. 

— Džudit! — suriaumojo vyriškis. — Jeigu nežinočiau, kad tai beprasmiška, 
gerokai iškarščiau tau kailį už įžūlumą! 

— Tiesiog nuostabu, kaip imi niršti, kai mano teisybė. 

Gavinas sukando dantis ir dar žengė vieną žingsnį. 

— Gavinai! — šūktelėjo Stivenas, griebęs kovos kirvį, kabojusį ant sienos tarp 
kitų ginklų. Gavinas, visada pasirengęs kautis, visada budrus, bemat pajuto pavojų. 
Greitai atsigręžė ir sugavo Stiveno metamą kirvį. Keletą akimirkų vedžiojo akis nuo 
savo keistai vilkinčio brolio prie kirvio, atsiradusio jo rankose. — Kirvį padaviau to- 
dėl, kad galėtum apsiginti nuo Džudit, — nusijuokė svečias. 

Nespėjo Gavinas susivokti, kas čia vyksta, kai Džudit šoko prie Stiveno ir puolė 
jam į glėbį. 

— Kur jūs prapuolėte? Ieškojom jūsų keletą dienų ir labai nerimavome! 

Stivenas įsikniaubė į brolienės plaukus: 

— Kaip tu jautiesi? Ar jau praėjo karštligė? 

Piktai prunkštelėjęs, Gavinas nutraukė brolį: 

— Ji jaučiasi gana gerai, todėl kiša nosį į mano reikalus. 

— Reikalus? — nusikvatojo Stivenas. — Argi tu pamiršai gautąją pamoką? 

— Nusiraminkite, peštukai, — tarė Džudit, išsilaisvindama iš Stiveno glėbio. 

Gavinas priglaudė.prie savęs brolį: 

— Kur tu buvai? Iš pradžių gavome žinią, kad esi užmuštas; paskui išgirdome, 
jO0g žuvai antrą kartą. Tai buvo... — Jis negalėjo baigti minties ir papasakoti Stivenui, 
kokias kančias iškentėjo mėgindamas jį surasti. 

— Juk matai, esu gyvas ir sveikas, — nusijuokė Stivenas ir atsitraukė atgal. 

— Matau, kad suvyriškėjai, — pridūrė Džudit, atvirai vertinančiu žvilgsniu ap- 
žvelgdama svainio įdegusias ir raumeningas kojas. 

Gavinas sugriebė į glėbį Džudit kaip nuosavą daiktą. 

— Liaukis koketuoti su mano broliu! Be to, iš karto pareiškiu, kad nesirengiu 
nešioti tokių drabužių. 

Džudit tyliai nusijuokė ir prisiglaudė prie vyro. 

Bronvin stovėjo nuošaliau, šešėlyje, kritusiame nuo aukšto krėslo, ir stebėjo tą 
šeimos sceną. Tai štai kokia švelnioji Džudit! Ji buvo mažesnė už Bronvin, bet puiki 

lyg brangenybė. Nejautė jokios baimės prieš savo galingąjį vyrą. Džudit ne iš tų, ku- 
rios praleidžia gyvenimą siuvinėdamos. 

Džudit pirmoji pamatė, kad Bronvin stebi juos. Jai šmėkštelėjo mintis, kad Sti- 
venas įvykdė savo grasinimą: uždarė žmoną į šaltąją, susirado gražią, bet paprastą mo- 
terį, galinčią jį padaryti laimingą. Bet įsižiūrėjusi suprato, jog paprasta moteris elgtųsi 
kitaip. Viešnią išskyrė ne tiesiog išdidumas arba pribloškiantis grožis, — ji turėjo įgimtą 
orumo jausmą, kuris ir vertė šitaip elgtis. Ši moteris žino savo vertę. 

Džudit išsiveržė iš vyro glėbio ir priėjo prie Bronvin: 

— Ledi Bronvin? — ramiai paklausė tiesdama ranką. Jų žvilgsniai susitiko, blyks- 
telėjo savitarpio supratimo kibirkštėlė. Jos pripažino viena kitą. 

— Kaip tu atspėjai? — juokdamasis paklausė Stivenas. — Džeimsas pagalvojo, 
kad ji viena iš mano... na apskritai... kad ne žmona. 

— Džeimsas — kvailys, — kategoriškai pareiškė Džudit. Ji atsitraukė per žings- 
nį nuo Bronvin ir apžvelgė jos drabužius. — Šis sijonas nevaržo judesių, ar nę taip? Be 
to, tikriausiai lengvesnis negu mano suknelė? 

Bronvin atsakė šiltai šypsodamasi: 

— Jis tikrai labai lengvas, bet jūsų suknelė tokia graži! 

— Ei1me į viršų, į mano kambarį, ir pasikalbėkime, — pasiūlė Džudit. 

Broliai žvelgė į išeinančias Žmonas net išsižioję iš nuostabos. 

— Niekada nemaniau, kad kam nors pavyktų taip greitai susibičiuliauti su Džu- 


dit, — stebėjosi Gavinas. — Ir kaip ji atspėjo, kad čia tavo žmona? Jeigu spręsčiau iš 
to, kaip ji apsirengusi, greičiausiai sutikčiau su Džeimsu. 
— O Bronvin! — pridūrė Stivenas. — Ji labai nemėgsta angliškai rengtis. Tu 


negali įsivaizduoti, kiek pamokslų prisiklausiau apie tai, kaip kausto judesius drabu- 
žiai, kuriais anglai rengia savo žmonas. 

Gavinas nusišypsojo: 

— Juodi plaukai ir žydros akys! Ar iš tikrųjų ją regėjau, o gal tai buvo tik mano 
vaizduotė? Man regis, tu sakei, kad ji stora ir bjauri. Bet tuomet ji negalėtų vadovauti 
klanui, ar netiesa? 

Stivenas prunkštelėjo: 

— Geriau atsisėskim. Kaip tu manai, ar galėčiau gauti ko nors užkąsti? — Jo 
akys spinduliavo. — O gal tarnai dabar klauso tik Džudit? 

— Jeigu taip nesidžiaugčiau, jog esi sveikas ir gyvas, tai pamokyčiau tave už 
tokius Žodžius, — atkirto Gavinas, išeidamas iš kambario, kad duotų nurodymus dėl 
valgio ir pasiųstų tarnus pakviesti Reino ir Mailso. 

| — Iš tikrųjų domiuosi, kaip jaučiasi Džudit, — tarė Stivenas, kai stalas buvo 
padengtas. — Tu rašei, kad ji visiškai atsigavo po persileidimo, bet... 

Gavinas paėmė iš Stiveno lėkštės kietai virtą kiaušinį. 

— Juk matei ją, — atsakė nenoriai. — Man tenka kariauti dėl valdžios savo 
žmonėms. 

Stivenas metė skvarbų žvilgsnį: 

— Ir tai tau prie širdies, — lėtai tarė. 

Gavinas nusišypsojo: 

— Žinoma, Džudit daro gyvenimą įdomų. Kas kartą, kai matau ilgesingas žmo- 
nas, palydinčias savo vyrus, tai dėkoju likimui, kad turiu Džudit. Atrodo, išsikrausty- 
čiau iš proto, jei kas savaitę nepatirčiau stipraus sukrėtimo. Na, užteks apie mane! 
Kaip tavoji Bronvin? Ar visada tokia miela ir paklusni kaip prieš keletą minučių? 

Stivenas nežinojo, ar juoktis, ar verkti. 

— Paklusni? Bronvin?! Bet ji net nežino, ką šis žodis reiškia! Ji stovėjo nuoša- 
liau ir turbūt mąstė, ką pirmiausia daryti — paleisti peilį ar savo velniškąjį šunį. 

— Kas ją verčia šitaip elgtis? 

— Jos gyslose teka škotų kraujas, broleli. Škotai neapkenčia anglų už tai, kad 
jie degina jų pasėlius ir žagina jų moteris, už tai, kad jie — prakeikti, nepakenčiami, 
rinktiniai padaužos — galvoja esą geresni už garbingus, dosnius škotus, kad... 

— Palauk, — juokdamasis nutraukė Gavinas. — Kai paskutinį kartą girdėjau 
apie tave, tu berods buvai anglas? 

Stivenas vėl palinko prie valgių ir sutramdė savo įkarštį: 

— Tikriausiai akimirką tai pamiršau. 

Gavinas atsilošė į kėdės atlošą ir įdėmiai pažvelgė į brolį: 

— Sprendžiant iš tavo ilgų plaukų, tai pamiršai prieš keletą mėnesių. 

— Tavo vietoje aš neskubėčiau kritikuoti škotiškų drabužių, kol nebūčiau nešio- 
jęs, — greitai atkirto Stivenas. 

Gavinas padėjo ranką ant brolio peties: 

— Kas atsitiko? Kas tave neramina? 

Stivenas atsistojo ir nuėjo prie židinio: 

— Kartais aš ir pats nebežinau, kas dabar esu. Kai vykau į Škotiją, tai žinojau, jog 
esu Montgomeris, ir didžiavausi savo vaidmenimi. Privalėjau mokyti tamsuolius škotus 
mūsų civilizuotų papročių. — Persibraukė ranka sau per plaukus. — Gavinai, jie ne ne- 
mokšos, toli gražu taip nėra. Dieve tu mano, mes patys galėtume pasimokyti iš jų! Netgi 
nežinome, kas tai yra ištikimybė. Visas Bronvin klanas pasirengęs mirti dėl jos, ir tebū- 
siu aš prakeiktas, jeigu ir ji kitaip pasielgtų, — juk dėl jų ji rizikavo gyvybe. Jų moterys 
sėdi tarybose, aš pats girdėjau, jog jos priima velniškai išmintingus nutarimus. 

— Kaip Džudit, — tyliai pritarė Gavinas. 

— Taip, — garsiai patvirtino Stivenas. — Bet jai tenka kiekvieną sykį kariauti 
su tavimi. 

— Be abejo, — tvirtai pareiškė Gavinas. — Moterims reikia... 

Stiveno juokas sustabdė jį: 

— O aš ir pamiršau, kad nebegalvoju, kas “moterims reikia". 

— Papasakok man dar apie Škotiją, — paprašė Gavinas, norėdamas pakeisti po- 
kalbio temą. 

Stivenas grįžo prie stalo ir vėl užgulė valgius. Jo balsas aidėjo tarsi iš kažkur toli: 

— Tai puiki vieta. 

— Girdėjau, ten visą laiką dulkia lietus. 

Stivenas palingavo galvą: 

— O kas škotui nedidelis lietus? | 

Gavinas ėmė svarstyti žiūrėdamas į brolį, mėgindamas suprasti slaptą jo žodžių prasmę. 

— Ten išvyko Kristoferis Odlėjus. Ar rado jis tave dar prieš tavo vestuves? 

Stivenas atstūmė lėkštę: 

— Krisas žuvo Škotijoje. 

— Kaip? 

Stivenas paklausė savęs, ar reikia pasakoti, jog Krisas žuvo kautynėse, kurias 
toks riteris kaip Gavinas laikytų negarbingomis... 

— Tai buvo galvijų nuvarymo antpuolis. Žuvo keletas Bronvin žmonių, mėginu- 
sių apginti Krisą. 

— Apginti Krisą? Bet juk jis buvo puikus karys! Jo šarvai... 

— Velniop šarvus! — sušuko Stivenas. — Jis nepajėgė pabėgti. Atsidūrė tarsi 
plieno karste. 

— Nesuprantu. Kaip tai? 

Stivenas buvo išgelbėtas nuo būtinybės pasakoti, nes netikėtai atsidarė durys. Į 
kambarį įgriuvo Reinas ir Mailsas. Padaręs keletą šuolių, nuo kurių suvirpėjo langų 
stiklai, Reinas atsidūrė prie brolio. Čiupo glėbin Stiveną, kuris nors ir buvo vyresnis, 
bet svėrė mažiau, ir pakėlė nuo grindų. 

— Stivenai! Girdėjome, jog tu Žuvai! 

— Jis tikrai Žus, jei tuoj pat jo nepaleisi, — ramiai pareiškė Mailsas. 

Reinas truputį atleido Stiveną. 

— O tu vis dar toks pat geibus, — patenkintas savimi tarė jis. 

Stivenas šyptelėjo ir, įsirėmęs rankomis į Reino pečius, pamėgino išsilaisvinti 
iš brolio glėbio. Jis nusišypsojo dar plačiau, kai pajuto, kad Reino rankos skiriasi ir 
slysta. Paspaudė dar stipriau, ir Reinas, nors ir stengėsi iš visų jėgų, pralaimėjo. 

Stivenas švytėte švytėjo iš pasitenkinimo. Nedaugelis galėjo pasigrumti su jo 
galinguoju broliu, nesigriebdami ginklų. Stivenas mintyse padėkojo Temui. 

Reinas atsitraukė ir patenkintas broliu tarė: 

— Rodos, Škotija tau išėjo į naudą. 

— Arba tu pamiršai treniruotis, — atkirto Stivenas. 

Duobutės Reino skruostuose dar pagilėjo: 

— Gal, sakau, nori patikrinti? 


— Klausyk, — įsikišo tarp brolių Mailsas. — Neleisk savęs užmušti Reinui iki 
tol, kol aš nepasveikinau tavęs, sugrįžusio į namus. — Ir apglėbė Stiveną. 
— Tu išaugai, Mailsai, — šyptelėjo Stivenas. — Ir pasunkėjai. 


Gavinas nusišaipė: 

— Tai vis per moteris. Dvi virėjos penėdamos Mailsą stengiasi viena kitą nugalėti. 

— Aišku, — nusijuokė Stivenas. — O varžybų apdovanojimas — mūsų brolelis? 

Reinas irgi prapliupo juoktis: 

— Tikriau, tai, kas iš jo liks po kitų moterų. 

Mai!sas praleido pro ausis brolių pašaipas. Jis retai šypsodavosi. Mailsas buvo 
rimtas jaunuolis, ir apie jo jausmus galėjai spręsti tik iš pilkų ir skvarbių akių išraiš- 
kos. Apsidairė: 

— Džeimsas sakė, kad grįžai su žmona. 

— Palik ją ramybėje, Mailsai! — nusijuokė Gavinas. — Dabar bent blogiausiu 
atveju galiu kai kada pabūti su Džudit dviese. Kas kartą, kai tik imu jos ieškoti, pasiro- 
do, ji bendrauja su kuriuo nors neįkainojamu mano broliu. 

— Gavinas elgiasi su ja lyg su baudžiauninke, — pusiau juokais tarė Reinas. 

Stivenas nusišypsojo. Gera buvo vėl jaustis namuose, regėti, kaip ginčijasi Ga- 
vinas ir Reinas, klausytis, kaip juodu šaiposi iš Mailso. Per pastaruosius keletą mėne- 
sių jo broliai mažai pasikeitė. Reinas, jeigu net ir pasikeitė, tai atrodė dar stipresnis ir 
sveikesnis, ėmė atvirai rodyti savo gyvastingumą ir energiją. Mailsas kaip ir anksčiau 
stovėjo nuošalyje: nors ir buvo jų šeimos dalis, laikėsi savotiškai. O Gavinas, nuosek- 
lus ir visa širdimi mėgstantis savo žemę, buvo savotiška jungiamoji šeimos grandis. 
Ten, kur sukosi Gavinas, Montgomeriai jautėsi kaip namie. 

— Nesu įsitikinęs, kad pasirengiau jūsų susitikimui su Bronvin, — pradėjo Stivenas. 

— Nejaugi ji tokia drovi? — susidomėjęs paklausė Reinas. — Tikiuosi, netempei jos 
paskui save per visą Angliją? Kodėl nematau gurguolės su jūsų turtais? Kur jūsų tarnai? 

Stivenas garsiai atsiduso ir nusijuokė. Jie niekada nepatikėtų, jeigu pasakytų 
visą tiesą. 

— O štai drovia Bronvin tikrai nepavadinčiau, — šyptelėjo Stivenas. 

Keturioliktas skyrius 


Bronvin sėdėjo rėčkoje, iki kraštų pripiltoje karšto muilino vandens. Didžiaja- 
me židinyje ryškiai liepsnojo ugnis, šildydama kambarį. Moteris lepinosi ir ilsėjosi. 
Miegamasis buvo puikus — nuo lubų, sukaltų ant sijų, iki koklinių grindų. Sienos bu- 
vo išmuštos baltai dažytais mediniais paneliais. Tarpus tarp panelių puošė sudvigubin- 
ti mažyčiai rausvi butonai. Didžiulė lova po baldakimu stūksojo apklota tamsiai raus- 
vu aksomu. Medines kėdes, suolus ir skryneles puošė drožiniai. | 

Bronvin nusišypsojo ir atsilošė. Jai buvo malonu regėti puošnius daiktus, nors 
puikiai suprato, kad pinigus galima išleisti ir kitiems reikalams. Pakeliui į Montgome- 
rių dvarą juodu su Stivenu matė daug skurdo. Jei būtų jos valia, ji išleistų tuos pinigus 
vargšams Žmonėms, bet anglai laikėsi kitų papročių. 

Bronvin užsimerkė ir prisiminė pastarojo pusvalandžio įvykius. Jai sukėlė šyp- 
seną nepanašumas tarp tos Džudit, kurią tikėjosi pamatyti, ir realiosios. Manė išvy- 
sianti švelnią ir meilią moterį, bet Džudit toli gražu nebuvo meili. Nebuvo tarno, kuris 
iškart nepultų vykdyti jos nurodymų. Anksčiau, negu Bronvin susivokė, kas vyksta, 
buvo nurengta ir pasodinta į rėčką. Moteris net neįtarė, kad karštas vanduo — kaip tik 
tai, ko jai reikia. 

Tyliai atsivėrė durys, ir įėjo Džudit. 

— Ar jau geriau jautiesi? — paklausė ji. 

— Kur kas geriau. Jau pamiršau, kada mane taip lepino. 

Džudit nutaisė grimasą ir padavė didelį šiltą rankšluostį. 

— Bijau, kad Montgomeriai ne itin lepina savo moteris. Gavinas visai ramiai 
gali pasiūlyti pasijodinėti baisaus uragano metu. 

Bronvin susisupo į rankšluostį ir susidomėjusi pažvelgė į Džudit. 

— O ką tu darytum, jei jis prašytų tave sėdėti namie? — paklausė ji tyliai. 

Džudit nusijuokė iš visos širdies: 

— Nepaklausyčiau! Gavinas pernelyg dažnai nekreipia dėmesio į neesmines, kaip 
jam atrodo, smulkmenas: pavyzdžiui, kad tarnai vagia grūdus iš svirnų. 

Bronvin įsitaisė prie ugnies ir atsiduso. 

— Norėčiau, kad tu pasižiūrėtum į mano svirnų knygas. Bijau, kad gana dažnai 
ir aš į jas mMojau ranka. 

Džudit paėmė dramblio kaulo šukas ir pradėjo šukuoti ką tik išplautus svainės 
Bronvin plaukus. 

— Bet tu, žinoma, turi kur kas svarbesnių rūpesčių, negu skaičiuoti pupas svir- 
nuose. Sakyk, ką tai reiškia — būti klano vade ir tvarkyti, nurodinėti jauniems vyriš- 
kiams, kurie paklūsta kiekvienam tavo norui? 

Bronvin nusikvatojo ir iš nežymaus pavydo, nuskambėjusio Džudit balse, ir iš 
tokio nevykusio spėliojimo. Ji atsistojo, užsimetė Džudit chalatą ir ėmė tvarkyti džiūs- 
tančius plaukus. 

— Tai didelė atsakomybė, — rimtai atsakė ji. — Kai dėl vyrų, kurie man paklūs- 
ta... — Bronvin atsiduso ir ištraukė iš šukų keletą plaukelių. — Mes, škotai, nepanašūs 
į anglus. Čia, Anglijoje, su moterimis elgiamasi taip, tarsi jos ne tokie pat žmonės kaip 
ir vyriškiai. 

— Tarytum neturėtume proto! — sutiko Džudit. 

— Be abejo, taip. Bet kai vyrai mato protingą moterį, jie ima laukti tobulybės. 

— Nesuprantu, — prisipažino Džudit. 

— Mano Žmonės man aklai nepaklūsta. Kiekviename žingsnyje apipila klausi- 

mais. Škotijoje visi vyriškiai laiko save lygiais. Štai, pavyzdžiui, Stivenas gali įsakyti 
savo kariams balnoti žirgus ir per valandą pasirengti žygiui. Ir jo kariai neduos nė 
vieno klausimo. 


— Pradedu suprasti, — atsakė Džudit. — O tavo Žmonės įsinorės sužinoti, kur 
Žygiuos ir kodėl, ar netiesa? Jeigu taip, tai kartais... 
— Būna pasiutusiai sunku, — baigė už ją Bronvin. — Mano klane yra vienas 


senas karys Temas, kuris seka kiekvieną mano žingsnį ir kritikuoja kiekvieną mano 
nurodymą. Be to, turi keletą sūnų, kurie bet kuria proga ginčijasi su manimi. Iš tikrųjų 
aš sprendžiu tik antraeilius klausimus. O svarbiausius nutarimus priimame bendrai. 

— Na, 0 jeigu tu įsigeidei ko nors, o visi priešinasi? Ką tu tada darai? 

Bronvin veide pasirodė šypsena: 

— Esama įvairiausių būdų, kaip apvynioti vyriškius aplink pirštą, netgi tuos, 
kurie mano esą akylūs lyg sakalai. 

Dabar atėjo eilė juoktis Džudit. 

— Taip buvo ir su karvių ferma! Negalėjau leisti, kad Gavinas pastatytų tą siau- 
bą, kurį nupiešė popieriuje. Aš priverčiau žmones triūsti visą naktį, kad pamatai o 
sumūryti iki jam grįžtant. Žinau, Gavinas pernelyg šykštus, kad įsakytų išardyti, i 
pernelyg išdidus, kad pripažintų mano teisybę. 

Bronvin atsisėdo ant suolo šalia brolienės. 

— Tik pagalvok, bijojau susitikti su tavimi. Stivenas sakė... Iš jo pasakojimų 
susidariau vaizdą, kad esi viso labo dailutė vėjavaikė. 

— Stivenas! — Džudit trumpai nusijuokė, o paskui paėmė Bronvin už rankos. — 
Dėl manęs jis pavėlavo į vestuves. Aš buvau apstulbusi, kai sužinojau, jog jis net ne- 
pasiuntė pas tave žygūno ir nieko nepaaiškino. — Moteris akimirką tylėjo nesiryžda- 
ma. — Girdėjau, kad dėl to judu turėjote sunkumų. 

— Stivenas Montgomeris susikūrė sunkumus tik sau, — atkirto Bronvin. — Kar- 
tais jis pasidaro pasipūtęs, nekantrus, nepakenčiamas... 

— Žavingas vyriškis iš kūno ir kraujo, — primygtinai nutęsė Džudit. — Gali 
man nepasakoti. Visa tai Žinau labai gerai, juk esu ištekėjusi už vieno iš Montgomerių. 
Bet aš neiškeisčiau Gavino nė į vieną iš tų pasipūtusių ir galantiškų kavalierių. Gali- 
mas daiktas, ir tu jauti tą patį Stiveno atžvilgiu. 

Bronvin žinojo, kad svainė laukia atsakymo, bet nesusigriebė, ką atsakyti. 

Netikėtai pašoko Rebas, suvizgino uodega ir, žiūrėdamas į duris, ėmė džiaugs- 
mingai loti. Stivenas įžengė į miegamąjį ir pasilenkęs pakasė šuns apyausius. 

— Atrodo, judvi kažko lyg džiūgaujate, — tarė garsiai. 

— Tylos ir ramybės mirksnis teikia džiaugsmo, — atsakė Bronvin. 

Stivenas nusišypsojo Džudit: 

— Kol me čia, galimas daiktas, tu padėsi mano Žmonai taisyklingiau kalbėti. 
Beje, apačioje stovi žmogus ir plepa apie kažkokias sukneles. 

— Nuostabu! — sušuko Džudit ir bemaž bėgte išlėkė iš kambario. 

— Kas čia buvo ?7 — paklausė ir priėjo prie žmonos. Atmetė nuo jos krūtinės 
drėgną plaukų sruogą. — Atrodai kerinčiai tarsi vėsus pavasario rytas. 

Bronvin pasitraukė nuo vyro ir vis žvelgė į židinio ugnį. 

— Bronvin, juk daugiau nebepyksti už tai, kas atsitiko pas Hjugą? 

Žmona atsigręžė į jį: 

— Ar pykstu? — šaltai perklausė. — Ne, nebepykstu. Buvau tiesiog kvaila, štai 
ir viskas. 

— Kvaila? — nusistebėjo Stivenas, dėdamas ranką žmonai ant peties. Jį ne taip 

jaudino jos pykčio protrūkiai ir nirtulingi kaltinimai, kaip skaudino šaltumas. — Ko- 
dėl manai, kad buvai kvaila? 

— Jau pradėjau tikėti, kad tarp mūsų kažkas gali būti. 

— Meilė? — paklausė vyras. Jo akys sužiburiavo, šypsena perbėgo lūpomis. — 
Juk būtų netiesa sakyti, kad tu nemyli manęs. 

Bronvin paniekinamai sučiaupė lūpas ir atstūmė jo ranką. 

— Meilė! — piktai pakartojo moteris. — Aš kalbu apie svarbesnius dalykus ne- 
gu vyro ir moters meilė. Kalbu apie pareigą, atsidavimą ir pasitikėjimą. Kaip tik šiuos 
jausmus vienas žmogus turi rasti kito širdyje. 

Stivenas paniuro: 

— Neįsivaizduoju, apie ką čia šneki. Man rodės, kad dauguma moterų ieško meilės. 

Bronvin susierzinusi atsiduso, bet kai vėl prabilo, jos balsas skambėjo ramiai: 

— Kada tu pagaliau suprasi, kad aš nepriklausau prie moterų daugumos? Esu 
Bronvin iš Makaranų genties, esu vienintelė tokia. Galbūt dauguma moterų ir iš tikrų- 
jų laiko meilę svarbiausiu gyvenimo tikslu, tačiau aš nejaučiu meilės stygiaus. Mano 
žmonės myli mane. Temas myli mane. Aš draugauju su savo klano moterimis, o dabar 
net su Kersti iš Makgregorų genties. 

— O man vietos nebeliko? — iškošė pro sukąstus dantis Stivenas. 

— Tikiu, kad mudu savaip mylime vienas kitą. Aš slaugiau tave, kai Deivio strė- 
lė tave sužeidė; tu irgi stengiesi rodyti, jog rūpiniesi manimi. 

— Ačiū už malonę, — niūriai prašneko vyras. — O aš maniau, kad tu džiaugsie- 
si išgirdusi apie mano meilę tau. 

Bronvin atidžiai pasižiūrėjo į Stiveną, nuo jo žodžių krūptelėjo jos širdis, tačiau 
neišsidavė: 

— Noriu daugiau negu meilės. Noriu to, kas liks, kai dings mano glotni oda ir 
lieknas liemuo. — Akimirką patylėjo. — Noriu pagarbos. Trokštu garbingumo ir tikė- 
jimo. Nenoriu, kad mane kaltintum meluojant, man nepatinka tavo pavyduliavimas. 
Esu iš Makaranų genties, privalau gyventi tarp vyriškių ir nepageidauju, kad vyras 
mane kaltintų visomis mirtinomis nuodėmėmis, kai tik dingstu iš jo akiračio. 

Po oda ėmė gumburiuoti Stiveno žandų raumenys: 

— Štai kaip! Tavo galva, aš turiu tylėdamas stovėti ir spoksoti, kaip vyriškiai 
vienas po kito liečia tave? 

— Bet kol kas buvo tik vienas vyriškis. Be to, privalėjai suprasti, kad šitaip 
elgiuosi dėl kokios nors priežasties. 

— Suprasti! Velniai rautų, Bronvin! Aš.nieko nesugebu suprasti, kai kas nors 
paliečia tave! 

Sulojo Rebas, ir Bronvin nespėjo atsakyti. Prasivėrė durys. 

— Ar jis neįkąs? — paklausė Džudit, žvilgčiodama į Rebą. 

— Ramiai, Rebai, — įsakė Bronvin, kai Džudit įžengė į kambarį. — Jis nelies 
tavęs tol, kol neužpulsi manęs su ginklu. | 

— Gerai, įsidėsiu tai į galvą, — juokdamasi atsakė Džudit ir ištiesė rankas, ant 
Kurių gulėjo suknelė iš sodraus tamsiai rudo aksomo, visa išsiuvinėta storu aukso siū- 
lu. — Čia tau, — tarė. — Pažiūrėkime, kaip ji tau tiks. 

— Kaip... — pradėjo Bronvin, prispaudusi prie krūtinės puošnią suknelę. 

Džudit suokalbiškai nusišypsojo: 

— Čia yra vienas baisus striukis, kuris dirba Gavinui. Gavinas dažnai jį užraki- 
na rūsyje už įvairias... nedorybes. Aš nutariau išnaudoti jo talentą: daviau kapšelį si- 
dabro, pasakiau, kokio tu ūgio, ir liepiau gauti suknią kilmingai damai. 

— Ji nuostabi, — sušnibždėjo Bronvin glostydama aksomą. — Tu esi man tokia 
gera, jog privertei mane pasijusti pageidaujama viešnia. 

Džudit įdėmiai pažvelgė į Stiveną, stovintį į jas nugara. 

— Stivenai, o tu kaip jautiesi? Atrodai kažkoks pavargęs. 

Vyriškis pamėgino nusišypsoti ir išsiblaškęs pabučiavo brolienės ranką. 

— Tikriausiai pavargau. — Atsigręžė į Bronvin ir ceremoningai pareiškė: — 
Mano broliai norėtų pasimatyti su tavimi. Tu suteiksi man garbę, jei aplankysi mus. 

Nusisuko ir išėjo iš kambario. Džudit nepaklausė, kas įvyko tarp jaunavedžių. 
Tik pageidavo kaip nors išvengti kivirčų jų viešėjimo pilyje metu. 

— Eime, padėsiu tau apsirengti. Rytoj galėsi pasimatuoti naująsias sukneles, 
kurias tau užsakiau. 

— Naująsias... Tau nereikėjo to daryti. 

— Jau padaryta, taigi lieka tik džiaugtis. Na, o dabar pažiūrėkime, ar gerai gulės 
šitoji... 


Tik po kelių valandų Džudit pagaliau liko patenkinta Bronvin šukuosena ir dra- 
bužiais. Svainė papasakojo, kad daug ko išmoko tarnaudama karaliaus dvare, kur da- 
bar nebeturėjo jokio noro grįžti. Jai taip patiko Bronvin, beje, ir Kitų škočių maniera 
nešioti palaidus plaukus, jog nusiėmė savo kalotę, ir jos tankūs kaštoniniai plaukai 
išsidraikė ant nugaros. Džudit vilkėjo violetinę šilko suknelę, kurios rankovės ir pa- 
durkas buvo apkraštuoti tamsiai rudos audinės kailiuku. Liemenį juosė auksinė juosta, 
išsiuvinėta lelijiniais ametistais. 

Bronvin paglostė ant klubų aksominę suknelę. Suknelė buvo sunki ir siaura, bet 
šiandien patiko. Gili stačiakampė iškirptė neslėpė jos stangrių krūtų. Pro rankovių su 
pečių pūpsniais prorėžas matėsi auksuotas frilono audinys. Bronvin atitiesė pečius ir 
ėmė leistis laiptais pas laukiančius svainius. 

Ketvertas vyriškių stovėjo nedidelėje Žiemos svetainėje prie iš akmenų sumūry- 
to Židinio. Bronvin ir Džudit akimirką stabtelėjo, kad pasigrožėtų savo vyrais. 

Stivenas buvo sulyginęs savo ilgus plaukus ir nusivilkęs škotišką sijoną. Bron- 
vin ūmai pajuto skausmą, kad neteko to škoto, kuriuo Stivenas jau buvo tapęs. Jis da- 
bar vilkėjo mėlyno aksomo liemenę, puošni sobolena puikavosi ant apykaklės. Stam- 
bias raumeningas kojas slėpė mėlynos vilnonės kojinės. 

Gavinas dėvėjo pilką liemenę su voverės kailiuko juostelėmis. Reinas pasipuošė 
juodu aksomu, jo apykaklę vijo įmantrūs ispaniški nėriniai, išsiuvinėti sidabriniais siū- 
lais. Mailso drabužiai buvo pasiūti iš skaisčiai žalio aksomo. Iš po trumpų rankovių su 
prorėžomis veržėsi sidabro audinys. Ant marškinių rankovių bolavo perlai. 

Mailsas pirmasis atsigręžė ir pažvelgė į moteris. Pastatė savo sidabro taurę su 
vynu ant židinio ir žengė pasitikti. Sustojęs priešais Bronvin, jis plykstelėjo į ją savo 
tamsiomis, bemaž juodomis akimis, priklaupė ant vieno kelio ir, nuleidęs galvą, di- 
džiai pagarbiai sušnibždėjo: 

— Dėkoju už garbę. 

Bronvin pažvelgė į kitus brolius nieko nesakančia išraiška. Džudit nusišypsojo 
didžiuodamasi svaine. 

— Leisk tau pristatyti Mailsą. 

Bronvin ištiesė ranką, Mailsas paėmė ją ir prispaudė lūpas ilgam bučiniui. 

— Tu jau atkreipei į save dėmesį, Mailsai, — sarkastiškai tarė Stivenas. 

Gavinas nusikvatojo ir taip stipriai tvojo Stivenui per petį, jog tam išsipylė iš 
taurės vynas. 

— Na štai, dabar kažkas turi padėti mano mažajam broleliui, — pajuokavo Ga- 
vinas. — Ledi Bronvin, ar galiu pats prisistatyti? Mane vadina Gavinu Montgomeriu. 

Bronvin išlaisvino ranką ir sunkiai atplėšė žvilgsnį nuo Mailso. Tasai jaunuolis 
turėjo kažką labai intriguojančio. Padavė ranką Gavinui, o paskui atsigręžė į paskuti- 
nįjį brolį: 

— O jūs turbūt Reinas? Daug girdėjau apie jus. 

— Ar tarp tų žinių buvo ir gerų? — paklausė Reinas, imdamas ją už rankos ir 
šypsodamasis, nuo ko jo skruostuose atsirado duobutės. 

— Labai mažai, — sąžiningai atsakė Bronvin. — Vienas iš mano žmonių, Te- 
mas, galingas kaip ąžuolas buvo Stiveno mokytojas Škotijoje. Ir per visas dienas nuo- 
lat girdėjau jūsų vardą — juodu naudojo jį kaip kovos šūkį, galintį įsiutinti Stiveną, 
kai jis mėgindavo išsiplėšti 1š ganėtinai stipraus Temo glėbio. 

Reinas garsiai nusikvatojo: 

— Tai davė gerų rezultatų, nes jis nugalėjo mane šiandien rytą, kai buvome trum- 
pam susikibę. — Apžvelgė Stiveną. — Žinoma, jam vis dėlto teks priimti mano iššūkį 
ir grumtis kur kas ilgesnėje dvikovoje. 

Bronvin smagiai apžiūrėjo Reino įspūdingus pečius ir krūtinę. 

— Man regis, jums pakanka vieno mėginimo, kad nugalėtumėte bet kurį vyriškį. 

Reinas čiupo ją už pečių ir skambiai pabučiavo į skruostą. 

— Stivenai, saugok ją, — tarė juokdamasis. 

— Mėginu, — atsakė Stivenas ir sugriebė žmonos ranką anksčiau, negu ją spėjo 
nutverti Mailsas. — Pietūs paduoti. Galbūt eikime? — paklausė, stengdamasis sugauti 
Bronvin žvilgsnį. 

Žmona meiliai nusišypsojo, tarsi juodu ir nesipyko: 

— Sutinkame. 

Visi susėdo prie stalo, ir tarnai ėmė padavinėti vienus valgius po kitų. Bronvin 
pradėjo suprasti, kaip labai šie Žmonės skiriasi nuo tų anglų, su kuriais jai tekdavo 
susidurti. Kaip nepanašūs buvo šios šeimos laimingi ir besijuokiantys nariai į vyriš- 
kius, kuriuos matė sero Tomo Kričtono pilyje! Džudit išleido daugybę pinigų ir labai 
rūpinosi, kad jai čia būtų smagu! Stiveno broliai priėmė ją nesisvaidydami pašaipio- 
mis pastabomis, jog ji — škotų klano vadė. 

Atrodė, kad viskas ūmai ir netikėtai susimaišė Bronvin galvoje. Ji augo neap- 
kęsdama Makgregorų ir anglų. Dabar, tapusi vieno Makgregoro krikštamote, suvokė, 
j0g Myli tą nuoširdžią, draugišką šeimą. Bet juk Makgregorai amžiais žudė Makara- 
nus. Anglai užmušė jos tėvą. Kaip gali mylėti žmones, kuriuos privalo neapkęsti! 

— Ledi Bronvin, — išgirdo Gavino balsą. — Ar ne per stiprus jums šis vynas? 

— Ne, — nusišypsojo ji. — Viskas puiku. Tiesiog susimąsčiau. 

Gavinas atidžiai pažvelgė brolienei į akis: 

— Noriu, kad jūs žinotumėte, jog irgi esate šios šeimos dalis. Jeigu jums kada 
nors prireiktų mūsų pagalbos, mes visada jums padėsime. 

— Dėkoju. — rimtai atsakė Bronvin, pajutusi, kad jis kalba rimtai. 

Po pietų Džudit pakvietė Bronvin pasivaikščioti po tvirtovę. Pilies teritorija sky- 
rėsi į dvi dalis. Išorinėje gyveno ir dirbo vasalai. Labiau įtvirtintoje vidinėje gyveno 
Montgomerių šeima. Bronvin klausėsi ir davinėjo galybę klausimų apie nepaprastai 
gerai sutvarkyto ūkio reikalus. Keletas akrų žemės, aptvertos aukštomis ir storomis 
gynybinėmis sienomis, visiškai galėjo išmaitinti pilies gyventojus. 

Stivenas rado jas, kai moterys šnekučiavosi su kalviu ir Džudit rodė Bronvin 
naują kalimo būdą. 

— Bronvin, — nutraukė jas Stivenas, — ar galiu pasikalbėti su tavimi? 

Moteris suprato, kad vyras nori pasakyti kažką svarbaus ir įkandin jo išėjo iš 
kalvės, kad pasikalbėtų akis į akį. 

— Mes su Gavinu norime vykti į Leirenstoną pasiimti Kriso kūno. 

— Bet Temas tikriausiai jau palaidojo jį. 

Stivenas linktelėjo: 

— Žinau, bet mes privalome tai padaryti dėl jo šeimos. Juk jie dar nežino, kad 
jis žuvo. Jiems bus lengviau, jei Krisą palaidos gimtojoje žemėje. 

Bronvin sutikdama linktelėjo. 

— Krisas nemėgo Škotijos, — tarė garsiai. 

Stivenas paglostė žmonos skruostą: 

— Mudu pirmą kartą skiriamės nuo to laiko, kai vedėme. Norėčiau manyti... — 
jis nutilo ir nuleido ranką. 

— Stivenai, — pradėjo Bronvin. 

Netikėtai jis priglaudė žmoną prie savęs ir nepaleido iš glėbio. 

— Kaip norėčiau sugrįžti vėl į tą laiką, kai buvome su Kersti ir Donaldu. Tada tu 
atrodei laiminga. 

Bronvin irgi prigludo prie vyro. Nepaisant pavojų, kurie jiems grėsė, jaunoji 
Žmona tuo metu buvo tikrai laiminga. 

— Tu man dabar labai daug reiški, — sušnibždėjo vyras. — Nenoriu išvykti, kol 
tu šitaip... šaltai elgiesi su manimi. 

Kai Bronvin nusijuokė, Stivenas atstūmė ją ir apsiniaukė. 

— Ką, labai tau juokinga? — piktai paklausė. 

— Pamaniau, kad dabar jaučiu visai kitą jausmą. Sakyk, kiek liko laiko iki išvy- 
kimo? 

— Keletas minučių, — atsakė taip stipriai apgailestaudamas, kad žmona vėl nu- 
sijuokė. 

— O kada sugrįši? 

Stivenas pakėlė Bronvin smakrą: 

— Geriausiu atveju po trijų ilgų ilgiausių dienų. Pažinodamas Gaviną, galiu sa- 
Kyti, kad josime tikrai greitai. — Nusišypsojo. — Ir nesustosime kas valandą, kaip 
mudu darėme. 

Bronvin apsivijo rankomis vyro kaklą: 

— Ar nepamirši manęs, kai išvyksi?7 — sušnibždėjo ji. 

— Taip pat lengvai galėčiau pamiršti ir audrą, — Lyliai atsakė. Kai Žmona pamė- 
gino atsitraukti, jis šyptelėjo. — Eikš pas mane, mažytė, — paliepė. 

Stivenas priglaudė lūpas prie žmonos lūpų, ir ji bemat pamiršo savo mintis apie 
garbę ir pagarbą. Prisiminė tik triukšmingus žaidimus viržių dykvietėje Škotijoje. Vy- 
ro ranka palietė jos pakaušį. Bronvin atlošė galvą, jos lūpos prasivėrė sutikdamos jo 
lūpas, svaigdamos nuo jo liežuvio saldumo. Prisiglaudė prie Stiveno visu kūnu ir tvir- 
tai suspaudė savo glėbyje. 

— Stivenai, — ištarė tyliai. 

Vyras pridėjo pirštą prie žmonos lūpų: 

— Mudu turėsime apie ką pasikalbėti, kai grįšiu. Gerai? 

Ji laimingai nusišypsojo: 

— Taip, labai gerai. 

Naujas vyro bučinys buvo kupinas geismo ir pažado to, kas bus ateityje. Kai 
Stivenas nusisuko, matėsi, kad jam daug pastangų kainavo paleisti iš glėbio žmoną. 

Tiktai naktį Bronvin suprato, kaip labai jai trūksta vyro. Didžiulė lova rūmų 
miegamajame, išklotame nuostabiomis plytelėmis, atrodė šalta ir neįsivaizduojamai 
tuščia. Ji pagalvojo apie Stiveną, jojantį į Škotiją ir nesustojantį netgi pailsėti nakčiai. 
Ėmė sau prikaišioti, kad nesispyrė kartu joti į Škotiją. 

Kuo ilgiau galvojo, tuo labiau ėmė jausti nerimą. Nusimetė antklodę ir skubiai 
basomis kojomis nutapsėjo prie kampe stovinčios skrynios. Susiradusi savo škotiškus 
drabužius, per keletą minučių susitvarkė pledą ir nutarė, jog, galimas daiktas, pasi- 
vaikščiojusi apačioje po šaltą kiemą, pagaliau pajėgs užmigti. 

Kai tik jinai uždarė rūmų duris, žirgo kanopų kaukšėjimas grįstame kieme nuai- 
dėjo tarp pastatų. “Stivenas!" Jai užėmė kvapą; puolė pirmyn. Žinojo, kad naktį vartai 
į pilį atidaromi tik šeimos nariams. 

— Ledi Meri, — išgirdo kažką tyliai sakant. — Džiaugiuosi vėl jus matydamas. 
Ar kelionė buvo smagi? 

— Buvo labai smagi, daugiau net norėti negalėjau, Džeimsai, — atsakė švelnus 
ir melodingas balsas. | 

— Ar pažadinti ledi Džudit? 

— Ne, netrukdykite jos. Ji turi gerai pailsėti. Susirasiu pati kelią. 

Stovėdama šešėlyje, Bronvin matė, kaip kažkas iš vasalų padėjo ledi Meri nulipti 
nuo žirgo. Bronvin prisiminė, kad Stivenas, lygindamas savo seserį su madona, pavadi- 
no ją taikintoja ir prasitarė, jog ji gyvena vienuolyne netoli nuo Montgomerių pilies. 

— Mes laukėmė jūsų anksčiau, — tarė Džeimsas. — Tikiuosi, nieko bloga neat- 
sitiko? 

— Susirgo vienas iš vaikų. Pasilikau jį slaugyti. 

— Jūs pernelyg gera, ledi Meri. Jums nevertėtų tampytis su tų vargšų vaikais. 
Kai kurių tėvai — tikri plėšikai. Beje, tiesą sakant, ir motinos netoli nuėjo. 

Meri pradėjo prieštarauti, paskui nutilo ir atsigręžusi susidūrė akis į akį su Bron- 
vin. Nusišypsojo. 

— Mane kamavo keistas jausmas — tarsi kas mane stebi. — Žengė žingsnį pir- 
myn. — Jūs turbūt Bronvin, Stiveno žmona? 

Kiemas buvo užlietas neryškios mėnulio šviesos. Meri buvo neaukšta stamboka 
moteris taisyklingo ovalo formos veido. Jos išvaizda kėlė pasitikėjimą. 

— Kaip jūs atspėjote? — nusišypsojo Bronvin. — Man dar nepavyko apšauti nė 
vieno Montgomerio. 

— Esu girdėjusi, jog škotai labai ištvermingi. Kad galėtum štai taip stovėti to- 
kiame vėjuje, kai nėra jokio reikalo, reikia daug jėgų. 

Bronvin nusijuokė: 

— Ateikite čia į Žiemos svetainę, ir po keleto minučių įkursiu jums karštą ugnį. 

— Tai skamba dieviškai, — atsiliepė Meri, neištraukdama rankų iš po paprastos 
tamsios vilnonės pelerinos. 

Meri sekė iš paskos, įžengė į didįjį kambarį ir ramiai stovėjo, kol Bronvin, kaip 
tr Žadėjo, pati išžarstė anglis ir užkūrė ugnį židinyje. Ji nusišypsojo patenkinta, jog 
dama, turinti tokią padėtį, nesibodi juodo darbo. 

Bronvin atsigręžė: 

— Tikriausiai pavargote. Galbūt geriau užkurti ugnį jūsų kambaryje? 

Meri atsisėdo ant kėdės ir ištiesė rankas prie ugnies. 

— Pavargau, labai pavargau, todėl negalėsiu užmigti. Tik noriu truputį pasėdėti 
čia Ir apšilti. 

Bronvin sudelsė, prieš padėdama židinio žnyples. Meri iš tikrųjų atrodė kaip 
madona. Jos pailgą veidą vainikavo aukšta tyra kakta, žemiau žėrėjo švelnios ir išraiš- 
kingos rudos akys. Subtilios formos burna buvo maža ir švelni; skruoste matėsi duobu- 
tė. “Duobutės kaip ir Rei no", — pagalvojo Bronvin. 

— Gera vėl atsirasti namuose. — Meri atsiduso, o paskui vėl įsmeigė akis į bro- 
lio žmoną. — Kodėl jūs nubudote? — staiga paklausė. — Ką, Stivenas... 

Bronvin nusijuokė ir atsisėdo ant kėdės netoli Meri: 

— Juodu su Gavinu išvyko į Škotiją... parvežti vieno bičiulio kūno. 

— Kristoferio, — patikslino Meri ir vėl, atsilošusi į kėdės atkaltę, atsiduso. 

— Jūs apie jį ką nors žinote? — bemaž išgąstingai paklausė Bronvin. 

— Taip, Stivenas parašė man apie jo mirtį. 

Bronvin nutilo. 

— Ar užsiminė Stivenas, jog tai aš buvau kalta dėl Kriso žuvimo? 

— Ne! Net ir negalvokite apie tai. Jis parašė, jog Krisas žuvo dėl perdėto pasiti- 
kėjimo, ir pridūrė, kad visi anglai, pakliuvę į Škotijos kalnus, blogai baigia. 

— Bet juk ir daugybė škotų žuvo nuo anglų rankų! — karštai paprieštaravo Bron- 
vin, o paskui pasisuko ir žvilgtelėjo į Meri. — Atleiskite. Pamiršau... 

— Kad mes anglai? Esu įsitikinusi, jog tai komplimentas. — Ji žiūrėjo į Bron- 
vin, mMirguliuojančią ugnies atšvaitais. — Stivenas rašė man apie jūsų grožį, bet jis nė 
pusės nesugebėjo perduoti... 

Bronvin veide pasirodė pašaipėlė: 

— Jis pernelyg didelę reikšmę skiria moters išvaizdai. 

Meri nusikvatojo: 

— Jūs, kaip ir Džudit, jau tikriausiai supratote, — mano broliai galvoja, jog 
visos moterys panašios į mane, neapdovanotą nei energija, nei aistra. 

Bronvin pažiūrėjo į Meri: 

— O iš tikrųjų... 

Meri kilstelėjo ranką: 

— O iš tikrųjų moteris, turinti tokius karštus brolius kaip manieji, irgi turėtų 
turėti bent kruopelę aistros? Ar ne tą norėjote pasakyti? — Bet nelaukė atsakymo. — 
Ne, aš greičiau bėgu nuo gyvenimo. Moterys, tokios kaip Džudit ir jūs, jeigu teisingai 
suprantu Stiveno laiškus, laikosi įsikabinusios gyvenimo abiem rankomis. — Bronvin 
nežinojo, ką atsakyti. Tik pagalvojo, kaip keistai abi šnekasi. Juodvi kalbėjosi taip, 
lyg pažinotų viena kitą daugelį metų, o ne keliolika minučių. Bet kažkaip nesupranta- 
mai kambario tyla ir židinio šviesa, atribojusi jas nuo tamsių kampų, viskam suteikė 
kasdieniškumo ir realumo pojūtį. — Sakykite, ar jūs vieniša? — susidomėjo Meri. — 
Ilgitės škotiškų papročių ir gyvenimo būdo? Savo šeimos ir draugų? 

Bronvin atsakė ne iš karto: 

— Taip, pasiilgstu draugų. — Pagalvojo apie Temą, Duglasą, apie visus kitus. — 
Taip, jų man labai trūksta. 

— O dabar berods ir Stivenas išjojo? Gal sakau, rytoj abi pasijodinėkime? Norė- 
čiau šį bei tą sužinoti apie Škotiją. 

Bronvin nusišypsojo ir atsilošė į kėdės atkaltę. Ji labai norėtų praleisti dieną su šia 
moterimi, kuri turėjo kažką ramaus tr taikaus, kaip tik tai, ko jai pastaruoju metu trūko. 

Kitas dvi dienas Bronvin nesiskyrė su ledi Meri; kad ją pamiltų, nesugaišo daug 
laiko. Kol Džudit tvarkė svirnų knygas ir rūpinosi savo bei Gavino didžiuliais dvarais 
ir valdomis, Meri ir Bronvin pastebėjo, kad turi daug bendrų bruožų. Bronvin niekada 
per daug nesidomėjo skaičiais popieriuose; greičiau negu iš kitų šaltinių ji galėdavo 

susidaryti nuomonę apie padėtį iš pokalbių su žmonėmis. Kartu su Meri juodvi apjojo 
akrą po akro, visur šnekučiuodamosi su valstiečiais. Iš pradžių baudžiauninkai droviai 
leidosi į kalbas, bet netrukus Bronvin paprastumas nugalėjo juos. Ji buvo įpratusi ben- 
drauti su žmonėmis, užimančiais kur kas žemesnę padėtį, kaip su lygiais, ir Meri matė, 
kad kalbėdamiesi su ja vyrai ir moterys palengva pradėjo atsitiesti ir pakelti galvas. 
Bronvin siuntė ligonius namo. Tereikėjo tik jaunajai marčiai ko nors paprašyti — ir 
gaudavo su kaupu, ir dalydavo vaikams iš neturtingų šeimų. 

Tačiau ji ne visada dosniai barstė malones. Bronvin laikė vasalus žmonėmis ir 
nežiūrėjo į juos su gailesčiu. Pastebėjusi, jog keletas vyriškių apvoginėja savo šeimi- 
ninkus, Bronvin pareikalavo juos nubausti. Keletas ramių, darbščių ir ištikimų šeimų 
užėmė joms prideramas vietas. 

Pirmosios dienos vakare Džudit ir Bronvin praleido keletą valandų kartu. Džu- 
dit su džiaugsmu klausėsi visko, ką tik pasakojo Bronvin. Ji iš karto įvertino Stiveno 
Žmonos išmintingumą ir nepraleido pro ausis nė vieno patarimo. 

Kita vertus, Bronvin daug sužinojo, kaip organizuoti ir teisingai tvarkyti ūkį. 
Visas įgytas žinias planavo panaudoti Leirenstone. Ji nagrinėjo pastatų projektus ir 
sodų planus, kuriuos turėjo Džudit. Pavasarį Gavino Žmona pažadėjo atsiųsti keletą 
vežimų daigų ir sodinukų. 

Be to, Džudit darė stebuklus veisdama gyvulius. Bronvin žavėjosi jos sėkme 
veisiant ir kryžminant avis ir stambiuosius gyvulius, kurie dabar davė daugiau pieno, 
mėsos ir vilnų. 

Kai Bronvin grįždavo į savo kambarį, jausdavosi pernelyg pavargusi ir krisdavo 
miegoti kaip užmušta. Planai ir skaičiai plaukte plaukė jai prieš akis. Sapnuodavo dau- 
gybę veidų ir vardų. 

Rytą ji keldavosi anksti ir pasirodydavo arklidėse tuomet, kai dar saldžiai mie- 
godavo dauguma pilies gyventojų. Bronvin vėl išsitraukė savo škotiškus drabužius, 
nes pastebėjo, kad žmonės noriau bendrauja, kai ji vilki paprastus rūbus. 

— Miledi, — išgirdo už nugaros jauną stiprų balsą, kai užmetė ant žirgo lengvą 
balną. — Ar galiu jums padėti? 

Atsigręžusi pamatė vieną iš Mailso vyriškių, neaukštą patrauklų blondiną, kuris 
vakar lydėjo ją ir ledi Meri. 

— Ačiū, Ričardai. 

Vyriškos tamsiai žalios akys dar labiau patamsėjo, kai pažvelgė į Bronvin. 

— Niekada nebūčiau patikėjęs, kad žinote mano vardą. Man tai didelė garbė. 

Moteris nusijuokė: 

— Gryni niekai! Škotijoje aš prisimenu visų savo žmonių vardus, o ir jie mane 
vadina vardu. 

Jaunuolis pasilenkė ir užveržė paspręstę. 

— Kalbėjausi su lordo Stiveno žmogumi, kuris buvojo kartu su juo Škotijoje. 
Tai jis sakė, kad jūs dažnai jodinėjate naktimis be vyro, o tik su savo vyriškiais. 

— Teisybė, — lėtai atsakė ji. — Esu Makaran, todėl dažnai turiu vadovauti. 

Vyruko veide pamažu išryškėjo įžūloka šypsena: 

— Leiskite man pasakyt, kad pavydžiu jūsų škotams. Anglijoje moterys retai 
būna vadovėmis, 0 tokios gražuolės — apskritai niekada. 

Bronvin bemat paniuro ir paėmė pavadį. 

— Dėkoju, — pasakė santūriai ir išsivedė žirgą iš arklidžių. 

— O tu ką čia veiki? — netikėtai nuaidėjo Ričardui už pečių vyriškas balsas. 

Ričardas palydėjo Bronvin žvilgsniu iki durų ir tik po to atsigręžė į stovintį užpa- 
kalyje vyriškį. 

— Nieko, kas galėtų tave sudominti, Džordžai, — metė praeidamas pro riterį. 

Džordžas čiupo Ričardą už rankos: 

— Girdėjau, kad kalbėjaisi su ja, ir norėčiau žinoti — apie ką? 

— O kuriam galui? — greitai atkirto Ričardas. — Gal dėl to, kad galėtum ją 
pasigrobti? Girdėjau, ką tu ir kiti Stiveno Žmonės kalbėjo apie ją. 

— Tau jis lordas Stivenas! 

— Esi veidmainis! Vadini ją Bronvin ir šnekučiuojiesi su ja kaip su jaunesniąja 
seserimi, o kai ją prakalbina kas nors kitas, griebiesi kardo. Leisk man pasakyti: aš 
nesirengiu su ja elgtis kitaip, kaip su škotiška kekše, kokia ji ir yra. Nė viena ledi 
nepradės taip šnekėtis su vyriškiais ir baudžiauninkais, jeigu tiktai neturės galvoje ne- 
padorių minčių. Ir aš... 

Džordžo kumštis užčiaupė Ričardui burną anksčiau, negu vyrukas spėjo dar ką 
nors ištarti. 

— Užmušiu tave už tokias šnekas! — riktelėjo Džordžas ir griebė Ričardą už 
gerklės. 

Ričardas išsisuko nuo antrojo smūgio. Jis sunėrė rankų pirštus ir tarsi kilpą už- 
metė Džordžui ant sprando žemiau pakaušio. Džordžas griuvo kniūbsčias į šiaudus. 

— Kas čia darosi? — reikliai paklausė Bronvin nuo slenksčio. 

Trindamasis sprandą, Džordžas atsisėdo. Ričardas ranka šluostėsi iš sumuštos 
nosies tekantį kraują. 

— Aš berods jūsų klausiau, — ramiai tarė Bronvin žvelgdama į vyriškius. — 
Neklausiu jūsų kivirčo priežasties, tai jūsų asmeninis reikalas, tačiau noriu žinoti, ku- 
ris pirmasis smogė? 

Ričardas žvilgsnį nukreipė į Džordžą. 

— Aš, miledi, — atsakė Džordžas, stodamasis iš šiaudų. 

— Tu, Džordžai? Bet... — Bronvin nutilo nebaigusi frazės. Kad toks tylus ir 
santūrus žmogus kaip Džordžas smogtų pirmasis, reikėjo svarbios priežasties. Ji ne- 
mėgo Ričardo ir juo nepasitikėjo. Vakar jis pernelyg dažnai žvalgėsi į jaunas baudžiau- 
ninkų dukteris. Bronvin negalėjo palikti vienų Ričardo ir Džordžo, negalėjo paimti 
Džordžo su savimi, nes tai jis pradėjo kivirčą. Teisingiau buvo pasiimti Ričardą ir ši- 
taip apsaugoti Stiveno Žmogų. 

— Ričardai, — ramiai tarė ji, — šiandien tu gali lydėti mane ir ledi Meri. — 
Metė apgailestaujantį žvilgsnį į Džordžą ir paliko arklides. 

— Ji kraustosi iš proto dėl manęs! — nusikvatojo Ričardas ir skubiai išdūmė iš 
arklidžių, nelaukdamas, kol Džordžas vėl puls muštis. 


Penkioliktas skyrius 


Meri sunkiai įsiropštė į balną ir miegūstai pažvelgė į brolienę. 

“ Įdomu, ar žino Bronvin žodžius "šaltis" arba “nuovargis"? — paklausė savęs. 
Visą vakarykštę dieną juodvi praleido balne, ir net kareiviai, lydėję jas, pailso. Paskui 
Bronvin iki vidurnakčio sėdėjo su Džudit, gyvai šnekučiavosi ir atsakinėjo viena į ki- 
tos klausimus. 

Meri pasirąžė ir nusižiovavo, paskui šyptelėjo. Dabar aišku, kodėl Stivenas .ra- 
šė, jog jam tenka daug triūsti, jei nori susilyginti su žmona. “Įdomu, ar kada nors Sti- 
venas sakė Bronvin, kaip jis ja žavisi?" — netikėtai pagalvojo Meri. Laiškuose Stive- 
nas be perstojo gyrė savo naujuosius žmones, naująjį gyvenimą, 0 ypač savo narsiąją 
žmoną. 

Meri paragino žirgą, norėdama prisivyti Bronvin, kuri jau priartėjo prie vieno 
baudžiauninko trobelės. 

Apie vidurdienį jos pagaliau sustojo kalvos atšlaitėje ir nutarė truputį pailsėti. 
Vyriškiai išsitiesė žolėje, sunkiai alsuodami ir godžiai šlamšdami maistą — duoną, 
sūrį ir vyną. 

Meri ir Bronvin sėdėjo ant žemės; Bronvin žvilgsniu: atsivėrė priešais tysantis 
slėnis. Meri pavargo — jai pakako jėgų tik sekti paskui Bronvin. 

— Kas čia? — netikėtai paklausė Stiveno žmona. Meri akimirką klausėsi, tačiau 
tegirdėjo tik pučiant vėją ir sargybinių balsus. — Na štai ir vėl! — Bronvin metė žvilgsnį 
per petį, priėjęs Rebas lengvai ją pabaksnojo nosimi. — Taip, mažyli, — sušnibždėjo, 
o paskui staiga pašoko. — Kažkas pateko į bėdą, — tarė ji Meri ir puolė bėgti į kalvos 
viršūnę; iš paskos skuodė Rebas. 

Kareiviai pažvelgė aukštyn, tačiau nepasekė moterimis, manydami, jog jos nori 
vienos pasislėpti už kalvos keteros ir atlikti gamtos reikalus. 

Meri, pasiekusi kalvos viršūnę, įtempė žvilgsnį, bet nieko neišvydo. Apačioje 
mėlynavo tvenkinys apšalusiais pakraščiais, o vandens paviršiuje plaukiojo didelės plo- 
no ledo lytys. 

Bronvin vis dar atidžiai žvelgė į tvenkinį, kol pratisai ėmė stūgauti Rebas. 

— Ten! — riktelėjo nubėgdama žemyn. 

Meri nieko nepamatė, bet, pakėlusi savo sunkius sijonus, puolė ją vytis. Tik pu- 
siaukelėje iki tvenkinio ji pamatė vandens paviršiuje vaiko galvą ir pečius. Mažylis 
kapanojosi lediniame vandenyje. 

Meri pajuto, kaip jai per nugarą nubėgo šaltukas, ir paspartino žingsnį. Ji nepa- 
stebėjo, kaip pralenkė Bronvin, puolė į vandenį ir čiupo vaiką. 

Berniukas žvelgė į ją didelėmis beprasmėmis akimis. Moterys turėjo tik keletą 
minučių, kad neleistų vaikui galutinai sušalti. 

— Jis už kažko užsikabino, — atsigręžė į Bronvin Meri. — Jo kojelės kažkur ten 
įsipainiojo. Ar gali man atmesti savo peilį? 

Bronvin galva karštligiškai veikė. Ji suprato, kad vaikas ilgai neišsilaikys ledi- 
niame vandenyje, todėl brangi kiekviena minutė. Jeigu numes peilį Meri, 0 toji nepa- 
gaus jo, juodvi gali neišgelbėti vaiko. Buvo tik vienas būdas tikrai paduoti peilį. 

— Rebai! — šūktelėjo ji; šuo jos balse pajuto nerimą. — Bėk pas vyriškius ir 
atvesk pagalbą! Tegu kas nors ateina. Mums reikia pagalbos, Rebai! 

Šuo nudūmė kaip strėlė, paleista iš lanko. Bet nurūko jis ne prie sargybinių, 
pietaujančių kitoje kalvos pusėje. 

— Prakeikimas! — sušuko Bronvin, bet jau buvo vėlu šaukti šunį atgal. 

Ji išsitraukė iš šoninės kišenės peilį ir šoko į ledinį vandenį. Stengėsi žengti 
kaip galėdama greičiau, nors vandens augalai kabinosi už kojų. Meri jau pamėlo nuo 
šalčio, bet laikė berniuką, kurio veidelis įgavo pilką atspalvį. 

Bronvin atsiklaupė, ir suteliuškavęs šaltas vanduo apglėbė ją taip, tarsi būtų pri- 
sispaudusi krūtine prie plytų sienos. Užčiuopė vaiko kojas ir jas apsivijusius augalus. 
Bronvin dantys ėmė kaukšėti, kai pradėjo pjauti stangrius stiebus. 

— Jau laisvas, — sušnibždėjo ji po minutės. Meri veidas irgi pavojingai papil- 
ko. Bronvin atsitiesė ir paėmė berniuką. — Ar galite eiti paskui mane? — paklausė per 
petį vyro sesers. 

Meri tylėjo, visas jėgas ji skyrė kojoms, kad kaip nors neatsiliktų nuo greitai 
žengiančios Bronvin. 

Vos Bronvin pasiekė krantą, kai kažkieno rankos čiupo berniuką. Ji žvilgtelėjo į 
rimtą Reino veidą. 

— Čia jūs? — nusistebėjo ji. 

— Mudu su Mailsu jojome pasitikti jūsų, kai atbėgo šuo. Rebas lojo tarsi pats 
velnias! — Pasakodamas Reinas visą laiką triūsė: perdavė berniuką vienam vyriškiui, 
o paskui apvyniojo šaltus ir šlapius Bronvin pečius savo apsiaustu. 

— O Meri? — sužiuro Bronvin, pradėdama drebėti. 

— Ja pasirūpins Mailsas, — atsakė Reinas, šoko į balną ir užsikėlė pas save 
Bronvin. | 

Juodu greit nušuoliavo į Montgomerių pilį. Reinas viena ranka laikė pavadį, o 
kita trynė Bronvin pečius ir rankas. Moteris pajuto, kad šąla, pamėgino susitraukti į 
kamuolį ir prisiglausti prie skleidusio šilumą Reino. Pralėkęs vartus, Reinas nušoko 
nuo žirgo ir nunešė ant rankų Bronvin į jos miegamąjį. Pastatė vidury kambario ant 
grindų, atidarė skrynią ir iš ten ištraukė sunkų apsiaustą iš aukso vilnos. 

— Na štai, užsimesk šitą! — įsakė nusisukęs nuo jos ir kurdamas ugnį židinyje. 

Bronvin pirštai virpėjo, kai mėgino atsisagstyti sijoną. Drėgnas audinys lipo prie 
kūno. Ji vargais negalais nusitempė nuo savęs drabužius ir čiupo apsiaustą, kurį Rei- 
nas buvo numetęs šalia jos ant lovos. Vilnonis drabužis buvo sunkus ir storas, bet Bron- 
vin vis nejuto jo šilumos. 

Reinas atsisuko ir, išvydęs Bronvin mirtinai išblyškusį veidą, griebė jos rankas. 
Jaunuolis atsisėdo ant didelės kėdės prieš židinį ir ant kelių pasisodino brolienę. Pas- 
kui apvyniojo ją dideliu apsiaustu — tai buvo dar vienas Stiveno apsiaustas, — ir stip- 
riai priglaudė prie savęs; Bronvin susirietė, kelius pakišo po smakru ir nuleido galvą 
ant plačios Reino krūtinės. 

Tik po keliolikos minučių ji sugebėjo suvaldyti drebulį. 

— O kur Meri? — paklausė pašnibždom. 

— Mailsas ėmė ja rūpintis, o dabar Džudit ją sodina į pilną karšto vandens kubilą. 

— O berniukas? 

Reinas žvilgtelėjo į brolienę iš viršaus, ir jo mėlynos akys patamsėjo: 

— Ar žinai, kad ten buvo viso labo baudžiauninko vaikas? — ramiai pasiteiravo 
moters. 

Bronvin atšlijo nuo jo: 

— Kokią turi reikšmę? Vaikui reikėjo pagalbos. 

Reinas nusišypsojo brolienei ir vėl ją priglaudė prie krūtinės: 

— Aš ir nemaniau, kad tai tau turi reikšmės. Žinau, kad ir Meri neabejinga varg- 
šams. Bet su Gavinu tau nepavyktų susitarti. Jis neleistų net plaukeliui nukristi nuo 
kurio nors mūsų galvos kad ir dėl visų pasaulio baudžiauninkų. 

— Aš daug mėnesių bendravau su Stivenu, taigi manau, sugebėsiu susitvarkyti 
1r su Gavinu. — Ji tyčia giliai atsiduso. 

Reinas smagiai nusijuokė: 

— Gerai pasakei! Matau, supranti mano vyresniuosius brolius. 

Prisiglaudusi prie jo krūtinės, Bronvin irgi nusišypsojo: 

— Reinai, kodėl tu nevedęs? 

— Visos moterys vis klausia to paties, — šyptelėjo jis. — Tu ką, galvoji, kad nė 
viena moteris netekės už manęs? — Klausimas buvo toks nevykęs, jog Bronvin.nematė 


reikalo net atsakyti. — Teisybę sakant, per pastaruosius aštuonis mėnesius atstūmiau 
šešias moteris. 
— Kodėl? — nustebo ji. — Ką, jos buvo labai jau negražios, o gal liesos ar 


storos? Ar apskritai susitikinėjai su jomis? 
— Susitikinėjau, — ramiai atlenkė Reinas. — Aš nepanašus į savo brolius, kurie 

panorsta išvysti savo nuotakas tik vestuvių dieną. Merginų tėvai man siūlė vesti, todėl 
praleidau po tris dienas su kiekviena iš jų. 

— Ir vis dėlto visas atstūmei? 

— Taip, kaip tik taip ir padariau. 

Bronvin atsiduso: 

— Tai ko tu nori iš moterų? Neabejoju, kad bent viena iš jų turėjo būti gana 
patraukli. 

— Patraukli! — prunkštelėjo Reinas. — Trys buvo tikros gražuolės! Bet man 
reikia ne šiaip puikios moters. Noriu moters, kuri geba galvoti ne tik apie naujausią 
siuvinėjimo pavyzdį. — Jo akys džiaugsmingai blykstelėjo. — Man reikia moters, kuri 
šoka į ledinį vandenį ir rizikuoja gyvybe, kad išgelbėtų baudžiauninko vaiką. 

— Bet juk kiekviena moteris, pamačiusi vaiką... 

Reinas atitraukė akis nuo Bronvin ir nukreipė į židinio ugnį: 

— Judvi su Meri — nepaprastos moterys, beje, ir Džudit. Ar žinai, kad Džudit 
sykį vedė Gavino kareivius į mūšį, kai jį paėmė į nelaisvę vienas pamišėlis? Ji rizika- 
vo gyvybe, kad išgelbėtų vyrą. — Reinas vėl nusišypsojo brolienei. — Aš lauksiu, kol 
nesutiksiu tokios moters kaip tu arba Džudit. 

Bronvin kurį laiką apgalvojo jo žodžius. 

— Ne, manau, mudvi tau netiktume. Gavinas myli žemę taip pat kaip ir Džudit. 
Jie skirti vienas kitam. Man mieliausia Škotija. Stivenas laisvai ten jaučiasi. Kai dėl 
tavęs... Man regis, tu nesugebi ilgai sėdėti vienoje vietoje. Tau reikia moters tokios pat 
laisvos kaip ir tu, tokios, kuri nebūtų prisirišusi prie akmenų krūvos arba žemės. 

Reinas net prasižiojo iš nuostabos; atsigavęs vėl nusišypsojo: 

— Neklausiu, iš kur visa tai sužinojai. Esu įsitikinęs, kad gali būti tik vienas 
atsakymas — esi burtininkė. Na, o dabar, kai tu, manding, taip daug žinai apie mane, 
norėčiau ir tau duoti keletą klausimų. — Patylėjo ir pažvelgė jai į akis. — Kas atsitiko 
tarp tavęs ir Stiveno? — tyliai paklausė. — Kodėl visą laiką ant jo pyksti? 

Bronvin neskubėjo atsakyti. Ji matė, kad Montgomeriai yra labai artimi vienas 
kitam, todėl nežinojo, kaip Reinas vertins, jeigu ji nepalankiai atsilieps apie Stiveną. 
Bet, kita vertus, kaip galėjo ir meluoti? 

Moteris giliai atsiduso ir ryžosi sakyti tiesą: 

— Stivenas mano, kad aš neturiu nei garbės, nei išdidumo. Jis tiki kuo tik nori, bet 
ne manimi. Škotijoje jam atrodė, jog darau viską ne taip, kaip reikia. Kai kada jis nedaug 
perlenkdavo, tačiau, manau, negali elgtis su manimi taip, tarytum visą laiką klysčiau. 

Reinas pritariamai linktelėjo. Ir Gavinui prireikė tam tikro laiko suprasti, jog 
Džudit turi ne tik gražų kūną. 

Tačiau nespėjo jis ištarti nė žodžio, kai atsidarė durys ir į kambarį įgriuvo pa- 
vargęs ir purvinas Stivenas. 


— Mailsas sakė, kad Bronvin šoko į ledinį ežerą! — riktelėjo jis. — Kur ji? — 
Ištaręs šiuos Žodžius, pamatė Bronvin ant Reino kelių; dviem šuoliais atsidūrė šalia ir 
nutraukė žmoną nuo brolio kelių. — Velniai tave rautų! — įsiuto. — Negaliu nė valan- 


dos tavęs palikti nesibaimindamas, kad nepakliūsi į bėdą! 

— Paleisk mane, — šaltai atšovė Bronvin. Stiveno nebuvo keletą dienų, juodu 
pirmą sykį išsiskyrė, ir visa, ką jis sugrįžęs galėjo padaryti, tai apipilti ją keiksmais. 

Stivenas, manding, nujautė, ką žmona galvoja. Prisitraukė ją prie savęs, paglos- 
tė skruostą ir sušnibždėjo: 

— Bronvin! 

Žmona susigriebė vilnonio apsiausto padurkus ir žengė prie durų. Bronvin buvo 

viena iš tų nedaugelio moterų, kurioms pavyksta išlaikyti orumą žengiant basomis ko- 
jomis ir su apsiaustu, vos dengiančiu kelius. 

Bronvin įsitvėrė durų rankenos ir neatsigręždama tarė: 

— Kadannors tu suprasi, kad aš ne vaikas ir ne idiotė. — Atidariusi duris, išėjo iš 
kambario. 

Stivenas žengtelėjo prie užsidarančių durų, bet Reinas sustabdė jį: 

— Sėskis ir palik ją ramybėje, — ramiai pridėjo. 

Stivenas vis dar nenuleido žvilgsnio nuo durų, paskui nusisuko ir atsisėdo prie- 
šais brolį. Pavargusia ranka persibraukė sau per plaukus. 

— Ar nesusižeidė Bronvin? Ar su ja viskas gerai? 

— Žinoma, — tvirtai atsakė Reinas. — Ji yra sveika ir stipri moteris ir, spren- 
džiant iš to, ką kalbėjai apie Škotiją, didžiausią laiko dalį praleidžia po atviru dangumi. 

Stivenas įsispoksojo į ugnį. 

— Žinau, — pagaliau išspaudė jis. 


— Kas tave kamuoja? — rimtai paklausė Reinas. — Esi ne tas pats Stivenas, 
kurį pažįstu. 
— Bronvin, — sušnibždėjo Stivenas. — Ji mane nuvarys į kapą. Vieną kartą 


naktį Škotijoje jai į galvą šovė mintis su savo žmonėmis padaryti išpuolį prieš amžinus 
klano priešus — Magregorus. Kad jai nesutrukdyčiau, apgirdė mane žolelėmis. 

— O ji ką darė? — pasiuto Reinas, visiškai aiškiai suvokdamas, koks pavojus 
visiems grėsė. 

Stivenas perkreipė lūpas: 

— Vienas iš jos žmonių pastebėjo, ką padarė Bronvin, ir padėjo man atsigauti. 
Kai pagaliau ją suradau, ji kabojo virš prarajos, apsivyniojusi tik virve apie liemenį. 

— Dieve mano! — Reinu: net užgniaužė kvapą. 

— Nežinojau, net ko griebtis: ar gerai išperti kailį, ar uždaryti, kad apsaugočiau 
ją pačią nuo savęs. 

— Ir ką vis dėlto padarei? 

Stivenas atsilošė į kėdės atkaltę. Jo balse skambėjo pasibjaurėjimas: 

— Viskas prasideda ir baigiasi tuo pačiu — lova. 

Reinas šyptelėjo: 

— Man atrodo, būtų kur kas prasčiau, jeigu Bronvin būtų egoistė ir galvotų vien 
apie save. | 

Stivenas atsistojo ir priėjo prie židinio: 

— Ji pernelyg mažai apie save galvoja. Kartais priverčia net mane susigėsti. Kai 
reikalai užgriūva jos klaną, Bronvin elgiasi taip, kaip nori, visiškai nesirūpina savo 
saugumu. 

— O tu ar rūpintėsi ja? — paklausė Reinas. 

— Žinoma, velniai rautų! Kodėl ji negali sėdėti namie, gimdyti vaikus, rūpintis 
jais ir manimi, kaip ir tinka žmonai? Kodėl ji turi vadovauti galvijų grobimo antpuo- 
liui, pjaustyti savo inicialus vyriškiams ant krūtinių, susisukti į pledą ir jaukiai miego- 
ti ant plikos žemės? Kodėl ji negali būti... būti... 

— Pamaiviška saldžiakalbė kvailelė, kuri žiūri tau į burną ir siuvinėja tavo marš- 
kinių apykakles? — pertarė Reinas. 

Stivenas sunkiai atsisėdo ant kėdės: 

— Aš to tikrai nenoriu; bet juk turi būti aukso vidurys? 

— Ar iš tikrųjų norėtum ją pakeisti? — susidomėjo Reinas. — Kas tave privertė 
ją įsimylėti? Tik nepasakok man, kad viską padarė jos grožis. Tu gulėjai ne su viena 
gražia moterimi, tačiau nė vienos nebuvai įsimylėjęs. 


23. 909 


354 Džudi Devero 


— Argi taip aiškiai matyti? 

— Aš, o galbūt ir Gavinas su Mailsu, — aiškiai matom; bet nemanau, kad tą 
jaučia Bronvin. Ji netiki, kad tu bent truputį ją myli. 

Stivenas atsiduso: 

— Aš niekada nesutikau panašių Žmonių į ją, nesvarbu, vyriškių ar moterų. Ji 
beveik tokia pat stipri ir kilni, kaip ir vyriškis. Matytum, kaip jos klano kariai ją vertina! 
Škotai nepanašūs į mus. Baudžiauninkų vaikai pribėga prie jos, apsikabina, o ji bučiuoja 
visus mažylius. Bronvin puikiai žino vardus visų Žmonių, gyvenančių jos žemėse, 0 jie 
vadina ją tiesiog vardu. Ji atsišako geresnio kąsnio ir drabužio, kad tik geriau gyventų 
klanas. Kartą naktį, praėjus mėnesiui po mudviejų vestuvių, pastebėjau, kad ji vynioja į 
savo pledą duonos ir sūrio. Tai darydama ji nekreipė dėmsio į mane, o spoksojo į Temą, 
vyriškį, kuris dabar pakeičia jai tėvą. Supratau, kad ji kažką daro slapta nuo Temo, todėl 
po vakarienės nusekiau paskui ją į pusiasalio gilumą. Pasirodė, ji nešė maistą vieno vals- 
tiečio vaikui, niūriam mažam berniukui, kuris pabėgo iš namų. 

— Ar ką jai pasakei? — susidomėjo Reinas. 

Stivenas palingavo galvą: 

— Laikydamas save dideliu išminčiumi, patariau Žmonai parvesti vaiką atgal 
pas tėvus, o ne skatinti jį bėgti iš namų. 

— Ir ką atsakė Bronvin? 

— Ji pasakė, kad berniukas jai svarbus lygiai taip pat, kaip ir jo tėvai, todėl ji 
neturinti teisės išduoti to varliaus tik todėl, kad jis mažas. Ji prižadėjo, kad po kelių 
dienų vaikas grįš namo ir ramiai sutiks bausmę, kurios nusipelnė. 

Reinas net švilptelėjo iš susižavėjimo: 

— Atrodo, tau yra ko iš jos pasimokyti. 

— Tu manai, kad aš nesimokau? Ji pakeitė visą mano gyvenimą. Kai vykau į 
Škotiją, buvau anglas, o dabar pažiūrėk į mane. Dabar nebepakenčiu angliškų drabu- 
Žių. Jaučiuosi tarsi nukirptas Samsonas. Aš pastebėjau, kad čia, kaimo vietovėje, per- 
nelyg sausa ir karšta palyginti su namais. Namais! Prisiekiu, aš ilgiuosi vietovės, apie 
kurią dar prieš keletą mėnesių net supratimo neturėjau. 

— Ar išpažinai Bronvin savo jausmus? — paklausė Reinas. — Ar pasakei, kad 
myli ją ir tik rūpiniesi jos saugumu? 

— Mėginau. Kartą rimtai bandžiau pasakyti, kad myliu ją. Ji atsakė, kad tai nie- 
ko nereiškia, kad jai svarbiau pagarba ir supratimas. 

— Bet iš tavo žodžių matyti, kad tu ją ir gerbi, ir supranti. 

Stiveno veide pasirodė šypsena: 

— Bronvin nelengva ką nors įkalti į galvą. Mes buvome... Manau, kad tu tai 
pavadintum kivirču. Mes kivirčijomės, kol atvykome čia. — Jis trumpai papasakojo 
broliui apie pokštą su Hjugu Lasku. . 

— Hjugas!' — prunkštelėjo Reinas. — Jis niekada man nepatiko. 

— Bronvin, regis, nieko neturėjo prieš jį, — nepatenkintas sumurmėjo Stivenas. 

Reinas nusijuokė: 

— Nesakyk tik, kad perėmei Gavino pavyduliavimą. 

Stivenas staiga atsigręžė į brolį: 

— Palauk, ir tu pakliūsi į kokios nors moters nelaisvę! Kertu lažybų, kad tuomet 
nebebūsi toks šaltakraujiškas. 

Reinas nesutikdamas pakėlė ranką: 

— Aš meilę vertinu kaip džiaugsmą, o ne kaip ligą, kuri, regis, slegia tave. 

Stivenas įsispoksojo į ugnį. Kai kada jo meilė Bronvin iš tikrųjų panašėja į ligą. 
Jis jautė, kad kartu su širdimi žmona atėmė ir sielą. 

Kai Bronvin išėjo iš miegamojo, stabtelėjo, pamąstė ir nuėjo pas Meri. Vyro 
sesuo gulėjo lovoje, prie jos lankstėsi Džudit, dėliodama apie ligonę pašildytas plytas. 

— Džudit, — tyliai sumurmėjo Meri, — nesirengiu mirti nuo ledinio vandens. — 
Ji kilstelėjo galvą ir nusišypsojo Bronvin. — Eikš čia ir padėk man įtikinti Džudit, kad 
mūsų nuotykis nebuvo mirtinas. 

Bronvin nusišypsojo Meri ir smalsiai pažvelgė į ją. Blyški vyro sesers oda visiš- 
kai pabalo, skruostuose liepsnojo raudonis. 

— Taip, vieni niekai, — atsakė Bronvin. — Bet aš pavydžiu tau savitvardos, kai 
šitaip ilgai ir kantriai stovėjai vandenyje. — Jos akys blykstelėjo. — Mane taip sujau- 
dino mintis apie naują suknelę, kurią man prižadėjo Džudit, kad nebegalėjau išgulėti 
lovoje. Galbūt, sakau, dabar ją apžiūrėkime? — droviai paklausė svainės. 

Džudit suprato ją iš pusės žodžio, ir abi moterys tyliai išėjo iš kambario. 

— Kaip tu manai, ji išsikapstys? — paklausė Džudit, kai tik jos atsidūrė salėje. 

— Taip, bet jai itin reikia ramybės, tai aiškiai matau. Man regis, ne visa mūsų 
Meri siela priklauso šiam pasauliui. Dalis jos — danguje. Galbūt todėl ji tokia silpna. 

— Taip, — sutiko Džudit. — Na, o dabar dėl tavo suknelės... 

Bronvin tik mostelėjo ranka: 

— Tai buvo tik dingstis leisti Meri pailsėti. 

Džudit nusijuokė: 

— Nors tau Stiveno apsiaustas ir tinka, vis dėlto nepakeičia suknelės. O dabar 
eime su manimi ir jokių šnekų! 

Po geros valandos Bronvin stovėjo pasipuošusi suknele iš sodriai tamsžalio ak- 
somo. Jos spalva priminė mišką saulėlydžio metą. Fripono rankovės buvo iš Žžvilgan- 
čio žalio šilko; modesto rankoves puošė rudos lapės apdaila. Prie pečių prisiūtos sun- 
kios auksinės pynelės siekė net žemiau gilios iškirptės. 

— Ji puiki, Džudit, — sušnibždėjo Bronvin. — Nežinau, kaip tau atsidėkoti. Jūs 
visi labai man geri. 

Džudit pabučiavo į skruostą savo naująją bičiulę. 

— Dabar vėl turiu imtis ūkio. Galbūt ir Stivenas norės pamatyti naująją sukne- 
Ig? — tarė Gavino žmona. 

Bronvin nusigręžė. Stivenas tuoj pasakytų, kad labai jau gili suknelės iškirptė, 
arba mestų kitą panašią pastabą. 

Kai Džudit išėjo, Bronvin nusileido laiptais 1r išsprūdo į šaltą kiemą. Užsimetė 
ant pečių apmuštą lapės kailiu peleriną ir nužingsniavo į arklides. 

— Bronvin, — pašaukė ją nepažįstamas balsas, kai ji įžengė į tamsią patalpą. 

Moteris įsižiūrėjo į prieblandą ir pamatė vyriškį, kuris rytą pešėsi su vienu Sti- 
veno kareiviu — Džordžu. 

— Taip, — atsakė Bronvin. — Kas yra? 

Net tamsoje buvo matyti, kaip blykstelėjo jo akys: 

— Angliška suknelė jums labai tinka. — Anksčiau, negu moteris spėjo ką nors atsaky- 
ti, vyriškis priėjo prie familiaresnio tono. — Girdėjau, kad škotai — puikūs šauliai. Galbūt 
jūs, — toji mintis jį pralinksmino, — parodysite man, kaip geriausia elgtis su lanku? 

Bronvin nekreipė dėmesio į vyriškio dviprasmišką užuominą. Galbūt šitaip jis 
mėgino sušvelninti galimą jos atsakymą? Bronvin praleido daug valandų treniruoda- 
masi šaudyti iš lanko, šio meno mokė ne vieną vyriškį. Apsidžiaugė, kad šis anglas 
nori perimti škotų meistriškumą. 

— Su malonumu tau padėsiu, — atsakė, praeidama pro vyruką ir atsitrenkdama 
tiesiai į galingą Stiveno krūtinę. Vyrukas greitai dingo iš arklidžių. 

— Ką tu jam pasakei? — be užuolankų paklausė Stivenas. 

Jis stipriai griebė žmoną už rankos, bet Bronvin sugebėjo išsivaduoti. 

— Kodėl tu visada susierzinęs, kai kalbi su manimi? Kodėl kaip ir kiti vyrai 
negali bičiuliškai pasveikinti savo žmonos? Nemačiau tavęs keletą dienų ir štai gir- 
džiu vien tik priekaištus. 

Stivenas stipriai ją apsikabino. 

— Bronvin, — sušnibždėjo jis, — tu pražudysi mane. Kodėl tau ūmai prireikė 
vidury Žiemos šokti į ledinį tvenkinį? 

Žmona atstūmė vyrą: 

— Atsisakau atsakinėti į tokius klausimus. 

Stivenas vėl prisitraukė žmoną prie savęs, ėmė godžiai ieškoti jos lūpų ir įsi- 
siurbė į jas taip aistringai, jog dantimis pajuto jos dantis. Atrodė, jis tikisi iš Bronvin 
daugiau negu tik bučinio. 

— Aš ilgiuosi tavęs, — vos girdimai sušnibždėjo jis. — Aš galvoju apie tave 
kiekvieną valandėlę. 

Jos širdis daužėsi. Bronvin pajuto, jog tiesiog tirpsta vyro rankose. Tačiau kiti 
jo žodžiai išblaškė visus kerus: 

— Kai aš įėjau, tu kalbėjaisi su vienu iš Mailso vyriškių. 

Bronvin pamėgino išslysti iš vyro glėbio: 

— Ir vėl tu su savo pavyduliavimu? Girdžiu jį tavo balse. 

— Ne, Bronvin. Išklausyk mane. Tik noriu įspėti tave. Anglai nepanašūs į ško- 
tus. Su jais negalima kalbėti lyg su savo broliais arba kaip šnekučiuojiesi su savo Žmo- 
nėmis. Anglijoje damos dažnai miega su savo vyrų ginklanešiais. 

Bronvin akys net išsiplėtė iš nuostabos: 

— Tu kaltini mane, jog aš miegu su tavo žmonėmis? — kimiu balsu paklausė. 

— Ne, žinoma, ne, bet... 

— Bet juk apkaltinai mane tuo pačiu, kai buvome pas Hjugą Laską. 

— Hjugas Laskas — džentelmenas! — įsiuto Stivenas. 

Bronvin atšoko nuo vyro. 

— Štai kaip! — užsiplieskė ji. — Šiaip ar taip. tu laikai mane gana išrankia 
kekše! — Ji staiga apsigręžė 1r nudūmė prie durų 

Stivenas sugavo jos ranką: 

— Aš visiškai niekuo tavęs nekaltinu. Tik mėginu tau paaiškinti, kad Anglijoje 
viskas kitaip atrodo. 

— Ak taip! Vadinasi, esu pernelyg kvaila, kad suprasčiau skirtumą tarp šios ir 
anos šalių! Vadinasi, tu gali prisitaikyti, o aš ne? 

Jis įrėmė akis į Bronvin: 

— Kas tau yra? Pasidarei visiškai nepanaši į save. 

Bronvin nusisuko nuo vyro: 

— O ką tu žinai apie mane? Nuo tada, kai mudu susitikome, tu tik ir švaistaisi 
prakeiksmais. Visa, ką darau už miegamojo sienų, erzina tave. Jeigu imu vadovauti 
savo Žmonėms, tau sukeliu velnišką įniršį. Jeigu mėginu išgelbėti vieną iš tavo brolio 
baudžiauninkų, tu užsirūstini. Jeigu esu gera kuriam nors iš tavo Žmonių, imi mane 
kaltinti, jog miegu su juo. Sakyk man, kaip turiu elgtis, kad būtum patenkintas? 

Stivenas sviedė į ją šaltą žvilgsnį: 

— Nežinojau, kad esu tau toks nemalonus. Palieku tave vieną. — Jis lėtai apsig- 
ręžė ir išėjo. 

Bronvin žvelgė įkandin vyro, akyse pasirodė ašaros. Kas jai atsitiko? Stivenas 

juk 1š tikrųjų nepasakė nė žodžio, jog ji miegojusi su kitu; jis turėjo visišką teisę įspė- 
ti, kaip jos elgesį gali išsiaiškinti jo žmonės. Kodėl negali sutikti vyro taip, kaip pati 
norėtų? Ji trokšta tik vieno dalyko — kad jis laikytų ją glėbyje ir mylėtų. Bet kodėl kas 
kartą pradeda kivirčytis, kai tik vyras prieina arčiau? 

Netikėtai pajuto skausmą visame kūne. Pridėjo ranką prie kaktos. Bronvin ne- 
buvo įpratusi negaluoti ir tik dabar suprato, kad negalios jausmas atsirado prieš keletą 
dienų. Žinoma, pašnekesiai su Džudit iki vidurnakčio ir maudymasis lediniame vande- 
nyje šį rytą nepridėjo sveikatos. Ji keiktelėjo pražūtingą sveikatai kaimiškosios Angli- 
jos klimatą ir išėjo iš arklidžių. 

— Bronvin! — pašaukė ją Džudit. — Ar nori šviežios duonos? 

Bronvin atsirėmė nugara į akmeninę arklidžių sieną. Nuo kivirčo jai labai su- 
skaudo pilvą. Mintis apie valgį supykino. 

— Ne, — sušnibždėjo ji, laikydama ranką prie pilvo. 

— Bronvin, kas tau? — susidomėjo Džudit, dėdama pintinę ant žemės. — Ar blogai 
jautiesi? — Pridėjo vieną ranką prie svainės kaktos. — Nagi atsisėsk. — Džudit privertė ją 
atsisėsti ant statinės, stovinčios prie sienos. — Giliai kvėpuok, ir viskas praeis. 

— Kas praeis? — greitai paklausė Bronvin. 

— Pykinimas. 

— Kas? — Bronvin užsikirto. — Ką nori pasakyti? 

Džudit atsakė ne iš karto. 

— Jeigu neklystu, tu laukiesi vaiko. — Ji nusišypsojo pamačiusi nustebusią Bron- 
vin. — Tai keistas jausmas, kai pirmą kartą jį pajunti. — Džudit pasiglostė savo pilvą 
ir išdidžiai baigė: — Mudvi gimdysime beveik vienu metu. 

— Tu! Tu irgi laukiesi? 

Džudit veide pasirodė svajinga šypsena: 

— Taip. Aš... praradau pirmąjį dėl persileidimo, todėl šį kartą esu labai atsargi 
ir niekam apie tai nesakau. Žinoma, išskyrus Gaviną. 

— Taip, taip, — atsiliepė Bronvin ir, apsižvalgiusi į šalis, vėl sužiuro į Džudit. — 
Kada turi pasirodyti tavo kūdikis? 

— Po septynių mėnesių, — linksmai atsakė svainė. 

— Kodėl tokia linksma? — nustebo Bronvin. — Beje, humoro jausmas dabar 
praverstų ir man. 

— Pagalvojau, ar galės mano mama atvykti, kai gimdysiu. — Moteris padelsė, o 
paskui paaiškino: — Manau, ji negalės atvykti, nes netrukus pati gimdys. 

— Tavo mama? Kokia laimė, kad tavo tėvai gyvi! 

— Ne, — nusišypsojo Džudit. — Mano tėvas mirė prieš keletą mėnesių. 

— Ir tai ne jo kūdikis? — susigaudė Bronvin. 

— Ne, ir aš dėl to esu patenkinta. Tėvas dažnai mušė motiną. Ją buvo paėmęs į 
nelaisvę vienas jaunas vyriškis, o saugojo geriausias Gavino žmogus Džonas Basetas. 
Manau, mano motina gana smagiai praleido su juo laiką. — Bronvin nusikvatojo. — 
Taip, — tęsė Džudit, — kai Gavinas sužinojo, kad jie turės vaiką, leido Džonui ir 
mano motinai vesti. 

— Ji jau pagimdė? 

— Ne, kūdikis turėtų išvysti pasaulį po poros mėnesių, taigi ji bus ganėtinai 
sustiprėjusi, kai ateis laikas man gimdyti. Kodėl gi ir tau čia nepasilikti ir nepailsėti? 
— Džudit, tu sakei, kad tavo mama buvo nelaisvėje. Kaip ji išsilaisvino? 

Prisiminimai apiblausė linksmas Džudit akis: 

— Aš užmušiau tą, kuris laikė ją nelaisvėje, o Stiveno kareiviai padėjo man baigti 
pradėtą darbą. 

Bronvin išvydo Džudit akyse skausmą. Ir daugiau nieko nebeklausinėjo. 

Dar kurį laiką Bronvin sėdėjo nejudėdama. “Kūdikis, — pagalvojo moteris. — 
Švelnus, mielas kamuolėlis, toks pat kaip ir Kersti". Sąmonė, regėjos, aptemo, todėl ji 
vargu ar suprato, kaip atsistojo ir nuėjo. Galvojo apie Temą: kaip jis didžiuosis ja, 
Bronvin! Svajingai nusišypsojo. Įdomu, kaip Stivenas sutiks šią naujieną? Jis bus lai- 
mingas! Apsikabins ją ir stipriai priglaus. O paskui abu ginčysis, kokią pavardę duoti 
kūdikiui — Montgomerių ar Makaranų? Žinoma, jis bus Makaranas. 

Toliau žengdama lyg sapne, ji pasiekė atvertus vartus. Sargybinis, stovėjęs vir- 
šuje ant sienos ir saugojęs vartus, nešūktelėjo jai ir nesulaikė. . 

O Bronvin ėjo ir mąstė, kaip pavadins kūdikį. Pavadins jį Džemiu savo tėvo 
garbei, o antrąjį vardą duos kokiam nors Stiveno giminaičiui pagerbti. “O jeigu gims 
mergaitė?" — pagalvojo ir tyliai nusišypsojo. Tuomet Makaranų klanas turės dvi va- 
des. Ji privalės išmokyti savo dukrą visko, ką turi žinoti klano galva. 

— Miledi, — staiga kažkas ją pašaukė. 

Bronvin neišgirdo. Ji buvo paskendusi savo mintyse, ir tai, kas vyko aplinkui, 
nepasiekė jos sąmonės. Bronvin vargu ar suvokė, kad jau gana toli nužingsniavo nuo 
pilies ir sargybiniai nuo sienų jau nebemato jos. 

— Miledi, — pakartojo tas pats balsas. — Jums negera? 

Bronvin pakėlė galvą ir apdovanojo vyriškį angeliška šypsena. 

— Man gera, — kažkaip nesąmoningai atsakė. — Man geriau negu gera. 

Vyriškis nušoko nuo žirgo ir priėjo prie moters. 

— Matau, — atsakė dusliu balsu, vos neliesdamas lūpomis jos ausies. 

Bronvin vis dar nekreipė į jį dėmesio. Jos mintys vis dar sukosi apie kūdikį: 
“Morag mielai prižiūrės dar vieną mažylį", — toliau sau galvojo ji; tą akimirką vyriš- 
kio lūpos palietė jos ausį. Prisilietimas sugrąžino Bronvin į realų pasaulį. 

Moteris šoktelėjo į šalį. 

— Kaip tu drįsti! — iškvėpė ji. Nė vienas vyriškis, išskyrus Stiveną, nepalietė 
jos. Ji greitai apsidairė aplinkui ir išvydo, kaip toli nuklydo nuo pilies. 

Ričardas neteisingai suprato jos žvilgsnį. 

— Nėra ko baimintis. Mudu visiškai vieni; lordas Gavinas ką tik grįžo iš Škoti- 
jos, taigi dabar visi užsiėmę. Mes turime laiko. 

Bronvin žengė žingsnį atgal. Tūkstančiai minčių praskriejo moters galvoje: Sti- 
veno įspėjimas ir baimė dėl kūdikio. Kad tik nepakenktų vaikui! 

— Nėra ko manęs baimintis, — tarė Ričardas saldžiu balsu. — Mudu galime 
pasismaginti, tu ir aš. 

Bronvin ištiesė pečius: 

— Aš esu Bronvin Makaran! Grįžk į pilį! 

— Makaran! — nusijuokė Ričardas. — Man sakė, esą tu nepriklausoma moteris, 
bet jie nepridėjo, kad nueisi taip toli ir paliksi vyrą. 

— Tavo Žodžiai mane įžeidžia. Eik šalin ir palik mane ramybėje. 

Šypsena dingo iš Ričardo veido. 

— Tai tu manai, kad aš paliksiu tave po to, kai šitaip mane suerzinai? Šiandien 
rytą juk tyčia paprašei tave lydėti. Einu lažybų, kad apgailestavai, jog neturėjome lai- 
ko pabūti.dviese. 

Bronvin buvo priblokšta: 

— Tai mat ką tu pamanei! Kad noriu pasilikti su tavimi vienu du? 

Ričardas palietė Bronvin plaukus, paskui pridėjo ranką prie jos krūtų. 

Moters akys plačiai atsivėrė, ir ji žvilgsniu ėmė ieškoti Rebo — šuo visada su- 
kiodavosi netoliese. 

— Ėmiausi atsargumo priemonių ir uždariau šunį svirne, — šyptelėjo Ričar- 
das. — Na, o dabar baik krėsti juokus ir nebeerzink manęs. Juk žinai, kad geidi manęs 
lygiai taip pat, kaip ir aš tavęs. — Vyrukas stipriai griebė ją į glėbį, paskui ėmė glosty- 
ti jos palaidus plaukus, lengvai ir greitai bučiuoti jos lūpas. 

Bronvin pajuto, kad joje ūžtelėjo pykčio banga. Ji tyčia suglebo Ričardo ranko- 
se ir pasviro, o kai Ričardas linktelėjo pirmyn, norėdamas tvirčiau ją apkabinti, ūmai 
trenkė jam keliu.. 

Ričardas suriko ir paleido rankas. Bronvin vargais negalais išsilaikė ant kojų; 
pasisukusi bėgti užmynė sunkią aksomo suknią. Keikdama nepatogius drabužius, ji 
pasikėlė sijoną ir nubėgo. Kad ir kaip gniaužė rankose slidų audinį, sijonas vis viena 
pynėsi apie kojas ir trukdė bėgti. Po kurio laiko vėl primynė padurkus; supykusi pakė- 
lė aukštai sijoną ir persimetė per ranką. Kai suklupo trečiąjį kartą, Ričardas pasivijo. 
Griebė ją už riešų, ir moteris griuvo kniūbsčia ant kietai įšalusios žemės. Uždususi 
gaudė burna orą. 

Ričardas perbraukė ranka per moters kojas. 

— Na, mano karštuole škote, pažiūrėsime, ar galima sušilti prie tavo ugnies. — 
Gulėdama kniūbsčia, Bronvin pamėgino spirti užpuolikui, tačiau jis prispaudė ją prie 
žemės. Po akimirkos perplėšė jos suknelę, ir Bronvin nugara atsivėrė šaltam žiemos 
vėjui. — Štai šitaip geriau, — tarė Ričardas, bučiuodamas moters kaklą. 

Kitą akimirką užpuolikas veriamai suriko, nes ant jo užvirto pilkos spalvos ka- 
muolys ir įsikirto į sprandą dantimis. Kol Ričardas mėgino atsistoti ir nusimesti Rebą, 
Brinvin nusirito į šalį. 

Ir čia kažkas pakėlė ją aukštyn — Mailsas viena ranka prisitraukė ją prie savęs, 
o kitoje laikė nuogą kardą. 

— Nuvaryk nuo jo šunį, — ramiai paprašė jis. 

Virpančiu balsu Bronvin pašaukė: 

— Rebai! 

Šuo nenoriai paliko savo auką, pribėgo prie šeimininkės ir atsitūpė šalia. 

Ričardas mėgino atsistoti. Ant jo rankų ir šlaunies matėsi kraujas, drabužiai bu- 
vo keliose vietose perplėšti. 

— Velnio neštas šuo nei iš šio, nei iš to mane užpuolė, — pradėjo jis, — ledi 
Bronvin suklupo, ir aš sustojau jai padėti. 

Mailsas žengė prie Ričardo. Jo akys bliksėjo šaltai kaip plienas. 

— Nedrįsk liesti Mongomerių moterų, — grasinamai iškošė jis. 

— Ji pati mane užpuolė! — riktelėjo Ričardas. — Ji prašė... 

Tai buvo paskutiniai vyruko žodžiai. Mailso kardas pervėrė jo krūtinę. Jaunes- 
nysis Montgomeris tik mestelėjo į užmuštąjį, buvusį savo tarną, bereikšmį žvilgsnį. 

Paskui atsigręžė į Bronvin ir, regis, suprato, jog ji jaučiasi nuskriausta ir bejėgė. 

Jis atsargiai apkabino ją ir priglaudė. 

— Dabar jau esi saugi, — tyliai tarė. — Niekas daugiau nedrįs tavęs skriausti. 

Netikėtai Bronvin suvirpėjo, ir Mailsas dar stipriau priglaudė ją prie savęs. 

— Jis sakė, kad aš davusi jam pretekstą, — sušnibždėjo ji. 

— Nusiramink, — paguodė Mailsas. — Aš stebėjau jį. Vyrukas nesuprato tavo 
škotiškos manieros bendrauti. 

Bronvin atsilenkė ir pažvelgė į Mailsą: 

— Tą patį sakė ir Stivenas. Jis nepatarė man taip šnekučiuotis su anglais ir įspė- 
j0, jog vyriškiai neteisingai mane supras. 

Mai!sas nubraukė plaukus nuo Bronvin kaktos. 

— Anglės turi ypatingas bendravimo su savo vyro tarnais taisykles, kurių, ma- 
tyt, visai nepasigenda škotai. O dabar grįžkime. Esu įsitikinęs, jog kas nors matė, kaip 
aš palikau pilį, lėkdamas paskui tavo šunį. 

Bronvin žvilgtelėjo į miruolį, gulintį prie jų kojų. 

— Jis uždarė Rebą, o aš net nepastebėjau to. Aš buvau... — Bet ji negalėjo nie- 
kam pasakoti apie kūdikį, kol pirmiausia nepasisakė Stivenui. 

— Išgirdau, kaip staugia šuo. O kai išleidau, jis, sakytum, neteko proto, loda- 
mas ir uostydamas žemę. — Mailsas susižavėjęs pažvelgė į didžiulį šunį. — Jis jautė, 
jog tu pakliuvai į bėdą. į 

* Bronvin pasilenkė ir meiliai paglostė šiurkštų Rebo kailį. 

Žirgo kanopų bildesys privertė juos atsigręžti. Gavinas ir Stivenas šuoliavo prie jų 
net prigludę prie žirgų. Dar nespėjo sustoti Stiveno eržilas, kai raitelis nušoko ant žemės. 

— Kas čia atsitiko? — reikliai paklausė jis. 

— Tasai Žmogus mėgino užpulti Bronvin, — atsakė Mailsas. 

Stiveno žvilgsnis nušliaužė moters drabužiais; išvydo jos perplėštą suknelę, su- 
braižytą veidą. 

— Juk įspėjau tave, — prakošė pro sukąstus dantis, — bet tu nepaklausei! 


— Stivenai! — sumurmėjo Gavinas, dėdamas ranką broliui ant peties, — dabar 
ne laikas apie tai kalbėti. 
— Ne laikas! — įsiutęs atkirto Stivenas. — Nepraėjo net valanda nuo tada, kai 


tu išskaičiavai visus mano trūkumus! Ką, radai kitą, kuris turi mažiau trūkumų? Ar tik 
tyčia neerzinai to vyruko? 

Anksčiau, negu bet kuris iš jų spėjo prasižioti, Stivenas apsisuko ir šoko į balną. 
Bronvin, Mailsas ir Gavinas tylėdami žiūrėjo į jį. 

— Jį vertėtų gerai nuperti! — riktelėjo Mailsas. 

— Ramiai, — valdingai tarė Gavinas ir atsigręžė į Bronvin. — Jis įsiutęs ir su- 
trikęs. Turi jam atleisti. | 

— Jis pavyduliauja! — įniršusi sušnibždėjo Bronvin. — Tasai nepagrįstas pavy- 
das paverčia jį bepročiu! — Ji pajuto silpnumą ir suprato, kad vėl pralaimėjo. Stivenas 
nerimauja ne dėl jos, o tik popina savo pavydą. 

Gavinas, tarsi gindamas Bronvin, apglėbė ją: 

— Geriau jokime namo, Džudit duos tau ko nors išgerti. Ji daro puikų obuolių 
antpilą. 

Bronvin tylėdama linktelėjo ir leidosi pasodinama ant Mailso žirgo. 


Šešioliktas skyrius 


Antpilas, kuriuo Džudit pavaišino Bronvin, bemaž iš karto ją užmigdė. Labai 
daug įvykių buvo tą dieną: ir negimusį kūdikį gelbėjo, ir vos nebuvo išžaginta. Bron- 
vin sapnavo, kad ji pasiklydo ir ieško Stiveno, bet jo niekur nėra. 

Netikėtai moteris nubudo visa šlapia nuo prakaito. Ištiesė ranką — šalia buvo 
tuščia. Atsisėdo, įsižiūrėjo į prieblandą, žvilgsniu ieškodama Stiveno. 

Ir ūmai pajuto nepakeliamą vienatvę. Kodėl visą laiką pykstasi su Stivenu? Kai 
Mailsas pasakė, kad škotų papročiai kitokie, ji kažkodėl nesupyko. Kai tą patį dėstė 
Stivenas, ji įsiuto. 

Bronvin atklojo antklodę ir susirado apsiaustą, kurį davė Džudit. Ji turi surasti 
Stiveną ir pasakyti, kad buvo jam bloga. Turi papasakoti apie kūdikį ir paprašyti at- 
leidimo už savo kvailą elgesį. 

Rebas nusekė paskui šeimininkę, kai ji, nuėjusi prie skrynios, pasiėmė savo ple- 
dą. Šuo nenorėjo paleisti jos vienos. 

Bronvin skubiai apsirengė ir išslinko iš kambario. Kai lipo laiptais žemyn, na- 
muose viešpatavo tamsa ir tyla. Pro pusiau praviras žiemos svetainės duris liejosi ne- 
ryški taukinės žvakės šviesa. Ugnis židinyje vos ruseno. 

Bronvin jau buvo norinti stumtelėti duris, kai ūmai išgirdo moters juoką. Ji ap- 
mirė vietoje pagalvojusi, jog užklupo Reiną arba Mailsą su viena iš tarnaičių. Bronvin 
jau pasisuko toliau eiti, bet moters ištarti žodžiai sulaikė ją. 

— Ak, Stivenai, — moteris vėl sukikeno, — man labai tavęs trūko. Tokių rankų 
neturi nė vienas vyriškis. 

Bronvin išgirdo pažįstamą griausmingą juoką. 

Škotė nebuvo drovi moteriškaitė, kuri verkdama nuslenka į šalį. Pernelyg daug 
smūgių šiandien patyrė. Todėl, stipriai pastūmusi sunkias duris, ryžtingai žengė prie 
Židinio. 

Kasdieniškai apsirengęs Stivenas sėdėjo ant didelės kėdės, o ant jo kelių buvo 
įsitaisiusi putli jauna mergina, nuoga iki pusės. Viena Stiveno ranka ramiai gulėjo mer- 
ginai ant krūtų, o kitoje jis laikė vyno taurę. 

Rebas sulojo ant merginos, ir ta, nukreipusi akis nuo Bronvin į šunį, veriamai 
sukliko ir spruko iš kambario. 

Stivenas tik probėgšmais žvilgtelėjo į žmoną. 

— Į sveikatą! — nejaukiai tarė jis ir pakėlė savo taurę. 

Bronvin širdis pašėlusiai daužėsi. Pamatyti, kaip Stivenas glamonėja kitą mote- 
rį! Vargšę tarsi nudegino liepsna, galva susisuko. 

Stivenas vėl žvilgtelėjo į ją. 

— Na kaip, mano brangioji žmonele? — Jo akys paraudo, judesiai buvo lėti — 
aiškiai girtas. — Anksčiau man teko stovėti nuošalyje ir žiūrėti, kaip tu žaidi su kitais 
vyriškiais. Ar žinai, ką jaučiau, kai tu leidai Hjugui save liesti? 

— Tu tyčia šitaip padarei, — sušnibždėjo Bronvin. — Norėjai mane nubausti. — 
Ji ištiesino pečius. Panoro suteikti vyrui tokį pat skausmą, kokį jis dabar sukėlė jai. — 
Aš buvau teisi, kai sakiau serui Tomui, jog negaliu už tavęs tekėti. Tu netinki būti 
tikros škotės vyru. Keletą mėnesių stebėjau, kaip tu mėgini pamėgdžioti mūsų papro- 
čius. Bet tau nė sykio nepavyko. 

Nors Stivenas buvo ganėtinai girtas, reagavo žaibiškai. Sviedė taurę ant grindų, 
pašoko nuo kėdės ir sugniaužė į kumštį jos suknelę ant krūtinės. 

| — O kątu man davei? — kimiai suurzgė vyras. — Aš visą laiką mėginau ko nors 

1š tavęs išmokti, o tu ar bent kartą paklausei manęs? Kiekvienąsyk vis atsikirsdavai. 
Tu juokeisi iš manęs savo Žmonių akivaizdoje, paniekinamai atmetei mano patarimą 
brolių akyse. Ir aš visą laiką kentėjau, nes buvau kvailas ir tikėjau, kad myliu tave. Bet 
kaip galima mylėti tokią egoistę? Kada pagaliau tu suaugsi ir baigsi dangstytis savo 
klanu? Iš tikrųjų tai tavęs nejaudina tavojo klano reikalai, tu galvoji vien tik apie savo 
norus ir poreikius. — Atstūmė Bronvin tarsi netikėtai būtų pavargęs nuo ginčo su ja. — 
Aš tiesiog pavargau nuo daugybės mėginimų įtikti tokiai šaltai moteriai kaip tu. Ren- 
giuosi susirasti draugužę, kuri man duos tai, ko noriu. — Ir išėjo. 

Bronvin sustingo vietoje ir ilgai nepajėgė nė piršto pajudinti. Ji nesuėmė savo blai- 
viu protu, už ką taip ją niekina. Kiek kartų Stivenas buvo pasirengęs prisipažinti ją mylin- 
tis, bet ji numodavo ranka. Bet kaip išdidžiai ir įkvėptai ji, Bronvin, kalė vyrui į galvą, 
kad, nors juodu vienas kitam ir neabejingi, tai, ko ji trokšta, yra svarbiau už meilę. 

Kas gi jai buvo svarbiau negu Stiveno meilė? Dabar ji aiškiai suvokė — niekas 

negali prilygti šiam jausmui! Vyro meilė spindėjo ant jos delnų, bet ji sviedė tą meilę 
jam atgal į veidą. Škotijoje Stivenas nuoširdžiai stengėsi prilygti jai, troško išmokti 
normaliai gyventi jos šalyje. O ką padarė ji, kad prisiderintų prie jo gyvenimo būdo?! 
Daugiausia, ką sugebėjo padaryti, tai pakeisti škotiškus drabužius į glamonėjančią kū- 
ną anglišką suknelę, bet ir ja ne sykį skundėsi. 

Bronvin sunėrė rankų pirštus. Stivenas buvo teisus! Ji iš tikrųjų egoistė! Reika- 
laudama, kad jis virstų škotu iki kaulų smegenų, ji savo ruožtu dėl jo nepajudino net 
piršto. Nuo pačios pirmosios jų susitikimo akimirkos ji vertė Stiveną nuolat mokėti už 
privilegiją būti jos vyru. 

— Privilegija' — sunkiai atsiduso Bronvin. Privertė būsimąjį vyrą kautis dėl jos 
vestuvių dieną! Grasino jam peiliu pirmąją naktį. Ką jis tada pasakė? 

— Kada nors tu suprasi, kad mano kraujo lašas vertingesnis už visą tavo pyktį, 
kad ir koks didelis jis būtų. 

Kaip ji galėjo skaudinti tą puikų kūną, kurį paskui taip gerai pažino? Kaip išdrį- 
so pralieti jo kraują? 

Ašaros pabiro per skruostus. Stivenas jau nebemyli jos; pats ką tik pasakė. At- 
stūmė jo meilę, nes laikė ją nesąmone. 

Bronvin nusišluostė ašaras ir apsidairė. Stivenas buvo geras žmogus kaip ir visa 
jo šeima. O ji neapkentė jo už tai, kad jis anglas, lygiai taip, kaip ir visų Makgregorų. 
Bet Stivenas jai įrodė, jog esama ir padorių Makgregorų, ir nuoširdžių ir kilnių-anglų. 

Būtent Stivenas jai įrodė! Jis daug ko ją išmokė, ir vis dėlto ji niekada sau to 
neprisipažino. Ar buvo kada nors gera Stivenui? Ji slopino vyro meilę, barėsi Ir i+n0- 
ravo jį — darė viską, kad įsiėstų iki gyvo kaulo. 

Visa, kas bebūtų, tik nemylėti Stiveno! — ūmai suprato savo troškimą. Ji baimi- 
nosi, jog klanas palaikys ją silpna ir neverta vadės vardo. Tačiau Stivenas patiko Te- 
mui, beje, ir dauguma jos Žmonių simpatizavo jam. 

Bronvin apsisuko, neskubėdama perėjo skersai salę ir išslinko į kiemą. Ieškojo 
Stiveno. Galbūt suras jį. Kažkas jai kuždėjo, jog Stivenas turi būti čia. 

— Stivenas išjojo prieš keletą minučių, — meiliai tarė priėjęs iš užpakalio Mailsas. 

Bronvin lėtai atsigręžė. Šis žmogus irgi jai buvo geras. Apgynė ją, kai užpuolė 
tasai Ričardas. 

Netikėtai Bronvin pajuto drebulį; prieš akis iškilo Škotija. Dabar labiau už vis- 
ką pasaulyje troško grįžti namo. Galimas daiktas, namuose ji galėtų nuspręsti, ką dary- 
ti, kad susigrąžintų Stiveno meilę. Galbūt sugebėtų jį įtikinti, jog ir ji, Bronvin, jį 
mylėjo, kad dabar jau sutinka jam paklusti. 

Pažvelgė į Mailsą nematančiu žvilgsniu ir nužingsniavo į arklides. 

— Bronvin, — pagriebė ją už rankos Mailsas, — kas atsitiko? 

— Aš joju namo, — tyliai atsakė moteris. 

— Į Škotiją? — nustebęs paklausė jaunuolis. 

— Taip, — tęsiamai sušnibždėjo ji. — Namo, į Škotiją. — Nusišypsojo. — Ar 
negalėtum perduoti mano atsiprašymų Džudit? 

Mailsas atidžiai pasižiūrėjo į moterį. 

— Džudit nieko nereikia aiškinti, ji viską supras ir taip. Eime ruoštis. 

Bronvin jau norėjo paprieštarauti, bet persigalvojo. Suprato, kad negali sutruk- 
dyti Mailsui ją lydėti lygiai taip pat, kaip ir užgniaužti savo troškimą grįžti į Škotiją. 

Bronvin ir Mailsas tylėdami jojo visą ilgą ir baisią naktį. Moteris juto tik Stiveno 
praradimo skausmą. Galimas daiktas, jis bus laimingesnis Anglijoje su savo šeima, kur 
nereikia grumtis, kad išgyventum. Bronvin dažnai pridėdavo ranką prie pilvo ir laukė, 
kada ją vėl pradės pykinti. Ji troško aiškių požymių, jog netrukus turėsianti kūdikį. 

Tiktai ankstyvą rytmetį prie Škotijos sienos Bronvin suprato, kaip nežmoniška 
buvo leisti Mailsui ją lydėti. Čia pernelyg daug škotų, panašių į senąjį Harbeną, pasi- 
rengusių nužudyti bet kurį anglą, koks tik pasitaikys kelyje. Saugumo sumetimais Bron- 
vin pasiūlė Mailsui apsirengti kaip škotui kalniečiui. Mailsas pažvelgė į ją žvilgsniu, 
kurio moteris nesuprato. 

Tik vėliau, kai juodu nutolo į šiaurę, ji ėmė suvokti, jog Mailsas jautėsi saugus 
visur, kur buvo moterys. Patrauklios merginos sustodavo ir siūlydavo jiems ąsočius 
pieno, tačiau jų akyse Mailsas galėjo perskaityti kai ką daugiau. Viena moteris, ėjusi 
keliu su maža dukrele, sustojo ir prakalbino Mailsą. Mažylė pribėgo prie Mailso ir 
užsikorė jam ant rankų, o jis, regėjos, čia neįžiūrėjo nieko neįprasta, pasodino mergytę 
sau ant pečių ir kurį laiką nešė. 

Prieš saulėlydį keliautojai pasiekė valstiečių namą, jų pasitikti išėjo išsigimusi, 
bedantė ir raukšlėta senė. Ji džiugiai nusišypsojo Mailsui ir paėmė jį už rankos. Paskui 
šildydama patrynė vyriškio ranką savo rankelėmis ir atsuko jo delną į gęstančios sau- 
lės Šviesą. 

— Ką tu matai? — meiliai paklausė Mailsas. 

— Angelus, — prašvokštė senė. — Du angelus. Puikų angelą ir cherubiną. — 
Mailsas patenkintas nusišypsojo, 0 senė cypiamai nusijuokė. — Vieni angelai kitiems, 
bet velnio išpera tau. — Ryškus žaibo blyksnis nušvietė dangų. — O taip, jie tai, kas 
yra. Jie griaustinio ir žaibų angelai tau. — Senė vėl sukikeno ir atsisuko į Bronvin. — 
Dabar tu duok delną. 

Bronvin atšoko, bet ramiai pareiškė: 

— Manau, neverta. 

Senė patraukė pečiais ir pasiūlė jiems pernakvoti jos namelyje. 

Rytmetį senė vis dėlto paėmė Bronvin už rankos, žvilgtelėjo į delną ir apsiniaukė. 

— Saugokis blondino, — įspėjo ji. 

Bronvin ištraukė ranką: 

— Bijau, kad įspėjimas pernelyg pavėlavo, — tarė ji, galvodama apie auksinius 
Stiveno plaukus; paskui išėjo iš namelio. 

Mailsas ir Bronvin jojo visą dieną, o vakare prieglobstį surado sugriautos pilies 
bokšte be stogo. 

Mailsas prisiminė, kad šįvakar Kūčios. Juodu tyliai pasimeldė, bet Mailsas matė 
liūdną Bronvin ir paliko ją vieną su savo nelinksmomis mintimis. Bronvin šovė į galvą 
mintis, kad svainis iš dalies žavus todėl, kad jis, regis, visada supranta, ką jaučia mo- 
terys. Jis nereikalavo iš Bronvin nieko, kaip mėgo daryti Stivenas, ir nesistengė šne- 
kinti kaip Reinas. Mailsas suprato viską ir paliko ją ramybėje. Bronvin neabejojo, kad 
jeigu ji pradėtų kalbėti, Mailsas atidžiai jos klausytųsi. 

Moteris nusišypsojo vyro broliui ir paėmė jo pasiūlytą avižinį paplotį: 

— Bijau, kad aš esu kalta, jog Kalėdas jūs visi švęsite atskirai. 

— Tu irgi mano šeima, — neleidžiančiu prieštarauti tonu pareiškė Mailsas ir 
pažvelgė į juodą dangų, tvyrantį virš pamėkliškų ir grimztančių į snaudulį sienų. — 
Tikiuosi, kad neužeis lietus. 

Bronvin nusijuokė: 

— Pernelyg pripratai prie sauso savo šalies klimato. — Vėl šyptelėjo prisiminu- 
si praeitį. — Berods Stivenas niekada neužsimindavo apie lietų. Jis... — Bronvin užsi- 
kirto ir nusisuko. 

— Manau, Stivenui nereikėjo vengti vandens, kad būtų su tavimi. 

Bronvin pakėlė akis ir atsiduso prisiminusi virėją, įsitaisiusią ant vyro kelių. 
Sumirksėjo keletą kartų, kad atitolintų artėjančias ašaras. 


364 Džudi Devero 


— Turbūt eisiu miegoti. 

Mailsas nustebęs pažvelgė, kaip Bronvin apsivyniojo plonu pledu ir bemat už- 
snūdo. Vyriškis graudžiai atsiduso ir stipriau susisupo į savo pamuštą kailiu apsiaustą. 
Jis net minties neturėjo, jog galėtų tapti tikru škotu. 

Dar tebeaušo rytmetis, kai juodu prisikasė iki kalvos, kylančios virš Leirenstono. 

Nustebęs Mailsas nejudėdamas sėdėjo balne ir žvelgė į tvirtovę, stūksančią pu- 
siasalyje. Bronvin paragino žirgą ir netrukus pateko į stambaus vyriškio glėbį. 

— Temai! — šūktelėjo ji, įsikniaubusi į pažįstamą krūtinę. 

Temas atstūmė Bronvin: 

— Jūs verčiate mane žilti, — sušnibždėjo dėdė. — Kaip gali tokia maža moteris 
sukelti tiek daug nerimo? — paklausė pamiršęs, jog, šiaip ar taip, Bronvin buvo auges- 
nė už jį, nors palyginti ir atrodė gerokai menkesnė. — Nejaugi jūs nežinojote, jog 
Makgregoras prašė susitikti su jumis? Jis atsiuntė pranešimą apie kažkokį gėrimą ir 
įžūlią mergiotę, kuri nesidrovėdama šaipėsi iš jo. Bronvin, ką ten iškrėtei? 

Akimirką Bronvin spoksojo į Temą visiškai sumišusi. Makgregoras pageidauja 
susitikti su ja! Galbūt dabar atsiranda galimybė įrodyti Stivenui, kad ji nebuvo jau 
tokia egoistė? 

Bronvin vėl stipriai apkabino Temą. 

— Netrukus aš tau viską papasakosiu. O dabar tenoriu tik namo. Jaučiu, kad 
kelionėje pavargau. | 

— Pavargai? — nustebęs šūktelėjo Temas. Jis nebuvo girdėjęs, kad Bronvin ka- 
da nors ištartų tą žodį. 

— Nežiūrėk taip į mane, lyg būčiau išėjusi iš proto, — nusišypsojo ji. — Ne- 
lengva visą laiką kęsti tą žmogų... 

Temas iš karto viską suprato, ir jo veidą iškreipė pašaipa: 

— Žinojau, kad tasai anglas ir be pasakinėjimų gali teisingai veikti. Tai kurgi jis? 

Bronvin, jodama siauru keliu per sąsmauką į Leirenstoną, atsakinėjo į dėdės Te- 
mo klausimus. Klano Žmonės pasitiko ją ir apipylė daugybe klausimų. Mailsas stovėjo 
nuošaliau ir susižavėjęs sekė akimis Bronvin. Jos tarnai ir vasalai elgėsi greičiau kaip 
vienos didžiulės šeimos nariai negu kaip atskirų visuomenės klasių atstovai, kokie iš 
tikrųjų ir buvo. Žmonės džiaugsmingai sveikino Mailsą ir nuolatos prisiminė Stiveną. 

Palikusi visus kieme, Bronvin nubėgo laiptais į savo kambarį. Morag nusilenkė. 

— Ar vieną brolį iškeitei į kitą? — smerkiamai paklausė senė. 

— Tai tu su manimi nenori pasisveikinti? — pavargusiu balsu paklausė Bronvin 
eidama prie lovos. — Rengiuosi tau pagimdyti kūdikį, o tu, matau, net nesidžiaugi, jog 
sugrįžau. 

Raukšlėtame Morag veide pasirodė šypsenėlė: 

— Tai mano šaunuolis Stivenas, žinojau, kad jis tikras vyriškis. 

Bronvin sunkiai atsigulė į lovą ir nesirengė ginčytis su Morag. 

— Eik sutikti kito anglo, su kuriuo kartu atjojau. Jis tau patiks. — Bronvin užsi- 
traukė ant savęs dygsniuotą antklodę. Dabar ji tetroško vienintelio dalyko — miegoti. 


Bėgo savaitės. Bronvin nieko neveikė, tik miegojo. Jos kūną buvo iškamavusi 
visa pastarųjų savaičių sumaištis ir pasikeitimai, kurie vyko augant vaisiui. Kartą ryt- 
metį atėjo Mailsas ir pasakė, kad grįžta į Angliją. Padėkojo jai už viešnagę ir pažadėjo 
perduoti jos atsiprašymus Džudit ir Gavinui. 

Bronvin stengėsi negalvoti apie vyrą, nors ir nelengvai ėjosi. Kiekvienas sutik- 
tasis laikė savo pareiga klausinėti apie Stiveną. Kartą Temas panoro sužinoti, kokio 

galo ji taip netikėtai paliko Angliją. Kodėl nepasiliko 1r nekovojo už Stiveną? Temui 
net atkaro žandikaulis, kai Bronvin staiga apsipylė ašaromis ir išbėgo iš kambario. 

Praslinkus trims savaitėms po sugrįžimo, vienas iš Bronvin Žmonių pranešė, kad 
prie Leirenstono artėja anglų būrys. 

— Gavinas! — sušuko Bronvin ir puolė persirengti. Apsivilkusi sidabru siuvi- 
nėtą suknelę, ji stovėjo pasirengusi pasitikti svainį. Bronvin neabejojo, kad tai Gavi- 
nas, kuris jau buvojo Škotijoje ir galėjo pranešti žinių apie Stiveną. Galbūt vyras jai 
atleido ir pats grįžta? Nors ne, vargu bau. 

Jos šypsena dingo, kai į salę įžengė Rodžeris Čatvortas. Bronvin išsigando to, ką 
padarė: įsakė įleisti į Leirenstoną lankytoją, nežinodama jo lankymosi tikslo. Klano žmo- 
nės neprieštaraudami pakluso. Bronvin dirstelėjo į savo tarnų veidus ir išvydo, jog jie 
susirūpinę ir sunerimę dėl jos. Jie būtų padarę viską, kad Bronvin vėl taptų pati savimi. 

Moteris pasistengė nuslėpti nusivylimą ir padavė ranką. 

— Lorde Rodžeri, labai džiaugiuosi vėl jus matydama. 

Rodžeris priklaupė ant vieno kelio ir pabučiavo ištiestą jos ranką. Jo šviesūs 
plaukai, kiek Bronvin prisiminė, buvo patamsėję, o randas prie akies ryškesnis. Ro- 
džerio pasirodymas sukėlė atsiminimų griūtį apie tą laiką, kurį praleido sero Tomo 
Kričtono pilyje. Tuomet ji buvo labai vieniša, o Rodžeris atrodė toks geras ir supran- 
tantis. Jis net buvo pasiryžęs rizikuoti gyvybe, kad patenkintų jos norus. 

— Dabar jūs dar gražesnė negu anksčiau, — tyliai tarė lordas. 

— Stokitės, lorde Rodžeri; nejaugi esate pataikūnas? 

Rodžeris atsistojo, jo akys smigte smigo į Bronvin: 

— Ką prisimenate apie mane? 

— Tik tiek, kad jūs buvote pasirengęs man padėti, kai labai reikėjo pagalbos. 
Duglasai, — pašaukė jaunuo lį, — padėk įsikurti lordui Rodžeriui ir jo Žmonėms. — 
Rodžeris matė, kaip tarnai bemat puolė vykdyti nurodymų. Lordas apžvelgė plynas, be 
Jokių papuošimų Leirenstono sienas ir prisiminė kelią į pusiasalį tarp aplūžusių name- 
lių. Ir tai turtai, kuriuos valdo Makaranai? — Lorde Rodžeri, prašom į mano kambarį. 
Papasakokite man, kokių naujienų atvežėte į Škotiją? Aa, visai pamiršau, kad čia turite 
giminių, tiesa? 

Rodžeris pakėlė vieną antakį: 

— Taip, turiu. — Jis nužingsniavo įkandin Bronvin laiptais aukštyn ir atsidūrė 
kitame kambaryje irgi plikomis sienomis; židinyje linksmai ūžė liepsna. 

— Ar nenorite pailsėti? — Bronvin greitai žvilgtelėjo į Morag, kuri stovėjo su 
nepritariančia išraiška, ir paprašė atnešti vyno ir valgių. 
| Po to, kai juodu atsisėdo ir liko vieni, Rodžeris palinko prie moters: 

— Būsiu atviras su jumis. Atjojau sužinoti, ar nereikia mano pagalbos. Kai ma- 
čiau Stiveną karaliaus Henriko dvare ir... 

— Matėte Stiveną dvare! — sušuko Bronvin. 

Rodžeris pakėlė akis į ją: 

— Maniau, kad jūs, galimas daiktas, žinote. Aplink Stiveną sukosi labai daug 
moterų Ir... 

Bronvin atsistojo, priėjo prie Židinio ir šaltai pareiškė: 


— Aš pageidaučiau negirdėti jūsų paskutiniųjų žodžių. — Čia ji ėmė prisiminti 
viską apie Rodžerį Catvortą. Sykį jis jau nepadoriai šnekėjo apie Stiveną. 
— Ledi Bronvin, — sumurmėjo nusivylęs Rodžeris. — Nenorėjau jūsų įžeisti, 


maniau, jog žinote. 
Bronvin staiga atsigręžė į svečią: 


366 Džudi Devero 


— Aš daug ko išmokau nuo to laiko, kai paskutinį sykį jus mačiau. Kartą buvau 
tapusi jūsų malonių manierų auka ir kvailai, vaikiškai supykau, kad mano vyras pavė- 
lavo į vestuves. Bet dabar jau esu gerokai vyresnė ir kur kas išmintingesnė. Kaip jūs ir 
manėte, pastaruoju metu mudu su vyru išsiskyrę. Nugalėsime savo nesutarimus ar ne, 
tikrai to nežinau, bet mūsų kivirčai niekam, tikiu, nerūpi. 

Tamsios Rodžerio akys susiaurėjo. Jis turėjo įprotį atkraginti galvą taip, jog re- 
gėjosi, apžiūrinėja savo siaurą erelišką nosį: 

— Jūs, matyt, galvojate, jog atvykau čia paplakti liežuviu kaip boba turguje? 

— Deja, atrodo, jog taip. Juk paminėjote apie Stiveną besisukiojančias moteris. 

Rodžerio veide pasirodė atsiprašanti šypsena: 

— Manding, mano žodžiai nuskambėjo taip, kaip ir sakėte. Atleiskite. Tik buvau 
nustebęs, jog judu ne kartu. 

— Todėl ir atskubėjote man papasakoti apie jo... pramogas? 

Rodžeris atidžiai pažvelgė į Bronvin; gražus ir įkaitęs jos veidas išdavė tikruo- 
sius jausmus. 

— Prašom sėsti. Jūs ne visada buvote taip priešiškai nusiteikusi mano atžvilgiu. 
Kartą net pareiškėte pageidavimą, jog jus vesčiau. 

Bronvin atsisėdo į tolesnę kėde: 

— Tai buvo labai seniai. Taip seniai, jog gyvenimas ir visi mano jausmai spėjo 


labai pasikeisti. — Įsižiūrėjo į ugnį ir nutilo. 
— Argi jūsų nedomina mano kelionės tikslas? — Nesulaukęs atsakymo, Rodže- 
ris tęsė: — Turiu Žinių apie moterį, kurios vardas Kersti. 


Bronvin ūmai krūptelėjo, bet dar jai nespėjus ką nors pasakyti, įėjo Morag su 
padėklu ir valgiu. Atrodė, praslinko amžinybė, kol iškėblino tarnaitė. Ji be galo ilgai 
dėliojo malkas židinyje ir be skaičiaus klausinėjo Rodžerį... 

O ir Bronvin panoro šio bei to paklausti. Kaip jis sužinojo apie Kersti? Kokia 
ten gali būti jo Žinia? Ar yra koks nors ryšys tarp Makgregoro noro pamatyti ją ir 
Rodžerio žinios? 

Moteris nekantriai mostelėjo ranka: "Jeigu jau viskas, gali eiti, Morag“, — ne- 
kreipdama dėmesio į senės žvilgsnį, su kuriuo ji paliko kambarį. 

— Nagi ką girdėjote apie Kersti? 

Rodžeris atsilošė į kėdės atkaltę. Dabartinė Bronvin buvo nebe ta, kurią tikėjosi 
pamatyti. Galbūt todėl, kad susitiko jos šalyje, o gal čia ryškėjo Montgomerio įtaka, bet 
Bronvin dabar nebuvo ta būtybė, kurią nesunku valdyti, ne toji jaunutė mergina, kurią 
pažinojo anksčiau. Rodžeris atsitiktinai sužinojo šiek tiek apie Bronvin ir Stiveno santy- 
kius, viešėdamas Makgregoro valdose; vienas Makgregoras — neturtingas ir alkanas vy- 
rukas — prašėsi priimamas į garnizoną. Kartą naktį Rodžeris slapta klausėsi pokalbio 
apie Makgregoro nuotykius Škotijoje su žaviąja Bronvin Makaran. Pasikvietė šnekųjį 
vyruką užeiti į jo kambarį ir ištempė iš jo viską, ką tasai Žinojo. Žinoma, tai buvo tik 
menka dalis, todėl Rodžeriui teko gerokai pakratyti kapšelį, kad sužinotų daugiau. 

Kai atskiros nuotrupos susijungė į vientisą vaizdą, Rodžeris jau žinojo, kad da- 
bar galės vienaip ar kitaip panaudoti gautąsias Žinias. Jis šaipėsi iš Stiveno, kvailai 
besistaipančio prieš tuos šiurkštuolius škotus, kurie taip pat bjauriai elgiasi ir nešioja 
velniai žino kokius drabužius. Rodžeris paragavo vyno ir vėl su neapykanta prisiminė 
tą akimirką, kai Stivenas jam nuplėšė garbę dvikovos lauke. Labai daug Žmonių girdė- 
jo apie tą jų susirėmimą, todėl dažnai Rodžeris už nugaros girdėdavo šnabždant: “Jis 
puolė iš užpakalio". Dabar privers Stiveną brangiai už tai sumokėti... 

Rodžerio planas buvo toks: suvilioti Stiveno žmoną, paimti tai, už ką tada grū- 

mėsi; bet Bronvin vienu mostu nušlavė tą planą. Matyt, ji nebuvo moteris, lengvai 
paklūstanti vyriškiui. Galimas daiktas, jeigu jis turėtų laiko... Bet, deja, nežinojo, kiek 
dar laiko nesirodys Stivenas. 

Rodžerio galvoje ėmė bręsti naujas planas. O taip, jis su kaupu atsilygins Mont- 
gomeriui! 

— Na! — nekantriai paragino šeimininkė. — Kas per žinia? Ar manęs reikia 
Kersti? 

— Taip, — atsiliepė Rodžeris ir pagalvojo: “O man tavęs kur kas labiau reikia". 


Septynioliktas skyrius 


Bronvin gulėjo lovoje praskleidusi lovos užuolaidą. Visame kūne jautė keistą 
įtampą. Pirmą kartą po daugelio ilgų savaičių ji pasijuto guvi. Praėjo mieguistumas, 
dingo pykinimas, dabar ji džiaugėsi, jog pagaliau artėja gimdymas. 

Kai Bronvin grįžo namo ir Temas paklausė apie Makgregorą, tuomet ji nieko 
neatsakė. Ji buvo pernelyg užsiėmusi savo rūpesčiais ir bėdomis, kad susidomėtų kuo 
nors, išskyrus save. Stivenas sakė, jog ji egoistė, niekada jo neklausė ir nieko iš jo 
nesimokė. Dabar Bronvin galėjo šį bei tą padaryti, kad bent kartą jis būtų patenkintas. 
Stivenas visada norėjo, kad Bronvin susitaikytų su Makgregorų klanu, o dabar Kersti 
sufleruoja, kaip tai padaryti. 


Kai Temas pirmą sykį pasakė Bronvin apie Makgregoro kreipimąsi, ji pernelyg 
nesiskubino susitikti. Juo labiau kad Makaranų žmonės buvo labai priešiškai nusitei- 
kę. Bronvin nesunkiai nustūmė į šoną mintį apie Makgregorus ir vėl ėmė gailestauti 
pati savęs. 

Bet dabar laikas ryžtis. Ji pamatė būdą, kaip susigrąžinti Stiveną: turi jam įro- 
dyti, jog šio bei to išmoko, kad nėra egoistė ir savivalė. 

Rodžeris Čatvortas papasakojo neįtikėtiną istoriją apie susitikimą su Kersti, ku- 
ri 1r paprašė Rodžerio perduoti Bronvin, kaip organizuoti dviejų klanų susitikimą. Mak- 
gregoras ir Makaran turėtų susitikti dviese rytoj naktį. Kersti paminėjo, jog Makgre- 
gorai labai priešinosi susitikimui, beje, Kersti buvo įsitikinusi, kad ir Makaranai nešo- 
kinės iš džiaugsmo. Todėl ji ir ėmėsi visų priemonių pirmiausia organizuoti abiejų kla- 
nų vadų asmenišką pokalbį. Kersti siuntė Bronvin ir Stuuvenui savo garantijas, prašė 
nieko nepaisyti ir eiti iki galo bendros taikos labui. 

| Bronvin numetė antklodę ir priėjo prie lango. Mėnulis kabojo dar aukštai, todėl 
ir laiko buvo daug. Ji turėjo susitikti su Rodžeriu Čatvortu prie Leirenstonholo, prie 
arklidžių, ir parodyti kelią iš pusiasalio. Ten žirgai jau pabalnoti, ir juodu kartu išjos 
susitikti su Kersti ir Donaldu. 

Laukti teko ilgai: Bronvin apsirengė ir susitvarkė gerokai anksčiau iki paskirto- 
j0 laiko. Užsigalvojusi pasilenkė prie lovos ir pataisė pagalvę, ant kurios paprastai 
miegodavo Stivenas. 

— Greitai, mano meile, greitai, — sušnibždėjo ji. 

Jeigu tarp klanų įsiviešpatautų taika, ji vėl galėtų atsistoti prieš Stiveną iškelta 
galva. Galbūt tuomet jis pagalvotų, jog ji, Bronvin, verta jo meilės. 

Moteris be didelio vargo išslinko iš kambario. Ji ir Deivis dažnai pabėgdavo į 
arklides susitikti su Temu arba su vienu iš jo sūnų. Rebas, jausdamas, jog Bronvin 
pageidauja tylos, be garso sekė šeimininkę žemyn akmeniniais laiptais. 


368 Džudi Devero 


Rodžeris Čatvortas išėjo iš šešėlio taip tyliai, tarsi būtų tikras škotas. 

Bronvin trumpai linktelėjo vyriškiui, paskui mostu įsakė Rebui tylėti. Šuo nie- 
kada nemėgo Rodžerio ir to neslėpė. Rodžeris ramiai žengė paskui Bronvin stačiu ir 
siauru taku. Moteris jautė, kaip jis įsitempęs; sykį vyriškis praradęs pusiausvyrą čiupo 
ją už rankos. Įsikibo į ją ir stovėjo nejudėdamas tol, kol neatgavo kvapo. 

Bronvin stengėsi slėpti savo bjaurėjimąsi. Kaip ji džiaugėsi, kad ne visi anglai 
tokie kaip šis. Ji žinojo, jog esama drąsių ir narsių vyriškių, tokių, kaip Stivenas ir jo 
broliai. Dar esama vyriškių, kuriais moterys gali visiškai pasikliauti. 

Rodžeris ėmė lygiau alsuoti, kai juodu pasiekė pagrindinę Žemę ir žirgus. Ta- 
čiau šnekėtis negalėjo, kol jojo Makaranų slėniu. Bronvin vedė pagal pylimą, saugoju- 
sį slėnį nuo jūros vandens. Jojo lėtai, todėl Rodžeris turėjo tramdyti savo žirgą. Naktis 
buvo tamsi, Bronvin traukė pirmyn greičiau vedama instinkto ir atminties, negu ką 
nors matydama. 

Beveik švito, kai jie sustojo kalvos, kilusios virš Makaranų valdų, šlaite. Bron- 
vin stabtelėjo, norėdama leisti Rodžeriui kiek nors atsikvėpti. 

— Ar pavargote, ledi Bronvin? — paklausė Rodžeris drebančiu balsu. Šis kelias 
vyrukui buvo sunkus išbandymas. Nušoko nuo žirgo. 

— Argi nejosime toliau? — valdingai paklausė Bronvin. — Mes dar visai netoli 
nuo Leirenstono. Kai mano žmonės... 

Ji užsikirto netikėdama savo akimis. Rodžeris Čatvortas vienu greitu ir sklan- 
džiu mostu išsitraukė prie balno pritvirtintą sunkų kovos kirvį ir smogė Rebui. Šuo 
pažvelgė į savo šeimininkę neramiu žvilgsniu ir lėtai susmuko ant žemės. 

Bronvin žaibiškai nušoko nuo žirgo ir suklupo šalia Rebo. Net nakties tamsoje 
šuns šone matėsi didelė pulsuojanti žaizda. 

— Rebai! — kimiai išspaudė Bronvin. Šuo krustelėjo galvą. 

— Jis gatavas, — ramiai pareiškė Rodžeris. — O dabar stok. 

Bronvin atsigręžė į vyriškį: 

— Tu! — Bet neeikvojo energijos nereikalingiems žodžiams. Akimirka — ir ji pa- 
šoko nuo žemės, kitą akimirką jau lėkė prie Rodžerio su peiliu rankoje, taikydama į gerklę. 

Rodžeris nesitikėjo tokio antpuolio ir, spaudžiamas moters kūno, apstulbęs atsi- 
lošė atgal. Peilio ašmenys nuslydo jo pečiu ir vos nekliudė kaklo. Jis čiupo Bronvin už 
plaukų ir patempė atgal; moteris trenkė keliu jam tarp kojų. Rodžeris susvyravo, neiš- 
silaikė ir, krisdamas ant žemės, patraukė paskui save Bronvin. Ji piktai papurtė galvą 
ir ėmė daužyti Rodžerį, kol tas nepaleido jos plaukų. Kai tik Bronvin išsilaisvino, vėl 
nedelsdama jį puolė. 

Tačiau peilis taip ir nepasiekė Rodžerio, nes ketvertas vyrukų čiupo ją ir nutem- 
pė į šalį. | | 

— Kažko labai jau vėluojate! — piktai riktelėjo Rodžeris vyriškiams, laikiu- 
siems Bronvin. — Dar valandėlė, ir galėjo būti per vėlu. | 

Bronvin pažvelgė į Rebą, ramiai gulintį ant žemės, o paskui į Rodžerį: 

— Vadinasi, jokios žinios Kersti neperdavė? 

Rodžeris greitai perbraukė ranka per įpjautą petį. 

— Nejaugi aš imsiu rūpintis tais velnio neštais škotais! Tu galvojai, kad aš — 
koks nors pasiuntinys ar vasalas? Pamiršai, kad esu grafas! 

— Pamiršau, — lėtai ištarė Bronvin, — kas tu toks. Pamiršau, kad gali pulti iš 
užpakalio. 

Tai buvo paskutinieji žodžiai, kuriuos moteris ištarė, — Rodžerio kumštis tren- 
kė jai į veidą. Bronvin spėjo truputį atsilošti, todėl smūgis pataikė į skruostą, o ne į 
nosį, kur jis taikėsi. Po smūgio praradusi sąmonę, ji nuvirto ant žemės. 

Atsigavusi Bronvin pradėjo dairytis, kur atsidūrė. Širdyje siautėjo baisus pyk- 
tis, kokio ji niekada nejautė, mintys tekėjo padrikos ir neaiškios. Skaudėjo kūną, lūpos 
buvo sutinusios. Keletą sykių Bronvin mėgino sąmoningai galvoti, bet nepavyko; nu- 
mojusi ranka užmigo. 

Pamiegojusi pasijuto geriau. Ramiai gulėjo ir mąstė, kad pusė skausmo kyla dėl 
kamščio burnoje. Rankos ir kojos buvo stipriai surištos virvėmis. Įsiklausė ir suprato, 
kad guli vežime ant glėbio šiaudų. Buvo naktis — galimas daiktas, ji miegojo visą dieną. 

Valandėlėmis Bronvin norėjo klykti iš skausmo, kurį kėlė surištos rankos ir ko- 
jos. Virvės įsirėžė į kūną, lūpos sutino nuo kamščio burnoje, išdžiūvo burna. 

— Ji nubudo! — išgirdo Bronvin vyrišką balsą. 

Vežimas sustojo, ir prie moters pasilenkė Rodžeris Čatvortas. 

— Duosiu tau vandens, jeigu prisieksi, kad nepradėsi rėkti. Nors dabar esame 
miške ir nė viena dvasia tavęs neišgirs, bet man reikia tavo žodžio. 

Moters kaklas taip nutirpo, kad ji vargais negalais pasuko galvą. Akimis pažadėjo. 

Rodžeris kilstelėjo Bronvin ir ištraukė kamštį. 

Niekada gyvenime ji nesijautė taip prastai. Pasitrynė skruostą ir krūptelėjo iš 
skausmo, — mat palietė vietą, kur pataikė Rodžerio kumštis. 

— Gerk, — nekantriai tarė Čatvortas paduodamas puodelį vandens. — Nesiren- 
giame čia stovėti visą naktį. 

Bronvin gėrė dideliais gurkšniais. 

— Kur mane vežate? — paklausė sunkiai alsuodama. 

Rodžeris ištraukė iš jos puodelį: 

— Tai tik Montgomeris galėjo pakęsti tavo pasipūtimą, aš tai nesirengiu. Jeigu 
norėsiu ką nors tau pasakyti, tai ir pasakysiu. 

Bronvin godžiai žvelgė į vandenį, likusį puodelyje, bet Rodžeris nedavė baigti 
gerti, sviedė puodelį, griebė už plaukų ir, įgrūdęs kamštį, pastūmė vėl ant šiaudų. 

Visą kitą dieną moteris drybsojo po maišais, kuriais apkrovė ją norėdami paslėpti. 
Oro trūkumas ir nuolatinis vežimo kratymas kėlė nežmoniškus skausmus, nuo kurių pra- 
dėjo kliedėti, dažnai alpti. Pojūčiai atbuko, moteris nebeskyrė realybės nuo sapnų. 

Du sykius ją ištraukė iš vežimo, maitino, davė vandens ir leido atlikti gamtinius 
reikalus. 

Trečią naktį vežimas sustojo. Vyrukai ištraukė Bronvin iš po maišų ir šiurkščiai 
nupurtė šiaudus. Šaltas nakties oras persmelkė ją, pasijuto lyg įmesta į ledinį vandenį. 

— Nuveskite ją į viršų ir užrakinkite rytiniame kambaryje, — įsakė Rodžeris. 

Vyriškis beveik švelniai laikė suglebusį moters kūną: 

— Ar reikia ją atrišti? 

— Eik. Tegu ji stūgauja kiek tik lenda, vis tiek niekas neišgirs. 

Bronvin akys buvo užrištos, kūnas suglebęs, bet ji stengėsi blaiviai mąstyti. Iš 
pradžių ėmė sau skaičiuoti, paskui išvardijo visus Temo vaikus, stengėsi prisiminti jų 
amžių. Tą akimirką, kai vyriškis paguldė ją ant lovos, jos smegenys jau visiškai veikė. 
Ji privalo bėgti! Ir kaip tik dabar, kol jie nepasiekė pilies, pats patogiausias momentas! 

Bronvin sunkiai tvardėsi apsimesdama nejudri ir bejėgiška, kol vyriškis atsar- 
giai atrišinėjo jos kojas. Mintimis ji suvarė į kojas daug kraujo, pasitelkdama savo 
smegenis, o ne krutindama nutirpusias kulkšnis. Sukoncentravusi visą dėmesį į kojas, 
Bronvin stengėsi nekreipti dėmesio į tūkstančius skaudžiai duriančių adatėlių, regis, 
kiaurai veriančių jos pėdas. 

Kamštį iš burnos ištraukė vėliausiai, todėl moteris jau galėjo susičiaupti ir ju- 
dinti liežuvį, nors gomurys degte degė. Bronvin nejudėdama gulėjo lovoje ir karštli- 

giškai galvojo. Vyriškis palietė jo plaukus ir skruostus. Ji keikė jo knebinėjimąsi, bet, 
šiaip ar taip, toks jo elgesys davė laiko pradėti normaliai tekėti kraujui, kuris jau pa- 
siekė nutirpusias galūnes. 

— Kai kurie gauna viską, ką nori, — tarė vyriškis ir, nueidamas nuo lovos, su 
apgailestavimu atsiduso. 


Bronvin laukė tol, kol nebegirdėjo žingsnių; tikėjosi, kad vyriškis išėjo. Truputį 
prasimerkusi ir išvydusi, kad vyriškis sustojo tarpduryje, Bronvin greitai nusisuko. 
Pamačiusi ant stalo prie lovos alavinį ąsotį, apsivertė, griebė indą ir paleido į duris. 
Ąsotis skambėdamas atsitrenkė į sieną. 

Bronvin vėl gulėjo nejudėdama lovoje, pusiau prisimerkusi ir sekdama vyriškį, 
kuris strimgalviais puolė atgal į kambarį. Bronvin žaibiškai pašoko iš lovos ir nulėkė 
prie durų; nikstelėjo kulkšnį, bet nesustojo ir nekreipė dėmesio į vyriškį. Nusitvėrusi 
už sunkių durų rankenos, triukšmingai užtrenkė jas ir užkišo kaištį. 

Bronvin išgirdo žingsnius ir vos spėjo įsmukti į tamsią nišą koridoriuje, kai pa- 
sirodė Rodžeris Čatvortas. Jis sustojo prie durų, įsiklausė į viduje keliamą triukšmą ir 
neaiškų balsą. Bronvin sulaikė kvapą. Rodžeris patenkintas šyptelėjo ir nužingsniavo 
pro ją prie laiptų. 

Bronvin leido nusiraminti lendančiai pro gerklę širdžiai ir pirmą kartą pajuto 
maudžiant kulkšnis ir pėdas. Patrynė rankomis, paskui pajudino sustingusius žandi- 
kaulius ir, atsargiai palikusi savo slėptuvę, nuslinko paskui Rodžerį žemyn. 

Nulipęs laiptais, Rodžeris įėjo į kambarį kairėje. Bronvin pasislėpė pusiau atvi- 
rų durų šešėlyje. Gana gerai įžiūrėjo mažo kambarėlio apstatymą: stalą, keturias kėdes 
ir sunkią žvakidę vidury stalo. 

Profiliu į Bronvin sėdėjo graži moteris, apsivilkusi ryškiu ir žvilgančiu atlaso 
chalatu su žaliais purpuriniais dryžiais. Subtilūs jos veido bruožai buvo tobuli — nuo 
mažos burnos iki mėlynų migdoliškų akių. 

— Kodėl sumanei ją čia atboginti? Maniau, galėsi ją pagrobti bet kuriuo patogiu 
laiku, — kandžiai tarė nepažįstamoji balsu, kuris visiškai nesiderino su jos išvaizda. 

Rodžeris sėdėjo ant kėdės, atsukęs nugarą į Bronvin, o veidą į moterį: 

— Aš nieko negalėjau padaryti. Ji nesiklausė, ką rengiausi jai papasakoti apie 
Stiveną. 

— Nesiklausė tavęs? Velnio nešti tie Montgomeriai! Ką gi veikia Stivenas kara- 
liaus Henriko dvare? 

Rodžeris numojo ranka: 

— Kažką panašaus į prašymą liautis puldinėti Škotiją. Jis privertė raudoti visą 
dvarą savo pasakojimais apie kilniuosius škotus ir jų kančias. 

Bronvin užsimerkė ir nusišypsojo. “Stivenas! — pagalvojo. — Mano brangus, 
mylimas Stivenas!“ Bet po akimirkos ji grįžo į realybę ir suprato, kad veltui gaišta 
laiką klausydamasi šių dviejų Žmogėnų. Ji turi pasislėpti! 

Tačiau Rodžerio pasakyti žodžiai ją sulaikė: | 

— Velniai rautų, iš kur galėjau žinoti, kad pasirinkai kaip tik tą patį laiką pa- 
grobti Meri Montgomeri? 

Visa pavirtusi klausa Bronvin apmirė. Moteris sėdėjo nejudėdama, plačiai šyp- 
sojosi, rodydama gražius dantis. 

— Aš norėjau pagrobti jo žmoną, — tarė ji svajingai. 

— Kaip suprantu, tau reikėjo Džudit? 

— Taip! Toji kekšė nusitvėrė mano Gaviną! 

— Nesu įsitikinęs, kad jis visada buvo tavo, o jeigu ir buvo, tai jį atstūmei, 
mano brangioji, davusi sutikimą tekėti už mano mirusio vyresniojo brolio. — Moteris 
nieko neatsakė. — Kodėl vietoj Džudit pačiupai Meri? — tęsė Rodžeris. Iš šalies galė- 
jai pagalvoti, jog juodu kalbasi apie orą, — tokie abejingi buvo jų veidai. 

— Meri grįžo į vienuolyną, kur gyvena, todėl buvo gaila praleisti tokią progą. 
Norėčiau nužudyti visus Montgomerius — vieną po kito! Ir man neturi reikšmės, nuo 
ko pradėti. Papasakok apie savo pagrobtąją. Tai Stiveno žmona? — Moteris kaip ir 
anksčiau sėdėjo profiliu į Bronvin. 

— Ji pasikeitė. Anglijoje iki vedybų ją buvo lengva valdyti. Aš sukurpiau širdį 
stingdančią istoriją apie neva mano giminaičius Škotijoje. — Rodžeris isteriškai nusi- 
juokė. — Beje, kaip galima patikėti, kad aš giminiuojuosi su purvinais škotais? 

— Tu suviliojai ją, kad galėtum kautis dvikovoje su Montgomeriu, — reziuma- 
vo gražuolė. 

— Taip, buvo gana lengva apsukti tuščią jos galvu tę, — tęsė Rodžeris. — Ir Montgo- 
meris mielai sutiko kautis už ją. Stivenas buvo pametęs galvą dėl jos ir prarado budrumą. 

— Girdėjau, ji graži. — karčiai tarė moteris. 

— Nėra gražesnės moters už tą, kuri valdo žemes. Jeigu ji būtų ištekėjusi už 
manęs, jau būčiau apgyvendinęs anglų valstiečius jos valdose ir paėmęs iš jų ir tos 
žemės viską, kas įmanoma. Tie škotai galvoja, kad žemę reikia dalytis su tarnais. 

— Bet tu pralaimėjai dvikovą ir praradai ją, — ramiai atšaldė moteris. 

Rodžeris pašoko ir vos neapvertė sunkios kėdės: 

— Tasai vagis! Jis išjuokė mane ir padarė mane visos Anglijos pašaipų objektu! 

— Tu labiau norėjai būti užmuštas? 

Rodžeris prilėkė prie moters: z 

— O ar tu irgi nori būti užmušta? 

Moteris nuleido galvą. 

— Taip, žinoma, taip, — sušnibždėjo ji, o paskui pakėlė akis. — Bet manau, kad 
pirmiau priversime juos už viską sumokėti, tiesa? Mūsų rankose dabar Stiveno žmona 
ir Gavino sesuo. Sakyk, ką manai su jomis daryti? 

Rodžeris nusijuokė: 

— Bronvin — mano; jeigu man nepavyks gauti jos Žemių, tuomet pričiupsiu ją 
pačią. Meri, Žinia, tavo. 

Moteris kilstelėjo ranką: 

— Ji yra silpnas padaras, bijosi visų ir visko. Galbūt pasiųsiu ją atgal į namus su 
šiuo, — tarė su neapykanta ir pasisuko. Dabar Bronvin galėjo matyti visą moters veidą. 

Sudarkytas rando skruostas ir jos žodžiai privertė Bronvin aiktelėti. Ji nespėjo 
net sujudėti, kai Rodžeris puolė prie durų, čiupo ją už rankos ir įsitempė į kambarį. 

Bronvin sudrebėjo iš skausmo, kai Rodžerio nagai įsmigo jai į odą. 

— Vadinasi, tai ir yra ta moteris, kurią pagrobei17 — kandžiai paklausė Rodžerio 
pašnekovė. 

Bronvin žvilgtelėjo į ją. Kažkada gražų veidą iš vienos pusės iškreipė bjaurūs 
11gi randai, nuleidę vieną akį žemiau ir patempę burną aukštyn, — dėl to moters išraiš- 
ka pasidarė pikta ir paniekinama. 

— Žiūrėk atidžiau! — spygiai sukliko moteris. — Tu turi tai matyti! Jūs visi 
man užmokėsite! 

Rodžeris paleido Bronvin ir sugriebė moterį už rankų. 

— Sėsk! — įsakė jis. — Mes turime gauti daugiau negu tik patenkinti tavo šios 
valandėlės neapykantą! 

Moteris atsisėdo, nenuleisdama akių nuo Bronvin. 

— Kur Meri? — tyliai paklausė Bronvin. — Jeigu jūs paleisite ją, prižadu nemė- 
ginti bėgti. Ir galėsite su manimi daryti, ką tik norėsite. 

Rodžeris nusijuokė: 

— Kaip kilnu iš tavo pusės! Bet pagrindo sandėriui nematau. Tu neturi šansų 
pabėgti. 

— Bet kokia jums nauda iš Meri? Per visą savo gyvenimą ji net musės nenu- 
skriaudė. 

— Tu manai, kad tai nieko nereiškia? — sukaukė moteris, rodydama į randus. 

— Meri to nepadarė, — tvirtai atkirto Bronvin. Ji ėmė suprasti, kad randai atvė- 
rė tikrąją moters sielą. 

— Ei jūs, užsičiaupkite! — riktelėjo Rodžeris ir atsigręžė į Bronvin. — Čia ma- 
no brolienė ledi Elis Čatvort. Mudu abu turime priežasčių neapkęsti Montgomerių ir 
abu prisiekėme sunaikinti juos. 

— Sunaikinti? — apstulbo Bronvin. — Bet Meri... 

Rodžeris griebė ją už rankos: 

— Geriau pasirūpink pati savimi. 

— Žinau, ko nori Žmogus, panašus į tave, — paniekinamai sviedė Bronvin. — 
Ar gali be melo ir išdavysčių palenkti savo pusėn moterį? 

Rodžeris pakėlė ranką, norėdamas trenkti Bronvin per veidą, bet Elis kikenimas 
sulaikė jį. 

— Ar tik dėl to tu grūdaisi į Škotiją, Rodžeri? — prunkštelėjo ji. — Ar reikėjo ją 
gabenti čia surištą? 

Rodžeris nutvilkė žvilgsniu Bronvin, paskui griebė už rankos ir ištempė iš kam- 
bario. Beveik vilkte vilko laiptais aukštyn, akimirką sustojo prie uždarytų durų, atida- 
rė jas ir įstūmė į vidų, sviedė ant plačios lovos vidury turtingai išpuošto kambario. 
Tamsiai rudas aksomas dengė lovą. Portjeros irgi iš tokios pat medžiagos, apkraštuo- 
tos auksine juostele, dengė langus. 


— Nusirenk! — riktelėjo Rodžeris. 
Bronvin nusišypsojo: 
— Niekada! 


Rodžeris irgi atsakė šypsenėle: 

— Jeigu tau brangi Meri gyvybė, tai paklusi man. Priešingu atveju kiekviena 
sugaišta sekundė jai kainuos pirštą. 

Bronvin pažvelgė į Rodžerį ir ėmė segtis sagę. Vyriškis, atsirėmęs į aukštą rai-: 
žytą skrynią, susidomėjęs sekė jos judesius. | | 

— Ar žinai, kad jūsų vestuvių. dieną aš pasigėriau iki žemės graibymo? — pa- 
klausė jis. — Ne, be abejo, nežinai. Kertu lažybų, kad apie tai niekada ir negalvojai. 
Labai nemėgstu, kai mane išnaudoja; o tu išnaudojai mane savo keistame žaidime su 
Stivenu Montgomeriu. | 

— Aš niekada tavęs neišnaudojau. Jeigu būtum laimėjęs dvikovą, būčiau tekėju- 
si už tavęs. Maniau, kad nuoširdžiai kalbėjai, jog rūpinsiesi mano klano likimu. 

Rodžeris pašaipiai vyptelėjo: 

— Vis žaidi su manimi. Noriu pažiūrėti, koks bus užmokestis už mano patirtą 
skausmą ir negarbę. 

Bronvin susijaudinusi kramtė lūpas, norėjo atvirai pasakyti, kad jis, Rodžeris, 
pats save suteršė. 

Moters rankos drebėjo. Niekas niekada anksčiau, išskyrus Stiveną, neregėjo jos 

nuogos. Sumirksėjusi sulaikė besirodančias ašaras. Stivenas nebepalies jos, jei suži- 
nos, kad ji priklausė kam nors kitam. Jau ir taip buvo pernelyg pavydus, nepasitikintis 
nei ja, nei jos poelgiais. Kaip jis elgsis, kai Rodžeris Čatvortas ją išgėdins? 

Bronvin atsirišo juostą, kuri kartu su sijonu nuslydo ant grindų. Kaip reaguos į Ro- 
džerio glamones? Stivenui pakakdavo žvilgtelėti į ją, kai tuoj pat aistringai jį puldavo. Jo 
švelnios glamonės priversdavo ją virpėti iš aistros. Ar gali tą patį pasiekti Rodžeris? 

— Greičiau! — suriaumojo Rodžeris. — Aš be galo ilgai laukiau šios akimirkos! 

Bronvin trumpam užsimerkė, giliai atsiduso, palaidinė irgi nukrito ant grindų. 
Moteris išdidžiai pakėlė galvą, ištiesino pečius, kai Rodžeris, pasiėmęs žvakidę, pri- 
ėjo prie jos. 

Vyriškis apžiūrinėjo ją, jo akys šmirinėjo po aksominę odą, kliuvo už aukštos 
krūtinės. Švelniai palietė šlaunį, paglostė pilvą apie bambą. 

— Tu nuostabi, — sušnibždėjo jis. — Montgomeris teisingai darė, kad kovėsi 
dėl tavęs. 

Netikėtas beldimas į duris privertė juodu atšokti vienas nuo kito. 

— Tyliau! — sukomandavo Rodžeris, žvelgdamas į duris. 

Paskui, atgavęs kvapą, tarė: 

— Greičiau į lovą! Slėpkis po antklode! Ir nė garso! Ar turių pakartoti? 

Bronvin skubiai jam pakluso, džiaugdamasi bet kuria dingstimi paslėpti savo 
nuogą kūną nuo vyriškio akių. Ji susirangė ant kailių po antklode, o Rodžeris paskubo- 
mis užtraukė lovos užuolaidą. 

— Brajanai, kas atsitiko? — paklausė Rodžeris absoliučiai kitu, meiliu balsu, 
atidarydamas duris. — Vėl susapnavai blogą sapną? 

Bronvin tyliai kilstelėjo antklodę ir ėmė žiūrėti pro užuolaidą. 

Rodžeris uždegė keletą žvakių ant stalo ir prie lovos. Pasitraukė kiek į šalį, ir 
Bronvin galėjo pamatyti įėjusį jaunuolį. 

Brajanas turėjo gal dvidešimt metų, bet dėl trapaus sudėjimo atrodė beveik ber- 
niukas. Jis ėjo šlubčiodamas, tarytum viena koja būtų nesveika; matyt, sunkiai išmoko 
vaikščioti. Aiškiai matėsi, kad jis buvo Rodžerio brolis, jaunesnis ir silpnesnis, — stip- 
raus ir tvirto kūno gležna kopija. 

— Tu turėtum gulėti, — tarė Rodžeris meiliu tonu, kokio Bronvin niekada nebu- 
vo girdėjusi. Kiekvienas vyriškio ištartas Žodis bylojo apie jo meilę jaunuoliui. 

Brajanas atsisėdo ant kėdės: 

— Laukiau, kada tu sugrįši. Negalėjau net spėlioti, kur išvykai. Elis sakė... — 
Jis nutilo. 

— Ji sunervino tave? — rimtai paklausė Rodžeris. — Jeigu taip, tai... 

— Ne, žinoma, ne, — atsakė Brajanas. — Elis nelaiminga. Ji liūdi dėl Edmundo 
mirties. 

— Aš irgi taip manau, — sarkastiškai atkirto Rodžeris ir pakeitė temą. — Buvau 
išvykęs į tolimas savo valdas pasižiūrėti, ar nevagia mano tarnai. 

— Rodžeri, kas ta moteris, kuri nuolatos verkia? 

Rodžeris krūptelėjo: 

— Aš... Aš nesuprantu, apie ką šneki. Čia nėra jokios verkiančios moters. 

— Jau tris naktis iš eilės girdžiu, kaip kažkas verkia. Kai kada pasigirsta 1r dieną. 

Rodžeris nusišypsojo: 

— Galbūt namuose atsirado vaiduoklis. Arba, galimas daiktas, Edmundas... — 
Jis ūmai nutilo. 

— Jaučiu, ką nori pasakyti, — ramiai atlenkė Brajanas. — Žinau apie mudviejų 
vyresnįjį brolį kur kas daugiau negu tu manai. Norėjai pasakyti, kad tikriausiai verkia 

vienos iš Edmundo moterų vėlė. Galbūt toji, kuri nusižudė tą naktį, kai buvo užmuštas 
Edmundas. 

— Brajanai! Ir kur tu prisiklausei visų tų niekų? Jau vėlu, ir tau laikas gulėti 
lovoje. 

Brajanas atsiduso ir leido Rodžeriui padėti jam atsistoti. 

— Taip, manding, eisiu gulti. Ar pamatysiu tave rytoj rytą? Elis kur kas geresnė, 
kai tu namuose, be to, jau ilgiuosi Elizabet. Labai jau greitai prabėgo Kalėdos. 

— Be abejo. Aš būsiu namuose. Labos nakties, Brajanai. — Rodžeris truputį 
palaukė, kol užsidarė durys. : 

Bronvin nejudėdama žvelgė į Rodžerį. Galbūt Čatvortas melagis, gal gali išda- 
vikiškai smogti į nugarą, bet nuoširdžiai myli savo jaunesnįjį brolį. 

Vyriškis atsisuko ir atmetė lovos užuolaidą. 

— Tikėjaisi, kad jau pamiršau tave? — Jo balsas vėl šaltai skambėjo. 

Bronvin užsitraukė antklodę iki pat smakro ir pasislinko į tolimiausią lovos kampą. 

— Kas tokia Elizabet? 

Rodžeris patenkintas nusišypsojo: 

— Elizabet — mano sesuo. Neseniai viešėjo. 

— Ji vyresnė ar jaunesnė už Brajaną? — skubiai paklausė Bronvin. 

— Pasirodo, tu nori susipažinti su mano gimine? — Rodžeris griebė Bronvin už 


rankos ir prisitraukė prie savęs. — Elizabet jaunesnė už Brajaną trejais metais. 
— Ji... 
— Bronvin... — Rodžeris stipriai ją apkabino ir ėmė godžiai bučiuoti. 


Bronvin gulėjo visiškai rami, kol vyriškis ją bučiavo. Lūpos kietai sučiauptos, 
kvėpavo ramiai ir lygiai. Rodžeris bučiavo kaklą, virpančiomis rankomis glostė nuga- 
rą; pirštais perbraukė per stuburą, paskui sugniaužė sėdmenis ir prispaudė prie savęs. 
Buvo nenusirengęs ir Bronvin savo nuoga oda jautė malonią aksomo vėsą. 

Bet ji nepatyrė jokio potraukio, jokios ugnelės. Gulėjo sau rami ir tarsi stebėjo 
viską iš šalies. 

— Tai tu nesipriešini man? — paklausė Rodžeris kimiai šnibždėdamas, jo balse 
girdėjosi pajuoka. 

— Ne, — nuoširdžiai atsakė Bronvin. — Aš... — Rodžeris vėl nutildė ją buči- 
niu. Švelniai paguldė ant lovos ir vėl ėmė bučiuoti kaklą; rankos glamonėjo jos krūtis. 
Paskui lūpos pasekė paskui rankas. — Taip, Rodžeri, aš nesipriešinu tau, — atkirto 
Bronvin. — Tiesą sakant, manau, kad nėra reikalo priešintis. Turiu prisipažinti, man 
buvo smalsu, kaip reaguosiu į kito vyriškio glamones. Stivenas sako, kad aš užsidegu 
taip greitai, jog jis nespėja net atsikvėpti. — Bronvin trumpai nusijuokė ir susidėjo 
rankas už galvos. — Ne todėl, kad Stivenas visada sako tie są, — šyptelėjo ji, — bet 
dabar visai kas kita. Tu glamonėji tas pačias mano kūno vietas kaip ir Stivenas, bet aš 
nieko nejaučiu. Ar tau nekeista? — Bronvin žvelgė nekaltomis akimis į virš jos pasi--. 
lenkusį Rodžerį. Vyriškio rankos sustingo. o akys plačiai atsivėrė. — Atsiprašau, ne- 
norėjau tavęs įžeisti. Esu įsitikinusi, kad esama moterų, kurioms tu patinki. Kai dėl 
manęs, tai aš, galimas daiktas, esu iš tų, kurios priklauso vienam vyriškiui. — Rodže- 
ris užsimojo norėdamas smogti jai. — Aš tau nesipriešinsiu, bet ir neatsakysiu į tavo 
glamones. Tu niršti dėl to, kad nesi vertas net Stiveno Montgomerio pirštelio! Ir lovo- 
je, ir visur kitur! 

— Užmušiu tave! — riktelėjo Čatvortas puldamas moterį. 

Bronvin pasisuko, ir Rodžeris trenkėsi veidu į minkštą čiužinį. Moteris iššoko iš 
lovos ir ėmė dairytis ieškodama ginklo, bet nieko tokio nepamatė. 

Rodžeris sustingo taip pat netikėtai, kaip ir puolė. Prakeikimas! Jos juodi plau- 

kai išsiskleidė kaip velniškas debesis, jos puikus ir stiprus kūnas beprotiškai traukė jį. 
Bronvin buvo kerinti kaip pirmykštė genties motina — pasitikinti, nenuolanki, pasi- 
rengusi grumtis iš visų jėgų. 

Kiekvienas jos pasakytas žodis kiaurai jį vėrė ir skaudėjo. Ji puikiai pažinojo 
vyriškius. Rodžeris jautė, kad nuo Bronvin žodžių gęsta jo aistra. Ar verta jos siekti, 
jeigu ji šaiposi iš jo? Jeigu grasintų jam, jis surištų ją, bet tokios pašaipos Rodžeris 
negalėjo iškęsti. 

— Sargyba! — suriaumojo jis. 

Bronvin suprato, kad Čatvortas atsitraukė. Ji susisupo į pledą ir susiėmė į glėbį 
savo drabužius dar iki tol, kol atsidarė durys. 

— Nuveskite ją į rytinį kambarį, — pavargęs įsakė Rodžeris. — Nukirsiu galvą 
bet kuriam, leidusiam jai pabėgti. 

Bronvin laisvai atsikvėpė tik po to, kai išgirdo sklendės džerzgesį ir liko viena 
kambaryje. 

Atsigulė į lovą; ėmė krėsti drebulys. Visą kūną maudė nuo virvių, kurios tris 

dienas veržė jos sąnarius tame bjauriame vežime, kamavo baimė dėl Meri, o nesenos 
grumtynės su Rodžeriu atėmė paskutines jėgas. 
Sustojo ir davė žirgams atsikvėpti. Vyriškis nutraukė ją nuo žirgo ir pradėjo nurengi- 
nėti. Bronvin buvo visiškai nekalta ir labai išsigando. Vyriškis nusirengė pats, ir, kai 
atsistojo priešais didžiuodamasis savo vyriška galia, Bronvin, iki tol mačiusi tik arklių 
tr buivolų penius, pradėjo juoktis, — vyriškis jos akyse prarado visą jėgą. Tą dieną ji 
kai ko išmoko. Viena išmokta tiesa buvo tokia: niekada neverta jodinėti arba vaikščio- 
ti lydimai tik vieno vyriškio, o kita — jeigu kilo pavojus, jog vyriškis susijaudino, tai 
tik juokas gali nuslopinti jo geismą. 

Ji niekada nepasakojo tėvui apie šį įvykį, 0 po trijų mėnesių tasai vyriškis žuvo 
susidūrimo metu su galvijus užpuolusiais priešais. 

Dabar Bronvin turėjo itin džiaugtis, kad pažemino Rodžerį, ko ji, beje, ir siekė, 
tačiau širdis buvo rami. Nuvirto ant lovos, įsikniaubė į pagalvę, paskui užsitraukė ant- 
klodę net ant galvos. Moteris labai geidė Stiveno, labai jai jo reikėjo. Stivenas tapo jos 
gyvenimo atrama. Jis sulaikydavo ją nuo kvailų ir 1mpulsyvių norų. Jeigu Stivenas 
dabar būtų su ja, ji niekada nepaliktų Leirenstono. Jei būtų gyvas Rebas, ir ji nebūtų 
patekusi į Rodžerio Čatvorto nelaisvę. 

Stivenas svečiavosi pas savo karalių ir kvietė dvarą nebepuldinėti jos šalies. Jos ša- 
lies! Argi Stivenas neįrodė, kad myli Škotiją? Jis nusipelnė vado titulo labiau negu kas kitas. 

Bronvin pravirko. Verkė tylomis, ašaros bėgo per veidą, kol nevirto mėšlungiš- 
ka rauda. Moteris prisiekė, kad jeigu kada nors jai pavyks ištrūkti iš šios nelaimės, 
visada elgsis garbingai su Stivenu. Pasakys jam, kaip stipriai jį myli ir kaip jis jai 
brangus. Be kalbų! Beprotiškai brangus. 

Verkė dėl Meri, dėl Rebo, dėl Stiveno, bet labiausiai dėl savęs. Ji turėjo kažką 
be galo gražaus ir brangaus, bet savo rankomis viską sunaikino. 

— Stivenai, — sušnibždėjo Bronvin ir dar skaudžiau pravirko. 


Aštuonioliktas skyrius 


Brajanas Catvortas buvo visiškai ramus, kai leidosi laiptais į rūsį. Catvortų na- 
mai buvo pastatyti vietoje senos pilies, kurią nukariavo ir sugriovė jo senelis. Kai ku- 
rie žmonės kalba, kad neverta kurtis tenai, kur stovėjo nugalėto priešo rūmai. 

Brajanas prisiminė brolio žodžius apie vaiduoklius ir nusišypsojo. Rodžeris per- 
nelyg saugojo nuo realybės jaunesniuosius brolį ir seserį. Kai jie dar buvo vaikai, gynė 
juos nuo vyriausiojo brolio. Bet dabar, po Edmundo mirties, nebebuvo jokio reikalo ką 
nors slėpti ir meluoti. Jis aiškiai girdėjo moters verksmą ir nutarė surasti tą nelaimin- 
gąją. Tikriausiai tai virėja, įsimylėjusi Rodžerį ir jo atstumta. Brajanas suprato, kad 
brolis jį laiko nieko neišmanančiu vyrų ir moterų santykių sferoje. Rodžeriui Brajanas 
kaip ir anksčiau buvo drovus, visko bijantis mažas berniukas. 

Brajanas sutriko, kai nusileido laiptais. Rūsyje buvo tamsu, visur riogsojo pri- 
krauta statinių su vynu ir sūdyta žuvimi. Įsiklausęs išgirdo lošimo kauliukų taukšėji- 
mą, dviejų sargybinių juoką ir keiksmus. Jaunuolis pralindo pro dvi statines ir nuslin- 
ko prie galinės sienos, kur, kaip prisiminė, buvo užrakintas maisto sandėlis. Jis net 
nesusimąstė, kodėl nuslėpė savo ketinimus, — to išmoko, kai dar buvo gyvas Edmun- 
das. Be to, nenorėjo, kad brolis imtų į galvoti jį nepasitikint ir savivaliaujant. 

Verksmas sustiprėjo, kai jaunuolis prislinko prie sandėlio durų. Sklido švelnus, 
trūkčiojantis garsas, rodėsi, jis liejasi iš moters širdies gelmių. Dabar Brajanas žinojo, 
kodėl sargybiniai pasitraukė toliau nuo durų: nesiliaujanti rauda veikė jų nervus. 

Brajanas Žžvilgtelėjo pro skylėtas duris į sandėlį: kampe ant didelės šiaudų krū- 
vos gulėjo moteris vienuolės suknele. 

Dusdamas jaunuolis vargais negalais pasiekė raktą, kabėjusį ant vinies durų stak- 
toje, ir atrakino sandėlį. Durys atsidarė negirgždėdamos, nes vyriai buvo gerai ištepti. 

— Sesele, — tylia pašaukė Brajanas, klupėdamas jai už nugaros. — Leiskite 
jums padėti. 

Meri pažvelgė į jį kupinomis baimės akimis. 

— Prašau išlaisvinkite mane, — sušnibždėjo moteris. — Mano broliai dėl to 
pradės karą. Padėkite! Aš nepakelsiu, jei kas nors iš jų nukentės. 

Brajanas nustebęs Žžvilgtelėjo į ją: 

— Jūsų broliai? Kas jūs? Kodėl Rodžeris jus pagrobė į nelaisvę? 

— Rodžeris? — paklausė Meri. — Tas žmogus, kuris mane čia laiko? Kur aš? 
Kas jūs? 

Brajanas atidžiai įsižiūrėjo į vienuolę. Jos veidas buvo išpurtęs, švelnios rudos 
akys paraudusios. Kažkuo priminė seserį Elizabet. Sesuo buvo puiki ir tobula kaip 
angelas, o ši moteris panėšėjo į Madoną. 

— Esu Brajanas Čatvortas, gyvenu čia, Čatvortų žemėse. Tai mano brolio Ro- 
džerio rūmai. 

— Čatvortas? — susimąstė Meri atsisėsdama. — Kartą mano brolis įsimylėjo 
gražuolę moterį, tačiau ji ištekėjo už vyriškio, pavarde Čatvortas. 

Brajanas atšlijo atgal ir prisėdo. Jis pradėjo suprasti, kodėl toji moteris čia už- 
daryta kaip belaisvė. 


— Jūs iš Montgomerių klano? — sušuko jis. — Aš žinojau apie keturis brolius, 
bet net neįtariau, kad esama dar ir sesers. 
— Aš esu vyriausia, Meri Montgomeri. — Brajanas akimirką prarado amą. — 


Papasakokite, ką jūs žinote. Mano broliai kai kada pernelyg mane globoja. Kodėl ma- 
ne pagrobė? Kodėl jūsų brolis nekenčia mūsų šeimos? 

Po šių moters žodžių Brajanas pasijuto panašus į Meri. 

— Mano brolis mane irgi globoja. Bet aš sugebu daryti išvadas iš visų įvykių. 
Papasakosiu viską, ką žinau. Jauna moteris Elis Veilans turėjo meilės ryšių su jūsų 
vyriausiuoju, jei neklystu, Gavinu? — Meri linktelėjo. — Bet nežinia dėl kokių prie- 
žasčių, apie kurias neturiu supratimo, jie išsiskyrė. Elis ištekėjo už mano vyriausiojo 
brolio Edmundo, o Gavinas vedė... 

— Džudit, — pasufleravo Meri. 

— Taip, Džudit, — tęsė Brajanas. — Kartą naktį mano brolis buvo nužudytas. — 
Akimirką jaunuolis užsikirto. Jis neužsiminė apie vyriausiojo brolio ligą, apie tai, kaip 
baisu buvo su juo gyventi. Neištarė nė žodžio ir apie gražią merginą, persipjovusią sau 
venas tą naktį, kai buvo užmuštas Edmundas. 

— Ir Elis tapo našle, — tyliai tarė Meri. 

— Taip. Manau, ji pamėgino susigrąžinti Gaviną. Buvo grumtynės, jai veidą nu- 
degino verdantys taukai. Elis labai stipriai apdegė. 

— Ar jūs matote kokį nors ryšį tarp anų įvykių ir mano uždarymo čia? Kur dabar 
Elis? 

— Elis gyvena čia. Ji daugiau nieko nebeturi. — Brajanas pagalvojo, koks geras 
jo brolis. — Šį rudenį Rodžeris turėjo oficialią dvikovą su kitu jūsų broliu. Juodu ko- 
vėsi dėl moters. 

— Tai galėjo būti tik Stivenas. Bronvin... Ji nė žodžiu apie tai neužsiminė. — 
Meri užsidengė rankomis veidą. — Aš nemaniau, kad tęsis tasai košmaras. O Brajanai, 
ką mudu turime daryti? Negalime leisti mūsų šeimoms kariauti vienai prieš kitą! 

Brajanas sudrebėjo nuo jos žodžių. Ką ji turi galvoje sakydama “mudu"? Kaip ji 
galėjo pamanyti, kad jis jos pusėje? Žinoma, jis palaikys Rodžerį. Turi būti rimta prie- 
žastis, kodėl brolis laiko nelaisvėje šią tylią, mažutę moterį. 

Nespėjo Brajanas ištarti nė žodžio, kai Meri vėl prabilo: 

— Kodėl jūs šlubuojate? — užjaučiamai paklausė ji. 

Brajanas vėl suvirpėjo. Ilgą laiką niekas jo tokių dalykų neklausinėjo. 

— Arklys sužalojo man koją. — Meri žvelgė į jaunuolį laukdama, ką jis dar 
pridurs, ir Brajanas vėl prieš savo valią prisiminė tą laiką, kurį mėgino išbraukti iš 
atminties. — Elizabet turėjo penkerius metus, — pradėjo susimąstęs. — Jau tuomet ji 
panėšėjo į angelą. Vienas medžio drožėjas ją panaudojo kaip modelį bažnyčios cheru- 
binams. Man suėjo aštuoneri. Mes žaidėm riterių turnyrų lauko smėlyje. Mūsų brolis 
Edmundas jau buvo suaugęs, tuomet jam sukako dvidešimt vieneri metai. — Brajanas 
patylėjo. — Aš ne viską prisimenu. Vėliau pasakojo, kad Edmundas buvo girtas. Jis 
nepamatė manęs ir Elizabet, kai šuoliavo lauku. — Meri siaubas užgniaužė gerklę. — 
Mudu galėjome žūti, jeigu šalia nebūtų atsidūręs Rodžeris. Jis tada turėjo keturiolika, 
buvo augalotas ir stiprus. Jis puolė tiesiai po žirgu ir griebė mudu, tačiau žirgas kano- 
pa trenkė jam į kairiąją ranką, todėl išmetė mane. — Akimirką Brajanas nusigręžė nuo 
Meri. — Žirgas sužalojo man blauzdą. — Truputį šyptelėjo. — Man pasisekė, nes ne- 
praradau kojos. Elizabet sakė, kad likau gyvas tik dėl Rodžerio rūpestingumo, mat jis 
daug mėnesių slaugė mane. 

— Jūs labai jį mylite, tiesa? 

— Taip, — paprastai atsakė Brajanas. — Jis gynė... Elizabet ir mane vaikystėje. 
Įtaisė Elizabet į vienuolyną, kai jai suėjo šešeri. 

— Ji dabar vienuolyne? 

Brajanas nusišypsojo: 

— Rodžeris sako, kad ieško jai tinkamo vyriškio, bet kol kas nieko nesurado. 
Argi galima angelui rasti vyrą? — Jaunuolis nusijuokė, prisiminęs Elizabet žodžius, 
kai pasiūlė Rodžeriui surasti jai velnią. Bet Rodžeris tų žodžių nelaikė pokštu. Labai 
dažnai piktos Elizabet pastabos jam neatrodė juokingos. Kartais tai, ką ji pasakydavo, 
visiškai nesiderino su jos angeliška išvaizda. 

— Mudu negalime leisti, kad mūsų šeimos kariau tų, — vėl pakartojo Meri. — 
Jūs apibūdinote savo brolį kaip gerą ir mylintį žmogų. Bet jis pyksta ant Stiveno. Be 
jokios abejonės, jūsų brolienė irgi. 

Brajanas vos nenusijuokė iš jos pastarųjų žodžių. Pusiau pamišėlišką Elis įniršį 
vargu ar galima vadinti pykčiu. Kartais ji būdavo visiškai nesuvaldoma — tada reikė- 
davo pagirdyti miego žolėmis, kad nusiramintų. Ji be perstojo rėkaudavo apie Džudit 
1r Gaviną Montgomerius. 

— Jūs labai mažai papasakojote apie save. Čia jūs laikoma kaip belaisvė, verkiate 
ištisomis dienomis, gailitės manęs. Sakykite, kodėl verkiate? Dėl savęs ar dėl brolių? 

Meri žvelgė į savo rankas: 

— Aš esu silpna ir baili būtybė. Kai paaiškės, kad dingau, broliai baisiai supyks. 
Gavinas ir Stivenas ims ramiai ruoštis karui, bet Reinas ir Mailsas ne juokais įnirš. 

— Ko jie gali griebtis? 

— Niekas to nežino. Jie daro tai, kas jiems tą akimirką atrodo teisinga. Reinas, 
tasai Žmogaus pavidalo lokys, paprastai labai staigus, tačiau negali pakęsti neteisybės. 
O Mailso baisus charakteris, neįmanoma numanyti, ko gali griebtis. 

— Taip neturėtų atsitikti, — tarė atsistodamas Brajanas. — Eisiu pas Rodžerį ir 
pareikalausiu, kad jis paleistų jus. 

Meri stovėjo šalia jaunuolio ir, pakėlusi akis, paklausė: 

— Ar nesupykdys jo jūsų reikalavimas? Ar reikia ką nors jam sakyti? 

Brajanas pasižiūrėjo į moterėlę: švelnūs bruožai, apvalus veidas, neryškios akys. 
Ji nejučia privertė jaunuolį pasijusti stipriu, gebančiu kalnus vartyti. Jis niekuomet 
nieko neprašė iš Rodžerio. Meri sako teisybę. Kaip jis gali pareikalauti iš to, kurį taip 
stipriai myli? 

Brajanas palietė Meri veidą: 

— Aš išvaduosiu jus iš čia. Prižadu. 

— Aš tikiu, — viltingu balsu atsakė Meri. — O dabar turite eiti. 

Brajanas apmetė žvilgsniu mažą drėgną sandėlį. Ant grindų glėbys šiaudų; pa- 
talpos negalėjai vadinti švaria. Visi baldai — kieta lova ir pintinė kampe. 

— Čia baisi vieta, jūs turite eiti su manimi. 

— Ne! — Meri atsitraukė nuo Brajano. — Mudu turime būti atsargūs ir neįsi- 
utinti Rodžerio. Jeigu jo toks pat charakteris kaip ir mano brolių, tai gali išrėkti daug 
tokių dalykų, dėl kurių vėliau gailėsis, bet turės laikytis savo pažadų. Patariu palaukti 
iki ryto, kai jis pailsės, tuomet ir pasišnekėsi su juo. 

— Nejaugi jus domina mano brolio nuotaika? Juk tai reiškia, kad turėsite pra- 
leisti dar vieną naktį šiame pragaro narve. 

— Eikite ramybėje. Neverta dabar galvoti apie mane. 

Brajanas žvilgtelėjo į vienuolę, paskui ūmai paėmė jos ranką ir pabučiavo. 

— Jūs nuostabi moteris, Meri Montgomeri. — ir apsigręžęs dingo tamsoje. 

Meri žvelgė įkandin Brajano, kol neišgirdo, kaip vėl užsidarė durys. Vargšė vy- 
lėsi, jog nepasakė jaunuoliui esanti baisiai išsigandusi. Kažkas sukrebždėjo ant grin- 
dų, ir ji aukštai pašoko. Meri žinojo, kad nereikia verkti, bet buvo nematyta bailė. 


Rodžeris apstulbęs žvelgė į jaunesnįjį savo brolį. 

— Aš noriu, kad tu išlaisvintum ją iš to sandėlio, — ramiai tarė Brajanas. Jis 
padarė taip, kaip patarė Meri, 6sulaukė rytmečio, kad viską išdėstytų Rodžeriui. 

“Regis, Brajanas visiškai nemiegojo", — pagalvojo vyresnysis Čatvortas, kai 
pamatė po brolio akimis juodus ratilus. 

— Prašau, Brajanai... — pradėjo tonu, kuriuo paprastai kalbėdavosi su jaunes- 
niuoju broliu ir seserimi. 

Bet Brajanas nenusileido: 

— Aš kaip ir anksčiau nenoriu žinoti, kodėl laikai belaisvę, tačiau, nepaisyda- 
mas jokių priežasčių, reikalauju, kad ją paleistum. 

Rodžeris nusisuko nuo Brajano, kad tas nepamatytų skausmo jo akyse. Kaip jis 
galėjo paaiškinti, kad jį pažemino Montgomerių klanas? Jis skausmingai kentėjo, kai 
jo brolienė puolė į Gavino glėbį ir buvo atstumta. Ledi Bronvin pasirinko jį, ir jis, 
Rodžeris, tuo buvo labai patenkintas. Tačiau Stivenas smogė stiprų smūgį, nubloškusį 
Jį ant žemės. Rodžeris buvo toks įšėlęs, jog, pamiršęs viską pasaulyje, puolė Stiveną iš 
užpakalio. Dabar Rodžeris norėjo parodyti Montgomeriams, kad nesirengia visada ir 
visur pralaimėti. 

— Jai nebus padaryta jokios žalos, — atkirto vyresnysis brolis. — Prižadu, aš 
jos nepažeminsiu ir neįžeisiu. 

— Tuomet kuriam galui ją ten laikai? Paleisk tuoj pat, kol neprasidėjo tikras karas. 

— Jau per vėlu. 

— Ką turi galvoje? 

Rodžeris žvilgtelėjo per petį į brolį: 

— Reinas Montgomeris su keliais šimtais karaliaus kareivių traukė į Velsą, kai 
sužinojo, kad Meri pas mane. Taigi dabar pasuko atgal ir rengiasi mus užpulti. 

— Ką? Jau mus puola? O mes neturime jokių gynybos priemonių? Argi Reinas 
nežino, kad dabar jau kiti laikai? Yra teismai ir įstatymai, ginantys nuo užpuolikų! 

— Karalius prirėmė Reiną anksčiau, negu tas pasuko prieš mus. Karalius taip 
supyko, jog Reinas sumanė panaudoti jo kareivius savo tikslams, kad paskelbė jį už 
įstatymų. Dabar Reinas susirado prieglobstį miške. 

— O Dieve, — atsiduso Brajanas susmukdamas ant kėdės. — Mes juk neturime 
tokios stiprios pilies kaip Montgomerių tvirtovė. Jeigu paleisime Meri... 

Rodžeris susižavėjęs pažiūrėjo į brolį: 

— Aš nenorėjau tavęs įvelti į tarpusavio karą. Todėl patariu tau išvykti. Keliauk 
į Kurią nors mano valdą, netrukus atjosiu ir aš. 

— Ne! — tvirtai atkirto Brajanas. — Mes turime susitaikyti. Pasiųskime laišką 
karaliui 11 Montgomeriams. O kol kas aš pats prižiūrėsiu Meri. — Jaunuolis atsistojo ir 
vilkdamas koją išėjo iš kambario. 

Rodžeris įsispoksojo į užsidariusias už Brajano duris ir iš pykčio sukando dan- 
tis, paskui griebė ant sienos kabėjusį kovos kirvį ir sviedė per visą kambarį. Kirvis 
įsmigo į ąžuolines duris. 

— Prakeiktieji Montgomeriai! — nusikeikė. Jis džiūgavo, kad karalius supyko 
ant Montgomerių. Jie nieko neveikė, o tik ėmė. Jie atėmė grožį iš jo brolienės kartu su 
puse proto. Jie pasisavino žemes Škotijoje, kurios turėjo priklausyti jam. O dabar liki- 
mas panoro, kad piarastų savo brolio pagarbą. Niekada anksčiau Brajanas atvirai ne- 
stojo prieš jį, Rodžerį, nieko nedarė negavęs pritarimo. O dabar parodė, kad pats gali 
priimti nutarimus ir net nurodyti jam, ką reikia daryti. 

Durys atsidarė, ir įžengė Elis su savo ryškiai žaliu chalatu, apkraštuotu triušių kai- 
liukais, nudažytais geltona spalva. Jos veidą dengė vualis iš auksu siuvinėto plono šilko. 

— Tik ką mačiau Brajaną, — tarė ji piktu balsu. — Jis padėjo tai Montgomeri 
lipti laiptais. Kaip galėjai įsakyti išleisti ją iš rūsio? Tokią kaip ji reikia numesti žaPiE: 
šyti šunims! 

— Brajanas pats ją rado ir nutarė pats ja rūpintis. 

— Rūpintis ja! — suinkštė Elis. — Turbūt manai su ja elgtis kaip su viešnia, 
kaip su ta, viršuje? — kandžiai šypsodamasi, tęsė brolienė. — O gal tu jau nebegali 
įsakinėti savo namuose? Kaip matau, dabar visus valdo Brajanas. 

— Turėtum pažinoti vyriškius, Elis, ar ne? Berods miegojai su daugeliu. 
Elis nusijuokė: 
— Pavyduliauji? Girdėjau, praėjusią naktį išvarei Stiveno Žmoną iš savo kam- 


bario. Negalėjai pasiekti? — įgėlė brolienė. — Galbūt reikėjo pasiųsti Brajaną, gal 
jam būtų pavykę? 
— Eik velniop! — subliuvo Rodžeris. 


Bronvin žvelgė pro langą į sniegą, baltai nuklojusį visą žemę. Ji jau kalėjo pas 
Rodžerį mėnesį ir visą tą laiką nieko nematė, išskyrus vieną ar dvi tarnaites. Jos atneš- 
davo valgyti, malkų, švarių paklodžių. Dažnai valydavo Bronvin kambarį, tačiau ne- 
pratardavo nė žodžio. Ji mėgino klausinėti tarnaites, bet tos žvelgė į ją baimingai ir 
skubiai dingdavo. 

Turbūt nebuvo būdo, kurio ji nebūtų griebusis, kad pabėgtų. Surišo paklodes ir 
nusileido palei namo sieną žemyn, bet Rodžerio sargybiniai sučiupo, kai tik kojom 
palietė žemę. Kitą dieną langą užkalė grotomis. 

Mėgino padegti kambarį, bet sargyba, pamačiusi ugnį, užgesino. Ji pasidarė dur- 
klą iš alavinio ąsočio rankenos ir sužeidė vieną sargybinį. Bet vietoj dviejų vyrukų 
prie jos pastatė tris; paskui atėjo Rodžeris ir pasakė, kad įsakys surišti, jeigu ir toliau 
darys jam tiek rūpesčių. Bronvin paklausė apie Meri, apie tai, ar žino broliai Montgo- 
meriai, kad jų moterys nelaisvėje. | 

Tačiau Rodžeris nesiteikė atsakyti. 

Bronvin nugrimzdo į savo vienatvę. Vienintelis dalykas, ką ji galėjo veikti, tai 
prisiminti Stiveną. Dabar turėjo laiko iš naujo išgyventi kiekvieną jų bendro gyvenimo 
valandėlę ir netrukus pastebėjo, jog ima keistis. Ji turėjo suprasti, kad visa tauta negali 
būti tokia bloga kaip Žmonės, atitempę ją į sero Tomo pilį. Nevertėjo pernelyg niršti, 
kad Stiveną labiau domino ji pati, o ne jos klanas. Buvo naivu šitaip nuoširdžiai tikėti 
Rodžerio pasakėlėmis... 

Nenuostabu, kad Stivenas vadino ją egoiste. Regis, ji, Bronvin, visuomet matydavo 
tik vieną medalio pusę. Ji galvojo apie Stiveną, dabar gyvenantį karaliaus dvare, ir žinojo, 
kad jeigu jai pavyktų pasprukti iš Rodžerio Čatvorto namų, tai susirastų Kersti ir pasi- 
stengtų sudaryti taiką su Makgregorais. Mintyse prisiekė Stivenui tai būtinai padaryti. 


— Brajanai. jie puikūs, — nusišypsojo Meri, paimdama iš jo odinius batus. — 
Tu lepini mane. 

Brajanas žvelgė į moterį kupinu meilės žvilgsniu. Didesniąją prabėgusio mėnesio 
dalį juodu praleido kartu. Brajanas daugiau nė sykio neprašė Rodžerio paleisti Meri, nes 
nenorėjo likti vienišas, — mat Meri ištraukė jį iš vienatvės gniaužtų: Rodžeris labai 
dažnai išvykdavo į turnyrus, o Elizabet meldėsi tarp vienuolyno sienų. Kai dėl kitų mo- 
terų, tai Brajanas seniai suprato, kad jų akivaizdoje sutrinka ir nejaukiai jaučiasi. Meri 
buvo dešimčia metų vyresnė, bet irgi ne šio pasaulio gyventoja. Ji niekada nesijuokė iš 
Jaunuolio ir neprašė pašokti arba pabėgioti su ja. Meri buvo kukli, paprasta ir nieko 
nereikalavo. Ištisas dienas juodu praleisdavo grodami liutnia, kartais Brajanas pasako- 
davo įvairiausias istorijas, kurių žinojo be skaičiaus ir kurių anksčiau niekas nesiklausy- 
davo. Meri visada buvo atidi, šalia jos jaunuolis jautėsi stiprus ir pasitikintis. 

Kaip tik tai ir sulaikydavo, jog Brajanas nepasakė Meri, kad ir Bronvin čia gy- 
vena kaip kalinė. Jis jau taip aklai kaip ir anksčiau netikėjo broliu, o klausinėjo tarnų, 
norėdamas žinoti, kas vyksta namuose. Nedelsdamas pareikalavo išlaisvinti Bronvin. 
ir Rodžeris greitai sutiko. Dabar tik Meri liko belaisvė. 

— Vargu ar tave įmanoma išlepinti, — nusišypsojo jaunuolis. 

Meri droviai šyptelėjo ir nuleido akis: 

— Sėsk šalia manęs. Ką nauja girdėjai? 

— Nieko, — pamelavo Brajanas, nors žinojo, jog Reinas kaip ir anksčiau už 
įstatymų ir gyvena kažkur miške, vadovaudamas galvažudžių gaujai, jeigu galima ti- 
kėti Elis žodžiais. Tačiau Brajanas nė žodžiu neužsiminė Meri apie nepavydėtiną Rei- 
no padėtį. — Praėjusią naktį atša lo, — šildydamas rankas prie ugnies, tęsė jaunuolis. 
Tarpusavio susitarimu juodu niekada neminėjo Rodžerio ir Elis. Jie buvo du vieniši 
žmonės, susitikę likimui lėmus. Visą jų pasaulį sudarė vienas didelis, jaukiai sutvarky- 
tas kambarys viršutiniame Čatvortų rūmų aukšte. Meri ir Brajanas tapo vienas kitam 
viskuo, bet abu niekada nesijautė laimingi. 

Brajanas atsilošė į kėdės, stovėjusios prie židinio, nugarėlę ir tūkstantąjį sykį 
pagalvojo, kaip norėtų, kad šitaip tęstųsi visą amžinybę. Taigi Brajanas nepageidavo, 
kad Meri grįžtų į savo šeimą. 

Tai atsitiko tą patį vakarą, kai Brajanas papasakojo Rodžeriui apie savo svajones. 

— Tai tu nori — ką?! — išsproginęs akis paklausė Rodžeris. 

— Aš noriu vesti Meri Montgomeri. 

— Vesti? — Rodžeris apstulbęs krito į kėdę. Susigiminiuoti su šeima, kurią jis 
laikė pačiu pikčiausiu priešu! — Toji moteris priklauso bažnyčiai, todėl tu negali... 

Brajanas nusišypsojo: 

— Ji nepriėmė įžadų. Meri tik gyvena su vienuolėmis kaip viena iš jų. Meri 
tokia kilni, ji labai trokšta padaryti pasaulį geresnį. 

Brolių pašnekesį nutraukė kandus Elis juokas. 

— Na, Rodžeri, matau, reikalai klojasi visai neblogai. Tavo jaunylis brolis nori 
vesti vyriausiąją Montgomeri. Sakyk, Brajanai, kiek jai metų? Turbūt pakanka, kad 
galėtų tapti tau motina, kurią visada troškai turėti? 

Anksčiau Brajanas neturėjo priežasčių įniršti. Nuo nemalonumų ir bėdų jį visa- 
da saugojo Rodžeris, tačiau dabar jaunuolis užsiplieskė ir puolė prie Elis. 

Rodžeris spėjo sulaikyti savo gležnąjį brolį: 

— Nemanau, kad taip tinka elgtis. 

Brajanas pažvelgė Rodžeriui į akis ir pirmąjį kartą savo gyvenime pagalvojo, 
jog brolis neteisus. 

— Tai tu leidai jai šitaip kalbėti? — tyliai paklausė. 

Rodžeris paniuro. Jam nepatiko, kaip Brajanas dabar žvelgia — taip šaltai, tary- 
tum juodu niekada ir nebuvo patys artimiausi draugai. 

— Žinoma, ji neteisi. Tiktai manau, kad tau neverta taip karštai reaguoti. Žinau, 
es1 jaunas, nori Žmonos ir... 

Brajanas staiga atšlijo nuo Rodžerio: 

— Nori pasakyti, kad aš pernelyg kvailas, kad žinočiau, ko noriu? 

Elis prapliupo kvatoti: 

— Atsakyk jam, Rodžeri. Ar rengiesi leisti savo broliui vesti vieną iš Montgome- 
rių? Įsivaizduoju, kokios paskalos pasklis po visą Angliją! Žmonės sakys, kad tu nesu- 
gebėjai dvikovoje smogti Stivenui į nugarą, tai dabar nutarei kitaip pasielgti. Visi ple- 
pės, kad Čatvortai renka tik Montgomerių trupinius. Aš nesugebėjau gauti Gavino, tu — 
Bronvin, todėl pasiuntei savo šlubąjį brolelį jų sesers — tikros senmergės — griebti. 

— Užsičiaupk! — suriaumojo Rodžeris. 

— Aha, teisybė akis bado, — nusišaipė Elis. 

Rodžeris suspaudė lūpas: 

— Mano brolis neves moters iš Montgomerių klano. 

Brajanas atsitiesė ir, nors pasitempęs visu ūgiu buvo vos ne dvigubai mažesnis 
už Rodžerį, tvirtai pareiškė: 

— Aš vesiu Meri. 

Elis vėl praplyšo juoku: 

— Patarčiau atiduoti jį kitos belaisvės globai. Su ja patenkintų savo aistrą, bet 
neplepėtų niekų apie vedybas. 

— Ką tu pliurpi, ragana? Kokios kitos? — nesuprato Brajanas. 

— Tai išdrąsėjai? Kaip tu drįsti mane vadinti ragana? Mano grožis toks skaistus, 
kad aš net nežvilgtelėčiau į tokį šlubuojantį nusprogėlį kaip tu! 

Rodžeris prisiartino prie Elis: 

— Nešdinkis iš čia, kol aš nepadariau tavo antrojo skruosto panašaus į pirmąjį! 

Elis, Žingsniuodama prie durų, atkirto: 

— Brajanai, paklausk jo apie Bronvin, kuri sėdi viršuje. — Ir išbėgo iš kamba- 
rio piktdžiugiškai kikendama. 

Rodžeris atsigręžė ir susidūrė su lediniu Brajano žvilgsniu. Jam labai nepatiko tas 
žvilgsnis. Brajanas žvelgė taip, tarsi nuo šiol nebepripažįsta Rodžerio vyresniškumo. 

— Juk sakei, kad paleidai ją, — šaltai pareiškė Brajanas. — Kokio dar melo 
prisiklausysiu iš tavo lūpų? 

— Štai kas, Brajanai, — pradėjo Rodžeris pamokomu tonu. 

Brajanas atsitraukė nuo jo: 

— Aš nebe vaikas ir nenoriu, kad su manimi elgtumeisi kaip su paaugliu! Koks 
buvau kvailys! Nuostabu, kaip dar Montgomeriai neužpuolė mūsų! Tu juk pagrobei dvi 
jų moteris. Kaip galėjau tikėti tavimi? Aš niekada nemaniau tavęs klausinėti, nes tikė- 
jau, kad visa, ką darai, yra teisinga. Buvau pernelyg laimingas su Meri, kad galvočiau 
apie save, nors, beje, visada per daug buvau užsiėmęs, kad mąstyčiau ne tik apie save, a? 

— Brajanai, prašau... 

— Ne! — suriko Brajanas. — Nors sykį pasiklausyk manęs! Rytoj rytą aš ren- 
giuosi sugrąžinti Meri ir Bronvin į jų šeimas. 

Rodžeris jautė, kaip jam ant galvos stojasi piestu plaukai: 

— Tai mano belaisvės, ir tu neturi teisės taip elgtis! 

— Kodėl jos tavo belaisvės? Todėl, kad užpuolei Stiveną Montgomerį iš užpa- 
kalio? Todėl, kad jis nugalėjo tave? 

Rodžeris atšlijo: 

— Brajanai, kaip tu gali šitaip kalbėti? Ir po viso to, ką dėl tavęs padariau? 

— Man įkyrėjo klausytis, kad išgelbėjai mano ir Elizabet gyvybes! Man įkyrėjo 
nuolatos tau dėkoti už savo gyvenimą. Visas mano buvęs gyvenimas pažymėtas būti 
tavo jaunesniuoju broliu, bet dabar esu suaugęs žmogus ir pats galiu spręsti, ką daryti! 

— Brajanai, — sušnibždėjo Rodžeris, — aš niekada neprašiau tavęs nuolankiai 
man dėkoti! Tu ir Elizabet buvote mano gyvenimas. Daugiau nieko neturiu! Beje, ir 
nenorėjau nieko daugiau. 

Brajanas atsiduso, ir visas jo pyktis išgaravo. 

— Aš Žinau. Tu visada mums buvai geras, bet man jau atėjo laikas skirtis su 
tavimi ir pradėti savo gyvenimą. Aš noriu vesti Meri, ir tai reiškia, jog ją ir vesiu. — 
Brajanas nusigręžė. — Rytoj išvežu moteris. 

Išėjus Brajanui, Rodžerį ėmė krėsti drebulys. Nei viename mūšyje, nei viename 
turnyre jis nesijautė toks sumuštas ir silpnas, kaip po šio pašnekesio su broliu. Kas 
mirksnį regėjo, kaip jo brangus, karštai mylimas jaunesnysis brolis virsta kažkuo kitu. 
Suprato, kad aklam paklusnumui atėjo galas. 

Rodžeris bejėgiškai sėdėjo krėsle ir žvelgė į kokliais išklotas grindis. Brajanas 
ir Elizabet buvo viskas, ką jis turėjo. Kartu visi trys jie buvo didžiulė jėga prieš Ed- 
mundo beprotybę. Elizabet visada laikėsi nepriklausomai. Po angelo išvaizda slypėjo 
stiprus charakteris, todėl ji dažnai stojo prieš Edmundą. Bet Brajanas visada tikėjosi ir 
laukė Rodžerio apgynimo ir meilės, džiaugėsi, kad visus svarbius nutarimus už jį pri- 
1ma brolis. Beje, ir jam, Rodžeriui, patiko toks vaidmuo. 

Tačiau šiandien vakare jis pamatė, kad nuolankumo nebeliko. Iš nuolankaus, my- 
linčio jaunuolio Brajanas virto priešiškai nusiteikusiu, reikliu ir piktu vyriškiu. 

Ir visa tai dėl Montgomerių! 

Rodžeris neprisiminė, kaip pradėjo girkšnoti. Vynas pasipainiojo po ranka, ir jis 
įsipylė sau negalvodamas, ką daro. Visa, ką prisiminė, buvo šaltos Brajano akys ir 
mintis, kad Montgomeriai atėmė iš jo net brolį. 

Kuo daugiau Rodžeris gėrė, tuo labiau įsitikino, kad visų nelaimių priežastis — 
Montgomeriai. Tai, kad Elis neteko savo grožio, jam regėjosi tiesiog asmeninis įžeidi- 
mas. Galų gale jie buvo giminaičiai. Džudit ir Gavinas suniokojo Elis; blogiausia, kad 
jie išjuokė ją, — tai buvo tas pat, kaip išjuokti jį, Rodžerį. Ir pats ne kartą girdėjo 
kandžias pašaipas iš dvariškių lūpų po dvikovos su Stivenu. 

— Girdėjau, jūs turėjote nuotykį su ta mažąja dama, Makaranų klano vade. Ne- 
norėčiau jūsų įžeisti tuo, ką girdėjau, bet nejaugi jūs taip geidėte jos, jog norėjote ją 
gauti net smogdamas Stivenui į nugarą? 

Tie žodžiai nuolatos skambėjo jo galvoje. Karaliaus Henriko sūnus neseniai ve- 
dė Ispanijos princesę, todėl karalius nenorėjo, kad jo smagią nuotaiką gadintų kažkoks 
Čatvortas, todėl kalbos ir liko kalbomis. 

Rodžeris plačiai užsimojęs trenkė alaviniu puodeliu į krėslo alkūnramstį taip, 
kad nutrupėjo dalis drožinėto medžio. 

— Būkite jūs visi prakeikti! — sukriokė įsiutęs. 

Brajanas buvo pasirengęs pamiršti meilės ir bičiulystės metus dėl moters, kurią 
vos pažinojo. Rodžeris prisiminė pasityčiojamą Bronvin juoką, kai stengėsi prievarta 
ją turėti. Kekšės triukai! Kaip ir gudrybė Meri, pasakiusios Brajanui, kad nepriklauso 
bažnyčiai. Brajanas, regis, manė, kad Meri tyra ir verta vedybų, kas be ko, ji gana 
sumani, kad suviliotų dešimt metų jaunesnio amžiaus vyriškio nekaltą širdį. Ar, pade- 
dama Brajano, tikėjosi susigrąžinti laisvę, o gal rūpinosi Čatvortų gerove? Montgome- 
riai jau įprato organizuoti sėkmingas vedybas. 

Rodžeris netvirtai atsistojo ant kojų. Tai jo, kaip Brajano globėjo, priedermė 
parodyti jaunesniajam broliui, kad visos moterys meluoja. Jos visos kaip Elis ir Bron- 
vin. Nėra tarp jų švelnių ir širdingų, ir, be abejo, nė vienos, kad būtų verta Brajano. 

Svirduliuodamas išslinko iš kambario ir ėmė kopti aukštyn. Jis nebuvo tikrai apsi- 
sprendęs kur eiti, bet sustojęs prie Bronvin kambario durų, suprato, kad jį traukia kaip 
tik čia. Prieš Rodžerio akis plaukė jos paveikslas — juodais plaukais ir žydromis akimis. 
Prisiminė kiekvieną jos viliojančio kūno įlinkį. Tačiau pasitraukė nuo durų. Ne, nėra jau 
taip nusilakęs, kad dar sykį iškęstų Bronvin patryčias. Dabar neverta pas ją brautis. 

Vyriškis užkopė dar vieną laiptų maršą. Visas bėdas ant jo galvos užvertė toji bjau- 
rybė su vienuolės drabužiais, toji, kuri suviliojo jaunesnįjį brolį. Jos velniški kerai išar- 
dė Čatvortų šeimą. Brajanas šaukė, kad rytoj išvyksta iš Čatvortų „rūmų, sakytum, lyg 
Montgomeriai neturėtų gana gausios šeimos ir ryžtųsi ją padidinti Čatvortų sąskaita. 

Rodžeris pakėlė Meri kambario durų sklendę. Mėnulio šviesa sruvo pro langą. 
Prie lovos degė naktinė žvakė. 

— Kas čia? — tyliai paklausė atsisėsdama lovoje Meri. Jos balse skambėjo baimė. 


384 Džudi Devero 


Rodžeris užkliuvo už kėdės, čiupo ją ir sviedė į sieną sudaužydamas į šipulius. 

— Kas čia? — pakartojo Meri garsiau; jos balsas ėmė virpėti. 

— Čatvortas! — suriaumojo Rodžeris. — Vienas iš tavo kalintojų. — Pasilenkė 
virš lovos ir įsispitrėjo į Meri. Jos ilgi kaštoniniai plaukai buvo supinti į kasą. Akys iš 
baimės plačiai atvertos. 

— Lorde Rodžeri, aš... 

— Tu ką? — subliuvo vyriškis. — Nejaugi nemalonėsi pakviesti manęs į savo 
lovą? Argi vienas Čatvortas geresnis už kitą? Galiu tave paleisti kaip ir Brajanas. Nagi 
pažiūrėsime, ką tu čia turi, kad užkerėjai mano brolį. 

Rodžeris nutraukė antklodę, kurią Meri buvo užsitraukusi iki kaklo. Jis nustebęs 
įsmeigė akis į paprastus drobinius marškinius, kuriuos vilkėjo Meri. Dauguma moterų 
miega nuogos, o ši didžiausia kekšė vartosi su marškiniais! Kažkodėl marškiniai la- 
biausiai ir įsiutino Rodžerį. Griebė už jų apykaklės ir nuplėšė nuo Meri. Jis nematė jos 
kūno, negirdėjo, kaip ji pradėjo nežmoniškai rėkti. Rodžerio smegenyse skambėjo tik 
brolio žodžiai, jog paliks namus dėl moters. Parodys Brajanui, kokia ji prieinama, to- 
dėl neverta Čatvortų dėmesio! 

Beveik nesuvokdamas, ką daro, Rodžeris spaudė nekaltą putlų Meri kūną. Nusi- 
rengė tik tiek, kad galėtų laisvai daryti savo reikalą. Meri gulėjo stipriai suglaudusi 
kojas, todėl vyriškis turėjo panaudoti visą jėgą, kol praskėtė. Moters riksmai virto siaubo 
dejonėmis. Meri sustingo. 

Prievartaudamas ją, Rodžeris nejautė jokio malonumo. Meri buvo persigandusi 
ir įsitempusi. Turėjo stipriai stumti keletą kartų, kol įėjo į ją. Tai tęsėsi keletą sekun- 
džių. Girtumas ir emocijos greitai užbaigė aktą. Rodžeris atšlijo nuo Meri ir nuvirto 
greta jos. “Dabar Brajanas pasiliks su manimi", — galvojo užmerkdamas akis. Per 
kitas Kalėdas Brajanas, Elizabet ir jis, Rodžeris, vėl bus kartu kaip visada. 

Meri gulėjo visiškai sustingusi, kai Rodžeris ją paleido. Jautėsi baisiai nuskriausta 
ir nešvari. Pirmoji mintis sukosi apie brolius. Kaip dabar po šito įvykio, po to, kai 
Rodžeris daug kartų vadino ją kekše, ji galės žvelgti jiems į akis? Brajanas jau niekada 
nebesėdės šalia, nebekalbės su ja. 

Labai tyliai Meri išsliuogė 1š lovos. Nekreipdama dėmesio į kraują ir skausmą, 
apsivilko marškinius, užsimetė paprastą tamsiai mėlynos spalvos suknelę, kurią pasiu- 
vo vienuolės. Paskutinį sykį apžvelgė kambarį ir priėjo prie lango. 

Šaltas nakties vėjas papūtė jai į veidą; moteris giliai įkvėpė. Pakėlė akis į dan- 
gų. Žinojo, jog Dievas neatleis už tai, ką dabar darys, bet, kita vertus, ji pati sau nie- 
kad nedovanos tos gėdos. 

— Sudie, broliai, — sušnibždėjo ji tyloje, kurią drumstė tik nakties vėjas. — 
Sudie, manasis Brajanai. | 

Meri persižegnojo ir, sudėjusi rankas ant krūtinės, puolė žemyn ant akmenų. 


Čatvortų dvaro gyvuliai gerokai anksčiau, negu tai suprato žmonės, regis, paju- 
to kažką negerai vykstant. Šunys ėmė loti, arkliai pradėjo spardyti gardus. 

Brajanas susinervinęs ir kamuojamas nemigos, užsimetė apsiaustą ir išėjo iš rūmų. 

— Kas atsitiko? — paklausė pro šalį bėgančio arklininko. 

— Iš viršutinio aukšto iššoko moteris, — metė per petį vyriškis. — Visur ieškau 
lordo Rodžerio. 

Brajano širdis apmirė. Viešpatie, tegu ten bus Bronvin, kurios jis nepažinojo, — 
ėmė melsti jaunuolis. Bet, deja, puikiausiai suprato, kas ten guli. 

Jis lėtai prasibrovė pro minią tarnų, spoksančių į lavoną, ir pasuko prie sienos, 
kur buvo Meri langas. 

— Ji išžaginta, — tyliai tarė viena moteris. — Ziūrėkite, kraujas! 
— Atrodo, tarsi būtų gyvas lordas Edmundas. O aš maniau, jaunesnysis bus geresnis. 
— Nešdinkitės visi iš čia! — suriko Brajanas. Jam buvo nežmoniškai sunku — 


visi taip ramiai Žiūrėjo į jo mylimąją. — Jūs ką, negirdėjote manęs? Nešdinkitės! 

Tarnai dar iki šiol nebuvo gavę Brajano įsakymų, bet iš karto išgirdo valdingą 
balsą ir išbėgiojo, išsislapstė tamsiuose užkaboriuose; iš ten Žvilgčiojo į Brajaną ir 
mirusią Moterį, kurios anksčiau nebuvo matę. 

Brajanas atsargiai pataisė Meri drabužius, tiesiai padėjo galvą. Norėjo nunešti 
ją į rūmus ir net keletą sykių pamėgino, tačiau trūko jėgų. Atrodė, net silpnumas didi- 
no jo įniršį. Tarnai ėmė šnibždėtis, esą Rodžeris ją išžagino, bet Brajanas nepatikėjo. 
“Kas nors iš sargybinių!" — pagalvojo jaunuolis. 

Stovėdamas prie Meri lavono, Brajanas ėmė galvoti, kaip kankinti tą skriaudiką, 
— tarsi kančios grąžintų Meri. 

Pagautas transo, jaunuolis priėjo prie jos kambario. Sargybiniai mėgino neleisti 
jo, bet atsitraukė, išvydę iš kreiptą veidą. Brajanas pastūmė duris ir žengė vidun. 

Keletą akimirkų Brajanas žiūrėjo į išdrikusį mirtinai girto, knarkiančio Rodže- 
rio kūną; brolis drybsojo Meri lovoje. Brajanas pajuto galvoje tuštumą — nė vienos 
minties, tik stingulys ir skausmas. 

Absoliučiai ramiai jaunuolis apsigręžė, paėmė nuo stalo šalto vandens ąsotį ir 
išliejo Rodžeriui ant galvos. 

Vyresnysis brolis sudejavo ir pramerkė akis. 

— Brajanai, — vos šyptelėjęs tarė silpnu balsu. — Sapnavau tave. 

— Stok! — baisiai suriaumojo Brajanas. 

Rodžeris ėmė sunkiai keltis. Jis buvo gerai išmankštintas karys ir žinojo, kaip 
elgtis pavojaus valandėlę. 

— Kas atsitiko? Kas nors Elizabet? — Atitoko ir pradėjo susigaudyti, kur esąs. — 
Kur toji Montgomeri? 

Sustingusiame Brajano veide nesuvirpėjo nė vienas raumuo: 

— Ji negyva ir guli kieme ant akmenų. 

Rodžeris krūptelėjo lyg nuo smūgio: 

— Norėjau patikrinti, kas ji per moteris, ir parodyti tau... 

Ki1mus Brajano balsas nutraukė jį: 

— Kur Stiveno Montgomerio žmona? 

— Brajanai, tu turi išklausyti mane, — maldaujamai išspaudė Rodžeris. 

— Išklausyti? — įniršęs pakartojo Brajanas. — Ar girdėjai Meri riksmus? Žinau, 
ji buvo bailoka, todėl esu įsitikinęs, jog ji ilgai ir klaikiai rėkė. Mėgavaisi jos riksmais? 


— Brajanai... 
— Užsičiaupk!' Dabar mudu paskutinį kartą matomės. Aš susirasiu tą moterį, 
kurią tu paėmei į nelaisvę, ir mudu išjosime. — Jaunuolio akys susiaurėjo. — Užmušiu 


tave, jei dar bent kartą pamatysiu. 

Rodžeris pasijuto pažemintas. Jis apdujusiom akim žvelgė į išeinantį Brajaną. 
Paskui jo žvilgsnis užkliudė kraujo dėmę ant paklodės; Rodžeris pagalvojo apie negy- 
vą moterį, gulinčią kieme. Ką čia jis pridirbo? 

Surasti Bronvin Brajanui nereikėjo daug laiko. Jaunuolis žinojo, jog ji uždaryta 
kambaryje, kur Edmundas kartą laikė savo belaisvę. 

Bronvin nubudo ir pašoko iš lovos, kol Brajanas atidarė duris. 

— Kas atsitiko? — paklausė tvirto žvilgsnio jaunuolio, sustojusio priešais. 

— Aš Brajanas Čatvortas, — tarė jaunuolis, — atėjau, kad grąžinčiau jus į jūsų 
šeimą. Ar pasirengusi? 


25. 909 


386 Džudi Devero 


— Mano moša čia irgi laikoma kaip belaisvė. Niekur neisiu be jos. 

Brajanas kalbėjo ramiai, tarsi visa tai jo neliestų, bet Bronvin pajuto apgaulę. 
“Meri, — pagalvojo ji, — brangioji, puikioji Meri!" 

— Mes negalime jos čia palikti! Aš privalau ir ją grąžinsiu broliams. 

— Jums nėra ko jaudintis dėl jos, aš pats pasirūpinsiu Meri. 

Tai, kaip jaunuolis ištarė tą vardą, daug ką pasakė Bronvin. 

— Esu pasiruošusi, — pareiškė ji ir išsekė paskui Brajaną iš kambario. 

Kai juodu išėjo į šaltą nakties orą, Brajanas atsisuko į Bronvin: 

— Aš duosiu apsaugą, kuri palydės jus, kur tik panorėsite. O galbūt jūs norite 
grįžti su manimi į Montgomerių pilį? 

Bronvin nusprendė nedelsdama. Praeityje liko vienas mėnuo apmąstymų. Ji pri- 
valo sudaryti taiką su Makgregoru iki tol, kol vėl pamatys Stiveną. Privalo įrodyti, jog 
yra verta jo meilės. 

— Man būtinai reikia grįžti į Škotiją; be to, išsiversiu be jokios apsaugos. Grei- 
čiau grįšiu viena. 

Brajanas nesiginčijo. Sava nelaimė ir neapykanta užvaldė jo mintis. Greitai link- 
telėjo: 

— Gausite žirgą ir maisto, visa, ko pageidausite. — Jaunuolis nusisuko, norėda- 
mas sau eiti, bet Bronvin čiupo jį už rankos. 

— Ar pasirūpinsite Meri? 

— Prisiekiu gyvybe, — nuoširdžiai atsakė jis. — Aš atkeršysiu už jos mirtį. — 
Ir nužingsniavo. 

Bronvin paniuro pagalvojusi, kaip Meri bjaurėjosi net minties apie kerštą. Neti- 
kėtai moteris apsidairė ir suvokė esanti laisva. Ji privalo kuo greičiau keliauti, privalo 
paskubėti. Labai daug reikia nuveikti. Ir Bronvin negaišuodama patraukė į arklides. 


Devynioliktas skyrius 


Bronvin melžė karvę, priglaudusi galvą prie jos šilto šono. Ji džiaugėsi, kad 
atvyko čia, į Kersti tėvų ūkį, o ne į Leirenstoną. Kersti ir Donaldas paėmė mažąjį Rorį 
Stiveną ir grįžo į šiaurę, į namus. 

Bronvin jau sėdo į balną, kai Harbenas sugriebė jos ranką: 

— Ne, mergaite, pasilik su mumis, kol nesusitiksi su Makgregoru. Jei, žinoma, 
dar nepersigalvojai. 

Ji nukreipė žvilgsnį nuo Harbeno į Nestą ir vėl atgal: 

— Ar seniai žinote? J 

— Donaldas man pasakė po tavo išvykimo. Nors 1r pats šį bei tą nujaučiau. Mat 
kalbi ne kaip paprasta moteris. Turi daugiau... 

— Pasitikėjimo? — viltingai paklausė Bronvin. 

Harbenas susiraukė: 

— Panašiau į išdidumą. — Atidžiai pasižiūrėjo į ją. — Tu patiksi Makgregorui. — 
Vyriškio akys nuslydo suapvalėjusiu Bronvin pilvu. — Matyt, tavo draugui išėjo į nau- 
dą mano alus. 

Bronvin nusijuokė. 

Harbenas patraukė į savo namelį. 

— Tik vieno dalyko negaliu suprasti. Matau, kad esi iš Makaranų giminės, bet 
tasai tavo bičiulis visiškai nepanašus į anglą. Labiau patikėsiu ledi Makaran negu anglu. 

Juokdamiesi Bronvin ir Harbenas peržengė slenkstį. Nesta, žvelgdama į juodu, 
irgi nusišypsojo. 

Prireikė kelių dienų, kol paskyrė susitikimą su Makgregoru. Susitarė su savimi 
neimti nė vieno žmogaus ir viską laikyti paslaptyje. Susitikti numatė kitą rytmetį auš- 
tant, kai virš pelkių pakyla rūkas. 

Bronvin ėmė sparčiau melžti, priglostė išsprūdusią sruogą plaukų. Baigusi melžu, 
ji išsiblaškiusi apsidairė ir nunešė kibirą į tolimiausią tvarto kampą. Metusi akį, paste- 
bėjo, kad kieme jau ėmė temti. Tiesa, melždama paskutinius pieno lašus, Bronvin gir- 
dėjo neaiškius garsus, kurie privertė apmirti. 

Tarsi kažkur toli vamptelėjo šuo. Garsas buvo labai silpnas, bet kažkuo priminė 
Rebą; akyse pasirodė ašaros. Pernelyg aiškiai ji prisiminė, kaip Rebas gulėjo ant že- 
mės su žiojėjančia žaizda šone. 

Vėl pasigirdo amtelėjimas. Bronvin atsigręžė, vis dar laikydama rankose kibirą. 
Ten, prietemoje, vizgindamas uodegą stovėjo Rebas. Jo akys švietė. 

Bronvin vos spėjo padėti ant žemės kibirą, kai tą pačią akimirką ją užgriuvo koks 
šimtas penkiasdešimt svarų masės. Šuo nuvertė ją ant ėdžių ir vos neperlaužė per pusę. 


— Rebai! — sušnibždėjo ji, savo ruožtu griebdama gyvulį į glėbį. — Rebai! — 
Bronvin nusijuokė ir tuoj pat pravirko iš džaugsmo. — O mielas šuneli! Iš kur tu atsi- 
radai? Maniau, kad numirei! — Įsikniaubė šuniui į plaukus. 


Ūmai pasigirdo žemas veriantis švilpesys, ir Rebas įsitempė. Jau kitą akimirką 
šuo stovėjo ant žemės. 

— Kas ten, bičiuli? — Ji pakėlė akis. Priešais stovėjo Stivenas. Jo plaukai buvo 
trumpesni, tačiau vilkėjo škotiškus drabužius. Bronvin lėtai permetė vyrą akimis nuo 
kojų iki galvos. Atrodė, ji spėjo pamiršti, koks Stivenas didelis, stiprus ir gražus. Jo 
mėlynos akys įdėmiai žvelgė į Bronvin. 

— Ar sulauksiu tokio pat sutikimo kaip Rebas? — tyliai paklausė. 

Nesvarstydama Bronvin puolė prie Stiveno ir pakibo jam ant kaklo. Neprataręs 
daugiau nė žodžio, vyras ėmė godžiai ją bučiuoti: praėjo labai daug laiko nuo tos aki- 
mirkos, kai juodu buvo kartu. Paėmęs žmoną už rankų, jis žengė žingsnį atbulas ir 
nuvirto su ja ant šieno. Netgi griūdamas Stivenas nepaleido žmonos palaidinės sagų. 

— Negalima... — sušnibždėjo Bronvin jam į burną. — Harbenas... 

Stivenas įkando jai į ausies spenelį: 

— Aš jau pasakiau, kad visą likusią dieną mudu paskirsime meilei. 

— Bet tu juk negalėjai! 

— Galėjau! — paerzino žmoną Stivenas. Paskui jo veido išraiška pasikeitė. Akys 
išsiplėtė iš nuostabos. Po akimirkos jis jau traukė nuo Bronvin drabužius, neatplėšda- 
mas akių nuo suapvalėjusio pilvo. Klausiamai sužiuro į Bronvin, o žmona atsakydama 
linktelėjo. | 

Laimės riksmas išsiveržė iš Stiveno gerklės, išgąsdino viščiukus, sutūpusius ant 
gardų. 

— Kūdikis! — juokėsi jis. — Velniai rautų, Harbenas sakė teisybę apie savo alų! 

— Aš jau nešiojau vaisių iki susitikimo su Kersti, — taip sako Morag. 

Juodu gulėjo šalia. Stivenas glaudė prie savęs jos nuogą kūną. 

— Tuomet turbūt mano nuopelnas, o ne Harbeno, — ištarė slaptai didžiuodamasis. 

Bronvin prisiglaudė prie vyro ir įspraudė savo kelį tarp jo kojų. ' 

— Šiaip ar taip, vis dėlto kaltas alus, — liūdnokai atsiliepė žmona. — Neįsi- 
vaizduoju, iš kur dar galėjo rastis vaikutis... 

Stivenas šyptelėjo, paskui ūmai apvertė žmoną kniūbsčią. Nusimetęs pledą jis 
atsirėmė keliu į jos liemenį ir pasilenkęs pradėjo bučiuoti jos pakinklius. 

— Aš tave dar ne visai pamiršau, — sušnibždėjo vyras, švelniai kandžiodamas 
Bronvin ir glostydamas jos kojas. Moteris dejavo ir rangėsi po juo, bet Stivenas laikė 
stipriai ir tęsė tą saldžią kankynę. 

Stiveno glamonės virpino visą žmonos kūną. Jo burna slinko aukštyn prie nuga- 
ros. Bronvin jautė vyro raumeningas kojas ir audrinosi vis stipriau. Stivenas glamonė- 
JO jos pečius, mėgavosi minkštomis žmonos kūno formomis. 

Tą pačią akimirką, kai Bronvin suprato, jog ilgiau nebegali valdytis, Stivenas 
atvertė ją aukštielninką ir pabučiavo. Jo rankos glostė moters pilvą, palEnEva artėda- 
mos prie krūtų. Ji išsilenkė pajutusi jo lūpas. 

Stivenas vis lietė aukščiau — apie kaklą. Žmona staiga čiupo jį, ir Stivenas atsi- 
dūrė ant jos. 

— Pasiilgai, mano ponia? — sušnibždėjo jai į ausį. 

Atsakydama Bronvin skaudžiai jam įkando. Daug laiko prabėgo nuo paskutinio 
susitikimo. Stiveno lūpos, saldžiai bučiuodamos jos kelius, sukėlė drebulį. Pakako tik 
keleto frikcijų — ir juodu sukrėtė meilės konvulsijos. 

— O Stivenai, — iškvėpė Bronvin, stipriai suspaudusi glėbyje. Jai buvo be galo 
malonu pasijusti saugia ir pamiršti vienatvę. Ji net nepastebėjo, kada iš akių pabiro ašaros. 

Stivenas prisitraukė Žmoną prie savęs, į savo stiprių rankų slėptuvę. Apklojo ją 
pledu; Rebas irgi greta susirietė į kamuolį. 

Pamirštas saugumo ir ramybės jausmas privertė Bronvin dar stipriau pravirkti. 

— Tau buvo baisu? — tyliai paklausė Stivenas. — Mes buvome tokie bejėgiai, 
kad nieko negalėjome padaryti. 

Bronvin nusišluostė ašaras ir pažvelgė į vyrą. 

— O Meri? 

Jis sunkiai nuleido ranką jai ant peties. 

— Brajanas Čatvortas ją atvežė į mūsų pilį. — Stivenas akimirką nutilo: dabar 
ne laikas pasiduoti savo skausmui, sielvartui ir pykčiui dėl sesers mirties. Mieloji, 
švelnioji Meri... Savo gyvenime ji gausino tik gėrį ir nenusipelnė tokios baisios mir- 
ties. Mailsas vos neužmušė Brajano, ačiū Dievui, Gavinas su juo, Stivenu, sugebėjo 
sustabdyti. Brajano istorija skambėjo gana tikroviškai: net patekusi į nelaisvę, Meri 
gebėjo dovanoti meilę. Brajanas neslėpė skausmo ir laikė savo rankose negyvą mylė- 
tos moters kūną. — Brajanas nutarė nieko nepaisydamas surasti Reiną, — tęsė Stive- 
nas. — Girdėjome, kad jis slapstosi miškuose. Beje, kodėl mums negrįžti į Leirensto- 
ną? Temas labai menkai nutuokia, kas čia vyko! Jie rado Rebą pusgyvį, todėl Temas 
nutarė, kad tu mirei. 

— Norėjau kaip nors padėti Meri. 

— Padėti Meri? Atvykai pas Harbenus dėl Meri? 

Bronvin vėl ėmė raudoti: 

— Tu sakei teisybę. Turėjau daug laiko apie viską pagalvoti. Esu pernelyg egois- 
tiška ir neverta tavo meilės. 

— Apie ką čią kalbi, velniai rautų? — sušuko Stivenas. 

— Apie tai, ką tuomet sakei. Kai apkabinai tą moterį, — purkštelėjo kažkaip be ryšio. 

Stivenas paniuro ir stengėsi susigaudyti, ką čia šneka jo žmona. Nuo to laiko, 
kai vedė Bronvin, jis nepalietė nė vienos moters. Bet kuri sutikta moteris nublankdavo 
prieš Bronvin protą ir grožį. Nusišypsojo prisiminęs naktį Gavino pilyje. 

— Egi! — nusijuokė vyras. — Tai vietinė kekšė. Aš sėdėjau kambaryje ir nervi- 
nausi, buvau tiesiog šlykščios nuotaikos, kai ji atslinko, atsisagstė palaidinę ir atsisė- 
do man ant kelių. 

— Ir tu, kas be ko, jos nenuvarei! Linksminaisi su ja, kai aš įėjau. 

— Linksminausi? — paklausė Stivenas ir gūžtelėjo pečiais. — Esu vyriškis ir 
galiu pykti arba kvailioti, juk ne miruolis! 

Bronvin čiupo šieno kuokštą ir sviedė vyrui į veidą. Jis prispaudė prie savęs jos 
ranką. 

— Sakyk, ką prišnekėjau tą naktį? — spyrėsi Stivenas. 

— O tu neprisimeni? — Kaip jis galėjo pamiršti tai, kas jai labai svarbu? 

— Visa, ką prisimenu, tai kaip mudu šaukėme vienas ant kito, o paskui sėdau ant 
savo žirgo. Ir net neprisimenu, kur nujojau. Kažkur pakeliui išvirtau iš balno ir užmi- 
gau. Rytą susivokiau dėl savo kvailumo praradęs tave, todėl nutariau padaryti ką nors 
tokio, kad susigrąžinčiau tave. 

— Ir todėl nuvykai pas karalių Henriką? Kad susigrąžintum mane? 

— Taip, nes neturėjau kitų priežasčių, — atsakė Stivenas. — Neapkenčiu dvaro. 
Tuščias laiko leidimas! 

Bronvin įsistebeilijo į vyrą, paskui prapliupo juoktis: 

— Šneki kaip tikras škotas. 

— Karalius Henrikas irgi sakė, kad jau esu nebe anglas, kad kalbu kaip škotas. — 
Bronvin ėmė jį bučiuoti. Stivenas išsilaisvino. — Aš vis dar negavau tavo atsakymo. 
Visą laiką, kol tryniausi dvare, vis galvojau, kad gyveni pas mano brolius. Gavinas 
taip supyko, kad net atsisakė man rašyti. Tikriausiai spėjo, kad aš sužinojau, jog judu 
apleidote jo pilį tą pačią naktį, kai ir aš išjojau. Tu ir Mailsas išgąsdinote jį mirtinai, 
juk pati žinai. 

— O tu? — paklausė Bronvin. — Ką tu pagalvojai, kai sužinojai, jog grįžau į 
Škotiją? 

— Neturėjau laiko galvojimams! — šūktelėjo susierzinęs Stivenas. — Gavinas, 
Reinas, Mailsas ir Džudit ištisomis dienomis sakė man pamokslus, o kai aš griežtai 
atsikirtau, net nustojo kalbėti su manimi. 

— Ir visą tą laiką, kol gyvenau Škotijoje, tu neat siuntei man nė menkiausios 
žinelės! 

— Bet juk tu pametei mane? — Stivenas vos nešaukė. — Tai tu turėjai man 
parašyti! 

— Stivenai Montgomeri! — Bronvin net užduso iš apmaudo. — Aš nemečiau 
tavęs. Ką tik sakei, kad išvykai pas karalių Henriką. Ar galėjau aš Žinoti, kiek reikės 
sėdėti ir laukti, kol tu sugrįši? Ką turėjau pasakyti tavo šeimai, ar kad pasirinkai storą 
prostitutę? Ir dar priedo — tie tavo žodžiai! — Ji nusisuko. 

Stivenas paėmė žmoną už smakro ir atsuko į save. Juodu susidūrė Žžvilgsniais: 

— Noriu žinoti, ką tuomet prišnekėjau. Kas privertė tave išvykti? Pažįstu tave, 
ir jeigu tave būtų suerzinusi tik toji mergšė, nebūtum manęs metusi. Tikriausiai būtum 
jai paėmusi žarsteklį. 


— Ji neverta net tokios bausmės! — karštai šūktelėjo Bronvin. 

Stiveno tonas buvo kietas, bemaž šaltas: 

— Kalbėk! 

Bronvin atsakė žvilgsniu. Bemat akyse pasirodė ašaros. “Niekada gyvenime taip 
daug neverkiau“, — pagalvojo moteris pyktelėjusi. 


— Tu sakei, kad esu egoistė, pernelyg didelė savimeilė, kad galėčiau mylėti. 
Sakei, kad pasislėpiau už savo klano, nes bijau subręsti. Sakei... kad rengiesi susirasti 
moterį, kuri nebus tokia šalta ir kuri sugebės tau duoti visa, ko tik įsigeisi. — Stivenas 


net išsižiojo iš nuostabos, paskui nusikvatojo. Žmona žvilgtelėjo į jį sukrėsta. — Ne- 
matau nieko juokinga, ką čia pakartojau, — tarė lediniu tonu. 

— Ji nemato! — atsiduso Stivenas, baigęs juoktis. — Viešpatie! Tikriausiai bu- 
vau visiškai nusitašęs! Nepažįstu nieko, kas dar taip galėtų nusigerti! 

Bronvin pasistengė pasitraukti nuo vyro. 

— Prašom nesišaipyti iš manęs! Galbūt mano egoistiška prigimtis neleidžia man 
įžvelgti humoro tavo žodžiuose. 

Stivenas vėl prisitraukė ją prie savęs. Bronvin vėl atstūmė jį; akimirką vyras 
leido jai laimėti kovą, paskui, kaip ir anksčiau juokdamasis, vėl sugriebė į glėbį. 

— Bronvin, — tarė rimtai. — Paklausyk manęs. Esi pati nesavanaudiškiausia 
moteris, kokią tik pažįstu. Niekada nesutikau kitos tokios, kuri šitaip nesirūpintų savi- 
mi, o taip daug kitais. Nejaugi nesupranti, kad dėl to aš taip ir įšėlau, kai tu nusileidai 
į tą prarają. Tavo valia buvo įsakyti ten lįsti kam nors kitam, arba, pasak Duglaso, 
galėjai laikyti Aleksą lavonu. Bet taip nepadarei! Mano brangioji, mieloji ponia! Tu 
nerimavai tik dėl vieno savojo klano nario gyvybės, bet ne dėl savęs. 

— Man buvo labai baisu, — prisipažino Bronvin. 

— Žinoma! Bet tai įrodo tavo drąsą ir tavo nesavanaudišką širdį. 

— Bet kodėl... — buvo bepradedanti ji. 

— Išvadinau tave egoiste? Todėl, kad buvau įsižeidęs, kad beprotiškai myliu 
tave, o tu manęs — ne. Tiesą sakant, kartais jaučiu baisią baimę: man dingojas, jog 
neturiu net pusės tavosios narsos! 

— Na, Stivenai, tai netiesa! Tu labai narsus. Prisimeni, kai mudu pirmą sykį 
svečiavomės pas Kersti, tu susikovei su keturiais anglais, o turėjai tik lanką? Argi ne- 
reikia narsumo nusivilkti angliškus drabužius ir nešioti škotiškus? 

— Arba, taip sakant, virsti škotu? — perklausė vyras, ir jo antakiai pakilo aukš- 
tyn. Atrodė labai jau rimtas. — Kartą pasakei, kad jeigu virsčiau škotu, mylėtum tik 
mane. — Palaukė, bet Bronvin nepravėrė burnos. — Bronvin, myliu tave; 0 pats stip- 
riausias mano troškimas, kad ir tu mane mylėtum. — Palietė pirštais žmonos lūpas ir 
įspėjama: Žžvilgtelėjo į ją. — Ir jeigu dar sykį pakartosi, jog “žinoma, mudu mylime 
vienas kitą", nusuksiu tavo puikųjį sprandelį. 

— Žinoma, myliu tave! Kaip manai, kodėl man skauda pilvą ir svaigsta galva, 
kai tu šalia? Ir kodėl man dar prasčiau, kai tu toli? Vienintelė priežastis, paskatinusi 
mane išjoti su Rodžeriu Čatvortu, buvo noras tau įrodyti, jog nesu egoistė. Turėjau ką 
nors padaryti, kad priversčiau tave vėl pamilti mane. 

— Pabėgti su mano priešu — turbūt ne geriausias tavo meilės įrodymas, — tarė 
šaltai, bet paskui nusišypsojo. — Tai sakai, kad myli mane ir kad aš padariau tave ligone? 

— O Stivenai!' — Bronvin nusijuokė vildamasi, jog jis patikėjo. Juk neapkaltins 
jos, kad miegojo su Rodžeriu Čatvortu! Jau pradėjo gniaužti savo pavydą! 

Netikėtai juodu apmirė ir įsistebeilijo vienas į kitą, pajutę stiprų judesį Bronvin pilve. 

— Kas čia buvo? — paklausė Stivenas. 

— Pajutau smūgį, — atsakė ir ji nustebusi. — Manau, tai tavo kūdikis beldžiasi. 

Stivenas atvertė žmoną ir meiliai paglostė jos pilvą. 

— Ar jau žinojai esanti nėščia, kai palikai mane? 

— Aš nepalikau tavęs, — pasipriešino Bronvin. — Taip, žinojau. 

Stivenas gulėjo ramiai ir šildė savo ranka nuogą žmonos pilvą. 

— Ar esi laimingas, kad turėsime vaikutį? — sušnibždėjo ji. 

— Gal truputį nusigandęs. Džudit neteko savo pirmagimio. Labai nenorėčiau, 
kad kas nors tokio ištiktų ir tave. 

Bronvin nusišypsojo: 

— Kas gali man atsitikti, jeigu tu šalia? Juk apginsi mane? 

— Ak, apginti tave! — praplyšo Stivenas. — Niekuomet neklausai manęs, nie- 
kada nedarai taip, kaip siūlau! Tu nuodiji man gyvenimą! Vidury nakties numoji ranka 
į mano šeimos prieglobstį! Tu... 

Bronvin pridėjo ranką prie jo lūpų: 

— Bet myliu tave. Labai, labai tave myliu, man labai tavęs reikia. Man reikia tavo 
jėgos, šalto kraujo, ištikimybės ir taikingumo. Tu sulaikai mane ir mano klaną nuo karo 
su mūsų priešu. Tu. privertei mus patikėti, kad ne visi anglai šiurkštūs, godūs, melagiai... 

Norėdamas nuraminti, Stivenas švelniai pabučiavo Bronvin. 

— Gerai, nebekalbėkime apie tai, — pasakė sarkastiškai. — Aš irgi tave myliu. 
Pamilau nuo tos akimirkos, kai išvydau tave tarp klano narių. Niekada nesutikau gra- 
žios moters, išskyrus Džudit, kuri būtų kažkas daugiau negu papuošalas. Tai buvo tik- 
ras atradimas — išvysti, kaip tavo žmonės klauso tavęs, kaip gerbia. Pirmą kartą su- 
pratau, kad tu ne tik... 

Jos akys žybtelėjo: 

— Uraganas lovoje? 

Stivenas nusijuokė: 

— Žinoma. — Apkabino žmoną ir ėmė bučiuoti. 

— Stivenai, — sušnibždėjo ji, kai vyras bučiavo jai už ausies. — Rytoj susitinku 
su Makgregoru. 

— Nuostabu, — atsakė jis, bučiuodamas jau kaklą. — Tiesi0g nuostabu. — Bron- 
vin pasuko galvą ir atkišo jam lūpas. Netikėtai Stivenas stipriai atšlijo. Rebas įspėja- 
mai amtelėjo. Vyras išpūtė akis ir įsistebeilijo į žmoną. — Juokauji! 

Bronvin meiliai nusišypsojo: 

— Susitinku su Makgregoru rytoj auštant. — Pakėlė vyro galvą ir ėmė bučiuoti. 
Stivenas pasitraukė. 

— Velniai tave imtų! — prakošė pro dantis. — Vėl prasideda? Be abejo, susitik- 
site tik dviese ir atokioje vietoje? 

— Žinoma, dviese. Negaliu juk prašyti, kad lydėtų visas klanas. Manau išspręsti 
karo klausimą anksčiau negu jis prasidės. 

Akimirką Stivenas užsimerkė ir pasistengė nusiraminti. 

— Tu negali viena susitikti su tuo žmogumi. Draudžiu! 

Nepasitenkinimas bemat atsispindėjo moters veide: 

— Tu... ką? Draudi?. Kaip drįsti? Pamiršai, kad aš Makaran! Mano meilė dar 
neduoda tau teisės man nurodinėti! 

— Gal patylėsi bent valandėlę? — nutraukė ją Stivenas. — Tu visada manei, kad 
aš prieš tave. Dabar paklausyk. Kas dar žino apie tą susitikimą? 

— Tik Harbenas. Tai jis organizavo. Pabijojome pasakyti net Nestai, kad neduo- 
tume tuščių vilčių. 

— Tuščių vilčių! — pyktelėjo Stivenas. — Tai viskas, apie ką galvoji? Rūpinie- 
si tik kitais? 

— Tavo lūpose tai skamba kaip nuodėmė. 

— Kai kada. — Vyras vėl pamėgino nusiraminti. — Bronvin, nejaugi nesupran- 
ti, kad turi kai kada pagalvoti ir apie save? 

— Bet čia ir yra — apie save. Noriu taikos savo klanui. 

Stivenas pažvelgė su meile į žmoną. 

— Gerai, klausyk. Įsivaizduok, kad nueini viena. Tu ir Makgregoras sušiunikžie 
kokioje nors nuošalioje vietoje, tikriausiai rūke, ir tik vienas Žmogus žino apie tą susi- 
tikimą — Harbenas. O ką, jeigu Makgregoras nutarė vieną kartą baigti priešiškumą su 
Makaranais užmušdamas jų vadę? 

— Kaip taip galima? — apstulbo ji. — Tai taikus susitikimas. Makgregoras taip 
nepadarys. 

Stivenas iškėlė rankas į dangų farsi prašydamas pagalbos. 

— Kodėl tau nepasirinkti aukso vidurio? Prieš šešis mėnesius tu nekentei visko, 
kas siejosi su Makgregorais, o dabar rengiesi įteikti tam Žmogui savo gyvybę. 

— Bet ką galiu daugiau padaryti? Jeigu Makgregoras ir aš ką nors sutarsime, tai 
galėsime sustabdyti kraujo liejimą. Argi ne to norėjai? Argi ne tu visada sakei, jog nori 
nutraukti priešiškumą? Šis tarpusavio karas atėmė gyvybes ir tavo Siem 

Stivenas čiupo Bronvin ir priglaudė prie savęs. 

— Taip, sutinku su tavimi. Aš noriu viso to, bet kai mąstau, kiek tai gali kainuo- 
ti'.. Kaip galiu tau leisti vienai ten eiti ir susitikti su dvigubai stipresniu žmogumi?! 
Jis tik pūstelės — ir tavęs nė kvapo! Bronvin pamėgino pakelti galvą, bet Stivenas 
neleido. — Taigi neisi viena. Aš eisiu su tavimi. 

— Bet tau ten negalima! — pašėlo Žmona. — Laiške sakoma, kad turiu ateiti viena. 

— Tu jau nešioji kitą žmogų! Taigi — vienu daugiau, vienu mažiau... 

— Stivenai... — maldaujamai tarė ji. 

— Ne! — piktai žvilgtelėjo į žmoną Stivenas. — Bent kartą tu paklusi man, 
supratai? 

Bronvin pradėjo ginčytis puikiausiai žinodama, kad be jokios vilties. Tiesą sa- 
kant, ji pasijuto laiminga, kad Stivenas eis kartu. Atstatė skruostą bučiniui. Vyras tik 
palietė lūpomis jos lūpas ir pasitraukė. Nustebusi Bronvin sužiuro į jį. Stivenas linkte- 
lėjo galvą į langą. 

— Jeigu neklystu, liko valanda iki saulėtekio. Manau, laikas keliauti. 

— Nejaugi mudviem neliko net keleto minučių? — paklausė ji svajingai. 

— Esi nepakenčiama, — nusišaipė vyras. — Apsirenkime ir eikime nukariauti 
Makgregoro, kaip tu nukariavai mane. 

Bronvin nuvirto atgal ant šieno žiūrėdama, kaip skubiai rengiasi vyras. Pernelyg 
Jau greitai jai dingo iš akių jo stiprus kūnas. Ir pamanyk tik, kažkada ji laikė Stiveną 
savo priešu! 

— Tai tu, milorde, esi mano nukariautojas, — atsiduso ir nenoriai atsikėlė. 


Juodu nusiramino balnodami žirgus ir ruošdamiesi trumpai kelionei. Iš pradžių 
Stivenas manė uždaryti Bronvin tvarte ir joti vienas, tačiau Bronvin, tarsi atspėjusi jo 
mintis, atsisakė nurodyti susitikimo vietą. 

Toji vieta ir buvo tokia, kokią ją įsivaizdavo Stivenas, — nuošali, apsupta uolų, 
uždengta storu rūko sluoksniu, kelianti liūdesį ir vienatvės jausmą. 

Nušokęs nuo žirgo, Stivenas pajuto prie kaklo aštrią špagą. 

— Kas čia? — sušvokštė Makgregoras. 

— Aš atvykau apginti Bronvin, — atsakė Stivenas. — Nors ji ir vadė, bet negali 
dviese susitikti su vyriškiu. 

Makgregoras pažvelgė į Bronvin — aukštą, liekną, gražią. Ji laikė milžinišką šu- 
nį, kuris, beje, vengė pulti didįjį žmogų. Makgregoras nusijuokė ir įkišo špagą į makštis. 

— Nekaltinu tavęs, bičiuli. Nors jai turbūt reikėtų apsaugos visai dėl kitos prie- 
žasties. 

Stivenas atsigręžė, kad susitiktų su tuo vyriškiu akis į akį. 

— Apginsiu ją visada, — tarė jis reikšmingai. 

Makgregoras vėl nusijuokė: 

 — Eikite šen ir sėskitės. Aš galvojau apie taikos sudarymą ir matau tik vieną 
būdą — kaip nors suvienyti mūsų klanus. 

Jis žvilgtelėjo į Bronvin, kai ji sėdosi ant akmens. 

— Aš esu našlys. Jei būčiau anksčiau sutikęs panelę Makaran, būčiau pasipiršęs. 

Stivenas atsistojo už Žmonos nugaros ir šeimininkiškai uždėjo rankas jai ant pečių: 

— Ji ištekėjusi, ir aš kausiuosi dėl jos. 

— Na, liaukitės abu! — pareikalavo Bronvin, nusimesdama nuo pečių Stiveno 
rankas. — Judu tarsi du elniai, susikibę dėl patelės. Stivenai, jeigu nemoki padoriai 
elgtis, grįžk pas.Harbeną. — Makgregoras nusijuokė. — O tu!.. Parodysiu tau, kad 
Makaranai kai ką vertina labiau negu išvaizdą. Jeigu susitikęs su manimi, negali elgtis 
taip, kaip pridera, tai geriau atsiųsk vieną iš savo vadų. 

Dabar atėjo eilė juoktis Stivenui. Makgregoras kilstelėjo vieną antakį: 

— Po viso šito nepavydžiu, drauguži. 

— Nieko, ji turi ir privalumų, — savimi patenkintas pridūrė Stivenas. 

Bronvin nesiklausė jo: 

— Deivis, — sušnibždėjo ji. 

Stivenas įrėmė akis į žmoną, pradėdamas suprasti, ką ji turėjo galvoje. 

— Jis mėgino mus nužudyti, — tyliai tarė Stivenas, tačiau Bronvin sustabdė jį 
žvilgsniu. Suprato žmonos jausmus: kraujo balso nenutildysi. 

Stivenas atsigręžė į Makgregorą: 

— Bronvin turi vyresnįjį brolį, jam apie dvidešimt metų. Jaunuolis iš pavydo 
kraustosi iš proto. Užuot pasilikęs klane, kurio vadė yra jo jaunesnioji sesuo, jis slaps- 
tosi kažkur kalnuose. Neseniai kėsinosi į mūsų gyvybes. 

Makgregoras paniuro ir palingavo galvą: 

— Galiu suprasti jaunuolį. Pasielgčiau lygiai taip pat. 


— Suprasti jį! — sušuko Bronvin. — Aš esu jo vadė. Jis privalo vykdyti mūsų 
tėvo valią. Priimčiau jį atgal. 
— Zinoma, — Makgregoras mostelėjo ranka. — Bet tu esi moteris. — Jis ne- 


kreipė dėmesio į jos silpną protestą. 
Stivenas meiliai nusišypsojo priešininkui. 
— Aš turiu dukterį, — tęsė Makgregoras. — Jai šešiolika, ji puiki mažylė, miela ir 
grakšti, kokia tik gali būti moteris. — Žvilgtelėjo į Bronvin. — Galėtume kelti vestuves. 
— Ką dar jam pasiūlysi be savo nuobodžios duk ros? — ramiai paklausė Bronvin. 
Makgregoras suvirpėjo prieš atsakydamas: 
— Jis negali būti vadas, tačiau turi šansų juo tapti. Tai daugiau negu jis dabar 
turi, be to, galėtų tapti klano vado žentu! 


— Deivis — karštakošis vyrukas, — priminė Stivenas. — Štai kodėl Džemis 
Makaranas nepaskyrė jo vadu. 
— Tu netgi nematei jo! — papriekaištavo Bronvin. — Iš kur gali žinoti, koks jis? 


— Tyliu, — pasiduodamas atsakė Stivenas. 

— Aš susitvarkysiu su juo, — pareiškė Makgrego ras. — Nenumirsiu taip anksti 
kaip Džemis, palikęs berniuką vienišą. Jis visada bus su manimi. Išmokysiu jį gerų 
dalykų. Greičiau auklėju atšiaurų negu romų jaunuolį. Nepakenčiu vyrų ir moterų, — 


nusišypsojo-jis Bronvin, — neturinčių charakterių. 
— Galiu laiduoti už Makaranų charakterį, — nusijuokė Stivenas. 
— Kertu lažybų, kad gali, — nusijuokė ir Makgregoras. — Tasai Deivis turi 


padaryti mano dukterį laimingą, jeigu bent kiek panašus į seserį. 

Stivenas surimtėjo: 

— Ką pasakys tavo klanas, kai parvesi vieną iš Makaranų? 

— Man jie, žinoma, nieko nepasakys, tačiau daug išdės jaunajam Deiviui. Ti- 
kėsimės, jog susitvarkysiu su juo. 

Bronvin veido išraiška pasidarė rūsti: 

— Mano brolis pats gali susitvarkyti su bet Kuriuo Makgregoru. 

Makgregoras nusijuokė, paskui uždėjo ranką ant Stiveno rankos. 

— Tuomet nuspręsta. — Makgregoras atsisuko į Bronvin. — Dabar su tavimi, 
mergaite. Esu tau skolingas už “B" raidę ant savo peties. — Čiupo ją ir karštai pabu- 
čiavo į lūpas. 

Bronvin greitai žvilgtelėjo į savo vyrą, baimindamasi jo reakcijos, tačiau Stive- 
nas meiliai Žiūrėjo į juodu. 

Kai nušuoliavo Makgregoras, jie stovėjo greta. Bronvin atsigręžė į Suveną: 

— Ir ateityje noriu, kad prisimintum, jog aš esu Makaran. Tai įrodžiau tau šiąnakt. 

Stivenas lėtai nusišypsojo: 

— Norėčiau kai ką patikslinti. 

— Ką tai reikštų? 

— Argi aš tau nesakiau, kad prašiau karaliaus leisti pakeisti savo pavardę? — 
Bronvin nustebusi įsmeigė į jį akis. — Dabar mane vadina Stivenu Makaranu. Argi 
nesidžiaugi? 

Žmona apsivijo rankomis jo kaklą ir ėmė karštai bučiuoti veidą: 

— Aš myliu tave, mylium tave, myliu tave! Tu — Makaranas! Tai įrodys mano 
klanui, kad tavimi galima pasitikėti. 

Stivenas stipriai apkabino žmoną ir nusijuokė: 

— Jie tai niekada neabejojo manimi. Tiktai tu. — Prisitraukė ją arčiau. — Bron- 
vin, mudu jau nebe priešai. Pasistenkime visur būti vieningi. 

— Tu Makaranas, — sušnibždėjo ji pagarbiai. 

Stivenas paglostė jos plaukus: 

— Dabar viskas bus gerai. Aš josiu ieškoti Deivio ir... 

— Tu! — Bronvin atsitraukė nuo vyro. — Jis mano brolis! 

— Paskutinį kartą, kai jį matei, jis mėgino nužudyti tave! 

Bronvin nekreipė dėmesio į jo žodžius. 

— Tada jis buvo įniršęs. Visi mano šeimos nariai moka laukti. Jis, manau, nesu- 
pyks, kai pasidalysiu su juo savo planu. 

— Tavo? Maniau, kad tai bendras mūsų planas. 

— Galimas daiktas, bet Deivis kaip ir anksčiau klauso tik manęs. 

Stivenas norėjo kažką sakyti, bet persigalvojo ir tik pabučiavo žmoną. 

— Gal, sakau, tai aptarsime vėliau? Jaučiu, netrukus čia kai kas atsitiks. 

Bronvin pažvelgė į jį nekaltomis akimis: 

— O mano pilvas? 

Stivenas čiupo ją už plaukų ir atkragino galvą: 

— Na kaip, smagu bučiuoti Makaraną? 

— Aš esu Makaran! — sušuko ji. — Aš... 

Daugiau Bronvin nebeišspaudė nė vieno žodžio, nes Stiveno ranka nuslydo že- 
myn, prie jos kelių... 

PIRMOJI DALIS 
Pietų Anglija. 1502 sausis 


Pirmas skyrius 


Ryto saulės spinduliai apšvietė aukštas pilko akmens sienas, juosiančias nedide- 
lį Moretono miestelį. Jų šešėliai gaubė netvarkingai susigrūdusius namukus. Nuo mies- 
telio centre besistiebiančios į dangų bažnyčios ir baltos rotušės į visas puses driekėsi 
nelygios grįstos gatvelės. Padūmavusioje auštančios dienos šviesoje tingiai rąžėsi pa- 
budę šunys, prie šulinio būriavosi užsimiegojusios moterys, vyrai su kirviais ant pečių 
tylėdami laukė, kol sargybiniai atidarys sunkius ąžuolinius miestelio vartus. 

Viename nedideliame dviaukščiame namelyje Aliksandrija Bleket įsitempusi lau- 
kė, kol atsidarys vartai. Pagaliau išgirdusi jų girgždesį, ji pagriebė savo minkštus odi- 
nius batelius ir pirštų galiukais nubėgo prie laiptų, šalia kurių buvo tėvo kambarys. 
Pabudusi prieš saulės tekėjimą, ji apsivilko paprastą iš šiurkščios vilnos siūtą suknelę 
ir atsisėdo prie lango. Taip prasėdėjo kelias valandas. Šiandien ji pirmą kartą nejautė 
įprasto pasibjaurėjimo savo kūnu. Visus tuos metus ji laukė ir tikėjosi, kad užaugs ir 
nebebus tokia liesutė. Dabar, kai Aliksandrijai sukako dvidešimt, ji suprato, kad visa- 
da bus tokiais siaurais klubais ir plokščia krūtine. Užtat atsidususi pagalvojo, kad ne- 
reikės nešioti korsetų. Eidama pro tėvo kambarį, stabtelėjo, norėdama įsitikinti, jog jis 
dar miega, paskui pasikėlė suknelę ir nubėgo laiptais, aplenkdama ketvirtą pakopą, 
nes ši baisiai girgždėjo. 

Nulipusi žemyn, ji nesiryžo atidaryti langinių. Jų girgždesys galėjo pažadinti 
tėvą, o jam dabar labai reikėjo poilsio. Apėjusi stalą su popieriais, rašaline ir nebaigtu 
rašyti tėvo testamentu, pasuko prie tolimiausios sienos, ant kurios kabėjo muzikos in- 
strumentai. Apgailestavimai, kad Dievas neapdovanojo jos puikia išvaizda, iškart ding- 
davo, tik pagalvojus apie muziką. Ji jau girdėjo naują motyvą; jos galvoje jau gimė ir 
vis aiškiau skambėjo švelni, plaukianti melodija. Žinoma, tai buvo meilės melodija. 

— Niekaip negali nuspręsti, ką pasirinkti? — išgirdo ji tėvo balsą. 

Mergina iškart nuskubėjo prie jo, apkabino ir padėjo atsisėsti prie stalo. Nors 
kambaryje tvyrojo prietema, aplink tėvo akis pastebėjo mėlynus ratilus. 

— Tau reikėjo pagulėti, — pasakė ji. — Nebūtina keltis su aušra. 

Laikydamas dukters ranką, senukas pakėlė galvą ir nusišypsojo. Jis gerai žino- 
jo, ką manė Aliks apie savo miniatiūrinį elfo veidelį su žibuoklių spalvos akimis, maža 
nosyte ir nedidele, švelniai išlenkta burna, — žinoma, prisiklausė jos raudojimų — bet 
jam dukters veidas buvo mielas ir brangus. 

— Jau eik! — prakalbo jis, švelniai stumdamas ją. — Gal kas nors panorės užsi- 
sakyti naują dainą apie savo meilę, ir tu nespėsi išsirinkti instrumento. 

— Gal man šiandien geriau likti su tavimi? — sušnabždėjo ji. 

Buvo labai susirūpinusi dėl tėvo. Per pastaruosius metus jis jau turėjo tris bai- 
stus širdies priepuolius. 

— Aliks! — susiraukė jis. — Daryk tai, ką sakau. Greitai susirink savo daiktus 
ir eik! 

— Klausau, mano pone! — Ir ji apdovanojo tėvą šypsena, nuo kurios širdis visa- 
da suminkštėdavo — jos akių kampučiai pakildavo, o lūpų forma primindavo Kupido- 
no lanką. Mergina greitai nusikabino citrą. Atsisukusi pažvelgė į tėvą. 

— Tu tikrai gerai jautiesi? Gal man vis dėlto likti šiandien namie? 

Nieko neatsakęs, jis padavė jai dėžutę su rašymo priemonėmis. Joje buvo raša- 
las, plunksna ir popierius. 

— Norėčiau, kad kurtum muziką, o ne sėdėtum namie su paliegusiu seniu, — 
pagaliau atsakė jis. — Eikš čia, Aliks! 

Gerai jai pažįstamais judesiais tėvas ėmė pinti ilgą ir storą kasą. Ji turėjo sun- 
kius, tankius ir visiškai tiesius plaukus. Jų spalva visada stebino tėvą. Atrodė, kad 
gamta iškrėtė išdaigą. Vienos sruogos buvo auksinės, kitos — skaisčiai geltonos, rus- 
vos ar peliuko kailiuko spalvos. Aliks galėjo prisiekti, kad pastebėjo ir žilų plaukų. 

Tėvas supynė kasą, nukabino nuo vinies apsiaustą, užmetė jį dukrai ant pečių ir 
užrišo gobtuvo raštelius. 

— Labai nesilinksmink. Ir žiūrėk, nesušalk, — sumurmėjo jis. — Na, eik. Ti- 
kiuosi, kad, kai grįši, išgirsiu kažką gražaus. 

— Pasistengsiu, — nusijuokė mergina ir išėjo. 

Jų namelis stovėjo prie pat sienos, priešais pagridinius vartus, todėl Aliks galėjo 
matyti beveik visą miestelį, stebėti, kaip jis bunda ir ruošiasi pasitikti naują dieną. 
Miestelio sieną ir namus palei ją skyrė siaurutis takelis. Namai iš medžio, akmenų, 
plytų, kalkių stovėjo labai arti vienas kito. Tik jie labai skyrėsi savo dydžiu: mero 
namas buvo gana erdvus ir gražus, amatininkų nameliai — ankšti ir neišvaizdūs. Leng- 
vas vėjelis judino smuklių ir parduotuvėlių iškabas. 

— Labas rytas! — pasisveikino su Aliks moteris, prie savo namų lyginusi žvyrą. — 
Šiandien kursi muziką bažnyčiai? 

Persimetusi citrą per nugarą ir laikydama ją už virvutės, Aliks pamojo kaimynei. 

— Taip... ir ne. Kas pavyks! — nusijuokė ji ir nuskubėjo prie vartų. 

Tačiau iškart sustojo, vos neatsitrenkusi į vežimą. Pakako tik žvilgtelėti į vežė- 
ją, ir viskas buvo aišku: Džonas Torpas tyčia surengė jai šią pasalą. 

— Na, mažyle Aliks, nejaugi nepasakysi man nei vieno švelnaus žodelio? — 
kvailai šypsodamasis jis Žiūrėjo į merginą, kuri bandė apeiti seną arklį. 

— Aliks! — iš vežimo pasigirdo balsas. 

Ponia Burbeidž tuštino naktinius puodus į stovinčią vežime statinę. 

— Gal galėtum nors minutei užeiti pas mus? Mano jaunesnioji duktė sako, kad 
jai skauda širdį, ir aš pamaniau, kad gal kokia nors nauja daina apie meilę ją paguos. 

— Man irgi skauda širdį, — nusijuokė Džonas. — Gerai būtų pasiklausyti dai- 
nelės apie meilę. 

Jis juokdamasis pasikasė šoną: prieš dvi dienas Aliks skaudžiai įgnybo Džonui, 
kai šis.bandė ją pabučiuoti. | 

— Tau, Džonai, — nusišypsojo ji; — sukursiu dainą, kuri bus tokia pat maloni, 
kaip ir tavo statinės turinys. — Per jo kvatojimą misis Burbeidž vos išgirdo Aliks pa- 
žadą užeiti po vakarinių pamaldų. 

Aiktelėjusi Aliks puolė prie vartų. Dar kelios minutės — ir ji jau neištrūks iš 
miesto, jai taip ir nepavyks likti vienai ir ramiai kurti muziką. 

— Tu kažkodėl šiandien vėluoji, Aliks, — pastebėjo vartų sargybinis. — Nepa- 
miršai, kad žadėjai sukurti gražią melodiją mano sergančiai mažylei? — šūktelėjo jis 
pavymui. 

Greitai praėjusi pro vartus, Aliks pasuko į už miesto sienos esančius sodus. At- 
sisėdusi po savo mėgstama obelimi, ištraukė rašymo reikmenis ir pasiruošė užrašyti 
galvoje skambančią melodiją. Nugara atsišliejusi į medžio kamieną, Aliks suderino 
citrą ir ėmė groti. Gludindama melodiją, kurdama žodžius ir užrašydama garsus į natų 

sąsiuvinį, ji taip įsitraukė į darbą, kad visai nepastebėjo, kaip greitai bėga laikas. Kai 
pagaliau atsikvėpė ir ištiesė sustingusius pečius, jau buvo sukūrusi dvi naujas dainas ir 
parašiusi bažnytinės psalmės pradžią. 

Su pasimėgavimu pasirąžiusi, ji padėjo citrą, atsistojo ir, atsirėmusi į apatinę 
obels šaką, apžvelgė prieš akis plytinčią vietovę. Iškart už sodo prasidėjo arimai, o 
tolėliau matėsi aptvertos grafo avių ganyklos. 

Ne, ji negadins sau nuotaikos ir negalvos apie grafą, atėmusį žemę iš daugelio 
valstiečių! Smarkiai didindamas žemės nuomos kainą, jis nuskurdino daug šeimų, at- 
ėmė iš jų Žemę, aptvėrė ir dabar ten ganė avis, nes tai buvo pelningiau. “Galvok apie 
ką nors malonaus", — įsakė ji sau ir nusisuko į kitą pusę. Bet argi gyvenime yra kas 
nors malonesnio už muziką? 

Dar vaikystėje jai ausyse skambėdavo kažkokios melodijos. Kartais, kol šventi- 
kas per pamokslą ką nors monotoniškai būbnydavo iš sakyklos, ji berniukų chorui sukur- 
davo naują dainą. O vieną kartą, per derliaus šventę, ji taip giliai pasinėrė į tik jai vienai 
girdimas melodijas, kad nepastebėjo, kaip nuėjo toli nuo namų. Tėvas, jau seniai palai- 
dojęs savo žmoną, vos iš proto neišsikraustė, visur ieškodamas dingusios dukters. 

Kai jai buvo dešimt metų, ji ėjo prie šulinio vandens ir pamatė sėdintį ant suo- 
liuko keliaujantį trubadūrą su kažkokia mergina. Šalia gulėjo liutnia. Iki to laiko Aliks 
dar niekada rankose nebuvo laikiusi jokio muzikos instrumento, bet ji buvo mačiusi 
liutnią ir įsivaizdavo, kaip ja reikia groti. Po kelių minučių, užmiršusi viską pasaulyje, 
ji jau grojo vieną iš daugelio galvoje kirbančių melodijų. Pradėjusi groti ketvirtą, pa- 
stebėjo, kad trubadūras, pamiršęs savo merginą, jau seniai sėdi šalia jos. Tik muzikos 
kalba, netardamas nė žodžio, jis parodė, kaip teisingai pirštais liesti stygas, kaip groti 
akordus. Skausmas nuo įsirėžusių į jos mažus švelnius pirštelius plonų stygų buvo ne- 
sulyginamas su tuo džiaugsmu, kurį ji patyrė, galėdama girdėti savo muziką. 

Po trijų valandų susirūpinęs tėvas rado savo dukterį prie šulinio. Aplink ją būria- 
vosi beveik pusė miestelio gyventojų, kurie nustebę šnabždėjosi, kad tiesiog jų akyse 
vyksta stebuklai. Visa tai matęs ir girdėjęs šventikas iškart nusivedė Aliks į bažnyčią ir 
pasodino prie spineto. Kiek paspaudžiusi klavišus, Aliks užgrojo, iš pradžių netvirtai, 
klausydama, paskui vis geriau ir geriau, negarsiai giedodama bažnytinę giesmę. 

Aliks tėvas su palengvėjimu atsiduso įsitikinęs, kad jo vieninteliam vaikui ne- 
gresia jokia protinė liga. Pagaliau suprato, kodėl ji ne visada atsiliepdavo, ko nors 
klausiama ar šaukiama, — paprasčiausiai ji būdavo pilna muzikos, kuri užgoždavo vi- 
sus kitus dalykus. Po to reikšmingo įvykio pats šventikas ėmėsi mokyti Aliks. Jis pa- 
reiškė, kad jos ypatingi muzikiniai sugebėjimai — Dievo dovana. O kadangi jis esąs 
Dievo vietininkas Žemėje, tai turi pasirūpinti mergaite. Juo labiau kad jos tėvas buvo 
juristas, vadinasi, toli gražu ne šventas žmogus. Taigi juo mažiau ji bendraus su tėvu, 
geriau bus jai pačiai. 

Ketverius metus Aliks stropiai mokėsi. Šventikas įsigudrino gauti beveik visus 
tais laikais žinomus instrumentus. Aliks išmoko groti klavišiniais, pučiamaisiais, sty- 
giniais instrumentais, būgnais, varpais ir didžiuliais vargonais, kuriuos šventikas už 
miestelėnų pinigus nupirko Dievui (taip pat sau ir Aliks, kaip burbėjo keletas mieste- 
lio gyventojų). 

Kai šventikas įsitikino, kad ji moka groti visais instrumentais, jis pasikvietė vie- 
nuolį prancūzą, kuris išmokė mergaitę užrašyti melodijas, dainų, baladžių, mišių, lita- 
nijų žodžius ir apskritai viso to, ko reikėjo muzikai kurti. 

Mergaitė taip nuoširdžiai mokėsi groti ir kurti muziką, kad vos jai sukako pen- 
kiolika, aplinkiniai pastebėjo, jog ji turi balsą. Kai vienuolis, besiruošiantis grįžti į 

savo abatiją, nes Aliks jau išmoko viso to, ko jis galėjo ją išmokyti, vieną rytą įėjo į 
bažnyčią, jis buvo sukrėstas mergaitės balso galybės. Atrodė, kad nuo to balso dreba jo 
sutanos sagos. Įsitikinęs, kad tas nuostabus balsas tikrai yra Aliks, jis parkrito ant ke- 
lių ir ėmė šlovinti Viešpatį už tai, kad šis suteikė jam galimybę bendrauti su tokiu 
stebuklingu vaiku. 

Kai Aliks pamatė klūpantį vienuolį ir ištiestoje rankoje laikantį kryžių, ji iškart 
nutilo ir pribėgo prie jo, pamaniusi, kad jis serga arba labai įsižeidė dėl jos pernelyg 
garsaus dainavimo. 

Paskui prie muzikos pamokslų prisidėjo dainavimo pamokos, ir pati Aliks ėmė 
organizuoti dainavimo grupes, į kurias kviesdavo gabesnius šio atskirto nuo pasaulio 
miestelio gyventojus. 

Kažkaip labai greitai jai sukako dvidešimt metų. Visą tą laiką mergina tikėjosi 
truputėlį paūgėti ir ypač papilnėti. Tačiau jos norai neišsipildė — ji liko mažytė ir 
lieknutė. Tuo metu, kai kitos jos amžiaus merginos buvo ištekėjusios ir augino vaikus, 
Aliks kurdavo ir dainuodavo lopšines vaikučiams, kuriems tik kaldavosi dantukai. Ko- 
kią teisę ji turi būti nepatenkinta, pagalvojo Aliks. Juk visi vaikinai elgdavosi su ja 
pagarbiai, išskyrus Džoną Torpą, kuris iš tolo dvokė taip, kaip ir jo vežiojamas daik- 
tas. Kai jai buvo šešiolika, o tokio amžiaus merginos jau išteka, keturi vaikinai prašė 
jos rankos, bet šventikas pasakė, kad dėl savo nepaprastų muzikinių gebėjimų ji skirta 
Dievui ir visiškai neturi tenkinti kažkokio vyro malonumų. Taigi jis nedavė sutikimo 
santuokai. Tada Aliks net apsidžiaugė dėl to, bet juo vyresnė buvo, juo labiau jautė 
savo vienatvę. Ji mylėjo muziką, ypač tą, kurią kūrė bažnyčiai, bet kartais... kaip tada, 
prieš porą metų per mero dukters vestuves, ji pagriebė citrą, užlipo ant stalo ir padai- 
navo labai nepadorią dainelę, kurią sukūrė per keletą minučių. Žinoma, šventikas tik- 
rai būtų ją nutraukęs, jei nebūtų buvęs toks girtas. Bet tada jis tik voliojosi žolėje ir 
kvatojosi, laikydamasis už pilvo. Tai buvo nuostabus vakaras. Aliks jautėsi esanti to- 
kia pat, kaip ir visi kiti, dalele tų, kuriuos pažinojo nuo vaikystės. Ir tai buvo daug 
geriau nei būti kažkokia ypatinga, gyventi nuo visų atsiskyrusiai, jaustis lyg ta bažny- 
čioje saugoma švento Petro kaukolės dalele, kuri, žinoma, sukelia dievobaimingus jaus- 
mus, bet kurios negalima paliesti. 

Paskui, kaip visada, Aliks vėl ėmė galvoti apie muziką. Giliai kvėpuodama, ji 
uždainavo baladę apie vienišumą, apie merginos norą karštai ir stipriai mylėti. 

— O štai ir aš, dainuojanti paukštele! — staiga už nugaros išgirdo ji vyriškio 
balsą. 

Mergina buvo taip įsitraukusi į dainavimą, be to, dainavo taip garsiai, kad negir- 
dėjo, kaip prie jos prišuoliavo trys jauni raiteliai. Visi jie buvo aukšti, stiprūs, sveiki ir 
gašlūs — tokie būna tik aukštuomenės atstovai. Iš jų raudonų veidų Aliks suprato, kad 
jie visą naktį gėrė. Puikus aksomas, iš.kūrio buvo pasiūti jų drabužiai, kailiniai apva- 
dai, brangūs akmenys, puošę jų kostiumus, — visa tai jai teko matyti tik ant bažnyčios 
altoriaus. Pakėlusi galvą, ji lyg pakerėta žiūrėjo į raitelius ir nesujudėjo net tada, kai 
vienas jų, plačiapetis blondinas, pasilenkė. 

— Eikš čia, mergaite! — pasakė jis. Iš jo burnos baisiai dvokė. — Tu ką, nepa- 
Žįsti savo pono? Tai leisk prisistatyti: Pagnelis, greitai būsiu grafas Voldengemas. 

Šis vardas privertė Aliks atsipeikėti. Didelė, gobši ir išvis bjauri Voldengemų šei- 
ma atimdavo iš valstiečių viską iki paskutinio cento. Kai jie jau nieko nebeturėdavo, 
atimdavo žemę. ir vargšams žmonėms, kad nenumirtų iš bado, tekdavo prašyti išmaldos. 

Aliks jau ketino šiam bjauriam žmogui pasakyti viską, ką apie jį galvoja, bet tuo 
metu jis grubiai ją pagriebė, ir jo baisi burna apžiojo jos lūpas. Kai jo liežuvis atsidūrė 
jos burnoje, ji pajuto, kad dūsta ir sukando dantis. 

— Ragana! — iškošė Pagnelis. — Tuoj aš tau parodysiu, kas čia šeimininkas! 

Vienu judesiu jis nuplėšė nuo jos apsiaustą, jo ranka sugriebė suknelės apykak- 
lę, audinys plyšo ir pasirodė mažutis liesas petis ir viršutinė krūtinės dalis. 

— Na ką, pasilinksminsime su šia mažylė? — paklausė jis savo draugų. 

Užuomina apie jos fizinį neišsivystymą padėjo Aliks pamiršti baimę. Ją užvaldė 
įniršis. Nors priklausė pačiam žemiausiam socialiniam sluoksniui, jos talentas neleido 
prieš nieką Žemintis. Pakėlusi sijoną, Aliks iš visų jėgų spyrė Pagneliui žemiau juos- 
tos. Susirietęs jis pargriuvo nuo skausmo. Jo bendrakeleiviai, per daug girti, kad su- 
voktų, kas atsitiko, apstojo savo bičiulį, stengdamiesi suprasti jo neaiškų burbėjimą. 

Aliks puolė bėgti, kur akys mato. Porą kartų suklupusi, pametusi sijoną ir steng- 
damasi prilaikyti sudraskytą suknelę, ji bėgo ir bėgo tuščiais laukais, nė sekundei ne- 
susimąstydama, kur bėga. 

Uždususi, išsekusi Aliks pargriuvo prie avių aptvaro ir nušliaužusi pasislėpė už 
stulpo. Iš jos akių pabiro ašaros. Ji matė raitelius, kurie atkakliai ieškojo merginos. 

— Šen! — išgirdo ji tylų balsą. — Šen! 

Pakėlusi galvą, ji pamatė vidutinio amžiaus raitelį, kurio kostiumas buvo toks 
pat prašmatnus, kaip ir Pagnelio. Žvilgtelėjusi į jį, Aliks vėl puolė bėgti. 

Lengvai ją pavijęs, nepažįstamasis pristabdė arklį ir dabar šuoliavo greta. 

— Šiaip tie vaikinai nenorėjo padaryti tau nieko bloga, — pašakė jis. — Papras- 
čiausiai jie vakar per daug išgėrė ir dar neatsipeikėjo. Bet, jei nori, galėčiau tave nuo 
jų paslėpti. 

Aliks dvejojo, nesiryždama juo pasitikėti. O jeigu jis apgaus ir atiduos ją tiems 
pasileidusiems, girtiems ponams? 

— Ryžkis, mergaite, — paragino jis. — Nenorėčiau, kad tave įžeistų. 

Ji ištiesė ranką. 

Įkėlęs Aliks į balną, nepažįstamasis paragino arklį ir nušuoliavo tolumoje dunk- 
sančio miško link. 

— Karaliaus miškas, — išsigandusi sušnabždėjo mergina 1r beviltiškai įsikibo į 
balną, kad nenukristų žemėn. Nė vienas prasčiokas nedrįso įžengti į karaliaus mišką, ji 
jau buvo mačiusi, kaip pakorė keletą Žmonių už tai, kad jie ten išdrįso gaudyti triušius. 

— Abejoju, kad Henrikas kada nors prisimena šį mišką, — tarė nepažįstamasis. 

Kai tik jie atsidūrė miške, vyriškis padėjo jai nulipti nuo arklio. 

— Dabar pasislėpk ir niekur neik, kol saulė nepakils aukštai aukštai. Palauk, kol 
keliu eis kiti baudžiauninkai, ir tada grįžk namo. 

Nustebusi, kad jis pavadino ją, laisvą moterį, baudžiauninke, Aliks linktelėjo 
galvą ! ir nubėgo į miško tankmę. 

Ji 1lgai ir nekantriai laukė vidurdienio. Dabar, slėpdamasi šiame tamsiame ir 
šaltame miške, ji-turėjo daug laiko atsitokėti ir suvokti tai, kas būtų atsitikę, jei ji 
nebūtų ištrūkusi iš tų jaunų aristokratų nagų. Daugybė pokalbių su šventiku ir vienuo- 
liu padarė didelę įtaką, ir ji tikėjo, kad kilmingieji neturi teisės elgtis su kitais Žmonė- 
mis taip, kaip nori. Ji turėjo teisę būti laiminga, sėdėti po medžiu ir kurti muziką, ir 
Dievas niekam nesuteikė galios atimti iš ko nors šių teisių. 

Galvodama apie praeitį, Aliks prisiminė ir pernai vasarą patirtą įžeidimą. Tada 
šventikas susitarė dėl Aliks ir berniukų choro koncerto grafo — Pagnelio tėvo — kop- 
lyčioje. Jie ruošėsi tam koncertui keletą savaičių. Norėdama tobulai pasirodyti, Aliks 
repetavo iki išsekimo. Kai pagaliau koncertas įvyko, grafas — ištežęs, kenčiantis nuo 
podagros vyras — garsiai pareiškė, kad pageidautų, jog jo moterys turėtų daugiau mė- 
sos, o ne kaulų, ir pasakė šventikui, kad tas vėl ją atvestų, kai Aliks galės jį pradžiu- 
ginti ne tik bažnyčioje. Ir grafas išėjo, nesulaukęs koncerto pabaigos. 

Kai saulė jau buvo tiesiai virš galvos, Aliks nuslinko į miško pakraštį ir ilgai dairė- 
si, ar nėra arti kokių nors vietinių turtuolių. Lėtai ir atsargiai ji nukiūtino prie savo obels, 
kuri dabar jau nebebuvo jos obelis — per daug baisūs prisiminimai buvo su ja susiję. 

Čia Aliks patyrė baisų smūgį — po obelimi mėtėsi tai, kas liko iš sudaužytos į 
šipulius citros: ją tikriausiai sutrypė arkliai. Iš merginos akių pabiro karštos pykčio, 
neapykantos ašaros. Jos riedėjo skruostais, ir ji net nebandė jų slėpti. Kaip jie galėjo? 
Aliks suklupo ir ėmė rinkti citros likučius. Tik pririnkusi pilnas rieškučias šipulių, 
suprato, kad visa tai beviltiška, ir piktai tėškė juos į medį. 

Nusišluosčiusi ašaras, ji pasuko namo, į miestą. Įniršis, atrodo, užgeso, bet ga- 
lėjo vėl įsiliepsnoti bet kurią minutę. 


Antras skyrius 


Pilies didžiojo kambario sienos buvo papuoštos puikiais gobelenais. Tarp jų ka- 
bėjo įvairūs ginklai. Ant sunkių ir masyvių baldų matėsi kirvių ir kalavijų smūgių pėd- 
sakai. Prie plataus stalo sėdėjo trys jauni vyrai. Iš veidų matėsi, kad jų gyvenime buvo 
per mažai miego ir per daug vyno. 

— Ji puikiai tave apmovė, Pagneli, — nusijuokė vienas vyras, pildamasis į taurę 
vyno. — Ji tave sumušė ir greitai, kaip burtininkė, dingo. O ji ir yra burtininkė. Juk 
girdėjai, kaip dainavo! Balsas tikrai nežemiškas, o kai tu, sužavėtas jos dainos, pri- 
siartinai... — Jis reikšmingai patylėjo, paskui stipriai kumščiu trenkė sau į delną ir 
garsiai nusikvatojo. 

Pagnelis stipriai spyrė į draugo kėdę. Ši apvirto. 

— Paprasta mergšė, — suurzgė jis, — neverta dėl jos gaišti laiko. 

— Jos akys simpatiškos, — prašneko kitas vyras, sėdėjęs prie stalo, — ir koks 
balsas!.. Tu tikriausiai manei, kad kol ją pasmaigstysi, ji taip ims suokti, jog tau plau- 
kai ant kojų susisuks žiedais? 

Pirmasis vyras, pakilęs nuo grindų ir pakėlęs kėdę, juokdamasis tarė: 

— Labai romantiška. Na, o aš priversčiau ją padainuoti apie tai, ko norėtų, kad 
jai padaryčiau. 

— Nutilkite abu! — suurzgė Pagnelis 1r vienu mauku ištuštino savo taurę. — 
Sakau jums, kad ji — paprasčiausia mergšė, ir viskas. 

Kiti du nieko nepasakė, ir kurį laiką visi sėdėjo tylėdami. Tuo metu kambaryje 
pasirodė tarnaitė, ir Pagnelis, sugriebęs jai už rankos, paklausė: 

— Jūsų miestelyje gyvena mergina, kuri moka dainuoti. Kas ji? 

Tarnaitė bandė ištrūkti, tačiau jis stipriai ją laikė. | 

— Tai Aliks, — išsigandusi sušnabždėjo ji. 

— Nustok muistytis, nes aš sulaužysiu tau rankas! — suriko Pagnelis. — O da- 
bar sakyk, kur gyvena ta Aliks? 

Tamsią naktį Pagnelis ir jo draugai nuėjo prie miesto sienos, pasiėmę keletą plieni- 
nių kablių ir virvių. Po kelių bandymų du kabliai tvirtai užsikabino už viršutinio sienos 
krašto. Kadangi vyrai buvo nemažai išgėrę, jie sunkiai kabarojosi virvėmis, bet galų gale 
sėkmingai užlipo ant sienos, paskui, permetę virves į kitą pusę, tyliai nusileido žemyn. 

Mostelėjęs draugams, kad šie sektų paskui jį, Pagnelis atsargiai ėjo gatvele, ati- 
džiai dairydamasis į miegančių namukų iškabas. 

— Atsirado mat ragana! — piktai sumurmėjo jis. — Aš jiems įrodysiu, kad ji — 
paprasta mirtingoji. Tik pamanyk, advokačiuko dukrelė, šlykščios atmatos! 

Priėjęs prie Aliks namų, Pagnelis greitai nuslinko prie šoninės sienos. Pakako 
vieno smūgio — langinės išgriuvo, ir po minutės jis jau buvo viduje. 

Aliks tėvas nejudėdamas gulėjo savo kambaryje. Jis rankomis spaudė krūtinę, 
kurią vis labiau skaudėjo. Išgirdęs, kaip lūžta langinės, jis tyliai aiktelėjo, negalėda- 
mas patikėti savo ausimis. Jau daug metų miestelyje nebuvo jokios vagystės. 

Jis greitai uždegė žvakę ir ėmė lipti laiptais žemyn. 

— Kąjūs, piktadariai darote? — sušuko jis, pamatęs, kaip Pagnelis padeda savo 
bičiuliui lipti pro langą. 

Tai buvo paskutiniai Žodžiai jo gyvenime. Greitai prišokęs, Pagnelis viena ran- 
ka nutvėrė jam už plaukų, atlošė galvą ir, giliai įsmeigęs durklą, perpjovė nelaiminga- 
jam senukui gerklę. Net nežvilgtelėjęs į žnektelėjusį kūną, Pagnelis grįžo prie lango. 
Įtempęs vidun dar vieną draugužį, jis ėmė lipti laiptais į antrą aukštą. 

Po šiurpių dienos įvykių Aliks niekaip negalėjo užmigti. Tik užmerkusi akis, ji 
vis matydavo Pagnelį, jautė šlykštų jo burnos kvapą ir liežuvį savo burnoje. Nenorėda- 
ma jaudinti sergančio tėvo, ji nieko jam nepasakojo, tačiau šiandien pirmą kartą gyve- 
nime ji galvojo ne tik apie muziką. 

Ji buvo taip susikrimtusi, kad iš pradžių net neatkreipė dėmesio į iš apačios sklin- 
dančius garsus. Ir tik išgirdusi piktą tėvo balsą, suprato, kad kažkas atsitiko. 

“Plėšikai!" — išsigandusi pagalvojo ji ir greitai pašoko iš lovos. Kas norėjo 
juos apiplėšti? Jie buvo per daug neturtingi, kad galėtų suvilioti plėšikus. Ir staiga ji 
prisiminė Liūto juostą. Gal vagys atėjo dėl jos? Atidariusi mažą sieninę spintelę, ji 
pakėlė lentutę, ištraukė auksinę juostelę ir užsisegė ją ant talijos. 

Mergina krūptelėjo, išgirdusi prie kambario artėjančius sunkius žingsnius. Pa- 
griebusi taburetę ir sunkią geležinę žvakidę, ji pasislėpė už durų ir sulaikė kvėpavimą. 

Durys tyliai atsidarė. Kai nepažįstamasis įžengė vidun, Aliks iš visų jėgų trenkė 
žvakide jam per galvą. 

Prie jos kojų nugriuvo Pagnelis. Jis dar spėjo ją pamatyti, bet paskui neteko 
sąmonės. 

Pamačius šį žmogų, gulintį prie jos kojų, merginą apėmė siaubas. Vadinasi, tai 
nebuvo paprasta vagystė? O kur dabar tėvas? Jos svarstymus nutraukė kojų trepsėji- 
mas — kažkas greitai lipo laiptais. Beviltiškai apsidairiusi, Aliks suprato, kad gali 
išsigelbėti tik šokdama pro langą. Nebuvo kada galvoti. Pribėgusi prie lango, ji užsi- 
ropštė ant palangės ir šoko žemyn. 

Aliks atsitrenkė į Žemę, nusirito prie namo sienos ir beveik minutę gulėjo neju- 
dėdama ir nekvėpuodama. Paskui, sukaupusi jėgas, pakilo ir šlubčiodama nuslinko prie 
šoninės namo sienos. Pro išlaužtą langą pažvelgė vidun. 

Šalia gulinčio tėvo vis dar degė žvakė. Ji apšvietė didžiulį kraujo klaną. 

Sukrėsta to, ką pamatė, mergina atšoko ir patraukė toliau nuo namų. Ji nejautė 
šalčio, nors ledinis vėjas stingdė rankas ir kiaurai košė pro šiurkščią suknelę. Ji dau- 
giau negalvojo apie Pagnelį, apie tai, ką jis norėjo jai padaryti arba ką norėjo paimti iš 
jų namų, nes jis jau atėmė viską, ką ji turėjo. Jos tėvas, vienintelis, mylėjęs ją ne dėl 
muzikos, buvo negyvas. Ką dar galėjo atimti iš jos tie niekšai?! 

Mergina ilgai ėjo, nematydama ir nežinodama, kur, kol beveik be sąmonės nu- 
griuvo prie bažnyčios ir ėmė melstis už savo tėvo sielą, kad jį danguje sutiktų taip, 
kaip jis to nusipelnė. 

Sielvartas ir neviltis taip ją užvaldė, kad mergina net nepastebėjo, kas vyksta 
aplink ją. Ji nematė siautėjančios ugnies, kuri prarijo namus ir negyvą tėvo kūną, ne- 
girdėjo liepsnos ūžesio. Visada virš miestelio tvyrojusi gaisrų baimė išvijo daugelį 

gyventojų iš šiltų patalų į šaltas gatves, tačiau nė vienas jų nepastebėjo mažos Aliks 
figūrėlės, susigūžusios bažnyčios durų nišoje. 

Auštant, kai atsidarė miesto vartai, žmonės pamatė šešis apsišarvavusius rite- 
rius, pasipuošusius grafo Voldengemo herbu. Didžiulių eržilų kanopos ardė siauras gat- 
veles. Lėtai, lyg demonstruodami, kas čia valdovai, kalavijais kapodami pasitaikiusius 
jų kelyje žemučių stogų smaigus, jie jojo miestelio gatvėmis. Moterys, glausdamos 
prie krūtinių savo vaikus, su siaubu žiūrėjo į jų ramybę sudrumstusius baisius ir di- 
džiulius plieninius žmones. 

Riteriai sustojo prie dar rusenančių Bleketo namų degėsių. Vienas ją iš krepše- 
lio išsitraukė popieriaus lapą ir pritvirtino jį prie apdegusio stulpo. Nepakeldamas ant- 
veidžio, jis iš karto nužvelgė miestelėnus, stebėjusius jį siaubo kupinomis akimis. Jis 
greitai pakėlė ietį, pervėrė ja pro šalį bėgusį šunį ir trenkė jį į anglių ir pelenų krūvą. 

— Skaitykite ir atsiminkite! — suriaumojo jis taip, kad nuo jo balso, atrodo, net 
sujudėjo miesto siena. 

Daugiau nekreipdami dėmesio į miestelėnus, riteriai suragino arklius ir lyg griaus- 
tiniai nudundėjo prie vartų. Arklių kanopos ir riterių kalavijai suardė dar vieną gatve- 
lę, paskui riteriai dingo dulkių debesyje. Sutrikę miestelėnai žvelgė jiems pavymui. 

Praėjo nemažai laiko, kol žmonės pamažu atsitokėjo ir prisiminė prie stulpo pri- 
kaltą popierių. Kol šventikas tylėdamas skaitė, kas jame parašyta, miestelėnai kantriai 
laukė. Pagaliau jis baigė skaityti ir atsisuko į gyventojus. Jo veidas buvo išblyškęs. 

— Aliks, — lėtai pradėjo jis, — Aliksandrija Bleket kaltinama erezija, raganavi- 
mu ir vagyste. Grafas Voldengemas sako, kad toji mergina savo velnišku balsu bandė 
suvilioti jo sūnų. O kai jis pasipriešino, apšmeižė bažnyčią. Kadangi jis ir toliau prie- 
šinosi, ji pakerėjo jį savo velniškais kerais ir apvogė. 

Minia sulaikė kvėpavimą. Aliks — ragana? Gal jos talentas ir tikrai nepaprastas, 
bet nėra jokių abejonių, kad tai — Dievo dovana. Argi ji savo balsu nešlovino Vieš- 
paties? Na, žinoma, kai kurios jos sukurtos dainelės toli gražu ne apie bažnyčią... 

Staiga kažkas pamatė Aliks, ir visi, atsisukę į ją, tylėdami žiūrėjo, kaip ji artėja 
prie sudegusių namų. Žmonės nustebę prasiskyrė, leisdami jai praeiti. Ji ramiai, tylė- 
dama žiūrėjo į pelenų krūvą. 


— Einam, vaikeli mano! — skubiai pratarė šventikas, apkabino ją per pečius ir 
nusivedė į savo namus. Ten jis greitai ėmė krauti į maišelį sūrį ir duoną. — Aliks, tu 
privalai tuojau pat palikti miestą. 

— Mano tėvas, jis ten... — tyliai pasakė ji. 


— Taip, žinau. Mes matėme, kaip jis sudegė. Jis jau buvo miręs. Nebekalbėkime 
apie tai! Aš atlaikysiu dvidešimt penkerias mišias už jo sielą. Bet dabar mums reikia 
pagalvoti apie tave. | 

Pastebėjęs, kad ji beveik jo neklauso, stipriai ją papurtė. 

— Aliks, paklausyk manęs! Tai labai svarbu! — Kai pagaliau jos akys prašvie- 
sėjo, jis papasakojo apie kabantį skelbimą, apie jai gresiantį pavojų. — Ten dar buvo 
prierašas apie apdovanojimą. Jiems reikia tavęs gyvos arba mirusios. 

— Apdovanojimą? — sušnabždėjo ji. — Argi aš ko nors verta? 

— Tu verta labai daug Aliks. Bet kažkuo supykdei grafą. Aš nieko nesakiau apie 
apdovanojimą, bet jie greitai apie tai sužinos. Ne visi pasiryžę tave ginti. Atsiras koks 
nors godus niekadėjas, kuris mielai tave išduos, norėdamas gauti pinigų. 

— Na ir tegul! Aš nekalta, ir karalius... 

Merginą nutraukė garsus šventiko juokas. Jis padavė jai sunkų ir didelį apsiaustą. 

— Tave vis tiek pripažins kalta, ir pats geriausias dalykas, kurio galėtum tikė- 

tis, — kartuvės. Išeik nedelsdama ir lauk manęs netoli karaliaus miško. Vakare aš ten 
ateisiu. Manau, kad jau būsiu ką nors sugalvojęs. O dabar eik, Aliks, ir kuo greičiau. 
Pasistenk kuo mažiau susidurti su žmonėmis. Aš ateisiu vakare ir atnešiu tau i1nstru- 
mentą ir maisto. Gal mums pavyks ką nors gudraus sugalvoti. 

Aliks nespėjo jam nieko atsakyti. Ji atsidūrė gatvėje. Ant pečių jai kabėjo mai- 
šelis su maistu, rankomis ji prilaikė ilgus apsiausto skvernus, kad šie nesivilktų Žeme. 
Nesislėpdama ji nuskubėjo prie vartų, nes visi miestelėnai vis dar būriavosi prie jos 
sudegusių namų, ir niekas nematė, kaip ji išėjo iš miesto. 

Įėjusi į mišką, mergina iškart atsisėdo. Ji buvo mirtinai pavargusi, iškankinta siel- 
varto ir niekaip nenorėjo patikėti tuo, kas atsitiko. Ji vis galvojo apie tėvą, apie tai, kaip 
jie kartu gyveno, kaip jis ja rūpinosi. Aliks meldėsi visą naktį, o paskui pagaliau karčiai 
pravirko. Susisukusi į kamuoliuką ir užsidengusi galvą apsiaustu, ji vis verkė ir verkė. 
Paskui kiek nurimo ir užsnūdo kūkčiodama, susisupusi į didžiulį vyrišką apsiaustą. 

Saulė jau leidosi, kai Aliks pabudo. Kūną maudė, vis labiau skaudėjo kairę koją, 
kurią Aliks susižeidė, šokdama pro langą. Ji tyliai atsiklojo veidą ir iškart pamatė šalia ant 
nuvirtusio kamieno sėdintį vyrą. Išgąstingai šūktelėjusi, ji apsidairė, kur geriau bėgti. 

— Nebijok manęs, — švelniai pratarė vyras, ir Aliks iškart pažino šį balsą. Tai 
buvo Pagnelio tarnas, padėjęs jai pabėgti nuo bjaurios kompanijos.: 

— Norite gauti apdovanojimą? — pašaipiai paklausė ji. — O jeigu aš visiems 
papasakosiu, kaip jūs man vakar padėjote? Nemanau, kad tai patiktų jūsų šeimininkui. 

Jos nuostabai, vyriškis nusišypsojo. 

— Nebijok manęs, — pakartojo jis. — Kol tu miegojai, aš ilgai kalbėjausi su 
jūsų šventiku. Ir mes sugalvojome šiokį tokį planą. Jei nori, papasakosiu tau. Manau, 
kad mes galėsime taip tave paslėpti, kad niekas nesuras. 

Aliks linktelėjo ir pažvelgė į jį. Ji klausėsi pasakojimo, ir jos akys vis plėtėsi iš 
nuostabos bei baimės. 

Tarnas turėjo brolį, kuris kažkada tarnavo karaliaus kariuomenėje. Nepaisant to, 
kad jis garbingai kovėsi visuose mūšiuose, sulaukęs senyvo amžiaus buvo atleistas ir 
liko be jokių pragyvenimo šaltinių. Dvejus metus jis valkatavo ir badavo, kol nesusiti- 
ko atstumtų, nevykėlių, bedarbių Žmonių būrio, apsistojusio dideliame miške į šiaurę 
nuo Moretono. 

Iš pradžių Aliks klausėsi tylėdama. 

— Jūs norite, kad prisidėčiau prie tos bandos? — pagaliau nustebusi paklausė ji. — 
Kaip... nusikaltėlė? 

Tarnas ją suprato. Pasakodamas apie Aliks, šventikas negailėjo pagyrimų. 

— Ir taip, ir ne, — atsakė jis. — Tokia jauna mergina negali jaustis saugi tarp tokių 
žmonių. Tiesa, dabar jie ten turi vadovą, kuriam pavyko įvesti šiokią tokią tvarką ir įtikinti 
žmones laikytis krikščioniškosios moralės principų. Ir vis dėlto tokia mažytė kaip tu ilgai 
ten neištvers. — Aliks lengviau atsiduso ir šyptelėjo. — Be to, — tęsė jis, — bet kuris jų 
nė kiek neabejodamas išduos tave už apdovanojimą. 

— Aš galiu dainuoti. Gal kas nors mane pasamdys... 

Jis numojo ranka. 

— Tik dvarininkai, taip, gal dar koks nors turtingas pirklys gali nusisamdyti 
muzikantų ir dainininkų, tačiau ir šiuo atveju vieniša, beginklė mergina.. 

Aliks visai nuliūdo. Nejaugi pasaulyje nėra tokios vietos, kur ji Balėtusjaiisiis saugi? 

Pamatęs, kad jis suprato, kaip jai bus sunku pasislėpti, nepažįstamasis išdėstė 
savo planą: 

— Jei peėrsirengtumėte berniuku, galėtumėte pasislėpti su tais plėšikais. Nusi- 

kirpusi kasą, apsirengusi vyriškais drabužiais ir kiek suveržusi krūtinę, būtum tikrai 
panaši į berniuką. Šventikas sakė, kad panorėjusi gali pakeisti savo balso tembrą, o dėl 
išvaizdos tikrai nekiltų jokių problemų. 

Aliks sumirksėjo, nežinodama, verkti ar juoktis. Žinoma, ji nėra gražuolė, turin- 
ti putnias lūpas ir mėlynas akis, bet ji tikrai nemanė, kad... 


— Gerai, einam! — nusišypsojo jis. — Ir nėra ko į mane taip žiūrėti. Ilgainiui tu 
tikrai suapvalėsi, papilnėsi ir būsi panaši į tikrą ledi. 
— Aš ne mažytė, — pasakė ji prisimerkusi. — Man jau dvidešimt 2 


Tarnas iš nuostabos švilptelėjo. 

— Tada dėkok Dievui už tai, kad taip atrodai, — pareiškė jis. — O dabar einam, 
nes jau pradeda temti. Turiu čia šiokių tokių vyriškų drabužių. Kai tik persirengsi, 
iškart keliausime. Norėčiau grįžti anksčiau nei manęs pasiges. Grafas nori žinoti, ką 
veikia jo tarnai. 

Mintis, kad dėl jos kaltės jis gali pakliūti į pavojų, paveikė Aliks, ir ji greitai 
pagriebusi drabužius puolė už krūmo persirengti. Suknelę ji nusivilko per kelias se- 
kundes, bet nieko neišmanė apie berniukų drabužius, todėl truputėlį užtruko. Užsimo- 
vusi kojines, rūpestingai pririšo jas prie diržo. Plona drobės juosta suveržė krūtinę ir 
vos nešūktelėjo iš nusivylimo — kiek nedaug reikėjo pastangų, kad krūtinė pasidarytų 
visiškai plokščia. Paskui ji apsivilko plonus minkštus marškinius, ant jų — vilnonį 
megztinį plačiomis rankovėmis ir ilgą apsiaustą. Jo kraštai buvo išsiuvinėti auksu. Nie- 
kada gyvenime jai neteko vilkėti tokių prašmatnių drabužių, ir dabar ji pajuto, kaip 
pradeda gyti tos kūno vietos, kurias nutrynė šiurkščios jos suknelės audinys. O kaip 
lengva judėti su tais drabužiais! Ir Aliks aukštai pakėlė vieną koją, paskui kitą. 

Apsirengusi ji apsiavė aukštus, iki kelių batus ir rūpestingai juos susivarstė. Pas- 
kui pasiėmė savo auksinę juostą ir užsisegė ją ant liemens. Pagaliau pasirodė kantriai 
jos laukusiam tarnui. 

— Neblogai! — pasakė jis, iš visų pusių ją apžiūrėjęs. Jis susiraukė, žvilgtelėjęs 
į kojas — jos buvo per dailios "berniukui". — O dabar pakeisiu tavo šukuoseną. — Ir 
išsitraukė žirkles. 

Aliks išsigandusi atšoko ir griebėsi už plaukų. Jų dar niekada niekas nekirpo. 

— Na, eikš gi! — tarno balsas buvo nekantrus ir susirūpinęs. — Jau temsta. 
Mergaite, juk tai — tik plaukai. Jie vėl užaugs. Geriau netekti jų dabar, negu prarasti 
juos su visa galva laužo ugnyje, kurį užkurs, norėdami sudeginti raganą. 

Pasiryžusi Aliks atsuko jam nugarą, patikėdama savo plaukus. Kai jie nukrito 
ant žemės, Aliks nustebo. Kokie jie vis dėlto buvo sunkūs! 

— Žiūrėk, kaip jie raitosi, — pastebėjo tarnas, stengdamasis nors kiek pralinks- 
minti merginą. Kiek pataisęs jos šukuoseną, jis pasigėrėjo savo darbu ir patenkintas 
linktelėjo, žiūrėdamas į garbanėles aplink jos veidelį. Jis pagalvojo, kad trumpi plau- 
kai ir berniuko drabužiai jai tiko labiau negu ta baisi suknelė, kurią ji anksčiau vilkėjo. 
Bet nieko jai nepasakė. 

— Nesuprantu, — pratarė Aliks, klausiamai į jį žiūrėdama, — juk jūs tarnaujate 
žmogui, kuris užmušė mano tėvą. Tai kodėl man padedate? 

— Su tuo vaikinu, — pradėjo jis, ir Aliks suprato, kad jis kalba apie Pagnelį, — 
terliojuosi nuo to laiko, kai jis buvo dar visai mažas. Jis visada gaudavo viską, ką 
norėjo, o tėvas išmokė jį 1mti tai, ko jam nereikėjo imti. Kartais, kai jis padarydavo ką 
nors bloga, aš stengdavausi kaip nors pataisyti, užglaistyti jo darbelius. Tu pasiruošu- 
si? — paklausė jis, aiškiai nenorėdamas daugiau apie tai šnekėti. 

Aliks užsiropštė ant ramaus, -paklusnaus arklio, ir jie leidosi į kelionę. Visą ke- 

lią tarnas ją mokė, kaip elgtis, kad neišsiduotų. Eiti, vaikščioti, pavyzdžiui, ji turinti 
taip, kaip vyrai, — dideliais žingsniais, atlošusi pečius. Ji neturi verkti ar kikenti kaip 
kvaila mergaitė. Ji privalo keiktis, spjaudytis. Ji neturi bijoti darbo, jai teks kilnoti ir 
tampyti visokius sunkumus, ir negalima raukti nosies, pamačius nešvarą ir voratin- 
klius. Jis vis kalbėjo ir kalbėjo, ir Aliks vos neužsnūdo. Tada jai būtų tekę išklausyti 
paskaitą apie mergaičių lepumą. 

Kai pagaliau jie pasiekė mišką, kuriame slėpėsi gauja, jis padavė jai durklą, pa- 
liepė jį visada turėti su savimi ir pasakė, kad būtinai išmoktų juo naudotis. 

Kai tik jie atsidūrė tamsiame, niūriame miške, jis nutilo, ir Aliks pajuto, kaip 
įsitempė jos kūnas. 

Jie išgirdo tylų nakties paukščio riksmą, ir tarnas atsakė tokiu pat riksmu. Kai 
tas garsas pasikartojo, tarnas nušoko nuo arklio ir padėjo Aliks nulipti žemėn. 

— Mes čia palauksim iki ryto, — sušnabždėjo jis. — Iš pradžių jie panorės suži- 
noti, kas mes tokie, o paskui jau įsileis į savo stovyklą. Eikš čia, berniuk! — pašaukė 
jis garsiai. — Ruoškimės nakvynei! 

Tą naktį Aliks negalėjo užmigti. Gulėdama ji vis galvojo ir galvojo apie tai, kas 
jai atsitiko. Dėl bjauraus niekšo užgaidos ji viena atsidūrė čia, šitame šaltame ir baisia- 
me miške, o jos tėvas negyvas. Pamažu baimę ir liūdesį išstūmė pyktis. Dabar ji kaip 
nors pakentės, bet kada nors būtinai atkeršys Pagneliui ir visiems tokiems kaip jis. 

Saulei patekėjus jie vėl buvo ant arklių. Miškas vis tankėjo ir tankėjo... 


Trečias skyrius 


Jie ilgai brovėsi pro medžių tankumyną ir krūmynus, visai nepaisydami kelio. 
Staiga Aliks išgirdo tylius vyrų balsus. 

— Girdžiu, kaip kalbasi žmonės, — sušnabždėjo ji. 

Tarnas nepatikliai pažvelgė į ją, nes pats nieko negirdėjo, išskyrus vėjo švilpimą 
medžių šakose. Praėjo nemažai laiko, kol ir jis išgirdo žmonių balsus. 

Netikėtai miškas prasiskyrė, ir jie pamatė nedidelę gyvenvietę. Žilagalvis vyras 
su giliu randu ant skruosto ir kaklo sugriebė arklio pavadį. 

— Kaip sekėsi kelionėje, broleli? Jokių nuotykių? — paklausė vyras su randu. 
Brolis linktelėjo jam, ir vyras pažvelgė į Aliks. — Čia tas vaikinukas? 

Aliks sulaikė kvėpavimą bijodama, kad jis pastebės, jog ji — mergina, tačiau 
vyras abejingai nusisuko. 

— Reinas laukia jūsų, — pranešė jis broliui. — Palik vaikinuką pas jį, o aš pasi- 
imsiu arklį ir palydėsiu tave. Tada papasakosi man visas naujienas. 

Linktelėjęs tarnas nuėjo ten, kur parodė brolis. 

— Jam nekilo jokių abejonių. kad aš — berniukas, — sušnabždėjo Aliks vienu 
metu jausdamasi ir patenkinta, ir įžeista. — O kas yra tas Reinas? 

— Jis — šios margaspalvės publikos vadas. Jis pats čia gyvena tik kelias savai- 
tes, bet jam pavyko įvesti šiokią tokią tvarką. Jei nori čia pasilikti, turėsi besąlygiškai 
jam paklusti, nes jis gali nurauti tau ausis. 

— Valkatų karalius... — pratarė Aliks susimąsčiusi. — Tikriausiai jis labai žiau-- 
rus. O jis ne... žmogžudys? — išsigandusi iškvėpė ji. 

Nusijuokęs tarnas atsisuko į ją, tačiau, pastebėjęs jos žvilgsnį, pasuko galvą ten, 
kur žiūrėjo Aliks. 

Ant žemo suoliuko sėdėjo iki pusės nuogas vyras ir galando kalaviją. Jis tikrai 

atrodė panašus į žmogų, galintį vadovauti bet kokiai Žmonių grupei ir pripratusį, kad 
jam paklustų. Tai buvo aukštas, labai stambus vyras raumeninga krūtine ir galingomis 
kojomis. Buvo keista tokią šaltą ir niūrią sausio dieną matyti žmogų be megztinio, 
tačiau: net iš tolo Aliks pastebėjo, kad jo oda blizga nuo prakaito. 

Jis turėjo gražų profilį: taisyklinga nosis, juodi lyg smala plaukai, rimtos, gilios 
akys, tankūs juodi antakiai, graži burna. 

Staiga Aliks pajuto, kad jos širdis tuoj tuoj sustos. Ji dar niekada nebuvo sutiku- 
si vyro, nuo kurio sklistų tokia galia. Tas pojūtis buvo toks tikras, kaip ir prakaito 
lašeliai, žėrintys ant jo kūno. Žmonės jai dažnai sakydavo, kad jos balse skamba kaž- 
kokia nesuvokiama galia. Įdomu, pagalvojo ji, ar ta galia nors truputėlį panaši į šio 
nuostabaus, didžiulio žmogaus galią? 

— Užsičiaupk, mergaite, — nusišypsojo tarnas, — o tai lengvai išsiduosi. Jo 
šviesybei vargu ar patiks vaikinas, besigėrintis jo raumenimis. 

— Šviesybei? — paklausė Aliks, pamažu atsitokėdama. — Šviesybei? — pakar- 
tojo ji. 

Nuo jo sklido ne tik galia, bet ir valdžia bei tvirtas įsitikinimas, kad jam priklauso 
visas pasaulis. Iš kartos į kartą tokie žmonės kaip Pagnelis gimdė į save panašius. Taip ir 
atsirado tokie tipai kaip šis, dabar sėdintis prieš ją, — išdidūs, pasipūtę, įsitikinę, kad 
visi kiti privalo jiems tarnauti, kaišiojantys savo nagus visur, nesigailintys net sergančio 
senuko advokato, nežinia kuo jiems neįtikusio. Ir pati Aliks šiame šaltame miške atsidū- 
rė tik dėl tokių Žmonių kaltės. Jie atėmė iš jos viską, net jos mylimą muziką. 

Vyras atsisuka ir pažvelgė į juos savo mėlynomis rimtomis akimis. “Sėdi lyg 
karaliaus soste", — pagalvojo Aliks. Ir iš tikrųjų suolelis atrodė lyg sostas, kuriame jis 
laukė, kol prisiartins pavaldiniai. Tai va kodėl jai reikėjo persirengti berniuku! Dabar 
viskas aišku — prieš ją Žmogus, manantis, kad visi turi jam lankstytis, šliaužioti prieš 
jį ant kelių. Jis vadovavo visai šiai valkatų ir žmogžudžių gaujai. O kaip jam pavyko 
tapti jų valdovu? Be abejonės, paprasčiausiai visi tie Žmonės tiki, kad didikai yra aukš- 
čiau už juos, ir šis Žmogus tik savo kilmės dėka gali juos valdyti. Kaip ir visi plėšikai, 
nepasižymintys dideliu protu, jie šventai juo tikėjo ir vykdė visus įsakymus. 

— Tai Reinas Montgomeris, — pasakė tarnas, nepastebėjęs, kaip apsiblausė Aliks 
akys. — Karalius paskelbė, kad jis — išdavikas. 

— Neabejoju, kad jis nusipelnė tokio titulo, — prunkštelėjo mergina, stebėdama 
Reiną. 

Tarnas nustebęs pažvelgė į ją. 

— Kažkada jis buvo karaliaus Henriko favoritas ir vadovavo riterių būriui, vy- 
kusiam į Velsą, kuris tada priklausė karaliui, bet sužinojo, kad jo seserį pagrobė lordas 
Rodžeris Čatvortas, ir.. 


— ... JIE Me kė — užbaigė ji. — Ir, kaip visada, daugelis nekaltų žmonių 
žuvo dėl iš, kad kažkokie aristokratai galėtų patenkinti savo kraujo troškimą. 

— Ne, nebuvo jokios kovos, — paprieštaravo tarnas, nusistebėjęs. kad ji tokia 
pikta. — Lordas Rodžeris pagrasino nužudysiąs lordo Reino seserį, ir šis atsitraukė. 


Tačiau karalius Henrikas pareiškė, kad lordas Reinas — išdavikas, nes naudojo kara- 
liškąją kariuomenę savo tikslams. 

— Lordai, ponai! — šyptelėjo Aliks. — Yra tik vienas ponas, ir karalius Henrikas 
teisingai pasielgė, paskelbdamas šį žmogų išdaviku. Vadinasi, jis dabar slepiasi šiame 
miške, o visi šie banditai yra jo pavaldiniai? Sakykite, ar jis ir baudžia juos taip, kaip 
užsimano, ar jam visiškai pakanka, kad jie atneša jam vakarienę sidabriniuose induose? 

Tarnas nusijuokė, pagaliau supratęs jos pykčio priežastį. Pagnelis ir jo tėvas, be 

abejonės, buvo vieninteliai didikai, kuriuos ji sutiko savo gyvenime. Iš jų elgesio su 
kitais Žmonėmis ji susidarė nuomonę apie visus didikus, todėl aišku, kodėl ji dabar 
taip niekina lordą Reiną. 

— Nulipk. Pasėdėk, pailsėk, — pasakė Reinas, paėmęs arklį už pavadžio ir pa- 
žvelgęs į pavargus; raitelį. 

Jis gali dainuoti! Ši mintis iškart šmėstelėjo merginos galvoje, tik išgirdus jo 
balsą. Bet kuris vyras, turintis tokį žemą balso tembrą, privalo mokėti dainuoti. Šiuos 
malonius svarstymus nutraukė Reino balsas: 

— Nulipk, berniuk, noriu pažiūrėti, kaip atrodai. Labai jau tu liesas. Ar galėsi 
visą dieną dirbti? 

Aliks dar niekada neteko jodinėti vyriškame balne, ir dabar jos kojos buvo lyg 
medinės ir labai skaudėjo nutrintą odą. Kai ji nušoko ant žemės, išdavikės kojos atsi- 
sakė jai paklusti, ir Aliks susverdėjo. 

Reinas pagriebė ją už rankos, ir, dideliam Aliks nusivylimui, jos kūnas instink- 
tyviai prigludo prie šio Žmogaus, įkūnijusio visa tai, ko ji taip nekentė. 

— Patrauk savo letenas! — suriko ji. 

Reinas nustebęs pažvelgė į merginą. Ji nusisuko ir norėjo įsitverti balno, kad išsi- 
laikytų ant kojų, bet kvailas arklys išsigandęs atšoko, ir Aliks vėl neteko pusiausvyros. 

— Na, o dabar, — pasakė Reinas, šelmiškai žvilgtelėjęs į ją, — gal mums papa- 
sakosi ką nors apie save? 

— Štai čia — viskas, ką tau reikia apie mane žinoti, aristokrate'! — pro dantis 
iškošė ji ir išsitraukė durklą. Neapykanta ją tiesiog dusino. Visa savo išvaizda jis lyg 
sakė, kad ji — menkysta, o jis pats — Dievo dovana žemėje. 

Nustebęs dėl berniuko priešiškumo, Reinas ne iš karto atkreipė dėmesį į aštrų 
durklą, nutaikytą tiesiai jam į širdį, ir nesuspėjo išsisukti. Aliks nepataikė ir tik sužei- 
dė jam petį. 

Sutrikusi Aliks stovėjo nejudėdama ir su siaubu žiūrėjo į lėtai tekantį kraują. 
Dar niekada gyvenime ji niekam nesuteikė skausmo. 

Tačiau jai neteko ilgai svarstyti savo poelgio, nes, net nespėjus atsiprašyti, ne- 
spėjus ir viena akimi mirktelėti, Reinas Montgomeris viena ranka sugriebė jai už kel- 
nių, kita — už apykaklės ir trenkė ją taip stipriai, kad veidu ji “suarė" beveik pusę 
akro žemės. O kadangi ji nespėjo užsičiaupti, burna buvo pilna lapų, purvo ir dar viso- 
kios šlykštynės, kurios buvo pilna šioje miško laukymėje. 

— Och tu, velniūkšti! — išgirdo ji Reino balsą. 

Aliks atsisėdo ir abiem rankom beviltiškai ėmė krapštyti iš burnos visą tą šlykš- 
tynę. Krūptelėjusi nuo vis stiprėjančio kojos skausmo, ji pagaliau pakėlė akis ir pa- 
žvelgė ten, kur ką tik stovėjo. Aliks labai nustebo pamačiusi, kaip toli ją nubloškė. 
Merginą vėl apėmė baisus įniršis: Reinas Montgomeris, tas bjaurus aristokratas, stovė- 
jo, apsuptas bjaurių vyrų ir moterų, kurie kvatojo, rodydami savo juodus sugedusius 
dantis ir aiškiai buvo patenkinti tuo, kad ji kenčia. Pats Reinas juokėsi garsiausiai. 

— Einam! — išgirdo ji vyro balsą. Tarnas, atvedęs ją į stovyklą, padėjo atsisto- 
ti. — Ir geriau patylėk. nes jis gali tave iš čia išvaryti. 

Aliks norėjo paprieštarauti, bet buvo priversta atsisakyti šios minties, nes DUK 
noje esantis šlamštas neleido jai kalbėti. 

Tarnas tuo pasinaudojo ir kreipėsi į Reiną. Stipriai spausdamas Aliks ranką, kad 
ji pakentėtų ir patylėtų, jis pabandė perrėkti nesulaikomą kvatojimą ir triukšmą: 

— Atleiskite šiam vaikinui, mano pone. Vakar vienas didikas nužudė jo tėvą ir 
sudegino namus. Todėl jis taip ir nekenčia visų didikų. 

Reinas iškart surimtėjo ir užjaučiamai pažvelgė į Aliks. Ji susigūžė ir nusisuko 
— jai nereikėjo užuojautos. 

— Kas tai padarė? — paklausė Reinas. 

— Grafo Voldengemo sūnus. 

Reinas su pasibjaurėjimu nusispjovė. Jo veidą iškreipė panieka, lūpos buvo su- 
spaustos. 

— Pagnelis, — bjaurėdamasis pratarė jis. — Tas žmogus nevertas būti vyru ir 
didiku. Einam su manimi, vaikine, ir aš tau įrodysiu, kad ne visi mes iš to pačio molio 
drėbti. Man reikia ginklanešio, ir manau, kad tiksi tokiam darbui. 

Priėjęs prie Aliks, jis draugiškai apkabino ją per pečius. 

— Neliesk manęs! — iškošė ji 1r atšoko nuo Reino. — Man neriekia nei gailes- 
čio, nei lengvo darbelio. Ir jei manai, kad padavinėsiu tau saldžius pyragaičius... Aš 
vyras ir galiu apsiginti. Pats užsidirbsiu pragyvenimui. 

— Sakai, “saldžius pyragaičius"“? — paklausė Reinas, ir kairiame jo skruoste 
atsirado gili duobutė. — Manau, — nužvelgęs ją, pridūrė, — tu net ir neįsivaizduoji, 
kas tai yra darbas. Tavo rankos ir kojos panašios į mergaitės. 

— Kaip tu drįsti mane įžeidinėti! — sušuko ji išsigandusi, kad viskas tuojau 
paaiškės. Jos ranka siekė peilio, bet dėklas buvo tuščias. 

— Štai dar viena tavo klaida. — nusišypsojęs pasakė Reinas. — Tu pametei jį. — 
Demonstratyviai lėtai jis ištraukė jos mažutį durklą iš už savo kojinių juostos — glau- 
džiai aptempusių jo kūną kojinių su trikampe skiaute, parišta toje vietoje, kur buvo 
paslėptas jo vyriškumas. — Aš išmokysiu tave nemėtyti savo ginklų. — Jis pirštu brūkš- 
telėjo per durklo ašmenis. — Neblogai būtų jį pagaląsti. 

— Jis ir taip buvo gana aštrus, neblogai pradūrė tavo storą odą, — paprieštaravo 
Aliks ir nusijuokė patenkinta, kad pavyko nors truputėlį atsiteisti. 

Atrodo, kad tik dabar Reinas prisiminė savo sužeistą petį. Žvilgtelėjęs į jį, pareiškė: 

— Einam su manim, ginklanešy. Tau teks pasirūpinti mano žaizda, — ir nusisu- 
kęs nuėjo. Reinas buvo įsitikinęs, kad Aliks seks paskui. 

O ji iškart nusprendė, kad nenori likti šioje stovykloje ir kęsti Reino kaprizų. Ir 
nenori, kad ją suptų visi tie purvini žmonės godžiais Žžvilgsniais, žvelgę į ją taip, lyg ji 
vaidintų pjesėje, turinčioje juos pralinksminti. 

Ji atsisuko į tarną, atvedusį ją į stovyklą. 

— Aš nenoriu čia likti. Pabandysiu pasiieškoti laimės kur nors kitur, — pasakė 
Ji, eidama prie arklio. 

— Tu dar neišmokai paklusti įsakymams, — išgirdo ji balsą, ir po akimirkos 
didelė Reino ranka suspaudė jos kaklą. — Nenoriu dėl kvailos tavo baimės prarasti 
gero ginklanešio! 

— Palik mane ramybėje! — sb auėjo Aliks, kai jis pastūmė ją, rodydamas, 
kur eiti. — Aš nenoriu čia likti! Ir neliksiu! 

— Manau, kad es1 man skolingas už tai, jog praliejai mano kraują. — Ir jis stum- 
telėjo ją prie didžiulės palapinės. 

Aliks atsirėmė į palapinės stulpą, stengdamasi stovėti tiesiai ir nedėjuoti nuo vis 
stiprėjančio kojos skausmo. 

— Blanša! — šūktelėjo Reinas. pakėlęs palapinės kraštą. — Atnešk man karšto 
vandens ir bintų! Ir kad jie būtų švarūs! O dabar, vaikine, — pridūrė jis, pasisukęs į 
Aliks, — matau, kad tau skauda koją. Nusimauk kojines ir parodyk ją man. 

— Ne! — šūktelėjo megina ir atšlijo. 

Reinas nuoširdžiai nustebo. 

— Ar tu tikrai manęs bijai, ar... — jis švelniai nusišypsojo, — esi labai drovus? 
Na, gerai, — pratarė jis, sėsdamasis ant žygio lovos šalia palapinės, — gal tu iš tikrųjų 
esi labai drovus. Jei turėčiau tokias kojas kaip tavo, man taip pat būtų nesmagu. Bet tu, 
vaikine, nenusimink, mes kaip nors ištreniruosim tavo menką kūną. Taip, Blanša, palik 
viską čia ir eik. 

— Negi nenori, kad apriščiau tavo žaizdą? 

Atidžiai apžiūrinėdama savo kojas, Aliks nusprendė, kad jos ne tokios jau blo- 
gos. Bet staiga ji išgirdo balsą, kuris privertė ją atsigręžti. Blanšos balsas nuskambėjo 
kažkaip iššaukiančiai ir įžūliai, ir Aliks kažkodėl suirzo. Į palapinę įėjo putli blondinė 
purvinais susivėlusiais plaukais. Ji godžiai žiūrėjo į Reiną. 

Aliks su pasibjaurėjimu nusisuko. 

— Žaizdą sutvarstys vaikinukas. 

— Ne, aš netvarstysiu! — ryžtingai paprieštaravo Aliks. — Tegul tokius darbus 
daro moterys. Be to, manau, kad jai tai net bus malonu. — Ji nusišypsojo pamaniusi, 
kad būti vyru — nėra labai blogai, nes dabar jai nereikės dirbti nusibodusių ir nedėkin- 
gų moteriškų darbų. 

Kiek pasilenkęs, Reinas greitai sugriebė Aliks už kojos ir trūktelėjo. Mergina 
lyg pakirsta šleptelėjo ant ir taip jau sumušto užpakalio. 

— Tau trūksta ne tik raumenų, — suburbėjo Reinas, — bet ir gerų manierų. O 
dabar eik, Blanša, — kreipėsi jis į nustebusią moterį. Kai jie liko vieni, jis vėl pasisu- 
ko į Aliks. — Dar keletą dienų aš tau atleisiu tavo nuodėmes, nes manau, kad tavęs 
tiesiog neišauklėjo, bet jei ir vėliau taip elgsiesi, tai kaltink save. Vanduo jau aušta, 
taigi eikš čia, nuplauk mano žaizdą ir sutvarstyk ją. | 

Trindamasi skaudančią sėdynę, Aliks nenoriai pakilo ir, truputėlį šlubčiodama, 
priėjo prie Reino. Jis ištiesė jai didžiulę įdegusią raumeningą ranką. Palietusi jį šilta- 
me vandenyje sudrėkintu skudurėliu, mergina iškart atkreipė dėmesį, kokios šaltos jos 
rankos, kokia šilta jo oda ir kokia gili jo žaizda. Ji niekaip negalėjo suvokti, kad sutei- 
kė kažkam skausmo. 

— Ką, pirmą kartą gyvenime nuleidai kraują? — švelniai paklausė Reinas, su užuo- 
jauta žiūrėdamas į ją. Jis pasilenkė, ir jų galvos beveik susilietė. Aliks vos pastebimai 
linktelėjo. Ji nenorėjo, kad jis pamatytų jos akis. Staiga ji prisiminė pastarųjų dienų įvy- 


kius, ir jai sugniaužė gerklę. — Kas atsitiko tavo kojai? — nuoširdžiai paklausė jis. 
Greitai greitai sumurksėjusi, ji žvilgtelėjo į Reiną. 
— Tai atsitiko tada, kai bėgau nuo tokio kaip tu, — įžūliai iškvėpė jam į veidą. 
— Šaunuolis, vaikine! — Reinas nusišypsojo, ir vėl skruostuose pasirodė duo- 


butės. — Niekada nesiduok įbauginamas. Kad ir kas atsitiktų, visada laikyk galvą aukštai 
iškėlęs. | | 

Aliks išgręžė kruviną skudurėlį ir ėmė plauti ranką. 

— Gal papasakoti tau apie ginklanešio pareigas? — paklausė jis. 

— Kadangi niekada neturėjau asmeninių tarnų, tai bijau, jog visiškai nieko ne- 
žinau, ką privalau daryti. | 

— Viskas labai paprasta, — nusišypsojo Reinas. — Tu privalai valyti mano šar- 
vus, prižiūrėti mano arklius, visur man padėti tr... — jo akys sužibėjo, — paduoti man 
saldžių pyragaičių. Kaip manai, susidorosi? 

— Ir tai viskas, ką turiu daryti? — šyptelėjo ji. 

— Na, tikras ginklanešys turėtų išmanyti elementarų riterių meną — puikiai val- 
dyti kalaviją, 1etį, kitus ginklus, taip pat mokėti rašyti laiškus ir kartais nugabenti juos 
adresatui. Bet aš nereikalauju iš tavęs tiek daug, nes... 

— Nes, — pertraukė jį Aliks, — nepriklausau jūsų luomui, ir manai, kad turiu 
per mažai smegenų, kad viso to išmokčiau? Mano tėvas buvo advokatas, ir kertu lažy- 
bų, jog moku skaityti ir rašyti ne blogiau už didikus. Be to, moku ne tik anglų, bet ir 
prancūzų bei lotynų kalbas. 

Reinas palankstė ranką: sugniaužė pirštus, įtempė raumenis. Jis visą laiką šyp- 
sojosi, nekreipdamas dėmesio į jos kaltinimus. 

— Ir vis dėlto tu per mažas tokiems užsiėmimams, — pagaliau pareiškė jis atsi- 
sukęs. — O tavo socialinė padėtis ir kilmė neturi jokios reikšmės. Neabejoju, kad skai- 
tai ir rašai geriau už mane, nes sugebu perskaityti tik savo šeimos narių vardus. Na, 
gerai, — pakilo jis. — Tavo švelnios rankos, ir puikiai sutvarstei žaizdą. Gal būsi nau- 
dingas Rozamundai. Ji tikriausiai pasinaudos tavo sugebėjimais. 

— Tai dar viena tavo moteris? — prunkštelėjo Aliks, mostelėjusi galva ton vie- 
ton, kur anksčiau stovėjo Blanša. 

— Gal pavydi? — paklausė jis ir, Aliks net nespėjus griežtai paprieštarauti, pridū- 
rė: — Tu dar turėsi moterų. Palauk, kol tau pradės želti ūsai ir nors kiek sustambėsi. — 
Pakėlęs galvą, jis įdėmiai ją nužvelgė ir pasakė: — Tu būsi gana simpatiškas, žinoma, 
jei mūšiuose negausi kokių nors randų. Moterims patinka gražūs vyrai. 

— Tokie kaip tu? — ištrūko Aliks ir iš nevilties ji buvo pasiryžusi nusikąsti 
liežuvį. 

— Na, man nereikia dėl to skųstis, — mėgaudamasis pasakė jis. — O dabar gal 
imsimės darbo? Štai, tuos šarvus reikia nušveisti ir nugludinti, kad jie nerūdytų. — Ir 
jis greitai sudėjo didžiulius šarvus, antrankius, antkelius ir šalmą. 

Aliks ištiesė rankas, norėdama paimti šarvus, ir iškart susverdėjo nuo jų svorio. 
Būtų pargriuvusi, jei Reinas nesugriebtų jos už liemens. 

— Žinoma, sunkoka tokiam vaikinui kaip tu. 

— Tokiam kaip aš! — sušnypštė ji, stengdamasi išlaikyti pusiausvyrą. — Jei 
nebūtum toks didelis kaip jautis, nereikėtų kaldinti tokių didelių šarvų! 

— Už tavo įžūlumą bus atsilyginta mėlynėmis. Patarčiau rodyti daugiau pagar- 
bos savo ponui. — Jis ištempė ją iš palapinės. — Čia netoli į šiaurę teka upelis, — 
pasakė jis, ant šarvų krūvos numesdamas glėbį drabužių. — Išskalbk visa tai ir atnešk 
man. Ir įsidėmėk, jei drabužiuose rasiu nors vieną naują skylę, tai padarysiu penkias 
skyles tavo kailyje. Supratai, vaikine? 

Aliks sunkiai palenkė galvą. Ji daugiau nebenorėjo erzinti Reino. Dabar karštli- 
giškai svarstė, kaip jai visa tai nusinešti ir neišsitiesti Reinui matant. Lėtai, sustodama 
po kiekvieno žingsnio, ji atsargiai ėjo prie upelio. Maudė rankas ir kaklą, jai visą laiką 
reikėjo Žiūrėti, kur eina. Pagaliau kai visą kūną skaudėjo taip, kad akyse pasirodė aša- 
ros, Aliks pamatė upelį. Priėjusi ji norėjo numesti visą tą sunkų krovinį, bet, prisimi- 
nusi Reino grasinimą, išskėtė kojas, pasilenkė ir atsargiai padėjo jį ant Žemės. 

Paskui ji sėdėjo ir žiūrėjo į savo rankas, klausdama savęs, ar kada nors jos vėl 
bus tokios pat lengvos kaip ir anksčiau. Dabar jas labai gėlė. Mergina atsiduso ir įkišo 
rankas į šaltą švarų upeliuką. 

Pažvelgusi į šarvus, patraukė pečiais. Ir tai vyriškas darbas? O kas tada yra sun- 
kus ir monotoniškas moters darbas? Koks skirtumas, ką plauti — lėkštes ar šarvus? 
Vėl atsidususi, ji pasiėmė purvinus marškinius ir ėmė juos skalbti. Paskui ėmėsi šarvų. 
Ji labai stengėsi, ir po valandos šarvai buvo švarūs, bet pati atrodė baisiai. Dar niekada 
gyvenime ji taip neprakaitavo. Nusivilkusi marškinius, išskalbė juos ir padžiovė ant 
didelio akmens. Tada puolė praustis. 

Kai Aliks nusipraususi siekė švaraus skudurėlio, kažkas jai padavė jį. Greitai 

nuo veido nubraukusi vandenį ir atsimerkusi, ji pamatė nuostabiai gražų vyrą. Garba- 
noti juodi plaukai, taisyklingos formos veidas, tankūs antakiai, tamsiai mėlynos akys. 
Aliks dukart užsimerkė ir atsimerkė, lyg netikėdama savo akimis. Nustebusi stovėjo 
tylėdama. 


Ketvirtas skyrius 


— Kas tu? — paklausė vyras. 

Aliks, kurios gyvenime iki šiol beveik nebuvo pavojų ir ji neturėjo laiko prie jų 
priprasti, beveik nepastebėjo į ją nukreipto kalavijo, tačiau iškart susidomėjo nepažįs- 
tamojo balsu. Jei anksčiau ji pajuto, kad Reinas gali dainuoti, tai šį kartą Aliks buvo 
įsitikinusi, kad šis vyras — dainavo. 

— Aš — naujas Reino ginklanešys, — tyliai atsakė ji. Ilgamečių treniruočių 
dėka ji galėjo kaitalioti savo balso tembrą, ir dabar jis lyg sklido iš krūtinės gilumos. 

Sutrikęs nepažįstamasis kurį laiką tylėdamas žiūrėjo į ją, paskui lėtai nuleido 
kalaviją. 

— Kažkas yra tavo balsui. Tu anksčiau niekada nedainavai? 

— Truputėlį dainavau, — pasakė ji išdidžiai. 

Netardamas nė žodžio, nepažįstamasis užkišo ranką už nugaros ir iš strėlinės iš- 
traukė fleitą. Jis ėmė groti paprastą, visiems žinomą dainelę. Aliks gerai ją mokėjo. Pa- 
jutusi, kaip muzika užliūliuoja ją, mergina užsimerkė. Dar niekada nuo to laiko, kai prieš 
dešimt metų ji pakėlė trubadūro liutnią, Aliks negyveno taip ilgai be muzikos kaip pasta- 
rosiomis dienomis. Pajutusi, kaip ją užpildo muzikos garsai, giliai įkvėpė ir uždainavo. 

Po kelių taktų vyras baigė groti. Iš nuostabos jis net išsižiojo, netikėdamas savo 
akimis. Jis stovėjo tylėdamas ir didžiulėmis akimis žiūrėjo į Aliks. Ji nusišypsojo ir 
mostu paprašė groti toliau. 

Džiugiai nusijuokęs ir dėkingai pažvelgęs į dangų, vyras vėl pasiėmė fleitą. 

Aliks gana ilgai dainavo tą dainelę, bet greitai ją užvaldė noras varijuoti. Juk 
prieš ją stovėjo Žmogus, mokantis groti, ir ji panoro sužinoti, ar gerai jis groja, ką jis 
sugeba. Ji apsidairė, ieškodama kokio nors daikto, galinčio praturtinti garsų diapazo- 
ną. Netoliese ji pastebėjo nuvirtusį medžio kamieną. Nenustodama dainuoti, ji pasiė- 
mė iš Reino šarvų krūvos antkrūtinį ir padėjo jį šalia kelmo. Aliks vikriai nusilaupė 
porą šakelių, padarė 1š jų būgno lazdeles ir ėmė mušti ritmą ant šarvų ir kelmo. Paskui 
tylutėliai uždainavo ką tik jos galvoje gimusią melodiją. 

Susidomėjęs vyras ją stebėjo, o kai Aliks uždainavo naują dianą, jis ėmė pritarti 
jai fleita, iš pradžių negarsiai, atsargiai, paskui vis garsiau ir garsiau. Kai jis ėmė vari- 
juoti, mergina nusijuokė ir pritarė jo variacijai. Paskui visa tai pasidarė panašu į kaž- 
kokias varžybas: Aliks dainavo savo melodiją, jaunasis žmogus grojo savo, tačiau abi 
melodijos ir fleitos bei mušamųjų garsai papildė vienas kitą. Abu atlikėjai nėrėsi iš 
kailio, norėdami parodyti, kas ką sugeba. 

O kai jaunuolis numetė fleitą ant žemės, ir į Aliks dainavimą įsiliejo jo švarus ir 
stiprus balsas, mergina nustebo. Ji net truputėlį sutriko, ir tai pradžiugino vyrą. Jie abu 
klūpėjo, laikydamiesi už rankų, o jų balsai susiliedami kilo į dangų. 

Kai jie pagaliau baigė dainuoti, viską aplinkui gaubė tyla, lyg vėjas ir paukščiai 
nutilo, užliūliuoti jų nuostabios muzikos. Vis dar susikabinę rankomis, jie nejudėdami 
žvelgė vienas į kitą, o jų akyse buvo ir meilė, ir nustebimas, ir susižavėjimas. 

— Džoslinas Lejingas, — prisistatė jaunasis Žmogus, nutraukdamas tylą. 

— Aliks... andras Bleketas, — atsakė ji truputėlį sumišusi. 

Gražūs Džoslino antakiai pakilo, ir jis norėjo kažką pasakyti, bet jį nutraukė 
Reino balsas. 

— Džosai, matau, kad jau susipažinai su mano naujuoju ginklanešiu. 

Jausdama kaltę, Aliks paleido Džoslino rankas ir atsistojo. Skaudanti koja iškart 
pakrypo. 

Reinas grubiai pagriebė jai už diržo. 

— Jei jūs abu jau pasilinksminote, tai tu gali neštis šarvus prie pe apiNes ir ten 
juos pašveisti. Džosai, ką nors sugavai? 

Džoslinas paraudo. Šalia didžiulio Reino jis atrodė toks miniatiūrinis! 

— Ten, prie upelio, yra keturi triušiai, — atsakė jis. 

— Triušiai! — išsiviepė Reinas. — Vėliau aš sumedžiosiu elnių porelę. O tu, 
vaikine, skuosk į stovyklą, ir mes apžiūrėsime tavo koją. Jei tapsi invalidu, tai iš tavęs 
nebus jokios naudos. 

Aliks nenoriai surinko Reino šarvus, ir Džoslinas sukrovė juos jai ant pečių. 
Eidama paskui Reiną į stovyklą, ji spėliojo, ar ilgai Reinas klausėsi jų dainavimo. 

Klausėsi jis ar nesiklausė, bet kai jie įėjo į palapinę, jis nė Žodeliu neužsiminė 
apie tai, o iškart įsakė padėti šarvus ir prieiti prie jo. 

— Nusimauk kojines! Pažiūrėsiu, kas atsitiko tavo kojai. 

— Mano koja jau gyja, — pasipriešino ji, nejudėdama iš vietos. 

Prisimerkęs jis žengė prie jos. 

— Tu tikriausiai jau pastebėjai, kad šioje stovykloje visi kažką dirba pagal išga- 
les. Mes neturime laiko terliotis su ligoniais. Nusirenk, kol aš pakviesiu Rozamundą. — 
Užsivilkęs marškinius, Reinas išėjo iš palapinės. 

Kai tik jis išėjo, Aliks greitai nusimovė kojines, paėmė gabaliuką audeklo ir 
pasidarė iš jo kažką panašaus į strėnjuostę, kuri paslėpė auksinę juostelę. Žvilgtelėjusi 
į nuogas kojas, ji vėl pagalvojo, kad jos ne tokios jau bjaurios, bet dabar tikriausiai 
visi supras, kad ji — moteris. Eh, kas bus, tas bus, nusprendė mergina. Vis dėlto malo- 
nu, kad nors viena jos kūno dalis tokia graži, kad gali priklausyti tik moteriai. 

Išgirdusi šlamesį, ji pakėlė galvą ir pamatė moterį, kurios profilis, be abejonės, 
buvo pats gražiausias pasaulyje. Blakstienos tokios ilgos, kad atrodė netikros, mielos 
žalios akys, nepriekaištingos formos nosis ir nuostabi burna su gražiai apibrėžtomis 
lūpomis. Klasikinis grožis, apie kurį svajoja visos moterys. Už moters stovėjo Reinas. 
“Nenuostabu, kad jis visai nepastebi savo ginklanešio", — pagalvojo Aliks. Kai jį su- 
pa tokios moterys, negi jis Žiūrės į tokią pilką pelytę kaip ji? 

— Tai Rozamunda, žiniuonė, — pasakė Reinas, ir jo balsas nuskambėjo taip 
švelniai, kad Aliks nustebusi pažvelgė į jį. Būtų malonu, jei kada nors ir į ją kreiptųsi 
tokiu švelniu balsu. Tuo metu Rozamunda pasisuko, ir Aliks netyčia aiktelėjo — kai- 
riojoje moters veido pusėje buvo didžiulė tamsiai raudona dėmė, kurią žmonės vadino 
velnio ženklu. Nesusivaldžiusi mergina greitai persižegnojo, kad apsisaugotų nuo vel- 
nio kerų. Ji pažvelgė į Reiną. Jo akys gręžte ją gręžė. 

— Jei nenori, kad prie tavęs liesčiausi... — pradėjo Rozamunda tokiu tonu, kad 
buvo aišku: ji pripratusi prie atsisakinėjimų. 

— Ne, Žinoma, ne, — neryžtingai pratarė Aliks, tačiau greitai nusiramino ir išpoški- 
no. — Nieko toms mano kojoms neatsitiko, tik va, tas milžiniškas eržilas galvoja kitaip. 

Rozamunda nustebusi pažvelgė į Reiną, tačiau šis tik prunkštelėjo: 

— Berniuko niekas nemokė gerų manierų. — Ir pridūrė: — Kol kas. — Įsitiki- 
nęs, kad Aliks padoriai elgsis su Rozamunda, Reinas nusisuko ir paėjo į šalį, kad ne- 
trukdytų. Aliks patenkinta pastebėjo, kad jis net nežvilgtelėjo į jos kojas. 

Tvirtai, bet švelniai Rozamunda kilstelėjo Aliks koją, lengvai pasukiojo ją tai į 
vieną, tai į kitą pusę, tačiau nepastebėjo jokių žaizdų. 

— Mano vardas Reinas Montgomeris, — nepasukdamas galvos, pasakė palapi- 
nės šeimininkas, — ir aš pageidaučiau, kad mane šauktų būtent taip, o ne kaip gyvulį... 

— Gal aš dar turėčiau pasakyti “jūsų didenybe" ar pakaks tik “jūsų šviesybės"? — 
Aliks žinojo, kad labai rizikuoja, juk neaišku, kaip elgsis įniršęs Reinas, bet nieko 
negalėjo sau padaryti — ji negalėjo atleisti, kad jis privertė pasilikti ją stovykloje. 

— Pakaks, jei vadinsi mane Reinu, — jis šypsodamasis atsisuko į ją. — Puikiai 
suprantu, kad ši vieta — tai ne aukštoji visuomenė. Ir nereikia jokių mandrybių. O 
kaip man į tave kreiptis? 

Aliks norėjo pasakyti, bet tuo metu Rozamunda kažkaip skaudžiai trūktelėjo jai 
už kojos, ir mergina aiktelėjusi pašoko nuo suoliuko. Stengdamasi nepravirkti, ji su- 
kando dantis ir iškošė: 

— Aliksandras Bleketas. 

— Tai kas atsitiko vaikinui? — paklausė Reinas. 

— Nieko ypatinga. Jis pasitempė raumenis. Dabar reikia tik subintuoti koją ir 
ramiai laukti, ko! viskas savaime praeis. Jokių vaistų. Vakare galima uždėti šiltą kom- 
presą, ir viskas. 

Nieko nepasakęs Aliks, kuri išdidžiai žiūrėjo į jį: “Na, ką aš tau sakiau!", Rei- 
nas pakėlė palapinės kraštą ir kurį laiką žiūrėjo į nueinančią Rozamundą. Tuo metu 
Aliks greitai apsirengė. 

— Graži moteris, — pasakė ji, stengdamasi kalbėti normaliai ir neišsiduoti, kad 
yra susijaudinusi. 

— Ji pati nemano, kad yra graži, — pasakė jis, — o bendraudamas su gražiąja 
lytimi, aš įsitikinau, kad moteris visų pirma turi pati patikėti savo grožiu. Tik tada ji 
bus tikrai graži. 

— Neabejoju, kad turi didelį patyrimą, — ištrūko Aliks. 

Reinas kilstelėjo vieną antakį, nusišypsojo. 

— Na, užteks! Pakelk nuo suoliuko savo kaulėtą užpakalį ir eime dirbti. 

Stengdamasi nekreipti dėmesio į šią pastabą, Aliks nusekė paskui Reiną. Jis žengė 
labai dideliais žingsniais, ir jai teko bėgti, kad neatsiliktų. Eidamas pro i1mprovizuotą 
akmeninę krosnį, jis pagriebė juodos duonos kepaliuką, perlaužė jį pusiau ir padavė vie- 
ną pusę Aliks. Ji su siaubu pažvelgė į duoną: tiek daug ji nesuvalgytų ir per visą dieną. 

Žiaumodamas pilna burna, Reinas aprodė merginai stovyklą. Visi pastatai buvo 
tokie menkučiai, kad atrodė, jog nugrius nuo menkiausio stumtelėjimo. Visur bjauriai 
dvokė. Čia tikriausiai nebuvo jokios kanalizacijos. 

— Na, kaip? Nesidžiaugi? — nusišypsojo Reinas, pastebėjęs Aliks veido išraiš- 
ką. — Ko apskritai galima išmokyti žmones, išpilančius naktinius puodus prie pat sa- 
vo namų slenksčio? 

— Kas šie žmonės? — paklausė ji su pasibjaurėjimu žiūrėdama į visur zujančias 
nešvarias, nevalyvas moteris ir vyrus, kurių daugelis sėdėjo spjaudydamiesi ir nieko 
neveikdami. Kartkartėmis jie niūriai pažvelgdavo į Reiną ir Aliks. Mergina stengėsi 
būti kuo arčiau savo palydovo. 

— Štai tas, — parodė jis į vieną vyrą, — užmušė keturias moteris. — Jo balsas 
skambėjo paniekinančiai. — Laikykis kuo toliau nuo jo. Jam patinka kankinti mažesnius 
už jį. O štai tas, su raiščiu ant akies, — plėšikas, pravarde Juodasis Bėgikas. Jis išgarsėjo 
tik todėl, kad turėjo pasitraukti savo karjeros viršūnėje, — sarkastiškai pridūrė Reinas. 

— O tie, susigrūdę prie laužo? 

— Juos kankina melancholija, — susiraukė Reinas. — Jie visi — buvę ferme- 
riai, praradę savo turtą. O vėliau iš jų atėmė ir žemę. Jie nieko neišmano, išskyrus 
žemdirbystę, ir, kiek man žinoma, nenori užsiiminėti jokiu kitu verslu. 

— Atėmė žemę! — atsiduso Aliks. — Nenuostabu, kad jie tavęs nekenčia. 

— Manęs? — nuoširdžiai nustebo Reinas. — Kodėl jie turi manęs nekęsti? 

— Jūs atėmėte iš jų fermas, aptvėrėte tvoromis jų žemes ir suleidote ten tas 
bjaurias avis, — pareiškė ji. 

— Vadinasi, tu kaltini tik mane? — Reinas nusišypsojo, bet skruostuose pasiro- 
džiusios duobutės liudijo, kad jam malonu ginčytis. — Tu visada vertini. žmones ne 
pagal tai, kaip elgiasi vienas iš jų? Argi tavo miestelyje nėra nei vieno niekšo? O dabar 
pasakyk — jei tas niekšas apvogs mane, ar bus teisinga, jei aš dėl to pakarsiu visus 
miestelio gyventojus? 

— Ne, manau, kad ne, — nenoriai prisipažino ji. 

— Na, suvalgyk va, šitą, — pasiūlė jis, paduodamas virtą kiaušinį ir paimdamas 
jos duoną. — Niekada neužaugsi, jei nevalgysi. O dabar pažiūrėsime, ką galima pada- 
ryti su tavo raumenimis. 

Ir jis nusivedė ją per krūmynus ten, iš kur visą laiką sklido kažkokie keisti gar- 
sai. Kai jie atsidūrė erdvioje išvalytoje aikštelėje, mergina sustojo, jos akys išsiplėtė iš 
nuostabos. Vyrai, daug vyrų, mušėsi, stengėsi nutrenkti vienas kitą nuo arklio. Jie ko- 
vėsi kalavijais, mėtė ietis į taikinius, o keli iš viso kažkaip keistai judėjo, prisiršę prie 
kūnų sunkius akmenis. 

— Kas tai? — sušnabždėjo ji, nežinodama kaip reaguoti. 

— Jei tie Žmonės nori išgyventi, privalo mokėti kovoti, — atsakė Reinas, ati- 
džiai žiūrėdamas į vyrus. — Ei, jūs abu! — staiga subliuvo jis taip, kad Aliks net pašo- 
ko. Dviem šuoliais jis atsidūrė prie dviejų vyrų, kurie, numetę savo kalavijus, daužė 
vienas kitą kumščiais. Sugriebęs už purvinų skarmalų, jis supurtė juos lyg šunis ir 
nubloškė į skirtingas puses. — Save gerbiantys vyrai nesimuša kumščiais. Kol esu 
jūsų vadas, kovosite taip, lyg būtumėte padorūs žmonės, o ne šlykščios atmatos, kokie 
dabar esate. Jei dar kartą pamatysiu jus taip daužantis, — nubausiu. O dabar treniruo- 
kitės toliau! 

Aliks kiek išsigandusi žiūrėjo į įsiutusį Reiną. Tylėdama ir nejudėdama ji laukė, 
kol jis grįš prie jos. Ją nustebino jo balso diapazonas — minkštas, beveik švlenus bal- 
sas, kalbant su Rozamunda, ir ką tik girdėtas rūstus riaumojimas. 

— Na, ką gi, — ramiai kreipėsi jis į Aliks, — pažiūrėsiu, koks tu stiprus. Gulkis 
ant pilvo ir pabandyk keletą kartų pakelti savo kūną, nelenkdamas nei kojų, nei nugaros. 

Aliks nieko nesuprato. Pastebėjęs tai iš jos žvilgsnio, Reinas nusivilko marškinius, . 
parkrito ant žemės ir ėmė daryti atsispaudimus. Atrodė, kad jis tai daro be jokio vargo, ir 
Aliks greitai atsigulė ant žolės. Pirmą kartą jai pavyko pakelti tik viršutinę kūno dalį. An- 
trą kartą jos kūnas truputėlį pakilo, bet rankos kryptelėjo, ji griuvo ant žemės. 

— Per ilgai sėdėjai ant kėdžių ir suoliukų! — nustatė diagnozę Reinas ir, pagrie- 
bęs Aliks už kojinės, kilstelėjo ją nuo žolės. — Dabar atsispausk! Daryk ką nors su 
savo silpnomis rankomis! 

Ištrūkusi Aliks nusirito į šoną ir pašoko. 

— Žinoma, tai nėra taip lengva, kaip atrodo, — sulemeno ji, trindama dreban- 
čias rankas. 

— O aš tau įrodysiu, kad lengva! — paprieštaravo jis ir vėl atsigulė ant pilvo. — 
Sėskis man ant nugaros! 

Aliks negalėjo patikėti tuo, ką išgirdo. Ropštis ant tos didžiulės nuogos, pra- 
kaituotos ir įdegusios nugaros? 

Reinas nekantriai ir valdingai ranka parodė į savo nugarą, ir Aliks apsižergė jį. 
Jis ėmė daryti atsispaudimus ir dar viena ranka, tačiau Aliks nekreipė dėmesio. Dar 
niekada gyvenime ji nebuvo taip artima su vyru ir, žinoma, niekada nebuvo jo apžer- 
gusi. Nuo jo prakaito jai sudrėko vidinė šlaunų pusė. O gal tai buvo jos prakaitas. Ir ji 
vis labiau ir labiau drėko. Kojų oda jausdama įsitempusius jo raumenis, Aliks jautė, 
kaip viena po kitos ją užlieja karštos bangos. Jos rankos, kuriomis ji laikėsi už jo karš- 
tos nugaros, lyg ir nepriklausė jai. Atrodė, kad jo raumenys ir oda žaidė jos visu kūnu, 
ir galiausiai visa jos esybė uždainavo nuostabią dainą, kurios ji dar nebuvo girdėjusi. 

— Viskas! Užteks! — atsikvėpė Reinas ir atsigulė ant nugaros, numetęs Aliks į 
žolę. — Kada nors, kai tapsi tikru vyru, galėsi atsispausti tiek kartų, kiek aš. 

Aliks žiūrėjo į Reiną, į jo nuostabią odą. Jausdama, kaip maudžia visą kūną, ji 
pagalvojo, kad dabar visai nebenori būti vyru. 

Aikštelėje pasirodė Džoslinas. Jo gražios, skaisčios akys žvelgė į Aliks, ir atro- 
dė, kad jis Žino, apie ką ji galvoja. Sumišusi mergina nusisuko. 

— Atrodo, kad tavo ginklanešys nuo šoko prarado kalbos dovaną, — šypsoda- 
masis pastebėjo Džoslinas. — Tu pamiršti, kad mūsų klasės žmonės nepratę prie tokio 
fizinio krūvio. 

— Kurgi ne! Juk jūs tik sėdinėjate per dienas ir skaičiuojate savo pinigėlius, — 
visai rimtai atsakė jam Reinas. — O kodėl tu šiandien toks laimingas? Gal neturi ką veikti? 

Džosas išliko ramus. 

— Ne, šiaip sau. Ėjau pašaudyti iš lanko ir pakeliui nusprendžiau žvilgtelėti, 
kaip jums sekasi. — Jis apsisuko ir nuėjo į tolimiausią aikštelės kampą, kur stovėjo 
taikiniai. 

— Gal vis dėlto pratęsim? — paklausė Reinas, žiūrėdamas į Aliks. Kai ji pakilo, jis 
paėmė iš ėjusio pro šalį vyro kardą ir padavė jai. — Laikyk jį abiem rankom ir pulk mane. 


— Nenoriu niekam suteikti skausmo, — paprieštaravo ji. — Aš net Pagneliui 
nenorėjau suteikti skausmo, kai... 
— O jei dabar vietoj manęs būtų Pagnelis? — šelmiškai paklausė jis. — Na, 


pulk, nes aš tau parodysiu! 

Dar neužgijusi širdies žaizda privertė Aliks pulti Reiną. Kai kardo ašmenys be- 
veik lietė jo krūtinę, jis išsisuko, greitai atšokęs į šalį. Ji vis puolė ir puolė jį, bet 
kiekvieną kartą jis išsisukdavo. Aliks pagudravo — nusitaikiusi į vieną petį, pusiauke- 
lėje pakeitė kardo kryptį, — ir vis tik nieko nepešė. Kad ir kaip ji stengėsi, Reinas 
buvo nepasiekiamas. 

Visiškai netekusi jėgų ir praradusi viltį, mergina sustojo sunkiai kvėpuodama, 
atsirėmusi į įsmeigtą žemėn kardą. Patenkintas, išsišiepęs Reinas ją tiesiog siutino. 
Kaip ji norėjo prakirsti jam makaulę tuo kardu! 

— Duodu tau dar vieną šansą, — nusišypsojo jis. — Pažadu visai nejudėti, kai 
tu Mane pulsi. 

— Tai spąstai, — pratarė ji taip beviltiškai, kad Reinas nusijuokė. 

— Jokių spąstų. Vienintelė sąlyga — tu turi pakelti kardą virš galvos ir trenkti 
man iš viršaus į apačią. Jei sugebėsi taip padaryti — vadinasi, sugebėsi man suduoti. 

— Aš niekada negalėjau niekam suduoti. Ir dar iki kraujo... 

Na, kaip ją padrąsinti? Ir staiga jam į galvą šovė mintis. 

— Pagalvok apie mano avis, apie tuos fermerius, kurie mirė iš bado dėl mano 
godumo. Pagalvok apie... 

Aliks piktai žybtelėjo akimis ir iškėlė kardą virš galvos. Ji jau norėjo kirsti juo 
Reinui, tačiau nepaklusnusis kardas išsuko atgal jos rankas. Kelias sekundes ji dar 
stengėsi priešintis, bet buvo per daug pavargusi ir nusilpusi, ir velnio geležtė nugalėjo. 

Išsilenkusi, atloštomis rankomis tvirtai įsikabinusi į už jos nugaros žemėn įsmi- 
gusį kardą, mergina atrodė taip juokingai, kad Reinas negalėjo susilaikyti nenusišyp- 
sojęs. Jo šypsena visiškai ją įsiutino. 

— Klausyk, vaikine, — pasakė Reinas, — ir iš kur tu toks atsiradai? Aš dar 
nebuvau sutikęs tokio silpno žmogaus kaip tu. 

Sukandusi: dantis, Aliks atsitiesė ir ištraukė kardą iš žemės. 

— Kilnosi jį aukštyn ir vėl nuleisi, paskui vėl pakelsi, ir vėl nuleisi, ir taip dary- 
si tol, kol aš grįšiu, — įsakė Reinas ir nuėjo. 

Aukštyn-žemyn, aukštyn-žemyn, dar ir dar kartą kilnojo kardą, vos neverkdama 
iš nuovargio ir skausmo. 

— O tu išmoksi!' — išgirdo ji balsą ir atsisukusi pamatė karį su randu — vyro, 
atvedusio ją čia, brolį. 

— Tavo brolis jau išvyko? Norėčiau jam padėkoti, nors dabar nesu tikras, kad 
tai geriau už tą, kas man galėjo atsitikti. 

— Jam nereikia jokios padėkos, — grubiai pertraukė jis. — O tu geriau dirbk, 
nes lordas Reinas žiūri į mus. 

Pagriebusi kalaviją drebančiomis rankomis, Aliks vėl ėmė kartoti pratimą. Grei- 
tai pasirodė Reinas. Jis parodė jai, kaip tiesiai laikyti kardą. Šis pratimas nebuvo sudė- 
tingas — reikėjo tik daug kartų pakelti ir nuleisti ištiestą ranką su kardu. 

Po kurio laiko jis paėmė kardą, ir jie nuėjo atgal į stovyklą. Aliks nežmoniškai 
gėlė rankas ir pečius. Jie tylėdami prisiartino prie palapinės, ir Reinas šūktelėjo: 

— Blanša, valgyti! 

Įėjusi į palapinę, Aliks su palengvėjimu sudribo ant suoliuko. Reinas ėmė galąs- 
ti didžiulės ieties antgalį. Priglaudusi galvą prie stulpo, Aliks jau snūduriavo, kai į 
palapinę įėjo Blanša, nešdama molines lėkštes su troškinta mėsa, naminiu sūriu, varš- 
ke ir lęšiais. Puodeliuose garavo karštas vynas. 

Kai Aliks pakėlė medinį šaukštą, jos ranka drebėjo. 

— Labai jau tu silpnas, — pilna burna sumurmėjo Reinas. — Reikės mėnesį 
treniruotis, kad sustiprėtum. 

Aliks nutylėjo. Ji neabejojo, kad ilgai neištvers. Iš nuovargio ji nepastebėjo, 
kaip ir ką valgo. Ji labai norėjo miego, tačiau Reinas sugriebė ją už rankos ir pastatė 
ant kojų. | 

— Dar ne vakaras, — pareiškė jis, aiškiai šaipydamasis. — Stovykloje beveik 
neliko maisto, ir mes turime jo surasti. 

— Maistas? — prunkštelėjo ji. — Aš privalau truputėlį pamiegoti, net jei jie visi 
padvės iš bado. 

— Padvės iš bado? Nepadvės jie, o perpjaus vieni kitiems gerkles dėl kokio nors 
menkniekio. O tu... — jis stipriai suspaudė jos ranką, — tada neišgyvensi nė valandos. 
Taigi mes jojam medžioti, kad išgelbėtume tave nuo mirties. Ir juos taip pat. 

Ištraukusi ranką, Aliks atšoko nuo jo. Kvailas vyriškis, pagalvojo ji. Nejaugi jis 
nemato, kad aš — moteris? Netaręs nei žodžio, Reinas išėjo 1š palapinės, ir ji nusekė 
paskui jį. Jie nuskubėjo prie arklių, ir pakeliui Aliks matė besiilsinčius ir ramiai val- 
gančius žmones. Niekas iš jų nedirbo. Vienintelė išimtis buvo Reinas. 

— Ar moki jodinėti? — paklausė jis, o jo balsas nuskambėjo beviltiškai. 

— Nemoku, — sušnabždėjo ji. 

— Iš kur tu toks atsiradai?7 — vėl paklausė jis. — Dar niekada nebuvau sutikęs 
tokio berniuko, kuris nemokėtų joti. 

— O aš dar niekada nebuvau sutikęs tokio žmogaus, kuris tiek mažai žinotų apie 

paprastus žmones. Atrodo, kad tu visą gyvenimą gyvenai prašmatniame dvare, sėdėjai 
brangiais akmenimis puoštame soste, šuoliavai ant didžiulių arklių ir mosavai kardais. 

— Turi aštrų liežuvį, — pasakė jis, dėdamas ant arklio sunkų balną. — Na, sa- 
kyk, kas tave apgins karo metu, jei ne mes. 

— Karalius, — tvirtai atsakė ji. 

— Henrikas? — nustebo Reinas, šokdamas ant arklio. — O kas, tavo galva, ap- 
gins patį Henriką? Kas kaunasi jo būriuose, jei ne mes — didikai? Duok man ranką, — 
pasakė jis ir lengvai užtempė ją ant arklio. Po akimirkos jie šuoliavo į miško gilumą. 


Penktas skyrius 


Aliks atrodė, kad ji jau visą amžinybę kratosi ant arklio užpakalio. Staiga Rei- 
nas netikėtai sustabdė arklį, ir ji vos nenusirito žemėn. 

— Nejudėk! — suurzgė jis, sugriebęs ją už skaudančios kojos, ir ji net užsimer- 
kė nuo skausmo. — Tyliau! — sušnypštė jis. — Matai juos? Štai ten, už medžių! 

Rankove nusibraukusi skausmo ašaras Aliks pamatė šernų šeimynėlę. Jie apmi- 
rė, sužiuro savo mažomis piktomis akutėmis ir sužviegė, atkišę aštrias ilgas iltis. 

— Laikykis už manęs! — šūktelėjo Reinas ir, suraginęs arklį, ietimi puolė patį 
didžiausią šerną. — Kojomis suspausk arklio šonus, ir stipriau! 

Kai šernas juos puolė, Aliks išsižiojo ir sulaikė kvėpavimą. Žvėris buvo toks 
didelis, o arklio kojos tokios plonos! 

Netikėtai Reinas pasuko kažkur į šoną. Kartu su juo, apkabinusi jo liemenį, ore 
suspurdėjo ir Aliks. Nesuprasdama, kas vyksta, praradusi bet kokią orientaciją, ji iš 
visų jėgų įsikabino į Reiną, ir jie kartu nugriuvo prie didžiulio žvėries. Reinas suspėjo 
įsmeigti ietį į jo sprandą. Priešmirtinis žvėries riksmas buvo toks baisus, kad Aliks iš 
baimės veidu įsikniaubė į plačią Reino nugarą. 

— Paleisk mane! — suurzgė Reinas, ištraukdamas ietį iš žvėries kūno. — Per 
tave mes vos nenusisukome sau galvų. Dabar laikykis už balno! 

Braudamiesi per krūmynus, jie puolė ieškoti kitų šernų. Vikriai nudėjęs dar du 
šernus, Reinas sustojo ir turėjo atplėšti Aliks pirštus nuo savo pilvo. Ji visai neprisimi- 
nė, kada ir kaip įsikibo į Reiną, ir buvo laiminga, kad jis nepriminė jos bailumo. 

Išsivadavęs iš jos rankų, Reinas nušoko nuo arklio, iš krepšelio išsitraukė keletą 
odinių dirželių ir, atsargiai prisiartinęs prie šernų, surišo jiems kojas. 

— Nulipk! — liepė jis Aliks ir kantriai laukė, kol ji įvykdys įsakymą. 

Nekreipdamas į ją dėmesio, Reinas užtempė du šernus arkliui ant nugaros ir iš- 
kart puolė jį raminti, nes gyvulys nervingai sutrypė nuo kraujo kvapo. 

— Tu vesi arklį, — įsakė Reinas Aliks, apsisuko ir nuėjo į stovyklą. 

Baimingai žvilgtelėjusi į karpantį ausimis didžiulį eržilą, Aliks sunkiai nurijo 
seiles ir paėmė pavadį. Eržilas trūktelėjo, ir Aliks išsigandusi atšoko. Ji greitai pažvel- 
gė į tolstantį Reiną. | 

— Eikš pas mane, arkliuk, — sušnabždėjo ji, lėtai slinkdama prie arklio, tačiau 
šis Žengė atgal. 

Nusiminusi Aliks sustojo ir, žiūrėdama arkliui į akis, ėmė tyliai dainuoti, kol. 
pastebėjo, kad gyvuliui patiko vienas motyvas. Pamažu jis nurimo. Nusiramino ir Aliks, 
paskui paėmė pavadį ir nusivedė eržilą. 

Po kelių minučių, patenkinta savimi, Aliks atėjo į nedidelę aikštelę, kur jos ne- 
kantriai laukė Reinas su dar vienu šernu. 

— Gerai, kad aš aplink stovyklą pastačiau sargybinius, — tarė jis, ant arklio 
nugaros tempdamas trečią šerną, — nes tu per daug triukšmauji. 

Aliks vos nepargriuvo ant žemės iš nuostabos. Nuo dešimties metų ji girdėjo tik 
pagyrimus, o dabar jai sako, kad jos dainavimas — tai "triukšmas". Ji nepratarė nė 
žodžio. Reinas pasodino ją į balną priešais save, ir jie kartu pasuko į stovyklą. 

Stovykloje Reinas nušoko nuo arklio, atrišo šernus ir numetė juos prie laužo. 
Pasirodė Džoslinas. Reinas padavė jam pavadžius ir pasakė: 

— Parodyk berniukui, kaip nuprausti arklį. 

Padrąsinančiai nusišypsojęs Aliks, Džosas nuvedė arklį į aikštelę, kur buvo lai- 
komi arkliai. 

— Berniukui! — sumurmėjo Aliks, nušokusi žemėn ir laikydamasi balno, kad 
nepargriūtų. — Berniuk, padaryk tą! Berniuk, padaryk aną! Štai ir viskas, ką girdėjau 
per visą dieną. Kai Džosas atsegė paspręstę, Aliks pasistiebusi sugriebė balną, ryžtin- 
gai jį trūktelėjo ir pargriuvo kartu su juo. 

Vos sulaikydamas juoką, Džoslinas padėjo jai atsikelti. 

— Na ką, dėl Reino kaltės tavo gyvenimas pavirto kančia? 

— Taip, jis labai stengiasi, — atsiduso ji ir paėmė balną. — Ach, Džosai, aš taip 
pavargau! Rytą jis privertė mane šveisti šarvus, paskui keletą valandų terliojausi su 
sunkiu kalaviju. Paskui ta medžioklė, o dabar reikia pasirūpinti tuo Žvėriu. 

Staiga eržilas kažkodėl sunerimo ir atsistojo piestu. Aliks negalvodama ėmė jam 
kažką dainuoti, ir jis beveik iš karto nurimo. 

Džoslinas buvo pritrenktas, bet nieko nepasakė. 

— Reinas turi labai daug kuo pasirūpinti, — pratarė jis. 

— Tu nori pasakyti, kad jis turi labai daug pavaldinių, kuriems gali įsakinėti, — 
paprieštaravo Aliks, rūpestingai stebėdama Džoslino rankų judesius, kai šis mokė ją 
prausti arklius. 

— Galbūt. Gal Reinas taip priprato būti atsakingas už žmones, kad elgiasi taip 
nė negalvodamas. 

— Asmeniškai aš norėčiau, kad tų įsakymų būtų kuo mažiau. Kodėl jis visiems 
įsakinėja? Kodėl mano, kad gali elgtis su visais kaip nori? Kodėl neleidžia žmonėms 
ramiai pailsėti? 

— Pailsėti?.. — šyptelėjo Džosas. — Tu būtum matęs, kas vyko stovykloje prieš 
porą savaičių, kai jis čia pasirodė! Dėl kelių pensų Žmonės buvo linkę vienas kitam per- 
pjauti gerkles. Visi vogė taip, kad reikėdavo nemiegoti naktimis, jei norėjai išsaugoti savo 
gera. Su fermeriais, išvarytais iš savo Žemių, žmogžudžiai ir plėšikai darė ką norėjo, ir... 

— Ir atėjo diena, kai čia pasirodė tas teisingasis Reinas Montgomeris ir įvedė 
tvarką. Taip, ar ne? 

— Taip. 

— O ar kas nors kada nors pagalvojo, kad jis daro taip tik todėl, jog mano turįs 
teisę elgtis su visais, kaip tik nori? 

— O tau neatrodo, kad tu per jaunas, jog būtum toks piktas? 

Aliks pažvelgė į jį. 

— Sakyk, kodėl tu čia? Kaip čia atsidūrei? Tu ne žmogžudys ir ne plėšikas. O 
gal slapstaisi čia nuo kokio nors pavydaus vyro? — pajuokavo ji. 

Džoslinas netikėtai numetė šepetį. 

— Aš eisiu. Turiu darbų, — pratarė jis kimiu balsu ir nuėjo. 

Aliks ilgai negalėjo atsitokėti ir imtis darbo. Ji visai nenorėjo įžeisti Džoslino. 
Jis buvo vienintelis žmogus, su kuriuo galėjo pasikalbėti, padainuoti ir... 

— Kai baigsi, galėsi atnešti man iš upelio vandens, — nutraukė jos svarstymus 
saldokas balsas. Lėtai, neskubėdama ji atsisuko į Blanšą. Nors Aliks ir kaltino Reiną, 
kad jis per daug išdidus, ji pati taip pat Žinojo savo vertę. Ta moteris, apsirengusi 
kaimiškais drabužiais, kalbanti grubiu, šiurkščiu balsu tikrai buvo žemesnės kilmės 
nei Aliks. Netarusi nė žodžio. mergina vėl nusisuko į arklį. 

— Vaikine! — dabar jau reikalaujančiai kreipėsi į ją Blanša. — Girdėjai, ką 
pasakiau? 

— Taip, girdėjau, — atsakė Aliks, pažeminusi balsą. — Esu tikras, kad girdėjau 
ne tik aš, bet ir pusė stovyklos. 

— Manai, kad su savo gražiais drabužiais esi geresnis už mane? Tai, kad šian- 
dien visą dieną buvai su juo, nereiškia, jog visą laiką su juo būsi. 

Niekinančiai nusišypsojusi, Aliks toliau prausė arklį. 

— Dirbk savo darbus, moterie. Aš neturiu tau ką pasakyti. 

Blanša sugriebė Aliks už rankos, greitai pasuko ją į save. 

— Iki šio ryto aš visada laukiau Reino ir nešiojau jam valgyti, o šiandien jis 
pasakė, kad paruoščiau tau lovą jo palapinėje. Tai koks tu berniukas? 

Aliks iškart nesuprato, apie kų kalba Blanša, o kai suvokė, jos akys piktai žybtelėjo. 

— Jei nors kiek nusimanytum apie didikų gyvenimą, tai žinotum, kad visi lordai 
turi ginklanešius. Aš irgi vykdau ginklanešio pareigas. 

— Žinoma, aš žinau, kad lordai turi ginklanešius, — apsimestinai nerūpestingai 
pratarė Blanša ir grasinančiai pridūrė: — Bet atsimink: Reinas Montgomeris — mano. 
Aš rūpinuosi juo taip, kaip rūpintųsi jo dama. — Blanša pasisuko ir greitai pranyko už 
medžių. 

— Atsirado “dama"!' — prunkštelėjo Aliks, rūpestingai valydama arklio šoną. — 
Ką tokia suskretėlė gali žinoti apie damas? — Supykusi ji nepastebėjo, kaip bėga lai- 
kas. Staiga netoliese išgirdo Reino balsą. 

— Klausyk, vaikine, — kreipėsi jis į ją, ir iš netikėtumo Aliks net pašoko. — Tu 
per ilgai terliojiesi. Mes dar turime daug darbo. 

— Darbo? — sušnabždėjo ji taip liūdnai, kad Reinas nenorėdamas nusišypsojo, 
jo akyse įsižiebė juoko kibirkštėlės. Aliks atsitiesė. Ji neleis jam iš jos juoktis! 

Padėjusi šepetį ir greitai sudainavusi arkliui į ausį atsisveikinimo dainelę, ji pa- 
sivijo Reiną ir kartu su juo grįžo į stovyklą. Reinas pasuko prie laužo, kur sėdėjo skar- 
maluoti vyrai. | 

— Jūs trys! — kreipėsi į juos Reinas. — Eisite budėti pirmieji. 

— Nesiruošiu stypsoti miške, — ryžtingai pareiškė vienas jų ir norėjo nueiti. 

Sugriebęs jį viena ranka ir greitai trūktelėjęs atgal, Reinas taip jam trenkė, kad 
jis kūliais nusirito į krūmus. 

— Kas valgo, turi už tai atidirbti, — rūsčiai pareiškė jis. — Eikite į savo postus! 
Vėliau aš patikrinsiu, ir jei pastebėsiu, kad kas nors miega... tai bus paskutinis jo sapnas. 

Susiraukęs Reinas žiūrėjo į nueinančius vyrus. 

— Štai kokie nuostabūs tavo draugai, — tėškė jis Aliks. 

— Jie man visai ne draugai! — sušuko ji. 

— Na, tada ir Pagnelis man ne draugas! — atsikirto jis. 

Sustojusi ji pažvelgė į jo plačią nugarą. Taip, jis teisus. Ji neturėjo jokios teisės 
nekęsti jo už tai, ką padarė kitas žmogus. 

— Blanša! — išgirdo ji Reino šūktelėjimą. — Valgyti! 

Pasijutusi alkana, Aliks puolė paskui Reiną. Palapinėje Blanša padavė jiems kep- 
tos šernienos, duonos, sūrio, karšto vyno, ir Aliks godžiai puolė valgyti. 

— Šaunuolis, vaikine, taip ir reikia! — pažvelgęs į ją, nusijuokė Reinas ir taip 
pliaukštelėjo jai delnu per užpakalį, kad ji net pašoko. — Jei visada taip valgysi, tai 
greitai užaugsi. 

— Jei versi mane dirbti taip, kaip šiandien, tai po savaitės aš patiesiu kojas, — 
springdama mėsos gabalėliu pratarė mergina, nekreipdama dėmesio į Reino juoką. 

Kai jie baigė valgyti, Aliks palaimingai pažvelgė į pintą gultą. “Nors truputėlį 
pailsėti, — pagalvojo ji, — atsigulti ir pagulėti keletą valandų — koks puikumėlis!“ 

— Dar anksti, vaikine! — pasakė Reinas, sugriebęs ją už rankos. — Dar truputė- 
lį padirbėsim. Reikia patikrinti sargybinius, pažiūrėti, ar nepakliuvo kas nors į spąs- 
tus, ir išsimaudyti. 

— Maudytis! — iškvėpė ji. — Tik ne aš! 

— Kai buvau tokio amžiaus, irgi maudžiausi tėk tada, kai mane priversdavo. Na, 
o viskas baigėsi tuo, kad vieną kartą mano vyresnysis brolis turėjo šveisti mane arkli- 
niu šepečiu. 

— Ką? Kažkas privertė tave kažką padaryti? — netikėdama savo ausimis, sušu- 
ko Aliks. 

Reinas pajuto, kad jo savimeilė užgauta. 

— Na, apskritai mane tada puolė abu mano vyresnieji broliai, ir Gavinas užsi- 
dirbo mėlynę po akimi... Gerai, eime! Darbai laukia. 

Aliks nenoriai nusekė paskui jį, tačiau kad ir kaip stengėsi, niekaip negalėjo eiti 
taip greitai. Ji vilkosi paskui jį lyg nesava, klupdama už akmenų ir vos netrankydama 
galvos į medžių kamienus. Iš pradžių Reinas stengėsi su ja kalbėtis, paaiškinti, ką ir 
kaip jis daro, rodė, kaip mesti akmenį, kad patikrintum, ar nemiega sargybinis, tačiau 
greitai, Žvilgtelėjęs į jos veidą, suprato, kokia ji pavargusi, ir paliko ramybėje. 

Kai jie nuėjo prie upelio, Reinas pasakė, kad ji palauktų, kol jis išsimaudys. 
Pusiau miegodama Aliks žiūrėjo, kaip Reinas nusirengia, kaip lipa į ledinį vandenį. 

Mėnulio šviesa apšvietė jo kūną, paglamonėjo raumenis, pažaidė ant klubų ir 
išbučiavo dideles, galingas rankas. Aliks nesidrovėjo žiūrėdama į Reiną. Visą gyveni- 
mą ji pašventė muzikai. Tuo metu, kai kitos mergaitės prie miesto šulinio flirtavo su 
jaunuoliais, ji, sėdėdama kur nors viena, kūrė dainas. Kai jos draugės viena po kitos 
tekėjo, ji daug dienų praleisdavo bažnyčioje, dainuodama su berniukų choru. Ji netu- 
rėjo laiko kalbėtis su berniukais, apskritai jie jos nedomino. Ji buvo per daug užsiėmu- 
si, kad pastebėtų juos. 

Pirmą kartą gyvenime pamačiusi nuogą vyriškį, žiūrėdama, kaip jis maudosi mė- 
nulio šviesoje, Aliks pajuto silpną, vos užgimusį, jai dar nežinomą jausmą. Žinoma, ji 
žinojo, kas yra sueitis, girdėjo apie tai šnabždantis jaunas, ką tik ištekėjusias moteris, 
bet niekada tuo nesidomėjo. Tačiau šis vyras, išlipęs iš vandens lyg pasakų kentauras, 
privertė ją pajusti tai, kas anksčiau atrodė neįmanoma. 

Kūniška aistra, pagalvojo Aliks, pati paprasčiausia aistra — štai koks buvo tas 
jausmas. Ji norėjo, kad jis ją apkabintų, pabučiuotų, kad atsigultų šalia jos, ir ji labai 
norėjo paliesti jo odą. Prisiminusi, ką jautė, sėdėdama jam ant nugaros, Aliks suvirpėjo. 

Kai Reinas išlipo iš vandens ir priėjo prie jos, ji vos susitvardė jo nepalietusi. 

— Atrodo, kad tu visai praskydai, — pastebėjo šluostydamasis Reinas. — Tai tu 
nesimaudysi? — Žiūrėdama, kaip jo kūnu slysta audeklas, Aliks tik palingavo galvą. — 
Bet įspėju tave, vaikine, greitai pradėsi taip dvokti, kad tas kvapas išvarys mane iš 
palapinės. Tada aš pats tave išmaudysiu, bet tada tu tikrai nesidžiaugsi. 

Aliks užgniaužė kvapą, ir ji žvilgtelėjo į Reiną. Ją išmaudys šis didelis vyras, 
gyvas Dievo įsikūnijimas? 

Pastebėjęs jos keistą veido išraišką, Reinas sunerimo. 

— Kaip jautiesi, vaikine? — paklausė jis, atsiklaupęs šalia. 

“ Vaikinas!" Aliks veide atsispindėjo pasibjaurėjimas. Jis tikrai manė, kad ji ber- 
niukas. O, jeigu jis Žinotų, kad ji — mergaitė? Taip, bet juk jis — didikas, o ji — viso 
labo tik neturtingo advokato dukra. 

— Tu nesušalsi? — sausai paklausė ji ir, nusiritusi į šoną, pakilo ir nusisuko, 
kad nematytų, kaip jis rengsis. 

Kai Reinas apsirengė, Aliks tylėdama nusekė paskui jį į stovyklą. Ten ji iškart 
nugriuvo ant gulto, bet užmigo tik tada, kai Reinas nustojo vartytis savo lovoje. 


Šeštas skyrius 


Pasilenkusi virš vandens, Aliks žiūrėjo į savo atvaizdą. “O aš tikrai panaši į 
berniuką“, — su pasidygėjimu pamanė ji. Na, kodėl ji negimė gražuole nuostabiais 
veido bruožais, kad jos neįmanoma būtų supainioti su vyru? Jos skirtingo atspalvio 
plaukai, įkypos akys, siauros lūpos, — ji, be abejonės, atrodė ne taip, kaip turėtų atro- 
dyti moteris. 

Aliks vos nepravirko, kai staiga išgirdo Džoslino balsą ir krūptelėjo iš netikėtumo. 

— Vėl valai šarvus? — paklausė jis. 

Atsidususi Aliks atsisuko ir vėl ėmėsi darbo. 

— Reinas labai priekabus. Šiandien jis privertė mane plaktuku išlyginti kažkokį 
įlenkimą. 

— Sujo daiktais tu terliojiesi kaip reikiant. Ar tik nepradedi manyti, kad didikas 
yra šio to vertas. 

— Na, tarkim Reinas tikrai daug vertas, nepaisant jo kilmės, — skubiai paprieš- 
taravo ji, jog net susidrovėjo ir nusigręžė. Tą savaitę, kurią ji praleido Reino stovyklo- 
je, Aliks beveik nepasitraukdavo nuo jo, ir jos nuomonė apie Reiną visiškai pasikeitė. 
Anksčiau ji manė, kad Reinas jėga verčia stovyklos gyventojus jam paklusti. Dabar 
Aliks įsitikino, kad patys valkatos pripažino jį savo vadu ir vertė Reiną jais rūpintis. 
Jie elgėsi tarsi vaikai, reikalaujantys, kad jais rūpintųsi, ir priešindamiesi, kada jais 
rūpinamasi. Reinas keldavosi anksčiausiai ir guldavo vėliau už visus kitus. Rūpinda- 
masis Žmonių saugumu, vėlai vakare jis apeidavo visus sargybos postus, tikrindamas, 
ar sargybiniai nemiega. Tingumas Reinu: buvo atkarus, ir jis versdavo žmones dirbti, o 
ne: laukti sudėjus rankas, kol jis viską už juos padarys. — Taip, — tyliai pridūrė Aliks, — 
Reinas iš tiesų šio to vertas, bet niekas neįvertina to, ką jis daro. Kodėl jis nepalieka 
šių niekingų būtybių likimo valiai ir neišvažiuoja iš Anglijos? Su savo turtais jis galė- 
tų gyventi, kur tik panorėjęs. 

— Paklausk jo paties. Juk tu jam artimesnis už visus kitus. 

Artimesnė už visus kitus — mintyse pakartojo Aliks. Kaip ji norėtų, kad taip būtų 
4š tiesų. Aliks išmoko įveikti nepakenčiamą nuovargį, ištverti alinančias rytines treni- 
ruotes. Jos raumenys sutvirtėjo, savijauta pagerėjo ir ji įprato prie stovyklos gyvenimo. 

Blanšos padėtis stovykloje buvo ypatinga. Kažkokiu būdu jai pavyko visus įtikin- 
ti, kad Reinas dalijasi su ja savo guoliu, ir kad jai padedant, iš Reino gali gauti ko tik 
„panorėjęs, tereikia Blanšai pakuždėti jam ausin. Aliks vijo šalin mintį, kad Reinas galėjo 
permiegoti su Blanša. Ji tikėjo, kad jis pakankamai nuovokus ir niekuomet neprisileis 
artyn tokios suskretėlės. Ir dar Aliks sužinojo, kad Blanša paniškai bijo Džoslino. 

Džoslinas buvo toks neįtikėtinai gražus, toks mandagus ir paslaugus, kad vos tik 

apie jį pagalvojus, stovyklos moterų širdys imdavo plakti lyg pašėlusios. Aliks matė, 
kaip daugelis moterų bandė jį sugundyti, tačiau Džosas niekada nesusiviliodavo jų pa- 
siūlymais. Jis tiesiog dievino savo darbą, o Aliks draugijos nekeisdavo į jokią kitą. Jis 
niekada nesikalbėdavo su Blanša ir stengėsi laikytis nuo jos atokiau. O ši, susitikusi 
Džosliną, sprukdavo šalin. 

Vienintelė, nekalbant apie Džosą, padori stovyklos gyventoja buvo Rozamunda 
— nepaprastai graži, tačiau ant skruosto nešiojanti velnio ženklą. Ji nuolat atrodė pri- 
slėgta — buvo įpratusi gyventi lydima baimės ir neapykantos kupinų žmonių žvilgsnių. 

| Kartą Reinas užklupo du vyriškius besiginčijančius — parduosią ar neparduosią 
jie savo sielas velniui, jei išprievartausią Rozamundą. Jis paskelbė tokį nuosprendį: 
kiekvienam įkrėsti po dvidešimt rykščių ir išvyti iš stovyklos. Aliks suėmė pavydas, 
sužinojus, kaip audringai Reinas stojo ginti gražiosios Rozamundos. 

— Aliksai' — Nuaidėjo miške. Tai, žinoma, Reinas. Pagaliau ėmė vadinti ją vardu! 

— Aš dirbu! — iš visų jėgų sušuko Aliks, žinodama, jog Reinas stačiai dievina darbą. 

Jis išniro tarp medžių. 

— Sprendžiant iš balso, tu, atrodo, augi, nors kai Žiūriu į tave, man atrodo, kad 
nuolat smulkėji, — tarė Reinas, kritiškai nužvelgęs jos kojas. 

Aliks taip pat nužvelgė savo kojas ir patenkinta nusišypsojo: bent šis tas joje 
buvo moteriško. Jos kojos ir mažas apvalus užpakaliukas sustiprėjo nuo sunkių prati- 
mų. Galimas daiktas dabar paaiškės, jog ji — mergina ir... kas tada? Tada ją tikriausiai 
išgrūs lauk iš Reino palapinės ir jam iš paskos vėl ims sekioti ta šliundra Blanša. Aliks 
pridengė kojas plieniniais Reino šarvais, kuriuos prieš akimirką šveitė. 

— Aš užaugsiu, būtinai užaugsiu, — patikino Reiną Aliks. — O užaugęs pri- 
smeigsiu tave prie Žemės tavo paties kardu. — Ji pažvelgė į Reiną. Jis buvo sunerimęs. 

— Na, kažko norėjai iš Alikso? — nutraukė nejaukią tylą Džosas. Iš jo akių 
buvo matyti, jog viskas, kas čia vyko, jį linksmino. 

— Taip, — tyliai tarė Reinas. — Reikia, kad jis padėtų man sutvarkyti laiškus. 
Atvyko pasiuntinys nuo mano šeimos. Reikia perskaityti ir parašyti kelis laiškus. Tu 
juk moki skaityti, tiesa? 

Aliks net pašoko iš smalsumo. Jai knietėjo pasinaudoti proga ir kaip galima dau- 
giau sužinoti apie jį ir jo šeimą. 

— Taip, Žinoma! — šūktelėjo ji ir, surinkusi Reino ginkluotę, nuskubėjo jam 
įkandin. 

Palapinėje sėdėjo prabangiai apsirengęs vyriškis, dėvįs auksiniais leopardais siu- 
vinėtą apsiaustą. Jis kantriai laukė Reino nurodymų. Rankos mostu Reinas liepė jam. 
pasišalinti. “Įdomu, ar visi jo tarnai tokie klusnūs", — pamanė Aliks. Dar ji pagalvojo, 
koks milžiniškas skirtumas tarp šio tarno ir stovyklos gyventojų. 

Reinas gavo du laiškus — nuo brolio Gavino ir jo žmonos Džudit. 

Žinios nuo brolio buvo blogos. Žmogus, pagrobęs Reino seserį Meri, paėmė ne- 
laisvėn ir brolienę Bronvin. Jos vyras nieko nesiryžo daryti, bijodamas, kad Rodžeris 
Čatvortas nenužudytų jo žmonos. 

— Ar tavo brolis Stivenas myli savo žmoną? — paklausė Aliks. 

Reinas linktelėjo galvą. Jo lūpos buvo kietai sučiauptos, o žvilgsnis kažkur 
klaidžiojo. 

— Bet čia rašoma, kad į nelaisvę ji pateko Škotijoje. Kodėl ji ten buvo — pikti, 
grubūs Žmonės ir... 

— Prikąsk liežuvį! — riktelėjo Reinas. — Bronvin — vieno škotų klano valdo- 
vė. Aš nepažįstu geresnės moters. Skaityk kitą laišką. 

Sugėdinta Aliks ėmė skaityti Džudit Montgomeri laišką. Pro jos akis nepraslydo 
ir tai, kaip atgijo ir sušvelnėjo Reino žvilgsnis. Laiške Džudit maldavo Reiną saugotis 
ir įkalbinėjo nedelsiant išvykti iš Anglijos. Ji klausinėjo, kaip jis įsikūrė, ar turi pa- 
kankamai maisto ir šiltų drabužių. Tai girdėdamas, Reinas juokėsi, o Aliks nusprendė, 
kad laiškas yra toks, kokį Žmonos paprastai rašo savo vyrams. 


— O ar vyras žino, kaip jo Žmona rūpinasi jo broliu? — perdėtai mandagiai 
paklausė Aliks.: 
— Aš tau draudžiu taip kalbėti apie mano šeimą! — nutraukė ją Reinas. 


Aliks nuleido galvą. Jos pavydumas stebino ją pačią. Kokia neteisybė: ji turi 
atrodyti ir elgtis kaip berniukas ir todėl neturi jokių galimybių atkreipti į save Reino 
dėmesį. Štai, jei ji dėvėtų puošnią suknią, jis iškart ją pastebėtų, nors... vargu ar tai ką 
nors pakeistų, juk ji anaiptol ne gražuolė... 

— Nagi, vaikine, nusileisk iš padebesių ir gerai paklausyk! — sugrąžino tikro- 
vėn Reino balsas. — Ar sugebėsi parašyti tai, ką tau padiktuosiu? Noriu, kad tarnas 
nuneštų atsakymą mano broliui. 

Aliks gavo plunksną, popieriaus, rašalo, ir Reinas ėmė diktuoti. Reinas prisiekė 
sesers ir brolienės nepaliksiąs nelaimėje ir kantriai lauksiąs dienos, kada galėsiąs at- 
keršyti Čatvortui. O karaliaus Reinas nebijąs, nes būtent tie, kuriuos karalius paskelbė 
išdavikais, yra pagrindinis iždo pajamų šaltinis. Henrikas jam atleisiąs, — rašė Gavi- 
nui Reinas. Diktuodamas jis neatkreipė dėmesio į Aliks šūkčiojimus, jam nepagarbiai 
kalbant apie savo valdovą. 

Laiškas Džudit buvo kupinas meilės ir šilumos. Laiške buvo užsiminta ir apie 
naująjį Reino ginklanešį. Šis jaunuolis laikąs jį nesugebančiu savimi pasirūpinti išsi- 
žiojėliu, todėl naktimis slapčia apklostąs jį, kad nesušaltų. Šias eilutes Aliks rašė nu- 
leidusi galvą, kad Reinas nematytų, kaip kaista jos skruostai. O ji manė, kad Reinas nė 
nenutuokia, kaip Aliks, keliskart prisėlinusi prie jo lovos, antklode pridengdavo jo nuo- 
gus pečius. 

Likusią laiško dalį Aliks rašė, nesigilindama į tai, ką diktavo Reinas. Padėjusi 
paskutinį tašką, ji padavė laišką Reinui pasirašyti. Jam pasilenkus, jų galvos susilietė. 
Aliks užuodė jo tamsių, tankių plaukų kvapą ir nepaprastai panoro priglusti prie jų 
veidu. Palietė ranka Reino plaukų sruogą ir tarsi pakerėta žiūrėjo į ją. 

Reinas atšoko lyg nudegęs. Jo akys išsiplėtė iš nuostabos. Aliks užgniaužė kva- 
pą, o širdis, rodės, tuoj iššoks iš krūtinės. “Dabar jis viską Žino. Dabar jis pasakys, jog 
aš — mergina", — pagalvojo ji. 

Reinas prunkštelėjo ir atšlijo nuo jos. Iš jo akių matėsi, jog jis niekaip nesupran- 
ta, kas gi įvyko. 

— Užantspauduok laiškus ir įduok juos pasiuntiniui, — tyliai tarė jis ir išėjo iš 


palapinės. 
Aliks taip sunkiai atsiduso, kad laiškas nuo stalo nusklendė ant žemės. Akyse jai 
tvenkėsi ašaros. “Aš — baidyklė, tikra baidyklė, — galvojo ji. — Nenuostabu, kad 


niekas neprieštaraudavo šventiko išvedžiojimams ir nepanoro manęs vesti. Kam gi ko- 
voti už prizą, kuris nieko nevertas. Ir kas panorės turėti žmoną, kurios krūtinė plokščia - 
kaip berniuko? Nieko nuostabaus, kad Reinas vis dar nesupranta, kas iš tiesų ji yra! 
Greitai nusibraukusi: ašaras, Aliks ėmėsi tvarkyti laiškus. Taip, Reino Žmona ir 
sesuo tikriausiai yra gražuolės putliomis krūtinėmis. 
Aliks dar sykį atsiduso ir, užantspaudavusi laiškus, nunešė juos pasiuntiniui. 
— Ar esi kada nors matęs ledi Džudit arba ledi Bronvin? — palydėjus: pasiunti- 
nį prie arklio, lyg tarp kitko paklausė jo Aliks. 

— Aha. Ir ne kartą. 

— Tikriausiai gražios moterys, ar ne? 

— Gražios? — nusijuokė pasiuntinys ir įšoko į balną. — Viešpats Dievas turbūt 
buvo labai patenkintas savimi, kai jas sukūrė. Lordas Reinas tikriausiai niekuomet nega- 
lės išvykti iš Anglijos. Ir aš negalėčiau, jei nors viena šių moterų būtų mano šeimoje. 
Išsiskyręs su jomis nors akimirkai, jis tampa nelaimingas. Ir niekas negali jo paguosti. 

“Niekas negali paguosti, kaipgi..." — grįždama į palapinę suburbėjo Aliks. Pa- 
lapinėje kažkas vyko, ir Reinas, be abejo, buvo įvykių centre. 

— Visa laimė, kad jos nenužudėte, nes už tai būtumėt sumokėję savo gyvybe! — 
tarė Reinas dviem vyrams. Vienas jų buvo kišenvagis, kitas — elgetaujantis skurdžius. 
Juodu visą rytą saugojo stovyklos sargyba. 

— Balnok žirgą, Aliksai, — tarė Reinas, — jojam! 

Pabalnojusi žirgą, Aliks privedė jį prie palapinės. Tuo metu išėjo Reinas, neši- 
nas koviniu kirviu. Dar nespėjus jai nieko paklausti, jis stryktelėjo balnan ir pasisodi- 
no ją už nugaros. Dar akimirka, ir jie šuoliais dūmė mišku. 

Reinas ginė žirgą kiek įmanydamas, vikriai išsisukdamas kelyje pasitaikančių 
medžių. Šis pašėlęs jojimas truko neilgai. Reinui nušokus nuo žirgo, Aliks sugriebė 
pavadį ir, įsliuogusi balnan, apsižvalgė aplink. Nugara atsišliejusi į medį, pievelėje 
stovėjo malonios išvaizdos moteris. Jos akys buvo rudos, o vilkėjo ji tokią puikią suk- 
nelę, kokios Aliks kaip gyva nebuvo mačiusi. Siaubo apimta ji žvelgė į tris vyrus iš 
stovyklos. Šie grūmojo moteriai peiliais ir kardais. 

— Šalin, niekšai! — suriaumojo Reinas, blokšdamas juos į šalis. 

Virpėdama iš baimės, moteris pažvelgė į savo išvaduotoją. Reino pasirodymas 
ją tiesiog pribloškė. 

— Reinai, — sušnibždėjo ji ir susmuko. Reinas sugavo ją ir, pakėlęs ant rankų 
lyg mažą mergaitę, priglaudė prie krūtinės. 

— Ana, — tarė jis, — dabar tu saugi, Ana. — Paduok vyno! — paliepė jis Aliks. — 
Balne rasi gertuvę. 

Jis atsisėdo ant nusvirusio medžio, moterį tebelaikydamas priglaudęs prie krūtinės. 

— Išgerk truputį vyno, Ana, — švelniai tarė jis. Ilgos, gražios moters blakstie- 
nos suvirpėjo, ji atsimerkė ir nurija kelis gurkšnius. 

— Ana, ką gi tu veikei šiame gūdžiame miške? — palūkėjęs, kol ji visiškai atsi- 
peikėjo, paklausė Reinas. 

“O, ji aiškiai neskuba nusikraustyti nuo jo kelių", — pagalvojo Aliks. Ji atidžiai 
apžiūrinėjo prabangius moters drabužius. Tamsiai raudono šilko suknelė — tokį šilką 
Aliks ligtol buvo mačiusi tik bažnyčioje — buvo puošta ploniausiais nėriniais ir gyvū- 
nų atvaizdais. Suknelės iškirptė buvo tokia gili, kad matėsi didžioji stambių krūtų da- 
lis. Ant moters kaklo žėrėjo auksinės grandinėlės ir raudonų brangakmenių vėrinys. 

— Aliksai! — nekantriai pašaukė Reinas. Šiai pribėgus, jis atidavė gertuvę. — 
Ana... — švelniai tarė Reinas. 

— Reinai, ką tu čia veiki? — paklausė moteris. Jos balsas buvo minkštas tarsi 
aksomas. 

“Dainuoti tikrai nemoka, — nedelsiant įvertino Aliks, — balsas silpnas, prime- 
nantis inkštimą". 

— Kaip tai ką? — šyptelėjo Reinas. — Karalius Henrikas paskelbė mane išdaviku. 

Ana taip pat nusišypsojo. 

— Karalius panoro tavo pinigų, tiesa? O kodėl jis atėmė tavo žemes? 

— Rodžeris Čatvortas paėmė įkaitais mano seserį ir Stiveno žmoną. 

— Čatvortas! — šūktelėjo Ana. — Klausyk, ar tik ne ta moteris, kurią taip mylė- 
jo Gavinas, neseniai ištekėjo už vieno iš Čatvortų. 

— Mano išmintingasis brolužis! — tarė Reinas su pasibjaurėjimu. — Ta moteris — 
šliundrų šliundra, tačiau Gavinas niekada to nematė, tiksliau — nenorėjo matyti. Ko 
jau ko, tačiau nepastovumu mano broliuko tikrai neapkaltinsi. Net vedęs Džudit, jis 
dar kurį laiką nesiliovė mylėjęs Elis Čatvort. 

— Bet ką tai turi bendra su tavo buvimu čia? 

“Kodėl gi jai nenulipus nuo Reino kelių? — pamanė Aliks, — kaip ji gali štai 
taip sau sėdėti ir pliurpti aukštuomenės tonu, tarsi čia būtų kokios nors pilies salė?" 

— Tai ilga istorija, — atsakė Reinas. — Elis Čatvort nukentėjo nuo nelaimingo 
atsitikimo — prarado ir savo grožį, ir proto likučius. Kai liko našlė, ją ėmė globoti 
vyro brolis. Tikriausiai ta moteris sumaišė jam protą, nes netrukus Rodžeris iškvietė 
mano brolį dvikovon tokiomis sąlygomis: nugalėtojas gauna žmoną, kurią Henrikas 
jau buvo pažadėjęs Stivenui. 

— Taip, — tarė Ana, — dabar prisimenu šią istoriją. Čia buvo įpainioti milžiniš- 
ki turtai. 

— Stiveno žmona Bronvin taip pat turtinga, tačiau Stivenas troško jos pačios ne 
mažiau nei jos turtų, — šyptelėjo Reinas, — bet Čatvortas negalėjo. susitaikyti su pra- 
laimėjimu, todėl pagrobė mano seserį ir brolio žmoną. 

— Tai siaubinga, Reinai! Bet kaip karalius Henrikas galėjo... 

— Aš vedžiau karaliaus kareivių būrį į Velsą. Sužinojęs apie Meri pagrobimą, 
apsisukau ir patraukiau prieš Čatvortą. 

— Karaliaus kareivių priešakyje? — nustebusi paklausė Ana. 

Reinas pritariamai linktelėjo. 

Anos veidą iškreipė keista grimasa. 

— Vadinasi, karalius ne be pagrindo kaltina tave išdavyste. Tai štai kodėl tu 
tūnai šiuose miškuose, apsirengęs lyg valstietis. 

— Uhu, — pritarė jai Reinas. — O tu puikiai atrodai, Ana. Taip, daug laiko 
praėjo nuo tada, kai... 

Ana stryktelėjo nuo Reino kelių ir ėmė lyginti savo suglamžytą suknelę, kurią 
Aliks taip norėjo pačiupinėti. 

— Tau nepavyks dar kartą manęs sugundyti, Reinai Montgomeri. Tėvas žadėjo 


greitai surasti man vyrą. Taigi dabar tavo saldūs žodeliai man visai nerūpi. — Ji pasisu- 
ko ir tik dabar pastebėjo Aliks. — Kas tas vaikinas, išsižiojęs ir spoksantis į mudu? — 
paklausė Ana. 

— Tai mano ginklanešys, — juokdamasis paaiškino Reinas. — Nors aš gyvenu 


miške, tačiau kai kurių patogumų neatsisakau. Šis vaikinas nuoširdžiai pluša, be to, jis 
moka skaityti ir rašyti. 

— Taigi taigi, būtent šių Žinių niekas taip ir nesugebėjo įkalti tavo kieton gal- 
von. Liaukis į mane taip vėpsojęs! Šį sykį, Reinai, tu nieko nepasieksi. Kuo tu vardu, 
berniuk? — paklausė Ana. 

— Aliksandras Bleketas. 

— Bleketas? Kurgi girdėjau šią pavardę? 

“Skelbime apie mano areštą! — nustėro Aliks. — Reikėjo pasikeisti povaras: 
Dabar ši bjaurybė ją demaskuos, ir Reinas sužinos, kas ji yra iš tikrųjų". 

— Tai gana paplitusi pavardė. Na, Aliksai, drožk stovyklon ir palauk manęs ten. 

— Ne, ne, berniuk, palauk! — suriko Ana. — Viena aš nė už ką su tavimi nepa- 
siliksiu, Reinai. Patikėk, aš kalbu visai rimtai. Nuvesk mane atgal, pas kitus medžioto- 
jus, nes greitai jie manęs pasiges. 

— Nieko baisaus. Aplinkui knibždėte knibžda mano sargybinių, — atšovė Rei- 
nas ir, apkabinęs Anos liemenį, prisitraukė ją prie savęs, jos kojas suspaudęs savo ke- 


liais. — Laiko mes turime į valias. Palik mus vienus, Aliksai! 
— O aš noriu, kad šis simpatiškas ginklanešys pasiliktų su mumis, — įsirėmusi 
rankomis į Reino pečius, stengėsi ištrūkti Ana. — Šiame miške tu visai sulaukėjai... 


Ji nebaigė sakinio. Reinas nutildė ją bučiniu. 

Nėmaž nesivaržydama, Aliks vėpsojo į juodu. Taip besibučiuojančius matė pir- 
mą kartą. Labiau už viską pasaulyje jai dabar norėjosi būti Anos vietoje. 

Ši scena taip užvaldė Aliks, kad ji nė nekrustelėjo, kai visai šalia prašvilpė strė- 
lė ir įsmigo žemėn tik per pėdą nuo Reino kojų. Reinas žaibiškai paguldė Aną ir Aliks 
ant žemės. 

— Jie taikė į mane, — ramiai pareiškė jis. — Aliksai, jie tavęs nepastebės, jei 
pasislėpsi už šio rąsto. Pasistenk nušliaužti iki arklio ir atnešti mano ginklus. 

— O kaip tu? — su siaubu sušnabždėjo ji, kai antra tsrėlė prašvilpė virš jų galvų. 

— Aš turiu pasirūpinti Ana. Daryk, kas liepta! — įsakė jis. 

Daugiau nesvarstydama, Aliks nušliaužė į mišką. Kiekvieną kartą, kai strėlė nu- 
krisdavo šalia jos, ji susigūždavo iš baimės. Neatsigręždama ji kojomis ir rankomis 
yrėsi į priekį. Paskui atsistojo ir puolė bėgti. Kai strėlių švilpimo nebuvo girdėti, Aliks 
sustojo atsikvėpti. | 

Didžiulis ir piktas Reino eržilas blaškėsi ir spardėsi. Šalia jo stovėjo vyras ir 
stengėsi sugriebti jį už pavadžio. Jei jie sugaus arklį, pagalvojo Aliks, tada apie jokį 
pasipriešinimą negali būti nė kalbos, nes prie balno pririšti visi jų ginklai. Bjaurybė 
Reinas, mintyse nusikeikė Aliks. Jis taip užsidegė dėl tos šilkais išsiruošusios moters, 
kad pamiršo viską! 

Pakėlusi akis į dangų, ji mintyse ėmė melsti Dievą pagalbos, o paskui uždaina- 
vo. Sunerimusio gyvulio ausis pasiekė jo mėgstama melodija. Jis iškart nurimo, suklu- 
so, 1r tuo pasinaudojęs vyras griebė už pavadžio, greitai atrišo arklį ir įšoko į balną. 

— Tas arklys kvailas kaip ir jo šeimininkas, — piktai sumurmėjo Aliks ir ėmė 
leisti chaotiškus, aukštus garsus, kurių arklys labai nemėgo. Jai pasisekė: eržilas atsi- 
stojo piestu, numetė pagrobėją žemėn ir galop atšuoliavo prie jos. Išsigandusi šio mil- 
žino, ji akimirkai nustėro, paskui sugriebė ir vėl uždainavo švelniu 1r maloniu balsu. 
Arklys iškart nurimo ir leido jai užlipti jam ant nugaros. 


— O dabar, prašau, daryk tai, ką tau liepsiu, — sušnabždėjo Aliks, kai eržilas 
atsuko į ją savo didžiulę galvą su išplėstomis šnervėmis ir išsipūtusiomis akimis. — 
Pirmyn! — sukomandavo ji taip garsiai, kaip tais laikais, kai vadovavo berniukų chorui. 


Arklys iškart ėmė šuoliuoti galopu, bet ne ten, kur jai reikėjo. Todėl Aliks teko 
įtempti visas jėgas, kad pasuktų jį reikiama kryptimi. 

— Nereikia, Reinai, nereikia! — išgirdo ji beviltišką Anos riksmą ir, įjojusi į 
aikštelę, pamatė Reiną su kruvinu kardu stovintį prie nužudyto vyro. Netoli jo stovėjo 
dar du vyrai. Jų rankose taip pat blizgėjo kardai. Ana apglėbė Reiną ir prigludo prie jo 
plačios nugaros. — Čia mano tėvo žmonės! — sušuko ji. — Jie ieškojo manęs. Aš tau 
juk sakiau, kad manęs ieškos. — Ji pasilenkė prie gulinčio vyro. — Ne, jis gyvas. Mes 
pasiimsim jį kartu. Kodėl tu niekada nieko neklausai? — puolė ji Reiną. — Kodėl tu iš 
pradžių mojuoji savo kardu, o tik paskui kalbi? 

Pajutusi vis didėjantį pyktį, Aliks nušoko nuo arklio ir pribėgo prie jų. Pamačiu- 
si stipriai sukąstus Reino dantis, ji suprato, kad jis nenorės aiškintis. 

— Jie pirmi užpuolė mano šeimininką! — išpoškino ji. — Kai į tave šaudo, nėra 
laiko klausinėti, kas taip daro. O jūs, mano nuostabioji ledi, jautėtės kuo puikiausiai, 

kai jis savo kūnu uždengė jus. O dabar, kai pamatėte krauju pasruvusį Žmogų, iškart 
pamiršote, kaip bandėte nuvilioti mano šeimininką į krūmus! 

— Aliksai, — padėjęs jai ranką ant peties, pasakė Reinas, — atsimink, riteriai 
taip nesielgia... 

— Elgiasi! — užsidegė ji. — Ta ragana... 

Reinas delnu užspaudė jai burną ir prisiglaudė prie krūtinės, nepaisydamas jos 
pastangų išsivaduoti iš jo galingų rankų. 

— Ana, — tyliai pasakė jis, — atleisk man ir šiam berniukui. Jį blogai auklėjo. 
Pasikviesk savo žmones ir keliaukite atgal prie upelio. Aš ką nors atsiųsiu, kad palydė- 
tų jus per mišką. 

— Reinai, — norėjo pasiteisinti Ana, — aš nenorėjau... 

— Eik, Ana, — neleido jai kalbėti Reinas, — ir jei sutiksi ką nors iš mano šei- 
mynykščių. pasakyk, kad aš gyvas ir sveikas. 

Ji linktelėjo, vyras padėjo jai atsisėsti ant arklio, sužeistąjį permetė per balną, ir 
Reinas su Aliks liko vieni. 

— Jie norėjo tave užmušti! — sušuko ji, degančiomis akimis žiūrėdama į Reiną. — 
O ta moteris keikė tave, kad sužeidei vieną iš jų. 

Reinas patraukė pečiais. 

— Kas gali suprasti tas moteris? Pavyzdžiui, ji visada domėjosi tik pinigais ir 
valdomis. 

— Manau, kad neblogai ją pažįsti, — pastebėjo Aliks. 

— Anos tėvas kažkada siūlė man ją vesti. 

Aliks nustebusi pažvelgė į jį. 

— Ir tu nusprendei atsisakyti? O gal ji nesutiko tekėti už tavęs? 

Jis šelmiškai šyptelėjo. Ant skruosto vėl atsirado duobutė. 

— Ji gal ir nebuvo prieš, bet neprašiau jos tekėti už manęs. Jos nuotaika keičiasi 
kas minutę. Pavyzdžiui, ją visada kankina abejonės, kurią suknelę geriau apsivilkti. 
Manau, kad jai nepatiks ištikimos Žmonos vaidmuo, 0 aš nemėgstu mušti moterų. 

— Nemėgsti... — sutrikusi pakartojo Aliks ir nutilo. 

— O dabar, — pasakė Reinas, atšlijęs nuo medžio kamieno, — palikim moteris 
ramybėje. Norėčiau pažiūrėti, kas atsitiko mano kojai. 

Ji žvilgtelėjo į Reino kojas ir ant kojinių pamatė tamsią kraujo dėmę. 


Septintas skyrius 


— Tu sužeistas! — sušuko Aliks taip, lyg jis būtų negyvas. 

— Nemanau, kad tai labai rimta, bet vis dėlto reikia žvilgtelėti. 

Pribėgusi ir apkabinusi Reiną per liemenį, prisispaudė prie jo. 

— Sėskis. Aš tuojau surasiu Rozamundą ir... 

— Aliksai, — paprieštaravo Reinas šypsodamasis, — čia juk ne mirtina žaizda, 
taigi aš pats nusigausiu į stovyklą. Žinai, niekada gyvenime neturėjau tokio bjauraus 
ginklanešio. 

— Bjauraus! — sumišo ji, kai jis sunkiai atsisėdo ant kelmo. — Tu nedėkingas... 

— Kodėl tu taip ilgai terliojaisi su mano arkliu? Aš čia mirtinai koviausi, 0 tu, 
kaip girdėjau, dainavai miške! Norėjai palinksminti priešą? 

Daugiau niekada niekada su juo nekalbės, nusprendė Aliks ir, atsukusi Reinui 
nugarą, nuėjo prie arklio. Tramdomas juokas už nugaros ją dar labiau supykdė. 

Kai jis sunkiai bandė atsistoti nuo kelmo, ji neskubėjo padėti. Aliks stovėjo nu- 
sisukusi, kad nematytų, kaip jam sunku ir skauda. 

— Aliksai, man teks lipti į balną iš kitos pusės, o arkliui tai gali nepatikti. Lai- 
kyk jį kuo stipriau. Nenorėčiau dar labiau susižeisti kojos. 

Ji suėmė arklio galvą delnais, pažvelgė jam į akis ir ėmė tyliai dainuoti. Atrodo, 
kad Reinas, įsiropštęs į balną, dar kiek pasėdėjo klausydamasis, paskui pasakė, kad jie 
jau gali joti. 

Visą kelią Aliks laikėsi už balno ir žiūrėjo, kaip teka kraujas iš Reino kojos. 
Pajutęs kraujo kvapą, arklys sunerimo, ir Reinas suspaudė arklio šonus keliais. Aliks 
pajuto, kaip jis susigūžė nuo skausmo. 

— Gal pabandytum nuraminti jį savo dainavimu? — tyliai paprašė jis. 

— Norėjai pasakyti — triukšmu? — priminė ji neseną nuoskaudą. 

— Kaip nori, — kimiu balsu atsakė jis. 

Dar niekada Aliks negirdėjo Reino kalbant tokiu tonu ir suprato, jog skausmas 
toks didelis, kad jis sunkiai begali kentėti, tačiau nenori, kad kas nors tai pastebėtų. Jis 
sakė, kad žaizda nedidelė, tačiau kraujas vis bėgo ir bėgo. Taip, susigėdusi pagalvojo 
mergina, žinoma, ne pats geriausias metas pyktis. Ji uždainavo, ir arklys nurimo. 

— Reikia būtinai tave supažindinti su mano broliais. Jie niekuomet nepatikės, 
kol nepamatys ir neišgirs patys, — sušnabždėjo Reinas. 

Prie stovyklos juos pasitiko keletas žmonių. 

— Bus geriau, — pasakė Reinas Aliks, — jei jie nepastebės, kad aš sužeistas. 
Juos ne taip paprasta valdyti, ir aš nenorėčiau naujų problemų. 

Ji greitai nusliuogė nuo arklio ir užstojo jo sužeistą koją nuo smalsių žvilgsnių. 

— Mes girdėjome kažkokį triukšmą, — pasidomėjo vyras išpuvusiais dantimis. 
Jo akys negražiai Žžibėjo. — Atrodo, jog kažkas ten kovėsi? 

— Tau pasivaideno, seni, — sušuko Aliks taip garsiai, kad iš netikėtumo dauge- 
lis net pašoko. Arklys taip pat atsistojo piestu. — Pasitraukite visi! — sukomandavo 
Aliks. — Tas gyvulys tiesiog pasiuto, ir mes sunkiai galėjome jį nuraminti. 

Žmonės išsigandę smalsiai spoksojo į didžiulį eržilą, kuris nuo kraujo kvapo 
nežinojo, ką daryti. Reinas pamojavo kuoka. 

— Neturite ką veikti? Skirstykitės! — rūsčiai suurzgė jis. — Džosai, ateik į 
palapinę, turiu tau darbo! 

Murmėdami žmonės ėmė skirstytis. 

Prie palapinės arklys sustojo. Aliks norėjo padėti Reinui nulipti, bet jis judesiu 
ją sulaikė. 

— Dėl Dievo, nereikia man padėti, — pro sukąstus dantis iškošė jis, — nes jie 
gali pastebėti. Eik prie arklio ir dainuok jam ką nors garsiai, kad atitrauktum jų dėmesį. 

Aliks taip ir padarė ir tikrai susilaukė visų dėmesio. Paskui ji niekaip negalėjo 
atsikratyti minios, kuri po kiekvienos dainos reikalavo, kad ji dar ir dar dainuotų. Nors 
ir sunkiai, Reinui pavyko nušokti nuo arklio ir pasislėpti palapinėje. Aliks nuvedė ar- 
klį ir grįžusi skubiai puolė paskui jį. 

Reinas gulėjo savo sudedamojoje lovoje beveik nuogas, tik su vienais marškiniais. 
Prie jo kojos buvo palinkusi Rozamunda. Šalia stovėjo vonelė su kruvinu vandeniu. 

— Pagaliau pasirodei! — sumurmėjo Reinas. — Tu dar ką nors sugebi be to 
savo dainavimo? Apsaugok, Viešpatie, jei tau reiktų kariauti. Priešas paprašys tavęs 
padainuoti, ir tu iškart mesi visus ginklus, kad pasipuikuotum kaip aktorė mugėje. Ro- 
zamunda, nueik pas tą Žmogų, kurį sužeidžiau, ir pasižiūrėk, ar galima jam kuo nors 
padėti. Džoslinai, parodyk jai kelią. O tu, mano dainuojantis paukšteli, pabandyk perrišti 
man koją. O gal uždainuosi, ir žaizda pati užgis? 

Aliks norėjo atsikirsti, bet Džosas įspėjančiai padėjo ranką jai ant peties. 

— Nepamiršk, kad jis dabar labai kenčia, — sušnabždėjo jis, eidamas lauk iš 
palapinės. 

Aliks pažvelgė į Reiną ir iškart suprato, kad Džosas buvo teisus. 

— Na, ko įsispoksojai? Daryk ką nors! — sušuko Reinas. 

Ne, ji nesiruošia ilgai kentėti. Jei jis ir toliau ant jos taip rėks, tai bus blogiau 
jam pačiam. 

— Nusiramink, Reinai Montgomeri!' — įsakė Aliks. — Daugiau nesiruošiu klau- 
sytis tavo įžeidinėjimų. Gulėk ramiai, ir aš pasirūpinsiu tavo žaizda. Taip, tu sužeistas, 
ir nieko čia nebepakeisi. Jei ant manęs pyksi, tai pakenksi tik sau pačiam. 

Jis norėjo pasikelti, bet, susidūręs su rūsčiu merginos žvilgsniu, vėl nukrito ant 
pagalvės. 

— Bet jie perkąs vieni kitiems gerkles! — liūdnai pratarė jis, turėdamas galvoje 
stovyklos gyventojus. 

— Nieko baisaus, jei taip ir atsitiks, — ryžtingai paprieštaravo Aliks ir priėjo 
prie jo lovos. — Vargu ar atsiras tarp jų nors vienas, kuris būtų ko nors vertas! 

Atsiklaupusi šalia Reino, Aliks atidengė žaizdą, kurią Rozamunda buvo užklo- 
jusi audinio gabalėliu. Ji pirmą kartą gyvenime matė tokį vaizdą: prakirtusi odą, strėlė 
giliai sužeidė kojos raumenis, kraujas vis dar tekėjo plona srovele. Mergina pajuto 
kylantį šleikštulį. 

— Šiandien vakarieniauti nebenorėsi? — šyptelėjo Reinas. — Mačiau ir baises- 
nių Žaizdų, bet ši kažkodėl labai gili. 

Ant jo kojų buvo nemažai randų. Aliks neišlaikė ir palietė vieną jų. 

— Kirvio ašmenys, — tyliai pasakė jis atsilošdamas. Netekęs daug kraujo, jis 
atrodė nusilpęs. 

Aliks kuo atsargiau ėmė plauti jam žaizdą ir nustebo pamačiusi, kad joje buvo 
purvo. Tikriausiai tai nuo strėlės antgalio. Baigusi mergina prisitraukė prie lovos suo- 
lelį ir ilgai sėdėjo žiūrėdama ir klausydamasi. Reinas gulėjo užsimerkęs, kvėpavo ly- 
giai, ir Aliks nusprendė, kad jis užsnūdo. 

— Aliksai, — tyliai neatsimerkdamas pašaukė jis, ir Aliks iškart pasilenkė, įtemp- 
tai klausydamasi. — Po mano lova guli dėžutė. Gal ištrauktum man ją? 

Pamačiusi dėžutę, ji nusišypsojo. Tai buvo odinis liutnios dėklas. 

— Moki ja groti? — paklausė jis. 

Šyptelėjusi ji atidarė dėklą, išėmė liutnią, ir jos pirštai sudrebėjo iš nekantrumo. 
Lėtai liesdama stygas, ji užgrojo ir uždainavo savo kūrybos dainą. 

Prabėgo valandos, kol pažvelgusi į išbalusį, nejudantį Reiną ir supratusi, kad jis 
užmigo, ji liovėsi groti ir padėjo liutnią. Tylėdama, nejudėdama sėdėjo ji šalia sužeis- 
tojo, klausydamasi jo nelygaus kvėpavimo ir laukė, kol sugrįš Rozamunda. Jai pasiro- 
dė, kad Reinas atrodo daug prasčiau nei anksčiau, ir todėl ji labai norėjo, kad kas nors 
ateitų ir pasakytų, kad jis tikrai pasveiks. 

Aliks apsidairė. Reikia parsinešti vandens. Jos apsiaustas buvo suteptas Reino 
krauju ir reikėjo jį būtinai išskalbti. 

Nešina kibirais, ji išėjo iš palapinės ir pasuko prie upelio, stengdamasi su nie- 
kuo nesusitikti. Pastebėjusi, kad Blanša su kažkokiais vyrais lošia kauliukais ir vargu 
ar greitai prisimins Reiną, Aliks su palengvėjimu atsiduso. 

Jau temo, kai Aliks priėjo upelį, prisisėmė vandens ir ėmė skalbti apsiaustą. Nu- 
siminusi pastebėjo, kad jos marškiniai taip pat sutepti krauju. Kiek paabejojusi, ji nu- 
sprendė išsiskalbti marškinius ir juostą, kuria buvo susiveržusi krūtinę, o paskui — 

išsimaudyti ir išsiplauti galvą. Drebėdama nuo šalčio, ji apsivilko šlapius marškinius. 
Persimetusi per petį apsiaustą ir sugriebusi kibirus su vandeniu, ji beveik bėgte pasi- 
leido atgal į stovyklą. 

Įėjusi į palapinę, Aliks įsiklausė sulaikiusi kvėpavimą ir apsidžiaugė įsitikinusi, 
kad Reinas vis dar miega. Ji pastatė kibirus su vandeniu ir, skubiai nusivilkusi šlapius 
drabužius, pagriebė Reino marškinius. Jie buvo jai iki kelių. Persirengdama Aliks su- 
prato, kad rizikuoja, tačiau, tiesą sakant, negalėjo paneigti, jog nenori, kad jis atsibus- 
tų ir pamatytų, kas ji iš tikrųjų yra. 

Jis vos spėjo užsivilkti marškinius, kai Reino dejonė privertė ją krūptelėti. 

— Meri, — sudejavo jis, — Meri, aš tave surasiu... — Aliks greitai prišoko prie 
jo. Reikėjo kažkaip jį nutildyti, nes stovyklos gyventojai gali sužinoti, kad jis nesvei- 
kas. Stovykloje sklandė gandai, kad Reino palapinėje yra aukso ir brangiųjų akmenų, ir 
Aliks neabejojo, jog kas nors būtinai tuo pasinaudos, kad apieškotų vado palapinę. — 
Meri! — garsiau pašaukė Reinas. Rankos mostu jis vos neužgavo Aliks. 

— Reinai, pabusk! — sunerimusi sušnabždėjo jam į ausį. — Tau kažkas pasivai- 
deno. — Sugriebusi jo ranką, ji iškart suprato, kad jis turi karščio. — O Dieve! — 
nusiminusi šūktelėjo ji 1r ėmė keikti Rozamundą, kad ji paliko stovyklą. Reinui jos 
taip reikėjo! Ką dabar daryti? Sušlapinusi skudurą, ji norėjo uždėti jį Reinui ant kak- 
tos, tačiau jis ranka nubloškė jį į kitą palapinės kampą. Jis taip mosavo rankomis, jog 
Aliks išsigando, kad jis nenugriautų palapinę laikančio stulpo. 

— Reinai!' — vėl pašaukė ji. — Gulėk ramiai! — Stengdamasi kaip nors jį sulaikyti, 
Aliks pagriebė jam už rankų, jos kojos iškart pakilo nuo grindų, ir ji nugriuvo ant Reino. 

— Aš privalau rasti Meri! — dar garsiau pratarė jis ir sudrebėjo. Aliks tai pajuto 
visu savo kūnu. 

— Na, tu, buliau, — sušnabždėjo ji, — gulėk ramiai! 

Atrodo, kad jos žodžiai pagaliau pasiekė jo sąmonę — jis atsimerkė. Prietemoje 
jo akys karštligiškai blizgėjo. 

Po kelių akimirkų Reinas prisitraukė Aliks ir jų lūpos susiliejo. 

Net jei Aliks būtų norėjusi priešintis, visos jos pastangos būtų buvusios veltui. 
Kai tik jos lūpos palietė Reino lūpas, ji prarado savitvardą. Būdama iš prigimties aist- 
ringa būtybė, visą save ji atidavė muzikai. Reinui palietus ją, Aliks pajuto, kaip viduje 
suskambo muzika, palietusi ir sukrėtusi kiekvieną jos kūno ląstelę. Ji išgirdo angeliš- 
ką dainavimą, velnišką murmėjimą 1r kylančius į dangų choro balsus, kurie dainavo ir 
apie laimę, ir apie liūdesį. 

Reinas pravėrė jos lūpas, švelniai glamonėdamas Aliks liežuvį. Po akimirkos 
Aliks jau mokėjo atsakyti į jo bučinį. Ji rankomis apsivijo jo kaklą ir stipriai prispaudė 
prie savęs. Pagaliau atsitiko tai, ko ji laukė nuo tos dienos, kai pirmą kartą jį pamatė: 
kad su ja elgtųsi ne kaip su berniuku, o kaip su moterimi. | 

Aliks aistra dar labiau uždegė Reiną. Įsisiurbęs jai į lūpas, jis kandžiojo jas ir 
švelniai vedžiojo liežuviu. 

Kai jo ranka, nuslinkusi Žemyn, palietė jos klubą, ji greitai įkvėpė ir ėmė bu- 
čiuoti Jo skruostą, paskui kaklą — jo tvirtą, galingą kaklą, kuriuo ji taip gėrėjosi ir į 
kurį mėgdavo žiūrėti. 

Atsigulęs ant šono, Reinas ranka perbraukė per jos kojas, ir Aliks pajuto, kaip jo 
karšti, deginantys delnai pamažu uždega jos kūną, o pirštai stipriai gniaužo klubus. 
Palietęs krūtis, jis patenkintas nusišypsojo. 

— Kokia tu saldi, — sumurmėjo jis, pasukdamas galvą ir vėl ieškodamas Aliks 
lūpų. Aliks tik stipriau prigludo prie Reino, kai jo degančios rankos ėmė glostyti jos 
kojas ir glamonėti kūną, lyg norėdamos jį pažinti. 

Atsidavusi potraukiui, Aliks prasegė Reino marškinių apykaklę ir taip pat ėmė 
glostyti jo kūną, savo mikliais pirštais vedžiodama po jo degančią odą. O prisilietus 
prie jo tvirtų kaip akmuo raumenų, ją visą užpildė tokia palaima, kokios ji dar niekada 
nebuvo patyrusi. 

— Reinai, — šnabždėjo Aliks. 

Staiga jo rankos apmirė, nes visą Reino dėmesį patraukė tai, ką ji darė savo 
lūpomis. Suvokusi, kad plačiau praskleisti marškinių neįmanoma, Aliks pasislinko že- 
miau. Pakėlusi jo marškinius, ji vėl ėmė glamonėti Reiną. | 

Jos lūpos palietė Reino krūtinę, jo kvėpavimas padažnėjo, o rankos stipriai su- 
spaudė jos klubus. Kildamos aukštyn, Aliks rankos pamažu kėlė Reino marškinius. Ir 
staiga, lyg burtų lazdelei mostelėjus, taip trukdę jai drabužiai atsidūrė ant grindų. Prie- 
šais Aliks gulėjo karštas, gražiai įdegęs Reino kūnas. 

Ir kai sustingęs Reinas, kurio sąmonę buvo užtemdžiusi karštligė, suvokė, kad ši 
iš dangaus nusileidusi nimfa mylisi su juo, jis lengvai, įprastu judesiu nuplėšė marški- 
nius, darkiusius jos kūną, apkabino ploną liemenį ir paguldė šalia savęs. 

Kai nuogas Aliks kūnas prisilietė prie Reino, 0 jo karštos rankos ėmė jį glamo- 
nėti, jai užgniaužė kvapą. Jo pirštai palietė auksinę liūto juostą ant jos liemens. Reinas 
mąstė neilgai: nieko bloga, jei mergina, netekusi drabužių, pasiliko auksinę savo pro- 
tėvių juostą. Jo ranka lėtai slinko prie apnuogintos Aliks krūtinės, ir jos širdelę su- 
gniaužė baimė, kad Reinui ji pasirodys labai mažytė. Tačiau kai jis apkabino ją ir ėmė 
bučiuoti jos kaklą, Aliks iškart pamiršo visus savo trūkumus. Karštos Reino lūpos nu- 
degino jai krūtinę, liežuvio galiuku jis palietė spenelį, ir sudejavusi Aliks prisispaudė 
prie Reino klubų. 

Iš jo gerklės išsiveržė gilus, žemas garsas, ir jis netyčia įkando jai į spenelį. 
Šūktelėjusi Aliks atšlijo. Tačiau Reino ranka apsivijo jos liemenį ir, švelniai kandžio- 
damas jai ausį, jis sušnabždėjo: 


— Tu mano, miško fėja! — Atrodė, kad jo karštas kaip ir kūnas kvėpavimas 
nudegino ją iki pat širdies gelmių. 
— Ne! — sušuko Aliks ir, rankomis atsirėmusi į jo pilvą, bandė ištrūkti iš jo 


glėbio. Šis trumpas žodis nuskambėjo labai ryžtingai. Tačiau Reinas, paleidęs ją, vėl 
prisitraukė prie savęs, žaidė su ja taip, kaip vaikas žaidžia su žaislu. 

Nustebusi Aliks ėmė stumti Reiną keliais. Su pasitenkinimu pastebėjo, kad jam 
reikia abiejų rankų, kad galėtų ją išlaikyti. 

Atrodo, kad Aliks pasipriešinimas dar labiau uždegė Reiną. Jis švelniai glamo- 
nėjos jos nugarą, šonus, kojas, klubus. Ir pamažu merginą užvaldė troškimas. Greitai 
jos visas kūnas degė kaip ir Reino. Staiga jis surimtėjo, prigludo prie jos lūpų, paskui 
stipriai prispaudė Aliks prie savęs. Jo judesiuose buvo galima pajusti nesutramdomą 
aistrą, kurios buvo prisotintas visas oras. 

Nekantriu judesiu Reinas privertė Aliks patraukti kojas, ir dabar jie gulėjo šalia. 
Jo rankos vis daugiau reikalavo, spaudė jos liesą kūnelį, atrodė, kad jos nori sujungti 
jų kūnus. | 

Aliks vėl pajuto, kaip ją užlieja nuostabiausios muzikos banga ir užvaldo di- 
džiulis noras būti kuo arčiau Reino. Kojomis ji apsivijo Reino klubus. 

Lėtai, lyg stengdamasis prisiminti kiekvieną jos kūno įlinkimą, Reinas ėmė glos- 
tyti Aliks, bet kai jo ranka palietė patį jos moteriškumą, mergina suriko ir, išplėtusi 
akis, pašoko. Ji pamatė, kaip jis prisimerkė, stengdamasis suvokti naują pojūtį. Kai jo 
pirštas įėjo į ją, sudrebėjo, bijodama naujo, nepatirto, to, kas dabar vyko su ja, to, ką 
pažino jos protas ir kūnas. 

Lengvai, vos liesdamas, Reinas ėmė glostyti jos klubus, versdamas vis plačiau 
praskėsti kojas. 

Aliks lyg ir nusivylė, kai jis patraukė ranką, tačiau po akimirkos jis taip godžiai 
puolė ją bučiuoti, lyg norėdamas praryti, ir Aliks vos neverkdama vis labiau spaudėsi 
prie jo. Jo apatiniai drabužiai staiga kažkur dingo, ir Aliks pajuto įjaudinto kūno prisi- 
lietimą. Ji norėjo, kad Reinas kuo greičiau ją užvaldytų, tačiau jis sulaikė ją ir lėtai, 
lėtai, lėtai įėjo į ją. 

Jis apmirė ilsėdamasis, duodamas jai galimybę pajausti, kaip pojūtis iš vieno kū- 
no persiduoda kitam, tačiau, degdama iš nekantrumo, Aliks nevykusiai sujudėjo. Delnais 
suėmęs jos sėdmenis, Reinas pakėlė Aliks ir nuleido ant savęs, ir greitai jų kūnai susilie- 
j0 lėtame, plaukiančiame šokyje, kuris nešė juos į deginantį iki skausmo pasitenkinimą. 

Reinas iškart pajuto, kad Aliks judesiai padažnėjo. Greitais judesiais jis vis gi- 
liau ir giliau ėjo į ją, Aliks nagais braižė jam nugarą, kandžiojo kaklą, visą jos kūną 
saldžiai maudė, ji ir priešinosi Reinui, ir kartu maldavo kažko. 

Vienu judesiu Reinas parvertė Aliks ant nugaros ir pats atsidūrė ant jos, prispau- 
dęs savo nuostabiu kūnu. Išsigandusi, kad lova gali sulūžti ir jis atsidurs ant grindų, 
Aliks apsivijo jį kojomis ir pakėlė klubus. Ji spėjo pajausti du galingus, širdį pervėru- 
sius judesius, nuo kurių jai aptemo akys, — ir numirė. 

Svaiginanti muzika jos viduje sprogo ir išsklaidė ją į daugybę mažyčių dalely- 
čių; Ji sudrebėjo, jos kūnu perbėgo virpulys. 

Suprakaitavusi, netekusi jėgų, dar ne visai suvokdama, ką tik ką padarė jos pro- 
tas ir kūnas, Aliks prigludo prie Reino. Ji buvo laiminga, jautė jo kūno šilumą, klausė- 
si nelygaus kvėpavimo. Jausdamasi taip, lyg ką tik būtų nusiritusi nuo stataus skar- 
džio, Aliks palietė jo drėgnus plaukus. Staiga Reinas sugriebė jos ranką ir stipriai stip- 
riai suspaudė. 

— Mano!.. — sušnabždėjo jis, bučiuodamas jos pirštus. Paskui jis greitai užmigo. 

Kurį laiką Aliks gulėjo nejudėdama. Nors ir keista, nepaisant nuovargio, jos kū- 
nas kunkuliavo energija. Ji visiškai nesigėdijo, kad mylėjosi su vyriškiu, kuris nebuvo 
jos teisėtas vyras. Gal jai ir turėjo būti gėda, tačiau svarbiausia dabar buvo tai, kad 
šalia jos gulėjo jai brangus žmogus. Ir ji žinojo: tai, kas atsitiko, sujungė ne tik jų nuo 
prakaito drėgnus kūnus. 

— Myliu tave, — sušnabždėjo ji miegančiam vyriškiui. — Žinau, kad niekada 
negalėsi būti mano, bet dabar priklausai man. Aš myliu tave, — pakartojo ji, bučiuoda- 
ma šlapius Reino plaukus. Paskui Aliks užsnūdo, jausdamas: be galo laiminga. 


Aštuntas skyrius 


Aliks pabudo, kai pirmieji saulės spinduliai ryškiai apšvietė palapinę. Palietus: 
Reiną, ji iškart pajuto, kad jo kūnas dar karštesnis nei vakar. Jis blaškėsi per miegus, 
visiškai nepastebėdamas Aliks. Jis užgriuvo ant jos, vos nesulaužė jai stuburo, ir jai 
teko įtempti visas jėgas, kad nustumtų nuo savęs. Šiaip ne taip ištrūkusi, ji ėmė greitai 
rengtis. Jos drabužiai dar buvo drėgni, nes, grįžusi nuo upelio, Aliks pamiršo juos pa- 
džiauti. Staiga ji labai panoro vėl užsivilkti suknelę. Vyriški drabužiai ir vyriškas gy- 
venimo būdas suteikė daugiau laisvės, bet jei iš tikrųjų būtų buvusi berniukas, niekada 
nebūtų tokios nakties! 

Aliks jau segėsi apsiaustą, kai į palapinę įėjo Džoslinas ir Rozamunda. 

— Na, kaip jis? — paklausė Džosas, atidžiai žiūrėdamas į merginą. 

Už Aliks atsakė Rozamunda: 

— Jis karščiuoja. Atnešk šalto vandens, 0 aš nueisiu atsinešti žolių. 

Pagriebusi kibirus, Aliks nubėgo prie upelio. 

Prabėgo trys sunkios dienos. Jos su Rozamunda darė viską, kad tik numuštų karštį. 
Didelis Reino kūnas buvo apdėliotas šaltais kompresais, moterys beveik jėga girdė jį 
karčiais vaistažolių antpilais. Aliks rėkė ant jo, vadindama visokiais vardais, kokie tik 
šaudavo jai į galvą: pradedant “valkata" i1r baigiant “išstypusiu fazanu". Rozamunda 
juokdavosi, o kartais ir raudonuodavo. Aliks dažnai jam dainuodavo, grodavo liutnia, 
visaip stengėsi jį nuraminti, atitraukti nuo to, kas vertė jį neramiai blaškytis. 

Kol Reinas bandė įveikti karštligę, Džosas vietoj jo stengėsi palaikyti tvarką 
stovykloje. Jis rūpinosi treniruotėmis, žiūrėjo, kad niekas nesimuštų ir kad žmonės 
nežudytų vienas kito. 

— Nemanau, kad jie yra verti visų šių pastangų, — pastebėjo Džosas, sėsdama- 
sis ant grindų šalia lovos. — Kodėl jis, — Džosas mostelėjo ranka į miegantį Reiną, — 
mano, kad turi spręsti jų problemas? 

Rozamunda padavė jam lėkštę su troškinta mėsa. 

— Jis rūpinasi mumis visais, — pasakė ji tyliai, kaip visada nepakeldama gal- 
vos. — Jis nuoširdžiai tiki, jog mes šio to verti ir mus reikia gelbėti. 

— “Mus" 7 — pakartojo Aliks, atitraukusi žvilgsnį nuo Reino. Visas tas dienas ji 
nė minutei nesitraukė nuo jo ir net miegojo, sėdėdama ant suoliuko, galvą padėjusi ant 
jo lovos krašto. — Aš nemanau esanti tokia pat, kaip koks nors žmogžudys. 

— O tu, Roza? — pasidomėjo Džosas. — Kokį nusikaltimą tu padarei? 

Rozamunda neatsakė, bet kai Džosas pasisuko į ją, taip pažvelgė į jį, kad Aliks 
garsiai aiktelėjo, o paskui paskubėjo užsikosėti, kad paslėptų sumišimą. Rozamunda 
buvo įsimylėjusi Džosliną. Žiūrėdama tai į vieną, tai į kitą, Aliks gėrėjosi jų nepapras- 
tu grožiu ir nusprendė, kad jie labai tinka vienas kitam. Ji žinojo, kad Rozamunda 
šioje stovykloje atsidūrė todėl, kad žmonės manė, jog didžiulė įgimta dėmė jos skruos- 
te — velnio ženklas. O kodėl Džosas čia? 

Kitos dienos rytą Reinui nukrito karštis. Padėjusi galvą jam ant rankos, Aliks 
užsnūdo. Staiga ji pajuto, kad kažkas pasikeitė. Žvilgtelėjusi į jį, Aliks pamatė, kad 
Reinas atsimerkęs. Jis lėtai apžvelgė palapinę ir pagaliau žvilgtelėjo į ją. 

Aliks širdis ėmė greitai plakti, o skruostai išdavikiškai paraudo. Kaip jis elgsis 
dabar, po tos nakties? 0 

Iš jo akių nieko nebuvo galima suprasti. 

— Kiek laiko aš sirgau? — paklausė jis. 

— Tris dienas, — atsakė ji, sunkiai apversdama liežuvį. 

— Ar pavyko jums stovykloje palaikyti tvarką? O gal jie jau perkando vieni 
kitiems gerkles? 

— Jie... Jiems viskas gerai. Džoslinas puikiai susitvarkė. 

Reinas nutylėjo, ir Aliks sulaikė kvėpavimą. Dabar jis prabils apie juos, apie tai, 
kas jiems atsitiko. 

Tačiau Reinas pabandė atsisėsti, o kai Aliks puolė jam padėti, atstūmė ją, lyg 
būtų niekas, mažytis menkniekis. Nubloškęs antklodę, jis nuplėšė nuo klubo tvarsčius 
ir apžiūrėjo žaizdą. 

— Gyja, — leido sau pastebėti Aliks. — Rozamunda sakė, kad karštligė buvo 
pavojingesnė už žaizdą. Mes bijojome dėl tavo gyvybės. 

Reinas taip greitai ir šaltai pažvelgė į ją, kad Aliks net sudrebėjo. 

— Atnešk valgyti, ir daug! Man reikia atgauti jėgas. — Aliks net nesujudėjo. — 

Velniai tave griebtų! — Reinas taip subaubė, kad sudrebėjo palapinė. Atrodo, kad pyk- 
tis atėmė jo paskutines jėgas, ir jis prispaudė ranką prie kaktos. — Nagi, paklausyk, 
daryk, ką sakau, — tyliai pratarė jis, atsiremdamas į pagalvę. — Ir štai kas, vaikine, — 
pridūrė jis, kai ji su kibirais jau ėjo iš palapinės, — atnešk man karšto vyno. 


— “Vaikine"! — atsiduso Aliks, išėjusi iš palapinės. — “Vaikineė"! 
— Aliksai, — pašaukė ją Džosas, — ar tik ne Reino balsą ką tik girdėjau? — Ji 
niūriai linktelėjo. — Kas tau? Kodėl jis taip rėkė? 


— Iš kur man žinoti, ko rėkė tas bulius? Ir ką apskritai toks niekingas kirminas 
kaip aš gali Žinoti, apie ką mąsto karalių draugas? | 

Jos nuostabai Džoslinas garsiai nusikvatojo ir nuėjo, linksmai švilpaudamas ne- 
padorią dainelę. 

— Vyrai! — piktai sušuko ji, mesdama kibirus į upelį ir ištraukdama juos pilnus 
ne vandens, o smėlio ir akmenų, taigi teko vandenį semti iš naujo. Dar kartą įmetusi 
kibirus, ji susimąstė, jos akyse pasirodė ašaros. “Vaikine", — su kartėliu sušnabždėjo 
ji, žiūrėdama į tekantį vandenį. Nejaugi ji tiek mažai jam reiškia, kad jis neprisimena 
tos nakties? 

O gal po kurio laiko jis ir prisimins, pagalvojo Aliks, grįždama į stovyklą. Pake- 
liui ji priėjo prie Blanšos ir pasakė, kad Reinas nori valgyti. 

— Manai, kad nežinau? — saldžiu balsu nutęsė Blanša. — Jis jau buvo mane 
pasikvietęs, ir galiu pasakyti, kad Reinas Montgomeris nė kiek nenusilpęs, — garsiai, 
kad visi girdėtų, pareiškė ji, demonstratyviai pasitaisydama savo purviną sijoną. — Aš 
jau padaviau jam valgyti. 

Niekinančiai pakėlusi smakrą, Aliks įėjo į palapinę. 

— Kur taip ilgai buvai? — pilna burna paklausė Reinas. 

Jis greitai atsisuko. 

— Man pakanka darbų ir be tavo maitinimo, — piktai atkirto ji. — Be to, tavo 
šliundra puikiai atlieka savo darbą. 

— Taip, tu teisus, — ramiai sutiko jis, atsikąsdamas gabalą mėsos. — Nors man 
atrodo, kad reikėtų pasikalbėti apie tavo išdidumą. Moteris yra moteris — trapus, be- 
Jėgis padaras — ir jai, nepaisant jos padėties, būtina, kad kas nors ją mylėtų ir gintų. 
Jei su šliundra elgsiesi kaip su kilminga dama, ji gali tapti dama. O iš damos galima 
padaryti paleistuvę — viskas priklauso nuo vyro. Atsimink tai! Dar daug laiko praeis, 
kol tapsi tikru vyru, o kai juo tapsi... 

— O kai juo tapsiu, man neprireiks tavo patarimų! — beveik rėkte išrėkė ir puo- 
lė iš palapinės. Prie išėjimo susidūrusi su Džoslinu, ji piktai pažvelgė į jį ir nubėgo. 

Žvilgtelėjęs į Reiną, Džosas atsisėdo ant suolelio ir ėmė tyliai groti liutnia. Ne- 
ilgai trukus jis padėjo liutnią į šalį. | 

— Kada tu suvokei, kas iš tikrųjų yra Aliks? — paklausė jis. 

Reino žandikauliai sekundę apmirė. 

— Jei rimtai, tai prieš kelias valandas, — pagaliau atsakė jis. — O tu? 

— Iš pat pradžių, — pasakė Džosas ir nusikvatojo, pamatęs Reino veido išraiš- 
ką. — Aš nustebau, kad niekas kitas taip ir nepastebėjo. Kai aš pirmą kartą ją pama- 
čiau, neabejojau, kad prieš mane stovi mergaičiukė, apsivilkusi savo brolio drabužiais. 
Kai tu pavadinai ją berniuku, nepatikėjau, kad tikrai taip manai. 

— Jei būtum anksčiau mane įspėjęs! — nusivylęs šūktelėjo Reinas. Jo skruoste 
atsirado duobutė. — Aš vos nepabučiavau jos prieš keletą dienų, kai ji rašė laiškus. 
Paskui porą valandų negalėjau atsipeikėti. 

— Bet tu visai jos negailėjai ir vertei dirbti. Gal net labiau nei kitus. 

— Tikriausiai aš norėjau pakeisti jos figūrą, — nusijuokė Reinas. — Kurį laiką 
mane paprasčiausiai žavėjo jos kojos. 

— Tai ką dabar ruošiesi daryti? 

Atstūmęs padėklą, Reinas atsirėmė į pagalvę, visame kūne jausdamas silpnumą 
ir nuovargį. 

— Kaip tu manai, ar jos istorija tikra? Ką jai padarė Pagnelis? 

— Pareiškė, kad jis apvogė ją, paskelbė ją ragana ir paskyrė didelį apdovanoji- 
mą tam, kas ją sugaus. 

Pakėlęs antakius, Reinas žiūrėjo į Džosą ir stebėjosi, kad taip mažai žino apie 
tai, kas vyko visai jo panosėje. 

— Ir ką tu manai, kaip pasielgs visos tos padugnės, sužinojusios, kad kartu su 
jais stovykloje gyvena vieniša mergina? Ir kad už ją paskirtas piniginis apdovanoji- 
mas? — Džosas tiktai išsiviepė. — Manau, kad jai geriau likti berniuku, — susimąstęs 
pridūrė Reinas, — aš ją ginsiu. Ir juo bus mažiau žinančių, kas ji yra iš tikrųjų, juo 
geriau. 

— O pačiai Aliks tu pasakysi, kad žinai, jog ji — mergina? 

— Cha! — nusišypsojo Reinas. — Tegul pasikankina kartu su manimi. Ji pakan- 
kamai prisimojavo man po nosimi savo nuostabiu užpakaliuku, o kai šiandien rytą susi- 
vokiau, kokį kvailį ji iš manęs padarė, tai vos nenusukau jai sprando. Ne, tegul truputėlį 
ir ji pasikankina. Ji mano, kad aš neprisimenu... — Jis užsikirto ir greitai žvilgtelėjo į 
Džosą. — Ji mano, kad aš nežinau, jog ji — moteris. Na, tegul ir toliau taip mano! 

Džoslinas pakilo. 

— Tačiau tikiuosi, kad nebūsi jai per daug griežtas. Gal aš ir klystu, bet man 
atrodo, kad ji tave įsimylėjusi. 

Reinas plačiai nusišypsojo. 

— Gerai, nepadarysiu jai nieko bloga. Bet priversiu ją paragauti jos pačios kar- 
čių piliulių. 

Kai po valandos Aliks grįžo ir išdidžiai pakelta galva įėjo į palapinę, Reinas su 
Džoslinu tingiai lošė kauliukais, per daug nesidomėdami pačiu žaidimu. 

— Aliksai, — nepakeldamas galvos į ją kreipėsi Reinas, — 0 tu šiandien lauke 
treniravaisi? Jei apsileisi, prarasi visus savo raumenis. 

— Treniravausi? — iškvėpė Aliks, tačiau greitai susitvardė. — Visą tą laiką aš 
kažkodėl, ir pats dabar nesuprantu kodėl, rūpinausi, kad tu nenumirtum, ir visai pamir- 
šau pasirūpinti savo kūno grožiu. 

Reinas pažvelgė į ją, ir jo žvilgsnyje Aliks pamatė nuoskaudą. 

— Aliksai, — tyliai pratarė jis, — kaip tu gali taip su manimi kalbėti? Negi 
nesidžiaugi, kad pasveikau? Eik, Džosi, aš pavargau ir nebenoriu žaisti. Gal paskui 
nueisiu parsinešti vyno... kai tik sutvirtėsiu, — pridūrė jis ir atsilošė į pagalvę. Jis 
atrodė labai pavargęs. 

Džosas kostelėjo prikimusiu balsu, susibėrė kauliukus į kišenę, greitai žvilgte- 
lėjo į Reiną ir išėjo iš palapinės. 

Aliks ir toliau norėjo išlikti šalta, tačiau pamačius, kaip Reinas nugriuvo ant 
lovos, koks jis išbalęs ir bejėgis, ją užplūdo gailestis. 

— Gerai jau, atnešiu tau vyno, — atsiduso ji ir išėjo. Grįžusi ištiesė jam puodelį.su 
vynu. Jo ranka taip drebėjo, kad jai teko prilaikyti jį, apkabinus per pečius, ir pridėti puo- 
delį prie jo lūpų — prie tų pačių lūpų, kurias pamačius, net dabar jos širdis suspurdėjo. 

— Tu pavargai, — užjaučiamai tarė Reinas. — O kiek laiko praėjo, kai paskutinį 
kartą prauseisi? Niekas pasaulyje taip greit neapauga purvu, kaip tavo amžiaus berniu- 

kai. Na, gerai, — atsilošdamas nusišypsojo jis, — vieną kartą tu susirasi sau tinkamą 
draugę ir norėsi padaryti jai ką nors malonaus. Aš dar tau nepasakojau, kaip leidau 
laiką Paryžiuje? Ten buvo trys moterys, kurios... 

— Nereikia! — užriko Aliks, ir Reinas nekaltai sumirksėjo. — Nenoriu klausy- 
tis tavo nešvarių istorijų! 

— Bet ginklanešys turi nusimanyti ne tik apie ginklus. Štai, pavyzdžiui, kai tu 
groji liutnia, man susidaro toks įspūdis, kad melodijos ir žodžiai labiau tinka mote- 
rims. Moterims paprastai patinka stiprūs, savimi pasitikintys vyrai. Joms nepatinka 
niurzgliai, kurių balsai panašūs į moterų. 

— Niurzgliai! — įniršo Aliks labai įsižeidusi. Gal ji ir nėra gražuolė, bet dėl 
savo muzikinių sugebėjimų nė kiek neabejoja. — O ką tu žinai apie moteris? Jei apie 
jas nutuoki tiek pat, kiek ir apie muziką, tai esi toks pat neišmanėlis, kaip ir... 

— Kaip kas? — susidomėjęs paklausė jis, pasiremdamas ant alkūnės. — Kaip ir 
gražus? Stiprus? Geidulingas? — Jis nesislėpdamas žiūrėjo į ją aistringu žvilgsniu. 

— Kaip ir pagyrūnas! — suriko ji. 

— Ach, jei tavo ūgis atitiktų tavo balso stiprumą! Tu savo inkštimu niekada 
nebandei sugriauti tvirtovės sienų? O gal tau pasiseks savo balsu priversti paklaikusį 
arkliūkštį sekti paskui tave per dykumą? 

— Liaukis! Liaukis! — sušuko Aliks. — Aš nekenčiu tavęs, didžiulis, kvailas, 
bailus aristokrate! 

Ji norėjo išeiti, tačiau ją sustabdė žemas Reino balsas: 

— Pakviesk Rozamundą! Aš blogai jaučiuosi. 

Aliks norėjo prieiti prie jo, bet apsigalvojo ir išėjo. 

Šalia palapinės, gyvai baksnodami vienas kitą alkūnėmis ir juokdamiesi, būria- 
vosi stovyklos gyventojai. Jie tikrai girdėjo jų ginčą. Stengdamasi jų nepastebėti, Aliks 
nuėjo į treniruočių lauką ir tris valandas šaudė iš lanko. 

Pagaliau netekusi jėgų ji nuėjo prie upelio, išsimaudė, išsiplovė galvą ir užkando. 

Palapinėje buvo tamsu ir tylu, ir Aliks nusprendė, kad Reinas miega. Jei ji ne 
ištižėlė, pagalvojo mergina, tai turi tuojau pat palikti stovyklą tir niekada čia negrįžti. 
O kodėl, tiesą sakant, tai, kas brangu jai, turi būtinai kažką reikšti ir tam kilmingam 
lordui? Be abejonės, jis pripratęs, kad moterys viena per kitą stengiasi atsigulti su juo 
į lovą, todėl jis ir nekreipia į jas jokio dėmesio. Viena daugiau ar mažiau — argi jam ne 
vis tiek? O jeigu ji jam viską papasakos, ir jis sužinos, kad laimėjo dar kartą? Kaip 
tada jis pasielgs: pasijuoks iš jos ar paprasčiausiai padarys savo meiluže? Ir jos su 
Blanša iš eilės jį linksmins? 


— Tai tu, Aliksai? — per miegus paklausė Reinas. — Tavęs ilgai nebuvo. Ką 
nors valgei? 
—- Visą šerną, — nusišaipė ji. — Gal man pavyks priaugti tavo arklį? 


— Aliksai, nepyk ant manęs. Prisėsk šalia ir padainuok. 

— Aš nemoku tokių dainų, kurios tau patiktų. 

— Tai nieko, — paprieštaravo jis. Jo balsas buvo toks pavargęs, kad paabejojusi 
ji pasiėmė liutnią ir ėmė groti. 

— Tu patiksi Džudit, — tyliai pratarė Reinas. 

— Džudit? Tai gražuolė tavo brolio žmona? Ir kodėl tokia kilminga dama turėtų 
rūpintis paprasto advokato... sūnumi? — ji vos nepasakė "dukterimi", tačiau laiku su- 
sigriebė. 

— Jai patiks tavo muzika, — sumurmėjo jis jau snūduriuodamas, ir Aliks vėl 
ėmė groti. 

Kai Reinas užmigo, ji priėjo prie jo lovos ir kurį laiką tylėdama, nejudėdama žiūrė- 
jo į jį. Paskui nuėjo prie savo kieto gulto ir atsigulė. Ji vos tvardėsi, kad neimtų raudoti. 

Kitą rytą pabudęs Reinas užsimanė nueiti į treniruočių lauką. Aliks ir Džoslino 
įkalbinėjimai atidėti treniruotę nors vienai dienai nedavė jokios naudos. Aliks matė, 
kaip sunku jam eiti. Nuo įtampos jis visas išprakaitavo, o akyse sustingo kančia. 

— Kokia mums iš tavęs nauda, jei tu mirsi? — pusiau juokais paklausė ji. 

— Jei mirčiau, ar sutiktum keliauti pas mano šeimą ir pranešti jai apie tai? — 
paklausė jis taip rimtai, kad Aliks užgniaužė kvapą. Paskui jo skruoste atsirado duobu- 
tė, 1r Aliks suprato, kad jis ją erzina. 

— Aš persimesiu per balną tavo didžiulius griaučius ir keliausiu pas tavo idealią 
šeimą. Bet nepulsiu ant kelių ir neraudosiu kartu su tavo seserimis. 

— Ten mane apraudotų ne tik seserys. Ar tau kada nors pasakojau apie Džoaną — 
Džudit kambarinę? Niekada gyvenime nebuvau sutikęs aistringesnės moters! 

Aliks nusisuko. Už nugaros girdėjo jo kvatojimą. 

Pasitreniravusi apie valandą, Aliks nubėgo į palapinę gydomųjų žolių nuoviro, 
kurį buvo paruošusi Rozamunda, ir aptiko ten Blanšą, apžiūrinėjančią Reino drabužius. 

— Ką tu čia veiki? — paklausė Aliks taip, kad Blanša išsigandusi net pašoko. 

— Aš... čia skalbimui, — sumurmėjo ji, ir jos akys piktai sublizgėjo. 

Aliks nusijuokė. 

— Kada sužinojai, kas yra muilas? — ji greitai pagriebė Blanšai už rankos. — 
Geriau pasakyk man tiesą. Juk žinai, kad už vagystę tave gali išvaryti iš stovyklos. 

— Paleisk mane, — suniurzgė Blanša, stengdamasi ištrūkti, — čia vis tiek nėra 
purvinų marškinių. Paleisk! 

Aliks paleido jos ranką ir stumtelėjo, ir Blanša nugara trenkėsi į palapinės stulpą. 

— Tu man už tai sumokėsi1! — sušnypštė ji. — Tu dar pasigailėsi, kad atėmei iš 
manęs lordą Reiną! 

— Kas, ar aš? — nustebo Aliks, stengdamasi paslėpti džiaugsmą. — Ir kaip aš jį 
iš tavęs atėmiau? 

— Tu pats žinai, kad daugiau jis nebesikviečia manęs į savo lovą, — pasakė ji 
pakildama. — Dabar, kai jis turi berniuką... 


— Prikąsk liežuvį! — riktelėjo Aliks. — Ir pasisaugok manęs. Ko tu čia ieško- 
jai? — Blanša neatsakė. —.Ką gi, tada man teks viską papasakoti Reinui, — pareiškė 
Aliks ir pasuko prie išėjimo. 

— Nereikia! — sušuko Blanša su ašaromis akyse. — Aš neturiu kur eiti. Prašau, 


nesakyk jam nieko! Aš nevogsiu. Aš niekada nevogiau! 

— Gerai, aš nieko jam nepasakosiu. Bet su viena sąlyga. 

— Kokia? — išsigandusi paklausė Blanša. 

— Papasakok man apie Džosliną. 

— Apie Džosliną? — pakartojo Blanša tokiu tonu, lyg būtų niekada negirdėjusi 
to vardo. 

— Manęs greitai pasiges, ir jeigu iki to laiko, kol kas nors ateis manęs ieškoti, 
neišgirsiu jo istorijos, tai Reinas tikrai viską sužinos, — piktai blykstelėjusi akimis, 
pasakė Aliks. 

— Džoslinas buvo menestrelis, ir visos kilmingos damos troško jo ne tik dėl mu-. 
zikos ir dainavimo, bet tr... — Ji užsikirto. — Kaip vyras, jis niekada nepavargdavo, — 
svajingai pridūrė ji, ir Aliks padarė išvadą, kad šios žinios — iš purvinų lūpų. — Ledi 
Elis įsakymu jis atvyko į Čatvortų pilį. — Aliks sukluso: juk Čatvortas laikė įkalinęs 
Reino seserį ir svainę. — Ledi Elis — baisi moteris, — tęsė Blanša, — tačiau jos vyras 

lordas Edmundas buvo dar blogesnis. Jam patikdavo mušti moteris ir, kai jis jas prie- 
vartaudavo, mėgautis jų kančiomis. Vieną moterį, vardu Konstancija, jis tol mušė, kol 
ši mirė. Ir liepė Džosui kur nors paslėpti kūną. 

— Nair?.. — paragino ją Aliks. — Aš turiu labai nedaug laiko. 

— Moteris kažkaip liko gyva. Džosas ją paslėpė, išgydė ir pamilo. 

— O kas čia nuostabaus? Juk Džosas — toks vyras... 

Staiga Blanša susinervino. Ji trypčiojo vietoje ir trynė rankas. Paskui tyliai pasakė: 

— Nemanau, kad jis būtų ją kada nors anksčiau mylėjęs. Kai lordas Edmundas 
sužinojo, kad mergina liko gyva, jis vėl pasiėmė ją pas save, o Džosliną įmetė į pože- 
mį. Ir tada toji mergina... Konstancija... 

— Na? — nekantriai sušuko Aliks. 

— Ji pamanė, kad Džoso jau nebėra gyvo, ir nusižudė. — Išgirdusi apie tokią 
baisią nuodėmę, Aliks persižegnojo. — Tačiau Džosui pasisekė ištrūkti ir pabėgti čia, — 
baigė pasakojimą Blanša. — O prieš pabėgdamas jis nužudė lordą Edmundą, — tyliai 
pridūrė ji ir, pastūmusi Aliks, išbėgo iš palapinės. 

— Nužudė lordą... -— su siaubu sušnabždėjo Aliks. Nenuostabu, kad už jo galvą 
buvo paskirtas didžiulis apdovanojimas 1r kad jis nenorėjo turėti reikalų su jokia sto- 
vyklos moterimi. Aliks puikiai žinojo, ką reiškia mylėti ir prarasti mylimąjį. 

— Ką tučia veiki? — išgirdo ji piktą Reino balsą. — Išėjai vos ne prieš valandą, 
ir ką aš matau? Tu paprasčiausiai stovi ir nieko neveiki. 

— Tuojau imsiuosi darbo, — sumurmėjo ji nusisukdama. 

Jis sugriebė ją už rankos, bet tuojau paleido. 

— Blogos naujienos? 

— Tau tai bus neįdomu, — atkirto ji ir išėjo iš palapinės. 

Visą dieną ji galvojo apie Džosliną. Džosas buvo geras, jautrus vyras, vertas 
meilės. Kaip būtų gerai, jei pati galėtų jį pamilti! Ir kaip viskas būtų paprasta! Ateis 
diena, ir gal labai greitai, kai Reinas grįš į savo šeimą, o ji liks viena. 

Stengdamasi pakelti kardą tiesiai sau virš galvos, Aliks akies krašteliu kažką 
pastebėjo tolimiausiame lauko kampe. Po medžiais nejudėdama stovėjo Rozamunda. 
Pasekusi jos žvilgsnį, Aliks pamatė, kad ji Žiūri į Džosliną. Rozamundos akys degė 
aistra. Jos galva buvo išdidžiai pakelta. Pirmą kartą per visą tą laiką Aliks jos išvaiz- 
doje nepastebėjo jokio nusižeminimo ir gailesčio, kad tokia gimė. 

— Aliksai! Vėl varnas gaudai! — išgirdo ji Reino balsą, ir Aliks su pasibjaurėji- 
mu vėl ėmė treniruotis. 

Kai tą vakarą išsekęs ir pavargęs Reinas atsigulė pailsėti, Aliks atsisėdo prie 
laužo. Šalia jos prisėdo Džoslinas. 

— Tavo marškiniai suplyšę, — pastebėjo ji. — Reikia susiūti. 

Nespėjo ji baigti, o trys moterys pareiškė, kad mielai tuo pasirūpintų. 

— Nereikia, — žiūrėdamas į savo lėkštę, burbtelėjo Džosas. — Man ir taip gerai. 

— Atiduok tu nors vienai iš jų tuos marškinius! — sušuko Aliks. — O kol kas 
apsivilk kokius nors Reino. Jis turi jų daugybę. 

Džosas nenoriai atidavė moterims marškinius, ir Aliks nuskubėjo į palapinę. 
Žvilgtelėjusi į miegantį Reiną, ji sugriebė pirmus po ranka pasitaikiusius jo marški- 
nius, išbėgo lauk ir apmirė. Ugnies atšvaitai žaidė ant iki pusės apnuoginto Džoso 
kūno. Aplink jį sėdėjusios moterys godžiai žvelgė į jo gražų, susimąsčiusį, melancho- 
lišką veidą. Nuošaly stovėjo Rozamunda. Džosas į nieką nežiūrėjo. 

Priėjusi prie laužo ir atidavusi Džoslinui marškinius, Aliks prisipylė puodelį karš- 
to sidro. 

Staiga pasigirdo baisus triukšmas, ir visi sužiuro į tą pusę. 

Vėliau, prisimindama, kaip ir kodėl visa tai atsitiko, Aliks taip ir negalėjo pasa- 
kyti, ar ji viską suplanavo iš anksto. Tuo metu į ją niekas nežiūrėjo. Ji stovėjo šalia 
nuogo Džoslino ir rankoje laikė puodelį su sidru. Jai šmėstelėjo mintis, kad jeigu Džo- 
sas susirgs, tai jam teks kreiptis pagalbos į Rozamundą, ir tą pačią sekundę ji išpylė 
pusę puodelio ant jo rankos. 

Ir iškart pasigailėjo. Džoslinas atšoko nuo jos, marškiniai nukrito ant žemės. 

— Džosai, aš... — sumurmėjo Aliks, su siaubu žiūrėdama, kaip rausta jo ranka. 

— Rozamunda, — šūktelėjo kažkas, — pakvieskite Rozamundą! 

Po kelių akimirkų Rozamunda jau vedėsi jį šalin, vėsius pirštus uždėjusi ant 
nudegintos rankos. 

Aliks akys buvo pilnos ašarų, o ji pati, pagalvojusi, ką padarė, drebėjo visu kūnu. 

Sunki galva lyg prikalė ją prie žemės. 

— Dabar tu eisi su manimi prie upelio. Jei priešinsiesi, nuvarysiu su rimbu, — 
suurzgė jai į ausį Reinas, ir jo balse nuskambėjo atviras įniršis. 

Kaltės jausmą dėl to, ką ji padarė Džosui, pakeitė siaubas. Rimbu? Sunkiai nuri- 
jusi seiles, Aliks nusekė paskui Reiną. Taip, ji nusipelnė bausmės, nes neturėjo jokios 
teisės taip pasielgti su savo draugu. | 


Devintas skyrius 


Prie upelio Reinas atsisuko į ją. Jo lūpos buvo kietai sučiauptos. 


— Tave reikėtų mušti! — piktai pasakė jis, nestipriai pastumdamas ją. Aliks 
išsitiesė ant šaltos žemės. — Ką tau blogo padarė Džoslinas? — iškošė jis pro sukąstus 
dantis. — Gal tau pasirodė, kad jo apsiaustas gražesnis nei tavo? O gal jis ką nors 


pasakė, kas tau nepatiko? O gal jis dainuoja geriau už tave? 

Paskutiniai žodžiai ją labai užgavo. 

— Niekas nedainuoja geriau už mane, — tvirtai pasakė ji, iššaukiančiai žiūrėda- 
ma į jį. 

— Velniai tave griebtų! — subliuvo Reinas, griebdamas ją už marškinių apykak- 
lės ir pakeldamas nuo žemės. — Aš tikėjau tavimi. Maniau, kad supranti, kas yra gar- 
bė. O pasirodė, kad tu toks pat, kaip ir kiti. 

Keista jie buvo pora: Reinas, beveik dvigubai aukštesnis už Aliks. ir Aliks, ne- 
nusileidžianti jam balso stiprumu. 

— Garbė! — sušuko ji, pakėlusi veidą. — Tu net nežinai, kas ji yra! O Džoslinas — 
mano draugas. Ir dėl jo aš neturiu jokių problemų. — Ji aiškiai leido suprasti, kokią 
vietą jos gyvenime užima tie du vyrai. 

— Puiku! Vadinasi, savo menkaverčiu proteliu tu nusprendei išlieti verdantį sidrą 
jam ant rankos šiaip sau, dėl juoko! Tu lygiai toks pat, kaip ir Elis Čatvort! Jei būčiau 
žinojęs, kad tu į ją panašus... 

Aliks stipriai suspaudė kumštį ir trenkė Reinui į pilvą. Kol jis mirksėdamas sto- 
vėjo, ji pagriebė jo peilį. 

— Na, pasakok man toliau savo kvailos šeimos istoriją! — sušuko ji, pridėjusi 
jam prie pilvo peilį. — Aš Džoslinui viską paaiškinsiu, — ir ką aš padariau, ir kodėl 
taip padariau. O tu, išdidus pagyrūne, to nenusipelnei. Tu greitai moki pasmerkti žmo- 
gų, nesistengdamas nieko suprasti. 

Reinas sudavė jai per ranką, norėdamas išmušti peilį. Tačiau daugybė treniruo- 

čių padarė savo: Aliks vikriai išsisuko, ir peilio ašmenys nuslydo Reino delnu. Jie abu 
apmirė, žiūrėdami į žaizdelę, iš kurios iškart ėmė sunktis kraujas. 

— Atrodo, kad tu tiesiog trokšti kraujo — mano arba mano draugų, — pastebėjo 
Reinas. — Na, tai aš priversiu tave pažinti skausmą! 

Jis puolė ją, tačiau Aliks išsisuko. 

Vis dėlto jam pavyko ją pagauti. Stipriai suėmęs už pečių, ėmė smarkiai ją purtyti. 

— Kaip galėjai taip pasielgti? — su skausmu pratarė jis. — Aš pasitikėjau tavi- 
mi. Kaip galėjai mane išduoti? | 

Sunku klausyti, ką tau sako, kai nuo purtymo vos galva laikosi ant pečių, tačiau 
pamažu Aliks pradėjo suprasti, apie ką jis kalba. Reinas jautėsi esąs atsakingas už Džos- 
liną, o savo pareigas jis visada atlikdavo rimtai. 

— Rozamunda... Rozamunda... Rozamunda, — kartojo ji, kol jis neišgirdo ir 
nenustojo jos purtyti. 

— Kalbėk! — įsakė jis, paleisdamas ją. 

Ji ilgai negalėjo atsikvėpti. 

— Rozamunda, — pradėjo ji pagaliau, — įsimylėjusi Džosliną, ir aš pamaniau, 
kad ji galėtų pakeisti Konstanciją, bet kaip tai padaryti, jeigu jie nebūna kartu? 

Reinas nieko nesuprato. Jo pirštai dar stipriai suspaudė jos pečius. Ji skubėdama 
pasakojo Džoso ir Konstancijos istoriją, stengdamasi neužsiminti apie Čatvortą. 

Reinas buvo sukrėstas. 

— Tai, vadinasi, tu piršliavai? — sumišęs pratarė jis. — Sužalojai Džosliną tik 
todėl, kad tau į galvą šovė kažkokia kvaila idėja apie meilę? 

— O ką tu supranti apie meilę? — užsidegė Aliks. — Tu taip mažai nutuoki apie 
moteris, kad nepažįsti moters, net kaktomuša susidūręs su ja! 

— Teisingai, — greitai sutiko jis. — Aš nebežinau, ką daryti, kai susiduriu su 
moterišku įpročiu meluoti ir išsisukinėti. 

— Ne visos moterys melagės. 

— Pasakyk nors vieną, kuri nebūtų tokia. 

Aliks labai norėjo pasakyti, kad ji — ne melagė, tačiau negalėjo. 

— Rozamunda, — sumurmėjo ji. — Rozamunda — puiki moteris. 

— Na jau ne, jeigu ji tokiais būdais stengiasi suvilioti vyrus! 

— Apie kokias viliones tu kalbi? Kam gali šauti į galvą medžioti tokius bjaurius 
tvarinius, kokie yra vyrai? — Aliks nelauktai nutilo, pastebėjusi, kaip sublizgo Reino 
akys. — Vadinasi, tu Žinai! — iškvėpė ji. — Tu žinai!.. — Ji negaišo laiko abejonėms, 
o iškart puolė jį kumščiais. — Tu!.. — piktai sušuko ji, tačiau Reinas ją sulaikė. 

Prispaudęs prie savęs jos mažą liesą kūnelį, jis gosliai ėmė ją bučiuoti. Pakėlęs 
nuo žemės ir viena ranka laikydamas už liemens, o kita už galvos, kad ji negalėtų 
nusisukti, jis vis bučiavo ir bučiavo ją ir niekaip negalėjo liautis. 

— Nepamiršk, kad aš dar labai silpnas, — sušnabždėjo jis, — be to, visą dieną 
praleidau treniruodamasis... 

Aliks stuktelėjo jam į petį. 

— Ir seniai tu žinai? 

— Na, sužinojau apie taip ne taip greitai. Kodėl man iš pat pradžių to nesakei? 
Suprantu, kad tau teko persirengti berniuku, bet aš niekam nebūčiau sakęs. 

Ji priglaudė veidą prie jo kaklo. 

— Negalėjau iš karto visko papasakoti, nes visai nepažinojau tavęs. Ach, Rei- 
nai, tu 1š tikrųjų labai silpnas? 

Jo kvatojimas sudrebino jos kūną. Atitraukęs ją nuo savęs, jis pametėjo ją į vir- 
šų, sugavo, vis nesulaikomai juokdamasis. 

— Ką, pirmą kartą paragavai meilės ir jau nebegali sustoti? — pagaliau nustojęs 
juoktis, paklausė jis. 

— Tai — kaip muzika... — svajingai nutęsė ji, — kaip pati gražiausia muzika. 

— Manau, kad neapsiriksiu pagalvojęs, kad čia komplimentas man, — pasakė 
jis, atsegdamas jos apsiaustą. 

Aliks galvoje staiga šmėstelėjo mintis, kad dabar, kai Reinas neturi karščio, ku- 
ris tada nustelbė-jo pojūčius, jam gali nepatikti jos liesas kūnas. 

— Reinai, — tyliai pratarė ji, sulaikydama jo ranką, — aš atrodau kaip berniukas. 

Jis ne iškart ją suprato. 

— Tavo kojos veda mane iš proto, ir tu sakai, kad atrodai kaip berniukas? Aš 
labai stengiausi padaryti iš tavęs vyrą, bet man nepasisekė. Bet moterį aš iš tavęs pa- 
dariau. 

Sulaikiusi kvapą, ji laukė, kol jis nurengs ją, tačiau kai Reinas nužvelgė ją karš- 
tu, godžiu žvilgsniu, visos abejonės iškart dingo. 

Juokdamasi ji ėmė nurenginėti jį, norėdama kuo greičiau paliesti jo nuogą kūną. 

Reinas paguldė Aliks ant žemės. Niekada gyvenime jam neteko matyti tokios 
aistringos moters. | 

— Ar tau skaudėjo? — paklausė jis. 

— Tik truputėlį tr tik ten, kur reikia. Ach, Reinai, man atrodė, kad tu sveiksti 
visą amžinybę! — Ji parvertė Reiną ir atsisėdo ant jo. Nustebęs Reinas pažvelgė į ją ir 
uždėjo rankas ant jos klubų. 

— Padainuok man, paukšteli, — sušnabždėjo jis, pakeldamas ir vėl ją nuleisdamas. 

Aliks dejonės tikrai skambėjo lyg muzika, tačiau šį kartą jai nebuvo sunku prisi- 
taikyti prie Reino judesių. Reino rankos nesustodamos glamonėjo visą jos kūną. Už- 
kliuvusios už auksinės Liūto juostos, jos iškart nuslinkdavo žemiau, ant klubų, kurie 
tolygiai pakildavo ir nusileisdavo. 

Jis pirštų galiukais glostė jos kūną. Pagaliau troškimas paėmė viršų ir, suspau- 
dęs jos klubus, Reinas valdė jos kūną taip, kaip jam norėjosi. Sudejavęs jis išsirietė ir 
baigė. Aliks sudrebėjo, kūnu perbėgo virpulys, ir ji lyž-pakirsta nugriuvo ant Reino. 

— Tu iki pat kaulų smegenų esi moteris, ir aš nesuprantu, kaip tau pavyko apsi- 
mesti vyru? — sumurmėjo jis, bučiuodamas ją į smilkinį ir pirštais įsirausdamas į jos 


plaukus. — Nenuostabu, kad grasinai išvesti mane iš proto. 
— Nejaugi? — apsimestinai nerūpestingai paklausė ji, stengdamasi paslėpti sa- 
vo susidomėjimą. — Kada taip buvo? O man atrodo, kad tu visai nekreipei į mane 


dėmesio ir prisimindavai tik tada, kai reikėdavo tau ką nors atnešti. 

— Tai buvo tada, kai tu pasilenkdavai arba mosuodavai prieš mane savo kojomis 
ar kita nevyriška kūno dalimi. 

— Mosuodavau! Nieko tokio aš nedariau. O tu pats ką darei? Privertei mane 
užsiropšti tau ant nugaros! Tu su visais berniukais taip elgiesi1? 

Jis nusijuokė. 

— Berniukams būtų įdomu pažiūrėti, koks aš stiprus. Tau nešalta? 

Susirietusi į kamuoliuką, ji patogiai įsitaisė ant Reino. 

— Ne, nešalta. 

— Aliks! — Jis papurtė galvą. Jo akyse šmėstelėjo baimė. — O kiek tau metų? 

Ji išdidžiai pažvelgė į jį. 

— Man — dvidešimt, ir jei manai, kad dar paaugsuu... 

Jis nusijuokė ir prispaudė jos galvą prie krūtinės. 

— Dievas tave apdovanojo muzikiniais sugebėjimais. Ko tau daugiau benorėti? 
Aš bijojau, kad tu dar visai vaikas. Atrodai kaip dvylikametė. 

— Tau patinka mano muzika? — švelniai ir viliojančiai paklausė ji. 

— Nenorėk, kad berčiau tau komplimentus. Ir taip jau daug jų tau prisakiau. Kas 
tave mokė? — Aliks trumpai papasakojo jam apie šventiką ir vienuolį. — Tai štai ko- 
dėl tu, sulaukusi dvidešimties, likai mergina, o Pagnelis... Nebijok! Jis bailys ir nieko 
bloga tau nepadarys, kol esi su manimi. 

— Ach, Reinai! Žinojau, kad tu tai pasakysi. Aš laukiau šių žodžių! Didikai turi 
labai daug privilegijų. Tu, pavyzdžiui, gali nuvykti pas karalių ir paprašyti jo atleidi- 
mo. Tada mes su tavimi vyktume į tavo namus. Aš tau grosiu ir dainuosiu, ir mes būsi- 
me tokie laimingi! 

Reinas greitai numetė ją nuo savęs ir ėmė rengtis. 

— Prašyti karaliaus atleidimo? — susirūstinęs pratarė jis. — O ką aš bloga pa- 
dariau, kad turėčiau prašyti atleidimo? Tu ką, pamiršai, kodėl esu čia? O kaip visi kiti, 
gyvenantys šioje stovykloje? Tai tau nepatinka įstatymas, kuriuo remiantis, iš ferme- 
rių atimamos žemės, tai tu jau beveik reikalauji, kad tie fermeriai paliktų savo naujus 
namus, kuriuos jie čia surado. 

— Reinai, — sumišo Aliks, — aš ne tą norėjau pasakyti. Žinoma, jei karalius 
Henrikas tave išklausytų, jis tikrai viską suprastų ir padėtų tau. Negalima leisti tam 
Čatvortui įkalinti tavo šeimos narių. 

— Henrikas! — niekinančiai šyptelėjo Reinas. — Tu kalbi apie jį kaip apie kažko- 
kį dievą. Jis labai godus žmogus. Žinai, kodėl jis paskelbė mane už įstatymo ribų? Dėl 
mano žemių! Jis nori iš didikų atimti visą valdžią ir jėgą. Žinoma, tavo klasės žmonėms 
tai labai patiktų, nes jums jis — labai geras. Bet pagalvok, kas bus, jei visa valdžia 
atsidurs netikusio karaliaus rankose? Su didikais bent jau paprasčiau, nes mūsų valdžia 
apribota! O kas būtų, jei Pagnelis būtų karaliumi? Ar norėtum, kad taip būtų? 

Ji skubiai vilkosi marškinius. Dar nebuvo mačiusi Reino supykusio. 

— Aš gi nekalbėjau apie visą Angliją! — pabandė ji nuraminti Reiną. — Aš 
kalbėjau tik apie mus. Tu esi reikalingas savo šeimai. 

— Ir todėl nori, kad keliaklupsčiaučiau prieš karalių? — sušnypštė jis. — Tu 
šito nori? Nori pamatyti, kaip padlaižiausiu, pamynęs visas savo garbės priesaikas? 

— Garbės! — garsiai pakartojo ji. — Ką su visu tuo turi bendra garbė? Tu juk 
pasielgei neteisingai, pasinaudodamas karaliaus kareiviais. 

Kurį laiką ji buvo tikra, kad Reinas suduos jai, tačiau jis tylėdamas atsitraukė. 

— Man garbė — viskas, — vos girdimai sušnabždėjo jis, nusisuko ir nuėjo į 
stovyklą. 

Sagstydamasi apsiaustą, ji nubėgo paskui. 

Šalia Reino palapinės stovėjo pasiuntinys. Jis atnešė Reino brolio laišką. Pamačiusi 
Ji, Aliks apsidžiaugė: gal kokios geros žinios iš namų privers jį pamiršti savo pyktį? 

Ji greitai paėmė laišką ir įlindo į palapinę. Šypsodamasi atplėšė jį, ir po akimir- 
kos jai nusviro pečiai. 

— Ką rašo? — paklausė Reinas. — Kas nors susirgo? 

Kai Aliks pakėlė galvą, jos akyse blizgėjo ašaros. Pamatęs jos veidą, Reinas 
paniuro. 

— Kas atsitiko? — nekantriai pratarė jis. 

— Tavo... sesuo Meri... negyva, — vos girdimai pasakė Aliks. 

Reino veidas išliko ramus, tik pabalo lūpų kampučiai. 

— O Bronvin? 

— Ji pabėgo nuo Rodžerio Čatvorto, tačiau jos dar nesurado. Tavo broliai jos ieško. 

— Kas dar? 

— Nieko. Reinai... — pradėjo ji. 

Mostelėjęs ranka, jis ją nutraukė. 

— Eik! Palik mane vieną. 

Aliks jau ėjo prie išėjimo, tačiau atsisukusi ir pamačiusi jo sustingusią figūrą, 
suprato, kad negali jo palikti. 

— Sėskis! — įsakė ji. Jis atsisuko ir pažvelgė į ją patamsėjusiomis akimis. — 
Sėskis! — pakartojo ji tyliai. — Pasikalbėkim. 

— Palik mane! — atsiliepė jis, bet atsisėdo ant suolelio ir delnais užsidengė veidą. 

Aliks atsisėdo prie jo kojų. 

— Papasakok, kokia ji buvo? — sušnabždėjo mergina. — Nedidelė? Apvali? 
Dažnai juokdavosi? Dažnai bardavo tave ir tavo brolius? O ką ji darydavo, kai jūs 
būdavote tokie užsispyrę, kad jai norėdavosi kuriam nors iš jūsų basliu trenkti per 
galvą? 

Jis pažvelgė į ją. Reino akyse buvo sustingęs liūdesys. 

— Meri buvo labai gera. Ji neturėjo trūkumų. 

— Tai labai gerai, — pastebėjo Aliks. — Reikia būti šventąja, kad pakęstum 
tavo užsispyrimą, o tavo broliai tikriausiai tokie pat “geri", kaip ir tu. 

Reinas pašoko, suoliukas nulėkė ; šalį, pirštai suspaudė Aliks gerklę. 

— Meri buvo angelas, — išrėkė jis jai į veidą. Ranka vis smarkiau spaudė kaklą. 

— Tu taip mane nužudysi, — sunkiai pratarė ji, — o Meri nuo to geriau nebus. 

Po akimirkos jo pirštai atsileido, jis prisitraukė ją prie savęs ir apkabino. 

— Papasakok man apie jūsų angelą. Papasakok apie savo brolius. Kaip atrodo 
Džudit? O Bronvin? 

Jai buvo labai sunku jį prakalbinti. Iš jo pasakojimo ji susidarė draugiškos, my- 
linčios šeimos vaizdą. Meri buvo vyriausia, ir broliai tiesiog ją dievino. Ji buvo labai 
pasiaukojanti. Reinas papasakojo neseną istoriją, kai ji 1r Bronvin rizikavo gyvybė- 
mis, gelbėdamos svetimą vaiką. Jis kalbėjo apie Džudit, kuri mylėjo jo brolį ir atleido 
jam, nepaisant to, kad jis taip bjauriai su ja pasielgė. 

Gyvendama mažame, siena aptvertame miestelyje, Aliks niekada negalvojo apie 
tai, kaip gyvena didikai. Ji tvirtai tikėjo, kad jų gyvenime nėra jokių rūpesčių ir nema- 
lonumų. Klausydamasi Reino pasakojimo, ji lyg viena akimi žvilgtelėjo į visai kitą 
pasaulį, kuriame, deja, taip pat užteko vietos dvasiniams išgyvenimams, kančioms, 
mirčiai. Ji džiaugėsi, kad, pranešusi Reinui apie Meri mirtį, neperskaitė jam viso laiš- 
ko. Jame buvo rašoma, kad Rodžeris Čatvortas išprievartavo Meri, ir ji sukrėsta iššoko 
pro pilies langą. 

i — Na, dabar matai, kodėl negaliu eiti pas karalių? — paklausė Reinas. — Čat- 
vortas — mano, — žiauriai pridūrė jis, suspaudęs kumščius. — Aš nuimsiu jam galvą, 
kad ir kiek man tai kainuotų. 

— Ką? — iškvėpė ji. — Tu kalbi apie kerštą? 

— Jis nužudė Meri. 

— Ne, jis jos nenužudė! — Ir ji nusisuko, keikdama savo liežuvį. 

Sugriebęs jai už galvos, gręžė ją į save. 

— Tu man ne viską papasakojai. Kaip ji mirė? 

— Ji... 

Jo pirštai taip suspaudė jai žandikaulį, kad iš akių pasipylė ašaros. 

— Kalbėk! — įsakė jis. 

— Ji nusižudė, — sušnabždėjo Aliks. 

Reino akys vėrė ją kiaurai. 

— Ji buvo labai dievobaiminga ir negalėjo ryžtis tokiam žingsniui šiaip sau. Ką 
jai padarė? 

Ji suprato, kad jis ir pats jau nutuokia, bet vis dar tikisi išgirsti kitą atsakymą. 
Tačiau ji negalėjo mėluoti. 

— Rodžeris Čatvortas... permiegojo su ja. 

Įsiutęs Reinas nubloškė ją į kitą palapinės galą. Pašokęs ir užvertęs galvą, jis taip 
beviltiškai ir rūsčiai sustaugė, kad Aliks atsisėdo ant lovos ir išsigandusi susigūžė. 

Lauke buvo neįprastai tylu, atrodė, kad ir vėjas visai nurimo. 

Pažvelgusi į jį, Aliks pamatė, kaip jis sudrebėjo. Ji suprato, kad jį užvaldo mir- 
tina neapykanta. Negalvodama ji puolė jam ant kaklo, apsivijo rankomis. 

— Ne, Reinai, — meldė ji, — nereikia! Tu negali užmušti Čatvorto. Karalius... 

Jis atstūmė ją. 

— Tas Žmogus tik apsidžiaugs, turėdamas mažiau didikų. Jis tuojau pasiglemš 
Čatvorto žemes, o kartu ir mano, ir bus laimingas. 

— Reinai, prašau. — Ji vėl prisiglaudė prie jo. — Tu negali kariauti vienas, o 
tavo broliai dabar ieško Bronvin. O visi tie žmonės miške? Jei tu juos paliksi, jie išžu- 
dys vieni kitus. | 

— Nuo kada jie pasidarė tau tokie brangūs? 

— Nuo tada, kai mane sukaustė siaubas, pagalvojus, kad tave gali užmušti, — 
sąžiningai prisipažino Aliks. — Ir su kuo tu kariausi prieš Čatvortą? Tavo žmonių čia 
nėra. Tu turi tik pėstininkų, ar ne? O juk Čatvortas turi riterių! 

— Šimtus riterių, — iškošė pro dantis Reinas. — Jį visada saugodavo daugybė 
ginkluotų Žmonių. 

— Ojei tu pas jį nuvyksi, ar jis sutiks kautis garbingai, vienas prieš vieną, ar tau 
teks prasibrauti pro visą jo apsaugą? — Reinas nusisuko, tačiau Aliks matė, kad jis 
susimąstė. Kaip ji norėtų kuo daugiau žinoti apie kilmingųjų gyvenimą! Garbė, garbė 
ir dar kartą garbė, ir ką bedarytum, neužsimink apie pinigus, mintyse įspėjo ji save. — 
Čatvortas neturi jokio supratimo apie garbę, — tęsė ji. — Su juo neįmanoma elgtis 
riteriškai. Tau reikėtų pirma pasitarti su broliais. Duok Dieve, pagalvojo ji, kad jie 
nebūtų tokie karštakošiai, kaip Reinas. — Prašau, palauk, kol truputėlį atvėsi. Geriau 
kartu viską apgalvokim ir parašykim tavo broliams! 

— Aš nesu tikras... 

— Reinai, — pertraukė ji, — jau praėjo keletas dienų nuo Meri žūties. Gal Čat- 
vortą jau nuteisė. O gal jis pabėgo į Prancūziją. O gal... 

— Tu nori mane atkalbėti. Kodėl? 

Aliks sunkiai atsiduso. 

— Aš pamilau tave, — sušnabždėjo ji. — Greičiau numirsiu-nei leisiu, kad tave 
užmuštų. O būtent taip ir gali atsitikti, jėi vienas kovosi prieš Čatvortą. 

— Aš nebijau mirties. 

Aliks sumišusi pažvelgė į jį. 

— Tada eik! — sušuko ji. — Eik ir atiduok savo gyvybę Čatvortui. Gali būti 
tikras — jam tai labai patiks. Taip vieną po kito jis išžudys visą tavo šeimą. Ir tu jam 
tik padėsi. Einam, aš padėsiu tau pasiruošti kovai. Tu užsidėsi geriausius savo šarvus. 
Prie balno pritvirtinsime visus tavo ginklus, o tada jau galėsi kovoti su Čatvorto armi- 
ja. Taip, būtent taip mes ir padarysim. Einam! — Aliks pagriebė plieninį skydą. — 
Meri bus labai patenkinta, iš dausų pamačiusi, kaip jos brolį sukapoja į smulkiausius 
gabalėlius. Tada tik ir nurims jos siela. 

Aliks pasirodė, kad visu savo kūnu ji jaučia jo šaltą žvilgsnį. 

— Palik mane! — pasakė jis, ir ji išėjo ir palapinės. 

Dar niekada Aliks nejautė tokios baimės. Tik atsidūrusi šaltame ore, ji suvokė, 
kad visa sušlapo nuo prakaito. 

— Aliks! — tylutėliai pašaukė ją Džoslinas. 

Po akimirkos ji atsidūrė jo glėbyje ir graudžiai pravirko. 

— Reino sesuo, — raudojo ji. — Ji Žuvo, ir Reinas vienas ruošiasi kovoti su visa 
jos žudiko armija. 

— Na-na, — bandė nuraminti ją Džosas, — jį galima suprasti. Jis ne toks kaip 
mes. Mus auklėjo bailiais, linkusiais geriau pabėgti, pabrukus uodegas. Nedaug tokių 
yra kaip Reinas. Jis geriau numirs, bet liks garbingas. 

— Bet aš nenoriu, kad jis numirtų. Jis negali numirti! Aš praradau viską — ir 
motiną, ir tėvą. Žinau, kad neturiu teisės, bet aš myliu jį. 

Ir gerai, kad myli. O dabar nurimk ir pagalvok, ką gali padaryti, kad neleis- 
tum jam nusižudyti. Jo broliai tikriausiai žino, koks jis 1mpulsyvus ir karštas. Gal įkal- 
bėsi Reiną parašyti broliui laišką ir pati pridėsi kai ką nuo savęs? 

— Ach, Džosai! — sušuko Aliks, dėkingai suspausdama jo alkūnę, bet tuojau 
pat atitraukė ranką, pastebėjusi, kaip jis susiraukė iš skausmo. — Atleisk! — paraudo 
ji sumišusi. — Tavo petis... Aš nudeginau jį sidru... Labai gailiuosi, bet aš... 

— Tyliau! — Ir jis pridėjo pirštą prie jos lūpų. — Rozamunda manimi rūpinasi. 
Nudegimas nedidelis. Eik pas Reiną ir pasikalbėk su juo. Tik pasistenk išlikti šaltak- 
raujiška. 

Aliks tylėdama įėjo į palapinę. Reinas sėdėjo ant lovos krašto palinkęs, delnais 
užsidengęs veidą. 

— Reinai, — sušnabždėjo ji, palietusi jo plaukus. 

Jis sugriebė jos delną ir pabučiavo. 

— Aš nieko nevertas! — iš nevilties sušuko jis. — Mano seserį nužudė, 60 aš 
nieko negaliu padaryti. Nieko! 

Aliks atsisėdo šalia, apkabino jį, padėjo galvą jam ant rankos. 

— Eik miegoti. Jau vėlu. Rytoj parašysiu Gavinui. Gal jis galės ką nors padaryti. 

Reinas klusniai leidosi paguldomas į lovą, bet kai Aliks norėjo eiti prie savo 
gulto, jis sugavo ją už rankos. 

— Pasilik su manimi! 

Kaip ji galėjo atsisakyti tokio pasiūlymo! Šypsodamasi Aliks laiminga puolė į jo glė- 
bį. Visą tą naktį ji miegojo neramiai, dažnai pabusdavo ir jausdavo, kad Reinas nemiega. 

Kai rytą jis atsikėlė, po akimis tamsavo ratilai, o pats buvo niūresnis už debesį. 

— Vyno, ir greičiau! — užriko jis ant Aliks. — Paskui popieriaus ir plunksną! 

Laiško pabaigoje Aliks maldavo Gavino, kad apšviestų Reinui protą ir įkalbėtų 
jį nekovoti vienam prieš Čatvortą. Užantspauduodama laišką, ji su nerimu pagalvojo, 
kad dar neaišku, kaip tas didysis lordas Gavinas sureaguos į jos įžūlų prierašą. 

Po dviejų dienų atėjo atsakymai. Iš nuovargio vos gyvas pasiuntinys, visą kelią iš visų 
Jėgų varęs arklį, beveik nuvirto ant Aliks. Drebančiomis rankomis ji sulaužė antspaudą. 

Karalius Henrikas buvo įniršęs ir ant Montgomerių, ir ant Čatvortų. Jis liepė 
Rodžeriui Čatvortui sumokėti didžiulę baudą ir patvirtino savo sprendimą dėl Reino: 
jis — išdavikas. Karalius pareiškė, jog nenori, kad abu didikai liktų Anglijoje, ir jis 
padarys viską, kad jo sprendimas būtų įvykdytas. Jį glumino tai, kad Reinas slapstosi 
kažkur miškuose. Be to, sklido gandai, kad Reinas renka armiją, kurią paskui pasiųs 
prieš karalių. 

Baimės pilnomis akimis Aliks pažvelgė į Reiną. 

— Bet juk tu taip nepadarysi, ar ne? — sušnabždėjo ji. 

— Juo labiau jis sensta, juo didesniu bailiu tampa, — niekinančiai nusišypsojo 
Reinas. — Argi tuos perėjūnus galima išmokyti kariauti? 

— Sprendžiant iš laiško, kol kas tu negali išeiti iš miško. Tavo brolis rašo, kad 
karalius norėtų susidoroti su tavimi, kad visi kiti neabejotų jo valdžia. 


— Gavinas paprasčiausiai bijo prarasti savo žemes, — niekinančiai pastebėjo 


Reinas. — Mano brolis labiau rūpinasi savo valdomis nei garbe. Jis jau pamiršo apie 
mūsų sesers mirtį. 
— Nieko jis nepamiršo! — užsidegė Aliks. — Pavyzdžiui, nepamiršo, kad jis ne 


vienas šeimoje. Tu labai džiaugsiesi, jei jis pasiųs tave į mirtį? Neseniai jis neteko 
savo dar negimusio kūdikio. Dabar prarado vienintelę seserį, o jo brolio žmonos iki 
šio laiko niekur neįmanoma rasti. Ir tu dar nori, kad jis paskatintų tave atiduoti gyvybę 
vardan tokios kvailystės kaip kerštas? 

— Noriu atkeršyti už savo sesers mirtį! — sušuko jis. — Nejaugi manai, kad po viso 
to nepajudinsiu nei piršto? Apskritai, ar gali jūsų luomo žmogus suprasti, kas yra garbė? 

— Mano luomo! — sušuko ji. — Manai, kad jei esi kilmingas, tai tik vienas gali 
žinoti, kas yra jausmas? Vienas toks kaip tu, vieną kartą naktį perpjovė mano tėvui 
gerklę ir sudegino namus. Ir jam to dar nepakako, aš buvau apšaukta vagile ir ragana. 
Ir visa tai man atsitiko tik todėl, kad kažką užvaldė aistra. O tu kalbi man apie kerštą ir 
nori, kad tave suprasčiau. O aš nei žingsnio negaliu žengti iš to miško, nesibaiminda- 
ma dėl savo gyvybės! 

— Aliks, — prakalbo Reinas. 

— Neliesk manęs! — sušuko Aliks. — Ką tu sau įsivaizduoji? Jūs, didikai, ty- 
čiojatės iš mūsų, priekaištaujate mums, kad per daug dėmesio skiriame pinigams. O 
kas mums belieka daryti? Visą gyvenimą taupome, dedame grašį prie grašio, bet dides- 
nę dalį tų pinigų turime atiduoti jums, kad be rūpesčių galėtumėte gyventi savo pui- 
kiuose namuose, mąstydami apie garbę ir kerštą. Jeigu jums reikėtų visą laiką galvoti, 
ką valgysite rytoj, tai abejoju, ar labai norėtumėte plepėti apie garbę. 

— Tu nesupranti, — liūdnai pasakė Reinas. 

— Ne, aš puikiai suprantu, ir tu tai Žinai! — išrėkė ji ir išėjo iš palapinės. 


Dešimtas skyrius 


Praėjo nemažai laiko, kol Aliks nusiramino. Ji sėdėjo prie upės ir mintyse kalbė- 
josi pati su tavimi. Gal turėjo nekęsti Reino, nes jis buvo didikas? Tarp jų — neįvei- 
kiama siena. Viskas, kuo jis tikėjo, prieštaravo tam, ką ji manė esant teisinga. Visą 
gyvenimą jai teko dirbti. Ir tas nerimas — o ką jie valgys rytoj? Jei ne šventikas, jiems 
būtų buvę visai riesta. Jei Reinas kartais skųsdavosi, kad jį čia prastai maitina, tai ji 
kaip tik džiaugėsi, nes niekada dar nevalgė taip sočiai. 

Kai Pagnelis nužudė jos tėvą, jai reikėjo galvoti, kaip išgyventi. Išgyventi! Var- 
gu ar tas Žodis reiškė ką nors Reinui ir jo galingiems broliams. Karas, kerštas, garbė — 
visi tie vaikiški Žaidimai, grobiant ir įkalinant žmones, niekada nieko nereiškė jai. 
Tokiems dalykams nebuvo vietos jos gyvenime. 

— Neprieštarausi, jei prisėsiu šalia? — paklausė Džoslinas. — Gal pasidalinsi 
su manimi savo mintimis? 

Jos akys sublizgo. 

— Aš įsivaizdavau Reiną, ariantį lauką, jei jam tektų galvoti tik apie tai, kaip 

užauginti derlių, tai jis neturėtų laiko mąstyti, kaip užmušti tą Čatvortą. Ir jei Čatvor- 
tas per dienų dienas ganytų bandą, tai jam tikrai nekiltų noras grobti Reino seserį. 

— Aha, vadinasi, tu nori, kad visi būtų vienodi, — padarė išvadą Džoslinas. — 
Taigi tu nori to paties, kaip ir karalius Henrikas, — visą valdžią atiduoti vienam žmogui. 

— Tu svarstai kaip Reinas, — nusiminė Aliks. — O aš maniau, kad būsi mano 
pusėje. 

Džoslinas prisiglaudė prie akmens ir nusišypsojo. 

— O aš niekieno pusėje. Žinau, kaip gyvena skirtingų luomų žmonės, ir vienų 
vargas man taip pat nepatinka, kaip ir... kitų trūnijimas bei moralės nepaisymas. Žino- 
ma, yra ir tokių, kurie užima tarpinę padėtį. Man atrodo, jog būtų visai neblogai būti 
turtingu pirkliu, pirkti ir parduoti šilką ir augintis didelį pilvą. 

— Moretone gyvena turtingų pirklių, bet nemanau, kad jie yra laimingi. Jie visą 
laiką bijo prarasti pinigus. 

— Va, 1r Reinas visą laiką bijo prarasti savo garbę. 

Aliks nusišypsojo jam, supratusi, kad jis ne šiaip sau užkalbino ją. 

— Ką tu nori man pasakyti? 

— Kad visi mes skirtingi ir kad nėra pasaulyje nieko, kas būtų arba tik geras, 
arba tik blogas. Jei nori, kad Reinas tave suprastų, būk kantri. Jei visą laiką ant jo 
rėksi, tai nieko gero nebus. 

Ji nusijuokė. 

— Ką reiškia “rėksi"? Na, žinoma, kartais gal aš ir per garsiai kalbu... 

Džoslinas sudejavo. 

— Bet tu pati ar supranti, kad esi tokia pat užsispyrusi, kaip ir jis? Nelaimė ta, 
kad kiekvienas jūsų yra įsitikinęs, kad tik jis teisus, ir kad galvoti ir elgtis reikia tik 
taip, kaip tai daro jis. 

Aliks susimąstė. 

— O kaip tu manai, Džosai, kodėl aš jį myliu? Žinoma, jis gražus, bet tą patį 
galima pasakyti ir apie tave! Kodėl aš myliu Reiną, nors ir Žinau, kad iš to nieko neiš- 
eis? Geriausia, ko galiu tikėtis, — tapti jo šeimos muzikante ir dainuoti jo... jo žmonai 
ir vaikams. 

— Kas žino, kodėl mes mylime? — susimąstęs pratarė Džoslinas. 

— Man atrodo, kad pažinojau Reiną daug anksčiau nei sutikau jį. Keliaudama 
čia, visą kelią galvojau, kaip neapkenčiu didikų, bet tik pamačiau Reiną... — Ji nusi- 
juokė. — Bet aš tikrai labai stengiausi. 

— Gerai, einam į stovyklą. Esu tikras, kad Reinas laukia mūsų. Ir atsimink, kad 
dabar jam reikia ramybės ne mažiau nei paskaitų apie tai, koks jis asilas. 

— Aš pasistengsiu, — atsakė ji ir atsistojo, pasirėmusi į jo galantiškai pasiūlytą 
ranką. 

Jie nežinojo, kad, pasislėpusi už medžių, juos stebi moteris, kurią, regis, visi 
pamiršo, — Blanša. Pamačius, kaip Džoslinas paėmė Aliks už rankos, jos veidą 1škrei- 
pė bjauri šypsena. Pastarosiomis dienomis Aliks ir Reiną taip traukė vieną prie kito, 
kaip tai būna tik įsimylėjėliams. Jie tikriausiai manė, kad atsiribojo nuo aplinkinio 
pasaulio plonomis palapinės sienomis, tačiau jų balsai girdėtųsi ir iš už akmeninės 
sienos. Stovyklos gyventojai spėliojo, kas laimės ginčą. Ir visi draugiškai nutarė, kad 
vaikinas ne pėsčias ir tvirtai laikosi savo. Aliks pareiškimas, kad jos luomo Žmonės 
per daug užsiėmę, kad galėtų pliurpti apie garbę, susilaukė karšto pritarimo. 

Tačiau žmonės girdėjo ne viską, užtat, ko jie negirdėjo, puikiausiai girdėjo Blanša, 
pridėjusi ausį prie palapinės. Taip ji sužinojo, kad Aliks ieškoma kaip ragana, ir kad ji 

įsimylėjusi Reiną. Be to, iš garsų, naktimis sklindančių iš palapinės, Blanša nuspren- 
dė, kad ten mylimasi. 

Kažkada ji buvo gana svarbi persona pilyje — Čatvorto pilyje, — ir Džoslinas tada 
buvo jos meilužis. Dabar jo Žžvilgsnyje ji matė tik neapykantą. Ir viskas per tą bjaurią 
mergšę Konstanciją! Ji iš Blanšos atėmė Džosą, iš vis atėmė jį iš visų moterų. Kažkada 
Džoslinas daug juokdavosi ir dainuodavo, miegodavo su trimis moterimis iš karto, ir visos 
jos buvo patenkintos. O dabar? Dabar jis elgėsi kaip šventikas, davęs nekaltybės įžadus. 
Tiesa, pastarosiomis dienomis buvo galima pastebėti jo susidomėjimą Rozamunda. 

O dabar ji netenka ir Reino — to didžiulio, gražaus, galingo, turtingo vyro. Ir 
kas nori jį iš jos atimti? Ta panaši į berniuką, kaulėta, plokščiakrūtinė mergaičiukė! 
“Jei aš apsivilkčiau vyriškai drabužiais, manęs tikrai niekas nepalaikytų vyru", — pa- 
galvojo Blanša. Toji Aliks iš viso neturi jokios figūros, o ir jos veidas lyg miško elfo. 
Ką joje rado Reinas? Ji nėra kilminga dama ir priklauso tam pačiam luomui, kaip ir 
Blanša. Kol Aliks nebuvo stovykloje, Blanša patarnaudavo Reinui, 0 vieną kartą... Ach, 
kokia nuostabi buvo naktis! Vieną kartą ji permiegojo su juo. Dabar tai vargu ar kada 
nors pasikartos... Žinoma, jei jai nepavyks atsikratyti Aliks. 

Blanšos veide atsispindėjo ryžtas. Ji apsisuko ir nužingsniavo į stovyklą. 


Keletą savaičių Aliks tramdė Reiną, kad jis neskelbtų karo Rodžeriui Čatvortui. 
Iš Montgomerių pilies laiškai ateidavo kiekvieną savaitę. Aliks vis dėkojo Dievui už 
tai, kad Reinas nemokėjo skaityti, nes, rašydama laiškus Reino broliams, ji vis pridur- 
davo keletą eilučių nuo savęs, kur aprašydavo, kas darosi Reinui. Taip ji pranešė Gavi- 
nui, kad Reino pyktis kasdien auga ir kad jis kiekvieną dieną treniruojasi iki išsekimo, 
ruošdamasis kovai su Čatvortu. 

Savo laiške Gavinas rašė, kad pavyko rasti Bronvin, kad rugpjūčio mėnesį ji turėtų 
pagimdyti kūdikį. Jis rašė, kad jų jaunesnįjį brolį Mailsą ištiko pykčio priepuolis, sužino- 
jus apie savo sesers mirtį, apie tai, kad jį išsiuntė pas gimines į Vaito salą, tikėdamiesi, kad 
dėdė apmalšins jo įniršį. Paskui Gavinas pranešė, kad dabar atėjo eilė įniršti jų dėdei, nes 
jo globotinė įsimylėjo Mailsą ir prisiekė sekti paskui jį nors ir į žemės kraštą. 

— Kaip atrodo tas tavo brolis? — pasidomėjo Aliks. 

— Jis patinka moterims, — atsakė Reinas, bet daugiau nieko neaiškino. Per šias 
dienas jis pamiršo juoką. Net jo meilė persisunkė kažkokia neviltimi. 

Iš Škotijos atėjo jo brolio Stiveno laiškas. Jis Aliks pasirodė truputėlį keistas. 
Jame buvo keikiami anglai ir rūpinamasi blogu šių metų derliumi. 

— Argi tavo brolis — škotas? — nustebo Aliks. 

— Jis vedė Makaran giminės merginą ir pasiėmė savo žmonos pavardę. 

— Nejaugi jis iškeitė gražią anglišką pavardę į škotišką? — Aliks tai pasirodė 
neįtikėtina. , 

— Bronvin gali priversti vyrą padaryti viską, — ryžtingai pareiškė Reinas. 

Aliks norėjo kandžiai pastebėti, kad Reinui apskritai patinka turtuolės — veltė- 
dės moterys, bet prikando liežuvį. Vieną kartą ji jau sakė kažką panašaus, bet tai jį tik 
prajuokino. 

“Džudit, — jis taip šiltai ištarė tą vardą, kad Aliks krūptelėjo, — aš per visą 
savo gyvenimą tiek nedirbau, kiek ji". 

“Riterio vertas atsakymas", — tada prunkštelėjo Aliks, nepatikėjusi j žodžiais. 

Ir tiktai balandžio mėnesį įvykiai pajudėjo iš mirties taško. Visą žiemą stovyk- 
loje buvo gana ramu, bet kai medžiai ėmė sprogti ir padvelkė šviežia žaluma, prasidėjo 
muštynės. Ir ne garbingos bei atviros, vienas prieš vieną, o niekingos: vienas tylutėliai 
įlįs į kito lūšnelę, stuktels mietu per galvą, ir visi tyli. 


, 

Reinas turėjo darbo per akis. Jis buvo pasiryžęs išsaugoti stovykloje tvarką. 

— Ko plėšaisi?7 — stebėjosi Aliks. — Jie tikrai neverti to laiko, kurį dėl jų sugaišti! 

Pirmą kartą po ilgos pertraukos ji vėl išvydo jo skruoste duobutę. 

— Manai, kad man vis tiek nepavyks išaiškinti jiems, kas yra garbė? Manai, kad 
tiktai mes Žinome, kas ji yra. 

— Mes? — užsiplieskė ji. — Kas tie “mes"? Kada jau aš pasidariau panaši į 
vieną iš jūsų atlasais išsipusčiusių damų? Esu tikra, kad kardu mojuoju ne blogiau nei 
tavo Džudit siuvimo adata! 

Kažkodėl Reinui patiko jos pastaba. 

— Tu, be abejonės, laimėtum varžybas, — nusijuokė jis. — Prieik ir pabučiuok 
mane! O čia tai tau tikrai nėra lygių! 

Ji laiminga prigludo prie jo. 

— Tikrai? — visai rimtai paklausė jis. Ji stengėsi gyventi, negalvodama apie 
ateitį, bet kartais nepavykdavo, ir tada ji negalėdavo atsikratyti vieno to paties vaizdo: 
Reinas su savo kilminga žmona ir ji kažkur nuošaliai, šešėlyje. 


— Na, ko nukabinai nosį? — paklausė jis, pakėlęs jos smakrą. — Tau sunku su 
manimi? 

— Aš paprasčiausiai bijau, štai ir viskas. Juk ne visą laiką gyvensime šiame miške. 

— Taip, turime būti jam dėkingi! — jausmingai sušuko jis. — Pastaraisiais mė- 
nesiais nelaimės lyg apsigyveno mano namuose. 

— Jei tu vyktum pas karalių... — vogčiomis prakalbo Aliks. 

— Geriau nesipykim, — sušnabždėjo jis, paliesdamas jos lūpas. — Įdomu, ar 


galima mylėti moterį ir kartu nekęsti dėl jos samprotavimų? 

Jai nespėjus atsikirsti, jis ėmė bučiuoti ją, ir tada visos jos mintys iškart dingo, 
liko tik palaima nuo jo kūno artumo. Jie niekada labai nesitvardė, o ir negalėjo. Nors 
Aliks vis dar apsimesdavo. kad treniruojasi lauke, tačiau jau nebesistengė taip, kaip 
anksčiau, ir tik pajutusi Reino žvilgsnį, iškart stengdavosi jį visaip suvilioti. Taigi ka- 
mavo jį negailestingai. 

O kokią laisvę jai suteikė vyriški drabužiai! Vieną kartą, kai medžiodami jie 
atsidūrė toli nuo stovyklos, Aliks pasisuko balne veidu į Reiną ir atrišo medžiaginį 
trikampį, dengusį priekinę kojinių dalį. Nustebęs Reinas greitai susitvardė ir padaręs 
tą patį prisitraukė Aliks prie savęs. 

Viską sugadino eržilas. Pajutęs sueities kvapą, jis tiesiog pasiuto. Reinas iš visų 
jėgų stengėsi sutramdyti arklį ir kartu nepaleisti iš glėbio įkaitusio Aliks kūno. Bet po 
kurio laiko jis jau nieko nebegalėjo valdyti. Jo sėkla išsiveržė į Aliks kūną, ir didžiulis 
gyvulys atsistojo piestu. 

Žiūrėdamas-į išplėstas Aliks akis, Reinas taip juokėsi, kad ji net įsižeidė. 

— Ne, — pavargęs sumurmėjo jis, — tai pirmas ir paskutinis kartas. Niekaip 
negaliu patikėti, kad didesnę savo gyvenimo dalį praleidai cerkvėje! O dabar tu... — 
jis pakraipė antakius, — šuoliuoji iš karto ant dviejų arklių. 

Ji norėjo atsikirsti, bet atsisukdama pastebėjo, kad ant jos kojinių nėra trikam- 
pio skudurėlio. Ir dar visą valandą, kol jie šliaužiodami žeme žolėje ieškojo trikampiu- 
ko. jai teko kentėti, girdint, kaip iš visų jėgų kvatojasi Reinas. 

Aliks pasistengė padaryti taip, kad pasijuoktų paskutinė. Be to trikampiuko ji 
atrodė taip gundančiai, kad greitai Reinas prakalbo visai kitaip. Su visu išdidumu, ku- 
rio išmoko iš jo, Aliks privertė Reiną pulti ant kelių ir maldauti dar pasimylėti. Žino- 
ma. ji negalvojo, kur atsidurs jo burna, kai jis atsiklaups prieš ją ant kelių. Dar akimir- 
ka — ir atėjo jos eilė maldauti. 

Jie ilgai ir nerūpestingai mylėjosi, o paskui Reinas ištraukė trikampę skiautelę 
iš savo kišenės. Pasirodė, kad ji visą laiką ten ir buvo. Apsimetusi, kad supyko, puolė 
jį kumščiais, o jis vis bučiavo ir bučiavo ją, kol ji visiškai išsikvėpė. 

— Dabar, mergaite, žinai, kas čia šeimininkas, — pasakė jis, glamonėdamas jos 
kaklą. — Mums reikia grįžti į stovyklą. Žinoma, jei arklys leis man ant jo atsisėsti. 
Neabejoju, kad jis taip pat tave įsimylėjęs, kaip ir tu jį. 

Aliks smarkiai paraudo. Reinas lengvai plekštelėjo jai per užpakaliuką ir pasodi- 
no į balną. Jis nusijuokė, kai arklys, žengęs kelis žingsnius, protestuodamas suprunkštė. 

— Tikriausiai tu jam per sunkus. 2 

— Bet tau nesu per sunkus, tai kodėl turėčiau būti jam per sunkus? 

Šį kartą Aliks nusprendė patylėti. 

Glausdamasi prie jo, stengėsi negalvoti apie ateitį, kada jie nebebus lygūs. 

Jie glamonėjosi palapinėje, kai išgirdo riksmus. 

— Na, kas šį kartą — muštynės ar plėšimas? — keldamasis suburbėjo Reinas. 

Prie palapinės artėjo minia. Žmonės buvo įniršę. 

— Mes reikalaujame, kad rastum vagį, — pareiškė jų vadas. — Kad ir kur 
paslėptume savo daiktus, juos vis tiek suranda ir pavagia. 

Aliks įniršo. 

— O kokią teisę tu turi reikalauti, stuobry? — sušuko ji. — Nuo kurio laiko 
lordas Reinas pasidarė tavo gynėju? Tau jau seniai laikas kyboti kartuvėse! 

— Aliksai! — sulaikė ją Reinas. Jis taip stipriai sudavė jai delnu per petį, kad ji vos 
nenusirito į šalį. — Ar bandėte sekti? — paklausė jis vado. — Gerai paslėpėte savo daiktus? 

— Net labai gerai paslėpėme, — atsakė vadas, piktai žvilgtelėjęs į Aliks. — Kai 
kurie žmonės juos net užkasė. Štai, paklauskite Džono — jis pasidėjo savo peilį po 
pagalve, o rytą ten jo nebuvo! 

— Ir niekas nė karto nematė vagies? — paklausė Reinas. 

Į priekį išėjo Blanša. 

— Manau, kad jis turėtų būti nedidelio ūgio ir lengvas, kad galėtų taip nepastebi- 
mai vaikščioti po stovyklą, — pasakė ji, žiūrėdama į Aliks. Minia nukreipė savo žvilgs- 
nius į šalia Reino stovintį vaikinuką. — Be to, tas kažkas nebijo, kad jį pagaus, — tęsė 
Blanša. — Jis tikras, kad jam nieko už tai nebus. 

Aliks nejučia pasitraukė arčiau Reino. 

— Blanša, — tyliai paklausė Reinas, — tu ką nors įtari? Tai pasakyk mums. 

— Na, nesu labai tikra, — atsakė ji, aiškiai mėgaudamasi minios dėmesiu, — 
bet kai ką numanau. 

Padrąsėjusi Aliks norėjo pulti į priekį, tačiau Reinas ją sulaikė. 

— Žinoma, mes būtinai surasime vagį, — pasakė vienas atėjusių. — Bet ar jis 
bus nubaustas? 

Aliks buvo tokia sukrėsta, pamačiusi neapykantą to žmogaus akyse, kad beveik 
negirdėjo, ką atsakė Reinas. Tikriausiai jie liko patenkinti atsakymu, nes po to murmė- 
dami išsiskirstė. 

— Jie manęs nekenčia, — sušnabždėjo Aliks, kai Reinas įsitempė ją į palapinę. — 
Kodėl jie manęs nekenčia? 

— Tai tu jų nekenti! — atsakė jis. — Jie tai jaučia, nors tu ir nieko nesakai. Jie 
jaučia, kad manai esanti aukščiau už juos. 

Aliks jau lyg ir priprato prie grubokų Reino pasakymų, bet tai, ką išgirdo dabar, 
ją pribloškė. 

— Bet iš tikrųjų taip nėra, — paprieštaravo ji. 

— Jie tokie patys žmonės, kaip ir mes su tavimi. Mums labiau pasisekė dėl tėvų. 
Matei čia moterį be dešinės rankos? Atrodo, kad jos vardas — Modė. Jos tėvas nupjovė jai 
ranką, kai jai buvo treji metai, nes manė, kad be rankos jai bus lengviau elgetauti. Dešim- 
ties metų ji jau buvo prostitutė. Jie vagys ir banditai, bet nieko kito jų niekas ir nemokė. 

Aliks sunkiai sudribo ant suoliuko. 

— Aš čia gyvenu jau keletą mėnesių, 0 tu man pirmą kartą tai sakai. Kodėl? 

— Kodėl? Tu pati padarei išvadas. Kiekvienas iš mūsų turi daryti tai, ką reikia. 


—-Ach, Reinai! — sušuko ji. — Tu toks geras, kilnus, mielas! Man atrodo, kad 
tu visus myli, o aš — nemyliu nieko. 
— Taigi aš — šventas, — iškilmingai sutiko Reinas. — O dabar skelbiu. kad 


mano šarvai yra nešvarūs ir įsakau savo angelui juos nušveisti. 

— Vėl? Reinai, gal aš parašysiu tavo broliui, kad jis tau atsiųstų tikra ginklanešį? 

— Kelkis, tingusis tvariny! — sukomandavo jis, suvertęs į krūvą visą savo amu- 
niciją. Kai Aliks, užsikrovusi ant pečių šarvus, akimirkai sustojo prie išėjimo, jis karš- 
tai ją pabučiavo ir sušnabždėjęs: “Kad nepamirštum", — lengvai stumtelėjo. 

Prie upelio ji sutiko Džosliną, grįžtantį iš medžioklės. Persimetęs su Aliks ke- 
liais žodžiais, jis nuskubėjo į stovyklą. Vis daugiau ir daugiau laiko Džosas praleisda- 
vo su Rozamunda. 

Dvi dienos praėjo ramiai, be jokių įvykių, o paskui vėl kažkas kažką pavogė, ir 
žmonės ėmė įtartinai žvilgčioti į Aliks. “Tai tikriausiai Blanša, — pagalvojo mergina. 
— Pastaruoju metu ji labai aktyvi". 

Vieną kartą, kai Aliks pasiėmė lėkštę su kepta mėsa, kažkas ją pastūmė, ir karš- 
tas padažas nudegino jai ranką. Tai buvo panašu į atsitiktinumą, tačiau ji nebuvo tuo 
tikra. Kitą kartą, kai ji ėjo pro grupelę žmonių, šie ėmė garsiai kalbėtis apie tuos, kurie 
mano esą aukščiau už kitus. 

Ketvirtą dieną, kai ji ėjo per treniruočių lauką, kažkas lyg ir netyčia kardu suža- 
lojo jai ranką. Kai Reinas ėmė visų klausinėti, niekas neprisipažino, o kai jis privertė 
visus treniruotis dar valandą, pikti žvilgsniai iškart susmigo į Aliks. 

Palapinėje Reinas tylėdamas aprišo jai ranką. 

— Pasakyk ką nors! — pareikalavo ji. 

— Man visa tai nepatinka. Man nepatinka žiūrėti, kaip tau kas nors atsitinka. 
Laikykis arčiau manęs. Stenkis visą laiką būti kuo arčiau. 

Ji linktelėjo. Gal ji tikrai per daug išdidžiai elgiasi su tais žmonėmis? Gal tikrai 
ji turėtų skirti jiems nors šiek tiek laiko? Tiesa, ji niekada nesidomėjo kitais žmonė- 
mis, visą laiką skirdavo tik muzikai. Moretone ją mylėjo už tai, kad ji dovanodavo 
žmonėms muziką, tačiau čia iš jos, atrodo, tikėjosi kažko kito. Ji suprato, kad Blanša 
nuteikia prieš ją stovyklos gyventojus, bet jeigu ji per tuos mėnesius būtų buvusi gera 
jiems, tai Blanšai būtų daug sunkiau dirbti savo juodą darbą. 

Tą vakarą Aliks paėmė liutnią, atsisėdo prie laužo ir ėmė groti. Vienas po kito 
žmonės atsistodavo ir nueidavo. Tai ją labai išgąsdino. 

Per kitas dvi dienas ji stengėsi būti šalia Reino. Dabar stovyklos gyventojai tu- 
rėjo ant ko išlieti savo pyktį ir beveik atvirai rodė savo jausmus. 

Kitos dienos vakare, kai Aliks buvo vos už kelių žingsnių nuo Reino, vienas 
vyras netikėtai sugriebė ją ir puolė apieškoti. Nespėjo ji nė šūktelėti, o vyras triumfuo- 
damas iškėlė ranką su peiliu, kurio Aliks niekada nebuvo mačiusi. 

— Tas vaikinas tikrai jį paėmė! — šaukė vyras. — Štai įrodymas! 

Reinas iškart prišoko prie Aliks ir ranka pastūmė ją sau už nugaros. 

— Ką visa tai reiškia? — griežtai paklausė jis. 

Vyras plačiai šypsojosi aplink susirinkusiai miniai. 
— Tavo išdidusis vaikinas negali to paneigti, — pasakė jis, į visas puses mosuo- 


damas peiliu. — Aš jį radau jo kišenėje. Aš visą laiką jį įtariau, bet dabar mes visi 
įsitikinome. — Jis prisiartino prie Aliks. Jam iš burnos bjauriai dvokė. — Dabar jau 
neberiesi prieš mus nosies, — piktai sušnypštė jai į veidą. 

Po akimirkos Reinas parbloškė jį ant žemės. 

— Visi į vietas! Dirbkite! — įsakė Reinas. 


Tačiau minia atsisakė paklusti. 

— Jis — vagis, — pasakė kažkas. — Mušk jį! 

— Įkirsti jam rykščių, — pasiūlė kitas, — ir tiek, kad oda nuo išuaiaiis nusi- 
luptų. Tada pažiūrėsim, ar ir toliau jis bus toks išdidus! 

Aliks pasislėpė už Reino nugaros. Jos akys išsiplėtė iš siaubo. 

— Tas vaikinas — ne vagis, — tvirtai pareiškė Reinas. 


— Kilmingieji tik plepa apie teisingumą, — sušuko kažkas iš galo. — Vaikinas 
mus apvaginėja, o mes taip jo ir nenubausim! 
— Ne! Jis turi būti nubaustas! — iškart suriko keletas žmonių. 


— Skirstykitės! Nešdinkitės visi! Vaikinas — ne vagis. Kas nori pirmas netekti 
gyvybės dėl to, kad patikėjo melagingu kaltinimu? 

— Tas vaikinas vis tiek bus nubaustas! — pasakė dar kažkas, prieš visiems išsi- 
skirstant. 


Vienuoliktas skyrius 


Aliks dar ilgai nesiryžo atsitraukti nuo Reino. Jos keliai drebėjo, o ji beveik 
kabojo jam ant rankos. 

— Neėmiau to peilio, — sunkiai sušnabždėjo ji. 

— Žinoma ne, — iškart atsiliepė Reinas, tačiau iš jo veido Aliks matė, kad jis 
neatmetė tokios galimybės. 

— Kas dabar bus? 

— Jie padarys viską, kad pasiektų savo. 

— O ką būtent? 

— Jie nori teismo bei išvyti tave iš stovyklos. Tavęs dar čia nebuvo, kai pažadė- 
jau jiems būti teisingas. Prisiekiau, kad visi tvarkos pažeidėjai bus nubausti. 

— Bet juk aš nepadariau nieko bloga! — sušuko ji vos neverkdama. 

— Tie Žmonės apkaltintų tave, net jei būtum pati Dievo Motina! 

— Bet kodėl, Reinai? Aš gi nepadariau jiems nieko bloga. Vakar vakare aš net 
bandžiau dainuoti, bet jie nepanoro klausytis. 

Jis pasilenkė prie jos, pažvelgė į akis ir visai rimtai paklausė: 

— Kaip tu manai, ar žmonėms visada pakako tik to, kad tu jiems dainavai? Ne- 
jaugi niekas ir niekada neprašė tavęs padaryti ką nors daugiau negu padainuoti gražią 
dainelę? — Ji nežinojo, ką jam atsakyti. Be muzikos jai daugiau niekas neegzistavo. 
Muzika buvo vienintelis dalykas, kurio iš jos tikėjosi Moretono gyventojai. Jiems to 
pakako, jai — taip pat. — Einam, — pasakė jis. — Mums reikia pagalvoti. 

Paniurusi, nuleidusi galvą, Aliks nusekė paskui jį, stengdamasi nežiūrėti į sutik- 
tus Žmones. Niekada anksčiau jai dar neteko patirti kažkieno neapykantos, ir dabar 
atrodė, kad visuotinis įniršis lenkia ją prie žemės. 

Įėjęs į palapinę, Reinas tyliai pasakė: 

— Rytoj paliksim mišką. 

— Paliksim? Mes? Nesuprantu. 

— Žmonės nusiteikę priešiškai, ir tau pavojinga čia likti. Aš negaliu visą dieną 
tave saugoti, bet negaliu ir leisti, kad jie tave skriaustų. Rytoj rytą išeinam. 

Aliks, aštriai jausdama žmonių neapykantą, kuri buvo visai šalia, už plonų šios 
palapinės sienų, beveik nesiklausė jo. Bet pamažu ėmė suvokti Reino žodžių prasmę. 

— Tu negali išeiti, — sumurmėjo ji. — Tada tave suras karalius. 

— Velniai griebtų tą karalių! — suriko jis. — Negaliu gi aš sėdėti čia ir laukti, 
kol kas nors tave užpuls! Dainelėmis tu jų neužliūliuosi, Aliks. Nesvarbu, kaip jie at- 
rodo, vis tiek jie gudresni už arklius, kuriuos gali užburti. Ir jie būtinai ką nors sugal- 
vos, kad tau pakenktų. 

— Ir tu išeisi su manimi? 

— Žinoma! Negaliu išleisti tavęs vienos. Tu ir dienos neištversi! 

Jos akyse pasirodė ašaros. 

— Todėl neištversiu, kad kiti Žmonės taip pat sužinos, kokia aš garbėtroška, 
išdidi egoistė, kuri galvoja tik apie save? 

— Aliks, tu nuostabus kūdikis ir rūpiniesi manimi. 

— O argi galima tavęs nemylėti? — paklausė ji. — Tavo mažajame pirštelyje 
daugiau gerumo negu visame mano kūne. Štai ir dabar tu pasiryžęs rizikuoti savo lais- 
ve, kad išgelbėtum mane. | 

— Aš nuvešiu tave pas savo brolį ir... 

— Ir Gavinas rizikuos užsitraukti karaliaus nemalonę, kad slepia moterį, kuri 
kaltinama raganavimu? Dėl manęs nori užtraukti pavojų visai savo šeimai? Tu tikrai 
taip mane myli, Reinai? 

— Taip. 

Godžiai pažvelgus: į jo akis, pamatė jose meilę, bet nuo to pajuto ne džiaugsmą, 
o skausmą. 

— Man reikia pabūti vienai, — tyliai pratarė ji. — Turiu pagalvoti. 

Palydėjęs ją iki išėjimo, Reinas pašaukė Džosliną. 

Kol Aliks per tamsų mišką ėjo prie upelio, jai į galvą lindo įvairiausios mintys. 
Atsisėdusi ant akmens, ji sustingo, įsižiūrėjusi į tamsų vandenį. 

— Išeik, Džosai, — pašaukė ji. — Tu gana nevykusiai slepiesi, — liūdnai pridū- 
rė ji, kai jis atsisėdo šalia. — Reinas liepė tau mane saugoti? — Džoslinas nutylėjo. — 
Dabar jam reikia mane saugoti, — pastebėjo ji. — Jis negali manęs palikti net kelioms 
minutėms, nes bijo, kad mane kas nors gali nubausti. 

— Tu nepadarei nieko bloga. 

| — Tiesa, aš nevogiau, bet, antra vertus, ką aš padariau gera? Pažvelk į Reiną — 
jis galėtų ramiai gyventi kitoje šalyje, o dabar kenčia šiame šaltame miške, padėdamas 
kitiems. Jis juos giria, saugo, žiūri, kad būtų pavalgę, dirba kiauras dienas, kad paleng- 
vintų jų gyvenimą. Ir vis dėlto už jo galvą paskirtas apdovanojimas, ir jis privalo slėp- 
tis čia. O juk jis dabar taip reikalingas savo šeimai! Jo seserį išprievartavo, ji nusižu- 
dė, o jis, nepaisydamas savo sielvarto, nenustoja dirbęs kitų labui. 

— Reinas — geras Žmogus. 

— Reinas — idealus Žmogus, — pataisė Aliks. 

— Aliks, — sušnabždėjo Džoslinas, paėmęs ją už rankos, — Reinas saugos tave 
nuo tų Žmonių, o kai jis negalės būti šalia, tai aš pakeisiu jį. Tavo meilė padėjo jam 
iškęsti didelį skausmą. 

Ji nenustebo, kad Džosas žino, jog ji — moteris. 

— Kas iš tos mano meilės? Aš jo neverta. Rytoj jis ruošiasi palikti stovyklą. Kai 
miškas jo nebesaugos, Reinas taps lengvu karaliaus tarnų grobiu. Norėdamas apginti 

mane, jis rizikuoja savo laisve, o gal net ir gyvybe. — Džoslinas vėl nutylėjo. — Neži- 
nai, ką man pasakyti? Nerandi jokių paguodžiančių žodžių? 

— Jei jis paliks mišką, jam grės didelis pavojus. Reiną daugelis pažįsta. Jį labai 
lengva pažinti. 

Aliks sunkiai atsiduso. 

— Aš negaliu jam leisti taip rizikuoti. 

— O ką ruošiesi daryti? 

— Išeisiu viena. Negaliu čia daugiau pasilikti ir versti Reiną dėl manęs neri- 
mauti, O jis negali palikti miško. Todėl aš išeisiu viena. 

Džoslino juokas privertė ją krūptelėti. 

— Esu daugiau nei tikras, — vis dar juokdamasis sušuko jis, — kad Reinas Mont- 
gomeris bus paklusnus kaip dresiruotas šuniukas! Tu paprasčiausiai jam praneši, kad 
ruošiesi išeiti, o jis paklusniai pabučiuos tave atsisveikindamas ir palinkės geros kloties. 

— Aš pasiryžusi pakovoti. 

— Aliks, — šyptelėjo Džoslinas, — Reinas paprasčiausiai permes tave per balną 
ir išsiveš iš miško! Tu galėsi rėkti, ką tik panorėsi, bet kai reikalas pasidaro rimtas, tai 
Jėga visada paima viršų. 

— Tu teisus, — atsiduso Aliks. — Ach, Džosai, ką man daryti? Nenoriu, kad jis 
dėl manęs rizikuotų gyvybe. 

— Mylėk jį. Tai — viskas, ko jis iš tavęs nori. Sek paskui jį. Būk su juo visur ir 
visada. Eik su juo per visus gyvenimo labirintus. 

Ji pašoko nuo akmens ir atsistojo prieš jį, rankomis įsirėmusi į šonus. 

— O ką aš darysiu, jei jį užmuš dėl manęs? Laikysiu jo šaltą ranką ir giedosiu 
himną Dievui? Tai bus graži daina, ir visi šnekės, kad aš tikriausiai jį labai mylėjau. 
Ne! Nenoriu šaltų rankų. Noriu, kad tos rankos būtų karštos ir mylinčios. Greičiau aš 
sutiksiu vėl atiduoti jį Blanšai, negu matyti mirusį! 

— O kaip tu jį priversi pasilikti čia? 

Aliks vėl atsisėdo. 

— Nežinau. Gal jam pasakyti ką nors tokio... pavyzdžiui, įžeisti jo šeimą? 

— Reinas tik pasijuoks iš tavęs. 

— Teisingai. Gal pasakyti, kad jis... — Ji nerado jokio įžeidžiančio žodžio, ku- 
rio dar nebuvo sakiusi Reinui. — Ach, Džosai, — sušuko ji nusivylusi, — ką man 
daryti? Reikia gelbėti Reiną nuo jo paties. Juk tik išėjęs iš miško, jis puls Čatvortą, į jų 
ginčą įsikiš karalius ir... Negaliu leisti, kad taip atsitiktų! Ką man daryti? 

Džoslinas ilgai tylėjo, o kai prakalbo, ji vos išgirdo jo žodžius: 

— Permiegok su manimi. 

— Ką? — užsiplieskė ji. — Aš tau kalbu apie žmogui gresiantį pavojų, o tu tuo 
metu nusprendei įkalbėti mane gultis.sūu tavimi į lovą! Jei tau reikia moters, paimk 
vieną iš tų raganų, kurios laksto paskui tave. Arba pasiūlyk Rozamundai. Esu tikra, 
kad jai tai patiks labiau nei man. 

— Aliks! — Jis nusišypsojo ir švelniai, raminančiai uždėjo delną jai ant rankos. — 
Išklausyk mane. Jei tu rimtai galvoji apie tai, kaip priversti Reiną pasilikti miške, tai 
suprask, kad jokiais žodžiais tu to nepasieksi. Bet galima kai ką padaryti. Jis juk nelabai 
gerai tave pažįsta, na, ne taip gerai, kad visiškai tavimi pasitikėtų. Vyrai apskritai nieka- 
da nepasitiki moterimis. Tai va, jei Reinas užtiks tave su kitu vyru, jis atsisakys tavęs, ir 
jokie įkalbinėjimai nepakeis jo sprendimo. Tada jis ir leis tau išeiti, o pats liks čia. 

— Jis ims manęs nekęsti, — sušnabždėjo ji. — Jis gali labai įniršti! 

— Na va! O aš maniau, kad kalbėjai rimtai! Tu juk ką tik sakei, kad sutinki 
atiduoti jį Blanšai. — Jis vos nepaspringo, tardamas šį vardą. — Negi tikiesi, šiandien 

palikusi Reiną, grįžti pas jį vėliau, kai jis vėl įgis karaliaus palankumą? Taip būna tik 
baladėse, kurias tu kuri pati sau. Yra tik vienintelis būdas išeiti iš šio miško be Reino 
Montgomerio — padaryti taip, kad jo jausmai tau visiškai pasikeistų. 

— Iškeisti jo meilę į neapykantą, — sušnabždėjo ji. 

— Svajoji apie tai, kaip jis su liūdesiu ir ašaromis akyse atsisveikindamas mo- 
juos tau? — sarkastiškai paklausė Džosas. — Taigi tu per daug jį myli, kad galėtum 
įskaudinti. Tada lieka vienintelis variantas — leisti jam išvežti rytoj tave iš čia. Bro- 
liai tol jį saugos, kol karalius jam atleis. 

— Ne, ne ir ne' — suriko Aliks. — Niekas negali apsaugoti jo nuo strėlės. [ jį ir 
taip jau šaudė, nors miškas buvo pilnas sargybinių. Išeidamas iš miško, jis rizikuoja 
savo gyvybe. Ar galiu jam suteikti didesnį skausmą nei mirtis? — Ji delnais užsidengė 
veidą. — O priversti jį manęs nekęsti? Iškeisti meilė į neapykantą? Ach, Džosai, tai 
per didelė auka! 

— Kas tau brangiau — jo meilė ar jo gyvybė? Kas tau geriau — paskui dainuoti 
prie jo kapo ar žinoti, kad jis gyvas, bet myli kitą moterį. 

— Anksčiau man neteko susidurti su tokia problema, bet užtenka man įsivaiz- 
duoti, kad jį glamonėja kita moteris, ir pradedu galvoti, kad geriau jau jis mirtų. 

Džosas vos susilaikė nenusišypsjęs. 

— Tu tikrai to nori? 

— Ne, — tyliai atsakė ji. — Noriu, kad jis gyventų ir būtų su manimi. 

— Vis dėlto tau teks pasirinkti. 

— Ir manai. kad vienintelis dalykas, kuris privers jį pasilikti, tai... permiegoti 
su kokiu nors vyru? 

— Nieko geriau negaliu sugalvoti. 

Staiga ji išsigandusi sumirksėjo. 

— O kaip tu, Džosai? Tavo gyvenimas čia pasidarys panašus į pragarą. 

Džosas nusikosėjo. 

-— Manau, kad jeigu noriu likti gyvas, tai ir man reikia iš čia dingti. Nenorėčiau 
susitikti su Reinu dvikovoje dėl to, kad permiegojau su jo moterimi. 

— Ak, Džosai, — atsiduso ji. — Aš sulaužysiu tavo gyvenimą. Bet juk tavęs 
ieško už žmogžudystę! Kas bus, jei tave pažins? 

Ji pastebėjo, kaip Džosas krūptelėjo. Jis nemanė, kad ji viską žino. 

— Aš užsiauginsiu barzdą, o tu ir toliau apsimesi berniuku, tada mūsų niekas 
nepažins. Kartu keliausim, grosim, dainuosim ir taip užsidirbsim duonos kąsniui. 

Ji prisiminė Pagnelį, bet tuojau nuvijo tas mintis į šalį. Pirmą kartą gyvenime ji 
negalvojo apie save. 

— Pastaruoju metu Reinui teko tiek visko iškęsti!.. Visai neseniai Žuvo jo sesuo, 
ir Štai... | 

— Pasiryžk Aliks, ir greitai renkis — Reinas kaip tik eina čia. 

— Jau? — iškvėpė ji. — Aš negaliu, man reikia pagalvoti. 

— Nėra ląjko. Rinkis — tavo, bet miręs, ar gyvas, bet kitos? 

Aliks įsivaizdavo neėjudantį, amžiams nutilusį Reiną ir, puolusi Džosui ant kak- 
lo, įsisiurbė į jo lūpas. 

Kažkada Džosas puikiai mokėjo nurengti moteris. Jis nepamiršo, kaip tai daro- 
ma. Aliks vilkėjo vyriškais drabužiais, ir vis dėlto Džoso pirštai neapsakomai greitai. 
atkabino, atrišo, atsegė ir atmetė viską, kas ant jos buvo. Kai ji atsitraukė nuo jo lūpų 
įkvėpti oro, jie abu jau buvo iki pusės nuogi ir glaudėsi vienas prie kito. 

Pirštais įsipynęs į Aliks plaukus, Džoslinas užvertė jai galvą ir taip aistringai 
įsisiurbė į lūpas, kad Aliks akyse šmėstelėjo išgąstis. 

Ji neturėjo nė sekundės pagalvoti, ką reiškia šis bučinys, nes tą pačią akimirką 
galingos Reino rankos nubloškė juos vieną nuo kito taip stipriai, kad jie abu dar skrido 
keletą pėdų, prieš išsitiesdami ant žemės. 

— Aš tave užmušiu! — dusdamas iš įniršio sušnypštė Reinas Džoslinui. 

Vis dar negalėdama atsipeikėti, Aliks iš siaubo griebė marškinius, pamačiusi, 
kad Reinas iš makšties traukia kardą. 

— Ne! — sušuko ji taip galingai, kad nuo medžių lapų pabiro ryto rasa. “Dieve, 
suteik man jėgų", — meldėsi ji. 

Prišokusi prie Džoslino, ji uždengė jį savo kūnu. 

— Aš pasiryžusi dėl jo mirti, — ryžtingai pareiškė ji. Ji matė, kaip keitėsi Reino 
veido išraiška: nuostaba, skausmas, pyktis ir šalta neapykanta. Ir visa ši išgyvenimų 
gama atsispindėjo jos šidyje. 

— Aš visą tą laiką buvau kvailys? — tyliai paklausė jis. 

— Vyrai — kaip muzika, — atsakė ji, stengdamasi kalbėti kuo nerūpestingiau. 
Aš negaliu gyventi, laikydamasi tik meilės dainelių ar laidojimo giesmių dietos. Man 
reikia visko. Vyrų įvairovė man reiškia tiek pat, kiek ir muzikos įvairovė. Štai, pa- 
vyzdžiui, tu — įniršio, cimbolų ir būgnų melodija, o Džosas... — ji nuleido blakstie- 
nas, — Džosas — fleitų ir arfų melodija. 

Kažkurią akimirką Aliks pagalvojo, kad Reinas dabar nutrauks jai galvą, ir ji 
beveik troško, kad taip ir atsitiktų. Ji tylomis meldėsi, kad jis nepatikėtų. Nejaugi jis 
tikrai patikės, kad muzika jai reiškia daugiau nei jis? 

— Dinkit man iš akių! — tyliai tyliai iškvėpė Reinas, ir atrodė, kad jo balsas 
sklido iš pačių sielos gelmių. — Tegu... dabar tavimi pasirūpins tavo draugas. Išeikite 
šiandien vakare. Daugiau niekada nenoriu jūsų matyti. 

Jis ryžtingai apsisuko ir nuėjo šalin. Aliks norėjo bėgti paskui, bet Džoslinas 
sugriebė ją už rankos. 


— Tu dabar jam nieko negali pasakyti, išskyrus tiesą! — sušuko jis. — Palik jį. 
Nutrauk visus ryšius dabar. Tu negali kitaip pasielgti. — Pajutęs, kad ji kažkaip sugle- 
bo ir daugiau nebesiveržia paskui Reiną, jis pridūrė: — Lauk manęs čia. Aš greitai 


grįšiu. Turi kokių nors drabužių ar daiktų? 

Ji palingavo galvą ir net nepastebėjo, kad jis dingo, palikęs ją vieną. 

Jai atrodė, kad joje ir aplink ją atsirado kažkokia keista tuštuma, kur nebuvo 
nieko, net minčių. Reinas patikėjo! Jis patikėjo, kad muzika jai iš tikrųjų reiškia viską. 
Stovyklos gyventojai patikėjo, kad ji — vagilė ir trokšta pamatyti, kaip ją nubaus. O 
ką, tiesą sakant, ji padarė tokio, kas priverstų Žmones patikėti ja, patikėti, kad ji gera? 

— Tu pasiruošusi? — Atsipeikėjusi ji pamatė Džosliną, o už jo lyg šešėlis stovė- 
jo Rozamunda. | 

— Atleisk, kad suteikiau tau... — norėjo pasakyti Aliks. 

— Viskas, gana! — tvirtai pasakė Džosas. — Dabar mums reikia pagalvoti apie ateitį. 

— Rozamunda, tu prižiūrės: Reiną? Pasirūpinsi, kad jis gerai maitintųsi? Ir kad 
labai nepervargtų? 

— Reinas manęs taip neklausys, kaip klausė tavęs, — pasakė ji tyliai, akimis 
rydama Džosliną. 

— Pabučiuok ją, — sušnabždėjo jam Aliks. — Nejaugi mes visi būtinai turime 
slėpti savo meilę? — Ji nusisuko ir pasitraukė. Atsisukusi pamatė, kad Rozamunda aist- 
ringai pripuolė prie Džoslino. Kai jis pasivijo Aliks, jo veide atsispindėjo nuostaba. 

— Ji myli tave, — paprastai paaiškino Aliks, ir jie ryžtingai pasuko į miško 
gilumą. 

ANTROJI DALIS 


1502 metų rugpjūtis 


Dvyliktas skyrius 


Aliks uždėjo ranką ant liemens ir pavargusi nugriuvo ant žolės netoli kelio. Ji 
dėkingai nusišypsojo Džosui, kai jis padavė puodelį su šaltinio vandeniu. 

— Čia pailsėsime dieną kitą, — pasakė jis, žiūrėdamas į pavargusį Aliks veidą. 

— Ne, šiandien turime koncertuoti — mums labai reikia pinigų. 

— Dar labiau tau reikia poilsio, — paprieštaravo jis, sėsdamasis šalia, bet tuo- 
jau pat nusileido: — Na, gerai, tu teisi. Tu visada teisi. Valgyti nori? 
ir nuolatinių klajonių Aliks jautėsi bjauriai. 

Nuo to laiko, kai jie paliko Reino stovyklą, praėjo jau daugiau kaip keturi mėne- 
siai, ir visą tą laiką jie keliavo, beveik niekur neapsistodami. Iš pradžių buvo nesunku. 
Abu buvo jauni, stiprūs ir sveiki, puikūs muzikantai. Po mėnesio Aliks pasijuto blogai. 
Ją taip dažnai pykindavo, kad žmonės atsisakydavo keliauti kartu, bijodami, kad ber- 
niukas kažkuo serga. Pamažu Aliks taip nusilpo, kad vos galėjo keliauti. 

Savaitę jie praleido mažame kaimelyje. Džoslinas, sėdėdamas prie miesto vartų 
tr nuo ryto iki vakaro dainomis linksmindamas žmones, uždirbdavo grašius. Kartą, kai 
ji atnešė jam duonos su sūriu, jis atidžiai nužvelgė ją. Nuo to laiko, kai jie išėjo iš 
miško, Aliks labai pasikeitė. Pastaruoju metu jis vis labiau ja rūpinosi. Džosas paste- 
bėjo, kaip ji išgražėjo. Anksčiau jos eisena buvo berniokiška, o dabar ji pasidarė plau- 
kianti, moteriška. Ir, nors ir blogai jautėsi, Aliks priaugo svorio. 

Staiga Džosas viską suprato; jis suvokė, kuo “sirgo" Aliks — po širdimi ji ne- 
šiojo Reino kūdikį. Kai ji priėjo su duona ir sūriu, jis plačiai, džiaugsmingai šypsojosi. 
Jei dabar jie būtų vieni, jis griebtų ją ant rankų ir linksmai apsuktų. 

— Aš būsiu tau našta, — pasakė Aliks, tačiau jos akys švietė džiaugsmu. Nespėjo 
Jis atsakyti, 0 ji ėmė linksmai plepėti: — Kaip manai, ar jis bus panašus į Reiną? Gal nebus 
nieko bloga, jei aš pasimelsiu, kad kūdikis turėtų tokias pat duobutes, kaip ir Reinas? 

— Geriau pagalvokim, iš kur paimti tau moterišką suknelę. Bijau, kad susilauk- 
siu didelių nemalonumų, jei keliausiu su nėščiu berniuku. 

— Suknelė, — svajingai pratarė Aliks. Tas žodis siejosi su kažkuo minkštu, su 
kuo ji vėl galėtų pasijusti tikra moterimi. 

Dabar, kai Džoslino nebekamavo sunkios mintys, kad Aliks tikriausiai mirtinai 
serga, jis pasidarė sukalbamesnis, ir jie keliaudavo kartu iš vienos pilies į kitą. Suži- 
nojusi, kad prarado ne visą Reiną, kad dalis jo liko joje, Aliks labai apsidžiaugė. Ji 
nesustodama kalbėjo apie kūdikį, kaip jis atrodys, ar bus panašus į Reiną. Juokdamasi 
ji kalbėjo, kad jeigu tai bus mergaitė, tai ji išaugs tokia didelė, kaip ir jos tėvas. Kartu 
su Džosu jie juokėsi, kad viskas jai būdavo ne taip, kaip kitiems žmonėms, — štai ir 
dabar, užuot prastai jautusis pirmuosius tris mėnesius, ji kankinosi antruosius tris. Džo- 
sas džiaugėsi, kad ji nebebuvo tokia niūri ir tyli, ir mielai klausėsi jos plepėjimo. Nak- 
timis Džosas dažnai girdėdavo ją verkiančią, bet dienomis Aliks niekada nekalbėdavo 
apie savo liūdesį. 

Vieną kartą jiems teko dainuoti ir groti dideliame dvare, kuris priklausė vienam 

Reino pusbroliui. Aliks vėl tapo tyli, bet Džosas beveik fiziškai jautė, kaip ji visa įsi- 
tempė, stengdamasi išgirsti bet kokią naujieną. 

Džoslinui pavyko prakalbinti šeimininko žmoną, ir ji daug ką papasakojo. Rei- 
nas vis dar buvo miške, ir karalius Henrikas, nuliūdęs dėl savo vyriausiojo sūnaus 
mirties, beveik pamiršo išdidųjį lordą. Karaliui daugiau rūpėjo, ką daryti su sūnaus 
žmona — princese Jekaterina Aragoniete, o ne dviejų feodalų ginčas. Jis neatsiliepė į 
Montgomerių šeimos prašymus nubausti Rodžerį Čatvortą. Galų gale Čatvortas nenu- 
žudė Meri Montgomeri, 0 tik išprievartavo ją. Nieko bloga jis jai nepadarė. O jei mer- 
gina nusižudė, — ji pati kalta. 

Džudit Montgomeri liepos mėnesį pagimdė sūnų, o vėliau, rugpjūčio mėnesį, 
sūnaus susilaukė ir Bronvin Makaran. Pusbroliai Montgomeriai vis dar negalėjo nusi- 
raminti dėl to, kad Stivenas pakeitė pavardę ir apsigyveno Škotijoje. 

Aliks godžiai klausėsi visų naujienų, kurias jai papasakojo Džoslinas. 

— Gerai, kad aš dabar nesu su juo, — tyliai pratarė ji, pirštais liesdama stygas. — 
Jo šeimoje — daugybė kilmingų damų, o aš — viso labo esu tik paprasto advokato 
dukra. Nemanau, kad jei būčiau likusi su juo, galėčiau būti paklusni ir mandagi su jo 
žmona, 0 ir ji vargu ar pakęstų mane. Tiesa, kai kurios damos tokios šaltakraujės! Gal 
jis panoro truputėlio šilumos... 

Džoslinas stengėsi ją įtikinti, kad jeigu ji apsivilktų šilko suknelę, nebūtų jokio 
skirtumo tarp jos ir kilmingos damos, tačiau Aliks nenorėjo sutikti. Džoslinas žinojo, 
kad ji kankinasi ne tik dėl Reino, bet ir dėl stovyklos gyventojų neapykantos. 

Pamažu aplinkinis pasaulis vis labiau ėmė dominti Aliks. Kartais, nors ir nedaž- 
nai, ji atidėdavo liutnią į šalį, kad galėtų kam nors padėti. Keliauti jie visada stengda- 
vosi su grupele žmonių, nes taip būdavo saugiau. Kartais Aliks su vaikais eidavo pasi- 
vaikščioti, leisdama jų motinoms pailsėti nuo triukšmo ir šurmulio. Vieną kartą ji pasi- 
dalijo maistu su senu bedančiu elgeta, o kitą kartą pagamino valgį vyrui, kurio žmona 
tuo metu krūmuose gimdė jų aštuntą vaikelį. 

Žmonės dėkingai jai šypsojosi. Dabar jie visur turėjo draugų. Kartą vienas ma- 
žylis atnešė Aliks nedidelę lauko gėlių puokštę ir sugraudino ją iki ašarų. 

— Man tos gėlės labai brangios, — sušnabždėjo ji, spausdama puokštę prie krūtinės. 

— Čia tau padėka už tai, kad vakar padėjai tai moteriai, — pasakė Džoslinas. — 


Tie Žmonės tave myli. — Ir jis mostelėjo ranka į keliaujančius kartu su jais. 
— Mane, o ne muziką, — sušnabždėjo Aliks. 
— Ką? 


— Aš sakau, kad jie myli mane ne tik dėl muzikos. Ir kad aš pati daviau jiems 
truputėlį daugiau. 

— Taigi tau teko atsisakyti savęs pačios. 

— Tu teisus, Džosai. — Ji linksmai nusijuokė. — Man teko save įveikti. 

Džoslinas juokėsi kartu su ja. 

Atėjo rugpjūtis. Kiekvieną dieną Aliks našta vis sunkėjo, žingsniai — trumpėjo, 
judesiai — lėtėjo, 1r Džosas vis dažniau susimąstydavo, kaip jiems surasti tokią viete- 
lę, kur jie galėtų apsistoti ilgesniam laikui ir truputėlį pailsėti. 

— Tu gali eiti? — paklausė ji, palinkdama į priekį ir stengdamasi atsistoti. — 
Jei paskubėtume, tai iki tamsos prieitume pilį. 

— Aliks, geriau pasilikime čia, — pasiūlė Džoslinas. — Maisto mes turime. 

— Nori, kad praleistume sužadėtuvių iškilmes? Na jau ne! Ten mes sočiai paval- 
gysime. Na, sukursime kokią nors dainelę apie puikios paveldėtojos žavesį. Tikiuosi, 
kad toji bus simpatiška. Nes anoji buvo tokia netvarkinga, kad, sudainavus jai pagi- 
riamąją dainą, man teko eiti pas šventiką ir prisipažinti, kad melavau. 

— Bet, Aliks,. — apsimetė griežtas Džosas, — o gal toji ledi buvo labai gera! 

— Tik tau gali šauti į galvą tokia nesąmonė! Gal tau su tavo grožiu ir lengva 
būti geram! Aš mačiau, kaip tos bjaurios mergužėlės motina stengėsi tave sužavėti. Ji 
tau ką nors pasiūlė? 

— Tu per daug klausinėji. 

— Džosai, tu negali būti atsiskyręs nuo Žmonių, nuo gyvenimo. Konstancijos nebėra. 

Aliks teko ilgai įkalbinėti Džosliną, kad šis papasakotų apie moterį, kurią kaž- 
kada mylėjo. 

Džoslinas sukando dantis, ir tai reiškė, kad jis nenori apie save kalbėti. Tarp jų 
nusistovėjo tokia taisyklė, kad jos problemos buvo bendros, o apie jo problemas jie 
nesikalbėjo. 

— Nė viena 1š mūsų sutiktų moterų nebuvo tokia graži kaip Rozamunda. Žino- 
ma, jei nekreiptume dėmesio į tą velnio ženklą. Dėl tos baisios dėmės apskritai sunku 
pastebėti kokį nors grožį. O tas ženklas iš tikrųjų yra velnio? 

Džoslinas užsiplieskė. 

— Manau, kad tai Dievo palaimos ženklas, nes Rozamunda — gera, aistringa moteris. 
Sakai — aistringa? — nusišypsojo Aliks. 

— Tu žiauri, Aliks, — sušnabždėjo jis. 

— Visai ne. Aš tik noriu, kad suprastum, jog nėra jokios prasmės visą laiką būti 
tik su manimi. Tu privalai pagalvoti ir apie save. Tiek daug gali duoti kitiems, bet 
laikai viską užspaudęs savyje. 

Džoslinas šaltai į ją pažvelgė. 

— Čia nėra Reino. Tai kodėl tu negali ko nors pamilti? Aš pastebėjau, kad dau- 
gelis — ir didikai, ir piemenys — žvalgosi į tave. Jie pasiimtų tave, nepaisant didžiu- 
lio pilvo. Kodėl tau nesusiradus vyro, pavyzdžiui, kokio nors pirklio, kuris sutiktų 
priimti tavo kūdikį ir kiekvieną naktį su tavimi mylėtųsi? 

Kurį laiką Aliks sėdėjo tylėdama. 

— Atleisk man, Džosai. Maniau, kad Rozamunda gali pakeisti tau Konstanciją, 
bet dabar suprantu, kad ne, — pagaliau atsakė ji. 

Džoslinas nusisuko, nenorėdamas, kad Aliks pamatytų jo veidą. Dabar vis daž- 
niau naktimis jis prisimindavo Rozamundą, o ne Konstanciją. Rozamunda, tokia tyli, 
lyg prašytų atleidimo dėl to, kad egzistuoja, jo vizijose pasirodydavo ne kaip tyli, rami 
moteris, kurią jis pažinojo, o kaip ta, kuri pabučiavo jį atsisveikindama. Pirmą kartą 
po Konstancijos mirties jame užsidegė troškimo kibirkštis. Tada, apkabinęs Rozamun- 
dą, jis vėl pajuto tikrą susidomėjimą moterimi. 

| Džosas paėmė Aliks už rankos, ir jie nuėjo į pilį. Pilis buvo labai sena, viena. 
bokštas beveik visai sugriuvęs, ir Aliks buvo aišku, kad šiąnakt jie vėl negalės šiltai 
išsimiegoti. Per pastaruosius mėnesius ji daug sužinojo apie kilmingųjų gyvenimą. La- 
biausiai ją nustebino tai, kad moterys turėjo labai mažai laisvės. Ji sutikdavo turtingų, 
kilmingų darnių su mėlynėmis paakiuose. Sutikdavo ir silpnų, bailių vyrų, kurių neken- 
tė jų Žmonos. Sutikdavo porų, karštai mylinčių vienas kitą tr, atvirkščiai, negalinčių 
vienas kito pakęsti, šeimų, kuriose visi buvo svetimi vieni kitiems, ir šeimų, kuriose 
santykiai buvo grindžiami nuoširdžia meile ir pagarba. Galų gale jai tapo aišku, kad 
kilmingųjų problemos visiškai tokios pat, kaip ir paprastų Žmonių. 

— Svajoji? 

— Prisiminiau namus, kuriuose praleidau savo nerūpestingą vaikystę. Gailiuosi, 
kad muzika atskyrė mane nuo kitų žmonių. Toks įspūdis, kad aš niekam nieko nereiškiu. 

— Viskas priklauso tik nuo tavęs pačios. 

— Aš neverta nei tavęs, nei Reino, — pasakė ji rimtai. — Bet tikiuosi, kad kada 
nors vis dėlto sugebėsiu padaryti ką nors tikrai gera. 

— Žinai, tavo kalbos man vis labiau primena tai, apie ką visada kalbėdavo Reinas. 

— Puiku! — nusijuokė Aliks. — Manau, kad man pavyks išauklėti jo kūdikį 
taip, kad jis turėtų pusę to gerumo, kurį turi jo tėvas. 

Jiems nebuvo lengva pakliūti į pilį, nes prie vartų tą dieną susirinko keli šimtai 
norinčių ten patekti. Tuokėsi dviejų turtingiausių šeimų atžalos, taigi visi tikėjosi di- 
delių vaišių. 

Minia grūdosi, ir Džosas apkabino Aliks per pečius, saugodamas nuo smūgių. 

— Jūs esate klajojantys dainininkai? — paklausė aukšta moteris. Aliks pakėlė 
galvą ir tylėdama linktelėjo, pakerėta jos juodų lyg smala akių ir nuostabios suknelės. 
— Eikite paskui mane! 

Džoslinas ir Aliks apsidžiaugę nusekė paskui ją stačiais akmeniniais laiptais į 
didelį kambarį viršutinėje bokšto dalyje, kur šurmuliavo kelios moterys. Kambario vi- 
duryje garsiai rypavo mergina. 

— Štai ji, — pasakė šalia Aliks stovėjusi jauna moteris. Aliks pakėlė galvą ir 
pamatė angelišką veidą, šviesius plaukus, mėlynas akis bei švelnią, nežemišką šypse- 
ną. — Aš esu Elizabet Čatvort. — Aliks akys išsiplėtė, išgirdus šį vardą, tačiau ji nieko 
nepasakė. — Bijau, kad mūsų nuotaka labai išsigandusi, — tęsė Elizabet. Jos balse 
buvo galima pajusti ir susierzinimą; ir pasibjaurėjimą. — Gal jums pavyktų ją nors 
truputėlį nuraminti, kad galėtume nuvesti pas svečius? 

— Aš pasistengsiu. 

— Jei tau nepavyks, tai man teks pridėti savo ranką prie jos veido. Manau, kad 
tokia muzika tikrai ją nuramins. 

Aliks pasistengė nusišypsoti. Šios nuostabios moters žodžiai visiškai nesiderino 
su jos išvaizda. 

— Koji bijo? — paklausė Aliks, norėdama nuspręsti, ką geriau groti. 

— Gyvenimo. Vyrų. Kas ją supaisys? Mes abi neseniai išėjome iš vienuolyno. 
Žiūrint į Izabelę, galima pamanyti, kad ją veda mirti. 

— Galbūt jai skirtasis... 

— Jis visai neblogas, — atsiliepė Elizabet. — Ji pažvelgė į Džosliną, kuris žiū- 
rėjo į ją išpūtęs akis. — Tu toks mielas, — pridūrė ji, — kad neišgąsdinsi nei triušio. 

Izabelė vėl sukūkčiojo, ir Elizabet puolė prie jos. 

— Dieve mano, — pasakė Aliks. Ji jautėsi taip, lyg po audros būtų atsidūrusi 
krante. — Dar nebuvau sutikusi moters, Kuri turėtų tokią puikią išvaizdą ir tokį bjaurų 
charakterį. | 

— Aš pasiruošęs melstis, kad mums daugiau niekada netektų su ja susidurti, — 
pasakė Džosas. — Einam, ji mus kviečia. Tegul Dievas padeda tam, kas išdrįs jai nepa- 
klusti, nors... 

Pažvelgusi į jį, Aliks iš jo veido išraiškos suprato, kad jis kažką sumanė. 

— Ji nuraus tau plaukus, jei sugalvosi prieštarauti. 

— Nenuraus, velniai griebtų, aš jai to neleisiu! — Ir Džosas nusitempė Aliks 
prie raudančios nuotakos. 

Raminti ją teko visą valandą, ir visą tą laiką Elizabet Čatvort žingsniavo po 
kambarį, kartkartėmis piktai žvilgčiodama į raudančią Izabelę. Vieną kartą ji išsižiojo, 
norėdama kažką pasakyti, bet Aliks, išsigandusi, kad visas jų su Džosu darbas nueis 
veltui, uždainavo dar garsiau, kad nesigirdėtų Elizabet žodžių. 

Kai pagaliau Izabelę buvo galima nuvesti pas svečius, visos jos draugės ir tar- 
naitės nulipo žemyn kartu su ja, palikusios Džosliną ir Aliks su Elizabet. 

— Tau puikiai pavyko, — kreipėsi ji į Aliks. — Turi nuostabų balsą ir, jei ne- 
klystu, turėjai gerus mokytojus. 

— Taip, mokytojai tikrai buvo geri, — prisipažino Aliks. 

Elizabet įdėmiai nužvelgė Džosliną. 

— Aš jau kažkur tave mačiau. Bet kur? 

— Pažinojau jūsų brolio žmoną Elis, — tyliai atsakė jis. 

Elizabet akyse atsirado žiauri išraiška. , 

— Taip, — pasakė ji, nužvelgusi jį vertinančiu žvilgsniu. — Tu priklausai tam 
vyrų tipui, kuris jai patiko. O apskritai tai jai patiko visi vyrai, svarbu, kad turėtų 
galingą "ginklą" kelnėse. 

Aliks dar niekada nebuvo mačiusi tokios Džoslino veido išraiškos. Kad tik jis 
patylėtų! Galų gale juk būtent Džosas nužudė jos brolį — Edmundą Čatvortą. 

— O kaip laikosi jūsų broliai? — paklausė Džosas, o jo balsas skambėjo iššau- 
kiančiai. 

Elizabet žvilgsniu kiaurai vėrė Džosliną, ir Aliks ėmė melstis, kad ji nepažintų jo. 

— Mano brolis Barajanas išėjo iš namų, — pratarė ji, — ir nežinome, kur jis 
dabar. Sklinda gandai, kad jį pagrobė niekšingi Montgomeriai. 

Džoslino ranka skaudžiai suspaudė Aliks petį. 

— O Rodžeris? — paklausė jis. 

— Rodžeris... labai pasikeitė. Viskas! — nukirto Elizabet. — Užtenka plepėti apie 
mano šeimą. Esu tikra, kad jūsų laukia apačioje. — Ji didingai išplaukė iš kambario. 

— Niekšingi? — i1špoškino Aliks, kai tik Elizabet uždarė duris. — Jos brolis 
nužudė manojo Reino seserį, ir ji dar drįsta sakyti, kad mes “niekšingi"! 

— Aliks, nusiramink! Nesusidėk su tokiomis moterimis kaip Elizabet Čatvort! 
Ji tave gyvą suvalgys. Tu net neįsivaizduoji, kokį brolį ji turi! Edmundas buvo piktas 
ir Žiaurus, ir vis dėlto Elizabet stodavo jam skersai kelio net tada, kai Rodžeris nesi- 
ryždavo. Ji dievina savo brolį Brajaną. Jei ji galvotų, kad jį pagrobė Montgomeriai, tai 
užsidegtų baisia neapykanta. 

— Bet ji neturi teisės! Pats Čatvortas buvo kaltas. 

— Tyliau! Ir lipam žemyn. — Jis nepatikliai pažvelgė į ją. — Ir jokių dainelių 
apie kruviną kerštą! Supratai? 

Ji linktelėjo, nors, tiesą sakant, negalėjo pakęsti tokių pažadų. 


Buvo jau gili naktis, daugelis svečių girti miegojo ant grindų ir ant stalų, kai 
prie kampe sėdinčio vyro priėjo tarnas ir kažką jam sušnabždėjo. Vyras nusišypsojo ir 
išėjo į kiemą. 

— Tu nepatikėsi, kai pasakysiu tau, ką čia mačiau, — kreipėsi jis į ką tik nuo 
arklio nulipusį žmogų. 

— Ką? Tu net nepasisveikinai su manimi! — nustebęs sušuko jis. — Net nepasi- 
domėjai, kaip mums sekėsi kelionėje! Gali susilaukti nemalonumų. 

— Nemalonumai! Aš ir taip negėriau, kad likčiau blaivus ir galėčiau tau apie tai 
pranešti. 

— Tu teisus. Tai iš tiesų didelė auka. — Jis atidavė pavadį šalia stovėjusiam 
tarnui. — Na, klok viską, jei jau negali palaukti, kol aš pats išgersiu truputėlį vyno. 

— Ach, Pagneli, tu labai nekantrus. Pameni tą dainuojantį paukštelį, kurį suti- 
kome žiemą? Na, tą, kuris trenkė tau per galvą? 

Pagnelis visas įsitempė ir akimis įsisiurbė į Džoną. Ant kaktos buvęs baisus ran- 
das pabalo. Po tos nakties jį nuolat kamavo galvos skausmai, ir kiekvieną kartą, kai 

galva plyšdavo nuo skausmo, jis prisiekdavo, kad būtinai suras tą mergaičiukę ir už 
viską jai atkeršys. Pagnelis svajojo pamatyti, kaip ji dega ant laužo. Jis mirtinai nu- 
kankino keletą miestelio gyventojų, bet niekas jam nepasakė, kur ji dingo. 

— Kur ji? — nekantriai paklausė. 

Džonas patenkintas nusijuokė. 

— Čia, pilyje. Ji keliauja kartu su gražuoliu vaikinu, ir jie abu nuostabiai dainuoja. 

— Einam! Manau, kad visi jau miega. 

— Miega, aš patikrinau. Taip pat Žinau, kur apsistojo tas vaikinas ir mūsų paukštytė. 

Pagnelis susimąstė. Kai tada jis su savo draugais perlipo miestelio sieną, norė- 
dami sučiupti Aliks, visi jie buvo girti, ir tai tik viską sugadino. Dabar jis nebepadarys 
tokios klaidos. Reikia viską iš anksto apgalvoti. 

— Ar kas nors ją gelbės, jei pradės šaukti? 

— Daugelis žmonių mirtinai girti. Visi taip knarkia, kad nors statinę parako sprog- 
dink — niekas neišgirs. 

Pagnelis pažvelgė į senas, tvirtas pilies sienas. 

— Ar čia yra kokia nors belangė ar šiaip kokia vietelė, kur būtų galima uždaryti 
nusikaltėlį? 

— O kam laukti? Pririšam prie stulpo ir sudeginsim, kai patekės saulė. 

— Ne, tai gali ne visiems patikti. O ir karalius dabar melancholiškai nusiteikęs. 
Kas žino, ar jam tai patiks? Mes viską padarysime taip, kaip reikia. Mano pusbrolis 
tvarko įvairius teisinius reikalus netoli nuo čia. Mes įgrūsim kalę į požemį, paskui aš 
pakalbėsiu su pusbroliu, atsivešiu jį čia, ir surengsime čia teismą. O jau tada ir pama- 
tysime, kaip ji raitysis ant laužo. Na, parodyk, kur ji! 

Aliks kamavo sunkūs sapnai. Atsibudusi ji norėjo patogiau apsiversti ant šono, 
kai išgirdo bjaurų balsą — ji nebuvo jo pamiršusi, nes jo pamiršti buvo neįmanoma. Ją 
nukrėtė šiurpas. 

— Jei nori, kad tavo draugužis liktų gyvas, — išgirdo jį tylų šnabždesį, — tai 
tylėk! — Prie kaklo Aliks pajuto peilio ašmenis. Jai nereikėjo atsimerkti, kad pažintų 
prie jos palinkusį Pagnelį — veidą, keletą mėnesių persekiojusį ją naktiniuose košma- 
ruose. — Ar prisimeni mane, brangioji? — tęsė jis. Jo veidas buvo visai arti. Ranka jis 
palietė jos kietą pilvą. — Na štai, tu kažkam jau atidavei tai, dėl ko sumušei mane. Ir 
už tai mirsi. — Aliks išsigandusi riktelėjo, kai jis spustelėjo peilį. — Tu tyliai ir ramiai 
eisi su manimi ar man teks suvaryti peilį jam į širdį? 

Ji gerai suprato, apie ką jis kalbėjo. 

Džoslinas miegojo šalia. Jis kvėpavo lygiai ir giliai ir nė neįtarė, kad jo gyvybė 
pavojuje. 

— Eisiu, — vos pratarė ji. 

Drebėdama, per daug išsigandusi, kai verktų, Aliks pakilo. Pagnelis vis dar lai- 
kė peilį prie jos kaklo. Ji kliuvinėjo už ant grindų išsitiesusių kūnų. Kiekvieną kartą, 
kai Aliks suklupdavo, Pagnelis skaudžiai už nugaros užlauždavo jai ranką. 

Kai jie priėjo tamsius, šaltus laiptus, vedančius į požemį, jis taip ją pastūmė, kad 
Aliks trenkėsi į sieną. Ji sustojo, rankomis užsidengdama pilvą, ir bandė atsikvėpti. 

— Na, judinkis! — riktelėjo Pagnelis ir vėl grubiai ją stumtelėjo. 

Aliks pavyko nulipti laiptais nepargriuvus. Patalpa, į kurią ją įstūmė, buvo šal- 
ta, žema ir visiškai tamsi. Ant grindų mėtėsi kažkokios statinės ir maišai. Ji pasisuko 
išgirdusi, kaip sugergždė dar vienos durys. 

Pagnelis stovėjo prie atdarų didelių durų, už kurių, atrodo, buvo visiška tamsi 
juoda tuštuma. 

— Šen! — suurzgė jis. 

— Ne! — su siaubu riktelėjo ji ir bandė atšokti, bet patalpoje buvo labai ankšta. 

Sugriebęs už plaukų, Pagnelis įmetė ją į belangę. 

Susigūžusi kampe, Aliks matė, kaip užsidarė durys. Sudundėjo geležinis skląs- 
tis, ir viskas nurimo. 


Tryliktas skyrius 


Aliks buvo girdėjusi baisių istorijų apie požemiuose įkalintus belaisvius. Dabar 
tokiame šlykščiame urve atsidūrė ji pati. Šviesos nebuvo, net pridėjusi delną prie pat 
akių, ji negalėjo matyti. Bijodama pajudėti, dar ilgai sėdėjo susigūžusi ant grindų tame 
kampe, į kurį ją nutrenkė Pagnelis. 

Ji nematė nieko, užtat gerai girdėjo vabzdžių čiužėjimą ant grindų, sienų ir lubų. 
Tas šnaresys ją gąsdino. Kažkas greitai perbėgo per jos odinį batelį, ir Aliks krūptelė- 
jusi pašoko ir atsirėmė į akmeninę sieną, kad nepargriūtų. 

— Ramiai, Aliks! — garsiai pasakė ji pati sau, ir jos balsas aidu atsimušė nuo sienų. 
Greitai prašvis, ir Džoslinas puls jos ieškoti — žinoma, jei jis dar gyvas. Ne, ji negalėjo 
nieko tikėtis. Niekas jos iš čia neišleis. Ji pati privalo pagalvoti apie išsigelbėjimą. 

Atsargiai, lyg akloji, ištiesusi į priekį rankas ji žengė ir vos nepargriuvo, suklu- 
pusi už nedidelio suolelio. Atsiklaupusi ji pačiupinėjo suolelį ir apsidžiaugė, kad tokiu 
būdu gali pajusti jo dydį. Paskui priėjo prie sienos ir apgraibomis slinkdama palei ją 
atsidūrė prie durų. Kai ji iš visų Jėgų pabandė jas atidaryti, iškart suprato, kad nieko iš 
to neišeis. Duryse nebuvo jokio langelio. Lubos tokios žemos, kad Aliks lengvai galė- 
jo jas pasiekti. Niekur nebuvo nei langų, nei grotų. Kai ji viską apčiupinėjo, visas jos 
kūnas buvo aplipęs voratinkliais, o iš akių byrėjo ašaros. Palūžusi, verkdama ir keik- 
dama Pagnelį ir visus į jį panašius, ji pabandė nusibraukti lipnius voratinklius, tačiau 
tik dar labiau susikrimto. 

Praėjo kelios valandos. Pavargusi Aliks atsisėdo ant suoliuko ir padėjo galvą ant 
kelių. Užsimiršusi ji pabandė nustumti vaikučio kojytę žemyn iš tos vietos po šonkau- 
liu, kur jautė jo judesius, ir kai vaikutis sunerimo, ėmė tyliai jam dainuoti. Pamažu jis 
liovėsi spardytis, o su juo kartu nurimo ir Aliks. 

Virš savęs ji girdėjo žingsnius. Kažkur ten, viršuje, jos ieškojo Džoslinas. Ji 
apmąstė visus įmanomus ir neįmanomus pabėgimo variantus. Pagalvojo ir apie tai, kad 
būtų galima sukelti gaisrą ir, kilus sumaiščiai, pabėgti, tačiau susigriebė, kad pati gali 
uždusti, kol sudegs durys. 

Staiga durys garsiai atsidarė, ir ją apakino deganti žvakė. 

— Tai štai kur tu! — pažino Aliks Elizabet Čatvort balsą. 

Aliks visai pamiršo, kad tarp jų yra skirtumas, ir puolė apkabinti Elizabet. 

— Aš taip džiaugiuosi, kad atėjote! Kaip mane suradote? 

Elizabet apkabino ją viena ranka. 

— Pas mane atėjo Džoslinas. Bet ir idiotas tas Pagnelis! Turbūt Žemėje nėra 
piktesnio žmogaus už jį. O dabar einam iš čia, kol neužklupo tas niekšas! 

— Per vėlu! — pasigirdo nustebęs ir kartu įtūžęs balsas. — Tu nelabai pasikei- 
tei, Elizabet, vis dar mėgsti visiems įsakinėti ir viską spręsti. 

— O tu, Pagneli, vis plėšai peteliškėms sparnelius! Pavyzdžiui, ką ji tau padarė? 
Atsisakė tavo glamonių? Kaip jos vietoj būtų pasielgusi bet kuri kita, jei turėtų nors 
lašelį proto? 

— Turi per daug aštrų liežuvį, Elizabet. Jei turėčiau laiko, išmokyčiau tave, kaip 
bendrauti su žmonėmis. 

— Tu?.. Ir kiek dar tokių kaip tu? Tu gi mirtinai manęs bijai, nes aš sakau tau 
tiesą. O dabar dink iš akių ir leisk man praeiti! Eik ir pasiieškok, kas norėtų su tavimi 
pažaisti. Šiuo kūdikiu aš pati pasirūpinsiu. — Pagnelis užstojo joms kelią. — Mano 
kantrybė jau senka! — įniršo Elizabet. — Atsimink, kad grasini ne kokiai nors bejėgiai 
tarnaitei. Tik paliesk mane, ir mano brolis nukirs tau galvą! 

— Rodžeris per daug domisi Montgomeriais, todėl neturi laiko dar apie ką nors 
galvoti. Girdėjau, kad kai dingo tavo brangusis mielasis kreivakojis Brajanas, Rodže- 
ris visą laiką neišsiblaivydamas geria. 

Aliks nepastebėjo, kaip Elizabet iš dėklo išsitraukė nedidelį durklą, bet Pagnelis 
buvo akylesnis. Išsisukęs jis sugriebė jai už rankos ir, užlaužęs ją, prisitraukė Elizabet 
prie savęs. 

— Norėčiau pajusti tave po savimi, Elizabet. Tu ir lovoje tokia pat aistringa? 

Aliks suprato, kad dabar atėjo jos eilė. Kairėje, iškart už durų, kabėjo sunkus 
raktų ryšulys. Ji staigiai jį sugriebė ir metė Pagneliui į galvą. Raktai pataikė į smilkinį. 

Jis paleido Elizabet, atsirėmė į sieną, pridėjo ranką prie galvos ir įsispoksojo į 
kraują. Kol jis atsipeikėjo, Elizabet 1r Aliks spėjo užbėgti laiptais. 

Pagnelis sugriebė Elizabet už sijono apačios ir taip patraukė, kad mergina kūl- 
versčiais nusirito nuo laiptų ir nugriuvo jam ant krūtinės. 

— Ach, mano brangioji Elizabet, — lėtai dėliodamas žodžius, sušnabždėjo jai į 
ausį, — aš taip ilgai svajojau apie šią akimirką! — Viena ranka laikydamas ją per 
liemenį, kita siekė jos iškilios krūtinės. 

Aliks suprato, kad gali pabėgti, nes visą Pagnelio dėmesį buvo sukausčiusi Eli- 
zabet, bet ji negalėjo savo gelbėtojos palikti vienos, nes suvokė, ką jis nori jai padary- 
ti. Nieko geriau nesugalvojusi, ji užgriuvo ant jų abiejų visu savo svoriu. 

Pagnelis atšoko, bet taip ir nepaleido Elizabet, o Aliks nulėkė į šoną, abiem ran- 
komis saugodama savo pilvą. Atėjo Elizabet eilė — ji taip energingai alkūne trenkė 
Pagneliui į šonkaulius, kad jis suaimanavo iš skausmo. Elizabet po ranka pasitaikė 
nedidelė ąžuolinė statinaitė ir ji 1š visų jėgų paleido ją Pagneliui į galvą. 

Kamštis išlėkė, ir tamsiai raudonas vynas užliejo jo veidą ir drabužius. Pagnelis 
nustebęs pažvelgė į nuo jo tekantį vyną ir neteko sąmonės. 

— Kaip apmaudu! — sušuko Elizabet. — Toks geras vynas, ir visas nuėjo šuniui 
ant uodegos! Tikiuosi, kad kūdikiui nieko neatsitiko? 

— Viskas gerai. 

— Ačiū. Tu galėjai ramiai pabėgti, bet likai man padėti. Kaip galėčiau tau atsi- 
lyginti? | | 

— Atleiskite, — pasigirdo balsas prie durų. Atsisukusios jos pamatė aukštą tam- 
siaplaukį vyrą su kalaviju rankose. — Man nemalonu nutraukti jūsų mielą pokalbį, bet 
Jeigu jūs dabar tuojau pat nepadėsite mano draugui, tai man teks jus abi užmušti. 

Pirmoji atsitokėjo Elizabet — ji atšoko nuo Pagnelio kūno ir atsidūrė nepažįsta- 
mojo dešinėje. 

— Užeik jam iš kairės, — sukomandavo ji Aliks. — Jam bus sunku iš karto 
susidoroti su dviem moterimis. 

Aliks nedelsdama pakluso, ir vyras nervingai žvalgėsi tai į vieną, tai į kitą pusę, 
šnopuodamas lyg įniršęs bulius. 

Staiga Pagnelis sudejavo. Aliks iškart puolė prie jo, bet jis greitai atsitraukė, 
užstodamas išėjimą. 

— Prakeikimas! — nusikeikė Pagnelis, trindamasis akis. — Tu dar pasigailėsi, 
Elizabet! — sudejavo jis. — Laikyk jas, Džonai! Neleisk joms prisiartinti. Jos tikros 
raganos. Vyras pasidarė nelaimingas nuo tos dienos, kai buvo sukurta moteris! 

— Iš kur tau žinoti, kas yra moteris? — niekinančiai sušnypštė Elizabet. — Nė 
viena padori moteris neprisileis tavęs artyn! 

Pagnelis atsistojo ir su pasibjaurėjimu pažvelgė į šlapią nuo vyno apsiaustą. Staiga 
jis pakėlė galvą ir; bjauriai šypsodamasis, pažvelgė į Elizabet. 

— Vakar, keliaudamas čia, mačiau Mailso Montgomerio stovyklą. — Jis plačiai 
išsiviepė, pastebėjęs kaip krūptelėjo Elizabet. — Įdomu, ar jis labai apsidžiaugtų sve- 
čiais? Girdėjau, kad jis taip supyko, sužinojęs apie savo sesers mirtį, jog brolis išsiun- 
tė jį į Vaito salą, bijodamas, kad Mailsas nepaskelbtų karo Čatvortų šeimai. 

— Mano brolis būtų jį sunaikinęs, — pasakė Elizabet. — Joks Montgomeris... 

— Nereikia, Elizabet! Juo labiau, kad girdėjau, kaip Rodžeris puolė Stiveną Mont- 
gomerį iš užpakalio. — Elizabet puolė jį, nagais taikydama į akis, 1r Pagnelis vėl ją 
sugavo. — Girdėjau, kad Mailsas — didelis moterų mėgėjas. Taip pat kalba, kad jis 
turi visą krūvą nesantuokinių vaikų. Gal norėtum tą bandą papildyti ir savo kūdikėliu, 
mano protingoji princese? 

— Aš greičiau mirsiu! — suriko ji. 

— Gali būti, bet tegu tai nuspręs Mailsas. Aš pats su tavimi dar pasikalbėsiu, bet 
iš pradžių norėčiau atsiimti skolą va iš tos paukštytės, — mostelėjo jis galva į Aliks, 
kuri tyliai stovėjo, nugara jausdama Džono kalaviją. 

— O kaip tu ruošiesi mane iš čia išvesti? — šypsodamasi paklausė Elizabet. — 
Manai, kad ramiai išsitempsi mane per salę? 

Atrodo, kad klausimas truputėlį sutrikdė Pagnelį, ir jo akys neramiai sublizgėjo. 
Bet po akimirkos jis pašaipiai pažvelgė į Elizabet. 

— Kaip manai, ar panorės Mailsas suvaidinti Cezarį? 

Elizabet nežinojo, ką atsakyti. Pagnelis užlaužė JA ranką už nugaros. 
galvą, kad calėčiau stebėti abi iš karto. 

— Jei tu man ką nors padarysi, — perspėjo Elizabet, — tai tau skaudės ne tik galvą. 

— O aš viską paliksiu Mailso nuožiūrai. Visi tie Montgomeriai per daug vaidi- 
na. Kada nors jie bus paniekinti, 0 jų Žemės — atimtos. 

— Niekada! — sušuko Aliks. — Niekada tokiam šlykščiam kirminui kaip tu 
nepavyks nugalėti nė vieno Montgomerio! 

Jos balsas buvo toks stiprus, kad visi apmirė ir su nuostaba įsistebeilijo į ją. 
Elizabet nustojo spurdėti Pagnelio glėbyje, ir jos įsmeigtose į Aliks akyse šmėstelėjo 
kažkokia nuojauta. 

Džonas lengvai stumtelėjo Aliks kalavijo ašmenimis. 

— Girdėjau, kad Reinas Montgomeris slapstosi kažkur miškuose ir vadovauja 
nusikaltėlių gaujai. 

— Na, tai dar reikia patikrinti, — pastebėjo Pagnelis, sukdamas Elizabet ranką, — 
o kol kas mes užsiimsime šita. — Jis nusitempė Elizabet prie vyno statinių ir, sugrie- 
bęs virvę, ėmė rišti jos rankas. 

— Pagalvok, ką darai, — perspėjo Elizabet. — Aš ne.. 

— Užsičiaupk! — riktelėjo Pagnelis ir skaudžiai trenkė kumščiu jai į petį. Suri- 
šęs rankas, jis parvertė ją ant maišų su grūdais ir surišo kojas. Paskui peiliu atrėžė 
gabalėlį medžiagos nuo jos suknelės ir pridėjo jai prie lūpų. — Pabučiuok atminčiai, 
Elizabet, — paerzino ją. 

— Kad tu sudegtum pragare. 

— Esu tikras, kad ir tu ten būsi kartu su manimi. 

Jai nespėjus atsakyti, jis užkimšo burną. 

— Na va, dabar gana patraukliai atrodai. 

— O ką dabar su ja darysim? — paklausė Džonas. — Juk negalim jos tokios išnešti. 

Iš kažkur ištraukęs kandžių apėstą kilimą, Pagnelis jį papurtė ir patiesė ant grindų. 

— Suvyniosim ją ir ramiai išsinešim iš pilies. 

Aliks matė, kaip Elizabet akys išsiplėtė iš baimės. Pati Aliks manė, 26 Elizabet 
pas Mailsą bus geriau nei kur kitur. 

— Pas Mailsą tu būsi saugi, — pasakė ji, norėdama padrąsinti Elizabet. 

Visi vėl nustebę pažvelgė į ją, bet Aliks neatkreipė į tai dėmesio. Ji galvojo tik 
apie tai, kad Elizabet dabar reikia paramos. 

Pagnelis paguldė Elizabet ant purvino kilimo ir suvyniojo taip, kad jos beveik 
nesimatė. 

— Ar ji ten neuždus? — paklausė Aliks. 

— O koks skirtumas? Jei numirs, tai bent jau niekam nieko nepapasakos. O ap- 
skritai, kai Mailsas su ja pabaigs, ji manęs net neprisimins. 

— Mailsas nepadarys jai nieko bloga, — tvirtai pasakė Aliks. — Jis toks pat 
geras, kaip ir jo brolis. 

Pagnelis nusikvatojo. 

— Niekas ir niekada negalėjo prilygti Mailsui temperamentu. Kai tik jis suži- 
nos, kad ji iš Čatvortų giminės... Oho! Aš beveik jam pavydžiu. Bet aš ne toks kvailas 
kaip Mailsas. Juk jis net nepagalvos apie Rodžerį Čatvortą, o kai šis sužinos, ką Mail- 
sas padarė jo mylimai sesutei... Karalius atiduos visas Montgomerių žemes tam, kas 
bus jam paklusnus. Va, tada aš jau pasistengsiu... 

— Tu ne Žmogus, o bjauri, šlykšti kiaulė. 

Pagnelis taip trekė Aliks per veidą, kad ji nugriuvo ant grindų. 

— Ar tik ne Reinas Montgomeris prikimšo tavo makaulę tokių minčių? Mano, 
kad pertvarkys visą Angliją. Slapstosi miške ir niekinančiai raukosi, kai kalbama apie 
pinigus. Jis nieko daugiau nežino, tik pliurpti apie garbę ir kilnumą, o tuo metu jūsų 
klasė storėja ir tvirtėja. 

Aliks nusišluostė kraują nuo lūpų. 

— Reinas vertas šimto tokių kaip tu, — iškošė ji. 

— Vadinasi, "Reinas"? O ne “lordas Reinas"? Ar tik ne jo išgamą nešioji? Gal 
todėl ir pasidarei tokia išdidi? Kai ugnis palies tavo kojas, pažiūrėsiu, ar galėsi tada taip 
švelniai tarti Montgomerio vardą! Džonai! — sujudo jis. — Išnešk Elizabet. Atiduok ją 
Mailsui Montgomeriui ir pažiūrėk, ką jis su ja darys. Ir dar, — įspėjo jis, — visi gerai 
žino, kad Elizabet dar nepaliesta, noriu, kad ji tokia ir atsidurtų prie Mailso kojų. Tegul 
visas Rodžerio Čatvorto įniršis krenta ant Montgomerio galvos. Ar tu mane supratai? 

Persimetęs Elizabet per petį, Džonas pažvelgė į Pagnelį. 

— Montgomeris gaus ją nepaliestą. 

— Bet padaryk taip, kad jis pamirštų, jog prieš jį — kilminga dama. Pasirūpink 
jos apranga — tegul, pamačius Elizabet, jam iškart užverda kraujas. 

Dar kartą šyptelėjęs, Džonas išėjo iš rūsio. 

— Ko tau iš manęs reikia? — paklausė Aliks, traukdamasi nuo Pagnelio. — Aš 
tau nieko bloga nepadariau. 

Jis Žvilgtelėjo į jos didžiulį pilvą. 

— Tu atidavei kitam tai, kas turėjo priklausyti man. — Pagriebęs jai už rankos, 

jis prikišo nedidelį aštrų durklą. — Dabar užlipsime laiptais, paskui išeisim iš pilies ir 
pasuksim į arklidę. Ir man nė garso, nes... 

Aliks neturėjo kitos išeities, ji privalėjo paklusti. Salėje buvo daug svečių, bet 
niekas nekreipė nė mažiausio dėmesio į Pagnelį ir vargingai apsirengusią merginą. Pa- 
budę iš sunkaus miego, svečiai miklino užtirpusias kojas ir rankas ir stengėsi kaip nors 
atsikratyti galvos skausmo. Aliks akimis paieškojo Džoslino, bet jo niekur nesimatė. 
Kai tik ji pasukdavo galvą, pajusdavo durklo dūrį į šoną. Džoslinas gal nė neįtaria, kad 
ji pakliuvo į nelaisvę. Gal jis praleido naktį su kokia nors moterimi ir dar nepastebėjo, 
kad Aliks dingo. Nepaisant draugiškų santykių, jie nesikišo į vienas kito asmeninį gy- 
venimą. Kartais jie nesimatydavo ištisas dienas, bet po to nieko neklausinėdavo. 

Kai jie išėjo laukan, Pagnelis įsitempė Aliks į arklidę ir įsakė tarnui pabalnoti 
jam arklį. Merginai net nespėjus atsitokėti, jis užkėlė ją ant arklio, ir jie pajudėjo. 

Jau temo, kai jie pagaliau sustojo prie aukšto akmeninio namo, stovinčio nedi- 
delio kaimelio pakraštyje. Pagnelis nutempė Aliks nuo arklio, sugriebė už rankos ir 
pastūmė prie durų. 

Juos pasitiko storas, praplikęs, nedidelio ūgio vyras. 

— Tu labai užgaišai. Na, papasakok, kas ten tokio svarbaus atsitiko, kad turėjau 
taip ilgai tavęs laukti? 

— Štai, — pasakė Pagnelis ir įtempė Aliks į kambarį. Kambarys buvo didelis ir 
tamsus. Ant ilgo stalo degė kelios žvakės. 

— O kas man iš to purvino nėščio sutvėrimo? Nejaugi savo pasilinksminimams 
negalėjai susirasti ko nors padoresnio? 

— Nagi, eikš čia! — įsakė Pagnelis, stumdamas Aliks prie stalo. — Ir jei pratar- 
si nors Žodį, perrėšiu tau gerklę! 

Aliks buvo per daug pavargusi, kad nieko negalėjo atsakyti. Išsekusi ji sudribo 
ant grindų šalia aprūkusio židinio. 

— Na, tai ką pasakysi? — paklausė storulis. 

— Dėde, kodėl tu toks nemandagus — nei “labas", nei taurės vyno? 

— Pamaitinsiu, jei tavo naujienos bus geros. 

Pagnelis atsisėdo prie stalo ir įsistebeilijo į degančias žvakes. Dėdė nebuvo toks 
vargšas, kad pirktų pigias žvakes, paprasčiausiai per pastaruosius trejus metus, atrodo, 
jis nieko daugiau neveikė, o tik laukė savo mirties. 

— Ką manai apie Reiną Montgomerį? — tyliai paklausė Pagnelis, su susidomė- 
jimu stebėdamas, kaip rausta dėdės veidas. 

— Kaip drįsti tarti šį vardą mano namuose? — piktai išrėkė jis. Prieš trejus me- 
tus turnyre Reinas užmušė vienintelį Roberto Digeso sūnų. Nesvarbu, kad tas pats no- 
rėjo užmušti Reiną, o ne paprasčiausiai numesti jį nuo arklio. Neturėjo reikšmės ir tai, 
kad tą dieną jis jau buvo užmušęs vieną žmogų ir rimtai sužeidęs kitą. Svarbu tik vie- 
na: Roberto sūnaus gyvybę nutraukė Reino tėtis. 

— Ką gi, aš nesuklydau, — nusišypsojo Pagnelis. — Tai va, aš sugalvojau, kaip 
jam atkeršyti. 

— Ir kaip? Jis visą laiką slapstosi miškuose, net pats karalius negali jo rasti. 

— Taip, bet karalius neturi tokio masalo, kokį turtu aš. 

— Ne! — su siaubu riktelėjo Aliks, pašokdama nuo grindų. 

— Matai, — patenkintas nusišypsojo Pagnelis. — Ji iš visų jėgų stengiasi apgin- 
ti tą žmogų. Pasakyk mums, kieno vaiką tu nešioji? 

Aliks iš padilbų pažvelgė į jį ir nepratarė nei žodžio. Jei ji nebūtų bandžiusi 
padrąsinti Elizabet, Pagnelis niekada nebūtų sužinojęs apie jos santykius su Reinu. 
Bet juk Elizabet taip jai padėjo! 

— Pagneli, papasakok man viską, — pareikalavo Robertas. 

Pagnelis papasakojo dėdei savo įvykių versiją, pareiškęs, kad Aliks bandė jį suvi- 
lioti, pasinaudodama savo balsu. Kai jis norėjo prie jos prisiartinti, ji ištirpo ore. Paskui jis 
jos ieškojo, bet kai surado, ji užleido ant jo demonus. Jis parodė dėdei randą ant kaktos. 

— Argi tokia mažylė galėtų taip sužeisti, jei nepadėtų pats velnias? 

Robertas bjauriai nusikvatojo. 

— Atrodo, kad ji tave pergudravo. 

— O aš tau sakau, kad ji — ragana. 

— Na, apskritai tai visos moterys — raganos, — pareiškė Robertas. — Geriau 
pasakyk, ką ji turi bendra su Reinu Montgomeriu? 

— Manau, kad ji praleido keletą mėnesių jo stovykloje, ir tas kūdikis yra jo. Jei 
paskelbsime, kad ruošiamės sudeginti ją kaip raganą, tai jis tikrai atvyks jos gelbėti. O 
jam paruošime neblogą sutikimą. Mes jį sugausime ir perpus pasidalinsime karaliaus 
apdovanojimą. 

— Palauk, vaikine! — nutraukė jį Robertas. — Tu tik pažvelk į ją! Ir nori ją 
panaudoti kaip masalą? Na, gali būti, kad Reino Montgomerio skonis iškrypęs. Gali 
būti, kad miške gyvena tokios sudžiūvėlės, ir kad ji nešioja jo kūdikį. Visa tai supran- 
tu. Bet kodėl jis turėtų rizikuoti savo gyvybe dėl tokio neišvaizdaus viščiuko? 

Niekinančiai pažvelgęs į pele Pagnelis atsisuko į Aliks. 

— Dainuok! — įsakė. 

— Nedainuosiu! — atkirto ji. — Kodėl turėčiau tau dainuoti, jei vis tiek ruošiesi 
mane nužudyti? 

— Žinoma, tu mirsi, — abejingai pasakė jis. — Va, tik mums reikia nuspręsti, ar 
mirsi dabar, ar gimus kūdikiui. Jei neklausysi manęs, pasistengsiu, kad vaikas mirtų 
kartu su tavimi. Taigi jei nori, kad jis gyventų, dainuok! 

Aliks iškart pakluso. Rankomis prilaikydama pilvą, ji užvertė galvą, ir jos balse 
suskambo aistringa malda Dievui, kad jis išsaugotų jos kūdikio gyvybę. 

Kai ji baigė dainuoti, įsivyravo tyla. Vyrai ilgai į ją žiūrėjo. 

Pirmasis prakalbo Robertas. Trindamas rankas, jis tvirtai pareiškė. 

— Montgomeris ateis jos pasiimti. 

Pagnelis patenkintas nusišypsojo: jo dėdė dabar žino, kodėl jis tiek laiko ieško- 
j0 tos merginos. 

— Rytoj suruošime teismą. Kai teismas ją pripažins kalta, pririšim ją prie stul- 
po. Montgomeris ateis jos gelbėti ir paklius į mūsų spąstus. 

— O jeigu jis per vėlai sužinos? O jei ir sužinos, kodėl esi toks tikras, kad galė- 
s1me jį sučiupti? 

— Aš keletą valandų laikiau tą mergšę požemyje, 0 jos draugui, buvusiam kartu 
su ja, pasakiau, ką ruošiamės padaryt: jo draugužei. Ir jis kulkos greičiu nurūko į pie- 
tus — ten, kur miške slapstosi Montgomeris. Na, o šis paprasčiausiai neturės laiko 
surinkti būrio, juk miške jis nieko neturi. Ten juk vieni plėšikai ir tinginiai valkatos. 
Nė vienas jų nemoka valdyti arklio, o ką kalbėti apie kardą! 

Aliks prikando lūpą, kad neprasitartų. Tegul Pagnelis sau mano, kad Reinas be- 
Jėgis — tada galbūt jis pasiųs ne tokį didelį būrį, kad jį sugautų? 

Apie ką ji galvoja? Juk Reinas niekada neateis jos gelbėti po to, ką ji jam padarė! Be 
to, ji labai abejojo, kad Reinas sutiks išklausyti Džosliną. Sargybiniai iškart pranešdavo 
Reinui apie visus, prisiartinusius prie miško. Taip pat Reinas gali įsakyti sargybai nužudy- 
ti Džosliną, jei šis pabandytų prasmukti į stovyklą be leidimo. Ne, Reinas to nepadarys! O 
Jeigu vis dėlto?.. O gal Džoslinui pavyks susitikti su Reinu? Ar tada jis patikės Džosu? 

— Jis ateis, — pakartojo Pagnelis. — O čia jo lauks! 

Keturioliktas skyrius 


Aliks pažvelgė žemyn pro savo tamsaus kambarėlio langą. Jos žvilgsnį prikaus- 
tė baisus vaizdas — namo kieme jai krovė didžiulį laužą. Nuo to laiko, kai ją pagrobė 
Pagnelis, praėjo aštuonios baisios dienos. Teismas įvyko, ir ji buvo pasmerkta. 

Teisėjai buvo Pagnelio giminės, ir jam buvo labai lengva padaryti taip, kad jie 
sutiktų su viskuo, kad ir ką jiems sakytų. Jie kalbėjosi apie ją taip, lyg jos nebūtų 
salėje. Aliks klausėsi, o galvoje tuo metu aidėjo Reino žodžiai. 

Reinas ne kartą ginčijosi su ja apie tai, kokią vietą visuomenėje užima viduri- 
nioji klasė. Aliks visada žavėjosi karaliumi Henriku. Ji džiaugėsi, kad karalius pamažu 
atima iš didikų valdžią ir verčia dvarininkus mokėti žmonėms už darbą, o ne elgtis su 
jais kaip su baudžiauninkais. O Reinas tvirtino, kad karalius nori padaryti dvasininkus 
pirkliais, kad jeigu valdančiąją klasė privers skaičiuoti penius, tai jis greitai pamirš 
visą riteriškumą ir nebežinos, kas yra garbė. Ji kalbėjo, kad visi Žmonės turi būti ly- 
gūs. O Reinas atsakydavo, kad tada nebebus kam ginti Anglijos, jei ją užpultų priešas. 
Jei Anglijoje nebus Žmonių klasės, kuri turėtų galimybę nuolat kaupti savo fizines jė- 
gas ir mokytis karinio meno, tai kas tada gins Angliją? 

Sėdėdama "teismo" posėdžiuose ir galvodama apie Reino žodžius, Aliks pama- 
žu padarė išvadą, kad gal jis ir teisus. Nė vienas teisėjas nė sekundės neabejojo, kad ji 
ne ragana. Aliks tai buvo labai keista. Jos miestelio gyventojai tvirtai tikėjo, kad raga- 
nos egzistuoja, ir nuolat įvairiomis priemonėmis stengdavosi nuo jų apsiginti. 

Tačiau teisėjai norėjo gauti karaliaus malonę, taip pat ir tą apdovanojimą už 
Reino sugavimą. Pagnelis pranešė jiems, kad ji nešioja Reino Montgomerio kūdikį. 
Visi žinojo, kad Reinas paskelbtas išdaviku, o tai reiškė, kad reikia tik truputėlį pasi- 
stengti, ir karalius atims iš jo visas žemes ir atiduos jas kam nors kitam. Karalius Hen- 
rikas stengėsi suburti aplink save naujus didikus ir lengvai dalydavo įvairius titulus 
tiems, kurie turėjo pakankamai pinigų juos nusipirkti. Ir teisėjai tikėjosi, kad gaus dalį 
Montgomerių žemių, jei atiduos karaliui Reiną. Arba jo galvą. 

Aliks tylėdama stebėjo, kaip jie aptarinėjo planą, juokėsi ir ginčijosi. Paskui jie 
įstūmė ją į grotomis apkaltą vežimą ir pervežė per visą miestelį. Ji net nežinojo to mies- 
telio pavadinimo. Priešais vežimą žygiavo Žmogus ir visiems aiškino, kad ji — ragana. 

Lyg per miglą Aliks matė, kad Žmonės, tai išgirdę, žegnojosi, sukryžiuodavo 
pirštus ir nusisukdavo, kad ji jų nenužiūrėtų. Patys drąsiausieji mėtė į ją visokias atlie- 
kas. Ji norėjo sušukti jiems, kad ji nėra ragana, kad ją neteisingai apkaltino. Tačiau, 
pažvelgusi į išsigandusius, atbukusius purvinų, sergančių, blogai apsirengusių Žmonių 
veidus, ji suprato, kad nėra jokios reikšmės jiems ką nors įrodinėti. 

Kelio gale vežimas sustojo prie senos, beveik visai sugriuvusios pilies. Vienas 
jos bokštas dar stovėjo, ir Aliks užrakino kambaryje, esančiame bokšto viduryje. Po 
keleto valandų jai atnešė dubenėlį vandens, ir ji rūpestingai nusiprausė. 

Jie laikė ją uždarę keletą dienų, visą laiką saugomą sargybinių. Vakarais mieste- 
lio gyventojai susirinkdavo prie bokšto ir visi kartu kalbėdavo užkeikimus, kad išsi- 
sklaidytų piktieji burtai. Aliks valandų valandas sėdėjo šalto kambarėlio viduryje, klau- 
sydama galvoje skambančios muzikos. Ji žinojo, kad teisėjai tyčia atidėjo nuospren- 
džio vykdymą, kad suspėtų atvykti Reinas. Ji aistringai meldėsi ir prašė Dievą įspėti jį 
apie pasalą. Pagnelis ir teisėjai buvo tikri, kad Reinas neturės nei laiko, nei galimybių 
atsivesti čia savo riterių. Tačiau Pagnelis vis dėlto pasiuntė dalį savo Žmonių į šiaurę, 
prie Reino pilies, kad jį sulaikytų, jei tas pakeliui iš miško sugalvotų užsukti į namus. 

Aliks pagalvojo apie žmones, buvusius su Reinu stovykloje. Kaip jie tingiai treni- 
ruodavosi, kaip blogai valdė ginklus ir kaip jos nekentė. 

— Dieve, prašau tavęs, — meldėsi ji, — neleisk Reinui vienam atvykti čia. Jei 
jis vis dėlto atvyks, tai tegul kartu su juo būna Žmonių, kurie apgintų jį! 

Devintos dienos rytą pas ją atėjo dvokianti senutė ir atnešė baltus drobinius marš- 
kinius. Aliks ramiai, neprieštaraudama juos užsivilko. Teisme ji kreipėsi į teisėjus, 
prašydama išsaugoti kūdikio gyvybę, tačiau jie tik abejingai žvilgtelėjo į ją. Vienas 
teisėjas įsakė Pagneliui ją nutildyti, ir, gavusi antausį, Aliks prikando liežuvį. Jie jau 
nusprendė, kad bausmę reikia įvykdyti kuo greičiau ir nelaukti, kol Reino jausmai jai 
atvės. Kai paskelbė nuosprendį, Pagnelis išsišiepė ir pasakė, kad jis pats asmeniškai 
laikys Reiną ir privers jį žiūrėti, kaip bus sudeginta Aliks. 

Aukštai iškėlusi galvą, visomis jėgomis stengdamasi sutramdyti drebulį, Aliks 
nulipo laiptais žemyn. Paskui ją sekė senutė su Aliks suknele rankose — tai buvo do- 
vana už tai, kad ji nepabijojo ir išdrįso eiti pas raganą. 

Apačioje merginos laukė šventikas, kuris greitai išklausė jos išpažinties. Aliks 
paneigė kaltinimus, kad ji — ragana ir kad neva tai nešioja velnio vaiką. Nepatikėjęs 
jos tvirtinimais, šventikas ją palaimino ir pasitraukė, duodamas kelią prie ešafoto. 

“Tikriausiai keistai.atrodau"“, — pagalvojo Aliks: tokia mažytė — ir apsupta ga- 
lingų vyrų. Garsiau už jos širdies plakimą žvangėjo tik plieniniai šarvai, kuriais dėvė- 
Jj0ją supę raiteliai. Prieš ją stovėjo ešafotas. Centre buvo didžiulis stulpas, aplink jį — 
žagarų ir sausos žolės krūvos. 

Minia susidomėjusi ir su malonumu žiūrėjo, kaip Aliks artinosi prie ešafoto. 
Žmonės džiaugėsi, iš anksto mėgaudamiesi įdomiu reginiu — ne taip dažnai jų mieste- 
lyje degindavo raganas. 

Ešafotą, ant kurio laipteliais užkopė Aliks, apsupo sargyba. Sargybiniai pasisu- 
ko nugarą į ją ir sustingo, susmeigę žvilgsnius į horizontą. Aliks taip pat nejučia pa- 
žvelgė į tolį. Joje sumišo viltis ir baimė. Ji bijojo dėl Reino gyvybės, ir kartu jos neap- 
leido viltis, kad gal neteks sudegti ant laužo. 

Sargybinis pagriebė ją už rankos, nutempė prie stulpo ir stipriai pririšo. 

Aliks pažvelgė į dangų, suprasdama, kad paskutinį kartą mato saulę. Paskui nu- 
leido akis ir pro žagarų krūvas žiūrėjo į minią. Rytinės saulės šviesoje ryškėjo ešafotą 
supusių Žmonių veidai. Blogai, labai blogai, kad būtent tie veidai bus paskutinis daly- 
kas, įstrigęs į jos atmintį prieš jos kelionę į rojų... arba į pragarą. 

Užsimerkusi ji pabandė prisiminti Reiną. 

— Na! Ko delsiate? — iš minios pasigirdo riksmas, privertęs Aliks atsimerkti. 
Balsai jai visada būdavo lyg gyvi sutvėrimai ir įsiminti balsą buvo daug lengviau nei 
vardus. Nužvelgusi mintą, ji nematė nei vieno pažįstamo veido. 

— Leiskite man uždegti laužą! — pasigirdo dar vienas balsas, ir šį kartą Aliks 
pažvelgė tiesiai Rozamundai į akis. Ji sudrebėjo, o sieloje aiškiai įsižiebė viltis. 

Sargybiniai vis dar atidžiai Žvalgėsi, stengdamiesi įžiūrėti besiartinantį kokį nors 
riterių būrį, ir delsė uždegti laužą. 

— Na, ko mes laukiam? — tą balsą Aliks pažinojo taip pat gerai, kaip ir savo. 
Minioje, beveik šalia ešafoto, purvinu, kruvinu raiščiu persirišęs vieną akį stovėjo Džos- 
linas. Pažino ji ir stovintįjį šalia Džoso — tas Žmogus tada apkaltino ją vagyste. Jie 
pakeitė savo išvaizdą, kai kurie atrodė dar bjauresni nei buvo stovykloje, bet tai buvo 
jie! Visi stovyklos gyventojai susirinko čia ir žvalgėsi į ją suokalbiškai šypsodamiesi — 
jie jau suprato, kad ji pažino juos. 

Nors ir labai stengėsi, Aliks negalėjo sulaikyti ašarų. Ji dar suspėjo pastebėti, 
kaip Džosas stengiasi jai kažką pasakyti. 

— Ugnis privers raganą uždainuoti! — išgirdo ji. 

Aliks pažvelgė į sargybinius. Jie ir toliau žvelgė į tolį, nekreipdami jokio dėme- 
sio į Minią. 

— Viskas! Mes jau ir taip ilgai laukėme, — ryžtingai pasakė vienas teisėjas. — 
Deginam raganą! 

Vienas sargybinis pridėjo degant fakelą prie sausų žolių krūvos. Aliks smarkiai 
įkvėpė oro. Nusivylimas, baimė, viltis ir džiaugsmas — visa tai susiliejo su riksmu — 
jis buvo toks galingas, kad keletą akimirkų visi buvo lyg paralyžiuoti. 

Pirmasis atsitokėjo Džoslinas. Šaukdamas jis užšoko ant platformos, o su juo 
kartu ir apie dvidešimt jo draugų. Vienas iš jų — Aliks pažino vyrą, nuteistą už Žmog- 
žudystę, — pargriovė sargybinį su fakelu, žiežirbos nukrito ant sausų Žagarų, ir šie 
iškart užsiliepsnojo. 
pasikėlė savo mantijas ir puolė bėgti. 

Pro dūmus Aliks matė, kaip vyrai ir moterys iš stovyklos kovojo su plienu apsikaus- 
čiusiais riteriais. Kiekvieną jiems tekusį smūgį Aliks jautė savo kūnu. Tie Žmonės, su ku- 
riais ji taip blogai elgėsi, rizikavo savo gyvybėmis, stengdamiesi išgelbėti ją nuo mirties. 

Dūmai vis tirštėjo, ėmė graužti akis. Ji užsikosėjo. Žiūrėdama į besikaunančius, 
Aliks susirūpinusi pastebėjo, kokie bejėgiai atrodo žmonės prieš šarvuotus riterius. Ją tik 
guodė mintis, kad Reinas gal buvo pakankamai protingas ir nedalyvavo šiame mūšyje. 

Ji ne iš karto pastebėjo, kad miško gyventojai nepuolė vieno riterio. Tik išgirdu- 
si kurčią riaumojimą, Aliks suprato, kad vienas jos sargybinis ir buvo Reinas. 

— Džoslinai! Atrišk jai rankas! — įsakė jis, kirviu trenkdamas riteriui per petį. 
Riteris suklupo. Prie jo pripuolusi moteris nutempė šalmą, o prišokęs vienaakis vyras 
kuolu trenkė nelaimingajam per galvą. 

Aliks jau nieko nebematė pro tirštus dūmus, ji be paliovos kosėjo. Iš jos akių vėl 
pasipylė ašaros, kai Džosas nupjovė virves ir, pagriebęs už rankų, nutempė šalin nuo 
degančių žagarų. 

— Bėgam! — sušuko jis. 

Aliks apsidairė ir sustojo, nežinodama, ką daryti. Reinas kovėsi iškart su dviem 
vyrais, kapodamas juos galinga kuoka ir vikriai išsisukdamas nuo jų smūgių. 

— Aliks! — riktelėjo jai Džosas. — Reinas įsakė man išvežti tave iš čia. Jis ir 
taip ant mūsų abiejų pyksta, taigi daryk, kaip jis liepia. 

— Aš negaliu jo palikti! — norėjo pasakyti ji, bet gerklėje įstrigo kažkoks ka- 
muolys, ir vietoj žodžių Džosas išgirdo kažkokį karkimą. 

Jis patraukė ją už rankos, ir jie nubėgo. Po kurio laiko Aliks pamatė link jų 
šuoliuojančius arklius. 

— Jis pavėlavo! — uždusęs nuo bėgimo, piktai šūktelėjo Džosas. — Na, dar 
pasistenk, Aliks! Negalime gaišti nei sekundės! 

Bėgimas atitraukė ją nuo minčių apie Reinui gresiantį pavojų. Kūdikis apsunki- 
no jos judesius, ir Aliks reikėjo įtempti visas jėgas, kad neatsitiktų nuo Džoslino. 

Kai jie pribėgo prie arklių, Džoslinas įšoko į balną ir užtempė Aliks. Ji norėjo 
pasipriešinti, tačiau balsas vėl ją išdavė. Tyla buvo tokia neįprasta, kad Džosšas nuste- 
bęs atsisuko ir nusišypsojo, supratęs, koks troškimas ją užvaldė. 

Jie šuoliavo dvi valandas ir kai pagaliau sustojo, Aliks pamatė nedidelį vienuo- 
lyną. Atsiliepė pastarųjų dienų išgyvenimai: Aliks sunkiai nulipo nuo arklio, jos kojos 
drebėjo, ir Džosas turėjo prilaikyti ją, kad nepargriūtų. 

— Tau iš tikrųjų prapuolė balsas? — paklausė Džosas. Jis šypsojosi, tačiau bal- 
se skambėjo nuoširdi užuojauta. 

Ji norėjo atsakyti, bet iš gerklės pasigirdo tik silpnas gargaliavimas. Be to, ger- 
klę labai skaudėjo. 

— Žinai, — pasakė Džosas, — tai gal net geriau. Reinas taip ant mūsų supykęs, 
kad galėtų išrauti mums liežuvius. O kaip tu jautiesi? Jie tau nieko blogo nepadarė? 

“ Aliks papurtė galvą. 

Džosas norėjo dar kai ko paklausti, bet tuo metu sunkios vienuolyno durys atsi- 
darė, ant slenksčio pasirodė vienuolis. 

— Įeikite, vaikai mano! Mes jau pasiruošę. 

Aliks palietė Džoso ranką ir klausiamai pakėlė antakius — apie ką kalba šis 
vienuolis? Kam jie “pasiruošę"? 

— Eik į vidų ir sužinosi, — šyptelėjo Džosas. 

Už durų buvo didelis ir gražus kiemas. 

— Mes turime kambarių moterims, — pasakė vienuolis, žiūrėdamas į aprūkusį, 
grubų Aliks apdarą. — Lordas Reinas pasirūpino, kad jums būtų patogu. 

Po minutės ji jau gėrė atšaldytą grietinėlę. Dar nespėjo išgerti nė pusės puode- 
lio, kai už durų išgirdo šarvų Žvangėjimą. 

— Aliksandrija! — pasigirdo griausmingas balsas, kuris galėjo būti tik Reino. 

Aliks iš įpročio išsižiojo, norėdama atsiliepti, bet jai niekas neišėjo. Susigriebu- 
si už gerklės, ji atidarė duris. 

Po jo akimis buvo ratilai, juodos garbanos sulipusios nuo prakaito, šarvai purvi- 

o akys degė įniršiu. 

— Na, ateik čia! — jis taip suriko, kad buvo neįmanoma nepaklusti. 

Kai Aliks priėjo arčiau, jis suspaudė jos pečius, pažvelgė į pilvą, o paskui jai į akis. 

— Tave už tai reikėtų mušti, — pasakė jis. 

Aliks pabandė kažką pasakyti, bet gerklę taip suskaudo, kad jai iš akių ėmė by- 
rėti ašaros. 

Jis akimirkai sumišo, o paskui jo skruoste atsirado duobutė. 

— Dūmai atėmė iš tavęs balsą? — ji linktelėjo. — Puiku! Tai pati geriausia 
naujiena, kurią teko girdėti per pastaruosius keletą mėnesių. Kai sutvarkysim vieną 
reikaliuką, aš tau kai ką pasakysiu, ir šį kartą tau teks atidžiai klausytis. — Jis stumte- 
lėjo ją į nišą, kurioje buvo durys, vedančios į koplyčią. Nelaukdamas, kol ji įeis, Rei- 
nas atidarė duris ir įsitempė ją vidun. Priešais altorių stovėjo Džoslinas ir aukštas plo- 
nas vyras, kurio Aliks anksčiau nebuvo mačiusi. 

Nepažįstamasis susidomėjęs žvelgė į Aliks. 

— Taip ir būsi su šarvais? — paklausė jis, žvilgtelėjęs į Reiną. 

— Jei eisiu persirenginėti, tai ji, be jokios abejonės, vėl išslys man iš rankų. 
Gavinai, nepamiršai žiedų? 

M šgirdusi vardą, Aliks išpūtė ais Tai čia ir yra vyriausias Reino brolis — tas 
pats, kuriam ji rašė, maldaudama sulaikyti Reiną, atšaldyti jo pyktį? Žiūrėdama į Ga- 
viną, Mintyse jį lygindama su Reinu ir nusprendusi, kad Reinas visai kitoks ir gražes- 
nis už Gaviną, Aliks nepastebėjo, jog šalia stovi šventikas ir kažką jai sako. 

— Būk atidi, Aliks! — riktelėjo Reinas, ir Gavinas užsikosėjo, kad nuslėptų šypseną. 

Stengdamasi susikaupti, Aliks pažvelgė į ją supančius vyrus. Džoslino akys 
džiaugsmingai žėrėjo, Reinas tiesiog degė nuo jame siautėjančio įniršio, o Gavinas, 
atrodo, ramiai ir susidomėjęs viską stebėjo. Šventikas kantriai žiūrėjo į ją. 

— Aliks! — suriaumojo Reinas. — Aš žinau, kad tu negali kalbėti, bet galėtum nors 
linktelėti — Žinoma, jei sutinki už manęs tekėti. O gal norėtum, kad Džoslinas... vėl? 

— Tekėti? — vos girdimai sumurmėjo ji. 

— Velniai griebtų, Reinai! Atleiskite, tėve, — įsikišo Gavinas. — Pasigailėk tu 
jos! Ji ką tik patyrė šoką. Jos ką tik nesudegino ant laužo, o tu nei atsikvėpti jai neduo- 
di. Jai reikia atsitokėti. 

— Nuo kurio laiko tu taip gerai pažįsti moteris? — puolė jį Reinas. — Nepraėjo 
nei kelios minutės, kai jūs su Džudit susituokėte, o tu jau užsipuolei ją! Jei tada nebū- 
čiau susilaužęs kojos, dabar ji nebeturėtų vyro! 

— O jei tavęs visai ten nebūtų buvę, tai ji daug anksčiau būtų pas mane atėjusi! 
Tai, kas tada atsitiko... 

— Tylėkit! — suriko Džoslinas ir iškart atšoko, kai abu broliai Montgomeriai 
įniršę atsisuko į jį. Jis giliai įkvėpė ir jau ramiai tęsė: — Suprantate, visą tą laiką Aliks 
apžiūrinėjo lordą Gaviną, ir aš nesu tikras, kad ji suprato, jog išteka už lordo Reino. 
Galbūt jei būtumėte jai viską paaiškinę, ji būtų normaliai atsakiusi į visus klausimus. 

Kai Aliks pagaliau suvokė, kas vyksta, iš nuostabos jai išsiplėtė akys ir nukaro 
žandikaulis. 

— Ką, visa tai tau kelia siaubą? — nusikvatojo Gavinas. 

Reinas nusisuko nuo Aliks. Jis taip ir nesuprato, ką reiškė jos veidas. 

— Ji nešioja mano kūdikį, — neleidžiančiu prieštarauti tonu pareiškė jis. — Ji 
ištekės už manęs! 

Aliks negalėjo kalbėti ir pabandė švilpimu patraukti Reino dėmesį. Tai nepadė- 
jo, tr ji sutrikusi apsidairė aplink. Jis neprašė jos tekėti. Neleido pulti jam ant kaklo ir 
pasakyti, kaip stipriai ji myli Reiną. Jis paprasčiausiai stovi štai ten piktas ir paniuręs 
tr tvirtina, kad ji ištekės už jo. 

— Galiu paskolinti savo kalaviją, — pasiūlė Gavinas, vos nedusdamas nuo tramdo- 
mo juoko. Ach, Reinai. — Jis pliaukštelėjo savo broliui per petį, tačiau Reinas nė nepaju- 
dėjo. — Tikiuosi, ji užkurs tau neblogą pirtį. Džudit tikrai patiks brolienė, kuri Žiūri į savo 
vyrą taip, lyg norėtų perverti jį durklu. Ji dabar tikrai nebesijaus tokia vieniša. 

Reinas net nepažvelgė į Gaviną, ir Aliks suprato, jog buvo kalbama apie kažkokį 
seną jų ginčą. Dar niekada ji taip nenorėjo turėti stiprų balsą — tada ji priverstų Reiną 
pažvelgti į ją! 

— Miledi, — prakalbo šventikas, ir Aliks ne iškart suprato, kad kreipiamasi į ją. — 
Žinoma, bažnyčia neskatina santuokų prieš valią. Tai jūs sutinkate tekėti už lordo Reino? 

Ji žvilgtelėjo į Reiną sumišusi, kad jis į ją nežiūri. Žengusi porą žingsnių, ji 
sustojo priešais jį. Jis ir toliau žiūrėjo kažkur virš jos galvos. Aliks paėmė jo ranką ir 
ėmė apžiūrinėti. Ant jos buvo daugybė sumušimų ir žaizdelių. Ji pridėjo ranką prie 
lūpų ir pabučiavo. Kai Aliks pakėlė galvą, pamatė, kad Reinas žiūri į ją. Akimirkai 
Reino žvilgsnis sušvelnėjo. 

— Ji ištekės už manęs, — pasakė jis, atsisukęs į šventiką. 

Su kokiu malonumu Aliks dabar išbartų jį už per didelį pasitikėjimą ir užsispyri- 
mą! Ji tylėdama atsistojo šalia, aukso žiedas nuslydo pirštu, ir ceremonija buvo baigta. 

Reinas negaišo laiko sveikinimams. 


— Einam, ledi Aliks, — pasakė jis, susmeigdamas pirštus jai į petį. — Mums 
reikia apie daug ką pasikalbėti. 
— Palik tu ją ramybėje, Reinai!' — pasakė Gavinas. — Nejaugi nematai, kokia ji 


pavargusi? O be to, juk tai jos vestuvių diena! Išbarsi vėliau. 

Reinas net nesiteikė žvilgtelėti į brolį. Netaręs nė žodžio, jis ištempė Aliks. iš 
koplyčios atgal į kambarį. Uždaręs duris, Reinas atsišliejo į sieną. 

— Kaip tu galėjai, Aliks? — sušnabždėjo jis. — Kaip tu galėjai kalbėti, kad 
myli mane, po to blokšti į pastarųjų mėnesių pragarą? 

Ji kankinosi, kad negali kalbėti. Akimis ieškojo plunksnos ir popieriaus, tačiau 
prisiminė, kad jis nemoka skaityti. 

— Ar bent įsivaizduoji, ką man teko išgyventi? — jis numetė savo šalmą ant 
lovos. — Daug metų ieškojau moters, kurią galėčiau pamilti, moters, kuri būtų narsi ir 
žinotų, kas yra garbė, moteris, kuri nebijotų manęs ir kuriai nereikėtų nei mano turtų, 
nei mano žemių, moters, kuri priverstų mane susimąstyti. — Jis nusiėmė šarvus ir su- 
metė juos ant lovos. — Iš pradžių tu beveik išvedei mane iš proto savo nuostabiomis 
kojomis ir tuo, kad Žiūrėjai į mane tokiu žvilgsniu, kad aš net išsigąsdavau, — pastū- 
męs šarvų krūvą, jis prisėdo ant lovos kraštelio ir ėmė atsirišinėti antkelius. Aliks pri- 
klaupė, norėdama jam padėti. Reinas pasirėmė ant alkūnių ir tęsė savo tiradą. — Man 
buvo karštligė, kai sužinojau, kad tu — moteris, ir man atrodė, kad visa tai pasivaide- 
no. Tačiau tą naktį aš patyriau laimę, kokios dar niekada nebuvau patyręs. Tavyje ne- 
buvo jokio susikaustymo, drovumo, tik noras teikti ir gauti pasitenkinimą. Vėliau su- 
pykau ant tavęs, kad iškrėtei tokį bjaurų pokštą, bet paskui atleidau. 

Kalbėdamas Reinas atrodė taip, lyg būtų pats kilniaširdiškiausias Žmogus pa- 
saulyje. Be to, Reinas neatkreipė dėmesio į nustebusį Aliks žvilgsnį, kai jis be jokių 
ceremonijų ištiesė jai kitą koją. 

Beldimas į duris privertė jį nutilti. Keletas tarnų, apsirengusių taip, kaip Aliks 
dar niekada nebuvo mačiusi, įnešė į kambarį didžiulę ąžuolinę vonią ir keletą kibirų 
karšto vandens. 

— Pastatykite visa tai ten! — išsiblaškęs įsakė Reinas. 

Aliks Žiūrėjo į procesiją, netikėdama savo akimis. Tarnai atnešė ir pastatė priešais 
ją vonią su karštu vandeniu, lyg jie būtų kokie nors didikai! Niekada gyvenime ji nesi- 
maudė karštoje vonioje. Moretone ji prausdavosi dubenyje, o miške — šaltame upelyje. 

— Kas tau, Aliks? — paklausė Reinas, kai jie vėl liko vieni. — Tu atrodai taip, 
lyg būtum pamačiusi vaiduoklį. 

Ji tylėdama parodė į vonią. 

— Nori nusiprausti? Na, tai lįsk! 

Ji tylutėliai prisėdo šalia vonios, įmerkė rankas į vandenį ir palaimingai nusi- 
šypsojo Reinui. 

— Nesistenk manęs suvilioti, — nelabai piktai burbtelėjo jis. — Aš vis dar 
noriu išperti tau kailį. Ar įsivaizduoji, kaip jaučiausi, pamatęs jus su Džoslinu? — ji 
nusisuko prisiminusi, kokį skausmą pamatė jo akyse tą vakarą. — Aš ieškojau tavęs 
daug metų ir visa tai tik dėl to, kad pasakytum man, kad tavo... tavo muzika reiškia 
tau daugiau nei aš... Užsičiaupk! Tu juk pati tai sakei. O žinai, Aliks, tu man labiau 
patinki štai tokia, kaip dabar, kai negali kalbėti: Mano brolis niekaip netiki, kad to- 
kia mažytė kaip tu, gali perrėkti penkiasdešimt vyrų. Aš pasiūliau jam lažintis, kad 
jam nepavyks tavęs perrėkti,.bet jis atsisakė. — Aliks, — jis ją papurtė, — nėra ko 
apsimesti įsižeidusia. Tu neturi jokios teisės įsižeisti. Ne! Tai aš turėčiau įsižeisti. 
Aš nežinojau, kur ir su kuo tu esi, kiek vyrų turėjai. — Aliks nuožmiai pažvelgė į jį. 
— Tu privertei mane patikėti, kad neturi geradarių, — tai pats gražiausias žodis, 
atėjęs man į galvą. Stovykloje aš vos neišvedžiau visų iš proto. Kai kurie jų sukilo tr 
atsisakė net prisiartinti prie treniruočių aikštelės. — Pamatęs į save nukreiptą pirštą, 
jis nusišypsojo. — Taip, aš pats praleidau ten labai daug laiko, jeigu to nori manęs 
paklausti. Aš stengiausi save nualinti, kad neprisiminčiau tavęs ir Džoso. — Aliks 
prisimerkė ir rankomis pavaizdavo dideles krūtis. — A, Blanša! — pasakė jis, greitai 
supratęs, ką ji nori pasakyti. — Tau būtų buvusi nebloga pamoka, jei būčiau įsitem- 
pęs ją į lovą, bet po tavęs man nereikėjo jokios kitos moters. Velniai tave griebtų. 

Aliks! Tu atrodai labai patenkinta! Kol tavęs nebuvo, buvau labai nelaimingas. — 
Pirštu parodžiusi į save, ji pažvelgė į jį pilnomis meilės akimis. Reinas nusisuko, o 
kai prakalbo vėl, atrodė, kad jis užkimo. — Aš vos neužmušiau Džoso, kai jis pas 
mane atėjo. Nenorėjau jo matyti, ir sargybiniai neįleido jo į stovyklą, bet jis ten ge- 
rai žino visus takelius. Vieną vakarą aš per daug išgėriau, o ryte atsibudęs pamačiau 
Džosą, sėdintį ant suolelio prie mano lovos. Praėjo labai daug laiko, kol jis galėjo 
man ką nors pasakyti. — Aliks pajuto, kad jis kažko nepasako, ir jos akys išsiplėtė iš 
siaubo, tačiau Reinas neatkreipė į tai dėmesio. — Galiu tau pasakyti, kad mano skau- 
dančiai galvai nė kiek nepalengvėjo, kai sužinojau, kad tu pakliuvai į Pangelio nagus 
ir kad tas bjaurus tipas ruošiasi surengti man pasalą. — Aliks pakilo ir priėjusi paė- 
mė Reino ranką. Dabar jis vilkėjo tik apatiniais marškiniais. Tik pamanyk! Juk jis 
dėl jos rizikavo gyvybe! — Aliks, — klaupdamasis prieš ją ant kelių, švelniai pratarė 
Reinas, — nejaugi dar nesupratai, kad myliu tave? Nejaugi galėjai pagalvoti, kad 
neateisiu? — rankomis ir mimika ji bandė pasakyti jam, kaip bijojo, kad jis nepa- 
kliūtų į Pagnelio spąstus. — Ką? — įsižeidęs sušuko Reinas. — Manei, jog nesusi- 
protėsiu, kad jis ruošia pasalą? Kad toks niekšas, koks yra Pagnelis, gali apgauti 
Montgomerį ir įvilioti į savo tinklus? — nusivilkęs marškinius, jis Žengė prie vo- 
nios. — Tą dieną, kai tas šlykštus sukežėlis... Aliks, nejaugi tu iš tikrųjų tikėjai, kad 
Pagnelis... — ji pakėlė rankas ir nulenkė galvą. — E... gerai! Tikriausiai tau galima 
atleisti. Iš kur galėjai žinoti, ką jis sumanė? Juk jums visi didikai vienodi! 

Dabar jau ji pasijuto įžeista. Sakydamas “jums", jis tikriausiai galvojo apie jos 
luomo žmones — menkystas, kurie tiki raganų egzistavimu, karaliaus kilnumu, teisėjų 
sąžiningumu, nuosprendžių teisingumu ir šiaip visokiomis kvailystėmis. Ji kumščiu 
trenkė per vandenį, purslais aptaškydama Reino veidą. 

Jis sugriebė jai už rankos. 

— O čia kas dabar? Aš atleidau tau, kad palikai mane, išgelbėjau nuo ugnies 
tavo kailį ir vedžiau tave. O tu šitaip man atsidėkoji? 

Ach, jeigu ji galėtų kalbėti! Ji pasakytų, ir taip garsiai, kad jam nukristų ausys, 
kad paliko jį, norėdama apsaugoti nuo karaliaus rūstybės, ir kad sudeginti ją norėjo 
todėl, kad ji nešioja jo kūdikį. O tai, kad jis ją vedė, tai be jokios abejonės pasielgė 
taip tik iš gailesčio. 

— Man nepatinka tai, ką dabar galvoji, — pasakė jis. — Gavinas išjuokė mane, 
kai pasakiau, jog būsi dėkinga man už tai, ką tau padariau. Moterys, pasakė jis, nieka- 
da nesielgia taip, kaip tu tikiesi. Jų logika visai kitokia, nei vyrų. Na, gerai, ką aš 
padariau ne taip? — ji sugniaužė kumštį ir grasinamai pamosavo jam palei nosį. — 
Aliks, tu bandai mano kantrybę. Nejaugi nerandi man nė vieno gero žodžio? Aš tiek 
daug iškentėjau. Man reikėjo naktį prasibrauti į tą bokštą, užmušti sargybinį ir užsidėti 
jo šarvus ir viską padaryti taip tyliai, kad niekas kitas to neišgirstų. 

Kai Reinas paėmė ją už abiejų rankų, Aliks pajuto, kad tirpsta. Žinoma, jis kal- 
tas, kad jos vos nesudegino, bet jis juk taip rizikavo, ją gelbėdamas! 

— Ar nors truputėlį džiaugiesi manimi? — tyliai sušnabždėjo jis, lūpomis pa- 
liesdamas jos lūpas. — Ar nors truputėlį džiaugiesi, kad ištekėjai už manęs? 

Aliks pajuto, kad jos kūnas išnyko, ištirpo. Ji nepajuto, kaip jis pakėlė ją ant 
rankų, ir atsitokėjo tik tada, kai garsiai pliumptelėjo į vonią ir atsidūrė ant jo kelių. 

— Štai tu ir pakliuvai, — nusikvatojo jis, neleisdamas jai iššokti. — Dabar tu 
man užmokėsi už visą nedėkingumą! 

Aliks bandė priešintis, protestuoti, kažką bejėgiškai murmėjo, bet Reinas ėmė ją 
bučiuoti, ir ji iškart pamiršo, kad norėjo jam prieštarauti. 

Penkioliktas skyrius 


Aliks rankomis apsivijo Reino kaklą, ir visas jos pyktis iškart dingo. Ji taip se- 
niai jo nematė! Ir taip pasiilgo! Aistringai prigludusi, ji lūpomis įsisiurbė į jo lūpas. 

— Aliks, — sušnabždėjo Reinas, švelniai pabučiavęs ją į kaktą, — kai užsiropš- 
čiau į bokštą, pamačiau tave — tu sėdėjai tame kambaryje, tyliai verkdama, tokia ma- 
žytė, tokia liūdna... Aš norėjau užmušti visus sargybinius, bet kas būtų buvę paskui? 
Supratau, kad negaliu visiškai pasitikėti tais, kurie kartu su manimi atėjo iš miško. Jei 
tada su manimi būtų buvę mano broliai... O kadangi jų nebuvo, negalėjau rizikuoti 
tavo gyvybe. 

Išgirdusi apie brolius, Aliks pakėlė galvą. Elizabet! 

— Kas yra, Aliks? Kas atsitiko? 

Ji pabandė ištarti “Elizabet", bet tai buvo per daug sudėtinga. Paskui po kelių 
bandymų jai pavyko pasakyti “Mailsas". 

— Tu matei mano brolelį? Ne, to negali būti — jis gi dabar Vaito saloje. Kai 
Meri... žuvo, Mailsas vos neišprotėjo, ir Gavinas įkalbėjo jį pasisvečiuoti pas dėdę 
Simoną. Iš salos jis grįžo vos prieš keletą savaičių. — Reinas nustebęs ir susirūpinęs 
žiūrėjo, kaip Aliks ryžtingai purto galvą. — Jam kas nors atsitiko? — Aliks linktelėjo, 
ir Reinas, paėmęs ją ant rankų, tuojau iššoko iš vonios. Pastatęs ją ant grindų, užmetė 
jai ant pečių chalatą, pats skubiai užsimetė apatinius marškinius. — Einam pas Gavi- 
ną, ir tu parašysi jam tai, ką nori pasakyti. 

Jie iškart išėjo. Aliks paraudo nuo sumišimo. Po jos chalatu buvo tik šlapi marš- 
kiniai, o Reinas beveik visai nuogas! 

Jie rado Gaviną arklidėje. 

— Na, broli, jau pasiruošęs keliauti? — paerzino jis Reiną. — Nejaugi tavo jau- 
noji žmona nenusipelnė jokio dėmesio? 

Reinui ne juokai rūpėjo. 

— Aliks sako, kad Mailsui gresia pavojus. Ji tau parašys, kas atsitiko. 

Gavinas iškart surimtėjo. 

— Einam į vienuolio kabinetą! 

Jis taip greitai ėjo, kad Aliks tikrai nebūtų spėjusi paskui jį, jei Reinas nebūtų 
tempęs jos už alkūnės. Taip, vėl pagalvojo Aliks, Reinui vis dėlto pasisekė, kad jai 
prapuolė balsas! 

Vienuolis, pamatęs moterį savo celėje, bandė kažką sakyti, bet niekas jo neklausė. 

— Rašyk! — Ir Gavinas padėjo ant stalo popierių, plunksną ir buteliuką su rašalu. 

Kelias minutes Aliks aprašinėjo, kaip Pagnėlis surišo Elizabet Čatvort ir kaip jis 
sumąstė pakišti ją Mailsui. Reinas ir Gavinas palinko virš jos. Nuo įtampos jos delnai 
sudrėko. 

— Elizabet Čatvort, — nustebo Gavinas, — aš kažkodėl maniau, kad ji dar vaikas. 

Aliks palingavo galvą. 

— Kaip ji atrodo? — pasidomėjo Reinas. 

Iš Aliks veido išraiškos jis suprato, koks bus atsakymas. 

— Karaliui tai nepatiks, — pastebėjo Gavinas. — Jis nubaudė Čatvortus didžiu- 
le pinigine bauda ir liepė Rodžeriui laikytis kuo toliau nuo Montgomerių valdų. 

— Valdos! — šūktelėjo Reinas. — Nejaugi tai — viskas. kas tave domina? Čat- 
vortas pagrobė Bronvin ir nužudė Meri. Ko dar reikia, kad priversčiau tave galvoti 
apie Žmones, 0 ne apie žemes? 

— Savo broliais rūpinuosi labiau nei kokiomis žemėmis. Kas bus, jei Mailsas 

išprievartaus tą Čatvortų mergaitę? Tai atrodys kaip nepaklusimas karaliui, ir kas tada 
nukentės? Tu! Jis niekada tau neatleis, ir turėsi visą gyvenimą nugyventi miškuose 
kartu su banditų armija. O kaip karalius pasielgs su Mailsu? Jis paskelbs jį už įstatymo 
ribų? Aš nenoriu prarasti abiejų brolių dėl šlykščių to Pagnelio išmonių. 

Reinas vis dar niršo, o Aliks pagarbiai žiūrėjo į Gaviną. 

— Praėjo jau kelios dienos, — tvirtai pasakė Reinas. — Galvą guldau, kad ta 
mergaitė jau nebe skaistuolė. Ir kertu lažybų, kad Mailsui nereikėjo nieko prievartauti. 
Manau, kad, sužinojęs, kas ji tokia, jis ją paleido, ir mums belieka melstis, kad ji netu- 
rėtų nuo jo kūdikio. 

Gavinas reikšmingai prunkštelėjo. 

— Aš paimsiu pusę savo žmonių ir pabandysiu surasti Mailsą. Gal man pavyks 
atvesti jį į protą. Gal mergina jį įsimylėjo ir nereikalaus jo galvos. — Aliks pagriebė 
Gavino ranką ir ryžtingai papurtė galvą. Nepanašu, kad Elizabet Čatvort įsimylėtų ku- 
rį nors Montgomerį. — Manai, kad ji ne lengvabūdė? — paklausė Gavinas ir pridėjo 
Aliks ranką prie savo lūpų. — Reinas nuveš tave namo, ir tu susitiksi su mano Džudit. 
Gaila, kad jūsų vestuvės tokios skubotos. Kai viskas nurims, suorganizuosim tavo gar- 
bei turnyrą. — Vis dar laikydamas Aliks ranką, jis atsisuko į brolį. — Kurį laiką tu ten 
būsi saugus. Nuvežk ją į namus, tegul pailsi. Be to, tu dar nematei mano sūnaus. Ir 
nupirk jai drabužių! 

Aliks buvo tikra, kad Reinas įsižeis, bet jis tik šypsojosi. 

— Malonu buvo vėl su tavimi susitikti, broli, — švelniai pasakė jis. Broliai ap- 
sikabino. 

— Perduok Mailsui mano nuoširdžiausius linkėjimus ir pasistenk apsaugoti jį 
nuo nemalonumų, — nusišypsojo Reinas. — Kai jis grįš, supažindinsiu su savo žmona. 

Kerinčiai nusišypsojęs, Gavinas išėjo. 

Reinas atsisuko į Aliks. Jos chalatas atsilapojo, po juo matėsi prie kūno prilipę 
šlapi marškiniai. 

— O dabar, jei neprieštarauji, mes vėl užsiimsime tuo, ką buvome pradėję daryti. 

Aliks atšoko nuo jo ir sumišusi parodė į vienuolio celę. 

Jis juokdamasis pakėlė ją ant rankų ir nusinešė į kambarį. Paguldęs Aliks ant 
šarvais užverstos lovos, jis atsigulė šalia jos. 

— Ar vaikučiui tai nepakenks? — paklausė jis, kandžiodamas jos ausies spenelį. 
Ji taip energingai papurtė galvą, kad jis nusijuokė. Jo ranka nusileido žemyn, sugriebė 
padurką, vėl ėmė kilti aukštyn. Vienu judesiu jis ją nurengė. 

Aliks niekada nebuvo geros nuomonės apie savo figūrą ir visada svajojo turėti 
ją gražią. Dabar dėl nėštumo ji buvo kažkokia beformė ir nenorėjo, kad Reinas pama- 
tytų ją tokią dienos šviesoje. Bet jis nepaisė jos bandymų kaip nors prisidengti. 

Jis glamonėjo ir bučiavo jos pilvą. 

— Tai mano kūdikis gadina tavo figūrą, todėl ji man patinka, kaip ir tu pati. 

— Duktė? — vis dėlto paklausė ji, nepaisydama gerklės skausmo. 

— Vienintelis dalykas, kurio aš maldauju Dievą, — tai tavo saugumas ir, jei Jis 
malonės, vaiko gyvybė. Taip, aš labai norėčiau turėti dukterį. Kadangi ji turės tokią 
motiną kaip tu ir tokias tetas kaip Bronvin ir Džudit, mielai paliksiu jai visus savo 
turtus. Tikriausiai jai seksis geriau tvarkytis nei man. | 

Aliks bandė dar kartą pasakyti, bet jis neleido jai kalbėti, bučiuodamas jos kak- 
14. Pajutusi, kad jis nusivelka marškinius ir priglunda karštu savo kūnu, ji jau nebegal- 
vojo apie tai, kaip atrodo. 

Aliks nė neįsivaizdavo, kaip smarkiai jo pasiilgo, kaip jai reikėjo jo glamonių. 

Jis glostė visą jos kūną. Jo kieti pirštai švelniai sliuogė jos oda, sustodami prie kiek- 
vieno kūno įlinkimo, ir ji jautėsi geidžiama ir mylima. Jis tiesiog degė nekantrumu, ji 
jautė, kaip aistringai jis geidžia jos, tačiau vis dar neskubėjo, delsė. 

Ji užsimerkusi gulėjo ant nugaros, rankos švelniai glostė jo kaklą. Visa savo 
esybe ji atsidavė glamonėms. Kai jis palietė jos šlaunis, ji plačiai atsimerkė, sutiko jo 
žvilgsnį ir pajuto, kaip ją lyg žaibas pervėrė. Ją jaudrino to vyro jėga, jo valia, jo 
galingas kūnas. 

Aliks aistringai prisiglaudė prie Reino ir prigludo prie jo lūpų. Jis nusijuokė ger- 
kliniu juoku ir apsivertė ant nugaros. Šarvai sudundėjo ir dalis jų nukrito ant žemės. 

Aliks švelniai kandžiojo jo kaklą, rankos spaudė Reino pečius. “Neįtikėtina! — 
pagalvojo ji. — Toks nuostabus ir puikus vyras — ir visas priklauso man!" 

Džiaugsmingo juoko, prasiveržusio iš jos apdegusios gerklės, tikrai nebuvo ga- 
lima pavadinti melodingu, tačiau Reinui jis nuskambėjo lyg pati gražiausia muzika. 
Aliks greitai pirštais braukė per jo šonkaulius, ir Reino kūnas sudrebėjo nuo kutenimo. 
Ji pakišo ranką jam po nugara ir, dar kartą pakutenusi, nusijuokė, kai jis vėl sudrebėjo. 

— Išdykėle! — sušnabždėjo jis, suėmė jos plaukus, atlošė galvą ir švelniai įkan- 
do į pilvą. Aiktelėjusi ji ištiesė kojas, norėdama atsistumti, bet Reinas sugriebė jos 
kairę koją ir ėmė iš eilės kandžioti visus pirštus. Nuo šio naujo pojūčio Aliks apmirė. 

Ji gulėjo ant jo išsitiesusi taip, kad jos kojos buvo šalia jo veido, o Reino pėdos 
atsidūrė jai prieš akis. Šį žaidimą galima žaisti dviese, pagalvojo Aliks, dantimis lies- 
dama švelnias Reino kojų pirštų pagalvėles. Ji patenkinta šyptelėjo pajutusi, kad jis 
sudrebėjo po ja. Dar viena šarvų dalis su trenksmu nukrito ant grindų. 

Reino rankos nusliuogė jos klubais, ir greitai ji jau nebegalėjo galvoti apie nie- 
ką, išskyrus apie jo rankas ant savo kūno. 

Aliks sudrebėjo ir jai pasirodė, kad oda įkaito kaip tada, kai už jos nugaros paki- 
lo deginantys liepsnos liežuviai. 

Be jokių pastangų, lyg būtų visiškai besvorė, Reinas pakėlė ją už klubų ir nulei- 
do ant savęs. Aliks nejučia sudejavo. 

— Pratimas su kardu, — nusijuokė Reinas. — Aš puikiai valdau kardą. 

Palinkusi į priekį, Aliks ėmė judėti. Reinu: nebereikėjo šnekėti. Jis gulėjo neju- 
dėdamas 1r mėgavosi tuo, ką su juo darė Žmona. 

Kai jo kantrybė išseko, jis apkabino ją, prispaudė prie savęs ir parvertė ant nu- 
garos. Du įnirtingi judesiai — ir sprogimas. Tačiau jie vis dar krūpčiojo ir glaudėsi 
vienas prie kito, lyg norėdami sujungti savo kūnus. 

Po kurio laiko Reinas pakėlė galvą, ir jo šypsena, skirta Aliks, pasakė daugiau 
nei visi žodžiai. Jis patenkintas nusirito nuo jos- ir nurimo, stipriai prispaudęs ją prie 
savęs. Taip jie ir užsnūdo. 


Kai jie pabudo, buvo jau vėlu. Reinas garsiai aiktelėjo, iš po savęs ištraukdamas 
aštrų antkelį. 

— Kaip tokia menka geležtė gali suteikti tiek daug skausmo? — paklausė jis mie- 
guistos Aliks. Lengvai pliaukštelėjęs jai, jis pašoko iš lovos ir pasirąžė. — Kelkis! — 
įsakė jis. — Mes jau ir taip čia ilgai užsibuvome. Jei ir toliau taip bus, tai iki namų 
teks keliauti dvi dienas. 

Aliks nelabai norėjo kur nors keliauti. Žinoma, ji mielai dar keletą dienų liktų 
čia, lovoje su Reinu. 

— Aliks, nesistenk manęs suvilioti! Tuojau pat ropškis iš patalo, 0 jei ne, tai aš 
grįšiu į mišką ir atsiųsiu čia Gavino Žmones, kad jie palydėtų tave į Montgomerių pilį. 

Ji iškart pašoko ir apsivilko purvinus, suplėšytus marškinius. 

— Fui, kaip bjauru! — susiraukė Reinas. — Bet Džudit paieškos tau drabužių. 
Norėčiau pamatyti tave apsirengusią taip, kaip tau ir reikėtų būti, nors turiu pripažinti, 
kad man patinka tavo šukuosena būtent tokia, kaip dabar. — Ir jis paglostė jos plaukus. 

Negaišdamas laiko, Reinas išsitempė ją pro duris ir įkėlė į balną. Aliks niekada 
neteko stebėti riterių ir jų šeimininko lordo santykių. Reinu: reikėjo tik užsiminti, ir 
Gavino žmonės iškart puldavo vykdyti jo įsakymo. Jie labai greitai ir švariai nuvalė 
šarvus, kuriuos Reinas buvo nuėmęs nuo vieno Pagnelio riterio. Tuo metu Reinas apsi- 
vilko tamsiai žalios vilnos kostiumą, kurį jis dėvėjo miške. Pamatęs tokį apdarą, vie- 
nas riteris taip nustebo, kad Reinas nusikvatojo. 

— Be viso kito, — pastebėjo jis, — nuo to kostiumo niežti kūną. Tu pasiruošusi, 
Aliks? 

Ji nespėjo atsakyti, o arkliai jau pajudėjo iš vietos. Aliks jau seniai priprato šuo- 
liuoti galopu, ir visai nenustebo, kad Reinas pusę nakties vertė visus joti be poilsio. Ją 
nustebino tik Gavino riterių elgesys su ja. Jie domėjosi jos savijauta, klausinėjo, ar 
nepavargo. Kai jie trumpam sustojo pavalgyti ir leisti pailsėti arkliams, kai kurie jų 
atnešė jai lauko gėlių puokštes. Vienas riteris patiesė ant žemės savo apsiaustą jai atsi- 
sėsti. Atrodo, niekas nepastebėjo, kad bjaurus jos apdangalas niekaip nesiderino su 
kailiais apsiuvinėtu nuostabiu apsiaustu. 

Sumišusi ir nelabai tikėdama savo akimis, ji pažvelgė į Reiną, tačiau buvo aiš- 
ku, kad jis čia nematė nieko ypatinga. Vienas riteris paprašė leidimo pagroti jai liut- 
nia. Kai trys riteriai uždainavo kažkokią dainą, Reinas kilstelėjo vieną antakį ir pa- 
žvelgė į Aliks. Jie dainavo nekaip, tačiau Aliks nusisuko ir nieko nepasakė, juk tie 
riteriai buvo tokie geri ir mandagūs! 

Sodindamas ją ant arklio, Reinas pasakė: 

— Jie mokosi būti tikri riteriai. Tikiuosi, tu būsi jiems nuolaidi ir kantri. 

“Nuolaidi ir kantri"! Šie žodžiai ją apstulbino. Aliks jau ir taip buvo pradėjusi 
manyti, kad atsidūrė rojuje, taigi “kentėti" ji galėjo kiek tik reikia! 

Jie sustojo nakvynei užvažiuojamame kieme. Aliks gėdijosi savo apdaro, bet paaiš- 
kėjo, kad be reikalo. Viešbučio šeimininkas, pamatęs Reiną ir dvidešimt jį lydinčių žmo- 
nių, ėmė vos ne keliais šliaužioti. Aliks tik aiktelėjo, pamačiusi maistu nukrautą stalą. 

— Neprieštarausi, jei jie atsisės kartu su tavimi prie stalo? — paklausė Reinas. 

Ji neiškart suprato, kad jis prašo jos leidimo pietauti šiems mieliems žmonėms 
kartu su ja. Plačiai nusišypsojusi, ji rankos mostu pakvietė juos sėstis. 

Vyrai taip puikiai elgėsi prie stalo, kad Aliks išsigando savo manierų. Valgant 
Jie-vienas per kitą siūlė jai geriausius mėsos gabalėlius ir sultingiausius vaisius. Vie- 
nas jų nulupo obuolį, supjaustė į skilteles, sudėjo į lėkštę ir mandagiai pasiūlė jai. 

Kai jie pareiškė jai užuojautą, praradus balsą, Reinas nusijuokė ir pasakė, kad 
Jie ne visai supranta, ko gailisi. Jie paprašė paaiškinti. Jis atsakė, kad jie vis tiek nepa- 
tikės jo pasakojimu, ir Aliks paraudo. 

Jų kambaryje stovėjo didžiulė, minkšta švarutėlė lova, ir Aliks nedelsdama pa- 
togiai joje įsitaisė. Reinas irgi negaišo. Palindęs po antklode, jis prisiglaudė prie Aliks 
ir nusišypsojo, pajutęs, kaip kūdikis spyrė kojyte, kai jis paglostė Aliks pilvą. 

— Tvirtutėlis, — sumurmėjo jis snausdamas. — Geras, tvirtas kūdikis. 

Rytą juos pažadino šeimininkas. Jis atnešė šviežiai iškeptos duonos, karšto vy- 
no ir dvidešimt rožių nuo Gavino riterių. 

— Džudit mokykla, — rengdamasis pastebėjo Reinas. — Visi jie beveik įsimy- 
lėję ją ir, atrodo, kad tu taip pat užkariavai jų širdis. 

Aliks palingavo galvą ir judesiais parodė, kad jie ja rūpinasi iš pagarbos jam. 

Jis pabučiavo jai į nosį. 

— Koks vyras nepamils moters, kuri negali kalbėti? 

Aliks paleido į jį pagalvę ir pataikė į pakaušį. 

— Argi taip elgiasi tikros ledi? — paerzino jis. 

Nors šie žodžiai buvo pasakyti juokais, Aliks sunerimo. Ji nebuvo kilminga da- 
ma ir nežinojo, kaip turėtų elgtis. Kaip ji, apsirengusi tuo aprūkusiu, apdegusiu, befor- 
miu maišu susitiks su tobulybe — Džudit Montgomeri? 

— Kas tau, Aliks? Tu verki? — paklausė Reinas. 

Ji pabandė nusišypsoti ir paaiškinti, kad kažkas pataikė jai į akį ir kad tai greitai 
praeis. Po to ji pasistengė neištižti, tačiau tolumoje pamačius Montgomerių pilį, jai 
norėjosi pabrukti uodegą ir pabėgti. 

Pastatyta prieš daugelį amžių, tvirta akmeninė pilis atrodė įspūdingai. Kai Aliks 
iš arčiau pažvelgė į sienas, jai pasirodė, kad jos nugrius ant jos. 

Reinas nuvedė būrį prie galinių vartų, kad apie jų atvykimą žinotų kuo mažiau 
žmonių. Kelias prie vartų ėjo tarp dviejų aukštų akmeninių sienų, nuo kurių Reiną vis 
pasveikindavo kariauninkai. Aliks jautė, kad vyras pasikeitė, kad tas, kurį ji pažinojo, 
liko kažkur ten, toli. 

Aliks labai nustebo, tvirtovės kieme pamačiusi namus — tikrus, patogius namus 
su daugybe langų. Tose pilyse, kuriose jie su Džoslinu dainuodavo, žmonės vis dar 
gyveno nepatogiuose bokštuose. Be to, keliaudami jie matė daugybę apleistų pilių. 

Kavalkada dar nebuvo sustojusi, kai iš nedidelio, siena aptverto sodo išbėgo 
nuostabaus grožio moteris tamsiai raudona atlaso suknele. 

— Reinai! — sušuko ji, tiesdama rankas. 

O ji negali dainuoti, pavydžiai pagalvojo Aliks, stebėdama, kaip jos vyras nušo- 
ko nuo arklio ir puolė pasitikti moters. 

— Džudit, — pasakė jis, griebdamas, apsukdamas ir bučiuodamas ją į lūpas. 

— Miledi, — išgirdo Aliks balsą, — leiskite padėti jums nulipti. 

Aliks nulipo nuo arklio, nė akimirkai neatitraukdama akių nuo Reino ir puikio- 
sios Džudit. 

— Kur ji, Reinai? — paklausė Džudit. — Iš tavo laiško mes beveik nieko nesu- 
pratome. Tu rašei, kad tavo žmoną norėjo sudeginti ant laužo. 

— Teisybė. Aš ją vos spėjau išgelbėti. — Jo balsas skambėjo išdidžiai. Apkabi- 
nęs Džudit per liemenį, jis privedė ją prie Aliks. Nerūpestingai ją apkabinęs, supažin- 
dino moteris: 

— Čia Aliks, o tas vaiduoklis — mano brolio žmona. 

Aliks linktelėjo, atvirai apžiūrėdama savo brolienę. Niekada gyvenime ji nema- 
tė nieko panašaus: spindinčios akys, auksu žvilgantys kaštoniniai plaukai ir nuostabi 
miniatiūrinė figūrėlė. 

Džudit atsitraukė nuo Reino. 

— Tu tikriausiai pavargai. Einam su manimi, liepsiu tau paruošti vonią. Ji paė- 
mė Aliks už rankos ir nusivedė į namą. 

— Tiesa, Džudit, — pasivijo ją Reino balsas, — įsidėmėk, kad Aliks dabar ne- 
gali kalbėti! 

Aliks pajuto, kad Džudit įsitempusi. Žinoma, tai dėl to, kad Reinas išdrįso vesti 
prasčiokę. Sumirksėjusi ji pabandė sulaikyti plūstančias ašaras. 

— Tu pavargai, — užjaučiamai pakartojo Džudit. 

Aliks neturėjo laiko apžiūrinėti namo, nes Džudit iškart nuvedė ją laiptais į vir- 

šų, į didelį, mediniais paneliais išmuštą kambarį. Tikriausiai tame kambaryje būtų til- 
pę keturi tokie namai, kokį ji turėjo Moretone. 

Išgirdusi sunkius žingsnius, Džudit atsisuko. Tarpduryje šypsodamasis stovėjo 
Reinas. 

— O juk ji simpatiška, ar ne? — pasakė jis, su pasididžiavimu žiūrėdamas į 
Aliks. — Gaila, kad prapuolė balsas, bet manau, jog tai laikinai. 

— Taip, ačiū tau už tai nepasakysi, — atkirto Džudit, sodindama Aliks į krėslą. 

— Ką tai reiškia? — nustebęs paklausė Reinas. — Aš juk išgelbėjau ją! 

Džudit staigiai atsisuko į jį. 

— Nuo ko? Nuo Pagnelio pasalos? Ją panaudojo kaip masalą, kad sučiuptų tave, 
Reinai. Tau dabar būtų geriau išeiti. Nemanau, kad tavo mieloji žmonelė norėtų išgirs- 
ti tai, ką ruošiuosi tau pasakyti. 

— "Mieloji"! — šyptelėjo Reinas. — O kodėl tu ant manęs turėtum širsti? — Jo 
balse skambėjo nuoskauda. 

— Reinai, bandai mano kantrybę, — perspėjo jį Džudit. — Aliks, ar tu išalkusi? 

— Klausyk, Džudit, jei nori man ką nors pasakyti, tai kalbėk dabar. 

— Gerai, bet pirma išeisim iš šio kambario. Tavo žmonai reikia pailsėti. 

Pamažu Aliks suprato, ką ketino pasakyti Reinui Džudit. Ji sugriebė savo bro- 
lienę už rankos ir žvilgsniu paprašė tęsti. Ji pati tiek daug norėjo jam pasakyti! 

Džudit linktelėjo ir kreipėsi į Reiną: 

— Na, gerai, pasakysiu, ką norėjau tau pasakyti. Jūs, vyrai, visi keturi broliai, 
visiškai nieko nenutuokiate, jei manote, kad galima taip paprastai tempti moterį per 
visą Angliją, nesirūpinant nei jos saugumu, nei patogumais. 

Reinas pakėlė galvą. 

— Vakar naktį mes praleidome gana jaukiame viešbutyje. 

— Jūs... ką? Tu privertei savo Žmoną pasirodyti žmonėms su tokiu bjauriu apda- 
ru? Kaip tu išdrįsai, Reinai? Kas tau davė teisę taip elgtis su moterimi? 

— O ką turėjau daryti? Ieškoti drabužių parduotuvės? O gal reikėjo šuoliuoti į 
Londoną ir paprašyti karaliaus šilko? 

— Nesistenk manęs sugraudinti tuo, kad tave paskelbė išdaviku! Dėl visko kal- 
tas tavo ūmus charakteris, kuris būdingas visiems Montgomeriams! 

Aliks ėmė ploti. 

Džudit supratingai jai nusišypsojo, o Reinas užsidegė pykčiu. 

— Matau, kad man čia nėra ką veikti, — pareiškė jis. 

— Nemanyk, kad čia viskas! — įspėjo jį Džudit. — Lipk žemyn, ištempk Džoa- 
ną iš lovos ir įsakyk atnešti čia vonią. Ach, Reinai, kaip galėjai taip elgtis su šia vargše 
mažyle? Su savo kūdikio motina? Jau praėjo kelios dienos, kai ją norėjo sudeginti, 0 ji 
vis dar su tais pačiais apdegusiais marškiniais. Įsivaizduoju, kaip tu varei arklius, jei 
atsidūrei čia taip greitai! O dabar eik, nusiprausk ir persirenk! 

Reinas -tylėdamas išėjo iš kambario ir garsiai užtrenkė duris. 

Džudit atsidususi pažvelgė į Aliks. 

— Tu privalai mokėti apsiginti, nes vyrai suries tave į ožio ragą. Kaip jautiesi? 
Ar tau nebloga nuo greito jojimo? 

Aliks tik papurtė galvą. Jos žvilgsnyje, nukreiptame į Džudit, atsispindėjo susi- 
žavėjimas ir padėka. 

— Gerai, kad mes visos trys sveikos ir tvirtos, nes kitaip neišgyventume. 

Iškėlusi tris pirštus, Aliks klausiamai šyptelėjo. 

— Trečioji — Bronvin, Stiveno žmona. Jūs dar susitiksite. Ji nuostabi, bet Sti- 

venas niekur jos nepaleidžia ir visur tempiasi su savimi, taigi kartais jai tenka miegoti 
ant žemės, susisupus į vilnonę antklodę. Bet juk tai siaubinga! 

Ją nutraukė beldimas į duris. Tarnai įnešė didžiulę vonią ir kibirus su karštu 
vandeniu. 

— Tikriausiai man dažniau reikės siųsti Reiną su pavedimais, — pastebėjo Džu- 
dit. — Jis tikrai turi sugebėjimų priversti žmones greitai dirbti. 

Aliks be garso nusijuokė, ir Džudit, atsisukusi į ją, šyptelėjo. 

— Jie visi geri. Aš niekada nekeisčiau savojo Gavino į jokį kitą vyrą, bet kartais 
vis dėlto tenka pakelti balsą. Kada nors ir tu pradėsi šaukti ant savo vyro: Gal dabar 
tuo tir netiki, bet taip bus. 

Aliks tik nusišypsojo ir paklusniai nuėjo prie vonios. 


Šešioliktas skyrius 
Vis dar įpykęs Reirias sėdėjo karštoje vonioje. Staiga durys atsilapojo ir į kam- 


barį įėjo Gavinas. 
— Mailsas išsivežė Catvortų mergaitę į Skotiją ir, kiek žinau, ji baigia jį pra- 


keikti. Velnias jį priebtų!: — piktai sušuko jis. — Kodėl aš visada turiu nemalonumų su 
jaunesniaisiais broliais? Tiktai Stivenas... 
— Tau dabar geriau būtų patylėti, — įspėjo jį Reinas. — Mano nuotaika dabar 


tokia, kad galiu bet kam perrėžti pilvą. 

— Na, o kas tau dabar atsitiko? — pavargusiu balsu paklausė Gavinas, sėsdama- 
sis priešais Reiną. — Jau ir taip problemų turiu daugiau nei reikia. Gal tavo žmona 
nebuvo tau švelni? 

— Šį kartą tai buvo ne mano žmona. — Jis patylėjo. — Ką ketini daryti su Mail- 
su? Manai, kad jis gabena ją pas Stiveną? 

— Galiu tik tikėtis. Ten dabar apsistojęs seras Gajus, kuris gal nors truputėlį 
atves jį į protą. 

— Kaip manai, kodėl Mailsas nepaleidžia tos merginos? Man sunku patikėti, 
kad mūsų mažasis brolelis verstų moterį ką nors daryti, ir kad moteris atmestų jo pra- 
šymą. Su moterimis jam visada būdavo lengva. 

— Vienas iš Mailso žmonių susilaužė ranką kaip tik tada, kai į stovyklą atvežė 
ledi Elizabet. Jis turėjo atsilikti, o Mailsas išvyko į Škotiją. Aš susitikau su tuo riteriu. 

— Na, ir ką jis tau papasakojo? Juk negali naujienos būti tokios šlykščios, kaip 
ir tavo veido išraiška. | 

— Tuo metu Mailso palapinėje. buvo keturi riteriai. Kai įėjo Pagnelio pasiunti- 
nys, visi jie nukreipė į jį savo kardus. Tas žmogus ant pečių nešė kažkokį ilgą ryšulį. 
Jis sustojo ant slenksčio, numetė ryšulį ant grindų, paspyrė, ir jis išsivyniojo. 

— Na? 

— Ten gulėjo Elizabet Čatvort. Vieninteliai jos “drabužiai" buvo ilgi, šviesūs 
plaukai. 

— Na, ir ką padarė mūsų brolelis? — paklausė Reinas, nežinodamas verkti jam 
ar juoktis. 

— Visi keturi stovėjo lyg įbesti ir spoksojo į Elizabet, kuri pašoko, nutraukė nuo 
lovos kažkokį skudurą ir pridengė savo nuogumą. Paskui ji griebė kampe gulėjusį kir- 
vį ir puolė Mailsą. 

— Jis sužeistas? 

— Jam pavyko išsisukti nuo smūgių ir išprašyti kitus vyrus iš palapinės. O kai 
dama atvėrė burną, seras Gajus išsivedė riterius iš stovyklos, kad jie, neduok Dieve, 
neprisiklausytų jos keiksmų. 

— Nenustebčiau, jei paaiškėtų, kad kitą rytą ji jau murkė kaip katė, — nusišyp- 
sojo Reinas. — Mūsų brolis greitai suranda bendrą kalbą su moterimis. 

— Nežinau, kas buvo po to. Maždaug po valandos tas žmogus, su kuriuo kalbė- 
jausi, susilaužė ranką, ir jį išsiuntė namo, į Mailsą dvarą. 

— Tada iš kur sužinojai, kad jie išvyko į Škotiją? 

— Aš nuvykau į tą vietą, kur buvo Mailso stovykla, ir tylutėliai paklausinėjau 
vietinių pirklių. Mailsas su savo žmonėmis išvyko maždaug prieš savaitę, ir keli pir- 
kliai girdėjo, kad jie pasuko į Škotiją. 

— Ir visai neaišku, kodėl jis taip pasielgė? 

— Kas žino, kas jam šovė į galvą? Esu tikras, kad jis nepadarys jai nieko bloga, 
bet bijau, kad gali ją sulaikyti, norėdamas nubausti Čatvortą. 

— Mailsas gali susikauti su vyru, su keliais vyrais, bet jis niekada nepasinaudos 
moterimi, spręsdamas savo problemas. Taip gali elgtis Čatvortai, o ne Montgomeriai, — 
niūriai pasakė Reinas. — Manau, kad jis turėjo rimtą priežastį, jei išvežė ją į Škotiją. 
Ką dabar manai daryti? 

Gavinas truputėlį patylėjo, paskui atsakė: 

— Kol kas paliksiu visa tai Stivenui. Bronvin taip pat turi gerą galvą. Galbūt jai 
kas nors ir pavyks? 

Reinas atsistojo. 

— Abejoju, ar kam nors pavyks įtikinti Mailsą. Jei Elizabet jo neįsimylėjo per 
dešimt minučių, tai jis galėjo pažiūrėti į tai kaip į iššūkį. 

Gavinas prunkštelėjo. 

— Kad ir kokios būtų priežastys, jis rizikuoja užsitraukti karaliaus rūstybę. Be- 
je, karalius Henrikas po sūnaus mirties labai pasikeitė. 

Šluostydamasis Reinas išlipo iš vonios ir koja paspyrė prieš maudymąsi nusi- 
vilktus drabužius. 

— Būtų neblogai apsirengti kitais rūbais! 

— Kaip manai, kiek laiko galėsi čia pabūti? 

— Tris, daugiausiai keturias dienas. Man būtinai reikia grįžti į stovyklą. 

— Argi tau taip rūpi tie nusikaltėliai? 

Reinas truputėlį pagalvojo. 

— Supranti, visų pirma ne visi jie — nusikaltėliai. Ir be to, jei tu atsidurtum jų 
vietoje, tai tikriausiai susidarytum visiškai kitokią nuomonę apie tai, kas yra gera, o 
kas bloga. | 

— Bet vagystė vis tiek lieka vagyste, — tvirtai pasakė Gavinas. 

— Na, nesakyk taip! Negi sėdėtum ir ramiai žiūrėtum, kaip Džudit ir tavo sūnus 
miršta iš bado? Jei tuo metu pro tave pravažiuotų vežimas su duona, — taip ir liktum 
sėdėti, galvodamas apie moralę? 

— Nenoriu su tavimi ginčytis. Aliks žino, kad tu nori grįžti į mišką? 

— Dar ne. Tikriausiai aš jai nieko ir nesakysiu, dingsiu slapčia, nes esu tikras, 
kad ji norės važiuoti su manimi. O aš noriu, kad ji liktų čia, kartu su tavimi ir Džudit. 
Noriu, kad ji pagyventų taip, kaip dar niekada negyveno. 

Jis pakėlė savo drabužius, numetė juos į kampą ir apsivilko juodo aksomo chalatą. 

— Kas čia? — paklausė Gavinas, pasilenkęs prie purvinų Reino drabužių. Ran- 
kose jis laikė auksinę juostelę. 

— Aliks ją vadina Liūto juosta, bet aš nematau joje nieko bendra su liūtu. Teis- 
mo metu vienas sargybinis atėmė ją iš Aliks, ir man teko paprakaituoti, kad grąžinčiau 
ją savininkei. 

Suraukęs antakius, Gavinas priėjo prie lango ir ėmė atidžiai apžiūrinėti juostą. 

— Atrodo labai sena, taip? 

— Be jokios abejonės. Aliks sakė, kad nuo neatmenamų laikų pagal nusistovėju- 
sią tradiciją motinos perduodavo ją savo dukterims. Ji gavo juostą iš savo motinos. 

— Liūtai, — sumurmėjo Gavinas. — Žinai, man ta juosta kai ką primena. Einam 
su Manimi į žiemos kabinetą! į 

Kai Reinas apsirengė, jie nulipo apačion. Ant vienos paneliais išmuštos sienos 
kabėjo senas, beveik išblukęs gobelenas. Kabėjo ten jau taip seniai, kad jo jau niekas 
nepastebėdavo, lyg jo ir visai nebūtų buvę. 

— Tėvas tau kada nors pasakojo apie šį gobeleną? — paklausė Gavinas. Reinas 
papurtė galvą, ir Gavinas tęsė: — Jis buvo išaustas Eduardo II laikais ir vaizdavo ga- 
lingiausio tų laikų riterio, praminto Juoduoju Liūtu, pagerbimą. Matai, štai jis joja 
arkliu, o ta graži ledi šalia — jo Žmona. O dabar pažvelk, kas yra ant jos liemens! 

Reinas, kuriam jau nusibodo brolio aiškinimai, pažvelgė į gobeleną, bet nepa- 
matė ten nieko ypatinga. Jis apskritai buvo toks Žmogus, kuriam labiau rūpėjo dabar- 
tis, nei tai, kas vyko prieš kelis amžius. 

Truputėlį susierzinęs, Gavinas pažvelgė į brolį. 

— Vieną kartą aš jau kažkur mačiau tos juostelės piešinį, — pareiškė jis, rody- 
damas gobelene pavaizduotą moterį. — Juodojo Liūto Žmonos vardas kažkaip buvo 
susijęs su liūtu, ir Juodasis Liūtas kaip vestuvinę dovaną padovanojo jai tą juostelę. 

— Manai, kad Aliks turi tą pačią juostą, kurią Juodasis Liūtas padovanojo savo 
Žmonai? Tada šiam daiktui turėtų būti apie porą šimtų metų. 

— O tu pažvelk, kaip ji susidėvėjusi, — pastebėjo Gavinas, tiesdamas Reinui 
juostą. — Grandys sujungtos geležine viela, piešinys beveik visai išsitrynęs, bet, spren- 
džiant iš sagties, gali būti, kad tai ji. 

— Kaip ji atsidūrė pas Aliks? 

Gavinas jau spėjo viską suvokti. 

— Juodasis Liūtas, — pasakė jis, — buvo pasakiškai turtingas, tačiau jis turėjo 
vieną sūnų ir aštuonias dukteris. Jis davė dukroms didžiulius kraičius, o vyriausiajai 
padovanojo auksinę juostelę su sąlyga, kad ji visada persiduotų iš kartos į kartą. 

— Tu manai, kad Aliks... — pradėjo Reinas. 

— Vyriausiąjį Juodojo Liūto sūnų praminė Montgomeriu, ir jis, tiesą sakant, 
buvo mūsų protėvis. Atsimeni, kartą tėvas pasakė, kad tu panašus į Juodąjį Liūtą? Mes 
keturi buvome aukšti, liesi ir šviesiaplaukiai, o tu visada buvai mažesnis ir tvirtesnis. 

Reinas prisiminė, kaip jį vaikystėje visada erzindavo ir kaip jis pats kartais susi- 
mąstydavo, ar sesuo ir trys broliai yra tikri. Jo tėvas mirė, kai Reinui buvo dvylika 
metų, todėl jis daug ko neatsiminė. 

— Tėvas sakė, kad tu panašus į jį, — ir Gavinas parodė į plačiapetį juodaplaukį riterį. 

— Manai, kad toji Aliks juosta kažkada priklausė jo žmonai? — Reinas paėmė 
juostelę. — Ji labai ją brangino ir niekada su ja nesiskirdavo. Aš žinojau, kad teisme tą 
juostą iš jos atėmė. Tiesa, Aliks man nieko nesakė, bet praeitą naktį ji šaukė per mie- 
gus, ir aš girdėjau žodį “juosta". 

— O tu girdėjai, kad Juodasis Liūtas vedė žemos kilmės moterį? Na, gal ne iš to 
luomo, kaip Aliks, bet juk ir Montgomeriai, palyginti su juo, tikri skurdžiai. 

Reinas pirštu perbraukė per juostelę. 

— Sunku patikėti! Bet kartais man atrodo, kad jau seniai pažįstu Aliks. Aš turė- 
jau moterų, daug gražesnių už ją, bet kai pirmą kartą ją pamačiau... — Jis nutilo ir 
susijuokė. — Kai pamačiau ją, pagalvojau, kad prieš mane stovi berniukas. Jei turė- 
čiau sūnų, pamaniau aš, tai jis atrodytų taip kaip Aliks. Joje buvo kažkas tokio... Neži- 
nau, kaip paaiškinti. O tau su Džudit taip buvo? 

— Ne, — atkirto Gavinas, žiūrėdamas kažkur į šalį. Jis nemėgo prisiminti, kaip 
pasielgė su Džudit vestuvių dieną. 

— Beje, tavo Žmona, — prisiminė Reinas, — vos spėjus atvažiuoti, išplakė ma- 
ne liežuviu. 

Gavinas nusijuokė. 

— O už ką? Kiek žinau, ji paprastai kraipo prieš tave uodegą. 

— Ji pareiškė, jog aš negerai pasielgiau su savo Žmona, kai atvežiau ją čia. 

— Dėl karaliaus? — paklausė Gavinas. — Mes ne kartą apie tai kalbėjomės, ir ji 
sutiko, kad keletą dienų tau čia bus saugu. Paskui, žinoma, kas nors tave būtinai atpa- 
žins ir praneš karaliui. 

— Ne, ji kalbėjo visai apie kitką, — paaiškino Reinas. — Džudit pyko, kad nenu- 
pirkau Aliks naujų suknelių. Galima pamanyti, kad aš visada vežiojuosi jas su savimi. 

— Džiaugiuosi, kad laiku suspėjau ir dabar galiu apsiginti. — Tarpduryje šypsoda- 
masi stovėjo Džudit. Ji pribėgo prie vyro ir pabučiavo jį. — Tau viskas gerai? Sveikas? 

— Toks sveikas, kad sveikesnių nebūna, — nusišypsojo jis, apkabindamas žmo- 
ną: — Girdėjau, kad išbarei mano brolį. Tikiuosi, labai jo neįskaudinai? Jis juk ne toks 
stiprus kaip aš. 

— Jis labai trapus, — nusišypsojo Džudit. — Visi tavo broliai trapūs kaip pava- 
sario gėlės. — Atsisukusi į Reiną, apdovanojo jį švelnia šypsena. — Aš tik pasakiau 
Reinui, kad nereikėjo per visą šalį tempti žmonos, nes ji laukiasi kūdikio ir prisirijusi 
dūmų, be to, apsirengusi prasčiau nei kokia nors baudžiauninkė. 

Džudit norėjo dar kažką sakyti, tačiau sustingo, tarpduryje pasirodžius Aliks. 
Tai buvo visai kitokia Aliks — tokios jos dar niekas nebuvo matęs. Ji vilkėjo tamsiai 
raudono aksomo suknelę su gilia iškirpte. Kaklą puošė sunki sidabro grandinė su dide- 
liu raudonu ametistu. Aksominės merginos akys skaisčiai blizgėjo. 

Priėjęs Reinas švelniai pabučiavo jai ranką. 

— Esu sužavėtas tokio grožio! — nuoširdžiai sušuko jis. 

— Tu taip pat visai kitoks, — sušnabždėjo ji. 

— Tu jau kalbi? O dainuoti irgi gali? 

— Neskubėk, Reinai, — pasakė Džudit. — Aš daviau jai žolelių ir medaus ant- 
pilo, tačiau ji pasveiks daug greičiau, jeigu nevargins gerklės. Vakarienė jau paruošta. 
O gal jūs nealkani? 

Aliks džiaugėsi, kad gali tylėti, nes bijojo pasakyti ką nors ne taip. Štai Rei- 
nas... jis visur ir visada, net vilkėdamas paprastus drabužius, jaučiasi visiškai laisvai, 
o dabar, su tuo chalatu, jis atrodė tiesiog nuostabiai. Jis puikiausiai derėjo prie šių 
namų aplinkos ir nė kiek nesistebėjo, kad tiek žmonių lankstėsi jam. 

Kai Reinas nuvedė Aliks į Didžiąją salę, kur buvo paruošta vakarienė, jai reikė- 
jo didžiulių pastangų susitvardyti ir neparodyti savo nustebimo. Jei to, ką jiems paruo- 
šė viešbutyje, jos nuomone, būtų užtekę tikrai puotai surengti, tai maisto, paruošto 
Džudit nurodymu, būtų buvę per daug visam kaimui. 

— O kas šie Žmonės? — tyliai paklausė ji šalia sėdėjusi0o Reino. Kartu su jais 
vakarieniavo daugiau nei šimtas žmonių. 

Reinas nužvelgė visus ir pabandė pažiūrėti į juos Džudit akimis. 

— Čia Gavino žmonės, keletas kariauninkų ir keli Stiveno riteriai. O štai ten — 

Montgomeriai. Gavinas, jei paprašysi, paaiškins tau tiksliau. — Ir jis parodė į kitą 
stalo galą. — Kai kurie jų — Gavino vasalai. Gali paklausti Džudit. Esu tikras, kad ji 
visus pažįsta. 

— Ir tu jų tiek turi? 

— Ne, — šyptelėjo jis. — Mano valdos kur kas mažesnės. Džudit — turtinga 
moteris. Tekėdama už Gavino, ji atsinešė didžiulį kraitį. Dabar jai tenka išlaikyti daug 
žmonių, ir ji gana puikiai tvarko visus reikalus. Visą laiką ji ką nors perka ir parduoda 
ir visą laiką skaičiuoja pinigus. 

— O aš? — išsigandusi paklausė Aliks. 

— Reinas ne iškart suprato, ką ji turi galvoje. 

— Ar tau reikės valdyti mano dvarą? O kodėl gi ne? Aš tikrai neprieštarausiu. 
Tu moki skaityti ir rašyti. Ir sugebėsi tai daryti geriau nei aš. — Ir jis nusisuko, nes jį 
užkalbino vienas pusbrolis. 

Aliks greitai pasisotino ir tyliai sėdėjo stebėdama, kaip į salę įneša vis naujų ir 
naujų patiekalų. Daugelio jų niekada nebuvo mačiusi ir nežinojo pavadinimo. 

Po kurio laiko Reinas atsistojo ir pristatė Aliks, kurią visi dalyvaujantys pasvei- 
kino garsiais šūksniais. 

Džudit paklausė Aliks, ar ji nenori pailsėti, ir jos išėjo. 

— Tikriausiai visa tai tave nuvargino? — paklausė Džudit. Aliks linktelėjo. — 
Rytoj kaime bus mugė, ir aš pasakysiu Reinui, kad nuvestų tave ten. Tu truputėlį prasi- 
blaškysi, be to, tau nereikės bendrauti su nepažįstamais žmonėmis. O dabar ilsėkis. 
Gavinas su Reinu po vakarienės ruošiasi rašyti laišką Mailsui. Jie, be abejonės, susi- 
ginčys, taigi tau ten nereikia būti. 

Kai Aliks nusivilko suknelę ir palindo po antklode, Džudit paėmė ją už rankos. 

— Tu neturi mūsų bijoti. Dabar mes su tavimi — viena šeima, tu — viena iš 
mūsų, ir kad ir ką darytum, čia visada rasi paramą. Žinau, kad visa tai, — ji parodė į 
kambarį, — tau nauja, bet tu greitai priprasi, o mes visi tau padėsim. 

— Ačiū, — sušnabždėjo Aliks ir laiminga užsnūdo. 


Aliks puikiai išsimiegojo. O pabudusi suprato, kad vėl gali kalbėti, nors valdyti 
balsą dar nesisekė. 

— Kaip manai, aš galėsiu dainuoti? 

Reinas pasijuokė iš jos baimių ir padėjo užsisegti suknelę. 

— Esu tikras, kad po kelių dienų paukščiukai atskris į kambarį pasiklausyti tavęs. 

Laimingai juokdamasi Aliks ėmė suktis po kambarį, ir suknelės apačia išsipūtė 
lyg varpas. 

— Nuostabi, tiesa? Tai pati gražiausia suknelė pasaulyje!. 

— Ne, — gaudydamas ją, nusišypsojo Reinas. — Tai tu ją padarei gražią. O 
dabar liaukis sukiojusis, nes mano vaikučiui apsisuks galva. Tu pasiruošusi eiti į mu- 
gę? 

Mugė buvo kaip miestas, į kurį susirinko Žmonės iš viso pasaulio. Joje įrengti 
aptvarai gyvuliams, krautuvėlės, palapinės, prekystaliai su alavu ir švinu iš Anglijos, 
vynais iš Ispanijos, audiniais iš Italijos, prekėmis iš Vokietijos. Čia prekiavo mėsa, 
žuvimi, vaikiškais žaisliukais. 

— Nuo ko pradėsim? — paklausė Aliks, atsirėmusi į Reino ranką. Juos supo šeši 
Gavino riteriai. 

— Gal miledi nori ko nors užkąsti? — paklausė vienas riteris. 

— O gal išgerti? 

— Gal miledi nori pažiūrėti į juokdarius ar akrobatus? 

— O gal miledi pasiklausys štai ano dainininko? 

— Paklausysiu dainininko, — tvirtai nusprendė Aliks. 

Reinas nusijuokė. 

— Nori pažiūrėti, su kuo tau teks rungtyniauti? — pajuokavo jis. 

Ji nusišypsojo per daug laiminga, kad atkreiptų dėmesį į kandžius žodžius. Tru- 
putėlį pasiklausę dainininko, kuris Aliks visai nepatiko, jie nuėjo į konditerio krautu- 
vėlę, ir Reinas nupirko Aliks kvepiantį meduolį. 

Gardžiuodamasi meduoliu ir nerūpestingai dairydamasi į šalis, Aliks nepastebė- 
jo, kaip Reinas privedė ją prie italų pirklio krautuvėlės. 

— Ar tau patinka? — paklausė jis, rodydamas į tamsiai violetinį šilką. 

— Taip, labai, — išsiblaškiusi atsakė ji. — Ach, Reinai, tu tik pažiūrėk, ką daro 
ta meška! 

— Tavo vyrui meškai tikriausiai taip pat greitai reikės krėsti pokštus, kad pa- 
trauktų tavo dėmesį. — Įsitikinęs, kad ji klausosi, tęsė: — Džudit smarkiai mane išbarė. 
Išsirink ir parodyk man visas spalvas, kurios tau patinka, ir aš liepsiu viską nunešti į pilį. 

— Išsirinkti? — apstulbusi pakartojo ji, žiūrėdama į prieš ją gulinčias grožybes. 

— Parodykite mums visus tamsiai raudonus audinius, — greitai paprašė Reinas. — 
Ir dar tuos žalius. Ši spalva tau tiks, Aliks. — Jis atsisuko į pardavėją. — Atmatuokite 
iš kiekvieno rietimo tiek, kiek reikia suknelei, ir nusiųskite į pilį. — Jis paėmė Aliks 
už rankos, ir jie išėjo iš krautuvėlės. 

Aliks lyg vaikas atsisuko į krautuvėlę. Ten buvo mažiausiai trijų atspalvių rau- 
donos spalvos, ir keturių — žalios spalvos audinių, 0 jie skirtingų rūšių: šilkas, atla- 
sas, aksomas, brokatas ir dar kažkas, kad Aliks nežinojo, kaip pavadinti. 

Reinas sustojo prie dresiruotojo su meška, bet pamatęs, kad Aliks visai juo nesi- 
domi, nuvedė ją į kailių krautuvėlę. 

Šį kartą jis nelaukė, kol ji pati ką nors išsirinks, o iškart užsakė du apsiaustus: 
vieną — apsiūtą ėriuko kailiu, kitą — iš Azijos, puoštą leopardo kailiu. Jis pasakė 
pardavėjui, kad šis nueitų į italo krautuvėlę ir prie jų išsirinktų audinių priderintų ati- 
tinkamus kailius. 

Tuo metu Aliks jau atsitokėjo. Vadinasi, ją rengia ir net neklausia jos nuomonės! 
Ji tikrai to nepakęstų, jei žinotų, ko iš tikrųjų nori. 

— Tu ir sau norėdamas išsirinkti audinį, liepi tai padaryti pardavėjui? — pa- 
klausė ji. 

Jis patraukė pečiais. 

— Aš paprastai nešioju juodus drabužius. Tai sutaupo laiko. O štai Mailsas pui- 
kiai nutuokia apie drabužius. 

— O apie ką nutuokia Stivenas? 

— Jis visada supykdo mus su Gavinu, o nešioja tik škotiškus drabužius, kurie 
pridengia tik pusę kūno. 

— Tai įdomu, — šyptelėjo Aliks. Reinas įdėmiai pažvelgė į ją. 

— Elkis padoriai. Pažvelk čia. Ar kada nors matei tokį dalyką? 

Aliks pamatė moterį, manipuliuojančią su šimtu medinių lazdelių ant mažos pa- 
galvėlės. | 

— Kas čia? — Tai, ką darė moters rankos, buvo panašu į šilkinį voratinklį. 

— Tai nėriniai, — atsakė moteris ir ištiesė Aliks nertą apykaklę. 

Aliks atsargiai ją palietė, lyg bijodama, kad gali ištirpti. 

— Perku tris tokias, — pasakė Reinas, iš apsiausto kišenės traukdamas maišelį 
su auksinėmis monetomis. — Rinkis, Aliks. Vieną mes padovanosime Džudit, o kitą 
nusiųsime Bronvin. 

Trys apykaklės buvo atsargiai sudėtos į medinę dėžutę ir atiduotos vienam riteriui. 

Tos kelios valandos buvo pačios laimingiausios Aliks gyvenime. Jai labai patiko 
stebėti Reiną jam įprastoje aplinkoje ir matyti, kaip jį gerbia žmonės. Ir toks visų gerbia- 
mas žmogus galėjo sėdėti su pačiu didžiausiu valkata ir kantriai klausytis jo pasakojimų! 

— Tu taip keistai į mane žiūri, — pastebėjo Reinas. 

— Vis galvoju, kokia aš laiminga. O ką ten veikia ta minia? 

— Einam ten. 

Minia prasiskyrė, praleisdama juos — septynis stambius vyrus ir mažytę moterį. 
Aliks pamatė keturias apsinuoginusias moteris. Jų pilvai buvo visai nuogi, 0 pro per- 
matomus šilkinius sijonus matėsi kojos. Moterys šoko pagal kažkokią keistą muziką. 
Kurį laiką Aliks niekaip negalėjo atsipeikėti, o paskui atsisuko į savo vyrą ir pastebė- 
jo, kad jis, kaip ir visi kiti, lyg pakerėtas žiūri į moteris. Tik pamanyk, o dar prieš 
keletą minučių jis atrodė jai lyg Dievo angelas! 

Supratusi, kad Reinas net nepastebėjo, kad ji su pasibjaurėjimu prunkštelėjo, 
Aliks ėmė brautis pro minią, palikusi vyrus vienus. 

— Miledi, — išgirdo ji balsą, — aš palydėsiu jus iš tos spūsties. Jūs tokia mažy- 
tė, kad bijau, jog kas nors nesuspaustų. 

Ji pakėlė galvą 1r pamatė labai gražų vyrą: tamsios akys, šviesūs plaukai, erelio 
nosis ir ryžtingas smakras. Prie kairiojo smilkinio buvo užgijęs randas, po akimis — 
tamsūs šešėliai. 

— Nežinau, — sumurmėjo ji, — mano vyras... 

— Leiskite prisistatyti. Aš — grafas Beihamas, mano ir jūsų vyro šeimos seniai 
pažįstamos. Aš atvykau iš toli, norėjau pasikalbėti su Gavinu, bet pamačiau mugę ir 
nusprendžiau, kad tikriausiai susitiksiu čia ką nors iš jo šeimos. 

Į jų pusę linguodamas ėjo stambus, smarkiai išgėręs vyras, ir grafas atstatė ran- 
ką, gindamas Aliks. 

— Mano pareiga — apginti jus nuo šios minios. Einam, padėsiu jums pro ją 
prasibrauti. 

Aliks atsirėmė į jo ranką. To vyro išvaizdoje buvo kažkas liūdno ir gero, ir ji 
instinktyviai patikėjo juo. 

— Kaip sužinojote apie mano vestuves? — paklausė ji. — Jos įvyko prieš kelias 
dienas, ir aš pati pagal kilmę nepriklausau tam sluoksniui, kuriam priklauso mano vyras. 

— Aš domiuosi viskuo, kas susiję su Montgomerių šeima. — Jis nuvedė ją prie 
suoliuko po medžiais. — Jūs tikriausiai labai pavargote, nes vaikščiojote visą rytą. O 
1r kūdikį nešioti nėra taip lengva. 

Aliks dėkingai pažvelgė į jį ir atsisėdo ant suoliuko. 

— Manau, kad jūs visą laiką mus stebėjote. Taigi apie ką norite su manimi pasi- 
kalbėti 1r kodėl mano vyras neturi to girdėti? 

Grafas nusišypsojo. 

— Taip, broliai Montgomeriai moka išsirinkti sau žmonas. Jos ne tik gražios, 
bet ir protingos. Tikriausiai man reikia dar kartą prisistatyti. Aš — Rodžeris Čatvortas. 


Septynioliktas skyrius 


Aliks, iš pradžių įsivaizdavusi, kad tas žmogus nori pasinaudoti jos įtaka vyrui, 
staiga pajuto nerimą. Ji nejaukiai pakilo nuo suolelio. 
— Prašau, sėskite, — švelniai pasakė jis. — Aš nepadarysiu jums nieko bloga. 

Noriu tik truputėlį su jumis pasikalbėti. — Jis atsisėdo ant suolelio, sugniaužė delnus 
ir nunarino galvą. — Žinoma, galite nueiti. Aš nelaikau jūsų. 

Aliks atsisuko: 

— Mano vyras užmuš jus, jei pamatys. — Rodžeris nieko neatsakė, ir Aliks, 
susiraukusi ir kartodama sau, kad ji — kvailė, grįžo prie suoliuko. — Kodėl jūs taip 
rizikuojate? — paklausė ji. 

— Aš padarysiu viską, kad išgelbėčiau savo seserį. 

— Elizabet? 

Rodžeris greitai pakėlė galvą. 

— Jūs pažįstate ją? Ką apie ją žinote? — Jis nervingai sugniaužė pirštus. 

— Pagnelis, grafo Voldengemo sūnus... 

— Pažįstu tą menkystą. 

Aliks trumpai papasakojo jam, kaip Elizabet jai padėjo ir kaip Pagnelis ją už tai 
nubaudė. 

— Mailsas! — suriko pašokęs Rodžeris. Jis vilkėjo prabangų tamsiai mėlyną 
apsiaustą. Jo ilgos raumeningos kojos buvo aptemptos tamsiomis kojinėmis. Aliks nie- 
kaip negalėjo suprasti, kaip toks Žmogus gali būti kam nors priešas. 

— Ir ką tas Mailsas padarė mano seseriai? — piktai žaibuodamas akimis, pa- 
klausė Rodžeris. 

— Bent jau ne tai, ką jūs padarėte ledi Meri, — atkirto Aliks. 

— Taip, tos moters mirtis krinta ant mano sąžinės, bet aš jau sumokėjau už tai, 
netekdamas savo brolio. Nenorėčiau prarasti dar ir sesers. 

Aliks nesuprato, apie ką jis kalba. Ką bendra turėjo Rodžerio brolis su Meri 
mirtimi? 

— Nežinau, kur dabar yra Mailsas ir Elizabet. Kurį laiką aš sirgau. Gal tada 
Reinas ką nors ir sužinojo apie Mailsą, bet man nieko nesakė. 

— O ledi Džudit? Esu tikras, kad ji žino viską, kas vyksta jos namuose. Gal ji 
jums ką nors sakė? 

— Ne, nieko nesakė. Kodėl jūs, nužudęs Meri, esate laisvas, o mano vyras prį- 
verstas slapstytis? 

— Aš nežudžiau jos, — aistringai paprieštaravo jis. — Aš... Ne! Nenoriu apie 
tai kalbėti. Taip, tiesa, kad aš laisvas, bet karalius mane nubaudė. Dabar trejus metus 
visos mano pajamos pateks. į jo iždą. Daugelis mano žmonių paliko mane, nes neturiu 
kuo jiems užmokėti. Mano šeimai paliko tik nedidelį dvarą. Beje, ir šeimos dabar netu- 
riu. Liko tik piktoji brolienė. Mano brolis nekenčia manęs, jis išėjo iš namų ir dingo, o 
dabar ir mano mieloji gražuolė sesuo atsidūrė prievartautojo rankose. Ir jūs manote, 
kad esu nenubaustas? Jūsų vyras vis dar valdo mano žemes. Ar įsivaizduojate, kas iš jų 
liks po trejų metų? Be to, jį supa šeima. Jis net įsimylėjo ir vedė, o man dabar nieko 
neliko — vienas brolis nužudytas, kitas manęs nekenčia, o mano sesuo — nelaisvėje. 
Ir jūs kalbate, kad aš nenubaustas? Kad aš laisvas? 

Jis nutilo ir nusisuko. 

— Aš nežinau, kas atsitiko Elizabet. Gavinas buvo išvykęs ieškoti Mailso, bet 
greitai grįžo. Aš su juo dar nesikalbėjau. 

— Jeigu jis ką nors jai padarys, aš jį užmušiu! 

— O kokia iš to nauda? — sušuko Aliks, ir nuo įtampos jai suskaudo gerklę. 
Rodžeris iš netikėtumo išsigandęs sumirksėjo. — Nejaugi niekas iš jūsų taip ir nesu- 
stos, kol neišžudysite vieni kitų? Mailsas negrobė Elizabet, ją jam atvežė. Jis dėl to 
nekaltas. Pagnelis — štai kas dėl visko kaltas. Bet jūs per daug pripratote dėl visų 
nelaimių kaltinti Montgomerius. 

— O argi galiu iš jų tikėtis ko nors gera? — liūdnai paklausė jis. — Štai ir jūs 
jau manote, kad jie yra šios žemės dievai. 

— Kvailys! — sumišo Aliks. — Aš tik noriu, kad tarp jūsų baigtųsi karas. Dėl 
jūsų kaltės Reinas turi gyventi miške kartu su valkatomis ir plėšikais. 

— Viskas prasidėjo nuo to, kad Gavinui vienos moters buvo per mažai. Jis dar 
norėjo ir Elis. 

Aliks susigriebė už galvos. 

— Aš nieko nežinau ir žinoti nenoriu. Jums reikia eiti. Tikriausiai Reinas jau 
ieško manęs. į 

— Jūs bijote dėl manęs? 

— Noriu, kad mano vyras nenukentėtų muštynėse, o aš — nuo jo pykčio. 

— Negaliu išeiti nesužinojęs, kur dabar yra Elizabet. 

— Aš nežinau, kur Elizabet. 

— Tada gal sužinosite ir pasakysite man? 

— Žinoma, ne! — Kaip jis galėjo to prašyti, sutrikusi pagalvojo ji. — Su ja yra 
Mailsas, ir aš nenoriu, kad jam grėstų nors menkiausias pavojus. 

Rodžeris sukando dantis. Jo veidas pasidarė piktas. 

— Jūs kvailai pasielgėte, kad ėjote su manimi. Dabar galėčiau jus pagrobti ir 
reikalauti mainais Elizabet. | 

Aliks sunkiai nurijo seiles. Ji nusprendė, kad turi tik vieną išeitį — elgtis iššau- 
kiančiai ir neparodyti jokios baimės. 

— Su jumis čia nieko nėra. Nejaugi suduosite nėščiai moteriai? Toli su manimi 
nenueisite. Elizabet vis tiek tiki, kad jūs — geras žmogus. Ar ji tuo tikės, jei pagrobsi- 
te dar vieną įkaitę? — Iš jo veido išraiškos Aliks suprato, kad pataikė. — O kaip jai 
paaiškinote Meri mirtį? — žiūrėdama į jį, Aliks kiek palaukė, o paskui ryžtingai pa- 
reiškė: — Išeikite! 

Staiga iš už medžių prie jų puolė Reinas ir jo keturi riteriai. Akimirksniu keturi 
kardai buvo įremti į Rodžerio Čatvorto gerklę. 

Reinas viena ranka sugriebė Aliks, kitoje laikė apnuogintą kalaviją. 

— Tikiuosi, tas niekšas tau nieko nepadarė? — suurzgė jis. — Užmuškite jį! — 
riktelėjo jis riteriams. 

— Ne! — iš visų jėgų sušuko Aliks. — Visi sustingo iš netikėtumo. Pasinaudo- 
jusi sąmyšiu, ji puolė prie Rodžerio ir uždengė jį savo kūnu. — Jis nieko bloga man 
nepadarė. Jis nori žinoti tik vieną dalyką — kur dabar yra jo sesuo. 

— Kapuose, šalia mano sesers, — prisimerkęs pratarė Reinas. 

— Elizabet gyva, — paprieštaravo Aliks. — Reinai, prašau, pamirškit tą neapy- 
kantą. Prisiek, kad padarysi viską, kad Elizabet grįžtų pas Rodžerį. 

— Ach, tu jau vadini jį vardu? — sunkiai pro dantis iškošė Reinas. Aliks atsisto- 
jo dar arčiau Rodžerio. — Kiek laiko jį pažįsti, kad taip vadini? 

— Kiek laiko? — pradėjo ji sutrikusi. — Reinai, prašau tavęs, būk protingas. Jis — 
labai vienišas, ir aš nenoriu, kad jį užmuštų. Jis tik nori surasti savo seserį. Tu Žinai, 
kur ji? 

— Ir tu nori, kad dėl to mėšlo aš išduočiau savo brolį? Jis tau nepasakojo apie 
paskutines Meri gyvenimo minutes? — jis pažvelgė į Rodžerį, jo veidas persikreipė iš 
įniršio. — Ar smagu buvo klausytis, kaip lūžta jos kaulai? 

Aliks pajuto, kad Meri žūties paveikslas užvaldo jos vaizduotę, ir ją apėmė no- 
ras atiduoti Rodžerį Reinui. Tačiau tada karalius turės dar vieną priežastį atimti Reino 
žemes. Jis niekada neatleis Reinui, jei šis užmuš grafą. 


AKSOMINĖ DAINA 493 


— Tu privalai jį paleisti, — tyliai pratarė ji. — Tu negali jo šaltakraujiškai už- 
mušti. Einam, Rodžeri! Aš palydėsiu jus iki arklio. 

Netaręs nė žodžio, Rodžeris Čatvortas nuėjo su ja į mugę, kur jis buvo palikęs 
savo arklį. 

— Jis niekada jums to neatleis, — pasakė Rodžeris. 

— O aš stengiausi ne dėl jūsų. Jei Reinas būtų jus nužudęs, karalius niekada jam 
nebūtų atleidęs. O dabar eikite ir atsiminkite, kad kažkas iš Montgomerių buvo geras 
jums, nors to visai ir nenusipelnėte. Aš nenoriu blogo nei Mailsui, nei Elizabet, ir pa- 
darysiu viską, kas tik įmanoma, kad ji grįžtų namo. 

Pažvelgęs į ją žvilgsniu, kuriame sumišo abejonė, susižavėjimas ir dėkingumas, 
Rodžeris užšoko ant arklio ir nušuoliavo. 

Aliks truputėlį pastovėjo. Pagalvojus apie susitikimą su Reinu, jos širdis ėmė 
smarkiai plakti. Žinoma, pagalvojo ji, jis bus labai supykęs, bet kai ji viską paaiškins, 
jis supras. Lėtai, bijodama būsimo pokalbio, ji grįžo atgal, kur jos laukė riteriai. 

Reino čia nebuvo. 

— Kur jis? — paklausė ji įsitikinusi, kad jis nuėjo į kokią nors nuošalią vietą ir 
laukia jos, norėdamas pasikalbėti. 

— Miledi, — pasakė vienas riteris, — lordas Reinas grįžta į mišką. 

— Taip, žinoma, ten, kur mes galėtume likti vieni, — pasakė ji. — O kur jis 
nuėjo? — Žvilgtelėjusi į riterį, Aliks staiga viską suprato. — Į mišką? Jūs kalbate apie 
tą stovyklą? 

— Taip, miledi. 

— Arklį! Aš josiu paskui jį. Mes galime jį pavyti. 

— Ne, miledi. Mes gavome įsakymą nuvesti jus pas lordą Gaviną. Jūs negalite 
sekti paskui lordą Reiną. 

— Aš privalau, — paprieštaravo ji, maldaujančiai žvelgdama į riterius. — Ne- 
jaugi nesuprantate, kad negalėjau leisti Reinui užmušti Čatvortą? Karalius būtų jį nu- 
baudęs. Aš privalau visa tai paaiškinti savo vyrui. Nuvežkite mane pas jį! 

— Tai neįmanoma. — Riteris susiraukė, jo akys pasidarė griežtos. — Mes vyk- 
dome lordo Reino įsakymą. 

— Miledi, jūs galite kreiptis į lordą Gaviną, — pasiūlė kitas riteris. 

— Taip, — karštai sušuko Aliks. — Tuojau pat grįžtame į pilį. Gavinas tikrai ką 
nors sugalvos. | 

Įšokusi į balną, Aliks taip paragino arklį, kad riteriai vos spėjo paskui ją. 

Ji įlėkė į vieną kambarį, paskui į kitą, paskui sustojo ir suriko iš visų jėgų: 

— Gavinai! 

Po akimirkos laiptais jau bėgo Gavinas. Paskui jį galvotrūkčiais lėkė Džudit. 

— Čia tu šaukei? — paklausė sukrėstas Gavinas. — Tiesa, Reinas man sakė, kad 
turi stiprų balsą, bet kad taip... 

Aliks neleido jam kalbėti. 

— Reinas grįžo į stovyklą. Aš turiu važiuoti pas jį. Jis manęs nekenčia. Jis nesu- 
pranta, kodėl aš tai padariau. Aš privalau paaiškinti. 


— Ramiau, — paprašė Gavinas. — Papasakok, kas atsitiko ir, jei gali, nuo pat 
pradžių. 

Aliks pabandė atsikvėpti. 

— Rodžeris Čatvortas... — pradėjo ji. 


Išgirdęs šį vardą, Gavinas pratrūko. 
— Catvortas? Ką jis tau padarė? Reinas jį nusivijo? Tegul mano žmonės gin- 
kluojasi, — įsakė jis vienam šalia stovėjusiam riteriui. 

— Nereikia! — suriko Aliks ir užsidengė delnais veidą. Pagaliau nuriedėjo ir 
pirmosios ašaros. 

Džudit apkabino ją. 

— Gavinai, pasikalbėk su tais, kurie buvo su ja, o aš pasirūpinsiu Aliks. — Ji 
privedė Aliks prie sofos, paėmė ją už rankų. — Na, o dabar pasakok, kas atsitiko. 

Aliks raudojo, visą laiką bandė bėgti, todėl Džudit iš jos pasakojimo beveik nie- 
ko nesuprato. 

— Aš nesupratau, — verkė Aliks. — Rodžeris visą laiką kalbėjo apie tai, ko aš 
visai nežinojau. Kas yra toji Elis? Kas buvo jo brolis? Kaip jis susijęs su Meri mirti- 
mi? Reinas taip supyko! Jis įsakė nužudyti Rodžerį, ir aš turėjau sulaikyti jį. Aš turė- 
jau tai padaryti! 

— Ir tu labai gerai padarei! O dabar aš noriu, kad tu tylutėliai pasėdėtum čia, 
kol aš pasikalbėsiu su Gavinu. Aš papasakosiu jam tavo istoriją, ir tada jis galės pasi- 
kalbėti su Reinu. 

Džudit surado vyrą kieme. Su juo buvo apie dvidešimt ginkluotų riterių. 

— Gavinai! Ką tu darai? 

— Ruošiamės vytis Čatvortą. 

— Čatvortą? O kaip Reinas? Jis juk nusprendė, kad Aliks perėjo į Čatvorto pu- 
sę, o ji gynė ne Čatvortą, o Reiną. 

— Džudit, neturiu laiko aiškintis dviejų įsimylėjėlių ginčo. Man reikia surasti 
Mailsą ir įspėti jį, arba surasti Čatvortą ir padaryti taip, kad jis nerinktų kariuomenės 
ir nekariautų prieš Mailsą. 

— Pasakyk Mailsui, kad jis paleistų Elizabet. Juk to ir nori Čatvortas, — pasakė 
Džudit. — Atiduokite jam seserį. 

— Taip pat, kaip jis atidavė mano? Permestą per balną? 

— Gavinai, nereikia! — ėmė maldauti Džudit. 

Gavinas sustojo, apkabino ją per pečius. 

— Reinui miške nebus taip pavojinga. Be jokios abejonės, Čatvortas praneš ka- 
raliui, kad Reinas jam grasina, 0 jis dar labiau supyks. O Aliks vis tiek turi likti čia, 
taigi viskas susiklostė taip, kaip reikia. Dabar man didžiausią nerimą kelia Mailsas. 
Nemanau, kad jis nuskriaudė tą merginą, bet labai norėčiau surasti brolį anksčiau nei 
tai padarys Čatvortas. Turiu jį įspėti, o jei reikės — ir apginti. 

— O kaip Aliks? Reinas mano, kad ji išdavė jį. 

— Nežinau, — atsakė Gavinas. — Parašyk jam ir pasiųsk pasiuntinį į mišką. 
Gerai, kad Reinui negresia pavojus. Jis įniršęs, bet tai nieko baisaus. 0 dabar man 

Pažvelgusi !Jh, Džudit nusišypsojo, ir jis pasilenkęs pabučiavo ją. 

— Būk atsargus! — sušuko ji pavymui, kai būrys pajudėjo. 

Šypsena nuo Džudit veido iškart dingo, kai įėjusi vidun, pamatė sėdinčią Aliks. 

— Gavinas išvažiavo pas Reiną? — viltingai sušnabždėjo ji. 

— Ne. Jis galbūt nuvyks ten vėliau, o dabar jam reikia įspėti Mailsą, jog Rodže- 
ris Čatvortas žino, kad jo seserį Elizabet laiko vienas iš Montgomerių. 

Aliks nusviro pečiai. 

— Kaip Reinas galėjo pagalvoti, kad aš jį išdaviau? Čatvortas paprašė manęs 
sužinoti, kur yra Elizabet, bet aš atsisakiau. Aš norėjau padėti Reinui, padėti visai šei- 
mai, o iš tikrųjų — viską sugadinau. 

— Aliks, — Džudit suėmė jos šaltas rankas. — Yra tokių dalykų, kurių tu neži- 
nai, nes jie atsitiko tada, kai tu dar nebuvai mūsų šeimos narys. 

— Aš Žinau, kaip žuvo Meri. Buvau šalia Reino, kai jis apie tai sužinojo. 

— Daug visko atsitiko dar seniau... 

— Tai susiję su Elis, apie kurią kalbėjo Rodžeris, ir su jo broliu? 

— Taip. Viskas prasidėjo nuo Elis Čatvort. 

Aliks nustebo pamačiusi, kaip Džudit akys šaltai sublizgo, ir ji pati kažkaip per- 
simainė. 

— Kas toji Elis? — sušnabždėjo ji. 

— Gavinas buvo įsimylėjęs Elis Veilans, — tyliai prakalbo Džudit. — Tačiau ta 
moteris nenorėjo už jo tekėti. Ir ko tik ji nedarė, kad ištekėtų už turtingo grafo Edmun- 
do Čatvorto. 

— Edmundas Čatvortas, — pakartojo Aliks. Ji prisiminė — tai buvo žmogus, 
kurį nužudė Džoslinas. 

— Vieną naktį kažkoks dainininkas nužudė Edmundą ir dingo, — tęsė Džudit, 
nežinodama, kad Aliks tai žino. — Man visada atrodė, kad Elis Čatvort apie tai, kas 
atsitiko, žino daugiau nei sako. Likusi našle, Elis nusprendė, kad dabar jau gali tekėti už 
Gavino, bet šis atsisakė mesti mane ir vesti ją. Elis negalėjo susitaikyti su pralaimėjimu. 
— Džudit balsas buvo sarkastiškas. — Ji pagrobė mane ir pagrasino užpilti man ant 
veido verdančio aliejaus. Na, mes susistumdėme, ir Elis netyčia pati sau užsipylė aliejų. 

— Rodžeris sakė, kad jo šeimoje dabar liko tik viena pikčiurna brolienė. Juk jis 
negalėjo keršyti Meri už tai, kad dėl tavęs nukentėjo Elis? | 

— Ne. Vėliau Škotijoje Rodžeris sutiko moterį, kurią karalius Henrikas pažadė- 
jo ištekinti už Stiveno. Bronvin turtinga, ir dėl jos tikrai verta pakovoti. Rodžeris pa- 
reiškė, kad ji bus jo Žmona, ir jie su Stivenu kovėsi dvikovoje. Rodžeris — išdidus ir 
gana garsus riteris, tačiau Stivenas buvo vikresnis, ir tada įniršęs Rodžeris užpuolė jį 
iš užpakalio. 

— Stivenas nenukentėjo? 

— Ne, o Rodžeris suteršė savo riterišką garbę. Jis tapo visos Anglijos pajuokų 
objektu. Smūgį peiliu į nugarą žmonės ėmė vadinti “Čatvorto kovos būdu". 

— Taigi Rodžeris atkeršijo, pagrobdamas Meri. Jis tikriausiai įsitikinęs, kad dėl 
visų jo pažeminimų kalti Montgomeriai, — pasakė Aliks. 

— Taip ir yra. Tada, po dvikovos, jis prašė Stiveno, kad šis jį užmuštų, bet Sti- 
venas atsisakė, ir Rodžeris dar labiau įsižeidė. Taigi kurį laiką Rodžeris įkaitėmis lai- 
kė Meri ir Bronvin. Nemanau, kad jis būtų blogai pasielgęs su Meri, jei ne Brajanas. 

— O kas tas Brajanas? 

— Jaunesnysis Rodžerio brolis — drovus berniukas, invalidas. Jis įsimylėjo Meri. 
Kai Brajanas pasakė Rodžeriui, kad nori vesti Meri, Rodžeris prisigėrė ir įsitempė ją į 
savo lovą. Kas buvo po to, — tu žinai. Brajanas atvežė mums Meri kūną. 

| — O dabar Mailsas laiko Elizabet, — pabaigė Aliks. — Reinas paskelbtas kaip 

įstatymo pažeidėjas. Rodžeris neteko visos savo šeimos ir turtų. O dabar dar ir Mailso 
gyvybei gresia pavojus. Nejaugi negalima sustabdyti tos neapykantos? Kas bus, jei 
Rodžeris užmuš Mailsą? Kas tada bus? Ar apskritai kas nors iš mūsų bus kada nors 
saugus? Ir ai mūsų vaikai užaugę taip neapkęs Čatvortų? Negi mano vaikas kausis su 
Rodžerio vaiku? | 

— Tyliau, Aliks, — švelniai pasakė Džudit, apkabindama ją. — Gavinas įspės 
Mailsą, ir tas bus atsargesnis. Bronvin dabar apsupta savo Žmonių, taigi dėl jos nerei- 
kia nerimauti. Net jei Čatvortas surinks visą armiją, vis tiek neįveiks Makaranų. 

— Gal tu ir teisi. Dabar belieka tikėtis, kad Reinui miške niekas negresia. 

— Einam, parašysim Reinui laišką. Ir šiandien išsiųsim pasiuntinį. 

— Einam, — sutiko Aliks ir nusišluostė ašaras. — Sužinojęs tiesą, jis tikrai 
atleis man. 

Aštuonioliktas skyrius 


Reinas nė neskaitęs grąžino Aliks laiškus. Tiesa, jis perskaitė Džudit laišką, ku- 
riame ji aiškino, kas iš tikrųjų atsitiko, bet atsakydamas neužsiminė apie tai nė vienu 
žodeliu. Dabar jis neturėjo ginklanešio, ir Džudit reikėjo pasirūpinti, kad į mišką jotų 
tik tokie pasiuntiniai, kurie moka skaityti. 

Aliks, atrodė, stoiškai pakėlė naują išbandymą, tačiau kiekvieną rytą jos akys 
buvo paraudusios nuo ašarų ir visiškai dingo apetitas. 

Gavinas grįžo iš Škotijos ir, pamatęs Aliks, liūdnai atsiduso — iš jos buvo likę 
tik oda ir kaulai. 

— Kokios naujienos? — paklausė Džudit, jam dar nespėjus pasakyti ko nors 
apie Aliks išvaizdą. 

— Mes suradome Čatvortą, bet jis pabėgo. 

— Ir ką jam padarėte, kai sugavote? 

— Nuojo galvos nenukrito nė vienas plaukelis, — patikino Gavinas. — Pabėgęs 
jis pasuko į Škotiją, bet ten taip ir nepasirodė. Manau, kad jis nusprendė kreiptis į 
karalių Henriką. 

— Ar matei Mailsą? 

Gavinas linktelėjo. 

— Jis visada buvo labai užsispyręs, bet dabar to jau per daug, — susierzinęs atsa- 
kė jis. — Kad ir ką jam kalbėtum, jis paprasčiausiai atsisako klausytis protingų patarimų. 

— O Elizabet? 

— Jie nuolat ginčijasi. Jie gali ginčytis apie ką tik nori: pavyzdžiui, kokios spal- 
vos yra dangus — bet aš pastebėjau, kad kartais jos akyse, be neapykantos, atsiranda ir 
dar kažkas kitas. O kaip Aliks? 

— Reinas neskaitęs grąžina jos laiškus. Savo laiškuose man jis net neužsimena 
apie Aliks, nors kiekviename savo laiške prašau, kad ją išklausytų. Pasiuntinys prane- 
šė, kad Reinas įsakė jam praleisti tas vietas, kur rašoma apie Aliks. 

Gavinas paniuro ir susimąstė. 

— Mano brolis gali atleisti nusikaltėliui, nužudžiusiam tris Žmones, bet jei jis 
mano, kad jo garbė sutepta, tai pasidaro visiškai negailestingas. Aš parašysiu jam, kaip 
jaučiasi Aliks. Kada ji turi gimdyti? 

— Maždaug po kelių savaičių. 

Reinas nieko neatsakė ir į Gavino laišką. 

Lapkričio mėnesį Aliks pagimdė didelę ir sveiką mergytę, kuri jau po kelių se- 
kundžių visiems nusišypsojo, ant skruosto parodydama Reino duobutę. 

— Ketrin, — laiminga nusišypsojo Aliks ir iškart užmigo. 

Vėliau kūdikis nebeatrodė toks laimingas — Ketrin nuolat verkė. 

— Ji ilgisi savo tėvo, — liūdnai pratarė Aliks, ir Džudit kilo noras stipriai ją 
supurtyti. 

— Kadangi čia aš labiau patyrusi, tai turiu drąsos pareikšti, kad ji paprasčiau- 
stai nori valgyti, — pasakė ji. 

Atrodo, jog Džudit buvo teisi, nes tik radus jai žindyvę, Ketrin iškart nurimo. 

— Aš niekam tikusi! — suniurzgė Aliks. 

Džudit neiškentė ir stipriai ją supurtė. 

— Paklausyk manęs atidžiai! Tu privalai daugiau galvoti apie savo kūdikį. Jei 
negali jo maitinti, tai juk yra daugybė kitų dalykų, kuriuos gali padaryti. Ir dar — jei 
tau per maža rūpintis savo kūdikiu, tai galiu surasti tau kito darbo. 

Aliks linktelėjo, žiūrėdama į ją nustėrusiu žvilgsniu, ir jai dar nesusigaudžius, 
kas čia vyksta, Džudit prisakė jai krūvą darbų. Jai reikėjo perskaityti apskaitos kny- 
gas, įrašyti į jas naujus skaičių stulpelius, perskaičiuoti ir užregistruoti grūdų buše- 
lius* saugykloje. Reikėjo prižiūrėti tvarką saugyklose, rūpintis, kad būtų laiku paruoš- 
tas maistas ir spręsti daug kitų problemų. 

Kai Aliks pavedė prižiūrėti ligoninę, paaiškėjo, kad jai puikiai sekasi guosti ser- 
gančiuosius. Džudit džiaugėsi brolienės muzikiniais sugebėjimais, tačiau nemanė, kad 
Aliks visą savo laiką turėtų skirti muzikai. Todėl jai tekdavo kurti dainas ir balades, 
tvarstant kam nors sužeistą koją arba dirbant kokį nors kitą darbą. 

Aliks truputėlį šokiravo tai, kad ir Gavinas, ir Džudit priėmė jos muzikinį talen- 
tą kaip visiškai normalų dalyką. Jie taip pat turėjo neeilinių sugebėjimų, bet tai ne- 
trukdė dirbti. 

Aliks vis aiškiau suvokė, kokia egoistė buvo visus tuos metus. Jos talentas nuto- 
lino ją nuo kitų miestelio žmonių. Visi ją gerbė, bet elgėsi taip, lyg ji būtų šventoji. Ji 
buvo pavydi. Ji visada manė, kad niekuo nesiskiria nuo kitų, bet ką ji davė žmonėms? 
Savo muziką? O ar nedainavo ji savo malonumui? 

* Ji matė, kad Gavino riteriai ir tarnai gerbia ją, bet suprato, kad visa tai tik todėl, kad 
ji — Reino žmona. Pamažu joje stiprėjo ryžtas duoti žmonėms kažką daugiau nei muziką. 

Ji įkūrė mokyklą pilyje gyvenantiems vaikams, mokė juos skaityti ir rašyti. Daug 
kartų Aliks nusivildavo, norėdavo mesti šį užsiėmimą, tačiau sukąsdavo dantis ir vėl 
viską pradėdavo iš naujo. Ir koks būdavo džiaugsmas, kai vienas ar kitas vaikutis iš- 
mokdavo naują žodį. 

Dieną ji rūpindavosi sužeistais ir sergančiais. Kartą vyno statinė sutraiškė vienam 
vyrui koją, ir ją teko amputuoti. Aliks rankomis suėmė jo galvą, įtempė visas savo jėgas 
tir užhipnotizavo jį savo balsu. Kai viskas buvo baigta, ji praraudojo kelias valandas. 

— Sielojimasis dėl ko nors suteikia skausmą, — pasakė ji Džudit. — Vakar vie- 
na mano mokinė — mielas kūdikis — nukrito nuo sienos ir mirė ant mano rankų. Aš 
daugiau nenoriu mylėti žmonių. Kurti muziką daug paprasčiau. 

Džudit pasitraukė ją prie savęs, švelniai apkabino, pasodino šalia, ir jos ilgai 
kalbėjosi. Rytą Aliks vėl išėjo į mokyklą, o dieną vyras, kuris neteko kojos, paprašė 
jos ateiti ir, kai dėkojo jai už pagalbą, jo akyse žibėjo ašaros. 

Džudit vis spaudė Aliks. 

— Pagalvok pati: kas labiau patiktų Dievui — kad tu panaudotum jo dovanotą 
talentą, padėdama kenčiantiems, ar linksmintum gerai apsirengusius ir sočius žmones 
cerkvėje? 

Per Kalėdas pas juos į svečius atvažiavo Džudit motina. Tiesą sakant, Elen Ba- 
set atrodė tokia jauna, kad buvo sunku patikėti, jog ji turi suaugusią dukterį. Jos vyras 
Džonas atrodė be galo patenkintas, taip gali atrodyti tik labai laimingas žmogus. Jie 
abu neatplėšdavo akių nuo savo vienuolikos mėnesių dukrelės, kuri ką tik pradėjo mo- 
kytis vaikščioti. 

Tuo metu Džudit sūnui sukako šeši, o Aliks dukrai — du mėnesiai, ir vaikų tema 
pokalbiuose atrodė neišsenkanti, o patys pokalbiai — niekada nesibaigiantys. Visi no- 
rėjo, kad šventės praeitų kuo linksmiau, ir stengėsi nekreipti dėmesio, kad kartu nebu- 
vo daugelio šeimos narių. 

— O praeitais metais visi mes buvome kartu, — vis dėlto neiškentė Gavinas. 

Iš Reino nebuvo jokių žinių. 

O sausio mėnesį įvykiai sekė vienas kitą. Rodžeris Čatvortas iš tikrųjų nuvyko 


* bušelis — biralų saikas (Anglijoje — 36,3 L-., JAV — 35,2 I.) 

pas karalių Henriką, ir ne vienas — atsitiktinai ar ne, bet tuo pačiu laiku karaliaus 
dvare pasirodė ir Pagnelis. 

Rodžeris pasiskundė karaliui, kad Mailsas laiko jo seserį Škotijoje, o Pagnelis 
pareiškė, kad jei anksčiau apie tai sklido gandai, tai dabar jis turi konkrečių įrodymų, 
kad Reinas nori surinkti kariuomenę ir kariauti prieš karalių. 

Karalius Henrikas pareiškė, kad jam jau įkyrėjo toji Čatvortų ir Montgomerių ne- 
apykanta ir kad jis pageidauja, jog ledi Elizabet būtų paleista. Jei Mailsas to nepadarys, 
jis bus paskelbtas išdaviku, 0 jo žemės — konfiskuotos. Na, o jei Reinas ir toliau gin- 
kluosis, tai karalius sudegins tą mišką su visais jame besislapstančiais valkatomis. 

Gavinas pasiuntė pasiuntinį su laišku į Škotiją, maldaudamas Stiveną priversti 
Mailsą paklusti karaliui. Dar nespėjo ateiti atsakymas, kai Gavinas sužinojo, kad Pa- 
gnelis buvo rastas negyvas, ir kad sklinda gandai, jog tai padarė Montgomeriai. Taigi 
karalius papildė jų “nuodėmių sąrašą“ dar viena nuodėme. 

— Jis nori atimti iš mūsų tai, ką valdėme amžius, — pasakė Gavinas. — Kiti 
karaliai taip pat norėjo atimti iš mūsų nuosavybę ir nesugebėjo. Nieko ir šiam neišeis! — 
Jis pagriebė kalaviją. — Jei Stivenas negali įkalbėti Mailso, tai aš galiu tai padaryti. 

Jau po valandos jis vėl šuoliavo į Škotiją. 

— O Reinas? — paklausė Aliks, supdama Ketrin. — Kas įspės jį? 

— Nesirūpink, karalius Henrikas nedegins jokio miško, — patikino ją Džudit. — 
Jis ir taip jų nedaug turi. O pats Reinas vargu ar eis su savo gauja prieš karalių, ar ne taip? 

— Nežinau. Reinas padarys viską, jei jam atrodys, kad tada laimės teisingumas. 
Jei jis pamanys, kad jo broliui gresia pavojus, tai sunku pasakyti, ko jis griebsis. 

— Tikiuosi, kad šį kartą Mailsas paklausys Gavino, — pasakė Džudit. — Ro- 
džeris atgaus savo seserį, ir viskas bus gerai. 

Jos pažvelgė viena kitai į akis ir suprato, jog nei viena, nei kita netiki, kad vis- 
kas taip ir bus. 

— Aš važiuoju pas Reiną, — tyliai pranešė Aliks. Jos akys išsiplėtė iš baimės ir 
nuostabos, kai pati suvokė savo žodžių reikšmę. 

— O ar įleis jis tave į mišką? Ach, Aliks, nežinau, ar gerai elgiesi. Juk žinai — 
jei Montgomeris supyksta, tai labai 1lgam ir rimtai. 

— Ar tau Gavino pyktis trukdė daryti tai, kas tau atrodė reikalinga? Jei Gavinui 
grėstų pavojus, ar tu abejotum padėti jam? 

Džudit truputėlį patylėjo. 

— Vieną kartą aš vedžiau jo Žmones į mūšį, kai jį buvo paėmę į nelaisvę. 

— O aš iš viso noriu tik nuvažiuoti į mišką. Tu prižiūrėsi Ketrin? Ji per maža 
tokiai kelionei. 

— Tu viską apgalvojai? Manai, kad tau tikrai reikia ten važiuoti? 

— Tikiuosi, kad man pavyks jį įkalbėti. Dabar jis tikriausiai galvoja, kaip susi- 
doroti su Rodžeriu Čatvortu. Kartais man pavykdavo jį perrėkti ir priversti išklausyti. 
Be to, gali būti, kad jis paprasčiausiai nežino, ką ruošiasi daryti Gavinas, kad priverstų 
Mailsą paleisti Elizabet. — Prispaudusi dukterį prie krūtinės, ji atsistojo. — Man reikia 
susiruošti kelionei. Reikia palapinės, nes nemanau, kad Reinas įsileis mane į savąją. 

— Gali būti, — šyptelėjo Džudit, — kad tave pamatęs, jis iškart viską atleis. 

— Atleis! — pašoko Aliks, bet paskui suprato, kad Džudit erzina ją. — Aš pri- 
versiu jį gailėtis, kad apkaltino mane išdavyste. Ir dar man reikia vaistų. Esu skolinga 
tiems valkatoms, kuriems jis vadovauja. Vieną kartą jie man labai padėjo, 0 aš jiems 
nė kartelio nepadėjau. Noriu kaip nors jiems atsilyginti. 

— Kada nori iškeliauti? — paklausė Džudit. 

— Nelauksiu, kol grįš Gavinas, nes tada bus sunku išvengti nemalonumų. Kiek 
laiko reikia susiruošti? 

— Jei pasistengsi, užteks ir vienos dienos. 

— Džudit — tu angelas! 

— Aš paprasčiausiai noriu, kad visi būtume saugūs. Einam, turime daug darbo. 

Aliks sunkiai atsiduso. Reinas kažkada pasakė, kad Džudit per dieną dirba dvi- 
gubai daugiau nei kiti. Gal net trigubai, o ne dvigubai, pagalvojo Aliks. Atidavusi Žin- 
dyvei kūdikį, ji nuskubėjo paskui savo brolienę. 


Devynioliktas skyrius 


— Man kažkodėl nepatinka toji vieta, — pasakė Džoana, stengdamasi laikytis 
arčiau Aliks. — Labai jau čia tamsu. Ar jūs tikra, kad lordas Reinas gyvena tokiame 
baisiame miške? 

Aliks nieko neatsakė. Džudit užtikrino ją, kad jos tarnaitė Džoana bus tokia gera 
pagalbininkė, ir jos dėka Aliks visada bus tokia graži, kad Reinas nesugebės atsispirti, 
1r kad Džoana turi ypatingų sugebėjimų viską iššniukštinėti ir iškamantinėti. 

Ir dar Džudit perspėjo Aliks, kad Džoana labai familiari, ir jai reikia nuolat pri- 
minti jos vietą. 

— Ei! — šūktelėjo Aliks, žiūrėdama į tankaus medžio viršūnę. 

Džoana pažvelgė į ją kaip į beprotę. 

— Manote, kad medis jums atsakys? — paklausė ji ir, pastebėjusi griežtą Aliks 
žvilgsnį, greitai pridūrė: — Miledi! 

Iš medžio nušoko vyras, kurį Džoana palaikė dangaus tvariniu. 

— Džosai! — šūktelėjo Aliks laimingai juokdamasi, ir jai dar nespėjus nušokti 
nuo arklio, jis apkabino ją per liemenį, ir ji atsidūrė ant jo rankų. Kurį laiką jie tik 
stovėjo apsikabinę ir juokėsi. — O tu pasikeitei, — pastebėjo ji, nužvelgusi Džosą. — 
Tavo skruostai pražydo. 

Džoana garsiai nusijuokė: 

— Gal džentelmenas nori, kad pražystų ir kitos kūno vietos? 

— Džoana, — sudraudė ją Aliks, — elkis kaip pridera, arba paliksiu čia tave vieną! 

— Argi ne šį balsą girdėjau anksčiau? — sušuko Džosas. Jis susižavėjęs laikė ją 
už rankų. — Aš dar niekada nemačiau tokios nuostabios damos. Einam, pasikalbėsim! 

Kai jie truputėlį atsitraukė nuo Džoanos ir arklių, jis paklausė: 

— Ar turi vaikutį? 

— Mergaitę su mano akimis ir Reino duobutėmis. Ji nuostabi. O kaip jis? 

Džoslinui buvo aišku, ką ji turėjo galvoje. 

— Blogai. Ne! Šiaip jis visiškai sveikas, bet niūrus, niekada nesišypso, o kai čia 
atvyksta jo brolio pasiuntinys, tai taip įniršta... — Jis užsikirto. — Sakyk, kas atsitiko 
po jūsų vestuvių? 

Aliks trumpai papasakojo jam apie Rodžerį Čatvortą. 

— Vadinasi, palikai ten savo kūdikį ir sugrįžai pas Reiną... 

— Kuris, be jokios abejonės, sutiks mane išskėstomis rankomis, — liūdnai nusi- 
šypsojo ji. — Grįžau čia dėl kelių priežasčių. Kiek žmonių... žuvo? 

— Trys, o vėliau mirė dar vienas. 

Ji paspaudė Džoslino ranką. 

— Kiekvieną dieną karaliaus pyktis ant Montgomerių ir Čatvortų vis auga. Gavi- 
nas išvyko į Škotiją įkalbinėti vieno brolio, o aš čia — kito. 

— Tu žinai, kad jis draudžia pasiuntiniams skaityti tas laiško eilutes, kur rašo- 
ma apie tave? 

— Taip, Žinau. Velniai tegul griebia Reiną ir tą jo garbę! Jei būtų perskaitęs nors 
vieną laišką, būtų supratęs, kad aš ne išdavikė! Geriausia, ko dabar galiu tikėtis, — 
truputėlį jį sulaikyti. Bijau, kad jis tikrai puls Rodžerį Čatvortą, jei tik sužinos, kad jo 
broliui gresia pavojus. Jeigu jo “brolelis" taip nemėgtų moterų, nieko nebūtų ir atsiti- 
kę. Bet broliai Montgomeriai pasiryžę galvas guldyti vienas už kitą. 

— Nori jį sulaikyti? — šypsodamasis pakartojo Džoslinas. — Ar žinai, kaip at- 
rodai? Tavo aksominė suknelė pabrėžia tavo akis, ir jos spindi lyg brangakmeniai. 

— Taigi kas čia suvedžiotojas? — nužvelgusi jį, pajuokavo Aliks. — Norėjau ap- 
sivilkti daug paprastesnę suknelę, bet Džudit pati sudėjo man drabužius. Ji pasakė, kad 
Reinas mane greičiau pastebės, jei vilkėsiu gražia suknele. O aš tikrai pasikeičiau? 

— Taip, tu papilnėjai. Sakyk, kas toji nepasotinama mergužėlė, kuri atvyko kar- 
tu su tavimi? — Aliks įdėmiai pažvelgė į jį. Dar niekada ji nematė jo tokio linksmo. 

— O kaip Rozamunda? — pakeitė ji temą. 

Džoslinas užvertė galvą ir nusikvatojo. 

— Na, tu ir gudruolė! Ji nuostabi. Gerai, einam į stovyklą. Kad ir ką kalbėtų, 
Reinas bus laimingas tave pamatęs. 


Aliks labai klydo manydama, kad pasiruošusi susitikti su Reinu. Jis labai sublo- 
go. Stovėdamas prie laužo, jis klausėsi dviejų vyrų, kurie jam kažką karštai įrodinėjo. 

Aliks stovėjo lyg pakerėta, žiūrėjo į jį, prisimindama jo kūną, degdama iš ne- 
kantrumo pribėgti prie jo, pulti ant kaklo, pajausti jo šilumą ir švelnumą. 

Bet kai jis atsisuko, jai užgniaužė kvapą. Ji galėjo atlaikyti jo neapykantos kupi- 
ną žvilgsnį, bet Reino akyse nebuvo net priešiškumo. Jose nebuvo nieko, išskyrus Ile- 
dinį šaltį. Aliks krūptelėjo. Ji net nesuprato, ar jis pažino ją, ar ne. 

Nejudėdama Aliks žiūrėjo, kaip ji nusisuko nuo jos ir nesidairydamas nuėjo į 
treniruočių lauką. 

— Rimtai supyko, tiesa? — išgirdo ji Džoanos balsą. — Velniškai temperamen- 
tingi tie Montgomeriai. Aš jums dar nepasakojau, kaip ledi Džudit lindo į požemius, 
norėdama išgelbėti lordą Gaviną? Tiesą sakant, dėl tokio vyro, kaip lordas Gavinas, 
bet kuri moteris rizikuotų. Arba dėl tokio, kaip Mailsas. Tiesa, aš niekada nemiegojau 
su lordu Reinu. Koks jis lovoje? 

— Tu per daug sau leidi! — nutraukė ją Aliks. 

Džoana šelmiškai šyptelėjo. 

— Bent jau priverčiau jus nustoti savęs gailėtis. Tai kur jūs norite pasistatyti 
palapinę? Išsirinkite vietą, o aš eisiu kviesti į pagalbą vyrus. 

Džoana ištirpo minioje, kuri buvo apstojusi Aliks ir keturis manta apkrautus arklius. 

— O tu nelabai apdegei, — pastebėjo vienas vyras, įžūliai nužvelgęs ją nuo gal- 
vos iki kojų. 

— Tikros raganos nedega, — paprieštaravo šalia stovinti moteris. 

— Puiki suknelė, — pasigirdo balsas. — Ir su kuo reikia miegoti, kad tokią 
gautum? 

Aliks išsitiesė ir pakėlė galvą. 

— Noriu padėkoti jums visiems už tai, kad atėjote man padėti. Žinau, kad to 
nenusipelniau, bet vis tiek ačiū jums! 

Per minią nuvilnijo šnabždesys. 

— O tau niekas ir nesiruošė padėti, — pasakė vyras su randu ant veido. — Mes 

ėjome todėl, kad lordas Reinas prašė. O dabar jis tikriausiai labai gailisi, kad tada 
tavęs nesudegino. 

Visi draugiškai nusikvatojo ir, plekšnodami vieni kitiems per nugaras ir linguo- 
dami galvomis, nuėjo į stovyklą, palikę Aliks vieną. 

— Ruošiatės žliumbti? — išgirdo ji kandų Džoanos balsą. — Jiems tai patiktų. 
Pasižiūrėkite, ką aš čia radau? 

Giliai atsidususi, Aliks nusisuko nuo stovyklos. Nereikia manyti, jog tie žmonės 
iškart supras, kad ji pasikeitė! Ji pažvelgė į Džoaną. Šalia jos stovėjo keturi malonios 
išvaizdos vyrukai. 

— Jie padės mums pasistatyti palapinę, — pareiškė Džoana, apsikabindama su 
vienu iš jų. 

Aliks negalėjo sulaikyti šypsenos. Kiek nedaug reikėjo Džoanai, kad ji pasijustų 
laiminga! 

Aliks nustebusi žiūrėjo, kad Džoana įsakinėja vyrams, nepamiršdama tai vieno, 
tai kito apdovanoti kokia nors glamone ar geru žodžiu. Žvilgtelėjusi į Aliks, Džoana 
mirktelėjo jai. “Įžūli mergiotė!“ — pamanė Aliks ir nusisuko, slėpdama šypseną. 

Priėjusi prie arklių, ji ėmė krauti ryšulius ant žemės. 

— Gal padėti? — Jai už nugaros stovėjo vienas vyrukas, kurį atsivedė Džoana. 

— Ačiū! — nusišypsojo jam Aliks. — Tu juk neseniai apsigyvenai stovykloje? 

Jis nusijuokė, akys linksmai sužėrėjo. 

— Aš čia jau seniai. Dar Reino nebuvo. Aš mačiau tave, kai persirenginėjai ber- 
niuku. Bet nuo to laiko tu labai pasikeitei, — pajuokavo jis, stebėdamas, kaip rausta 
jos skruostai. 

— Aš ne... — norėjo ji kažką pasakyti, bet, visiškai sumišusi, nusisuko. 

— Manau, kad tada tu apskritai nepastebėjai nei vieno iš mūsų. Tu neatsitrauk- 
dama žiūrėjai tik į jį. — Jis ranka mostelėjo į Reino palapinę. — Ir aš smerkiau tave, 
kai mačiau, kaip jis, toks turtingas aristokratas, ir tu... — jis užsikirto. 

— Taip, viskas taip ir buvo... — susimąsčiusi sumurmėjo Aliks. 

— Šiaip ar taip, tada supratome, kodėl lordas Reinas pasakė mums, kad turime 
eiti tavęs gelbėti. 

— Jis taip ir pasakė? Tikriausiai jūs visi buvote labai laimingi sužinoję, kad 
reikės gelbėti būtent mane. 

Vyrukas užsikosėjo ir užsimetė ryšulį ant pečių. 

— Aš nunešiu jį, — pasakė ir nusisuko. 

— Palauk! — pašaukė ji. — Koks tavo vardas? 

— Tomas Karteris, — nusišypsojęs atsakė jis ir nuėjo. 

Susimąsčiusi Aliks krovė nuo arklių ryšulius su suknelėmis ir rakandais. Ji šioje 
stovykloje praleido keletą mėnesių ir tikrai niekada nematė to Tomo Karterio. O juk jis 
visą tą laiką buvo kažkur šalia ir paskui dėl jos rizikavo savo gyvybe! 

Susimąsčiusi ji nuėjo į stovyklą ir apsidžiaugė, prie laužo pamačiusi Tomą. Jis 
nusišypsojo. 

Džoana su savo pagalbininkais labai greitai pastatė palapinę ir sunešė į ją visus 
daiktus. Šalia palapinės linksmai degė laužas. 

— Vėl nusileidai ant žemės? — paklausė kažkokia moteris, piktai žiūrėdama į Aliks. 
Ant jos kaklo buvo didžiulis gurklys, todėl jai reikėjo visą laiką lenkti galvą į šoną. 

— (Gal pavakarieniausite su mumis? — tyliai pasiūlė Aliks ir piktai žvilgtelėjo į 
Džoaną, kuri išgąstingai aiktelėjo. 

Moteris išpūtė akis, papurtė galvą ir nuėjo. 

— Jūs negalite leisti tai sergančiai pagonei būti arti jūsų, — sušnypštė Džoana. — 
Negi norite, kad ir ant jūsų kaklo atsirastų toks daikčiukas? Jei tik ji atsisės šalia... 

— Nutilk! — žiūrėdama į Džoaną, Aliks matė save — tokia ji buvo, kai gyveno 
miške. — Aš neleisiu tau žeminti tų žmonių. Jie išgelbėjo man gyvybę. Kad ir kokie 
sergantys ir purvini jie būtų, tie Žmonės nusipelnė to, ką aš galiu dėl jų padaryti. Ir tu 
privalai su jais gerai elgtis! 

Sukandusi dantis, Džoana sumurmėjo, kad Aliks išduoda savo luomą, kad vis 
labiau panašėja į ledi Džudit. Paskui tyliai ištirpo tamsoje. 

“Panaši į ledi Džudit", — pakartojo sau Aliks. Dar niekada jai netėko išgirsti 
geresnio komplimento! Laimingai nusišypsojusi, ji pakilo ir įėjusi į palapinę atsigulė 
ant nedidelės žygio lovelės. Ją iškart užplūdo prisiminimai apie naktis, praleistas čia 
su Reinu. Suvokdama, kad dabar jis yra visai arti, ji pirmą kartą per daugelį mėnesių 
užmigo giliu ir ramiu miegu. 

Kai kitą rytą Aliks atsimerkė, jai norėjosi šypsotis. Ji mėgavosi, įkvėpdama gry- 
ną, vėsų miško orą, ir net pagalvojo, kad jaučiasi šiame miške kaip namie. Džoanos 
niekur nesimatė, ir Džudit apsirengė pati. Šį kartą ji apsivilko žalio šilko suknelę su 
auksiniu galionu. Nedidelė skrybėlaitė nedengė išsklidusių garbanų. 

Prie palapinės ją pasveikino Džoana. Ji atrodė visiškai išsekusi, plaukai išsi- 
draikę, suknelė perplėšta, ant kaklo nedidelis įdrėskimas. Ji pažvelgė į Aliks degančio- 
mis akimis. į 

— Stiprūs jie vyrai, — pasakė ji pavargusiu balsu, bet tokia laiminga veido iš- 
raiška, kad Aliks sunkiai tvardėsi, kad nenusijuoktų. 

— Eik pailsėti, — pratarė ji griežtai. — O kai pabusi, pasikalbėsim apie tavo 
negražų elgesį. 

Džoana sunkiai atsistojo nuo kelmo ir pasuko į palapinę. 

Aliks sugavo ją už rankos. 

— Visi keturi? — susidomėjusi paklausė ji. 

Džoana tylėdama linktelėjo ir įslinko į vidų. 

Aliks dar stovėjo galvodama — keturi iš karto? — kai priešais ją išdygo Reinas. 
Jo akys rūsčiai blizgėjo. 

Ji sunkiai nurijo seiles ir išlemeno: “Labas rytas!" 

— Po velnių tavo "rytą"! — suurzgė, piktai žiūrėdamas į ją. — Ta paleistuvė, kurią 
atsitempei su savimi, nukamavo keturis mano vyrus. Dabar jie niekam tikę. Negali net 
kardo pakelti. Nežinau, kodėl čia atvažiavai, bet manau, kad jau laikas grįžti į namus. 

Ji švelniai jam nusišypsojo. 

— Kokį svetingą priėmimą suruošė man mano vyras! Prašau atleisti mano tar- 
naitei, bet tikiuosi, kad tu dar nepamiršai, jog man mažai teko bendrauti su paprastais 
žmonėmis. Juk ne visi mes gimstame dvarininkų šeimose. O čia atvažiavau todėl, kad 
noriu grąžinti skolą. 

— Tu man neskolinga. 

— Tau! — prunkštelėjo Aliks, bet tuojau susitvardė ir net prisivertė nusišypsoti. — 
Gal aš tau kažką ir skolinga, bet čia esu tik dėl tų žmonių. 

— Nuo kurio laiko jie tau tokie svarbūs? — prisimerkęs paklausė jis. 

— Nuo tada, kai jie rizikavo savo gyvybėmis, gelbėdami mane, — ramiai atsakė 
ji. — Gal nutrauksi savo bado dietą ir papusryčiausi su manimi? Galiu pasiūlyti mėsos 
pyragą. 

Jis sudvejojo — atrodė, jog nori kažką pasakyti, bet paskui greitai apsisuko ir 
nuėjo šalin. 

Aliks plakančia širdimi žiūrėjo, kaip jis tolsta, ir šypsojosi. 

— Na ką, ar patenkinta savimi? — pasigirdo balsas iš už nugaros. 

Aliks garsiai nusijuokė: 

— Džosai, nejaugi man ant veido viskas parašyta? O Reinas Montgomeris per 
daug savimi pasitiki, ar ne? Jis mano, kad jeigu čia atvažiavau, tai tik dėl jo. 

— O argi ne taip? 

— Aš dar išvesiu jį iš proto, — juokdamasi linksmai pareiškė Aliks. — Gal nori 
valgyti? Turi truputėlį laiko? Norėčiau su tavimi pasikalbėti. 

Daugiausia Aliks klausinėjo apie stovyklos gyventojus. Kadangi ji gyveno čia 
keletą mėnesių, tai turėjo pati daug ką žinoti, bet iš Džoso pasakojimo ji sužinojo tiek 
naujo, kad pasijuto lyg pašalinis asmuo. 

— Buvo nelengva užkariauti jų širdis, — pastebėjo Džoslinas. — Jie tavimi la- 
bai nepatenkinti. Blanša pasistengė suversti ant tavęs krūvą nuodėmių. 

— Blanša! — Aliks išsitiesė. Dabar viskas paaiškėjo. — Tai juk ta moteris, dėl 
kurios žuvo Konstancija! Tu turėtum jos neapkęsti. 

— Ne, aš daugiau nenoriu neapkęsti. — Jis pakilo. — Gal pasikalbėk su Roza- 
munda? Jei nusprendei padėti žmonėms, ji patars tau, nuo ko pradėti. 

Rozamunda buvo labai pasikeitusi. Kai ji žvelgė į Džosliną, jos akys taip žėrėjo, 
kad įgimtos dėmės beveik nebuvo matyti. Taip pat žėrėjo ir Džoso akys, kai jis žiūrėjo 
į Rozamundą. 

— Aliks nori tau padėti, — tyliai pasakė jis, švelniai paėmęs jos ranką. 

Rozamunda atidžiai pažvelgė į merginą. Aliks atlaikė jos žvilgsnį, mintyse dė- 
kodama dangui, kad Džudit pamokos nenuėjo veltui. 

— Manau, kad surasime tau kokio nors kito darbo, — pasakė Rozamunda. 

Aliks prireikė savaitės, kad įrodytų Rozamundai, jog jos ketinimai visai rimti. 
Per tą laiką ji dirbo ir dieną, ir naktį ir nesibaidė jokio darbo. Ji plovė ir tvarstė žaiz- 
das, padėjo pagimdyti moteriai, o kai jos gimęs aklas kūdikis mirė, jį palaidojo — 
niekas daugiau net nedrįso paliesti mažylio. Ji dainomis ramino seną moterį, kuri kaž- 
ką nerišliai šūkavo, baidydama tik jai vienai matomus demonus. 

— Jos šviesybė stengiasi padėti mums, vargšams, — pasakė jai kažkoks vyras, 
kai ji naktį ėjo į savo palapinę. — Anksčiau bijojo susitepti savo rankas, o dabar dirba 
juodžiausius darbus. Bet atrodo, jog Reino tai nejaudina. 

Įėjusi į palapinę, Aliks prispaudė delnus prie smilkinių. Galva plyšo nuo triukšmo 
ir apkalbų. Ligoniai leisdavo jai prisiliesti, bet sveiki arba nekreipdavo į ją jokio dėme- 
sio, arba visaip 1š jos tyčiodavosi. O Reinas iš viso stengėsi laikytis nuo jos atokiau. 


“Ko jūs čia atvažiavote užkariauti — Reino ar tų visuomenės atmatų?" — daž- 
nai klausinėdavo jos Džoana. 
— Reino, — sušnabždėjo pati sau Aliks, trindama smilkinius. Palapinė buvo 


tuščia, vadinasi, Džoana miegojo kažkur kitur. Aliks anksčiau niekada neturėjo tarnų, 
ji nemokėjo šu jais elgtis, ir Džoana visiškai išdyko. 

Pamačiusi, kad nėra vandens, Aliks pagriebė kibirą ir nuėjo prie upelio. 

Atsisėdusi ant kranto, ji apsidairė. Aplinkui buvo tylu. Vandens paviršiuje užsi- 
degdavo ir užgesdavo briliantinės mėnulio takelio skeveldros. Kažkoks garsas privertė 
ją greitai atsisukti, ir jos širdis ėmė smarkiai plakti: prieš ją, savo kūnu užstodamas 
mėnulį, — tokiu gerai jai pažįstamu kūnu, — stovėjo Reinas. 

— Na, ir ką tu įrodei? — tyliai paklausė jis. Jo balsas buvo ramus ir tvirtas. — 
Manei, kad užteks perrišti vieną purviną žaizdą, ir jie visi puls tau po kojų? Matai, jie 
pažįsta Žmones geriau nei aš. 

— Paaiškink, ką turi galvoje? — paprašė ji, visiškai sutrikusi. 

— Tu nuostabi aktorė. Kažkada tikėjau, kad tu... garbinga, bet man teko labai 
nusivilti. Tikiuosi, jiems taip neatsitiks. 

Aliks atsistojo priešais jį, rankomis tvirtai įsisprendusi į šonus. 

— Tik pažiūrėkit, kaip jam pačiam savęs gaila! — iškošė ji pro sukąstus dantis. — 
Vargšelis lordas Reinas visiškai nusižemino, pamilęs paprastą merginą, o paskui, kai ji 
išdrįso padaryti viską, kad apsaugotų jį nuo karaliaus pykčio, jis iškart pamanė, kad ji 
peržengė ribas! — jos balsas sutvirtėjo. — Noriu tau kai ką pasakyti, Reinai Montgo- 
meri. Galbūt tie žmonės manęs ir nekenčia. Velniai griebtų, gal aš to ir nusipelniau. O 
jų dėkingumo man ir nereikia. Gerai, kad jie nors sąžiningi. O tu vaidini kankinį ir 
nenori nieko klausyti. Tu ir toliau kartoji sau, kad su tavimi blogai pasielgė, ir kad 
tiktai tu Žinai, kas yra garbė. 

— Labai mažai. Aš apskritai manau, kad viską gerai išmanau tik apie muziką. 
Tačiau aš bent jau prisipažįstu, kad turiu trūkumų. Aš blogai elgiausi su tais Žmonė- 
mis, bet dabar stengiuosi išpirkti savo kaltę. Tu — mano valdovas — blogai pasielgei 
su manimi ir savo dukra, apie kurią tu net nieko nepaklausei. 

— Aš girdėjau apie ją, — sumurmėjo Reinas. 

Aliks juokas skaudžiai atsiliepė jo krūtinėje. 

— Kaip miela! — sušuko Aliks. — Didysis, dieviškasis Reinas, miškų valdovas, 
valkatų karalius, girdėjo, kad turi dukterį! — ji pažemino balsą. — Aš atvažiavau čia, 
norėdama vėl tave užkariauti, bet dabar nesu tikra, kad to noriu. Laikykis atokiau nuo 
manęs ir pasiimk į lovą savo šaltąją garbę. 

— Yra daug moterų, kurios norėtų permiegoti su manimi, — piktai prisimerkęs, 
priminė jis. 

— Man jų gaila, — pratarė Aliks. — O man patinka kitokie vyrai: ne rūstūs ir 
šalti, o kunkuliuojantys gyvybe. 

Ji net nepastebėjo, kaip jis ištiesė ranką. Jo tvirtas delnas suėmė jos liemenį. o 
kai Aliks pakėlė galvą ir jų akys susitiko, jis atvirai ir kiek šelmiškai nusišypsojo. 

Jis palenkė galvą, ir jo lūpos atsidūrė prie jos lūpų. 

— Sakai, kad aš šaltas? — pratarė jis, ir nuo jo balso ją nukrėtė šiurpas. 

Kažkuri Aliks pasąmonės dalis bandė suvokti, kas įvyko. Jis tikriausiai nori ją 
pamokyti, galvojo ji, stovėdama ant pirštų galiukų. Jos rankos apsivijo jo kaklą. 

Kai jų lūpos susilietė, abu giliai atsiduso. Paskui jie atsitraukė vienas nuo kito, 
ir pilkos akys įsmigo į mėlynas, o mėlynos — į pilkas. Po akimirkos Reino lūpos go- 
džiai palietė jos lūpas. Jis išsitiesė, nepaleisdamas Aliks iš savo glėbio, ir jos kojos 
atitrūko nuo žemės. Kai ji: pajuto burnoje jo liežuvį, jos kūną lyg kažkas nudegino, ir 
paskutiniai valios likučiai dingo be pėdsakų. Ji suglebo Reino rankose ir visiškai atsi- 
davė bučinio saldybei. 

Reinas vis stipriau spaudė ją prie savęs. Jo pirštai žaidė su jos garbanomis, glos- 
tė ploną kaklą. 

Netikėtai Aliks pajuto didžiulį norą verkti. Atsirėmusi į vyro pečius, ji kojomis 
apglėbė jo klubus ir liežuvio galiuku ėmė žaisti su jo liežuviu. 

Staiga Reinas išgirdo kažkokį triukšmą: mišku jojo didelis būrys raitelių. Jis 
lėtai, sunkiai išsivadavo nuo jo sąmonę aptemdžiusio rūko ir piktai atstūmė Aliks. 

Jo veidas buvo žiaurus ir šaltas. 

— Vėl norėjai mane suvilioti? — sušnabždėjo jis. — O su Čatvortu tu irgi taip 
pat elgeisi? 

Aliks iškart net nesuprato, apie ką jis kalba. 

— Kvailys tu, Reinai Montgomeri, — tyliai pratarė ji. — Atrodo, kad tavo ne- 
apykanta stipresnė už meilę. — Pasikėlusi sijoną ir pamiršusi kibirus, ji nuėjo į sto- 
vyklą. Eidama girdėjo balsus: Reinas kalbėjosi su riteriais. Jo balsas buvo labai piktas. 


Dvidešimtas skyrius 


— Viena, ką jūs prisiekėte per visą tą laiką, — kalbėjo Džoana, šukuodama Aliks 
plaukus, — kad tie žmonės pyksta ant jūsų ne taip smarkiai kaip anksčiau. — Kada 
baigsite tuščiai leisti savo laiką ir imsitės Reino? Mes jau čia gyvename dvi savaites, o 
jis vis dar tik spokso į jus. Jums reikėtų nusirengti ir įlįsti į jo lovą. 

— Kad jis paskui šaipytųsi? — paklausė Aliks, segiodama suknelės sagutės. — 
Nenoriu suteikti jam malonumo, lengvai pasiduodama. Kitą kartą jis pamąstys, prieš 
sakydamas man visokias šlykštynes! 

Džoaną tai tik prajuokino. 

— Argi tai svarbu? Koks skirtumas, ką kalba vyrai? Jiems pakanka smegenų tik 
nužudyti vienam kitą. Paduok vyrui kardą — ir jis jau laimingas. Mes, moterys, turime 
jiems aiškinti, kad gyvenime, be karo, yra dar kitokių dalykų. 

— Gal tu ir teisi. Reiną, pavyzdžiui, labiau jaudina tai, ar neišdaviau aš jo, nei 
kad kaip gyvena jo dukrelė be mamos. Gal man tikrai reikia važiuoti pas savo Ketrin ir 
palikti jį vieną su jo tuščiais apmąstymais? 

— Gerai pasakėte — “tuščiais"! Žinote, kai grįžo į mišką, jis nemiegojo nei su 
viena moterimi! 

Aliks nepajėgė nuslėpti savo džiaugsmo ir linksmai nusijuokė. 

— Jis myli jus, — svajingai pratarė Džoana. 

— O kodėljis tai slepia? Kodėl jis visą laiką tik purkštauja ir pyksta ant manęs? 
Kartais sėdžiu kur nors su Rozamunda, pakeliu akis — O jis stovi ir žiūri piktomis, 
šaltomis akimis. Jautiesi taip, lyg kas nors ant tavęs būtų užpylęs kibirą šalto vandens. 

Džoana nuoširdžiai nusijuokė. | 

— Štai ir įrodymas, kad jis jums neabejingas! O kojūs norite — kad jis atsipra- 
šytų? — Ir nuo šios minties Džoana dar garsiau nusikvatojo. — Dievas sukūrė moterį 
daug stipresnę, kad tai kompensuotų vyrų silpnybes. Jūs sakėte, kad tada negerai elgė- 
tės su miško gyventojais. Jūs ne tik tai pripažinote, bet puolėte taisyti savo klaidos. 
Kaip manote, ar bet kuris vyras galėtų taip pasielgti? 

— Bet jis apkaltino mane išdavyste. — spyrėsi Aliks. 

— O karalius sako, kad Reinas — išdavikas. Karalius neteisus, bet argi jis tai 
pripažins? Taigi nesitikėkite, kad jūsų vyras prieis ir paprašys atleidimo. 


— Man tai visai nepatinka, — sumurmėjo Aliks, papūsdama apatinę lūpą. — Aš 
Reinui nepadariau nieko bloga. Rodžeris Catvortas... 
— Po velnių tą Catvortą'! — sušuko Džoana. — Reino išdidumas užgautas. Jūs 


stojote ne savo vyro, 0 kažko kito pusėn, o vyrai visada nori, kad Žmonos būtų jiems 
aklai atsidavusios. 

— Aš jam atsidavusi, bet... 

Ji nebaigė kalbėti, nes į palapinę neperspėjęs įlėkė nuo bėgimo uždusęs Džoslinas. 

— Einam, — pašaukė jis Aliks. — Gal tau pavyks išgelbėti jo gyvybę. 

— Kieno? — Aliks iškart puolė paskui Džosliną. 

— Brajanas Čatvortas prašo įleisti jį į stovyklą. Reinas ruošiasi pasitikti jį su 
šarvais. 

— Bet Džudit sakė, kad Brajanas mylėjo Meri ir kad jis atvežė jos kūną į pilį. 

— Negi nežinai, kad Reinui pakanka išgirsti “Čatvortas", ir jis iškart įniršta. 

Džoslinas pasodino Aliks ant arklio ir jie nurūko. Kai jie pagaliau sustojo, Aliks 
pribloškė prieš akis atsivėręs vaizdas. Nedidelėje, rytinės saulės apšviestoje aikštelėje 
stovėjo jaunuolis. Jis buvo nedidelio ūgio, liesas, beveik gležnas ir stulbinančiai pana- 
šus į Rodžerį Čatvortą. Jei Aliks būtų sutikusi jį kur nors kitur, būtų pamaniusi, jog 
prieš ją — Rodžerio sūnus. 

Aliks greitai nušoko nuo arklio. 

— Leiskite jus pasveikinti, — pasakė ji, priėjusi prie vaikinuko. — Aš — Alik- 
sandrija Montgomer, lordo Reino žmona. Buvau susitikusi su jūsų broliu. 

Brajano pečiai išsitiesė. 

— Aš neturiu brolio, — Aliks nuostabai, jo balsas buvo vyriškas. — Atėjau čia, 
kad prisijungčiau prie lordo Reino ir kartu su juo atkeršyčiau už Meri mirtį. 

— O Dieve! — sumišusi šūktelėjo Aliks. — O aš tikėjausi, kad norite pasiūlyti 
kokį nors sprendimą, kad toji nesantaika pagaliau baigtųsi! 

— Mes visi to norim, — kažkur virš jos galvos pasigirdo balsas. 

Aliks pažvelgė į viršų, bet nieko nepamatė. 

— Kas ten? Tu — vienas iš Reino sargybinių? 

— Aš — tai taip, o ar tu tikrai esi jo žmona? 

Aliks įsiklausė į balsą. Ji buvo tikra, kad niekada jo anksčiau negirdėjo, bet vis 
dėlto jame buvo kažkas labai pažįstamo, ypač humoro gaidelės. Ji pažvelgė į Brajaną 
ir Džosliną. Brajano veidas lyg suakmenėjo, jo išraiška buvo per griežta tokiam jau- 
nam vaikinui. Džosas tik patraukė pečiais. 

Jos dėmesį patraukė Reinas, atjojęs savo didžiuliu eržilu ir pilnai apsiginklavęs. 

Nušokęs nuo arklio, jis puolė prie Brajano Čatvorto, tačiau šis net nesujudėjo. 
Vieno Reino kumščio smūgio būtų pakakę, kad Brajanas kūlversčias nusiristų žeme. 

— Taip ir slėpsiesi visą laiką už mano žmonos sijonų? — subliuvo Reinas. — 
Visi žino, kad ji ištikimai gina Čatvortus. 

— O tu ką — ruošiesi kariauti su vaikais? — užriko Aliks ant Reino. — Nors 
išklausyk jį. Ar tavo buliškas užsispyrimas neleidžia tau to padaryti? 

Reinu: neleido atsakyti iš medžio pasigirdęs juokas. Išsižiojusi Aliks žiūrėjo, 
kaip ant žemės nušoko keistai apsirengęs vyras. Jis vilkėjo šviesiai geltonus marški- 
nius plačiomis rankovėmis, aplink liemenį apsuktas skaisčiai mėlynas škotiškas ple- 
das priminė sijoną. Vienas jo galas buvo permestas per petį. Visa tai prilaikė sunkus 
odinis diržas. Keliai buvo pliki, o blauzdas dengė storos vilnonės kojinės. Visą šį ap- 
darą papildė stiprūs storapadžiai batai. | 

— Stivenai! — iškvėpė Reinas,.ir jo žvilgsnis suminkštėjo. 

— Aha, čia aš, — atsakė keistai apsirengęs vyriškis. Jis buvo labai gražus: švie- 
siaplaukis, aukštas, lieknas. — Tai aš atvedžiau tau vaikinuką. Jis nori pabūti kartu su 
tavimi šioje tremtyje ir kai ko išmokti. 

— Tai Čatvortas, — priminė Reinas, ir jo žvilgsnis vėl surūstėjo. 

— Taip, tai — Čatvortas, ir tu jam, žinoma, to neatleisi, ar ne? — pasipiktino 
Aliks. — Tu dabar tikriausiai imsi neapkęsti ir to žmogaus, kad jis atvedė čia Čat- 
vortą. — Išeik! — kreipėsi ji į Stiveną. — Nėra prasmės jam ką nors įrodinėti! — jo 
smegenys medinės. 

Jos nuostabai, Stivenas ėmė linksmai kvatotis. 

— Ach, Reinai, — sušuko jis pro juoką ir taip pliaukštelėjo broliui per petį, kad 
sutarškėjo šarvai, — kaip mes su Gavinu svajojome apie šį susitikimą! Vadinasi, tu iki 


AKSOMINĖ DAINA 507 


ausų įsimylėjai moterį, kuri tau nuolat duoda garo? O Gavinas mums rašė, kad mūsų 
naujoji sesuo — gera, švelni, miela, visada pasiruošusi padėti mažylė. — Jis pasisuko 
į Aliks. — Džudit įspėjo mane, kad turi stiprų balsą, tačiau dar prieš minutę aš vos 
neišsiritau iš medžio iš nuostabos. 

— Tai tu — Stivas Montgomeris, — nustebo Aliks. Tiesa, jis buvo panašus į 
Gaviną, bet, be keistų drabužių, turėjo ir kažkokį keistą akcentą. 

— Makaranas, — šypsodamasis pataisė ją Stivenas. — Aš pasivadinau žmonos 
pavarde. Na, gerai, o kas dabar: pasibučiuosim ar tu ruošiesi muštis su mano broliu? 

— Žinoma, pasibučiuosim! — sušuko Aliks taip entuziastingai, kad Stivenas vėl 
nusikvatojo. Apkabinęs jis pabučiavo Aliks. — Padėk man jį atvesti į protą, spėjo ji 
sušnabždėti jam. — Jis pamišo dėl tu Čatvortų. 

Suokalbiškai mirktelėjęs, Stivenas paleido Aliks ir priėjo prie Reino. 

— Aš atvykau čia iš toli, broli. Gal pasiūlysi man kuo nors atsigaivinti? 

— O ką darysim su šituo? — mostelėjo Reinas į Brajaną. 

— Jis taip pat gali eiti su mumis, — nusijuokė Stivenas. — Beje, jis padės tau 
nusiginkluoti. Aliks, o tu eisi su mumis? 

— Jei mane pakvies, — atsakė ji, žiūrėdama į Reiną. 

— Aš tave kviečiu, — pasakė Stivenas, apkabindamas ją per pečius. — Eime su 
mumis, — metė jis per petį Brajanui. 

— Tu visada toks drąsus? — žiūrėdama į Stiveną, paklausė Aliks. 

Stiveno veidas buvo rimtas. 

— Kiek laiko jis toks? 

— Nesu tikra, kad supratau tavo klausimą. 

— Nesišypso, piktas, žiūri iš padilbų. Tai nepanašu į Reiną. 

Ji truputėlį susimąstė, paskui atsakė: 

— Jis pasidarė toks po Meri mirties. 

Stivenas linktelėjo. 

— Taip Reinui sunku tai išgyventi, ir tai — viena iš priežasčių, kodėl atvežiau 
čia Brajaną. Šiuo atžvilgiu jie labai panašūs. Brajanas taip pat nekenčia savo brolio. O 
kaip tu? Tavęs negąsdina niūri Reino nuotaika? 

— Jis mano, kad aš jį išdaviau. 

— Taip, girdėjau. Man pasakojo Gavinas su Džudit. 

Ji prakalbo garsiau. 

— Jis nenori manęs klausytis. Aš bandžiau viską paaiškinti, bet jis neskaitęs 
grąžino visus mano laiškus. Jis ir Gavino atsisako klausyti. 

Stivenas suspaudė jos pečius. 

— Gavinas visada laikė Reiną ir Mailsą vaikais. Reinas su Gavinu negali nė 
dviejų minučių išbūti kartu nesusiginčiję. Laikykis arčiau manęs, pažiūrėsim, gal su- 
gebėsiu priversti jį klausytis. 

Aliks apdovanojo jį tokia šypsena, kad jis nusijuokė. 

— Jei tu ir toliau į mane taip žiūrėsi, manoji Bronvin atneš man tavo galvą ant 
padėklo. O dainuoji tu tikrai taip gražiai, kaip sakė Džudit? 

— Dar gražiau, — atsakė ji su tokiu įsitikinimu, kad jis vėl susijuokė. 

Jie sustojo šalia Reino palapinės, 1r Stivenas sumurmėjo kažką apie tuščiai švais- 
tomą laiką, tačiau Aliks nesuprato, ką. Įsižeidusio berniuko mina Reinas įvedė juos į 
palapinę ir, piktai Žžvilgtelėjęs į Aliks, kreipėsi į Stiveną: 

— Kas privertė tave vykti taip toli į pietus? Gal tie škotai tave išvarė? 

— Nejaugi neaišku, kad viso labo atvažiavau tik pamatyti savo brolienę? 

— Jai būtų smagiau, kad tavo vietoj būtų Čatvortas. 

Stivenas kiek patylėjo, paskui tvirtai pasakė: 

— Aš draudžiu tau taip kalbėti. Ir nesipykim. O gal nori atsižadėti manęs, kad 
atvedžiau Čatvortą į tavo stovyklą? 

— Tu mano brolis, — atkirto Reinas. 

— Reikia suprasti, kad tu manimi pasitiki? — Stiveno balse nuskambėjo pašai- 


pa. — Sakyk man, broleli, kas tave labiau sujaudino: kad tavo Žmona kalbėjosi su 
Catvortu ar kad ji išdrįso kalbėtis su gražiu vyru? į 
— Su Catvortu! — garsiai, beveik rėkdamas, atsakė Reinas ir žvilgtelėjo į Aliks, 


kuri tuo metu apžiūrinėjo savo nagus. 

— Aš tau niekada nepasakojau, kokį pokštą man iškrėtė Chju Lasko? — Stive- 
nas prisėdo, padėdamas Reinui nusiimti šarvus. 

Kol Stivenas pasakojo ilgą, painią ir nelabai įtikėtiną istoriją, Aliks Žiūrėjo į 
Reiną. Pamažu ji ėmė suvokti tos istorijos prasmę: Stivenas patikėjo kažkokiomis ap- 
kalbomis ir vos neprarado savo žmonos. 

— Aliks, — staiga atsisuko jis, — tu myli Rodžerį Čatvortą? Tu nori palikti 
Reiną ir išeiti pas jį? 

Klausimas buvo toks juokingas, kad Aliks nusikvatojo ir juokėsi, kol pastebėjo, 
kaip suminkštėjo Reino žvilgsnis. 

— Rodžeris Čatvortas nusipelnė, kad jį nužudytų už tai, ką jis padarė Meri, bet 
nenoriu, kad tai padarytų mano vyras. Čatvortas nevertas to, kad mes žiūrėtume, kaip 
Reiną karia už nužudymą. 

Kažkuria akimirką Aliks pasirodė, kad Reinas klausosi, bet paskui jis abejingu 
veidu atsisėdo ant lovos ir ėmė atsirišinėti antkelius. 

— Visų moterų liežuviai ilgi, — sumurmėjo jis. 

Stivenas pažvelgė į Aliks ir, pastebėjęs pykčio kibirkštėles jos akyse, pasakė: 

— Aš tau leidžiu sukirsti jam va tuo kirviu. — Ir iškart pridūrė: — Aliks, gal 
galėtum mums ką nors paruošti? Aš greitai mirsiu iš bado. 

Kai broliai liko vieni, Reinas pasisuko į Stiveną. 

— Kodėl tu atvažiavai? Juk ne dėl to, kad sutaikytum mane su žmona? 

— Bet juk kas nors turi tai padaryti! — paprieštaravo Stivenas. — Visos jos 
mintys — kaip ant delno. Kodėl negali jai atleisti? Ji dar nežino mūsų papročių, o 
moterys apskritai turi keistą supratimą apie garbę! Girdėjau, kad tu dar nematei savo 
dukters. Ji labai panaši į tave. 

Reinas susitvardė. 

— Kodėl čia atvedei Čatvortą? 

— Aš jau tau sakiau: jis nori su tavimi pasitreniruoti. Karaliui tikrai nepatiks, 
jei tu ruoši vieną didiką kovai prieš kitą. O tie gandai, kad tu renki nusikaltėlių armiją 
ir ruošiesi kariauti prieš karalių, tikri? 

Ši idėja labai prajuokino Reiną, jis garsiai nusikvatojo. 

— Koks melagis tau tai sakė? 

— Pagnelis Voldengemas pasakojo apie tai karaliui. Negi nežinai? Manau, kad 
Aliks specialiai atvažiavo čia, kad tau praneštų. Karaliaus ausys tiesiog užkimštos me- 
lagingais kaltinimais. 

— Aliks tikriausiai nemanė, kad man reikia tai Žinoti. 

— Na, žinoma! Aš ir neabejoju, kad kai ji atvažiavo, jūs susėdote, ir tu jos švel- 
niai paklausei, kodėl ji staiga paliko savo vaiką ir atlėkė čia. O gal manai, kad ji labai 
norėjo pagyventi netoli tavęs šiame šaltame miške? 

— Nenoriu, kad kištumeisi į mano gyvenimą. 

Stivenas patraukė pečiais. 

— Apskritai tai aš dar nepamiršau tavo niuksų, kuriais mane apdovanojai, kai 
mes su Bronvin turėjome problemų. 

— Nori pasakyti, kad dabar jūsų santykiai nuostabūs ir saldūs kaip medus? — 
pakėlė antakius Reinas. 

Stivenas užsikosėjo. 

— Na, kartais būna... šiokių tokių nesutarimų, bet ji vis mokosi gerai elgtis. 

— Norėčiau išgirsti, ką apie tai pasakytų pati Bronvin, — pastebėjo Reinas, o 
paskui pakeitė pokalbio temą: — Tu matei Mailsą? 

Jam nespėjus atsakyti, į palapinę įėjo Aliks su padėklu, paskui ją — Džoana, 
nešina dar vienu. Stivenas nenorėjo sakyti Reinui, kad jo problema su moterimis ne 
tokia rimta, kaip Mailso problema. 

Kai tik Aliks suprato, kad Džoana ruošiasi apsimesti kvailele prieš Stiveną, iš- 
kart išsiuntė ją iš palapinės. Pirmą kartą po savo atvažiavimo į mišką Aliks sėdėjo su 
Reinu prie vieno stalo, bet kalbėjo su juo tik Stivenas, vieną po kitos pasakojęs įvai- 
rias istorijas. 

— Kad jūs būtumėt matę mano sūnų! — gyrėsi jis. — Temas jau buvo pasodinęs 
jį ant arklio, nors jis dar nemoka sėdėti. O juk mes sėdome ant arklių jau mokėdami 
vaikščioti. Aliks, kaip tavo duktė? 

Pirmą kartą per pastarąsias dvi savaites ji visiškai atsidavė prisiminimams apie 
dukterį. 

— Ji tvirtutė, — svajingai pradėjo Aliks. — Ji nedidelė, sveikutėlė ir turi galin- 
gą balsą, kad Džudit sūnus, būdamas šalia jos, visada pradeda verkti kartu. 

— Žinai, ji turi tavo akis, — pastebėjo Stivenas. 

Aliks pašoko. 

— Tu ją matei? Kada? Ar ji sveika? Paaugo? 

— Nemanau, kad ji būtų labai pasikeitusi per tas keletą savaičių, bet dėl balso — 
tai tu teisi. Kaip manai — ji irgi dainuos? — Jis pasisuko į Reiną. — Ji turi tokias pat 
duobutes, kokias tu paveldėjai iš motinos. 

— Man reikia pažiūrėti, kaip Žmonės treniruojasi, — sumurmėjo Reinas ir sku- 
biai pašoko iš už stalo. Jis greitai išbėgo iš palapinės. 

— Jis dar grįš, — įsitikinęs pasakė Stivenas, šypsodamasis Aliks, kurios akyse 
pasirodė ašaros. 


Nusprendusi nekreipti dėmesio į Reino įniršį, Aliks nutarė iš arčiau susipažinti su 
Brajanu Čatvortu. Tai buvo nelaimingas jaunuolis juodomis akimis, pilnomis gilios, de- 
ginančios neapykantos. Jis niekada nesišypsojo ir jo, atrodė, niekas nedžiugino. Aliks 
niekaip nesisekė jo prakalbinti. Jos klausimas, kur jis buvo visą tą laiką po Meri mirties, 
atsitrenkė į akmeninę tylos sieną. Po kelių nesėkmingų bandymų pasikalbėti Aliks apsi- 
niaukė ir paliko jį treniruočių lauke vyrų globai. O Reinas ne tik kad nė karto nepasikal- 
bėjo su berniuku, bet net nesiteikė į jį pažiūrėti, ir visą laiką praleisdavo su Stivenu. 

Po trijų dienų prie Aliks priėjo susijaudinusi Džoana. 

— Man atrodo, kad jie mušasi, — pranešė ji. 

— Kas? Reinas su Brajanu Čatvortu? 

— Žinoma, ne! — nekantriai sušuko kambarinė. — Lordas Reinas ir lordas Sti- 
venas nuėjo toli į mišką, ir vienas sargybinis pranešė, kad iš tos pusės girdi labai didelį 
triukšmą. Žmonės ruošiasi eiti paspoksoti. 

— Ne, niekas ten neis! — pareiškė Aliks ir puolė iš palapinės. — Džoslinai! — 

suriko ji, pamačiusi savo draugą. — Sulaikyk juos! Tegul niekas nelenda prie Reino. O 
tu, — atsisuko į Džoaną, — padėk sulaikyti vyrus. Sugalvok ką nors. Bet elkis pado- 
riai, — perspėjo ji. 

Džoslinas paprašė pagalbos kelių buvusių karių, o sužeistieji ir sergantys padėjo 
Aliks. Džoana naudojosi savais būdais, versdama vyrus paklusti. Jiems pavyko sto- 
vykloje sulaikyti žmones, ir Reinas su Stivenu tęsė savo "diskusiją" be žiūrovų. 

— Jie jau baigia, — pranešė sargybinis, kurį tik ką pakvietė, ir jis grįžo į stovyklą. 

Aliks iškart išėjo, nenorėdama klausytis smulkmenų. Reinas buvo daug sunkes- 
nis ir aiškiai stipresnis už savo brolį. Stivenas tikrai neturėjo šansų laimėti, ir Aliks 
beliko tikėtis, kad Reinas susitvardys ir nepersistengs — vis dėlto tikras brolis! 

Saulei leidžiantis Aliks pasiėmė kibirus ir nuėjo prie upelio, kad negirdėtų džiūgaujan- 
čių balsų: stovyklos gyventojai rinkosi prie laužų ir godžiai klausėsi sargybinių pasakojimų. 

Ji nejudėdama stovėjo prie upelio, džiaugdamasi tyla ir ramybe, kai staiga jos 
dėmesį patraukė kažkokie garsai. Sunkiai statydamas kojas, prie jos ėjo Reinas. Gal 
jai vis dėlto reikėjo pasiklausyti, ką kalba žmonės, — tada ji būtų pasiruošusi tam, ką 
pamatė: kairioji jo veido pusė ištino ir paraudo. Ant žandikaulio — išdžiūvęs kraujas, 
o po akimi — visa vaivorykštė. 

— Reinai, — su siaubu sušnabždėjo ji. Pamiršusi visus ginčus ir pykčius, pamir- 
šusi viską pasaulyje, pribėgo prie jo. — Leisk, aš pažiūrėsiu, — pasisiūlė. Jis paklus- 
niai pasisuko į ją, ir Aliks vėsiais pirštais švelniai palietė jo subjaurotą veidą. Netarda- 
ma nė žodžio, ji nuo suknelės apačios atplėšė skiautę, suvilgė ją šaltame upelio vande- 
nyje ir pridėjo prie ištinusio skruosto. — Papasakok man viską, — pareikalavo ji. — 
Kokiu kuolu tau trenkė Stivenas? 

Reinas ilgai tylėjo, paskui dusliai pasakė: 

— Savo kumščiu. 

Aliks sumišusi sustingo su skiaute rankose. 

— Bet juk riteriai... — pradėjo ji. Kiek kartų ji girdėjo, kaip Reinas susierzinęs 
rėkė, kad neriteriška muštis kumščiais. Jis taip pat tvirtino, kad daugelis kilmingų vy- 
rų geriau mirtų, nei paleistų į darbą kumščius. 

— Škotijoje Stivenas išmoko daug keistų dalykų, — sumurmėjo Reinas. — Jis 
tvirtina, kad muštis galima įvairiai. 

— Aišku! O tu, vadinasi, stovėjai kaip ąžuolas, leisdamas jam daužyti tave, užuot 
padaręs tokį paprastą riterišką darbelį — trenkęs jam atgal? 

— Aš bandžiau, — atsakė Reinas. — Bet niekaip negalėjau pataikyti. Jis visą 
laiką šokinėjo prieš mane lyg kokia šokėja. 

— Neįžeidinėk moterų. Jokia moteris taip nesužalojo tavo veido. 

— Aliks... — jis pagriebė ją už rankos. — Tu manęs visai nemyli? Tu visada 
ginsi kitus ir būsi prieš mane? šu 

Ji švelniai suėmė jo veidą, jos akys gaudė jo žvilgsnį. 

— Aš pamilau tave tik pamačiusi. Mane traukė prie tavęs net tada, kai stengiau- 
si tavęs neapkęsti. Aš kovojau su savimi, stengiausi priversti save nemylėti tavęs, bet 
man nieko neišėjo. Atrodė, kad kažkokia didžiulė jėga visiškai valdo mano valią, ir 
mano poelgiai nepriklauso nuo manęs. Nejaugi nesupranti, kad visur ir visada esu tavo 
pusėje? Jei tada mugėje būtum nužudęs Rodžerį Čatvortą, gal būtum neišvengęs kil- 
pos. Aš apsimečiau, kad atsidaviau Džoslinui tik todėl, kad norėjau, jog liktum miške 
ir tau negrėstų joks pavojus. Ką man daryti, kad patikėtum mano ištikimybe ir meile? 

Jis pasitraukė nuo jos. 

— Gal man paprasčiausiai nepatinka tavo metodai. Kodėl neįspėjai manęs iš 
anksto, ką ketini daryti? Kodėl tau reikia nuolat su manimi kovoti? 

— Tik per šią kovą galiu priversti tave išklausyti mane. Aš tau sakiau, kad nega- 
li išeiti iš miško, — pameni, tai buvo tada, kai mane apšaukė vagile? — bet tu nenorė- 
jai manęs klausyti. Paskui paprašiau, kad nežudytum Rodžerio Čatvorto, bet tu stovė- 
jai ten kaip įniršęs bulius... — Ji beveik rėkė ant jo. | 

— Aš jau nebežinau, kuris labiau mane žeminat — tu ar mano brolis. — Jis atrodė 
lyg įsižeidęs berniukas, kuriam labai gaila savęs, ir Aliks sunkiai susilaikė nenusijuokusi. 

— Dėl ko jūs su Stivenu susiginčijote? 

Reinas patrynė žandikaulį. 

— Stivenas mano, kad man reikia gerai pagalvoti, ar tu tikrai mane išdavei, gel- 
bėdama to bjauraus Čatvorto gyvybę. — Jis atsisuko ir pažvelgė į ją. — Aš tikrai bu- 
vau neteisus? Ir labai blogai su tavimi pasielgiau? Sakyk, ar liko tavo širdyje nors 
lašelis meilės man? 

Aliks paglostė jo skruostą. 

— Aš visada tave mylėsiu. Kartais man atrodo, kad jau gimiau tave mylėdama. 

Ant jo skruosto atsirado duobutė, ir ji sulaikė kvėpavimą manydama, kad jis 
dabar suspaus ją savo glėbyje. Tačiau jis nepajudėjo iš vietos. 

— Manau, kad man pavyks nupirkti iš tavęs keletą šypsenų, — pareiškė Reinas 
ir, pakišęs ranką po apsiaustu, pasirausė kišenėje. Akimirka — ir jo rankoje sublizgėjo 
Liūto juostelė. 

— Mano juostelė! — aiktelėjo Aliks. — Kur tu ją radai? Aš jau maniau, kad visiš- 
kai ją praradau. Ach, Reinai! — Ji apkabino jį ir ėmė taip aistringai bučiuoti, kad jam 
akys aptemo nuo skausmo. Tačiau jis neatsitraukė. — Tu pats geriausias vyras pasaulyje, — 
sušnabždėjo ji, bučiuodama jo kaklą. — Ach, Reinai, kaip aš tavęs pasiilgau! 

Jai teko nutilti, nes Reinas užvertė jos galvą ir savo lūpomis užspaudė jos lūpas. 
Pajutusi, kad tuoj tuoj uždus, Aliks iš visų jėgų pastūmė jį nuo savęs. To nesitikėjęs, 
Jis susverdėjo — ir Aliks suspėjo įkvėpti oro, — bet nepargriuvo, vėl įsisiurbė į jos 
lūpas, o paskui pargriuvo ant nugaros, tempdamas ją su savimi. 

Bučiuodamiesi jie nusirito Žeme ir atsidūrė lediniame upelio vandenyje. 

— Reinai!' — suriko Aliks iš skausmo — Reinas persirito per ją ir skaudžiai pri- 
spaudė ranką prie akmens. — Tu mane sulaužysi! — Nuo šalčio ji ėmė kalenti dantimis. 

— Tai būtų labai mažas užmokestis už tai, ką man padarei. — Kol tavęs nepaži- 
nojau, mano gyvenimas buvo ramus, o dabar mane muša tikras brolis! 

— Tu to nusipelnei! — sušuko ji. — Tik taip galima priversti tave klausyti. O 
dabar paleisk mane, nes aš mirtinai sušalsiu. 

— Aš tave sušildysiu. — Ir jis ėmė glamonėti jos kaklą. 

— Tu kvailas ožys! — sušuko ji jam į ausį taip, kad jis atšoko ir ilgai purtė 
galvą, bandydamas atsikratyti gaudesio ausyse. — Aš šlapia ir sušalusi, ir jei tu tuojau 
pat manęs nepaleisi, aš imsiu šaukti, ir čia subėgs visa stovykla. 

— Kaip tu manai — gelbės jie tave ar palaikys mano pusę? 

Ji pabandė nustumti Reiną nuo savęs. 

— Pamatę tavo subjaurotą fizionomiją, paprasčiausiai tavęs nepažins. 

Jis nusišypsojo ir nusirito nuo jos į vandenį. 

— Tu puikiai atrodai! — pareiškė jis, žiūrėdamas į ją degančiomis akimis. Šla- 
pia suknelė glaudžiai apgulė jos figūrą. Atsirėmusi rankomis, Aliks pabandė atsistoti, 
bet suknelė tempė ją žemyn. Nusišypsojęs Reinas pašoko, lengvai ją pakėlė ir pasuko 
gilyn į mišką. 

— Stovykla štai ten, — parodė ji. 

— Aliks, kažkas turi tau pasakyti, kad tu negali visą laiką komanduoti. Na, kar- 

tais tu gal ir teisi, bet kartais privalai paprasčiausiai klausyti ir leisti vyrui spręsti 
visus reikalus. 

— Aš padarysiu tai, ką reikia, ir jei prireiks gelbėti tave nuo tavęs paties, tai taip 
ir padarysiu, — užsispyrė ji. 

— Aš dabar tave taip išplaksiu, kaip dar niekas nebuvo plakęs — jei apskritai tave 
kas nors plakė, o tuo aš abejoju. Jei tas šventikas, kuris tave mokė, kartkartėmis būtų 
pridėjęs fleitą prie apatinės tavo kūno dalies, tai dabar žinotum, kas yra paklusnumas. 

— Aš to paklusnumo turiu tiek, kiek ir tu, — išpoškino ji. — Manai, kad turiu 
ramiai žiūrėti, kaip kreti kvailystes? 

— Aliks, tu peržengi ribas, — įspėjo jis, statydamas ją ant žemės. 

— Na, ir kaip tu ruošiesi mane nubausti už tai, kad sakau tau tiesą? 

— Manau, kad tai tau nepatiks. 

— Kaip gali grasinti man, juk aš tiek daug tau padėjau! Aš išgelbėjau tave nuo 
Rodžerio Čatvorto. Manęs vos nesudegino ant laužo, nes teisėjai užsinorėjo tavo Že- 
mių. Aš išėjau su Džoslinu, kad apsaugočiau tave nuo pavojų. 

Paėmęs už pečių, Reinas atplėšė ją nuo žemės. Viena jo veido pusė buvo ištinu- 
si, kita — paraudusi nuo pykčio. 

— Taip, — iškošė jis pro dantis, — tu peržengei ribas. — Aliks nespėjus atsikvėp- 
ti, Reinas prisėdo ant nuvirtusio medžio, persimetė ją per kelį, pakėlė sijonus ir skau- 
džiai sudavė per užpakalį. — Tave teisė kaip raganą, o ne dėl manęs, — pasakė jis. — Tu 
neįtikai Pagneliui dar prieš mums susitinkant. — Aliks nespėjo nieko atsakyti, nes jis 
pliaukštelėjo dar kartą. — Tiesa, aš buvau įniršęs, gal tada ir nereikėjo žudyti Čatvorto, 
bet vieta buvo nuošali, taigi karalius būtų nieko nesužinojęs. Aš ne toks kvailas, kaip tu 
manai, ir nebūčiau palikęs jo kūno arti savo brolio pilies. — Jo ranka vėl nusileido ant 
jos kūno. — Man nepatinka, kai nevykdomi mano įsakymai, ypač pavaldinių akivaizdo- 
je, aišku? — Ir jis vėl pliaukštelėjo. Aliks su ašaromis akyse tylėdama linktelėjo. — 
Gerai! O dabar apie tave ir Džosliną. Man nepatinka juokai ir Žaidimai, kuriuose man 
tenka pėstininko vaidmuo. Aš buvau labai įskaudintas, kai pamačiau tave su kitu vyru. 
Kai vėliau sužinojau, jog visa tai buvo padaryta tyčia ir kad mane paprasčiausiai apkvai- 
lino, norėjau tave užmušti. Su tais savo kvailais Žaidimais tu rizikavai mano dukters 
gyvybe! — Dar vienas stiprus pliaukštelėjimas. — Mano duktė vos nežuvo laužo lieps- 
nose. Dar anksčiau jai grėsė visokie pavojai, kol jūs su Džoslinu trankėtės po šalį. Man 
jau gana, Aliks! — Jis vėl jai sudavė. — Supratai? Tu — mano žmona, ir tau, velniai 
griebtų, seniai laikas elgtis taip, kaip pridera. — Paskutinį kartą skaudžiai pliaukštelė- 
jęs, jis nustūmė ją nuo kelių. 

Nukritusi ant žemės, Aliks susiraukė iš skausmo. Per ašaras ji beveik nieko nematė. 

Reinas pakilo. 

— Kai baigsi savęs gailėtis, atėik į palapinę, ir mes taip pasimylėsime, kad tu 
pamirši, kas esi. — Jis nuėjo į stovyklą. 

Iš pradžių Aliks tylėdama žiūrėjo jam pavymui, paskui užsičiaupė ir pakilo. Joks 
gailestis ir ašaros neverti to, kad dėl jų paaukotum nors vieną artumo su Reinu akimir- 
ką. Greitai, kaip tik leido jos sustingusios kojos, ji nubėgo paskui vyrą. 


Dvidešimt pirmas skyrius 


Aliks gulėjo Reino lovoje, linguodama per kraštą nuleista koja. Visas jos kūnas 
— nuo pirštų iki plaukų galiukų — buvo pripildytas laimės. Reinas tesėjo savo pažadą. 

Visą naktį jis buvo tiesiog nepasotinamas. Jis vartė ją, kaip skudurinę lėlę, tai ji buvo 
ant jo, tai jis guldė ją ant šono, tai spaudė tarp kojų. Vieną akimirką jis būdavo meilus 
ir švelnus, o paskui puldavo ją kaip pasiutęs. Kartais jis netikėtai atvėsdavo ir, atrodė, 
visiškai pamiršdavo apie jos egzistavimą. Tada Aliks imdavo jį erzinti, kad patrauktų 
dėmesį, ir 1š jo jausmingo juoko suprasdavo, kad jis tik apsimeta ir kad jam tikrai 
nenuobodu. 

Saulė jau kilo, kai ji paprašė jo liautis. Reinas pabučiavo ją į nosį, kreivai nusi- 
šypsojo sudaužytomis lūpomis, pakilo, nusiprausė, apsirengė ir išėjo iš palapinės. Aliks 
įsitaisė patogiau ir iškart užsnūdo. 

Atsibudusi ji vis dar gulėjo tylutėliai dainuodama ir galvojo apie praėjusią naktį. 

— Atrodo, kad pagaliau supratote, kaip reikia elgtis su vyrais, — pareiškė į pa- 
lapinę įslinkusi Džoana. — Aš klausiau, ar kiti broliai tokie pat geri, kaip ir Mailsas. Iš 
jūsų veido matau, kad taip. Žinote, o jūs visą laiką šypsotės per miegus. 

— Nutilk, įžūlioji! — sušuko Aliks tokiu laimingu balsu, kad Džoana nusijuokė. 

— Jums reikia keltis. Lordas Stivenas gavo kažkokių žinių iš Škotijos ir ruošia- 
si vykti ten. 

— Tikiuosi, kad žinios nėra blogos? — paklausė Aliks, nenoriai kildama iš pata- 
lo. Ji susiraukė nuo skausmo nugaroje. Kartais Reinas elgėsi su ja kaip su medžiaga, 
kurią galima apsivynioti aplink kūną: viena koja čia, kita — ten ir dar kažkur galva su 
rankomis. “Raumenys patempti", — pagalvojo ji, pajutusi skausmą kakle, ir nusišyp- 
sojo prisiminusi, kaip visa tai atsitiko. 

Neslėpdama susidomėjimo, Džoana apžiūrinėjo Aliks. 

— Aha, aš tikrai geriau atrodžiau po to nakties, praleistos su keturiais vyrais. 
Nejaugi Reinas iš tikrųjų toks stiprus? 

Aliks grasinančiai pažvelgė į ją. 

— Jei bent akies krašteliu į jį pažvelgsi, aš išplėšiu tau širdį! 

Džoana tik šyptelėjo. 

— Aš jau daug metų stengiausi, bet supratau, kad jo visai nedominu. Kokią suk- 
nele šiandien vilksitės? 

Pasiraususi Aliks ištraukė lelijų spalvos suknelę, apvedžiotą triušio kailiu. 

— Ach! — šūktelėjo ją pamatęs Stivenas. — Toks grožis ir tokiame užkampyje! — 
Jis pabučiavo jai ranką. 

Aliks sugriebė jo ranką ir ėmė apžiūrinėti. Pirštų sąnariai buvo nubrozdinti, kai 
kur matėsi kraujosrūvos. 

— Kad tau ranka nupūtų, jei dar kartą suduosi mano vyrui! — jausmingai su- 
šnabždėjo ji. 

Iš netikėtumo Stivenas išpūtė akis, bet tuojau pat nusijuokė. 

— Ir dar mano brolis abejojo tavo atsidavimu! Tu būtinai turi atvažiuoti pas mus 
ir susipažinti su Bronvin. Tu jai tikrai patiksi. 

— Girdėjau, kad gavai kažkokių žinių? 

Jo veidas paniuro. 

— Rodžeris Čatvortas surado Mailsą ir Elizabet ir kardu perdūrė Mailsui ranką. 
Ledi Elizabet grįžo su broliu į Angliją. 

— Gal tada ši nesantaika pagaliau baigsis? Rodžeris atgavo savo seserį gyvą ir 
sveiką, taigi gal dabar karalius atleis Reinut. 

— Gali būti, — sutiko Stivenas. — Aš turiu grįžti į namus ir padėti savo klanui. 
Mano brolelis įniršęs ir nori kariauti prieš Čatvortą. 

— Važiuok, — pasakė Aliks, — ir sulaikyk jį! 

— Padarysiu viską, ką galiu. — Jis vėl pabučiavo jos ranką. — Dabar tikrai 
žinau, kad palieku Reiną gerose rankose. Jis labai užsispyręs. 

Aliks nusijuokė. 

— Vakar, kai jūs su juo... ginčijotės, tu tyčia neminėjai Brajano Čatvorto vardo? 
Dabar, kai Rodžeris sužeidė Mailsą, ar nepradės Reinas niršti ant Brajano? 

— Ne, nemanau. Šiandien Reinas ilgai kalbėjosi su Brajanu, ir man atrodo, kad 
jis simpatizuoja tam vaikinukui. Nemanau, kad iškils naujų problemų. Beje, jie dabar 
kartu treniruočių lauke. Aš turiu eiti. Mano žmonės laukia. 

— Tavo žmonės? — nustebo Aliks. — Aš nieko nemačiau. Pamaniau, kad tu čia 
atvykai vienas, be apsaugos. 

Stivenas aiškiai apsidžiaugė. 

— Kartu su manimi atvyko dar šeši Makaranai, ir visi jie dabar saugo stovyklą. 

— Bet mes juk turime sargybinių! Tegul jie ateina čia, pavalgo, pasišildo prie 
laužo. Juk jie ten sušals. 

Stivenas nuoširdžiai nusijuokė. 

— Anglai per daug išlepę. Pas mus net vasarą būna šalčiau nei pas juos Žiemą. 
Būtinai atvažiuok pas mus į Škotiją. Duglas sako, kad jo broliai apsiverks iš graudulio, 
išgirdę, kaip tu dainuoji. — Aliks norėjo dar daug ko paklausti, bet nežinojo, nuo ko 
pradėti. Jos išgyvenimai atsispindėjo jos veide. — Tu būtinai turi pas mus atvažiuoti, — 
pakartojo Stivenas, nusišypsojo, pabučiavo Aliks į skruostą ir dingo už medžių. 

Po Stiveno išvykimo stovykloje kurį laiką buvo ramu. Atrodo, kad Reinas susi- 
draugavo su nelaiminguoju Brajanu, kurio aistringas noras mokytis padarė jam didelį 
įspūdį. 

— Jį graužia neapykanta, — dalijosi mintimis Reinas, gulėdamas šalia Aliks. — 
Jis mano, kad jeigu sistemingai treniruosis, tai sugebės nugalėti savo brolį. Bet Rodže- 
ris — stambus vyras ir prityręs karys. Jis partrenks Brajaną vienu smūgiu. 

— Brolis prieš brolį, — sušnabždėjo Aliks ir sudrebėjo. 

Aliks buvo gaila Brajano, kuris net miegojo ne stovykloje, su žmonėmis, o kaž- 
kur vienas, miške. 

— O aš juo nepasitikiu, — vieną kartą pareiškė Džoana. — Jis labai mažai kalba 
1r su niekuo nebendrauja. 

— Jis išgyveno didelį sukrėtimą, — paaiškino Aliks. — Bet kada nors tai praeis. 

— Jis yra kažką sumanęs. Kažkodėl renka dagių pūkus, o vakar sumokėjo vie- 
nam vyrui ir išsiuntė kažkam laišką. 

— Kam? — iškart sunerimo Aliks. Kas žino, gal Brajanas iš tikrųjų ištikimas 
savo broliui ir atsirado čia tik todėl, kad padėtų Rodžeriui Čatvortui užpulti Reiną arba 


dar blogiau, — paruoštų karaliaus kareivių įsiveržimą į mišką? 
— Nežinau. 
— Reikia pasakyti Reinui. — Ir, pagriebusi Džoaną už rankos, Aliks nutempė ją 


į treniruočių lauką. 

— Aš Žinau apie tą laišką, — pasakė joms Reinas, — Brajanas nori sužinoti, 
kaip laikosi jo sesuo. 

— O atsakymą gavote? 

Reinas įsmeigė kardą į taikinių stulpą. 

— Brolelio sėkla padarė savo, ir ledi Elizabet nešioja jo kūdikį. 

Aliks prisiminė Elizabet, jos grožį ir aštrų liežuvį. 

— Jai tai nepatiks. Jai nepatiks, kad kažkoks vyras permiegojęs ją paliko. 

Reinas niūriai pažvelgė į ją. 

— Tau kažkodėl atrodo, kad dėl visko kaltas mano brolis. O kodėl nepadarius 
prielaidos, kad Elizabet suvedžiojo, užkerėjo mano brolį, o paskui paliko jį, kai jis 
įsimylėjo? Čatvortas sužeidė Mailsą — vadinasi, Mailsas nenorėjo atiduoti tos moters. 

— Galbūt ir taip, bet Mailsas... — Ji nutilo, išgirdusi karo trimitus. — Kas tai? 

Reinas atsisuko į netoliese besitreniruojančius vyrus. 

— Sužinokite, kas ten! 

Po kelių sekundžių jie jau lėkė į miško pakraštį. Praėjo kelios ilgos minutės, ir 
jie grįžo. 

— Mano pone, Rodžeris Čatvortas priėmė jūsų iššūkį! 

— Reinai! — nustebusi sušuko Aliks. 

Reinas raminančiai pažvelgė į ją ir pasisuko į pasiuntinius. 

— Bet aš jo nekviečiau dvikovon. Gal Čatvortas pats meta man iššūkį... 

— Ne, mano pone. Jis... 

— Tai aš jį iššaukiau, — pasigirdo Brajano Čatvorto balsas, ir visi atsisuko į jį. — 
Aš žinojau, kad mano brolis neatsakys į mano iššūkį, todėl pasiunčiau jį Montgomerio 
vardu. 

— Dabar gali eiti ir paaiškinti jam, ką padarei, — lyg nusikaltusį vaiką barė jį 
Aliks. — Tolumoje vėl pasigirdo trimitai. — Eik, — pakartojo Aliks, — ir paaiškink. 
— Aliks, — pasakė jai Reinas, — eik į palapinę. Tai ne moterų reikalas. 

Ji pažvelgė į jo veidą, kuriame vis dar matėsi Stiveno smūgių pėdsakai. Tai, ką 
ji pamatė jo akyse, išgąsdino ją. 

— Reinai, tikiuosi nesiruoši priimti to iššūkio? Juk ne tu jį pasiuntei. Manau, 
kad tau užteks proto... 

— Džoslinai, — įsakė Reinas, — išvesk ją! 

Laukdama vyro, Aliks neramiai blaškėsi po palapinę, rėkaudama ant Džoanos, 
kol ši nesusiprotėjo išeiti laukan. 

Kai pagaliau jis Įėjo, ir jų akys susitiko, Aliks priėjo ir apglėbė jį rankomis. 

— Ne, Reinai, ne! — Ji giliai atsiduso. — Ne tu siuntei tą iššūkį. 

Jis atstūmė ją ir, žiūrėdamas tiesiai į akis, pasakė: 

— Tu privalai suprasti, kad tai — garbės reikalas, ir kad visa tai brendo jau 
seniai. Anksčiau ar vėliau tai turėjo atsitikti. Kai Čatvortas mirs, mano šeima gyvens 
ramybėje. Jei aš jo dabar neužmušiu, jis užmuš Mailsą už tai, kad jo sesuo nešioja jo 
kūdikį. Jis mano, kad Mailsas ją išprievartavo. 


— Tada Mailsas tegul ir kaunasi su juo! — sušuko Aliks. — Man nusispjaut į 
visa tai. Tegul su juo kaunasi nors ir visi tavo broliai, tik ne tu! 
— Aliks, — švelniai pratarė Reinas. — Aš suprantu, kad tu moteris ir kad tave 


auklėjo visai kitaip negu mus. Ir vis dėlto prašau tavęs, daugiau nebandyk mano kan- 
trybės ir neįžeidinėk mano jausmų. Padėk man užsidėti šarvus. 

— Padėti jam! Garbė! Kaip tu gali apie tai kalbėti? Tu manai, kad taip lengvai 
leisiu mirti žmogui, kurį myliu? Aš išeikvojau tiek jėgų, stengdamasi visą laiką apsau- 
goti tave nuo pavojų, ir staiga paaiškėja, kad tu turi atsakyti už kvailas kažkokio ber- 
niūkščio išmones. Tegul pats Brajanas kaunasi su savo broliu! 

Reino kaklas paraudo. 

— Brajanas nelygus Rodžeriui Čatvortui. Be to, įžeista Montgomerių šeima, o 
ne kas nors kitas. Tu pamiršai Meri, kuri žuvo dėl Čatvorto kaltės? Aš kausiuosi ne už 
Brajaną, o už Meri, Mailsą ir mūsų šeimos ramybę. 

Aliks atsiklaupė. 

— Reinai, prašau tavęs, neik! Jei tavęs ir neužmuš, tai gali suluošinti! 

— Aliks, — nusišypsojo jis ir paglostė jos galvą, — gal tu to ir nežinai, bet 
visos mano valdos nupirktos už pinigus, kuriuos aš gaudavau kaip prizus, daug metų 
dalyvaudamas įvairiuose riterių turnyruose. Jų buvo šimtai. 

— Ne! — jausmingai sušuko ji. — Toji dvikova visai kitokia. Turnyruose nebu- 
vo neapykantos, kuri valdo jus su Čatvortu. Reinai, prašau, neik! 

Jis pakilo. 

— Gana! Nenoriu tavęs klausytis. Tai tu padėsi man apsirengti, ar man teks pra- 
šyti Džoslino? 

Ji taip pat pakilo. 

— Tu prašai, kad padėčiau tau pasirengti mirčiai? Manai, kad turiu būti ištikima 
žmona ir murmėti visokius gražius žodelius apie garbę? Arba kalbėti apie Meri, kad 
dar labiau pakurstyčiau tavo neapykantą? Jei Meri būtų gyva, argi ji norėtų, kad tu 
dabar eitum į mirtį? 

— Aš nenoriu, kad išsiskirtume piktuoju. Tu prašai neįmanomo dalyko. Aš pri- 
valau tai padaryti! 

Aliks drebėjo iš pykčio. 

— Jei tu dabar išeisi, mes išsiskirsime be piktų žodžių. Bet šis išsiskyrimas bus 
paskutinis! 

Jie ilgai tylėdami žiūrėjo vienas kitam į akis. 

— Gerai pagalvok, ką kalbi, — tyliai įspėjo Reinas. — Mes juk ir anksčiau dėl 
to pykomės. | 

— Reinai, nejaugi nematai, kad toji neapykanta graužia tave? Net Stivenas pa- 
stebėjo, kaip tu pasikeitei. Pamiršk Rodžerį Čatvortą. Važiuok pas karalių, paprašyk jo 
atleisti tau, ir pradėkim gyventi ramiai, pamiršę visas kalbas apie mirtį ir kerštą. 

— Aš riteris, prisiekiu kovoti su blogiu. 

— Tada padaryk ką nors, kad būtų pakeisti įstatymai, leidžiantys atimti iš fer- 
merių žemę! — suriko Aliks. — Tie įstatymai — blogis. Ir pamiršk tą baisią neapykan- 
tą Rodžeriui Čatvortui. Jo sesuo pagimdys Montgomerio kūdikį. Jis pakeis mums Me- 
ri, jame rusens jos gyvybė. Ko tu dar nori? 

Vėl pasigirdo trimitų garsai, kurie skaudžiai atsiliepė Aliks krūtinėje. 


— Aš turiu apsirengti, — pasakė Reinas. — Tu man padėsi? 
— Ne, — tyliai atsakė ji. — Aš negaliu. 
— Gerai, — sušnabždėjo jis. — Zvilgtelėjęs į Aliks paskutinį kartą, jis pasiėmė 


šarvus. 

— Tu šiandien pasirenki mane arba Rodžerį Čatvortą, — pasakė ji. 

Jis nieko neatsakė. Aliks išėjo iš palapinės. 

— Džoslinai! — pašaukė ji. — Eik pas Reiną. Jis tave kviečia! — Paskui ji 
kreipėsi į Džoaną: — Eik į palapinę, padėk man susikrauti daiktus. Aš važiuoju namo, 
pas savo dukrą. 

Aliks norėjo išvažiuoti prieš prasidedant dvikovai. Žinoma, Reinas galėjo ir lai- 
mėti, bet ar galėjo ji stovėti ir Žiūrėti, kaip jį kapos į gabalus? Ji buvo tikra, kad Ro- 
džeris Čatvortas taip pat dega neapykanta, kaip ir Reinas. 

Po dviejų valandų ji išgirdo pirmųjų smūgių aidą. Ji lėtai padėjo ant lovos suk- 
nelę ir išėjo iš palapinės. Kad ir ką jis darytų, su kuo kautųsi, kokios būtų priežastys, 
jis vis tiek buvo jos Reinas. 

Ji jau beveik buvo pribėgusi proskyną, kur vyko mūšis, kai ją sustabdė Džoana. 

— Nežiūrėkite, — pasakė ji Aliks, — Čatvortas negailestingas. 

Žvilgtelėjusi į savo tarnaitę, Aliks pradėjo bėgti dar greičiau. 

— Džosai! — suriko Džoana. — Sulaikyk ją! 

Džoslinas sugriebė Aliks už rankos. 

— Tai — skerdynės, — pratarė jis, gaudydamas jos žvilgsnį. — Galbūt Rodžerio 
neapykanta stipresnė, ir ji suteikė jam jėgų. Kad ir kokios būtų priežastys, Reinas pra- 
laimi dvikovą. 

Aliks atstūmė jį. 

— Reinas vis tiek mano, nesvarbu, gyvas jis ar miręs. Paleisk mane! 

Žvilgtelėjęs į Džoaną. jis paleido Aliks. 

Aliks tikrai nesitikėjo pamatyti tokio vaizdo. Nulipę nuo arklių du vyrai kovėsi 
ant žemės. Reino šarvai buvo tokie kruvini, kad beveik nesimatė Montgomerių herbo — 
auksinių leopardų. Jo kairioji ranka kažkaip keistai kabojo, bet jis vis dar kovėsi, lai- 
kydamas kardą tik dešine. Rodžeris Čatvortas lyg žaisdamas sukiojosi aplink prieši- 
ninką, atrodė, mėgavosi tuo, kad gali tyčiotis ir kankinti nusilpusį Reiną. 

— Jis miršta, — sušnabždėjo Aliks. Reinas visada taip vertino išdidumą ir gar- 
bę! Bet mirti štai taip, lyg į narvą įvarytam žvėriui, kurį neskubėdamas, mėgaudamasis 
pribaigia Rodžeris Čatvortas... 

Aliks puolė prie jų, bet Džosas spėjo ją sulaikyti. 

— Reinai! — beviltiškai suriko ji. 

Rodžeris Čatvortas pasuko galvą, pažvelgė į ją, nors jo veido ir rnebuvo matyti iš 
po šalmo ir, lyg supratęs jos siaubingą būseną, dar kartą apėjo Reiną ir įsmeigė kirvį 
jam į nugarą. 

Reinas susverdėjo ir griuvo žemėn. Prie jo tylėdamas stovėjo Rodžeris. 

Aliks ištrūko ir nubėgo prie jų. Atsiklaupė šalia sudarkyto Reino kūno, pakėlė jo 
galvą ir padėjo sau ant kelių. Ašarų nebuvo, tik didžiulė tuštuma ir pojūtis, kad ir jos 
kraujas liejasi kartu su jo krauju. 

Aliks drebančiomis rankomis nuėmė jo šalmą. 

Siaubingas atodūsis, pamačius veidą, privertė Rodžerį Čatvortą atsisukti. Jis il- 
gai Žiūrėjo, netikėdamas savo akimis, paskui atlošė galvą ir baisiai suklykė — panašiai 
suklykė Reinas, sužinojęs apie Meri mirtį. 

— Gyvybė už gyvybę, — sušnabždėjo Brajanas. — Dabar Meri gali miegoti ramiai. 

Aliks palietė drėgną Brajano skruostą. Jis atsiduso paskutinį kartą ir mirė ant 
jos rankų. 

— Palik jį, — pasakė Rodžeris, pasilenkė ir pakėlė brolio kūną. — Dabar jis mano. 

Aliks stovėjo ir žiūrėjo į Rodžerį, kuris nusinešė Brajaną pas savo kariauninkus. 

— Aliks, — išgirdo ji Džoslino balsą. — Nesuprantu, kodėl Čatvortas pasiėmė 
Reino kūną? 

Ji taip drebėjo, kad beveik negalėjo kalbėti. 

— Brajanas užsidėjo Reino šarvus, ir Rodžeris nužudė savo jaunesnįjį brolį. 

— Bet kaip... — pradėjo Džosas. 

Džoana pakėlė nuo žemės kruviną kuokštą dagio pūkų. 

— Jis tikriausiai seniai apię tai galvojo. Tais pūkais jis pamušė savo šarvinius 
marškinius, kad Reino šarvai nebūtų tokie dideli. 

Jie negreitai surado Reiną. Jis gulėjo po medžiu ir miegojo. Džoana, pamačiusi 
Jį, nusijuokė, o Aliks sunerimo. Neįprasta jo kūno padėtis ją išgąsdino. 

— Nunuodijo! — suriko Aliks ir puolė prie vyro. Jo kūnas buvo šiltas, ji supra- 
to, kad jis gyvas, tačiau nerodė jokių kitų gyvybės ženklų. 

— Tuojau pat pakviesk Rozamundą, — paliepė Džosas Džoanai. 

Pamačiusi, kad Reinas nereaguoja į balsas, Aliks ėmė jį tampyti ir delnais mušti 
per skruostus. 

— Padėkite man pastatyti jį ant kojų, — paprašė ji. 

Džosui ir Aliks teko sukaupti visas jėgas, kad pakeltų jo suglebusį kūną, tačiau 
Reinas nepabudo. | 

Atbėgo uždususi Rozamunda. Metusi žvilgsnį į Reiną, ji su baime pažvelgė į 
Džosliną. 

— Aš taip tikėjausi, kad klystu! Bet mano būgštavimai pasitvirtino. Prieš dvi 
dienas iš manęs pavogė opijų, ir aš tikėjausi, kad vagis žino, kaip su juo elgtis. 

— Opijų? — paklausė Aliks. — Bet juk tai vaistai nuo nemigos. Jį žem mano 
brolienė. 

— Taip, jį daug kas geria, — patvirtino Rozamunda. — Bet Ketiaiiocijs žino, kad 
išgėrus per didelę dozę, galima niekada neatsibusti. 

Aliks akys išsiplėtė iš siaubo. 

— Kaip tu manai, ar Brajanas Čatvortas nesugirdė jam per daug? 

— Bijau, kad taip ir yra. Paskubėkim, mums reikia labai daug ką padaryti. 

Visą dieną Reinui plovė skrandį. Rozamunda girdė jį kažkokiu šlykščiu nuovi- 
ru, nuo kurio jį visą laiką pykino. Pasikeisdami vyrai visą laiką vedžiojo jį po mišką, 
neleisdami miegoti. 

— Miegoti, miegoti, leiskite man pamiegoti! — murmėjo Reinas, neatplėšda- 
mas akių ir vos vilkdamas kojas. 

Aliks griežtai stebėjo, kad visi tiksliai vykdytų Rozamundos nurodymus, ir jėga 
vertė Reiną ryti jos bjaurius užpilus. Po kelių valandų jis pamažu ėmė valdyti savo 
kūną. Paskui Rozamunda privertė jį vos ne kibirais gerti vandenį, kad visiškai išplautų 
skrandį ir kepenis. Tuo metu Reinas jau truputėlį atsipeikėjo. 

— Vis dėlto tu nepalikai manęs, — sušnabždėjo jis Aliks. 

— Nepalikau. O be reikalo! — atsakė ji. — Gerk! 

Kitą dieną Rozamunda pagaliau leido Reinui pamiegoti, o sau ir Džoslinui — 
pailsėti. Visiškai pavargusi, Aliks apėjo visus stovyklos gyventojus ir asmeniškai pa- 
dėkojo už pagalbą. 

— Tau pačiai reikėtų išsimiegoti, — išgirdo ji gergždžiantį balsą. Ji pažino vie- 
ną iš tų, kurie apkaltino ją vagyste. — Kvaila gelbėti vieną, netenkant kito. 

Ji taip dėkingai jam nusišypsojo, kad jis paraudo ir nusisuko. Vis dar šypsoda- 
masi, įėjo ji į Reino palapinę ir, nugriuvusi ant lovos šalia Reino, iškart užsnūdo. 


Aliks pasiliko su Reinu dar vieną savaitę — tol, kol jis pamatė, kaip ji tyliai 
verkia, sūpuodama svetimą kūdikį. 


— pasakė jis, kai jie atėjo į palapinę. 

— Bet aš negaliu palikti tavęs vieno. | 

Jis pakėlė antakius. 

— Tu jau įsitikinai, kad tavo Dulinias čia nieko nekeičia: tai, kas turi atsitikti, 
vienaip ar kitaip vis tiek atsitinka. Pažiūrėsim, kas bus toliau, kai Čatvortas palaidos 
savo brolį. Važiuok į pilį ir pasirūpink mūsų dukrele. 

— Gal man tikrai važiuoti? — pratarė ji, ir jos akys sužibėjo. — Pabūsiu ten 
savaitę ir grįšiu. 

— Nemanau, kad taip ilgai be tavęs ištversiu. Eik ir pasakyk Džoanai, kad krau- 
tų daiktus. Po trijų dienų vėl pasimatysi su mūsų Ketrin. 

Aliks puolė Reinui ant kaklo. Greitai jie jau ritinėjosi ant kilimo, skubiai plėš- 
dami vienas nuo kito drabužius. 

Jie mylėjosi, ir Reinui buvo gera matyti žmonos akis, spindinčias iš laimės. 

— Aliks, man labai svarbu, kad tu būtum čia, kai aš kausiuosi su Čatvortu, — 

pasakė jis, švelniai spausdamas ją prie krūtinės. — Sakyk, ką nori, bet tu pati turi 
didžiulį garbės supratimą. Tiesa, tas supratimas skiriasi nuo manojo, jis ypatingas. Tu 
pamiršai savo išdidumą dėl meilės man. Aš labai dėkingas tau už tai. — Pajutęs, kad 
nuo jos ašarų sudrėko marškiniai, Reinas nusišypsojo. — Na, kas čia dabar? Tu turė- 
tum būti patenkinta, kad greitai pamatysi dukterį, o aš matau ašaras! 

— Tikriausiai aš esu egoistė, nes man to maža. Norėčiau, kad ir tu pamatytum 
mūsų dukterį, kad mes visi trys būtume kartu. 

— Greitai taip ir bus. O dabar nusišypsok man. Kaip nori, kad tave prisimin- 
čiau: ašarotą ar šelmiškai besišypsančią? — Ji nusišypsojo, ir Reinas pabučiavo ją. — 
Einam, reikia ruoštis kelionei. 

Aliks visą laiką kartojo sau, kad išvažiuoja neilgam, na, gal mėnesiui, bet jos 
vis nepaliko nuojauta, kad ji jau niekada nebepamatys šios miško stovyklos. Atrodo, tą 
patį jautė ir stovyklos gyventojai. 

— Čia tavo kūdikiui, — pasakė vyras, paduodamas iš medžio išdrožtą žaislą. 
Paskui buvo kitos dovanos, paprastos, pačių Žmonių darytos, ir Aliks susigraudinusi 
dėkingai šypsojosi. 

— Tu slaugei mano kūdikį, kai jis sirgo, — pasakė viena moteris. 

— O mano palaidojai, — pridūrė kita. 

Atėjo laikas atsisveikinti. Reinas stovėjo šalia Aliks, uždėjęs ranką jai ant pe- 
čių, ir jo veide švietė pasididžiavimas savo žmona. 

— Grįžk greičiau, — sušnabždėjo jis ir, pabučiavęs dar kartą, užkėlė ant arklio. 

Atsisukusi Aliks žiūrėjo į mojančius Žmones, kol jie dingo už medžių. 


Dvidešimt antras skyrius 


Dvi savaites Aliks visą laiką buvo su vaikais, „žaidė su jais, kūrė lopšines. Ji 
siuntė ilgus, aistringus laiškus Reinui ir ryšulėlius su vaistais Rozamundai. Vieną kar- 
tą pasiuntinys atvežė iš stovyklos naujieną: kažką pavogusią Blanšą pagavo su įkal- 
čiais ir išvijo iš miško. Tačiau Aliks ši naujiena nenudžiugino. 

Po dviejų savaičių ji ėmė ilgėtis Reino ir, palikusi vaikų kambarį, nuėjo ieškoti 
paguodos pas jo šeimą. 

— Aš girdėjau, kad tu lyg tai vėl grįžai pas mus, — kiek pašaipiai pasakė Gavi- 
nas, — bet nebuvau tikras, kad tai tiesa. Kviečiu į mūsų kompaniją. Džudit balkone 
šnekasi su sakalininku, ir aš kaip tik einu tenai. 

— Saimonai, manai, kad karaliui patiks šis sakalas? — paklausė Džudit savo 
pražilusio sakalininko. 

— Taip, mano ponia. Visoje šalyje nerasi geresnio. 

Džudit susiraukė, įdėmiai stebėdama sakalą, tupėjusį jai ant rankos. 

— Nori padovanoti jį karaliui? — paklausė Aliks. 

— Aš pasiryžusi padaryti viską! — karštai atsakė Džudit. — Po to, kai žuvo 
Brajanas Čatvortas ir Elizabet tapo nėščia, karaliui pasidaro bloga vien išgirdus Mont- 
gomerių vardą. 

— Na, o dabar, kai mirė karalienė... — pradėjo Gavinas. 

— Karalienė Elžbieta mirė! — sušuko Aliks, ir sakalas išsigandęs suplasnojo 
savo didžiuliais sparnais, todėl Džudit teko jį raminti. — Atleiskite, — pasakė Aliks. 
Ji nieko neišmanė nei apie sakalus, nei apie sakalų medžioklę. — O aš ir nežinojau, 
kad mirė karalienė. 

— Per nepilnus metus jis neteko vyriausio sūnaus ir žmonos, be to, jo sūnaus 
našlės šeima grasina atsiimti jos kraitį. Jam dabar labai sunku. Aš vis galvoju: gal 
reikia nuvažiuoti ir pasikalbėti su juo? 

— Apie ką? — viltingai paklausė ji. 

— Aš noriu, kad ta nesantaika baigtųsi. Ir iš Montgomerių, ir iš Čatvortų šeimos 
jau žuvo po vieną žmogų. Gal man pavyks įkalbėti karalių atleisti Reinui. 

— O kaip Mailsas? Juk jis tikrąja to žodžio prasme pasinaudojo Elizabet Čat- 
vort! Nemanau, kad jos brolis jam tai atleistų. 

Džudit susižvalgė su Gavinu, o paskui pasakė: 

— Mes susirašinėjome su Mailsu ir aptarėme šį klausimą. Jei karalius jam leis, 
Mailsas norėtų vesti Elizabet. 

— Neabejoju, kad Rodžeris Čatvortas bus tiesiog laimingas, kai jo šeimoje atsi- 
ras Montgomeris, ir priims jį išskėstomis rankomis! — nusišypsojo Aliks. — Na, ge- 
rai! Jūs norite padovanoti karaliui šį sakalą ir paprašyti, kad jis atleistų Reinui. O argi 
karalius mėgsta sakalų medžioklę? 

Džudit vėl susižvalgė su Gavinu. 

— Aliks, — pradėjo Gavinas, — mes jau seniai norėjome su tavimi pasikalbėti. 
Supratome, kad panorėsi kurį laiką pilnai skirti Ketrin, bet dabar jau nebegalim gaišti. 

Pati nežinodama kodėl, Aliks pajuto baimę. Kvaila, žinoma, pagalvojo ji, bet 
toks įspūdis, lyg kažkas būtų perbraukęs per nugarą šaltais pirštais. 

— Apie ką norite su manimi pasikalbėti? 

— Einam į vidų, — pasiūlė Džudit, atiduodama sakalą Saimonui. 

Palaukusi, kol senukas dings iš akių, Aliks ryžtingai pareikalavo: 

— Pasakykite, ką aš turiu žinoti. 

— Gavinai, leisk tai padaryti man, — paprašė Džudit. — Taip, Aliks, tu teisi: 
karalius visai nesidomi sakalų medžiokle. Dabar jo apskritai niekas nedomina, išsky- 
rus... — užsikirto ji, — išskyrus muziką. 

Kelias akimirkas Aliks tylėdama žiūrėjo į juos. 

— Tai jūs norite, kad aš nuvažiuočiau pas Anglijos karalių, sudainuočiau jam 
dainelę ir lyg tarp kitko paprašyčiau, kad jis atleistų mano vyrui ir atiduotų turtingos 
paveldėtojos ranką jos užkietėjusiam priešui? — Ji nusišypsojo. — Man atrodo, aš 
niekada nesakiau, kad galiu daryti stebuklus. 

— Tu gali tai padaryti! — karštai patikino ją Džudit. — Niekas šioje šalyje ne- 
prilygsta tau nei balsu, nei talentu. Jis tau atiduotų net pusę karalystės, jei priverstum 
jį užsimiršti bent valandai! 

— Karalius? — susiraukė Aliks. — Kas man tas karalius? Žinoma, aš mielai jam 
pagročiau ir padainuočiau, bet man neramu dėl Reino. Jis visus metus stengėsi, kad aš 
suvokčiau garbę taip kaip jis, o dabar norite, kad aš... Manau, kad jis vargu ar padėkos 
man už tai, kad meldžiau karaliaus jam atleisti. 

— Ir vis dėlto, jei tau pavyktų tai padaryti... — bandė paprieštarauti Džudit. 

Aliks pasisuko į Gaviną. 

— Sakyk, jei tu būtum Reino vietoje, norėtum, kad Džudit vyktų pas karalių 
prašyti tau atleidimo? 

— Man būtų nelengva patirti tokį pažeminimą, — tvirtai pareiškė Gavinas. 

— Pažeminimą! — prunkštelėjo Džudit. — Jei Reinas būtų laisvas, jis galėtų 
grįžti į namus, ir mes vėl visi būtume kartu. 

— Ir kova apsiribotų pilies sienomis, — pridūrė Gavinas. — Aš suprantu Aliks 
būgštavimus. Nemanau, kad jai reikia eiti prieš vyro valią. Ne, mes kaip nors patys, be 
karaliaus, kovosime toliau. 

Džudit norėjo paprieštarauti, bet žvilgtelėjo į Gaviną su Aliks ir nutylėjo. 


Tačiau Aliks persigalvojo, ir privertė ją tai padaryti nenumaldomas Rodžerio 
Čatvorto pyktis. Gavino siųsti žvalgai pranešė, kad Rodžeris prisiekė užmušti ir Mail- 
są, ir Reiną, kad atkeršytų už jaunesniojo brolio mirtį ir sesers išniekinimą. 

— Reinas neturi žmonių, kurie atsilaikytų prieš Čatvortą, — pasakė Aliks. — O 
ir Mailsas vargu ar gali kautis su Rodžeriu kaip lygus su lygiu. 

— Jis ne vienas. Už jo — visos Montgomerių pajėgos, — priminė Gavinas. 

— Tu kalbi apie karą! — sušuko Aliks. — Taip jūs neteksite visų savo Žemių, o 
karalius... — Ir ji užsikirto. Kažkaip jie vis dažniau ėmė kalbėti apie karalių. 

Su ašaromis akyse ji išbėgo iš kambario. Ar tik nebuvo ji vienintelis žmogus, 
galintis užkirsti kelią tai nesantaikai? Kažkada ji pasakė Džoslinui, jog pasiryžusi vis- 
kam, kad Reinas liktų gyvas ir kad greičiau sutiktų jį matyti kitos moters glėbyje, nei 
mirusį. Ir vis dėlto, kiekvieną kartą, kai ji darė tai, kas, jos nuomone, buvo būtina, jis 
taip pykdavo! Jis nenorėjo, kad ji kištųsi į jo gyvenimą, ypač į tai, kas, kaip jis manė, 
buvo susiję su jo garbe. 

Kas bus, jei ji dabar liks nuošalyje, atsisakys prašyti karaliaus, kad šis atleistų 
Reinui, ir jeigu prasidės karas? Ar bus ji laiminga, sužinojusi, kad nors Reinas ir mirė, 
jo garbė liko nesutepta? Ar atvirkščiai — ji visą gyvenimą priekaištaus sau, kad net 
nepabandė užkirsti kelio tarpusavio vaidams? 

Aliks atsistojo, pasitaisė suknelę ir pakelta galva nulipo į žiemos sodą, kur Ga- 
vinas su Džudit žaidė šaškėmis. 

— Aš važiuosiu pas karalių, — tyliai pranešė ji. — Aš dainuosiu jam iš visų jėgų ir, jei 
prireiks, maldausiu, kad jis atleistų Reinui ir duotų sutikimą Mailso ir Elizabet vedyboms. 


Aliks stovėjo prie durų, vedančių į karaliaus apartamentus. Ji taip drebėjo, kad bijo- 
jo, jog nuo jos nukris suknelė. Ką ji, paprasto provincijos advokato duktė, čia veikia? 

Ji aiktelėjo, išgirdusi už durų riksmą ir laužomo medžio traškesį. Neilgai trukus 
Iš apartamentų ant pirštų galiukų išbėgo liesas vyras su raudona dėme ant skruosto. 
Rankose jis laikė sulaužytą fleitą. 

Jis įžūliai pažvelgė į Aliks. 

— Jis šiandien blogai nusiteikęs. Tikiuosi, tau labiau pasiseks. 

Aliks išdidžiai išsitiesė visu savo nedideliu ūgiu ir rūsčiai pažvelgė į jį. 

— Gal jis blogos nuotaikos todėl, kad šiandien dar negirdėjo to, ką būtų galima 
pavadinti muzika? 

Vyriškis kažką burbtelėjo ir paliko ją vieną. 

Aliks pasitaisė suknelę — nuostabų kūrinį iš tamsiai žalio aksomo su ilgomis 
rankovėmis ir sijonu, taip gausiai išsiuvinėtu auksiniais siūlais, kad medžiaga pasida- 
rė kieta ir stirksojo. Suknelė buvo pasiūta pagal Džudit eskizą. Ant sijono išsiuvinėtos 
mergaitės su kentaurais, kurie grojo įvairiais instrumentais. “Kad pasisektų", — paaiš- 
kino Džudit. 

— Įeikite ir laukite, — iškišęs galvą pro duris, pasakė tamsiai apsirengęs vyras. — 
Jo didenybė greitai bus pasiruošęs jūsų klausytis. 

Aliks paėmė citrą — puikų, padarytą iš rausvo medžio ir puoštą dramblio kaulu 
instrumentą — ir nusekė paskui vyrą. | 

Jie įėjo į didelį kambarį, kurio sienos buvo išmuštos ąžuoliniais paneliais. Jis 
tikrai nebuvo prabangiau įrengtas nei Montgomerių pilies kambariai. Ir tai Aliks labai 
nustebino. Ji kažkodėl manė, kad karaliaus apartamentai turi būti puošti grynu auksu. 

Ji atsisėdo ir ėmė apžiūrinėti Žmones ir baldus. Karalius sėdėjo raudonu aksomu 
apmuštame krėsle, ir Aliks niekada nebūtų pamaniusi, kad tai — karalius, jei nebūtų 
mačiusi, kaip visi jam lankstosi. Tai buvo aukštas, niūrus žmogus. Jis atrodė mirtinai 
pavargęs. Kai jis ėmė gerti iš stovinčios priešais jį sidabro taurės, Aliks pastebėjo, kad 
jam trūksta daug dantų, o likę — visi pajuodę. Jis susiraukęs pažvelgė į stovėjusį prie- 
šais jį dainininką. Iš kiekvienos dainos, kurią dainavo tas jaunuolis, garso buvo galima 
suprasti, kaip jis nervinasi. Atrodė, kad oras prisotintas įtampos, kurią buvo galima 
jausti ir orkestro grojime. 

“Esant tokiam aidui ir tokiai įtampai, — pagalvojo Aliks, — vargu ar jam kas nors 
patiks. Dabar aišku, kodėl muzika neužvaldo jo taip, kad jis galėtų pamiršti savo liūdesį. 
Jų vietoj aš susodinčiau visus muzikantus kartu, o ne mėtyčiau po kampus, ir pasiūlyčiau 
jiems sugroti ką nors nauja. Jei jie gros su malonumu, tai ir karaliui patiks". 

Aliks dar truputėlį palaukė. Kambaryje šiandien buvo vienuolika muzikantų. 
Anksčiau karalius visą laiką būdavo vienas savo kambariuose ir nieko nepriimdavo. 
Jis net nenuėjo į karalienės laidotuves. Aliks turėjo laukti visą savaitę, kad galėtų pa- 
dainuoti karaliui. Nejaugi ji irgi drebės prieš jį, kaip tr visi kiti? 

“Pagalvok apie Reiną, — pasakė ji sau. — Pagalvok apie visus Montgomerius. 
Jų likimas dabar priklauso nuo tavęs". 

Giliai atsidususi, ji pakilo, mintimis kreipėsi pagalbos į Dievą, ir jos balsas nu- 
stelbė visus kitus garsus. | 

— Paklausykite, — kreipėsi ji į dainininką, — mes greitai visi pravirksim. Mums 
reikia juoko, 0 ne ašarų. 

Kažkas įspėjančiai uždėjo ranką jai ant peties, bet ji nekreipė į tai dėmesio ir 
pasisuko tiesiai į karalių Henriką. 

— Jūsų didenybe, jūs leisite? — Ji padarė reveransą, ir karalius nerūpestingai 
pamojo jai ranka. 

Aliks atrodė, kad širdis tuoj tuoj iššoks iš krūtinės. Dabar pats svarbiausias da- 
lykas — užsitikrinti muzikantų pagalbą. 

— Jūs mokate groti klavesinu? — paklausė ji vyro, kuris atsakydamas apdova- 
nojo ją piktu žvilgsniu. 

— Kodėl jums nepalaukus, kol ateis jūsų eilė? — piktai sušnabždėjo jis. 

— Aš rizikuoju labiau nei jūs, bet galbūt kartu mes padarysim stebuklą. — Ji 
atmetė galvą. — O gal jūs pasitikite savo gabumais? 

Metęs į ją vertinantį žvilgsnį, vyras nuėjo prie klavesino. 

Lygiai taip pat, kaip vadovavo berniukų chorui Moretone, ji energingai ėmė nu- 
rodinėti muzikantams, dalydama jiems įvairius muzikos instrumentus, kurių šiame kam- 
baryje buvo daugybė. 

Susodinusi orkestrantus savo nuožiūra, ji greitai apibėgo juos visus, su kiekvie- 
nu aptardama melodiją ir ritmą. Kai ji bėgdama pradėjo dainuoti, du muzikantai šyp- 
sodamiesi iškart jai pritarė. 

Aliks atrodė, kad viskas vyksta be galo lėtai, ir ji pajuto didžiulį palengvėjimą 
išgirdusi, kaip vyras, sėdėjęs prie klavesino, ėmė dainuoti kartu su ja. Paskui suskam- 
bo arfa, ir jos dieniški garsai švelniai įsipynė į dainos melodiją. 

Pradžiai Aliks pasirinko senovinę dainą, tikėdamasi, kad visi ją puikiai Žino, bet 
kadangi ji savotiškai, neįprastai ją perdirbo, muzikantai neiškart išdrįso pritarti. Tačiau 
pamažu, vienas po kito, jie įsijungė. Vyras, kuriam ji davė tamburiną, pagriebė litaurus, 
kurių Aliks nebuvo pastebėjusi, ir nuo jų gaudesio ėmė vibruoti kambario grindys. 

Kai pagaliau visi orkestrantai pagavo melodiją, ir ji laisvai ir galingai suskam- 

bo, Aliks išdrįso pažvelgti į karalių. Jis sėdėjo tylėdamas, jo veidas buvo bereikšmis, 
tačiau už jo stovintys dvariškiai neslėpė savo nuostabos. Dabar ji bent žinojo, kad jos 
dainavimas jiems buvo neįprastas. 

Padainavusi tris dainas, Aliks nusprendė sugiedoti bažnytinę giesmę. 

Po valandos ji dainavo viena, be akompanimento. Kartą, prieš ketverius metus, 
Maretone pasirodė dainininkė, kurios pasiklausę miestelio gyventojai nutarė, kad pa- 
galiau Aliks turi su kuo pasivaržyti. Nenorėdama apsijuokti, Aliks visą naktį kūrė dai- 
ną, kurią ir pati sunkiai galėjo sudainuoti. Kai kitą dieną ji padainavo tą dainą, jos 
varžovė žiūrėjo į Aliks pilnomis ašarų akimis ir, pabučiavusi ją į abu skruostus, pasa- 
kė, kad ji kiekvieną dieną turi dėkoti Viešpačiui už nuostabią dovaną. 

Būtent šią dainą Aliks nusprendė padainuoti karaliui. Ji nemėgo tos dainos nuo 
pat tos dienos, kai ją sukūrė, nes dainininkė, kurią ji norėjo nugalėti, pati nugalėjo 
Aliks savo kuklumu ir paprastumu. Dabar toji daina vėl buvo jai reikalinga, šį kartą — 
kad užkariautų karaliaus palankumą. 

Dainuodama Aliks galėjo pademonstruoti savo balso diapazoną ir gilumą, jo švel- 
numą ir ypatingą jėgą. Jos balso galia palaipsniui augo, ir kai jau ėmė atrodyti, kad 
visos jos galimybės visiškai išnaudotos, Aliks sukaupė visas jėgas ir vieną natą laikė 
tol, kol ėmė skaudėti plaučius, o akys prisipildė ašarų. 

Pabaigusi ji sustingo giliame reveranse. Salėje buvo absoliučiai tylu, bet atrodė, 
kad Aliks balsas, atsimušęs nuo sienų, sklando tarp žmonių, suliepsnodamas mėlyno- 
mis ir auksinėmis ugnelėmis. 

— Prieik, vaikeli, — nutraukė tylą karaliaus balsas. 

Aliks priėjo, pabučiavo jo ranką ir pakilo, nuleidusi galvą. 

Jis pasilenkė prie jos, palietė jos smakrą. 

— Taigi prieš mane — jaunoji Montgomerio žmona. — Jis nusišypsojo, paste- 
bėjęs jos nustebusį žvilgsnį. — Aš stengiuosi sužinoti, kas vyksta mano karalystėje. 
Kaip matau, Montgomerių vyrai veda pačias gražiausias ir įdomiausias moteris. Bet 
tai... — jis parodė į muzikantus, — tai verta karališko apdovanojimo. 

— Džiaugiuosi, kad jums buvo malonu, jūsų didenybe, — sušnabždėjo Aliks. 

Jis nusišypsojo. 

— Man buvo daugiau nei malonu. O dabar sakyk, kokio apdovanojimo nori? 
Kalbėk, juk ne šiaip sau čia atvažiavai? 

Aliks pasiryžo. 

— Aš norėčiau, kad baigtųsi neapykanta tarp Montgomerių ir Čatvortų. Tai pa- 
daryti padėtų kraujo ryšys tarp dviejų šeimų. Tegul Mailsas veda Elizabet Čatvort. 

Karalius Henrikas susiraukė. 

— Pagal 1495 metų Aktą Mailsas yra nusikaltėlis. Jis pagrobė ledi Elizabet. 

— Ne! — sušuko Aliks iš įpročio, bet tuojau susigriebė. — Atleiskite, jūsų dide- 
nybe! — Ji parkrito prieš jį ant kelių. — Mailsas jos negrobė, o ledi Elizabet nukentėjo 
dėl manęs. 

— Dėl tavęs? Duokite jai suolelį! — įsakė karalius Henrikas ir, kai ji atsisėdo, 
pridūrė: — O dabar papasakok man visą istoriją. 

Aliks papasakojo, kaip Pagnelis apkaltino ją, kaip jai teko slėptis nuo jo miške, 
kur ji pamilo Reiną. Pažvelgusi karaliui į akis, Aliks suprato, kad jam tai įdomu, 1986! 
tęsė savo pasakojimą, — kaip Pagnelis sugavo ją ir pagrobė Elizabet. 

— Tu sakai, kad jis susuko ją į kilimą ir nuvežė Mailsui? — pasitikslino karalius 
Henrikas. 

Aliks pasilenkė prie jo ir sušnabždėjo: 

— Prašau, nekartokite garsiai to, ką dabar pasakysiu. Aš girdėjau, kad ji buvo visiš- 
kai nuoga, ir kad ji užpuolė lordą Mailsą su kirviu. Žinoma, viskas galėjo būti ir kitaip. 

Karalius sukikeno ir pasakė: 

— Pasakok toliau! 

Ji papasakojo jam apie teismą, kaip ji buvo paskelbta ragana, apie tai, kaip ja 
pasinaudojo, kad įviliotų Reiną į spąstus. 

— Ir jis vos spėjo tave išgelbėti? 

— Jis truputėlį pavėlavo: nuo dūmų aš keletui dienų netekau balso. 

Karalius paėmė ją už rankos. ; 

— Tai būtų buvusi didžiausia tragedija, — niūriai pabaigė jis. — O kas atsitiko 
vėliau? 

Jaudindamasi ji papasakojo apie kūdikio gimimą, grįžimą į mišką ir susitikimą 
su Brajanu Čatvortu. Papasakojo ji ir apie tai, kaip Brajanas apsirengė Reino šarvais, 
ir kaip Reinas vos nemirė nuo opijaus. 

— Taip... Vadinasi, tu nori, kad lordas Mailsas vestų ledi Elizabet? 


— Ir dar... 
— Taip, kalbėk, — paragino jis ją. 
— Prašau, atleiskite Reinui, — paprašė ji. — Jis toks geras! Ir visiškai nerenka 


jokios kariuomenės. Stovykloje gyvena valkatos ir vargetos. Reinas verčia juos treni- 
ruotis, kad jie paprasčiausiai išeikvotų savo energiją ir atsikratytų liūdesio. 

— Liūdesys, — atsiduso karalius. — Taip, aš Žinau tą ligą. O kaip pati ledi Eli- 
zabet? Ar ji panorės tekėti už lordo Mailso? 

— Ji protinga ir, Žinoma, supras šios santuokos svarbą, o jei Mailsas toks pat, 
kaip ir jo broliai, tai argi ji jam atsakys? 

— Kada nors man reikia išsiaiškinti Montgomerių vyrų patrauklumo paslaptį. 
Jei ledi Elizabet neprieštaraus, tai aš sutinku, kad toji santuoka įvyktų, nes noriu, kad 
vaikas turėtų tėvą. 

— O kaip Reinas? 

— O dėl jo tau teks paplušėti. Na, ką pasakysi, jei paprašysiu tavęs pabūti čia 
dar savaitę ir dainuoti man dieną naktį? 

— Aš paskirsiu visą savo gyvenimą, kad suteikčiau jums malonumą, jei tai iš- 


gelbės mano vyrą! — aistringai patikino ji karalių. 
— Ne, vaikeli, negundyk manęs, aš ir taip turiu daugybę problemų. Eik, dai- 
nuok, 0 mes paruošim reikalingus popierius. — Jis davė ženklą vienam už jo nugaros 


stovinčiam Žmogui, ir šis greitai išėjo iš kambario. 

Aliks dainavo visą dieną, kol jai ėmė skaudėti gerklę. Saulė jau seniai buvo nu- 
sileidusi už horizonto, kai karalius pagaliau užsnūdo savo krėsle. 

— Dabar eikite ir pailsėkite, — pasakė jai vienas dvariškis. — Lordas Gavinas 
laukia jūsų salėje. Jis palydės į jūsų kambarius. Esu tikras, kad jo didenybė anksti rytą 
vėl pakvies jus. 

Kai tik Aliks pamatė Gaviną, nuovargį lyg ranka atėmė. Džiaugsmingai šypso- 
damasi, ji puolė į jo glėbį. 

— Jis sutinka! Jis sutinka! — užkimusiu balsu sušuko ji. 

Gavinas ją stipriai apkabino. 

— Einam, papasakosim viską Džudit ir gelbėsim tavo balsą. Be to, mes elgia- 
mės taip, kad greitai gali pasklisti visokios apkalbos. 

Aliks išsitiesė, atstatė smakrą, ir Gavinas iškilmingai nuvedė ją ilgais, siaurais 
koridoriais į jiems skirtus kambarius. 

Aliks išgėrė Džudit išvirtą nuovirą ir ėmė laukti. Tas laukimas užsitęsė. Kara- 
lius Henrikas visą laiką laikė ją prie savęs. Aliks teko išklausyti įvairių dvaro gandų. 
Pavyzdžiui, ji sužinojo, kad karalius ketina vesti jaunąją princesę — našlę. Jai labai 
patiko didelis, gražus dvylikametis karaliaus sūnus — princas Henrikas. Jis buvo labai 
panašus į karalių. 

Vietoj vienos savaitės, Aliks teko išbūti dvare visas dvi, kol buvo paruošti doku- 
mentai dėl Mailso ir Elizabet vestuvių. Na, o Aliks labai nerimavo dėl būsimo susitiki- 
mo su Reinu. Kaip jis sureaguos į dar vieną įsikišimą į jo reikalus? 

Praėjo dar kelios dienos, kol jie susipakavo savo daiktus, ir dar kelios, kol pa- 
siekė Montgomerių pilį. Plakančia širdimi Aliks nulipo nuo arklio ir sustingo tikėda- 
masi, kad ją pasitiks Reinas. 

Reino pilyje nebuvo, tačiau atėjo keli jo laiškai. Rodžeris Čatvortas atsisakė 
paleisti Elizabet, bet Mailsas pranešė, kad vis dėlto ją surado. Sužinojęs tai, Gavinas 
ėmė niurnėti, kad jo brolelis niekada negerbė įstatymų. Mailsas rašė, kad jie apsivedė 
netoli Čatvortų dvaro ir iškart po ceremonijos Elizabet grįžo pas savo brolį. Šis prane- 
šimas visus nustebino, bet Mailsas savo laiške nieko nepaaiškino. 

Praėjo savaitė. Iš Reino nebuvo jokių Žinių. Antros savaitės pabaigoje Gavinas 
pasiuntė į mišką žygūnus, bet jie grįžę pasakė, kad niekas jų ten nepasitiko, o jie patys 
dvi dienas ieškojo ir nieko nerado. 

Kitą dieną į mišką išvyko pats Gavinas su savo žmonėmis. Grįžo tik po savaitės. 

— Reinas sėdi savo dvare, — pranešė jis. — Ir jis ten pasikvietė visus stovyklos 
gyventojus. Dabar vienam jo laukui tikriausiai tenka penki fermeriai, ir jis užsispyręs 
tvirtina, kad visiems mokės. Jei taip bus, po poros metų jis pats bus elgeta. 

— Gavinai, — tyliai pratarė Aliks. 

Gavinas paglostė jos skruostą. 

— Dabar jis labai piktas, bet greitai tai praeis. 

Netarusi nė žodžio, Aliks pakilo ir išėjo iš kambario. Gavinas su Džudit tylėda- 
mi žiūrėjo jai įkandin. 

— Pasakyk man tiesą, — pareikalavo Džudit. 

— Velniai tegul griebia mano brolį! — suriko Gavinas ir įniršęs trenkė kumščiu 
į stalą. — Reinas pareiškė, kad Aliks vėl jį įžeidė, 1r kad šis kartas jau paskutinis: 
daugiau jis negali kęsti jos išsišokimų. Jis sako, kad ne kartą ją įspėjo, bet Aliks nepa- 
klausė, ir jis žinąs, kad niekada jo neklausys ir toliau. 

— Gal tegul Stivenas pasikalba su juo... 

— Stivenas bandė, bet Reinas jo neklausė. Visą savo laiką jis leidžia su tais 
nusikaltėliais... — Gavinas staiga nusijuokė. — Įdomi istorija! Aliks tvirtina, kad ji 
labai dėkinga miško gyventojams ir kad niekada negalės jiems atsidėkoti. Toje stovyk- 
loje yra dainininkas, vardu Džoslinas. Kiek žinau, su juo Aliks klajojo po šalį. Tai va, 
jis sutiko žmogų, kuris buvo karaliaus dvare, kai ten dainavo Aliks. Nežinau, taip ten 
buvo iš tikrųjų. bet tas žmogus sako, kad Aliks prašė karaliaus atleisti ir visiems sto- 
vyklos gyventojams. 

— Neatsimenu, kad Aliks būtų apie tai pasakojusi... 

— Aš taip pat neatsimenu. Bet juk ji pasakojo karaliui apie savo gyvenimą miš- 
ke. Aš net girdėjau, kad vieną kartą karalius privertė ją apsirengti berniuko drabužiais, 
kad įrodytų, jog viskas tikrai taip ir buvo. į 

— Manai, kad Aliks pasakė karaliui, jog daugelis tų Žmonių buvo nuteisti neteisingai? 

Gavinas nusišypsojo. 

— Aliks kartais būna tokia naivi! Turėdamas galvoje tą aplinką, kurioje ji užau- 
go, abejoju, kad ji suprastų, kokią didžiulę valdžią turėjo tomis dienomis. Žmonės per 

galvą verčiasi, kad karalius juos išklausytų, o Aliks tokią galimybę turėjo kiekvieną 
dieną. Jei ji būtų turėjusi priešą, lengvai būtų galėjusi pasiųsti jį ant ešafoto. 

Džudit susimąsčiusi pažvelgė į vyrą. 

— Lygiai taip pat ji galėjo išgelbėti kelis šimtus žmonių. Beje, ar buvo paskelb- 
ta dar kokių nors malonių? 

Gavinas šyptelėjo. 

— Reinas gali pats savo nuožiūra atleisti bet kam, kas, jo nuomone, vertas atlei- 
dimo. Aliks tiek daug dainavo apie Reino ištikimybę ir jo garbę, kad karalius jau buvo 
pasiruošęs paskelbti jį šventuoju. 

— Šaunuolė! Taip, savo balsu ji gali daug ką pasiekti. O tie žmonės žino, kad 
būtent Aliks prašė jų pasigailėti? 

— Na, Džoslinas pasistengė, kad jie viską sužinotų. Visi jie prašė perduoti Aliks lin- 
kėjimų 1r palinkėti kuo geriausios sėkmės. Tačiau daugelis jų — tokie pat niekadėjai, kaip ir 
Stiveno škotai. Pasaulyje vis mažiau lieka pagarbos geriausiems žmonijos atstovams. 

Džudit nusijuokė. 

— Reikia pasakyti Aliks, kad ji jau padarė gerą darbą ir kad laikas imtis Reino. 
Mes turime priversti jį suprasti, kad Aliks gerai padarė, kreipdamasi į karalių. 


Dvidešimt trečias skyrius 


Praėjo dar mėnuo. Iš Reino nebuvo nė žodžio, o pats jis atsisakydavo skaityti 
laiškus, gautus iš Gavino pilies. Iš pradžių Aliks labai liūdėjo, bet pamažu liūdesys 
peraugo į pyktį. Jei jo išdidumas reiškia daugiau nei jų meilė ir jų duktė, tai tegul taip 
1r būna! 

Pyktis neatlėgo visą vasarą. Matydama, kaip auga Ketrin, Aliks pastebėjo, kad 
mergaitė iš tėvo paveldėjo tvirtą kūno sudėjimą. 

— Nėra jokių šansų, kad ji taptų liekna, elegantiška dama, — atsiduso ji, žiūrė- 
dama į pirmus žingsnius žengiančias storas Ketrin kojytes. 

— Visi vaikai būna storuliai, — nusijuokė Džudit, mėtydama sūnelį. — Kiek- 
vieną dieną Ketrin darosi vis labiau panašesnė į Reiną. Gaila, kad jis nemato. Užtektų 
tik pažvelgti į šias pilkas akis ir jos duobutes, ir jis iškart atsileistų. Reinas atiduotų 
kūdikiui viską. 

Džudit žodžiai neišėjo Aliks iš galvos. 

— Aš nusprendžiau nusiųsti Ketrin pas tėvą, — pareiškė ji vakare Džudit, lais- 
čiusiai rožes. 

— Atleisk, ką tu pasakei? 

— Jis gali neatleisti man, bet kuo kalta Ketrin? Jai bus greitai metukai, o jis dar 
nė karto jos nematė. 

Džudit priėjo, šluostydamasi rankas. 

— O jeigu Reinas paskui jos negrąžins? Ar išgyvens! ir vyro, ir dukters praradimą? 

— Aš įspėsiu, kad atiduodu ją tik iki Kalėdų, ir kad paskui Gavinas pasiims ją 
atgal. Reinas nesulaužys sutarties. 

— Jeigu jis Išvis panorės tartis. 

Aliks neatsakė. Visa širdimi ji troško ir tikėjosi, kad Ketrin užkariaus ir suminkš- 
tins tėvo širdį. 

Po kelių dienų, kai jau viskas buvo paruošta kelionei, Aliks norėjo persigalvoti, bet 
Džudit sulaikė ją, apkabinusi per pečius, ir ji tik pamojavo atsisveikindama savo dukteriai, 
kuri, lydima dvidešimties Gavino kariauninkų ir dviejų arklių, išvyko pas tėvą. 

Sulaikiusi kvapą, Aliks laukė. Praėjo kelios savaitės. Iš Reino nebuvo jokių ži- 
nių, -bet viena auklė nuolat rašė, siųsdama savo laiškus per Džosliną. 

Auklė rašė, kokią sumaištį sukėlė ledi Ketrin atvykimas, ir kaip drąsiai ji elgėsi. 
Reino namai, jo Žmonės ir jis pats labai ją išgąsdino. Iš- pradžių auklė padarė išvadą, 
kad Reinas stengiasi nekreipti dėmesio į savo dukterį, bet vieną kartą, kai jos Žaidė 
sode, Reinas pametėjo Ketrin nusiritusį kamuoliuką, o paskui atsisėdo ant suoliuko ir 
ėmė ją stebėti. Ketrin parideno kamuolį tėvui, ir jie taip Žaidė vieną valandą. 

Pranešimų apie tokius įvykius auklės laiškuose vis daugėjo. Lordas Reinas pasi- 
ėmė dukterį pajodinėti. Lordas Reinas paguldė Ketrin miegoti. Lordas Reinas prisieki- 
nėja, kad jo dukrelė šneka ir kad ji — pats nuovokiausias vaikas visoje Anglijoje. 

Aliks džiaugėsi tomis naujienomis, tačiau pati skaudžiausiai išgyveno savo vie- 
natvę. Kaip būtų puiku, jeigu ji kartu su Reinu galėtų gėrėtis jų dukrele! 

Lapkričio vidury laiškai nustojo ėję, ir iki pat Kalėdų Aliks negavo jokių žinių. 
Kalėdų dieną Gavinas atėjo į jos kambarį ir pasakė, kad Ketrin grįžo ir dabar laukia jos 
žiemos sode. 

Aliks tekina nulėkė laiptais ir, nieko aplink nematydama, su ašaromis akyse puolė 
prie dukters, tyliai stovėjusios prie židinio. Ji vilkėjo puikia suknele, pasiūta iš aukso 
spalvos šilko. Praėjo keli mėnesiai, kai jos matėsi paskutinį kartą, ir Ketrin, išsigandu- 
si motinos, atšoko nuo jos. 

— Džiaugsme mano, nejaugi manęs neprisimeni? — maldaujančiai sušnabždėjo Aliks. 

Mergaitė dar labiau atsitraukė, o kai Aliks palinko prie jos, nusisuko ir, pribėgu- 
si prie tėvo, apkabino jo kelius. 

Aliks nustebusi pakėlė galvą, ir jos akys susidūrė su Reino akimis. 

— Aš... aš tavęs nepastebėjau, — išlemeno ji. — Maniau, kad Ketrin čia viena. — 
Reinas nepratarė nė žodžio, jis įtemptai žiūrėjo į Aliks. Kažkas jai užspaudė gerklę. — 
Tu gerai atrodai, — pratarė ji, stengdamasi tarti žodžius kuo ramiau. 

Jis pasilenkė ir pakėlė Ketrin ant rankų. Aliks pamatė, kaip mergaitė apkabino 
jo kaklą, prisispaudė prie krūtinės, ir ji pajuto pavydą. 

— Aš norėjau, kad tu pamatytum savo dukterį, — sušnabždėjo ji. 

— Kodėl? — paklausė jis ir, išgirdusi jo balsą — tą gilų, žemą balsą, kurį taip 
gerai pažinojo, — ji vos nepradėjo raudoti. 

Tačiau Aliks greitai susitvardė. 

— Kodėl? — piktai pakartojo ji. — Tu dar nei karto nebuvai matęs savo dukters 
ir dar klausi, kodėl ją atsiunčiau tau? 

Reinas švelniai paglostė Ketrin plaukus. 

— Tai tikrai gražus vaikas, — pasakė jis. — Geras ir atjaučiantis, kaip ir jo motina. 

— Bet aš ne... — pradėjo Aliks ir nutilo pamačiusi, kad Reinas eina prie jos. 
Praėjęs pro ją, jis atidarė duris ir atidavė Ketrin ten laukiančiai auklei. 

— Ar mes galime pasikalbėti? 

Aliks linktelėjo. 

Reinas priėjo prie židinio ir kurį laiką tylėdafnas žiūrėjo į ugnį. Paskui staigiai 
atsisuko į žmoną. 

— Žinai, — karčiai pratarė jis, — aš buvau toks įniršęs, kad norėjau tave už- 
mušti. Lyg būtum visam pasauliui paskelbusi, kad Reinas Montgomeris nesugeba iš- 
spręsti savo problemų. 

— Aš visai nenorėjau... 

Jis judesiu paprašė ją patylėti. 

— Man sunku kalbėti, bet tu privalai tai išgirsti. Tada miške aš supratau, kodėl 

tavęs nemėgo Žmonės. Tu manei esanti aukščiau už juos, ir tai jiems nepatiko. Paskui 
tu pati viską supratai ir nusprendei pasitaisyti. Tu pasikeitei, Aliks. — Jis kiek padel- 
sė. — Nėra... lengva teisti patį save... 

Ji matė jo plačią nugarą, nunarintą galvą ir staiga labai jo pagailo. 

— Reinai, — sušnabždėjo ji, — aš viską suprantu. Daugiau gali ir nekalbėti. 

— Ne, aš pasakysiu! — Jis atsigręžė į ją. — Kaip manai, ar lengva man, vyrui, 
suprasti, kad tokia moteris, beveik vaikas, kaip tu, gali padaryti tai, ko aš nepajėgiu? 

— O ką aš padariau? — nuoširdžiai nustebusi paklausė Aliks. 

Jis nusišypsojo, ir jo akys buvo pilnos meilės. 

— Tikriausiai man atrodė, kad privalau viską spręsti savaip, nes viską, ką turė- 
jau, paaukojau dėl kelių niekingų prašytojų. Tikriausiai man patiko būti nusikaltėlių 
karaliumi. 

— Reinai, — pasakė ji, paliesdama jo ranką. 

Jis sugriebė jos ranką ir lūpomis palietė pirštų galiukus. 

— Kodėl važiavai pas karalių Henriką? 

— Norėjau, kad jis tau atleistų. Ir kad leistų susituokti Elizabet ir Mailsui. 


— Tai labai užgavo mano savimeilę, Aliks, — sušnabždėjo jis. — Aš juk svajo- 
jau įžengti į karaliaus Henriko apartamentus su šarvais ir pasikalbėti su juo kaip lygus 
su lygiu. — Ant jo skruosto atsirado duobutė. — O vietoj to pas jį nuvyksta mano 


Žmona ir prašo pasigailėti manęs. Man buvo labai skaudu. 

— Bet aš nenorėjau... Ach, Reinai, kad išgelbėčiau tave, aš pasiryžusi bet ką 
padaryti! 

Jis nepastebėjo, kad beveik laužo Aliks pirštus, — taip stipriai juos spaudė. 

— Mane apvylė mano išdidumas. Aš noriu... prašyti tavęs atleidimo. 

Aliks norėjo sušukti, kad ji jam viską atleidžia, bet suvokė, kad geriau tai pasa- 
Kkyti kitą kartą. 

— Bet kada nors aš vėl užgausiu tavo savimeilę. 

— Aš Žinau. 

Ji pakėlė smakrą. 

— Na, ką tu tada pasakysi? 

— Supyksiu ant tavęs. Labai supyksiu. Ir pažadėsiu tave užmušti. 

— Bet tada, gal... — vos girdimai pratarė ji, ir jos akys vėl sublizgėjo nuo ašarų. 

— Aliks, aš noriu tavęs, o ne to, kas sutiks su kiekvienu mano žodžiu. — Jis 
sunkiai nurijo seiles, susiraukė ir tvirtai pridūrė: — Tu buvai teisi, kad važiavai pas 
karalių. 

— O kaip dėl Rodžerio Čatvorto? 

Reino akys piktai sublizgėjo. 

— O dėl jo buvau neteisi. Jei būčiau jį nužudęs, Mailsas nebūtų... 

— Jei būtum jį nužudęs, karalius Henrikas būtų nužudęs tave! — išrėkė ji jam į 
veidą. 

— Aš būčiau paslėpęs jo kūną. Niekas... 

— Be jokios abejonės, kada nors būtum panorėjęs viešai prisipažinti, — su pasi- 
bjaurėjimu pastebėjo ji. — Ne, aš pasielgiau teisingai! 

Reinas norėjo kažką pasakyti, tačiau apsigalvojo ir nutilo, o paskui tyliai pasakė: 

— Na, gal tu ir teisi. 

— Aš... ką? — sumišusi sumurmėjo Aliks ir iškart pamatė duobutę ant Reino 
skruosto. — Tu tyčiojiesi iš manęs? — Ir pakėlė smakrą. 

Garsiai nusijuokęs, Reinas apglėbė ją rankomis. 

— Paklausyk, Aliks, atrodo, kad mums niekada nepavyks iškart dėl visko susi- 
tarti, tačiau susitarkim veikti kartu. Ar negalėtum iš anksto pranešti man, ką ketini 
daryti? 

Ji truputėlį pagalvojo. 

— O jeigu tu paskui man neleisi to daryti? Ne, geriau jau elgsiuosi taip kaip 
anksčiau! 

— Aliks, — beveik suurzgė jis, o paskui nusikvatojo. Juokdamasis jis pamėtėjo 
ją į viršų. — Ach, Aliks, Aliks! Manau, kad mes niekada nenustosim pyktis. Ar tau tai 
patinka? 

— Mums visai nereikės pyktis, jei kartkartėmis tu iš pradžių pagalvosi, o tik 
paskui veiksi. Nors kartelį pamąstyk apie rytdieną. Jei būtum laikęsis šio principo, 
nebūtum vedęs karaliaus kareivių prieš... — Ji nutilo: Reinas kandžiojo jai kaklą. 

— Aš aistringas Žmogus, — sumurmėjo jis. — Nori, kad aš pasikeisčiau? 

Ji užvertė galvą, kad jam būtų patogiau. 

— Na, gal to ir nereikia daryti. Aš sugebėsiu patenkinti tavo aistrą, Reinai! — 
Atsitraukusi ji pažvelgė jam į akis. Jos veidas buvo labai rimtas. — Tu daugiau manęs 
nebepaliksi? Jei aš padarysiu ką nors tokio, kas tau nepatiks, nejaugi paliksi mane 
vieną su vaikais? 

Jo žvilgsnis taip pat surimtėjo. 

— Duodu tau, Aliksandrija Montgomeri, šventą riterio priesaiką: aš daugiau nie- 
kada tavęs nepaliksiu. 

Ji pastovėjo, atidžiai žiūrėdama į jo veidą, po to nusišypsojo ir apkabino jo kaklą. 

— Aš taip tave myliu! — karštai sušuko ji. 

— Žinoma, tai nereiškia, kad aš negaliu užrakinti tavęs kambaryje ir pastatyti 
sargybos. Bet aš daugiau niekada nebesiųsiu tavęs pas savo brolį ir neužkrausiu jam 
ant pečių savo problemų. 

— Problemos! — įsižeidė ji. — Aš suteikiau jūsų šeimai džiaugsmo, 0 tu juos 
skaudini. Tu — didelis, užsispyręs... 

Reinas, apkurtintas jos riksmo, pasitrynė ausį. 

— Ach, koks mielas ir švelnus balselis! Jis minkštas kaip pavasario rytas, saldus 
kaip... 

Jis nebaigė, nes Aliks lūpomis prisispaudė prie jo lūpų, ir jis iškart pamiršo, ką 
norėjo pasakyti. 

Pirmas skyrius 


PIETINĖ ANGLIJA 
1502 RUGPJŪTIS 


Elizabet Čatvort stovėjo ant aukštos uolos krašto ir žiūrėjo į aukštų, vešlių mie- 
Žių jūrą. Ten, žemai, užmetę ant pečių dalgius, traukė vyrai. Iš tokio aukščio Elizabet 
atrodė, kad jie labai mažučiai. Keli jų buvo raiti, o vienas varėsi didelę bandą karvių. 

Tiesą sakant, Elizabet sunkiai juos įžiūrėjo. Jos smakras buvo stipriai sukausty- 
tas ir pernelyg aukštai iškeltas. kad galėtų nuleisti. Smarkus šilto vėjo gūsis vos nenu- 
bloškė jos nuo uolos, tačiau ji tvirtai įrėmė kojas į Žemę ir šiaip taip išsilaikė. Ir ką gi 
reiškė tas vėjas, palyginus su tuo, ką jai jau teko šiandien išgyventi ir kas dar jos lau- 
kia ateityje. 
iš pykčio ir neišlietos S rasėlos, A Nuo Žiu kvėpavimo veidas staiga įsitempdavo ir 
greit vėl atsipalaiduodavo, tarsi kontroliuodamas širdies plakimą. 

Vėjas draikė tankius, švelnius, medaus spalvos plaukus, ir mergina net nepaste- 
bėjo, kaip atsikabino paskutinis perlas ir nuslinko sudraskyta raudono šilko suknia že- 
myn. Puošnūs drabužiai, kuriais vilkėjo per draugės vestuves, dabar buvo nepataiso- 
mai suplėšyti. Palaidi plaukai laisvai krito žemyn, veidai buvo aprūkę, o rankos žiau- 
riai surištos už nugaros. 

Elizabet pakėlė akis į dangų ir ramiai žiūrėjo į ryškią dienos šviesą. Visados 
žmonės sakydavo, kad jos grožis angeliškas, bet dar niekados ji neatrodė tokia švelni, 
rami ir tokia panaši į dangiškąjį angelą, kaip dabar. 

Sunkūs plaukai sukosi apie grakštų jos kūną kaip šilkinė mantija, o sudraskyti 
drabužiai darė ją panašią į krikščionių kankinę. 

Pagaliau Elizabet nurimo — mintyse ji tyliai atleido visiems. 

— Aš kovosiu iki mirties, — kreipdamasi į dangų, suburbėjo ji. 

Mėnulio šviesoje jos akys spindėjo tokia sodria spalva kaip smaragdas. 

— Niekas nenugalės manęs. Niekas neprivers manęs pasiduoti. 

— Maldauji Dievo pagalbos, ar ne? — visai šalia pasigirdo grobiko balsas. 

Lėtai, tarsi nuo to būtų priklausęs visas pasaulio laikas, Elizabet pasuko galvą ir 
pasižiūrėjo į jį. Šaltas jos žvilgsnis privertė grobiką žengti žingsnį atgal. Jis buvo pa- 
gyrūnas, toks pat kaip ir tas šlykštusis Pagnelis iš Valdenhemo, kuriam jis tarnavo. 

Kai šalia nebūdavo šeimininko, šis smulkus valdininkėlis pasižymėdavo ypatin- 
gu bailumu. 

Nervingai nusikosėjęs, Džonas įžūliai žengė žingsnį į priekį ir sugriebė Elizabet 
už peties. | 

— Kad ir kokia didele ponia beįsivaizduotum, dabar aš tavo šeimininkas. 

Šie žodžiai labai įskaudino merginą, bet ji stengėsi to neparodyti ir žvelgė jam 
tiesiai į akis. Per daug fizinių ir dvasinių kančių ši mergaitė buvo patyrusi per nega 
savo gyvenimą, todėl jai nebuvo sunku slėpti savo jausmus. 

— Tu niekados nebūsi nei mano, nei kieno nors kito šeimininkas, — šaltai atsa- 
kė ji. 

Jos žodžiai privertė grobiką šiek tiek atsitraukti, bet tUoj pat jis vėl puolė ją ir 
šiurkščiai stumtelėjo. 

Elizabet beveik neteko pusiausvyros, bet, sukaupusi jėgas, sugebėjo išlikti tiesi 
ir pradėjo eiti į priekį. 

— Visi vyrai yra kokios nors moters šeimininkai, — sekdamas paskui ją, tęsė 
Džonas. — Tokios moterys kaip tu gal dar to nesupranta. Reikia tik, kad koks nors 
tikras vyras užgriūtų ant tavęs, tada ir sužinosi, kas yra tavo šeimininkas. Bet kodėl aš 
įsitikinęs, kad Mailsas Montgomeris kaip tik ir yra toks vyras, kokio tau reikia. 

Paminėjus Montgomerio vardą, Elizabet neteko pusiausvyros ir suklupo. 

Džonas taip garsiai nusikvatojo lyg būtų laimėjęs didžiulį mūšį. Jis atsistojo 
šalia mergaitės ir įžūliai stebėjo, kaip sunku jai atsistoti — kojos painiojosi sijone, o 
surištos rankos vertė atgal. 

— Susijaudinai, išgirdusi minint Montgomerį, tiesa? — tyčiojosi jis, bet paga- 
liau nusprendė padėti jai. 

Staiga jis palietė jos skruostą, švelnią dramblio kaulo spalvos odą ir nešvariais 
pirštais perbraukė per puikias lūpas. 

— Kaip gali tokia puiki moteris būti tokia pikčiurna? Mes galėtume būti labai 
meilūs vienas kitam, ir lordas Pagnelis niekados apie tai nesužinotų. Koks skirtumas, 
kuris pirmas? Montgomeris vis tiek nuplėš tau nekaltybę, tad argi ne vis tiek, ar dieną 
anksčiau, ar vėliau? 

Sukaupusi burnoje seilių, Elizabet spjovė jam į veidą. Džonas ištiesė ranką ir 
pasirengė trenkti jai į skruostą, bet mergina vikriai pasilenkė ir ėmė bėgti. Žinoma, tas 
pareikalavo nemažai pastangų, nes iškankintas kūnas smarkiai sopėjo. Surištos rankos 
neleido jai labai paspartinti žingsnio, todėl grobikas nesunkiai pagavo ją. Nuplėšęs 
sudraskyto sijono skiautę, jis partrenkė ją veidu žemyn ant žemės. 

— AK, tu pasiutus mergše, — prašvokštė jis pro dantis. 

Apvertęs ant nugaros, jis grubiai išžergė ją. 

— Tu sumokėsi man už tai, — tęsė Džonas. — Aš stengiausi elgtis su tavimi 
garbingai, bet dabar tu nusipelnei bausmės. 

Elizabet rankos buvo surištos, 0 pečiai suspausti, tačiau ji galėjo judėti, nors iš 
skausmo akyse ir suspindo ašaros. 

— Bet tu nemuši manęs, ar ne? — paklausė ji, lyg ir nedvejodama tuo. — Pa- 
gnelis sužinos, kaip tu elgeisi su manimi ir duos tau į kailį. Tokie žmonės kaip tu nenu- 
skriaus savęs, jie per daug save myli. 

Džonas uždėjo rankas jai ant krūtinės ir įsisiurbė į jos lūpas. Tačiau Elizabet 
neparodė jokių emocijų. 

Pasipiktinęs jis atšoko nuo jos ir susiraukęs nuėjo atgal prie arklių. 

Elizabet atsisėdo ir stengėsi nusiraminti. Jai ką tik gerai pavyko neparodyti, kas 
dedasi jos viduje. Bet reikėjo sukaupti visas jėgas, kad nepalūžtų per tuos sunkius iš- 
bandymus, kurie jos laukė ateityje. 

Montgomeris! Šis vardas visą laiką skambėjo jai ausyse. Visos nuoskaudos, ku- 
rias jai teko patirti, buvo susiję su Montgomerių vardu. Per kažkokį Montgomerį jos 
svainė neteko grožio, jis daugiausia buvo kaltas ir dėl jos ligos. Per kažkokį Montgo- 
merį jos vyrenysis brolis turėjo iškęsti didelę negarbę, o kitas brolis — Brajenas — iš 
viso dingo nežinia kur. O dabar, nors ir netiesiogiai, kažkoks Montgomeris buvo susi- 
JęS su jos pagrobimu. 

Dalyvaudama savo draugės vestuvėse kaip pamergė, Elizabet atsitiktinai nugir- 
do vieno šlykštaus tipo, kurį seniai pažino. pokalbį. Pagnelis planavo parduoti mažytę 
gražią daininkę savo nedoriems giminaičiaims, kad jie nuteistų ją kaip raganą. Kai 
Elizabet pabandė išgelbėti mergaitę, Pagnelis nutvėrė ją ir ant juoko nusprendė atiduo- 
ti Elizabet jos priešui, Montgomeriui. Galbūt viskas nebūtų taip blogai baigęsi, jeigu 

dainininkė, skatinama kilniaširdiškų, bet nelabai protingų ketinimų, nebūtų suteikusi 
informacijos, kad Elizabet yra kažkaip susijusi su vienu iš Montgomerių. 

Pagnelis sulaikė Elizabet, užkimšo jai gerklę, įvyniojo į gabalą nešvaraus au- 
deklo ir įsakė savo žmogui, Džonui, pristatyti ją pagarsėjusiam ištvirkėliui, gašliam ir 
aistringam Mailsui Montgomeriui. Elizabet žinojo, kad iš keturių Montgomerių šei- 
mos vyrų jauniausias, tik dviem metais vyresnis už ją, dvidešimt vienerių metų jau- 
nuolis buvo pats blogiausias. Netgi vienuolyne, kuriame ji praleido kelerius paskuti- 
niuosius metus, daugybę istorijų išgirdo apie Mailsą Montgomerį. 

Buvo kalbama, kad, būdamas šešiolikos mėtų, jis pardavė sielą šėtonui ir dėl to 
dabar turi velnišką galią moterims. Elizabet tik juokas imdavo, klausantis šios istori- 
Jos, bet ji niekam nesakė to juoko priežasties. Ji galvojo, kad Mailsas Montgomeris, 
kaip ir jos miręs brolis Edmundas, tiesiog įsakydavo, kad jam į lovą pristatytų moteris. 
Tik visa bėda buvo ta, kad šito Montgomerio sėkla buvo be galo vaisinga, ir sklido 
gandai, kad jis turi šimtus neteisėtų vaikų. 

Prieš trejus metus jauna mergina, Bridžit, išėjo iš vienuolyno, kuriame dažnai 
gyvendavo Elizabet, ir ėmė dirbti senovinėje Montgomerių tvirtovėje. Ji buvo graži, 
didelėmis juodomis akimis ir linguojančiais sėdmenimis. Elizabet buvo pasipiktinusi, 
kad nuolatinės vienuolyno gyventojos žiūrėjo į ją taip, tarsi mergina būtų ėjusi į savo 
vestuves arba būtų nutarusi pasiaukoti. Dieną prieš jos išėjimą iš vienuolyno, vyres- 
nioji praleido su Bridžit dvi valandas, o per vakaro mišias merginos akys buvo raudo- 
nos nuo ašarų. 

Po vienuolikos mėnesių keliaujantis muzikantas atnešė žinią, kad Bridžit pa- 
gimdė didelį sveiką berniuką ir pavadino jį Džeimsu Montgomeriu. Buvo nesunku nu- 
spėti, kad jo tėvas — Mailsas Montgomeris. 

Drauge su visais Elizabet maldavo Aukščiausiojo atleisti merginai nuodėmes. 
Širdyje ji keikė visus vyrus, tuos niekdarius, kuriems atrodė, kad moterys yra bedva- 
sės būtybės ir kad jas galima mušti, terorizuoti bei versti atlikinėti šlykščiausius veiks- 
mus. Toks buvo jos brolis Edmundas ir, be abejonės, Mailsas Montgomeris. 

Tačiau jos mintis tuoj pat nutraukė Džonas. Jis griebė jai už plaukų ir privertė 
atsistoti. 

— Tavo maldų laikas baigėsi, — rėkė jis tiesiai jai į veidą. — Montgomeris 
įrengė stovyklą, ir atėjo laikas pristatyti jam naują auką — būsimo neteisėto vaiko 
motiną, — tyčiojosi jis. 

Elizabet atkakliai grūmėsi, o jis visą tą laiką garsiai kvatojo. Kai mergina supra- 
to, kad tos grumtynės kelia jam tik juoką, ji liovėsi priešintis ir metė į jį vieną šalčiau- 
sių žvilgsnių. 

— Kerėtoja, — iškošė jis pro dantis. — Pažiūrėsim, kaip tam velniui Montgo- 
meriui pavyks susidoroti su tokiu angelu, kaip tu. O gal jam pasirodys, kad tavo širdis 
tokia pat juoda, kaip ir jo. 

Juokdamasis jis timptelėjo ją už plaukų ir pakišo po gerkle nedidelį aštrų dur- 
klą. Pajutusi prie kaklo šaltą plieną, mergina net nesudrebėjo, o kankintojo veidą iš- 
kreipė kvaila šypsena. 

— Ar tik Montgomerių vyrai kartais neklysta, norėdami gražiuoju įkalbėti mo- 
teris, užuot iš karto pasinaudoję jomis pagal Dievo joms skirtas pareigas. Aš manau, 
kad šitam Montgomeriui nekils tokios kvailos mintys. 

Jis lėtai traukė žemyn prie gerklės prispaustus durklo ašmenis, kol pasiekė aukštą 
keturkampę apykaklę. Ta apykaklė tik viena ir teliko iš gražių sudraskytų drabužių. 

Sulaikiusi kvėpavimą, mergina įsmeigė į jį akis ir kaip įmanydama stengėsi ne- 

parodyti pykčio. Ji stovėjo visiškai rami, nes nenorėjo paskatinti savo kankintojo su- 
varyti į ją šį peilį. 

Durklo ašmenys lengvai perrėžė suknios priekį ir po ja esantį tvirtai apspaudusį 
kūną korsetą, tačiau oda liko nepaliesta. 

Visiškai apnuoginęs puikią merginos krūtinę, Džonas vėl pasižiūrėjo tiesiai jai į akis. 

— Tu slepi didžiulį grožį, Elizabet, — sušnabždėjo jis. 

Suakmenėjusi ji nusuko nuo jo veidą. Iš tiesų mergina rengėsi konservatyviai, 
stengėsi priploti krūtinę ir neišryškinti grakštaus liemens. Jos veidas ir taip per daug 
patraukdavo vyrų dėmesį, jai tas nepatiko, bet ji niekaip negalėjo jo paslėpti: Ji tegalė- 
jo tik viena — prisidengti savo gražius plaukus. 

Džono nebedomino daugiau jos veidas. Jo dėmesį labiau traukė iš po drabužių 
skiaučių atsivėręs gražus kūnas. Per savo gyvenimą jis buvo matęs ne vieną gražią 
nuogą moterį, bet tokio grožio, tokios figūros kaip Elizabet Čatvort jis dar niekados 
nebuvo regėjęs. 

Elizabet stuburas buvo sustingęs ir nelankstus kaip plienas. Nukritus drabužiams, 
nugarą ėmė kaitinti karšta rugpjūčio saulė. Mergina suprato, kad jos jautri oda tuoj pat 
nusvils ir ims taip skaudėti, kaip dar niekados nėra skaudėjusi. 

Staiga iš Džono lūpų išsprūdo baisus keiksmažodis. Jį išgirdusi, Elizabet net 
krūptelėjo. 

— Prakeiktas Pagnelis, — suriko jis ir ištiesė į ją ranką. 

Stengdamasi išlaikyti orumą, Elizabet žengė žingsnį atgal ir su įniršiu pažvelgė 
į Džoną, kuris praktiškai jau beveik siekė jos lūpų. 

— Tu paliesi mane ir tave nužudys, — garsiai suriko ji. — Tu užmuši mane, Pa- 
gnelis nusuks tau galvą. O jei tu paliksi mane gyvą, jis sužinos, ką tu darei su manimi. Ar 
tu pamiršai beprotišką mano brolio įniršį? Ar tu tik tiek tevertini savo gyvenimą, kad 
vieną kartą suartėjęs su bet kokia po ranka pasitaikiusia moterimi galėtum ir mirti? 

Po minutėlės Džonas atsipeikėjo ir pažvelgė jai į akis. 

— Aš manau, kad Montgomeris padarys galą tavo nesibaigiančioms kančios, — 
iš nevilties pasakė jis ir išdidžiai žengė prie arklio, kuriam ant nugaros buvo užmestas 
kilimas. Nežiūrėdamas į merginą, jis numetė kilimą ant žemės ir išvyniojo jį. 

— Gulk, — sukomandavo jis, rodydamas akimis į žemę. — Dabar aš įspėju tave, 
moterie, jei manęs neklausysi, aš negalvosiu nei apie Pagnelį, nei apie Montgomerį, 
nei apie tavo brolio pyktį. 

Elizabet paklusniai atsigulė. Trumpa kilimo vilna ėmė dilgčioti jos jautrią odą. 
Pamačiusi virš savęs klūpantį Džoną, ji net nustojo kvėpuoti. 

Jis grubiai apvertė ją ant pilvo ir išlaisvino surištas rankas. Elizabet nespėjo nė 
sumirkčioti, kai Džonas užmetė ant jos. kilimo kraštą ir ėmė vynioti ją. Dabar mergina 
apie nieką daugiau nebegalvojo. Jai instinktyviai rūpėjo tik viena, kad kaip nors galėtų 
kvėpuoti. | 

Atrodė, kad jau praėjo visa amžinybė, kai ji guli šiek tiek pakėlusi galvą, nejuda 
ir pro susukto kilimo galą gaudo sunkiai patenkantį orą. 

Kai šitaip susuktą, ją pagaliau pajudino ir pakėlė, Elizabet vos ne alpdama sten- 
gėsi įkvėpti oro. O užmesta ant arklio nugaros, ji net ėmė galvoti, kad uždus. 

Pro kelis susukto kilimo sluoksnius ją pasiekė duslus Džono balsas. 

— Kitas vyras, su kuriuo tu dabar susidursi, bus Mailsas Montgomeris. Jodama 
pamąstyk apie tai. Jis nebus toks malonus tau kaip aš. 

Tarp kitko, tie jo žodžiai išėjo Elizabet į naudą — prisiminusi Montgomerį ir jo 
šėtonišką elgesį, ji pradėjo giliau kvėpuoti. O kai arklys, šokdamas per duobę, gerokai 

pakratydavo ją, mergaitė imdavo keikti visą Montgomerių šeimą, jo giminę, jo tarnus 
ir melsdavosi už nekaltus Montgomerių vaikus, amoralaus jų klano atžalas. 


Mailso Montgomerio palapinė buvo didinga: sodriai žali auksu siuvinėti šilkai, 
prabangiai blizgantys auksiniai Montgomerių leopardai, karpyti stogo kraštai, o pačio- 
je stogo viršūnėje — plėvėsuojančios vėliavėlės. Palapinės viduj sienos buvo šviesiai 
žalio šilko. Ten stovėjo kelios atlošiamos kėdės, ant kurių puikavosi mėlyno bei auksi- 
nio brokato pagalvėlės, o prie kitos sienos stovėjo dvi lovelės, viena nenormaliai ilga. 
Abi jos buvo aptrauktos 1lgaplaukės rudosios lapės kailiu. 

Aplink stalą stovėjo keturi vyrai, du iš jų buvo apsivilkę turtingomis Montgo- 
merių riterių uniformomis. Kitų dviejų vyrų dėmesys buvo nukreiptas į vieną iš tarnų. 

— Jis sako, kad atvežė jums dovaną. senjore, — pranešė riteris prieš jį stovin- 
čiam ir tylinčiam vyriškiui. — Bet tai gali būti pokštas. Iš kur gali lordas Pagnelis 
žinoti, ko jūs norėtumėte? 

Mailsas Montgomeris pakėlė vieną tamsų antakį ir to užteko, kad vyriškis pasi- 
trauktų. Kartais naujai priimti tarnai galvodavo, kad jei jų šeimininkas toks jaunas, jie 
gali leisti sau elgtis šiek tiek laisviau. 

— Ar galima čia pristatyti žmogų, įvyniotą į kilimą? — paklausė šalia Mailso 
stovintis Žmogus. 

Sutramdytas tarnas, norėdamas pasižiūrėti į serą Gajų, ištempė kaklą. 

— Turbūt be galo mažą? 

Seras Gajus pasižiūrėjo į Mailsą, ir jie suprato vienas kitą be žodžių. 

— Leisk jam ir jo dovanai pribūti, — pasakė seras Gajus. — Mes sutiksime juos 
ištiestais kardais. 

Riteris išėjo, bet po kelių sekundžių grįžo, įrėmęs kardą į kažkokį nedidelį daik- 
tą, kurį žmogus nešė ant nugaros. 

Įžūliai, su kvaila šypsena veide Džonas beveik metė savo ryšulį ant kilimais 
išklotų grindų ir taip stipriai pastūmė jį koja, kad išsivyniodamas jis nusirideno link 
Mailso Montgomerio kojų. 

Kai kilimas nustojo ridenęsis, pamatę, kas guli prieš juos, keturi veidai net suak- 
menėjo. Ten buvo nuoga moteris: ji buvo užsimerkusi, ilgos tankios blakstienos dengė 
jos rausvus veidus, tankūs ilgi plaukai krito 1r sukosi apie jos dailų kūną, garbanos siekė 
liemenį ir net šlaunis. Ji buvo nepaprastai gražiai nuaugusti: turėjo didelę standžią krūti- 
nę, ploną liemenį ir ilgas ilgas kojas. Jos veidas buvo iš tiesų nežemiškas, jiems atrodė, 
kad tai iš dangaus nusileidusi deivė — švelni, lengva, visai kaip ne iš šio pasaulio. 

Pergalingai šypsodamasis, Džonas nepastebėtas išslinko iš rūmų. 

Pusiau apsvaigusi nuo oro trūkumo, Elizabet lėtai atsimerkė ir pamatė prieš sa- 
ve keturis vyrus su ištrauktais, bet nuleistais žemyn kardais. Du iš jų aiškiai buvo tar- 
nai, ir ji greitai nustojo apie juos galvoti. Trečias buvo milžinas, šešių pėdų ir kelių 
colių aukščio, plieno spalvos žilais plaukais, o jo veidą įstrižai rėžė randas. Nors šis 
žmogus iš tikrųjų galėjo kelti siaubą, ji nujautė, kad ne jis yra šios grupės vadas. 

Šalia milžino stovėjo kitas vyras. apsivilkęs prašmatniais tamsaus mėlyno atla- 
so drabužiais. Elizabet buvo įpratusi matyti stprius, gražius vyrus, bet šis kažkaip ne- 
įtikėtinai lengvai mokėjo save tramdyti ir tas jo bruožas net suglumino ją. Tuo tarpu 
kai kiti negalėjo atplėšti nuo jos kūno akių, jis nusisuko. Ir kai pirmą kartą ji pažvelgė“ 
į Mailso Montgomerio veidą, jų akys susitiko ir ji nepajėgė jų atitraukti. 

Jis buvo gražus, labai gražus. Tamsios pilkos akys po tankiais lenktais anta- 
kiais, daili siaura nosis su šiek tiek platėjančiomis šnervėmis ir labai geidulinga burna. 

Pavojingas! Tai buvo pirmoji šovusi Elizabet į galvą mintis. Šis vyriškis buvo 
pavojingas tiek moterims, tiek ir vyrams. 

Ji sugebėjo nugalėti sukaustytą, į jį nukreiptą žvilgsnį, skubiai atsistojo, nutrau- 
kė nuo greta jos stovinčios lovelės kailį ir sugriebė ant stalo gulintį karo kirvį. 

— Aš užmušiu bet kurį vyrą, kuris išdrįs prie manęs prisiartinti, — pasakė ji, 
vienoje rankoje laikydama kirvį, o antra persimesdama per petį kailį. Kitas jos petys ir 
viena koja nuo liemens iki apačios liko nepridengta. 

Milžinas žengė į ją žingsnį, ir ji, abiem rankomis suėmusi kotą, pakėlė kirvį į viršų. 

— Aš Žinau, kaip jis naudojamas, — įspėjo ji, visiškai be baimės žiūrėdama į 
pasirengusį prieiti vyriškį. 

Du riteriai žengė žingsnį į jos pusę, ir Elizabet pasitraukė atgal, akylai sekdama 
tr vieną, ir kitą. Jos pakinkliai įsirėmė į lovos kraštą, ir ji nebegalėjo trauktis tolyn. 
Vienas iš riterių nusišypsojo, atsakydama ji piktai suniurzgėjo. 

— Palikite mus. 

Šie žodžiai buvo ištarti ramiai, žemu balsu, bet juose girdėjosi įsakymas, ir visi 
vyrai pasižiūrėjo į Montgomerį. 

Milžinas paskutinį kartą žvilgterėjo į Elizabet, po to linktelėjo dviem riteriams, 
ir pagaliau visi trys išėjo. 

Elizabet taip stipriai suspaudė kirvį, kad net krumpliai pabalo, ir su įniršiu žiū- 
rėjo į Mailsą Montgomerį. 

— Aš užmušiu tave, — iškošė j ji pro dantis. — Negalvok, kad aš, būdama mote- 
ris, neišdrįsiu sukapoti tavęs į gabalus. Aš būsiu laiminga, matydama, kaip nors vieno 
iš Montgomerių kraujas aplaistys žemę. 

Mailsas stovėjo prie stalo nejudėdamas ir stebėjo ją. Po kiek laiko, tarsi pasiren- 
gęs kovai, jis pakėlė kardą ir atstatė jį Elizabet į krūtinę. Tačiau apsigalvojęs, jaunuo- 
lis labai ramiai padėjo kardą ant stalo ir, pasisukęs į mergaitę profiliu, nuėjo į šalį. 
Paskui labai šaltai išsitraukė brangakmeniais puoštą prie šono kabantį durklą ir padėjo 
jį ant stalo šalia kardo. 

Visiškai bejausmiu veidu ir nieko nesakančiomis akimis, jis vėl atsisuko į mer- 
giną ir žengė žingsnį link jos. 

Elizabet iškėlė sunkų kirvį, ir pasirengė gintis. Ji pasiryžo kovoti iki mirties, 
nes buvo nusiteikusi geriau mirti, negu laukti, kol ją ims mušti ir išprievartaus. O tik 
to ir buvo galima tikėtis iš šitos velnio išperos. 

Mailsas pasitraukė kėdę, atsisėdo priešais — juos skyrė tik kelios pėdos — ir 
tylėdamas akylai stebėjo ją. 

Taip! Jis buvo įsitikinęs, kad prieš moterį nedera kelti ginklo, todėl šaltakraujiškai 
nusiginklavo. Tuo tarpu Elizabet vis dar tebelaikė iškėlusi virš jo galvos karo kirvį. 
Vienu staigiu judesiu ji pasilenkė į priekį ir užsimojo kirviu jam į kaklą. 

Be didelių pastangų jaunuolis sugriebė kirvio kotą, lengvai jį sulaikė ir nukreipė 
žvilgsnį į merginos akis. Trumpam jo akys tarsi užhipnotizavo ir suparalyžiavo gra- 
žuolę. Jis ramiai stebėjo jos veidą lyg būtų norėjęs kažko nebyliai paklausti. 

Belaisvė iš visų jėgų patraukė į save kirvį ir vos nenukrito šiaip taip spėjusi 
nusitverti už stalo krašto. Pasirodė, kad nereikėjo dėti tiek daug pastangų, nes Mailsas 
visai nestipriai jį laikė. 

— Būk prakeiktas, — išsprūdo jai tiesiai iš širdies. — Tegu Viešpats ir angelai 
prakeikia tą dieną, kai gimė nors vienas Montgomeris. Linkiu, kad tu ir tavo palikuo- 
nys per amžius degtų pragaro ugnyje. 

Jos kalbos tonas buvo toks aukštas, kad atrodė, jog ji rėkia. Lauke girdėjosi 
kažkoks judėjimas. 

Mailsas sėdėjo vis dar tebetylėdamas ir ramiai Žiūrėjo į ją. Mergina pajuto, kad 
jai ima drebėti rankos ir suprato, jog reikia susivaldyti. Kur dingo tas blaivus šaltas 
protas, kuriuo ji taip didžiavosi visus šiuos metus. 

Šis žmogus buvo visiškai ramus, todėl ji taip pat privalėjo tokia būti. Iš lauke 
girdimų garsų buvo galima spėti, kad vyrai rengiasi kelionei. Jei jai pavyktų kaip nors 
praeiti pro šį jaunuolį, galbūt ji pabėgtų ir grįžtų pas savo brolį. 

Nenuleisdama nuo Mailso akių, ji ėmė trauktis atgal. Sukdama ratą, ji tikėjosi 
kaip nors prislinkti prie palapinės angos. Pamažu vaikinas pasuko kėdę ir toliau ramiai 
stebėjo ją. Elizabet maldavo Dievą neapleisti jos. Jei Aukščiausiasis padėtų iš čia pa- 
sprukti, ji būtų laisva. 

Nors iki šiol mergina net trumpam nebuvo atitraukusi nuo Mailso akių, ji nepa- 
stebėjo, kad per tą laiką jis būtų nors kiek sujudėjęs. Jaunuolis sėdėjo ant kėdės visiš- 
kai atsipalaidavęs. Tačiau kai jos ranka jau siekė pakelti virš palapinės angos plazde- 
nantį audinį, šis Žmogus tuoj pat atsidūrė greta ir čiupo ją už riešo. O kai ji pakėlė 
kirvį, norėdama trenkti jam tiesiai į pečius, jis sugriebė jos antrą riešą ir sulaikė. 

Montgomeris laikė ją už rankų švelniai ir neskausmingai, todėl mergina stovėjo 
ramiai, tačiau jos akys degė pykčiu. Jaunuolis buvo taip arti, kad ji gerai juto jo alsa- 
vimą. Jis ramiai žiūrėjo į ją, atrodė, lyg kažko lauktų, ir buvo net šiek tiek sutrikęs. 

Įniršusi Elizabet įsmeigė į jį savo smaragdines akis. 

— Na, ir kas dabar bus? — su neapykanta paklausė ji. — Pirmiausia mušit mane 
ar išprievartausit? O gal ir viena, ir kita darot tuo pat metu? Aš dar nekalta, o esu 
girdėjusi, kad pirmą kartą tai labai skausminga. Be abejo, tas skausmas suteiks jums 
dar didesnį pasitenkinimą. 

Elizabet pasirodė, kad šie žodžiai jį taip nustebino, kad net išsiplėtė jo akių vyzdžiai. 

Jaunuolis taip stipriai įsmeigė į ją akis, kad, neišlaikiusi jo žvilgsnio, mergina 
nusisuko. 

— Aš galiu iškęsti visus jūsų pažeminimus, — ramiai pasakė ji, — bet jei jūs 
tikitės, kad aš maldausiu pasigailėti, smarkiai klystate. 

Laikydamas palapinės angą dengiantį audinį, jis paleido jos riešą, uždėjo ranką 
ant kairiojo skruosto ir švelniai atsuko ją į save. 

Elizabet taip nekentė jo, kad net suakmenėjo nuo to prisilietimo. 

— Kas tu tokia? — paklausė jis pusiau pašnibždom. 

Ji dar labiau išsitiesė, ir su neapykanta pažiūrėjusi į jį, atsakė. 

— Aš — jūsų priešas, aš — Elizabet Čatvort. 

Jo veidu nuslinko kažkoks šešėlis. Kiek palaukęs, jis nuėmė ranką nuo jos skruos- 
to, Žengė žingsnį atgal ir paleido jos kitą ranką. 

— Tu gali vis dar laikyti tą kirvį, jei jautiesi su juo saugesnė, bet aš negaliu 
tavęs paleisti. 

Paleidęs merginą, jis nusisuko į ją nugara ir nuėjo į palapinės vidurį. 

Nieko-nelaukdama, Elizabet pakėlė angą dengiantį audinį ir išėjo laukan. Žaibo 
geičiu Šalia jos atsidūrė Mailsas ir vėl sugriebė ją už rankos. 

— Aš negaliu tavęs paleisti, — pasakė jis, šį kartą jau griežčiau. 

Jis nužvelgė jos nuogas kojas ir tarė: 

— Tu neapsirengusi ir negali pabėgti. Grįžk atgal į vidų. Aš nusiųsiu žmogų, 
kad nupirktų tau drabužius. | 

Ji staigiai atšoko nuo jo. Saulė leidosi, ir prieblandoje jis atrodė dar tamsesnis. 

— Iš jūsų aš nenoriu jokių drabužių. Aš niekados nieko neimsiu nė iš vieno 
Montgomerio. Mano brolis... 

Suglumusi nuo jo akylo žvilgsnio, ji užsikirto. 

— Neminėk man savo brolio vardo. Jis nužudė mano seserį. 

Mailsas vėl paėmė ją už rankos ir lengvai trūktelėjo. 

— Aš reikalauju, kad tu įeitum į vidų. Tuoj grįš mano žmonės, ir nemanau, kad 
jiems derėtų matyti tave taip apsirengusią. 

Ji tvirtai laikėsi savo. 

— Ką jūs norite tuo pasakyti? Ar čia įprasta išmesti savo belaisves riteriams 
pribaigti? 

Jai pasirodė, kad po šių žodžių Mailso lūpas iškreipė šypsena, bet ji nebuvo tuo 
įsitikinusi, gal tik taip pasirodė. 

— Elizabet, — po trumpos pauzės tęsė jis. — Įeik į vidų, ir ten mes pakalbėsime. 

Sulig tais žodžiais jis nusisuko ir pažiūrėjo į tamsoje skendinčius medžius. 

— Ei! 

Jaunuolis taip smarkiai riktelėjo, kad Elizabet net pašoko. Tuoj pat nežinia iš 
kur prieš juos atsirado milžinas. 

— Nusiųsk ką nors į kaimą, kad atneštų kokių tinkamų moteriškų drabužių. Pi- 
nigų negailėkite. | 

Tonas, kuriuo Mailsas įsakinėjo šiam žmogui labai skyrėsi nuo to, kuriuo jis 
kalbėjo su Elizabet. 

— Siųskite mane drauge su juo, — paskubėjo paprašyti belaisvė. — Aš noriu 
pakalbėti su savo broliu. Jis bus be galo dėkingas jums, kad išleidote mane nepaliestą. 
Ir tada baigsis ši baisi nesantaika tarp Čatvortų ir Montgomerių. 

Mailsas atsisuko ir rūsčiai pažvelgė į ją. 

Visai negalvodama, ji piktai suriko, pakėlė kirvį ir nusitaikė trenkti jam per galvą. 
Vienu taikliu judesiu jis išmušė kirvį jai iš rankų, nusviedė į šalį ir pakėlė merginą ant rankų. 

Gražuolė nutarė nesipriešinti, kad nesuteiktų jam dar didesnio malonumo. Ji tie- 
siog suakmenėjo, ir kai jo drabužiai palietė jos odą, sukandusi dantis, kentė. Lapės 
kailis sukrito į šoną, ir prieš jį atsivėrė nuoga jos koja. 

Jaunuolis įnešė belaisvę į palapinę ir atsargiai paguldė ant vienos iš lovelių. 

— Kam gi jūs dar rūpinatės mano drabužiais? — sušnipštė ji. — Galbūt kaip 
tikras gyvulys nutarėt susiporuoti laukuose? 

Jis atsuko jai nugarą, pasitraukė į šalį, priėjo prie stalo ir, pakėlęs sidabrinį in- 
dą, pripylė dvi taures vyno. 

— Elizabet, — prabilo jis, — jei tu ir toliau vis prašysi manęs mylėti tave. visai 
galimas dalykas, kad aš pasiduosiu pagundai. | 

Jaunuolis atsisuko, priėjo šiek tiek arčiau jos ir atsisėdo. 

— Šiandien tau buvo sunki diena. Tu tikriausiai labai išvargusi ir alkana. 

Jis ištiesė jai taurę vyno. 

Elizabet piktai stumtelėjo ją, ir vynas išsiliejo. Palapinėje, ant puikaus kilimo, 
atsirado didžiulė dėmė. 

Abejingai pažvelgęs į ją, Mailsas palenkė taurę ir išgėrė vyną. 

— O dabar, Elizabet, ką gi man su tavimi daryti? 


Antras skyrius 
Elizabet atsisėdo ant lovelės ir prisidengė kojas. Nepridengta liko tik galva ir 


vienas petys. Ji nusprendė nežiūrėti į Mailsą Montgomerį, neįkyrėti jam ir neerzinti 
savo kalbomis, nes buvo panašu, kad jis žiūri į jas, kaip į prašymą mylėtis. 

Taip jie pratylėjo nemažai laiko. Pagaliau Mailsas atsistojo ir, pakėlęs aukštyn pala- 
pinės durų uždangą, išėjo laukan. Elizabet išgirdo įsakant atnešti dubenį karšto vandens. 

Belaisvė neišnaudojo to trumpo Mailso pasišalinimo. Tačiau nusprendė, kad, kai 
jis nors trumpam užmigs, ji tuoj pat pabėgs. Galbūt ir geriau palaukti, kol turės kokius 
nors normalius drabužius. 

Mailsas neleido savo Žmonėms įnešti vandens į vidų. Jis įnešė dubenį pats ir 
pastatė jį netoli lovelės. 

— Atnešiau tau vandens, Elizabet. Pagalvojau, gal tu norėsi nusiprausti. 

Mergina sėdėjo sudėjusi rankas ant krūtinės ir, jam priėjus, nusuko galvą. 

— Aš nieko iš jūsų nenoriu. 

— Elizabet, — pradėjo jis, jau beveik išvestas iš kantrybės. 

Atsisėdęs greta, jis suėmė rankomis jos rankas ir kantriai laukė, kol ji atsuks į jį 
savo piktą veidą. 

— Aš nesirengiu įžeidinėti tavęs, — švelniai tęsė jis. — Per visą savo gyvenimą 
aš niekada nesu sudavęs nė vienai moteriai ir nenoriu dabar to daryti. Tu praktiškai esi 
beveik neapsirengusi, ir aš negaliu tau leisti šitaip užšokti anr arklio ir joti per visą 
apylinkę. Nepraeis nė valanda, ir tave užpuls būrys plėšikų. 

— Ar aš galiu turėti vilties, kad jūs būsit kiek geresnis? 

Ji trumpam suspaudė jo rankas, o akyse nustojo kibirkščiuoti pykčio liepsnelės. 

— Ar jūs leisite man grįžti pas savo brolį? 

Mailsas pažiūrėjo į ją beveik su baime. 

— Aš... aš dar pagalvosiu apie tai. 

Ji numetė nuo savęs jo rankas ir nusisuko. 

— Ko gi aš galėčiau tikėtis iš Montgomerių? Šalin nuo manęs! 

Mailsas atsistojo ir pasakė: 

— Vanduo šąla. 

Mergina pasižiūrėjo į jį ir ironiškai nusišypsojo. 

— Kodėl aš turėčiau praustis? Kad jums būtų maloniau? Jūs mėgstate švarias ir 
kvepiančias moteris? Tokiu atveju aš niekados nesiprausiu! Aš apaugsiu purvais ir at- 
rodysiu kaip Nubijos vergė. Mano plaukuose knibždės utelės ir kiti parazitai, kurie 
patręš jūsų puikius drabužius. 

Mailsas stebėjo ją tylėdamas. Po kiek laiko jis prabilo: 

— Palapinę saugo mano žmonės. Aš irgi būsiu lauke. Jei tu mėginsi pabėgti, jie 
grąžins tave man. 

Sulig tais žodžiais jis išėjo, palikdamas ją vieną. 

Mailsas žinojo, kad lauke, už palapinės, jo laukia seras Gajus. Jaunuolis iš karto 
linktelėjo jam, ir milžinas palydėjo jį į medžių tankmę. 

— Aš nusiunčiau du Žmones, kad nupirktų drabužius, — pasakė seras Gajus. 

Kai tėvas mirė, Mailsui buvo tik devyneri metai. Mirdamas senasis Montgo- 
meris prašė, kad berniuko, kuris kartais net ir šeimoje būdavo keistokas, auklėjimu 
rūpintųsi seras Gajus. Su seru Gajumi, kaip su niekuo kitu, Mailsas labai mėgdavo 
pasišnekėti. 

— Kas ji tokia? — pasiteiravo seras Gajus, uždėjęs ranką ant milžiniško seno 
ąžuolo žievės. 

— Elizabet Čatvort. 

Seras Gajus linktelėjo. Ant jo sužaloto veido krito mėnulio šviesos šešėlis. 

— Aš taip ir galvojau. Tik lordas Pagnelis su savo humoru ir galėjo sugalvoti 
atvežti vieną iš Čatvortų Montgomeriui. 

Jis nutilo ir ilgai stebėjo Mailsą. 

— Ar mes tuoj pat atiduosime ją broliui? 

Mailsas šiek tiek paėjėjo į šalį ir paklausė: 

— Ar tu Žinai ką nors apie jos brolį, Edmundą Čatvortą? 

Prieš atsakydamas, seras Gajus nusispjovė. 

— Palyginus su Čatvortu, Pagnelis yra šventasis. Čatvortas mėgdavo kankinti 
moteris. Jis surišdavo jas, o po to iš prievartaudavo. Vieną naktį jis buvo nužudytas — 
ir telaimina Viešpats tą, kuris taip padarė. Tai buvo jauna moteris, ji perpjovė jo ran- 
kos venas jo paties miegamajame. “ 

Seras Gajus pastebėjo, kad Mailsas ėmė gniaužti kumščius. Atrodė, kad jis pasi- 
gailėjo, jog papasakojo jaunuoliui apie tai. Mailsas kaip reta kas pasaulyje mylėjo mo- 
teris. Šimtus kartų Gajui buvo pasisekę suvaldyti Mailsą, kad jis nenudobtų vyro, nu- 
skriaudusio moteris. Būdamas mažas, Mailsas dažnai užpuldavo suaugusius žmones, 
ir, jei tik įniršdavo, Gajus vos galėdavo jį sulaikyti. Pernai Gajui taip ir nepavyko 
sustabdyti jo, ir jaunuolis nužudė žmogų, kuris sudavė savo žmonai už aštrialiežuvavi- 
mą. Karalius vos sutiko dovanoti Mailsui bausmę už šį kivirčą. 

— Jos brolis Rodžeris visiškai nepanašus į Edmundą, — tęsė seras Gajus. 

Mailsas juodomis degančiomis akimis pažiūrėjo į jį ir iškošė pro dantis. 

— Rodžeris Čatvortas išprievartavo ir privedė prie savižudybės mano seserį! Ar 
tu pamiršai apie tai? 

Gajus žinojo, kad vienintelis būdas sutramdyti Mailso pyktį, yra nekalbėti apie 
tai, kas jį pykina. 

— Ką tu galvoji su ja daryti? 

Mailsas nusisuko ir uždėjo ranką ant medžio kamieno. 

— Ar tu žinai, kad ji nekenčia net Montgomerių vardo? Mes gi nekalti dėl tos 
neapykantos, įsiliepsnojusios tarp Čatvortų ir Montgomerių, o ji vis tiek mūsų neken- 
čia, — tęsė jis, atsisukdamas į serą Gajų. — Atrodo, kad manęs ji nekenčia ypatingai. 
Kai aš ją paliečiu, ją net nukrečia. Ji nusivalo net drabužius, kuriuos paliečiu, lyg aš 
būčiau juos sutepęs. 

Seras Gajus išklausė jį kone išsižiojęs, 0 po to vos nenusijuokė. Argi tai gali 
būti tiesa? Moterys mylėjo Mailsą daugiau, negu jis jas. Augdamas jis beveik visą 
laiką buvo mergaičių draugijoje. Daugiausia dėl to jis ir buvo atiduotas auklėti serui 
Gajui, kuris turėjo 1š jo išauginti tikrą vyrą. Bet Gajus 1š pat pradžių žinojo, kad nėra 
jokio pagrindo abejoti jaunojo Mailso vyriškumu. Jis tikrai mėgo moteris. Bet tai buvo 
gana keista, nes lygiai taip pat jis mylėjo gerus arklius ir aštrų kardą. Kartais Mailsas 
tiesiog absurdiškai švelniai elgdavosi su moterimis, ir tas jam kenkdavo. Jis laikėsi 
griežtos taisyklės — neprievartauti moterų, jei jos priešinasi. Bet apskritai seras Gajus 
buvo įpratęs prie berniuko srelvarto — šiaip ar taip vaikinas buvo kitoks nei kiti. 

Tačiau nė karto, niekados dar nepasitaikė sutikti moters, kuri dėl Mailso nebūtų 
sutikusi paaukoti net savo gyvybės. Prie jo kabindavosi jaunos, senos, vidutinės ir netgi 
visai mažos mergaitės. Tuo tarpu Elizabet Čatvort nusivalo net tą vietą, kurią jis paliečia. 

Galvodamas apie ateitį, seras Gajus mėgino įvertinti šią informaciją. Turbūt tai 
buvo pirmas atvejis, kai Mailsui nepavyko prieiti prie merginos. Riteris ištiesė savo 
11gą didelę ranką ir uždėjo ją jaunuoliui ant peties. 

— Mums visiems kartais pavyksta, kartais — ne. Bet tai visai nereiškia, kad tu 
kaip vyras dabar tapai menkesnis. Galbūt mergina iš viso nemėgsta vyrų, turėdama 
tokį pavyzdį kaip brolis... 

Mailsas nustūmė jo ranką. 

— Ji buvo įskaudinta! Be galo įskaudinta! Nukentėjo ne vien tik jos kūnas, kuris 
visas mėlynas nuo sumušimo ir sudraskytas, bet ir siela. Dėl to ji ir užsisklendė pykčio 
ir neapykantos kiaute. 

Seras Gajus jautė, kad jaunuolis stovi ant gilios prarajos krašto. 

— Ši mergaitė kilminga, — ramiai tarė jis. — Tu negali paimti jos į nelaisvę. 
Tavo brolį karalius jau paskelbė už įstatymo ribų. Todėl nereikėtų priversti jo padaryti 
tai antrą kartą. Tu privalai atiduoti ledi Elizabet broliui. 

— Grąžinti ją ten, kur moterys kankinamos? Būtent ten ji ir išmoko neapkęsti. Ir 
jei dabar aš atiduosiu ją, ką ji pagalvos apie Montgomerius? Ar ji supras, kad mes ne 
tokie šėtonai, koks buvo jos brolis? 

— Tu nė negalvok jos laikyti! — sušuko seras Gajus. — Jis buvo tiesiog pri- 
blokštas. 

Atrodė, kad Mailsas buvo apgalvojęs tą klausimą. 

— Praeis kelios dienos, kol kas nors sužinos, kur ji yra. Galbūt per tą laiką aš 
galėsiu parodyti jai... 

— O ką pasakys tavo broliai? — neatstojo seras Gajus. — Jie laukia tavęs na- 
mie. Gavinas tuoj pat sužinos, kad tu laikai Elizabet Čatvort nelaisvėje. 

Jis trumpam nutilo. O po to tęsė jau žemesniu tonu: 

— Jei tu grąžinsi ją nenuskriaudęs, mergaitė kalbės apie Montgomerius tik gerai. 

Mailso akys žybčiojo. 

— Aš manau, kad Elizabet pasakos visiems, jog ji kirviu privertė mane ją grą- 
Žinti, — jis truputį šyptelėjo. — Aš jau apsisprendžiau įrodyti, jog Montgomeriai ne- 
panašūs į jos mirusį brolį. Taigi. Aš turiu grįžti, — dabar jis šyptelėjo dar plačiau, — ir 
leisti savo mažai purvinai belaisvei išsimaudyti. Eime, Gajau, nežiūrėk į mane taip. Aš 
palaikysiu ją tik kelias dienas. 

Seras Gajus tylėdamas nulydėjo savo jaunąjį šeimininką atgal į stovyklą, bet jis 
netikėjo, kad Elizabet Čatvort būtų galima įveikti per kelias dienas. 


Įsitikinusi, kad Mailsas kažkur nuėjo, ji nubėgo į tolimiausią palapinės pusę ir, 
pakėlusi sunkų audinį, pamatė lauke vyriškas kojas. Apskaičiavusi palapinės perimet- 
rą, ji suprato, kad tarp sargybos kojų ji nerastų net plyšelio pralįsti. Tarsi jie visi būtų 
susikibę rankomis, kad apsigintų nuo vienos mažos moters. 

Kai Mailsas, nešinas dviem kubilais garuojančio vandens, grįžo į palapinę, mer- 
gina sėdėjo ir draskė savo nešvarią galvą. Ji tuoj pat ištiesė nugarą ir sukryžiavo ant 
krūtinės rankas. Jaunuolis atsisėdo greta jos ant lovos, tačiau ji net neatsisuko į jį. 

Mergaitė nepažvelgė į jį net ir tada, kai Mailsas paėmė jos ranką ir šiltu, muilinu 
audiniu ėmė ją prausti. Tiesa, ji nustebo ir trumpam net apstulbo, bet greitai atsikvošė- 
j0 ir atšoko nuo jo. 

Vaikinas sučiupo jos smakrą ir ėmė prausti veidą. 

— Tu pasijusi daug geriau, kai būsi švari, — švelniai tarė jis. 

Ji nutrenkė nuo savęs jo ranką. 

— Aš nemėgstu, kai mane kas nors liečia. Eikit šalin nuo manęs! 

Jis kantriai nutylėjo, paskui vėl sugriebė ją už smakro ir ėmė prausti toliau. 

— Tu labai daili moteris, Elizabet, ir turėtum didžiuotis savo išvaizda. | 

Elizabet pasižiūrėjo į jį ir nusprendė, kad jeigu iki šiol dar nebuvo galima teigti, 
jog ji nekenčia Mailso Montgomerio, tai nuo dabar jau tikrai galima. Matyt, tai vienas 
iš tų vyrų, kurie įpratę, kad moterys kristų jiems po kojų. Jis galvoja, kad užtenka jam 
tik paliesti moters skruostą, ir ji iš karto ims jo geisti. Jaunuolis buvo tikrai gražus, ir 

jo balsas buvo gana malonus, tačiau Elizabet teko susidurti gyvenime su daugeliu ir 
dar gražesnių už jį vyrų, be to, turinčių didesnę patirtį. Kai kurie jų netgi bandė suvi- 
lioti ją, bet nesėkmingai. 

Mergaitė įdėmiai Žiūrėjo jam į akis, kol net apsiašarojo. Bet pamačiusi jo veide 
kažkokį menkutį pasitenkinimo ženklą, ji nusišypsojo 1r suleido jam į ranką dantis. 

Mailsas buvo taip nustebintas, kad iš karto net nesureagavo į tokį jos veiksmą. 
Bet greitai atsitokėjęs, jis sugriebė jos žandikaulį ir taip stipriai suspaudė jį tarp pirš- 
sulenkė ją ir apžiūrėjo gilias odoje likusias dantų žymes. Po to atsisuko į Elizabet ir 
pamatė, kaip triumfuoja jos akys. 

— Nejaugi jūs manote, kad aš kvaila? — paklausė ji. — Negi jūs galvojate, kad 
aš nesuprantu, kokį žaidimą jūs žaidžiate? Jūs įsitikinęs, kad sutramdysite manyje tig- 
rę ir, pripratinęs valgyti iš savo rankos, grąžinsite mane broliui, be abejonės, jau ne- 
šiojančią įsčiose jūsų pavainikį kūdikį. Tada jau galėsite triumfuoti ir kaip Montgome- 
ris, ir kaip vyras. 

Žiūrėdamas jai į akis, jis atsakė: 

— Tu protinga moteris, Elizabet. Aš norėčiau tau įrodyti, kad ne visi vyrai yra 
barbarai, kai kurie yra visiškai kitokie. 

— Ir kaip jums tas pavyks? Laikant mane nelaisvėje? Verčiant mane iškęsti jūsų 
prisilietimus? Jūs jau galėjote įsitikinti, kad aš nedrebu 1š geidulio, kai jūs prisiartina- 
te prie manęs. Bet jūs nemėgstate prisipažinti nugalėtas. Pagneliui patinka smurtas ir 
prievarta? O kas gi jus verčia taip elgtis? Įprotis medžioti moteris? O kai jau sume- 
džiojate, elgiatės su ja kaip su išmesta, nebenaudojama preke? 

Ji pastebėjo, kad Mailsas negali atsakyti į jos klausimus. Elizabet buvo nemalo- 
nu, kad jos postringavimai taip lengvai išmušė jį iš vėžių. 

— Ar negalite nors kartą būti žmogus ir padaryti ką nors padoraus? Išsiųskite 
mane pas brolį. 

— Ne, — sušuko jaunuolis tiesiai jai į veidą. Jo akys išsiplėtė. Dar nė viena 
moteris gyvenime nebuvo jį taip supykdžiusi. 

— Apsisuk, Elizabet. Aš rengiuosi mazgoti tau galvą. 

Ji metė į vaikiną iššaukiantį žvilgsnį. 

— O jei aš atsisakysiu, jūs mane mušit? 

— Aš jau beveik pasirengęs tam. 

Jis sugriebė ją už peties ir apsuko. Po to jėga taip stumtelėjo ant lovos krašto, 
kad jos ilgi plaukai nukaro žemyn. 

Elizabet nesipriešino. Jis muilino ir skalavo jos plaukus, ir merginai buvo tie- 
siog įdomu, kas būtų, jei ji leistų sau nustumti jį. Bet jo veikimo būdas ją siutino. Jis 
buvo toks ramus ir toks tikras savimi, kad jai tarpais atrodydavo, jog jis sutvertas iš 
molio. Ji jau spėjo įsitikinti, kad užtenka tik mažos užuominos ir vyrai tuoj pat vykdo 
šeimininko įsakymus. Nejaugi ir moterys taip lengvai jam paklūsta? 

Galbūt ji klysta, mėgindama jį įpykinti. Gal jis paleistų ją, jei ji apsimestų be- 
gal jis ir išpildytų jos prašymą. Bet kad ir kaip kankindamasi, ji negalėjo įveikti savęs 
ir savo noru paliesti jo, nes buvo nusistačiusi niekados nemaldauti nė vieno vyro. 

Mailsas puikiomis dramblio kaulo šukomis sušukavo jos plaukus ir trumpam iš- 
ėjo iš palapinės, bet tuoj pat grįžo nešinas puikia, auksu siūvinėta raudona suknia, 
pasiūta pusiau iš vilnonio, pusiau iš šilkinio audinio. Be to, prie jos buvo pridėti ir 
puikūs batisto apatiniai baltiniai. 

— Gali baigti maudytis, gali daugiau nesimaudyti. Elkis, kaip žinai, — tarė jis, — 
bet aš patariu tau apsivilkti šiuos drabužius. 

Sulig šiais žodžiais jis išėjo iš palapinės, palikdamas ją vieną. 

Elizabet skubiai nusiprausė, kelis kartus net krūptelėjo nuo prisilietimo prie mė- 
lynių, nes sunkiai jas įžiūrėjo. Ji džiaugėsi gavusi drabužius. Su jais buvo lengviau 
įvykdyti savo ketinimą pabėgti. 

Netrukus grįžo Mailsas su gausiai apkrautu valgiais padėklu ir uždegė žvakes. 

— Atnešiau visko po truputį, nes nežinau ką tu mėgsti. 

Elizabet nesiteikė jam atsakyti. 

— Ar suknelė patiko? — paklausė jis, eidamas artyn, kad galėtų ją apžiūrėti. 

Suknelė buvo labai brangi, išdailinta ir išsiuvinėta aukso siūlais. Dauguma mo- 
terų labai džiaugtųsi gavusios ją, bet Elizabet lyg ir nepastebėjo, kuo ji apsivilkusi — 
šilku ar milu. 

— Maistas tuoj atšals. Prieik prie stalo ir sėskis čia su manimi. 

Ji abejingai pažiūrėjo į jį. 

— Kaip ten bebūtų, aš neturiu jokio noro valgyti ką nors prie jūsų stalo. 

Mailsas norėjo kažką atsakyti, bet susilaikė. 

— Kai tu gerokai: išalksi, maistas bus čia. 

Elizabet atsisėdo ant lovelės, ištiesė prieš save kojas, sudėjo rankas, ir ėmė atidžiai 
tyrinėti aukštą, puošnią prieš ją stovinčią žvakidę. Rytoj ji suras būdą, kaip pabėgti. 

Nekreipdama dėmesio į maisto, kurį valgė Mailsas, kvapus, ji atsigulė ir prisi- 
vertė atsipalaiduoti. Per ilgą kiaurą dieną patirtos kančios taip ją išvargino, kad ji grei- 
tai užmigo. 

Nubudusi vidury nakties, Elizabet tučtuojau pajuto kažkokį pavojų, bet buvo 
taip apdujusi nuo miego, kad net neprisiminė, kur ji. Per kelias minutes jos protas 
prašviesėjo, ir ji tyliai pasuko galvą į Mailsą, miegantį kitoje palapinės pusėje stovin- 
čioje lovelėje. 

Kaip vaikas, gyvenantis namuose, kur daug siaubo, ji buvo įvaldžiusi meną ju- 
dėti beveik be garso. Vogčiomis, stengdamasi, kad nesušlamėtų suknelė, ji pirštų ga- 
liukais nuėjo į užpakalinę palapinės pusę. Aišku, sargyba stovėjo aplinkui, bet užpaka- 
linėje dalyje jie bus ne tokie atidūs. 

Ji ilgai dirbo, kol tiek pakėlė palapinės užpakalinę uždangą, kad galėtų palįsti 
po ja. Po to kiek galėdama išsitiesė, įsitempė ir ėmė ristis, bet ne bė perstojo, 0 atsar- 
giai, colis po colio. Sargyba buvo čia pat, už jos, bet jai pavyko nusiristi iki krūmyno 
ir pasislėpti šešėlyje. Kai sargybinis atsisuko, ji jau bėgo mišku, labai meistriškai nau- 
dodamasi šešėliais. Tik ilgų metų patirtis, įgyta persekiojant brolį Edmundą ir jo “drau- 
ges“, padėjo jai taip tyliai pabėgti. Rodžeris priekaištaudavo jai, sakydamas, kad ji 
galėtų būti šnipų ekspertė. 

Tik pasiekusi miško gilumą, ji ėmė ramiai kvėpuoti, nurimo jos smarkiai plakusi 
širdis. Nors buvo naktis, miškas jos nebaugino. Ji guviai, drąsiu ir lengvu žingsniu 
traukė namų link. Tyliai tyliai ji skynėsi sau kelią pirmyn. 

Po dviejų valandų spartaus ėjimo, patekėjo saulė. Elizabet žingsniai sparčiai lė- 
tėjo. Jau dvidešimt keturios valandos, kai ji neturėjo nieko burnoje, ir jos energija 
išseko. Ji sunkiai vilko kojas, sijonas kliuvinėjo už krūmų, šakos draskė plaukus. 

Dar po kiek laiko ją ėmė krėsti šaltis. Ji atsisėdo ant nukritusio rąsto ir stengėsi 
nusiraminti. Buvo visiškai natūralu, kad ją apleido jėgos, visą parą negavusi maisto ir 
visą praėjusią dieną kankinama, ji ir negalėjo jų turėti. Jos vokai apsunko, akys merkė- 
si, mergaitė suprato, kad reikia pailsėti, nes kitaip niekaip nepajėgs tęsti kelionės. 

Nuvargusi ji atsigulė ant nukritusių rąstų, nekreipdama dėmesio, kad kitoje pusėje 
knibždėte knibžda įvairiausių gyvių. Ne pirmą kartą jai teko praleisti naktį miške. Ji 
labai stengėsi prisidengti lapais, bet spėjo tik iki pusės, nes krito ant nugaros ir užmigo. 
koks didelis, apkūnus, be vieno priekinio danties vyras, apsivilkęs nešvariais skudu- 
rais. O du kiti, taip pat purvini ir bjaurūs stovėjo už jo. 

— Sakiau tau, kad ji gyva, — pasakė storulis, pagriebęs Elizabet ranką ir iškėlęs 
ją tiesiai aukštyn. 

— Graži pana, — suburbėjo kitas, dėdamas ranką Elizabet ant peties. 

Ji stengėsi pasitraukti, bet jis stipriai laikė ją už peties. Suknelė plyšo, ir petys 
vėl apsinuogino. 

— Aš pirmas, — prašvokštė trečiasis. 

— Tikra panelė, — pridėjo storulis, dėdamas ranką ant nuogo Elizabet peties. 

— Aš — Elizabet Čatvort, ir, jei jūs mane paliesite, Beihemo grafas nusuks jums 
sprandus. 

— Tai tas grafas, kuris išmetė mane iš mano ūkio, — šūktelėjo vienas iš vyrų. — 
Mano Žmona ir dukra mirė, nes buvo žiema ir labai šalta. Jos mirtinai sušalo. 

Jis tokia šlykščia veido išraiška pažiūrėjo į ją, kad Elizabet tuoj pat norėjo at- 
sukti jam nugarą, bet įstrigo tarp rąstų ir negalėjo pajudėti. 

Storulis uždėjo ranką Elizabet ant kaklo. 

— Man patinka, kaip moterys manęs maldauja. 

— Visiems vyrams patinka, — šaltai atsakė ji ir pastebėjo, kaip storulis jai mirktelėjo. 

— Ji labai menkutė, Bilai, — įsiterpė kitas. — Leiskite man pradėti pirmam. 

Staiga vyro veidas išsikreipė. Jis keistai sugargaliavo ir krito veidu žemyn ant 
Elizabet. Ji vikriai pasitraukė ir išsigandusi pažvelgė į kiaurai jo nugarą pervėrusią 
strėlę. Kol kiti du vyrai apžiūrinėjo savo mirusį kompanioną, Elizabet šiaip taip ištrau- 
kė iš po rąsto sijoną ir peršoko per jį. 

Staiga iš miško išniro Mailsas. Jis sugriebė Elizabet už rankos. Pažvelgus į jį, mer- 
ginai net kvapą užgniaužė. Jo veidą buvo iškreipęs pyktis, įtemptos lūpos susiliejo į vieną 
liniją, jis taip suraukė antakius, kad jie atrodė kaip vienas, jo šnervės sunkiai šniokštė. 

— Stovėk ir nejudėk, — įsakė jis. 

Ji pirmą kartą paklausė jo. Vis dar tebedvejodama, ką daryti, Elizabet ramiai 
stebėjo jaunuolį. Prieš Mailsą stovėję vyrai nebuvo beginkliai. Vienas jų laikė rankoje 
prie grandinės pritvirtintą dygliuotą kamuolį ir vikriai užsimojo juo vaikinui į galvą. 
Mailsas pasilenkė, išsisuko nuo smūgio ir tuo pat metu įsmeigė durklą į kitą banditą. 
Per kelias sekundes jis spėjo susidoroti su abiem vyrais. Jo širdis smarkiai daužėsi. 
Niekas nebūtų patikėjęs, kad šis žudikas taip puikiai sugebėjo išmazgoti merginai gal- 
vą. Dabat Elizabet suprato, kodėl Mailsas Montgomeris, dar neturėdamas aštuonioli- 
kos metų, mūšio lauke buvo apdovanotas pentinais. 

Tačiau atsikvošėjusi mergina ilgai negaišo laiko ir nesistengė padėti savo prie- 
šui įveikti užpuolikų. Palikusi mūšio lauką, ji iš karto pasileido bėgti. Žinoma, ji nesi- 
tikėjo nuo Mailso pasprukti, bet galvojo sugebėsianti pergudrauti jį. Nutvėrusi pirmą 
žemyn nusvirusią šaką, ji įsiropštė į medį. 

Tą pačią akimirką po medžiu jau stovėjo Mailsas. Jo aksominis munduras ir iš- 
trauktas kardas buvo aptaškyti krauju. Kaip šunų persekiojamas lokys, jis nervingai 
dairėsi į šalis, 0 po to sustojo ir ėmė klausytis. 

Elizabet nustojo kvėpuoti ir neišleido nė garso. 

Patylėjęs kelias sekundes, Mailsas staiga pasisuko ant kulno ir pakėlė į viršų galvą. 

— Lipk žemyn, Elizabet, — pasakė jis įsakmiu balsu. 

Kartą, kai jai buvo trylika metų, ji buvo atsidūrusi panašioje situacijoje. Tada ji 
šoko iš medžio tiesiai ant ją persekiojusio šlykštaus tipo, parmetė jį ant žemės ir, kol 
jis iš išgąsčio atsigavo, spėjo pabėgti. Ilgai negalvojusi, ji metėsi ant Mailso. 

Bet jis nenukrito. Atvirkščiai, jis tvirtai stovėjo ir stipriai spaudė ją prie savęs. 

— Šitie žmonės galėjo tave nužudyti, — ramiai pasakė jis, tarsi nesupratęs, kad 
mergina norėjo jį partrenkti. — Kaip tu praslinkai pro mano sargybą? 

— Paleisk-mane, — pareikalavo ji, stengdamasi ištrūkti, bet jis be didelių pa- 
stangų laikė ją prispaudęs. 

— Kodėl tu nepaklausei manęs, kai aš liepiau tau palaukti? 

Šis idiotiškas klausimas taip ją apstulbino, kad ji net nustojo priešintis. 

— Argi aš būčiau laukus: nors vieno iš tų banditų, jei jie būtų įsakę man jų 
laukti? O koks gi skirtumas tarp jūsų ir tarp jų? 

Jo akys žaibavo iš pykčio. 

— Kaip tu drįsti, Elizabet! Ką tu nori pasakyti, kad aš esu panašus į šias padug- 
nes? Ar aš esu tave kuo nors nuskriaudęs? 

— Tai tu vis dėlto suradai ją? — pasigirdo džiaugsmu netveriantis sero Gajaus 
balsas. — Aš — seras Gajus Linakras, mieloji ledi. 

Tvirtai įrėmusi rankas į Mailso pečius, Elizabet linktelėjo serui Gajui. 

— Ar jūs nustosit mane kankinęs? — šiurkščiai paklausė ji Mailso. 

Jis taip staigiai paleido rankas, kad ji vos nenukrito. Išbadėjusiam organizmui 
buvo per sunku išsilaikyti prieš tokį staigų padėties pakeitimą. Merginos akys aptemo 
ir, uždėjusi vieną ranką ant kaktos, ji ištiesė kitą, ieškodama už ko nusitverti. 

Šį kartą ją pagavo seras Gajus ir tvirtai laikė. 

— Nelieskit manęs, — sušnibždėjo ji, žiūrėdama į jį lyg pro miglą. 

Perimdamas ją iš sero Gajaus, Mailsas tarė: 

— Ne vien tik mane ji atstumia. 

Kai Elizabet atmerkė akis, Mailsas metė į ją piktą žvilgsnį. 

— Kiek laiko tu jau neragavai maisto? 

— Dar ne tiek ilgai, kad džiaugčiausi jus sutikusi, — grubiai atkirto ji. 

Šie žodžiai pralinksmino Mailsą, ir jis leido sau garsiai nusikvatoti. Elizabet dar net 
nespėjo sureaguoti į tą jo juoką, kai jis pasilenkė prie jos ir garsiai pabučiavo ją į lūpas. 

— Tu nepaprastai originali, Elizabet. 

Ji taip stipriai ėmė valytis ranka lūpas, kad atrodo, jog greitai nutrins jas iki 
kraujo. . 

— Paleiskite mane ant žemės. Aš puikiai galiu eiti pati. 

— Ir dar kartą leisti tau pabėgti? Ne jau. Nuo dabar aš laikysiu tave pririšęs. 

Mailsas. pasisodino Elizabet prieš save ant arklio ir drauge su ja pasuko atgal į 
stovyklą. 


Trečias skyrius 


Atvykus į stovyklą, Elizabet nustebo, pamačiusi, kad palapinė jau sudėta, ant 
mulų sukrauta manta, ir pasiruošta išvykimui. Ji norėjo paklausti, kur jis rengiasi ją 
gabenti, bet nusprendė tylėti ir ramiai sėdėjo balne, stengdamasi, kiek įmanydama, 
neprisiliesti prie Mailso. 

Jis atsiskyrė nuo jo laukusių vyrų ir, pralenkdamas serą Gajų, pasuko arklį į miš- 
ką. Miške buvo padengtas stalas su keliais garuojančiais patiekalais. Aplinkui slankiojo 
nedidukas, senas žmogelis, kuris, Mailsui davus ranka ženklą, tuoj pat pasišalino. 

Lipdamas nuo arklio, Mailsas ištiesė Elizabet rankas. Bet pastaroji nekreipė į jį 
jokio dėmesio ir be jo pagalbos nušoko ant žemės. Šį kartą ji elgėsi labai atsargiai, dar 
kartą nenorėdama pasirodyti juokingai ir pradėti alpti. 

— Mano virėjas paruošė mums pusryčius, — pasakė jis, imdamas ją už rankos ir 
vesdamas prie stalo. 

Elizabet kaip įgelta atšoko nuo jo prisilietimo ir pažiūrėjo į maistą. 

Ant storo ryžių sluoksnio grietinės padaže garavo nedidukės keptos kurapkos. Į 
dideles plokščias lėkštes buvo sudėtos gyvos austrės. Čia pat buvo kietai virti pjausty- 
ti kiaušiniai, apipilti šafrano padažu, plonai pjaustytas sūdytas kumpis, ikrai ant iš 
abiejų pusių pakepintos duonos, kažkokia plokščia žuvis įdaryta svogūnais ir riešu- 
tais, konservuotos kriaušės, vaisiniai pyragaičiai su kremu, juodųjų serbentų pyragas. 

Visa tai apžiūrėjusi, mergina su nuostaba pareiškė: 

— Jūs gerai keliaujate. 

Mailsas sugriebė ją už rankos ir apsuko aplinkui. Elizabet vėl pasijuto kaip ap- 
svaigusi ir vos spėjo nusitverti už greta jos stovinčios kėdės atlošo. 

— Šis maistas paruoštas tau, — pasakė jis, padėdamas jai atsisėsti. — Aš nelei- 
siu tau ilgiau marint savęs badu. 

— Ir ką jūs darysite? — nuvargusiu balsu paklausė ji. — Dėsite karštas anglis 
po mano kojų padais? O gal turite tik jums vienam žinomus būdus, kad priverstumėte 
moteris daryti tai, ko jūs norite. 

Mailsas susiraukė, jo antakiai vėl susiliejo į vieną. Jis suėmė ją už pečių tr pa- 
statė priešais save. 

— Taip, aš 1š tikrųjų turiu savus baudos būdus. 

Elizabet dar niekados nebuvo mačiusi tokio jo žvilgsnio — pilko atspalvio akyse 
kažkur už pilkos spalvos žybčiojo nedidelės mėlynos ugnelės. Jis pasilenkė ir prispaudė 
lūpas prie jos kaklo. Nors ir suakmenėjusi, ji vis dėlto stengėsi nustumti jį nuo savęs. 

— Tu turbūt net neįsivaizduoji, kokia tu gundanti, Elizabet? — sumurmėjo jis 
jai į kaklą. 

Ji juto, kaip karštos jaunuolio lūpos lengvai liesdamos odą, nejučia kilo kaklu į 
viršų. Tuo tarpu dešiniąja ranka jis švelniai glostė pro suplėšytą suknelę išlindusį jos 
nuogą petį. Jo ranka lėtai slinko po suknele į vidų, glamonėdama krūtinės viršų. Paga- 
liau jis lengvai palietė dantimis jos ausies spenelį. 

— Aš būčiau laimingas, jei galėčiau suartėti su tavimi, Elizabet, — sušnabždėjo 
jis tokiu tyliu balsu, kad merginai pasirodė, jog ji daugiau jaučia jį, negu girdi. — Aš 
norėčiau ištirpyti tą tavo išorišką šaltumą ir liesti bei glamonėti kiekvieną tavo kūno 
raumenį. Aš norėčiau žiūrėti į tave ir matyti į save nukreiptą aistringą tavo žvilgsnį. Aš 
geisčiau jausti tave. 

Visą tą laiką Elizabet stovėjo aiški rami ir, kaip visados, nieko jam nejautė. 
Tiesą sakant, jis nebuvo jai atstumiantis, ir jo kvėpavimas nebuvo jai šlykštus ir įžei- 
džiantis, bet ji nejuto, kad jos gyslose pradeda virti kraujas, kaip apie tai mėgdavo 
kikendamos kalbėti jos vienuolyno draugės. 

— Jei aš prisieksiu jums, kad valgysiu, jūs liausitės? — šaltai paklausė ji. 

Mailsas atšoko nuo jos ir įdėmiai pasižiūrėjo jai į veidą. Elizabet buvo pasiruo- 
šusi naujam puolimui. Visi vyrai, kurie, apimti aistros, jai meilindavosi, po to, kai 
būdavo atstumti, išvadindavo ją pačiais bjauriausiais vardais. 

Tuo tarpu Mailsas tik ramiai nusišypsojo, dar kartą švelniai paglostė jos skruos- 
tą, ir pasiūlė savo ranką, norėdamas palydėti ją prie stalo. Nekreipdama į šį jo siūlymą 
dėmesio, ji priėjo prie stalo pati, stengdamasi, kad jis nepamatytų jos sumišimo. 

Jis aptarnavo ją pats, parinkdamas skaniausius kąsnelius ir dėdamas juos į jos 
puošnią sidabrinę lėkštę. Kai ji prarijo pirmąjį kąsnį, Mailsas nusišypsojo. 

— Dabar jau jūs galite sveikinti save su pergale, privertęs mane nutraukti bada- 
vimą, — tarė ji. — Mano brolis bus jums dėkingas, kad grąžinsite mane sveiką ir pa- 
maitintą. 

— Aš dar negrąžinsiu tavęs, — švelniai atsakė jaunuolis. 

Elizabet pasistengė neparodyti jam, kaip ji nusiminė, ir ramiai valgė toliau. 

— Rodžeris sutiks su tokia išpirka, kokios tik jūs pareikalausit. 

— Aš neimsiu jokių pinigų iš savo sesers žudiko, — atsakė Mailsas pro sukąstus 
dantis. 

Ji numetė kurapkos šlaunį, kurią pradėjo valgyti, ant lėkštės. 

— Jūs jau man minėjote apie tai anksčiau, bet aš nieko nežinau apie jūsų seserį. 

Mailsas atsisuko į ją. Dabar jo akys buvo plieno spalvos. 

— Rodžeris Čatvortas bandė jėga paimti moterį, kurią turėjo vesti mano brolis 
Stivenas. Ir kai Stivenas ryžosi kovoti dėl savo sužadėtinės, tavo brolis puolė jį iš 
nugaros. 

— Ne, — suriko Elizabet ir atsistojo. 

— Stivenas nugalėjo Čatvortą, bet nenorėjo jo nužudyti. Atsimokėdamas Čat- 
vortas pagrobė mano seserį, o vėliau ir Stiveno nuotaką. Mano seserį jis išprievartavo, 
ir Ji, apimta siaubo, iššoko pro langą. 

— Ne! Ne! Ne! — šaukė Elizabet ir užsikimšo rankomis ausis. 

Mailsas atsistojo, suėmė jos rankas ir prisitraukė ją prie savęs. 

— Tavo brolis Brajanas mylėjo mano seserį ir, kai ji nusižudė, jis išleido mano 
būsimą brolienę ir grąžino sesers kūną mums. 

— Jūs — melagis. Jūs — velnias. Paleiskite mane. 

Mailsas prisitraukė ją arčiau ir lengvai prilaikė rankomis. 

— Nemalonu girdėti, kad žmogus, kurį myli, padarė tiek daug blogo. 

Elizabet turėjo nemažą patirtį, Kaip ištrūkti iš vyrų, tuo tarpu Mailsas neturėjo 
jokios, nes buvo neįpratęs, kad moterys priešintųsi jam. Ji greitai krito ant kelių tarp jo 
kojų, ir jis tuoj pat ją paleido. 

— Kad tave kur devyni, Elizabet — prašvokštė jis, atsirėmęs į stalą. 

— Kad tave kur, Montgomeri, — atšovė ji, sugriebė ąsotį vyno ir, dar prieš pasi- 
leisdama bėgti, sviedė jį savo priešui į galvą. 

Jis staiga pasilenkė, kad išvengtų smūgio, ir tuo pačiu judesiu pagavo jos ranką. 

— Tu nepabėgsi nuo manęs, — pasakė jis traukdamas ją į save. — Aš turiu įrodyti, 
kad Montgomeriai nekalti dėl tų tarpusavio vaidų, nors ir turėčiau žūti įrodinėdamas tai. 

— Mintis apie jūsų mirtį yra vienintelė maloni emocija, kurią man teko patirti 
per šias dienas. 

Mailsas trumpam užsimerkė tarsi tyliai maldaudamas pagalbos. Bet tuoj pat su- 
sivaldė ir ramiai atsisuko į ją. 

— Dabar, jei tu baigsi valgyti, mes turėsime joti toliau. Vyksime į Škotiją. 

— Į...! — pradėjo ji, bet jis uždengė jos lūpas savo pirštais. 

— Taip, mano angele! — jo balso tonas buvo sarkastiškas. — Mes nuvyksime 
pas mano brolį ir jo žmoną. Aš noriu, kad tu susipažintum su mano šeima. 

— Aš Žinau daugiau negu reikia apie jūsų šeimą. Jie... 

Šį kartą Mailsas pabučiavo ją ir, nors ji ir nesureagavo į šį jo bučinį, bet vis 
dėlto nusisuko ir ilgokai tylėjo. 

Kelias buvo be galo ilgas. Jie jojo lėtu, tvirtu žingsniu, o paskui juos sunkiai trau- 
kė savo naštą daugybė mulų, gabenančių baldus, drabužius, maistą, šarvus ir ginklus. 

Elizabet buvo paskirtas atskiras arklys, bet prie balno buvo pririšta virvė, pri- 
tvirtinta prie Mailso arklio. Du kartus jaunuolis mėgino užmegzti pokalbį, tačiau be- 
laisvė atsisakė su juo kalbėti. Ji niekaip negalėjo pamiršti, ką jai apie brolį pasakė 
Mailsas, ir visą laiką galvojo tik apie tai. 

Per paskutiniuosius dvejus metus vienintelis jos ryšys su šeima buvo brolio Rodže- 
rio laiškai ir iš klajojančių muzikantų atsitiktinai nugirstos paskalų nuotrupos. Žinoma, 
muzikantai žinojo, kad ji yra Čatvort ir todėl mažai ką jai papasakodavo apie jos šeimą. 

Bet apie plačią Montgomerių šeimą jai teko daug girdėti. Apie juos buvo sukur- 
ta daug dainų ir sklido nemažai paskalų. Vyriausias brolis, Gavinas, suviliojo ir apga- 
vo gražuolę Elis Veilans, kuri vėliau buvo prievarta ištekinta už Elizabet brolio Ed- 
mundo. Elizabet maldavo Rodžerio sukliudyti toms vedyboms, teigdama, kad vargšė 
moteris nenusipelnė tokios baudos, kad būtų sujungta su tuo klastingu perėjūnu. Ro- 
džeris atsakė jai, kad jis nepajėgus išardyti tų jungtuvių. Tuoj po to, vos už kelių mė- 
nesių, Gavinas Montgomeris vedė nepaprastai turtingą Rivedun įpėdinę. Po Edmundo 
nužudymo pavyzdžioji turtų paveldėtoja išpylė ant vargšės Elis veido verdančią alyvą. 
Elizabet nedelsdama parašė iš vienuolyno Rodžeriui laišką, maldaudama pasirūpinti 
brolio našle, ir Rodžeris tuoj pat sutiko. 

Nepraėjus nė metams, Rodžeris pranešė jai, kad Škotijos paveldėtoja, Bronvin 
Makaran, maldaute maldavo, jog jai būtų leista ištekėti už Rodžerio, bet Stivenas Mont- 
gomeris privertė vargšę moterį tapti jo nuotaka. Rodžeris iššaukė Stiveną į dvikovą, steng- 
damasis apginti vargšelę Makaran, bet kovos metu Stivenas taip gudriai suveikė, ir įtiki- 
no visus, kad Rodžeris puolė jį iš nugaros. Ir tik dėl to Rodžeris pateko į nemalonę. 

Ji nežinojo, dėl ko Brajanas išvyko iš namų. Rodžeris niekados jai to nepasako- 
jo. Bet ji buvo įsitikinusi, kad tai susiję su Montgomeriais. Brajanas buvo labai jautrus 
ir švelnus. Galbūt jis negalėjo daugiau pakęsti visų tų baisybių, kurias teko jo šeimai 
patirti per tuos Montgomerius. Bet kad ir kaip bebūtų, ji netikėjo, kad Brajanas buvo 
priverstas išvykti dėl to, ką ji išgirdo šiandien. Ji abejojo, ar Rodžeris iš viso žinojo, 
kad Montgomeriai turi seserį. 

Per visą ilgą kelionę ją nepaliaunamai kankino įvairios mintys. Be to, visą laiką 
ji nesėkmingai stengėsi pakišti po gilia iškirpte sudraskytą suknios kraštą. Ir kai Mail- 
sas sustabdė procesiją, ji tik tada pastebėjo, kad pradėjo temti. 

Prieš juos buvo sena smuklė, pastatyta pusiau iš rąstų, bet dar labai turtingai 
atrodanti. Savininkas stovėjo lauke ir plačiai šypsodamasis maloniai sveikino svečius 
ir kvietė į vidų. 

Mailsas atsistojo šalia merginos. 

— Elizabet, — tarė jis, tiesdamas į ją rankas, — neapsunkink savęs, atsisakyda- 
ma mano pagalbos. 

Spindinčiomis akimis jis stebėjo jos ištiestą koją. | 

Elizabet, šiek tiek pagalvojusi, leido jam padėti nulipti nuo arklio, bet, atsidūru- 
si ant Žemės, tuoj pat atšoko nuo jo. Du jo svitos vyrai įėjo į smuklę pirmieji. Tuo 
tarpu Mailsas sugriebė Elizabet ranką. 

— Aš turiu tau šį tą, — priėjęs labai arti, tarė jis. 

Jis meiliai padavė savo belaisvei labai gražaus ir sudėtingo darbo auksinę sagę. Tai 
buvo pelikanas, kuris, įkišęs snapą po ištiestu sparnu, stovėjo ant ilgos deimantų juostos. 

Elizabet net nemirktelėjusi atsakė: 

— Man nereikia jos. 

Mailsas įnirto ir, piktai pažiūrėjęs į ją, susegė ant peties sudraskytą suknelę. 

— Eime vidun, Elizabet, — įsakmiai paliepė jis. 

Smuklininkas, matyt, jau jų laukė, nes viduj išsijuosę plušo žmonės. Kol Mail- 
sas tarėsi su seru Gajumi, Elizabet stovėjo nuošalyje. Smulkininkas, regis, tik laukė jų 
komandos. | 

Jie įėjo į didelį kambarį, kuriame buvo sustatyti stalai ir kėdės. Vienoje pusėje 
kūrenosi didelis židinys. Dabar pirmą kartą Elizabet apžiūrėjo Mailso vyrus. Jų buvo 
lygiai tuzinas, ir neatrodė, kad jie būtų turėję daug vargo. Dabar jie vaikščiojo po smuk- 
lę, atidarinėdami duris, ir tyliai tikrino, ar nėra kokio nors paslėpto pavojaus. Ar Mont- 
gomeris turėjo tiek daug priešų, kad reikėjo taip bijoti — ar tai buvo tiesiog papras- 
čiausias atsargumas? 

Prieš Mailsą lankstėsi graži jauna mergina, ir jis jai šiek tiek šyptelėjo. Elizabet 
pastebėjo, kaip mergina paraudo ir ėmė gražintis, kai Mailsas atkreipė į ją dėmesį. 


— Taip, mano pone, — pasakė ji, šypsodamasi ir tūpčiodama aplinkui. — Aš 
tikiuosi, kad jums patiks maistas, kurį aš pagaminau. 
— Esu įsitikinęs, — pasakė Mailsas taip užtikrintai, kad atrodė, jog jis jau mė- 


gaujasi tuo maistu. 

— Ar tu alkana, Elizabet? — atsisukęs į ją, paklausė Mailsas. 

— Gi ne dėl to jums taip pagerėjo nuotaika, — atsakė ji, galvos mostu rodydama 
į Merginos pusę. 

— O, kaip aš norėčiau, kad šie žodžiai būtų ištarti iš pavydo. Bet aš turiu kan- 
trybės, — šypsodamasis baigė jis, ir nelaukdamas atsakymo, šiek tiek stumtelėjo ją 
prie stalo. 

Jie abu drauge atsisėdo prie mažo staliuko, atskirai nuo vyrų, bet tame pačiame 
kambaryje. Ant stalo buvo nešamas vienas patiekalas po kito, bet Elizabet beveik nevalgė. 

— Nepanašu, kad tu turėtum gerą apetitą, — pastebėjo Mailsas. 

— Jei jūs būtumėte kalinys, ar labai rytumėte savo grobiko maistą? 

— Aš tiesiog nepraleisčiau geros progos kaip nors padėti savo grobikui greičiau 
numirti, — išdidžiai atsakė jis. 

Elizabet tylėdama pasižiūrėjo į jį, bet atrodė, kad jaunuoliui dabar rūpi tik jo valgis. 

Jau beveik bebaigiant tylomis valgyti, Mailsas sučiupo vienos patarnaujančios 
merginos ranką. Mergina atnešė ant stalo šviežiai pagamintą lašišą. Elizabet labai nu- 
stebino toks jo elgesys, tačiau netrukus ji pastebėjo, kad mergaitės ranka labai subrai- 
Žyta ir žaizdota. 

— Kur jūs taip susižalojote? — švelniai paklausė Mailsas. 

— Avietės sudraskė, milorde, — išsigandusi atsakė ji. Bet nebuvo galima nepa- 
stebėti, kad mergaitė nudžiugo, jog Mailsas atkreipė į ją dėmesį. 

— Šeimininke! — sušuko Mailsas. — Atkreipkite dėmesį, kad merginos ranko- 
mis reikia susirūpinti. Ji negali kišti jų į vandenį iki užgis. 

— Bet mano pone! — užprotestavo vyriškis. — Ji yra tiktai indų plovėja. Ir 
patarnauja šiandien tik todėl, kad mano nuolatinė darbininkė susirgo raupais. 

Tuo metu nuo tarnų stalo lėtai atsikėlė seras Gajus. Šeimininkui užteko tik pa- 
matyti šį milžiną ir jis iš karto žengė žingsnį atgal. 

— Einam, mergaite, — piktai suburbėjo šeimininkas. 

— Ačiū... labai ačiū, pone, — pralemeno ji ir, prieš išeidama iš kambario, pada- 
rė didelį reveransą. 

Elizabet atsipjovė gabalėlį prancūziško sūrio ir paklausė. 

— Ar seras Gajus atėjo jums į pagalbą, kad apgintų mergaitę, ar jo pareiga ginti jus? 

Mailsas pažvelgė į ją labai nustebęs, bet tuoj pralinksmėjo. 

— Gajus nemėgsta kovoti dėl indų plovėjų. 

— O jūs? 

Jis nusišypsojo ir patraukė pečiais. 

— Aš iš viso nemėgstu kovoti. Aš taikus Žmogus. 

— Bet gi kovojot su tuo nusipenėjusiu, savimi pasitikinčiu smuklininku dėl tos 
vargšės, niekam vertos mergaitės sužalotų rankų, — tvirtai pareiškė ji. 

— Aš nemanau, kad ji niekam verta. O dabar, — jis pakeitė temą, — tu tikriau- 
siai nuvargusi. Gal norėtum pailsėti? 

Mailso Žmonės palinkėjo jai geros nakties, ji linktelėjo jiems ir nusekė paskui 
Mailsą 1r smuklininką laiptais į viršų. Ten jie įėjo į atskirą kambarį, kuriame buvo 
viena lova. 

— Ką gi! Jūs laukėte iki dabar, kad priverstumėte mane gultis į jūsų lovą, — tarė ji, 
kai jie liko vieni. — Turbūt palapinės sienos buvo per plonos, ir girdėtųsi, kaip aš rėkiu. 

— Elizabet, — tarė jis, imdamas jos ranką. — Aš miegosiu ant kanapos prie 
lango, 0 tu gali gulti į lovą. Aš negaliu tau leisti likti kambaryje vienai, nes tu dar ko 
gero sugalvosi pabėgti. 

— Sakot pabėgti. 

— Taip, tai labai panašu į tave — mėginti pabėgti. O dabar ateik čia. Aš noriu 
pakalbėti su tavimi. 

Jis privedė ją prie kanapos, atsisėdo pats ir privertė greta atsisėsti ją. Kai jos 
nugara atsirėmė į jo krūtinę, ji pradėjo protestuoti. 

— Atsipalaiduok, Elizabet. Aš nuimsiu rankas nuo tavo liemens ir neliesiu ta- 
vęs, bet neleisiu tau tol atsistoti, kol tu neatsipalaiduosi ir nepakalbėsi su manimi. 

— Aš galiu kalbėti, sėdėdama ten, toliau nuo jūsų. 

— Bet aš negaliu susilaikyti nepalietęs tavęs, — nuoširdžiai prisipažino jis. — 
Aš visą laiką noriu paglostyti tave, numalšinti tavo skausmą. 

— Man niekas neskauda, — atsakė ji, stumdama nuo savęs jo rankas. 

Jis buvo didelis, aukštas ir plačių pečių. Jo išlinkusi krūtinė labai tiko atremti į 
ją nugarą. 

— Bet kažkas tave labai įskaudino, Elizabet. Ir galbūt daugiau, negu tu suvoki. 

— O taip, dabar suprantu. Kažkas netvarkoj su manimi, nes aš nesisieloju iš 
laimės, kai jūs esate šalia manęs. 

Tyliai juokdamasis, Mailsas pabučiavo jos kaklą. 

— Galbūt aš nusipelniau to. Laikykis ramiai, nes kitaip aš dar kartą tave pabučiuosiu. 

Jos staigus nutylimas privertė jį krūptelėti. 

— Aš noriu, kad tu pasakytum man, kas tau patinka. Nei maistas, nei gražios 
suknelės tavęs nedomina. Žiūrėdama į auksą ir deimantus, tu net nemirkteli. Vyrai ne- 
verti, kad į juos žiūrėtum: Tad ar turi kokią nors silpnybę? 

— Ar turiu silpnybę? — susimąsčiusi paklausė ji. 

Jis švelniai glostė jos smilkinius, bet ji nebesipriešino ir ėmė po truputį atsipa- 
laiduoti. Per tas dvi be galo įtemptas, kupinas pykčio dienas mergaitė visiškai nebete- 
ko jėgų. Gal todėl dabar ji ir sėdėjo ramiai ant kanapos.tarp dviejų ilgų jaunuolio kojų. 

— O jūs ar turit silpnybių, Montgomeri? 

— Mano silpnybė — moterys, — suburbėjo jis ir daugiau nebegrįžo prie to klau- 
simo. — Papasakok man apie save. 

Atpalaidavusi kaklo raumenis, ji lengvai atsirėmė į jaunuolį. Kai niekas apie ją 
nesigrabaliojo, neplėšė drabužių, neįžeidinėjo, pasirodė visai malonu būti prilaikomai 
ir saugomai tokių stiprių rankų. 

— Aš gyvenu su savo dviem broliais, abu juos myliu, o jie myli mane. Aš toli 

gražu ne elgeta, ir man tereikia tik užsiminti, kad koks nors brangakmenis ar suknelė 
man patinka ir mano brolis Rodžeris tuoj pat man viską nuperka. 

— O... Rodžeris. — jis net užsikirto, tardamas tą vardą, — ar jis geras tau? 

— Jis saugo mane, — nusišypsojo ji ir užsimerkė. Mailsas masažavo kietus jos 
kaklo raumenis. 

— Rodžeris visada saugojo Brajaną ir mane. 

— Saugojo? Nuo ko gi? 

Ji vos nepasakė, kad nuo Edmundo, bet laiku susigriebė. Pasižiūrėjusi į jį išplės- 
tomis akimis, ji paaiškino: 

— Nuo vyrų. Vyrams visada patikdavo mano išvaizda, bet Rodžeris padėdavo 
man laikytis atokiau nuo jų. 

Jis laikė suėmęs jos rankas. 

— Tu žinai labai daug būdų vyrams atstumti ir, norėdama apsisaugoti, įlindai į 
plieninius šarvus. Iš prigimties tu tikriausiai esi aistringa moteris, tai kas gi pražudė tą 
tavo aistrą? Kodėl gi taip atsitiko? Gal dėl to, kad dažnai šalia tavęs nebūdavo Rodže- 
rio, kuris galėjo tave apsaugoti? 

Elizabet neatsakė į jo klausimą ir keikė save už tokį staigų pasitikėjimą. Po kiek 
laiko Mailsas perdėtai sunkiai atsiduso ir paleido ją. Ji tuoj pat atšoko nuo jo. 

— Eik miegoti, — tarė jis nuvargusiu balsu, atsistojo ir atsuko jai nugarą. 

Elizabet netikėjo, kad jis išlaikys žodį ir neguls į jos lovą. Nusiavusi minkštus 
odinius batukus, ji su visais drabužiais įlindo į didelę lovą. 

Mailsas užpūtė vienintelę degančią žvakę ir tarsi šešėlis ilgai stovėjo prie lango, 
žiūrėdamas į mMėnesieną. 

Negirdėdama jokio garso ir nesuprasdama, ką jis daro, Elizabet tyliai apsivertė 
ant nugaros ir ėmė stebėti Mailsą. Nežinodama, kas jos laukia, ji buvo visa įsitempusi. 
Susitaikiusi su likimu, ji nebyliai stebėjo, kaip jis nusirenginėja, ir kai jis buvo jau 
nuogas, mergina iš baimės nustojo kvėpavusi. Bet Mailsas nuėmė ploną uždangalą nuo 
prie lango stovinčios kanapos ir išsitiesė — tiesą sakant, mėgino išsitiesti. Vieną kartą 
jis net nusikeikė, kai jo koja atsimušė į paneliu iškaltą kanapos galą. 

Po kelių minučių Elizabet ėmė suprasti, kad Mailsas Montgomeris nevartos prieš 
ją prievartos. Bet įtarė, kad, kai tik ji užmigs, jis tuoj pat puls ją. Todėl, lengvai snūs- 
telėjusi, ji tuoj pat pašokdavo nuo kiekvieno menkiausio šlamesio. Kai Mailsas savo 
siauroje lovoje bandydavo apsiversti, ji momentaliai nubusdavo ir vėl trumpam ištemp- 
davo ausis. Bet, išgirdusi jo ramų kvėpavimą ir supratusi, kad jis miega, mergina vėl 
atsipalaiduodavo ir užmigdavo — iki koks nors naujas garsas neprižadindavo jos. 


Ketvirtas skyrius 


— Kaip miegojai? — vilkdamasis drabužius, paklausė Mailsas kitą rytą. Juodos 
kelnės tvirtai aptempė jo galingas kojas, išsiuvinėtas švarkas beveik siekė šlaunis. 

— Aš niekados nemiegu gerai, kai šalia yra mano priešai, — atšovė ji. 

Tyliai kikendamas, jis atmetė atgal jos rankas, sušukavo plaukus ir, supynęs ka- 
są, perrišo kasos galą kaspinu. Baigęs šį darbą, jaunuolis pabučiavo ją į kaklą. Ji staiga 
atšoko ir ilgai trynė pabučiuotą vietą. 

Pasakęs, kad jiems laikas eiti, jis ištiesė merginai savo ranką. 

— Aš žinau, kad tau bus liūdna dabar skirtis su manimi, bet mano vyrai jau 
laukia mūsų žemai. 

Net nepalietusi jo rankos, ji pirma išėjo iš kambario. Buvo dar labai anksti, sau- 
lė tik ką ėmė kilti už horizonto. Jaunuolis suburbėjo, kad jie pusryčiaus vėliau, o dabar 
reikia kelias valandas joti pirmyn. 

Mailsas su Elizabet trumpam sustojo ant nedidelio smuklės prieangio. Seras Ga- 
jus ir Mailso riteriai jau laukė jų su arkliais, o ant mulų buvo sudėtas visas bagažas. 

— Ar viskas paruošta? — paklausė Mailsas sero Gajaus. — Ar smuklininkui 
sumokėjai? 

Seras Gajus dar nespėjo ištarti nė žodžio, kai iš smuklės išbėgo apdriskusi, ma- 
ža, gal kokių ketverių metukų mergaitė ir pasuko Mailso link. Tačiau, nubėgusi vos 
kelis žingsnius, ji užsikabino ir nukrito. Mailsas, nieko nelaukdamas, atsiklaupė ir pa- 
ėmė mergaitę ant rankų. 

Kai vaikas tvirtai įsitvėrė į jį, Mailsas atsistojo ir sušnabždėjo: 

— Neverk, širdele. 

Seras Gajus ir riteriai buvo pripratę prie tokio vaizdo ir todėl kantriai ir nuobo- 
džiai laukė, kol vaikinas nuramins mergytę. Tuo tarpu Elizabet dabar visiškai nedomi- 
no Mailsas. Ji galvojo tik apie susižeidusį vaiką. Ištiesusi į priekį ranką, ji uždėjo ją 
ant verkiančios mergytės galvutės. 

Mergytė pakėlė galvą nuo Mailso peties, pasuko ją į šoną ir pro gausiai besiliejan- 
čias ašaras pažiūrėjo į Elizabet. Ji dar stipriau pradėjo verkti ir metėsi į Elizabet glėbį. 

Sunku pasakyti, kas buvo daugiau nustebęs — Mailsas, seras Gajus ar Montgome- 
rių riteriai. Mailsas, išpūtęs akis, pažiūrėjo į Elizabet ir, atrodė, kad jo savimeilė užgauta. 

— Neverk, mažyte, — tarė Elizabet tokiu švelniu balsu, kokio iki šiol Mailsas 
dar nė karto nebuvo girdėjęs. 

— Jei nustosi verkti, seras Gajus leis tau pajoti ant savo pečių. 

Mailsas nusikosėjo, kad nuslėptų šypseną, nes po šių žodžių jis vos nenuleipo iš 
juoko. Sero Gajaus milžiniškas ūgis ir bjaurus randas ant veido gąsdino žmones, ypač 
moteris. Jam dar niekados nebuvo tekę girdėti, kad kas nors būtų išdrįsęs pasiūlyti 
šiam galiūnui pabūti vaiko arkliu. 

— Tu būsi tokia aukšta, — supdama mergytę, tęsė Elizabet, — kad galėsi pa- 
siekti ir pačiupti žvaigždę. 

Mergaitė nusišnypštė, nulipo nuo Elizabet rankų ir nustebusi pažiūrėjo į ją. 

— Žvaigždę? — suvapėjo ji. 

Elizabet paglostė drėgną mergytės veidelį. 

— Ir kai tu paimsi žvaigždę, galėsi atiduoti ją serui Mailsui, atsidėkodama už 
tai, kad jis rengiasi nupirkti tau naują suknelę. 

Mailso vyrų akys nukrypo į šeimininką. Visiems buvo įdomu, kaip jis reaguos į 
tokią šneką. Bet nė vienas neišdrįso juoktis, kai pamatė, kad jaunuolis pasipiktino. 

Vaikas nusišnypštė dar kartą ir pasižiūrėjo į lordą Mailsą. Mergytė nusišypsojo 
jam, bet, pamačiusi serą Gajų, tuoj pat vėl krito Elizabet į glėbį. 

— Ko tu išsigandai? Nėra ko jo bijoti. Jis labai myli vaikučius. Ar ne tiesa, sere 
Gajau? 

Seras Gajus pasižiūrėjo į ledi Elizabet dėkingu, pritariančiu žvilgsniu. 

— Jūs teisi, mieloji ledi, aš tikrai be galo myliu vaikus, bet jiems nereikia manęs. 

— Mes tuoj įrodysime, jog taip nėra. O dabar, vaikuti, eik pas serą Gajų, jis 
užkels tave ant pečių ir padės tau parnešti į žemę žvaigždutę. 

Mergytė, truputį padvejojusi, priėjo prie sero Gajaus ir pasikabino jam ant kak- 
lo. Jis užsikėlė ją ant pečių. 

— Aš esu pati aukščiausia mergaitė pasaulyje, — suspiegė ji, kai seras Gajus 
atsistojo ir pradėjo eiti. 

— Aš dar niekados nebuvau matęs, kaip tu šypsaisi, — tarė Mailsas. 

Elizabet šypsena tuoj pat dingo. 

— Aš atsilyginsiu jums už vaiko suknelę, kai tik vėl būsiu namie, — tarė ji ir 
nusisuko. 

Mai!sas sugriebė jos ranką ir pavedėjo į šalį, kad negirdėtų vyrai. 

— Vaikas tiktai elgetauja. 

— (O? — be ceremonijų atsakė ji. — O aš galvojau, kad galbūt tai vienas iš jūsų vaikų. 

— Mano? — įsiutęs paklausė Mailsas. — Nejaugi tu manai, kad aš leisčiau savo 
vaikui lakstyti taip apdriskusiam ir be jokios priežiūros? 

Ji abejingai pažvelgė į jį. 

— O iš kur jūs žinote, kur jūsų visi vaikai? Ar jūs registruojate visų nesantuoki- 
nių vaikų vardus į knygą? Ir ar žinote, kur jie yra? 

Netikėdamas savo ausimis, Mailsas su nuostaba ir gana piktai pažiūrėjo į ją ir 
paklausė: 

— Elizabet, kiek pagal tave vaikų aš turiu? 

Ji abejingai patraukė pečiais. . 

— Nei aš žinau, nei man rūpi, kiek vargšų pavainikių jūs esate paleidęs į pasaulį. 

Jis paėmė jos ranką ir atsuko ją į save. 

— Netgi mano broliai kalba apie daugybę mano vaikų, tai ko gi laukti iš pašali- 
nių? Aš turiu tris sūnus: Kristoferį, Filipą ir Džeimsą. Ir tikiuosi, kad vieną gražią 
dieną aš turėsiu dar vieną vaiką. Turiu vilties, kad šį kartą tai bus mergaitė. 

— Jūs tikitės? — pro dantis prašvokštė mergina. — Jūs nekvaršinate sau galvos 
dėl jų motinų? Jūs pasinaudojate moterimis ir išmetate jas kaip nebereikalingą daiktą. 
O kaip su vaikais? Motinos turi auginti juos, pravardžiuojamus mergos vaikais. Jie 
visą gyvenimą jausis atstumti, nes kažkoks šlykštus vyras kažkada užsinorėjo paten- 
kinti savo įgeidžius. 

Jis stipriai suspaudė jos ranką ir piktai pažiūrėjo jai į akis. 

— Aš "nesinaudoju" moterimis, — išspaudė jis pro dantis. — Moterys, kurios 
padovanojo man vaikus, atėjo pas mane savo noru. Ir visi mano vaikai gyvena su mani- 

— Auklės! — suriko ji, veltui stengdamasi ištrūkti iš jo. — Tai ką, jūs išmetėte 
vaikų motinas į gatvę? Ar davėte joms šiek tiek pinigų kaip kad Bridžit ir pasiuntėte 
jas po velnių? 

— Bridžit? — Mailsas įdėmiai stebėjo jos veidą. — Tu tikriausiai turi galvoje 
Bridžit, kuri yra mano Džeimso motina? 

Nelaukdamas atsakymo, jis tęsė toliau. 

— Aš papasakosiu tau tiesą apie Bridžit. Mano brolis Gavinas nusiuntė laišką į 
Šventos Kotrynos vienuolyną, prašydamas rekomenduoti jam kelias tarnaites. Jis no- 
rėjo, kad merginos būtų gerai išauklėtos, neerzintų jo vyrų ir nekeltų vaidų. Vos tik 
įžengusi į mūsų namus, Bridžit tuoj pat ėmė persekioti mane. 

Elizabet vis dar mėgino ištrūkti iš jo. 

— Jūs meluojate, — suriko ji. 

Mailsas sučiupo antrą jos ranką. 

— Vieną kartą ji pasakė man, kad ji tiek apie mane girdėjo, jog jaučiasi kaip 
vaikas, kuriam liepta nežaisti su ugnimi. O vieną naktį aš radau ją savo lovoje. 

— Ir jūs sutvarkėte ją! 

— Taip, aš mylėjausi su ja tą naktį ir po to dar kelias naktis. Kai ji sužinojo, kad 
turės nuo manęs vaiką, mano broliai kaip reikiant apdaužė man šonkaulius. 

— Ir tada jūs metėte ją, o po to atėmėte iš jos vaiką, ar ne taip? 

Jis šiek tiek šyptelėjo. 

— Iš tikrųjų ji metė mane. Aš buvau išvykęs keturiems mėnesiams, ir ji įsimylė- 
jo į antrąjį Gavino sodininką. Grįžęs aš pakalbėjau su jais, pasakiau jiems, kad norė- 
čiau pasiimti vaiką ir kad už tai pakelsiu jį į riterius. Bridžit mielai sutiko. 

— Ir kiek pinigų jūs jai davėte? Jūs gi turėjote ką nors pasiūlyti, kad nuramintu- 
mėte motiną, atsisakančią savo vaiko. 

Mailsas, žiūrėdamas tiesiai į akis, paleido jos rankas. 

— Ar tu gerai pažįsti Bridžit? Jei gerai, turėtum žinoti, kad ji daugiau linkusi į 
linksmybes, o ne į motinystę. Sodininkas, už kurio ji tekėjo, nenorėjo nei Bridžit, nei 
vaiko ir vėliau paprašė pinigų už tai, ko jis "neteko". Aš jam nedaviau nieko. Džeim- 
sas — mano. 

Mergina truputį patylėjo. 

— O kaip su kitomis jūsų vaikų motinomis? — tyliai paklausė ji. 

Jis truputį paėjėjo nuo jos į šalį. 

— Kai buvau dar visiškai vaikas, aš įsimylėjau į vieno iš Gavino vyrų jaunesni- 
ąją seserį. Mes su Margaret turėjome dar tik po šešiolika metu, kai gimė Kristoferis. 
Aš būčiau vedęs ją, bet jos brolis išsiuntė seserį. Aš nieko nežinojau apie Kitą, kol, 
praėjus mėnesiui po gimdymo, Margaret mirė nuo raupų. 

Jis atsisuko į Elizabet ir nusišypsojo 

— Filipo motina buvo šokėja, labai egzotiškas sutvėrimas. Ji miegojo su mani- 
mi vienoje lovoje dvi, — atsiduso jis, — lygiai dvi savaites. Paskui po devynių mėne- 
sių ji atsiuntė man kurjerį su Filipu. Nuo to laiko aš daugiau niekados nieko apie ją 
negirdėjau. 

Elizabet sudomino visos jo istorijos. 

— O kaip tas naujas vaikas? 

Mailsas panarino galvą. Elizabet pagalvojo, kad, jei tai būtų buvusi moteris, 
būtinai būtų paraudusi. 

— Aš bijau, kad su tuo vaiku bus problemų. Jo motina yra mano tolima giminai- 
tė. Aš nepasidaviau jai, kiek galėjau, bet... — Jis patraukė pečiais. — Jos tėvas labai 
supyko ant manęs. Jis sakė, kad jis atsiųs man vaiką, bet... aš nesu tuo įsitikinęs. 

Elizabet su nepasitikėjimu pažiūrėjo į jį ir tik papurtė galvą. 

— Iš tikrųjų turėtų būti dar ir daugiau vaikų. 

Jos balsas skambėjo sarkastiškai. 

— Aš nemanau. Aš visą laiką neišleidžiu iš akių savo moterų ir labai stebiu jų vaikus. 

— Labai panašu į tai tarsi rinktumėt kiaušinius, — išplėtusi akis, tarė ji. 

Mailsas pasuko galvą į jos pusę ir įdėmiai pažiūrėjo į ją. - 

— Pirma keikei mane už tai, kad aš barstau savo vaikus po pasaulį ir palieku 
juos skursti, o dabar keiki už tai, kad rūpinuosi jais. Aš nesilaikau celibato ir neketinu 
jo laikytis, bet Žiūriu į savo poelgius rimtai ir jaučiuosi atsakingas už juos. Aš myliu 
savo vaikus ir rūpinuosi jais. Aš norėčiau turėti penkiasdešimt jų. 

— Gera pradžia jau yra, — su ironija tarė ji. 

Mailsas tylėjo ir ramiai stebėjo ją, grįžtančią prie vyrų ir arklių. Ji atsistojo šiek 
tiek toliau nuo jų, prie be galo prikrautos savo karietos. Mergina buvo visai nepanaši į 
jo brolių žmonas, kurios buvo įpratusios komanduoti ir visai nesivaržydamos elgėsi su 
vyrais, kurie joms tarnavo. Elizabet Čatvort, būdama tarp vyrų, jautėsi tarsi sukausty- 
ta. Vakar vienas jo raitų vyrų netyčia palietė ją. Elizabet labai jautriai į tai sureagavo ir 
taip įtempė vadeles, kad arklys net atsistojo ant užpakalinių kojų. Jai pavyko suvaldyti 

arklį ir nenukristi nuo balno, bet toks jos elgesys nepatiko Mailsui. Nė vienos kitos 
moters ar vyro — vis tiek kas bebūtų — taip neišgąsdintų kito žmogaus prisilietimas. 

Seras Gajus grįžo prie vyrų vienas ir iš karto ėmė akimis ieškoti Mailso. Pama- 
tęs Jį, iš karto pasuko prie jo. 

— Jau vėlu.Reikėtų joti. — Kiek patylėjęs, jis tęsė toliau. — O galbūt tu apsi- 
galvojai ir grąžinsi ją broliams. 

Mailsas stebėjo Elizabet, kuri šiuo metu šnekėjosi su mažos, neseniai nukritu- 
sios Mergaitės motina. Jis atsisuko į Gajų. 

— Noriu, kad tu nusiųstum porą vyrų į mano šiaurinį dvarą. Tegu jie pristato 
man Kitą. 

— Tavo sūnų? — pasiteiravo seras Gajus. 

— Taip, mano sūnų. Kartu tegu vyksta tr jo auklė. Ne! Tegu atgabena jį vieną, 
tik su labai gera apsauga. Ledi Elizabet bus jo auklė. 

— Ar tu gerai pagalvojai, ką tu darai? — paklausė seras Gajus. 

— Ledi Elizabet labai myli vaikus, aš pasidalysiu su ja vienu iš savųjų. Jei ne- 
galiu užkariauti jos širdies įprastu būdu, aš pasistengsiu rasti kitą būdą. 

— O ką tu darysi su ta moterimi, jei tau pavyks ją prijaukinti? Kažkada, kai aš 
buvau dar vaikas, buvo toks laukinis katinas, kuris buvo užvaldęs- visą plotą aplink 
pašiūrę, kurioje gyveno. Kai kas nors eidavo pro jo teritoriją, jis draskydavosi ir kan- 
džiodavosi. Nutariau prijaukinti jį. Aš kantriai dirbau kelias ilgas savaites, kol pavyko 
įgyti katino pasitikėjimą. Ir buvau laimingas, kai jis pradėjo ėsti iš mano rankų. Bet 
vėliau katinas pradėjo visur paskui mane sekioti. Aš nuolat tūpčiojau apie jį, o po to 
tas jo prisirišimas pasidarė man be galo nemalonus. Po kelių mėnesių aš ėmiau jį spar- 
dyti, nekęsti jo už tai, kad jis buvo jau nebe laukinis. Iš pradžių aš mylėjau jį, bet tada 
jis buvo kitoks katinas, nepanašus į visus kitus. 

Mailsas ir toliau atidžiai žiūrėjo į Elizabet. 

— Galbūt tai ir yra persekiojimas, — pasakė jis tyliai. — Bet, matyt, aš panašus 
į savo brolį Reiną, kuris negali pakęsti neteisybės. Aš dabar galiu pasakyti tik viena, 
kad Elizabet Čatvort mane sužavėjo. Aš, žinoma, noriu, kad ji valgytų iš mano rankos, 
bet galbūt, kai ji tai padarys, ji ims manęs nekęsti, nes tada aš jau būsiu jos vergas. 

Jaunuolis atsigręžė į serą Gajų. 

— Elizabet patiks Kitas, ir mano sūnui tikrai pavyks, jei jis susipažins su ja. O 
aš noriu, kad mano sūnui būtų gerai. Nusiųsk vyrus. 

Seras Gajus linktelėjo ir paliko Mailsą vieną. 

Po kelių minučių jie jau sėdėjo ant arklių, pasirengę išvykti. Mailsas nesistengė 
kalbinti Elizabet. Jis tylėdamas jojo greta jos. Vidurdienį mergina pasirodė jam labai 
nuvargusi, ir jis jau buvo beveik beapsisprendžiąs grąžinti ją broliui. 

Bet po pusvalandžio ji staiga atgijo. Tuo metu, kai Mailsas ėmė jos gailėtis, 
gražuolė sunkiai dirbo, stengdamasi atrišti arklius jungiančias virves. Atrišusi jas, ji 
spyrė savo arkliui į šoną, o dviem priekyje jojusiems ristūnams taip pliaukštelėjo iš- 
laisvintomis vadelėmis, kad jie atsistojo piestu. Tas kelias sekundes, kol arkliai stovė- 
jo ant užpakalinių kojų tarsi siena atitverdami ją nuo Mailso, ji išnaudojo pabėgimui. 
Kol Mailsas sugebėjo apsukti savo žmones ir pradėti ją vytis, ji spėjo išvažinėtu, pik- 
tžolėmis apaugusiu keliu nušoliuoti pusę mylios. 

— Aš pasivysiu ir sugrąžinsiu ją, — rėkė jis per petį serui Gajui. 

Mailsas žinojo, kad Elizabet arklys nepasižymi greitu žingsniu, bet ji nėrėsi iš 
kailio, kad kaip nors paspartintų jį. Jaunuolis taip priartėjo prie jos, kad buvo beveik 
bepagaunąs, bet tuo metu išsilaisvino jo balno paspręstė, ir jis nusviro į vieną pusę. 

— Pasiutus mergiotė, — žioptelėjo jis, gerai žinodamas, kas išlaisvino jo balną, 
bet drauge ir nusišypsojo, žavėdamasis jos išradingumu. 

Bet Elizabet Čatvort buvo nepratusi prie vyrų, kurie augo su trim vyresniais 
broliais. O Mailsas buvo įpratęs prie tokių pokštų, kaip atsegamos balno pavaržos, ir 
žinojo, kaip reikia elgtis tokiais atvejais. Jis meistriškai persimetė į priekį ir atsisėdo 
ant arklio kaklo. Nusviręs į šoną balnas liko užpakalyje. 

Vaikinas buvo priverstas sumažinti greitį, nes arklys mėgino pasipriešinti to- 
kiam raitelio padėties pakeitimui, bet jaunuolis greitai suvaldė gyvulį. 

Elizabet nustebo pamačiusi, kad Mailsas jau beveik lipa jai ant kulnųrir, kadangi 
šitas primityvus kelias kažkur dingo, ji pasuko savo žirgą į javų lauką. 

Sugriebęs bėglę už liemens, jis ir pagavo ją javų lauke. Ji smarkiai priešinosi ir 
todėl, negalėdamas įsispirti į balnakilpes, Mailsas pradėjo kristi. Net ir krisdamas jis 
tvirtai tebelaikė apglėbęs merginos liemenį. 

Nukrito jie abu. Tačiau Mailsas, norėdamas apsaugoti Elizabet nuo bėgančio ar- 
klio kanopos smūgio, uždėjo ranką jai ant nugaros, išsilenkė ir stipriai susitrenkė. Ar- 
kliai nušuoliavę kelis žingsnius į priekį, sustojo. 

— Paleisk mane, — vos atgavusi kvapą ir dar vis tebeužkritusi ant Mailso, pa- 
reikalavo Elizabet. 

Jis tvirtai laikė prispaudęs ją prie savęs. 

— Kada tu atsegei mano pavaržas? — paklausė jis. 

Kadangi Elizabet tylėjo, vaikinas taip ją papurtė, kad net jos šonkauliai subraškėjo. 

— Per pietus, — suburbėjo ji. 

Jis uždėjo ranką jai ant pakaušio ir prispaudė ją prie savo peties. 

— Elizabet, tu labai gudri. Kaip tau pavyko praslinkti pro mano vyrus, kaip tau 
pasisekė atsegti pavaržas, kad aš nepastebėčiau. 

Jo kaklas buvo prakaituotas, o širdis daužėsi ir juto jos širdies tvinksnius. Nors 
manevras ir nepavyko — nepasisekė pabėgti, Elizabet džiaugėsi savo sumanymu, ir 
dėl to net jos nuovargis praėjo. 

— Tu leidai man gerai pritaikyti savo patirtį, — linksmai pasakė jis. — Jei mano 
broliai būtų neleidę sau tokių pramogų, kaip paleisti mane su atsegtomis pavaržomis, 
aš nežinočiau, kaip turiu elgtis. Žinoma, jie būdavo labai atsargūs tokiais atvejais ir 
leisdavo sau krėsti tokius pokštus tik tada, kai aš sėdėdavau ant lėtaeigio žirgo, kad 
neužsimuščiau. — Jis pasižiūrėjo jai į veidą. — Ar tu būtum labai laiminga, pamačiu- 
si, kad aš nusisukau sprandą. 

— Taip, labai, — pasakė ji šypsodamasi ir beveik susirėmusi su juo nosimis. 

Mailsas, išgirdęs tai, nusijuokė ir skubiai ją pabučiavo. Po to jis atstūmė ją ir 
atsistojo. Mergina atžagaria ranka taip perbraukė jam per veidą, kad jis net susiraukė. 

—-Eime, čia netoliese yra smuklė, joje mes ir apsistosime nakčiai, — tarė jis. 

Šį kartą jis nepadėjo jai atsistoti. 

Kai jie grįžo pas vyrus, seras Gajus su susižavėjimu pažvelgė į merginą. Ji su- 
prato, kad nuo šiol jis bus daug budresnis. Ir ji nebeturės daugiau progos iškrėsti tiems 
vyrams kokių pokštų. 

Užlipusi ant arklio, Elizabet pastebėjo, kad Mailso dilbis sužeistas ir kraujuoja. 
Ji žinojo, kad tai įvyko tada, kai jis uždėjo ant jos ranką, siekdamas apsaugoti nuo 
arklio kanopos. Seras Gajus apžiūrėjo žaizdą ir aprišo ranką. Tuo tarpu Elizabet sėdo 
ant arklio ir tyliai stebėjo juos. Jai buvo labai keista, kad vienas iš Montgomerių vyrų 
norėjo apsaugoti ją nuo susižalojimo. 

Mailsas žiūrėjo į ją be žodžių. Pagaliau jis prabilo. 

— Jei tu nusišypsosi, Elizabet, žaizda užgis greičiau. 

— Aš bijau, kad ta šypsena neužnuodytų jūsų kraujo ir po to jūs galite netekti 
rankos, — atšovė ji ir nuvarė arklį pirmyn. 

Iki pat smuklės daugiau jie neištarė nė žodžio. Čia, Mailso nurodymu, kažkas 
jau buvo atvykęs anksčiau, kad pasiruoštų jų sutikimui. Šį kartą Mailsui ir Elizabet 
buvo duotas atskiras valgomasis. 

— Papasakok man daugiau apie savo šeimą, — paprašė jis. 

— Ne, — siekdama sraigių česnakų padaže, nesivaržydama atsakė ji. 

— Tada aš tau papasakosiu apie savo. Aš turiu tris vyresnius brolius ir... 

— Aš žinau apie juos. Jūs ir jūsų broliai liūdnai pagarsėjote. 

Jis suraukė antakius ir pažiūrėjo į ją. 

— Papasakok man, ką tu apie mus girdėjai? 

— Su malonumu, — atsakė ji, kąsdama pyragaitį su jautienos ir vištienos įdaru. — 
Jūsų brolis Gavinas yra vyriausias. Jis norėjo vesti Elis Veilans, bet kai ji atsisakė už 
jo tekėti, jis vedė turtingąją Džudit Rivedun. Jūsų broliui ir jo žmonai pavyko sužaloti 
Elis — dabartinę Čatvort — ir nuo tada ji yra psichiškai nesveika. 

— Ar tu pažįsti savo svainę? 

Elizabet tyrinėjo lėkštėje esantį maistą. 

— Ji anksčiau tokia nebuvo, kaip dabar. 

— Ši kalė tikra paleistuvė. Ji atsisakė mano brolio. Dabar papasakok man apie 
Stiveną. 

— Jis nugalėjo mano brolį, kuris norėjo vesti jo sužadėtinę. 

— O Reinas? 

— Apie jį aš Žinau labai mažai, tik tą, kad jis nuostabus karys. 

Mailsas pažvelgė į ją degančiomis akimis. 

— Kai tavo brolis išprievartavo mano seserį ir Meri nusižudė, Reinas su keliais 
riteriais pradėjo kovą su tavo broliu Rodžeriu. Karalius paskelbė Reiną išdaviku, ir 
dabar mano brolis gyvena miške su gauja kriminalistų. — Jis trumpam nutilo. — O ką 
tu Žinai apie mane? 

— Jūs — paleistuvis ir jaunų mergaičių gundytojas. 

— Aš džiaugiuosi, kad aš, kaip vyras, taip gerai vertinamas. Dabar išklausyk tiesą 
apie mano šeimą. Kai Gavinui suėjo vos šešiolika metų, jam teko sunki dalia — išauginti 
bei išauklėti tris brolius ir tvarkyti visus dvaro reikalus. Jis visiškai neturėjo laiko alš- 
kintis apie moteris. Jis įsimylėjo į Elis Veilans ir prašė jos tekėti už jo, bet ji atsisakė. 
Tada jis vedė Džudit Rivedun ir, tik praslinkus kiek laiko, suprato, kad jis iš tiesų ją 
myli. Elis mėgino apipilti Džudit veidą karštu aliejumi. bet jai pačiai teko tą iškentėti. 

| — Jūs visą laiką meluojate, — nutraukė jį Elizabet. 

— Ne, aš nemeluoju. Stivenas yra mūsų šeimos taikdarys. Jis ir Gavinas yra 
labai artimi. O Reinas... — Jis trumpam nutilo ir nusišypsojo. — Reinas galvoja, kad 
viso pasaulio našta užgulė ant jo pečių. Jis geras vyras, bet neįtikėtinai užsispyręs. 

— O jūs? — švelniai paklausė Elizabet. 

Prieš atsakydamas, jis ilgam užsimąstė. 

— Aš vienišas. Mano broliai, regis, labai gerai žino, ko jiems reikia. Gavinas 
myli žemę, Stivenas dalyvauja kryžiaus žygiuose dėl savo škotų, Reinas nori pakeisti 
pasaulį, 0 aš... 

Ji pasižiūrėjo į jį ir, atrodo, kad šiuo metu jie nebyliai vienas kitą suprato. Ji taip pat 
jautėsi vieniša gyvenime. Edmundas buvo tikras velnias, Rodžeris visados piktas, todėl 
visą savo gyvenimą ji slapstėsi nuo Edmundo ir jo draugų ir stengėsi padėti Brajanui. 

Mailsas paėmė jos ranką. Šį kartą ji neatstūmė jo. 

— Ir tu, ir aš labai greitai suaugome. Ar tu prisimeni save, kai buvai dar vaikas? 

— Prisimenu ir net per gerai, — atsakė ji atvirai ir ištraukė ranką. 

Kurį laiką jie valgė tylėdami. 

— Ar jūsų šeima... laiminga? — paklausė ji lyg ir tarp kitko. 

— Taip, — nusišypsojo jis. — Mes visi turėjome skirtingas aukles, bet labai 
daug laiko praleidome drauge. Nelengva būti jauniausiu sūnumi. Visi tave šiek tiek 
skriaudžia. O tu ar buvai laiminga? 

— Ne. Aš visą laiką tik tą ir tedariau, kad laksčiau nuo Edmundo ir apie nieką 
taip kvailai negalvojau kaip apie laimę. O dabar norėčiau tik pasitraukti nuo visų. 

Mailsas nusekė paskui ją į jiems skirtą kambarį. Įėjusi į vidų, mergina pamatė, 
kad šį kartą lova buvo pastatyta išilgai sienos. 

— Nėra po langu kanapos, — linksmai pastebėjo jis. 

Tačiau Elizabet nesijuokė. Jis suėmė abi jos rankas ir paklausė: 

— Kada tu pradėsi manimi tikėti? Aš ne toks, kaip Edmundas ir Pagnelis arba 
daugelis kitų šlykščių vyrų, kuriuos tau teko pažinti. 

— Jūs laikote mane belaisvėje. Ar geri vyrai, kokiu jūs dedatės, laiko sugavę 
nekaltas mergaites? | 

Jis pabučiavo jos rankas. 

— Bet jei aš grąžinsiu tave broliui, ką gi tu darysi? Lauksi, kol Rodžeris suras 
tau vyrą ir tada laimingai nusiraminsi, pasijutusi palaiminta sutuoktinė? 

Ji išsilaisvino iš jo rankų ir paėjėjo į šalį. 

— Rodžeris prižadėjo man, kad niekados nevers manęs tekėti. Aš apsvarsčiau 
viską ir nutariau duoti įžadus bažnyčiai. 

Mailsas su siaubu pasižiūrėjo į ją. Dar nespėjus pasipriešinti, jaunuolis patraukė 
ją į save, apkabino ir paglostė jos nugarą. 

— Tu galėtum taip nuostabiai mylėti! Tu negali pasislėpti. Nejaugi tu nenori 
turėti vaikų, matyti, kaip jie auga? Nieko nėra malonesnio, kaip į tave žiūrintis vaikas, 
kuris dievina tave ir pasitiki tavimi. 

Ji pakėlė galvą nuo jo peties. Dabar Elizabet jau nebesipriešino jo prislietimams, 
ji jau beveik įprato, kad jis ją laikytų apglėbęs. 

— Aš niekados dar nebuvau sutikusi vyro, kuris mylėtų vaikus. Visi vyrai, ku- 
riuos aš iki šiol Žinojau, mėgo tik kariauti, gerti ir prievartauti moteris. 

— Po tokių kalbų tikrai jautiesi įkvėptas kovai, o girtas aš buvau šiek tiek anks- 
čiau, bet bėda ta, kad aš mėgstu gulėti lovoje su tomis moterimis, kurios pačios to nori. 
Dabar nusivilk šitą suknelę. 

Ji staigiai stumtelėjo jį, ištrūko iš jo glėbio ir piktai pasižiūrėjo į jį. 

— Aš rengiuosi miegoti šioje šaltoje, kietoje ir atskiroje lovoje, bet manau, kad 
tu gali susirgti nuo tos suknelės. Daug patogiau miegoti be jos. 

— Man patogiau su savo drabužiais, ačiū. 

— Gerai, daryk, kaip nori. 

Jis nusisuko ir pradėjo nusirenginėti, tuo tarpu Elizabet krito į savo lovą ir pasi- 
juto saugi. 

Vienintelė žvakė vis dar tebedegė. Mailsas, nusivilkęs drabužius ir likęs vien tik 
su glaudėmis, pasilenkė virš jos ir nutraukė antklodę nuo jos veido. Mergina gulėjo 
ramiai tarsi sustingusi. Jis atsisėdo ant lovos krašto ir švelniai ranka nubraukė plaukus 
nuo jo smilkinių. Tylėdamas jis paprasčiausiai tik Žiūrėjo į ją, džiaugdamasis, kad gali 
jausti jos odą. 

— Labanaktis, Elizabet, — sušnabždėjo jis, lengvai bučiuodamas ją į lūpas. 

Ji ištiesė ranką, norėdama nusivalyti jas, bet vaikinas sučiupo jos riešą. 

— Kiek laiko reiktų, kad tu pamiltum kokį nors vyrą? — sumurmėjo jis. 

— Aš nemanau, kad aš iš viso galėčiau ką nors pamilti, — sąžiningai atsakė ji. — 
Bet šiaip ar taip ne tiek, kiek jūs galvojate. 

— Aš pradedu galvoti, kad aš patikrinsiu tai. Labanaktis, mano trapusis angele! 

Jis pabučiavo ją, neleisdamas jai užginčyti, kad ji toli gražu ne trapi. Šį kartą ji 
sugebėjo nutrinti tą jo bučinį. 


Penktas skyrius 


Mailsas, Elizabet, seras Gajus ir Montgomerių riteriai keliavo daugiau negu dvi 
dienas, kol pasiekė pietinę Škotijos dalį. Elizabet mėgino dar kartą pabėgti — naktį, 
kai Mailsas miegojo netoli jos — bet jai nepavyko prieti net iki durų, nes jis sučiupo ją 
ir nuvedė atgal į lovą. 

Po to Elizabet ilgai negalėjo užmigti, ji gulėjo atsimerkusi ir mąstė apie save: 
neseniai ji buvo kalinė, o dabar jau nebe kalinė. Su ja dar niekas gyvenime nesielgė 
taip mandagiai kaip Mailsas Montgomeris. Jis kiekviena proga norėdavo ją paliesti, 
bet dabar ji prie to jau priprato. Žinoma, jai tas neteikė didelio malonumo, bet nebuvo 
ir taip šlykštu, kaip atrodė iš pradžių. Kartą smuklėje, kur jie sustojo pietauti, ant Eli- 
zabet užkrito kažkoks girtas, ji reflektoriškai atšoko ir tuoj pat prisiartino prie Mailso, 
kad pastarasis ją apgintų. Jaunuolį labai nudžiugino toks jos elgesys. 

iandien jis pranešė jai, kad nuo šiol jie miegos palapinėje, nes Škotijoje nėra 
tiek daug smuklių, kaip Anglijoje. Jis užsiminė, kad, kai jie eis per kalnus, gali būti 
visokių keblumų su kalniečiais, kurie nemėgsta anglų. 

Per visą vakarienę jis atrodė labai užsiėmęs ir kelis kartus tarėsi su seru Gajumi. 

— Ar škotai iš tikrųjų tokie Žiaurūs? — paklausė mergina, kai jie antrą kartą 
baigė vakarieniauti. 

Atrodė, kad jis nesuprato, apie ką ji kalba. 

— Aš čia turėjau kai ką sutikti, bet kad jo nėra. Šiuo metu tas žmogus turėjo būti čia. 

— Vienas iš jūsų brolių — ar kokia nors moteris? — pasiteiravo ji. 

— Nei tas, nei tas, — skubiai atsakė jis. 

Elizabet daugiau nieko nebeklausinėjo. Ji vėl įlindo į lovą su ta pačia suknele, 
kurią jai davė Mailsas. Jau lovoje ji atsisuko į vaikino pusę ir atidžiai jį stebėjo. Mail|- 
sas blaškėsi ir visą laiką dairėsi į Šalis. 

Kažkam smarkiai pasibeldus į duris, Elizabet, kaip ir Mailsas, staiga pašoko. Į 
vidų įėjo seras Gajus ir įvedė mažą berniuką. 

— Kitai! — suriko Mailsas, griebdamas vaiką. Jis pakėlė ir priglaudė jį prie 
savęs, kad berniukas galėtų jį apkabinti. Vaikas, ilgai negalvodamas, irgi tuoj pat apsi- 
kabino Mailsą: 

— Kodėl jie taip ilgai užtruko? — paklausė jaunuolis sero Gajaus. 

— Jie pateko į liūtį ir audrą ir neteko trijų arklių. 

— O žmonės? 

— Visi sveiki, bet gerokai sugaišo, kol pakeitė arklius. Jaunasis ponaitis Kitas išsi- 
laikė ant arklio, tuo tarpu dviem riteriams nepavyko, — išdidžiai pranešė seras Gajus. 

— Iš tikrųjų? — paklausė Mailsas, apsukdamas berniuką. 

Elizabet stebėjo mažąjį ateivį. Jis buvo tikras tėvo atvaizdas, gražus berniukas, 
rimto veido, tik ne pilkų, o rudų akių. 

— Taip, tėte, — atsakė Kitas. — Dėdė Gavinas sakė, kad tikras riteris niekad 
nesiskiria su savo arkliu. Be to, aš padėjau riteriams ištraukti bagažą iš vandens. 

— Tu labai geras berniukas, — nusišypsojo Mailsas, apkabindamas Kitą dar kar- 
tą, — Tu gali eiti, Gajau, ir pasižiūrėk, ar pamaitino vyrus. Mes atidėsime tą reikalą 
rytdienai. 

Kitas atsisveikindamas nusišypsojo serui Gajui, o po to, garsiai šnabždėdamas, 
paklausė tėvo: 

— O kas čia? 

Mailsas pastatė Kitą ant grindų. 

— Ledi Elizabet, — formaliai kreipėsi jis, — ar aš galiu pristatyti Kristoferį 
Gaviną Montgomerį? 

— Malonu susipažinti, — atsakė Elizabet, imdama ištiestą vaiko rankutę. — Aš — 
ledi Elizabet Čatvort. 

— Jūs labai graži, — pasakė berniukas. — Mano tėtis mėgsta gražias moteris. 

— Kitai, — pradėjo Mailsas, bet Elizabet nutraukė jį. 

— O tu ar mėgsti gražias moteris? — paklausė ji. 

— O taip. Mano auklė labai labai graži. 

— Aš tuo neabejoju, jei tavo tėvas ją nusamdė. Ar tu nealkanas? Ar nepavargai? 

— Aš suvalgiau visą maišą saldžių, cukruotų slyvų, — išdidžiai atsakė Kitas. — 
O, tėte! Aš gi turiu tau laiškelį. Jis nuo kažkokio Simono. 

Mai!sas staiga susiraukė, bet, perskaitęs laiškelį, tuoj pat nusišypsojo. 

— Geros naujienos? — pasiteiravo Elizabet, nesugebėdama nuslėpti smalsumo. 

Mailsas surimtėjo ir sviedė raštelį į lovos galą. 

— Ir taip, ir ne. Mano pusseserė pagimdė man dukrą, bet dėdė Simonas grasina 
mane nudėti. 

Elizabet nežinojo, ar jai juoktis, ar pasipiktinti. 

— Tu turi mažą sesutę, Kitai, — pagaliau tarė ji. 

— Aš jau turiu du brolius ir visai nenoriu sesutės. 

— Bet ką darysi, jei tavo tėtis taip nusprendė. Jau vėlu, aš manau, kad tu turė- 
tum miegoti. 

— Kitas gali gulti į šią lovą, o aš... — dairydamasis į šalis, pasakė Mailsas. 

— Kitas miegos su manimi, — imdama vaiką už rankos, pareiškė Elizabet. 

Kitas tuoj pat priėmė šį pasiūlymą ir Žiovaudamas pasuko su Elizabet prie jos lovos. 

Mailsas pergalingai šypsojosi ir stebėjo, kai Elizabet nurenginėja mieguistą ber- 
niuką iki pat glaudžių. Vaikas mielai leidosi jos pakeliamas 1r paguldomas į lovą. Eli- 
zabet atsigulė greta ir prispaudė vaiką prie savęs. 

Kurį laiką Mailsas stovėjo nuošalyje, stebėdamas juos. Šypsodamasis jis pasi- 
lenkė ir pabučiavo abu į kaktą. | 

— Labanaktis, — sušnabždėjo jis ir nuėjo į savo lovą. 

Kitą dieną, Mailsas netruko pastebėti, kad Elizabet domisi vien tiktai Kitu. O 
Kitas taip prisirišo prie jos, kad atrodė, jog jie pažįstami visą gyvenimą. 

Elizabet paaiškino: 

— Aš visados labai mylėjau vaikus ir, atrodo, kad jie tai Žino. 

Su ja Kitas jautėsi visiškai laisvai. Po pietų jie abu ėjo pajodinėti, ir vaikas už- 
migo greta jos. Kai Mailsas pasisiūlė nukelti tokį sunkų vaiką, Elizabet beveik pradėjo 
niurzgėti. 

Naktį jie gulėjo susiretę greta vienas kito viengulėje lovoje, bet miegojo ramiai. 
Mailsas, žiūrėdamas į juos iš šalies, jautėsi tarsi svetimas. 

Jie keliavo daugiau nei tris ilgas dienas. Elizabet žinojo, kad šiuo metu jie turi 
būti kažkur netoli Makaranų žemių. Mailsas visą dieną buvo labai susirūpinęs, ir ji 
pastebėjo, kad du kartus, jis labai ginčijosi su seru Gajumi. Iš rūškano sero Gajaus 
veido buvo aišku, kad Mailsas kažką sumanė, kas labai nepatiko šitam milžinui. Bet 
kai tik Elizabet prie jų priartėdavo, vyrai tuoj pat nutildavo. 

Vidurdienį Mailsas sustabdė vyrų ir mulų palydą ir paklausė, ar ji ir Kitas neno- 
rėtų Su juo papietauti. Paprastai jie visi valgydavo drauge, kad matytų vienas kitą ir 
galėtų padėti kitas kitam. 

— Jūs atrodote kažkuo labai patenkintas. — pastebėjo Elizabet, žiūrėdama į jį. 

— Dar po vienos dienos kelionės mes pasieksime mano brolį ir jo žmoną, — 
džiaugsmingai pranešė Mailsas, nukeldamas Kitą nuo Elizabet arklio. 

— Dėdė Stivenas dėvi sijonus, o ledi Bronvin joja taip greit, kaip viesulas, — 
paaiškino Kitas. 

— Stivenas dėvi škotišką aprangą, — pataisė tėvas, traukdamas Elizabet nuo 
arklio ir nepaisydamas jos pastangų nustumti jo rankas. 

— Mano virėjas padengė mums stalą miške. 

Kitas paėmė Elizabet už rankos, o kitą ranką padavė Mailsui, ir visi drauge nu- 
ėjo į mišką. 

— Kaip tau patinka Škotija? — paklausė Mailsas, padėdamas jai perlipti per rąstą. 

— Atrodo, kad tai vieta, kurios nepalietė žmogaus ranka nuo pat jos egzistavimo 
pradžios. Joje gausu visko ir... ji labai apleista ir nesutvarkyta. 

— Kaip ir jos Žmonės, — nusijuokė Mailsas. — Mano brolis užsiaugino plaukus 
iki pečių, o jo drabužiai... ne, aš noriu, kad tu pati pamatytum. 

— Ar mes šiek tiek ne per toli nuėjome nuo jūsų vyrų? — paklausė ji. 

Jie pateko į Žmogaus rankų nepaliestą mišką ir per jo tankmę buvo sunku net 
žingsnį žengti. 

Mailsas nusiėmė kirvį, kabantį ant nugaros ir ėmė juo platinti taką. 

Elizabet įtariai atsisuko į jį. Jis buvo apsivilkęs tamsiai žalios spalvos drabu- 
žiais, ant pečių užsimetęs rudą apsiaustą ir labai apsiginklavęs. Ant nugaros buvo di- 
džiulis lankas su strėline, pilna strėlių, ir kirvis, prie šono kabėjo kardas, o prie lie- 
mens buvo pritvirtintas durklas. 

— Ar įvyko kas nors negero? — pasiteiravo ji. 

— Taip, — atsakė jis, Žiūrėdamas jai į akis. — Būsiu atviras, Elizabet. Aš nu- 
siunčiau raštelį paskirdamas čia kai kam pasimatymą, bet turbūt mes per toli nuėjome. 

Ji pakėlė antakius. 

— Jūs rizikuotumėte savo sūnaus gyvybe šiuo paslaptingu pasimatymu? 

Jis įsikišo kirvį atgal į makštį. 

— Aplink mus yra mano vyrai. Aš norėjau, kad tu ir Kitas būtumėt arčiau manęs 
1r todėl nepalikau jūsų nė su vienu iš savo vyrų. 

— Žiūrėk, tėti, — susijaudinęs riktelėjo Kitas. — Ten elnias. 

— Eime pasižiūrėti elnio, — šaltai pasakė ji. 

— Jis bėga priekyje mūsų, mes pagausime jį. 

Neišleisdama Kito iš akių, ji atsisuko į Mailsą. 

— Aš pabūsiu su Kitu, o jūs eikite pas savo vyrus. Aš jaučiu, kad jūs ne veltui 
sugalvojote atskirti mus. 

Jai pradėjus įsakinėti, Mailsas iš nuostabos išplėtė akis. Tačiau tuoj apsisuko ir 
dingo miško tankmėje. Tuo tarpu Elizabet nuskubėjo paskui Kitą. Jai atrodė, kad Mail- 
sas juos paliko ant visados, ir ji neramiai dairėsi į šalis. 

— Ko tu tokia nelaiminga, Elizabet? — paklausė Kitas, duodamas jai ranką. 

Ji atsiklaupė prie jo. 

— Aš tiesiog žiūriu, kur nuėjo tavo tėvas. 

— Jis grįš, — tvirtai pareiškė Kitas. — Mano tėtis pasirūpins mumis. 

Elizabet stengėsi neparodyti savo nerimo. 

— Aš įsitikinusi, kad taip ir bus. Aš girdžiu ten čiurlenant upelį. Einam paieško- 
ti, kur jis. 

Jie su vargu brovėsi per tankmę, kol priėjo vandenį. Tai buvo greitai tekantis 
miško upelis, piktai krintantis nuo uolos ant uolos ir po truputį ardantis uolėtą krantą. 

— Labai šaltas vanduo, — tarė Kitas, atšokdamas atgal. — Kaip tu manai, ar 
jame yra žuvies? 

— Gali būti lašišų, — atsakė Mailsas, staiga atsiradęs už merginos nugaros. Ji 
krūptelėjo. 

— Aš nenorėjau tavęs išgąsdinti, — tarė jis. 

Ji atsitraukė nuo jo. 

— Na, o kaip jūsų vyrai? 

Jis žvilgtelėjo į Kitą, kuris mėtė į vandenį medžių šakutes ir žiūrėjo, kaip greitai 
jas nuplukdo vanduo. 

— Mano vyrai išėjo. Jų nėra nė ženklo. Elizabet, tik nebijok. Ar tu labai bijai? 

Ji pažiūrėjo jam į akis. Jai buvo baisu šiame svetimame krašte su vaiku ir su 
šiuo vyru, kuriuo ji iki šiol nepasitikėjo. 

— Ne, — tvirtai atsakė ji. — Aš tik nenoriu išgąsdinti Kito. 

— Gerai, — tarė jis, spausdamas jos rankas. — Dabar mes esame prie šiaurinės 
Makaranų žemių ribos. Jei eisime į šiaurę, rytoj į pavakarę prieisime smulkių fermerių 
trobeles. 

— Bet jeigu kažkas pagrobė jūsų vyrus. 

— Man dabar rūpi tik tu ir Kitas. Jei mes būsime miške, galbūt mums pavyks 
pabėgti nepastebėtiems. Aš negalvoju apie kokią nors kovą, bet aš nenoriu, kad tau ir 
Kitui kas nors atsitiktų. Ar tu padėsi man? 

Šį kartą ji nesistengė iš jo ištrūkti. 

— Taip, — švelniai atsakė ji. — Aš jums padėsiu. 

Jis paleido vieną jos ranką. 

— Šiuose kalnuose šalta net ir vasarą. Apsisiausk šia skraiste. 

Jis ištiesė jai didelį gabalą vilnonio, fabrike austo, ryškiai mėlynos ir žalios spal- 
vos škotišku raštu išmarginto audinio. 

— Kur jūs gavote skraistę? 

— Tai viskas, kas liko iš mūsų maisto, kurį mano virėjas paliko. Maistas iškelia- 
vo, bet kai ką jis paslėpė po šiuo audiniu. Tai pledas, kurį man atidavė Bronvin. Po juo 
ir buvo palikta kai kas, ko mums šį vakarą reikės. 

Jis stipriai sugniaužė jos ranką. Ji persimetė per petį pledą, ir jie nusekė paskui Kitą. 

— Ar tu norėtum nueiti iki dėdės Stiveno namų? — paklausė Mailsas sūnaus. 

Kitas klausiamai pažiūrėjo į tėvą. 

— Kur seras Gajus? Kunigaikščiai nevaikščioja pėščiomis. 

— Vaikščioja, kai turi apginti damą. 

Du vyriškiai ilgokai žiūrėjo vienas į kitą. Kitui buvo tik ketveri metai, bet jis 
nuo pat gimimo žinojo, kad bus kunigaikštis. Kai jam suėjo dveji metai, jis gavo dova- 
nų medinį kardą. Visos pasakos ir kalbos, kurias jis girdėdavo, buvo apie riterystę ir 
kunigaikščius. Kitas davė Elizabet ranką. 

— Mes apginsime jus, manoji ledi, — pasakė jis ir pabučiavo jai ranką. 

Mailsas su pasididžiavimu palietė sūnaus petį. 

— O dabar, Kitai, pabėgėk ir pažiūrėk, kokios Žvėrienos čia būtų galima susi- 
rasti. Nors koks triušis ar pora jų, ir tai jau būtų gerai. 

— Gerai, tėti, — jis nusišypsojo ir nukūrė išilgai upelio. 

— Aš manau, kad jūs neturėtumėte išleisti jo iš savo akiračio. 

— Jis toli nenubėgs. Kitas pasižymi sveika nuovoka ir nenuklys per toli. 

— Jūs, atrodo, gerokai nerimaujate dėl savo vyrų. Ar ten buvo kokių nors mūšio 
ženklų? 

— Ne, — atsakė jis ir, norėdamas pakeisti temą, stabtelėjo, nuskynė švelnią gel- 
toną lauko gėlę ir įkišo jai virš ausies į plaukus. — Tu panaši į šių laukinių vietų deivę: 
nuleisti plaukai, sudraskyta suknelė, susegta deimantais. Aš būčiau nieko prieš pado- 
vanoti daug daug deimantų, Elizabet. 

— Aš geriau norėčiau būti laisva. | 

Jis paėjo nuo jos kelis žingsnius į šalį ir pareiškė: 

— Tu daugiau nesi mano belaisve, Elizabet Čatvort. Gali palikti mano draugiją 
visiems laikams. 

Ji apsidairė. Aplink buvo tankus, laukinis miškas. 

— — Jūs labai gudrus, Montgomeri, — pasakė ji pasipiktinusi. 

— Šie žodžiai reiškia, kad tu nori likti su manimi. 

Sulig šiais žodžiais jis pakėlė ją nuo žemės, pasuko į save ir pabučiavo į skruostą. 

— Paleiskite mane, — tarė ji, bet dabar jos lūpos bandė lyg ir šypsotis. 

Jis palietė lūpomis jos ausį. 

— Man atrodo, kad aš krisčiau po tavo kojomis, jei tik tu to panorėtum, — su- 
šnabždėjo jis. 

— Aš manau, kad tik surišta ir užkimšta burna, — atkirto ji ir pasitraukė į šalį. — 
Na, o dabar jūs galvojate pamaitinti mus, ar tik nešiojate tą lanką tam, kad gražiau 
atrodytumėt? 

— Tėte! — suriko Kitas, dar nespėjus Mailsui atsakyti į Elizabet klausimą. — 
Aš mačiau triušį! 

— Aš esu tikras, kad jis laukia, kol aš ateisiu ir nudėsiu jį, — tarė Mailsas ir 
sulaikęs kvėpavimą stebėjo, kaip Kitas pro šakas artėja prie jo. 

Išgirdęs kažkokį garsą, kurio nebūtų galima pavadinti kitaip, kaip kikenimas, 
Mailsas nustebęs atsisuko į Elizabet. 

Bet mergina nežiūrėjo į jį. 

— Kur tas triušis, Kitai? T.-4> drąsiajam tėveliui tereikia tik pamatyti jį, ir gal 
mes gausime bent vakarienę, jei ne pietus. 

Po valandos vaikščiojimo, kurio metu visą dėmesį Mailsas buvo nukreipęs tik į 
tai, kaip ilgiau pratęsti Žaidimą Elizabet pirštais, jie nepamatė daugiau nė vieno triušio. 
Buvo jau gerokai vėlu ir pradėjo temti — O gal tiesiog tik miškas atrodė toks tamsus. 

— Mes įsirengsime čia stovyklą nakčiai. Kitai, parink šakų laužui. 

Vaikui nuėjus, Mailsas atsisuko į Elizabet. 

— Neišleisk jo iš akių. Aš dar surasiu kokį nors Žvėrį. 

Sulig tais žodžiais jis pasuko į mišką ir dingo tankmėse. 

Vos tik Mailsui nuėjus, Elizabet pasijuto labai nejaukiai. Kraudama ant rankų. 
sausas šakas, ji lėtai sekė paskui Kitą. Aplinkui lyg ir nieko įtartino nebuvo, tačiau 
mergina jautė tarsi ją seka kažkieno akys. Gyvenant brolio namuose, labai išlavėjo jos 
šeštasis pojūtis: ji tiesiog jauste jausdavo, kai už kampo pasislėpę vyrai būdavo pasi- 
rengę ją iš pasalų užpulti. 

— Elizabet, ar tu ko nors bijai? — nustebęs paklausė Kitas. 

— Žinoma, ne, — atsakė ji ir net prisivertė nusišypsoti. 

Tačiau visą laiką ji negalėjo pamiršti girdėtų kalbų apie škotų žiaurumą. Jie bu- 
vo laukiniai ir kankino mažus vaikus. 

— Mano tėtis apgins tave, — nuramino Kitas. — Jam dovanojo pentinus, kai jis 
buvo dar visai mažas berniukas. Dėdė Reinas sako, kad tėtis yra vienas garsiausių An- 
glijos riterių. Jis niekam neleis tavęs pagrobti. 

Ji paėmė berniuką ant rankų. 

— Tavo tėtis iš tiesų labai geras kovotojas. Tu turbūt net nežinai, kad prieš ke- 
lias dienas mane užpuolė trys vyrai. Tavo tėtis nudobė juos per kelias minutes, o pats 
net nebuvo sužeistas. 

Nors vaikas tuo labai džiaugėsi ir stengėsi atrodyti drąsus, Elizabet matė, kad ir 
jis bijo. 

— Aš manau, kad tavo tėtis nugalėtų visus Škotijos vyrus. Tokio drąsaus ir stip- 
raus, kaip tavo tėtis, nėra niekur. 

Išgirdusi tylų juoką, Elizabet atsisuko. Netoli jų stovėjo Mailsas ir laikė už ausų 
du negyvus triušius. 

— Dėkoju už gerus žodžius, manoji ledi. 

— Elizabet buvo labai: išsigandusi, — paaiškino Kitas. 

— Ir tu buvai visai teisus, ją ramindamas. Mes privalome visados ginti savo 
moteris. Kažin, ar galima tikėtis, kad tu moki lupti triušius, Elizabet? 

Ji pastatė ant žemės Kitą ir išdidžiai paėmė iš medžiotojo abu triušius. 

— Jūs tuoj pat įsitikinsite, kad Čatvort — tai ne Montgomerių ponios, sėdinčios 
ant šilku aptrauktų kušečių ir laukiančios, kad tarnai atneštų joms valgyti. 

— Tu taikliai apibūdinai Stiveno ir Gavino žmonas. Eime, Kitai, įrodysime, kad 
Montgomerių vyrai irgi gali būti naudingi. 

Netrukus Mailsas su Kitu įkūrė ugnį, o Elizabet nulupo triušiams kailį 1r užmo- 
vė juos ant iešmų. Mailsas kirviu įkalė į Žemę du stulpus ir įtaisė, ant ko būtų galima 
iešmus sukti. Pasirėmęs ant alkūnių, jis visą laiką atidžiai stebėjo ugnį, tuo tarpu Kitas 
sukiojo mėsą. 

— Jūs, atrodo, per daug atsipalaidavote, — tarė Elizabet, kiek galima ramesniu 
balsu. — Mes čia visai nesaugūs šitam svetimam krašte, o jūs užkūrėte ugnį. Ji matosi 
iš toliausiai. 

Mergina norėjo atsisėsti už kelių pėdų nuo vyrų, bet Mailsas trūktelėjo jos sijo- 
ną ir prisitraukė artyn. 

— Ši žemė priklauso mano broliui ir jo žmonai, ir, jeigu Makaranai pamatys 
mus, jie pažins Montgomerių Ieopardus 'ant mano apsiausto. Škotai retai kada žudo 
moteris ir vaikus iš karto. Tave pristatys Stivenui, ir tu turėsi tiktai paaiškinti, kas esi. 

— O kas atsitiko jūsų vyrams? 

— Elizabet. mano vyrai išėjo, nepalikdami jokių kovos ženklų. Aš manau, kad 
jie išvyko į Leirenstoną, Bronvin pilį. Tiesą pasakius, šiuo metu man rūpi tik viena, 
kad tu ir Kitas būtumėt saugūs. Kai nuvyksime į Leirenstoną ir ten nebus mano vyrų, 
tada aš ir imsiu nerimauti dėl jų. Kitai! Ką tu darai, sudegs viena mėsos pusė! 

Jis prisėdo arčiau jos. 

— Elizabet, dabar tu tikrai turi jaustis saugiai. Aš apžiūrėjau visą teritoriją ir 
nieko nemačiau. Tau šalta, — pastebėjo jis, kai mergina ėmė drebėti. 

Jis pakėlė greta jos ant žemės padėtą pledą, apgaubė jos pečius ir prisitraukė ją 
arčiau savęs. 

— Tai tik dėl to, kad tau būtų šilčiau, — paaiškino jis, kai ji ėmė priešintis ir 
numetė siekiančią ją apkabinti jaunuolio ranką. 

— Aš jau girdėjau tai anksčiau, — piktai atšovė ji. — Šiluma tai tik geras pre- 
tekstas. Jums patinka spaustis prie manęs? 

— Man nepatinka tavo užuominos, kad aš panašus į vieną iš tavo brolio menka- 
verčių draugų, — atsakė jis. 

Elizabet liovėsi priešintis. 

— Galbūt gyvenimas vienuose namuose su Edmundu šiek tiek ir iškreipė mano 
psichiką, bet aš nemėgstu, kai apie mane grabaliojasi. | 

— Tu tai parodei man gana aiškiai. Bet jei mes norime išgyventi šiąnakt, mes 
turime jausti vienas kito šilumą. Kitai, nulaužk koją. Ji, atrodo, bus skirta man. 

Triušiai viduj dar buvo ne visai iškepę, o viršus buvo apanglėjęs, bet jie visi trys 
buvo tokie alkani, kad jiems tas mažai kenkė. 

— Man skanu, tėte, — tarė Kitas. — Aš mėgstu valgyti miške. 

— Siaubingai šalta, — nutraukė jį Elizabet, susirietusi į kamuolį ir apsiviniojusi 
pledu. — Jei Škotijoje taip šalta vasarą, tai kaip gyventi čia žiemą? 

— Bronvin atrodo, kad Anglijoje per karšta. Ji susivynioja į vieną iš tokių pledų 
ir miega ant sniego. 

— Ne, — nenorom išsprūdo Elizabet. — Ar ji iš tiesų tokia barbarė? 

Šypsodamasis Mailsas atsisuko į sūnų ir pamatė, kaip merkiasi jo akys. 

— Ateik čia ir gulk šalia manęs, — tarė Elizabet, ir Kitas paklausė jos. 

Mailsas patiesė savo apsiaustą ir galvos mostu davė Elizabet ir Kitui ženklą gul- 
tis ant jo. Jis apklojo juos pledu. Įmetęs į laužą kelis pagalius, jis pakėlė pledą ir atsi- 
gulė šalia Kito. 

— Jums negalima..., — pradėjo ji, bet susilaikė. 

Daugiau jam nebuvo kur miegoti. Tarp jų miegantis Kitas šildė juos. Elizabet 
suvokė, kad Mailsas šiek tiek per arti jos, bet keista, jog dabar tas ne gąsdino, o rami- 
no. Pakišusi ranką po galva, ji žiūrėjo į liepsną. 

— Kaip atrodė Kito motina? — švelniai paklausė ji. — Ar ji įsimylėjo jus iš 
pirmo žvilgsnio, vos tik išvydusi su šarvais? 

Mailsas prunkštelėjo iš juoko. 

— Margaret Sidnej atsuko į mane savo mažą gražią nosytę ir net nenorėjo su 
manimi kalbėti. Aš visaip stengiausi padaryti jai įspūdį. Kartą, kai ji atėjo į treniruočių 
lauką ir atnešė savo tėvui vandens, aš atsisukau į ją ir netyčia ištraukiau iš balnakilpių 
kojas. Reinas sužeidė man šoną savo ietimi. Iki dabar dar yra randas. 

| — Bet aš maniau... 

— Tu manei, kad aš pardaviau savo sielą velniui ir dėl to galiu turėti bet kurią 
moterį, kurios tik užsigeidžiu. 

— Bent jau taip kalbama apie jus, — net nepasižiūrėjusi atsakė ji. 

Jis paėmė iš Kito pusės laisvą jos ranką ir pabučiavo pirštų galiukus. 

— Velnias man nieko nepasiūlė už mano sielą, bet, jei jis būtų pasiūlęs, gal aš ir 
apsvarstyčiau jo pasiūlymą. 

— Jūs burnojate prieš Dievą! — riktelėjo ji ir ištraukė ranką. 

Šiek tiek patylėjusi, ji vėl paklausė. 

— Bet vėliau Margaret Sidnej pakeitė savo nuomonę? 

— Tuo metu jai buvo tik šešiolika metų, ji buvo labai graži ir be galo įsimylėjusi 
į Gaviną. Ji nenorėjo turėti nieko bendro su tokiu vaikigaliu, kaip aš. 

— Ir kaip gi ji apsisprendė? 

Mailsas plačiai nusišypsojo. 

— Aš atkakliai siekiau savo. 

Elizabet iš išgąsčio net sustingo. 

— Ir kai jūs savo pasiekėte, kaip jūs atšventėte tą faktą? 

— Prašydamas jos tekėti už manęs, — atkirto Mailsas. — Aš jau sakiau tau, kad 
aš ją mylėjau. 

— Jūs lengvai dalijate savo meilę? Kodėl neištekėjo už jūsų Bridžit arba ta pus- 
seserė, kuri ką tik pagimdė jums dukrą? 

Kelias minutes jis patylėjo. 

— Aš mylėjau tik vieną moterį, o mylėjausi su daugeliu. Aš prašiau už manęs 
tekėti tiktai vienintelės Kito motinos, ir jei kada nors aš vėl paprašysiu kieno nors 
rankos, tai tik dėl to, kad aš pamilsiu tą moterį. 

— Man gaila jos, — atsiduso Elizabet. — Ji su jūsų pavainikiais turės pasiten- 
kinti tik tuo, kad du ar tris kartus per metus jūs apdovanosite juos. 

— Neatrodo, kad tu netikėtum, jog šis vaikas yra mano, bet tu pagalvojai, kad ta 
mergaitė prie smuklės irgi.yra mano. 

— Bet aš, ačiū Dievui, neištekėjusi už jūsų. 

Mailsas trumpam nutilo, 0 po to tyliai paklausė: 

— Jei tu būtum mano žmona, ar neprieštarautum, jei kas keli mėnesiai gautum 
naują vaiką? 

— Aš nekaltinu jūsų keturių vaikų už jūsų praeities nuodėmes, bet jei aš ištekė- 
čiau už kokio nors vyro(ko aš, žinoma, nenoriu), ir jei mano vyras Žemintų mane, ap- 
vaisindamas kiekvieną Anglijos tarnaitę, aš tikiuosi, kad aš sugebėčiau padaryti taip, 
kad jis negyventų. 

— Gana neblogai, — gerokai pralinksmėjęs, pasakė Mailsas. 

Jis apsivertė ant šono, uždėjo ranką ant Kito, apkabino Elizabet pečius ir prisit- 
raukė juos abu arčiau savęs. 

— Saldžių sapnų, mano angele, — sušnabždėjo jis ir užmigo. 


Šeštasisis skyrius 


Mailsas nubudo iš skausmo, nes Kitas, lipdamas per tėvą, įrėmė kojos pėdą į jo 
šonkaulius. 

— Tėti, netriukšmauk, — garsiai ir linksmai sušnabždėjo Kitas Mailsui į ausį. — 
Neprižadink Elizabet. | 

Sulig tais žodžiais jis perlipo per tėvą ir nubėgo į rūke skendintį mišką. 

Trindamas savo sužalotus šonkaulius, Mailsas akylai stebėjo sūnų. 

— Ar dar gyvas? — juokais paklausė Elizabet, gulėdama greta jo. 

Jis atsisuko, ir jų akys susitiko. Elizabet plaukai buvo išsidraikę, o veidas malo- 
niai mieguistas. Jis nežinojo, ar ji vis dar save tebekontroliuoja. Atsargiai, šiek tiek 
šypsodamasis, jis patraukė ranką nuo jos peties ant skruosto, ir švelniai paglostė ją. 

Sį kartą ji neatstūmė jo. Todėl iš laimės jam net kvapą užgniaužė. Jaunuolis 
elgėsi su ja tarsi su laukiniu Žvėrimi, kurį rengėsi prisijaukinti. Kad mergina neišsi- 
gąstų ir nepabėgtų, jis judėjo labai pamažu. 

Elizabet juto ant savo veido Mailso rankų šilumą ir su nuostaba stebėjo jį. Jo 
akys blizgėjo, lūpos buvo plačios ir minkštos. Iki šiol ji dar niekados nebuvo leidusi 
nė vienam vyrui paliesti jos ir nepažino vyro glamonių. Bet dabar ji gulėjo išsitiesusi, 

žiūrėjo Mailsui Montgomeriui į akis, ir tarp jų buvo tik mažas mažas tarpelis. Ji neby- 
liai svarstė, ką pajustų, jei paliestų jį! Jo žandai buvo apžėlę tamsia barzda, kuri labai 
paryškino griežtus jo veido bruožus. Tamsių jo plaukų garbanos lietė jos ausį. 

Tarsi perskaitęs jos mintis, Mailsas paėmė Elizabet ranką ir uždėjo sau ant vei- 
do. Jos širdis daužėsi, bet iš karto ji neatitraukė jos, nors ir juto, kad daro kažką drau- 
džiamo. Po kelių sekundžių ji pakėlė ranką ir palietė jo plaukus. Jie buvo minkšti, 
švarūs ir kažkaip. maloniai kvepėjo. 

Vėl pažiūrėjusi Mailsui į akis, ji pajuto, kad jis nori ją pabučiuoti. “Reikia trauk- 
tis", — pagalvojo Elizabet, bet nepajudėjo iš vietos. 

Lėtai, bijodamas, kad neatstumtų, jis prisitraukė ją arčiau ir pabučiavo tiesiai į 
lūpas. Ji tebežiūrėjo į jį atviromis akimis. “Koks malonus jausmas", — pagalvojo ji. 
liojo, neužsivertė ant jos visu savo svoriu, kaip kad būtų padarę daugelis kitų vyrų, o 
tiesiog lengvai, gražiai ir maloniai bučiavo. 

Mailsas pirmas atsitraukė nuo jos. Jo akys taip švietė iš laimės ir spinduliavo to- 
kia šiluma, kad ji ėmė bijoti. “Dabar jau prasidės puolimas", — staiga šovė jai į galvą. 

— Nebijok, — nuramino jis, dėdamas ranką merginai ant skruosto. — Niekas 
nesirengia amžinai tave įžeidinėti, manoji Elizabet. 

— Tėti, — riktelėjo Kitas ir visas žavesys dingo. 

— Šį kartą jis tikriausiai pastebėjo vienaragį, — tarė Mailsas ir, nenoriai stoda- 
masis, atsiduso. 

Ši jo replika privertė merginą nusišypsoti. 

Keldamasi Elizabet net krūptelėjo nuo skausmo petyje. Ji buvo nepratusi miego- 
ti ant Žemės. 

Mailsas priėjo prie jos ir ėmė rankomis spaudinėti jos pečius. Jis elgėsi taip 
natūraliai, tarsi tai būtų visai įprastas dalykas. 

— Ką tu ten radai, Kitai? — šūktelėjo jis per Elizabet galvą. 

— Taką, — atsakė Kitas. — Ar aš galiu juo paėjėti? 

— Negali, kol nesulauksi mūsų. Geriau? — paklausė jis Elizabet. 

Jai linktelėjus, Mailsas pabučiavo merginos kaklą ir pradėjo rinkti daiktus. 

— Ar jūs visada taip laisvai elgiatės su moterimis? — negalėdama nuslėpti smal- 
sumo, paklausė ji. — Kai jūs nueinate pas ką nors į svečius, visada taip laisvai bučiuo- 
jate moteris? : 

Mailsas vis dar tebeužkasinėjo vakarykščio laužo užgesusias anglis. 

— Aš moku būti ir civilizuotas, patikėk manimi. Ir labai dažnai apsiriboju pabu- 
čiuodamas ranką — ypač viešai. 

Jis atsisuko į ją šypsodamasis. Jo akys žibėjo. 

— Bet su tavimi, brangioji mano Elizabet, nuo pat pirmo... ak, susitikimo, vis- 
kas buvo ne taip, kaip įprasta. Aš visą laiką galvoju ir jaučiu, kad tu buvai man tikra 
dovana, labai brangi dovana, kuri turi priklausyti tiktai man. 

Jai dar nespėjus atsakyti — tiesą sakant, ji buvo per daug pritrenkta, kad galėtų 
ką nors atsakyti — jis paėmė ją už rankos ir patraukė ten, kur jų nekantriai laukė Kitas. 

— Eikim pažiūrėti, kur tas takas nuves mus. 

Laikydamas ją už rankos, Mailsas siauru, seniai nebevaikščiotu taku nusekė su 
ja paskui Kitą. 

— Kaip tau patinka mano sūnus? 

Žiūrėdama į berniuką, kuris tuo metu tyrinėjo ką tik išdygusį grybą, Elizabet 
nusišypsojo. 

— Jis labai savarankiškas, protingas ir be galo subrendęs pagal savo amžių. Jūs 
galite juo didžiuotis. 

Ji pastebėjo, kad tie žodžiai paglostė Mailso savimylą. 

— Aš turiu dar du namuose. Filipas Stivenas yra labai egzotiškas, kaip ir jo 
motina. Jis tokio temperamento, kad jo auklė kartais net dreba, tuo tarpu jam dar tik 
vieneri metai. 

— O koks jūsų kitas vaikas? Bridžit sūnus? 

— Džeimsas Reinas yra tikra Filipo priešingybė, bet jie neišskiriami. Džeimsas 
atiduoda Filipui savo žaislus, jei pastarasis jų reikalauja. Vienintelis daiktas, kuriuo 
Džeimsas nenori dalytis su niekuo, tai jo auklė, — nusijuokė Mailsas. — Jis klykia net 
tada, kai aš tik paliečiu ją. 

— Tuomet jis tikriausiai labai dažnai klykia, — sarkastiškai drėbė Elizabet. 

— Džeimsas praktiškai beveik visuomet tyli, — juokdamasis atsakė Mailsas ir, 


pasilenkęs arčiau, pridūrė. — Bet gi jis eina labai anksti miegoti. 
Ji žaismingai atstūmė jį. 
— Tėti, — bėgdamas į juos, riktelėjo Kitas. — Pasižiūrėk, čia yra likusi: dalis 


namo, bet ji apdegusi. 

Už posūkio stovėjo apdegusi neturtingo fermerio trobelė, beveik visas stogas 
įkrito, tik vienas kampas išliko nepaliestas. 

— Negalima, Kitai, — uždraudė tėvas, kai sūnus norėjo įeiti į tuos griuvėsius, 
kurių vieną sieną dar tebelaikė sunkios, apdegusios sijos. — Leisk pirma man pamėginti. 

Elizabet su Kitu liko stovėti lauke. Tuo tarpu Mailsas apčiupinėjo vieną siją, po 
to kitą ir pagaliau pasikabino ant jų visu savo svoriu. Nukrito keli gabalai kažkokio 
purvo, bet sijos išlaikė jį. 

— Atrodo, kad gana saugu, — tarė Mailsas. Kitas tuoj pat įlėkė į vidų ir ėmė 
apžiūrinėti visus plyšius. 

Mailsas uždėjo ranką Elizabet ant peties. 

— Užlipkim į tą kalniuką. Jei aš neklystu, ten auga obelys. | 

Kalno viršūnėje buvo nedidelis sodas. Daugumas medžių buvo nudžiūvę, bet ant 
kelių šakų dar kabojo koks tuzinas susitraukusių, bet beveik prinokusių obuolių. Eli- 
zabet pasistiebė ir norėjo pasiekti vieną, bet jis buvo per aukštai. Tada Mailsas nuėmė 
nuo pečių ranką, suėmė ją už liemens ir pakėlė aukštyn. Kai ji nusiskynė obuolį, apsu- 
kęs priekiu į save, jis lėtai leido ją žemyn. Jos kūnas buvo stipriai prigludęs prie jo. 
Jaunuolis jau rengėsi pabučiuoti ją, bet tik spėjus priglausti lūpas, sušuko Kitas. 

— Pasižiūrėk, ką aš radau, tėti. 

Elizabet apsisuko ir nusišypsojo vaikui. 

— Kas ten? | 

Nutaisęs tragišką miną, Mailsas pastatė Elizabet ant žemės. 

— Čia — sūpuoklės, — šaukė vaikas. 

— Tikrai taip, — atsakė Mailsas, laikydamas Elizabet už rankos. Jis sugriebė 
sūpuoklių virves tr porą kartų stipriai pastūmė jas. 

— Pažiūrėkim, kaip aukštai tu pakilsi, — tarė jis sūnui. 

Kol Kitas suposi, Elizabet ir Mailsas stovėjo jam už nugaros. Berniukas iš visų 
jėgų spyrėsi į viršų, kol jo kojos pasiekė medžio šaką. 

— Jis susižeis, — išsigando Elizabet, bet Mailsas pagriebė ją už rankos. 

— Dabar Elizabet parodys, ką ji gali. 

Ji net Žioptelėjo, kai Kitas, pakilęs labai aukštai, patraukė kojas ir atsistojo. 

— Nagi, — sukomandavo Mailsas, plačiai išskėtęs rankas. 

Netikėdama savo akimis, ji žiūrėjo, kaip Kitas iš didžiausio aukščio skrido oru į 
tėvo rankas. Elizabet net silpna pasidarė, kai vaikas sukliko iš džiaugsmo. 

Mailsas pastatė sūnų ant žemės ir pagavo jos ranką. 

— Elizabet, kas čia blogo? Tai tik vaikiškas Žaidimas. Kai buvau Kito amžiaus, 
aš visada taip šokdavau savo tėvui į rankas. 

— Bet jeigu jūs pasitrauktumėt..., — pradėjo ji. 

— Pasitraukčiau? — apstulbęs pakartojo jis. — Ir leisčiau Kitui nukristi? 

Jis patraukė ją į save ir nuramino. 

— Ar su tavimi niekas nežaidė, kai tu buvai vaikas? — tyliai paklausė jis. 

— Mano tėvai mirė, vos tik man gimus. Edmundas buvo mano globėjas. 

Po šio jos pareiškimo Mailsui labai daug kas paaiškėjo. Jis patraukė ją nuo sa- 
vęs ir pažiūrėjo į akis. 

— Dabar mes pasistengsime užpildyti tą spragą ir leisti tau pasidžiaugti tuo, ko 
negavai vaikystėje. Lipk ant sūpuoklių, aš pasupsiu tave. 

Džiaugdamasi tuo, kad gali neprisiminti ir nekalbėti apie Edmundą, ji tuoj pat 
užlipo ant sūpuoklių. 

— Tėti, aš noriu, — tarė Kitas, sunkiai stumdamas medinę Sūpuoblių sėdynę. 

Bet sūpuoklės taip ir nepakilo į viršų. 

— Ji per sunki, — garsiai sušnabždėjo Kitas. 

— Bet ne man, — nusijuokė Mailsas. 

Pabučiavęs Elizabet ausį, jis paėmė į rankas virves. 

— Negalvok daugiau apie tai, — tarė jis, stumdamas ją kiek įmanoma aukščiau 
nuo žemės. 

— Dabar negaliu, bet aš pasistengsiu, — atsakė ji, kildama į viršų. 

Mailsas paleido virves, ir ji nuskrido aukštyn. Kas kartą, kai ji nusileisdavo, jis 
stumteldavo ne sūpuokles, 0 ją iš užpakalio, bet ji tik juokėsi visą laiką. Sijonas pasi- 
kėlė aukščiau kelių, ji numetė batus ir ištiesė kojas. 

— Elizabet, šok, — paliepė Kitas. 

— Prisimink, kad aš per sunki, — paerzino ji juokdamasi. 

Mailsas stovėjo šiek tiek šone. Juo daugiau laiko jis-su ja leido, tuo gražesnė ji 
jam darėsi. Atmetusi galvą atgal, ji visą laiką juokėsi. Anksčiau jis niekad nebuvo ma- 
tęs jos juokiantis. 

— Tėti, ar tu gali ją pagauti? — neatstojo Kitas. 

— Taip, tėtis tiesiog trokšta pagauti ledi Elizabet, — nusišypsojo Mailsas, sto- 
damasis prieš ją. 

| Vaikinas pastebėjo, kad ji gerokai abejoja. 

— Tikėk manimi, Elizabet, — linksmai tarė jis, nors ir buvo kaip reikiant įsi- 
tempęs ir susirūpinęs. — Aš nepasitrauksiu į šalį ir pagausiu tave, kad ir kaip sunkiai 
tu kristum. 

Elizabėt neišdrįso atsistoti ant sūpuoklių taip, kaip Kitas. Tačiau ji paleido vir- 
ves ir nuskriejo žemyn į Mailso glėbį. Kai atsimušė į jį, buvo jau beveik netekusi iš 
baimės žado. 

Mailsas tvirtai suspaudė ją rankomis ir, siaubo apimtas, pasakė. 

— Tu tikrai per sunki, Elizabet. 

Pirmą kartą per visą drauge praleistą laiką ji susidūrė su tokia demonstratyvia 
Mailso apgaule: jis krito ant žemės ir garsiai bei sunkiai vaitojo. Apsikabinusi jį, Eli- 
zabet kikeno. Jie pradėjo ristis nuo stataus kalno žemyn. Mailsas kartas nuo karto gar- 
siai, Širdį veriančiu balsu sudejuodavo “ak! ok!" Tas ridenimasis buvo be galo nenu- 

oširdus. Atsidūręs kalno papėdėje, jis nutvėrė Elizabet, pervažiavo delnais per ją ir, 
kai ji atsidūrė Žemai, pečiais ir keliais šiek tiek iškėlė ją virš žemės, kad joks akmenė- 
lis neįdurtų. 

Elizabet jau nebekikeno, o garsiai juokėsi. Iš juoko ji net nepajėgė nustumti jo. 
Jis tol gulėjo su ja ant viršaus, kol ji nenustūmė jo rankų. Po to jis apsivertė. 

Gulėdamas kalno papėdėje, Mailsas nurimo, atmetė į šalis rankas ir užsimerkė. 

— Aš visas sutraiškytas, Elizabet, — tarė jis gailiu balsu. 

Kitas, norėdamas taip pat dalyvauti šiame pokšte, verksmingai nusileidęs nuo 
kalno, šoko tėvui ant pilvo. Tokiam smūgiui pastarasis buvo tikrai nepasiruošęs. 

Šį kartą Mailsas sudejavo iš grynos širdies, tačiau Elizabet vėl pratrūko juokais. 

Demonstratyviai tėvas nukėlė sūnų nuo pilvo ir atsisuko į Elizabet. 

— Tau patinka, kaip man skauda, ar ne? 

Jo balsas skambėjo rimtai, bet akys šokinėjo ir rodė, kad jis nori ją paerzinti. 

— Eime, Kitai, parodysime ledi Elizabet, kad nevalia juoktis iš šios karalystės riterių. 

Elizabet išplėtė akis ir, kiek pastovėjusi, apsisuko ir norėjo pabėgti, bet Mailsas 
ir Kitas buvo greitesni. Mailsas pagavo ją už pečių, o Kitas visu savo ūgiu šoko jai ant 
kojų. Mergina įsipainiojo į sijoną, Mailsas užkliuvo už sūnaus, o Kitas tvirtai laikėsi, 
griaudamas ją žemyn. Visi trys juokdamiesi nugriuvo ant žemės. Mailsas pradėjo ku- 
tenti merginą, prie tėvo prisidėjo ir Kitas. 

— Gana, — tarė Mailsas, žiūrėdamas Elizabet į veidą, kuriuo tekėjo ašaros. 

— Ar tu vis dar nenori pripažinti, kad mes esame geriausi riteriai? 

— Aš... niekados to neneigiau, — atsakė ji. 

Mailsas ėmė kutenti dar stipriau. 

— Pasakyk, kas mes esame. 

— Drąsiausi, gražiausi riteriai visoje Anglijoje — visame pasaulyje. 

Jis nustojo kutenti, apėmė rankomis jos liemenį. siekdamas nykščiais krūtinę. 

— O kaip mano vardas? — sušnabždėjo jis visiškai rimtai. 

— Mailsas, — žiūrėdama jam į akis, atsakė ji pašnibždom, — Mailsas Montgomeris. 

Ji nuėmė rankas jam nuo pečių ir lengvai apkabino jo kaklą. 

Mailsas pasilenkė ir švelniai pabučiavo ją. Pirmą kartą per visą tą laiką tarp jų 
įsižiebė kažkokia suartėjimo kibirkštėlė. 

Staiga ant tėvo nugaros užšoko Kitas. Mailsas pakėlė galvą nuo Elizabet ir vos 
neįkrito į purvyną. 

— Tėti, dar pasisupkim. 

— Tik pagalvok, kaip aš išlepinau savo sūnų, — prieš atsistodamas sušnabždėjo 
Mailsas Elizabet į ausį. 

Kitas užšoko jam ant sprando. 

Staiga ant jų ėmė kristi šalti lašai. Jie net žioptelėjo iš nustebimo, kaip ne keis- 
ta, bet nė vienas net nepastebėjo, kad per pastarąsias kelias minutes dangus aptemo ir 
prapliupo lyti. 

— Į trobelę, — pasakė Mailsas, keldamas Elizabet nuo žemės. 

Jis uždėjo ranką jai ant peties ir visi drauge nubėgo į pastogę. 

— Ar tu labai sušlapai? — paklausė jis, keldamas nuo pečių Kitą. 

— Ne, nelabai, — šyptelėjo ji 1r atsisuko į vaiką. 

Mailsas atsainiai uždėjo ranką Elizabet ant peties. 

— Kodėl judviem neužkūrus ugnies, kol aš surasiu ką nors valgyti? 

Kitas iš karto noriai sutiko, tuo tarpu Elizabet įtartinai pasižiūrėjo. Lauke lijo 
kaip iš kibiro. 

— Gal vertėtų palaukti, kol aprims lietus. 

Mailsas žvilgtelėjo į ją ir džiaugsmingai nusišypsojo. 

— Aš jaučiuos visiškai saugus dabar, kai jūs abu čia, viduj. Aš toli nenueisiu. 

Sulig tais žodžiais jis vikriai peržengė sudūlėjusias sijas ir išėjo. 

Elizabet nuėjo prie pastogės krašto ir nusekė jį akimis. Ji buvo įsitikinusi, kad 
Mailsas Montgomeris net neįtarė, kokia neįprasta diena jai šiandien buvo. Ji praleido 
su vyriškiu visą rytą ir nė karto nepratrūko pykčiu. Ir tas juokas! Ji visada mėgdavo 
juoktis, bet jos broliai buvo tokie rimti — visi, kas gyveno su Edmundu Catvortu vie- 
nuose namuose greitai tapdavo rimti. Bet šiandien ji tiek daug juokėsi greta vyriškio, o 
jis net nemėgino nuplėšti nuo jos drabužių. Anksčiau visados, jei tik ji nusišypsodavo 
kokiam nors vyrui, tas tuoj pat imdavo ją grabinėti ir įžeidinėti. 

Negalima teigti, kad Elizabet buvo tokia gražuolė, jog iš pirmo žvilgsnio suža- 
vėtų vyrus, ir jie net negalėtų suvaldyti savo aistros. Ji žinojo, kad iš tiesų yra patrauk- 
li, tačiau, jei teisingai buvo girdėjusi, nė iš tolo negalėjo prilygti Riveduno įpėdinei. Ji 
turėjo dėkoti broliui Edmundui už tai, kad nuolatos tapdavo vyrų agresijos auka. Jo 
patologiškas humoras prieidavo iki to, kad jis eidavo su svečiais lažybų, kas iš jų galė- 
tų prisivilioti Elizabet į savo lovą. Edmundas negalėjo pakęsti, kad Elizabet nebijo jo. 
Kai ji buvo vaikas, jis atsivesdavo ją iš vienuolyno, kur ji daugiausia gyveno, namo, ir 
dažnai mušdavo, nustumdavo nuo laiptų. Bet Elizabet kažkaip išvengė sužalojimo. 

Kai mergaitei sukako dvylika metų, ji išmoko kovoti už save. Sesutė sėkmingai 
apsigindavo nuo Edmundo degančiu fakelu. Kai Edmundo antpuoliai pasidarė rimtes- 
ni, mergaitė tapo atsargesnė, įgyjo daugiau įgūdžių apsiginti nuo užpuolikų. Ji išmoko 
kovoti su vyrais, kurie mėgino pasinaudoti ja. Elizabet įtikino Rodžerį, kad jis turi 
išmokyti ją naudotis kirviu, kardu ir durklu. Be to, ji mokėjo apsiginti ir aštriu kaip 
skustuvas liežuviu. 

Praleidusi kelias savaites su Edmundu ir jo vyrais, Elizabet visokiais būdais steng- 
davosi pabėgti atgal į vienuolyną. Paprastai čia į pagalbą jai ateidavo brolis Rodžeris. 
Praleidusi vieną kitą savaitę vienuolyne, ji šiek tiek pailsėdavo, kol Edmundas vėl 
neateidavo jos pasiimti. 

— Aš užkūriau ugnį, ledi Elizabet, — tarė Kitas jai iš užpakalio. 

Ji atsisuko ir meiliai nusišypsojo jam. Elizabet visados labai mylėjo vaikus. Vai- 
kai buvo nuoširdūs, niekados iš jos nieko nereikalavo, visados su jais buvo galima 
laisvai elgtis. 

— Tu padarei didelį darbą, o aš, nieko neveikdama, tik prastovėjau čia, — tarė ji 
ir priėjo prie jo. — Gal tu man ką nors papasakosi, kol mes sulauksime tavo tėvelio. 

Ji atsisėdo, atsirėmė į sieną, ištiesė kojas prieš ugnį ir apsikabino Kitą. Užmetu- 
si ant abiejų Mailso apsiaustą, ji pradėjo pasakoti Kitui apie Mozę ir jo Žmonės iš 
Izraelio. Dar nepriėjus prie Raudonosios jūros, Kitas susirietė prieš ją ir. užmigo. 

Virš jų galvos į dar išlikusį stogą daužėsi lietus. Trijose vietose pro jį liejosi 
vanduo. Kol Elizabet kurstė ugnį, iš lauko įėjo Mailsas, nusišypsojo jai ir įmetė į ugnį 
kelis pagalius. Tylėdamas jis nulupo ir išskrodė jauną šerniuką, supjaustė gabalais mė- 
są ir užmovė ant strypų, kad keptų. 

Ji stebėjo, kaip jis dirba, ir negalėjo nusikratyti minties, koks jis nepanašus į 
kitus vyrus. O gal yra ir daugiau tokių kaip jis? Rodžeris visados sakydavo, kad Eliza- 
bet mato tarp žmonių tik padugnes. Nors tarp kitko kai kurios jaunos moterys vienuo- 
lyne tiesiog į padanges keldavo savo numylėtinius, todėl Elizabet dažnai pagalvodavo, 
kad gal ir ne visi vyrai tokie, su kuriais ji susiduria ir kovoja. 

Mailsas, klūpodamas prieš ugnį, greitai išdarinėjo mėsą. Visą laiką prie jo buvo 

lankas, ant nugaros strėlinėje sudėtos strėlės, o prie šono kabėjo kardas. Netgi, risda- 
masis nuo kalno, jis nepaliko kardo. Koks vyras galėtų juokauti su moterimi ir tuo pat 
metu būti pasiruošęs atremti pavojų? 

— Apie ką tu taip užsigalvojai? — įdėmiai žiūrėdamas į ją, tyliai paklausė Mailsas. 

Ji bematant atsipeikėjo. 

— Kad jūs taip peršlapote, jog galite užgesinti ugnį. 

Jis atsistojo ir išsitiesė. 

— Čia šaltas kraštas, ar ne? 

Sulig tais žodžiais jis lėtai ėmė nusirenginėti drabužius ir po vieną kabinti prie ugnies. 

Elizabet įdėmiai stebėjo jį. Ji buvo neįpratusi prie nuogų vyrų, nors jos brolio 
vyrai dažnai ir vaikščiodavo tik su mažomis glaudėmis. Bet ji neprisiminė, kad nors 
kartą būtų pasižiūrėjusi į nors vieną iš jų. 

Mailsas buvo liesas, bet raumeningas. Kai jis atsisuko į ją tik su glaudėmis, ji 
pamatė, kad jo krūtinė apaugusi tankiais, tamsiais Vformos besisukančiais plaukais. 
Nuo treniruočių su šarvais, jo šlaunys buvo plačios ir sunkios, o blauzdos raumenin- 
gos ir gerai išlavėję. 

— Elizabet, — sušnabždėjo Mailsas, — tu priversi mane parausti. 

Bet Elizabet pati paraudo ir neišdrįso pakelti į jį akių, išgirdusi, kaip jis krizena. 

— Tėti, — nubudęs ir stodamasis prabilo Kitas. — Aš noriu valgyti. 

Elizabet nenoriai paleido vaiką. Nors ji ir labai mylėjo vaikus, bet gyvenime jai 
neteko su jais daug susidurti. Nebuvo nieko malonesnio, kaip laikyti ant rankų šį ber- 
niuką, jausti, kad ji jam reikalinga, kad jis pasitiki ja ir glaudžiasi prie jos. 

— Čia šerniena ir keli obuoliai, — paaiškino Mailsas sūnui. 

— Ar tau nešalta, tėti, — paklausė Kitas. 

Mailsas, nežiūrėdamas į Elizabet, atsakė: 

— Mane šildo šilti ledi žvilgsniai. Prašau eiti su mumis valgyti, ledi Elizabet. 

Dar nespėjusi atsigauti nuo sutrikimo, gerokai paraudusiais skruostais Elizabet 
priėjo prie jų. Kitui atkakliai reikalaujant, Mailsas papasakojo apie savo ir brolių vai- 
kystę ir paauglystę. Ir visose istorijose jis būdavo herojus, gelbėdavo savo brolius, 
mokė juos. Iš džiaugsmo Kito akys spindėjo kaip žvaigždės. 

— O kai davėte įžadus, jūs neprisiekėte liovęsis meluoti? — nekaltai paklausė 
Elizabet. 

Mailso akys sužaibavo. 

— Aš nemanau, kad įžadai neleidžia stengtis padaryti įspūdį sūnui arba..., — 
atrodė, kad jis nerado tinkamo žodžio užbaigti mintį. 

— Belaisvei? — padėjo ji. | 

— Ok, Elizabet, — vangiai tarė jis. — Ką gali apie vyrą galvoti ledi, kurios 
vyresnieji broliai nuolat stengėsi skurdinti jos gyvenimą? 

— Ar tikrai stengėsi? 

Jos klausimai buvo tokie rimti, jog jis suprato, kad ji supranta jį pažodžiui. 

— Ne, ne tikrai, — nuramino jis ją. 

— Mes likome vieni dar visai vaikai, ir aš manau, kad kai kurios mūsų išdaigos 
buvo rizikingos, bet mes visi išgyvenome. 

— Ir laimingai, nepaisant visko, kas įvyko, — atsiduso ji. 

— O kaip sekėsi gyventi su Edmundu Čatvortu? — lyg tarp kitko paklausė jis. 

Elizabet susirietė ir pakišo po savimi kojas. 

— Jis taip pat mėgo... išdaigas, — daugiau ji nieko nepasakojo. 

— Ar tau gana, Kitai, — paklausė jis. 

Kai jis ištiesė ranką, siekdamas dar vieno mėsos gabaliuko, ji pamatė ant jo rie- 
šo didžiulę žaizdą. Ji atsivėrė ir vėl kraujavo. 

Mailsas nepraleido nepastebėjęs nė vieno merginos žvilgsnio. 

— Persipjoviau su lanko timpa. Tu galėtum atstoti man daktarą, jei norėtum, — 
su tokiu entuziazmu ir viltimi pareiškė jis, kad Elizabet net nusijuokė. 

Ji pasikėlė suknelę, nuplėšė didelį gabalą apatinio sijono ir sudrėkino jį — lietu- 
je. Mailsas sukryžiavo kojas, atsisėdo priešais ją ir ištiesęs ranką laukė. Mergina atsar- 
giai pradėjo plauti kraują. 

— Aš negaliu apsakyti, kaip man gera matyti, kad tu šypsaisi, — tarė jis. — 
Kitai! Nelaipiok ant tų sijų. Išimk iš strėlinės skudurą ir išvalyk mano kardą. Tik žiū- 
rėk, kad nesusižeistum į jo ašmenis. 

Jis vėl atsisuko į Elizabet. 

— Aš Žiūriu į tavo šypseną, kaip į didelę garbę sau. Nesu įsitikinęs, bet intuity- 
viai jaučiu, kad nedaugelis vyrų gėrėjosi tavo šypsena. 

— Tikrai nedaugelis, — trumpai atsakė ji. 

Jis pakėlė jos ranką nuo savo riešo ir pabučiavo į delną. 

— Aš pradedu galvoti, kad tu iš tiesų ir savo vidum toks angelas, kaip atrodai. 
Kitas dievina tave. | 

— Aš jaučiu, kad Kitas niekados gyvenime nėra sutikęs ko nors svetimo, nes jis 
visus dievina. 

— Aš nemanau, — atsakė jis ir pabučiavo jos ranką dar kartą. 


— Liaukitės! — tarė ji ir atšoko nuo jo. — Jūs jau per daug sau leidžiate su savo 
bučiniais. 

— Aš labai gerai elgiuosi ir riboju savo bučinius, kiek galiu. O norėčiau tik 
vieno — mylėtis su tavimi. Kitai! — suriko jis sūnui, pamatęs, kad jis mojuoja kardu 


virš savo galvos. 

— Aš išpersiu tau kailį, jei tu tik sumanysi įsmeigti jį į ką nors. 

Elizabet prieš savo norą turėjo nusijuokti, paleisdama švariai subintuotą Mailso ranką. 

— Aš manau, kad jums derėtų palikti sūnų namie, kai kur nors vykstate su savo 
palyda. 

— O ne, — nusijuokė jis. — Jam per trumpą laiką pavyko pasiekti daugiau, nei 
aš būčiau padaręs per kelis mėnesius. 

Sulig šiais paslaptingais žodžiais, jis ištraukė savo numylėtą durklą iš pramuš- 
tagalvio sūnaus rankos. 


Septintas skyrius 


Kitą naktį jie vėl miegojo visi trys drauge. Tarp jų buvo tvirtai įsispraudęs Ki- 
tas. Elizabet-labai ilgai neužmigo ir klausėsi Mailso ir Kito kvėpavimo. Dvi pastaro- 
sios dienos buvo tokios neįprastos, tokios nepanašios į tai, ką ji patyrė iki šiol. Jos 
buvo tarsi koks saulės spindulys po ilgų lietingų metų. 

Nubudusi ji apsižiūrėjo ir pamatė, kad guli jau viena ant Mailso apsiausto, rū- 
pestingai apklota ir apkamšyta pledu. Dar ne visai išsibudinusi iš miego, ji nusišypso- 
jo, įlindo giliau po apklotu ir pagalvojo, kad norėtų visą laiką būti čia, šitoje vietoje, ir 
kiekvieną dieną taip linksmai juoktis. 

Ji išsitiesė, pasuko galvą atgal, apsidairė ir pamatė, kad pašiūrė visai tuščia. Jos 
pojūčiai per tas kelias pastarąsias dienas atbuko. Paprastai ji miegodavo įtempusi vie- 

ną ausį, bet Mailsui ir Kitui kažkaip pavyko nedrumsti jos ramybės, ir todėl ji atsipa- 
laidavo ir atsisakė šio įpročio. Dabar ji klausėsi jų keliamo triukšmo su šypsena. Stai- 
ga netoliese mergina išgirdo kažkieno lėtus ir tylius žingsnius. 

Atsargiai, kaip įmanydama tyliau, ji išsėlino iš pastogės ir pasislėpė miške. Dar 
būdama viduje, kažkur toli ji girdėjo Kito ir Mailso balsus. Tai kas gi čia galėtų slan- 
kioti po tą tankmę, visai arti jos? 

Turėdama ilgų metų slapstymosi nuo brolio draugų patirtį, ji nesunkiai skynėsi sau 
kelią per mišką. Po kelių minučių ji pamatė, kas stengėsi taip sunkiai prisėlinti prie jų. 

Nejudėdamas, ištiesęs savo ilgą kūną, ant pilvo gulėjo seras Gajus. Jis iš vienos 
pusės į kitą lėtai sukinėjo galvą ir tyrinėjo plotą, į kurį ką tik įlindo Kitas su Mailsu. 

Beveik sulaikiusi kvėpavimą, Elizabet tyliai, iš užpakalio prisėlino prie sero Ga- 
jaus. Susikūprinusi ji paėmė mažą, pailgą akmenį ir sugniaužė kumštyje. Rodžeris bu- 
vo sakęs jai, kad net jos mažas, silpnas kumštis bus stiprus, jei ji laikys jame kokį nors 
kietą daiktą. Su akmeniu rankoje ji pasilenkė ir pagriebė iš prie sero Gajaus šono ka- 
bančios makšties mažą durklą. 

Staigiai ir neįtikėtinai vikriai milžinas atsistojo. 

— Ledi Elizabet! — suvapėjo jis. 

— Kodėl jūs sekiojate mus? Ar jūs išdavėte savo šeimininką ir dabar ruošiatės 
nužudyti jį? 

Randas, rėžiantis sero Gajaus veidą, praplatėjo, bet jis neištarė nė žodžio. Užuot 
atsakęs, jis pasuko galvą į Mailso pusę ir skambiu, ausį rėžiančiu balsu sušvilpė. 

Elizabet žinojo, kad Mailsas tuoj pat ateis, išgirdęs tą garsą, nes tai buvo jų 
sutartas slaptas signalas. Jeigu seras Gajus taip atvirai kviečia savo šeimininką, Mail- 
sas turėtų žinoti, kodėl milžinas dabar nutarė slėptis. 

Po kelių sekundžių pasirodė Mailsas, vienas, su ištrauktu kardu. 

— Ledi klausia, ar aš noriu tave nužudyti, — pareiškė seras Gajus rimtu balsu. 

Mailsas nustebęs Žiūrėjo tai į vieną, tai į kitą. 

— Kaip ji tave surado? 

Seras Gajus nė minutei nenuleido nuo Elizabet akių. Jis atrodė sutrikęs, bet drauge 
tr Žavėjosi! ja. 

— Aš nežinau, aš negirdėjau, kaip ji prislinko. 

Mailso akys vėl sužaibavo. 

— Atiduok jam durklą, Elizabet. Negali būti jokių abejonių dėl sero Gajaus lo- 
jalumo. 

Elizabet net nepajudėjo. Ji vis dar tebelaikė sugniaužusi akmenį, kurį paslėpė 
po sijono kloste. Staiga ji pastebėjo, kad sero Gajaus minkštai apvyniota koja padėta 
ant plokščios uolienos. Pėdos yra jautriausia net ir stipriausių vyrų kūno dalis. 

— Kur jūsų vyrai? — paklausė ji Mailso, žiūrėdama į serą Gajų. 

— Gerai... Elizabet, — pradėjo jis. — Aš maniau galbūt... 

Iš pasikeitusio sero Gajaus veido Elizabet suprato, kad viskas, kas iki šiol įvy- 
ko, buvo Mailso Montgomerio sumanymas. 

— Kalbėkit gi pagaliau, — pareikalavo ji. 

— Mes esame Makaranų žemėje. Aš žinojau, kad mes būsime saugūs, ir dėl to 
nusprendžiau eiti su tavimi ir Kitu atskirai . Nebuvo jokio pavojaus. 

Ji staiga atsigręžė į jį veidu, bet drauge neišleido iš akių ir sero Gajaus. 

— Vadinasi tai buvo tik pokštas, — ramiai pasakė ji. Jūs melavote, kad jūsų 
vyrai dingo. Jūs melavote, kad mums gresia pavojus. Jūs elgiatės taip, kad liktumėte 
su manimi vienas. 

— Elizabet, — ramino jis. — Aplink mus visą laiką buvo žmonės. Aš galvojau, 
kad galbūt kai mes liksime vieni, tu geriau mane pažinsi. Ir Kitą... 

— Nespekuliuokite vaiko vardu. Jis nedalyvavo šiame šlykščiame jūsų sąmoksle. 

— Tai nebuvo sąmokslas, — gynėsi jis, atlaidžiai žiūrėdamas į ją. 

— Bet gi mums grėsė pavojus. Jūs rizikavote mano ir savo sūnaus gyvybe. Šitie 
miškai pilni visokių laukinių žmonių. 

Mailsas globėjiškai nusišypsojo. 

— Teisingai, bet tie laukiniai yra susiję su manimi vedybiniais giminystės ry- 
šiais. Aš esu tikras, kad net ir dabar mes esame pasupti Makaranų žmonių. 

— Aš negirdėjau nieko, išskyrus tą mušamą šerną. 

Seras Gajus nejudėdamas stovėjo greta jos. 

— Niekas nenukentėjo ir niekam nepadaryta žalos, — nusišypsojo jai Mailsas. — 
Atiduok man durklą, Elizabet. 

— Niekam nepadaryta žalos, tiktai primeluota moteriai, — drėbė ji. 

Po to viskas, atrodo, įvyko per vieną akimirką. Ji puolė Mailsą durklu. Seras 
Gajus išmušė jį iš merginos rankų ir, kai tas nedidelis peilis lėkė ant žemės, Elizabet 
kulnu užlipo ant dviejų mažiausių sero Gajaus kairės kojos pirštų. Mailsas atsisuko ir 
nustebęs įbedė akis į iš skausmo rėkiantį serą Gajų. Dėl to jis nepastebėjo Elizabet 
kumštyje suspausto akmens, kuriuo ji trenkė jam į pilvą. Siaubingai švilptelėjęs iš skaus- 
mo, Mailsas susilenkė. 

Elizabet žengė žingsnį atgal. Ji stebėjo Gajų, kuris, atsisėdęs ant žemės, skaus- 
mo perkreiptu veidu bandė nusiauti batą. Mailsas atrodė tuoj pat ims vemti. 

— Puikiai suveikta, — pasigirdo balsas jai už nugaros. 

Elizabet atsisuko ir pamatė savo ūgio labai gražią moterį, juodais plaukais ir 
mėlynomis akimis. Šalia jos stovėjo didžiulis šuo. 

— Čia tau bus gera pamoka, Mailsai, — tęsė ji, — ne visos moterys sutinka, kad 
su jomis būtų elgiamasi taip, kaip vyrams norisi. 

Elizabet dar labiau nustebo, pamačiusi, kad nuo medžių pradėjo šokti žemyn 
vyrai, 0 nuo trobelės pusės ėjo vyresnis vyriškis ir vedė už rankos Kitą. 

— Ledi Elizabet Čatvort, — tarė moteris, — aš esu Bronvin Makaran, Makaranų 
klano dvarininkė ir šito intrigas mėgstančio jauno vyro brolienė. 

Mailsas po truputį ėmė atsigauti. 


— Temai, — kreipėsi Bronvin į vyresnįjį vyriškį. — Apžiūrėk sero Gajaus koją. 
Ar tik ji nelūžo? 
— Visai galimas dalykas, — atsakė Elizabet. — Kai aš kažkada išbandžiau šį 


būdą, įsitikinau, kad vyrų mažiausias pirštėlis paprastai tokiais atvejais lūžta. 
| Bronvin žvilgsnis rodė, kad ji įvertino merginos išradingumą. 

— Čia mano vyrai. — Ji šaukė kiekvieną vardu, ir visi jų žengė žingsnį į priekį 
ir nusilenkė ledi Elizabet. 

— Duglas, Aleksas, Džerlas ir Frensis. 

Elizabėt visus nulydėjo griežtu, įvertinančiu žvilgsniu. Ji nemėgo būti tarp vy- 
rų. Pastebėjusi, kad sero Gajaus nebėra greta jos, ji pasitraukė į šalį. Kai šalia jos 
būdavo daug vyrų, jai atrodė, kad ją uždarė į mažą akmeninę celę. 

Mailsas, trindamas skaudamą pilvą, pamatė, kad ji traukiasi nuo žmonių. Tada jis, 
priėjo prie Elizabet ir atsistojo greta. Pastebėjęs, kad Temas nori prie jų prisiartinti, Mail- 
sas palietė jo ranką ir akimis davė kažkokį ženklą. Temas nustebęs suraukė kaktą, palei- 
do Kitą ir pasitraukė nuo Elizabet. Jis pastebėjo, kad mergina labai įtartinai jį stebi. 

— O kur mano niekam tikęs brolis? — paklausė Mailsas Bronvin, nebyliai ste- 
binčią ką tik įvykusią sceną. 

— Jis apžiūrinėja šiaurines sienas, bet aš tikiuosi, kad jis pasitiks mus, dar prieš 
atvykstant į Leirenstoną. 

Mailsas paėmė Elizabet ranką ir tvirtai suspaudė, kai ji norėjo ją ištraukti. 

— Bronvin turi kūdikį, — pasakė jis garsiai. O po to visiškai tyliai sušnabždėjo: 

— Tu visiškai saugi. Stovėk arčiau manęs. 

Elizabet pažiūrėjo į jį tokiu žvilgsniu, kuris bylojo, kad šalia jo ji nesijaučia nė 
kiek saugesnė, kaip ir prie kitų vyrų, bet vis dėlto nenuėjo nuo jo. Vyrai, stovintys 
šalia Bronvin, buvo apsivilkę kaip laukiniai: nuogais keliais, plaukai iki pečių, 0 prie 
diržų prikabinti ilgi platūs kardai. . 

Bronvin nujautė, kad čia kažkas blogiau, nei vaikiškas Mailso pokštas, kurį jis 
norėjo iškrėsti, atgabendamas Elizabet, bet ji neturėjo supratimo, kas įvyko. Galbūt, 
kai grįš į Leirenstoną, ji sužinos, kodėl čia tokia įtempta atmosfera. 

— Ar mes josime? 

Ko! Bronvin vyrai stovėjo priešais, Elizabet buvo rami ir nejudėjo. Arkliai buvo 
paslėpti dar geras kelio gabalas nuo jų. Visi vyrai buvo tylūs ir neištarė ne žodžio. 
Seras Gajus lėtai šlubavo, pasiramsčiuodamas stora lazda. 

— Aš noriu joti paskui vyrus, — pasakė ji Mailsui, nukabinusi nosį. 

Jis norėjo užprotestuoti, bet laiku susilaikė. Priėjęs prie Bronvin, Mailsas kažką 
sumurmėjo jai, ji atsakydama Lai 1r Škotai bei seras Gajus nujojo į priekį. Kitas 
jojo drauge su Temu. 

— Elizabet, — tarė Mailsas, sėdėdamas ant arklio netoli jos. — Bronvin vyrai 
tau nieko blogo nepadarys. Nėra reikalo jų bijoti. 

Pasižiūrėjusi į jį, Elizabet atsakė: 

— Ar aš galiu jūsų žodžiais tikėti? Jūsų, kuris man visą laiką melavo? Jūs gi 
vienas iš tos šeimos narių, kuri kariauja su mano šeima. 

Mailsas trumpam pakėlė akis į dangų. 

— Gal aš ir apsirikau, apgaudamas tave, bet jei aš būčiau paprašęs praleisti su 
manim ir Kitu kelias dienas miške, ką tu būtum man atsakiusi? 

Ji nusuko galvą į šalį. 

— Elizabet, tu turi prisipažinti, kad čia praleidusi su mumis tas kelias valandas, 
tu nebijojai vyrų. 

— Aš niekados nebijojau vyrų, — atšovė ji. — Aš tiktai išmokau būti atsargi. 

— Tas tavo atsargumas gadina tau visą gyvenimą, — griežtai pareiškė jis. — Pasi- 
žiūrėk dabar į mus, mes tiesiog ryjame Bronvin vyrų sukeltas dulkes, todėl, kad tu bijai, 
jog kuris nors iš jų gali tave užpulti, ir dėl to nesiryžti nė vieno išleisti iš savo akiračio. 

— Aš esu pamokyta, — pradėjo ji. 

— Tu pažinai tiktai blogąją gyvenimo pusę! Daugumas vyrų yra nepanašūs į 
Edmundą. Čatvortą i 1r Pagnelį. Pabuvusi čia, Škotijoje, tu įsitikinsi, kad kai kuriais vy- 
rais galima pasitikėti. Nėėė! — paragino jis arklį, žiūrėdamas jai į akis. — Aš greitai 
įrodysiu tau, kad ir manimi galima tikėti. 

Sulig tais žodžiais jis sudavė pentinais arkliui į šonus ir, palikęs ją vieną, nušuo- 
liavo į priekį prie sero Gajaus. 

Bronvin atsisuko į Elizabet, pasuko arklį ir prijojo prie gražiosios šviesiaplau- 
kės. Juodvi buvo stulbinanti pora. Švelnių, gražių bruožų Elizabet ir griežto, tarsi iš- 
kalto iš akmens, veido Bronvin. 

— Atrodo, įsimylėjėliai susikivirčijo? — paklausė Bronvin, nenuleisdama akių 
nuo Elizabet. 

— Mes ne įsimylėjėliai, — šaltai atsakė Elizabet. 

Išgirdusi tai, Bronvin pakėlė antakius ir susimąstė. Matyt, tai bus pirmas kartas, 
kad Mailsas, praleidęs tiek laiko su moterimi, neužvaldė jos. 

— O kas gi nutiko, kad Čatvort joja drauge su Montgomeriu? — paklausė ji 
tokiu pačiu tonu, kokiu Elizabet atsakė jai. 

Elizabet su panieka pasižiūrėjo į Bronvin. 

— Jei jūs rengiatės apipilti purvais mano brolį Rodžerį, prieš pradėdama burno- 
ti, gerai apsigalvokite. 

Sėdėdamos ant arklių, abi moterys trumpai susižvalgė, bet tie žvilgsniai buvo 
labai reikšmingi ir vienai, ir kitai. Bronvin atžariai linktelėjo, patraukė arklį už pava- 
dėlių ir, prieš nujodama, burbtelėjo. 

— Paklausk savo brolio apie Škotijoje gyvenančius jo gimines. 

— Ar tu kuo nors supykdei Bronvin? — paklausė Mailsas, vėl prijojęs prie jos. 

— Ar aš turiu klausytis visokių bjaurasčių apie savo brolį? Šita moteris prižadė- 
jo ištekėti už Rodžerio, o paskui apsigalvojo. Ir po to... 

— Ir po to Rodžeris Čatvortas puolė mano brolį iš užpakalio, — nutraukė ją Mailsas. 

Kiek patylėjęs, jis persilenkė per arklį ir paėmė jos ranką. 

— Tu dar turėsi progos tuo įsitikinti, Elizabet, — tiriančiu žvilgsniu žiūrėdamas 
i ją, Švelniai pasakė jis. — Aš tavęs prašau tik vieno — duok mums laiko, jog mes 
galėtumėm įrodyti tau, kad mumis galima pasitikėti. 

Elizabet nespėjo jam atsakyti, nes, pasigirdus griausmingam artėjančių arklių 
kanopų dundesiui, ji staiga pakėlė galvą ir, net nespėjusi užprotestuoti, pamatė, kaip 
Bronvin vyrai, išsitraukė senoviškus škotų kardus ir apsupo abi moteris. Mailsas pasi- 
traukė arčiau jos. 

— Ar čia tik ne tas mano idiotas vyras, — tarė Bronvin. Jos džiaugsmingas to- 
nas visai nesiderino su pasakytų žodžių turiniu. 

Prie jų prijojo penki vyrai. Jų vadas, aukštas šviesiaplaukis, ilgais, iki pečių, 
plaukais, buvo gana gražus vyras. Jis, pasižiūrėjęs į savo Žmoną, aiškiai nudžiugo, 
matydamas, kaip išvydus jį, kibirkščiuoja jos akys. 

— Tu sensti, Temai, — tingiai tarė šviesiaplaukis, lenkdamasis per balną į priekį. 

Temas vos girdimai kažką sumurmėjo ir įkišo kardą į vietą. 

— Kad tu.prasmegtum, Stivenai, — burbtelėjo Bronvin. — Kodėl gi joji taip 
neatsargiai per uolas? Ir kodėl gi neįspėjai mūsų, kad joji? 

Neskubėdamas jis nušoko nuo arklio, numetė vadeles vienam iš savo vyrų ir 
priėjo prie žmonos. Juokais nutvėręs jai už kulkšnies, ėmė traukti atgal. 

Bronvin stengėsi iš jo ištrūkti. 

— Paleisk mane, — pareikalavo ji. — Aš turiu svarbių reikalų ir neturiu kada su 
tavimi Žaisti. 

Žaibo greitumu jis apkabino ją per liemenį ir ištraukė iš balno. 

— Kotu rūpiniesi manimi? Man patinka joti per uolas, — sumurmėjo jis, trauk- 
damas ją Į save. 

— Temai, — suriko Bronvin, stumdama vyrą nuo savęs. 

— Ledi nereikia mano pagalbos, — atsakė Temas. 

— Bet aš norėčiau padėti, — tyliai tarė Mailsas. 

Stivenas staigiai paleido žmoną. 

— Mailsas, — suriko jis ir, kai jaunėlis brolis nulipo nuo arklio, stipriai apkabino ; jį: 

— Kadatuaatvykai? Kodėl tu čia, Škotijoje? Aš galvojau, kad tu pas dėdę Simo- 
ną. Girdėjau, kad dėdė Simonas rengiasi nusukti tau galvą? 

Mailsas šiek tiek šyptelėjo ir, žiūrėdamas į brolį, patraukė pečiais. 

Stivenas nutaisė abejingą miną. Jis nenorėjo pykinti brolio ir, žinodamas, kad 
Mailsas neieško žodžių kišenėje, nenorėjo išgirsti ko nors nemalonaus. 

— Mailsas atgabeno Elizabet Čatvort, — paaiškino Bronvin. 

Stivenas apžiūrėjo savo vyrus ir, apsidairęs į šalis, pagaliau pamatė Elizabet. 
Nepaisant švelnių veido bruožų, ji atrodė rūsti, nepalenkiama ir sėdėjo balne kaip su- 
akmenėjusi. Stivenas norėjo prie jos prieiti, bet Mailsas sugriebė jį už rankos. 

— Neliesk jos, — mandagiai paprašė Mailsas, kai jis jau buvo besiartinąs prie 
merginos. 

Iš pradžių Stivenas šiek tiek nustebo, bet paskui plačiai išsišiepė. Jis suprato, 
kad brolis pavydi, nors niekados anksčiau nebuvo to pastebėjęs. 

Mailsas uždėjo ant Elizabet rankas. Kadangi šį kartą ji jo neatstūmė, jaunuolis tarė: 

— Stivenas neįžeis tavęs, be to, jis irgi tikisi tavo palankumo. 

Jo akys sužybčiojo. 

Elizabet atsisuko į serą Gajų ir pastebėjusi, kad jis porą kartų taip į ją pažiūrėjo 
tarsi ji būtų kokia pabaisa ar ragana, negalėjo susilaikyti nenusišypsojusi. Mailsas kan- 
triai laukė, kol bus galima pristatyti ją Stivenui. Tuo tarpu nubudo Kitas iki šiol ramiai 
miegojęs ant arklio priešais Temą ir veržte veržėsi pas savo mylimą dėdę. Stivenas, 
pasodinęs Kitą ant kairės rankos, dešiniąją ištiesė Elizabet. 

Rūsčiai nužvelgusi brolius, mergina nepadavė jam rankos. 

Mailsas akimis davė broliui ženklą, ir Stivenas, supratingai nusišypsojęs, ati- 
traukė ranką. 

— Mums malonu jus matyti savo namuose, — tarė Stivenas. 

— Aš esu Čatvort. 

— O aš — Makaran. Čia, — jis pasižiūrėjo į žmoną, — Makaran. Mes sveikina- 
me jus. Ar mes eisime per uolas? Ten labai statu ir gali būti baisu. 

— Aš galiu joti, — kategoriškai pareiškė Elizabet. 

Mailsas paėmė jos ranką ir pabučiavo pirštų galiukus. 

— Žinoma, gali. Mano netaktiškas brolis, aiškindamas tau, tik mėgino atsiprašinėti. 

— Dėde Stivenai! — sušuko Kitas. Vaikas neteko kantrybės laukti, kol suaugu- 
sieji baigs tas kalbas. — Ledi: Elizabet trenkė tėčiui į pilvą ir privertė serą Gajų šlu- 
buoti. Mes miegojome miške be palapinės ir be nieko. 

Jis nusišypsojo Elizabet, o ji atsakydama mirktelėjo jam. 

— Privertė serą Gajų šlubuoti? — nusijuokė Stivenas. — Neįsivaizduoju, kaip 
tai įmanoma. 

— Ledi Elizabet Čatvort sulaužė sero Gajaus pirštus, — šaltakraujiškai paaiški- 
no Bronvin. 

Stivenas prisimerkęs pažiūrėjo į žmoną. 

— Man nelabai patinka tavo tonas. 

Norėdamas nukreipti brolio dėmesį, į pokalbį skubiai įsiterpė Mailsas. 

— Kaip gyvena Makgregorai? 

Neįmanoma nei aprašyti, nei paaiškinti, ką 1r kaip Bronvin ir Stivenas pasakojo 
apie klaną, kuris kelis šimtmečius buvo didžiausias makaranų klano priešas ir tik prieš 
kelis mėnesius buvo sudarytos paliaubos, kai Bronvin brolis Deivis vedė Makgregoro 
dukterį. 

Šitaip šnekučiuodamiesi, jie per uolas, pavojingu keliu, stūmėsi pirmyn. Iš vie- 
nos pusės buvo aukštos uolos, iš kitos — pavojingas, status skardis. Elizabet jojo be- 
veik prisiglaudusi prie Mailso, šalia žingsniavo Stivenas. Bronvin sekė iš užpakalio. 
Merginos nelabai žavėjo šis sutuoktinių disputas. Jie diskutavo karštai, bet nepiktai. 

Paskui juos joję vyrai ramiai tarp savęs kalbėjosi. Matyt, tokie šeimos juokai visai jų 
nestebino. Bronvin šaipėsi iš Stiveno, vadindama jį įvairiausiais vardais, 0 jis tik juo- 
kėsi iš jos replikų, tarpais pareikšdamas, kad jos juokingos. Šeimose, kurias Elizabet 
pažino, vyrai seniai būtų trenkę Žmonai į ausį ir už pusę tiek, ką pritauškė Bronvin. 

Elizabet pasižiūrėjo į Mailsą. Jis geranoriškai šypsojosi, klausydamasis, kaip 
Bronvin ir jo brolis kapojasi žodžiais. Staiga į sutuoktinių pokštus įsikišo Kitas. Jis 
buvo linkęs palaikyti Bronvin ir bėgo atgal, kad galėtų paimti ją už rankos. 

— Jis tikras tavo portretas, — nusijuokė Stivenas, žiūrėdamas į brolį. 

Atsisukęs į Mailsą, Stivenas pamatė, kaip iš viršaus, tiesiai ant Elizabet, krinta 
didžiulis uolos luitas. Nespėjęs net pagalvoti, jis veikė žaibiškai. Instinktyviai, kaip 
tikras riteris, jis staigiu judesiu griebė Elizabet ir, užgriuvęs ant jos masyviu savo kū- 
nu, stipriai prispaudė ją prie sienos, nepaleisdamas tol, kol už jų nenukrito uolienos 
atlauža. 

Elizabet taip pat veikė negalvodama. Nors pastaruoju metu jos budrumas buvo 
kiek susilpnėjęs, bet dabar, atsidūrusi tarp tokio gausaus skaičiaus vyrų, ji vėl tapo 
labai nervinga. 

Merginai nebuvo net kada pagalvoti, kodėl Stivenas ją taip staigiai puolė. Ji 
suvokė tik viena — kad ją užpuolė vyriškis. 

Ir ji supanikavo. Negalima pasakyti, kad ji suriko — ji tiesiog klykė, ir tas jos 
klyksmas išerzino jau ir taip nervingus arklius. Tačiau ji neapsiribojo vien tik klyks- 
mu, ji ėmė draskytis nagais ir spardytis, kaip į narvą patekęs laukinis Žvėris. 

Stivenas, apstulbintas tokios reakcijos, mėgino sugriebti ją už pečių. 

— Elizabet, — šaukė jis, žiūrėdamas į siaubo apimtą jos veidą. 

Tuo tarpu uolienų akmenys užkrito ant Mailso pečių. Nuo smūgio jis net suklu- 
po. Bet išgirdęs Elizabet klyksmą, tuoj pat pakilo ir lėkte nulėkė prie jos. 

— Kad tave kur, — užbliovė jis broliui. — Sakiau tau, kad neliestum jos. 

Stipriu smūgiu jis atstūmė Stiveną, ir mėgino pagauti Elizabet. 

— Ramiai, — sukomandavo jis. 

Elizabet stovėjo įsiutusi, draskė Mailsą nagais ir mėgino iš jo išsiplėšti. 

Jis sugriebė ją uŽ pečių ir stipriai pakratė. 

— Elizabet' — ramiai, bet garsiai šūktelėjo jis. — Tu saugi. Ar tu girdi mane? Saugi. 

Jis dar kartą pakratė ją, ir tik po toji pakėlė į jį akis. Tokių Mailso akių ji iki šiol 
dar nebuvo mačiusi — jos buvo apimtos siaubo, išgąsdintos, bejėgės. Kelias sekundes 
jie nebyliai žiūrėjo vienas į kitą. Mailsui reikėjo įtempti visas jėgas, kad nuramintų ją. 

— Tu dabar saugi, mano meile. Tu visados būsi saugi su manimi. 

Jos kūnas ėmė virpėti, jis patraukė ją į save, priglaudė prie savęs ir glostė jos 
plaukus. Pamatęs, kad šalia stovi Stivenas, jis paprašė: 

— Palik arklį. Mes atvyksime vėliau. 

Elizabet beveik nesusigaudė, kodėl staiga stojo tokia tyla ir kodėl pro juos eina 
tokia tyli tarsi laidotuvių procesija. Iš baimės ji taip nusilpo, kad atsirėmė į Mailsą ir, jo 
prilaikoma, vos pastovėjo ant kojų. Praėjus ilgam laiko tarpui, ji atsitraukė nuo jaunuolio. 

— Aš visiškai apsikvailinau, — tarė ji su tokia nuoskauda, kad Mailsas nusišypsojo. 

— Stivenas nesuprato, kodėl aš liepiau jam tavęs neliesti. Jis tikriausiai pagal- 
vojo, kad aš taip sakau iš pavydo. 

— O jūs gi nepavydus? — paklausė ji atsitraukdama ir norėdama pakeisti Edi 

— Turbūt. Bet tavo baimė dabar daug svarbesnė už mano pavydą. 

— Mano baimė, kaip jūs ją vadinate, visiškai jūsų neliečia. 

Jai pavyko visiškai iš jo ištrūkti. 

— Elizabet, — tarė jis tyliu, maldaujančiu balsu. — Nebūk tokia užsidariusi. Aš 
jau sakiau tau, kad sugebu labai gerai išklausyti kitą. Kalbėk su manimi. Pasakyk, kas 
tave privertė taip bijoti. 

Ji pakėlė nuo žemės didžiulį už jos gulintį uolienos luitą. Kieta, sunki masė pa- 
dėjo jai suvokti, kas įvyko. 

— Kodėl jūs išsiuntėte kitus? 

Jo akys sužaibavo pykčiu. 

— Kad nebūtų liudininkų, kai aš tave prievartausiu. Dėl ko gi daugiau? 

Pamatęs, kad ji ne visai supranta jo ironiją, jis iš nevilties atmetė rankas. 

— Ateik, josime į Leirenstoną. 

Sulig tais žodžiais jis sugriebė jos ranką, bet šį kartą gal kiek per tvirtai. 

— Tu žinai, ko tau reikia Elizabet? Tau reikia, kad kažkas priverstų tave pamilti, 
parodytų tau, kad tavo baimė yra perdėta. 

— O! Kam, kam, bet jau tam entuziastų niekados netrūko, — atrėžė ji. 

— Bet kaip aš matau, iki šiol tu pažinai tiktai prievartą, o ne meilę. 

Sulig tais žodžiais jis beveik meste užmetė ją ant balno, o pats atsisėdo už jos. 


Aštuntas skyrius 


Elizabet uždėjo ranką ant kaktos ir lėtai atsimerkė. Ji gulėjo dideliame tamsia- 
me kambaryje, kuriame, išskyrus lovą, daugiau nieko nebuvo. Praėjo jau nemaža lai- 
ko, kai ji ir Mailsas įjojo į Makaranų klano tvirtovę. Tai buvo senoviška sodyba, įsikū- 
rusi ant uolų krašto. Ji buvo panaši į milžinišką erelį, kuris, įsikibęs nagais į uolas, 
stengiasi išsilaikyti. Neaukšta moteris, atrodanti tokia sena, kaip ir pilis, padavė Eli- 
zabet kažkokio karšto gėrimo su vaistažolėmis. Kai moteris nusisuko, Elizabet išpylė 
Ji 1 už stalo sudėtas nendres. Mergina gerai pažino vaistažoles, ir jai buvo nesunku 
nuspėti, kas įdėta į šį gėrimą. 

Elizabet, nenuleisdama akių, stebėjo mažą nedailią moteris, kurią Bronvin šau- 
kė Morag vardu. Mergina apsimetė norinti miego ir vėl atsigulė į lovą. 

— Jai reikia pailsėti, — išgirdo ji netoli savęs Bronvin balsą. — Aš dar niekados 
nesu mačiusi šitokio pamišimo, koks apėmė merginą, kai Stivenas patraukė ją nuo krin- 
tančių uolų. Atrodė, kad staiga ją apsėdo kažkokie demonai. 

Morag šiek tiek prunkštelėjo. 

— O ar tamstytė nesipriešinai Stivenui ilgai ir atkakliai, kai pirmą kartą jį sutikai. 

— Tai visai kas kita, — nenusileido Bronvin. — Mailsui pavyko ją nuraminti tik 
po geroko laiko tarpo, kai jis smarkiai ją pakratė. O ar tu žinai, kad ji sulaužė sero 
Gajaus pirštus? 

— Aš girdėjau, kaip tamstytės dviese tarp savęs ginčijotės, — vėl prunkštelėjo 
Morag. 

Bronvin išsitiesė tarsi norėdama apsiginti. 

— Ji drįsta ginti prieš mane Rodžerį Čatvortą. Po to, ką jis man padarė... 

— Jis jos brolis, — burbtelėjo Morag. — Atrodo, tamstytė norėtum, kad ji iš 
karto galvotų taip, kaip ir tu. Bronvin, betgi pasaulyje yra daug dalykų, kuriuos įvairūs 
Žmonės vertina skirtingai. 

Moteris pasilenkė ir apklojo ramiai gulinčią merginą žaliu pledu. 

— Palikime ją ramybėje, — tęsė ji. — Atėjo laiškas iš Stiveno vyriausiojo brolio. 

— Kodėl tu man nepasakei? — piktai paklausė Bronvin. 


AKSOMINIS ANGELAS 583 


Jai nepatiko, kad su ja kalbama, kaip su vaiku ir buvo ypač pikta dėl to, kad 
jautė, jog nusipelnė, kad su ja būtų taip elgiamasi. 

Elizabet gulėjo ramiai, nejudėjo ir įsitempusi stengėsi įsiklausyti į kiekvieną 
kvėptelėjimą. Pagaliau durys užsidarė. Tačiau Elizabet neabejojo, kad kartais vyrai 
apsimeta, jog išėjo iš kambario, o iš tikrųjų tupi pasislėpę kur nors kampuose. Įsitiki- 
nusi, kad liko viena, ji lėtai apsivertė ant šono ir atsargiai atsimerkė. Kambaryje tikrai 
nieko nebuvo. 

Ji iššoko iš lovos ir priėjo prie lango. Lauke buvo ką tik pradėję temti. Sidabri- 
niai mėnulio spinduliai ėmė kristi ant stačių pilkų pilies akmeninių sienų. Ji suprato, 
kad kol dar nepasikeitė nusistovėjęs pilies režimas, kol visiems Makaranų žmonėms 
dar nepranešta, jog ji belaisvė, pats laikas pabėgti. 

Pasižiūrėjusi Žemyn, ji pastebėjo keturis apsigaubusius pledais vyrus, kurie ką 
tik praėjo pro jos langus. Nusišypsojusi Elizabet pradėjo kurti pabėgimo planą. Sku- 
biai, bet tyliai ištyrinėjusi kambarį, ji pamatė kampe didelę komodą, kurią atidariusi 
rado daugybę vyriškų drabužių. Nusivilkusi šilkinį sijoną, ji apsijuosė juo liemenį. Po 
to įlindo į plačius vyriškus marškinius ir apsiavė sunkiomis vilnonėmis puskojinėmis. 
Tačiau po kokios sekundės, apžiūrėjusi savo kelius, suprato, kad lauke ji atrodys be- 
veik neapsirengusi — vos ne nuoga. Niekur neradusi batų, ji nutarė išsiversti su savo 
minkštais bateliais, todėl pirštai ankštai įsispraudė į užlenktų puskojinių galus. Apvy- 
niojusi aplink save vieną pledo galą, ji pasidarė trumpą sijonėlį, o kitą — po didelių 
pastangų šiaip taip užsimetė sau ant peties, tačiau apsijuosusi juosmenį diržu, įsitiki- 
no, kad padarė kažką ne taip. Diržas buvo per ilgas, ir ji negalėjo jo užsegti. 

Sulaikiusi kvėpavimą, belaisvė atsargiai atidarė duris, maldaudama Dievo, kad 
už durų nebūtų pastatyta sargyba. Ši kartą jai pavyko. Per siaurą durų plyšį ji įslinko į 
tamsią salę. Mergaitė žinojo, kaip iš pilies išeiti, nes gerai prisiminė kelią, kuriuo Mail- 
sas atvedė ją į šį kambarį. Stengdamasi nurimti, ji šiek tiek sustojo ir įsiklausė į jos 
ausis pasiekusius garsus. 

Kažkur toli Žemai, kairėje, girdėjosi žmonių balsai. Stipriai prisiglaudusi prie 
sienos, ji lėtai ėmė lipti laiptais Žemyn link pagrindinio išėjimo. Praeidama pro kam- 
barį, kuriame buvo susirinkę žmonės, ji išgirdo minint Čatvortų vardą. Pasižiūrėjusi 
pro duris į vidų, bėglė panoro išgirsti, apie ką gi ten kalbama. Todėl tyliai tarsi šešėlis 
pasislinko arčiau durų, kad galėtų viską girdėti. 

Kalbėjo Stivenas. 

— Velniai griebtų jus abu, Mailsai, — girdėjosi labai piktas jo balsas. — Gavi- 
nas ne ką ne protingesnis už tave. Jus abu padėsite Čatvortui įgyvendinti savo ketini- 
mus. Jau visai nedaug trūksta, kad jis išardytų mūsų šeimą. 

Mailsas tylėjo. 

Bronvin uždėjo ranką Mailsui ant peties. 

— Prašau tavęs, paleisk ją. Ledi Elizabet grįš namo, lydima ginkluotos sargy- 
bos, ir, kai Gavinas sužinos, kad ji paleista, jis išleis Rodžerį Čatvortą. 

Mailsas dar vis tebetylėjo. 

— Po velnių! — užbliovė Stivenas. — Atsakyk gi ką nors. 

Mailso akys degė pykčiu. 

— Aš nepaleisiu Elizabet. Ką Gavinas daro su Rodžeriu Čatvortu, tai jo reika- 
las. O Elizabet priklauso man. 

— Jei tu nebūtum mano brolis..., — pradėjo Stivenas. 

— Jei aš nebūčiau tavo brolis, tau nebūtų tas padarę jokio įspūdžio, — pasakė 
jis ramiai, tiktai akys bylojo apie jo pyktį. 

Iš nevilties Stivenas nuleido rankas. 

— Tu pakalbėk su juo, — kreipėsi jis į Bronvin. — Visi mano broliai prarado 
sveiką protą. 

Bronvin atsistojo prieš vyrą. 

— Vieną kartą tu kovojai su Rodžeriu Čatvortu, nes buvai įsitikinęs, kad aš pri- 
klausau tau. Dabar lygiai tą patį daro Mailsas, o tu pyksti ant jo. 

— Tai visai skirtingi dalykai, — liūdnai atsakė Stivenas. — Tave man atidavė 
karalius. 

— O Elizabet atidavė man! — be galo susijaudinęs įsiterpė Mailsas. — Bronvin, 
tu nepatenkinta mano buvimu čia? Jeigu nepatenkinta, aš ir mano vyrai tuoj pat iš- 
vykstame — su ledi Elizabet. 

— Tu žinai, kad man malonu tave matyti, — švelniai pareiškė Bronvin. — Nors 
Čatvortas ir pasirengęs kariauti, bet jis nepuls Makaranų. 

Ji atsisuko į Stiveną. 

— Ojei Gavinas paėmė Čatvortą į nelaisvę, aš galiu tik džiaugtis dėl to. Ar tu 
pamiršai, ką Čatvortas padarė tavo seseriai Meri ir kad visą mėnesį laikė uždaręs mane 
kaip kalinę? 

Išgirdusi tai, Elizabet pasitraukė. Ji tuoj įrodys, kad yra ne tokia nuolanki be- 
laisvė, kaip jiems atrodo. 

Lauke nuo jūros kilo rūkas, ir mergina slapčia dėkojo Dievui už paramą. Pir- 
miausia reikėjo susirasti arklį. Bėglė suprato, kad viena pati niekaip nesugebės išeiti iš 
Škotijos. Trumpam sustojusi, ji ilgai klausėsi ir stengėsi nustatyti, kur yra arklidės. 

Elizabet labai gerai mokėjo vogti arklius. Per savo palyginti trumpą gyvenimą šioje 
srityje ji buvo įgijusi nemažą patirtį. Arkliai kaip ir vaikai — su jais reikia kalbėti tyliai, 
paprastai, nedaryti staigių judesių. Viename arklidžių gale buvo du vyrai, kurie juokauda- 
mi, labai žemais balsais dalijosi įspūdžiais apie moteris, su kuriomis neseniai permiegojo. 

Be galo atsargiai Elizabet atpalaidavo ilgų arklidžių gale stovintį arklį, nuėmė 
ant tvarto sienos kabantį balną ir išėjo į lauką, kur ir nutarė pabalnoti gyvulį. Aplink 
pilį keliuose akruose Žemės gyveno labai daug žmonių, iš visur sklido panašūs garsai, 
todėl ji jautėsi gana saugi. Pro šalį važiavo girgždantis vežimas; žmogus, kuris vedė 
keturis arklius, pririšo juos netoli arklidžių ir du iš jų ėmė kandžioti vienas kitą. Paste- 
bėję juos, trys vyrai pradėjo šaukti ir plakti juos botagais. Nė vienas iš tų aplinkui 
besisukiojančių Žmonių net nepažvelgė į šešėlyje besislapstančią grakščią figūrėlę, už- 
sidengusią galvą pledu. 

Užlipusi ant arklio, mergina lėtai sekė paskui nedidelį vežimą, riedantį pro atvi- 
rus vartus iš Leirenstono. Kaip ir vežimu važiavęs žmogus, ji tyliai pakėlė ranką, atsi- 
sveikindama su sargyba, kuri jau liko už jos. Sargybos pareiga buvo saugoti, kad nie- 
kas neįeitų į pilį, o tais, kurie iš jos išeina, jie nelabai domėjosi. 

Į Makaranų tvirtovę vedė tik vienas labai siauras ir baisus kelias. Elizabet širdis 
taip daužėsi, jog atrodė, kad ims ir iššoks iš krūtinės. Prieš ją važiavęs vežimas buvo 
labai siauras ir, nepaisant to, jo ratai riedėjo pačiu kelio pakraščiu ir jei bent vienu 
coliu būtų pasukę į kurią nors pusę, vežėjas, vežimas ir.arklys apsiverstų. 

Pasiekusi to baisaus kelio galą, ji lengviau atsikvėpė — pirmiausia dėl to, kad 
baigėsi pavojingas kelias, o antra, dėl to, kad dėl jos dingimo nebuvo sukeltas triukšmas. 

Vežėjas, atsisukęs į ją per petį, nusišypsojo ir tarė: 

— Visada džiaugiuosi laimingai pravažiavęs tą kelią. Ar jūs važiuojate šiuo keliu? 

Tiesiai prieš ją buvo geras kelias, iš abiejų jo pusių buvo įsikūrę smulkūs ferme- 
riai, kurie galėjo jai parodyti, kokia kryptimi ji turėtų joti. Dešinėje kelias ėjo per 
uolas, juo Elizabet su Mailsu ir atjojo į pilį. Joti per uolas naktį... 

— Ne, — atsakė ji vežėjui kimiu balsu. Tikriausiai žmogus būtų norėjęs pasikal- 
bėti su ja, jei ji jotų greta jo. Ji pakėlė pledu uždengtą ranką ir parodė į uolas. 

— Tu drąsuolė, — riktelėjo vyriškis. — Laimingai, ledi. Labai šviesi mėnesie- 
na, bet būk atsargi. 

Elizabet negaišo laiko svarstymams ir negalvojo, kad jai gali būti baisu. Ji ragino 
savo kumelę į prieš ją atsivėrusią juodą kiaurymę. Naktų kelias atrodė dar baisesnis nei 
anksčiau. Arklys nenustygo vietoje, todėl, kiek pagalvojusi, ji nulipo nuo jo ir ėmė vesti. 

— Prakeiktas tas Mailsas Montgomeris! — suburbėjo ji. — Ir kas jam šovė į 
galvą ateiti čia, į šią laukinę vietovę? Jei jau norėjo paimti mane į belaisvę, galėjo bent 
nuvesti į civilizuotą kraštą. 

Staiga tiesiai virš merginos galvos sustaugė vilkas. Elizabet nustojo niurzgėju- 
si. Uolos viršūnėje, nuleidę galvas žemyn, ją stebėjo trys vilkai. Arklys, ėmė nerimauti 
ir šoko į viršų. Elizabet apsivyniojo vadeles apie riešą. Toliau visą kelią ją lydėjo vil- 
kai. Prie rujos prisijungė dar vienas. 

Merginai atrodė, kad ji nukeliavo jau ne vieną mylią, bet kelio galo dar vis nesima- 
tė. Stengdamasi šiek tiek nusiraminti, Elizabet trumpam sustojo ir pasilenkė į uolų pusę. 

Vilkai, matyt, pagalvoję, kad jų auka pasirengė gintis, ėmė staugti visi drauge. 
Arklys stojo piestu ir išplėšė iš rankų vadeles. Elizabet šoko, norėdama jį sulaikyti, 
neteko pusiausvyros ir pusiau nukrito nuo uolos krašto. Išsilaisvinęs arklys muistyda- 
masis nubėgo keliu tolyn. 

Norėdama šiek tiek nusiraminti, kurį laiką mergaitė gulėjo nejudėdama ir svars- 
tė, kaip jai reikėtų veikti. Prisišliejusi prie uolos krašto, ji iš visų jėgų rėmėsi į ją tik 
viena koja, nes antra nerado į ką remtis. Kabindamasi rankomis į uolas, ji įsirėmė į jas 
ir smakru. Tačiau vos tik pajudinusi kairę ranką, pajuto, kad iš po jos išslydo uolos 
gabalas. Mergina iš siaubo suriko ir pradėjo ieškoti, į ką atsiremti dešinia koja — bet 
jos pastangos buvo bergždžios. Staiga nukrito dar vienas uolos gabalas, ir ji suprato, 
kad reikia kaip nors gelbėtis. 

Sutelkusi rankose visas jėgas, ji pasistengė šiek tiek pasiduoti į šoną ir lėtai 
slinko šlaunimis į kairę. Pagaliau kairiuoju keliu atsirėmusi į tvirtą uolą, ji net apsi- 
verkė iš laimės. Labai lėtai, pėda po pėdos ji mėgino užkelti savo skaudamą, nubroz- 
dintą kūną ant kelio. 

Rankomis ir keliais jai šiaip taip pavyko užšliaužti į viršų ir atsiremti į sieną. 
Skruostais upeliais tekėjo ašaros, krūtinė sunkiai kilnojosi. Per rankas sruveno krau- 
jas, o nuogi keliai degė. 

Virš jos, uolos viršuje, pasigirdo susipjovusių žvėrių kauksmas. Šiek tiek atsi- 
traukusi nuo sienos, ji pamatė didžiulį žvėrį, puolantį vilkus. 

— Tai didysis Bronvin dogas, — pašnibždom suniurnėjo ji ir trumpam užsimer- 
kė, malda dėkodama Dievui už išsigelbėjimą. 

Ilgai sėdėti nebuvo kada. Pilyje gali netrukus pastebėti, kad ji pabėgo, dėl to 
reikia stengtis kuo toliau nueiti nuo savo priešų Montgomerių. 

Atsistojusi Elizabet suprato, kad susižeidė daug daugiau nei galvojo. Kairė koja 
sustingo, labai skaudėjo kulkšnį. Nusivaliusi nuo skruostų ašaras, mėnulio šviesoje 
bėglė pamatė, kaip kraujuoja jos ranka. Netikėdama savo akimis, ji plikais delnais tik- 
rino kiekvieno akmens tvirtumą ir tik tada ryždavosi žengti žingsnį. 

Kai ji šiaip taip įveikė tą pavojingą kelią, pasislėpė mėnuo, ir prieš ją atsivėrė 
juoda begalinė erdvė. Stipriau susisukusi į pledą, mergina stengėsi nekreipti dėmesio į 
skaudamas kojas ir tęsė žygį toliau. 

Vos tik pradėjus švisti, ji atsiduso, lengviau atsikvėpė ir ėmė dairytis aplinkui 

ieškodama, kuo galėtų apsiginti. Kelias sekundes ji negalėjo atitraukti akių nuo žvė- 
ries, nesuprasdama, kas tai. Kai Žvėris prisiartino ir beveik palietė ją snukiu, ji supra- 
to, kad tai Bronvin šuo. 

Šuo pakėlė galvą ir klausiamai pažiūrėjo į ją. 

Elizabet tarsi akmuo nuslinko nuo širdies. Ji net norėjo surikti. 

— Tu papjovei du vilkus, ar ne? — paklausė ji. — Mielas drauguži, ar tu ne 
piktas? 

Lyg norėdama jį išbandyti, ji atsargiai uždėjo ant jo ranką delnu į viršų. Šuo, lyg 
atsidėkodamas, iškišo liežuvį ir aplaižė ją. Kai ji pradėjo glostyti didžiulę šuns galvą, 
jis bakstelėjo į ją nosimi ir pastūmė į namų pusę. 

— Ne, brangusis, — sušnabždėjo ji. 

Dabar mergina dar daugiau juto visus kūno sužalojimus ir nubrozdinimus. Jai 
atrodė, kad praėjo jau visa amžinybė nuo to laiko, kai ji paskutinį kartą miegojo. 

— Aš nenoriu grįžti pas Bronvin. Aš eisiu toliau. 

Išgirdęs savo šeimininkės vardą, šuo garsiai sulojo. 

— Ne, — tvirtai pasakė ji. 

Šuo dar kažkiek laiko stebėjo ją, tarsi norėdamas apsvarstyti girdėtus žodžius, 
paskui pasuko į mišką. 

— Mielasis, — nusišypsojo ji. — Gal tu išvesi mane iš tos vietos. Palydėk mane 
iki kito klano žemių, kuris grąžins mane broliui, ir jam bus gerai atlyginta už tai. 

Ji nusekė paskui šunį, bet tuoj iš nuovargio pradėjo kritinėti. Šuo sustojo ir pa- 
lindo po jos ranka, kad ji galėtų į jį atsiremti. 

— Kaip tavo vardas, drauguži? — nuvargusiu balsu sušnabždėjo ji. — Gal tu Džor- 
džas ar Oliveris, o gal tave vadina kokiu nors škotišku vardu, kurio aš net nesu girdėjusi? 

Šuo, taikydamasis prie jos, sulėtino žingsnį. 

— O gal tu Čarlis? — tęsė ji. — Man labai patinka vardas Čarlis. 

Sulig tais žodžiais ji staiga krito šalia šuns, gal užmigusi, o gal ir nualpusi. 

Šuo stumtelėjo ją snukiu, apuostė, aplaižė jos kruviną veidą, bet niekaip negalė- 
damas išjudinti, įsitaisė greta ir užmigo. 

Kai Elizabet nubudo, saulė jau buvo aukštai. Ji apsidairė ir pirmiausia pamatė 
didelę, gauruotą šuns galvą. Jis Žiūrėjo į ją tokiomis protingomis akimis, kad atrodė, 
jog nori kaip žmogus kažko paklausti. Po viena šuns akimi buvo bjauri žaizda, bet 
kraujas jau buvo apdžiūvęs. 

— Susižeidei kaudamasis su vilkais, vargšeli? — nusišypsojo ji ir pakasė jam ausis. 

Mergina pamėgino atsistoti, bet kojos neklausė jos, linko ir ji buvo priversta 
atsiremti į šunį. | 

— Gerai, kad tu toks stiprus, Čarli, — rankomis pasispirdama į šuns nugarą, 
tarė ji. 

Pagaliau šiaip taip pavykus atsistoti, ji apžiūrėjo save ir suvaitojo. Vienas jos 
sijono galas buvo surištas, o kitas karojo iki kulkšnių. Kairysis kelis buvo sužeistas, 
apdraskytas ir iki dabar kraujavo, tuo tarpu dešinysis buvo tiktai apibrozdintas. Ryž- 
tingu judesiu ji užsimetė pledą ant pečių, bet visai nenorėjo žiūrėti, kas atsitiko jos 
rankoms. Perbraukusi rankas per plaukus, bėglė pajuto, kad jie sulipę nuo sukrešėjusio 
kraujo. Mergina tuoj pat atitraukė ranką. 

— Ar tu negalėtum surasti šiek tiek vandens, Čarli? — paprašė ji šuns. — Vandens? 

Šuo tuoj pat nusisuko ir pasileido bėgti per uolėtą dirvą, bet tuoj pat grįžo atgal, 
nes Elizabet pajėgė eiti tik vėžlio žingsniu. Šiaip taip užsitraukę žaizdelės atsivėrė ir ji 
pajuto, kad kūnu vėl sruvena šiltas kraujas. 

Šuo nuvedė ją prie nedidelio upelio, kuriame ji kiek įmanona apsiprausė. Kai 
sutiks savo išvaduotojus, ji turi kaip galima padoriau atrodyti. 

Taip drauge su šuniu jie ir ėjo jau kelias valandas, regėdami tik uolas ir vieną 
kitą medį. Kartą išgirdo arklius, ir Elizabet instinktyviai pasislėpė, pritraukdama prie 
savęs šunį. Ji puikiai suprato, kad negalėtų išlaikyti šuns, jei jis sugalvotų grįžti atgal, 
bet šį kartą gyvulys, regis, buvo nenusiteikęs palikti jos. 

Atėjus vakarui, kai ėmė leistis saulė, ją apleido paskutinės jėgos. Staiga, kažką 
pajutęs, šuo ėmė garsiai loti. Ji nieko aplink nematė, bet šiuo metu jai jau buvo visai 
vis tiek, kas beatsitiktų. 

— Tikriausiai Mailsas arba jo šeimininkė, — tarė ji ir, nukritusi ant Žemės, užsi- 
merkė. 

Kai ji vėl atsimerkė, pamatė šalia savęs dar niekados nematytą vyrą. Jis stovėjo 
plačiai išžergęs kojas ir įsirėmęs rankomis į šonus. Paskutiniai besileidžiančios saulės 
spinduliai, apšvietė jo plaukus, o ant veido krintantis šešėlis labai pabrėžė stiprų Žžan- 
dikaulį. 

— Nagi, Rebai, — tarė jis sodriu balsu, glostydamas šunį. — Kaip tau pavyko 
prisišaukti mane tokiu laiku? 

— Neliesk manęs, — sušnabždėjo Elizabet pamačiusi, kad jis lenkiasi prie jos. 

— Jei jūs trukdysite, aš būtinai jus sužeisiu, jaunoji moterie. Todėl nesipriešin- 
kite. Aš esu Makgregoras, o jūs dabar mano žemėje. Kodėl Bronvin šuo su jumis? 

Jis apžiūrėjo jos anglišką aprangą. 

Elizabet buvo labai nuvargusi, silpna ir alkana, bet ji buvo gyva. Ir balso tonas, 
kuriuo tas Žmogus ištarė Bronvin vardą, rodė, jog jie draugai. Jos skruostais ėmė tekėti 
ašaros. Dabar ji niekados nebegrįš namo. Nė vienas Makaranų draugas negrąžins jos 
atgal į Angliją. O dėl to, kad Montgomeris paėmė į nelaisvę Rodžerį, gali kilti karas. 

— Kaip tu sveikiniesi su manimi, mergele? — tarė Makgregoras. — Greitai tu 
būsi saugioje vietoje. Kas nors apžiūrės tavo žaizdas, mes pamaitinsime tave ir... Kas 
per velnias! 

Kai vyriškis pasilenkė arčiau, Elizabet ištraukė iš makšties jo durklą ir nusitaikė 
jam į pilvą. Bet būdama be galo nusilpusi, žinoma, nepataikė į jį. 

Lečlanas Makgregoras atšoko į šalį, atėmė iš jos durklą ir vienu greitu judesiu 
užsimetė ją ant peties. 

— Daugiau nesipriešink man, mergele, — pareiškė jis, kai ji vėl pradėjo muisty- 
tis. — Škotijoje mes neatsimokame švelnumu už norą nudurti. 

Jis užmetė Elizabet ant arklio, sušvilpė Rebui, kad sektų paskui juos, ir visi trys 
žaibo greičiu nušuoliavo. 


Devintas skyrius 


Viename iš didelių Makgregoro pilies kambarių sėdėjo vieniša Elizabet. Ąžuoli- 
nės durys buvo uždarytos. Išskyrus nepaprastai didelę lovą, komodą ir tris kėdes, kam- 
barys buvo beveik tuščias. Prie sienos buvo židinys, prikrautas malkų, bet ugnis nede- 
gė ir nešildė niūrių akmeninių sienų. 

Vienoje iš kėdžių sėdėjo susirietusi Elizabet. Ji buvo apsivyniojusi Bronvin aiš: 
du ir prisitraukusi skaudamus kelius prie krūtinės. Praėjo jau kelios valandos nuo to 
laiko, kai Makgregoras paliko ją šiame kambaryje ir net nepasižiūrėjęs išėjo. Per tą 
laiką niekas jai nepadavė jokio maisto, neatnešė vandens apsiprausti, 0 ir šuo Rebas 

nubėgo namo, vos tik pasiekęs Makgregoro pilį. Elizabet buvo per daug nuvargusi, 
kad galėtų užmigti, jos galvoje buvo toks sąmyšis, kad ji negalėjo ilsėtis. 

Ir kai ji išgirdo pažįstamą balsą, pasiekusį jos ausis pro sunkias duris, iš pradžių 
pajuto lyg ir kažkokį palengvėjimą. Bet greitai suvokė, kad Mailsas Montgomeris ly- 
giai toks pat jos priešas, kaip ir kiti. 

Kai Mailsas atidarė duris, ir drąsiai įėjo į vidų, ji jau buvo pasiruošusi jo sutiki- 
mui. Sugriebusi nuo židinio atbrailos ji paleido jam į galvą varinę pasidabruotą taurę. 

Mailsas pagavo ją kairiąja ranka ir toliau artinosi prie savo belaisvės. 

Tada ji nutraukė nuo sienos nedidelį skydą ir vėl metė jį į Mailsą. Vaikinas pa- 
gavo jį dešiniąja ranka. 

Pergalingai šypsodamasi, Elizabet sugriebė apdaužytą šalmą ir užsimojo ranka, 
stengdamasi sviesti jį. Abi jaunuolio rankos buvo jau užimtos, ir jis negalėjo jo pagauti. 

Bet ji nespėjo jo sužeisti. Mailsas jau buvo prisiartinęs prie merginos ir ištiesė į 
ją rankas. 

— Aš labai jaudinausi dėl tavęs, — sušnabždėjo jis ir paglostė jos skruostą. Mer- 
ginos veidas degė. 

— Kodėl tu taip pasiėlgei ir pabėgai? Škotija — ne Anglija. Tai labai klastinga šalis. 

Jis laikė ją nelabai stipriai, tačiau bent jau taip, kad jai nekiltų noras priešintis. 
Bet ji net negalvojo priešintis, o atvirkščiai norėjo, kad jis prisitrauktų ją arčiau savęs. 
Dabar jai nieko kito nebeliko, kai tik labai ramiai atsistoti, nes, jeigu jis paleistų ran- 
kas, ji apskritai nukristų. Nors po tų idiotiškų jo žodžių, ji ir pasitraukė į šalį. 

— Mane užpuolė vilkai, aš vos neįkritau į jūrą, o kažkoks žmogus mėtė mane 
kaip pelų maišą, ir jūs dar sakote man, kad tai klastinga šalis! 

Mailsas palietė jos smilkinius, bet ji nuo jo neatsitraukė. Iš jo akių spinduliavo 
kažkokia nepaprasta šviesa. 

— Elizabet, tu pati prisidarai sau visokių problemų. 

— Aš neprašiau, kad mane atiduotų priešams arba kad mane kaip kalinę atga- 
bentų į šią priešišką šalį. O tas vyras... 

Mailsas nutraukė ją: 

— Makgregoras labai supyko, kai tu metei į jį peilį. Prieš kelis mėnesius jis vos 
nežuvo, kai Bronvin pakėlė prieš jį durklą. 

— Bet, atrodo, kad jie draugai. 

Daugiau ji nespėjo ištarti nė žodžio, nes salės durys atsidarė ir įėjo du raumeningi 
vyrai, nešini ąžuoliniu kubilu. Už jų žygiavo tuzinas moterų su karšto vandens kibirais 
rankose. Paskutinioji moteris nešė padėklą su trimis grafinais ir dviem taurėmis. 

— Žinodamas, kaip tu mėgsti maudytis, aš neatsiklausęs užsakiau vonią, — šyp- 
sodamasis pareiškė Mailsas. | 

Elizabet nieko jam neatsakė, bet; užrietusi nosį, nusisuko į šaltą židinį. 

Kai kambarys ištuštėjo ir jie liko tik dviese, Mailsas uždėjo ranką jai ant peties. 

— Kol vanduo karštas, nusimaudyk, Elizabet. 

Ji atsisuko į jį. 

— Kodėl jūs galvojate, kad aš pasielgsiu su jumis taip, kaip niekados nesu pasiel- 
gusi nė su vienu kitu vyru? Aš pabėgau nuo jūsų iš Leirenstono, o dabar, kai čia pasiro- 
dėte, atrodo, galvojate, kad aš tuoj pat krisiu jums į glėbį. Koks skirtumas, ar aš būsiu 
Makgregoro ar Montgomerio kalinė? Jei jūs norite žinoti tiesą, aš renkuosi Makgregorą. 

Mailso veidas surimtėjo, o akys patamsėjo. 

— Aš manau, kad atėjo laikas mums kai ką išsiaiškinti. Aš buvau daugiau nei kan- 
trus su tavimi. Aš neištariau nė žodžio, kai tu sužeidei serą Gajų. Aš dalijausi su tavimi 

savo sūnumi. Aš ramiai stebėjau, kai tu sukėlei viso Makaranų klano sumaištį, o dabar tu 
atėjai čia ir vos nesužeidei Makgregoro. Neseniai padarytos Makgregorų ir Makaranų pa- 
liaubos dar labai netvirtos. Tu sugriovei tai, ką Stivenui pavyko pasiekti per metus. O 
dabar pasižiūrėk į save, Elizabet. Ar tu matei save? Tu visa kruvina, be galo išvargusi, 
netekusi daug svorio. Aš manau, kad atėjo laikas padaryti galą visoms tavo išdaigoms. 

— Mano...! — vaptelėjo ji. — Aš nenoriu būti kalinė! Ar galite mane suprasti? 
Ar jums prieina kas nors per tą kietą kaktą? Aš noriu grįžti namo pas savo brolius ir 
padarysiu viską, ką galėsiu, kad ten patekčiau. 

— Namo! — pasakė Mailsas pro sukąstus dantis. — Ar tu bent turi supratimą, ką 
tas Žodis reiškia? Kur tu išmokai laužyti žmonių pirštus? Kur tu išmokai taip meistriš- 
kai naudotis peiliu? Kas privertė tave galvoti, kad visi vyrai yra apsėsti velnio? Kodėl 
tu negali pakęsti, kai prie tavęs prisiliečia bet koks vyras. 

Elizabet paniuro ir, šiek tiek patylėjusi pažiūrėjo į jį ir pasakė: 

— Edmundas mirė. 

— Ar tu visados gyvensi užsisklendusi savo kiaute, Elizabet? — švelniai su- 
šnabždėjo jis. — Ar tu visados matysi tik tai, ką nori matyti? 

Sunkiai atsidusęs, jis ištiesė jai ranką. 

— Eik maudytis, kol vanduo visai neatšalo. 

— Ne, — tyliai atsakė ji. — Aš nenoriu maudytis. 

Ji jau būtų turėjusi priprasti prie nepaprasto Mailso gyvumo, bet kaip paprastai 
buvo jam nepasirengusi. 

— Man jau nusibodo tavo ožiavimasis, Elizabet, — tarė jis ir nutraukė nuo jos 
drėgną pledą. — Iki šiol aš buvau kantrus ir švelnus. Bet nuo dabar aš pradėsiu mokyti 
tave paklusnumo — ir pasitikėjimo. Aš nesirengiu skriausti tavęs, aš niekados nesu nu- 
skriaudęs nė vienos moters, bet aš negaliu stovėti šalia ir Žiūrėti, kaip tu save kankini. 

Sulig tais žodžiais jis nuplėšė jos suknelės priekį, apnuogindamas krūtinę. 

Elizabet riktelėjo, užsidengė krūtinę rankomis ir atšoko atgal. 

Nesunkiai nutvėręs ją, jis du kartus patraukė už dar šiek tiek merginą dengusių 
drabužių, ir ji liko nuoga. Neatrodė, kad jis per daug būtų kreipęs dėmesį į jos kūną. 
Jaunuolis paprasčiausiai pakėlė ją, nunešė prie kubilo ir švelniai įsodino į vandenį. 

Netardamas nė žodžio, jis pakėlė gabalą medžiagos, įtrynė jį muilu ir pradėjo 
švelniai prausti jos veidą. 

— Jei priešinsies, muilas pateks į akis, — tarė jis, priversdamas ją laikytis ramiai. 

Kol jis prausė viršutinę jos kūno dalį, ji visą laiką tylėjo ir buvo labai laiminga, 
kad pro išmuilintą veidą nesimatė raudonio, kuris išpylė ją, kai Mailsas lėtai slydo jos 
aukšta standžia krūtine. 

| — Kaip tu taip susižeidei? — švelniai paklausė jis, muilindamas kairę koją ir 
stengdamasis neužgauti žaizdų ir kelio nubrozdinimų. 

Vanduo ją truputį nuramino, ir ji nerado reikalo tylėti. Ji gulėjo ant nugaros, 
užsimerkusi, ir pasakojo jam apie šios nakties nuotykius. Vidury pasakojimo jis įspraudė 
jai į ranką taurę vyno. Elizabet buvo labai ištroškusi ir su malonumu išgėrė. Nuo vyno 
ji tuoj pat apsvaigo, apsnūdo ir nutilo. 

— Rebas buvo su manimi, — gurkštelėjus: šiek tiek vyno, baigdama tarė ji. — 
Šuo suprato, kad aš nenoriu grįžti pas Bronvin, bet už tai atvedė mane pas jos draugą. 

Išgėrusi vyną, ji taip nusiramino, kad daugiau nebepyko nei ant šuns, nei,ant 
Makgregoro, nei ant nieko kito. 

— Mailsai, — maloniai kreipėsi ji, net nenujausdama, kokį džiaugsmą jam su- 
teikė, ištardama šį krikščionišką vardą. — Kodėl tu nemuši moterų? Aš netikėjau, kad 
aš kada nors sutiksiu vyrą, kuris nevartos jėgos, kad pasiektų savo. 

Jis švelniai mazgojo jos pirštus. 

— Galbūt aš vartoju kitokios rūšies jėgą. 

Daugiau jis nepasakė nė žodžio. Kurį laiką jie tylėjo. Laikydama rankoje vyno 
taurę, Elizabet net nenuvokė, kad iki dabar ji jau spėjo išgerti beveik visą grafiną. 

— Kodėl tu visko aiškiai nepasakei savo broliui šį rytą? Ar vakar rytą, dabar net 
nežinau? 

Mailsas staigiai nustojo ją prausti ir, supratęs jos klausimą, sunkiai atsiduso. Ji 
niekados anksčiau neklausinėdavo tokių asmeniškų dalykų ir nerodydavo, kad jie ją 
domina. s 

— Mano visi trys vyresnieji broliai tikri bukagalviai. Gavinas niekados nenori 
išklausyti kito nuomonės ir visados laikosi tik savo. O Reinas įsivaizduoja esąs kanki- 
nys dėl visko, ką prarado. 

— O Stivenas? — paklausė ji, tebegurkšnodama vyną ir žiūrėdama į jį jau prisi- 
merkusiomis akimis. 

— Stivenas mulkina žmones, norėdamas įtikinti, kad jis siekia kompromiso. Bet 
kai reikalas eina prie pabaigos, jis visada daro savo. Vien tik dėl Bronvin jis nori paro- 
dyti, kad atsižvelgia į kito nuomonę, nes ji visą laiką kovojo su juo dėl to — ir dabar 
dar tebekovoja. Jis tik juokiasi iš to, kas, jos nuomone, yra gyvybiškai svarbu. 

Pastarasis sakinys privertė Elizabet šiek tiek pagalvoti. 

— O tu esi jų jauniausias brolis. Todėl tikriausiai jie visados nurodinėja tau ir 
galvoja, kad tavimi reikia rūpintis. 

— O su tavimi irgi taip elgiasi? — pusiau pašnabždom paklausė jis. 

Nuo vyno ir karšto vandens jos liežuvis atsirišo. 

— Rodžeriui atrodo, kad aš turiu tik ketvirtadalį smegenų. Taip yra iš dalies dėl 
to, kad aš moteris, o iš dalies dėl to, kad jis prisimena mane, kai aš dar buvau vystyk- 
luose. Kai aš noriu jam papasakoti, ką su manimi išdarinėjo Edmundas, jis tiesiog ne- 
žino, ar tikėti manimi, ar ne. O gal jam tiesiog nesinori žinoti, ką jo tikras brolis darė 
ir leido daryti. 

— Prakeikimas! — tarė ji, keldamasi iš kubilo. Piktai užsimojusi, mergaitė sviedė 
taurę per visą kambarį į akmeninę sieną. 

— Aš esu tik pusiau moteris. Ar tu gali įsivaizduoti, kaip aš jaučiausi, stebėda- 
ma Bronvin ir tavo brolį, matydama, kaip jie juokauja ir myli vienas kitą? Jie net slap- 
čia glamonėjasi, kai mano, kad niekas jų nemato. Kai mane vyras paliečia, aš... 

Ji staiga nutilo ir išplėtė akis. Nuo vyno jai stipriai sukosi galva. 

— Pamylėk mane, Mailsai Montgomeri, — švelniai sušnabždėjo ji. — Padaryk 
taip, kad aš nebijočiau. | 

— Aš norėjau, — atsakė jis kimiu balsu ir suėmė ją į glėbį. 

Ji stovėjo kubile ir nejudėjo, o, kai Mailso lūpos ėmė slinkti jos kūnu žemyn, ji 
pati pabučiavo jį — pabučiavo karštai ir aistringai. Jos neapykantą vyrams sukėlė ne- 
žmoniškas elgesys, ji iki šiol nežinojo, kas tai yra normali meilė. Tuo tarpu kai kitos 
moterys mokėsi flirtuoti su vyrais, Elizabet brolis visą laiką lošė iš jos, žadėdamas 
nugalėtojui sumokėti savo sesers nekaltybe. Todėl ji ir išmoko naudotis peiliu. Ji iš- 
saugojo savo brangią skaistybę? Bet kam? Vienuolynui? Tam gyvenimui, kuriam save 
paskyrusi ji kas metai darytųsi vis labiau surembėjusi ir piktesnė, kol pagaliau pavirs- 
tų akmeniu — nemylima, nenaudinga sena moterimi? 

Mailsas šiek tiek atsitraukė nuo jos, stengdamasis valdyti savo aistrą ir bijoda- 
mas, kad ji nesusižeistų, trindamasi lūpomis į jo dantis. Jo rankos lėtai slinko drėgna 
nugara aukštyn ir žemyn, 0 pirštų galiukai švelniai glostė nugaros išlinkimus. 

Jis prispaudė lūpas prie jos burnos kampučio ir palietė liežuviu jos liežuvio ga- 
14. Po to, lengvai rankomis liesdamas švelnią odą, pabučiavo ją į skruostą. 

Elizabet atmetė galvą atgal, tuo tarpu Mailsas dantimis pervažiavo per jos kaklą 
iki peties. Galbūt tai ir buvo tikroji priežastis, dėl kurios ji niekados neleisdavo prisi- 
liesti prie jos nė vienam vyrui. Galbūt ji visą laiką jautė, kad, jei taip demoniškai nesi- 
gins, ji atsiduos — taip nesuprantamai ir bejėgiškai. 

— Mailsai, — šnabždėjo ji, — Mailsai. 

— Brangioji, — suburbėjo jis, dantimis liesdamas jos ausį. 

Vienu greitu judesiu jis iškėlė ją iš kubilo ir nunešė į lovą. Jos kūnas buvo šla- 
pias, apie jį sukosi šalti merginos plaukai, todėl Mailsas įvyniojo ją į rankšluostį ir 
pradėjo šluostyti. Šluostydamas jis dar labiau ją sudirgino, ir sulig kiekvienu jo prisi- 
lietimu ji vis labiau jo geidė. Šie jo prisilietimai atlygino jai už visą jos gyvenimą. 

Staiga Mailsas atsidūrė šalia jos, nuogas, šiltas, įdegęs, viliojantis. 

— Dabar aš priklausau tau, Elizabet, o tu — man, — dėdamas jos ranką sau ant 
krūtinės, sušnabždėjo jis. 

— Taip daug plaukų, — suprunkštė ji. — Be galo daug plaukų. 

Ji įkišo pirštus į trumpus, juodus, besisukančius gaurus ir patraukė juos į save. 
Mailsas paklusniai prisitraukė arčiau ir stipriai priglaudė jos auksinį kūną prie savęs. 

— Kas tai per jausmas? — nekantraudama paklausė ji. 

— Tu labai ilgą laiką jo nežinojai, — nusišypsojo jis. — Kai mes pasijutome 
vienas kitam reikalingi, iš tavo akių dingo baimė. 

— Pasijutome reikalingi, — sušnabždėjo ji, kai Mailsas vėl pradėjo bučiuoti jos 
kaklą. Jis bučiavo ją labai ilgai, kol priėjo iki alkūnės ir ėmė lengvai liežuviu ją kuten- 
ti. Staiga ji pajuto, kad tarsi kažkokie lengvi virpesiai sklinda nuo jos pirštų galiukų 
per krūtinę į kitų pirštų galiukus. 

Mailsas vis tebeglamonėjo ją. Ji gulėjo nejudėdama, užsimerkusi, atmetusi į ša- 
lis rankas ir kojas. Jo didelės rankos, taip puikiai mokėjusios valdyti kardą, apginti 
skriaudžiamą vaiką, suvaldyti nepaklusnų arklį, buvo tokios švelnios ir tarsi ugnis de- 
gino jos kūną. 

Kai jo ranka nuo burnos nuslinko ant skruosto, ji pasuko galvą ir pabučiavo jo 
delną, po to uždėjo ant jo abi savo rankas ir ėmė myluoti jo švelnią tvirtą ranką, slys- 
dama per ją dantimis, ragaudama jo odą, liesdama liežuviu ranką dengiančius plaukus. 

Jis atsidėkojo jai paprasčiausiais žodžiais, nuo kurių jos širdis ėmė smarkiai plakti. 

— Elizabet, — sudejavo jis. — Elizabet, kaip aš laukiau tos minutės. 

Mergina nusprendė, kad ji nenusiteikusi ilgiau laukti. Instinktyviai ji mėgino 
užsirangyti aukščiau ant Mailso, bet jis sulaikė ją. Jaunuolis prispaudė veidą prie jos 
krūtinės, ir Elizabet vos nenukrito nuo lovos. 

Mailsas tyliai nusijuokė, ir ji pajuto, kaip tas jo juokas sušildė jos visą kūną. Mei- 
lė ir juokas, pagalvojo ji. Štai ką jai davė Mailsas ir ko jai taip trūko visą gyvenimą. 

Tačiau. kai Mailsas savo karštomis lūpomis palietė jos krūtinę, merginos mintys 
nutrūko. Vaikinas prisispaudė prie jos, apkabino per liemenį ir švelniai glamonėdamas 
ėmė slinkti pirštais per jos šlaunis ir klubus, priversdamas mylimąją pajusti lėtą ban- 
guotą ritmą. Pagaliau mergina plačiai išžergė kojas. 

Lengvai pajutusi tą ritmą, ji ėmė giliai kvėpuoti, tvirtai suspaudė rankomis Mailso 
pečius ir suleido pirštus į jo raumenis. Tuo metu ji suvokė tik tiek, kad jaučia ant savęs 
j0 šiltą, standų, gražų kaip skulptūra kūną. Tačiau greitai jos pačios kūnas ėmė geidu- 
lingai virpėti. 

— Mailsai, — sušnabždėjo ji, glostydama jo plaukus. 

Gana stipriai patraukusi jo veidą į save, ji bučiniu įsisiurbė į jo lūpas ir pajuto tai, 
apie ką anksčiau net svajoti nedrįso. Juos abu išpylė prakaitas, sūrus, karštas prakaitas. 
Elizabet iškėlė kelius į viršų, suspaudė jo šlaunis ir tuo metu jis įėjo į ją. 

Tai nebuvo skausmas, ji buvo iš anksto tam pasiruošusi, bet vis dėlto staiga ji 
gerokai sudrebėjo. Mailsas buvo ramus, nors irgi šiek tiek virpėjo ir palaukė, kad Eli- 
zabet ėmė judėti tuo ritmu, kurio jis ją išmokė rankomis. 

Jie mylėjosi lėtai ir karštai. Tik tarpais mergina prarasdavo nuovoką ir pasiner- 
davo į aistrų jūrą, aistrų, kurių iki šiol nepažino. Kai Mailsas padidindavo greitį, ji 
kojomis apkabindavo jį ir visiškai atsiduodavo savo jausmams. Per vieną tokią laimės 
akimirką, jos kūną lyg kažkas supurtė, o kojos ėmė smarkiai drebėti. 

— Nesijaudink, — pasirėmęs ant vienos alkūnės ir glostydamas smilkinius, ra- 
mino Mailsas. — Nurimk, mano angele. Dabar tu saugi. 

Jis atsitraukė nuo jos ir paėmė ją į savo glėbį. 

— Mano pažadėtasis angele, — sušnabždėjo jis. — Mano lietaus ir žaibo angele. 

Ne visai supratusi jo žodžius, pirmą kartą gyvenime Elizabet iš tikrųjų pasijuto 
saugi. Ji tuoj pat užmigo, bet buvo taip stipriai prisiglaudusi prie Mailso, kad vos galė- 
jo kvėpuoti. 


Nubudusi Elizabet patogiai išsitiesė ir ėmė jausti kiekvieną savo kūno raumenį, 
o palietusi subraižytus kelius, net krūptelėjo. Pirma, ką ji pamatė atplėšusi akis, buvo 
ilgas padengtas stalas, nuo kurio garavo karštas maistas. Jai pasirodė, kad dar nieka- 
dos gyvenime ji nebuvo tokia alkana, kaip dabar. Pagriebusi nuo žemės Bronvin pledą, 
ji bet kaip užmetė jį ant savęs ir nuėjo prie stalo. 

Ji jau buvo prisikimšusi pilną burną lašišos, kai atsidarė durys ir įėjo Mailsas. 
Staiga Elizabet prisiminė praėjusią naktį ir jai net kraujas sustingo, o besiekianti bur- 
nos ranka nusviro žemyn. Mailsas Žiūrėjo į ją savo tamsiomis ir tokiomis bjauriai per- 
matančiomis akimis, kad ją suėmė pyktis. Dar nespėjusi susigaudyti jausmuose, ji pa- 
matė, kaip Mailsas lyg ir tarp kitko mėto jos škotiškus drabužius, kuriais ji vakar buvo 
apsivilkusi. 

Kokia teisę jis turi!.. — pagalvojo ji ir jau norėjo pradėti kalbėti, bet paspringo 
lašiša. O jis 1š tikrųjų turėjo teisę. Po to kaip ji elgėsi praėjusią naktį jis galėjo laukti iš 
jos paties blogiausio. Bet pirmiausia ji turėtų pakeisti savo veido išraišką. 

Elizabet net gerai nepagalvojo, ką ji daro, bet greta jos stovėjo dvi lėkštės su 
šiltais minkštais vaisiniais pyragaičiais, iškeptais to auksinio posūkio proga. Šypsoda- 
masi, įsmeigusi akis į Mailsą ji įkišo ranką į lėkštę, sugriebė pyragaitį ir, vis dar su 
šypsena, sviedė iš visų jėgų į jį. | 

Jis buvo nepasirengęs tokiam jos pokštui, pyragaitis trenkėsi jam į raktikaulį, 
aptaškė veidą, o per krūtinę ėmė tekėti šiltos vyšnių sultys. 

Elizabet žinojo, kad kas dabar beatsitiktų, ji visai nesigailės dėl tokio savo poel- 
gio jau vien dėl to, kad galėjo pamatyti tokį Mailso veidą. Jis buvo visiškai apstulbęs, 
tiesiog šokiruotas. Prisidengusi delnu burną, kad nesimatytų, kaip ji kikena, kita ranka 
Ji paėmė dar du pyragaičius ir vėl paleido į jį. Šį kartą vienas iš jų pataikė į jo nuogą 
šlaunį, o kitas trenkėsi į už jo stovinčią kėdę. 

Mailsas labai keistai nužvelgė Elizabet, numetė likusius savo drabužius ir toliau 
artinosi prie jos. 

Pledas, kuriuo ji buvo prisidengusi, nukrito, ir Elizabet, išpūtusi akis, visai rim- 
tai ėmė mėtyti pyragaičius, dabar abiem rankomis. Kai jis priėjo, jai pasirodė, kad iš jo 
pilkų akių žvelgia žudikas. 

Mailsas lėtai besiartindamas prie jos, staiga pamatė, kad į veidą jam vėl lekia 
pyragaitis. Visas jo kūnas buvo padengtas persikų, vyšnių, obuolių, datulių ir slyvų 
mišiniu. “Kokiomis nuostabiomis spalvomis nusidažė šis raumeningas vyras ir kaip 
skaniai jis kvepia", — staiga nei iš šio, nei iš to šovė Elizabet į galvą. 

Priėjęs prie stalo, jis įbedė kiaurai veriantį žvilgsnį į Elizabet, nuo kurio mergi- 
na suakmenėjo ir nedrįso net pajudėti. Greitai apėjęs apie stalą, jis atsistojo šalia jos. 
Išdaigininkei net kvapą užgniaužė. Per jo kaktą lėtai ritosi vyšnia ir slyva, tekėjo sul- 
tys. Pasiekusios nosį jos trumpam užsikabino už nosies galiuko ir kokią sekundę kabė- 
JO, 0 po to pliumtelėjo ant žemės. Pamačiusi tą vaizdą, Elizabet niekaip negalėjo susi- 
laikyti nekikenusi. 

Lėtai ir švelniai, jis patraukė ją į savo glėbį. 

— Ak, Elizabet, — tarė jis, — tu tikras džiaugsmas. 

Kai jis prisiartino prie jos lūpomis, ji užsimerkė, nes labai gerai prisiminė visus 
praėjusios nakties pojūčius. Jaunuolis palenkė ją atgal į save, ir ji nė kiek nesipriešino. Jo 
vidinė galia taip veikė merginą, kad jam tereikėjo tiktai paliesti ją ir ji pradėdavo virpėti. 

Bet šį kartą jis nebučiavo jos, o tik priglaudė aptekėjusį sultimis ir persikų siru- 
pu veidą. Kai į merginos ausį įsirito persikas, ji atsimerkė ir žioptelėjusi pažvelgė į 
demonišką Mailso veidą. | 

Šelmiškai nusišypsojusi, ji nespėjo net pasipriešinti, nes visai netikėtai įsimylė- 
jėlis pakėlė ją ir pasodino ant stalo — tiesiai į antros lėkštės, kuri dar buvo pilna vai- 
sinių pyragaičių, vidurį. Per jos kojas ėmė tekėti vaisių sultys. Kaip ne keista, bet jos 
tekėjo ir per nugarą. Vaisiais pasidengė rankos, nuo smakro krito persikai, plaukai pri- 
lipo prie kūno. 

Su pasibjaurėjimu ji iškėlė rankas į viršų, patrynė jas viena į kitą ir, pamačiusi, 
kad iš to nieko gero nebus, šiek tiek pagalvojusi, pasilenkė prie riešo ir suvalgė dvi 
obuolio riekeles. 
| — Šiek tiek per saldu, — žiūrėdama į Mailsą, rimtu tonu pareiškė ji. — Gal 
mums reikėtų apskųsti virėją. 

Mailsas stovėjo prieš ją nuogas, ir visa jo povyza bylojo, kad šiuo metu jam 
mažiausiai rūpi virėjas. Elizabet išplėtė akis ir apsimetė nusigandusi. Sunku, o gal net 
ir neįmanoma būti labai ramiai, sėdint vaisinių pyragaičių skystoje košėje. Ji ištiesė 
rankas į savo klūpantį meilužį... ir jis priėjo prie jos. 

Kai Elizabet pabučiavo jo kaklą ir staiga, paspringusi vyšnios kauliuku, atsi- 
traukė, jie pradėjo juoktis. Mailsas čepsėdamas ėmė valgyti nuo jos kaktos persikus, o 
ji knebinėjo nuo jo pečių slyvas. 

Žvangant indams ir trykštant į šalis maistui, Mailsas sugriebė ją, pakėlė ir, staiga 
sūkilus nesuvaldomam geiduliui, užsodino ant savęs, leisdamas pajusti visą savo vyrišką 
galią. Daugiau jie nebesijuokė, dabar viskas buvo per daug rimta. Jaunuoliai mylėjosi 
labai karštai ir azartiškai, du kartus keitė padėtį ir baigė, Mailsui gulint ant nugaros. 

Elizabet gulėjo ant jo ramiai, visiškai nusilpusi, išvargusi, manydama, kad ji 
greičiau numirs nei suras jėgų nuo jo nulipti. 

Bet Mailsas niurnėdamas pasikėlė ant rankų ir netyčia pastūmęs nedidelį molinį 
dubenį su kažkokiu padažu, kuris stovėjo jam už nugaros, numetė jį ant žemės. 

Stodamasi Elizabet per neatsargumą susibraižė šlaunį. 

— Tu tikra įdomybė, Mailsai Montgomeri, — tarė ji juokdamasi ir valydama 
sutraiškytą kiaušinį nuo jo plaukų. Ištryškęs trynys lėtai tekėjo jo pakaušiu. 

— Tu dar nepakankamai padoriai atrodai, kad galėtum stoti prieš teismą. 

Sulig tais žodžiais jis ir vėl suriko iš skausmo — šį kartą į kitą sėdmenį įlindo 
šakutė. 


38. 909 


594 Džudi Devero 


— Kaip tu manai, ką tavo Makgregoras pagalvos apie visa tai? — paklausė Eli- 
zabet, stodamasi nuo Mailso. 

Atsisėdusi šalia jo, ji sukryžiavo kojas ir apžiūrėjo kambarį. Sienos, grindys ir 
baldai buvo aptaškyti pyragaičiais, ant stalo viskas sujaukta, apversta, subėgę į krūvą. 
Gale stalo buvo likę tik pora nepaliestų patiekalų. Rankomis ir keliais Elizabet pri- 
šliaužė prie nesugadinto maisto, cyptelėjo, kai Mailsas ėmė atsargiai apžiūrinėti savo 
sėdmenį, ir grįžo atgal nešina dubeniu su troškintu viščiuku, paskanintu migdolais, ir 
mažu kepaliuku duonos. 

Mailsas, vis dar ištiesęs nugarą ant stalo, pasikėlė ant rankos. 

— Dar vis alkana? — paerzino jis. 

— Tiesiog išbadėjusi. 

Ji pagriebė Mailsui iš po kulkšnies šaukštą ir įbedė jį į troškinį. Vaikinas atsisuko 
ir liūdnomis, ilgesingomis akimis pažiūrėjo į ją. Elizabet tuoj pat pradėjo jį maitinti. 

— Tik nepriprask prie to, — sukomandavo ji, kišdama į burną šaukštą. 

Mailsas tik nusijuokė ir pabučiavo jai pirštus. 

Gerai apsižiūrėję, jie dar rado šiek tiek nepaliesto maisto. Prilaikoma Mailso už 
vienos kojos ir rankos, Elizabet persisvėrė per stalą ir sugriebė visą keptą kurapką. 
Mailsas atsisakė valgyti pats, todėl Elizabet buvo priversta jį maitinti ir netgi nuimi- 
nėjo nuo kaulų mėsytę. | 

— Tu nevertas, kad aš taip stengčiausi, — kasydamasi tarė ji. 

Valgiais apdrabstytas kūnas ėmė džiūti ir pradėjo labai niežėti. 

— Atrodo, tau reikia, kad..., — burbėjo Mailsas, bučiniais knebinėdamas jos 
ranką. 

— Man nereikia tavo patarimų, Montgomeri, — perspėjo ji. — Vakar nugirdei, 
užpuolei tame katile, o dabar... vėl! 

Sunku ir aprašyti visą tą nelogišką žodžių tiradą, kurią ji bėrė tarsi žirnius į 
sieną. 

— Po perkūnais, — nusikeikė įsimylėjėlė ir ėmė abiem rankom kasyti šlaunį. — 
Ar kas nors normalaus yra tavyje? 

— Nieko, — patikino Mailsas ir, tingiai nulipęs nuo stalo, ėmė rengtis. 

— Čia netoliese yra ežeras. Gal eisim pasimaudyti? 

— Aš neturiu jokio supratimo apie maudymąsi ir nemoku plaukti. 

Jis suėmė ją už liemens ir nukėlė nuo stalo. 

— Aš tave pamokysiu, — pasakė jis taip gašliai, kad Elizabet nusijuokė ir pa- 
stūmė jį nuo savęs. 

— Po vandeniu? — paklausė ji. 

Atrodo, kad Mailsas suprato tuos jos žddžius rimtai. Bėgdama nuo jo, Elizabet 
paslydo ant skysčio, ištekėjusio iš menkės kepenėlių, ir, nusitvėrusi už stalo krašto, 
vos susilaikė neišgriuvusi. Per minutę ji įlindo į škotiškos medžiagos sijoną, apsivilko 
ryškiai geltonus marškinius ir užsimetė ant pečių pledą. 

— Ar aš irgi taip baisiai atrodau kaip tu? — paklausė ji, kai jis ėmė traukti jai iš 
plaukų maistą. 

— Baisiau. Bet niekas čia mūsų nematys. 

Ištaręs šį mįslingą sakinį, jis nuėjo į salės galą ir atitraukė ant sienos kabantį 
gobeleną. Storoje akmeninėje sienoje buvo įmūryti laiptai. Jis paėmė Elizabet už ran- 
kos ir išvedė į tamsų, šaltą koridorių. 

Dešimtas skyrius 


Po dviejų valandų jie jau buvo nusiprausę ir Mailsas šluostė Elizabet pledu. 

— Labai praktiškas daiktas, ar ne? — suburbėjo ji, vyniodama škotiškų raštų 
audinį apie savo vėsų kūną. Vasarą Škotijoje labai nemalonu gulėti nuogam. 

— Škotai daug kur labai praktiški, bet drauge ir malonūs — tu pati tuo įsitikinsi, 
jei tik nors kiek duosi tam progos. 

Ji metė džiovinti plaukus. 

— Koks tau skirtumas, ar man patinka škotai, ar ne? Aš suprantu, kad tu nori 
gulėti su manimi lovoje, bet aš niekaip negaliu suprasti tavo nuolatinio.... domėjimosi, 
bent man taip atrodo, mano gerbūviu. 

— Elizabet, jei man būtų rūpėję vien tik pamiegoti su tavimi, aš būčiau tave 
paėmęs jau pačią pirmą dieną, kai man tik pristatė tave. 

— Ir būtum netekęs vienos savo kūno dalies, kai atsitrenktum į mano kirvio 
ašmenis, — atšovė ji. 

Minutėlę Mailsas žiūrėjo į ją nustebęs, o po to pradėjo juoktis. 

— Tu ir tas kirvis! Ak, Elizabet, tu buvai tokia žavinga — ta nuoga išlindusi 
tavo koja ir tiek daug plaukų apsivyniojusių apie ją. Tu buvai... 

— Tu neturėtum taip negailestingai iš to juoktis, — griežtai tarė ji. Man tada 
buvo visai nejuokinga. Aš galiu dar ir dabar nuo tavęs pabėgti. 

Nustojęs juoktis, jis pargriovė ją ant žemės ir paguldė šalia savęs. 

— Aš nenoriu išgyventi dar vienos tokios nakties, kaip ana. Rebas dingo, aukš- 
tai, ant uolų mes radome negyvus vilkus, o kumelė, kuria tu išjojai, grįžo namo šlub- 
čiodama. Mes jau iš tiesų buvome pradėję bijoti, ar tik tu nenukritai nuo skardžio. 

Ji šiek tiek stumtelėjo Mailsą, nes jis taip stipriai ją spaudė, jog net sunku buvo 
kvėpuoti. Jai visados atrodė, kad jei kada nors koks nors vyras nuplėš jai nekaltybę, ji 
ims jo nekęsti. Bet jausmas, kurį ji puoselėjo Montgomeriui, anaiptol nebuvo panašus 
į neapykantą. Jiems buvo taip gera būti ir gyventi drauge, kad atrodė, jog jie jau labai 
seniai gyvena kartu ir visados gyvens. 


— Ar čia visada taip malonu, — sušnabždėjo ji, žiūrėdama į medžių viršūnes. 
Siek tiek patylėjęs, Mailsas atsakė: 
— Ne. 


Jo balsas skambėjo taip švelniai ir maloniai tarsi nuo ežero pučiąs lengvas vėjelis. 

Ji žinojo, kad jis suprato, ką ji turėjo galvoje. Gal jis melavo jai, galbūt rytoj jis 
vėl taps jos priešu, bet buvo aišku viena, kad šiandien — jis jai ne priešas. 

| — Kol mano brolis buvo gyvas, aš per visą savo gyvenimą neturėjau nei vienos 
tokios dienos, kaip ši, — ėmė pasakoti ji, ir pradėjusi jau nebegalėjo sustoti. 

Nors kiekviena proga ji vis dar tebesipriešino Mailsui, tačiau puikiai suprato, kad, 
būdama su juo, nė karto nejautė tikro pavojaus — tokio pavojaus, kuris jai visados grės- 
davo namie. Per tas kelias pastarąsias savaites ji matė tik meilę ir pagarbą, stebėjo Bron- 
vin ir Stiveno, Mailso ir jo sūnaus santykius ir jautė, kaip jie myli vienas kitą. Tokios 
meilės, kuri nereikalavo jokių aukų, ji nebuvo mačiusi per visą savo gyvenimą. 

Ji nepasakojo apie savo brolio Edmundo žiaurumą, o kalbėjo tik apie savo ir 
savo dviejų brolių tarpusavio ryšius. Rodžeris, tėvams mirus, nebuvo subrendęs, ir dėl 
to labai priklausė nuo šlykštaus vyriausiojo brolio. Jis be galo stengėsi apsaugoti jau- 
nesnįjį broliuką ir seserį, bet drauge nenorėjo atsisakyti ir asmeninio gyvenimo. Kas 
kartą, kai tik susilpnėdavo Rodžerio budrumas, Edmundas pasiimdavo Elizabet iš vie- 
nuolyno ir pradėdavo savo šlykščius pokštus. Rodžeris grauždavosi dėl savo aplaidu- 

mo ir, jausdamas kaltę, kas kartą prisiekdavo ginti Brajaną ir Elizabet, bet klastingasis 
Edmundas visados sugebėdavo apgauti Rodžerį ir sužlugdydavo jo gerus norus. 

— Jis daugiau nieko kito neturėjo, išskyrus mane, — aiškino Elizabet. — Ro- 
džeriui jau dvidešimt septyneri metai, o jis dar niekad nieko nemylėjo, niekados netu- 
rėjo kada netgi maloniai praleisti nors vieną vasaros popietę. Jis paseno, būdamas jau 
vienuolikos metų. 

— O tu? — paklausė Mailsas. — Ar tau neatrodo, kad tu nusipelnei šiek tiek 
laiko skirti pramogoms ir juokui. 

— Juokui, — nusišypsojo ji, patogiai įsitaisydama prieš Mailsą. — Aš net nepri- 
simenu, kad kada nors juokčiausi gyvenime. Pirmą kartą aš juokiausi tada, kai su tuo 
tikru mažu vyru ritausi žemyn nuo kalvos. 

— Kitas — nuostabus vaikas, — pasididžiuodamas pasakė Mailsas. 

— Kitas, be abejo! Bet buvo ir kažkoks didesnis, kuris net risdamasis išsaugojo 
savo puikų kardą. 

— Žiūrėk, pastebėjai tai, — švelniai atsakė jis, užkišdamas piestu stovinčius jos 
plaukus už ausies. 

Kurį laiką jie tylėjo. Elizabet susimąsčiusi stebėjo jį. 

— Tu nesi moterų grobikas, — pagaliau pareiškė ji. — Aš mačiau, kaip tu elgie- 
si su vyrais ir su moterimis ir, jeigu tu tikrai niekad nebūni kitoks, vadinasi tu esi 
malonus su moterimis. Tai kodėl gi-tu nepaleidi manęs? Ar iš tikrųjų dėl to, kad aš, 
kaip tu sakei, turiu tiek daug... problemų? — pagaliau dusliu balsu paklausė ji. 

Šis klausimas buvo nelengvas. Ir prieš atsakydamas į jį, Mailsas gerokai pagalvojo. 

— Visą gyvenimą aš labai mėgdavau būti moterų kompanijoje. Man nebuvo nie- 
ko malonesnio kaip gulėti, apsikabinus gražią moterį. Mano broliams atrodo, kad tas 
kenkia mano vyriškumui, bet aš manau, kad niekas negali pakeisti žmogaus — jis visa- 
da bus toks, koks yra. Tačiau, sutikęs tave, Elizabet, aš susidūriau su tuo, ko niekados 
anksčiau nebuvau patyręs — su neapykanta ir nepakantumu vyrams. Mano brolienė 
Džudit tikriausiai sugebėdavo suorganizuoti visą Angliją, o dabar jai reikia tik mano 
brolio meilės ir jėgos. Bronvin myli žmones ir moka bet ką priversti paklusti jai, bet ji 
neapsieina be atkaklaus Stiveno pasitikėjimo savimi, kuris persiduoda ir jai. 

Jis trumpam nutilo: 

— O tu, Elizabet, esi visai kitokia. Tu galėtum būti visiškai viena ir net nieka- 
dos nesužinotum, kad gyvenime egzistuoja ir kažkas daugiau. 

— Tada kodėl..., — pradėjo ji. — Tada kodėl pavertei tokią, kaip aš, savo kali- 
ne? Tikriausiai švelnios, paklusnios moterys tau geriau patiktų. 

Pajutęs įsižeidusį jos toną, jis nusišypsojo. 

— Aistra, Elizabet. Aš manau, kad tu iš tiesų esi pati aistringiausia šios žemės mo- 
teris. Tu labai stipriai nekenti, todėl aš įsitikinęs, kad tu lygiai taip pat stipriai ir mylėsi. 

Ji mėgino pasitraukti nuo jo, bet jis prispaudė ją prie žemės. 

— Tu mylėsi tik vieną kartą gyvenime, — tęsė jis. — Reikia labai daug laiko, 
kad tu ką nors pamiltum, bet jei kartą pamilsi, jokia jėga Žemėje — nei pragare — 
nesugebės išardyti tos meilės. 

Ji ramiai gulėjo po juo ir žiūrėjo į tas pilkas gilias tarsi dangaus šviesuliai akis, 
kurios tiesiog degino ją. 

— Aš norėčiau būti tas vyras, — meiliai pasakė jis. — Man reikia daugiau, ne 
vien tavo kūno, Elizabet Čatvort. Man reikia tavo meilės, tavo proto, tavo sielos. 

Jis pasilenkė, norėdamas pabučiuoti ją, bet ji nusuko galvą. 

— Ar ne per daug nori, Montgomeri? Tu gavai daugiau, negu bet koks kitas 

vyras, tačiau aš nemanau, kad galėčiau duoti dar daugiau. Mano siela priklauso Die- 
vui, Mano protas — man pačiai, o mano meilė — mano šeimai. 

Jis nusirito nuo jos ir pradėjo rengtis. 

— Tu paklausei manęs, kodėl aš laikau tave, ir aš tau atsakiau. Dabar mes grįši- 
me pas Makgregorus ir susitiksime su jų vyrais. Makgregoras supyko ant tavęs, nes tu 
atstatei į jį peilį, todėl turi jo atsiprašyti. 

Jai nepatiko toks reikalavimas. 

— Jis yra Makaranų draugas, o Makaranai yra mano priešų, Montgomerių, — ji 
pasižiūrėjo į jį ir meiliai nusišypsojo, — giminės, todėl aš turėjau teisę taip elgtis ir 
ginti save. 

— Gal tu ir teisi, — sutiko jis, paduodamas jai drabužius, — bet jei mes nenura- 
minsime Makgregoro, gali kilti įvairiausių problemų tarp šių klanų. 

Ji paniuro ir pradėjo rengtis. 

— Man nepatinka tavo nurodymai, — suburbėjo ji. — Aš dar nesu įėjusi nė į 
vieno svetimo vyro menę be ginklo. 

— Elizabet, — kantriai tęsė Mailsas. — Tu gi nepakelsi kirvio prieš visus vyrus, 
kuriuos pamatysi įėjusi. Be to, šie škotai turi ir savų gražių moterų. Galbūt jų visiškai 
nesužavės tavo grožis. Kodėl tu manai, kad jie tuoj pat turėtų pulti tave kaip bepročiai, 
norėdami patenkinti savo geidulius. 

— Aš visai ne tai turėjau galvoje, — nusisukdama nuo jo, atšovė ji. — A reikia 
juoktis...? 

Jis uždėjo ranką jai ant peties. — Aš net negalvoju juoktis iš tavęs, bet tu turi 
pradėti suprasti, kas yra normalu ir kas ne. Aš esu čia, kad apginčiau tave. 

— O kas apgins mane nuo tavęs? 

Sulig tais žodžiais jo akys ėmė šviesti, o ranka ėmė slysti žemyn prie jos krūtinės. 

— Tu turėtum būti patenkinta žinodama, kad nuo manęs tavęs niekas neapgins. 


Ta, ką Mailsas sumanė ant jos galvos, merginai buvo tikra kankynė. Jis taip spaudė 
pirštais jos alkūnę, kad iš skausmo ji ištiesė ranką ir buvo priversta paduoti ją daugiau 
nei šimtui Makgregoro vyrų. Baigusi šią ceremoniją, ji krito į kėdę priešais sieną ir 
virpėdama ėmė gerti vyną, kurį jai skubiai padavė Mailsas. Jis pagyrė ją — tarsi kokį 
šunį — už gerai įvykdytą užduotį, o ji tik su panieka pasižiūrėjo į jį. Atsakydamas į tai, 
Montgomeris pabučiavo jos pirštus ir nusijuokė. 

— Kitą kartą eisis lengviau, — tyliai pasakė jis. 

Ir jis buvo teisus, ateity viskas ėjosi lengviau, bet tam prireikė ne vienos savai- 
tės. Jis uždraudė jai visados eiti paskui vyrus, ir kai ji staiga atsisukdavo, norėdama 
patikrinti, kur jie yra, jis tuoj pat liepdavo jai nurimti. Jie mėgdavo joti drauge į me- 
džioklę, ir kartą Elizabet atsiskyrė nuo Mailso. Ją surado trys Makgregorai, kurie elgė- 
si su ja labai nuoširdžiai, tačiau, kai jie prijojo prie Mailso, jos akys buvo pilnos siau- 
bo. Jis tuoj pat užsikėlė ją ant savo arklio, laikė ir ramino, bet, pamatęs, kad ir to 
negana, ėmė mylėtis su ja po bukmedžiu. 

Mailsas įspėjo ją, kad tik vieno vyro iš Makgregorų reikia bijoti — Deivio Ma- 
karano, Bronvin brolio. Jis žiauriai nemėgo to vaikino, kuris faktiškai buvo už jį vy- 
resnis. Mailsas su gilia panieka pasakė, kad Deivis bandė nužudyti savo tikrą seserį. 

— Nepaisant visos mano brolių arogancijos, — sakė Mailsas, — jie atiduotų už 
mane savo gyvybę, lygiai taip pat, kaip ir aš už juos. Aš nekenčiu vyrų, kurie eina 
prieš savo šeimą. 

— Bet tu gi nori, kad aš taip daryčiau, — atkirto ji. — Tu gi prašai manęs atsi- 
sakyti savo brolių ir atsiduoti tau kūnu ir siela. * 

Mailso akys net sužaibavo iš pykčio, jis išėjo iš kambario ir paliko ją vieną. 

Elizabet priėjo prie lango ir pažiūrėjo į kiemą. Ten būriavosi vyrai. Buvo net 
keista, kad dabar, jei tik panorėtų, ji taip pat galėtų išeiti į lauką ir nebijotų, kad kas 
nors prie jos kibs. Jai nereikėtų jaudintis ir dėl to, kad reikės kovoti dėl savo gyvybės. 
Žinoma, ji nepatikrino, ar yra teisi, bet pats faktas, kad galėjo taip galvoti, buvo malo- 
nus. Pagaliau pro šalį praėjo Makgregoras. Pasipūtėliška šio didelio vyro eisena pri- 
vertė ją nusišypsoti. Jo tuštumas visada versdavo jį pasimaivyti prieš paspaudžiant 
ranką Bronvin, todėl natūralu, kad panašiai jis turėjo elgtis ir su Elizabet. Tačiau, kai 
Mailsas beveik stumte pastūmė ją, kad pasisveikintų su šiuo vyru, jis beveik nežvilgte- 
lėjo į gražiąją ledi. Ji buvo nepratusi, kad vyrai į ją nežiūrėtų, todėl net gerai nesuvok- 
dama, ką daro, beveik privertė pasipūtėlį pakalbėti su ja. Po kelių minučių pašnekovas 
ėmė čiupinėti jos pirštus. Jis mėgo gražias moteris, o būdamas senas, buvo pradėjęs 
abejoti, ar dar galėtų joms patikti. Elizabet tuoj pat išsklaidė jo abejones. 

Vėliau Mailsas piktai prikišo jai. 

— Tu labai greit pasikeitei — iš išsigandusio triušio pavirtai gundytoja. 

— Tu tiki, kad aš galiu ką nors sugundyti? — paerzino ji. — Lačlianas Makgre- 
goras našlys. Turbūt... 

Ji nebaigė sakinio, nes Mailsas taip stipriai ją pabučiavo, kad net ėmė skaudėti 
lūpą. Trindama pirštų galiukais skaudamą vietą, ji stebėjo plačią nueinančio Mailso 
nugarą ir šypsojosi. Mergina pradėjo suvokti savo galią Mailsui, bet vis dar negalėjo 
nustatyti tos galios stiprumo. 

Netikėtai į kiemą įjojo vyrai su Makaranų kokardomis. Žiūrėdama pro langą, 
Elizabet atkreipė dėmesį, kad Makgregorai iš nesisugaudymo ar aplaidumo sureagavo 
į juos priešiškai ir tuoj pat griebėsi kardų. Bet netrukus iš didelio akmenimis ręsto 
Makgregorų namo išėjo Mailsas ir ėmė šnekėtis su Makaranais. 

Pamačiusi juos, Elizabet tik atsiduso, grįžo į savo kambarį ir ėmė rankioti asme- 
ninius Mailso daiktus. Ji net nesuabejojo, kad dabar jie turės išvykti. 

Po kelių minučių grįžo Mailsas. Jis truputį patylėjo, bet pamatęs, ką ji daro, 
ėmėsi padėti jai. 

— Mano brolis Gavinas atvyko į Leirenstoną. 

— Su Rodžeriu? 

Jis uždėjo ranką ant aksominio apsiausto ir nutilo. 

— Ne, tavo brolis pabėgo. 

Ji staigiai atsisuko. 

— Ar jo nenuskriaudė? Ar jis dar su visomis kūno dalimis? 

Mailsas trumpam išplėtė akis. 

— Kiek man žinoma, prasidėjo puolimas, — jis sugriebė jos rankas. — Elizabet... 

Staigiai ištraukusi rankas, ji tarė: 

— Galbūt kuri nors iš gražiųjų Makgregorų mergelių padės tau susikrauti tuos 
puikius daiktus. 

Sulig tais žodžiais ji lėkte išlėkė ant laiptų už gobeleno. 

Ji labai norėjo susivaldyti, bet iš akių nevalingai ėmė tekėti ašaros. Ant laiptų 
buvo tamsu, nors į akį durk. Ji suklupo ir vos susilaikė nenukritusi. Kažkur netoliese 
išgąsdintos sucypė kelios žiurkės. 

Atsisėdusi ant kietų, šaltų akmeninių laiptų, ji taip verkė tarsi tuoj pat būtų turė- 
jusi pasitraukti iš gyvenimo. Nors puikiai žinojo, kad dabar verkti tikrai nėra ko. Jos 
brolis jau laisvėje, ne taip kaip ji. Jis nenukentėjo. O ką tik atvykęs Gavinas Montgo- 

meris tikriausiai privers jauniausiąjį brolį paleisti ją. Ir gal jau rytoj ji galės vykti 
namo. Daugiau jai nebereikės spausti rankų svetimiems vyrams. Ji išsivaduos iš ne- 
laisvės ir galės nevaržoma vykti namo pas savuosius. 

Išgirdusi, kad laiptais kažkas lipa, Elizabet atsisuko, bet, nors ir nieko nematy- 
dama, suprato, kad tai Mailsas. Instinktyviai ji ištiesė į jį rankas. 

Mailsas taip stipriai ją apkabino, jog atrodė tuoj pat sutraiškys visus šonkaulius, 
bet, nekreipdamą į tai dėmesio, ji dar stipriau prisispaudė prie jo. Jie elgėsi kaip du 
maži vaikai, besislepiantys nuo savo tėvų. Bijodami rytojaus, jie stengėsi kaip galima 
daugiau džiaugtis šia diena. 

Dabar jiems neegzistavo nei dulkės, nei purvas. Naudodamiesi tuo, kad į juos 
nežiūri nė viena pikta akis, jie traukė vienas nuo kito drabužius ir taip prisispaudė 
vienas prie kito lūpomis, jog atrodė, kad niekad nesugebės jų atplėšti. Pyktis, kuris 
paskatino juos sueiti draugėn, buvo nebūdingas Mailsui, todėl Elizabet kiek nustebo: 
šis Montgomeris visą laiką buvo labai švelnus su ja, o dabar jis atsipeikėjo tik tada, kai 
ji suleido į jo pečius nagus. Apimtas akinančios, pašėliškos aistros, jaunuolis pakėlė 
jos šlaunis ir įėjo į ją. Tačiau lygiai tuo pačiu jam atsakė Elizabet. Ji įtempė kojas ir 
visa savo jauno kūno jėga pasistūmėjo į viršų. Merginos nugara skaudžiai rėmėsi į 
akmeninius laiptus. 

Per trumpą deginančios aistros akimirką, jie labai nusilpo, ėmė virpėti ir taip 
stipriai prisispaudė vienas prie kito, jog atrodė, kad, jei reikės atsiskirti, neišgyvens. 

Mailsas atsigavo pirmas. 

— Mes turime eiti. Jie laukia mūsų. 

— Taip, — atsakė ji. — Didysis brolis šaukia. 

Net ir tamsoje jis jautė, kad Mailsas negali atitraukti nuo jos akių. 

— Nebijok Gavino, Elizabet. 

— Atėjo diena, kai Čatvort bijo Montgomerio..., — pradėjo ji, bet Mailso buči- 
nys ją nutildė. 

— Žinai, ko aš norėčiau. Jei tu galėtum ilgesniam laikui nuimti nuo manęs ran- 
kas, mes nujotume į Leirenstoną. 

— Tu! 

Ji norėjo jam suduoti, bet nespėjo, nes jis greitai užbėgo laiptais į viršų. Paban- 
džiusi pajudėti, Elizabet net krūptelėjo iš skausmo — per daug stipriai ji buvo įsirėžu- 
si į akmeninius laiptus. Išlindusi iš už gobeleno, ji pasilenkė ir uždėjo rankas ant nuga- 
ros. Pamatęs tokį vaizdą, Mailsas ėmė krizenti ir ji, nepaisydama skausmo, išsitiesė. 

— Jeigu moterims visados lemta būti apačioje..., — piktai pradėjo ji, bet, pama- 
čiusi kad prie komodos stovi Makgregoras, staiga nutilo. 

— Aš tikiuosi, kad jums buvo malonus šis vizitas, ledi Elizabet. 

Šio didelio žmogaus akys taip linksmai mirkčiojo, kad Elizabet tik greičiau sku- 
bėjo susidėti savo daiktus ir taip sąmoningai jį ignoravo, kad net negirdėjo, kaip jis 
prisiartino prie jos iš užpakalio. Pajutusi jo ranką ant savo peties, ji riktelėjo, bet Mailsas 
sučiupo ją už riešo ir akimis įspėjo nesipriešinti. 

— Mums buvo labai malonu su jumis, Elizabet, — tarė Makgregoras. Jis nusegė 
nuo jos peties paprastą sagę, ir įsegė sidabrinę su Makgregorų herbu. 

— Ačiū, — tyliai tarė ji ir dideliam visų trijų nustebimui pabučiavo Makgregorą 
į skruostą. 

Mailsas paspaudė jai ranką ir taip dėkingai į ją pažiūrėjo, jog atrodė, kad net jo 
akys Šviečia iš džiaugsmo. 

— Malonioji mergele, ateikite vėl manęs aplankyti. 

— Su mielu noru, — atsakė ji ir, supratusi šių žodžių reikšmę, nusišypsojo. 

Visi trys nusileido laiptais žemyn ir išėjo į kiemą. Ten jų jau laukė arkliai. Eli- 
zabet smalsiai apžiūrėjo visus Makgregoro vyrus ir norėjo kaip nors išvengti atsisvei- 
kinimo su jais. Tačiau netikėdama pati sau, niekieno neverčiama, padavė keliems iš jų 
ranką. Mailsas stovėjo greta, ji žinojo, kad jis šalia, ir už tai buvo jam labai dėkinga. 
Dabar, prisilietusi prie vyrų ir jų liečiama, ji jautė tik šiokią tokią baimę, bet ne siau- 
bą, kaip kad anksčiau. 

Vis dėlto gražuolė džiaugėsi, kad baigė apeiti rikiuotę ir galėjo užlipti ant ar- 
klio. Dabar prieš ją buvo jau Bronvin vyrai, visai svetimi ir nepažįstami. 

Mergina vos laikėsi, kad nepravirktų balsu dėl tokios neteisybės, jog turi išvykti 
iš tos vietos, kuria jau pradėjo pasitikėti. 

Mailsas pasilenkė prie jos, paspaudė jai ranką ir pasakė: 

— Prisimink, kad greta esu aš. 

Ji linktelėjo, sudavė arkliui koja, ir jie išvyko. 

— Kaip ilgai tu ten būsi? — norėjosi jai paklausti. 

Ji buvo daug girdėjusi apie Gaviną Montgomerį. Tai buvo godus, klastingas vy- 
ras, kuris metė Elis Čatvort, ir dėl to ji vos neišėjo iš proto. Gavinas buvo visos Mont- 
gomerių šeimos galva. Nepaisant Mailso šaunumo, jam buvo tik dvidešimt metų, ir 
Gavinas globojo jaunesnįjį brolį. Ar Gavinas išsiveš ir po to pasinaudos ja? Mailsas 
tikėjo, kad Rodžeris nužudė Meri Montgomeri. Gal Gavinas jos sąskaita taip nori at- 
keršyti Čatvortų šeimai? 

— Elizabet, — kreipėsi Mailsas. — Ką tu planuoji daryti? 

Ji neskubėjo jam atsakyti, ir, aukštai iškėlusi galvą, įjojo į Leirenstoną. 

Mailsas padėjo mylimajai nulipti nuo arklio. 

— Be abejonės, mano vyriausiasis brolis yra viduj ir laukia, kol galės mane pri- 
griebti, — tarė Mailsas, žybčiodamas akimis. 

— Kaip tu gali iš to juoktis? 

— Tiktai juokais ir galima ką nors susitarti su mano broliu, — atsakė jis jau 
rimtai. — Aš ateisiu pas tave vėliau. 

— Ne! — riktelėjo ji. — Aš noriu susitikti su tavo broliu drauge su tavimi. 

Mailsas šiek tiek patraukė jos galvą į viršų ir atidžiai pasižiūrėjo. 

— Aš tikiuosi, kad tu nori padėti apginti mane nuo brolio. 

— Tu labai švelnus ir... 

Sulig tais žodžiais Mailsas taip garsiai nusijuokė, kad išgąsdino arklius. 

— Tu esi labai brangus 1r mielas vaikas. Eime drauge ir gink mane, jei nori. Tik 
žinok, kad aš visą laiką stebėsiu Gavino kojų pirštus. 

Gavinas, Stivenas ir seras Gajus laukė jų pilies antrame aukšte. Gavinas buvo 
Mailso ūgio, bet jo veidas dar labiau panašus į skulptūrą, o panaši į erelio veido išraiš- 
ka rodė siaubingą įniršį. 

— Čia ir yra Elizabet Čatvort? — paklausė Gavinas pro sukąstus dantis. 

Jis nelaukė atsakymo. 

— Išvesk ją, Gajau, ir prižiūrėk. 

— Ji liks čia, — šaltai atsakė Mailsas, nežiūrėdamas nei į vieną iš savo brolių. — 
Sėskis, Elizabet. 

Ji paklausė jo ir įsmuko į kėdę, kurioje pasijuto gerokai sumažėjusi. 

Metęs į Elizabet piktą žvilgsnį, Gavinas atsisuko į Mailsą, kuris tuo metu pylėsi 
sau į taurę vyno. 

— Kad tave velniai griebtų, Mailsai, — užbliovė Gavinas. — Tu įeini čia taip 

ramiai tarsi dėl tavo kiaulysčių nebūtų prasidėjęs karas tarp mūsų šeimų, ir dar atsive- 
di šitą... šitą... 

— Ledi, — baigė Mailsas patamsėjusiomis akimis. 

— Jeigu ji ir buvo ledi, tai galiu prisiekti, kad dabar, praleidusi kelias savaites 
su tavimi, tokia nebėra. 

Dabar Mailsas pažvelgė į brolį jau juodomis akimis. Jis uždėjo ranką ant kardo, 
bet seras Gajus sulaikė jį. 

— Gavinai, — įspėjo Stivenas. — Tu neturi teisės įžeidinėti. Sakyk, ko tu iš jo nori. 

Gavinas prisiartino prie Mailso. 

— Ar tu žinai, kiek ta tavo idiotiška išdaiga kainavo mūsų šeimai? Reinas net negali 
parodyti akių ir turi slapstytis miške, o aš visą praėjusį mėnesį turėjau praleisti šito išsigi- 
mėlio Čatvorto kompanijoje — ir vis dėl to, kad apsaugočiau tave, nors tu ir nevertas to. 

Elizabet tikėjosi, jog Mailsas prieštaraus, nes Reinas atsidūrė už įstatymo ribų 
ne dėl jo kaltės. Tačiau Mailsas tebetylėjo ir vis dar be galo tamsiomis akimis stebėjo 
vyriausiąjį brolį. 

Gavino žandikaulis ėmė smarkiai drebėti. 

— Tu privalai paleisti ją, ir aš grąžinsiu ją jos broliui. Aš tikėjausi, kad per tiek 
laiko tu jau sugebėjai atsitokėti ir dabar paleisi tą merginą. Aš esu tikras, kad jau nu- 
plėšei jos nekaltybę, ir tas kainuos man be galo daug, bet... 

— Kam kainuos? Tau ar Džudit? — šaltai paklausė Mailsas, atsukdamas broliui 
nugarą. 

Kambaryje stojo gili tyla, kuri net Elizabet užgniaužė kvapą. 

— Liaukitės pagaliau, abu jūs, — įsiterpė Stivenas. — Ir dėl Dievo meilės, Ga- 
vinai, nurimk. Tu gi žinai, kas bus su Mailsu, jei tu įžeidinėsi jam šiuo metu tokią 
brangią moterį. O tu, Mailsai, leidi sau per daug, kalbėdamas su Gavinu tokiu tonu. 
Gavinas laikė Čatvortą tam, kad tu turėtum pakankamai laiko paleisti ledi Elizabet. Ir 
gali įsivaizduoti, kaip jį paveikė Čatvorto pabėgimas, o tu vis dar tebelaikai tą mergi- 
ną. Dabar tu privalai išsiųsti ją su Gavinu, ir viskas susitvarkys. 

Elizabet vėl nustojo kvėpuoti, nes ji matė tiktai Mailso nugarą, o po kiek laiko 
pajuto, kad ją stebi Gavinas. Dabar ji suprato, kad jai nepatinka tas žmogus, ir atsily- 
gino jam lygiai tokiu pat arogantišku žvilgsniu, kokiu jis Žiūrėjo į ją. 

Ji šiek tiek pasisuko ir pamatė, kad juos stebi Mailsas. 

— Aš nepaleisiu jos, — švelniai tarė Mailsas. 

— Ne! — staugte staugė Gavinas. — Tai ką, šeima tau nieko nereiškia? Tu ge- 
riau terši mūsų vardą, visos Montgomerių šeimos vardą. vien dėl to, kad galėtum su ta 
moterimi pamiegoti? 

Gavinas nesitikėjo, kad gali gauti kumščiu į veidą, bet per sekundę susiorienta- 
vo ir spėjo atšokti nuo Mailso. 


Vienuoliktas skyrius 


Stivenas ir seras Gajus kaip įmanydami stengėsi nuraminti šiuos du vyrus. 

Gavinas nusiramino pirmas. Jis nuėmė nuo savęs Stiveno rankas, priėjo prie lango 
ir, kai atsisuko atgal, buvo jau visiškai susivaldęs. 

— Išsiųsk ledi Elizabet, — tarė jis ramiai. 

Seras Gajus paleido Mailsą. Išsilaisvinęs jis linktelėjo Elizabet. Ji buvo bepra- 
dedanti protestuoti, bet suprato, kad dabar ne laikas tą daryti. Mailsas neketina grąžin- 
ti jos broliui, tuo ji buvo tikra. 

Kai broliai liko vieni, Gavinas sunkiai krito į fotelį. 

— Brolis prieš brolį, — sunkiai pralemeno jis. — Čatvortas būtų labai laimin- 
gas, žinodamas, ką jis su mumis daro. Stivenai, įpilk man šiek tiek vyno. 

Laikydamas rankoje taurę, jis tęsė toliau: 

— Karalius Henrikas įsakė užbaigti tuos Montgomerių ir Čatvortų vaidus. Aš 
jam pranešiau, kad mūsų šeima niekuo nekalta. Reinas puolė Čatvortą už tai, ką jis 
padarė Meri. Aš žinau, kad tu nekaltas dėl Elizabet pagrobimo. 

Gavinas godžiai gėrė. Jis buvo įpratęs, kad jaunesnysis brolis dažniausiai tylė- 
damas klausydavosi jo žodžių. Ištraukti iš Mailso žodį buvo sunkiau nei dantį. 

— Ar tau Elizabet sakė, kad tuo momentu, kai Pagnelis ją vyniojo į kilimą, ji 
buvo su jauna dainininke? Tu paklausk jos, nes dainininkė neseniai ištekėjo už Reino. 

Mailsas staiga išplėtė akis. 

— O! Pagaliau aš gavau kažkokį savo brolio atsakymą. 

— Gavinai, — perspėjo Stivenas. — Ką Reino žmona turi bendro su visu tuo reikalu. 

Gavinas skėstelėjo rankomis. 

— Pagnelis kažkodėl atsidūrė už tos dainininkės ir norėjo įstumti ją į rūsį, o 
Elizabet Čatvort bandė išgelbėti ją. Begelbėdama ir pateko jam į rankas, o jis ant juo- 
ko pristatė ją mūsų ištvirkusiam mažajam broliukui. Turbūt yra kažkoks likimo pirš- 
tas, kad jis negrąžino jos Čatvortui iš karto, kai tik sužinojo, kas ji tokia. 

— O ar jis grąžino mano seserį? — ramiai paklausė Mailsas. — Nuo kurio laiko 
tu pasidarei toks taikdarys. 

— Nuo to laiko, kai pamačiau, kad mano šeimą drasko dėl to neapykanta. Ar tau 
neatėjo į galvą, kad karalius netylės dėl visos šios istorijos? Jis nubaudė Reiną, pa- 
skelbdamas jį už įstatymo ribų, ir Čatvortas buvo dėl to be galo laimingas. O ką jis 
padarys tau, kai sužinos, kad laikai Čatvortų moterį? 

— Mailsai, — tarė Stivenas. — Gavinas nerimauja dėl tavęs. Aš žinau, kad tu 
nori rūpintis ta mergaite. Bet suprask, reikalas daug rimtesnis, negu tu manai. 

— Elizabet per gera, kad būtų galima išsiųsti ją atgal į tą Čatvortų pragarą, — 
pareiškė Mailsas. 

Išgirdęs tai, Gavinas trumpam užsimerkė, 0 po to riktelėjo: 

— Svarbu ne tai, ką tu galvoji apie Čatvortą ir ką jis mums padarė, svarbiausia 
tai, kad jis įsitikinęs, jog visur buvo teisus. Aš praleidau su juo ne vieną savaitę, ir... 

— Aš gerai žinau, kad tu visados norėjai palaikyti Čatvortus, — santūriai atsakė 
Mailsas, duodamas užuominą apie Gavino ryšius su Elis Čatvort. — Aš nepaleisiu jos, 
ir niekas neprivers manęs to padaryti. Ši moteris priklauso man. Dabar atsiprašau, ir 
jei man bus leista, norėčiau pamatyti Bronvin. 

Nepaisant įsitikinimo, kad jai bus leista likti su Mailsu Montgomeriu, Elizabet 
iš susijaudinimo vis dar tebematavo žingsniais grindis. Ji keikė save už tai, kad nori 
likti Škotijoje, nori likti ten, kur išmoko nebijoti žmonių. “Rodžeris, — galvojo ji, — 
brangus, siekiąs ją apginti, pasipiktinęs Rodžeris dabar yra kažkur Anglijoje, jos 1eš- 
ko, be galo nori ją rasti, o ji iš visos širdies trokšta, kad jam nepavyktų". 

— Dar nors kiek vėliau, — sušnabždėjo ji. — Jei man duotų dar nors vieną mė- 
nesį, aš po to mielai išvykčiau. Ir turėčiau ką prisiminti visą gyvenimą. 

Ji buvo taip įsigilinusi į savo mintis, kad net negirdėjo, kaip kažkas už nugaros 
atidarė duris. Išgirdusi lengvus žingsnius, ji staiga apsisuko pasiruošusi gintis. 

— Ar... ar tau buvo gerai pas Makgregorus? — pralemeno Kitas, nesuprasda- 
mas, ką reiškia toks piktas jos veidas. 

Staiga Elizabet nušvito. Ji atsiklaupė, iškėlė rankas, apkabino vaiką ir stipriai 
stipriai prispaudė prie krūtinės. 

— Aš taip tavęs pasiilgau, Kitai, — sušnabždėjo ji. Jos akys prašviesėjo, ir ji 
šiek tiek atsitraukė nuo jo. 

— Aš gyvenau dideliame kambaryje, ant sienos ten kabėjo didelis gobelenas, už 
kurio buvo slapti laiptai. Tavo tėtis ir aš, svaidėmės vienas į kitą pyragaičiais, o po to 
nuėjome maudytis į labai šaltą ežerą. 

— Bronvin padovanojo man poni, — atsakė Kitas, — o dėdė Stivenas imdavo 
mane su savimi pajodinėti. Pasakyk, kokie buvo tie pyragaičiai? 

Jis pasilenkė į priekį ir garsiai sušnabždėjo: 

— Ar tu supykdei tėtį? 

— Ne, — nusišypsojo ji. — Jis nesupyko net ir tada, kai su vyšnių pyragaičiu 
pataikiau jam tiesiai į veidą. Ateik čia, sėskis šalia manęs, ir aš tau papasakosiu, kaip 
Bronvin šuo išgelbėjo mane nuo vilkų. 

Po kiek laiko Mailsas rado juos abu drauge. Jie abu miegojo ir atrodė labai pa- 
tenkinti. Jis ilgai stovėjo prie jų ir gėrėjosi. Išgirdęs kieme duslius arklių garsus, jis 
suprato, kad Gavinas išvyko. Pasilenkęs jis pabučiavo Elizabet į kaktą. 

— Aš padovanosiu tau daugiau vaikų, Elizabet, — suburbėjo jis, glostydamas 
Kito skruostą. — Būsiu ne aš, jei taip nepadarysiu. 


— Aš tikrų tikriausiai neliksiu, — pasakė Elizabet Mailsui. Jos veidas paniuro: — 
Aš beveik pražudžiau save, vykdydama visus tavo norus, bet aš neliksiu čia viena, kol 
tu medžiodamas trankysies po visą apylinkę ir linksmai leisi laiką. 


— Elizabet, — kantriai aiškino Mailsas. — Aš josiu medžioti, o tu nebūsi čia 
viena. Visi Makaranai... 
— Makaranai!' — atšovė ji. — Visi tie žmonės, su kuriais aš buvau tik tris die- 


nas. Ne, aš neliksiu čia. Aš vyksiu su tavimi į medžioklę. 

— Tu gi žinai. kad visados noriu būti su tavimi, bet aš manau, kad tau geriau 
likti čia. Bus tokių atvejų, kai aš negalėsiu likti su tavimi, ir tau reikės išmokti..., — 
pamatęs, kad ji nusisuko, jis nutilo. 

— Man nereikia nei tavęs, nei kokio nors kito vyro, Montgomeri, — tvirtai pa- 
reiškė ji. 

Mailsas norėjo ją paliesti, bet ji atsitraukė. 

— Elizabet, aš manau, kad per ilgai buvome drauge, kad galėtume taip pyktis. 
Man atrodo, kad tu turėtum likti čia su Kitu ir su vyrais, nes aš stengiuosi įveikti tą 
tavo baimę. Jei tu manai, kad tu negali, pasakyk man ir tada, žinoma, tu josi su manim. 
Aš būsiu žemai. 

Elizabet taip ir neatsisuko į jį, kol jis išėjo iš kambario. Praėjo beveik du mėne- 
siai nuo to laiko, kai pirmą kartą atvyko Gavinas. Per tą laiką Elizabe spėjo patirti, kas 
yra laimė. Ji, Mailsas i1r Kitas praleido drauge daug ilgų gražių dienų. Jie kartu žaidė 
ką tik iškritusiu sniegu, juokaudavo. O tokių Kalėdų jai dar niekada nebuvo tekę švęsti 
— Visa šeima drauge. 

Labai daug ko ją išmokė Bronvin, ne skaitydama moralus, o gyvu pavyzdžiu. Ke- 
lis kartus Elizabet buvo išjojusi su Bronvin ir aplankė kelis fermerius. Kelis kartus ji 
buvo paniškai išsigandusi, o vieną kartą net atstatė į kažkokį vyrą, kuris per arti prie jos 
priėjo, peilį. Bronvin pavyko nuraminti Elizabet. Po to tarp šių moterų išgaravo pradžio- 
je tvyrojęs priešiškumas. Bronvin, atrodo, žiūrėjo į Elizabet kaip į jaunesnę seserį, o ne 
kaip į potencialią konkurentę. Bronvin buvo įpratusi įsakinėti žmonėms, bet kai ji pamė- 
gino įsakyti Elizabet, Mailsas ir Stivenas stengėsi sušvelninti padėtį. Tris kartus Eliza- 
bet pasakė Bronvin, kad ji gali nušokti nuo uolų, ir Bronvin iš širdies juokėsi. 

Rebas taip pat, atrodo, pripažino Elizabet šeimos nariu ir gana dažnai nebeloda- 
vo ant moterų, kurios išslinkdavo kažkur iš šešėlių. Kai Stivenas pradėjo vadinti šunį 
bailiu, abi moterys imdavo jį gėdinti. 

Sulig kiekviena diena Mailsas ir Elizabet darėsi vis artimesni. Stebėdama, kaip 
Mailsas, nusirengęs iki pusės, sportuoja ir kaip jo prakaituotas kūnas ima blizgėti, mer- 
gina staiga pajusdavo, kad jai 1ma drebėti keliai. Ji 1mdavo virpėti ir nuo karšto Mailso 
žvilgsnio, kuriuo jis pažiūrėdavo į mylimąją, pastebėjęs, kad ji yra kur nors netoliese. 
Kartą Stiveno ietis tik per plauką neįsmigo Mailsui į galvą, nes visą dėmesį jis buvo 
nukreipęs į geidulingas Elizabet akis. Stivenas taip supyko, kad ėmė pulti Mailsą. 

— Trūko tik colio, ir būčiau tave užmušęs, — tiesiog spiegte spiegė iš pykčio 
Stivenas. 

Į šį ginčą įsimaišė Bronvin su Elizabet ir Rebas su seru Gajumi. Stivenas, kurio 
net visas kūnas buvo raudonas ir piktumo, pareikalavo, kad Mailsas nedelsdamas i1š- 
vestų Elizabet iš sporto aikštelės. Mailsas visai šaltai sureagavo į brolio pyktį ir tuoj 
pat įvykdė brolio reikalavimą. Bet tos dienos popietė ilgam įstrigo visiems į atmintį! 
Nors iš išorės Mailsas atrodė visiškai ramus, neįprastas Stiveno pyktis gerokai sutrik- 
dė jį. Savo ruožtu jis puolė Elizabet ir negalėjo atsiplėšti nuo jos. Jie mylėjosi lovoje, 
per kėdę, kuri rėmėsi į sieną tr kurios atlošas buvo tvirtai įsispraudęs į merginos nuga- 
rą. Atsitiktinai Mailsas su triukšmu stumtelėjo Elizabet, ji nusitvėrė už ant sienos ka- 
bančio gobeleno ir nutraukė jį. Sukus, dulkėtas audeklas krito ant jų ir numetė juos ant 
grindų — tačiau ir po juo jaunuoliai nenustojo mylėtis, kol nuo dulkių pradėjo sunkiai 
kosyti. Susirakinę jie šiaip taip iššliaužė iš po gobeleno ir baigė mylėtis ant šaltų ak- 
meninių grindų. 

Kai pavargę ir sukaitę jie atėjo vakarieniauti, visas Makaranų klanas leipo juo- 
kais. Tiktai Stivenas buvo piktas ir tylus. Per visą vakarienę jis tepasakė tik tiek, kad 
Elizabet draudžiama eiti į sporto aikštelę. 

Jau du mėnesiai ir viena savaitė, kai jie suartėjo, ir beveik penki mėnesiai, kai 
ji "nelaisvėje", — mąstė Elizabet. 

Tačiau jaunoji įsimylėjėlė žinojo, kad tas laikas eina į pabaigą. Gavinas atsiuntė 
Mailsui laišką. Rodžeris Čatvortas su Pagneliu nuėjo pas karalių Henriką ir pasakė, 
kad Reinas nori sukelti prieš jį armiją ir kad Mailsas paėmė į vergiją Elizabet. Karalius 
pareiškė, kad, jei Mailsas jos nepaleis, bus paskelbtas išdaviku ir iš jo bus atimtos 
žemės. O jei nesiliaus Reinas, karalius pagrasino sudeginti mišką. 

Gavinas maldavo Mailsą paleisti Elizabet. Jaunuolis kiauras dienas neištardavo 
beveik nė vieno žodžio. Kartais jis su tokiu ilgesiu stebėdavo mylimąją, kad ji pradė- 
davo suprasti, jog jų bendro gyvenimo dienos suskaičiuotos. Mailsas pradėjo versti ją 
vis daugiau laiko praleisti su Makaranais, tarsi taip būtų ėmęs pratinti ją prie ateities 
— ateities be jo. 

Elizabet draskė prieštaringi jausmai. Viena vertus, ji norėjo galutinai atsikratyti 
tos nenormalios baimės, kuri apimdavo ją, atsidūrus tarp svetimų vyrų. Bet drauge ji 
tiesiog geidė visą laiką praleisti su Kitu ir Mailsu. 

Likusi kambaryje viena, ji suburbėjo: 

— Prakeikimas! 

Kaip ji taip toli nužengė, iškeisdama savo nepriklausomybę į visišką priklausomumą. 

Gavinas vėl atvyko į Škotiją. Jis buvo piktas, tačiau valdėsi ir atrodė gana švel- 
nus. Gal todėl Elizabet pirmą kartą pajuto kaltę dėl kilusių vaidų ir norėjo, kad Maka- 
ranų namuose vėl įsivyrautų taika. Kai Mailsas įėjo į jos kambarį, ji paprašė leisti jai 
išvykti drauge su Gavinu. Ji ketino pasakyti, kad nori išgelbėti abi šeimas, tiek jo, tiek 

ir savo, bet Mailsas neleido jai baigti. Jo pyktis buvo daug aršesnis už Stiveno ir Gavi- 
no sudėjus draugėn. Jis keikėsi trimis kalbomis, mėtė į šalį daiktus, plikomis rankomis 
laužė kėdes, trenkė kirviu į stalą. Temas ir seras Gajus vos pajėgė jį nuraminti. 

Gavinas ir Stivenas tikriausiai pirmą kartą matė taip įsiutusį savo jaunąjį brole- 
lį. Gavinas, pamatęs tokią brolio būklę, net nusileido ir išvyko namo. O Elizabet, su 
ašaromis akyse žiūrėdama į tokį nuo vaistų apsvaigusį Mailsą, visiškai išseko. Jos au- 
syse visą laiką skambėjo du vardai: Rodžeris ir Mailsas, Rodžeris ir Mailsas. Namuose 
ji turėjo du brolius, kurių vienas pašėliškai ieško jos per visas salas, o ji sėdi čia ir 
lieja ašaras dėl savo priešo, žmogaus, kuris taip pat ją saugojo, kuris išmokė ją pakan- 
tumo ir švelnumo ir įrodė jai, kad gyvenimas gali būti puikus. 

Atplėšęs mieguistas akis, Mailsas švelniai paklausė: 

— Aš išgąsdinau tave. 

Ji pajėgė tik linktelėti galvą. 

— Aš pats išsigandau. Tai retai su manimi būna. 

Jis sugriebė jos ranką tarsi vaikas žaislą ir ilgai laikė prispaudęs prie veido. 

— Nepalik manęs vėl vieno, Elizabet. Man atidavė tave, tu priklausai man. 

Tuos žodžius jis kartojo lyg refreną, kol užmigo giliu miegu. 

Tai įvyko prieš keturias dienas, tiktai prieš keturias dienas, .o dabar jis ketino 
palikti ją vieną, palikti net trims dienoms, kol jis su Stivenu medžios šernus. Tikriau- 
siai tada Mailsas net nenujautė, koks siaubas, išgirdus tai, apėmė mylimąją. Galbūt jis 
per daug pasitikėjo savimi ir dėl to neabejojo, kad visą gyvenimą galės laikyti ją šalia 
savęs. Tačiau Rodžeris jau buvo pakeliui į Škotiją, ir kai jis su savo armija atvyks, kas 
jai beliks daryti? Argi ji galėtų ramiai stovėti ir žiūrėti, kaip Makaranai kovoja su jos 
broliu? Ar ji galėtų ramiai žiūrėti į Rodžerio ir Mailso dvikovą? Ar ji galėtų laikyti 
Kitą glėbyje ir ramiai stebėti, kaip miršta jo tėvas, arba džiaugtis naktį su Mailsu lovo- 
je, kai jos brolis guli negyvas, paplūdęs kraujuose? 


— Elizabet! — pašaukė Bronvin iš tarpdurio. — Mailsas sakė, kad tu neketini 
joti su juo į medžioklę. 
— Ne, — su kartėliu atsakė ji. — Ne, aš liksiu čia su vyrais. Vyrai už manęs, 


vyrai šalia manęs, vyrai, stebintys kiekvieną mano žingsnį. 

Bronvin, akylai stebėdama šią blondinę, kurį laiką tylėjo. 

— Ar tu nerimauji dėl Mailso, ar dėl savo brolio? 

— Dėl abiejų, — garbingai atsakė ji. — O ar jūs buvote visiškai rami, atsigabenda- 
ma čia, į Škotijos vidurį, vyrą iš Anglijos. Ar jūs buvote tikra, kad juo galima pasitikėti? 

Bronvin iš visos širdies 1šsišiepė. 

— Tavo klausimas mane pralinksmino. Stivas norėjo tik vieno — įsitikinti, kad 
aš jį tikrai myliu. Bet aš buvau įsitikinusi, kad ta mano meilė yra kažkas daugiau nei 
šis paprastas, neapibrėžtas jausmas. 

— Ir tebėra? 

— Taip, — atsakė Bronvin. — Kai kurios moterys myli vyrą, nepaisant, kas jis 
toks, 0, pavyzdžiui, aš žinojau, kad Stivenas yra būtent toks vyras, kuris reikalingas 
mano klanui ir kurio aš noriu. 

— O kas būtų buvę, jei jūs būtumėt jį mylėjusi, o jūsų klanas jo nekęstų? Kas 
būtų, jei gyvendama su Stivenu, jūs taptumėte svetima savo klanui? 

— Aš būčiau pasirinkusi savo klaną, — atsakė Bronvin, įdėmiai stebėdama Ėli- 
zabet. — Aš būčiau atsisakiusi daug ko, netgi savo asmeninio gyvenimo, kad tik mano 
šeima neįsiveltų į karą. 

— Tai jums atrodo, kad ir aš turiu taip padaryti? — išsprūdo jai. — Jūs manot, 

kad aš turiu grįžti pas savo brolį. Dabar, kol Mailso nėra, tinkamiausias laikas. Jeigu 
jūs duotumėte man kelis vyrus, aš galėčiau..., — pasižiūrėjusi į Bronvin akis, ji nutilo. 

Pagaliau Bronvin atsakė: 

— Aš gerbiu savo vyro brolį. Aš negaliu padėti tau pabėgti. 

Elizabet puolė Bronvin ant kaklo. 

— Ką man daryti? Jūs matėte, kaip Mailsas įsiuto, kai aš pasakiau, kad grįšiu 
pas brolį. Ar aš turėsiu vėl mėginti pabėgti? 

Ji atsitraukė nuo Bronvin ir tęsė toliau: 

— Jūs gi vis tiek esate mano priešai. . 

— Ne, aš nesu tavo priešas ir nė vienas iš Montgomerių nėra tavo priešas. Mes 
visi pamilome tave. Kitas sektų paskui tave į pasaulio galą. Bet ateis laikas, kai tu 
turėsi pasirinkti. Kol tas laikas neateis, niekas negalės tau padėti. O dabar nusileisk 
laiptais Žemyn ir prieš išvykstant pabučiuok Mailsą, kol jis galutinai nesulaužė mano 
baldų. Jau gana to, ką jis pridarė. O, tarp kitko, kaip tas gobelenas nukrito ant grindų? 

Elizabet taip paraudo, kad Bronvin pradėjo garsiai juoktis. Ir jos abi nulipo laip- 
tais Žemyn. 

— Elizabet, — juokdamasis Mailsas įstūmė ją į tamsų kampą, kur ji karštai my- 
limąjį pabučiavo. — Manęs nebus tik tris dienas. Ar tu manęs labai pasiilgsi? 

— Tu tik truputį geresnis už velnią. Jei tau grįžus namo, pusė tuzino vyrų bus su 
sulaužytais pirštais, tai bus tavo kaltė. 

Jis paglostė jos skruostą. 

— Prisimindami skaudžią sero Gajaus patirtį, manau, kad jie bus atsargūs. 

— Ką tu turi galvoje? 

— Bronvin pavedė globoti šį milžiną kažkokiai mažai koketei, ir jie dabar neiš- 
skiriami. Jis nešioja jai vandenį ir, aš visai nenustebsiu, kad, jei tik ji panorės, jis gali 
paimti adatą ir pradėti siuvinėti jai marškinių apykaklę. 

Elizabet vos susilaikė neįspyrusi jam, nes marškinius, kuriuos jis vilkėjo po ško- 
tišku pledu, buvo išsiuvinėjusi ji. 

— Taigi, mažoji belaisve, elkis gerai, nes kitaip aš išsiųsiu tave namo. 

Po šių žodžių Elizabet paniuro, bet Mailsas tik nusijuokė ir krebštelėjo nosimi 
jos kaklą. 

— Viskas, ką tu jauti, atsispindi tavo akyse. O dabar pabučiuok mane dar kartą. 
Aš labai greit grįšiu. 

Po kelių minučių ji stovėjo jau viena, nuleistomis rankomis ir skaudančia širdi- 
mi. Ji jautė, kad kažkas turi įvykti. Pats pirmas jos noras buvo pasislėpti kambaryje ir 
neišeiti iš jo visas tris dienas. Bet ji žinojo, kad. Mailsas teisus. Dabar yra pats laikas 
išbandyti save ir nugalėti savo baimę. 

Taigi tuoj po vidurdienio Elizabet išsirengė į ekspediciją. Ji nutarė joti su Kitu 
ir dešimčia Makaranų vyrų, jų tarpe ir Temu, prie griuvėsių, apie kuriuos jai pasakojo 
Bronvin. Kitas galės pasižvalgyti, 0 ji mėgins nugalėti savo baimę. 

Kai jie prijojo griuvėsius, Elizabet širdis smarkiai daužėsi, bet vis dėlto ji suge- 
bėjo nusišypsoti Temui, padėjusiam jai nulipti nuo arklio. Išgirdusi užpakaly savęs 
stovint kažkokį vyrą, ji neskubėjo tuoj pat atsigręžti, o veikė normaliai. Atsisukusi ir 
pamačiusi Džerlą, kuris apdovanojo ją labai savimi besididžiuojančio jauno vyro šyp- 
sena, Elizabet šiek tiek nusijuokė. 

— Ar čia visi mane žino? — paklausė ji Temo. 

— Mano klanas labai pasitiki jumis, nes jūs galite keliauti miškais kaip ir bet 
kuri škotų moteris, o mes mėgstame žmones, kurie yra kovingi. 

— Kovingi! Bet aš gi pasidaviau savo priešams. 

— Ne, brangioji, — nusijuokė Temas. — Jūs tik suvokėte, kokie puikūs žmonės 
yra škotai, o po to jau — Montgomeriai. 

Po šių žodžių jie abu nusijuokė; jų juokas užkrėtė abu vyrus. 

Palypėjusi aukštyn, Elizabet atsisėdo ant vieno iš senovinės apgriuvusios pilies 
akmenų ir nebyliai stebėjo Žemai vaikščiojančius vyrus. Dabar ji įsitikino, kad iš tik- 
rųjų nebebijo jų, ir dėl to taip gerai jaučiasi. Už tai ji buvo labai skolinga Mailsui 
Montgomeriui. 

Per tuos kelis mėnesius jos budrumas gerokai atbuko, be to, ji buvo labai susido- 
mėjusi prieš ją atsivėrusiu reginiu, galbūt dėl to ir neišgirdo, kad už medžių jai kažkas 
švilptelėjo. Kai pagaliau šis signalas pasiekė jos taikiai nusiteikusias smegenis, įsitempė 
visos kūno ląstelės. Pirmiausia ji apsižiūrėjo, ar kas nors iš Makaranų girdėjo tą garsą. 
Kitas žaidė su jaunuoju Aleksu ir labai triukšmavo, o kiti su malonumu stebėjo juos. 

"Tyliai, tarsi būtų ėjusi į kažkokią nežinomybę, ji paliko savo akmenis ir be triukš- 
mo, lyg dūmas, dingo tarp medžių. Prisiminusi vaikystę, mergina tyliai stovėjo ir laukė. 

Brajanas visados buvo vienas iš tų, kurį reikėjo saugoti. Jis buvo vyresnis už 
Elizabet, bet atrodė jaunesnis, ir niekados neišmoko tų apsaugos technikos būdų, ku- 
riais puikiausiai naudojosi jo sesuo. Jei Elizabet užpuldavo koks nors vyras, ji nedve- 
jodama atstatydavo į jį peilį, o Brajanas nemokėjo to. Kartas nuo karto Elizabet pa- 
vykdavo išgelbėti Brajaną nuo tų pabaisų, kuriuos Edmundas atvesdavo į namus. Ed- 
mundas visados tyčiojosi ir netverdavo juoku iš brolio silpnumo, tuo tarpu Rodžeris ir 
Elizabet stengdavosi nuraminti mažąjį nuskriaustą Brajaną. 

Per visą savo gyvenimą Brajanas praleido ne vieną dieną besislapstydamas, ne- 
valgęs ir negėręs. Todėl ir buvo sugalvotas šis ženklas. Ką reiškia šitas aukštų tonų 
švilpesys, žinojo tik du žmonės — Rodžeris ir Elizabet. Kai Brajanas sušvilpdavo, jie 
visados ateidavo. 

Todėl ir dabar Elizabet tyliai laukė, kol pasirodys Brajanas. Kažin, ar jis vienas, 
ar su Rodžeriu? 

Į proskyną įžengęs jaunas vyras pasirodė nepažįstamas Elizabet, todėl ji ilgai 
žiūrėjo į jį. Šis brolis visada buvo gana patrauklus jaunuolis, o dabar jis priminė šmėk- 
14. Jo veidas buvo baisus kaip vaiduoklio. 

— Brajanas? — sušnabždėjo ji. 

Jis šiek tiek linktelėjo. 

— Tu, atrodo, sveika? Gal ši nelaisvė išėjo tau į naudą? 

Šie jo žodžiai pritrenkė Elizabet. Ji dar niekados negirdėjo, kad jos brolis taip 
kalbėtų, ypač apie ją. 

— Ar... ar Rodžeris su tavim? 

Supykęs Brajano veidas dar labiau apsiniaukė. 

— Neminėk man to šlykštaus vardo. 

— Ką?! — paklausė ji, eidama prie jo. — Ką tu čia šneki? 

Trumpam jo akių žvilgsnis tapo švelnesnis, ir jis ištiesė ranką, norėdamas pa- 
glostyti Elizabet smilkinį, bet, nespėjęs prisiliesti, krito ant žemės. 

— Daug vandens nutekėjo nuo to laiko, kai mes paskutinį kartą matėmės. 

— Papasakok man, — tyliai paprašė ji. 

— Rodžeris pagrobė Meri Montgomeri. 

— Aš girdėjau apie tai, bet aš neįsivaizduoju, kad Rodžeris taip... 

Brajanas atsuko į ją juodas tarsi anglis akis. 

— Ar tu manai, kad jame nėra nė kiek Edmundo giminės kraujo? Ar tu tiki, kad 

nors vienas iš mūsų sugebėjo pabėgti nuo to demono, kuris buvo užvaldęs mūsų vy- 
riausiąjį brolį? 

— Bet Rodžeris..., — pradėjo ji. 

— Tu net nemėgink tarti šio vardo prie manęs. Aš mylėjau Meri, mylėjau taip stip- 
riai kaip daugiau nieko negalėsiu mylėti. Ji buvo gera ir švelni, niekados nebūtų galėjusi 
ką nors įžeisti, 0 jis — tavo brolis — išprievartavo ją, ir ji iš siaubo iššoko pro langą. 

— Ne, — ramiai atsakė Elizabet. — Aš negaliu tuo patikėti. Jis neskriaudžia 
žmonių. Jis niekados nenorėjo, kad kiltų karas tarp Montgomerių ir Čatvortų. Jis pri- 
glaudė Elis, kai jos šeima atstūmė ją. Ir jis... 

— Jis puolė Stiveną Montgomerį iš nugaros. Jis melavo Bronvin "Makaran 1 
ilgai laikė ją uždaręs, kaip kalinę. Kai Meri mirė, aš išlaisvinau Bronvin ir grąžinau 
Meri lavoną Gavinui. Ar tau niekas nepasakojo, kaip įniršo Mailsas Montgomeris, pa- 
matęs savo seserį? Jis negalėjo atsigauti kelias dienas. 

— Ne, — sušnabždėjo Elizabet, gerai įsivaizduodama Mailso įniršį. — Jie labai 
mažai kalba apie karą tarp mūsų šeimų. 

Po kelių pirmųjų drauge praleistų dienų atrodė, kad jie be žodžių susitarė, jog 
Mailsas daugiau nekalbės apie jų šeimų problemas. 

— Brajanai, — švelniai tarė ji. — Tu atrodai labai pavargęs ir išsekęs. Vyk drau- 
ge su manimi į Leirenstoną ir pailsėk. Bronvin bus... 

— Aš negaliu ilsėtis, kol mano brolis gyvas. 

Elizabet su siaubu pažvelgė į jį. 

— Brajanai, negalima taip kalbėti. Mes susisieksime su Rodžeriu, susėsime visi 
drauge ir išsiaiškinsime viską. 

— As tu nesupratai, ar ką? Aš gi pasakiau, kad aš užmušiu Rodžerį Čatvortą. 

— Brajanai! Tu negali pamiršti ir to gero, kurį jis mums padarė. Prisimink, kaip 
Rodžeris visados saugojo mus. Prisimink, kaip Rodžeris rizikavo savo gyvybe tą die- 
ną, kai Edmundas partrenkė tave ir tu susižeidei koją. 

Bet Brajano veidas nerodė, jog jo pyktis atlyžo. 

— Aš mylėjau Meri, o Rodžeris ją nužudė. Galbūt kada nors tu suprasi, ką tai reiškia. 

— Aš galiu mylėti šimtus Žmonių, bet tai negali priversti manęs nemylėti Ro- 
džerio, kuris tiek gero yra man padaręs. Netgi ir dabar jis ieško manęs. 

Brajanas klausiamai pasižiūrėjo į ją. 

— Tu gana lengvai atslinkai čia, nepatraukdama savo sargybos dėmesio. Jei ta- 
ve taip menkai saugo, kodėl tu nepabėgai ir negrįžai pas Rodžerį? 

Elizabet šiek tiek atsitraukė nuo jo, tačiau jis sugriebė jos ranką. Ar Montgome- 
rių vyrai taip sužavėjo tave? Kuris iš jų? Tas vedęs, ar berniukas? 

— Mailsas toli gražu jau ne berniukas, — prunkštelėjo ji. — Kartais amžius yra 
apgaulingas. 

Pamačiusi Brajano veido išraišką, ji nutilo. 

— Ar tu pamiršai, kad aš buvau ten, Montgomerių dvare? Vadinasi, tai Mailsas, 
kurį tu myli. Labai gerai pasirinkai. Tai gana karštas vyras ir tinka tau į porą. 

— Ką aš bejausčiau bet kuriam Montgomeriui, nekeičia mano jausmų Rodžeriui. 

— Tai kas gi yra? Kas neleidžia tau grįžti pas jį? Negi tau taip sunku pabėgti iš 
šių škotų? Gi tu metų metais apgaudinėjai Edmundą. 

Ji trumpam nutilo. 

— Tai ne vien tik Mailsas. Čia viešpatauja tokia taika ir ramybė, kokios aš nie- 
kados anksčiau nepatyriau. Niekas neremia man į gerklę peilių. Aš negirdžiu jokio 
klyksmo Leirenstone. Aš galiu ramiai vaikščioti koridoriais ir neieškoti šešėlių, kad 
galėčiau nepastebimai praslinkti. 

— Aš irgi esu šiek tiek to ragavęs, — sušnabždėjo Brajanas, — bet Rodžeris 
atėmė iš manęs tą galimybę, ir dabar aš nudėsiu jį už tai. 

— Brajanai! Tu turi pailsėti ir gerai apmąstyti savo žodžius. 

Jis nesiklausė jos. 

— Ar tu žinai, kur yra Reinas Montgomeris? 

— Ne, — išsigandusi atsakė ji. — Jis kažkur čia, miškuose. Aš sutikau daininin- 
kę, kuri buvo su juo. 

— Ar tu nežinai, kur aš galėčiau jį rasti? 

— Ko tu rūpintesi, kur yra Reinas? Ar jis tau ką nors padarė? 

— Aš noriu paprašyti, kad jis mane išmokytų kautis. 

— Nejaugi su Rodžeriu? — riktelėjo ji, o po to nusišypsojo. 
tik iki juosmens Rodžeriui ir atrodai labai sunykęs. Lik čia ir pailsėk kelias dienas, 
tada mes... 

— Nepradėk manęs globoti, Elizabet. Aš Žinau, ką aš darau. Reinas Montgome- 
ris stiprus ir moka treniruoti. Jis išmokys mane to, ko man reikia. 

— Negi tu tikrai tikiesi, kad aš tau padėsiu? — piktai paklausė ji. — Nejaugi tu 
nuoširdžiai tiki, kad aš pasakyčiau tau, kur yra tas Montgomeris, jei ir žinočiau? Aš 
negaliu pritarti tavo beprotybei. 

— Elizabet, — švelniai tarė jis. — Aš atvykau čia atsisveikinti su tavimi. Aš po 
tuos miškus klaidžioju jau seniai, kad galėčiau su tavimi pasimatyti, bet tu visą laiką 
labai gerai saugoma. Dabar, pamatęs tave, aš galiu išvykti. Aš kausiuos su Rodžeriu, ir 
vienas iš mūsų žus. 

— Brajanai, maldauju, apsigalvok. 

Jei jis būtų senas, ji būtų pabučiavusi jį į kaktą. 

— Linkiu tau laimės, mano mažoji sesute, ir neminėk manęs blogu. 

Elizabet buvo per daug priblokšta, kad galėtų atsakyti. Bet kai Brajanas nusisu- 
ko, nuo medžių ėmė šokti žemyn škotai. Prieš Brajaną Čatvortą, ištraukęs kardą, visu 
ūgiu atsistojo Stivenas, Stivenas Montgomeris. 


Dvyliktas skyrius 


— Nelieskite jo, — sunkiai atsidususi, tarė Elizabet, nors iš tiesų ji net neabejo- 
jo, kad Stivenas nesužeis jos jaunesniojo brolio. 

Paveiktas jos tono, Stivenas įkišo kardą atgal į makštį. 

— Eik su mano vyrais, jie pamaitins tave, — paliepė jis Brajanui. 

Paskutinį kartą žvilgtelėjęs į Elizabet, apsuptas Montgomerio vyrų, Brajanas iš- 
ėjo ir proskynos. 

Elizabet stovėjo ir kurį laiką tylėdama stebėjo Stiveną, tada ji daug ką suprato. 
Stivenas buvo labai mandagus, kad nepasirodytų jai esąs sutrikęs. Šiek tiek šyptelėjęs, 
jis pasilenkė prie medžio, ištraukė iš makšties ant šono kabantį kardą ir pradėjo droži- 
nėti lazdą. 

— Mailsas nieko nežino apie tai, — pradėjo jis. 

— Jūs panaudojote mane kaip jauką, kad galėtumėte pagrobti mano brolį. tiesa? — 
suburbėjo ji. 

— Aš manau, kad tu galėjai taip pagalvoti. Jis jau labai seniai bastosi po miškus, 
nežinia kuo maitindamasis. Mums buvo įdomu, ko jis čia ieško ir ko nori. Du kartus, 

kai tu buvai su Mailsu, jis buvo priėjęs visai arti, bet mano vyrai jį išgąsdino. Mes 
nusprendėme leisti tau pasimatyti su juo. Tu nė minutės nebuvai viena; mano vyrai ir 
aš sekėme tave tiesiai iš viršaus, paruošę kardus ir strėles. 

Elizabet atsisėdo ant didelės uolos. 

— Aš nemėgstu būti naudojama tokiais tikslais. 

— Ar tau geriau patiktų, jei mes būtume jį nudėję iš karto, kai pastebėjome? 
Prieš keletą metų kažkoks vienišas anglas niekaip nesugebėjo pasijodinėti Makaranų 
žemėse ir visiems pasakojo apie tai. Bet tas berniukas atrodė toks... pašėlęs, kad mes 
nutarėme daugiau sužinoti apie jį. 

Dabar ji ilgam užsimąstė. jai nepatiko jo veiksmai, bet ji suprato, kad jis teisus. 

— O dabar, kai jūs jį jau sučiupote, ką jūs rengiatės su juo daryti? 

Ji pakėlė galvą. 

— Ar Bronvin Žino apie šį jūsų Žaidimą slėptynėmis? 

Ji nebuvo įsitikinusi, bet jai atrodė, kad, išgirdęs tą klausimą, Stivenas net šiek 
tiek išsižiojo. 

— Galiu prisiekti, kad esu labai laimingas, jog ji nežino, — labai susijaudinęs 
atsakė jis. — Bronvin nieko nedaro slaptai, bent jau daugeliu atvejų. Ji paprasčiausiai 
išgabentų berniuką į Leirenstoną, ir Mailsas..., — jis nutilo. 

— Mailsas labai nekenčia Čatvortų, — baigė ji. 

— Tiktai vyrų, — baigė jis. — Per Rodžerį Čatvortą žuvo mūsų sesuo, o Mail- 
sas, regis, pasirengęs jam atleisti. Ar tu nepastebėjai, kaip jis visados gina moteris. Jis 
gali susipykti su bet kokiu vyru, kuris įžeidė moterį. Jis tesiog pameta protą. 

— Ar jūs buvote tikras, kad Brajanas yra Čatvortas? 

— Iš išvaizdos jis panašus į Čatvortus. 

Elizabet trumpam nutilo. Dabar Brajanas tikrai buvo šiek tiek panašus į Rodže- 
rį. Toks pat įžūlus ir piktas žvilgsnis, o veido išraiška tarsi bylojo, kad jam niekas 
nesvarbu. 

— Jūs girdėjote, ką pasakė Brajanas. Ar jūs galėtumėte šiek tiek jį palaikyti, kad 
jis būtų izoliuotas nuo Rodžerio? 

— Aš manau, kad tada jis galėtų išprotėti. Jis ir dabar visai netoli to. 

— Ne, — atsakė ji ir sunkiai atsiduso. — Jis neišprotės. 

Ji su viltimi pažvelgė į Stiveną. 

— Aš manau, kad aš pasielgsiu taip, kaip ką tik prašė Brajanas. Aš pristatysiu jį 
savo broliui Reinui. 


— Ne, — stodamasi nuo uolos, sušuko Elizabet. — Reinas Montgomeris nužu- 
dys jį. Argi jis nepuolė Rodžerio? 
— Elizabet, — ramino Stivenas. — Reinas priims berniuką, nes jis padėjo Meri. 


Koks Reinas bebūtų, bet jis teisingas. O be to, — tęsė Stivenas, šiek tiek šyptelėjęs, — 
mano brolis privers šį jaunuolį taip sunkiai dirbti, kad jis neturės laiko neapykantai. Per 
tris dienas Brajanas taip nuvargs, kad jis daugiau apie nieką negalvos, tik apie miegą. 

Ji tiriamai pasižiūrėjo į Montgomerį. 

— Kodėl jūs rengiatės padėti Čatvortui? Juk Meri ir jūsų sesuo. 

— Man atrodo, kad tu manai, jog mes, Montgomeriai, meluojame, kad tavo bro- 
lis kaltas dėl jos mirties. 

— Jeigu Mailsas būtų nužudęs svetimą seserį, ar jūs imtumėt labai nekęsti savo 
brolio, neišsiaiškinęs, kodėl Mailsas taip padarė? Galbūt Rodžeris ir įsivėlė į šią isto- 
riją, bet gal ne be priežasties? Aš negaliu ir nenoriu imti neapkęsti nė vieno iš savo 
brolių, kol aš neišsiaiškinsiu tikros priežasties. 

— Teisingai kalbi, — linktelėjo Stivenas. — Aš tikrai nejaučiu jokios meilės 
tavo broliui Rodžeriui už tai, ką jis padarė, bet aš galiu vaidytis tik su juo, o ne su jo 
šeima. Mano broliai kitokie. Todėl Gavinas ir buvo toks grubus su tavim. Jam šeima 
yra viskas. 

— O ar Reinas irgi toks pat? Ar jis irgi iš karto ims neapkęsti Brajano, vos tik 
išvydęs jį? 

— Turbūt dėl to aš ir vyksiu kartu su Brajanu. Aš galėsiu pasikalbėti su juo ir, 
kiek aš pažįstu savo brolį, manau, kad, galų gale, jis turi priimti tavo jaunąjį broliuką. 

— Jis numetė kardą ir įsikišo atgal į makštį durklą. 

— O dabar aš turiu vykti. Teks sugaišti ne vieną dieną, kol surasime mano brolį. 

— Dabar? — paklausė ji. — Jūs išvyksite nelaukdamas, kol Bronvin ir Mailsas 
grįš iš medžioklės. 

— Taip, — susiraukė jis. — Aš nenoriu matyti savo mielos žmonos veido, kai ji 
sužinos, kad aš iškrėčiau jai tokį pokštą, sugalvojęs išvykti iš Leirenstono. Todėl aš ir 
norėčiau lydėti šį įsibrovėlį anglą vienas. 

— O Mailsas, — tarė ji. Jos akys ėmė žybčioti. — Aš netikiu, kad jis ramiai 
sutiks šią žinią. 

Stivenas sudejavo ir atsiduso, privertęs ją nusijuokti. 

— Jūs esate bailys, Montgomeri, — drėbė ji. 

— Ir pačios žemiausios klasės, — tuoj pat sutiko jis. Bet tuoj pat pradėjo kalbėti 
rimtai. 

— Ar tu melsies už mane, ko! manęs nebus? Jei Reinas su Brajanu sutars, galbūt 
bus žengtas didelis žingsnis taikos link. 

— Kaip aš to norėčiau, — atsakė ji. — Brajanas yra geras ir malonus žmogus, ir 
Rodžeris labai jį myli, Stivenai, — tyliai pareiškė ji. — Jeigu aš užduosiu jums vieną 
klausimą, ar jūs galėsite sąžiningai į jį atsakyti? 

— Be abejo, pasižadu tau. 

— Ar kas nors matė Rodžerį? 

— Ne, — atsakė Stivenas. — Jis dingo. Makgregorai ieško jo ir mano vyrai visą 
laiką budi. Mes kartą vos nepraradome tavęs, bet daugiau taip neatsitiks. O apie Ro- 
džerį Čatvortą mes neturime jokios žinios. 

Kurį laiką jie stovėjo tylėdami ir žiūrėjo vienas į kitą. Prieš kelis mėnesius šis 
žmogus buvo jos priešas, kaip ir visi vyrai. Žengusi žingsnį į priekį, ji priėjo prie jo ir 
uždėjo ranką jam ant skruosto. 

| Atrodo, kad Stivenas suprato, kokią garbę ji tuo veiksmu jam suteikė. Jis paėmė 
jos ranką ir pabučiavo į delną. 

— Mes, Montgomeriai, esame atlaidūs, — tarė jis. — Mes baigsime šiuos tarpu- 
savio vaidus ne kardais, o meilės žodžiais. 

Ji atšoko nuo jo tarsi būtų įsižeidusi. Iš jos veido dingo šypsena. 

— Aš 1š tiesų melsiuos už jus. Dabar vykite greičiau, kol mano Mailsas jūsų 
nesurado ir neužkūrė jums pirties. 

Jis pasižiūrėjo į ją puse akies ir pareiškė: 

— Mano mažasis broliukas visada būna vargšas, kai kokia nors moteris LA 
džia, kad jis jai reikalingas. 

Sulig tais žodžiais Stivenas išvyko, palikdamas proskynoje ją vieną. 

Elizabet tylėdama dar šiek tiek pasėdėjo ir įdėmiai klausėsi. Ji girdėjo Makara- 
nus. Du vyrai vis dar tebesėdėjo medžiuose, o iš toliau girdėjosi Kito juokas ir labai 
skambus Temo balsas.. 

Per tuos pastaruosius mėnesius jos jausmai gerokai atbuko. Ji prisiminė piktą 
Brajano veidą ir gerai žinojo, kad dar visai neseniai ji irgi jautė tokią pat neapykantą. 
Iš visos širdies mergina troško, kad Stivenui pavyktų nors kiek nuslopinti Brajano ne- 
apykantą, o galbūt tai padaryti pasiseks Reinui Montgomeriui. 

Skaudančia širdimi ji grįžo prie griuvėsių ir skambaus Kito juoko. Per tas kelias 
pastarąsias dienas ją taip paveikė Mailso pyktis, kad ji neturėjo kada galvoti apie savo 
problemas. 


Bronvin grįžo į Leirenstoną kitą dieną ir pirmiausia nuėjo pas savo penkių mė- 
nesių sūnelį Aleksandrą. Vaikas turėjo žindyvę, nes Bronvin per dažnai būdavo išvy- 
kusi, kad galėtų jį maitinti, bet ji buvo įsitikinusi, kad vaikas gerai Žino, kas yra jo 
motina. Kol ji su didžiausiu malonumu glamonėjo savo sūnų, Rebas sėdėjo prie jos 
kojų, o Elizabet pasakojo apie Brajaną ir kaip Stivenas išlydėjo jį pas Reiną. 

Staiga Bronvin akys sužaibavo. 

— Kad jį kur devyni, — suburbėjo ji, bet Alekso klyksmas privertė ją nurimti. 

— Neverk, mano meile, — ramino ji. 

Kai Aleksandras nutilo, ji vėl atsisuko į Elizabet. 

— Man nepatinka, kad jis pasinaudojo tavimi. Geriau būtų atvedęs tavo brolį 
čia. Stivenas pamiršta, kad Brajanas Čatvortas išvadavo mane iš tavo brolio nagų. Aš 
niekados nenuskriausčiau to berniuko. 

— Aš manau, kad Stivenas daugiau galvojo apie Mailsą ir bijojo, kad jis gali 
pulti Brajaną. 

Elizabet pasilenkė ir paglostė šilkinius Alekso plaukus. 

Aštrios Bronvin akys nepraleisdavo nepastebėtos nė vienos smulkmenos. 

— O kada tavo vaikas turi išvysti šį pasaulį? — netikėtai paklausė ji. 

Elizabet pasižiūrėjo į Bronvin, abiejų moterų akys susitiko. 

Bronvin atsistojo ir nunešė sūnų į lopšį. 

— Morag sakė man, kad tu nesergi nuo to laiko, kai atvykai čia. Tu gi nesi ligonė? 

— Aišku, ne. Iš pradžių aš pati nežinojau, kas su manimi atsitiko, ir gana negreit 
supratau. O kas jums pasakė? 

— Niekas, netgi ne Stivenas. Tikrai ne Stivenas. Aš neabejoju, kad jis norėtų tą 
žinią atšvęsti. Ar tu ketini tekėti už Mailso? 

Elizabet užtraukė minkštą pledą ant Alekso kojų. 

— Jis man nesiūlė. Bet netgi jei būtų pasiūlęs, tarp mūsų yra daug svarbesių proble- 
mų nei vedybos ir kūdikis. Rodžeris nepaliktų mūsų ramybėje vien dėl to, kad aš tapau 
Montgomeri. Jis neabejotinai sužinotų, ar aš tai padariau savo noru, ar iš prievartos. 

— O argi Mailsas verčia tave sa nors daryti? — ramiu tonu paklausė Bronvin. 

Elizabet nusišypsojo. 

— Jūs, kaip ir aš, žinote gerai, kad jis niekados manęs nevertė. Bet aš netikiu, 
kad Mailsas norėtų mane vesti. Aš reikalaučiau ištikimybės iš savo vyro, o Mailsas 
Montgomeris nežino šio žodžio prasmės. 

— Aš nepervertinsiu nė vieno Montgomerių vyro, sakydama, kad, nors jie ir 
atrodo gana arogantiški ir nepalenkiami, bet iš tikrųjų juose yra daug daugiau, ne vien 
tik gražūs veidai ir vyriški kūnai, — atsakė Bronvin. 

— Iš tikrųjų daugiau, — nusijuokė Elizabet, ir drauge su Bronvin išėjo iš kambario. 

Kitą dieną Bronvin išvyko į medžioklę, ir Elizabet visiškai bejėgė su savo siel- 
vartu liko viena. Tiesa, nuo trigalvio, spjaudančio ugnimi drakono ją saugojo Kitas. 

— Elizabet! — nekantriai šūktelėjo Kitas, iškėlęs medinį kardą ir mojuodamas 
juo virš galvos. 

Ji negalėjo paaiškinti, kas jai atsitiko, bet visą kūną krėtė drebulys. 

— Mailsas, — staiga sušnabždėjo ji. 

— Klausyk! — riktelėjo ji moteriai, laikančiai Aleksą. — Prižiūrėk Kitą. 

Sulig tais žodžiais ji pasuko link laiptų, nulipo žemyn ir išėjo į kiemą. Priėjusi 
prie arklidžių, ji pakėlė ranką ir pasirengė sėsti ant balno, bet tuoj pat prie jos prisista- 


tė Duglas. 
— Aš negaliu leisti jums išvykti, — pasakė Duglas, lyg ir gailėdamasis jos. 
— Lauk iš kelio, kvaily! — užbliovė ji. — Mailsui gresia pavojus, ir aš einu pas jį. 


Duglas negaišo laiko, klausdamas, iš kur ji tai Žino, jei iš medžioklės negautas 
joks pranešimas, bet tuoj pat išėjo iš arklidžių, tris kartus sušvilpė ir per kelias sekun- 
des čia jau buvo du jo broliai. 

Elizabet buvo neįpratusi pati sėstis ant balno, ir tai jai gana ilgai užtruko, bet 
vyrai šį kartą nepadėjo. Duglas patikrino, ar tvirtai suveržta balno pavarža, sugriebė jos 
kojas ir tiesiog stumte įstūmė ją į balną. Elizabet net nesudrebėjo nuo jo prisilietimo. 

Kai jie išvyko, Elizabet net nesuabejojo, kur jai joti, ji tarsi pamatė Mailsą ir 
siaubingu greičiu pasileido pirmyn, paskui ją lėkė Duglas, Džerlas ir Frensis. Keturi 
arkliai kaip viesulas stačiu keliu išbildėjo iš Leirenstono, pasuko į dešinę, o po to per 
uolas. | 

Elizabet nė kiek negąsdino tos uolos, ji negalvojo ir apie ją sekusius vyrus. Pa- 
spyrusi arklį, ji pasuko į dešinę, tarsi žinodama, kad tai ir yra kelias, kurio jai reikia. 

Kartą vienas iš vyrų riktelėjo jai, kad saugotųsi, ji atsigulė ant prakaituoto ar- 
klio sprando ir vos išvengė neatsitrenkusi į medžio šaką. O šiaip jau vyrai visą kelią 
tylėjo ir tik stengėsi jokiu būdu neišleisti jos iš akių. 

Jie jojo labai ilgai, kol pamatė iš už krūmų atšuoliuojantį ir garsiai lojantį Rebą. 
Atrodė, kad jis tik ir laukė Elizabet ir likusį kelio galą vadovavo jos kelionei. 

Elizabet buvo priversta šiek tiek pristabdyti arklį ir ėmė joti tik ristele, nes ketu- 
ri raiteliai ir Rebas dabar skynėsi sau kelią per tankų pomiškį ir toje medžių tankmėje 
buvo gana tamsu. 

Dar nespejus išjoti iš tankmės, Rebas vėl ėme loti. Pagaliau jie pamatė Bronvin 
su grupe vyrų. Jie stovėjo ir Žiūrėjo į žemę. Seras Gajus prie kažko klūpojo. 

Bronvin, išgirdusi šuns lojimą, atsisuko ir nustebusi pažvelgė į Elizabet. 

Arklys jau beveik sustojo, kai Elizabet nušoko nuo jo ir, skverbdamasi pro žmo- 
nes, pasileido bėgti. 

Mailsas užmerktomis akimis gulėjo ant žemės, o visas jo kūnas buvo paplūdęs 
kraujais. Jo drabužiai buvo sudraskyti, kairės kojos viršuje ir visoje dešinėje pusėje 
matėsi gilios žaizdos. 

Ji nustūmė serą Gajų, atsiklaupė, pakėlė ant rankų Mailso galvą ir marškinių 
kraštu ėmė valyti kraują nuo jo veido. 

— Atsibusk, Montgomeri, — tvirtai tarė ji. 

Jos balse nesigirdėjo nei gailesčio, nei užuojautos. 

— Atsibusk ir pažvelk į mane. | 

Atrodo, kad praėjo visa amžinybė, kol Mailsas pakėlė vokus. Pasižiūrėjęs į ją, 
jis šiek tiek šyptelėjo, bet tuoj ir vėl užsimerkė. 

— Angele, — sušnabždėjo jis, prieš nutildamas. 

— Vandens, — pareikalavo Elizabet, pakėlusi akis į aplink ją stovinčių suakme- 
nėjusius veidus. 

— Man reikia vandens žaizdoms apiplauti. Ar yra čia kur nors netoliese ferme- 
rio trobelė? 

Bronvin vos spėjo linktelėti, nes Elizabet jau nurodinėjo toliau. 

— Nueikite ir išsiaiškinkite, kas čia per vieta. Nusiųskite fermerius į Leirenstoną 
ir palikite su juo mane vieną. Atsiųskite Morag su jos žolėmis. O man reikia labai aštraus 
plieno, adatų ir siūlų. Gajau! Ištieskite didelį pledą, mes nugabensime jį į trobelę. 

— Nagi, — įsakinėjo ji. — Sukitės greičiau, visi jūs. 

Tuoj pat vyrai išsiskirstė. 

Bronvin nusišypsojusi žvilgtelėjo į Elizabet. 

— Ar tu įsitikinusi, kad esi ne škotė? 

Ištarusi tai, ji pasuko į Leirenstoną. 

Elizabet, likusi viena, kelias minutes laikė Mailsą. 

— Tu pasveiksi, Montgomeri! — sušnabždėjo ji. — Aš atsakau už tave. 

Ji negaišo laiko sentimentams, o pakėlė ant Žemės šalia jo gulintį kardą ir, kad 
galėtų gerai apžiūrėti žaizdas, pradėjo plėšti nuo jo drabužius. Jai pasirodė, kad ište- 
kėjo daugiau kraujo, nei gali būti žmogaus kūne. 

Betraukiant nuo Mailso marškinius, prie jos prisiartino Rebas. 

— Iš kur čia tiek kraujo, Rebai? — paklausė ji. — Bėk ir išsiaiškink, kas čia taip 
nuskriaudė Mailsą. 

Du kartus sulojęs, šuo paliko juos vienus. Elizabet net palengvėjo, pamačius, 
kad viršutinėje kūno dalyje yra tiktai viena žaizda, bet ji gana gili ir ją būtinai reikia 
susiūti. Keli ilgesni įdrėskimai buvo kairėje rankoje, bet jie nekėlė didelio pavojaus. O 
su kojomis padėtis buvo blogesnė. Ant šlaunies buvo bjauri ir gili žaizda, 0 ant vienos 
kulkšnies gana daug įdrėskimų. 

Ji norėjo šiek tiek paversti jį ir pasižiūrėti, ar kitoje pusėje nėra žaizdų. 

Suvaitojęs iš skausmo, Mailsas atsimerkė ir pasižiūrėjo į ją. 

— Tu turėtum užlipti ant viršaus, Elizabet, nes kitaip aš tave visą iškraujuosiu, — 
tarė jis, apžiūrėjęs savo nuogą kūną. 

— Nutilk! — paliepė ji. — Tausok savo jėgas, kad galėtum pasveikti. 

Jiems bekalbant, Rebas pradėjo tempti į proskyną milžinišką šerną su ilgomis 
aštriomis iltimis. Negyvo žvėries snukis buvo paplūdęs kraujais, o šone matėsi kelios 
durtinės peiliu žaizdos. 

— Tai tu laimėjai kovą su šernu, — su pasibjaurėjimu tarė ji, švelniai vynioda- 
ma jį į pledą, kurį buvo persimetusi per savo pečius. 

— Aš manau, kad nebūtų taip atsitikę, jeigu nebūtum išjojęs vienas. 

Nespėjus pasakyti daugiau nė žodžio, Rebas išvilko antrą nudėtą šerną ir pagul- 
dė šalia pirmojo. Šis buvo taip pat supjaustytas. 

Elizabet pradėjo valyti nešvarų Mailso veidą. 

— Mes nugabensime tave kur nors netoli, kur bus šilta ir ramu. Dabar aš noriu, 
kad tu pailsėtum. 

Netrukus iš miško išlindo seras Gajus su kažkokiu vyru ir moterimi, jie atgabe- 
no didelius sunkius pledus. 

— Čia — stiprus karštas miežių sultinys ir avižiniai židinyje kepti pyragėliai, — 
paaiškino moteris. — Bronvin atsiuntė daugiau pledų, jei jums reikia. 

Seras Gajus klūpėdamas pakėlė pledą nuo Mailso kūno ir apžiūrėjo žaizdas. Po 
to jis pakėlė galvą aukštyn ir nustebo, pamatęs, kad Rebas atvelka trečią negyvą šerną 
į proskyną. 

— Kiek iš viso ten jų yra? — paklausė Elizabet. 

— Penki, — atsakė seras Gajus. — Arklys, matyt, užnešė jį ant šernų šeimos. 
Prie savęs jis turėjo tik kardą ir mažą durklą, bet sugebėjo nudobti visus penkis ir pats 

iki čia atslinkti. Rebas nuvedė mus tik prie šernų, ir dar nespėjus surasti lordo Mailso, 
kažkur nubėgo. 

— Jis atbėgo pasiimti manęs, — pasakė Elizabet. — Ar jūs galite nešti Mailsą? 

Atrodo visai nesunkiai, tarsi kokį vaiką, seras Gajus pakėlė savo jaunąjį šeimininką. 

Staiga atsivėrė žaizdos ir ėmė smarkiai tekėti kraujas. 

— Atsargiai, — suspiegė Elizabet, bet Gajaus žvilgsnis privertė ją nutilti. 

Seras Gajus nešė Mailsą pro medžius link fermerių trobėlės ir atsargiai paguldė 
jį ant lovos prie sienos. Be lovos, kambaryje buvo dar grubaus darbo stalas ir dvi kė- 
dės, o daugiau nieko. 

Ant ugnies lėtai virė puodas vandens. Elizabet tuoj pat įmetė į vandenį švarias 
paklodes, kurias jai paliko moteris, ir pradėjo prausti Mailsą. Seras Gajus pakėlė jį ir 
padėjo jai ištraukti iš po jo likusias drabužių skiautes. Laimei, nugaroje daugiau žaiz- 
dų nebuvo, tik nedideli įdrėskimai ir nubrozdinimai. 

Ji jau buvo beveik baigusi jį prausti, kai atvyko Morag su Bronvin. Morag nešė- 
si didžiulį krepšį vaistų. 

— Aš jau nebematau taip gerai, kaip anksčiau, — tarė ji, apžiūrinėdama nuogą 
Mailso kūną. Dvi žaizdos buvo paraudusios ir žiojėjo. — Viena iš jūsų turi slaugyti jį. 

— Aš slaugysiu, — nelaukdama atsakė Elizabet. — Pasakykit man, ką reikia 
daryti, ir aš darysiu. 

Siūti žmogaus mėsą visai kas kita, negu siūti medžiagą — tuoj pat suprato Eli- 
zabet. Kas kartą, kai ji kišdavo adatą į Mailso odą, jos pačios kūnas įsitempdavo. 

Mailsas gulėjo ramiai, nejudėjo ir vos vos kvėpavo. Netekę tiek daug kraujo, jo 
kūnas buvo baltas kaip popierius. Bronvin vėrė į adatą siūlus, nukirpdavo juos ir už- 
megzdavo mazgą. 

Pagaliau Elizabet baigė darbą, bet jos visas kūnas drebėjo. 

— Išgerk šitą, — tarė Bronvin. 

— Kas čia yra? — paklausė Elizabet. 

— Vienas Dievas težino. Aš seniai nustojau klausinėti, ką Morag deda į savo 
viralus. Kas čia bebūtų, Žinau tik viena, čia šlykščiai neskanu, bet išgėrusi tu pradėsi 
jaustis geriau. 

Elizabet išgėrė tą skystį ir, atsirėmusi į sieną, stebėjo Mailsą. Kai Morag prikišo 
puodelį prie išbalusių Mailso lūpų, ji atidavė savo puodą Bronvin ir priėjo prie jo. 

— Išgerk šitą, — sušnabždėjo ji, pakėlusi jo galvą. — Tu turi atgauti jėgas. 

Jis šiek tiek praplėšė akis, vokai vos vos pasikėlė ir pažiūrėjo į ją. 

— Tada apsimoka gerti, — vos judindamas lūpas atsakė jis ir išgėrė Morag skystį. 

Morag su ironija nusišaipė: 

— Jis čia gulės metus laiko, jei tu taip lepinsi jį. 

— Na, ir gerai. Tegu guli! — atšovė Elizabet. 

Bronvin nusijuokė. 

— Eikš, Elizabet. Sėskis ir šiek tiek pailsėk. Pasakyk man, iš kur tu sužinojai, 
kad Mailsas sužeistas? Mes ką tik buvome jį suradę, kai tu atjojai. 

Elizabet atsisėdo ant grindų, Mailso galvūgalyje, atmetė galvą atgal ir patraukė pe- 
čiais. Ji ir pati neturėjo supratimo, kaip ji sužinojo, bet faktas lieka faktu — ji sužinojo. 

Ilsėtis ji beveik neturėjo kada. Turbūt po kelių sekundžių Morag vėl padavė Eli- 
zabet kažką, ką turėjo suvalgyti Mailsas. 

Atėjo vakaras, 1r Bronvin išvyko atgal į Leirenstoną. Elizabet nesitraukė nuo 
Mailso ir įdėmiai stebėjo jį. Ji žinojo, kad jis nemiega. Tuo tarpu Morag šiek tiek snūs- 
telėjo ant kėdės. 

— Ką..., — sušnibždėjo Mailsas. — Kaip atrodo Reino žmona? 

Elizabet pagalvojo, kad jis kliedi, nes ji niekados nėra mačiusi nei Reino, nei jo 
žmonos. 

— Dainininkė, — pasakė Mailsas. — Pagnelis. 

Šie žodžiai daug ką jai paaiškino. Ji buvo nustebusi, kad vienas iš lordų Mont- 
gomerių vedė menką mažytę dainininkę. Elizabet papasakojo Mailsui, kaip ji sutiko 
Aleksandriją Blekit, išgirdo jos nepaprastą balsą, o vėliau stengėsi išgelbėti ją iš Pa- 
gnelio spąstų ir pati pakliuvo jam į rankas. 

Išklausęs šią istoriją, Mailsas nusišypsojo ir ištiesė į ją savo ranką. Palietęs Eli- 
zabet, jis tuoj pat užmigo. Tuo tarpu pradėjo švisti. 

Morag nubudo ir paruošė kitą žolių, džiovintų grybų ir įvairiausių kitokių prie- 
maišų, kurių Elizabet nepažino, antpilą. 

Abi moterys drauge pakeitė kruvinus raiščius, kuriais buvo apraišiotos žaizdos, 
o ant siūlių Morag uždėjo šiltus, drėgnus žolių kompresus. 

Po pusiaudienio Mailsas vėl užmigo, ir Elizabet pirmą kartą trumpam išėjo iš 
trobelės. Lauke, po medžiu, sėdėjo seras Gajus. Pamatęs ją, jis klausiamai pažiūrėjo. 

— Jis ilsisi, — paaiškino ji. 

Seras Gajus pakėlė galvą į dangų. 

— Nedaug kas drįstų pradėti kautis su penkiais šernais, o dar mažiau kas po to 
liktų gyvas, — su pasididžiavimu pareiškė jis. 

Elizabet su ašaromis akyse uždėjo drebančią ranką ant milžino pečių. 

— Aš padarysiu viską, kas galima, kad jis pasveiktų. 

Seras Gajus, net nepažiūrėjęs į ją, šiek tiek linktelėjo. 

— Tu neturi pagrindo jam padėti. Mes su tavimi blogai elgėmės. 

— Ne, — atsakė ji. — Aš čia suradau daugiau nei malonus elgesys. Aš čia paty- 
riau, kas yra meilė. 

Sulig tais žodžiais ji pasuko prie upelio, kuris tekėjo per Makaranų žemę. Nusi- 
praususi ji susitvarkė plaukus, trumpam prisėdo pailsėti, susisuko į pledą, o kai nubu- 
do, buvo jau naktis. Seras Gajus sėdėjo netoli jos. 

Apsimiegojusi ji nuskubėjo atgal į trobelę. 

Mailsas jau buvo nubudęs ir, pamatęs ją, tuoj pat pralinksmėjo. 

— Ji čia, — griežtai subarė Morag. — Galbūt dabar jau išgersi šiek tiek. 

— Elizabet, — sušnabždėjo jis. 

Ji priėjo prie jo ir pakėlė jo galvą. Jis išgėrė beveik visą puodelį Morag paruošto 
skysčio. Elizabet laikė mylimojo galvą, kol jis užmigo. 


Tryliktas skyrius 


— Tu nekelsi, — griežtai pareiškė Elizabet Mailsui. — Aš išgyvenau per daug 
nemigo naktų, gydydama tavo žaizdas, kad dabar ramiai žiūrėčiau, kaip jos vėl ima 
atsivėrinėti. 

Jis pažvelgė į ją maldaujančiomis akimis. 

— Prašau, leisk, Elizabet. 

Vienu metu Elizabet vos nenusileido, bet laiku susigaudė ir ėmė juoktis. 

— Tu pavojingas žmogus. Dabar gulėk ramiai arba aš pririšiu tave prie lovos. 

— Ak! — tik tiek tepasakė jis ir susiraukė. 

Tikriausiai supratusi, apie ką jis galvoja, Elizabet paraudo. 

— Būk geras! Aš noriu, kad tu daugiau valgytum. Tu niekad nepasveiksi, jeigu 
nevalgysi. 

Jis sugriebė jos ranką ir tiesiog neįtikėtinai stipriai patraukė ją prie savęs. O gal 
jai tik taip pasirodė, nes ji nenorėjo priešintis. Ištiesęs prieš save kojas ir paramstytas į 
kambario kampą atremtomis pagalvėmis, jis pusiau sėdėjo lovoje. Elizabet atsargiai iš- 
sitiesė šalia jo. Praėjo dar tik keturios dienos nuo to laiko, kai Mailsas neteko tiek daug 
kraujo, bet jo jaunystė ir atsparumas padėjo jam gana greit atsigauti. Žinoma, jis buvo 
dar silpnas, sužeistas kūnas dar gerokai skaudėjo, bet vis dėlto jis pradėjo sveikti. 

— Kodėl tu sėdi su manim? — paklausė jis. — Mane galėtų slaugyti viena iš 
Bronvin moterų. 

— Ir leisti jai šokinėti su tavimi lovoje, kad pasileistų siūlės, — pasakė ji pasi- 
piktinusi. 

— Aš pats tuoj paleisiu siūlės, jei tu mane juokinsi. Kaip aš galiu paliesti kitą 
moterį, jei tu esi netoli? 

— Kai aš išeisiu, manau, tau užteks drąsos. 

Jis suvėlė ranka mylimosios plaukus, atvertė atgal jos galvą ir savininkiškai įsi- 
siurbė į lūpas. 

— Ar tu dar iki šiol nesupratai, kad priklausai man? — beveik bliaute užbliovė 
jis. — Kada gi tu pagaliau šitą suprasi? | 

Neleisdamas atsakyti, jis dar kartą pabučiavo ją, ir tuo bučiniu atsilygino už 
visą tų praėjusių dienų rūpestį ir neviltį. 

Staiga prie savo gerklės Mailsas pajuto šaltą plieną, kuris juos išskyrė. Instink- 
tyviai jis tuoj pat griebėsi ranka kardo, bet vietoj jo surado tik pliką skaudantį ledu 
uždengtą kūną. 

Virš jų stovėjo Rodžeris Čatvortas. Jo akys degte degė neapykanta, o kardas 
buvo prispaustas prie Mailso kaklo venų. 

— Nieko nedaryk, — tarė Elizabet, traukdamasi nuo Mailso. — Nesužeisk jo. 

— Būčiau laimingas, galėdamas nudėti visus Montgomerius, — atsakė Rodžeris 
Čatvortas. | 

Mailsas vienu greitu judesiu pasisuko, pašoko į viršų ir sugriebė Čatvortą už riešo. 


— Ne, — sucypė Elizabet ir įsitvėrė į brolio petį. 
Mailso žaizdos ėmė kraujuoti. 
— Jis sužeistas, — tarė Elizabet. — Nejaugi tu žudysi žmogų, kuris negali su 


tavimi kovoti? 

Dabar visas Rodžerio dėmesys buvo nukreiptas į seserį. 

— Gal ir tu tapai viena iš jų? Ar tave Montgomeriai taip užnuodijo, kad tu eisi 
prieš savo kraujo brolius? 

— Ne, Rodžeri. Žinoma; ne. 

Ji stengėsi išlikti rami. Rodžerio akys žiūrėjo į ją tokiu laukiniu žvilgsniu, kad ji 
bijojo jį supykinti. Mailsas, sunkiai alsuodamas, gulėjo prie sienos, bet ji žinojo, kad 
kievienu momentu jis gali pašokti, ir tada tikrai trūks visos Žaizdų siūlės. 

— Ar tu atėjai pasiimti manęs? 

Staiga šiame mažame kambaryje stojo mirtina tyla. Abu vyrai akylai stebėjo Eli- 
zabet. Ji suprato, kad privalo išvykti su Rodžeriu. Jei ji nevyks, Rodžeris nužudys Mail- 
są. Tuo ji neabejojo. Rodžeris buvo pavargęs, piktas ir negalėjo racionaliai mąstyti. 

— Būtų gerai, jei vyktumėm namo, — tarė ji, šiaip taip prisivertusi nusišypsoti. 

— Elizabet! — perspėjo Mailsas. 

Ji net nepažiūrėjo į ligonį. 

— Einam, Rodžeri, ko tu dar lauki? 

Jos širdis taip smarkiai daužėsi, kad ji vos girdėjo savo balsą. 

— Elizabet! — šaukė Mailsas, daužydamas kumščiu sau į krūtinę. 

Rodžeris dvejodamas pasižiūrėjo pradžioje į vieną, o paskui į kitą. 

— Aš jau nekantrauju, Rodžeri. Kaip tau atrodo, ar aš ne per ilgai buvau svetur? 

Ji apsisuko ir pasirengė išvykti. Trumpai stabtelėjusi prie durų, ji pasižiūrėjo į 
Rodžerį ir nedrįso atsisukti į Mailsą. Ji nesurizikavo vėl pažvelgti į jį, nes kitaip jos 
apsisprendimas galėjo nueiti vėjais. 

Gerokai nustebęs, lėtai paskui seserį sekė Rodžeris. Netoli trobelės kantriai laukė 
arklys. Elizabet nedrįso atitraukti nuo gyvulio akių, nes žinojo, kad kur nors netoli pama- 
tys sero Gajaus lavoną. Tik mirtis galėjo sutrukdyti milžinui apsaugoti savo šeimininką. 

Iš trobelės pasigirdo širdį veriantis riksmas. 

— Elizabet! 

Nurijusi gerklėjė įstrigusį gumulą, Elizabet leido Rodžeriui padėti jai užsėsti 
ant arklio. 

— Mes privalome pasiimti maisto, — tarė Rodžeris, nueidamas nuo jos. 

— Rodžeri! — iš siaubo suklykė ji. — Jei tu jam ką nors padarysi, aš..., — 
pradėjo ji, bet jis nekreipė į ją jokio dėmesio. 

Ji momentaliai nušoko nuo arklio ir nusekė paskui jį — bet buvo jau per vėlu. 

Rodžeris Čatvortas perrėžė kardu Mailso ranką. Ir kai pastarasis paplūdo krau- 
jais, Rodžeris pasakė: 

— Reino Žmona pagailėjo manęs ir išgelbėjo man gyvybę. Už tai, kad dabar 
lieki gyvas, gali būti dėkingas jai. 

Jis atsisuko į tarpduryje stovinčią Elizabet. 

— Greičiau lipk ant arklio arba aš baigsiu savo darbą, jei jis mirtinai nenukraujuos. 

Visa drebėdama, vos laikydamasi ant kojų, Elizabet išėjo iš trobelės ir užlipo 
ant arklio. Po poros sekundžių greta jos atsirado ir Rodžeris. Jie paliko šią žemę ir 
šuoliais nušuoliavo namo. 


Elizabet sėdėjo prie rėmo ir siuvinėjo uždangalą altoriui. Jame buvo vaizduojamas 
šventas Jurgis, besikaunantis su drakonu. Viename kampe matėsi berniukas, kuris buvo 
labai panašus į Kitą, o šventas Jurgis — šventasis — turėjo labai daug Mailso Montgome- 
rio bruožų. Elizabet trumpam nutraukė darbą, nes įsčiose esantis vaikas įspyrė jai. 

Priešais ją sėdėjo Elis Čatvort. Veidrodyje atsispindėjo gražioji, nesužalota jos 
veido pusė. 

— Aš tada buvau graži, — pasakojo Elis. — Nė vienas vyras negalėjo prieš ma- 
ne atsilaikyti. Jie visi buvo pasirengę guldyti už mane galvas. Man užtekdavo duoti tik 
mažą užuominą, kad aš ko nors noriu, ir tuoj pat viską gaudavau. 

Ji pasuko veidrodį į sužeistą veido pusę. 

— Iki Montgomeriai manęs nesubjaurojo, — iš pykčio sušnypštė ji. — Džudit 
Rivedun pavydėjo man to grožio. Ji buvo bjauri, šlakuota, raudonplaukė ir labai neri- 
mavo dėl mano brangaus Gavino mirties. 

Elizabet pabrėžtinai nusižiovavo, nekreipdama dėmesio į kupiną neapykantos 
Elis žvilgsnį, ir atsisuko į Rodžerį, kuris susimąstęs stovėjo prie židinio, laikydamas 
rankoje taurę vyno. 

— Rodžeri, ar tu nenorėtum išeiti su manimi į sodą pasivaikščioti? 

Kaip ir visuomet, Rodžeris pirmiausia pasižiūrėjo į jos pilvą, o tik po to į veidą. 

— Ne, aš turiu pakalbėti su savo ekonome, — stebėdamas jos veidą, suburbėjo jis. 

Ji žinojo, ką jis nori pasakyti, nes jau buvo pasakęs tai daug kartų — kad ji 
pasikeitė. 

Jau dvi savaitės, kai ji buvo namie su savo broliu ir savo “šeima". Dabar visi 
matė, kaip ji pasikeitė per tuos penkis, praleistus su Montgomeriais, mėnesius. Penki 
mėnesiai buvo per mažas laiko tarpas, kad kas nors pasikeistų Čatvortų namuose, bet 
jų visiškai užteko, kad Elizabet taptų nauju žmogumi. 

Ji be galo norėjo save įtikinti, kad Rodžeris skiriasi nuo Edmundo, tačiau nega- 
lėjo nematyti, kad iš tikrųjų jis nesugebėjo pakeisti savo namų ir šeimos atmosferos. 
Daugeliu atvejų Čatvortų namai buvo lygiai tokie patys, kaip ir prie Edmundo. O Elis 
galėjo nevaržomai gyventi vienuose namuose su Rodžeriu tik dėl to, kad jis nekreipė į 
ją jokio dėmesio. Rodžerio vidinis pasaulis buvo pilnas sumaišties 1r nerimo. Tiesa, jis 
mylėjo ir rūpinosi Brajanu ir Elizabet, tačiau iš tikrųjų labai daug ko nesuprato ir neži- 
nojo, kas vyksta aplink jį. 

Po ilgos ir varginančios kelionės grįžusi namo, ir vos tik spėjusi nulipti nuo 
arklio, Elizabet tuoj pat išgirdo, kaip du Rodžerio vyrai, kurie anksčiau būdavo su 
Edmundu, pradėjo pašaipiai komentuoti jos ilgą dingimą ir net užsiminė, kad negali 
sulaukti, kada galės nutverti ją vieną. 

Todėl pirmasis jausmas, užvaldęs Elizabet namie, vėl buvo baimės jausmas. Atro- 
dė, kad ji niekados ir nebuvo išvykusi iš Čatvortų dvaro. Netrukus ji iš naujo prisiminė 
visas tas gudrybes, kuriomis naudojosi gindamasi nuo vyrų. Staiga ji prisiminė serą Ga- 
jų. Juk ji sulaužė jam pirštus, ir paskui jis ilgą laiką šlubavo — 0 vėliau jie drauge sėdė- 
j0, jo akyse spindėjo ašaros, kartu su juo nerimavo dėl žmogaus, kurį abu mylėjo. 

Elizabet neturėjo jokio noro vėl grįžti į tą gyvenimą, kuriame nuolat reikėjo 
slapstytis ir bijoti. Per daug ilgą ir sunkų kelią jai teko nueiti, kol atprato bijoti vyrų, ir 
ji visai nesirengė pamiršti to, ko taip sunkiai išmoko. 

Ji grįžo pas Rodžerį ir pareikalavo, kad tuoj pat išsiųstų tuos vyrus. 

Rodžeris buvo labai nustebęs ir tuoj pat išgrūdo ją iš arklidžių. Jis stengėsi glo- 
boti ją, bet ji jo neklausė. Supratęs, kad jo brangi, mažoji sesutė 1ma atsikalbinėti, jis 
ne tik kad buvo apstulbintas, bet ir įsižeidė. Jam atrodė, kad jis išgelbėjo seserį iš 
pragaro, o ji ne tik nedėkoja jam už tai, bet dar skundžiasi. 

Pirmą kartą gyvenime Elizabet papasakojo visą tiesą apie Edmundą. Rodžeriui 
net kraujas suplūdo į veidą, jis, šlitiniuodamas į šalis, krito į kėdę ir atrodė tarsi per 
galvą gavęs. Visus tuos metus jis buvo įsitikinęs, kad globoja savo brangią mažą sesu- 
tę, 0, pasirodo, ji gyveno kaip pragare. Jam net į galvą nebuvo atėję, kad, kai tik jis 
išvykdavo iš dvaro, Edmundas tuoj pat atsigabendavo ją iš vienuolyno. Jis nežinojo, 
kad ji turėjo gintis nuo tų vyrų. 

Po šio sesers pasakojimo jis buvo pasirengęs užmušti tuos vyrus arklidėje. 

Rodžerio įniršis buvo toks baisus, kad buvo neįmanoma to nepaisyti. Per tris 
dienas jis įvarė baimės visai savo šeimynai. Atleido daugybę vyrų ir, jei dar kuris nors 
išdrįsdavo nors kreiva akimi pasižiūrėti į Elizabet, ji tuoj pat apskųsdavo tą niekšą 
Rodžeriui. Dabar sesuo nutarė nepakęsti tokio įžūlumo. Visą gyvenimą praleidusi tik 
su Edmundu, ji net neturėjo supratimo, kaip turėtų būti elgiamasi su jos amžiaus mer- 
gaite. Bet penkis mėnesius pagyvenusi ten, kur galėjo nieko nebijoti ir laisvai viena 
vaikščioti sode, ji labai pasikeitė. 

Rodžerį labai pribloškė jos reikalavimai, ir jai tik dabar paaiškėjo, kaip juodu su 
Brajanu visą laiką stengėsi apsaugoti jį nuo nemalonių įspūdžių. Rodžeris sugebėjo - 
būti labai malonus, bet drauge ir labai Žiaurus. Kai kartą ji pabandė pakalbėti apie 
Montgomerius, Rodžeris pratrūko tokia neapykanta, kad Elizabet net išsigando dėl jo 


gyvybės. 

Buvo praėjęs jau ne vienas mėnuo, kai jie nesimatė, todėl brolis greitai pastebė- 
jo, kaip pasikeitė sesers kūnas ir kaip smarkiai ji papilnėjo. Elizabet išdidžiai pakėlė 
galvą į viršų ir, visai dėl to nesijaudindama, pareiškė, kad ji nešioja Mailso Montgo- 
merio kūdikį. 

Ji laukė didžiulio pykčio — ir buvo pasirengusi jam, bet pamačiusi Rodžerio 
akyse gilią nuoskaudą, pati prarado pusiausvyrą. 

— Išeik. Palik mane vieną, — sušnabždėjo jis, ir ji pakluso. 

Savo kambaryje, viena, Elizabet smarkiai raudojo. Po to, kai jie išsiskyrė su 
Mailsu, taip buvo kiekvieną naktį. Ar Mailsas suprato, kad ji išvyko su Rodžeriu vien 
dėl to, kad apsaugotų savo mylimąjį? O gal jis ėmė jos nekęsti? Kaip jie paaiškino 
Kitui tokį staigų jos dingimą? 

Ji gulėjo lovoje ir mąstė apie visus tuos žmones, kuriais rūpinosi Škotijoje. 

Visą laiką ji laukė progos, kad galėtų nusiųsti laišką į Škotiją, bet nebuvo nieko, 
kuo galėtų pasitikėti, kad įteiks jį. Tačiau vakar, išėjusi po pietų pasivaikščioti, ji suti- 
ko seną moterį, kurios niekados anksčiau nebuvo mačiusi. Moteris pasiūlė jai krepšį 
duonos, ir kai ji ėmė atsisakinėti, nepažįstamoji pakėlė drabužius ir parodė Montgo- 
merių herbą. Elizabet greitai sugriebė krepšį ir net nespėjo padėkoti, nes moteris tuoj 
pat dingo. Nekantraudama ji ėmė raustis jame. 

Viduje buvo Bronvin laiškas, iš kurio paaiškėjo, kad Bronvin labai gerai supra- 
to, kodėl Elizabet grįžo su Rodžeriu namo, bet Mailsas — niekaip nepajėgė to suprasti. 
Serą Gajų kliudė trys strėlės, bet, atrodo, kad jis išgyvens. Likęs be globos, Mailsas 
kaip pasiutęs lakstė iš pykčio, kol iširo visos siūlės. Kai Morag surado jį, jis labai 
karščiavo ir tris dienas jie jau buvo praradę viltį, kad jis išgyvens. Stivenas išvyko iš 
Reino priverstinės stovyklos tą pačią minutę, kai tik išgirdo, kad sužeistas Mailsas. Jis 
atnešė džiugią žinią, kad Reinas priėmė jaunąjį Brajaną, 1r dabar Stivenas tikisi, jog 
tarp šių dviejų šeimų greitai įsivyraus taika. Gale Bronvin pridėjo, kad Mailsas taisosi 
labai lėtai ir visai nenori girdėti Elizabet vardo. 

Šiandien, permąsčius tą paskutinį sakinį, Elizabet ėmė krėsti šaltis. 

— Tu turi užsimesti apsiaustą, — eidamas jai iš paskos, tarė Rodžeris. 

— Ne, — suburbėjo ji. — Man užtenka pledo. 

— Kodėl tu prieš mane dar puikuojiesi šituo pledu? — įsikarščiavo Rodžeris. — 
Man gana to, kad tu nešioji savyje Montgomerį. Ar tau malonu spjauti man į veidą kas 
kartą, kai tik pažiūriu į tave? 

— Rodžeri, aš noriu, kad vieną kartą ta neapykanta baigtųsi. Aš noriu... 

— Tu nori ištvirkauti su mano priešu! — pro dantis prašvokštė jis. 

Metusi į jį piktą žvilgsnį, ji atsitraukė nuo brolio. Rodžeris sugriebė jos ranką ir 
švelniai pasižiūrėjo į ją. 

— Ar tu gali į visa tai pažvelgti mano akimis? Aš visus tuos mėnesius gyvenau 
kaip pragare, ieškodamas tavęs. Aš nuvykau pas Reiną Montgomerį, kad sužinočiau, 
kur tu esi, ir jis pakėlė prieš mane kardą. Jei jo naujoji žmona nebūtų mūsų išskyrusi, 
manęs jau nebebūtų gyvųjų tarpe. Aš keliais nušliaužiau pas karalių. Manai, man buvo 
tas lengva? Aš negaliu mylėti Žmogaus, kuris mane taip žiauriai nubaudė po to, kas 
nutiko Meri Montgomeri, bet dėl tavęs aš pasirengęs šliaužti keliais prieš patį velnią. 

Jis šiek tiek patylėjo, o po to uždėjo rankas jai ant pečių. 

— Negalvok, kad klaidžioti po Škotiją man buvo labai lengva. O kai tave sura- 
dau, tu glėbesčiavaisi su Montgomeriu, tarsi norėdama susilieti su juo. Ir tas vaidini- 
mas, kurį tu puikiai suvaidinai! Aš jaučiausi tarsi koks priešas dėl to, kad gelbėjau 
savo nuosavą seserį iš žmogaus, kuris laikė ją nelaivėje ir nuplėšė jai nekaltybę. Paaiš- 
kink man visa tai, Elizabet, — sušnibždėjo jis. 

Ji palenkė galvą ir prisiglaudė prie jo krūtinės. 

— Kaip aš tau paaiškinsiu? Aš negaliu net apsakyti, kas įvyko su manimi per 
tuos kelis mėnesius. Aš patyriau, kas yra meilė ir... 

— Meilė! — suriko jis. — Tu galvoji, kad jei Žmogus įsitempia tave į savo lovą, 
tai jis jau ir myli tave? Ar Montgomeris pažadėjo tau amžiną meilę? Ar jis prašė Čat- 
vort tapti jo žmona? 

— Ne, bet.:., — pradėjo ji. 

— Elizabet, tu labai blogai pažįsti vyrus. Tu esi tik marionetė šiuose mūsų vai- 
duose. Ar tu nežinai, kad Montgomeriai juokiasi iš to, kad Čatvort nešioja Montgome- 
rių vaiką? Jie galvoja, kad laimėjo mūšį. 

— Laimėjo! — atsitraukdama riktelėjo ji. — Aš nebegaliu pakęsti, kad į visa tai 
žiūrima, kaip į žaidimą. Ką aš pasakysiu savo vaikui, kad jis buvo tik šachmatų rikis, 
kuriuo naudojosi dvi šeimos tuose savo idiotiškuose vaiduose? 

— Idiotiškuose? Kaip tu gali taip kalbėti? Brajanas išvyko iš čia ir bastosi neži- 
nia kur, galbūt ir nekenčia manęs už Meri Montgomeri? 

Ji nepasakė jam, kad matė Brajaną Škotijoje. 

— Ar tau niekados neatėjo į galvą, Rodžeri, kad galbūt tu buvai toji priežastis, dėl 
kurios išvyko Brajanas? Aš norėčiau išgirsti iš tavęs, kas atsitiko su Meri Montgomeri. 

Jis atsuko jai nugarą. 

— Aš buvau girtas. Tai buvo šlykštus... įvykis. 

Jis nusisuko, tarsi pripažindamas savo kaltę. 

— Aš nebegaliu sugrąžinti tos moters, ir karalius nubaudė mane daugiau negu 
reikia. Brajanas paliko mane, ir tu grįžai namo su išsipūtusiu pilvu nuo mano priešų. O 
vietoj meilės, kurią kadaise jautei man, dabar tik klausinėji visko ir įtarinėji. Ar gali 
būti dar kokia nors didesnė bausmė? 

— Aš atsiprašau, Rodžeri, — švelniai tarė ji. — Galbūt aš labai pasikeičiau. Aš 
nežinau, ar Mailsas myli mane. Aš nežinau, ar jis norėtų vesti mane ir duoti vaikui 
savo vardą, bet aš gerai žinau, kad aš jį myliu, ir, jei tik jis paprašytų, eičiau su juo kad 
ir į pasaulio kraštą. 

Pažvelgusi į Rodžerio akis, ji gerai suprato, kokį skausmą jam suteikė. 

— Kaip tu gali taip atvirai prieš mane eiti? Negi tas vyras tau teikia tokį malo- 
numą lovoje, kad tu net imi rėkti iš pasitenkinimo. Negi dėl jo tu.pamiršai, kaip aš visą 
laiką tave mylėjau? Nejaugi tie penki mėnesiai, praleisti su juo, privertė tave pamiršti 
aštuoniolika su manimi praleistų metų? 

— Ne, Rodžeri, aš myliu tave. Aš visados tave mylėsiu, bet man reikalingi jūs abu. 

Išgirdęs tai, jis nusijuokė. 

— Tu dar labai jauna, Elizabet. Tau reikia vyro, kurio, kaip kalba žmonės, reikia 
pusei Anglijos moterų. Tau reikia vyro, kuris įvilioja tave į savo lovą, priverčia tave 
pastoti ir niekados nekalba apie vedybas. Galų gale, kokios ten vedybos ir būtų! Negi 
tu norėtum rūpintis visais tais pavainikiais, kaip tu rūpinaisi jo vyresniuoju sūnumi? 

— Ką tu Žinai apie Kitą? 

— Aš žinau labai daug apie savo priešus. Mailsas Montgomeris mėgsta moteris. 
Tu esi jam viena iš daugelio, o aš gerbčiau vyrą, kuris ne vien tik gulėtų su tavimi, bet 
ir galėtų pasakyti, kad tu jam esi vienintelė, vienintelė, kurią jis myli. 

Jis palietė jos ranką. 

— Elizabet, jei tu nori turėti vyrą. aš surasiu tau ką nors. Aš pažįstu kelis vyrus, 
kurie visai nekreiptų dėmesio į tavo nėštumą ir būtų tau labai geri. Žinau, kad, pagyvenusi 
su šitu jauniausiuoju Montgomeriu vos vienerius metus, tu taptum labai nelaiminga. 

— Galbūt, — atsakė ji, mėgindama galvoti racionaliai. 

Gal Mailso rankos, kurių prisilietimas tiesiog degino, iš tikrųjų privertė ją pra- 
rasti sveiką protą. Jis visuomet buvo labai švelnus ir malonus jai, bet gi toks pat jis 
buvo ir su tarnaitėmis. Jeigu ji paliktų savo brolį dėl Montgomerio, Rodžeris pradėtų 
jos nekęsti, ir ką ji tada turėtų jausti Mailsui visą gyvenimą? Kas būtų, jeigu vėl ant 
juoko, kažkas “padovanotų" jam kitą gražią mergaitę? Argi jis irgi nuspręstų, kad ji 
jam priklauso? Ar jis šypsodamasis atsivestų ją į namus pas Elizabet, tikėdamasis, kad 
ji 1ms rūpintis ja, kaip ir jo pavainikiais vaikais. 

— Leisk man surasti tau ką nors. Aš pristatysiu daugybę vyrų, kad fu galėtum 
juos įvertinti ir pasirinktum tą, kuris tau patiks. Bent jau pasižiūrėsi į juos. O jei tu 
nori likti netekėjusi, aš neprieštarauju. 

Ji pasižiūrėjo į jį su meile. Žmonės išjuoktų jį, kad jis leidžia nešioti įsčiose 
vaiką, kol ji dar neištekėjusi. Daugelis vyrų grasintų jai, kad užmuš, jei nesutiks tekė- 
ti. Rodžeris per tuos kelerius metus patyrė daug nešlovės, o dabar jis yra pasirengęs 
dėl jos dar daugiau aukotis. 
jam grįžo noras gyventi. 

— Gerai, aš apžiūrėsiu tavo vyrus, — iš širdies pasakė ji. 

Ji nutarė dėti visas pastangas, kad sugebėtų įsimylėti į vieną iš jų. Tada ji turėtų 
švelnų, mylintį vyrą, vaikus, kuriuos mylėtų ne tik ji, bet ir jos broliai (ji visą laiką dar 
puoselėjo viltį sutaikyti Brajaną su Rodžeriu). 


Per sekančias kelias dienas Elizabet sužinojo dar daugiau apie meilę. Iki tol, kol 
nebuvo sutikusi Mailso, ji net supratimo neturėjo, kas yra ta meilė. Jai niekados net 
mintis į galvą nešovė, kad galėtų įsimylėti kokį nors vyrą, bet, kai sutiko Mailsą, viskas 
apsivertė aukštyn kojomis. Penkis mėnesius kantriai kęsdamas ir su humoru žiūrėdamas 
į jos pasipūtimą, jis privertė ją pamilti jį. Ji žinojo, kad niekados negalės pamiršti Mail- 
so, bet gi yra ir daugiau vyrų pasaulyje, kurie gali būti jai geri ir švelnūs. Reikia tik 
vieno, kad ji galėtų į kurį nors iš jų įsimylėti, ir tada klausimas būtų išspręstas. 

Bet Elizabet pervertino save. Rodžeris ėmė rengti vyrų, kurie buvo pasirengę jai 
tarnauti, pasirodymus. Tai šiek tiek priminė žirgų paradus. Vyrų buvo visokių: aukštų, 
žemų, plonų, storų, bjaurių, tokių gražių, kad negalėjai atitraukti nuo jų akių, be galo 
pasitikinčių savimi, drąsių, mokančių priversti ją juoktis, o vienas net gražiai dainavo. 

Iš pradžių Elizabet buvo malonu, kad jie skiria jai tiek daug dėmesio, bet po 
kelių dienų ją vėl apėmė sena baimė. Ir kai vieną kartą kažkoks vyras palietė jos petį, 
ji tuoj pat pašoko į viršų ir uždėjo ranką ant prie-šono kabančio durklo. Po savaitės ji 
pradėjo ieškoti preteksto, kad galėtų likti: savo kambaryje, arba susitikdavo su jais tik 
Rodžerio draugijoje. | 

Kartą, visai netikėtai, nepasakęs nė žodžio, Rodžeris, drauge su aštuoniais vy- 
rais pasiutusiu greičiu išjojo iš dvaro. Tarnas paaiškino, kad kažkoks purvinas bedan- 
tis vyras atnešė Rodžeriui laišką, kuris paskatino jį per kelias sekundes išvykti. Laišką 
Jis įmetė į židinį ir sudegino. 

Žinodama, kad žemai jos laukia vienuolika vyriškos lyties svečių, o dabar ji yra 
vienintelė šio dvaro šeimininkė, Elizabet vos neapsiverkė. Ji negalėjo ramiai kalbėtis 
su Kuriuo nors vienu jai pristatytu vyru, nes visas dėmesys buvo nukreiptas į tai, kur 
yra ir ką daro kiti jos svečiai. Kantrus kelių mėnesių Mailso darbas, atrodo, nuėjo 
veltui. O vyrui, kuris išdrįso prieiti prie jos iš užpakalio, ji kartą trenkė žalvario vaza 
per galvą. 

Po to šiek tiek pasikėlusi sijoną, ji skriste nuskrido į savo kambarį ir atsisakė 
vėl grįžti į menę. 

Elizabet atsigulė ant lovos ir ilgai galvojo apie Mailsą. Kas kartą kiekvieną su- 
tiktą vyrą ji tuoj pat lygindavo su savo mylimuoju. Ir kai jai pristatė kažkokį ypatingai 
didingą vyriškį, ji daugiau nieko kito nematė, kaip tik per greit judančias rankas ir 
visokias kitokias smulkmenas. Vieną vakarą sode ji leidosi kažkurio iš jų pabučiuoja- 
ma, bet po to vos susilaikė neužlipusi kulnu ant jo mažųjų pirštų ir be galo ilgai šluos- 
tėsi ranka lūpas. Vargšas vyriškis pasijuto labai įžeistas. 

Elizabet labai stengėsi nugalėti save, bet nė vienas vyras jos taip ir nesudomino. 

Dienos slinko, ir mergina nutarė, kad jai reikėtų susisiekti su Bronvin ir gauti 
jos patarimą. Kai gyvenimas visiškai apkarto, ji sugalvojo parašyti laišką. 

Netrukus labai suvargęs ir sumenkęs grįžo Rodžeris. Jis atgabeno ir sudarkytą 
Brajano lavoną. 

Elizabet maloniai pasisveikino su juo, bet Rodžeris tiktai pažiūrėjo į ją ir atsar- 
giai užnešė laiptais į viršų Brajano kūną. Dvi dienas jis išsėdėjo ten užsirakinęs su 
Brajanu, o kai pasirodė, akys buvo įkritę, o paakiai pajuodę. 

— Tai tavo Montgomerių darbas, — žingsniuodamas paskui Elizabet ir Elis, ki- 
miu balsu pasakė jis. 

Po pietų jos palaidojo Brajaną, bet Rodžeris daugiau nepasirodė. Ant jo kapo 
Elizabet pasodino rožių ir graudžiai apraudojo abu brolius. 

Elis taip pat nedavė ramybės Elizabet. Pamišėlė negailestingai ją persekiojo, be 
paliovos kartojo, kad už tai, ką padarė, visi Montgomeriai turi mirti, po to uždegė 
lempas, pripildytas karštos alyvos, ir maniakiškai jomis mosavo. Ji sakė, kad Elizabet 
vaikas gims pažymėtas šėtono ženklu, ir kad jį keiks Žmonės visą amžių. 

Pamatę, kad po šios netekties šeimoje įsivyravo nervinga, nerami atmosfera, Ro- 
džerio sukviesti svečiai vienas po kito ėmė skirstytis. Elizabet su broliene liko namie 
vienos. 

Kovo pradžioje su visomis regalijomis atvyko karaliaus pasiuntinys. 

Dieną prieš tai Elizabet išsiuntė vyrus, kad surastų Rodžerį. Jis gyveno vienas 
akmeniniame piemenų namelyje. Brolis buvo panašus į ilgais nešvariais plaukais apau- 
gusį skeletą. Jo sulysę veidai apžėlė barzda, o akys buvo laukinės ir tarsi kažko bijojo. 

Elizabet akivaizdoje jis tyliai perskaitė laišką ir įmetė jį į Židinį. 

— Pasakyk karaliui ne, — šaltai tarė jis ir išėjo iš kambario. 

Aišku, Elizabet buvo įdomu, kokį pranešimą karalius atsiuntė. Bet dabar jai nie- 
ko kito nebeliko — tik atsidusti ir ramiai laukti. Dėdamasi kiek galima ramesnė, ji 
paleido karaliaus vyrus. Be abejonės, kai tik karalius gaus neigiamą atsakymą, tuoj pat 
paaiškės, ką Rodžeris atsisakė vykdyti. 

Uždėjusi ranką ant savo kasdien besipučiančio pilvo, ji tyliai svarstė — negi jos 
vaikas visą gyvenimą bus pravardžiuojamas pavainikiu. 


Keturioliktas skyrius 


Praėjo šešios dienos nuo karaliaus pasiuntinio atvykimo. Elizabet buvo sode vie- 
na. Ji kiauras dienas nematydavo ir negirdėdavo Rodžerio, o po Brajano mirties Elis 
galutinai prarado sveiką protą. Negalima sakyti, kad ši moteris labai gailėtųsi Brajano, 
bet jai užteko to, kad jį nužudė Montgomeris. Elizabet taip pat ėmė nekęsti Reino. 

Taku judėjo kažkoks šešėlis, ir, prieš atsisukdama, ji nevalingai riktelėjo. Tam- 

soje į ją žvelgė deginančios Mailso Montgomerio akys. Jis su panieka nužiūrėjo ją nuo 
galvos iki kojų, atkreipė dėmesį į jos dramblio spalvos atlaso suknelę, dvigubą perlų 
eilę ir raudoną kaip kraujas rubiną ant krūtinės. 

Elizabet pajuto, kad ji vėl nori prisispausti prie jo, kad jai dar labai jo reikia. Po 
jo akimis buvo tamsūs, vos vos gelsvi šešėliai, o jis pats buvo labai sublogęs. Tikriau- 
siai jaunuolis dar buvo ne visai atsigavęs po to sužeidimo. 

— Eime, — užkimusiu balsu tarė jis. 

Elizabet net nesuabejojusi nusekė paskui jį per sodą ir pasuko į Čatvortų dvaro 
miško parką. Tikriausiai sienos buvo saugomos, bet Mailsui kažkaip pavyko nepaste- 
bėtam prasmukti. 

Jie neištarė vienas kitam nė žodžio, ir jis net nepasižiūrėjo į ją, kol priėjo du 
miške jų laukiančius arklius. Tik tada Elizabet suprato tos tylos priežastį — jis neken- 
tė jos. Ji pajuto tą neapykantą iš jo sustingusio kūno ir šaltų akių. 

Ji ir pati sustingo, priėjusi prie arklių. 

— Kur tu mane vedi? 

Jis atsisuko į ją. 

— Karalius įsakė, kad mes turime apsivesti. Tavo brolis nepaisė to įsakymo. Jei 
mes neįvykdysime įsakymo, abu tavo broliai ir aš būsime paskelbti išdavikais ir mūsų 
žemės bus atimtos. 

Jis pažvelgė į ant jos krūtinės kabantį rubiną. 

— Tu gali nebijoti, — tęsė jis. — Po vedybų aš grąžinsiu tave tavo brangiausiam 
broliukui. 

Jis nusisuko nuo jos. Elizabet mėgino užsėsti ant arklio, bet ilgas sijonas ir stai- 
ga ėmęs krėsti drebulys niekaip neleido jai to padaryti. Mailsas priėjo prie jos iš užpa- 
kalio ir, kiek įmanoma mažiau liesdamas ją, įsodino į balną. 

Elizabet buvo per daug pritrenkta, tiesiog šoko būsenoje, kad būtų galėjusi ką 
nors galvoti. Jie skubiai pasuko į šiaurę. Jos akys išdžiūvo ir degė, 0 ji pati tesugebėjo 
matyti tik vėjyje besiplaikstančius arklio karčius. 

Nepraėjus nė valandai, jie pasiekė mažo kaimelio pakraštį ir sustojo prie dailaus 
mažo namo priešais bažnyčią. Mailsas nulipo nuo arklio ir net nepažvelgė į ją. Tuo 
tarpu jai buvo jau gana sunku pačiai nuo jo nušokti. 

Kunigas atidarė jiems duris. 

— O! Čia labai miela nuotaka, Mailsai, — tarė jis. — Eime greičiau. aš žinau, 
kaip tu nekantrauji. 

Nekreipdamas dėmesio į Elizabet, Mailsas greitai nužingsniavo pirmas. Ji bėgo 
paskui ir sučiupo jo ranką. Tačiau mylimasis pažiūrėjo į ją tokiu žvilgsniu, kad jai net 
žadą atėmė. Ji tuoj pat atitraukė nuo jo savo ranką. 

— Kai viskas bus baigta, gal galėsime pasikalbėti? — sušnabždėjo ji. 

— Jeigu tik labai trumpai, — šaltai atsakė jis. — Manęs laukia brolis. 

— Gerai, — sutiko Elizabet, stengdamasi išlaikyti orumą. — Aš ilgai neužlaikysiu. 

Sulig tais žodžiais ji pasikėlė sijono apačią ir nuėjo pirma jo. 

Sutuoktuvės truko kelias minutes. Liudininkų nebuvo nei iš vienos šeimos pu- 
sės, buvo tik keli svetimi žmonės, kuriuos pažino vienas kunigas. Per visą ceremoniją 
abu sutuoktiniai tik automatiškai įterpdavo žodžius, tarsi būtų vedę derybas dėl kokio 
nors grūdų kontrakto. Kai galų gale jie buvo paskelbti vyru ir žmona, Mailsas atsisuko 
į ją, ir Elizabet užgniaužė kvapą. 

— Aš manau, kad mes pakalbėsime zakristijoje, — tik tiek teištarė ji. 

Iškėlusi galvą aukštyn, Elizabet nužingsniavo pirma. 

Kai jie liko kambaryje vieni, jis tingiai atsirėmė į sieną. 

— Dabar jau gali pasakyti, ką norėjai. 

Jos pirmas noras buvo pasakyti jam, kur jie galėtų praleisti likusį savo gyveni- 
mą, bet ji susilaikė. 

— Aš nežinojau apie karaliaus įsakymą, kad mes turime susituokti. Jei būčiau 
Žinojusi, būčiau neatsisakiusi. Aš padaryčiau viską, kad tik vaidai baigtųsi. 

— Netgi ir miegotum su savo priešu? — su ironija paklausė jis. 

Ji sukando dantis. 

— Rodžeris labai pergyvena dėl Brajano mirties. 

Staiga jos akys ėmė žybčioti. 

Mailsas išplėtė šnerves. 

— Galbūt tu nežinai, kad Reinas šiaip taip išgyveno po tavo brolio nuodų. 

— Nuodų! — žioptelėjo ji. — Dabar tu jau tuo kaltini Rodžerį? 

— Ne Rodžerį, — atsakė Mailsas. — Tavo brolis Brajanas nuodijo Reiną. 

— Ką gi, Brajanas tikriausiai norėjo atsimokėti už pasikėsinimą! Aš girdėjau, 
kad Reinas yra labai didelis vyras. Ar jam buvo labai malonu draskyti mano menkutį 
brolelį? Ar jis labai džiaugėsi, girdėdamas, kaip lūžta silpni mano brolio kaulai? 

Mailsas susiraukė. | 

— Aš matau, kad tu ir vėl klausai tik vienos pusės. Ar Rodžeris pasakė tau, kad 
Reinas nužudė Brajaną? 

— Ne tais žodžiais, bet... 

Mailsas atsitraukė nuo sienos. 

— Tada paprašyk jo. Tegu tavo puikusis brolelis papasakoja tiesą, kas nužudė 
Brajaną Čatvortą. Jeigu daugiau neturi kuo manęs kaltinti, aš eisiu. 

— Palauk! — pašaukė ji. — Prašau pasakyti man visas naujienas. Kaip seras Gajus? 

Mailsas atsuko į ją savo juodas akis. 

— Kokio velnio tu rūpiniesi juo? Dabar tau daugiau niekuo nebereikia rūpintis, 
tik savo klastingu broleliu. Gajus vos nemirė nuo tavo brolio strėlių. Turbūt jam dar 
reikėtų treniruotis, kad būtų taiklesnis. Dar vienas colis, ir jis būtų pataikęs Gajui į širdį. 

— O Kitas? — sušnabždėjo ji. 

— Kitas! — pasakė Mailsas pro sukąstus dantis. — Kitas tris dienas verkė, kai tu 
išėjai, bet dabar jis net neįsileidžia į savo kambarį Filipo auklės, nes jos vardas Elizabet. 

— Aš niekados negalvojau... — pradėjo ji. — Aš myliu Kitą. 

— Ne, Elizabet, tu nemyli. Mes tau nieko nereiškiame. Tu atsimokėjai mums už 
tai, kad laikėme tave prieš tavo norą. Na, šiaip ar taip, tu esi Čatvort. 

Jo pyktis privertė ją išsilieti. 

— Man jau gana tų kaltinimų! Ką aš turėjau daryti, kai mano brolis įrėmė kardą 
tau į gerklę? Negi turėjau likti su tavimi? Jis gi būtų tave užmušęs! Negi tu nesupranti, 
kad aš išvykau su juo vien dėl to, kad išgelbėčiau tavo nedėkingą personą? 

— Ir tų tikiesi, kad aš tavimi patikėsiu? — pasakė jis žemu balsu. — Tu stovi 
prieš mane, apsikarsčiusi perlais, pasidabinusi rubinu, kuris kainuoja daugiau už mane 
visą, ir dar nori mane įtikinti, kad tu nusekei paskui savo brolį tam, kad išgelbėtum 
mane. Kodėl tu manai, kad aš toks kvailas? 

— Tada pasakyk man, — atšovė ji, — ką aš turėjau daryti? 

Jis įdėmiai pažvelgė į ją. | 

— Tu visą laiką kartojai, kad tavo brolis labai myli tave, tai kodėl nepasakei 
jam, kad nori likti su manim? 

Iš nevilties ji atmetė rankas atgal. 

— Ak! Jei tas būtų padėję. Aš neabejoju, kad Rodžeris dar kartą būtų ištraukęs 
kardą, įsmeigęs į tave ir po to ramiausiai išvykęs namo. Pagal temperamentą Rodžeris 
nusileidžia gal tik tau vienam. Be to, Montgomeri, iš kur aš galėjau Žinoti, kad tu nori 
likti su manimi? 

Jis trumpam nutilo. 

— Mano norai visados buvo labai aiškūs. Aš girdėjau, kad vėliau tu miegojai su 
daugybe vyrų. Tikiuosi, kad ištekėjusios moters statusas nesukliudys tau ir toliau taip 
elgtis, tik gal dėl mano vaiko gali kilti šiokių tokių keblumų. 

Iš lėto ir labai ramiai Elizabet prisiartino prie vyro ir trenkė jam į veidą. 

Mailso galva šiek tiek nusviro į šoną. Pakėlęs ją, jaunuolis liepsnojančiomis 
akimis žvilgterėjo į žmoną. Vienu greitu, staigiu mostu jis sugriebė abi jos rankas ir 
prirėmė merginą prie šaltos akmeninės sienos. Po to karštai įsisiurbė jai į lūpas. 

Staiga nubudo ir iki šiol slopinta Elizabet aistra, ji godžiai panarino galvą į vyro kūną. 

Slinkdamos žemyn jaunuolio lūpos maloniai degino mylimosios kaklą. 

— Ar tu myli mane, Elizabet? 

— Taip, — suburbėjo ji. 

— Ar labai? — pašnabždomis paklausė jis, liežuvio galiuku paliesdamas jos ausį. 

— Mailsai, — pratarė ji, — prašau tavęs. 

Iškėlusi virš galvos rankas, ji rėmėsi į sieną ir desperatiškai stengėsi apkabinti jį. 

— Prašau, — pakartojo ji. 

Staiga jis atšoko nuo jos ir paleido jos rankas. 

— Ką reiškia būti pamestam? — šaltai pasakė jis, bet gyslos kakle tebepulsavo. — 
Ką reiškia mylėti ir būti paliktam? Aš maldavau tavęs likti su manimi, bet tu pasirinkai 
savo brolį. Dabar pamatysi, ar jis gali tau duoti tai, ko tau reikia. Sudie, Elizabet... 
Montgomeri. 

Sulig tais žodžiais jis išėjo iš kambario ir uždarė paskui save duris. 

Dar ilgai Elizabet jautėsi tokia silpna, kad negalėjo pajudėti. Pagaliau ji šiaip 
taip surado savyje jėgų prieiti iki kėdės ir atsisėsti. 

Kai į zakrisitiją įėjo labai susijaudinęs kunigas, ji tebesėdėjo apstulbusi ir nieko 
nematė. 

— Lordas Mailsas išvyko, bet eskortas lauke laukia jūsų. Šitą paliko jums. 

Pamatęs, kad Elizabet absoliučiai nereaguoja, kunigas paėmė jos ranką i ir įspraudė 
į ją kažką labai šalto ir sunkaus. 

— Pailsėk, brangioji, vyrai palauks. 

Praėjo dar kelios minutės, kol Elizabet pagaliau sugebėjo šiaip taip atsistoti. Iš 
jos rankos kažkas iškrito ir skambėdamas nusirito grindimis. Ji atsiklaupė ir pakėlė 
specialiai jos mažai rankai išliedintą sunkų auksinį žiedą su didžiuliu smaragdu, kuria- 
me buvo išgraviruoti trys Montgomerių leopardai. 

Jos.pirmas noras buvo sviesti tą žiedą per visą kambarį, bet vėliau, susitaikiusi 
su savo likimu, ji užsimovė jį ant kairės rankos ir išėjo į lauką, kur jos laukė sargyba. 

Rodžeris pasitiko ją jau už pusės mylios nuo savo dvaro su ginkluota sargyba ir 
ištrauktais kardais. Ji sudavė arkliui, norėdama greičiau prijoti prie jo. 

— Mirtis visiems Montgomeriams! — rėkė jis. 

Elizabet sugriebė jo arklį už apynasrio, stipriai patraukė ir privertė jį atsistosi 
piestu. Kelias sekundes jie abu stengėsi suvaldyti savo arklius. 

— Kodėl tu atjoji su Montgomeriais? — užbliovė Rodžeris. 

— Todėl, kad aš esu Montgomeri, — piktai atšovė ji. 

Šis jos pareiškimas taip pritrenkė Rodžerį, kad jis trumpam sėdėjo ant arklio 
kaip apstulbęs. 

— Kaip tu drįsai man nepasakyti apie karaliaus įsakymą, kad aš turiu ištekėti už 
Mailso! — riktelėjo ji. — Ką tu dar man primelavai? Kas nužudė mano brolį Brajaną? 

Rodžeris iš pykčio paraudo. 

— Montgomeris..., — pradėjo jis. 

— Ne! Aš noriu žinoti tiesą! 

Rodžeris taip pažiūrėjo į ją atlydėjusią sargybą tarsi norėtų užmušti. 

— Tu pasakai man dabar tiesą arba aš apsisuku ir joju su jais į Škotiją. Aš ką tik 
ištekėjau už Montgomerio ir mano vaikas turi teisę gimti kaip vienas iš jų. 

Rodžeris sunkiai kvėpavo, jo krūtinė išsipūtė tarsi statinė. 

— Aš nužudžiau Brajaną, — rėkė jis. 

Šiek tiek patylėjęs, jis vėl ėmė šaukti: 

— Aš nužudžiau savo brolį. Tu norėjai, kad aš tau šitą praneščiau? 

Elizabet laukė bet kokio atsakymo, bet tas, kurį ji išgirdo, galutinai ją sugniuždė. 

— Jojam namo, Rodžeri, ir ten pakalbėsim. 

Kai jie liko vieni, Elizabet pareikalavo, kad Rodžeris jai papasakotų viską apie Čat- 
vortų ir Montgomertių vaidus. Išklausyti šią istoriją buvo nelengva, ypač dar ir dėl to, kad 
Rodžeris negalėjo būti objektyvus. Visus įvykius jis perleido pro savo jausmų prizmę. 

Škotijoje jis turėjo progos vesti Bronvin Makaran, ir tai būtų buvusi puiki ir 
pavykusi santuoka. Jis, norėdamas atrodyti jai patrauklesnis, šiek tiek apsimelavo — 
bet argi ką nors reiškia toks smulkus melas, kai merginiesi? Jis netgi privertė Stiveną 
kautis su juo, bet, kai paaiškėjo, kad Montgomeris nesunkiai laimės, jis puolė iš nuga- 
ros. Rodžeris jautėsi be galo pažemintas ir negalėjo tokio pažeminimo pakęsti. Dėl to 
Jis ir pagrobė Bronvin ir Meri, kad įrodytų Montgomeriams, jog yra galingas ir su juo 
reikia skaitytis. Jis niekados nenorėjo tų moterų nuskriausti. 

— Betgi tu nuskriaudei Meri, — piktai tarė Elizabet. 

— Brajanas norėjo ją vesti! — gynėsi Rodžeris. — Po to, kai aš tiek daug kančių 
patyriau nuo tų Montgomerių, tada Brajanas sugalvojo vesti jų seną, kuklią, bedvasę 
dukterį. Niekas kitas Anglijoje jos nenorėtų. Įsivaizduoji, kaip būtų išjuokti Čatvortai? 

— Tavo išdidumas mane stebina. Dabar užuot vedęs, Brajanas guli žemėje. Negi 
tu to norėjai? 

— Ne, — vos girdimai atsakė jis. 

— Ir aš ne, — pasakė ji ir atsisėdo. — Rodžeri, aš noriu, kad tu mane išklausy- 
tum ir įdėmiai išklausytum, Vieną kartą Montgomerių ir Čatvortų pyktis turi baigtis. 
Dabar aš vadinuosi Montgomeri, ir mano vaikas bus Montgomeris. Daugiau nereikia 
tų vaidų. 

— Jeigu jis ir vėl pamėgins tave pasiimti... — pradėjo Rodžeris. 

— Mane pasiimti! — ji taip greit šoktelėjo, kad net kėdė nukrito. — Šį rytą aš 
prašiau Mailso Montgomerio, kad jis pasiimtų mane su savimi, bet jis atsisakė. Ir aš jo 
nekaltinu. Jų šeima per tave neteko sesers, kurią taip mylėjo. Ir už tai jie tavęs nenužu- 
dė, nors tikriausiai galėjo. 

— Brajanas... 

— Tu nužudei Brajaną! — šaukė ji. — Tu buvai visų vaidų priežastis, ir jeigu tu 
dar kartą blogu paminėsi Montgomerį, aš pati, teatleidžia man Dievas, pakelsiu prieš 
tave kardą. 

Baigusi kalbėti, ji išėjo iš kambario ir vos neapvertė Elis, kuri, kaip paprastai, 
slapta klausėsi jų pokalbio. 


Tik po trijų dienų Elizabet šiaip taip sugebėjo tiek sutramdyti savo pyktį, kad bent 

galėtų galvoti. Ji nusprendė apžiūrėti, ką turi ir kaip jai reikės verstis. Būsimoji mama 
nenorėjo, kad jos vaikas augtų taip, kaip augo ji. Tikriausiai ji niekados negyvens su 
Mailsu, ir artimiausias Žmogus, kuris galėtų atstoti vaikui tėvą, bus tik Rodžeris. 

Ji rado Rodžerį sėdintį priešais židinį susirūpinusiu veidu, ir jei ji būtų buvusi 
vyras, taip spirtų jam iš užpakalio, kad jis būtų net iš kėdės išlėkęs. 

— Rodžeri, — tarė ji, kiek galėdama švelnesniu balsu. — Aš anksčiau nepaste- 
bėjau, bet dabar žiūriu, kad tu pūtiesi kaip kubilas. 

Jis nustebo ir uždėjo rankas ant savo plokščio pilvo. 

Elizabet šiaip taip susilaikė nesusijuokusi. Rodžeris buvo patrauklus vyras, ir 
moterys paprastai atkreipdavo į jį dėmesį. 

— Galbūt, — tęsė ji, — tavo amžiaus vyrai darosi apkūnūs, ir jų raumenys nu- 
silpsta. 

— Aš dar ne toks senas, — atsakė jis ir, įtraukdamas pilvą, atsistojo nuo kėdės. 

— Vienas dalykas man tikrai patiko Škotijoje. Ten vyrai labai tvarkingi ir sveiki. 

Jis pasuko į ją galvą. 

— Ką tu rengiesi daryti, Elizabet? 

— Aš noriu, kad tu pagaliau nustotum gailėtis savęs. Brajanas mirė, ir netgi 
jeigu tu visą likusį savo gyvenimą eisi miegoti girtas, tu jo nebesugrąžinsi. Dabar eik, 
susirask tuos savo tinginius riterius ir priversk juos dirbti. 

Atrodo, kad ji šiek tiek pralinkšmino brolį. 

— O galbūt man reikėtų truputį pasportuoti, — pasakė jis, išeidamas iš kambario. 

Po šešių savaičių Elizabet pagimdė didelį, sveiką berniuką, kurį pavadino Niko- 
lu Rodžeriu. Buvo labai nesunku pastebėti, kad vaikas paveldėjo išsikišusius Gavino 
Montgomerio skruostikaulius. Rodžeris taip pamilo vaiką tarsi jis būtų jo paties. 

Vos tik atsigavusi po gimdymo, ji iš karto ėmė rūpintis mažojo Nikolo gerbūviu. 
Pirmiausia visiems laikams ji pastatė prie vaiko sargybą, nes atrodė, jog Elis įsitikinusi, 
kad vaikas yra Džudit ir Gavino, o šios pamišėlės veiksmais Elizabet negalėjo pasitikėti. 

Kai Nikolui suėjo vos mėnuo, iš Džudit Montgomeri atėjo pirmas laiškas. Jis 
buvo gana santūrus. Džudit teiravosi apie vaiką ir apgailestavo, kad joms neteko susi- 
tikti, pažymėdama, kad Bronvin gieda jai ditirambus. Apie Mailsą nebuvo užsiminta 
nė žodžio. . 

Netikėtai Elizabet parašė jai atgal. Ji gyrė savo mažylį, sakė, kad jis labai pana- 
šus į Gaviną ir klausė, gal Džudit gali ką nors patarti jaunajai motinai. 

Džudit atsiliepė, atsiųsdama didžiulį ryšulį puikiausių vaikiškų drabužių, ku- 
riuos jos sūnelis, dabar jau dežimties mėnesių, spėjo išaugti. 

Elizabet, šiek tiek įžūliai, parodė drabužius Rodžeriui ir pasakė, kad ji pradėjo 
susirašinėti su Džudit Montgomeri. Rodžeris, ką tik grįžęs iš trėniruočių aikštelės ir 
kiaurai permirkęs prakaitu, neatsakė nė žodžio, bet Elis paleido visą tiradą, į kurią 
niekas, atrodo, nekreipė dėmesio. 

Penktajame savo laiške Džudit šiek tiek, bet tik prabėgomis, užsiminė apie Mail- 
są. Ji rašė, kad Mailsas gyvena su Reinu, abu be žmonų.ir abu nelaimingi. Ši naujiena 
labai pradžiugino Elizabet. Visą savaitę ji jautėsi nuostabiai gerai, juokavo su Niku, 
pasakojo jam apie jo tėvą ir netikrą brolį Kitą. 

Rugsėjo mėnesį Elizabet nusiuntė Džudit svogūnelių sodui ir įdėjo į vidų lieme- 
nę, kurią ji išsiuvinėjo Kitui ir kuri atrodė labai vyriškai. Atgaliniame Džudit laiške 
buvo rašoma, kad Kitui be galo patiko liemenė, bet ir jis, ir Mailsas galvojo, kad tai 
Džudit darbas. Tai privertė Gaviną gerokai nusijuokti, nes ji, žuaų, niekados neturė- 
jo nei laiko, nei kantrybės siuvinėti. 

Tuoj po Kalėdų Džudit atsiuntė ilgą, rimtą laišką. Reinas vėl susiėjo su savo 
žmona, o Mailsas, prieš grįždamas į savo dvarą, atvažiavo aplankyti jų. Džudit buvo 
labai išsigandusi, kai pamatė, kaip jis pasikeitė. Jis visados būdavo atsiskyręs, bet da- 
bar beveik nekalbėjo. Ir kas blogiausia, kad jis visai nustojo domėtis moterimis. Mote- 
rys vis dar tebesižavėjo juo, tačiau jis žiūrėjo į jas įtariai ir visai neskyrė joms dėme- 
si0. Džudit mėgino pasikalbėti su juo, bet jis atsakė tik tiek: 

— Ar pameni, kad aš esu vedęs? Vedę vyrai ir moterys turi būti ištikimi vienas 
kitam. — Pasakęs tai, jis nusijuokė ir išėjo. Džudit maldavo Elizabet atleisti Mailsui ir 
drauge perspėjo ją, kad visi Montgomerių vyrai yra iki beprotybės pavydūs. 

Elizabet atsakė jai labai ilgu, bet piktu laišku. Mailsas buvo vienintelis vyras, 
kuris kada nors buvo ją palietęs. Po vedybų ji maldavo jo pasiimti ją su savimi, bet jis 
atsisakė. Ji aiškino jam, kad ji išvyko su Rodžeriu tik dėl to, kad išgelbėtų jo gyvybę. 
Ji prirašė ne vieną puslapį, burnodama save, kad buvo tokia kvaila ir aklai tikėjo savo 
broliu, bet dėl to, kad jie išsiskyrė, kaltas Mailsas, o ne ji. 

Vos tik spėjusi išsiųsti laišką per pasiuntinį, Elizabet tuoj pat norėjo jį susigrą- 
žinti. Tiesą pasakius, ji niekados nebuvo susitikusi su Džudit Montgomeri. Ir jei Elis 
pasakojimai apie šią moterį ir buvo šiek tiek perdėti ir sutirštinti, vis tiek buvo aišku, 
kad ji gryna pabaisa. Ji galėjo tik pakenkti Elizabet santykiams su. Mailsu. 

Kol atėjo atsakymas, Elizabet beveik visą mėnesį buvo kaip išprotėjusi. Rodže- 
ris klausinėjo jos, kas atsitiko. Elis klausinėjimu nepasitenkino — ji slapta įlindo į 
Elizabet kambarį, susirado Džudit laiškus, perskaitė juos ir po to smulkiausiai atpasa- 
kojo Rodžeriui. Kai Rodžeris, išklausęs ją, tik nusisuko, Elis prasidėjo pykčio prie- 
puolis, kuris truko visą dieną. 

Džudit atsakymas buvo trumpas: šešioliktą vasario Mailsas rengiasi stovyklauti 
už dvidešimties mylių nuo Čatvortų dvaro, beveik prie pat Vestermoro kaimo. Seras 
Gajus yra pasirengęs bet kokia kaina padėti Elizabet. 

Su tuo laišku Elizabet nesiskyrė net miegodama, visur nešiojosi su savimi, kol, 
galų gale, paslėpė židinyje už akmens. Kelias dienas ji vaikščiojo kaip apdujusi, o po 
to susirgo. Kodėl ji turėtų galvoti, kad Mailsas vėl norės su ja būti? Kaip reikės jį 
priversti, kad jis norėtų jos? 

— Tu priklausai man, Elizabet, — sakydavo jis. — Tave man atidavė. 

Jos galvoje gimė naujas planas. Ne, ji negali. Šį kartą jos neėmė juokas. Iš tikrų- 
jų jai trūko šaltakraujiškumo ir drąsos. Kas bus, jei ji pati atiduos save Mailsui? 

Tuo metu, kai sėdėdama soliariume, Elizabet jau beveik gėrėjosi džiaugsmingo- 
mis, išdaigiškomis vizijomis, Elis, negaišdama laiko, rausėsi jos kambaryje, šniukšti- 
nėdama visus kampus. Radusi paskutinį Džudit laišką, ji tuoj pat nunešė jį Rodžeriui. 
Šį kartą jis nebenusisuko. Ir per pastarąsias kelias dienas Čatvortų namuose trys Žmo- 
nės ėmė kurti planus — visų trijų planai buvo visiškai skirtingi. 


Penkioliktas skyrius 


— Aš tikrai nepadėsiu! — iš aukšto žiūrėdamas į Elizabet pasakė seras Gajus. 
Jis kalbėjo nuleidęs balsą, bet atrodė, kad jis rėkia. 

— Bet Džudit sakė, kad jūs norite man padėti. 

Seras Gajus dar labiau pasitempė į viršų ir atrodė tikras milžinas. O randas, iš- 
vagojęs jo veidą, buvo raudonas kaip purpuras. 

— Ledi Džudit, — jis ypač pabrėžė pirmąjį Žodį, — neturėjo nė mažiausio su- 

pratimo, kad jūs galite kreiptis į mane su tokiu absurdišku prašymu. Kaip jums ir į 
galvą atėjo toks dalykas? — lyg ir gėdindamas ją, paklausė jis. 

Elizabet nusisuko nuo jo ir paspyrė ant žemės gulintį kilimą. Tuo metu jai pasi- 
rodė, kad į galvą šovė gera idėja: ji turi priversti serą Gajų pristatyti ją Mailsui suvy- 
niotą į kilimą. Galbūt, prisiminęs šį vaizdą, jis nusijuoks ir atleis jai. Bet seras Gajus 
atsisakė bendradarbiauti. 

— Tai ką tada man daryti? — sunkiai atsidususi, paklausė ji. — Aš žinau, kad jis 
nenorės manęs matyti, jei aš dorai į jį kreipsiuos. 

— Ledi Aleks atsiuntė savo dukrą Reinui ir vaikas ėjo pasiuntinio pareigas. 

— O, ne! Aš neleisiu, kad Nikas patektų į Mailso rankas. Mailsas pasamdys jam 
kitą auklę ir berniukas atsidurs jo vaikų kolekcijoje. Aš daugiau niekados nepamatysiu 
nei Mailso, nei Niko. 

Atsirėmusi į medį, ji ėmė kurti naujus planus. Jeigu ir pavyktų susitikti su Mail- 
su, negalima tikėtis, kad jis išklausys ją. Buvo tik vienintelė galimybė — parodyti, kad 
ji dega aistra. Gal tada Mailsas neatsilaikytų ir, pasimylėjęs su ja, sutiktų pakalbėti. 

Svarstydama, kaip geriau pasielgti, ji suko rankose savo ilgą, gražų, juodą akso- 
minį apsiaustą, apvedžiotą juodos audinės kailiu. Dar kartą pasižiūrėjusi į serą Gajų, ji 
tarsi pamatė naują viltį. 

— Ar jūs negalite padėti man susitikti su Mailsu ir trumpam palikti mus vienus? 
Ne palapinėje, o miške. Bet aš pabrėžiu jums, kad mes turime likti visiškai vieni. Be 
abejonės, jis norės pasikviesti sargybą, bet aš nenorėčiau, kad kas nors ateitų. 

— Man nepriimtinas jūsų siūlymas, — atkakliai prieštaravo seras Gajus. — O 
jeigu ten grės mirtinas pavojus? 

— Žinoma, — su ironija atsakė ji. — Aš galiu parmesti jį ant žemės ir perpjauti 
peiliu gerklę. 

Seras Gajus pakėlė vieną antakį ir demonstratyviai perkėlė į kitą vietą koją, ku- 
rią buvo sužeidusi Elizabet. 

Elizabet pažiūrėjo į jį ir šiek tiek šyptelėjo. 

— Prašau jūsų, Gajau. Aš jau seniai nesu sužeidusi jokio žmogaus. Mailsas ma- 
no vyras. Aš myliu jį ir noriu pamėginti priversti jį vėl mylėti mane. 

— Aš manau, kad lordas Mailsas jus myli — jis jaučia jums nenumaldomą po- 
traukį, bet jūs labai įžeidėte jo savigarbą. Nė viena moteris niekados nėra suteikusi 
jam tiek skausmo. 

— Aš neatsiprašinėsiu dėl to, kad išvykau iš Škotijos su Rodžeriu. Tuo metu aš 
privalėjau taip pasielgti. Na, o dabar, ar suteiksite man galimybę likti vienai su savo vyru? 

Seras Gajus ilgai galvojo, kol pagaliau linktelėjo. 

— Aš tikriausiai būsiu priverstas dėl to gailėtis. 

Elizabet iš laimės švytinčiu veidu atsidėkojo jam kerinčia šypsena. 

— Aš paprašysiu, kad jūs būtumėt mūsų kito vaiko krikšto tėvas. 

Seras Gajus prunkštelėjo. 

— Per valandą lordas Mailsas bus čia. Aš duodu jums ne daugiau kaip valandą. 

— Tada jūs pateksite į labai keblią padėtį, — atvirai pareiškė ji. — Aš tikiuosi 
sugundyti savo vyrą. Duokite mums vieniems likti mažiausiai tris valandas. 

— Jūs jau nebe ledi, Elizabet Montgomeri, — tarė jis, pažvelgęs į ją blizgančio- 
mis akimis. 

— Aišku ne. Ir dėl to man nėra ko didžiuotis, — sutiko ji. — Dabar eikite, o aš 
irgi turiu pasirengti. 

Likusi viena, Elizabet pajuto, kad jos drąsa garuoja. Tikriausiai tai bus vieninte- 

lė galimybė susigrąžinti vyrą, ir ji maldavo Dievą, kad viskas praeitų gerai. Dreban- 
čiomis rankomis ji pradėjo atsiseginėti suknelę. Labai gerai pažindama Mailsą, Eliza- 
bet žinojo, kad protu jis gali prieš ją atsispirti, bet ar galės atstumti ją fiziškai? 

Ji paslėpė drabužius po lapais ir, likusi nuoga, įsivyniojo į apsiaustą. Pažiūrėjus 
iš šalies, ji atrodė visiškai padori ledi. Galutinai pasirengusi susitikimui, ji atsisėdo 
ant kažkokio rąstgalio ir ėmė laukti. 

Išgirdusi artėjančius žingsnius, ji pažino greitą, lengvą, ryžtingą Mailso eiseną 
ir net sustingo iš baimės. Elizabet pasitiko vyrą stovėdama. 

Pirmasis Mailso žvilgsnis lyg ir bylojo, kad jis sveikina ir ilgisi jos. Bet tuoj pat 

— Kaip tau pavyko pabėgti nuo savo broli0?7 — paklausė jis. 

— Mailsai, aš surengiau šį susitikimą, norėdama paprašyti tavęs, kad gyventu- 
me kartu, kaip vyras ir žmona. 

— Mes, visi trys? 

— Taip. Mes abu ir mūsų sūnus Nikolas. 

— Aš supratau. Bet, pasakyk man, ką tavo brolis darys be savo sesers, dėl kurios 
pastaruoju metu taip dažnai žudė žmones? 

Ji šiek tiek priartėjo prie jo. 

— Praėjo labai daug laiko nuo tada, kai mes paskutinį kartą matėmės, ir aš tikė- 
jausi, kad iki dabar tau pavyko įveikti savo pavydą. 

— Aš nepavydus, — prunkštelėjo jis. — Bet kartą aš jau apsisprendžiau, ir tu 
privertei mane priimti tokį sprendimą. Dabar aš duosiu tau eskortą, kuris sugrąžins 
tave broliui. Sargyba! 

Kažkoks įtarimas nuslinko Mailso veidu, kai, jam riktelėjus, nepasirodė nė vie- 
nas vyras. Bet jis nespėjo daugiau ištarti nė vieno žodžio, kai Elizabet, atplėšusi į šalis 
apsiaustą, atskleidė prieš jį savo nuogą kūną. Mailsas, pažiūrėjęs į ją, tik Žioptelėjo. 

Elizabet nenumetė ant žemės apsiausto. Ji tik apsinuogino nuo juosmens iki ko- 
jų pirštų, nes norėjo atrodyti panašiai, kaip tada, kai sutiko jį pirmą kartą ir buvo ap- 
siausta kailiais. Vogčiomis, tarsi eitų medžioti, ji priėjo prie jo ir apkabino jo kaklą. 

Nevalingai jis prisilietė rankomis prie šilkinės jos klubų odos. 

— Ar aš galiu tavęs atsiprašyti, Mailsai?7 — sušnabždėjo ji, kai jos akis palietė 
jo lūpos. — Aš labai daug kur klydau. Bet dabar aš jau nebe išdidi. Aš myliu tave ir 
noriu su tavimi gyventi. 

Neužilgo Mailso lūpos šiek tiek priartėjo prie jos. Atrodė, kad jis be galo sten- 
gėsi jai pasipriešinti. 

— Elizabet, — tyliai pratarė jis, lengvai paliesdamas jos lūpas. 

Įsiliepsnojo ilgai slopinta aistra. Mailso rankos slinko apsiaustu apgaubtu jos 
kūnu. Jis pakėlė ją nuo žemės ir bučiuodamas prispaudė prie savęs, tuo tarpu burna 
lėtai slinko jos veidu tarsi jis būtų norėjęs ją suryti. 

— Kaip aš tavęs išsiilgau. O Dieve! Buvo laikas, kai aš maniau, kad išeisiu iš proto. 

— O aš buvau įsitikinusi, kad aš išėjau, — atsakė ji juokdamasi pro ašaras. — 
Kodėl tu nenorėjai patikėti, kad aš myliu tik tave. Aš nebūčiau leidusi nė vienam vyrui 
paliesti mane. 

Bučintiu jis nušluostė jos ašaras. 

— Aš girdėjau, kad Džono Beskamo galva keturiose vietose susiūta nuo tavo 
smūgio. 

Bučiuodama jį į lūpas, žmona neleido jam kalbėti. Nejučiom jie ėmė slinkti ant 
žemės. Elizabet ėmė atseginėti Mailso drabužius, tuo tarpu jo rankos godžiai spaudė jo 
kūną. 

— Paleisk ją! — pasigirdo grėsmingas balsas. 

Ir Elizabet, ir Mailsas per minutę suprato, kas kalba. 

Rodžeris Čatvortas atstatė į Mailsą savo kardą. 

Mailsas piktai pasižiūrėjo į Elizabet ir pradėjo keltis nuo žemės. 

— Ji tavo, — tarė jis Rodžeriui, pradėjęs sunkiai kvėpuoti. 

— Eik tu peklon, Rodžeri! — šaukte šaukė Elizabet savo broliui. Sugriebusi 
saują akmenų, ji sviedė juos jam į galvą. 

— Ar tu gali nors kartą palikti mane ramybėje ir nesikišti į mano pa VEnimą: 
Pasiimk tą kardą, kol dar nieko nenužudei. 

— Aš nudursiu Montgomerį, jei jis... 

— Gali pamėginti, — sušnypštė Mailsas ir nedelsdamas išsitraukė savo kardą. 

— Ne! — sucypė Elizabet. 

Ji atsistojo tarp dviejų jai brangių vyrų ir atsuko veidą į brolį. 

— Rodžeri, vieną kartą reikia išsiaiškinti. Mailsas yra mano vyras, ir aš norė- 
čiau grįžti su juo į jo namus, žinoma, jei jis priims mane po tų visų kvailysčių, kurias 
tu man pridarei. 

— Koks jis tau vyras, — prašvokštė Rodžeris. — Jis mėnesių mėnesiais nebuvo 
net prisiartinęs prie tavęs, jis dar nematė nė savo nuosavo sūnaus. Ar tokio vyro tau 
reikia, Elizabet? Tu atsisakai namų, kuriuose turi viską, dėl vyro, kuris visai tavimi 
nesirūpina? Kiek moterų pastojo nuo tavęs po to, kai palikai Elizabet Montgomeri? 

— Daugiau nei tau pavyktų apvaisinti per visą savo gyvenimą, — šaltai atsakė 
Mailsas. 

Pamačiusi, kad Rodžeris ruošiasi pulti, Elizabet žengė žingsnį prie Mailso. 

— Jei aš galėčiau ramiai mąstyti, aš pasakyčiau jums abiem — eikit jūs po velnių. 

— Leisk, aš išvaduosiu tave nuo jo, — pasakė Rodžeris, bet kai jo kardas įsirė- 
mė į Elizabet apsiaustą, jis susilaikė. — Kaip tau negėda? Ar tu visados taip... šitaip 
sveikiniesi su tuo vyru? 

— Rodžeri, tu esi bukagalvis ir supranti tik tiek, kiek tau įkalta į galvą. 

Apsigobusi aksomu ir audine, ji apsisuko, pasistiebė ir prispaudė lūpas prie Mail- 
so. Mailsas pradėjo suprasti, kad šį kartą Elizabet renkasi jį, o ne brolį. Jis sugriebė ją 
ir taip stipriai apkabino, kad net šonkauliai subraškėjo. O po to pabučiavo, tarsi Žadė- 
damas gerą rytojų. 

Rodžeris buvo toks įsiutęs, kad net drebėjo iš pykčio. Todėl, aišku, jis nepaste- 
bėjo, kad prie jo sėlina kažkoks žmogus. Jis negirdėjo ir pliaukštelėjimo ore, tik paju- 
to, kad kažkas vėzdu trenkė jam per galvą. Tylėdamas jis suklupo ant žemės. 

Mailsas ir Elizabet irgi neatkreipė dėmesio į medžių braškėjimą, bet mergina neti- 
kėtai pakėlė galvą ir pastebėjo, kad jai prieš akis kažkas švystelėjo. Į Mailso galvą taikė- 
si kažkoks vėzdas. Elizabet staiga pastūmė jį į kairę, todėl vėzdas trenkė ne jam, o jai. 

Mailsas ne iš karto suprato, kodėl staiga Elizabet pradėjo šlubuoti. Prilaikyda- 
mas ją viena ranka, jis pasisuko, bet buvo jau per vėlu, smūgis parbloškė ir jį. 

Trys vyrai, apšepę, nešvarūs, tvirti žaliūkai stovėjo prie ant žemės parblokštų 
savo aukų: dviejų vyrų ir vienos moters. 

— Kuris čia iš jų Montgomeris? — paklausė kažkuris iš jų. 

— Iš kur aš galiu Žinoti! 

— Tai kurį mes imsime? 

— Abu! — patarė trečias. 

— Ir tą kekšę? — paklausė pirmasis, vėzdu keldamas jos apsiaustą. 

— Mesk ir ją į vežimą kartu su jais. Čatvortų moteriškė sakė, kad su jais gali 

būti ir moteris, kuria taip pat reikia atsikratyti. Aš maniau, kad mes priversime ją su- 
mokėti už visus tris. Dabar paimk to vyro drabužius, kol aš prižiūrėsiu šitą. 
Trečiasis vyras nukirpo ilgą šviesų Elizabet plaukų sruogą ir įsikišo ją į kišenę. 
— Eime greičiau. Vežimas nelauks visą dieną. 


Elizabet nubudo nuo siaubingo galvos skausmo, tarsi kažkas kaltu daužė jos galvą. 
Ji pagalvojo, kad geriau iš viso būtų nenubudusi. Atrodė, kad net žemė sukasi po kojo- 
mis. Panorėjusi atsisėsti, ji krito aukštielninka, trenkdama galvą net ne į grindis, o į 
kažkokį rąstą. 

— Ramiai, mano meile, — iš užpakalio pasigirdo Mailso balsas. 

Ji atsisuko ir pamatė nukreiptą į ją karštą Mailso žvilgsnį. Jis buvo visiškai nuo- 
gas, tik klubai buvo aprišti. Jo rankos buvo nenatūraliai atmestos už nugaros, o kojos 
surištos. Greta jo knarkė Rodžeris. Jis buvo taip pat surištas. 

Kai Elizabet galva truputį prašviesėjo, ji suprato, kad jos rankų riešai ir kojų 
kulkšnys taip pat surištos. 

— Kur mes? — pašnabždom paklausė ji, stengdamasi neparodyti baimės. 

Mailso balsas skambėjo sodriai, galingai ir raminančiai. 

— Mes esame laivo triume, ir man atrodo, kad mus gabena į Prancūziją. 

— Bet kas? Kodėl? — vaitojo ji. | 

— Galbūt tavo brolis žinos, — atsakė jis. — Bet primiausia mes turime išsilais- 
vinti. Aš nusirisiu iki tavęs ir pamėginsiu dantimis atrišti tau rankas, 0 po to tu galėsi 
išlaisvinti mane. 

Elizabet linktelėjo, stengdamasi kaip nors nusiraminti. Jeigu Rodžeris turėtų ką 
nors bendro su jų pagrobėjais, jis negulėtų čia surištas, — pagalvojo ji. Pajutusi, kad 
rankos jau laisvos, ji lengviau atsiduso, atsisuko į Mailsą ir, užuot atrišusi jo rankas, 
atmetė į šalis apsiausto skvernus, prispaudė prie jo savo nuogą kūną ir pabučiavo jį. 

— Ar tu galvojai apie mane? — sušnabždėjo ji tiesiai jam į lūpas. 

— Be paliovos. 

Jis energingai linktelėjo į priekį, kad galėtų ją pabučiuoti. 

Juokdamasi ji atstūmė mylimąjį. 

— (Gal man neatrišti tavęs? 

— Kūno dalys, kurios šiuo metu reikalingos, laisvos, — atsakė jis ir pasislinko 
klubais arčiau jos. 0 

Elizabet suspaudė pirštais jo pečius ir grobuoniškai įsisiurbė į burną. 

Tik labai skambus, drebinantis Rodžerio knarkimas privertė ją atsipeikėti ir at- 
sitraukti. 

— Jei anksčiau aš dar nesugebėjau tvirtinti, kad nekenčiu tavo brolio, tai dabar 
jau tikrai galiu, — nusivylusiu balsu pareiškė Mailsas, kai Elizabet atsisėdo, pasilenkė 
ir ėmė atrišinėti virvėmis jo surištas rankas. 

— Kas čia? — riktelėjo Rodžeris. 

Pamėginęs atsisėsti, jis krito atgal, bet pagaliau šiaip taip atsisėdo. 

— Ką tu dabar sugalvojai, Montgomeri? 

Mailsas neatsakė į jo iššaukiantį klausimą. Jis trynė skaudamus riešus. Tuo tar- 
pu Elizabet stengėsi atsirišti kojas. O kai Mailsas pradėjo atrišinėti savo kulkšnis, Ro- 
džeris vėl pratrūko. 

— Tai ką, jūs abu išsilaisvinsite ir paliksite mane čia? Elizabet, kaip tu galėjai 
pamiršti... 

— Tylėk, Rodžeri, — tarė Elizabet. — Tu jau privirei mums daugiau košės, negu 
reikia. Ar bent turi supratimą, kur tas laivas mus veža? 

— Paklausk savo numylėtinio. Aš esu tikras, kad tai jo sumanymas. 

Mailsas net negalvojo atsakyti Rodžeriui. Jis atsisuko į Elizabet ir paklausė: 

— Aš noriu žinoti, ar dabar galiu tikėtis, kad tu būsi man ištikima. Jei kas nors 
atidarys liuką, aš tuoj pat stengsiuos įtraukti jį į vidų, o tu tuo metu turėsi surišti virvė- 
mis. Ar aš galiu tavimi pasitikėti? 

— Gali nesutikti su manimi, bet aš sakau tiesą: tu visados galėjai manimi pasiti- 
kėti, — šaltai atsakė ji. 

— Ar bandei pareikalauti, kad mus paleistų? — paklausė Rodžeris. — Pasiūlyk 
jiems pinigų. į 

— O tu pasirengęs ištuštinti jiems savo kišenes? — paklausė Mailsas, tyrinėda- 
mas nedidelę medžiagos skiautę, kuria buvo apvyniotas Rodžeris. 

Daugiau nė vienas neištarė nė žodžio. Staiga atsidarė liukas ir ant kopėčių pasi- 
rodė kažkieno kojos. 

— Gult, — sukomandavo Mailsas. Rodžeris ir Elizabet išsidrėbė ant medinių 
grindų ir apsimetė miegą. Mailsas tyliai nušliaužė tolyn nuo kopėčių. 

Jūrininkas palenkė galvą, apsidžiaugė, kad jo kaliniai tyliai miega ir ėmė lipti 
dar vienu laipteliu žemyn. Tuo metu, kai jis suprato, kad vieno belaisvio trūksta, Mail- 
sas sugriebė jį už kojų ir nutraukė žemyn. Žmogus nespėjo išduoti nė garso, tik sunkiai 
krito žemyn. Tačiau laivas taip džeržgė ir ūžė, kad to trenksmo niekas neišgirdo. 

Rodžeris nedelsdamas taip pat-ėmė veikti. Jis sugriebė jūrininką už plaukų tr, 
pakėlęs jo galvą, konstatavo: 

— Dabar turime šiek tiek laiko. 

Mailsas atseginėjo jūrininko drabužius. 

— Ar tu tikiesi, kad aš liksiu čia, kol tu, nuplėšęs nuo jo drabužius, pabėgsi? — 
burbėjo Rodžeris. — Aš niekados nesutiksiu priklausyti.nuo geros Montgomerių valios. 

— Nutilk, — sušnypštė Elizabet. — Man iki gyvo kaulo įgrįso tas tavo nepasiti- 
kėjimas, Rodžeri. Tu esi daugiausia kaltas dėl tų visų problemų, kurios iškilo tarp Mont- 
gomerių ir Čatvortų, ir dabar, jei mes norime kaip nors išsikapstyti iš čia, tu turi iš- 
mokti veikti išvien. Kaip mes galime tau padėti, Mailsai? 

Mailsas nieko neatsakė. tik tyliai stebėjo, kaip žmona stengiasi įlįsti į kažkokius 
nedidelius drabužius. Į jūreivius dažnai būdavo parenkami mažaūgiai, nes tik maži 
žmonės galėjo lengvai manevruoti nedideliuose laivuose. 

— Aš tuoj pat grįšiu, kai tik ką nors išsiaiškinsiu, — pagaliau tarė Mailsas ir, 
užlipęs kopėčiomis į viršų, išlindo lauk. 

Elizabet su Rodžeriu surišo vis dar be sąmonės gulintį jūrininką, užkimšo jam 
gerklę ir paliko gulėti kampe. 

— Ar tu visados palaikysi jo pusę?.— paniurusiu balsu paklausė Rodžeris. 

Elizabet atsirėmė nugara į laivo sieną. Jos sužeista galva plyšo nuo skausmo, o 
nuo tuščio skrandžio ir laivo supimo ėmė pykinti. 

— Man labai daug kainavo, kad kaip nors susigrąžinčiau savo vyrą. Turbūt Mail- 
sas buvo teisus, sakydamas, kad aš turėjau kitaip veikti tą dieną, kai tu suradai mus 
fermerio trobelėje. Tu niekados nenorėjai manęs išklausyti, bet gal bent dabar aš kaip 
nors pasistengsiu priversti tave tai padaryti. 

— Tu labai įžeidei mane. Aš visada buvau tau geras. 

— AK, broleli, tu niekados negali pamiršti, ką gero esi man padaręs. Bet dabar 
paklausyk manęs. Kartą mes patekome į tą bėdą, turime kaip nors iš jos išsivaduoti ir 
dėl to privalome veikti drauge. 

— Su Montgomeriu? 

— Su dviem Montgomeriais? — atšovė ji. 

Rodžeris trumpam nutilo. 

— Elis, — suburbėjo jis. — Ji atnešė man Gavino Montgomerio žmonos laišką. 
Ji žinojo, kur tu turi susitikti su savo... 

— Vyru, — baigė Elizabet. — O, Rodžeri! — suvaitojo ji. — Nikolas. Jis gi liko 
vienas su Elis. Mes privalome greičiau grįžti pas mano sūnų. 

Rodžeris uždėjo ranką jai ant peties. 

— Prie vaiko budi sargyba, ir jai įsakyta neprileisti Elis prie berniuko. Jie klau- 
sys manęs. 

— Bet kas bus su juo, jei mes negrįšime? 

— Be abejonės Montgomeriai pasirūpins juo. 

Tuo metu, kai jie pažvelgė vienas į kitą, Rodžeris dar buvo ne visai suvokęs, ką 
pasakė. Jis jau beveik pripažino, o galbūt ir visai įsitikino, kad neteisingai kaltino 
Montgomerius. Galbūt šitie nuolatiniai Elizabet įtikinėjimai pradėjo jį veikti. 

Staiga liukas pasikėlė ir, sulaikę kvėpavimą, jie pakėlė galvas į viršų. Kopėčio- 
mis žemyn leidosi Mailsas. 

Elizabet prišoko prie jo, apsikabino jo kaklą ir vos neišmetė iš jo rankų kažko- 
kių ryšulių. 

— Mes manome, kad visa tai yra Elis darbas. O, Mailsai, ar tu nesusižeidei? 

— O, kokia tu nepastovi ir kaip greit keiti savo nuomonę, — pareiškė jis ir tik 
po to atsakė į jos klausimą. — Ne, man nebuvo jokių keblumų. Aš atnešiau jums mais- 
to ir drabužių. 

Jis numetė Rodžeriui kietos duonos kepalą, o Elizabet padavė ryšulį su drabu- 
žiais. Pažvelgęs į kampe tyliai gulintį surištą ir užkimšta burna jūreivį, kuris akis išpū- 
tęs iš baimės spoksojo į juos, Mailsas atsisėdo šalia savo likimo bendrakeleivių. 

Be duonos, jis dar atnešė kažkokios apdžiūvusios mėsos ir šlykštaus grogo, nuo 
kurio Elizabet vos neapsivėmė. 

— Ką tu ten pamatei? — paklausė Rodžeris. 

Mailsas suprato, kad Rodžeris, šiaip taip nurijęs karčią piliulę, stengiasi nugalė- 
ti savo išdidumą, jei kreipiasi į jį tokiu klausimu. 

— Tai labai senas laivas, kuris beveik baigia subyrėti. O jį stumia į priekį įgula, 
kurių nariai arba girti, arba-vos laikosi ant kojų. Jei jie žino, kad mes belaisviai, tai 
reiškia visiškai mumis nesidomi. 

— Labai panašu, kad tokius tipus galėjo surasti tik Elis, — su pasibjaurėjimu 
pasakė Elizabet. — Ar mes plaukiame į Prancūziją, kaip kad tau atrodė? 

— Taip. Aš pažįstu krantą. Kai sutems, mes išlipsime į viršų, paimsime vieną 
irklinę valtį ir nusiirkluosime iki kranto. Nenorėčiau rizikuoti, kad, laivui pasiekus 
prieplauką, mus pasveikintų kokie nors įtartini žmonės. 

Jis pasižiūrėjo į Rodžerį, kuri pritariamai linktelėjo jam. 

— O kaip mes grįšime atgal į Angliją? — springdama paklausė Elizabet. 

— Prancūzijoje gyvena mano giminės. Bet nuo tos vietos, kur mes išlipsime, iki 
jų reikia joti keturias dienas. Jei mums pavyktų juos pasiekti, mes būtume saugūs. 

— Bet, aišku, mes neturime nei arklių, nei maisto tokiai kelionei, — tarė Rodže- 
ris, godžiai rydamas tą šlykštų skystį. 

— Galbūt Dievas padės mums, — tyliai pareiškė Mailsas, imdamas į rankas ąs0- 
tį. Jis šiek tiek pabrėžtinai ištarė Žodį mums. 

— Taip, gal ir padės mums, — taip pat tyliai pakartojo Rodžeris. 

Jie valgė tylėdami, o kai baigė, Elizabet ir Rodžeris apsivilko jūreivių drabu- 
žiais. Eiliuoti medvilniniai marškiniai standžiai aptempė Elizabet krūtinę. Mailsas pa- 
žvelgė į ją, ir ji su malonumu pastebėjo, kaip sublizgėjo jo akys. Dabar ji galutinai 
įsitikino, kad, nors dar ir pykdamas, Mailsas vis dar tebegeidžia jos. Pagaliau jis ir 
pats prisipažino, kad be paliovos apie ją galvojo. 

Kai jų mažame tvankiame kambarėlyje gerokai sutemo, Mailsas užlipo kopėčio- 
mis į viršų. Šį kartą jis užtruko labai ilgai. Jie jau buvo bepradedą nerimauti, bet paga- 
liau jis grįžo tuščiomis rankomis atgal. 

— Aš suradau laivą ir paėmiau visą maistą, kurį tik radau. 

Jis pažiūrėjo į Rodžerį ir tęsė toliau. 

Aš turtu patikėti tau saugoti mus iš nugaros. Elizabet eis tarp mūsų. 

Rodžeris, kaip 1r Mailsas, buvo per aukšti, kad galėtų triume visu ūgiu atsistoti. 
Mailso veidas per dieną gerokai apžėlė juoda barzda, o akys buvo laukinės ir įniršę. 
Todėl, apsivilkęs tais drabužiais, jis gal dar ir galėjo šiaip taip praeiti kaip jūreivis, bet 
Rodžeris — jokiu būdu ne. Pirmiausia, jis buvo daug stambesnis, ir dėl to tuoj pat iširo 
marškinių siūlės, be to, dėl šviesaus, aristokratiško gymio jis labai skyrėsi nuo purvi- 
nų jūreivių. O Elizabet su ta jūreivio uniforma atrodė beviltiškai. Jos bruožai buvo per 
švelnūs, kad ją būtų galima palaikyti vyru. 

Nekreipdami dėmesio į tarp staliaus įrankių gulintį ir akylai juos stebintį surištą 
jūreivį, belaisviai ėmė tyliai lipti kopėčiomis aukštyn. Mailsas ėjo keli žingsniai į priekį, 
laikydamas rankoje nedidelį peilį. Tai buvo vienintelis ginklas, kurį jam pavyko susig- 
rąžinti, bet jis atsisakė aiškinti, kaip jis atgavo jį. 

Įkvėpusi gaivaus vakaro oro, Elizabet suprato, kokiame baisiame, tvankiame triu- 
me jie buvo laikomi. Papūtus lengvam brizui, jos galva iš karto prašviesėjo. Staiga 
Mailsas sučiupo jos ranką ir lengvai truktelėjo, iš karto supratusi jo ženklą, ji atsisuko. 

Denyje buvo trys vyrai — vienas prie vairo, o kiti du slampinėjo priešingose 
laivo pusėse. Mailsas pasilenkė ir pasislėpė po nepaprastai storomis susiraizgiusiomis 
virvėmis; tuoj pat jo pavyzdžiu pasekė Rodžeris ir Elizabet. Sulenktomis kojomis, pu- 
siau tupėdami, jie pamažiukais slinko išilgai laivo sienos, stengdamiesi nesukelti jo- 
kio garso. 

Pagaliau Mailsas sustojo ir pamojo ranka. Atrodė, kad Rodžeris jį suprato. Jis 
atsargiai ėmė lipti per laivo bortą. Pamačiusi, kaip Rodžeris krinta žemyn, Elizabet net 
nustojo kvėpavusi. Ji laukė, kad brolis garsiai pliūkštelės į vandėnį, ir prie jų tuoj pat 
kas nors prieis. Bet kol kas viskas buvo ramu. Po to Mailsas davė ženklą lipti jai. Ilgai 
nelaukdama ji permetė per bortą pradžioje vieną koją, o paskui ir antrą. Rodžeris suga- 
vo ją ir tyliai nuleido ant laivo sėdynės. | 

Elizabet širdis taip daužėsi, kad, atrodė, tuoj ims ir iššoks. Apimta paniškos bai- 
mės, ji nebyliai stebėjo, kaip Rodžeris-laivo šonu ėmė tyliai leisti valų žemyn. Jo ran- 
kų raumenys buvo stipriai įtempti. Bijodamas, kad valtis garsiai nesitrenktų į vandenį, 
jis 1Š visų jėgų stengėsi ją laikyti. Elizabet norėjo jam padėti, bet jis nekantraudamas 
nustūmė ją šalin. Einant atgal prie sėdynės, bėglės koja už kažko užsikabino. Ji pajuto 
prie savęs žmogaus ranką — tai buvo mirusio jūreivio ranka. Elizabet taip išsigando, 
kad vos susilaikė garsiai nesurikusi. 

Staiga valtis pasviro. Tačiau Rodžeriui šiaip taip pavyko išbalansuoti, kad jie 
nepanirtų. Jis be didelio triukšmo nuleido valtį į vandenį ir sunkiai atsiduso. Stumda- 
masis atgal, jis pakėlė galvą į viršų. 

Mailso niekur nesimatė. Staiga Elizabet apėmė panika. Ji nežinojo, kokia stipri 
Rodžerio neapykanta. Ar ji sugebės įveikti brolį, jei jis sugalvos palikti Mailsą. 

Elizabet jau buvo netoli ašarų, kai staiga per bortą pasižiūrėjo Mailsas. Akimis. 
jis ieškojo Rodžerio ir, pamatęs jį, ilgai negalvodamas metė jam į rankas kažkieno 
lavoną. Atrodo, kad Rodžeris tik to ir telaukė. Negyvėlio kūnas sunkiai trenkėsi į Čat- 
vortą, ir jis nukrito. Po sekundės virve žemyn žaibo greičiu į valtį leidosi Mailsas. Vos 
tik jam spėjus pastatyti vieną koją, Rodžeris atsistūmė nuo laivo ir pradėjo irkluoti. 

Matydama tuos du vyrus veikiančius iš vien, Elizabet nesugebėjo ištarti nė žodžio. 

Valtis greitai yrėsi į nakties tamsą. 


Šešioliktas skyrius 


Po valandos tylos buvo ištarti pirmieji žodžiai. 

— Atsikratykime jais. 

Mailsas linktelėjo, bet nenustojo irklavęs. Tuo tarpu Rodžeris mėtė lavonus į 
vandenį. 

Po to Rodžeris vėl griebėsi irkluoti. | 

— Mes turime kaip nors gauti kitus drabužius. Ką nors paprastesnio, kad nesu- 
keltume įtarimo. 

— Kieno įtarimo? — paklausė Elizabet. — Ar tu manai, kad jūreiviai mėgins 
mus surasti? 

Rodžeris susižvalgė su Mailsu, ir Elizabet pasijuto čia lyg svetima. 

— Jei mes pranešime, kad esame Montgomeriai ir Čatvortai, — kantriai aiškino 
Rodžeris, — jie sulaikys mus per kelias sekundes. Kol neturime sargybos, privalome 
keliauti inkognito. 

— Galbūt kaip muzikantai, — įsiterpė Elizabet. — Mums reikėjo pasiimti kartu 
Aleks. 

Naujos Mailso brolienės vardo paminėjimas priminė Rodžeriui, kaip Aleks iš- 
gelbėjo jam gyvybę. Jis pasakojo tą istoriją iki pat aušros, kol pasiekė krantą. 

— Apsisiausk savo apsiaustu ir būk šalia manęs, — pašnabždomis paliepė Mail- 
sas. — Jie tuoj ims čia rinktis į turgų, ir mes pažiūrėsime, ar galime įsigyti kokių nors 
drabužių. 

Nors ką tik buvo pradėję švisti, miesto aikštėje buvo didelis pagyvėjimas — 
Žmonės nešė parduoti prekes. Rodžeris, apsivilkęs drabužiais iširusiomis siūlėmis, sa- 
vo arogantiška išvaizda tuoj pat atkreipė visų dėmesį. Elizabet taip pat atrodė įdomiai 
— nešvariais plaukais ir susivėlusi, bet apsigaubusi brangiu drabužiu. Bet daugiausia 
žvilgsnių susilaukė Mailsas — ir vis iš moterų. 

Jauna graži mergina, apsupta jaunų vyrų, pakėlė akis nuo prekių ir įbedė jas į 
tamsias Mailso akis. 

Elizabet žengė žingsnį į priekį ir tuoj pat atstatė nagus. Kvatodamas Mailsas 
sugriebė jos ranką. 

— Kaip tu tikiesi gauti moterišką suknelę? 

— Aš noriu nudirti jai kailį ir numesti prie savo durų. 

Mailsas pažiūrėjo į Elizabet tokiu karštu žvilgsniu, kad net jos širdis ėmė smar- 
kiau plakti. 

— Elkis gražiai ir klausyk manęs, — tarė jis, eidamas prie merginos, kuri siuntė 
jam deginančius žvilgsnius. 

— Ir kuo aš galėčiau jums padėti, — maloniai burbtelėjo mergina labai prasta 
prancūzų kalba. 

— Ar aš galėčiau įkalbėti tave nusivilkti savo drabužius? — pusiau pašnibždo- 
mis atsakė Mailsas puikia, klasikine prancūzų kalba. Pirštais jis glostė didžiulę kopūs- 
to galvą. 

Atrodė, kad Elizabet net užstoja žmonėms kelią: visos moterys negalėjo atitraukti 
nuo jos akių. 

— O, jeigu tik nori? — tyliai atsakė ji, tiesdama rankas į Mailsą. — O ką tu 
galėtum už tai man pasiūlyti? 

Mailsas pasisuko, jo akys degė, o veidas nušvito gerai pažįstama šypsena. 

— Už tris medžiaginius kostiumus ir maistą mes mainais galime pasiūlyti akso- 
minį kailiu apvedžiotą apsiaustą. 

Mergina nuo galvos iki kojų apžiūrėjo Elizabet ir burbtelėjo: 

— Jos apsiaustą? 

Dabar prie jų ėmė artėti du vyrai. Iš išvaizdos jie buvo labai panašūs į prekeivę, 
todėl buvo aišku, kad tai jos broliai. Elizabet, labai supykusi ant Mailso už jo koketa- 
vimą, nors ir gerais ketinimais, primerkusi akis stebėjo vyrus. 

— Mus ištiko didelė nelaimė, — pasakė ji prancūziškai, nors ir ne taip taisyklin- 
gai, kaip Mailsas, bet panašiai. — Mes tikimės išmainyti tą, niekam tikusį apsiaustą į 
kelis drabužius, nors ko gero jūsų seseriai jis gali būti truputį per mažas. 

Sulig tais žodžiais ji nerūpestingai nuleido apsiaustą iki klubų, demonstruodama 
standžiai marškinių aptemtą krūtinę ir dar į siauresnes kelnes įspraustus klubus. Mailsas 
piktai užtraukė apsiaustą atgal ant pečių, tačiau vyrai jau spėjo įvertinti jos gražią figūrą. 

— Na, tai ar įvyks mūsų sandėris? — net nepažvelgęs į Elizabet, pro dantis pra- 
švokštė Mailsas. 

Broliai tuoj pat sutiko ir nustūmė seserį už savo nugarų. 

Po kelių minučių, pasislėpusi tarpuvartėje ir vis dar prisidengusi apsiaustu, Eli- 
zabet rengėsi merginos drabužiais. Suknelė buvo paprasta, pasiūta iš namuose austos 
medžiagos, laisva, patogi, dengianti dailią figūrą. 

Mai!lsas su Rodžeriu taip pat apsivilko paprastais drabužiais, nors kelnės abiem 
buvo per siauros ir labai išryškino jų raumeningas šlaunis. Po to visi trys, apsirūpinę 
maistu, pasuko į pietus. 

Jie buvo jau gerokai nutolę nuo miesto, kai Mailsas kreipėsi į Elizabet. 

— Ar tu išmokai tokio elgesio savo brolio namuose? Atrodo, kad labai greitai 
apsivertei į kitą pusę, nustojusi bijoti vyrų. 

— O ko tu tikėjaisi iš manęs? Kad aš stovėsiu greta ir ramiai Žiūrėsiu, kol ta 
kekšė sudoros tave? Net neabejoju, kad jau rengeisi prispausti ją prie sienos, kai ji 
paklausė, ką tu jai pasiūlysi. 

— Galbūt, burbtelėjo Mailsas ir, kaip paprastai, supykęs ilgai tylėjo. 

— Nesuprantu, kodėl ėmei dabar mane kaltinti blogu elgesiu. Aš dar niekados 
nieko nepadariau, kad turėtum pagrindo manimi nepasitikėti. Aš gyvenau su tavim Ško- 
tijoje ir... 

— Pabėgai ir vos neužmušei Makgregoro. O paskui išvykai su savo broliu, — 
tuoj pat baigė jis. 

— Bet aš buvau priversta! — neatstojo Elizabet. 

Rodžeris, kuris ėjo iš kitos Elizabet pusės, iki šiol tylėjo. 

— Aš būčiau užmušęs tave, Montgomeri, jei ji būtų neišėjusi su manimi. Aš nieka- 
dos nebūčiau patikėjęs, kad ir kaip ji stengtųsi mane įtikinti, jog sesuo nori likti su tavimi. 

— Kodėl nutarei dabar man prisipažinti? — šiek tiek patylėjęs, paklausė Mail- 
sas Rodžerio. 

— Todėl kad Elizabet labai ilgai barė mane, įrodinėdama, kaip... aš klydau. Gal- 
būt jos žodžiuose ir buvo šiek tiek tiesos. 

Kurį laiką visi trys ėjo tylėdami, kiekvienas buvo paskendęs savo mintyse. 

Kai saulė pakilo dar aukščiau, jie sustojo pavalgyti. Po to pasisėmė vandens iš 
šalia kelio tekančio šaltinio ir atsigėrė. Elizabet kelis kartus pastebėjo į ją atkreiptą 
tiriantį Mailso žvilgsnį. Jai buvo labai įdomu, ką jis galvoja. 

Kelyje jie sutiko daugybę įvairiausių žmonių — turtingų pirklių su asilais, ga- 
benančiais auksą, daug klajojančių valstiečių, muzikantų, kalvių, o kartą ir dešimties 
ginkluotų riterių kilmingą eskortą. Po valandėlės Rodžeris su Mailsu, prisiminę rite- 
rius, persimetė keliomis pašaipiomis pastabomis, pro jų akis nepraėjo neįvertintos nei 
jų regėtos spalvos, nei senamadiški ginklai. 

Kai saulė ėmė leistis, vyrai pradėjo dairytis, kur galėtų praleisti naktį. Bijoda- 
mi, kad jų nesuimtų kaip brakonierių, Rodžeris su Mailsu nutarė praleisti naktį kara- 
liaus miške, šiek tiek atokiau nuo kelio ir stovyklautojų. 

Vakarienės metu Mailsas su Rodžeriu kalbėjosi apie treniruotes, prisiminė kelis 
bendrus pažįstamus ir elgėsi taip, tarsi būtų seni draugai. Elizabet vaikščiojo miško 
šešėliuose, ir nė vienas vyrų jos nepastebėjo. Po kelių minučių ji atsirėmė į medį, įsi- 
klausė į naktinį miško šlamesį ir vos neapsiverkė. 

Kai Mailsas ranka palietė jos petį, ji atšoko iš išgąsčio. 

— Kas atsitiko? — paklausė jis. — Kas nors blogo? 

— Žinoma, blogo! — pilnomis ašarų akimis žiūrėdama į vyrą, atsakė ji. — Kaipgi 
ne? Tu ištisus mėnesius laikei mane uždaręs kaip kalinę, kol privertei pamilti tave. Aš 
paaukojau viską, kad išgelbėčiau tau gyvybę, o dabar ėmei manęs nekęsti. Aš pagim- 
džiau tau vaiką, slapta susirašinėjau su tavo giminėmis ir susitikau su tave saugančiu 
vyru, kad kaip nors susigrąžinčiau mylimąjį, o dabar iš tavo pusės jaučiu tik kažkokį 
šaltį. Aš pabučiavau tave, ir tu man atsakei tuo pačiu, bet daugiau nieko nepasiūlei iš 
savo pusės. Ką man daryti, kad tu suprastum, jog aš tavęs neišduodu? Kad aš renkuosi 
tave, o ne savo brolį? Tu girdėjai, kad Rodžeris patvirtino, jog jis būtų tave užmušęs, 
jei aš nebūčiau su juo išėjusi. 

Ji jau nebesugebėjo baigti, nes ašaros tiesiog smaugte ją smaugė. 

Mailsas atsirėmė į medį šiek tiek toliau nuo jos. Mėnulio šviesoje jo plaukai ir 
akys blizgėjo kaip sidabras. 

— Aš maniau, kad tik mano brolius yra apsėdęs senasis didybės demonas. Aš 
galvojau, kad Reinas kvailas, nenorėdamas atleisti Žmonai už tai, kad ji nuėjo atsipra- 
šyti karaliaus. Aš būčiau atleidęs, jei tu būtum nuėjusi pas karalių, bet tu pasirinkai 
kitą vyrą, o ne mane, ir kito namus, o ne mano. Kai išgirdau, kad tu guli su daugybe 
vyrų, aš Maniau, jog užmušiu tave. 

Kai ji ėmė protestuoti, jis pakėlė į viršų ranką: 

— Galbūt turėjo reikšmės tas, kad aš susidūriau su daugybe neištikimų žmonų, 
moterų, kurios ką tik pakilę iš mano lovos, tuoj pat vilkdavosi vestuvinius drabužius. 
Galbūt jos ir nulėmė tokį mano požiūrį į visas moteris. Ir pagaliau, tu iš tiesų buvai 
mano belaisvė, bet atsidavei man labai lengvai. 

— Aš Kovojau su tavimi, — įsižeidusi piktai atšovė ji. 

Mailsas, žvilgtelėjęs į ją, tik nusišypsojo. 

— Reinas sakė, kad aš pavydus. Bet didžiausia likimo ironija, kad aš pavydžiu. 
tam pačiam vyrui, kaip ir jis. Reinui atrodo, kad jo žmona labai simpatizavo Rodžeriui 
Čatvortui. 

— Esu tikra, kad Rodžeris to net nežinojo. 

— Aš irgi šitą supratau, kai ji išgelbėjo jam gyvybę. Aleks padarė taip, norėda- 
ma apsaugoti Reiną, nes mano brolis yra karštakošis, bukagalvis, kuris niekados ne- 
klauso sveiko proto. 

— Reinas — karštakošis! — staiga prisiminė ji. — Ar tai jis taip supyko, kad 
jam net siūlės iširo? Ar jam reikėjo duoti vaistų, kad miegotų? 

Išgirdęs tai, Mailsas išsišiepė, jo dantys sublizgėjo. 

— Reinas neima į rankas iečių, kai jis piktas. O aš darau atvirkščiai. 

Jis ilgokai tylėjo. 

— Kaip mūsų sūnus? — tyliai paklausė jis. | 

— Jo labai išsišovę skruostikauliai, kaip ir tavo brolio Gavino. Be jokios abejo- 
nės, jis panašus į jūsų šeimą. 

— Aš niekados tuo neabejojau. Elizabet...? 

— Klausau, — sušnabždėjo ji. 

— Kodėl tu mane palikai? Kodėl tu nesugrįžai tą pačią savaitę, arba kitą? Aš 
laukiau kiekvieną dieną. Aš maldavau, kad tu sugrįžtum. Kitas verkdavo, kai turėdavo 
vienas užmigti. Jį paliko tiek daug motinų... 

Elizabet skruostais tekėjo ašaros. 

— Aš bijojau dėl Rodžerio. Jis buvo praradęs sveiką protą. Brajanas prisiekė, 
kad jis nužudys Rodžerį, ir aš bijojau, kad, jei manęs nebus, niekas nesulaikys jo. Ro- 
džeris paskelbė karą visiems Montgomeriams. Aš norėjau priversti jį pažvelgti tiesai į 
akis. Aš tikėjausi sužinoti tiesą, kodėl šios dvi šeimos taip nekenčia viena kitos. 

— O tie vyrai? — paklausė Mailsas. — Pagnelis visus apšvietė, papasakodamas, 
kaip jis pristatė tave man, ir visi vyrai, kurie stengėsi įgyti tavo prielankumą, buvo 
įsitikinę, kad aš sužinosiu visas smulkmenas. 

Elizabet pakėlė vieną ranką. 

— Tu nebuvai pirmas ir vienintelis, norėjęs su manimi mylėtis, bet tu buvai pir- 
mas, kurio veide aš nepastebėjau tos gašlios šypsenos, pirmas, privertęs mane juoktis, 
pirmas, parodęs man švelnumą. Tu netgi pasakei, kad aš nieko nežinau apie vyrus. 

— Dabar jau sužinojai, — su kartėliu pasakė Mailsas. 

— Savotiškai taip. Aš šaltai apgalvojau viską ir nusprendžiau, kad būtų daug 
geriau, jei galėčiau pamilti kokį kitą vyrą, ne Montgomerį. Jei būčiau ištekėjusi už ko 
kito, galbūt Rodžeris būtų pamiršęs, kad aš nešioju Montgomerio vaiką, ir gal išgaruo- 
tų tas jo pyktis jūsų šeimai. Todėl aš nutariau susipažinti su keletu vyrų ir patikrinti, ar 
aš įsimylėjau į tave tiktai dėl to, kad tu buvai pirmas. 

Mailsas tylėdamas įsmeigė į ją degančias akis. 

— Kai kurie jų prajuokino mane, kiti buvo su manimi be galo švelnūs, dar kiti 
leido man pajusti, kad aš graži, bet nė vienas nedavė visko 1š karto. Laiku: bėgant, 
užuot ėmusi tave pamiršti; aš vis aiškiau tave prisimindavau. Tarsi mačiau kiekvieną 
tavo judesį ir pradėjau lyginti tuos vyrus su tavimi. 

— Netgi ir dydį... 

— Liaukis gi, po velnių! — nutraukė jį Elizabet. -— Aš nebuvau sugulus nė su 
vienu iš jų, 0 mano jautrumą tu gi Žinai, ar nori, kad aš dar kartą apie jį papasakočiau. 

— Tai kodėl gi tu nepriėmei nė vieno iš jų į lovą? Kai kurie jų turi labai didelį 
pasisekimą moterų tarpe. 

— Kaip ir tu! — piktai atrėžė ji. — Dabar stovi čia ir reikalauji iš manęs celiba- 
to, o pats koks esi! Kai papasakojau, kad neturėjau reikalų nė su vienu kitu vyru, gal 
dabar teiksies priimti mane į savo švarią lovą? Šį rytą turėjau atplėšti tave nuo moters. 
Kaip manai aš galėjau jaustis, laikydama ant rankų tavo sūnų ir galvodama, kad tuo 
metu tu galbūt voliojiesi lovoje su viena ar dviem — o galbūt ir daugiau — moterų? 

— "Daugiau"? — mėgdžiojo jis, o po to gundančiu balsu pratęsė: — Nuo to 
laiko, kai tu išėjai, aš neturėjau reikalų nė su viena moterimi. 

Elizabet netikėjo savo ausimis. 

— Ne..., — pradėjo ji, išpūtusi akis. 

— Aš su savo broliu Reinu pasislėpėme vienoje iš jo buveinių ir piktai vydavome 
nuo savęs visas moteris, netgi ir skalbėjas. Mes treniruodavomės kiauras dienas ir nuolat 
rūgodavome moteris. Reinas atsigavo pirmas, kai žmona atsiuntė jam dukrą. Pamatęs 
mažąją Ketrin, aš pasiilgau savo vaikų ir Kalėdoms grįžau pas Gaviną ir Džudit... 

Jis perbraukė ranka plaukus. 

— Aš vis galvodavau, kad Gavinas per griežtas savo mielai mažai žmonai, ir 
niekados netikėjau, jog ji turi tokį aštrų liežuvį. Ši moteris nė minutės nepaliko manęs 
ramybėje. Ji buvo negailestinga. Ji be paliovos kalbėjo apie mūsų sūnų, dūsavo, kad 
jos sūnelis niekados negalės susipažinti su savo pusbroliu, o po to netgi pasamdė žmo- 
gų, kad jis mano herbe nutapytų angelą ilgais šviesiais plaukais, laikantį ant rankų 
mažą berniuką. Mano herbe, ar supratai?! Aš pasakiau Gavinui, kad aš nusuksiu jo 
žmonai galvą, jei jis jos nesutramdys, bet jis taip iš širdies juokėsi, kad aš daugiau 
apie tai niekad neužsiminiau. Gavusi tavo laišką, kuriame rašei, kad nori man atleisti, 
Džudit vėl iš naujo ėmė mane atakuoti. 

Paskendęs prisiminimuose, Mailsas trumpam užsimerkė. 

— Ji prisikalbino Aleks padėti jai. Aleks pradėjo dainuoti dainas apie du įsimy- 
lėjėlius, kurie išsiskyrė per kvailą, tuščią vyrą, iš išvaizdos labai panašų į mane. Vieną 
vakarą per pietus Aleks atsivedė dvidešimt du muzikantus, kuriems dainuojant, visi 
taip smarkiai juokėsi, kad du vyrai net nukrito nuo kėdžių ir susilaužė šonkaulius. Ale- 
ks buvo nepakartojama. 

Klausydamasi jo pasakojimo, Elizabet taip nustebo, kad beveik negalėjo kalbėti. 

— Na, o ką tu darei? 

Jis tarsi stengėsi prisiminti. 

— Aš labai šaltai persisvėriau per stalą ir sugriebiau Aleks už gerklės. 

— Ne! — suriko ji. — Aleks tokia smulkutė, tokia... 

— Abu mano broliai — Reinas ir Gavinas — išsitraukę kardus, puolė mane. Ir 
kai jau buvau pasirengęs nudėti tą mažą gražų giedantį paukštelį, jie prispaudė kardus 
man prie kaklo, ir aš atsitokėjau. Kitą dieną Džudit surengė mūsų susitikimą. — Jo 
akys Žžaibavo. — Susitikimą, kurio metu tu norėjai, kad seras Gajus pristatytų man 
tave, suvyniotą į kilimą. 

Elizabet nedrįso net pažiūrėti į jį. Ji galvojo, kad seras Gajus palaikė ją, o, pasi- 
rodo, jis viską atraportavo Mailsui — ir tikriausiai juokėsi. Ji puikiai įsivaizdavo, kaip 
Jie abu šaipėsi 1š jos, kad ji norėjo suvilioti savo nuosavą vyrą. Kas atsitiko šiai išdi- 
džiai moteriai, kuri kažkada stovėjo ant uolos krašto ir prisiekinėjo niekados nepasi- 
duoti jokiam vyrui? 

— Atleisk man, — sušnabždėjo ji, sekdama paskui Mailsą, kuris jau suko atgal 
pas Rodžerį. 

Mailsas sučiupo ją už rankų ir prisitraukė prie savęs. 

Kai Elizabet pamatė jo veide gerai pažįstamą ironišką šypseną, ji keršydama 
taip įrėmė alkūnes jam į šonkaulius, kad jis net švilptelėjo iš skausmo. 

— Aš nekenčiu tavęs, Montgomeri! — drėbė ji tiesiai jam į veidą. — Tu priver- 
tei mane verkti ir atsiprašinėti bei sutrypei mano išdidumą. 

Ji mėgino vėl jam suduoti, bet jis suėmė ją už pečių ir taip stipriai patraukė į 
šalį, kad ji negalėjo net pajudėti. 

— Ne, Montgomeri, — tarė jis, siekdamas jos lūpų savosiomis. — Tu taip mane 
myli, kad esi pasirengusi dėl manęs aukotis. Aš sužadinau tavo aistras ir priverčiau 
tave šaukti iš pasitenkinimo bei verkti iš meilės. 

— Tu pažeminai mane. 

— O tu mane. — Jis laikė ją stipriai suspaudęs, nes ji norėjo ištrūkti. — Visos 
moterys man pasiduodavo labai lengvai, tik tu viena privertei mane labai daug dirbti. 
Tiktai tu viena buvai pikta, pavydi, valdinga. Tave atidavė man, ir tu esi mano, Eliza- 
bet, niekados daugiau nedrįsk to pamiršti. 

— Aš niekados ne..., — pradėjo ji, bet jis bučiniu užspaudė jos lūpas, neleisda- 
mas baigti. Pajutusi jo lūpų prisilietimą, ji negalėjo daugiau priešintis, negalėjo ginčy- 
tis su juo bei teigti, kad dar ir dabar gali pabėgti. 

Jis taip ilgai laikė suėmęs ją rankomis, kad ji apkabino jo kaklą ir dar stipriau 
prisispaudė prie jo. 

— Niekados, niekados daugiau nepamiršk to, Montgomeri, — šnibždėjo jis jai į 
ausį. — Tu priklausysi man visados — ir šitą amžių, ir dar kitą. Amžinai! 

Elizabet beveik negirdėjo jo, nes, pasistiepusi ant pirštų, norėjo priglausti prie 
jo savo lūpas. 

Ji tiesiog neįsivaizdavo, kad taip pasiilgo jo fiziškai. Jis buvo vienintelis vyras 
pasaulyje, kuriuo ji galėjo pasitikėti, vienintelis, su kuriuo ji jautėsi saugi. Tie visi 
metai, per kuriuos ji taip laikėsi ir nieko neprisileido, padarė savo — jos aistra tapo 
nesutramdoma, kažkokia laukinė. Ji įkišo rankas į jo plaukus, garbanos apsivyniojo 
apie jos pirštus, ir patraukė jo galvą arčiau savęs. 

Pasigirdo žemas, išsiveržęs iš krūtinės Mailso juokas. 

— Tu sakai medis? Ir paimk tą moterį, atsirėmusią į medį? — tarė jis. 

Mailsas žinojo, ko ji nori — ne švelnios, saldžios meilės, o siautulingos, — štai 
ko ji troško. Jo rankos ėmė plėšti jos drabužius. Viena ranka stengėsi pakelti jos lini- 
nius apatinius marškinius, 0 antra — atsegti liemenį aptempusias kelnes! Elizabet ne- 
siliovė jį bučiavusi, jos burna spaudėsi prie jo, liežuvis narpliojosi. 

Atrėmusi nugarą į medį, ji tik mirkčiojo ir skverbėsi dantimis į jo kaklą tarsi 
norėdama nuplėšti odą ir suryti jį. 

Mailsas pakėlė ją nuo žemės ir uždėjo jos kojas sau ant liemens. Elizabet sijonas 
įstrigo tarp jų ir susiglamžė. Tačiau nė vienas iš jų tuo metu neskyrė dėmesio savo 
drabužiams. Jis pasodino ją ant rankų ir tarsi ant kuolo nuleido ant savęs, nuleido tokia 
jėga, lyg būtų metęs į vandenį inkarą. 

Elizabet dūsavo, įsikniaubė veidu į jo kaklą ir vėl prisiminė laimingas, su juo 
praleistas dienas. Tuo tarpu jis periodiškai kilsteldavo ją į viršų 1r vėl nuleisdavo že- 
myn. Pajutusi savo viduje.jo vyrišką jėgą, ji užvertė atgal galvą: Mailsą išpylė prakai- 
tas. Sūrūs prakaito lašai ėmė kristi ant žmonos veido. Valydamas jį, Mailsas išdraikė 
jos plaukus, kurie ėmė vyniotis apie abiejų sutuoktinių kūnus. 

Kai jis dar kartą pašėliška jėga įsiveržė į ją, Elizabet pajuto ekstazę. Prispaudęs 
jos virpantį kūną prie savęs, Mailsas dar ilgai ir karštai mylėjosi su savo žmona. 

Elizabet buvo kaip sukaustyta, iš pasitenkinimo raumenis ėmė traukti mėšlun- 
gis, akyse pasirodė džiaugsmo ašaros. Ji lėtai nusileido ant žemės, bet kojos nenorėjo 
jos klausyti ir labai skaudėjo — matyt, Mailsas be galo stipriai buvo jas sugniaužęs. 

Norėdamas pažiūrėti į ją, jis atsilenkė atgal, paglostė jos drėgnus plaukus ir pa- 
bučiavo į smilkinius. 

— Aš myliu tave, — švelniai tarė jis ir šelmiškai nusišypsojo. — Be to, turiu tau 
pasakyti, kad tu pati nuostabiausia... 

— Aš supratau, — nusijuokė ji. — Dabar pasakyk, ką tu rengiesi daryti — pa- 
leisti mane, ar sutraiškyti, prispaudęs prie šio medžio. 

Dar kartą pabučiavęs, Mailsas tvirtai pastatė ją ant žemės. Tačiau kai Elizabet 
kojos susipynė ir ji vos nenukrito, Montgomeris sulaikė ją ir visai nedžentelmeniškai, 
didžiuodamasis savimi, nusijuokė. 

— Pagyrūnas, — prašvokštė ji, sugriebusi mylimąjį, bet tuoj pat nusišypsojo ir 
pabučiavo ją prilaikančią ranką. 

— Ar aš iš tiesų nuostabiausia? — paklausė ji tokiu tonu tarsi jai būtų tas visai 
nesvarbu. — Ar aš dar vis dar tokia pat patraukli ir po to, kai pagimdžiau vaiką? 

— Pakankamai patraukli, — rimtai atsakė jis. 

Elizabet nusijuokė, išlygino sijoną ir stengėsi atgauti pusiausvyrą, nes jie ėjo 
ten, kur jų laukė Rodžeris. 


Septynioliktas skyrius 


Jie keliavo trise jau dvi paras, ir Elizabet negalėjo jomis atsidžiaugti. Tai buvo 
meilės dienos ir karšto bei aistringo mylėjimosi naktys. Mailsas tik jai vienai skyrė 
visą savo dėmesį. Jie ėjo susikibę už rankų, švelniai kalbėjosi ir triukšmingai juokėsi 
iš visokiausių kvailysčių. Jie mylėjosi prie nedidelio upeliūkščio, o po to maudėsi jo 
lediniame vandenyje. 

Rodžeris stebėjo juos, bet laikėsi nuošaliai. Tarpais Elizabet pajusdavo didžiulę 
kaltę, kad suteikia broliui tiek skausmo. Kelis kartus Rodžeris ryžosi duoti Mailsui 
pastabą, kad jo elgesys visai neriteriškas, bet pastarasis atkirto, kad, kol nepasieks 
savo giminių, jis yra tik lengvabūdis valstietis. 

Jie stūmėsi į priekį be galo lėtai, ir tą keturias dienas trunkančią kelionę arkliais 
pėsčiomis teko įveikti kelis kartus ilgiau. 

Ketvirtą dieną trijulė nutarė nors kiek pailsėti ir prieš pat vidurdienį pasuko šiek 
tiek iš kelio. Rodžeris su panieka, kurios niekas net nepastebėjo, pažiūrėjo į seserį ir 
Mailsą ir, palikęs juos vienus, nuėjo gilyn į mišką. Kai jo seserį pirmą kartą paėmė į 
nelaisvę, Rodžeris neapsakomai kankinosi, bet jis negalėjo nesuprasti. kad dabar pra- 
rado ją daug daugiau nei tada, kai ji buvo belaisvė. 

Įsigilinęs į savo problemas, jis užsigalvojo ir, nekreipdamas į aplinką dėmesio, 
lėtai žingsniavo apgriuvusiu, yrančiu skardžiu. Tačiau paėjęs dar kelis žingsnius į priekį, 
atsitokėjo ir pamatė, kad neseniai čia turėjo kažkas įvykti. Atsisukęs atgal, jis ėmė 
tyrinėti žemę. | 

Skardis, kurio pakraščiu jis ėjo, buvo labai status, jo apačioje tekėjo sraunus 
upelis. Staiga Rodžeris pamatė aiškią nuošliaužą, bylojančią, kad kažkas nuo skardžio 
nukrito. Dažnai, po kovų, jam tekdavo ieškoti savo sužeistų arba dingusių vyrų. Dabar 
jo riteriškas instinktas tiesiog sakyte sakė jam, kad įvyko kažkas nemalonaus. Nieko 
nelaukdamas, jis skubiai, kritinėdamas į šalis, ėme leistis žemyn. | 

Vaizdas, kurį pamatė, jį stačiai pritrenkė. Ant supuvusio rąstgalio, pakišusi ko- 
jas po milžiniškų uolienų nuolaužomis, sėdėjo graži jauna moteris. Ji buvo apsivilkusi 
turtingu burgundišku aksomu, o suknelės iškirptę puošė auksinė grandinė su didžiuliu 
ametistu. Jos tamsios akys, kurios atrodė šiek tiek per didelės tokiam smulkiam vei- 
dui. džiaugsmingai žvelgė į Rodžerį. 

— Aš žinojau, kad jūs ateisit, — angliškai tarė ji kažkokiu maloniu ir švelniu 
akcentu. 

Rodžeris iš pradžių lyg sutriko, bet nutarė nekreiptio dėmesio į jos pastabą. 

— Ar tu nukritai? Ar susižeidei? 

Ji nusišypsojo ir įbedė į jį dideles blizgančias akis. Mergina buvo dar labai jau- 
na, beveik vaikas. Rodžeriui atrodė, kad tokią suknelę derėtų vilkėti daug vyresnei 
moteriai. Iš po perlais puošto kapišono kyšojo juodi plaukai. Suknelės priekis buvo 
dar gausiau išsiuvinėtas perlais. 

— Mano kojas užgriuvo uolos, ir aš negaliu pajudėti. 

“Moterys!" Pagalvojo Rodžeris, ėmęs tyrinėti uolas, prispaudusias jos kojas. 

— Tu turėjai girdėti, kad aš einu viršuje. Kodėl tu manęs nepašauke:? 

— Todėl jog žinojau, kad jūs pas mane ateisit. 

“Beprotė", pagalvojo Rodžeris. Vargšę merginą apsėdo dvasios". 

— Kai aš pakelsiu šią uolą, norėčiau, kad tu ištrauktum kojas. Ar supratai mane? — 
kreipėsi jis kaip į idiotę. 

Ji nusišypsojo, ir kai uola buvo nustumta, patraukė koją į save. 

Su dešine koja reikalai buvo prastesni. Rodžeris suprato, kad, jei jis pajudins 
vieną akmenį, kris kitas ir sulaužys jai kulkšnį. Ji buvo smulkutė ir, be abejo, trapūs 
kaulai neišlaikys tokio smūgio. 

— Nebijokit pasakyti man tiesiai, — sušnabždėjo ji. — Aš pripratusi prie skausmo. 

Rodžeris atsisuko į ją. Savo didžiulėmis akimis ji žiūrėjo į jį su tokiu pasitikėji- 
mu, kad pirmiausia jis net šiek tiek išsigando, o antra vertus, lyg ir pasijuto stipriau. 

— Koks tavo vardas? — paklausė jis, svarstydamas kaip geriau nustūmus uolas 
nuo jos mažos kojos. 

— Kristiana, jūsų šviesybe. 

Rodžeris tuoj pat pakeitė savo nuomonę. Jei jo nešvarūs valstietiški drabužiai 
neapgavo jos, galbūt ji visai ne tokia kvaila, kaip jam pasirodė. 

— Vadinasi, Kris, — nusišypsojo jis. — Ar galiu pasiskolinti tavo durklą? Aš 
juo prilaikysiu šias uolas, kol pakelsiu anas, — parodė jis. 

Ji greitai padavė jam peilį. Jis sukando lūpas, kad šiaip taip susilaikytų neįspė- 
JęS, jog negalima nepažįstamajam tuoj pat duoti į rankas peilio. Ją bet kas būtų galėjęs 
nužudyti vien dėl tų perlų, kurie puošė jos suknelę ir dėl vėrinio, besipuikuojančio 
kaklo iškirptės vietoje. Vėriniui tiesiog nebuvo lygių. 

Rodžeris paėjo kelis žingsnius į priekį ir nupjovė kelias medžio šakas. Po to 
pasikėlė švarką, ištraukė iš kelnių marškinius ir atrėžė iš nugaros pusės gabalą me- 
džiagos, kad galėtų padaryti platformą krintančioms uoloms sulaikyti. 

— Kodėl tavęs niekas neieško? — pradėjęs darbą, paklausė jis. 

— Galbūt ir ieško. Aš nežinau. Praėjusią naktį aš sapnavau jus. 

Jis nustebęs pasižiūrėjo į ją, bet nieko nepasakė. Matyt, visur mergaitės pana- 
šios: kupinos romantiškų minčių, kad: jas kas nors išgelbės. Vyrams buvo sunku jas 
suprasti. 

— Aš sapnavau, — tęsė ji, — šitą mišką ir šitą vietą. Aš mačiau jus sapne ir 
žinojau, kad jūs ateisit. 

— Tikriausiai vyras, kurį mateis sapne, buvo šviesaus gymio ir dėl to panašus į 
mane, — globėjiškai paaiškino Rodžeris. 

— Aš mačiau daug ką. Randą prie jūsų akies, kuris išliko nuo tada, kai jūsų 
brolis jus, dar visai mažą berniuką, sužeidė. 

Nevalingai Rodžeris perbraukė ranka per prie kairiosios akies esantį randą. Jis 
tada neliko aklas, bet gal tik vos keli žmonės, kurie žinojo šią istoriją, šiandien dar 
tebėra gyvi. Jis abejojo, ar net Elizabet ją Žino. 

Kristiana tik nusišypsojo, pamačiusi jo nustebusį žvilgsnį. 

— Aš visą savo gyvenimą laukiau jūsų. 

Rodžeris papurtė galvą ir mėgino paaiškinti: 

— Viskas pasibaigė laimingai, — tarė jis. — Aš turiu galvoje randą. O dabar 
nejudėk, kol aš stengsiuosi pakelti tas uolas. 

Nebuvo jokio reikalo įspėti, kad ji nejudėtų, nes ir iki jo pasirodymo mergina 
beveik nejudėjo. 

Uolienos buvo nemažos, ir Rodžeris suprakaitavo, dar net nepradėjęs stumti di- 
džiausios iš jų. Galų gale, kai jis ją šiaip taip nurideno, ant jo menkos platformos ėmė 
riedėti smulkesni akmenys. Žaibo greičiu jis šoktelėjo prie Kristianos, pastūmė ją ir 
tokiu būdu išgelbėjo nuo pradėjusių byrėti riedulių. Prisilietęs prie merginos, jis išgir- 
do, kaip sunkiai ji gaudo orą. Matyt, uolienos smarkiai nubrozdino jos odą. 

Netrukus pradėjo kristi išjudinti akmenys. Rodžeris nieko nelaukdamas, krito 
ant Kristianos ir savo kūnu apsaugojo ją nuo dulkių ir nuolaužų. Kai griūtis pasibaigė, 
jis, pasistūmėjęs rankomis, norėjo atsistoti, bet Kristiana apkabino jo galvą ir prispau- 
dė prie jo lūpas. 

Pastaruoju metu Rodžeris rūpinosi tik tuo, kaip susigrąžinti savo brolį ir seserį, 
ir neturėjo laiko galvoti apie moteris. Jam net į galvą neatėjo, kad kada nors jis dar 
galėtų geisti kokios nors moters. Dar ne taip seniai, prieš keletą metų, jis buvo beveik 
lengvabūdis, juokaudavo su jaunomis gražiomis mergaitėmis, slapčia susitikinėdavo 
su jomis, bet vaidai su Montgomeriais iš esmės pakeitė jo gyvenimą. 

Ir dabar, kai mergaitė pirmą kartą palietė jo lūpas, Rodžeriui pasirodė, kad tai 
jau rimta. Ji atrodė jam mažesnė už vaiką, bet vis dėlto ji buvo moteris ir jos jausmai 
buvo patys rimčiausi. Ji taip stipriai jį bučiavo, kad jis net šiek tiek pasitraukė. 

— Kas tu tokia? — tyliai paklausė jis. 

— Aš myliu tave ir jau seniai laukiu, kol tu ateisi. 

Rodžeris ramiai gulėjo ant jos ir stebėjo jos tamsias akis. Jam net pasirodė, kad 
tos akys stengiasi išplėšti iš jo kūno sielą, todėl jis gerokai išsigando ir atsistojo. 

— Aš geriau pristatysiu tave tėvams. 

— Aš neturiu tėvų, — atsakė ji sėsdamasi. 

Rodžeris nusisuko. Jam pasirodė, kad merginos akys kaltina jį, jog šalinasi jos. Čat- 
vortą užvaldė dvejopas jausmas. Pirmiausia, jis norėjo greičiau pabėgti nuo tos keistos 
moters, tačiau širdyje buvo pasirengęs kovoti iki mirties, kad tik išlaikytų ją prie savęs. 

— Leisk man apžiūrėti tavo kulkšnį, — pagaliau tarė jis. 

Ji klusniai pasisuko ir pakėlė koją aukštyn. 

Pamatęs, kaip stipriai ji kraujuoja, jis susiraukė. 

— Kodėl iš karto neparodei jos man? — burbtelėjo jis. — Imk, — tarė jis, grą- 
žindamas jai peilį, — nurėžk savo apatinio sijono skiautę. Aš negaliu daugiau plėšyti 
savo marškinių. Šiuo metu aš juos vienintelius tik ir turiu. 

Išgirdusi tai, ji nusišypsojo ir ėmė rėžti peiliu savo puikų apatinį iš medvilnės 
pasiūtą sijoną. 

— Kodėl jūs atsidūrėte čia, Prancūzijoje, ir taip apsirengęs? Kur jūsų vyrai? 

— Tikiuosi iš tavęs tai išgirsti, — įžūliai atsakė jis. — Galbūt šiąnakt susapnuo- 
si likusį mano gyvenimą. | 

Jis tuoj pat nusisuko į upelio pusę ir pasigailėjo, kad ištarė šiuos žodžius, bet — 
po velnių! — nuo šios moters jį net šaltis ėmė krėsti. Rodžeris vis dar juto jos pabučia- 
vimą — tai buvo labai keista moteris, kažkokia dvilypė, kurios viena pusė troško su- 
gulti su juo į lovą, o antroji, raganiškoji, geidė jo sielos. 

Pagalvojęs apie tai, jis nusišypsojo. Matyt, jis turi gerą vaizduotę. Tai tik jauna 
mergina, kuriai reikėjo jo pagalbos ir nieko daugiau. Dabar būtų protingiausia iš jo 
pusės aprišti jos kulkšnį ir grąžinti ją jos sargybai. 

Grįžęs prie merginos, jis pastebėjo jos akyse blizgančias ašaras ir tuoj pat ėmė 
graužtis dėl savo elgesio. 

— Aš atsiprašau, Kris, — tarė jis tokiu tonu tarsi būtų seniai ją pažinęs. — Nagi, 
dabar duok man savo kulkšnį. 

Pro ašaras ji šiek tiek šyptelėjo ir jis negalėjo susilaikyti L tuo pačiu. 
Tada ji jau plačiai nusišypsojo ir padėjo koją jam ant rankos. 

— Duok man truputį peilį, ir aš šiek tiek sutrumpinsiu tavo kelnes, — tarė jis, 
atsargiai nuavęs jos gražiai išsiuvinėtą kurpaitę. 

Netarusi nė žodžio, Kristiana lėtai pakėlė suknelę, patraukė ją į vieną pusę ir atse- 
gė kelnes. Ji įsmeigė į Rodžerį akis ir ėmė traukti kelnes žemyn. Tuo tarpu jis stebėjo 
ploną lenktą jos koją. Nuleidusi kelnes iki šlaunies, mergina iškėlė koją aukštyn. 

— Likusias gali vėl užsimauti. 

Staiga Rodžeris pajuto, kad su juo kažkas darosi. Jis ėmė taip karštai jos geisti, 
kad atrodė, jog net kraujas venose užvirė. Drebančiomis rankomis jis traukė žemyn jos 
kojinę, viena ranka laikydamas audinį, o kitą uždėjęs ant jos nuogo kelio. 

Ir tik pamatęs ant kulkšnies kraują, jaunuolis šiek tiek apsiramino ir atvėso. 

— Tu žaidi su daiktais, kurių nesupranti, — griežtai pareiškė jis, drėkindamas 
kulkšnį, kad lengviau galėtų nuplėšti kojinę. 

— Aš nežaidžiu vaikiškų žaidimų, — švelniai atsakė ji. 

Rodžeris stengėsi sutelkti dėmesį tik į savo darbą: jis rūpestingai nuvalė žaizdą 
ir aprišo ją. 

— Dabar mes turime tave grąžinti, — pasakė jis tarsi būtų jos tėvas, tačiau ran- 
ką vis dar tebelaikė ant jos. Paskui atsargiai ėmė glostyti merginos koją ir, po truputį 
kildamas ranka aukštyn, įdėjo į makštį durklą. 

Įbedusi į jį akis, Kristiana net nepajudėjo. Atvirkščiai, atrodė, kad jai malonus 
j0 prisilietimas. 

Staiga Rodžeris atsipeikėjo. Kad ir kaip jam patiktų ši mergiotė, rizikuoti dėl 
jos gyvybe neverta. Šiuo metu tikriausiai kas nors jos ieško, ir jeigu surastų jį, apsivil- 
kusį valstiečio drabužiais, besimylint su ta, tikriausiai kilminga, mergaite, net nepa- 
klaustų, kas jis toks, o iš karto suvarytų į širdį durklą. Be to, jis dar nebuvo tvirtai 
įsitikinęs, kad tikrai nori intymiai suartėti su ta keista jauna moterimi. O kas, jeigu ji 
ragana, ir jai rūpi tiktai jo siela? 

— Kodėl sustojote, jūsų šviesybe? — paklausė ji kimiu balsu. 

Jis nutraukė Žemyn jos sijoną. 

— Todėl, kad tu dar vaikas, o aš... Ar tu visados siūlaisi nepažįstamiems? 

Ji neatsakė į jo klausimą, bet už ją atsakė jos akys. 

— Aš mylėjau tave amžinai ir amžinai mylėsiu. Aš — tavo paslaugoms. 

Rodžeris pajuto, kad pradeda pykti. 

— Dabar klausyk, jaunoji mergele! Aš nežinau, kas, tavo nuomone, esu aš, ir ne- 
Žinau, kas esi tu, bet manau, kad būtų geriausia, jei tu grįžtum pas savo žmones, o aš — 
pas savo. Ir tikiuosi, kad tu melsi Dievą — jei tu jį tiki — atleisti tau už tokius veiksmus. 

Išsakęs tai, jis pasilenkė, pakėlė nuo žemės jos smulkų kūną, užsimetė jį ant 
peties ir ėmė pamažu lipti stačiu skardžiu aukštyn. 

Kol užkopė į viršų, pyktis ir aistra nurimo. Jis buvo per senas ir per daug protin- 
gas, kad leistų kažkokiai romantiškai nusiteikusiai mergiotei drumsti jam ramybę. 

Atsistojęs priešais, jis tvirtai suėmė ją už pečių ir nusišypsojo. 

— Na, kur man tave dėti? Ar tu prisimeni, kuriuo keliu atėjai? 

Ji pasižiūrėjo į jį šiek tiek sutrikusi. 

— Žinoma, kad prisimenu. Kodėl jūs norite mane išsiųsti atgal? Gal vėl mane 
pabučiuosite? Pabučiuokite mane už tai, kad nenorėjote su manim pasimylėti. 

Rodžeris stovėjo nuo jos per žingsnį. 

— Tu per daug įkyri. Ne, aš nepabučiuosiu tavęs. Tu turi man pasakyti, iš kur esi 
ir kam priklausai. 

— Aš priklausau tau, bet... 

Išgirdusi pučiant kelio ragą, ji nutilo. Jos akys pasidarė laukinės ir pilnos baimės. 

— Aš turiu eiti. Mane šaukia vyras. Jis neturėtų tavęs pamatyti. Čia..! 

Dar nebaigusi sakinio, ji ištraukė iš prie šono kabančios makšties durklą ir ne- 
gailestingai išlupo iš suknelės priekio patį didžiausią ametistą. Brangiame aksome li- 
ko bjauri, nepataisoma skylė. 

— Paimk šitą, — skubiai tarė ji. 

Rodžeris tarsi sustingo. 

— Aš neimu atlyginimo iš moterų. 

Ragas pasigirdo dar kartą ir Kristiana dar labiau išsigando. | 

— Aš turiu skubėti. — Ji pasistiebė ant pirštų ir skubiai pabučiavo jo sustingu- 
sias lūpas. — Mano kūnas gražus, — tęsė ji, — ir labai dailūs, švelnūs plaukai. Aš 
kada nors tau parodysiu. 

Kai pučiamo rago garsas pasigirdo trečią kartą, ji pasikėlė sijoną ir ėmė iš visų 
Jėgų bėgti, kas keli žingsniai pakeldama skaudamą koją. Kiek pabėgėjusi, ji atsisuko ir 
metė į jį savo ametistą. Jis net nepajudėjo iš vietos, kad pagautų jį. 

— Atiduok jį moteriai, keliaujančiai su tavimi. Ar ji tavo sesuo, ar motina? 

Tai buvo jos paskutiniai per petį pasakyti žodžiai. Tuoj po jų ji dingo iš akiračio. 

Ilgą laiką Rodžeris stovėjo sustingęs, tarsi į Žemę įbestas. Jo akys buvo nukreip- 
tos į tą vietą, kurioje ji dingo. Jis labai keistai jautėsi, tarsi būtų patyręs, ko iš tikrųjų 
ir nebuvo. Ar ta mergaitė iš tiesų buvo greta jo, ar jis tik buvo užmigęs ir sapnavo? 

— Rodžeri! — išgirdo jis už nugaros Elizabet balsą. 

— Mes ieškome tavęs jau visą valandą. Ar tu pasirengęs kelionei? Po kelių va- 
landų pradės temti. 

Jis neskubėdamas atsisuko. 

— Rodžeri, tau bloga? 

Mailsas paleido žmonos ranką ir ėmė dairytis. Jam pasirodė įtartinas Rodžerio 
žvilgsnis. Kartais taip Žiūri sužeisti žmonės prieš nukrisdami. Staiga ant žemės Mail- 
sas pamatė ametistą, tačiau nespėjo jo net paliesti — ji skubiai sugriebė Rodžeris ir 
tvirtai suspaudė. 

— Taip. Galim eiti toliau. Aš pasirengęs, — trumpai atsakė jis. 

Prieš išvykstant jis paskutinį kartą apsidairė ir patrynė nykščiu delne užspaustą 
brangakmenį. 

— Jos vyras! — piktai suburbėjo jis. — To per daug, kad galima būtų mylėtis. 

Jis suprato, kad reikia išmesti ametistą, bet neprisivertė. 


Mailsas tikriausiai žinojo, kodėl šį vakarą tokia prasta Rodžerio nuotaika. Mont- 
gomeris buvo pastatęs spąstus ir pagavo triušį — nors tai ir buvo draudžiama. Dabar 
jie visi trys sėdėjo prie laužo, ir Mailsas suko grobį ant iešmo. Jis nenorėjo gąsdinti 
Elizabet ir sakė, kad joks pavojus jiems negresia. Tačiau gyventi Prancūzijoje, vilkint 

valstiečių drabužiais, buvo gana lengvabūdiška. Ir to gyvenimo būdo jokiu būdu nebu- 
vo galima lyginti su Elizabet gyvenimo sąlygomis brolio namuose. Tačiau Mailsas vi- 
są laiką budėjo ir buvo pasirengęs potencialiam pavojui. Naktį jis labai budriai miego- 
jo ir ėmė su pagarba žiūrėti į Rodžerį, pastebėjęs, kad riteris taip pat kažko nerimauja. 

Padėjusi galvą ant vyro, Elizabet miegojo ramiai. Rodžeris sėdėjo šiek tiek nuo- 
šaliau ir visą laiką rankoje kažką suko. Mailsas nebuvo iš tų žmonių, kuris labai domė- 
tųsi kitų reikalais, kai jo tas neliečia, bet Rodžeris pastebėjo jaunuolio susidomėjimą. 

— Moterys! — galų gale su pasibjaurėjimu pasakė Rodžeris ir įsikišo ametistą į 
kišenę. Bet išsitiesęs ant šaltos miško žemės, tuoj pat susirado brangakmenį ir laikė jį 
rankoje visą naktį. 

Išaušo šviesus ir saulėtas rytas. Elizabet, kaip paprastai pastarosiomis dienomis, 
buvo be galo laiminga. Dar diena kita, ir jie pasieks Prancūzijoje gyvenančius Mont- 
gomerius. O tada visi trys grįš į Angliją. pasiims sūnų ir, kaip toj pasakoj, laimingai 
gyvens visą likusį gyvenimą. 


— Tu atrodai labai laiminga, — pažiūrėjęs į ją, nusišypsojo Mailsas. — Matyt, 
tau patiko šis valstietiškas gyvenimas. 
— Taip, jei jis neilgai tęsis, — su pasitenkinimu atsakė ji. — Bet negalvok, kad 


aš visą gyvenimą vaikščiosiu apsikarsčiusi skudurais. Aš išlaidi moteris. 

Ji koketiškai pavartė akis. 

— Turėsi užsitarnauti gerą išlaikymą, — arogantiškai atsakė jis ir nužiūrėjo ją 
nuo galvos iki kojų. 

— Man regis, kad aš jau dabar darau tai gana gerai. Aš... 

Staiga pasigirdo arklių kanopų trinksėjimas, ir Elizabet nutilo. Pro juos kita ke- 
lio puse pralėkė daugybė vyrų. Tikriausiai tai buvo turtingi Žmonės, nes jų arkliai bu- 
vo pridengti šilkais, o ginklai labai brangūs ir gražūs. Jojo apie šimtas riterių, paskui 
juos važiavo vežimai su manta, 0 viduryje buvo jauna mergina — jos rankos buvo 
surištos už nugaros, veidas subraižytas, o galva aukštai iškelta. 

Elizabet net sudrebėjo, prisiminusi, kad ji taip pat buvo patekusi į nelaisvę, bet 
šią merginą, atrodo, kažkas gerokai primušė. 

— Kris, — sušnabždėjo Rodžeris ir sunkiai atsiduso. 

Mailsas įdėmiai stebėjo Čatvortą ir, kai pastarasis pajudėjo paskui procesiją, 
sugriebė jo ranką. 

— Ne dabar, — tyliai pasakė Mailsas. 

Procesija: pasibaigus, Elizabet dar kartą atsisuko į ją. 

“Tokia maža ir viena mergaitė su tiek daug vyrų", liūdnai pagalvojo ji. 

Ji staigiai pasuko galvą į Mailsą ir griežtai riktelėjo: 

— Ne! Tu net nedrįsk galvoti apie jos gelbėjimą. 

Mailsas nieko neatsakė Žmonai, tik dar kartą nebyliai pažiūrėjo į riterius. O kai ji 
vėl pamėgino prabilti, jis pažvelgė į ją tokiomis degančiomis akimis, kad ji iš karto nutilo. 

Riteriams pražygiavus, jie dar kažkurį laiką stovėjo tylėdami. O Elizabet minti- 
mis be paliovos kartojo: “Ne, ne, ne! Mailsas neturi teisės rizikuoti gyvybe dėl moters, 
kurios net nepažįsta". 

Netrukus trijulė vėl tęsė kelionę. Elizabet, kaip įmanydama ramiau ir raciona- 
liau, ėmė įtikinėti vyrą. 

— Mes tuoj būsime pas tavo gimines. Jie tikriausiai žinos, kas ta mergaitė, kas ir 
kodėl ją laiko nelaisvėje. Galbūt ji nužudė šimtą Žmonių ir nusipelnė, kad ją nubaustų. 

Ir Mailso, ir Rodžerio žvilgsniai buvo nukreipti tiesiai prieš save. 

Elizabet sugriebė Mailso ranką. 

— Aš irgi buvau belaisvė, ir viskas baigėsi ne taip jau blogai. Galbūt... 

— Nutilk, Elizabet, — subarė Mailsas. — Aš negaliu galvoti. 

Elizabet ėmė krėsti drebulys. Argi galima leisti, kad jis, beginklis, gelbėtų mer- 
gaitę, kurią saugo šimtas ginkluotų riterių? 

Mailsas atsisuko į Rodžerį. 

— Gal mes prisistatykime jiems kaip miško surinkėjai ir pasiūlykime savo pa- 
slaugas? Tada bent galėsime įeiti į stovyklą. 

Rodžeris dėkingai pasižiūrėjo į Mailsą. 

— Tau nereikėtų veltis į tą kovą, Montgomeri. Mergaitę sumušė per mane, ir aš 
turiu vaduoti ją vienas. 

Mailsas ir toliau stebėjo Rodžerį. Jo akys liepsnojo. Po kiek laiko Rodžeris pa- 
sidavė. 

Šiek tiek linktelėjęs, Rodžeris nusisuko. 

— Aš nežinau, kas ji. Žinau tik tiek, kad jos vardas Kristiana. Ji, išpjovusi iš sukne- 
lės, atidavė man brangakmenį, ir tikriausiai dėl to ją mušė. Ji turi vyrą ir labai jo bijo. 

— Vyrą! — sucypė Elizabet. — Rodžeri, prašau tavęs, abiejų jūsų, paklausykit 
sveiko proto. Jūs negalite rizikuoti gyvybėmis dėl ištekėjusios moters. Ar seniai tu ją 
pažįsti? Ką ji tau reiškia? | 

— Vakar aš ją mačiau pirmą kartą, — pusiau pašnabždom atsakė Rodžeris. — ir 
ji man nieko nereiškia — O gal ir reiškia. Bet aš negaliu leisti, kad ją muštų per mane. 

Elizabet suprato, kad toliau įtikinėti nėra prasmės. Ji niekados nepastebėjo, kad 
Rodžeris darytų ką nors gerai neapgalvojęs, bet tuo pačiu puikiai žinojo, kad Mailsas 
dėl kiekvienos indų plovėjos gali rizikuoti net gyvybe. Ji sunkiai atsiduso. 

— Vieną kartą keliaujant viena valstietė pasiūlė man puokštę gėlių, ir po to sar- 
gyba prileido ją prie manęs, kad galėtų jas paduoti. 

— Tu liksi užnugaryje, — griežtai pareikalavo Mailsas. 

Elizabet nieko neatsakė, tik nukabino nosį. 

Jei trys, o ne du žmonės atakuotų šimtą, būtų vis tiek daugiau šansų. 


Aštuonioliktas skyrius 


Jie sekė paskui sargybą iki saulėlydžio. Kai vyrai sustojo stovyklauti, Mailsas ir 
Rodžeris, stengdamiesi nuslėpti savo atletišką išvaizdą, susilenkė, prisidėjo į glėbį mal- 
kų ir įslinko pas riterius. Elizabet pasislėpė medžių šešėlyje ir tyliai stebėjo juos. Jos 
siūlymas padėti jiems nuskambėjo kaip tušti, pagyrūniški žodžiai. Dabar ji pasislėpusi 
stebėjo tuos vyrus ir pasijuto tarsi būtų savo brolio namuose. Nedrąsiai dairydamasi į 
šalis, ji stengėsi įsitikinti, ar nesirengia jos kas nors užpulti. 

Mailsas su Rodžeriu jai griežtai įsakė jokiu būdu neišlįsti iš šios slėptuvės. Jie 
teigė, kad ir be jos jiems bus daug rūpesčių. Rodžeris atidavė seseriai mergaitės ame- 
tistą, o Mailsas paaiškino, kaip nusigauti iki jo giminių — jei jiems kas nors atsitiktų. 
Išklausiusi juos, Elizabet ėmė paniškai bijoti, bet stengėsi neparodyti savo baimės. 
Vyrai norėjo, kad ji lauktų jų toli nuo stovyklos. bet ji griežtai pareikalavo leisti jai 
būti ten, iš kur ji galėtų juos stebėti. Jie neišdavė jai savo planų, ir Elizabet pradėjo 
įtarinėti, kad jie iš viso veiks be plano. Tikriausiai Mailsas galvoja sulaikyti vyrus 
kardu, o Rodžeris tuo metu stengsis pabėgti su mergina. 

Staiga ji pastebėjo, kaip kažkoks labai senas vyras, vos vilkdamas kojas, lėtai 
slinko prie pririštos merginos. Ji negalėjo patikėti savo akimis, kad tai jos išdidusis 
brolis. Mergina surištomis rankomis ir kojomis sėdėjo, atsirėmusi į medį. 

Kai Rodžeris negailestingai numetė didžiausią glėbį malkų ant merginos kojų, 
Elizabet net nustojo kvėpavusi. Ji nežinojo, kokie Rodžerio ryšiai su ta mergina, bet 
mergaitė atrodė per jauna, kad būtų galima su ja rimtai prasidėti. Ar ji dabar neišduos 
jos brolio? 

Merginos veidas šiek tiek suvirpėjo — bet tai galėjo būti ir iš skausmo — 0 po 
to nurimo. Ji net šiek tiek šyptelėjo. Mergaitė buvo iš tikrųjų nekvaila. Kai Rodžeris 
ėmė rankioti išsibarsčiusias malkas, jos veidas buvo visiškai abejingas ir net nesujudė- 
jo. Riteris, keikdamas Rodžerį, įspyrė jam į koją, o kai šis nukrito, dar kartą įspyrė į 
šonkaulius. Elizabet pastebėjo, kad, nepaisydamas tų spyrių, jis vis dėlto sugebėjo po 
malkomis peiliu nupjauti mergaitės kojas pančiojančias virves. 

Bet Elizabet pastebėjo ir tai, ko Rodžeris nematė. Už jo stovėjo turtingai apsi- 
rengęs senesnis vyras, jo drabužiai buvo atausti auksu, 0 pats apsikarstęs brangakme- 
niais. Jis nė minutei neatitraukė nuo mergaitės savo mažų, užgesusių akių. O dar ne 
visai nusileidusios saulės spindulys apšvietė blizgantį Rodžerio peilį. 

Kitoje stovyklos pusėje Mailsas traukė iš laužo kažkokį degantį rąstgalį ir užde- 
gė žolę. Bijodamas, kad už tokius veiksmus gali užsitraukti bausmę, jis šiek tiek pasi- 
traukė į šalį. Tuo tarpu keli riteriai tuoj pat ėmėsi gesinti gaisrą. 

Bet tos diversijos neužteko. Sargybiniai, saugantys mergaitę, net nežiūrėjo į be- 
siplečiančią liepsną — 0 senis be paliovos su neapykanta ją stebėjo. 

Pradėjo labai greitai temti, bet dar užteko šviesos, kad Elizabet galėtų pastebėti, 
kaip Mailsas šešėlyje traukia iš makšties kardą. 

— Nejau jis galvoja kautis, — pagalvojo ji. 

O jis tik planavo sukelti kokią nors sumaištį, kad tuo metu Rodžeris galėtų su 
mergina pabėgti. Nepavyko sukelti gaisro, tai gal padės metalo žvangesys. 

Elizabet, nieko nelaukdama, pakilo iš savo slaptavietės ir ėmė prašyti Dievą, 
kad atleistų jiems nuodėmes. Po to atsisegė šiurkščią, vilnonę, liemenį juosusią sukne- 
lę ir nusprendė padėti savo vyrams, atkreipdama į save riterių — ypač senio — dėmesį. 

Jos pasirodymas stovykloje buvo netikėtas ir dramatiškas. Tiesiog šuoliais įšuolia- 
vusi į kirtavietę, ji taip greit pasiekė laužą, kad vos neįkrito į jį. Po to uždėjo rankas ant 
klubų, išskėtė kojas ir, iš anksto atsegusi viršutinę suknelės dalį, taip stipriai pasilenkė į 
priekį, kad krūtine beveik palietė senio galvą. Lėtai, gundančiai ji ėmė kraipyti pečius — 
pirmyn, atgal, vieną aukštyn, kitą žemyn, iš vienos pusės į kitą, ir visą tą laiką ėjo atbula 
atgal, kol pasiekė laužą. Tada, atmetusi galvą atgal, nusitraukė nuo galvos medvilninę ke- 
purę ir paleido plaukus. Kaskadomis jie nukrito žemyn iki kelių. Nukarę virš ugnies, ap- 
šviesti laužo šviesos, plaukai pasidarė beveik raudoni ir atrodė, kad liepsnoja. 

Paskui ji išsitiesė, begėdiškai uždėjo rankas ant klubų ir nusijuokė — garsiai, 
arogantiškai, iššaukiančiai. Visi sužiuro į ją. Senis taip susidomėjo šokėja, kad paga- 
liau atitraukė akis nuo mergaitės, sėdėjusios vos per kelis žingsnius nuo Elizabet. 

Anksčiau Elizabet niekados nebuvo šokusi, bet per gašlius savo brolio pasilinks- 
minimus ne kartą buvo mačiusi, kaip tai daroma. Kai vienas iš riterių ėmė groti liutnia, 
o kitas mušti būgną — Elizabet pradėjo lėtus, banguojančius judesius — ji suko ne tik 
klubus, bet visą savo kūną, pradedant rankų pirštų galiukais ir baigiant kojų pirštais. Ji 
labai efektingai išnaudojo savo plaukus, apdengdama jais ne tik savo kūną, bet kartas 
nuo karto ir kliudydama vyrų veidus. Bet kai vienas susižavėjęs riteris norėjo prie jos 
prieiti, ji pasilenkė, paėmė į rankas akmenį ir plojo juo jam į pilvą. 

Riteris iš skausmo griebėsi už pilvo, ir visi ėmė triukšmingai juoktis. Nuo dabar 
šokis tapo daugiau panašus į medžioklę. Elizabet tai buvo tikras košmaras. Atrodė, kad 
ji sugrįžo į brolio namus ir ją vėl pradėjo persekioti vyrai. Ji pamiršo apie tuos pasku- 

tiniuosius laisvės mėnesius ir prisiminė tik tuos laikus, kai norėjo kaip nors išgyventi. 

Pasistiepusi ant pirštų galiukų, ji sukosi apie kažkokį riterį ir ištraukė jam iš 
diržo kardą. Jos drabužiai plėvesavo, plaukai raitėsi apie kūną, o ji pati mėtėsi į šalis ir 
stengėsi išsisukti nuo norėjusių ją sučiupti vyrų. Ji nesužeidė nė vieno, bet kiekvieną 
kartą jai kažkaip pavykdavo suduoti jiems. Prisiversdama juoktis ir vis dar apsimesda- 
ma šokanti, ji užšoko ant valgiais padengto stalo, ir ėmė spardyti į šonus lėkštes ir 
taures. Kai vienas riteris palietė jos kulkšnį, Elizabet šiek tiek atsitraukė ir "atsitikti 

ai" kulnu užlipo ant jo pirštų. Surikęs iš skausmo, jis tuoj pat atšoko. 

Tuo tarpu kiti vyrai ėmė pagal šokio ritmą ploti, ir tada jos įsitempę nervai pa- 
siekė ribą. Pasilenkusi, ji be paliovos suko apie save plaukus. O jie vis plojo. 

Tikėdamasi, kad per tą laiką Rodžeris su Mailsu spėjo išlaisvinti belaisvę, ji 
pakėlė aukštyn sijoną ir, visų vyrų džiaugsmingiems žvilgsniams nukrypus į jos kojas, 
nušoko ant Žemės, tiesiai prieš senį. 

Nulenkusi žemyn galvą ir prisidengusi kūną plaukais, ji žemai nusilenkė jam. 
Sunkiai alsuodama, apsunkusiomis kojomis, ji laukė, kas bus toliau. 

Labai iškilmingai vyriškis pakėlė savo kaulėtą ranką ir palietė Elizabet skruos- 
tą, pasukdamas ją veidu į save. 

Vienu akies kampučiu Elizabet pamatė, kad merginos jau nebėra, ir dabar beliko 
laukti, kada kas nors pastebės jos išnykimą. 

Elizabet išsitiesė, ir, siekdama laimėti daugiau laiko, papurtė pečius ir nuleido 
iki pat liemens suknelę. 

Visi vyrai buvę aplink ją, net ir tie, kurie stovėjo už jos, nuščiuvo. Senis godžiai 
rijo akimis jos puikią, aukštą, standžią krūtinę. Po to jis nusišiepė, parodė savo pajuo- 
dusius dantis, nusimetė savo sunkų apsiaustą ir užmetė jį ant Elizabet pečių. 

Nepaleisdamas apsiausto raiščių, jis žeminančiai pradėjo traukti ją į miško tamsą. 

Elizabet buvo paslėpusi rankoje peilį, kurį paėmė iš vieno riterio. Pasisukęs eiti, 
senis pamatė, kad prie medžio nebėra mergaitės, tačiau, jam nespėjus nė riktelėti, Eli- 
zabet paėjėjo šiek tiek į priekį, sukando dantimis jo ausies spenelį ir, įrėmusi į šonkau- 
lius peilį, burbtelėjo: 

— Eikite gi! 

Taip ir nespėjęs pranešti, kad belaisvė pabėgo, senis su Elizabet dingo miško 
tamsoje. 

— Bėkit, — paliepė Elizabet seniui, atstačius! į jį peilį. 

Jis skubiai atsisuko ir atbula ranka pasirengė trenkti jai per veidą, bet nespėjo, 
nes tuo metu Rodžeris nušoko nuo medžių ir griebė didelėmis rankomis seniui už ger- 
klės. Ar iš nustebimo, ar dėl to, kad buvo labai sujaudintas Elizabet šokio, bet vos tik 
Rodžeriui palietus, tas šlykštus senis tuoj pat krito po jo kojomis negyvas. 

Negaišdamas laiko, Rodžeris sugriebė Elizabet už liemens ir įkėlė į medį. 

Netrukus negyvėlį apsupo būrys riterių. Mėnesienoje ryškiai spindėjo nuleisti jų 
kardai. Rodžeris, apkabinęs rankomis, stipriai spaudė Elizabet prie savęs. O ji įsikniau- 
bė į brolio pečius ir visaip stengėsi paslėpti veidą. Visą jos kūną krėtė drebulys. Netgi 
dabar, saugiai pasislėpusi brolio glėbyje, ji vis dar jautė į ją tiesiamas vyrų rankas. 

— Mailsas, — sušnabždėjo Elizabet. 

— Saugus, — atsakė Rodžeris ir priglaudė ją dar stipriau. 

Jie ilgokai laukė, kol, suradus negyvą senį, nutils šurmulys ir triukšmas. Paga- 
liau du riteriai nunešė senio lavoną į stovyklą. Merginos paieškos, atrodė, baigėsi, nes 
vyrai balnojo arklius ir rengėsi išvykti. 

Rodžeris tvirtai laikė apsikabinęs seserį. Kai miškas nutilo, jis įsakmiai tarė: 

— Eime!' Montgomeris laukia mūsų. 

Rodžeris nulipo pirmas ir nukėlė Elizabet. Ji vis dar buvo apsigaubusi senio 
apsiaustu. Nors sunkus aksomas ir slėgė jos pečius, bet ji sparčiai bėgo šaltu, drėgnu 
mišku paskui brolį. 

Ji net pati gerai nesuvokė, kas darėsi jos širdyje, kol pamatė mylimąjį. Jis neti- 
kėtai išlindo iš pradėjusios akti kūdros ir laikė uždėjęs vieną ranką ant išgelbėtos mer- 
ginos. Abu buvo šlapi, dumblini, o mergaitė smarkiai kaleno dantimis. 

Įsitikinusi, kad Mailsas saugus, Elizabet pralinksmėjo. Ji nusimetė senio Apsiausią 
ir uždėjo jį Merginai ant pečių. 

— Tai jo! — tarė Kristiana ir, numetusi jį nuo savęs, žengė kelis žingsnius atgal 
tarsi tai būtų buvęs pats velnias. 

Rodžeris pagavo apsiaustą ir padavė jį atgal seseriai. Po to nusivilko savo švar- 
ką ir apsuko juo merginą. Ji tarsi ištirpo, pajutusi Rodžerio prisilietimą. Iš šalies žiū- 
rint, atrodė, kad ji yra neatskiriama jo dalis. 

— Mes turime eiti iš čia, — tarė Mailsas, i1mdamas Elizabet už rankos. — Jie 
netrukus grįš ieškoti bėglės. 

Dabar jau keturiese jie keliavo visą naktį. Elizabet buvo be galo išvargusi, bet 
ėjo kantriai ir tik retkarčiais pažvelgdavo į merginą, per kurią ir kilo visa ta sumaištis. 
Apsivilkusi Rodžerio švarką, Kristiana atrodė dar mažesnė, jaunesnė ir trapesnė nei 
tada, kai jie pirmą kartą ją pamatė. Ji nė karto neatsitraukė nuo Rodžerio toliau nei 
pėda ar dvi, nors tarpais šakos net brozdino jos veidą. Rodžeris, atrodo, ir nenorėjo, 
kad ji pasitrauktų. 

Tuo tarpu Elizabet tiesiog bijojo pažvelgti į vyrą, nes jo akys degė pykčiu, ir 
kelis kartus jis vos nesutraiškė jos rankos. Vieną kartą ji mėgino paaiškinti, kodėl ne- 
paklausė ir surizikavo padėti, bet Mailsas pažvelgė į ją tokiomis iš pykčio pajuodusio- 
mis akimis, kad ji, norėdama pasislėpti, dar labiau įsisuko į senio apsiaustą. 

Artėjant rytui, Mailsas pareiškė: 

— Priėję kelią, prisijungsime prie kokių nors keliautojų, todėl turime pasisteng- 
ti gauti jai kokius nors drabužius. 

Kristiana vis dar buvo apsivilkusi suplėšyta suknele, kuri apie kaklą buvo pa- 
puošta perlais. Tai ypač pabrėžė jos įtartiną visuomeninę padėtį — ji vis dar vilkėjo 
brangiais drabužiais, bet suknelė buvo sudraskyta, plaukai suvelti, veidai nubrozdinti, 
o pati aplipusi pradėjusiu džiūti kūdros dumblu. 

Pagaliau jie sustojo netoli kelio, prie kurio ilsėjosi didelė grupė keliauninkų. 
Atrodė, kad jie po truputį ėmė busti. Elizabet vos laikėsi ant kojų ir jau buvo pradėjusi 
griūti, bet Mailsas pagavo ją ir tvirtai apkabino. - 

— Jei tu vėl ką nors panašaus iškrėsi, žmonele..., — pradėjo jis, bet staiga nuti- 
lo ir taip stipriai ją pabučiavo, kad net žymės ant veido liko. 

Elizabet ėmė tekėti ašaros. Tai buvo džiaugsmo ašaros, ji verkė 1š laimės, kad 
Mailsas gyvas ir sveikas. Nes tada. naktį, kai pamatė jį stovintį su ištrauktu kardu, 
pagalvojo, kad daugiau niekados nebepamatys jo gyvo.. 

— Aš rizikavau tiktai dėl tavęs, — sušnabždėjo ji ir tuoj pat užmigo jo glėbyje. 

Bet miegoti teko vos kelias minutes, nes tuoj pat vėl reikėjo traukti į kelią, šį 
kartą paskui kitus keleivius. 

Nubudusi, Elizabet atkreipė dėmesį, kad toji mergaitė, Kristiana, dabar dėvi jau 
šiurkščią vilnonę suknelę, o ant galvos, kad paslėptų veidą, užsidėjusi didžiulę skrybėlę. 

Vidudienį, kai minia sustojo, vyrai trumpam paliko moteris vienas ir nuėjo pas 
keliauninkus, tikėdamiesi išmainyti nekenčiamą apsiaustą į duoną ir sūrį. Norėdama 

šiek tiek pailsėti ir nusnūsti, Elizabet atsirėmė į medį, bet Kristianos artumas jai truk- 
dė atsipalaiduoti. Ji vis dar negalėjo atlaidžiai Žiūrėti į mergaitę, dėl kurios jie visi vos 
nepaaukojo gyvybių. 

— Ar tu dar ilgai manęs nekęsi, Elizabet? — maloniai paklausė Krsitiana. 

Elizabet lyg išsigandusi pasižiūrėjo į ją ir tuoj pat nusisuko. 

— Kodėl... tu manai, kad aš tavęs nekenčiu. Taip nėra. 

— Tu neįpratus meluoti, — atsakė mergaitė. 

Elizabet atsisuko į ją. - 

— Mano vyras vos nežuvo, gelbėdamas tave, — gana šiurkščiai pasakė ji. — 
Taip pat ir mano brolis. Kaip tu sugebėjai taip jį paveikti? Kaip tu jį taip sužavėjai? 

Kristiana nei nusišypsojo, nei susiraukė. Jos didžiulės akys labai blizgėjo. 

— Aš visados sapnuodavau tokį vyrą, kaip Rodžeris. Ir visą laiką žinojau, kad 
jis ateis pas mane. Praeitais metais mano dėdė atidavė mane labai žiauriam žmogui, ir 
aš buvau priversta už jo ištekėti, bet aš žinojau, kad Rodžeris ateis. Prieš tris naktis aš 
sapnavau jį ir mačiau sapne jo veidą. Jis keliavo, apsivilkęs šiurkščiais drabužiais, ir 
su kažkokia moterimi, savo giminaite. Aš žinojau, kad, galų gale, jis ateis. 

Elizabet pasižiūrėjo į merginą kaip į raganą. 

Kris tęsė toliau: | 

— Tu keiki mane už tai, kad vyrui, kurį myli, per mane grėsė pavojus, bet kodėl tu 
rizikavai ir ėjai drauge su juo? Galbūt jei aš būčiau buvusi drąsesnė, būčiau pasirinkusi 
kančias ir mirtį — mano vyras ketino mane taip nubausti. Bet, užuot laukus mirties, aš 
sėdėjau pririšta prie medžio ir iš visos širdies meldžiausi, kad ateitų mano Rodžeris. 

Ji atsisuko į kelią, kuriuo prie jų artinosi Mailsas ir Rodžeris, ir jos akis nušvie- 
tė kažkokia vidinė šviesa, 

— Dievas davė man Rodžerį kaip atpildą už tai, ką man teko iki šiol iškentėti. 
Šiąnakt aš gulėjau su Rodžeriu ir dabar, jeigu reikia, aš jau galiu apleisti šį pasaulį. 
Dėl šios vienos nakties, kurią praleidau su savo mylimuoju, aš rizikavau jo, tavo ir 
tavo malonaus vyro gyvybe. 

Ji uždėjo ranką ant Elizabet ir maldaujančiai pažvelgė į ją. 

— Atleisk man, jei aš iš jūsų paprašiau per daug. 

Elizabet pyktis išgaravo. Ji švelniai paglostė Kristianą. 

— Nekalbėk apie mirtį. Rodžeriui reikia meilės gal net daugiau, negu tau. Lik su juo. 

Pirmą kartą per visą-tą laiką Kris truputį nusišypsojo, ir jos kairiajame skruoste 
atsirado maža duobutė. 

— Tiktai jėga galima mane iš jo atimti. 

Elizabet pakėlė galvą aukštyn ir pamatė šalia stovintį Rodžerį. Jo veidas buvo kaž- 
koks sumišęs. “Jis susipainiojo visuose šituose reikaluose", — pagalvojo Elizabet. — “Kris 
išmušė iš vėžių ir jį, ir mus". 

Jie kelias minutes pailsėjo, skubiai užkando ir vėl patraukė į kelią. 

Naktį, įkritusi į Mailso glėbį, Elizabet pirmą kartą rado progą pakalbėti su juo vienu. 

— Ką tu galvoji apie šią jauną moterį, dėl kurios rizikavai savo gyvybe? — 
paklausė ji. 

— Aš žinau, kad ji pavojinga, — atsakė jis. — Ji buvo ištekėjusi už Lorilardo 
hercogo. Dar būdamas vaikas, aš girdėjau apie jo žiaurumą. Jis buvo vedęs septynis ar 
aštuonis kartus. Visos jo žmonos buvo jaunos, turtingos 1r kilmingos. Bet, arodo, kad 
po vedybų jos teišgyveno tik kelerius metus. 

— Ar Kris kilminga? 

Mailsas šiek tiek prunkštelėjo. 

— Ji kilusi 1š karalių giminės. 

— Iš kur tu žinai? 

— Iš savo Prancūzijoje gyvenančių giminių. Jie turėjo šiokių tokių reikalų su Lo- 
rilardų šeima. Elizabet, — rimtu veidu kreipėsi jis, — aš noriu, kad tu paimtum šitai. 

Jis subėrė jai į ranką daugybę perlų, kurie vakar dar puošė Kristianą. 

— Rytoj vėlai vakare, mes turėsime pasiekti mano giminių namus. Bet jei atsi- 
tiktų taip, kad ne... 

— Ne!!! — suriko ji. 

Mailsas, norėdamas ją nutildyti, uždengė pirštais jos lūpas. 

— Aš noriu pasakyti tau tiesą, kad tu būtum pasirengusi. Lorilardų š šeima yra 
labai galinga, o mes nužudėme vieną jos narių ir dar priglaudėme kitą. Jie išmaišys 
visą kraštą, kad surastų mus. Jei kas nors atsitiktų, paimk tuos perlus ir grįžk į Angliją, 
pas mano brolius. Jie tavimi pasirūpins. 

— O kaip su tavo Prancūzijoje gyvenančiais giminėmis? Ar aš negalėčiau nu- 
vykti pas juos? 

— Kada nors aš tau viską papasakosiu, bet dabar pasakysiu tik tiek — Lorilardai 
mane pažįsta. Ir jei mane pagaus, kelias pas mano gimines bus uždarytas. Vyk namo 
pas mano brolius. Ar gali man prisiekti, kad paklausysi manęs? Daugiau jokiu būdu 
nesistenk gelbėti manęs, o saugiai vyk namo. 

"Ji neprisivertė atsakyti. 

— Elizabet! 

— Aš prisiekiu, kad vyksiu namo, pas tavo brolius, — atsiduso ji. 

— O ką darysi toliau? 

— Daugiau aš nieko neprižadu! — numykė ji, ir atsuko į jį veidą, kad jis ją 
pabučiuotų. 

Jie mylėjosi lėtai ir karštai tarsi rytojus niekada neateis. Mailso žodžiai labai 
nuliūdino Elizabet, jai atrodė, kad jiems skirtos praleisti drauge tik kelios valandos. 
Du kartus ji apsipylė ašaromis. Tai buvo nevilties ašaros, kad jie buvo taip arti 1šsigel- 
bėjimo ir kažkokios moters aistra sukėlė jiems tiek pavojų. 

Mailsas bučiniu nušluostė jos ašaras ir sušnabždėjo, kad dabar ji privalo gyventi 
šia minute, 0 pyktį ir neapykantą palikti laisvalaikiui. 

Ji užmigo stipriai prisispaudusi prie Mailso. Jis nubudo, nusišypsojo, pabučiavo 
ją į kaktą, ištraukė sau iš burnos sruogą jos plaukų, apkabino ją ir vėl užmigo. 

Rodžeris pribudino juos prieš švintant. Pažiūrėjusi į jį kreiva akimi, Elizabet iš 
karto suprato, kad jis iš viso nemiegojo. Netrukus iš už medžių pasirodė Kristiana, jos 
akys buvo gyvos, lūpos plačios ir raudonos, ant kaklo ir ant vienos veido pusės matėsi 
karštų bučinių žymės. Kelionės metu Elizabet pastebėjo, kad Rodžeris be paliovos at- 
sisukinėja į Kris. Jo žvilgsniai bylojo, koks jis laimingas. Vidudienį jis apkabino mer- 
gaitę ir prisitraukė prie savęs. O kartą — Elizabet niekaip negalėjo atsistebėti — jis 
pakėlė Kris nuo žemės ir aistringai pabučiavo. Rodžeris visados būdavo orus, žinojo 
savo vietą gyvenime, niekados nepamiršdavo riterio priesaikos ir viešai nerodydavo 
savo jausmų. 

Mailsas sučiupo Elizabet ir šiaip taip išjudino ją iš vietos, nes ji jau per ilgai 
stebėjo ir negalėjo atitraukti nuo savo brolio akių. 

Likus valandai iki saulėlydžio, iš medžių ėmė šokti vyrai. Ištraukę kardus, jie 
atstatė juos į keturių keliautojų gerkles. 

Už riterių nugarų stovėjo senas ir labai negražus vyras. 

— Ką gi, Montgomeri, mes vėl susitinkame. Suimkite juos! — įsakė jis. 

Devynioliktas skyrius 


Elizabet tylėdama ilgai sėdėjo ant arklio ir pro ašaras Žiūrėjo į senovinę Mont- 
gomerių tvirtovę. Per tas kelias savaites daug kas taip pasikeitė, kad ji net nebuvo 
įsitikinusi, jog čia jau iš tikrųjų Anglija ir kad čia tebestovi iš senų laikų išlikęs di- 
džiulis fortas. 

Kelionėje ją lydėjo trys raiteliai. Vieno jų arklys pradėjo nekantriai trypčioti. 
Elizabet atsipeikėjo ir grįžo į tikrovę. Garsiai riktelėjusi ir vietoj botago sušėrusi ar- 
kliui vadelėmis, ji nušuoliavo pirmyn. Nors šiame Montgomerių dvare ji nebuvo apsi- 
lankiusi nė karto, bet gerai žinojo jo planą. Škotijoje Mailsas jai labai daug pasakojo 
apie šią vietą, netgi buvo nubraižęs ant Žemės visą schemą. 

Ji pasuko prie labai saugomų užpakalinių vartų, per kuriuos jodavo šeima. Pri- 
jojusi sieną, kurioje buvo paliktas tik siauras įėjimas, ji labai sulėtino žingsnį. 

Tuoj pat į ją nukrypo sargybinių strėlės. 

— Mailso Montgomerio žmona! — užbliovė vienas iš už Elizabet nugaros joju- 
sių vyrų. 

Šešios strėlės susmigo į žemę tiesiai prieš Elizabet arklį. Išvargęs gyvulys atsistojo 
piestu ir kanopa sulaužė dvi ienas. Elizabet vos vos pavyko suvaldyti išgąsdintą gyvulį. 

Dabar prieš ją jau stovėjo trys ginkluoti riteriai, kurie buvo užstoję įėjimą į tvirtovę. 

— Aš esu Elizabet Montgomeri, o šitie trys vyrai mane lydi, — su kažkokia 
pagarba nekantriai pareiškė ji. 

Ši Anglijos tvirtovė buvo taip saugoma, kaip retai kas. Riteriai tarsi statulos 
stovėjo lyg prikalti prie žemės, o nuo sienų tuoj pat nušoko daugiau žmonių ir iš karto 
atstatė kardus į Elizabet lydėjusius vyrus. 

Kai susirinko dvidešimt Montgomerių riterių, vienas sargybinis tarė jai: 

— Jūs viena galite įeiti. Jūsų vyrai liks čia. 

— Taip, žinoma. Nuveskite mane pas Gaviną. Jis mane priims. 

Elizabet atidavė arklio vadeles, ir ją įvedė į švarų, erdvų kiemą. Ji sustojo prieš 
didelį namą. Daugumas pastatų buvo tarsi įmūryti į aukštą dvarą tveriančią sieną. 

Vienas iš sargybinių, palikęs ją kieme, įėjo į pastatą. Šiek tiek palūkėjus, pasiro- 
dė graži moteris, jos veidas buvo miltuotas, plaukai nubarstyti sezamo sėklomis. 


— Nuveskite mane pas savo šeimininką, — pareikalavo Elizabet moters. — Aš 
turiu jam kai ką pranešti, kas jį sudomins. 
— Ar tu Elizabet? — paklausė mažoji moteris. — Gal tu turi kokių nors žinių iš 


Mailso? Mums pasakė, kad jūs abu žuvote. Henri! Padėk jai nulipti nuo arklio ir atvesk 
čia tuos vyrus, kurie atvyko su ja. Nepamiršk pamaitinti jų. 

Tuo metu tarpduryje pasirodė Bronvin, o už jos mažytė dainininkė Aleks, su 
kuria Elizabet buvo susitikusi prieš kelerius metus. 

— Elizabet! — suriko Bronvin, bėgdama prie jos. 

Elizabet krito brolienei į glėbį. 

— Aš tokia laiminga, kad mes susitikome. Aš taip ilgai keliavau. Kur Stivenas? 
Mes turime išlaisvinti Mailsą ir Rodžerį. Juos paėmė į nelaisvę prancūzų hercogas, 
todėl mes turime išpirkti juos arba išgelbėti, nes... 


— Ne taip greit, — tarė Bronvin. — Eime į vidų, ką nors užvalgysi ir sugalvosi- 
me kokį nors planą. 
— Henri! — pašaukė už Elizabet nugaros stovinti moteris. — Surask mano patė- 


vį ir serą Gajų. Atsiųsk juos pas mane ir paruošk septynis arklius kelionei. Vieną raite- 
lį išsiųsk tuoj pat ir paruoškite laivą kelionei į Prancūziją. Tik neatidėliokit. Supratai? 

Elizabet nutilo ir nustebusi žiūrėjo į moterį, kurią iš pradžių ji palaikė tarnaite. 

— Ar galiu tau pristatyti ledi Džudit? — su džiaugsmu pasakė Bronvin. 

Džudit nubraukė ranka sruogą plaukų ir staiga pabiro šūsnis auksinių sezamo sėklų. 

— Ar tu žinai, kur Mailsas laikomas? 

— Taip, aš ką tik iš ten atvykau. 

— Ir iš tavo išvaizdos atrodo, kad kelionė buvo nelengva, — pridūrė Bronvin. 

— Sveika, Aleks, — tarė Elizabet, tiesdama ranką į tylią moterį, kuri ką tik 
atėjo ir atsistojo šalia Bronvin. 

Aleks linktelėjo ir droviai nusišypsojo. Ji niekados nesijautė tokia menka, kaip 
dabar, atsidūrusi tarp savo didingų brolienių. | 

Tuo metu bėgte atbėgo seras Gajus. Elizabet pasirodė, kad per tą laiką milžinas 
neteko nemažai svorio. Už jo ėjo stipruolis Temas, ir atrodė, kad net žemė linksta po jo 
galingomis kojomis. 


— Ar turite kokių žinių iš mano lordo Mailso? — šaukė seras Gajus, akimis 
rydamas Elizabet. — Mums buvo pranešta, kad jūs mirę. 

— Ir kas jums taip pasakė? — paklausė Elizabet šiek tiek pakeltu balsu. — Ar 
niekas mūsų neieškojo? 

— Einam į vidų, — pakvietė Džudit, uždėjusi ranką Elizabet ant peties. — Pa- 


pasakok mums, kas atsitiko. 

Po kelių minučių Elizabet jau sėdėjo prie didelio stalo, gausiai nukloto įvairiau- 
siais patiekalais, ir, godžiai valgydama, pasakojo visą savo istoriją. Be jos, prie stalo 
sėdėjo trys brolienės, žmogus, kurio ji nepažino — Džonas Basetas, Džudit motinos 
vyras — seras Gajus ir Temas. 

Pilna burna ji skubėjo pasakoti, kaip juos įmetė į laivo triumą, kaip jie iš ten 
pabėgo ir nukeliavo į pietus, kol Rodžeris nusprendė rizikuoti jų gyvybėmis, kad iš- 
gelbėtų kažkokią mergelę, kažkieno žmoną. 

Į pokalbį įsikišo Bronvin, ir išsakė tiradą kupinų neapykantos žodžių apie Ro- 
džerį Čatvortą, bet Temas liepė jai nutilti. Kaip bebūtų keista, bet Bronvin paklausė 
šio vyresnio Žmogaus. 

Elizabet trumpai papasakojo, kaip jie išgelbėjo jaunąją Kristianą. 

Džudit labai daug klausinėjo ir apie Elizabet dalyvavimą, gelbėjant merginą, ir 
apie Kristianą. 

— Aš Žinau šiek tiek apie ją, — pasakė Džudit. — Aš pažįstu jos vyrą ir jo 
šeimą. Jaunesnysis brolis, ne hercogas, nekenčia Mailso. 

— Kodėl? — karštai paklausė Elizabet. 

— Buvo tokia jauna moteris, kuri... 

Elizabet pakėlė ranką. 

— Nepasakokite man daugiau. Man regis, kad tas jaunesnysis ir laiko Mailsą su 
Rodžeriu. Rodžeriui prikišus rankas hercogas mirė. 

— Jam patinka žudyti! — įsiterpė Bronvin. 

Elizabet negaišo laiko, kad apgintų brolį. Ji tęsė pasakojimą apie staigią herco- 
go mirtį. Priėjusi prie to, kaip senojo hercogo brolis paėmė juos į nelaisvę, ji liovėsi 
valgyti. Mailsas nustūmė riterį nuo arklio, meste įmetė ją į balną ir pliaukštelėjo ar- 
kliui per pasturgalį. Tuo metu jis buvo sužeistas. Elizabet , plėšdama arklio kanopomis 
iš po kojų piktžoles, kaip viesulas lėkė per išvažinėtą kelią tir, kaip įmanydama, sten- 
gėsi pasiekti nukarusias vadeles. Kai jai pavyko šiaip taip suvaldyti arklį, atsitraukusi 
atgal, ji pamatė, kad ją vejasi pusė tuzino vyrų. Sušėrusi botagu arkliui, ji kelias va- 
landas buvo jų persekiojama ir stengėsi pabėgti. 

Kas įvyko per kitas dešimt dienų, Elizabet dėstė labai skubotai, nesileisdama į 
smulkmenas. Visą laiką ji karštai meldėsi, kad išvengtų mirties. Kelionėje jai labai 
pravertė Kristianos perlai. Sutikusi kelyje tris vyrus, ji nusisamdė juos. Tai buvę ka- 
reiviai, bet jų šeimininkas mirė, o jo įpėdinis nutarė pakeisti juos jaunesniais. 

Keturiese jie keliavo dieną ir naktį, dažnai keisdavo arklius, o priguldavo tik 
porai valandų. 

Kai pasiekė krantą, Elizabet sumokėjo dešimt perlų už laivą ir ekipažą, kuris 
atplukdė juos atgal į Angliją. Jie plaukė tris dienas, ir ji visas pramiegojo. Išlipę An- 
glijos pietuose, jie nusipirko arklius, maisto ir leidosi į kelią. Anglijoje, kol pasiekė 
Montgomerių dvarą, jie nė karto nebuvo sustoję poilsiui. 

— Taigi, — baigė Elizabet, — aš atvykau pasiimti Mailso brolių. Mes turime 
tuoj pat vykti į Prancūziją. 

Į kambarį įėjęs riteris, kažką sušnabždėjo Džudit ir tuoj pat išėjo. 

— Ledi Elizabet, — tarė Džudit, — bet kai ko tu dar nežinai. Greit po to, kai tu, 
Mailsas ir tavo brolis buvote įmesti į laivą, Elis Čatvort, — Džudit net užspringo, 
tardama šį vardą, — negalėjo susilaikyti nepasigyrusi, ką ji padarė. Ji atsiuntė kurjerį 
su laišku, kuriame viską aprašė. 

Staiga prabilo ir Aleks, jos balsas buvo labai švelnus ir tylus, bet gerai girdimas. 

— Reinas, Stivenas ir Gavinas, negaišdami išvyko į Prancūziją, tuo tarpu mes, — 
ji linktelėjo į Džudit ir Bronvin pusę, — likome čia laukti iš jų Žinių. 

— Vadinasi, vyrai jau Prancūzijoje? — kildama nuo kėdės, paklausė Elizabet. — 
Tada aš turiu nedelsdama vykti. Jeigu aš gaučiau kelis vyrus, surasčiau ten Mailso 
brolius ir nuvesčiau juos į tą vietą, kur laikomas Mailsas. 

— Ar tu žinai, kur yra Lorilardo hercogo pilis? Ar tu žinai, kur gyvena jo brolis? — 
linktelėjusi į priekį, paklausė Džudit. 

— Ne, bet aš tikra..., — pradėjo Elizabet. 

— Mes negalime rizikuoti. Hercogas buvo mano tėvo draugas, — Džudit panie- 
kinamai nusišaipė. — Aš žinau, kur yra visi keturi Lorilardų dvarai, be to, aš abejoju, 
ar kas nors iš Montgomerių juos žino. Gal kartais Reinas, nes jis dalyvaudavo turny- 
ruose Prancūzijoje, bet jeigu broliai išsiskyrė... ne, nuspręsta. 

Ji atsistojo. 

— Čia darosi tikras pragaras! — suriko šalia jos sėdėjęs vyras, Džonas Basetas, 
1r iš karto kaip įgeltas atsistojo. 

Išgirdusi jo balsą, Džudit šiek tiek sutriko, bet tuoj nurimo. 

— Arkliai paruošti, ir mes greit išvyksime. Bronvin, ar tu paėmei daug tų lan- 
guotų škotiškos medžiagos sijonų? Jie labai praverčia ilgesnėje kelionėje. 

Džonas piktai sugriebė jos ranką. 

— Tu niekur nejosi. Dar kartą nori rizikuoti savo gyvybe, — pareiškė jis. — Tu 
kartą jau vos nepražudei mūsų visų, kai ėjome paskui Gaviną. Šį kartą, jaunoji ledi, tu 
liksi čia, ir leisk vyrams tvarkyti tuos reikalus. 

Džudit akys degė kaip lydomas auksas. 

— O kur jūs ieškosite mano vyro? — įniršo ji. — Ar jūs kada nors esate buvęs 
Prancūzijoje? Ir jeigu jūs atsitiktinai ir rasite jį, kaip jūs jam pasakysite, kur ieškoti 
Mailso? Galvokite blaiviai, Džonai! Tegu kitos moterys lieka čia, bet mes su Elizabet 
privalome vykti su jumis. 

Aleks pasižiūrėjo į Bronvin ir taip garsiai sucypė “NE", kad net dulkės nuo lubų. 
pakilo. Aleks veidas paraudo, ji nuleido akis ir pasižiūrėjo į savo rankas. 

— Aš manau, kad Bronvin ir man taip pat vertėtų eiti. Galbūt mes galėsime būti 
naudingos, — sušnabždėjo ji. 

— Bronvin, — pradėjo Temas. 

Tuo tarpu seras Gajus nuleido nosį žemyn ir bauginančiai pasižiūrėjo į Elizabet. 
Tuoj pat kambaryje prasidėjo karšti ginčai. Aleks neturėjo jokio vyro, kuris ją saugotų 
ir rūpintųsi, todėl nepastebėta išslinko iš kambario, užbėgo laiptais į viršų, į Bronvin 
1r Stiveno kambarį, ir ištraukė iš skrynios kelis pledus. Net viršuje ji girdėjo garsiai 
besiginčijančius balsus. 

Susijaudinusi ji nukabino nuo sienos dūdmaišį, persimetė per pečius spalvingą 
škotišką pledą ir, lipdama laiptais žemyn, ėmė pūsti dūdą. O kai grįžo į didžiąją menę, 
visų žvilgsniai buvo nukreipti į ją. 

Stojus visiškai tylai, ji išsitraukė iš burnos dūdą ir pareiškė: 

— Jeigu jūs, vyrai, išjosite be mūsų, mes išvyksime vienos, valanda vėliau. Tai- 
gi, ar jūs josite su mumis, ar pirma mūsų? 

Vyrai, stipriai sukandę dantis, tylėjo. 

— Ko mes gaištame laiką? — tęsė Aleks. — Mailsą paėmė į nelaisvę ir galbūt 
šiuo metu kankina. Todėl aš manau, kad mes josime — DABAR! 

Džudit žengė žingsnį į priekį, suėmė rankomis Aleks veidą ir pabučiavo abi sa- 
vo brolienes į žandus. 

— Mes jojame! — riktelėjo Džudit, nuimdama vieną pledą nuo Aleks pečių ir 
užmesdama jį ant Elizabet. 

— Džonai, paimk maisto atsargų. Gajau, nueik pas mano ekonomą. Mums reikės 
aukso šioje kelionėje. Temai, pasižiūrėk, ar mes turime pakankamai strėlių ir patikrink 
lankų timpas. Bronvin, įsitikink, ar arkliai parengti kelionei. Aleks, paimk kokį nors 
instrumentą, kuriuo galima groti. Mums gali prireikti. 

Elizabet, išgirdusi jau patį pirmąjį įsakymą, nusišypsojo. 

— O ką man įsakysit? — paklausė ji, kai visi išsilakstė, vykdydami Džudit nu- 
rodymus. 

— Eime su manim, — tarė Džudit ir ėmė lipti laiptais aukštyn. 

Užlipusi iki pusės laiptų, Džudit sustojo ir pakėlė akis į Elizabet. 

— Elis Čatvort apsikrėtė raupais ir, nors liko gyva, sveikoji, neranduota jos vei- 
do pusė tapo labai duobėta, — Džudit nutilo. — Ji nuvyko į vieną iš savo dvarų ir, 
nušokusi nuo bokšto sienos, nusižudė. 

Džudit nusisuko, 0 po to pro dantis pratęsė: 

— Nuo tos pačios sienos, nuo kurios nukrito senoji Ela. 

Elizabet nesuprato paskutinio sakinio, bet, sekdama laiptais aukštyn paskui Džudit, 
džiaugėsi, kad Elis žuvo. Bent jau dabar ji gali būti tikra, kad jos sūnui niekas negresia. 


Elizabet buvo girdėjusi, kokia puiki darbininkė yra Džudit Montgomeri, bet, su- 
sipažinusi su ja, ji nusprendė, kad Džudit — tikras demonas. Šalia jos nė vienas nega- 
lėjo jaustis silpnas ir nė vienas neturėjo kada ilsėtis. 

Jie keliavo į Anglijos pietus dvi dienas ir dažnai keitė arklius. Jojo be žodžių, ir, 
kiek įmanoma, greičiau. Kai kur keliai buvo tokie prasti, jog atrodė, kad jų iš viso 
nėra, ir todėl jie buvo priversti traukti per naujai suartus laukus. Todėl kartais ferme- 
riai iš pykčio grūmojo jiems net kumščiais. Du kartus Temas ir Gajus buvo priversti 
nušokti nuo arklių ir paleisti į darbą kirvius, kad iškirstų tvorą. Jų darbą įdėmiai stebė- 
jo už nugarų likusios avys. 

— Savininkas patrauks Džudit į teismą, — tarė Elizabet, turėdama galvoj, kad 
didžiulės avių bandos tikriausiai priklauso turtingam fermeriui. 

— Šių žemių savininkė ir yra Džudit, — riktelėjo per petį Bronvin ir, sudavusi 
koja į šoną, paragino arklį bėgti greičiau. 

Atrodė, kad Aleks ir Elizabet apstulbino ši Žinia, jos susižvalgė, bet tuoj pat 
ėmė šuoliuoti tokiu greičiu, kad net stuburas ėmė braškėti. 

Trečios dienos rytą, auštant, jie pasiekė patį piečiausią Anglijos smaigalį, kur jų 
jau laukė keltas, pasirengęs perkelti į salą, kurioje gyveno daug Montgomerių. 

— Mano klanas mažas, palyginus su šia šeima, — paaiškino Bronvin nuvargusiu 
balsu ir įlipo į drėgną keltą. Atsisėdusi, ji užsimetė ant galvos pledą ir tuoj pat užmigo. 

Po valandos visi buvo išbudinti, ir, tarsi lunatikai, vėl sėdę ant naujai pristatytų 
arklių, nujojo į Montgomerių dvarus. Nepaisant nuovargio, Elizabet sugebėjo pajusti 
šio forto amžių ir didybę, sienų akmenys čia gynė žmones jau daugiau kaip du šimtus 
metų, kai dar riteriai nebuvo vadinami Juodojo liūto vardu. 

Įjojus pro vartus, Džudit palietė Elizabet ranką ir atkreipė jos dėmesį į mergytę, 
iškišusią galvą pro duris. Ji buvo maždaug pusantrų metų, galvytė nešukuota ir nešva- 
ri, o drabužėliai suplyšę. Ji žvelgė į juos baukščiu alkano šuns žvilgsniu. 

— Tai vienas iš Mailso vaikų, — pasakė Džudit, įdėmiai stebėdama Elizabet. 

Elizabet veidą iškreipė baisus pyktis. 

— Ji bus mano, kai grįšiu. 

Paskutinį kartą žvilgterėjusi į nelaimingą kūdikį, ji įžengė paskui visus į namus. 

Senojoje pilyje jie užsibuvo tik tiek, kol pavalgė. Po to vėl sėdo į laukiantį lai- 
vą. Patogiai įsitaisę ant denio, visi septyni tuoj pat užmigo. 

Po kelių valandų, šiek tiek pagyvėję, moterys ėmė aptarinėti planus. 

— Mes turime rasti būdą, kaip patekti į pilį, — pasakė Džudit. — Aleks muzika 
atvers mums visas duris. Ar kas nors dar mokate groti ar dainuoti? 

Bronvin prisiekinėjo, kad jos balsas švininis, Džudit skundėsi visai neturinti klau- 
sos, o Elizabet pašnabždomis pareiškė, kad ji užkimusi. 

— Bet aš galiu šokti, — tarė ji. 

— Puiku! — apsidžiaugė Džudit. — Kai būsime viduj... 

— Jūs nedarysit nieko, — stovėdamas Džudit už nugaros, riktelėjo Džonas Ba- 
setas. — Tu mums parodysi, kur yra naujasis hercogo dvaras, o mes surasime jūsų 
vyrus ir pristatysime juos ten. Jie išgelbės lordą Mailsą. 

Sulig šiais žodžiais jis apsisuko ir paliko jas vienas. 

Džudit, pasižiūrėjusi į savo brolienes, truputį nusišypsojo. 

— Prieš kelerius metus aš patyriau nemaža vargo, stengdamasi išgelbėti Gaviną. 
Džonas man niekados to neatleido, ir nuo tada, kai jis vedė mano motiną, jis jaučiasi 
už mane atsakingas. o 

Ji pasilenkė į priekį ir tęsė toliau: 

— Kurdamos planus, mes turime būti diskretiškesnės. 

Elizabet persisvėrė per laivo bortą, stengdamasi neparodyti, kad vos gali sulaikyti 
juoką. Prieš ją, sudėjusi rankas tarsi maldai, sėdėjo Džudit — tokia graži, tokia smulku- 
tė, žvelgianti į pasaulį kukliomis, bejėgės jaunos ledi akimis. Ar kas būtų galėjęs patikė- 
ti, kad tokia nuožmi šios moters siela? Kiek toliau, atsirėmusi į turėklus, stovėjo Bron- 
vin. Nuo vandens atsispindinti saulė ryškiai apšvietė jos gražų, griežtų bruožų veidą. 
Elizabet pažino ją ir labai vertino kaip karštą, ugningą, drąsią ir ištikimą moterį. O šalia 
jų Aleks, tokia kukli ir tyli, tarsi bijotų visų savo brolienių. Elizabet žiūrėjo į ją ir mąstė, 
kad ši maža, trapi moteris turi ne tik nuostabų balsą, bet ir taurią sielą. 

Ir pagaliau Elizabet? Ar ji tiko visų šių moterų draugėn? Ji nežinojo, ar atlaikys 
tokį tiriantį Džudit žvilgsnį. 


Vos tik pasiekę Prancūziją ir išlipę į krantą, jie tuoj pat nusipirko arklius. Džu- 
dit ryžtingai vedė juos pietvakarių link. Pastarosiomis dienomis ji paklusniai sutiko sų 

- viskuo, ką jai patarinėjo vyrai. Kartą Bronvin kumštelėjo Elizabet į šoną, norėdama 
atkreipti dėmesį, kaip Džonas Basetas, aukštai iškėlęs krūtinę, skaito Džudit moralą. 
Temas kartas nuo karto taip pat duodavo Bronvin trumpus nurodymus. O seras Gajus 
tik vieną kartą kalbėjosi su Elizabet. 

Kukli ir graži tarsi angelas, Elizabet pro ilgas blakstienas pažvelgė į serą Gajų ir 
pasiteiravo apie jo pirštus. Atrodė, kad randas, rėžiantis milžino veidą net praplatėjo. 
Jis apsisuko ir, nieko neatsakęs, nuėjo. Tuo tarpu Bronvin, iš šalies stebėjusi tą sceną 
vos susilaikė nesusijuokusi. O Džudit, išgirdusi pasakojimą apie sero Gajaus pirštus, 
susižavėjusi pažiūrėjo į Elizabet ir, atrodo, įvertino tokį jos poelgį. 

Aleks tik suderino savo liutnios garsus, ir tas bylojo, jog ji įsitikinusi, kad lai- 
mės mūšį. 

Džonas Basetas nusamdė kambarius smuklėje, netoli vieno iš hercogo dvarų. Vie- 
nas vietinis gyventojas tvirtino, kad šiuo metu hercogas kaip tik ir gyvena šiame dvare. 
Trys vyrai buvo priversti palikti čia moteris vienas, nes patys turėjo vykti ieškoti jų 
vyrų. Džonas maldavo Džudit prisiekti Dievu, kad ji pasižada laukti, ko sugrįš vyrai. Į jo 
karštą prašymą Džudit atsakė beviltiška tyla ir, atrodė, kad Džonas tuoj pat ims verkti. 

— Ar man reikės palikti sargybą, kad tau neleistų veikti vienai? — desperatiškai 
klausė jis. 

Džudit pasižiūrėjo į jį, bet neištarė nė žodžio. 

— Man buvo šovusi į galvą mintis pasiimti tave su savimi, bet mes turėsime 
išsiskirstyti, o tokią išdykėlę kaip tu turi stebėti daugiau nei vienas Žmogus. Pas tokį 
vyrą kaip Gavinas sargyboje turėtų dirbti šventieji. 

— Tu gaišti laiką, Džonai, — kantriai išklausiusi, tarė Džudit. 

— Ji teisi, — nežiūrėdamas nei į vieną iš moterų, pridūrė seras Gajus. 

Džonas priėjo prie Džudit ir pabučiavo ją į kaktą. 

— Tesaugo tave Dievas, — tarė jis. 

Sulig tais žodžiais visi trys vyrai išjojo. Džudit atsirėmė į duris ir giliai atsiduso. 

— Jo linkėjimas visai neblogas. Na, tai ar jau kibsim į darbą? 

Netrukus Elizabet įsitikino, kokia puiki strategė yra Džudit — ji žinojo, kaip 
naudotis savo auksu. Pasamdžiusi dvidešimt penkis Žmones, ji paprašė, kad jie pa- 
skleistų gandą, jog atvyksta geriausia pasaulio dainininkė ir ne mažiau garsi bei egzo- 
tiška šokėja. Jai atrodė, jog laukdami garsenybių pasirodymo, visi bus susijaudinę, ir, 
kai Aleks su Elizabet pasirodys, jos su Bronvin nepastebėtos išslinks. 

Tuoj po vidudienio Džudit apsikarstė maišais, šlykščiu suodžių ir gumos miši- 
niu išjuodino priekinį dantį ir su šviežiai kepta duona išvyko prie hercogo pilies, o 
grįžo su puikiomis žiniomis. 

— Mailsas gyvas, — tarė ji, plėšdama nuo savęs purvinus drabužius. — Atrodo, 
hercogas. visada turi kokių nors belaisvių 1r laiko juos uždaręs bokšto viršūnėje. O 
šitas daiktas siaubingai neskanus, — įterpė ji, valydama dantį. — Atrodo, kad visi 
Lorilardų šeimos nariai yra tikri kankinimo meistrai. Dabar jie kankina tą mergaitę. 

— Atleisk, Elizabet, — kreipėsi Džudit. — Aš nesupratau, ar ji dar gyva, bet du 
vyrai — tikrai gyvi. 

— O kaip Mailso žaizda, — paklausė Elizabet. 

Džudit skėstelėjo rankomis. 

— Aš negalėjau taip smulkiai klausinėti, aš tik sužinojau, kad belaisvius visa- 
dos laiko bokšto viršūnėje. 

— Bus labai lengva, — pasakė Bronvin. — Mes tik pritaisysime savo arkliams 
sparnus ir užlėksime į viršų. 

— Ten yra laiptai, — patikslino Džudit. 

— Nesaugomi? — paklausė Bronvin. 

— Kambarių, kuriuose laikomi belaisviai, durys saugomos, bet kita laiptų atša- 
ka veda ant stogo. 

Džudit apsivilko švarius drabužius. 

— Kambariai su langais, ir jeigu mes sugebėtume nusileisti nuo stogo... 

Tik viena Bronvin žinojo, kodėl Džudit lūpų kampučiai staiga pabalo. Kartais Džudit 
atrodydavo bebaimė, bet ji nežmoniškai bijojo aukštumos. Bronvin palietė Džudit ranką. 

— Tu lik čia ir šok pagal Aleks muziką. O aš su Elizabet nusileisime... 

Džudit pakėlė ranką. 

— Būtų lygiai tas pats, jei tu man pasiūlytum arklius priversti skristi. Aleks 
dainuos, o aš niekados nepajusiu ritmo ir nesutaikysiu su ja į taktą, todėl tuoj pat pra- 
dėsiu tyrinėti stalus ir galvoti, kiek dėžių reikės sukrauti sandėlyje viena ant kitos, kad 
būtų įmanoma sutalpinti visą maistą. Aš tikriausiai pamirščiau, kad reikia šokti, ir pra- 
dėčiau įsakinėti tarnams. 

Džudit atvirumas ir beviltiškas prisipažinimas negalėjo praeiti nepastebėtas. Ir 
visos trys moterys ėmė kikenti. 

Džudit, išvertusi akis, pažiūrėjo į jas. 

— Aš esu maža ir stipri. Todėl visai lengvai galiu nusileisti virve žemyn ir įlipti 
pro langą. 

Jokios kalbos nepadėjo įtikinti Džudit, kad reikia veikti kitaip. Greitai jos visos 
atsisėdo pailsėti, ir kiekviena pasinėrė į savo mintis. Moterys mąstė apie jų laukiantį 
pavojų, bet tą pavojų visos suvokė kitaip. Elizabet net neužsiminė, kad ji labai bijo 
vyrų prisilietimo, o apie tai, kad Džudit nepakenčia ir paniškai bijo aukštumos, taip 
pat daugiau nė viena nežinojo. 

Ėmė temti. Džudit atsiklaupė ir pradėjo karštai melstis. Greitai prie jos prisidė- 
jo tr trys brolienės. 


Dvidešimtas skyrius 


Daugiausia visas nustebino Aleks. Per pastarąsias kelias dienas ji mažiausiai 
kalbėjo ir tik klausėsi, ką sako jos iškalbingos ir gražios brolienės. Ji nei patarinėjo, 
nei skundėsi. Bet vos tik paėmė į rankas muzikos instrumentą ir pasirengė pradėti pa- 
sirodymą, iš karto gerokai pralenkė savo žaviąsias brolienes. 

Apsirengusios maskuojančiais, purvinais skudurais, Džudit ir Bronvin įsimaišė 
į procesiją, ėjusią paskui Aleks ir Elizabet. Pastaroji buvo apsivilkusi pigiais, bet labai 
ryškių ir neįprastų spalvų drabužiais, kurie jau vien dėl akis rėžiančio kolorito kreipė į 
save visų dėmesį. Bet aišku, be to, visi dar gėrėjosi išdidžia Elizabet laikysena ir pui- 
kiu kūno sudėjimu. 

Tuo tarpu, kai Aleks įžengė į pilies didžiąją menę ir išleido pirmąjį garsą, visi 
nutilo. Bronvin ir Džudit niekados neturėjo progos susipažinti su visomis Aleks balso 
galimybėmis, todėl ilgokai negalėjo išeiti iš salės 1r su pagarba klausėsi. 

— Aš siūlau tau ritmą, — sušnabždėjo Aleks brolienei. — Taigi pradėk pagal jį 
judinti savo kūną. 

Visų akys buvo įsmeigtos į Aleks ir šalia jos stovinčią gražuolę. Staiga Aleks 
šiek tiek prislopino balsą, publika atsipalaidavo ir vėl ėmė lengviau kvėpuoti. Aidint 
juokui ir aplodismentams, abi atlikėjos pradėjo judėti šokio ritmu. 

— Laikas! — burbtelėjo Džudit Bronvin, ir moterys dingo tamsoje. 

Pasikėlę sunkius sijonus, jos lėkte lėkė į viršų, šuoliuodamos per du, o kartais 
net ir per tris akmeninius laiptus. Jau beveik priartėję prie stogo, sąmokslininkės išgir- 
do kažkokį triukšmą ir iš karto prigludo prie sienos. Ištempę ausis, brolienės klausėsi, 
kol sargyba nutols nuo angos. 

Kairėje, atokiau nuo budrios sargybos akių Džudit atkreipė dėmesį į kažkokią 
juodančią įeigą. Jos tuoj pat įslinko į ją. Išgirdusios šlamesį, ėmė cypti žiurkės, ir 
Bronvin nuspyrė vieną tokią šlykštynę nuo laiptų. 

Pačiame laiptų viršuje buvo durys, bet, deja, užrakintos. 

— Prakeikimas! — burbtelėjo Džudit. — Reikia rakto. 

Netarusi nė žodžio, Bronvin nuėjo prie siauro liuko ir ėmė braukti rankomis per 
jo kraštus. Pasiekusi tolimiausią kraštą, ji pergalingai nusišypsojo ir atsisuko į Džudit. 
Tamsoje matėsi tik balti jos dantys ir baltuojančios akys. Bronvin patraukė geležinę 
skląstį, ir liukas lengvai, bet triukšmingai atsidarė. Tas triukšmas joms net kvapą už- 
gniaužė. Vis dar tebestovėdamos ant laiptų, jos klausėsi, ar nesigirdi artėjančių žings- 
nių. Bet buvo tylu. Tada moterys atsargiai prasispraudė pro angą tr atsidūrė ant stogo. 

Giliai įkvėpusios gaivaus nakties oro, jos šiek tiek atsigavo. Po kelių sekundžių 
atsisukusi į brolienę, Bronvin pamatė, su kokiu siaubu ši maža moteris žiūri į dantytą 
bokšto sieną. 

— Aš leisiuos pirma, — tarė Bronvin. 

— Ne, — papurtė galvą Džudit. — Jei kas nors atsitiks ir man reikės užtraukti 
tave į viršų, aš nepajėgsiu. O tu užtrauksi mane. 

Džudit žodžiuose buvo daug tiesos, ir Bronvin sutiko. Nusimovusios viršutinius 
šiurkščios vilnos sijonus, jos ėmė vynioti nuo savęs sunkią virvę. Sijonams siūti Džu- 
dit buvo pasamdžiusi keturias moteris, kurios dirbo visą popietę. Mėnesienoje ryškiai 
raibuliavo iš škotiškų pledų pasiūti sijonai. Mėlynas su žaliu priklausė Bronvin, o auk- 
sinis su rudu — Džudit. 

Susukusi virvę į ritinį, Bronvin apėjo apskritą bokšto stogą ir pažiūrėjo pro dan- 
tvtą jo kraštą žemyn. 

— Čia yra keturi langai, — paaiškino ji Džudit. — Už kurio iš jų laikomas Mailsas? 

— Tuoj pagalvosiu, — atsakė Džudit, apsivyniojusi rankos dilbį virve. — Šis 
langas yra virš laiptų, o priešingas išeina į laiptus, taigi už vieno iš tų dviejų langų ir 
turėtų būti celė. 

Ji parodė į dešinę ir į kairę. 

Nė viena iš jų nedrįso net prasitarti, kad jei Džudit pataikytų ne į tą langą, galė- 
tų Žūti. 

— Eime, laikas leistis, — tarė Džudit tokiu tonu tarsi būtų ėjusi į savo egzekuciją. 

Bronvin visą gyvenimą buvo įpiratusi naudotis virvėmis, todėl nesunkiai sunar- 
pliojo iš jų kažką panašaus į sėdynę. Tarp Džudit kojų ji įkišo visą škotiškos vilnos sijo- 
ną ir pritvirtino jį plačiu odiniu diržu. Drebančia širdimi Džudit atsisėdo ant iš virvės 
sunarpliotos sėdynės. Viena virvės dalimi ji apsijuosė liemenį, o kita buvo tarp jos kojų. 

Kai ji atsistojo ant dantyto bokšto krašto, Bronvin pasižiūrėjo į ją ir nusišypsojo. 

— Sutelk dėmesį tik į tai, ką darai, ir visai negalvok, kur tu esi. 

Iš baimės Džudit net balso neteko, todėl nieko neatsakiusi linktelėjo. 

Tvirtai apsukusi vieną virvės galą apie dantyto stogo akmenį, Bronvin stengėsi 
kaip galima lėčiau leisti Džudit žemyn. 

Džudit tyliai meldėsi, prisiekinėdama Dievui savo ištikimybę. Ji jau buvo nusi- 
leidusi tris sienos pakopas, bet širdis visą laiką taip daužėsi, kad, atrodė, ims ir iššoks 

iš krūtinės. Jai visą laiką vaidenosi, kad prieina sargybinis ir pjauna virvę, nuo kurios 
tvirtumo dabar priklausė jos gyvybė. 

Po kiek laiko, virtusio jai visa amžinybe, Džudit atsistojo ant akmeninės palan- 
gės ir kažkieno ranka sugriebė ją už kulkšnies. 

— Ša! — pasigirdo balsas, kai Džudit iš siaubo garsiai riktelėjo. 

Stiprios rankos sugriebė ją už kojų, po to apkabino per liemenį ir įtraukė per 
langą į vidų. Pajutusi po kojomis kietą pagrindą, Džudit taip apsidžiaugė ir taip stip- 
riai šoko nuo palangės į vidų, kad vos vos nesulaužė pirštų. 

— Ar nebūsite viena iš tų, kurie taip bijo aukštumos? 

Džudit atsisuko ir pamatė ledinį Rodžerio Čatvorto veidą. Jo stiprų kūną dengė 
skudurais virtę marškiniai. 

— Kus Mailsas? — paklausė ji pašnabždom. 

Iš už celės durų pasigirdo balsas, ir Rodžeris, norėdamas apsaugoti, sugriebė ją 
ir užstojo savo kūnu. 

— Kalbi su savimi, Čatvortai? — riktelėjo sargybinis, bet nutarė nesivarginti ir 
neįėjo į celę. 

— Daugiau nėr su kuo, — atsakė Rodžeris, suspaudęs rankomis drebantį Džudit kūną. 

— Kas liko viršuj? — pakuždėjo Rodžeris jai į ausį. 

— Bronvin. 

Išgirdęs atsakymą, Rodžeris tik liūdnai atsiduso. Džudit norėjo tuoj pat atstumti 
ji, bet dabar bet kieno pagalba buvo maloni. Vis dar prisirišusią virvėmis, Čatvortas 
nutempė ją į nuošaliausią mažo kambarėlio kampą. 

— Mailsas yra celėje prieš mus, — pakuždom tarė jis. — Jis sužeistas, todėl aš 
nesu tikras, kad jam užteks jėgų užšliaužti šita virve į viršų. Sargyba tuoj užmigs ir 
mes iš čia išsigausime. Aš eisiu pirmas ir tada pakelsiu jus. Bet jūs negalite likti kam- 
baryje viena. Jūs turite atsisėsti ant palangės ir, jei sargybinis žvilgtertų į vidų, nušokti 
nuo jos. Ar supratote? Kai tik būsiu viršuj, tuoj pat jus užtrauksiu. 

Džudit su kartėliu klausėsi jo žodžių. Tai buvo jos šeimos priešas, per kurį žuvo 
Meri Montgomeri. Ko gero jis nužudys Bronvin ir nukirs ją laikančią virvę. 

— Ne, — pradėjo ji. 

— Jūs turite pasitikėti manimi, Montgomeri! Bronvin nesugebės užtempti jūsų į 
viršų, 0 jūs pati ta virve neužšliaušite. Kvailos moterys! Kodėl jūs nepasiėmėte drauge 
kelių vyrų? 

Šie žodžiai įžeidė ją. Jos akys degė pykčiu. 

— Nedėkingas padare... 

Bet jis uždengė ranka jos burną. 

— Gera mergaitė. Kad ir kaip aš nemėgčiau Montgomerių, bet man patinka jų 
moterys. Dabar negaiškime daugiau laiko. 

Sulig tais žodžiais jis stumte nustūmė Džudit prie lango, pakėlė ją ir pasodino 
ant palangės. 

— Dėkit rankas čia, — jis parodė į palangės kraštą. — Ir stipriai laikykitės. Kai 
aš 1msiu jus traukti į viršų, stenkitės nei rankomis, nei kojomis nesiremti į sieną. 

Džudit panarino galvą, stiklinėmis akimis žiūrėjo kažkur į tolį ir tylėjo... Rodže- 
ris šiek tiek papurtė ją. | 

— Pagalvokit, kaip supyks jūsų vyras, sužinojęs, kad vietoj jo brolio išgelbėjote 
Čatvortą. 

Išgirdusi tai, Džudit lyg ir nusišypsojo, lyg ir... Ji pakėlė galvą ir, tarsi pamačiu- 
si Gaviną, pasijuto jo glėbyje. Dabar ji tyliai prisiekė, kad daugiau niekados nebus 

tokia kvaila ir nemėgins gelbėti nė vieno žmogaus. Nebent, žinoma, kas atsitiktų Gavi- 
nui. Arba jo broliams. Arba mamai. Arba, be abejonės, vaikams. Ir... 

Rodžeris staiga patraukė virvę ir vos neapvertė jos. 

Galvokit tik apie tai, ką turėsit daryti, gerbiamoji, — įsakmiai tarė jis. 

Bijodama, kad lėkdamas Rodžeris neįspirtų jai, Džudit pasilenkė, atmetė gavą 
atgal ir įsitempusi stebėjo, kaip jos šeimos priešas, kabindamasis viena ranka po kitos, 
lėtai kyla virve į viršų. 

Ant stogo Čatvortą su peiliu rankoje pasitiko Bronvin. Įrėmusi peilį į gerklę, ji 
ilgai laikė prispaudusi jį prie sienos. 

— Ką padarėte Džudit? — suriaumojo ji. 

— Ji laukia apačioje, kol aš iškelsiu ją į viršų, ir kiekviena prarasta minutė gali 
jai kainuoti gyvybę. 

Per tą laiką spėjo daug kas įvykti. Pirmiausia Džudit — ar tai iš baimės, ar iš 
reikalo nušoko nuo palangės ir pasikabino ore. Rodžeris paskutiniu momentu spėjo 
sugriebti virvę. 

— Sargyba! — kažkas šaukė iš apačios. 

Rodžeris iš visų jėgų stengdamasis nenukristi nuo sienos, riktelėjo: 

— Duris! Užrakinkit duris! 

Bronvin sureagavo iš karto, bet kai pribėgo prie durų, tarpduryje jau stovėjo 
sargybinis. Net nesudvejojusi ji suvarė peilį jam tarp šonkaulių. Jis nukrito ant durų, ir 
Bronvin jėga turėjo jį nustumti, kad galėtų jas užsklęsti. 

Ji bėgte grįžo prie Rodžerio, kuris traukė į viršų Džudit virvę, ir, stengdamasi 
jam padėti, persilenkė per stogo kraštą. 

— Kas nutiko? — paklausė Bronvin, dar nespėjus Džudit atsistoti ant stogo. 

— Aleks ir Elizabet įmetė į celę pas Mailsą. Kol galėjau, aš ramiai stebėjau juos ir 
klausiausi, bet kai sargybinis ėmė ieškoti Čatvorto, pasigirdo riksmas. Kas jam nutiko? 

Bronvin padėjo užlipti Džudit ant stogo. 

— Pasižiūrėk, — ji linktelėjo į netoliese gulinčio lavono pusę. 

— Ar kas nors girdėjo jį rėkiant? — paklausė Rodžeris. 

— Tikrai nežinau, bet manau, kad niekas, — atsakė Džudit. — Greičiau! Mes 
turime išleisti juos iš čia. 

— Nėra laiko. Kur jūsų vyrai? — paklausė Rodžeris. 

— Čia, Prancūzijoje, bet... — pradėjo Džudit ir staiga nutilo, pamačiusi, kad 
Rodžeris paėmė antrą virvės galą nuo grindų ir pritvirtino prie dantyto stogo krašto. 

— Bet jie gi anoj pusėj... 

Rodžeris jos neklausė. 

— Nėra laiko. Po kelių minučių senis bus čia. Mes turime nusileisti žemyn ir 
surasti, kas mums padėtų. | 

— Jūs bailys, — burbtelėjo Bronvin. — Galite bėgti, o aš ir Džudit liksime ir 
gelbėsime savo šeimą. 

Rodžeris piktai sugriebė ją už rankos. 

— Užsičiaupk, idiote' Ar pamiršai, kad Elizabet. mano sesuo? Aš neturiu kada 
ginčytis, nes, jei mus visus pagaus, nebus net kam vadovauti gelbėjimo darbams. Nagi, 
ar gali nusileisti šita virve pati viena? 

— Taip, bet... — pradėjo Bronvin. 

— Tai leiskis! 

Laikydamas už rankų, jis atsargiai permetė ją per sieną. 

— Leiskis, Bronvin! — įsakmiai tarė jis ir nusišypsojo. — Parodyk mums, ką 
gali tavo škotiškas kraujas. 

Kai Bronvin dingo iš akiračio, Rodžeris sugriebė Džudit už pažastų ir pakėlė. 

— Gerai. Sveri ne daugiau už mano šarvus, — pasakė jis ir pritūpė. — Lipk man 
ant nugaros ir laikykis kiek turi jėgų. 

Džudit tik linktelėjo ir, įspraudusi veidą į Rodžerio plaukus, užsimerkė. Per jo 
kaklą ėmė tekėti prakaitas. Ji suprato, kad jam sunku. 

— Nejaugi leisi, kad anglas tave aplenktų? — skriedamas oru burbtelėjo Rodže- 
ris Bronvin. | 

Džudit atmerkė vieną akį ir su pasigėrėjimu pasižiūrėjo į savo brolienę. Apsiri- 
šusi virve vieną kojos kulkšnį ir uždėjusi ant jos kitą koją, ji lėtai rankomis leidosi 
virve žemyn. Po šių Rodžerio žodžių, ji ėmė šliaužti sparčiau. 

Džudit apsikabinusi Rodžerį taip saugiai jautėsi, kad net ir pasiekusi žemę, ne- 
sirengė nulipti nuo jo plačios nugaros. Jis ramiai, tarsi tai jam būtų visiškai įprastas 
darbas, atplėšė jos rankas ir kojas nuo savo kūno. 

Pastatęs drebančią Džudit ant Žemės, jis tuoj pat pribėgo prie Bronvin, kurios 
virvė jau baigėsi, o dar buvo likę kelios pėdos iki Žemės. 

— Šok, škote! — įsakmiai paliepė jis. 

Truputį sudvejojusi, Bronvin pakluso. Ji paleido virvę ir sunkiai krito į išskėstas 
Čatvorto Rodžerio rankas. 

— Tu sveri tiek pat, kiek mano arklys, — suburbėjo jis, leisdamas ją ant žemės. — Ar 
ne per daug iš mano pusės tikėtis, kad jūs, moterys, kur nors netoliese paslėpėte arklius? 

— Eime, prieše, — tarė Bronvin, pamodama jam ranka. 

Džudit vis dar tebetylėdama su siaubu Žiūrėjo į viršų, kur ji dar taip neseniai 
stovėjo. Rodžeris sugriebė ją už rankos, grubiai pliaukštelėjo per užpakalį ir riktelėjo: 

— Bėk! Mes turime išgelbėti mano seserį ir Kris iš Čia. 


Kai durys atsidarė ir sargybinis įstūmė pro jas Elizabet ir Aleks, Mailsas stovėjo 
kambario viduryje ir tarsi laukė jų. 

— Duodu tau porą draugių, Montgomeri, — nusijuokė sargybinis. — Pasidžiauk 
naktį, nes tai paskutinė naktis tavo gyvenime. Rytoj mirsi. 

Mailsas sugavo krintančią Elizabet, o po to priėjo prie Aleks. 

Netaręs nei žodžio, jis atsisėdo ant grindų ir apsikabino abi moteris per pečius. 
Elizabet ėmė karštai bučiuoti jo veidą. 

— Jiems buvo pasakyta, kad tu miręs, bučiuodama jį, tarė Elizabet. — O Mail- 
sai, aš jau nesitikėjau, kada nors vėl tave pamatyti. 

Mailsas žiūrėjo į ją spindinčiomis iš džiaugsmo akimis ir šypsodamasis pabu- 
čiavo abi moteris į kaktą. 

— Dabar aš galiu ramiai mirti. 

— Kaip tu gali taip juokauti? — pradėjo Elizabet, bet Mailsas pabučiavo ją į 
lūpas ir nuramino. 

Kai sargybinis, užbėgęs laiptais ant stogo, staiga garšiai suriko, jie visi trys ne juokais 
sukluso. Bet po to pasigirdo, kad kažkas sunkiai krito, ir sargybinis daugiau nepasirodė. 

— Bronvin? — paklausė Mailsas. 

Abi moterys sutartinai linktelėjo. 

Mailsas, giliai įkvėpęs oro, atsiduso: 

— Papasakokit, kaip jūs čia atsiradot. 

Aleks tylėjo, tuo tarpu Elizabet išdėstė jam visą jų gelbėjimo planą, kaip Džudit 
leidosi žemyn ir norėjo patekti į Mailso celę. Aleks, patogiai įsitaisiusi ir atsirėmusi į 
stiprius Mailso pečius, tyliai stebėjo jį. Ji matė, kaip apsiniaukė jaunuolio akys. “Rei- 

nas būtų nusukęs man sprandą, jei aš papasakočiau jam apie tokį planą", — pagalvojo 
Aleks ir jos skruostais ėmė tekėti karštos ašaros. 

— Aleks? — tarė Mailsas, nutraukęs Elizabet. — Dabar mano broliai... 

Ji nusišluostė ranka ašaras. 

— Aš žinau. Bet aš manau, kad Reinas duos man į kailį už tai, ką aš padariau. 

Mailsas šiek tiek sumikčiojo. 

— Taip, tai panašu į jį. 

— Tu sužeistas, — staiga pareiškė Elizabet, braukdama ranka per nešvarų raištį. Ma- 
žai kas buvo belikę iš jo marškinių, bet Elizabet gerai ištyrinėjo, kas yra po tais likučiais. 

Ji šiek tiek atsilošė atgal. Kai tik pirmas mėnulio spindulys apšvietė šį mažą 
kambarėlį, Elizabet pakėlė marškinius ir, net ir tokioje menkoje šviesoje, pamatė visus 
jo randus. Braukdama per vieną iš jų pirštais, ji pasakė: 

— Tu neturėjai nė vieno rando, kai mes pirmą kartą susitikome, o dabar tu juos 
visus įgijai per mane. 

Jis pabučiavo jos delną. 

— Kelis savo randus aš perleisiu tau — tai bus tie, kurie atsiras po to, kai pa- 
gimdysi man dvidešimt vaikų. O dabar aš noriu, kad jūs abi pailsėtumėt, nes gerai 
įsivaizduoju, kas laukia mūsų... rytoj. 

Sužinojusi, kas svarbiausia — kad Mailsas gyvas ir saugus, ir įsitikinusi, kad jis 
stiprus ir sveikas, Elizabet nusiramino, užsimerkė ir, atsirėmusi į vyro nugarą, tuoj pat 
iš nuovargio užmigo. | 

O Aleks negalėjo nurimti. Pirmiausia ji mažiau keliavo už Elizabet ir todėl ne- 
buvo tokia išvargusi. Ji užsimerkė ir nutilo, bet galvoje sukosi įvairiausios mintys, 
neleidusios jai nurimti. 

Po valandos, kai mėnuo visiškai apšvietė celę, Mailsas atsargiai patraukė mote- 
ris nuo savęs ir priėjo prie lango. Pusiau atmerktomis akimis, Aleks stebėjo jį ir matė, 
kaip sunkiai jis juda. 

— Eikš pas mane, Aleks, — tarė jis pakuždom. 

Ji gerokai nustebo, kad jis Žino, jog ji nemiega. 

Aleks perlipo per miegančią Elizabet ir priėjo prie Mailso. Jis prisitraukė ją nu- 
gara prie savęs ir tarė. 

— Tu labai rizikavai gelbėdama mane, Aleks, ir aš tau dėkingas. 

Ji nusišypsojo ir priglaudė skruostą prie jo riešo. 

— Per mane jie mus pagavo. Hercogas kažkur Anglijoje matė mane vaidinant, 
jis gerai prisiminė tai ir, pasirodo, buvo girdėjęs, kad aš tapau Montgomeri. Kaip tu 
manai, ką Bronvin pagalvojo, pamačiusi ant stogo vietoj tavęs Rodžerį? 

Ji nuleido rankas. | 

— Kažin, ar jie pabėgo, ar ne? Gal apačioje nebuvo sargybinių, kai jie nusileido 
virvėmis? O Reinas... ar jis ateis? 

Šypsodamasis jis atsuko ją į langą. 

— Aš žinau, kad jiems pavyko. Pažiūrėk ten, į tolį, į vakarų pusę. 

— Aš nieko nematau. 

Ten kaip pro miglą matosi mažos kibirkštėlės, nejaugi nematai? 

— Taip, — susijaudinusi atsakė ji. — Kas tai? 

— Gal aš klystu, bet manau, kad ten šarvuoti vyrai. Ir dar pažvelk, daugiau į šiaurę. 

— Dar daugiau kibirkštėlių. O Mailsai! 

Ji apsisuko ir stipriai apkabino jį, o paskui išsigandusi paleido. 

— Tu daug daugiau sužeistas, negu pasakei Elizabet, — tarsi kaltindama tarė ji. 

Jis mėgino nusišypsoti, bet skausmas iškreipė jo veidą. 

— Nejau tu pasakysi jai, kad ji imtų dar labiau nerimauti? Ji taip drąsiai šoko 
prieš tuos visus svetimšalius, ar ne? — su pasididžiavimu paklausė jis. 

— Taip, — atsakė Aleks, vėl apsisukdama aplink. 

Jie abu taip ir prastovėjo visą naktį iki švintant ir visą laiką stebėjo tuos mažus 
taškelius, kurie vis artėjo ir artėjo. 

— Kas jie tokie? — paklausė Aleks. — Aš žinau, kad Prancūzijoje yra Montgo- 
merių, bet čia gi artėja šimtai riterių. Kas gi tie kiti? 

— Aš abejoju, kad ten būtų kas nors daugiau, be Montgomerių, — atsakė jis. — 
Gi Montgomerių yra ne tik visoje Prancūzijoje, bet ir Ispanijoje, ir Italijoje. Kai aš 
buvau mažas berniukas ir pirmą kartą gavau pentinus, aš gerokai nusivyliau, kad nie- 
kur negaliu nuvažiuoti, jog nesusitikčiau dėdės ar kelių pusbrolių, lipančių man ant 
kulnų. Bet dabar aš manau, kad visi mano giminės yra be galo puikūs. 

— Aš negaliu nesutikti su tavimi. 

— Nagi, žiūrėk! — tarė jis, rodydamas tiesiai prieš save. — Ar matai? 

— Ne, nieko nematau? 

Jis džiaugmingai nusišypsojo. 

— Štai tą aš ir tikėjausi pamatyti. Žiūrėk, ir vėl! 

Nepraėjo nė minutė, kai Aleks pamatė tolumoje žaižaruojant daugybę spalvų. 

— Tai mano dėdės Etjeno vėliava. Mes visados juokaudavome, kad jis niekad 
nesiskiria su Montgomerių vėliava. Ji tokia didelė, kad beveik kaip namas. Etjenas 
sako, kad, vien pamatę tuos auksinius leopardus, žmonės ima bėgti. Todėl jis papras- 
čiausiai nori duoti laiko jiems pasišalinti. 

— Aš matau ją! — sušuko Aleks. 

Horizonte pasirodė trys, viena aukštesnė už kitą, auksinės vėliavos. 

— Leopardai, — atsiduso ji. — Kas tu manai?.. — pradėjo ji. 

— Tikriausiai Reinas ves dėdę Etjeną. Stivenas su savo žmonėmis pasirodys iš 
šiaurės, o Gavinas atvyks iš pietų. 

— Iš kur tu taip gerai žinai? 

— Aš pažįstu savo brolius, — nusišypsojo Mailsas. — Gavinas palauks už trijų 
mylių, kol atvyks broliai, ir tada visos trys armijos puls iš karto. 

— Puls? — paklausė ji pro sukąstus dantis. 

— Nesijaudink, — jis paglostė jos smilkinį. — Aš netikiu, kad Lorilardo herco- 
gas išdrįstų priešintis jungtinėms Montgomerių pajėgoms. Jam bus suteikta galimybė 
pasiduoti taikiai. O be to, jis pradėjo karą prieš Kristianą, ne prieš Montgomerius. 

— Kristiana? Tai ta mergaitė, kurią išgelbėjo Rodžeris? O kas atsitiko jai? 

— Aš nežinau, bet sužinosiu, — taip užtikrintai atsakė Mailsas, kad Aleks nutilo. 

Ji puikiai žinojo, kad su Montgomerių vyrais, jei jie ką nors sugalvojo, geriau 
nė nemėginti ginčytis. Jie draugė tyliai stebėjo besiartinančią riterių armiją. 

Netrukus nubudo ir Elizabet. Mailsas kaip įmanydamas stengėsi palaikyti jų dva- 
sią. Jis linksmino jas, nešvankiat tyčiodamasis iš Elizabet pernelyg ryškių spalvų dra- 
bužių. 

— Jei Džudit ir Bronvin išgelbėjo Rodžerį Čatvortą, ir jie trise nuėjo Montgo- 
meriams į pagalbą, įdomu, kurį iš brolių jie sutiko pirmiausia? — paklausė Aleks., 

Nei Mailsas, nei Elizabet nežinojo, ką jai atsakyti. 

— Aš maldauju, kad tik tai nebūtų Reinas, — pusiau pašnabždom tęsė Aleks. — 
Aš esu tikra, kad Reinas pirmiausia puls kardu, o paskui tik išklausys. 

Pagaliau jie visi nutilo ir nebyliai stebėjo, kaip artėja jų vaduotojai. 

Dvidešimt pirmas skyrius 


Už Reino ir Etjeno Montgomerių jojo Rodžeris Čatvortas. Jo veidas buvo žiau- 
riai sužalotas, o dešinioji ranka — toji, kuri turėjo laikyti kardą — buvo aprišta ir vis 
dar kraujavo. Už Čatvorto šuoliavo Bronvin. Po jos viena akimi juodavo didžiulė mė- 
lynė. Ir Rodžeris, ir Bronvin buvo Reino aukos. Pamatęs savo priešą, Reinas iš karto 
puolė jį, o Bronvin atsistojo tarp jų ir stengėsi juos išskirti. Į jų vaidus norėjo įsiterpti 
ir Džudit, bet Džonas Basetas nušoko nuo arklio, parvertė ją ant žemės ir prispaudė. 

Keturi vyrai laikė Reiną, mėgindami atplėšti jį nuo Čatvorto. Pagaliau jis šiek 
tiek aprimo. Džudit ir Bronvin, kuri vis dar apžiūrinėjo savo ištinusį paakį, pradėjo 
pasakoti jam, kas įvyko. Įpusėjus pasakojimui, prie jų prisijungė trys Montgomeriai. 
Kai Džudit pasakė, kad Aleks įmetė į celę, kurioje buvo uždarytas Mailsas, Reinas vėl 
puolė Rodžerį. Rodžeris, atstatęs kairiąja ranka laikomą kardą, stengėsi apsiginti. Rei- 
no giminės vos apramino abu įsikarščiavusius vyrus. 

Kol procesija pasiekė senąją Lorilardų pilį, visi kivirčai aprimo. 


Gavinas Montgomeris, tvirtai suspaudęs lūpas, sėdėjo ant arklio ir tyliai stebė- 
jo, kaip artinasi jo klano armija. Už jo buvo trys šimtai ginkluotų vyrų. O šalia akme- 
niniu veidu sėdėjo seras Gajus. Jis nenorėjo net prisiminti, kokiu pykčiu pratrūko Ga- 
vinas, sužinojęs, kad drauge su vyrais į Prancūziją atvyko ir Džudit. 

— Ji visai neišmano tų reikalų! — užbliovė Gavinas. — Ji mano, kad kariauti tai 
beveik tas pats, ką valyti žuvų tvenkinį. O Viešpatie, — karštai riktelėjo jis, — jei dar 
rasiu ją gyvą, pats nudėsiu. Nagi, jojam! 


Stivenas įsakė savo vyrams apsupti pilį iš rytų pusės, o pats su Temu nujojo į tą 
pusę, kur pietuose jo laukė Gavinas. 

— Moterys? — staugte užstaugė jis, dar net napasiekęs Gavino. 

— Niekai! — atsakė Gavinas taip garsiai, kad net jo arklys atsistojo ant užpaka- 
linių kojų. 

Pakėlę dulkių debesį, Stivenas ir Temas pasuko į vakarus ir prisijungė prie Rei- 
no. Pamatęs Bronvin, jis vos neapsiverkė iš palengvėjimo, bet tuoj susiraukė, pažiūrė- 
JęSs į jos ištinusią akį. 

— Kas atsitiko? — iš visų jėgų šaukė jis, bijodamas, kad per arklių kanopų dun- 
desį jo gali negirdėti. Jis nepalietė žmonos, bet tiesiog rijo ją akimis. 

— Reinas... — vos spėjo ištarti Bronvin, ir Stivenas pratrūko juoktis. Jis su pa- 
sigėrėjimu pasižiūrėjo į Reiną, išdidžiai sėdintį ant balno. 

Bronvin daugiau neatsisuko į vyrą ir nujojo į galą prie Temo. 

— Stivenai! — riktelėjo Džudit. — Ar Gavinas su jais? — ji parodė į pietus. 

Stivenas vos spėjo linktelėti, kai Džudit, o paskui ją ir Džonas žaibu nulėkė į 
pietus, kur stovėjo kita Montgomerių grupė. 


Kovoti neteko. 

Naujasis Lorilardo hercogas, kuris, jau buvo sulaukęs garbingo penkiasdešimt 
aštuonerių metų amžiaus, visai nesirengė kautis su jo namus apsupusių tūkstančiu pik- 
tų vyrų. Raudonomis kaip triušio akimis ir pažaliavusiu nuo vakarykštės puotos veidu 
jis stojo prieš ginkluotus riterius ir rodydamas, kad pasitiki garbingu Montgomerių 
vardu, pasakė Gavinui, kad, jei garantuos jam laisvę, Montgomeriai galės paimti ką tik 
nori iš jo pilies, nepaaukodami nė vienos gyvybės. 

Reinas nenorėjo sutikti su šio žmogaus siūlymais, nes hercogas buvo užgrobęs 
ne tik jo žemes, bet ir du jo sūnus. Jis buvo įsitikinęs, kad žmogus, kuris galėjo taip 
pasielgti, turėtų mirti. 

Bronvin ir Džudit tiesiog maldavo, kad iš bokšto žmones reikėtų išgelbėti pačiu 
lengviausiu keliu. 

Bet galutinį Žodį tarė vyriausias šeimos narys Gavinas. Kai vartai buvo atidary- 
ti, hercogui ir penkiems jo sargybiniams buvo leista laisvai išjoti. 

Nepaisant protesto, moterims buvo įsakyta likti už vartų, tuo tarpu trys broliai, 
Rodžeris ir dvylika pusbrolių įjojo į žlungančią hercogo tvirtovę. 

Gal užgrobėjai nežinojo, 0 gal jiems visai tas nerūpėjo, kad juos užpuolė, arba, 
Stiveno žodžiais tariant, jiems buvo tai visai įprasta, bet jie visi buvo girti ir visiškai 
abejingi tam, kas vyksta. Tiek vyrai, tiek ir moterys voliojosi ant suolų ir ant žemės. 

Ištraukę kardus, atsargiai laviruodami tarp ant grindų tįsančių kūnų, vyrai ieš- 
kojo, kur yra Bronvin ir Džudit nurodyti laiptai. 

Užlipę į viršų, trys broliai surėmė pečius, trenkė jais į užrakintas duris ir, išlau- 
žę jas, Įėjo į užrakintą kambarį, iš kurio buvo durys į celes. 

— Štai! — tarė Rodžeris, sugriebęs nuo sienos raktą ir rakindamas sunkias me- 
dines duris. 

Visiškai ramus ir patenkintas, apkabinęs rankomis abi moteris, juos pasveikino 
Mailsas. 

Aleks, pamačiusi Reiną, puolė jam į glėbį. Vyras tvirtai prispaudė žmoną prie 
savęs ir prigludo veidu prie jos kaklo. 

— Kas kartą tu daraisi vis panašesnė į savo brolienes, — pradėjo jis, — ir kreti 
visokias nesąmones. Nuo dabar... 

Juokdamasi Aleks ėmė karštai bučiuoti jo lūpas ir nutildė jį. 

Elizabet, nuėmusi nuo savęs Mailso ranką, priėjo prie Rodžerio, paglostė jo vei- 
dą ir palietė kruviną petį. 

— Ačiū tau, — sušnabždėjo ji. 

Po to atsisuko į Gaviną ir, kai jų akys susitiko, šiek tiek linktelėjo jam. Iki dabar 
Elizabet negalėjo pamiršti, kaip jis buvo ją įskaudinęs. 

Nuo malonios šypsenos griežti Gavino veido bruožai lyg ir sušvelnėjo. Jis ištie- 
sė į brolienę rankas. 

— Gal galime pradėti viską iš naujo, Elizabet? — tyliai paklausė jis. 

Elizabet priėjo ir apkabino jį. Netrukus pasirodė ir Bronvin su Džudit. Visi iš 
džiaugsmo ėmė bučiuotis. 

Laimingą šėimos susitikimą sutrukdė Mailso žodžiai. Atsisukęs į Rodžerį, jis 
paragino: 

— Tai ką gi, eime! 

Rodžeris šiek tiek linktelėjo, ir Mailsas iš jauno pusbrolio rankos ištraukė kardą. 

— Dabar ne laikas pradėti kovą, — pradėjo Stivenas, bet, pažvelgęs į Mailsą, 
tuoj pat nutilo. 

— Čatvortas padėjo man, dabar aš einu su juo. | 

— Su juo! — pykčiu pratrūko Reinas. — Gal tu pamiršai, kad per jį žuvo Meri? 

Mailsas nieko neatsakė ir tylėdamas išėjo paskui Rodžerį iš kambario. | 

— Reinai, — pasigirdo švelnus Aleks balsas, — Mailsas sužeistas, Rodžeris taip 
pat. Aš esu tikra, kad jie eina gelbėti moters, kuri reikalinga Rodžeriui. 

— Kristiana! — riktelėjo Elizabet tarsi staiga nubudusi iš miego. 

Ji iš karto net nesuprato, kur eina jos vyras su broliu. 

— Džudit, Bronvin, — kreipėsi ji. 

Nedelsdamos visos keturios moterys pasuko į durų pusę. 

Netarę nė žodžio, tačiau sutartinai, vyrai sugriebė savo žmonas ir, apkabinę per 
liemenį, sulaikė jas. Reinas sučiupo abi — Aleks ir Elizabet — nutempė jas į celę ir 
skubiai užrakino. Vyrai net apstulbo, išgirdę kaip išradingai ir narsiai jų Žmonos rūgo- 
ja juos. Džudit rėmėsi Biblijos motyvais, Bronvin kažką burbėjo gėlų kalba, o Elizabet 
nesidrovėjo kareiviško žargono. Tik Aleks! Aleks savo nuostabiu balsu sudrebino rū- 
mų akmenis. 

Vyrai susižvalgė, pergalingai nusišaipė ir, galvos mostu parodę savo pusbroliams, 
kad sektų paskui juos, pasišalino. 

— Niekados nesitikėjau, kad ateis tokia diena, kai aš padėsiu Čatvortui, — pra- 
dėjo niurzgėti Reinas, bet, išgirdęs žvangant plieną, iš karto nutilo. 

Šeši budrūs sargybiniai saugojo kambarį, kuriame buvo laikoma Kristiana. Vos 
tik pamatę Rodžerį ir Mailsą, jie iš karto puolė juos kardais. 

Nukirtęs vieną sargybinį, Mailsas pajuto, kad šone tuoj pat atsivėrė sena žaizda 
1r ėmė kraujuoti. Nekreipdamas į ją dėmesio, jis peržengė per lavoną ir puolė kitus du 
sargybinius. Tuo tarpu Rodžeriui kažkuris iš apsaugos vyrų išmušė iš kairės rankos 
kardą. Susimėtęs jis užsikabino už Mailso nukirsto negyvėlio ir nukrito, tačiau spėjo 
sugriebti kardą dešine ranka. Atsistojęs jis nudūrė dar vieną žmogų. Dešiniosios ran- 
kos žaizda pasruvo krauju. 

Užpultas dar vieną kartą, Rodžeris nebepajėgė pakelti sužeistos rankos. Sargy- 
binis nutaikė kardą tiesiai į Rodžerio pilvą, tačiau jau beveik pasiekęs tikslą, krito ant 
jo negyvas. Nustūmęs lavoną nuo savęs, Rodžeris pamatė, kaip iš negyvėlio nugaros 
ištraukė kardą Reinas. 

Vieningai stoję ginti Mailsą su Čatvortu, trys broliai greitai sutvarkė ir likusius sar- 
gybinius. Baigę kovą, jie nušluostė kardus į netoliese virš lovos kabančias užuolaidas. 

Pirmasis Rodžeriui padavė ranką Reinas. Kokią minutę Čatvortas nustebęs žiū- 
rėjo į jį, tarsi jam būtų siūliusi paslaugą mirtinai gelianti gyvatė. Tačiau, nors ir išplė- 
tęs iš nuostabos akis, Rodžeris neatstūmė jo pagalbos. Reinas padėjo jam atsistoti ir 
perlipti per aplink gulinčius lavonus. Kelias sekundes jie įdėmiai žiūrėjo vienas į kitą, 
po to Rodžeris priėjo prie lovos ir nutraukė užuolaidą. 

Lovoje gulėjo į kamuoliuką susisukusi Kristiana. Ji buvo prisidengusi tik plonu 
vilnoniu audiniu. Jos kūnas buvo juodai mėlynas, akys aptinę, lūpos suskeldėjusios. 

Rodžeris atsargiai atsiklaupė ir palietė jos smilkinius. 

— Rodžeris? — sušnabždėjo ji ir bandė nusišypsoti, bet nuo to šypsnio iš karto 
ėmė kraujuoti apatinė lūpa. 

Čatvorto veidą iškreipė pyktis. Jis pasilenkė i ir pakėlė ją. 

Reinas uždėjo ranką jam ant peties. 

— Mūsų šeima nusiveš ją Į pietus. 

Rodžeris linktelėjo ir išnešė Kris iš kambario. 

Gavinas prilaikė nusilpusį Mailsą. 

— Kur moterys? — paklausė Mailsas. 

Broliai keistai susižvalgė ir tylėjo. Atrodė, kad jie kažko bijo. 

— Mes... ak!.. — pradėjo Stivenas. 

Gavinas pakėlė galvą. 

— Aš manau, kad aš josiu pirmas. O tu gal geriau prižiūrėk moteris. Imk, 
mesdamas raktą, kreipėsi jis į Mailsą. 

— Teisingai, — sutartinai pridūrė Stivenas ir Reinas. 

Kliūdami vienas už kito, visi trys broliai skubiai išėjo iš kambario. 

Mailsas pasižiūrėjo į raktą ir suprato, kad tai nuo celės, kurioje buvo užrakintas jis. 

— Negi jūs taip padarėt! — riktelėjo jis, bet jo broliai jau buvo išėję. 

Kelias minutes jis stovėjo tylėdamas, o paskui ėmė taip juoktis, kaip dar nieka- 
dos nebuvo juokęsis. Dar prieš kelerius metus jis ir jo broliai ramiai ir saugiai gyveno 
savo nedideliame pasaulyje, ir nežinojo nei kovų, nei karų. Po to vienas po kito vedė 
keturias gražias, žavingas moteris ir pagaliau suprato, kas yra karas. 

Štai ką tik dabar. nejausdami jokios baimės, broliai užėmė pilį ir padėjo jiems 
su Rodžeriu nužudyti kelis stiprius vyrus. Bet pagalvoję, kad reikės susidurti su ketu- 
riomis celėje užrakintomis įtūžusiomis moterimis, staiga pabūgo ir kaip tikri bailiai 
pabėgo. 

Mailsas pasuko prie durų. Ačiū Dievui, jo nebuvo, kai vyrai sumanė užrakinti 
žmonas, ir jis nedalyvavo tame pokšte. Jam buvo gaila, kas laukia jų ateityje. 

Mailsas veikė žaibo greičiu, nes gerai žinojo, kad brolienės visados žiūrėjo į jį kaip 
į mažąjį broliuką. Dabar jos bus pasirengę sumokėti už viską, ką yra jam iškrėtusios. 

Jis mestelėjo raktą į viršų ir, pagavęs jį, šypsodamasis ėmė rakinti celę. Žinoda- 
mas, kad ten yra pilna gražių moterų, jis būtų buvęs nieko prieš ir pats užsirakinti ten 
su jomis bent kelioms dienoms. 

Kaip klostėsi tolesnis herojų gyvenimas 


Kristiana visiškai pasveiko, ištekėjo už Rodžerio Čatvorto ir po dešimties metų, 
kai sutuoktiniai jau buvo beveik netekę vilties, pagimdė jam dukterį. Vėliau, nepaisant 
didelio Rodžerio nusivylimo, ji ištekėjo už vieno iš pietų Anglijos Montgomerių. Čat- 
vortų vardas išnyko, nebent vaikaičiui bus suteiktas Čatvorto Montgomerio vardas. 


Mailsas su Elizabet turėjo iš viso (drauge su įsūnytais) dvidešimt tris vaikus. 
Vienas jų sūnus — Filipas — buvo karaliaus Henriko VIII numylėtinis. Vėliau du Mailso 
vaikaičiai išvyko į naują šalį — Ameriką — ir ten liko. 


Reiną Henrikas VIII pasamdė jauniems riteriams treniruoti, o Aleks tapo kara- 
lienės Kotrynos rūmų dama. Žaidimo kortai buvo labai mėgstama dvaro vieta, ir kara- 
lius pagal Reino siūlymus šiek tiek juos pertvarkė. Reinas ir Aleks turėjo tris dukteris, 
vidurinioji jų paveldėjo Aleks muzikinį talentą. Sklando legenda, kad viena šių dienų 
didžiųjų dainininkių yra Aleksandros Montgomeri palikuonė. 


Bronvin ir Stivenas turėjo šešis vaikus, penkis berniukus ir vieną mergaitę. Apie 
Bronvin Makaranų klane pasakojamos legendos. Dar šiandien Makaranų vaikai gieda 
apie ją giesmes. Bronvin duktė ištekėjo už Kirsto Makgregoro sūnaus. Jis pasivadino 
Makaranų vardu ir galiausiai tapo dvarininku. 


Lačlanas Makgregoras vedė vieną iš Temo dukterų. Jis buvo taip jai atsidavęs, 
kad visus klano reikalus pavedė tvarkyti savo vyrams. Deivis Makaranas kovojo dėl 
valdžios, o, iškovojęs ją, tapo Makgregoru. Bet Lačlano duktė, Deivio žmona, anaiptol 
nebuvo tokia paklusni maža mergaitė, kokia ją visi laikė. Ateityje ji taps faktiška Mak- 
gregorų valdytoja. 


Džudit 1r Gavinas gyveno Montgomerių dvaruose. Jų dvarai klestėjo. Ir po jų 
mirties dvarų finansiniai reikalai buvo tokie geri, kad iki šiandien tai yra vieni di- 
džiausių ir turtingiausių privačių namų pasaulyje. Vieną iš Džudit palikuonių sutiksi 
visur, kur bebūtum. Ir visur ji vadovauja. Tai maža, daili, neįprastos akių spalvos mo- 
teris. Neištekėjusi, nes niekados nesutiko vyro, kuris būtų nuveikęs nors pusę tiek, 
kiek ji. Kitą savaitę ji turi susitikti su trisdešimtmečiu amerikiečiu, savo jėgomis tapu- 
siu milijonieriumi. Jis sakosi esąs riterio, vardu Mailsas Montgomeris, palikuonis. 

Tas susitikimas teikia daug vilčių. 

Pagrindiniai'“Aksominės sagos" veikėjai — 
keturi skirtingų charakterių ir temperamentų 
broliai Montgomeriai, kilę iš galingo 
Montgomerių klano. Keturios romantiškos 
gyvenimo istorijos meistriškai papasakotos 
earsios amerikiečių rašytojos Džudi Devero. 

Galbūt šioje nuostabioje romanų serijoje 
skaitytojas ras atsakymą į amžiną klausimą — 
iš kur Žmogus gauna jėgų net sunkiausiais 
momentais nepalūžti, o išgyventi ir eiti į priekį. 

“Aksominė saga" — vienas iš geriausių Džuūdi 
Devero kūrinių — išversta į daugelį pasaulio | 

